
ಅಕಾಡೆಮಿ ಲಧ್ಯಕ್ಬಂಡ ಪ್ರಸ್ತಾವನೆ 
ಕವಿ ಪರಿಚಯ 


` ಕವಿರ ಜೀವನತ್‌ರ ಮುಖ್ಯ ಘಟನೆ 


ಕಾವೇರಿ ನಾಟಕ 
ಯಯಾತಿ ರಾಜ ನಾಟಕ 
ಸುಬ್ರಹ್ಮಣ್ಯ ನಾಟಕ 
ಸಾವಿತ್ರಿ ನಾಟಕ 


ಧ್ವಕ್ಷಂಡ ಪ್ರಸ್ತಾವನೆ 


ಅಧ್ಯಕ್ಷ 
ಕೊಡವ ಸಾಹಿತ್ಯ ಲೋಕಕ್‌ ಅಪ್ಪನೆರವಂಡ ಅಪ್ಪಚ್ಚಕವಿ ಅಯಿಂಗ ತಂದನ್ನತ ಕೊಡುಗೆ 
ಪೆರ್ತ್‌ ಬಲ್ಕದ್‌. ಅಂದ್‌ ಇಯಂಗ ಏದೇ ಸಂಘ ಸಂಸ್ಥೆರ ಸಹಾಯ ಸಹಕಾರ ಇಲ್ಲತೆ 
ಸ್ವಂತ ಮುತುವರ್ಜಿಲ್‌ ಊರ್‌ ಊರ್‌ಕ್‌ ಪೋಯಿತ್‌ ಕೊಡವ ಭಾಷೆ, ಸಾಹಿತ್ಮತ್‌ನ 
ಬೊಳತುವಕ್‌ ಪೇಚಾಡ್‌ನ ಮಹಾನ್‌ ವ್ಯಕ್ತಿ. 
ಇಯಂಗಳ ಕೊಡವ ಭಾಷೆ ತಕ್ಕ್‌ ಪರಿಯುವ ಎಲ್ಲಾ ಜನಾಂಗ ಇಂದ್‌ 
ನೆನತಿಯವಂಡು. ಅನ್ನನೆ ಈ ಪುಸ್ತಕ ಇಕ್ಕಾಕಣೆ 2 ಕುರಿ ಪ್ರಕಟ ಆಯಿತ್‌. ಇಕ್ಕ 3ನೇ ಕುರಿ 
ಅಕಾಡೆಮಿ ಮುದ್ರಣ ಮಾಡಿಯಂಡುಂಡ್‌. 


1868ಲ್‌ ಪುಟ್ಟ್‌ನ ಹರದಾಸ ಅಪ್ಪನೆರವಂಡ ಅಪ್ಪಚ್ಚಕವಿ ಕೊಡವ ತಕ್ಕ್‌ಲ್‌ 
ನಾಲ್‌ ನಾಟಕ ಎಣ್ಣಕ ಕಾವೇರಿ ನಾಟಕ, ಯಯಾತಿ ರಾಜಂಡ ನಾಟಕ, ಸುಬ್ರಹ್ಮಣ್ಯ ನಾಟಕ, 
ಸಾವಿತ್ರಿ ನಾಟಕ ಎಳ್‌ದಿತ್‌. ಈ ನಾಲನೋ ಒಕ್ಕಚೇ ಕೂಟಿತ್‌ ಒರೇ ಪುಸ್ತಕ ''ಹರದಾಸ 
ಅಪ್ಪಚ್ಚಕವಿರ ನಾಲ್‌ ನಾಟಕ" ಎಣ್ಣಿತ್‌ ಕೊಡವ ತಕ್ಕ್‌ಲ್‌ ಮುದ್ರಣ ಮಾಡಿತ್‌. ಅನ್ನನೆ 
ಕೊಡವ ಭಾಷೆಲ್‌ ಉಳ್ಳ ಈ ನಾಟಕ ಬೋರೆ ಭಾಷೆಕಾರಳೂ ಓದಂಡೂಂದ್‌ ಎಣ್ಣುವ ದೃಷ್ಟಿಲ್‌ 
ಇಂಗಿ ಚೆನ್ನ ದಿನತ್‌ ಕನ್ನಡ ಭಾಷೆಲ್‌ ಈ ನಾಲ್‌ ನಾಟಕತ್‌ನೋ ತರ್ಜುಮೆ ಮಾಡಿತ್‌ 
ಪ್ರಕಟ ಪಡ್‌ತುವದುಂಡ್‌. 

ಕೊಡವ ಭಾಷೆಲ್‌ ಪುಸ್ತಕ ಮಾಡುವದ್‌ ಮುಖ್ಯ ಅಲ್ಲ. ಇದ್‌ನ ಎಡ್‌ತಿತ್‌ 


ಓದುವದ್‌ ಮುಖ್ಯ. ಆನಗುಂಡ್‌ ಕೊಡವಾಭಿಮಾನಿಯಳಾನ ನಿಂಗ ಎಲ್ಲಾರೂ ಪುಸ್ತಕತ್‌ನ 
ಆಪಚ್ಚಕ್‌ ಆಸಕ್ತಿಲ್‌ ಎಡ್‌ತಿತ್‌ ಓದಂಡೂಂದ್‌ ಕೇಟವ. 


ಇಚ್ಚಕ್‌ ನಲ್ಲ ಸಾಹಿತ್ಯತ್‌ನ ಕೊಡವ ಸಾಹಿತ್ಯ ಲೋಕಕ್‌ ತಂದನ್ನತ ಕವಿಕ್‌ ಕರ್ನಾಟಕ 
ಕೊಡವ ಸಾಹಿತ್ಯ ಅಕಾಡೆಮಿ ಕೃತಜ್ಞತೆ ಅರ್ಪಿಚಿಡುವದಲ್ಲತೆ, ಇಯಂಡ ಆತ್ಮಕ್‌ ದೇವ 
ಚಿರಶಾಂತಿ ಕೊಡ್‌ಕಡ್‌ೇ೦ದ್‌ ಬೋಡಿಯವ. 


ಐಮುಡಿಯಂಡ ರಾಣಿ ಮಾಚಯ್ಯ 
ಮಡಿಕೇರಿ y ಅಧ್ಯಕ್ಷೆ 
20-3-2010 ಕರ್ನಾಟಕ ಕೊಡವ ಸಾಹಿತ್ಯ ಅಕಾಡೆಮಿ 
ಮಡಿಕೇರಿ 


ಒರ್‌ ತಕ್ಕ್‌ 

ಕೊಡಗ್‌ರ ಪ್ರಥಮ ಕವಿಯಾಯಿತೂ, ಕೊಡವ ತಕ್ಕ್‌ಲ್‌ ನಾಟಕ ಎಳ್‌ದಿತ್‌ ಆ ನಾಟಕತ್‌ನ 
ತಾನೇ ಕಳಿಚಿತ್‌ ಕಾಟಿತೂ ಕೊಡಗ್‌ರ ಜನಜೀವನತ್‌ ಬಲ್ಕ ಪ್ರಭಾವ ಬೀರ್‌ನ ಹರದಾಸ ಅಪ್ಪಚ್ಚಕವಿ 
ಪುಟ್ಟಿತ್‌ ೧೯೬೮೦ಗ್‌ ನೂರ್‌ ಕಾಲ ಆಚಿ. ಈ ಆದಿಕವಿ ಕೊಡವ ಭಾಷೆಕೂ, ಸಂಸ್ಕೃತಿಕೂ ಮಾಡ್‌ನ 
ಫಲತರ ಸೇವೆನ ನೆನತಿತ್‌ ಅಯಿಂಡ ಶತಮಾನೋತ್ಸವ ಮಾಡಂಡೂಂದ್‌ ಕೊಡವ ಮಾತ್ರ ಅಲ್ಲ 
ಕೊಡಗ್‌ರ ಎಲ್ಲ ಜನರೂ ಅಭಿಪ್ರಾಯ ಪಟ್ಟಿತ್‌ ಒರ್‌ ಶತಮಾನೋತ್ಸವ ಸಮಿತಿನ ಮಾಡಿತ್‌ 
ಅವು ಕವಿರ ಪೆದತ್‌ ಒರ್‌ ನಿಧಿ ಸಂಗ್ರಹ ಮಾಡ್‌ಚಿ. ಈ ನಿಧಿಕ್‌ ಕೊಡಗ್‌ರ ಜನ ಧಾರಾಳ 
ಬುದ್ದಿಲ್‌ ಸಹಾಯ ಮಾಡಿತ್‌ ಸುಮಾರ್‌ ೧೬,೦೦೦/- ಉರುಪಿಯ ಸಂಗ್ರಹ ಆಚಿ. ಈ ಪಣತ್‌ಲ್‌ 
ಕವಿರ ಶತಮಾನೋತ್ಸವತ್‌ನ ೧೯೬೮ನೇ ಡಿಸೆಂಬರ್‌ ತಿಂಗತ್‌ ಎಲ್ಲರೂ ಮೆಚ್ಚುವನೆಕೆ ನಡತ್‌ಚಿ. 
ಕರ್ನಾಟಕತ್‌ ಪೆದವಾನ ಕೀರ್ತಿನ ಕೇಸರಿ ಶ್ರೀ ಬಿ. ಶಿವಮೂರ್ತಿ ಶಾಸ್ತ್ರಿ ಅಧ್ಯಕ್ಷತೆ ಮಿಸಿತಿಂಜತ್‌. 
ವಿದ್ವಾಂಸಂಗ ಕವಿರ ವಿಷಯತ್‌ ತಕ್ಕ್‌ ಪರಂದತ್‌. ಆ ಸಮಯತ್‌ ಕವಿರ ಕೆಲಸ, ಜೀವನ, ಅಯಿಂಡ 
ನಾಟಕತ್‌ರ ಮಹತ್ವತ್‌ನ ಮೆಚ್ಚುವ ಶತಮಾನೋತ್ಸವ ಸ್ಮಾರಕ ಸಂಚಿಕೆ ಪ್ರಕಟಣೆ ಮಾಡ್‌ಚಿ. 
ಕೊಡಗ್‌ರ ಕಾಲೇಜ್‌, ಹೈಸ್ಕೂಲ್‌ ಮಕ್ಕಕ್‌ ಕವಿರ ವಿಷಯತ್‌ ಪ್ರಬಂಧ, ಪಿಂ ಭಾಷಣ ಸ್ಪರ್ಧೆ 
ನಡತುವಂಜಿ ಬಹುಮಾನ ಕೊಡ್‌ತತ್‌. ಕವಿರ ನಾಟಕತ್‌ನ ದೇವಣಗೇರಿ, ಕೋಕೇರಿ, ಕರಡ ನಾಟಕ 
ಮಂಡಳಿಯ ಕೊಡಗ್‌ರ ಪಲಕಡೆಲ್‌ ಪ್ರದರ್ಶನ ಮಾಡ್‌ಚಿ. ಶತಮಾನೋತ್ಸವ ಎಲ್ಲರೂ ಮೆಚ್ಚುವ 
ರೀತಿಲ್‌ ಸಂಭ್ರಮತ್‌ ನಡಂದತ್‌ 

ಶತಮಾನೋತ್ಸವ ಸಮಿತಿರ ತೀರ್ಮಾನ ಪ್ರಕಾರ ಬಾಕಿಯಾನ ಪಣತ್‌ ಕವಿರನಾಲ್‌ 
ನಾಟಕತ್‌ನ ಒರೇ ಬುಕ್ಕಾಯಿತ್‌ ಪ್ರಕಟ ಮಾಡಂಡೂಂದ್‌ ಏರ್ಪಾಡ್‌ ಮಾಡಿತ್‌ ಇದಿಕ್ಕ ಈ 
ಪುಸ್ತಕತ್‌ನ ಕೊಡಗ್‌ರ ಮಹಾಜನಕ್‌ ಲರ್ಪಿಚಿಡುವಕ್‌ ಸಂತೋಷ ಆಪ. ಕೊಡವ ತಕ್ಕ್‌ಲ್‌ 
ಇದೇ ಪ್ರಥಮ, ಪಿಂಇ ಕಡೇ ಪುಸ್ತಕ ಆಪಕೂ ಮದಿ. ಈ ಬುಕ್ಕ್‌ ಕವಿರ ಜ್ಞಾಪಕಕ್‌ ಆಯಿತೂ, 
ಕೊಡಗ್‌ರ ಸಂಸ್ಕೃತಿರ ರೂಪಾಯಿತೂ ಎಲ್ಲಡ ಮನೆಲಿಪ್ಪದ್‌ ಅವಶ್ಶ ಎಣ್ಣಿಯಂಡ್‌ 
ಶತಮಾನೋತ್ಸವ ಸಮಿತಿರ ಅಭಿಪ್ರಾಯ. 

ಅಪ್ಪಚ್ಚ ಕವಿರ ಈ ಶತಮಾನೋತ್ಸವ ಎಲ್ಲರೂ ಮೆಚ್ಚುವನೆಕೆ ನಡಪಕೂ ಈ ಬುಕ್ಕ್‌ 
ಪ್ರಕಟಣೆಕೂ ಪೆರ್ತ್‌ ಜನ ಸಹಕಾರ ತಂದಿತ್‌. ಪಣತಂದಿತ್‌ ಸಹಾಯ ಮಾಡ್‌ನಯಿಂಗೂ, 
ಕಾರ್ಯತಃ ಕೆಲಸ ಮಾಡ್‌ನಯಿಂಗಕೂ ಶತಮಾನೋತ್ಸವ ಸಮಿತಿ ಯಣಿಯಾಯಿತುಂಡ್‌. 
ಈ ಎಲ್ಲಡ ಸಹಕಾರತ್‌ನುಂಡ್‌ ಕವಿರ ಪೆದ ಚಿರವಾಯಿತ್‌ ಉಳಿಯುವನೆಕೆ ಆಚಿ. ಈ ಸಹಾಯ 
ತಂದಯಿಂಗೆಲ್ಲ ಮೂಲ ಕಾವೇರಿ ಆಯುರಾರೋಗ್ಯ ಕೊಡ್‌ತಿತ್‌ ಪೊಲತಡ್‌ ಎಣ್ಣಿತ್‌ ತುದಿಪಿ. 


ಮಡಿಕೇರಿ ರಾ.ಬ. ಪಾಂಡಂಡ ಎ. ಚಂಗಪ್ಪ 
೧-೨-೧೯೭೦ ಅಧ್ಯಕ್ಷ, ಹರದಾಸ ಶತಮಾನೋತ್ಸವ ಸಮಿತಿ 


vi 


ಬ್ರಿ 


ಕವಿರ ಪರಿಚಯ 


"ನಾಟಕ, ಸಾಹಿತ್ಯ, ಕಲೆಕ್‌ ಎಣ್ಣ್‌ನ ಊರ್‌ ಇದಲ್ಲ. ನಾನ್‌ ಆ ಬಟ್ಟೆಲ್‌ ನಡಪಂಜಿ 
ಕೈ ಚುಟ್ಟಂಡಿಯೆ. ನಾಡ ಪ್ರಯತ್ನತ್‌ರ ವಿಷಯಕ್‌ ನಾಕ್‌ ದುಃಖ ಇಲ್ಲೆ. ದೇವ ಬಟ್ಟೆಕಾಟ್‌ವಾಲೆ 
ನಡಂದಿಯೆ. ಆಚೇಂಗಿ ವಯಸ್‌ ಕಾಲತ್‌ ನರಳುವಕಾಗ. ದೇವ ಬೆರಿಯ ಕಾಕಿಯೋಂಡು 
ಎಣ್ಣುವದೇ ನಾಡ ಪ್ರಾರ್ಥನೆ". 

೧೯೪೦ನೇ ಇಸವಿಲ್‌ ' ಕೊಡಗು' ಪೇಪರ್‌ಕ್‌ ಪುತ್ತರಿರ ವಿಷಯತ್‌ ಓರ್‌ 
ಲೇಖನಕ್ಕಾಯಿತ್‌ ನಾನ್‌ ಹರದಾಸಂಡಲ್ಲಿಕ್‌ ಪೋಯಿತಿಂಜೆ. ವಯಸ್‌ ಜಾಸ್ತಿ ಆಚೇಂಗಿಯೂ 
ಮಿಂಇತ ತೇಜಸ್ಸ್‌ನ ಕಾಟುವ ಆ ಮೂಡ್‌, ಕೆಂವಿ ಕೇಕತೆ ಪೋಚೇಂಗಿಯೂ ಆನಗುಂಡ್‌ 
ಕುಗ್ಗತ ಆತ್ಮಶಕ್ತಿ ಬಡತನತ್‌ರ ತೊಂದರೆ ಉಂಡೇಂಗಿಯೂ ಆನ ಮೀರಿ ನಿಂದಂತ ಅಭಿಮಾನ 
ಒಟ್ಟಾರೆ ಅಯಿಂಡ ವ್ಯಕ್ತಿತ್ವ ದಾರುನೋ ಆಕರ್ಷಿಚಿಡುವನೆಕೆ ಇಂಜತ್‌. ಕವಿರ ತಾನ್‌ ಮಾಡ್‌ನ 
ಸಾಹಿತ್ಯ ಸೇವೆರ ವಿಚಾರತ್‌ ಅಭಿಮಾನ ಇಂಜತ್‌. ಇದ್‌ ಜೀವನತ್‌ನ ನಲ್ಲಂಗಾಯಿತ್‌ 
ಉಪಯೋಗ ಮಾಡ್‌ನ ಆತ್ಮ ತೃಪ್ತಿರ ಅಭಿಮಾನ. ಆ ಆತ್ಮ ತೃಪ್ತಿಯೇ ಕೊಡಿಲ್‌ ತಂದ 
ಕಎರ ತಕ್ಕ್‌ಲ್‌ ಕಂಡ್‌ ಬಪ್ಪ. 


ಒಮ್ಮ ಬುದ್ಧಿಕೂ, ಐಶ್ವರ್ಯಕೂ ಜಗಳ ಆಚಲೊ. ಬುದ್ದಿ ತಾನ್‌ ಬಲ್ಕಂವ 
ಎಣ್ಣ್‌ಚಿ. ಪಣತಾನ್‌ ಬಲ್ಕಂವ ಎಣ್ಣ್‌ಚಿ. ಜಗಳ ತೀರ್ಮಾನಕಾಯಿತ್‌ ದಂಡೂ ಆತ್ಮಂಡ 
ಮಿಂಇಕ್‌ ಬಾತ್‌. ಆತ್ಮ ದಂಡಾಳುರೋ ತಕ್ಕ್‌ನ ಕೇಟಿತ್‌ ಎಣ್ಣ್‌ಚಿ. "ನಿಂಗಡಲ್ಲಿ ದಾರೂ 
ಬಲ್ಕವು ಅಲ್ಲ. ಬಲ್ಕರಿಕೆ ಬಪ್ಪದ್‌ ಅಯಿಂಡಯಿಂಡ ಶಕ್ತಿನ- ನಲ್ಲ ಬಟ್ಟೆಲ್‌ ಉಪಯೋಗ 
ಮಾಡುವಲ್ಲಿ ಬುದ್ದಿಯೇ ಇರಡ್‌, ಪಣವೇ ಇರಡ್‌ ಅದ್‌ನ ನಲ್ಲಂಗಾಯಿತ್‌ ಉಪಯೋಗ 
ಮಾಡ್‌ಚೇಂಗಿ ಅಕ್ಕ ಅದಂಗ್‌ ಬಲ್ಕರಿಕೆ!" ಈ ಕತೆನೆನಕೆ ಹರದಾಸ ತಾಂಡ ಕೃತುಶಕ್ತಿನ ನಾಟಕ 
ಎಳ್‌ದಿತ್‌, ಅದ್‌ನ ಅಭಿನಯ ಮಾಡಿತ್‌ ಕಾಟಿತ್‌, ಆ ಮೂಲಕ ಭಗವಂತಂಡ ಭಕ್ತಿ ಜನಕ್‌ 
ಮೆಚ್ಚುವನೆಕೆ ಮಾಡ್‌ಚಿ. ಈ ದೃಷ್ಟಿಲ್‌ ಅಯಿಂಡದ್‌ ಬಲ್ಕಜೀವ. 


*"ಮನುಷ್ಠಂಡ ಮೇಲೆ ಚಾವಯಂಡ ಮೇಲೆ, ಕನಿಷ್ಟ ಜನತ್‌ರ ಮೇಲೆ, ಕಾವ್ಯ, ಸಾಹಿತ್ಯ 
ಎಳ್‌ದಿತ್‌ ಪಾಳಾಪಂಡ ಬದಲ್‌ ಎಂದೂ ಬದಲಾಗತ ಭಗವಂತನ ಹೊಗಳಿತ್‌, ಪಾಡುವಕ್‌ 
ನ್‌ಡ ಶಕ್ತಿ ಖರ್ಚಾಡ್‌* ಎಣ್ಣುವ ಹರಿಹರ ಕವಿರ ವಾಕ್ಕತನ್ನನೆ ಹರದಾಸ ಅಯನ ಇಯನ 
ಹೊಗಳುವ ಸಾಹಿತ್ಮ ಎಳ್‌ದತೆ ಭಗವಂತಂಡ ಸೇವೆಕ್‌ ತಾಂಡ ಶಕ್ತಿನ ಉಪಯೋಗಿಚಿಟ್ಟಿತ್‌. 
ಇದಲ್ಲತೆ ತಾನ್‌ ಹರದಾಸ" ಎಣ್ಮಂಡದ್‌ ಅಯಂಡ ಜೀವನ ದೃಷ್ಟಿ ಏದ್‌ 
ಮಟ್ಟತ್‌ರಂದೆಣ್ಣುವಕ್‌ ಸಾಕ್ಸಿ. 


ಅಪ್ಪಚ್ಚಕವಿ ೧೮೬೮ತ್‌ ಪುಟ್ಟ್‌ಚಿ. ಎಳ್‌ವತ್ತಾರ್‌ ವಯಸ್‌ಲ್‌ ಈ ಲೋಕಬುಟ್ಟತ್‌. 
ತಾನ್‌ ಬಾಳ್‌ನ ಈ ಕಾಲತ್‌ಲ್‌ ಅವು ಜೀವನತ್‌ರ ನೂರ್‌ ಮೂಡ್‌ನ ಕಂಡಿತ್‌ 
ಅನುಭವಿಚಿಟ್ಟತ್‌. ಕವಿ ಬಲ್ಕ ವಿದ್ಯಾವಂತನಲ್ಲ. ಆ ಕಾಲತ್‌ ನಾಲ್ಕನೇ ಕ್ಲಾಸ್‌ ಮಹಾವಿದ್ಯೆ. 
ಈ ವಿದೆ ಆನದು ಅವು ಕೊಡಗು ಮುಜರಾಯಿ ಇಲಾಖೆಲ್‌ ಕೆಲಸಕ್‌ ಸೇರಿತ್‌ ಕಡೆಕೆತ್ತನೆಕೂ 
ದೇವಸ್ಥಾನ, ಪಟ್ಟಮ,, ಪುರಾಣ, ಪ್ರಾರ್ಥನೆ, ಭಜನೆ, ಆರಾಧನೆಲೇ ಕಯಿಚತ್‌. ಕವಿ ಪೆರ್ಶ್‌ 
ಭಕ್ತಿಲ್‌ ಶ್ರುತಿಬದ್ಧವಾಯಿತ್‌ ಪಾಡುಎಂಜತ್‌೦ದೂ, ಅಯಿಂಡ ಭಕ್ತರ ಪ್ರಾರ್ಥನೆ ಎಚ್ಚಕೋ 
ಜನತ್‌ಡಲ್ಲಿ ದೈವಭಕ್ತಿ ಪುಟ್ಟ್‌ವನೆಕೆ ಮಾಡಿಚಿಂದೂ ನಾನ್‌ ಕೇಟಿಯೆ. ಕನಕದಾಸ, 
ಪುರಂದರದಾಸರನೆಕೆ ಈ ಕವಿಯೂ ನಾಟಕ, ಹರಿಕಥೆರ ಮೂಲಕ ಭಗವಂತಂಡ ಸೇವೆ ಮಾಡ್‌ಚಿ. 
ಈ ಸೇವೆ ಕೊಡಗ್‌ರ ಗಡಿದಾಟಿತೂ ನಡಂದತ್‌. ಅವು ಎಳ್‌ದ್‌ನ "ಕಾವೇರಿ ನಾಟಕ" ಯಯಾತಿ 
ರಾಜ ನಾಟಕ" "ಸಾವಿತ್ರಿ ನಾಟಕ" ಪಿಂಣಾ "ಸುಬ್ರಹ್ಮಣ್ಮ ನಾಟಕ" ಜನಪ್ರಿಯವಾಯಿತ್‌ ಎಲ್ಲಡ 
ಬಾಯಿಲ್‌ ಇಂದೂ ಉಂಡ್‌. 


ಇಂದೆತ ಸಾಹಿತ್ಮತ್‌ರ ಅಳತೆ ಕೋಲ್‌ಲ್‌ ಹರದಾಸಂಡ ಸಾಹಿತ್ಕ್ಯತ್‌ನ ಅಳಪದ್‌ 
ಸರಿಯಲ್ಲ. ಒರ್‌ಕವಿನ, ಒರ್‌ ಪುಸ್ತಕ ಎಳ್‌ದುವವನ ಅಳಂದಿತ್‌ ಬೆಲೆ ಕೆಟ್ಟುವಕ ಅಂವ 
ಬದ್‌ಕ್‌ನ ಕಾಲ, ಆ ಕಾಲತ್‌ರ ಸ್ಥಿತಿಗತಿ, ಕವಿರ ಜೀವನ, ಇದೆಲ್ಲ ಅರಿಂಜಿತ್‌ ಬೆಲೆ ಕೆಟ್ಟಂಡು. 
ಅಪ್ಪಚ್ಚ ಕವಿನ ನೆನೆಪಕ, ಆಯಿಂಡ ನಾಟಕತ್‌ನ ಓದುವಕ ನಾಕ್‌ "ಡ್ಕಾನ್ಸ್‌ಕ್ವಿಕ್ಸೋಟ್‌" 
ಮಹಾ ಗ್ರಂಥತ್‌ನ ಎಳ್‌ದ್‌ನ ಸರ್ವೆಂಟಸ್‌ನ ಗೇನ ಆಪ. “ಡಾನ್‌ ಕ್ವಿಕ್ಸೋಟ್‌" ಉತ್ಪೇಕ್ಷೆ, 
ಹಾಸ್ಕ ದುಂಬ್‌ನ ಪುಸ್ತಕ. ಸಾಮಾನ್ಯ ಜನಜೀವನತ್‌ ಆಗತ ವಿಷಯವೇ ಅದ್‌ಲ್‌ ದುಂಬ. 
ಆಚೇಂಗಿಯೂ ಅದ್‌ ಜಗತ್‌ಲ್‌ ಪೆದ ಎಡ್‌ತ ಒರ್‌ ಪುಸ್ತಕ. ಎನ್ನಂಗ್‌ ಎಣ್ಣ್‌ಚೇಂಗಿ 
ಅದ್‌ನ ಎಳ್‌ದ್‌ನ ಮಿ.|| ಸರ್ವೆಂಟಸ್‌ ಎಂಥಾ ಸ್ಥಿತಿಲ್‌ ಅದ್‌ನ ಎಳ್‌ದ್‌ಚಿ ಎಣ್ಣುವದ್‌ 
ಬುಕ್ಕ್‌ಕ್‌ ಬಲ್ಕ ಬೆಲೆ ಕೊಂಡ್‌ ಬಂದಿತ್‌. ಸುತ್ತೂ ಭಿಕ್ಷಕಾರಂಗ, ಪುಚ್ಚಂಗ ದುಂಬ್‌ನ ಧರ್ಮ 
ಛತ್ರತ್‌ರ ಓರ್‌ ಮೂಲೆಲ್‌ ಮರತ್‌ರ ಪಾರ್‌ರ ಮೇಲೆ ಬೆಚ್ಚಂಡ್‌ ಆ ಬುಕ್‌ ಎಳ್‌ದ್‌ಚ. 
ಜಗತ್‌ಲ್‌ ಎಚ್ಚಕೋ ಕಷ್ಟ, ಸುಖ ಇಂಜತೇಂಗಿಯೂ ಕೂಡ ನಂಗಡ ಆತ್ಮ ಎಕ್ಕಲೂ 
ತೆಳಿಚಂಡಿರಂಡು. ಈ ದುಃಖ ದುಮ್ಮಾನ ಆತ್ಮ ಸೂರ್ಯನ ಮರೆಮಾಡುವಕಾಗ ಎಣ್ಣುವ 
ಮಹಾಸತ್ಕತ್‌ನ ಆ ಬುಕ್ಕ್‌ಲ್‌ ಹಾಸ್ಕ ಮೂಲಕ ಎಳ್‌ದಿತ್‌. ಅದೇ ರೀತಿ ಹರದಾಸ ಬಡತನ, 
ಜೀವನತ್‌ರ ಹಾಸ್ಕ ಮೂಲಕ ಎಳ್‌ದಿತ್‌. ಅದೇ ರೀತಿ ಹರದಾಸ ಬಡತನ, ಜೀವನತ್‌ರ 
ಕಷ್ಟ, ಪ್ರತಿ ಮೊಟ್ಟ್‌ಲ್‌ ಉಂಡೇಂಗಿಯೂ ನಲ್ಲ ನಾಟಕ ಎಳ್‌ದ್‌ನದ್‌ ಮಾತ್ರ ಅಲ್ಲ; ಅದ್‌ನ 
ಅಭಿನಯ ಮಾಡಿತ್‌ ಬಾಳ್‌ನ ಸಾರ್ಥಕ ಮಾಡ್‌ಚಿ. ಅವು ಕೇವಲ ಜ್ಞಾನ ಪ್ರಚಾರಕನೇ ಅಲ್ಲ; 
ಸ್ವತಹ ಮಾಡಿತ್‌ ಜನಕ್‌ ಆದರ್ಶ ಕಾಟ್‌ನ ಕ್ರೀಯಾ ಭಕ್ತನೂ ಆಯಿತಿಂಜತ್‌. 


viii ಲ್ಕ 
ಹರದಾಸಂಡ ಮನೋಮಟ್ಟ ಎನ್ನನಿಂಜತ್‌. ಅಯಿಂಡ ನಾಲ್‌ ನಾಟಕತ್‌ ಅವು ಜನಕ್‌ 
ಎಂತ ಸಂದೇಶ ಕೊಡ್‌ತತ್‌ ಎಣ್ಣುವಾನ ಜನ ತಂಗಳೇ ಓದಿತ್‌ ಅರಿಂಜವಂಡು. ಆಚೇಂಗಿಯೂ 


ಕೂಡ ನಾಡ ದೃಷ್ಟಿಲ್‌ ಕಂಡ ಚೆನ್ನ ವಿಚಾರತ್‌ನ ಓದುವಯಿಂಡ ಮಿಂಇಲ್‌ ಬೆಪ್ಪಕ್‌ 
ಇಷ್ಟಪಡುವಿ. 


ಯಯಾತಿ ರಾಜಂಡ ನಾಟಕತ್‌ ಶರ್ಮಿಷ್ಟೆಕ್‌ ಕವಿ ಸಖಿರ ಮೂಲಕ ಕೊಡ್‌ತ 
ಬುದ್ಧಿವಾದ ಇನ್ನನೆ ಉಂಡ್‌. 


"ಬಾಗಿಯ ಬಪ್ಪಕ ಬಗ್ಗಿನಡಂದ 

ಜೋಗಲೊ ಬಪ್ಪಕ ಬೋಗಲೊ ತತ 

ಧರ್ಮಕ್‌ ತಪ್ಪತೆ, ಕರ್ಮಕ್‌ ಪೋತೆ 

ಮರ್ಮಲೊ ಬೆಯ್ಕತೆ ಶರ್ಮಿಷ್ಠೆ ದೇವಿಯೆ" 

ಇದ್‌ನ ಓದುವಕ ವೈದಿಕ ಧರ್ಮತ್‌ರ ಮಹಾ ತತ್ವ ನಂಗಡ ಮಿಂಇ ನಿಂದನೆಕೆ 
ಆಪ. ಜೀವನತ್‌ ಪಣ ಸಂಪಾದನೆಕೂ, ಸುಖಭೋಗಕೂ ಅವಕಾಶ ಉಂಡ್‌. ಆಚೇಂಗಿ 
ಭಾಗ್ಯ ಬಂದಕ ಏವನಯ ಜಾಸ್ತಿ ಆಂಡು, ಈ ಪಣ ಸಂಪಾದನೆ ಮಾಡುವಕ 
ಧರ್ಮಸಮ್ಮತವಾಯಿತಿರಂಡು. ಕೆಟ್ಟ ಬಟ್ಟೆಲ್‌ ಪೋಪದೂ ಬೋರೆ ಜನತ್‌ರ ಮೇಲೆ ದ್ವೇಷ 
ಬೆಪ್ಪದೂ ತಪ್‌, ಪಿಂಇ ಅದೇ ದಾಟಿಲ್‌ ಕವಿ ಇನ್ನನೆ ಪಾಡಿತ್‌. ' 

"ತಾಮನೆ ಮರೆಯತೆ, ಬಾ ಮನೆ ಪಳೆಯತೆ 

ನೆರೆಮನೆಕ್‌ ನೀ ಪೋಕತೆ 

ಅಪ್ಪಂಗು, ಅವ್ವಂಗು, ಮಾಂವಂಗು, ಮಾಂವಿಕು 

ಬಗ್ಗಿ ನಡಪಾನ ಮರೆಯತೆ" 


ಕಏರ ಈ ತಕ್ಕ್‌ ಓದುವಕ ಕಣ್ವ ಮಹಾಯಷಿ ತಾಂಡ ಒಡೆಯಂಡ ಮನೆಕ್‌ ಪೊರಟ 
ಶಕುಂತಳೆಕ್‌ ಎಣ್ಣ್‌ನ ಬುದ್ದಿವಾದ ಗೇನ ಆಪ. 


ರರ ತೇ 


ಸುಬ್ರಹ್ಮಣ್ಯ ಸ್ವಾಮಿ ನಾಟಕತ್‌ ಲವಲಿನ ಪರೀಕ್ಷೆ ಮಾಡುವಕ್‌ ಮುದ್‌ಕಂಡ 
ವೇಷತ್‌ ಬಂದ ಸುಬ್ರಹ್ಮಣ್ಮಂಡ ಬಾಯಿಲ್‌ ಪೊಣ್ಣಾಳ್‌ರ ವಿಚಾರ ಕವಿ ಇನ್ನನೆ 


ಎಣ್ಣಿಚಿಟ್ಟತ್‌. 


` ಮೀಮೊಟ್ಟ್‌ ಕಂಡ್‌ ಪುಡಿಕಲು | 
ಮಾ ಮೇರ್‌ ಕೊಡಿಲಳೆಕಲು| ನರಿರ ಪಾಲ್‌ಕರಕಲು|| 
ಈ ಮಹಾಕಡ ಆಳ ಅರಿಯಲು| 
ಭೂಮಿಲ್‌ ಪೊಂಗಡ ಮನಸ್‌ನರಿವದ್‌ ಕಷ್ಟ!| 


ಕವಿರ ಈ ತಕ್ಕ್‌ ಮಹಾಭಾರತ್‌ ಧರ್ಮರಾಯ ಪೊಣ್ಣಾಳ್‌ರ ವಿಷಯವಾಯಿತ್‌, 
. "ಅತ್ತಿಮರತ್‌ರ ಪೂವು ನೋಟಲು, ಬೊಳ್‌ತ ಕಾಕೆನ ಕಾಂಗೊಲು, ನೀರ್‌ಲ್‌ ಮೀನ್‌ರ 
ಪಾದ ನೋಟಲು, ಆಚೇಂಗಿ ಪೊಣ್ಣಾಳ್‌ರ ಮನಸ್‌ಲುಳ್ಳಾನ ಅರಿವಕಯ್ಕ (ಅವು ದುಂಬ 
ರಾಣಿ ಪುಷ್ಪಾಣಿ, ಶ್ವೇತ ವರ್ಣ೦ಚ ವಾಯಸ ಮತ್ಸ್ಯ ಪಾದಂಜ ಲೇ ಪಸ್ಕೆ ನಾರೀನಾ ಹೃದಯ 
ಸ್ವಿತಂ)೦ದ್‌ ಎಣ್ಣ್‌ನ ತಕ್ಕ್‌ನ ಜ್ಞಾಪಕಕ್‌ ಕೊಂಡ್‌ ಬಪ್ಪ. 


ಸ 


ಸಾವಿತ್ರಿ ಸತ್ಯವಾನನ ಮೆಚ್ಚುವ ಆಚೇಂಗಿ ಅವಂಗ್‌ ಪದಿನಾರೆ ವಯಸ್‌ ಆಯುಷ್ಯ 
ಎಣ್ಣಿಯಂಡ್‌ ಅವಕ್‌ ದುಃಖ ಆಪ. ಆಚೇಂಗಿಯೂ ಕೂಡ ಒಡೆಯ ಎಣ್ಣಿಯಂಡ್‌ ಮನಸ್‌ಲ್‌ 
ಒತ್ತಪಿಂಇ ಪತಿವ್ರತೆ ಎನ್ನನಿರಂಡೂಂದ್‌ ಎಣ್ಣುವಾನ ಕವಿ ಇನ್ನನೆ ವಿವರಿಚಿಚ್ಚತ್‌. 


"ಆಕಾಶ ಬುದ್ದಿನೊ ಪಾಕಡ ಬತ್ತಿನೊ| 

ನಾಕೊದಿಚವ ದೇವ ನಾಕಲ್ಲತೆ ಪೋಕುಂದರಿಯತೆ 

ಚಾವ ಪರಪದ್‌ ದೇವಬಿದಿಚದ್‌ 

ಬಾವ ಪೊಲವ ನಶೀಪ್‌ ಅದ್‌ ಈ ವಡ ಧರ್ಮತ್‌ ಬಾವದ್‌ನೇರ್‌" 
ಎಚ್ಚಕ್‌ ಅರ್ಥ ದುಂಬಿತುಂಡ್‌ ಈ ತಕ್ಕ್‌! 


xx 


ಕಾವೇರಿ ನಾಟಕತ್‌ ಭಕ್ತ ಶಿರೋಮಣಿ ತ್ರಿಗುಣಿರ ಮನೆಕ್‌ ನಡಪಾದರೆ ನೇರತ್‌ಲ್‌ 
ತ್ರಿಮೂರ್ತಿಯ ಬಂದಿತ್‌ ಕೂಳ್‌ ಬೋಂಡೂಂದ್‌ ಕೇಪಕ ದಾನಿಯಾನ ತ್ರಿಗುಣಿ ಮನೆಲ್‌ 
ಅಯಂಗ್‌ ಕೂಳ್‌ ಮಾಡಿತ್‌ ಇಡುವಕ್‌ ಒಂದೂ ಇಲ್ಲತೆ ಪೋಚೆಂಗೂ ಕೂಡ ತಾನ್‌ ಬೇಲ್‌ಲ್‌ 


x \\ 
ಬಿತ್ತ್‌ ಇಟ್ಟಿತಿಂಜ ನೆಲ್ಲ್‌ನ ಎಡ್‌ತ ಬಂದಿತ್‌ ಅತಿಥಿಯಳ ತೃಪ್ತಿಪಡುತುವ. ಆ ಸಂದರ್ಭತ್‌ 
ದಾನ ಕ್ರಮತ್‌ನ ಕವಿ ಇನ್ನನೆ ವರ್ಣಿಚಿಟ್ಟತ್‌. 

"ತಾನೆ ನೋಟಿತ್‌ ಅಕ್ಕ ಕೊಡ್‌ತಿನೊ| ಮಾನವಕ್‌ ಬಹು ಧರ್ಮಲೊ|| 
ಹೀನ ಗುಣತ್‌ಲ್‌ ಸಾಲಸೋಲತ್‌। ದಾನ ಮಾಡಿನೊ ಕರ್ಮಲೊ|| 
ಕಾಲ ನೇರವೊ ದಾನಕ್ಕಿಲ್ಲೆಲ] ಕೇಳ್‌ ನಲ್ಲಯಿಂಗೆಣ್ಣ್‌ ಲೆ| 
ಕೂಳ್‌ಕೇಟವಂಗಕ್ಕ ಕೊಡ್‌ತವ।|| ಬಾಳು ಶಂಕರ ಮೆಚ್ಚಿತ್‌" 


'ಪದ್‌ಚಿತ್‌ ಬಂದವಂಗ್‌ ಕೊದ್‌ಚಿತ್‌ ಕೊಡ್‌ಕಂಡು' ಎಣ್ಣುವದೇ ಕವಿರ ತತ್ವ. 
ಸರ್ವಜ್ಞ ಎಣ್ಣ್‌ನೆನೆಕೆ “ಅಕ್ಕ ಬಾ, ಇಕ್ಕ ಬಾ. ಪೋಯಿತ್‌ ಬಾ ಎಣ್ಣತೆ ಅಕ್ಕಲೇ ಕಾಕಿತ್‌ 
ಕೊಡ್‌ಪವಂಡ ದಾನ ಪೊನ್ನಾಗತಿರ". ನಂಗಡ ಹಳ್ಳಿ ಕವಿ ದಾನತ್‌ರ ರೀತಿ ನೀತಿನ ಎವರಿಚಿಟ್ಟದ್‌ 
ಸರ್ವಜ್ಞ ಕವಿರ ಅಭಿಪ್ರಾಯತನೆಕೇ ಉಂಡ್‌. 

ದ್ಕುಮತ್ಸೇನ ರಾಜ, ರಾಜ್ಯ ಕಳಂದಂಡ್‌, ದೃಷ್ಟಿ ಇಲ್ಲತೆ ದುಃಖಪಡುವಕ. ಮೋಂವನಾನ 
ಸತ್ಕವಂತಂಡ ಬಾಯಿಂಜಿ ನಂಗಡ ಕವಿ ಉದುಪಿಚಿಟ್ಟ ತಕ್ಕ್‌ ನೇರಾಯಿತೂ ಏದ್‌ ಸಾಹಿತ್ಯತೂ 
ಸ್ಥಿರ ಆಯಿತ್‌ ನಿಪ್ಪಂದತ್‌. 

ದೇಶ ಪೋಚೀಂದ್‌ ಸಾಸ ಮಾಡತೆ| 

ಈಶ ದಯತ್‌ನ ಅರಿಯತೆ|| ದೋಷಕ್‌ ನೀ ಬೂವತೆ|| 

ಕಾಳಗತ್‌ ಹರಿಹರನು ಚೋತಿತ್‌| ನಾಲ್‌ ದಿಕ್ಕ್‌ಲೊಳಿಚಿತ್‌!| 

ಕಾಲ ಬಪ್ಪಕ ದುಷ್ಟರಡಕಿತ್‌| ಕೇಳಿಪಡಂದತ್‌ ಲೋಕತ್‌।| 


ಜೀವನತ್‌ ಜಯ ಅಪಜಯ, ಏರ್‌ ತಗ್ಗ್‌ ಸಾಮಾನ್ಕ. ಆಚೇಂಗಿ ಬದ್‌ಕ್‌ರ ಗುರಿ 
ಬುಡುವಕಾಗಾಂದ್‌ ಎಣ್ಣ್‌ವದೂ ಭಗವಂತನೇ ಕಷ್ಟಪಟ್ಟಿತ್ತಿಪ್ಪಕ ಮನುಷ್ಕಂಗಕ್‌ ಕಷ್ಟಬಪ್ಪದ್‌ 
ವಶೇಷ ಅಲ್ಲ ಎಣ್ಣಿಯಂಡ್‌ ಅಪ್ಪನ ಸಮಾಧಾನ ಮಾಡುವದೂ ನೇರಾಯಿತೂ ಮೆಚ್ಚುವಂತದ್‌. 

ಈ ರೀತಿ ಕವಿರ ತಕ್ಕ್‌ರ ಚಾಯಿ, ಆಂಡ ಅರ್ಥತ್‌ರ ಆಳ, ಕವಿರ ಭಾವನೆರ ಫಲ, 
ವಿಧ ನೇರಾಯಿತೂ ಓದುವಯಂಡ ಮನಸ್‌ಕ್‌ ಆನಂದ ತರತಿರ. 


x 


xi 


ಕವಿ ಇನ್ನನೆ ಪ್ರಾಪಂಚಿಕ ಅನುಭವತ್‌ನೇ ಎಣ್ಣಿಯ ಅಲ್ಲ. ಅವು ಈ ನಾಟಕತ್‌ರ 
ಮೂಲಕ ಜನಕೋಟಿರ ಮಿಣ್ಣ ಬೆಚ್ಚ ವೈಧಿಕ ಧರ್ಮ, ಭಗವದ್‌ ಭಕ್ತಿ ಪ್ರಾಮುಖ್ಯ ಆನದ್‌. 
ವೈಧಿಕ ಧರ್ಮತ್‌ರ ತ್ರಿಕರಣ ಶುದ್ದಿರ ಜೊತೆಕ್‌ ಕವಿ ಎವರವಾಯಿತ್‌ ಅಂಜಿತರತ ಶುದ್ದಿನ 
ಇಲ್ಲಿ ಎಣ್ಣಿತ್‌. 

"ಹರನೊ ಮೆಚ್ಚ್‌ನ ಭಸ್ಮಸ್ನಾನ| ತೀರ್ಥ ಮಂತ್ರ ಸ್ನಾನಂದ್‌ 

ಪರಬ್ರಹ್ಮ ಜ್ಞಾನ ಸ್ನಾನಂದ್‌। ಹರಿಡ ಪಾದಾ ಸ್ನಾನಂದ್‌।| 

ಮರೆಯತೆ ಈ ಅಂಜಿ ಸ್ನಾನ| ಅರಿಂಜಿ ಭಕ್ತಂಗ ಕುಳಿಕಂಡು||" 

ಹರ ಮೆಚ್ಚ್‌ನಂಥ ಭಸ್ಮಕುಳಿ, ಪವಿತ್ರ ತೀರ್ಥತ್‌ರ ತೀರ್ಥಕುಳಿ, ಪ್ರಾರ್ಥನೆ ರೂಪತ್‌ರ 
ಮಂತ್ರಕುಳಿ, ಜ್ಞಾನಿಯಡ ಚಿಂತನೆರ ಜ್ಞಾನ ಕುಳಿ, ಹರಿಹರ ಪಾದಭಕ್ತಿರ ಭಕ್ತಿಕುಳಿ ಈ ಅಂಜಿ 
ತರ ಕುಳಿ ಭಕ್ತಂಗಡ ಮನಶುದ್ದಿಕ್‌ ಅಗತ್ಕಾಂದ್‌ ಕವಿರ ವಿವರಣೆ. 

ಹರದಾಸಂಡ ಭಕ್ತಿ ಮೇಲ್ಮಟ್ಟತ್‌ರದ್‌. ಅಯಂಡ ಆಸೆಯೂ ಕೂಡ 
ಮೇಲ್ಮಟ್ಟತ್ತ್‌ರದೇ ಆಯಿತಿಂಜತ್‌. ಅವು ಒರ್‌ ಪ್ರಾರ್ಥನೆಲ್‌ ಇನ್ನನೆ ಪಾಡಿತ್‌. 

"ಶಂಭುವೇ ವಿನ್ನಾ| ನಂಬಿಯೇ ನಾನ್‌ 

ಅಂಬಿಕೇ ಶಚಿದಂಬರೇಶನೆ| ಬಂಭ ಪರಶಿವನೆ|| 

ಭೂಲೋಕತ್‌ ನಾನ್‌| ಬಾಳುವಳ ಕಾಲ| 

ನಾಲ್‌ ದಿಕ್ಕುಲು ಕೇಳಿ ನೀ ತಾ| ಶೂಲಧರ ನೀನ್‌। 

ರಾಗರಸ ತಾರೊ| ಜೋಗಗುಣ ತಾರೋ! 

ಭಾಗಿಯತಾ ನಾಗಭೂಷಣ!। ಭಾಗಂಡೇಶ್ವರನೆ||" 

ಶಿವನಾನ ನಿನ್ನ ನಾನ್‌ ನಂಬಿಯೆ. ಈ ಲೋಕತ್‌ ನಾನ್‌ ಬದ್‌ಕುವ ಸಮಯತ್‌ 
ಪೆದ ತಾ., ಗುಣ ತಾ, ಸುಖ ತಾ ಎಣ್ಣಿಯಂಡ್‌ ನಂಗಡ ಕವಿ ಬೋಡುವ ನಂಗಡ ವೈದಿಕ 
ಧರ್ಮ ಸುಖಭೋಗ ತ್ಕಾಗ ಮಂಡಂಡೂಂದ್‌ ಎಣ್ಣ್‌ಚೇಂಗಿಯೂ ನಂಗಡ ಕಎಕ್‌ ಅವು 
ತ್ಕಾಗವಸ್ತುವಲ್ಲ. ಜೀವನತ್‌ ಸುಖದುಃಖ, ರಾಗ ವೈರಾಗ್ಯ ಎಲ್ಲಾಂಗೂ ಸಮಾನ ಬೆಲೆ ಕೊಡ್‌ತ 
ಸಮನ್ವಯತೆ ಈ ಕವಿರದ್‌. 

ಕವಿ ಇಇಕೊರ್‌ ಪ್ರಾರ್ಥನೆಲ್‌- 

ನೀರಗ್ನಿ ಕಾತು ನೀನೆ ಮಹದೇವನೆ| ನೇರನೆಲಚಿಯು ನೀನೆ 

ಆರು ಸಹಸ್ರ ಪುರಾಣ ವೇದಕು| ಭಾರತಕು ಮೊಳಿಯಾಯಿ ದುಷ್ಟರ 

ಸೂರೆ ಮಾಡ್‌ನ ಮಾಧವನೆ| ಹರದಾಸನೆಂದೂ ಪೊಲತ್‌ ಕೇಶವ 

ಎಣ್ಣಿತ್‌ ಪಾಡುವ ಇಲ್ಲಿ ಪಂಚಭೂತ ಸ್ವರೂಪನಾನ ಭಗವಂತಂಡ ರೂಪ್‌ನ ನೀರ್‌, 
ಅಗ್ನಿ, ಕಾತ್‌ ಎಲ್ಲಾತೂ ಕಂಡಿತ್‌ ಭಗವಂತಂಡ ವಿಶ್ವರೂಪತ್‌ನ ಕೊಂಡಾಡುವ ಉಪನಿಷತ್‌ಲ್‌ 
ಉಳ್ಳಂತ "ಜಗತ್‌ಲ್‌ ಉಳ್ಳದ್‌ ಓರೇ ಶಕ್ತಿ. ಅದ್‌ನ ಭಕ್ತಂಗ ಫಲ ಪೆದತ್‌ ಕಾಕುವ" (ಏಕಂ 
ಸತ್‌ ವಿಪ್ರಾ ಬಹುದಾವಧಂತಿ) ಎಣ್ಣುವ ವೇದಾಂತ ಸಾರತ್‌ನ ಕವಿ ಇಲ್ಲಿ ಎಣ್ಣಿತ್‌. 


"ಅಂಬಿಕೆ ಸುಖಮಾಡ್‌ ಈ ಜಗಕ್‌" ಎಣ್ಣುವ ಪ್ರಾರ್ಥನೆಲ್‌ ಕವಿರ ವಿಶಾಲ ಮನಸ್‌ರ 
ಅರಿವಾಪ. ಅವು ನಾಕ್‌ ಸುಖ ತಾ ಎಣ್ಣಿಯಂಡ್‌ ಕೇಟಿತಿಲ್ಲೆ. ಈ ಜಗತ್‌ಕೇ ಸುಖ ಮಾಡ್‌೦ದ್‌ 
ಭಗವಂತನ ಬೋಡುವ. ಈ ರೀತಿ ಈ ಕವಡ ಕೃತಿಲ್‌ ಮುತ್ತ್‌ನಂತ ಅಭಿಪ್ರಾಯ ಅಲ್ಲಲ್ಲಿ ಉಂಡ್‌. 

ಎದೆ ಇಲ್ಲತ, ಜ್ಞಾನಿಯಡ ಸಂಸರ್ಗ ಇಲ್ಲತ, ಹಳ್ಳಿರ ಒರ್‌ ಕವಿ ವೃಕ್ತಮಾಡ್‌ನ 
ಅಭಿಪ್ರಾಯ ನೇರಾಯಿತೂ ಮೆಚ್ಚುವಂತದ್‌. ಈ ಮಹಾಕವಿರ ಬಾಯಿಲ್‌ ಇಂಥಾ ನಿತ್ಯಸತ್ಮ 
ಎನ್ನನೆ ಉದಿಚತ್‌ ಎಣ್ಣುವಕ್‌ ಕಷ್ಟ ಇಲ್ಲೆ. ತತ್ವ ಜ್ಞಾನಿಯಾನ ಸಾಕ್ರೆಟಿಸ್‌ ಓರ್‌ ತಕ್ಕ್‌ 
ಎಣ್ಣಿತ್‌ "ಆಸೆ ನಿರಾಸೆರ ಇರ್‌ಟ್‌ ಇಲ್ಲತಲ್ಲಿ, ಕಷ್ಟ ದುಃಖತ್‌ರ ಒಳಕುದಿ ಇಲ್ಲತಲ್ಲಿ, 
ಕುಟ್ಟ್‌ಪೆಟ್ಟ್‌ರ ಅಗ್ನಿ ಪರೀಕ್ಷೆ ಇಲ್ಲತಲ್ಲಿ, ಭಗವಂತಂಡ ಆಶೀರ್ವಾದ ಎಣ್ಣುವ ಅಮರ 
ಬೊಪ್ಪು ಕಾಂಬ್‌ಲೆ" ಎಣ್ಣಿಯಂಡ್‌! ಹರದಾಸ ಜೀವನತ್‌ ಅನುಭವಿಚಿಟ್ಟ ದುಃಖ ದುಮ್ಮಾನ, 
ಕಷ್ಟ ನಿಷ್ಟುರ, ಆಸೆ ನಿರಾಸೆ, ಕುಟ್ಟ್‌ಪೆಟ್ಟೇ ಅಯಿಂಡ ಬಾಯಿಲ್‌ ಈ ಅನುಭವ ಅಮೃತತ್‌ನ 
ಉದಿಪಿಚಿತ್‌. ಕೊಡಗ್‌ರ ಈ ನೆಲತ್‌ ಅಂದ್‌ ಕೇಟ ಅಯಿಂಡ ಈ ಅನುಭವ ವಾಣಿ 
ನಂಗಡ ಜನಾಂಗತ್‌ರ ಭವ್ಯ ಭವಿಷ್ಯವಾಣಿಯಾಯಿತ್‌ ನಿಂದಿತ್‌. 


ಇಂದೇತ್‌ರ ಜನಾಂಗ ಆನ ನಂಗ, ಹರದಾಸಂಗ್‌ ಚಿರರುಣಿಯ. ಅಯಿಂಡ ಈ 
ನಾಟಕತ್‌ ಉಳ್ಳ ರಸ ರುಚಿ ಅಲ್ಲಲ್ಲಿ ಕಾಂಬ ಹಾಸ್ಯ, ಭಾವನೆರ ಎತ್ತರ, ಅಭಿಪ್ರಾಯತ್‌ರ 
ಚಾಯಿ, ಎಲ್ಲನೋ ಓದಿಕ್‌ ಆನಂದ ಪಡುವದ್‌ ಕೊಡವ ತಕ್ಕ್‌ ಗೊತ್ತುಳ್ಳಯಿಂಡ ಪಾಲ್‌ರ 
ಭಾಗ್ಯ. ಈ ಭಾಗ್ಯ ಮರೆಯಾಗತೆ ಉಳಿಯುವನೆಕೆ ಈ ಪುಸ್ತಕತ್‌ನ ಮುದ್ರಿಚಿಟ್ಟ ಹರದಾಸ 
ಶತಮಾನೋತ್ಸವ ಸಮಿತಿಯಕ್‌ ನೇರಾಯಿತೂ ಜನ ಕೃತಜ್ಞ೦ಗಳಾಯಿತಿಪ್ಪಲ್ಲಿ ಸಂಶಯ ಇಲ್ಲೆ. 

ಕ್ರಿ.ಶ. 
1868 
1890 
1891 
1906 
1908 
1908 
1913 
1916 


1917 
1918 
1926 
1927 
1929 
1934 
1936 
1942 
1944 


ಹರದಾಸ ಅಪ್ಪಚ್ಚ ಕವಿರ ಜೀವನತ್‌ರ ಮುಖ್ಯ ಘಟನೆ 


ಪುಟ್ಟ್‌ನ ಇಸವಿ 

ತಿಪಟೂರು ನಾಟಕ ಕಂಪೆನಿರ ಸಂಬಂಧ 

ನಾಟಕತ್‌ ನಟನೆ ಪಿಂಇ ಸಾಹಿತ್ಯ ರಚನೆರ ಆರಂಭ 

'ಯಯಾತಿ ರಾಜ ನಾಟಕ' ಪ್ರಕಟಣೆ 

'ಸಾವಿತ್ರಿ', 'ಸುಬ್ರಹ್ಮಣ್ಯ' ನಾಟಕತ್‌ರ ಪ್ರಕಟಣೆ 

ಈ ನಾಟಕತ್‌ನ ಕೊಡಗ್‌ಲ್‌ ಪ್ರದರ್ಶನ 

ಸಾವಿತ್ರಿ ನಾಟಕತ್‌ರ ದಂಡನೆ ಮುದ್ರಣ 

ಕನ್ನಡ ನಾಟಕ ಮಂಡಳಿ ಸ್ಥಾಪಿಚಿಟ್ಟಿತ್‌, ಕೊಡಗ್‌, ಪೆರಿಯಾಪಟ್ನ 
ಹುಣಸೂರ್‌ಲ್‌ ನಾಟಕ ಪ್ರದರ್ಶನ 

ಮುಜ್ರಾಯಿ ಇಲಾಖೆರ ಕೆಲಸಕ್‌ ರಾಜಿನಾಮೆ 

'ಶ್ರೀ ಕಾವೇರಿ ನಾಟಕ' ಪ್ರಕಟಣೆ 

ಕವಿರ ಮನೆ ಆಕಸ್ಮಾತ್‌ ಬೆಂಜಿಪೋನದ್‌ 

ಹರಿಕಥೆಕ್‌ ಸುರುಮಾಡ್‌ನದ್‌ 

"ಶ್ರೀ ಕಾವೇರಿ" ಪಿಂಇ "ಯಯಾತಿ ರಾಜ" ನಾಟಕ ಮರು ಮುದ್ರಣ 
ಕೆಮಿ ಕೇಕತೆ ಸಕ್ರಿಯ ಕ್ಷೇತ್ರತಿಂಜಿ ನಿವೃತ್ತಿ 

ತಾಂಡ ಆತ್ಮ ಚರಿತ್ರೆ ಎಳ್‌ದ್‌ನದ್‌ 

ಸುಬ್ರಹ್ಮಣ್ಮ ನಾಟಕತ್‌ರ ದಂಡನೆ ಮುದ್ರಣ 

ನವೆಂಬರ್‌ 21ಲ್‌ ಮರಣ. 


“ 


ಸಂಗ್ರಹ - ಡಾ|| ಐ.ಎಂ. ಮುತ್ತಣ್ಣ 


ಶ್ರೀ ಕಾವೇರಿ ನಾಟಕ 


1(. 











ಶ್ರೀ 
ಕಾವೇರ್ಮೈ ನಮಃ 
ಕಾವೇರಿ ನಾಟಕ ಪ್ರಂಟ್‌ ಮಾಡ್‌ಚಿಟ್ಟ 


ಧರ್ಮಮೂರ್ತಿನ ಸ್ತೋತ್ರ 


[ರಾಗ ಕಲ್ಮಾಣ॥| 
(ಸುಂದರೀ ನಿನ್ನನಗಲಿನಾ ಎಂಬಂತೆ) 


ನಲ್ಲೊರ್‌ ಬೆಂದುನಾ ಡಿಂದ್‌ ತುದಿಚವಿನಾನೋ।|ಅ|ಪ.| ಡೆತ್ಲು ಕೇಳಿಯೊ ಕೇಪ 
ತಕ್ಕ ಕೊರವಂಡ। ಡುತ್ತಮ ಸ್ತಾನತ್‌ ಸತೃತುದಿಚೋರ್‌!| ಮುತ್ತ್‌ ಮಾಣಿಕಕೊತ್ತ ಮುತ್ತಣ್ಣ 
ಶೂರನೊ! ಸುತ್ತ್‌ಚ್ಹಿ ವಿದ್ಮಪಡಿಚಿತ್ತ್‌ ಪಲದೇಶ 1೧! ಪಟ್ಟ ಬಾವಳಯಿಂದ್‌ ಪಟ್ಟಶ್ಹ್‌ 
ರಾಜಂಡ| ಪಟ್ಟಣ ಲಂಡನ್‌ ಗಟ್ಟಿಗ ಸೇರಿತ್‌|| ಯೆಟ್ಟಂಜಿಕಾಲತ್‌ ಬ್ಮಾರಿಸ್ಟರಾಯಿತ್‌। 
ಪುಟ್ಟ್‌ ನದೇಹ ಮರೆಯತೆ ಬಾತ್‌ಲ ||೨|| ಈನಗುಂಡ್‌ ಕೇಳಿ ಪೋರಂದರಿಂಜಿತ್‌। 
ಮುನ್‌ಶೀಪ್‌೦ದೆಣ್ಣೂವ ಮುದ್ರೆ ಪೊರ್‌ತಿತ್‌।| ಮಾನತದಿಕಾರಂಶಿಂಜಿತ್‌ ಲಂಜಿತ್‌। 
ಜನಜಗಮುಚ್ಚುವ ಗುಣತ್‌ ಪೊಲವಲ!|೩|| ಮುದ್ದ್‌ ಕಾವೇರಿ ದೇವಿ ಈ ದೇಶ ತುದಿಚಿತ್‌॥ 
ಒದ್ದೊರ್‌ಮಾಕದೆಕೇಟ್‌ತರಿಂಜಿತ್‌।। ಬುದ್ದಿ ಗುಣತ್‌ ತಾನ್‌ ಅಚ ಅಡಿಚಿತ್‌| ವುದ್ದಾರ 
ಮಾಡ್‌ನ ಯೋಗಪಡದತ್‌1೪॥| ಉದ್ದಕು ಪೆದಕೇಟಂಡೆ ಮುತ್ತಣ್ಣ! ಮುದ್ದ್‌ ಮಕ್ಕಳು ಪೊಣ್ಣ್‌ 
ದೇಚವ್ವದೇವಿಯು।| ಉದ್ದಾರಡಾಯಿ ಪೊಲವಕ್ಕು ಬಾವಕ್ಕು| ಯೆದ್ದ್‌ ಬೋಡುವ ಶಿವಪಾದಕ್‌ 
'ಹರದಾಸ ||೫॥ | 


ಮಹಾತ್ಮರೇ, ಶ್ರೀಕಾವೇರ್ಮಮ್ಮೆ ದಾರ್‌ ಎಲ್ಲಿ ಪುಟ್ಟ್‌ ಚಿ, ಪುಟ್ಟುವಕ್‌ ಕಾರಣಯೆನ್ನಾ, 
ತ್‌ೇರ್ಥ ಅವತಾರ ಎಡ್‌ತಂತ ಮೊಳಿಯೆನ್‌, ಈ ದೇಶ ಎಂಗಡ ಜನ್ಮಭೂಮಿ ಎನ್ನನೆ ಆಚಿ, 
ಕೊಡವದಾರ್‌, ಅಮ್ಮಂಗಳಾರ್‌ ಇನ್ನತದೆಲ್ಲ ಯಂಗಡ ದೇಶಕಾರಕ್‌ ತೇರ ಗೊತ್ತುಳ್ಳದ್‌ 
ಅನುಮಾನ. ಎನ್ನಂಗ್‌೦ದ್‌ ಎಣ್ಣ್‌ ಚೇಂಗಿ ಪಂಡೇತ ಕಾವೇರಿ ಪುರಾಣವುಳ್ಛದ್‌ ಸಂಸ್ಕೃತ 
ಯೆಳ್‌ತ್‌ಲ್‌, ಈ ದೇಶತ್‌ ಸಂಸ್ಕೃತ ವಿದ್ಯವೇ ಶೂನ್ಯಂದೆಣ್ಣುವದ್‌ ಎಲ್ಲಾಕು ಗೊತ್ತ್‌. 
ಅನ್ನತಾನ ಅರಿ೦ಂಜವದ್‌ ಬಲ್ಕ ಕಷ್ಟ ಇದಂಗಾಯಿತ್‌ ಪರಾಶ್ರಯ ಮಾಡಂಡು. ಆಚೇಂಗಿ 
ಅನ್ನತ ತೊಂದರೆವೊಂದೂ ಇಲ್ಲತನ್ನನೆ ಮಹದೇವಿಡ ಕಥೆನ ಅನೇಕ ಪುರಾಣ ಆಧಾರ ನೋಟತಿತ್‌ 
ಉತ್ತರೋತ್ತರಕ್ಕೂ, ಎಂಗಡ ಕೊಡವ ವಂಶ ಉಳ್ಳಂದೂ, ಮನೆ ಮನೆ ಆಳಣ್ಣ ಕೂಡ ಈ 
ಬುಕ್ಕ್‌ ಬೆಚ್ಚಂಡ್‌ ಎಂಗಡ ಕುಲ ದೇವತೆಯಾನ ಕಾವೇರಮ್ಮೆನ ತುದಿಚಿತೂ, ನೆನತಿತೂ, 
ಭಕ್ತಿಲ್‌ ಮುಕ್ತಿ ಪಡೆವಾಂಗಾಯಿತ್‌, ಎಲ್ಲಾ ಜನಕೂ ಗೊತ್ತಾಪನ್ನನೆ ಕನ್ನಡ ಎಳ್‌ತಾಯಿತೂ, 

ಕೊಡವ ತಕ್ಕಾಯಿತೂ, ನಾಟಕ ರೂಪ್‌ಲ್‌ ಇದ್‌ನ ತಯ್ಕಾರ್‌ ಮಾಡಿತ್‌ ದೇಶತ್‌ ಜ್ಞಾನ 
ವೃದ್ಧಂಗಕ್ಕೂ ಕವಿಯಾಯಿತಿಂಜಂತ ಮಾ| ಶ್ರೀ ವೆಂಕಟಾದ್ರಿ ಶಾಮರಾವುಕೂ, ಕಾಟಿತ್‌ 
ಅಯಿಂಡೆಲ್ಲ ಆನಂತವಾನ ಆಶೀರ್ವಾದ ಪಡಂದದಾಚಿ. ಇನ್ನತ ಪುಣ್ಮ ಕಥೆನ ಪ್ರಥಮ ೫೦೦ 
ಪ್ರತಿ ಪ್ರಿಂಟ್‌ ಮಾಡ್‌ಚಿಟ್ಟಿತ್‌ ಸ್ಲಿರಪಡತುವಕ್ಕ್‌ ಜಮ್ಮಡ ಅಚ್ಕೆಯಣ್ಣಂಡ ಮೋಂವ 
ಪರೋಪಕಾರಿ ಬೊಳ್ಕಪಣ್ಣ ಇಯಂಡ ಪತ್ನಿ ಮುದ್ದಮ್ಮ ಕೂಡ ದುಂಬ ಆಶೆಬೆಚ್ಚಿತ್‌ 
ಛಾಪಮಾಡ್‌ಚಿಟ್ಟಿತ್‌ ನಲ್ಲೊರ್‌ ಶುಭ ದಿವಸತ್‌ ಪಾರಾಯಣ ಮಾಡಿಚತ್‌, ಕವಿಕ್‌ ಗ್ರಂಥದಾನ 
ಮಾಡ್‌ನಂತ ಮಹೋಪಕಾರ ಕವಿರ ಜೀವಮಾನ ಮರಪದಲ್ಲ. ಅನ್ನತ ಬುಕ್ಕ್‌ತ್‌್‌ರ 
ಚೆನ್ನದಿನತ್‌ಲೇ ಭಕ್ತ೦ಗಡ ಕೈಸೇರಿತ್‌ ಎಲ್ಲಿಯೂ ಕ್‌ಟ್ವತಾಚಿ. ಮಹಾತ್ಮರೇ, ಇದ್‌ನಗುಂಡ್‌ 
ಎಂಗಡ ವಂಶಕ್ಕೆಲ್ಲ ಪ್ರೀ ಕಾವೇರ್ಮಮ್ಮೆಡ ಮೇಲೆ ಎಚ್ಚಕ್‌ ಆಸೆಯೂ ಭಕ್ತಿಯೂ, 
ಉಂಡ್‌೦ದೆಣ್ಣುವಾನ ಎಳ್‌ದಂಡೂಂದೆ ಅವಶ್ಯವಿಲ್ಲೆ. ಇನ್ನತ ಯಂಗಡ ಭಕ್ತಜನಕ್‌ ದಂಡನೆ 
ಕುರಿ ಛಾಪ ಮಾಡ್‌ಚಿತ್‌ ದೇಶೋಪಕಾರ ಮಾಡಂಡೂಂದ್‌ ಅನೇಕ ೮ಣೂ, ಪೊಣ್ಣೂ ಕೂಡ 
ವೃದ್ಧ ಕವಿಕ್‌ ವತ್ತಾಯ ಮಾಡ್‌ನಾನಗುಂಡ್‌ ಮಿಣ್ಣಾತ ಆಧಾರ ಲಲ್ಲತೆ ಪೆರ್ತ್‌ ಪೂರ್ವತ್‌ರ 
ವೋಲೆಯೆಳ್‌ತ್‌ ಪಳಮೆ ಕೂಡ ಯೋಗ್ಕಪಟ್ಟಯನ ಅರಿಂಜಿತ್‌ ಬುಟ್ಟ್‌ ಪೋನಂತ ಅಭಿಪ್ರಾಯ 
ಕೂಡ ಇಕ್ಕ ಸೇರ್‌ಚಿತ್‌ ತಯ್ಕಾರ್‌ ಮಾಡ್‌ನದಾಚಿ. ಈ ನಲ್ಲ ಸುದ್ದಿನ ಅರಿಂಜಂತ ಕೊರವಂಡ 
ನಂಜಪ್ಪಣ್ಣಂಡ ಮೋಂವ ಬ್ಯಾರಿಸ್ಟರ್‌-ಅಟ್‌-ಲಾ ಮುತ್ತಣ್ಣ ಮುನಿಶೀಫ್‌ ಮೇಜಿಸ್ಟೇಟ್‌ 
ಈ ದಂಡನೆ ಛಾಪ ೫೦೦ ಪ್ರತಿ ತಾನ್‌ ಮಾಡ್‌ಚಿತ್‌ ತಪ್ಪೀಂದ್‌ ಪ್ರಿಂಟ್‌ ಮಾಡ್‌ಚಿತ್‌ ಬಹು 
ಭಕ್ತಿಲ್‌ ಪಾರಾಯಣ ಕೂಡ ಮಾಡ್‌ಚಿತ್‌ ಸಂತೋಷತ್‌ ಕವಿಕ್‌ ಗ್ರಂಥ ದಾನ ಮಾಡ್‌ನಂತ 
ಧರ್ಮಮೂರ್ತಿಕ್ಕೂ, ಇಯಂಡ ಧರ್ಮಪತ್ನಿ ಸೌಭಾಗ್ಯವತಿ ದೇಚವ್ವಂಗೂ, ಚಿರಜೀವಿಯಕ್ಕೂ, 
ಮನಸ್ಡಾನಕ್ಕೂ ಶಾಶ್ವತವಾನ ಪೆದಯಿಂಜತ್‌ ಆಯುರಾರೋಗ್ಯ ಐಶ್ವರ್ಯ, ಅಭಿವೃದ್ಧಿ 
ಮಾಡಂಡೂಂದ್‌ ಶ್ರೀ ಕಾವೇರ್ಯಮ್ಮೆನ ನಿತ್ಮ ಬೋಡುವಿ. 


ಈಂಡ ಮೇಲೂ ಈ ಗ್ರಂಥ ಇಕ್ಕತೈಯಾರ್‌ ಮಾಡುವಕ್ಕ ಅನೇಕ ಪುರಾಣ ಆಧಾರ 
ನೋಟಿತೂ, ದೇಶಸಂಚಾರ ಮಾಡಿತೂ, ತೀರ್ಥ ಯಾತ್ರೆ ಮಾಡ್‌ನಂತ ತಾವಳಗೇರಿ ನಾಡ್‌ರ 
ಕೈಬಿಲಿರ ಅಷೈೆಯ್ಮ್ಕ ಶಿವಯೋಗಿ ಕೆಲವು ಆಧಾರತ್‌ರ ಅರಿವು ತಂದಂಗಾಯಿತ್‌ ಕವಿರ 
ವಂದನೆವುಂಡ್‌. ಡೆ 

ಅಲ್ಲತೆ ಈ ಕವಿ ಇದುವರೆಕು ಕೊಡವತಕ್ಕ್‌ಲ್‌ ಮಾಡ್‌ನಂತ ಯಯಾತಿರಾಜ ನಾಟಕ, 
ಸುಬ್ರಹ್ಮಣ್ಮ ಸ್ವಾಮಿ ನಾಟಕ, ಸಾವಿತ್ರಿ ನಾಟಕ, ಈ ಕಾವೇರಿ ನಾಟಕ, ಈ ನಾಲ್‌ ಬುಕ್ಕ್‌ ಕವಿ 
ಆಜ್ಞೆವಿನಹ ದಾಕೂ ಛಾಪಾ ಮಾಡಿಚಿಡುವ ಹಕ್ಕಿಂಜಿಲೆ. ಆಚೇಂಗಿ ಇಕ್ಕ ಇನ್ನತ ಹಕ್ಕ್‌ನ ಕವಿಡ 
ಮಕ್ಕಳಾನ ಮೇದಪ್ಪ, ಮುತ್ತಪ್ಪ, ಅಯ್ಯಣ್ಣ ಇಯಂಗ ಈ ಆದಾರ ಪ್ರಕಾರ 

ವಹಿಸಿಕೊಡ್‌ತದಾಚಿ. ಇವು ಒಬ್ಬೊಬ್ಬನಾಡ್‌ ಅಲ್ಲ ಮೂಂದಾಳ್‌ ಕೊಡಿತಾಡ್‌ ಮಿಇ್ಲುಕ್‌ 
ಪ್ರಿಂಟ್‌ ಮಾಡ್‌ಚಿಡಂಡುವೆ ಹೊರ್ತು ಇಯಂಡ ಅನುಮತಿ ಎನಹ ಬೋರೆ ದಾಕೂ ಸ್ವತಂತ್ರ 
ಇಲ್ಲೆಂದ್‌ ಅರಿಂಜವಂಡು. 

ಈ ಕಾವೇರಿ ಮಹಾತ್ಮೆಲ್‌ ಎನ್ನೇಂಗಿ ಕವಿತಾ ದೋಷ ಇಂಜಕ್ಕ ಮಹಾತ್ಮಂಗ 
ಮನ್ನ್‌ಚಿಡಂಡು. ಶ್ರೀ ಕಾವೇರ್ಮಮ್ಮೆ ಕಾಪಾಡಂಡು. 





ಕಂದ|| 


|[ಕಂದ|| 


॥|ಕಂದ|| 

||ಶ್ರೀ ವಿಘ್ನೇಶ್ವರ ನಮಃ|| 
|| ಶ್ರೀ ಕಾವೇರ್ಶೈ ನಮಃ|| 
ಶ್ರೀ ಮೂಲ ಕಾವೇರಿ ನಾಟಕ 


ತತ ಡು 
ಸೂತ್ರಧಾರ - ದೇವಿಸ್ತುತಿ 
ಕಮಲೆಯೇ ಕಪಿಲೆ ಕಲ್ಮಾಣಿಯೇ॥ ಕುಮುದಾ ದೇವಿ ಕಾಬೇರಿ ಶ್ರೀ ಕಾವೇರಿಯೇ| 
ವಿಮಲೆಯೆ ವಿಶ್ವೇಶ್ವರಿಯೆ| ಭೃಮರಾಂಬಿಕೆಯೆ ಪೊಲತ್‌ ಯೀ ಜಗತ್‌ನ ಸುಗತ್‌। 
|ರಾಗ ಕೇತಾರ| 
(ಶಾಂಬವಿ ಸಲಹೆನ್ನ ನೀ ದಯದಿ - ಎಂಬಂತೆ) 


ಅಂಬಿಕೆ ಸುಗಮಾಡ್‌ ಯೀ ಜಗಕ್‌| ಅಂಬಾಮುಹಜಗ ॥|ಪ|| 
ಬಂಬರಕ್ಕಸದಂಡ್‌ಯಿಂಜನೀ। ಶುಂಬ'ಶುಂಬ' ಸಂಹಾರಿ ಗೌರಿಯೇ 
1|[ಅ।ಪ||[ಚಂಡಮುಂಡ ಡದೈತ್ಮನಾಶಿನಿ। ಚಂಡಿಕೆದೇವಿ।| ದಂಡ್‌ಲ್‌ ಮಧುಕ್ಕೆಟಬರ 
ಕೇಳ್‌] ಕಂಡ್‌ಕೊಂದ ಚಾಮುಂಡಿದುರ್ಗಿ 1|೧||ಶಕ್ತಿ ನೀ ಕಾಮಾಕ್ಷಿನಿ ಮೀನಾಕ್ಷಿ|| 
ಭಗವತಿನೀ।| ರಕ್ತ ಬೀಜಾಸುರನ ನಾಶಿನಿ| ಮುಕ್ತಿ ಕೊಡ್‌ಪೊರ್‌ ಮಹಿಶಮರ್ಧಿನಿ 
||೨1ತಾರಿಣಿಮುಣಿ ದ್ವೀಪಾವಾಸಿನಿ। ಮಾರಿಮುಹಕಾಳಿ|| ಹರದಾಸ 
ತುದಿಪಯೋಗೇಶ್ವರಿ| ಭೈರವಿ ಭುವನೇಶ್ವರಿ ಶಿವೆ 1|೩|| 


ಮಹಾದೇವಿಯೇ ಜಗತ್‌ನ ಉದ್ದಾರ ಮಾಡ್‌. 


ಪಲತರ ಬೆಂದುವ ಸೇರಿತ್‌| ಛಲವಿಲ್ಲತಳತ್ತ ಮಹಾಸಭೆ ಜನಕೆಂದೂ। 
ಕಲಿದೋಷೆಂದುಲೊಪೊದ್ದತೆ| ಯೆಲಿಬೆನ್ನಳಪವಂಡಪ್ಪ ಕೊಡ್‌ಕಡ್‌ ಗುಣವೊ| 
ಈ ಮಹಾಸಭೆ ಎನ್ನಂಗಾಯಿತ್‌ ಇಲ್ಲಿ ಸೇರಿತ್‌ (ಯೋಚನೆ) ನಲ್ಲದ್‌, ಏಡ ದೇವಿನ 
ಕಾಕಿತ್‌ ಕೇಪಿ. 


ವೊರೆರೊಳ್‌ ಕತ್ತಿಕ್‌ ಡೊತ್ತಿತ್‌। ಯಿರ್‌ಪಗಬುಡತೆನ್ನ ಕೊದಿಚಿಕಳಿಪಳ ದೇವಿ|| 
ಮರಂದಿಯಡೆನ್ನಿದ್‌ಡಿಂದ್‌ನೀ| ಬೆರಿಯೊಮ್ಮನೀ ಬಂದ್‌ ಕಾಟ್‌ಲೊ 
ಬೋಜಿಮೂಡ್‌!।| 


ದೇವಿಯೇ, ಆಣಾಳ್‌ನ ನಂಬುವಕ್ಕಯ್ಯಂದ್‌ ಜೊತೆಲೇಯಿಪೃವ ಇಂದೆಲ್ಲಿಕ್‌ ಪೊಯ? 

ಬೆರಿಯ ಬರ೦ಡಾ! 

ದೇವಿ - ದೇವನೆ ಬಂದೆ. ಪಾಳ್‌ ಮೊಲಕಟ್ಟ್‌ ಯೆನ್ನಂಗೋ ಅಯಂದಿತಿಂಜದ್‌ 
ಸರಿಮಾಡ್ಮಂಡಿಂಜೆ. ಅಕ್ಕನೆಕ್ಕೆ ಪುರುಷತ್ತಿಲ್ಲಿಯ? ನಿಂಗಡ ಮನಸ್ಸೆನ್ನ್‌, ಏಲೇಂಗಿ 
ಪೋಚೀಂದಲ್ಲ? ಆ ಬುದ್ಧಿ ಆಣಾಳ್‌ಕೆ ಕಂಡಿರ! ಅದೆಲ್ಲಾ ಪೋಡ್‌ ಎನ್ನಿದ್‌ ಕೊದಿಯಾನದ್‌! 

ಸೂತ್ರದಾರ - ದೇವಿ ಬಾಲ್ಕತೊಮ್ಮ ಬಯತ್‌ಲೊಮ್ಮಂದ್‌ ಗಾದಿ ಮರಂದಿಯಾ? 
ಬಯತ್‌ ಕಾಲತ್‌ ಪೊಮ್ಮಕ್ಕಡ ಮೇಲೆ ದುಂಬ ಆಶೆ ಕಂಡಿಯ ಅದಿಕ್ಕಡ್‌ ಇಕ್ಕ ನಿನ್ನ ಕಾಕ್‌ನದ್‌ 
ಕೇಳ್‌. 

1|ರಾಗ ಹಿಂದೂಸ್ವಾನಿ ಕಾಪಿ|| 


(ಪಾಹಿ ಹರೇ ಸುಗಣ ಸಾಂದ್ರಾ-ಎಂಬಂತೆ) 


ದಾರ್‌ಯಿವುಡಲ್ಲಿ ನೋಟ್‌|| ಶೂರಂಗ ಅಳತ್‌ಕಾಂಬ 1|ಪ|| 
ಕಾರಿಯಲೊಡೆನ್ನಯಿಂಗ್‌॥| ಬೇರಕೇಪೀನ್‌ಡದಂಗ್‌ 1|ಅ|ಪ|| ಯೀ 
ಜಗತೆಲಂಗುವಳ। ಬೋಜಂಗಳು ದೇವಿಯ ಸೋಜಿಗತಳತಯಿಂಡ। ಆಜಾರ 
ಅಡಕನೋಟ್‌ ||೧| ದಾಡಕೇಳಿ ಕೇಟಿತಿಂದ್‌| ವೋಡಿಪಾರಿ ಒಂದದೊ॥| ನೋಡ್‌ 
ನೀ ಮನ ಅರಿಂಜ| ಮಾಡನ ಗುಣ ಅರಿಂಜಿ ||೨|| 


ದೇವಿ, ಈ ಮಹಾಸಭೆ ಎನ್ನಂಗಾಯಿತ್‌ ಇಂದ್‌ ಸೇರ್‌ಚಿ. 


ದೇವ - ದೇವನೆ ಅದ್‌ ಕೇಪಿಯ. 

ಕಂದ ಸರಿಯಾ ದೇವನೆ ತಕ್ಕಿದ್‌| ಪರಂದಾನ ಮರಂದೊರ್‌ ಪುದುಮೆಯೊ 
ಸೋಜಿಗಡೆನ್ನೆ|| ಸುರನರ ಮೆಚ್ಚಿತ್‌ ಕುಳಿಪಳ| ತೇರ್‌ತ ರೂಪಾನ ಕಾವೇರಿ 
ನಾಟಕಲಿಂದ್‌!| 


ದೇವನೆ, ಹರದಾಸ ಅಪ್ಪಚ್ಚ ಕವಿ ಇದಂಗ್‌ ಮಿಇ್ಲ್‌ ಕೊಡವ ತಕ್ಕ್‌ಲ್‌ ಮಾಡ್‌ನಂತ 
ಯಯಾತಿ ರಾಜಂಡ ನಾಟಕ, ಸುಬ್ರಹ್ಮಣ್ಯ ಸ್ವಾಮಿ ನಾಟಕ, ಸಾವಿತ್ರಿ ನಾಟಕ ಅಲ್ಲತೆ ಸ್ಕಾಂದ 
ಪುರಾಣ ಆಧಾರತ್‌ರ ಮೇಲೆ ಸರ್ವ ಜೀವರಾಶಿಯಡ ಪಾಪನಾಶಕ್ಕೂ, ಮುಕ್ತಿ ಕೊಡ್‌ಪಕ್ಕೂ, 
ಆದಿ ಮಾಯಾ ಶಕ್ತಿಯೇ ಲೋಪಮುದ್ರೆಯಾಯಿತೂ, ಕಾವೇರಿಯಾಯಿತೂ, ನರಲೋಕತ್‌ 
ಅವತಾರ ಎಡ್‌ತಂತ ಪುಣ್ಮ ಕಥೆನ ಕಾವೇರಿ ನಾಟಕಾಂದ್‌ ಪೇರ್ತ್‌ ಚಾಯೋಡೆ 
ಯಿಕ್ಕಮಾಡ್‌ನದ್‌ ಇಂದ್‌ ಕಳಿಪಾಂದ್‌ ನೀನೆ ಅದಿಚಿಟ್ಟಾನಗುಂಡ್‌ ಈ ಸಭೆಯಿಲ್ಲಿ ಸೇರುವಕ್‌ 
ಮೊಳಿಯಾಚಿ. ದೇವನೆ, ಇದೆನ್ನ್‌ ನಿಂಗಕ್‌ ಇಚ್ಚಕ್‌ ಮರೆವು ಬಾತೊ, ನಾಕೇ ಪೋಡಿಯಾಪ. 

ಪಂಡೇವುಂಡ್‌ ಪೊಮ್ಮಕ್ಕಕ್‌ ಮೊರ್‌ಗಾದಿ, "ಎಣ್ಣ್‌ನಾನ ಮರಹಕಾಗ, ಪೊಣ್ಣಾಳ್‌ನ 
ಪೊಯ್ಕುವಕಾಗಂದ್‌" ಅಮ್ಮೆ! ಎನ್ನೆಲ್ಲ ಈ ಕಣ್ಣ್‌ಕ್‌ ಕಾಂಬಕುಂಡೊ ಯೆನ್ನೊ. 

ಸೂತ್ರಧಾರ - ದೇವಿ, ನೇರೆ, ಆಣಾಳ್‌ರ ಗಾದಿ ಕೇಟಿತುಳ್ಳಿಯಾ?" ಪೊಮ್ಮಕ್ಕಕ್‌ 
ಕೋಲಾಂಡು, ಕೆಮ್ಮಟಕ್‌ ತೇನಾಂಡೂಂದ್‌" ಇದಂಗೆನ್ನೆಣ್ಣುವಿಯಾ'? 

ದೇವ - ಏತ್‌ಕ್‌ ಮಾತ್‌೦ದ್‌ ಕಾಂಬಲ್ಲ? ಎನ್ನ್‌ ಪೊಮ್ಮಕಕ್‌ ಕೋಲಾಂಡೂಂದ್‌? 
ಎನ್ನತಾಂಗ್‌? ಪೊಯ್ಯುವಕ? ಎನ್ನೊಮ್ಮ ಪೊಯ್ಯುಂಡೂಲಬ್‌ ಆಶೆವುಂಡೋ ಎನ್ನೊ, ವುಯಿ! 
ಪಂಇವುಂಡ್‌, ನಲ್ಲ ಆಣ್‌ ಪೊಮ್ಮಕ್ಕಳ ಪೂಜೆ ಮಾಡು ಗೊತ್ತುಂಚಾ| 

ಸೂತ್ರಧಾರ - ದೇವಿ, ನಿನ್ನ ಪೊಯ್ಮುವದುಂಡ. ಎಚ್ಚಕೊ ಮಾರಿಪೊಮ್ಮಕ್ಕ 
ವೊಡೆಯಂಗಡ ಜೀವ ತಿಂಬ. ಅನ್ನತಯಿನ ಪೊಯ್ಯತೆ ಬಯ್ಕತೆ ಕಯ್ಯುವ? ಅದಿರಡ್‌ 
ತಡುವಾಚಿ, ಬೆರಿಯ ನಾಟಕ ಸುರುಮಾಡನ. 


ದೇವಿ - ಅಪ್ಪಣೆ (ಇಬ್ಬರೂ ಪೋಪ) 





ಶ್ರೀ ಕಾಣೀದಿ ನಾಟಕ 


೧ನೇ ಅ೦ಕ 


ಎನೇ ಸೀನ್‌ 


(ನಾರಾಯಣನೂ, ಲಕ್ಷಿಯೂ ಅಳತಿತಿಪ್ಪ) 
||ರಾಗ ಕಲ್ಮಾಣಿ|| 
ನಾರದ- 
(ನಾರಾಯಣ ಎನ್ನಿರೋ - ಎಂಬಂತೆ) 

ಕಾಪಾಡ್‌ ಶ್ರೀ ಕೃಷ್ಣನೇ|| ಮಹದೇವನೆ|| ಗೋಪಾಲ ಗೋವಿಂದನೆ ||ಪ|| 
ತಾಪಸಕು ವುಹಯೋಗಿಂಯಾನೊರ್‌। ಶ್ರೀಪತಿಯೆ ನಿನ್ನೆಂದು ಬೋಡುವಎ| ಪಾಪಡೆನ್ನಚ 
ನಾಶ ಮಾಡಿತ್‌| ಜ್ಞಾಪಕಕ್‌ ಮುನತಾರೂ ನಿನ್ನಡ ||ಅ|ಪ|| ನಾರಾಯಣನಿಲ್ಲತೆನೀ।| 
ಮಹದೇವನೆ|| ನಾರದ ಅವತಾರಿನೀ।।! ವರಹಮುತ್ಸ, ಇಯುಷಬ'ರಾಯನೆ| 
ಕೂರ್ಮವಾಮನ ಕಪಿಲ ವಾಸನೆ] ಪರಶುರಾಮನೆ ಮೋಹಿನಿಯೆ| ನರಸಿಂಹನೆ 
ರಘುರಾಮ ಮೂರ್ತಿಯೆ ||೧|| ಮುರಾಸುರ ನಾಶಕಿನೀ।| ಮುಹದೇವನೆ!|| 
ದ್ವಾರಕಮಾಪತಿನೀ॥| ಧರ್ಮರಾಯಂಡ ಗುಣಕ್‌ ಮೆಚ್ಚಿತ್‌। ಕರ್ಮಿಕಾರವದೆಲ್ಲರಡಕಿತ್‌। 
ಕ್ರೂರ ಕಂಸಾಸುರನ ಕೊಂದೊರ್‌। ಮಾರಂಡಪ್ಪನೆ ವಾಸುದೇವನೆ ||೨|| ನೀರಗ್ನಿ 
ಕಾತೂ ನೀನೆ|।! ವುಹದೇವನೆ|| ನೇರನೆಲಚಿಯು ನೀನೆ|| ಆರ್‌ ಶಾಸ್ತ್ರ 
ಪುರಾಣವೇದಕು। ಭಾರತಕು ಮೊಳಿಯಾಯಿದುಷ್ಟರ। ಸೂರೆಮಾಡ್‌ನ ಮಾಧವನೆ] 
ಹರದಾಸನೆಂದು ಪೊಲತ್‌ ಕೇಶವ।|೩|| 


ಮಹಸ್ವಾಮಿಯೆ ದೇವಂಗೂ, ದೇವಿಕೂ ನಮಸ್ಕಾರ 
ನಾರಾಯಣ - ನಾರದನೇ ಸಂತೋಷ. ಅಳೆಕಲು. ನಾರದ ಮುಂಡತೆ ಬರಲ! ಎನ್ನ್‌ 
ವಿಶೇಷ. 
ನಾರದ - ಸ್ವಾಮಿಕ್‌ ಅದ್‌ ಗೊತ್ತೇವುಂಡ್‌. ಆಚೇಂಗಿಯು ಒಂದ ಸಂಗತಿ ಎಣ್ಣುವಿ. 
[ತಾಗ ಜುಂಜೋಟಿ|| 
(ಹರಿಯೇ ಕೃಪಾಕರ - ಎಂಬಂತೆ) 


ದ್‌ಯವಮೊಕಾಟ್‌ಹರಿ| ಬ'ಯನಾಶಕನೆ ||ಪ|| ನಯಜಗಯತಸುರರ| 
ಜಯಿಸ್‌ಮುರಾರಿ |!ಅ|।ಪ|| ಕಡತ್‌ಲ್‌ ಪುಟ್ಟಿತ್‌ | ಯೆಡ್‌ತ ಅಮ್ಭತಕ್‌॥ ಪಡೆಕ್‌ 
ಸುರುವಾಚಿ|| ಅಡಿಲೋಗತ್‌ಲ್‌ ||೧|| ಸೊತ್ತ್‌ ಬಲಪಕ್‌। ಕೆತ್ತುವರಕ್ಕಸ|| ಸತ್ಮತ್‌ 

ದೇವುವ॥| ಬೊತ್ತಿಬೊರೆಪ||೨॥| ಸುರಪತಿಕೋಟೆರ। ಅರೆರೊಳ್‌ ಲಮೃತ।| ಅರಿಯತೆ 
ಬೆಪ್ಪಕ್‌ ಪೊರಡ್‌ ಮಹದೇವ।[೩1| 


ಸ್ವಾಮಿಯೆ, ದೇವತೆಯಳೂ ರಾಕ್ಷಸರೂ ಪಾಕಡತ್‌ನ ಕಡಂದಿತ್‌, ಅದ್‌ಲ್‌ 
ಎದ್ದ್‌ ಬಂದಂತ ಅಮೃತಕ್ಕಾಯಿತ್‌ ನಾಗಾಂಡು, ತಾಂಗಾಂಡೂಂದ್‌ ದಂಡ್‌ ಕಡೆಯು 
ಲಡಾಯುಕ್‌ ಸುರುಮಾಡ್‌ನ್‌ನ್ನನೆ ಕಂಡೆ. ಅಯ್ಯೋ! ಪಾಪತ್‌ ದೇವತೆಯ 
ಚೋತ್‌ಪೋಯಿತ್‌ ಅಮೃತ ದುಷ್ಟ ರಾಕ್ಷಸಂಗ ಬಲಿಪದ್‌ ನೇರ್‌. ಅಮೃತ 
ಕುಡಿಚಯಿಂಗ್‌ ಮರಣಯಿಲ್ಲೇಂದ್‌ ನೇಡ ಅಪ್ಪಣೆ ಪಂಡೇವುಂಡ್‌. ಇಕ್ಕಲೇ 
ರಾಕ್ಷಸಡ ಪುಂಡ್‌ ತಡ್‌ಪಕಯ್ಕುಲೆ. ಅಮೃತ ಕುಡಿಚ ಪಿಂಇ ಅವು ಲೋಕತ್‌ನ 
ಬೆಪ್ಪದುಂಡೋ? ಇನ್ನತಾನ ಅರಿಂಜಿತೂ ನೀನ್‌ ಮುಂಡತುಳ್ಳದ್‌ ಆಶ್ಚರ್ಯ. 
ಆನಗುಂಡ್‌ ದಯಬೆಚ್ಚಿತ್‌ ಲೋಕಕ್‌ ನಲ್ಲದ್‌ ಮಾಡುವಂಗಾಯಿತ್‌ ಮಹಾಪುಣ್ಮ 
ವಸ್ತುವಾನ ಅಮೃತ ಅಯಿಂಗ್‌ ಕ್‌ಟ್ಟತನ್ನನೆ ಮಾಡಿತ್‌ ದೇವೇಂದ್ರಂಡ ಪಕ್ಕಲ್‌ 
ಬೆಪ್ಪನಕೆ ಮಾಡ್‌೦ದ್‌ ಬೋಡುವಿ. ತಡುಮಾಚ್‌ಚೇಂಗಿ ರಾಜ್ಷಸಂಗ ಬಲಿಪದ್‌ 
ನೇರ್‌. ದೇವತೆಯಕ್ಕ್‌ ಮೂಂದ್‌ ನಾಮವೇ ಸರಿ. 


ನಾರಾಯಣ - ಯಷಿಯೆ, ನೇಡ ತಕ್ಕ್‌ ನೇರ್‌. ನಲ್ಲದ್‌! ಇದಂಗ್‌ ತಕ್ಕ ಉಪಾಯ 
ನಾನ್‌ ಮಾಡುವಿ. ನೀ ಪೊ. 


ನಾರದ -. (ಮನತ್‌) ಗೊತ್ತಾಚಲ್ಲ? ಪಂಡೆವೊರ್‌ ಗಾಬಿವುಂಡ್‌ "ನಾರದ 
ಕಲಹ ಪ್ರಿಯಾಂದ್‌" ಎನ್ನನೆ! ನಾ ಮಾಡುವದೆಲ್ಲ ನಲ್ಲಾಂಗೆ. ಎಂದಿತು ಎನ್ನ ದೂರುವ. 
ಗೇನ ಮಾಡಿ, ಇಕ್ಕ ಈ ಸಂಗತಿನ ನಾನ್‌, ನಾರಾಯಣಂಗ್‌ ಎಣ್ಣತೆ ಪೋಯಿತುಂಡೇಂಗಿ 
ಕಯಿಲ್‌ ಕಯ್ಮತ ದೇವತೆಯಕ್‌ ಅಮೃತ ಸೊನ್ನೇ ಸರಿ. ಈಂಡ ಮೇಲೂ ರಾಕ್ಷಸಂಗ 
ಅಮೃತ ಕುಡಿಚ ಪಿಣ್ಣ ಮರಣಭಯವಿಲ್ಲತೆ ಈ ಜಗತ್‌ಟೋ, ಎನ್ನೊ ಈ 
ನಾರಾಯಣನೋ ಈ ಲಕ್ಷ್ಮಿನ ಕೂಡ ಬೆಪ್ಪದುಂಡೊ? ಬೆಯ್ಕ, ಅಕ್ಕ ನಾನ್‌ ಎಣ್ಣ್‌ನದ್‌ 
ನಲ್ಲದಲ್ಲ! ಎನ್ನೊ! ಊದುವ ಶಂಕ ಊದ್‌ನೆ. ಅಪ್ಪರ ಎನ್ನೇಂಗಿ ಆಡ್‌. ನಾಪೋಪಿ. 
(ಪೋಪ) 

ನಾರಾಯಣ - ಲಕ್ಷ್ಮಿನ ನೋಟಿತ್‌ 

1|ರಾಗ ಬೇಹಾಗ್‌।| 
(ಮೋಡಿಜೆಸೆ ವ್ಯಾಲರ - ಎಂಬಂತೆ) 


ಕೇಳ್‌ ಕಮಲಾಕ್ಷಿಯೆ ದೇವಿಯೇ ನೀ ||ಪ|| ಕ್‌ಳ್‌ ಲೋಗತ್‌ ಬಾಳ್‌ | 
ಗೋಳಾಚಿ ನೀ ಕೇಳ್‌ ||ಅ|ಪ|| ನಾರದ ತಕ್ಕೇಲೋ( ನೇರೆನ್ನೆ ಕೇಳ್‌ಲೋ|| 


ಶ್ರೀ ಕಾಮೇದಿ ಬಂಟಕ. ಅ 


ದೂರ್‌ನತ್‌ೇಪಕ।| ಸೇರನಡಲ್ಲೀಕ್‌ ||೧|। ರಕ್ಕಸ। ಚೊಕ್ಕ್‌ಚ್ಚಿ ಚಿಕ್ಕ್‌ಚಿ 
ದೇವುವ।| ತ್‌ಕ್ಕಾರ ಕಂಡಯಿ| ನಕ್ಕೆನ್ನ ಕೊಲ್ಲೂವಿ ||೨|| ಬಂಡರ ಬಜ್ಜಿತ್ತು! 
ಪುಂಡರಡಕಿತ್ತು|| ಕ್‌೦ಡಿಲಮೃತವೊ। ಕೊಂಡೆಂಗಬಕ್ಕನ[|೩|| 


ಲೋಕತ್‌, ಎನ್ನೆಲ್ಲ ಪುದುಮೆವುಂಡ್‌, ದೇವಿ ನಾರದಂಡ ತಕ್ಕ್‌ ಕೇಟಿಯಲ್ಲ ಸತ್ಕತ್‌ 
ನಡಪಂತ ದೇವತೆಯಕ್‌ ರಾಕ್ಷಸಂಗ ಎಚ್ಚಕ್‌ ತೊಂದರೆ ಮಾಡ್‌ಚೋಯೆನ್ನೋ! ಆಚೇಂಗಿ, 
ಅಮೃತಕ್ಕಾಯಿತ್‌ ದೇವತೆಯಕಿಂಜು ರಾಕ್ಷಸಂಗ ಪೆರ್ತ್‌ ಕಷ್ಟವೂ, ನಷ್ಟವೂ ಪಟ್ಟದ್‌ ನೇರ್‌. 
ಅನ್ನತಯಿಂಗ್‌ ಅಮೃತ ಕೊಡ್‌ಕತೆ ಪೋಚೇಂಗಿ ಮೋಸ ಮಾಡ್‌ನನ್ನನೆ ಆಪಲ್ಲ! ಎನ್ನ 
ಮಾಡನ? ನ್‌ಡ ಅಭಿಪ್ರಾಯ ಎನ್ನನೆ! 

ಲಕ್ಷ್ಮಿ - ಸ್ವಾಮಿ, ನೀಕ್‌ ಅರಿಯತ ಮಾಯ ನಾಕರಿವದುಂಡ! ಆಚೇಂಗಿ, ನೇಡ 
ಅಪ್ಪಣೆ ಆನಾನಗುಂಡ್‌ ವಾಕರಿವಂತ ಒರ್‌ ಚೆರಿಯ ಬೇರ ಎಣ್ಣುವಿ. 


1|ಕಂದ|| ದಂಡೇಳ್‌ ಲೋಕ ತುದಿಪಳ | ಪುಂಡರಿಕಾಶ್ಸ್‌ ಗೋಎಂದನೆ ದಯತ್‌ಲ್‌ ಕೇಳ್‌।| 
ಉಂಡ್‌ಕುಡಿಪಳ ಪ್ರಾಣಿಯ | ಕ್ಕುಂಡ್‌ಲ ಮರಣವೋ ನೋಟ್‌ ಅಮೃತವೊ 
ಸಲ್ಲ|| 
||ರಾಗ ಮೋಹನ!।| 
(ತಂದೆ ಲಾಲಿಸು ಮುದ - ಎಂಬಂತೆ) 


ಯೇಡದೇವನೆ ಕೇಳ್‌।| ಬೋಡುವಎ ನನ್ನನಾ ||ಪ।| ಮಾಡತೆ 
ಗುಣನೀನ್‌! ನೋಡ್‌ ರಕ್ಕಸಕಿಂದ್‌ ||ಅ||ಪ| ಬೋಗಬಾಗಿಯ ಕೇಳ್‌! 
ಯೋಗನಲ್ಲಯಿಂಗೆನ್ನೆ|| ಆಗತಯಿಂಗಾಗ| ಯೋಗೀಶ ಕೇಳ್‌ ನೀ 
[lol] ಪಾಕಡತಮೃತ ಲೋಕಜನಕ್‌ ಆಗ।|| ದಾಕೂ ಕೊಡ್‌ಕತೆ| 
ಜೋಕೆಲ್‌ ಬೆಕ್ಕಂಡು ||೨|| 


ಸ್ವಾಮಿ ಇನ್ನನೆ ಆಹಾರ ಉಂಬತಿಂಬಯಿಂಗ್‌ ಜನನ ಮರಣ ಉಂಡೇ 
ಉಂಡ್‌ೀ೦ದ್‌ ನೇಡ ಅಪ್ಪಣೆ. ಅಮೃತ ಕುಡಿಚಯಿಂಗ್‌ ಮರಣ ಇಲ್ಲೇಂದ್‌ 
ಎಣ್ಣುವದೂ ನಡ ಎಧಿ. ಇನ್ನನೆ ಇಪ್ಪಕ ರಾಕ್ಷಸಕ್‌ ಅಮೃತ ಸಲ್ಲುವೊ! ಸಲ್ಲ. 
ಈಂಡ ಮೇಲೂ ದಾಕ್ಷಸಂಗ ಪೆರ್ತ್‌ ಕಷ್ಟಪಟ್ಟವೂಂದ್‌ ನೀನ್‌ ದಯಕಾಟುವಕ್‌ 
ಪೋಚೆಂಗಿ, ಕ್ರೂರಿಯಾನ ರಾಕ್ಷಸಂಗ ಮರಣ ಭಯ ತಪ್ಸ್‌ಚೀಂದ್‌ ಗೇನ ಮಾಡಿತ್‌, 
ಸರ್ವ ಲೋಕತ್‌ನೋ, ನಿನ್ನೊ ಎನ್ನೊ ಕೂಡ ಪಾಳ್‌ ಮಾಡುವದ್‌ ನೇರ್‌. 

ನಾರಾಯಣ - ದೇವಿ, ಆದಿಮಾಯೆಯಾನ ನೀಕ್‌ ಅರಿಯತದ್‌ ಒಂದೂ ಇಲ್ಲೆ. 
ನೇಡ ಮನಸ್‌ ಅರಿಯಾಂದ್‌ ಕೇಟದ್‌ ಹೊರ್ತು ಬೋರೆ ಅಲ್ಲ. ಇಕ್ಕ ನೀನ್‌ ಪರಂದತಕ್ಕ್‌ 
ಸತ್ಯ, ಇದಂಗ್‌ ಎರೋಧವಾನ ಕೆಲಸ ನಾನ್‌ ಮಾಡುವವನಲ್ಲ. ರಾಕ್ಷಸಕ್‌ ಅಲ್ಲುತೆ 
ನರಜೀವಿಯಕ್‌ ಕೂಡ ಅಮೃತತ್‌ರ ಹಕ್ಕಿಲ್ಲೆ, ಆಚೇಂಗಿ, ಈ ಕಾಲತ* ಲಡಾಯ ಮಾಡಿತ್‌ 
ರಾಕ್ಷಸಕ್‌ ಅಮೃತ ಕೊಡ್‌ಕತೆ ಮೋಸ ಮಾಡುವದ್‌ ಧರ್ಮ ಅಲ್ಲ. ಆನಗುಂಡ್‌, ನಾನ್‌ 
ಮಹಮೋಹಿನಿ ಅವತಾರ ಎಡ್‌ತಿತ್‌ ರಾಕ್ಟಸಡ ಪಕ್ಕ ಪೋಯಿತ್‌ ಆಯಿನ ಬೆರಗಾಪನ್ನನೆ 
ಮಾಡಿತ್‌ ಉಪಾಯತ್‌ ಅಮೃತ ಕೊಂಡ್‌ಬಬ್ಬ. ಇದ್‌ ನಲ್ಲದ! ಎನ್ನನೆ? 


ಲಕ್ಷ್ಮಿ - ಸ್ವಾಮಿ, ಪೆರ್ತ್‌ ನಲ್ಲದ್‌, ಆಚೇಂಗಿ, ಆದಿನಾರಾಯಣ ವೊರ್‌ ಅವತಾರ 
ಎಡ್‌ಪಕ, ಆದಿಮಾಯೆಯಾನ ನಾನೂ ವೊರ್‌ ಅವತಾರ ಎಡಕಂಡ್ಕದ್‌ ಧರ್ಮ ಅಕ್ಕುಲ! 
ಆನಗುಂಡ್‌ ಲೋಕೋಪಕಾರಕ್ಕಾಯಿತ್‌ ವೊರ್‌ ದೇವಿ ಅವತಾರ ಎಡಪನ್ನನೆ, ನಾಕೂ ವೊರ್‌ 
ಅಪ್ಪಣೆ ತಪ್ಪಿಯ? 

ನಾರಾಯಣ - ಅಗತ್ಮ ! ಆಕು. ಜೀವರಾಶಿಯಕ್‌ ನಲ್ಲದ್‌ ಮಾಡುವಂಗಾಯಿತ್‌ 
ಏದ್‌ ಅವತಾರ ಎಡ್‌ಪಿಯೋ ಅದಂಗ್‌ ನಾನೂ ದುಂಬ ಸಹಾಯಮಾಡುವ. 


ಲಕ್ಷ್ಮಿ - ಅಪ್ಪಣೆ (ಇಬ್ಬರೂ ಮರೆಯಾಪ) 


೨ನೇ ಸೀನ್‌ 
ಮಾರ್ಗ 


(ನಾರಾಯಣ ಅವತಾರ ಎಡ್‌ತಂತ ಮೋಹಿನಿ ನಡಪ) 


ಅಡುಗೂಲಜ್ಜ- (ನಲ್ಲೋಣೆ ನೋಟಿತ್‌ ಮನತ್‌) ಉಯಿ! ಶಿವ, ಅವಳೇ 
ದೊರ್‌ ಬೋಜಕರತಿಯೋ ಸ್ವಾಮಿ, ಲಕ್ಷ್ಮಿಯೆ ಬಲ್ಮಚಾಯಕರತೀಂಗ್‌ ಎಣ್ಣುವ 
ಪಳವೆು, ಅವಳೆನ್ನೇಂಗಿ ಬಾತೋ! ಚೀ ಅನ್ನತ ದೇವಿಯ ಒಬ್ಬಳಾಯಿತ್‌ 
ಭೂಲೋಕಕ್‌ ಬರ. ಇವಳೇದೊ ಓರ್‌ ಕೊಡ್‌ಚಿ, ಬಾಲೆಕಾರಸ್‌ ನಾಮ ಇಡ್‌ವಕ್‌ 
ಪೋಪದೇ ಸರಿ, ನಲ್ಲದ್‌! ಅವಡ ಚಾಯಿನೇಂಗಿ ಕಣ್ಣ್‌ದುಂಬ ನೋಟ್ಕವಿ. (ಎಂದ್‌ 
ಅವ್ವ, ಅವ್ವನಿಲ್ಲ್‌ ತಾಯಿ ಬಂದೆ, ಪಕ್ಕ ನಿಂದಂಡ್‌) ದಾರವ್ವ ನೀನ್‌ ಎಲ್ಲಿಕ್‌ 
ಪೋಪಿಯ ತಾಯಿ, ನೇಡ ಚಾಯಿಕ್‌ ಲಕ್ಷ್ಮಿ ಆಡ್‌, ಪಾರ್ವತಿ, ಸರಸ್ವತಿ ಕೂಡ 

ಪೋರ. ಎಣ್ಣ್‌ ತಾಯಿ ದಾರ್‌೦ದ್‌. 


ಮೋಹಿನಿ - (ಮನತ್‌) ಆಹ! ಈ ಮುದ್‌ಕಿನ ಕಂಡದ್‌ ನಲ್ಲದಾಚಿ. ಇವಳೊ 
ಏಡಚಾಯಿಕ್‌ ಬೆರಗಾಯಿತ್‌! ಇವಡ ಕೂಡ ಚೆನ್ನ ಕೊದಿಚಿ ತಕ್ಕ್‌ಪರೆವಿ. ಅಜ್ಜಿ, ದಾರ್‌೦ದ್‌ 
ಕೇಟಿಯಲ್ಲ? ನೀಡ ಕಣ್ಣ್‌ಕ್‌ ಎನ್ನ ಚಾಯಿಯಿಲ್ಲತೆ ಕಾಂಬೋ ಎನ್ನೊ, ನಲ್ಲೋಣೆ ನೋಟ್‌. 


[ರಾಗ ಕಾಮಾಚ್‌!| 
(ಲಾಲೀಸೆ ಚೋದ್ಕವನೂ- ಎಂಬಂತೆ) 


ದಾರ್‌ಕ್‌ ನಾಕಡೆಯೊ| ಸಿರಿಲೂ ಗೆಲ್‌ಲೂ ನಡೆಲೂ ಕೊಣಿಲೂ ||ಅ|ಪ|| 
ಮುದ್ದ್‌ ಮೋಹಿನಿಯಾಡ। ಉದ್ದ ಬಣ್ಣವೊ ಕಂಡ್‌।| ಗೆದ್ದಬಾಲರೊ 
ಎನ್ನ! ಯೆದ್ದೆದ್ದ್‌ ನೋಟೂಲ 1|೧|॥| ಚೋಂದ ಕಿರಿಕುಯೇಡ। 
ಪೂಂದಳಿಮೂಡ್‌ಕು|| ಮೂಂದ್‌ ಲೋಕತ್‌ ಜನ। ಬಾಂದೇನ್ಣಿ ಕಾಕೂಲ 
।|೨॥| ಬಣ್ಣ ಮೊಲೆಡ ಚಾಯಿ। ಮೊಣ್ಣೆಕಾಲ್‌ಡ ಬೋಜ!।| ಕ್‌ಣ್ಣಂಗ 
ಕಂಡಿನೋ ಕಣ್ಣ್‌ ಚಿಮ್ಮತೆಯಿರ ||೨॥| ಕಾಲ್‌ ಕೈಬೆರನೋಟ್‌| ಮೇಲ್‌ 
ಪೊಡೌ್‌ಯನೋಟ್‌|| ಮೋಲೆವತಾಲೆಯೋ ನೋಟ್‌| 
ಕೇಳ್‌ಕೊರವೆನ್ನ್‌||೪॥| 
ಅಜ್ಜೀ, ನೀಕ್‌ ಕಣ್ಣ್‌ ನಲ್ಲೋಣೆ ಕಾಂಬ್‌ಲಿಯೋ! ಏಡ ಚಾಯಿಕೂ ಪೊರ ಪಾಡ್‌ಕೂ. 
ಎನ್ನೇಂಗಿ ಕೊರವುಂಡ ಎಣ್ಣ್‌! 
ಅಜ್ಜೀ - ಅವ್ವ ನೀಯೆಣ್ಣಟ ಏಡ ಕಣ್ಣೂ ನಲ್ಲೋಣೆ ಕಾಂಬ್‌ಲೆ, ಪಕ್ಕ ಬಾ ನಿನ್ನೊಮ್ಮ 
ತ್‌ೇ೦ಡಿತೂ ತೊಟ್ಟೆತೂ ನೋಟುವಿ. 
ಮೋಹನಿ - ಆಕು. (ಎಂದ್‌ ಪಕ್ಕ ನಿಂದವ) 
ಅಜ್ಜಿ - ತೊಟ್ಟ್‌ನೋಟಿತ್‌ (ಮನತ್‌) ಶಿವ! ಎನ್ನೆಣ್ಣಡ್‌. ಇವಳಾರ್‌, ಕೂಳಿಯೊ, 
ಮಾರಿಯೊ, ಚಾಮುಂಡಿಯೊ, ಕರಿ ಚವುಂಡಿಯೊ ನಾಕೊಂದ್‌ ಗೊತ್ತಾಪ್‌ಲೆ. ಪೊಣ್ಣಾಳ್‌ರ 
ಮೇಲೆಲ್ಲ ಕುಮ್ಮ್‌ರನ್ನನೆ, ಪದ ಪದ ಇಪ್ಪದ್‌, ಇವಡ ಮೇಲ್‌ ಇರ್‌೦ಬಟೆ ಕಲ್ಲ್‌ನನ್ನೆನೆ 
ಉಂಡಲ್ಲ! ಇವ ಪೊಣ್ಣೊಂದು ಅಲ್ಲ, ಎನ್ನೇಂಗಿ ಆಡ್‌! ಅವ ಕೇಂಟಾಂಗ್‌ ನಾಲ್‌ ಎಳಕಿರುವಿ, 
(ಎಂದ್‌ ಅವಳ ನೋಟಿಯಂಡ್‌) ನಲ್ಲೋಣೆ ಕೇಳ್‌. 

1|ರಾಗ ಸುರಟಿ|| 
(ಪಾಹಿ ಕಮಲಸಂಭವಿಮನೋ- ಎಂಬಂತೆ) 


ಬಂಗಾರ ಮಾಡ್‌ಚಿ ತಟ್ಟ| ಅದ್‌। ಯಿಟ್ಟ್‌ ಅಣಿಂಜತ್‌ ಪೊಟ್ಟ| ಕಟ್ಟಂಡ್‌ 
ಪೋಚದ್‌ ಕೊಟ್ಟ ||ಪ|| ಕೈದಿಕ್‌ ಪೋಚೊರ್‌ ಭಟ್ಟ| ನೂಹುಂ ವೂಹುಂ 
ವೂಹುಂ ||ಅ|ಪ|| ಡಿನ್ನನೆನ್‌ಡಪುದುಮೆ! ವುಳ್ಳದ್‌ ನೋಟ್‌ ಪಳಮೆ| 
ಕೇಟದ್‌ ನೋಟ್‌ ಪೊರಮೆ|| ಡುಂಬಕ್‌ ಆಗತೆರಮೆ||ವೂಹುಂ |೧| 
ಆತವಕಾಪ್‌ಲೆ ತಕ್ಕ್‌! ಮೇಲ್‌ಲೊನ್‌ಡದ್‌ವುಕ್ಕ್‌| ಬಾಲಕೊದಿಚಕ 
ಚಿಕ್ಕ್‌|| ಯೆಕ್ಕಲು ನೀಕಿರ ಪೊಕ್ಕ್‌|| ವೂಹುಂ।|೨||೦ಡಕನೀನೋರ್‌ 
ಮುತ್ತ್‌| ಪರೆವದ್‌ನೀಯೆಲ್ಲಗೆತ್ತ್‌! ತೊಟ್ಟ ಜನಕ್‌ನೀತ್ತಿತ್‌|| ಲೋಕಕ್‌ 
ಅಗತ ಸೊತ್ತ್‌|| ಮೂಹು೦ ||೩|| ಮಾಯಕರತಿ ನೀ ಹೊಣ್ಣ್‌!| 
ಚಾಯಿಂಜಿತೆನ್ನ್‌ನಿ ಲೆಣ್ಣ್‌ | ನ್‌ಡರೆಕ್‌ದಲ್‌ಕಣ್ಣ್‌!|ಯಿಲ್ಲತ ನೀವೊರ್‌ 
ಪೊಣ್ಣ್‌||ಮೂಹುಂ ||೪1| ಆಣ್‌ ಕೊದಿಪಳ ಬೋಗ!| ನೀನ್‌ 
ಕೊಡ್‌ಪಳಯೋಗ। ನೀಂಗಿಲ್ಲೆಕೇಳ್‌ ಆಜಾಗ|| ಪೊಂಗಸಬೆಕ್‌ನೀ ಆಗ॥| 
ವೂಹುಂ||೫|| 


ಅವ್ವ ಗೊತ್ತಾಚಿ. ನೇಡ ಚಾಯಿ ಚಂದತ್‌ನ ನಂಬಿತ್‌, ನಿನ್ನ ತೂಟ್ಟಿಂತ ಕ್‌ಣ್ಣಂಗ 
ಮಣ್ಣೂರ್‌ಕ್‌ ಪೋಪದ್‌ ನೇರ್‌. ದಾರ್‌ನ ಪಾಳ್‌ ಮಾಡುವಕ್‌ ಪುಟ್ಟಿಯೋ ಗೊತ್ತಾಪಲೆ. 
ಏದ್‌ ಪೊಟ್ಟಮುಂಂಡೆರ ಮುಕ್ಕ ನಿನ್ನ ಕಾತಂಡ್‌ಮಂಡೊ ಎನ್ನೊ! ಅಂವ 
ಮಂಡಿಂಜತ್‌೦ದೆಣ್ಣ್‌! ಅದಿರಡ್‌, ಇದೆನ್ನ್‌ ನೇಡಮೇಲ್‌ ಕಲ್ಲ್‌ನನ್ನನೆ ಇಪ್ಪಕ್ಕ್‌ 
ಕಾರಣಯೆನ್ನಿದ್‌. ಈ ಅವತಾರ ನೀನ್‌ ಇಕ್ಕಯೆಡ್‌ತದೊ ಪಂಡೇಯಿಂಜತೊ ಸತ್ಮಯೆಣ್ಣ್‌ 
ನಾನ್‌ದಾಕೂ ಎಣ್ಣುಲೆ. 


ಮೋಹಿನಿ - ಅಜ್ಜೀ ನೀಯೆಣ್ಣಟ ಚೊಕ್ಕಿಕಳಿಪ ಬಾಲೆಕಾರ ಮಣ್ಣೂರ್‌ಕ್‌ ಪೋಂಡ್ಕದ್‌ 
ಧರ್ಮ ಅಲ್ಲ! ಅಯಿನಚೆಲ್ಲಿತ್‌ ಪೊಮ್ಮಕ್ಕಕ್‌ ಬಾಳಿಲ್ಲೆ. ಆಚೇಗಿಯು ಅನ್ನತ ಪಾಪ ಮಾಡುಲೆ. 
ಅದಿರಡ್‌, ನೀನ್‌ ಸತ್ಯವಂತೆ ಆನಾನಗುಂಡೆ ಏಡಮಾಯವಾತಾರ ನೀಕ್‌ ಗೂತ್ಕಾಚಿ. ಒಬ್ಬಕೂ 
ಈ ಗುಟ್ಟ್‌ ಎಣ್ಣತೆ. ಇಕ್ಕ ನೋಟ್‌ ಅಮೃತಕ್ಕಾಯಿತ್‌ ದೇವತೆಯಳೂ ರಾಕ್ಷಸರೂ ಜಗಳ 
ಮಾಡುವಾಂದ್‌ ಅರಿಂಜೆ. ಚೊಕ್ಕ್‌ನ ರಾಕ್ಷಸಂಗ ಅಮೃತಪಾನ ಮಾಡ್‌ಚೇಂಗಿ ಮರಣಭಯ 
ತಪ್ಪಿತ್‌ ಅಯಿನ ತಡ್‌ಪ ಕಯ್ಕುವ, ಲೋಕತ್‌ನ ಬೆಪ್ಪದುಂಡೋ? ಒಂದೂ ಬೋಂಡ. 
ನೀಯೆಲ್ಲ ಮುದುಕಿಯಕ್ಕುಲ. ನಿನ್ನ ಮುಂಡತೆ ಬುಡುವಾಂದ್‌ ಎಣ್ಣ್‌. (ಬುಡಪ್ಪಾ ಬುಡ 
ಅಯಿನ ಪಾಳಾಯಿ ಪೋಡ್‌) ಅದಂಗಾಯಿತ್‌, ಸ್ವಾಮಿರ ಅಪ್ಪಣೆ ಪ್ರಕಾರ ಈ ಮೋಹಿನಿ 
ಅವತಾರ ಎಡ್‌ತದಾಚಿ. ಇ೦ಇಗಿ ನಾನ್‌ ಅಯಿಂಡ ಪಕ್ಕ ಪೋಚೇಣಗಿ ಎನ್ನ ಕಂಡಿತ್‌ 

ಬೆರಗಾಯಿತ್‌ ಏಡಪಕ್ಕಬಕ್ಕು. ಈ ಸಂದರ್ಭತ್‌ ಉಪಾಯತ್‌ ಅಮೃತ ಎಡ್‌ತಂಡ್‌ ಏಡ 
ಬಟ್ಟೆ ನೋಟುವಿ. ಎನ್ನನೆ! ಏಡ ಚಾಯಿ ಕೊಬಚಿತ್‌ ಅವು ಏಡ ಪಕ್ಕಬಕ್ಕುವೋ ಎಣ್ಣ್‌? 


ಅಜ್ಜಿ - ಉಯಿತಾಯಿ, ಬಪ್ಪದ್‌ ಬುಟ್ಟ್‌ ನಿನ್ನ ದವುತು. ಆ ಜಿಡ್ಜ್‌ ರಾಕ್ಷಸಂಗ 
ಮುದಿಕಿ, ಮೋಟಿಯಳೆ ಬುಡುಲೆ. ನಿನ್ನ ಬೆಪ್ಪದುಂಡ! ಹುಷಾರ್‌ಲಿಂಜ. ಅದಿರಡವ್ವ, ನೀ 
ಪೋಪ ಬಟ್ಟೆಲ್‌ ಬಾಲೆಕಾರ ಅರೇಂಗಿ ನಿನ್ನ ಕಂಡತೇಂಗಿ, ಅವು ನಿನ್ನ ಕಂಡಿತ ಬುಡ. ಈ೦ಡ 
ಮೇಲೂ ತೊಂಡಂಗ : ಕೂಡ, ಎನ್ನ್‌೦ದ್‌ ಕೇಳತೆಯಿರ. ಅಕ್ಕ ಅರಿಎಲ್ಲತೆ ಬಾಲೆಕಾರರ 
ತ್‌ೇ೦ಡರ್‌ತೇಂಗಿ ಅವು ಭಸ್ಮ ಆಪದ್‌ ನೇರ್‌. ಆಯ್ಕೋ ಪಾಪ, ಅನ್ನತ ಕೆಲಸ ಮಾಡತೆ 
ಕ೦ಡಿಯ. ವೋರೊರೊಂದ್‌ ಗೇನಮಾಡ್‌ಚೇಂಗಿ ನಾಕ್‌ ತೆಳಿಬಪ್ಪತಾಯಿ. ಚಾವಡ್‌ ಆ ಸುದ್ದಿ 
ಬೋಂಡ. 

ಮೋಹಿನಿ - ಅಜ್ಜಿ, ಎಣ್ಣಜ್ಜಿ, ಏಡ್‌ಗುಟ್ಟ್‌ ನೀಕೆಣ್ಣ್‌ಲಿಯ! ಪೊಲಜಿತಕ್ಕ್‌ ಪೊಮ್ಮಕ್ಕ 
ಪರೆವಾಂಗೆನ್ನ್‌, ಎಣ್ಣಪ್ಪ. 

ಅಜ್ಜಿ- ಅಲ್ಲವ್ವ, ಈ ಆಣಾಳ್‌ ಮುಕ್ಕಂಗಡ ಆಶೆಯೂ ತೆವ್‌ಲೂ, ಎಚ್ಚಕ್‌ 
ಬಲ್ಕದೂೋ ನಾಕರಿಯು. ಎಲ್ಲಿಯೇಂಗಿ ಬಟ್ಟೆಲೋ ಬಯಿಲೋ ಚಾಯುಳ್ಳ 
ಮುಡಿಯಳಾಡ್‌, ಬಾಲೆಕರತಿಯಳಾಡ್‌ ಬಪ್ಪದ್‌ ಕಂಡ್‌ರತೇಂಗಿ ಮದಿ, ಮೀಸೆನ 
ತಿರಿಮಿಯಂಡ್‌ ಕೆನತಂಡ್‌ ನೋಟು. ನಲ್ಲವಂದ್‌ ಅರಿಂಜತೇಂಗಿ ಅಂತು ಅವಂಡ ಚೆಣ್ಣೆ 
ತಿರಿಕಿಯಂಡ್‌ ಪೊಟ್ಟೆನೆಲ್ಲ ಮಿಣ್ಣುಕ್‌ ಮಾಡಿಯಂಡ್‌ ವೊರ್‌ ವಡೆಕಲೂ, ವೊರ್‌ 
ಕೆಮ್ಮಲೂ, ವೊರ್‌ ತೆಳಿಕಲೂ ಛೀ! ಚಿ ಅವಂಡ ಬಡಾಯಿನ ನೋಟುವಕಯ್ಕ. ಈ 
ಬೂದಿ ಮುಕ್ಕಂಡ ಬಡಾಯಿ ನೋಟುವಕ್ಕ ಅವ ಬಟ್ಟೆಲ್‌ ಪೋಪದ್‌, ಅಲ್ಲ 
ಇವಂಗೆನ್ನೇಂಗಿ ಕ್‌ಟ್ಟಿಪೋಕೂಂದ್‌ ಕಂಡಿತೊ, ಶಿವಂಗೇ ಗೊತ್ತ್‌. ಇನ್ನತ ಮಾರಿಕಳಿ 
ಕಳಿಚಿತೆ ವೋರೊರ್‌ ಪಾಪಿ ಬಾಲೆಕಾರ ಮಾಡುವಾನ ಗೇನಮಾಡ್‌ಚೇಂಗಿ ಮೇಲ್‌ನೆಟ್ಟುವ. 
ಚಾವಡ್‌ ಆ ಪಳಮೆ. 

ಮೋಹಿನಿ - ಅಜ್ಜಿ, ಎನ್ನತಜ್ಜಿ ವೊಮ್ಮ ಎಣ್ಣ್‌. ನಾನೂ ಚೆನ್ನ ಕೇಪಿ. 

ಅಜ್ಜಿ - ಅಲ್ಲವ್ವ, ಚೆನ್ನಂಗ್‌ ಜನಯೆಲ್ಲ ಪಣಚೊಕ್ಕ್‌ನ ಗರುವತ್‌ ದೇಶಕ್‌ 
ನಲ್ಲದೊೂಂದು ಮಾಡತೆ, ದಾನಬ'ರ್ಮು ಕೂಡ ವತಾಡತೆ ಮುಕ್ಕಕ್‌ೀ೦ದ್‌ 
ಪೊಟ್ಟಿದುಂಬ್‌ಚಿರು. ಇದೂ ಹೋರಾಂ೦ದ್‌ ಆಳ್‌ ಬಾಳ್‌ ಆಗತಂತ ಚೆರಿಯಚೆರಿಯ 
ಕ್‌ಣ್ಣಂಗಕ್‌, ಕಣ್ಣ್‌ ಮಿಣ್ಣಲೆ ಮಂಗಲ ಕಯಿಕಂಡೂಂದ್‌ ಕಂಡಾಬಟ್ಟೆ ಖರ್ಚಿ ಮಾಡಿತ್‌ 
ಮಂಗ್‌ಲೊ ಕಯಿಕು. ಪಣತ್‌ರ ಕೇಳಿಕ್‌ ಅಪ್ಪಂತವೆ ಪೊಣ್ಣ್‌ ಕೊಡ್‌ಪ ಕಂಡಿಯ! ಆಚಿ, 
ಮಂಗಲ ಕಯಿಂಜ ಪಿಂಇ ಮೋವಂಗ್‌ ಸಾರೋಟೊ, ಮೋಟಾರೋ ಇಲ್ಲತೆ ಕಯ್ಕಾಂದ್‌ 
ಎಡ್‌ತ್‌ಕೊಡ್‌ಪಕಾಚಿ. ಅಂವ ಮುಂಡತಿಕ್ಕುವ! ಚೇಬ್‌ ದುಂಬ ಪಣದುಂಬ್‌ಚಿರು. 

ವೊನ್ನಾಂದ್‌ ಕೈಲಾಸ ಆಚೇಂಗಿ, ವೊನ್ನಾಂದ್‌ ವೈಕುಂಠ, ವೊನ್ನಾಂದ್‌ ಕಾಶಿ ಆಚೇಂಗಿ, 
ಪಿತ್ಕಾಂದ್‌ ಕಾವೇರಿ. ಇನ್ನನೆ ನೋಟತಂಥ ಜಾಗತೇರ ನೋಟುವಕ ಕಣ್ಣ್‌ಕ್‌ ಕಂಡದೆಲ್ಲ 
ಪೊಣ್ಣಾಚಿ! ಮುಂಡತಿಕ್ಕುವಾಂದೆಣ್ಣ್‌. ಇನ್ನತಯಿಂಡ ಚೊಕ್ಕ್‌ಕಳಿಕ್‌ ನೊಂಬಲೊ 
ನೋವೊ ಪೊದ್ದತಿಕ್ಕುವ. ಅಕ್ಕ ಪರದೇಶಕ್‌ ಪೋಂಡು, ಮದ್ದೊಮರೊ ಆಂಡು. ಗುಣ 
ಆಚೇಂಗಿ ಆಚಿ. ಇಲ್ಲೇಂಗಿ ವೊಳಂಗಿ, ವೊಳಂಗಿ ಎದ್ದ್‌ ಬುದ್ದ್‌ ಚಾವಂಡು. ಆಚಲ್ಲ! 
ಮಂಗಲ ಕಯಿಂಜ ಗರತಿಯೋ ವೊಡೆಯಂಡ ನೊಂಬಲ ಪೊಕನೆ ತಾಮನೆಲೋ, ಬಾಕೆ 
ಮನೆಲೊ, ಊಜಳ ಬುಟ್ಟಂಡ್‌ ಅಳಪಕಾಚಿ. ಒಡೆಯ ಚಾವಂಡು, ಪಿಇಸ್ಲೊಬ್ಬನ 
ಕೂಡಂಡು. ಎನ್ನನೇ? ಈ ಕೇಡ್‌ ತೇರ ಪಣಚೊಕ್ಕ್‌ನ ಅಪ್ಪಂಗ ಮಾಡುವಂತ ಧರ್ಮ 
ಅಲ್ಲ! ಕ್‌ಣ್ಲಂಗಳೆನ್ನಂಗ್‌ ದೂರಂಡು 


ಮೋಹಿನಿ - ಅಜ್ಜಿ ನೀಯೆಣ್ಣ್‌ನದ್‌ ಸರಿ. ಭಗವಂತ ಬಾಗ್ಮ ಕೊಡುಪದ್‌ 
ಎನ್ನಂಗ್‌? ಪರೋಪಕಾರಕಾಯಿತ್‌. ಅನ್ನತದ್‌ ಮಾಡತೆ ಅವಂಡಐಂಡ ಪೊಣ್ಣ್‌ ಮಕ್ಕಳ 
ಚಾಕುವಕ್‌ ಸುರುಮಾಡ್‌ಚೇಂಗಿ ನೀಯೆಣ್ಣಟ ಯಣಪುತ್ರಂಗ ಪುಟ್ಟುವದ್‌ ನೇರ್‌. 
ಆನಗುಂಡ್‌ "ಭಾಗ್ಕಬಪ್ಪಕ ಬಗ್ಗಿನಡಕಂಡೂಂದ್‌" ಗಾದಿಯೇ ಉಂಡ್‌, ಗೊತ್ತಾಚ. 
ಪಕ್ಕಿಪರಂಡೆಯ ಕೂಡ ಅಯಿಂಡ ಪೊಣ್ಣ್‌ ಮಕ್ಕಳ ಚಾಕುವಕ್ಕ ಜ್ಞಾನಿಯಳಾನ ನರಜನ್ಮ 
ಚಾಕುವದ್‌ ಬಲ್ಕದಲ್ಲ. ಇದಂಗಾಯಿತ್‌ ಭಾಗ್ಕತ್‌ನ ನಾಲ್‌ಪಾಲ್‌ ಬೆಚ್ಚಿತ್‌ ಪ್ರಥಮ 
ಪಾಲ್‌ನ ದಾರ್‌ ಭಕ್ತಿಲ್‌ ಧರ್ಮಕಾಯಿತ್‌ ಕರ್ಚಿಮಾಡುವೋ ಅವನೇ ಸತ್ಕವಂತ. 
ಅನ್ನತಯಿಂಡ ಮಕ್ಕಳೇ ಸತ್ಪುತ್ರಂಗ. ಅನ್ನತಯಿಂಡ ಮನೆಲೇ ಲಕ್ಷ್ಮಿ ವಾಸಾಂದ್‌ ಅರಿಂಜ. 
ಅಜ್ಜಿ, ಕೇಳತ ಪುದುಮೆ ನಿನ್ನಗುಂಡ್‌ ಕೇಟನಕೆ ಆಚಿ. ನೀಕ್‌ ನಲ್ಲದ್‌ ಆಡ್‌! ನಾಕ್‌ 
ತಡುವಾಚಿ ಪೋಪಿ (ಇಬ್ಬರೂ ಪೋಪ). 


ರ ೫ ೫ 


೩ನೇ ಸೀನ್‌ 
(ದೇವತೆಯಡ ರಾಕ್ಷಸಡ ಸಭೆ) 


ದೇವತೆಯ - ರಾಕ್ಷಸರೆ, ಅಮೃತ ಮಥನಕಾಯಿತ್‌ ಎಂಗದಂಡ್‌ ಕೆಡಯು ಬಹುಕಾಲ 
ತೊಟ್ಟ್‌ ಪ್ರಯತ್ನಮಾಡ್‌ನಾಂಗ್‌ ದೇವಡದಯತ್‌ ಅಮೃತ, ಸುರೆ, ಅಲ್ಲತೆ ಬೋಂಡ್ಕದಾನಂತ 
ಅನೇಕ ಭಾಗ್ಯ ಎಂಗಕ್‌ ಕ್‌ಟ್ಸ್‌ಚಿ. ಎಲ್ಲಿಯ? ಮಿಣ್ಣುಕ್‌ಟ್ಸ್‌ನಂತ ಸುರೆ, (ಬೊಳ್ಳೆಕಳ್ಸ್‌) 
ಪಿಣ್ಣು ಕ್‌ಟ್ಟ್‌ನಂತ ಅಮೃತ (ಮರಣಯಿಲ್ಲತ ವಸ್ತು) ಇದ್‌ನೆಲ್ಲ ಸಭೆರ ಮಿಣ್ಣ್‌ಲ್‌' ಬೆಕ್ಕಡ್‌! 
ಎಲ್ಲರು ಅಳತೋಳಿ. 

ರಾಶ್ಚಸೆ ಇ ದೇವತೆಯುಳೆ, ಆದಿಶೇಷಂಡ (ಪಾಂಬ್‌ರ) 
ಮಂಡೆಬರಿಯೆಂಗಪುಡಿಚತ್‌ ಕಡಂದಾನಗುಂಡ್‌, ಮಹಾವಿಷ ಪೊರಟಿತ್‌ ಎಂಗಡ ಕಡೆ 
ಎಚ್ಚಕೋಜನ ಚತ್ತ್‌ಕೆಟ್ಟ್‌ಪೋಚಿ. ಎಂಗಳನ್ನನೆ, ನಿಂಗ ಈ ಕೆಲಸಕಾಯಿತ್‌ 
ಕಷ್ಟಪಟ್ಟ್‌ಲೆ ಕಂಡಿರ. ಎನ್ನೇಂಗಿ ಆಡ್‌, ಚತ್ತವು ಪೋಚಿ. ಮಿಣ್ಲ್ಗಕಾಚೇಂಗಿಯೂ 
ಮರಣ ಭಯ ಇಲ್ಲತನ್ನನೆ ಅಮೃತ ಕ್‌ಟ್ಟ್‌ಚಲ್ಲ! ಅದೇ ಬಲ್ಕದ್‌. ಇಇನ್ಲಿಯೇವಂಗೂ 
ಬೊತ್ತಂಡ್ಕ ಜಂಬರಯಿಲ್ಲೆ. 
ದೇವತೆ - ರಾಕ್ಸಸರೆ, ಅನ್ನತ ತಕ್ಕ್‌ ಪರೆಯತಿ. ಸರ್ವವು ದೇವಡದಯತ್‌ನ 
ಗುಂಡ್‌ ಕ್‌ಟ್ಟ್‌ ಚೇ ಹೊರ್ತು ಎಂಗಡ ಸಾಸತ್‌ ಕ್‌ಟ್ಟ್‌ನದಲ್ಲ. ಅನ್ನನಿಪ್ಪಕ ದೇವಕ್ಕೂ, 
ಸತ್ಮಕ್ಕೂ, ಧರ್ಮಕೂ ಎಂಗ ಎಕ್ಕಲೂ ಬೊತ್ತಿತಿಕ್ಕಂಡು. ಗರ್ವ, ಬಡಾಯಿ ಇಪ್ಪಕಾಗ. 
ಈಂಡ ಮೇಲೂ ಕಳಿಪಕಾಗ. 
ರಾಕ್ಷಸ - ಅಯ್ಕೋ! ದೇವ, ದೈಯ್ಯ, ಅದೆಲ್ಲ ನಿಂಗಕ್‌ ಕಂಡಿರ. ಎಂಗಡ 
ರಟ್ಟೆ ಶಕ್ತಿಯೆ ಎಂಗಳ್‌ ದೇವಾಂದ್‌ ನಂಬಿಯತ್‌. ಅದೆಲ್ಲ ಇರಡ್‌. ಎಲ್ಲಿಯ? 
ಅಮೃತ, ಸುರೆ, ಕೊಂಡ್‌ಬಾತಾ. ಆರ್‌ಗೂವ, ಬೆರಿಯಕೊಂಡ್‌ ಬಾರಿ. 
ಎಡ್‌ತಬಂದಯಿಂಗ್‌ ಹೆಚ್ಚಿಗೆ ಪಾಲೊಂದ್‌ ತಪ್ಪ. 
ವೊರ್‌ ದೇವತೆ - (ಅಮೃತ ಪಾತ್ರ ಎಡತಂಡ್‌) 
|| ದಾಗಃ ನೋಟ್‌|| 
(ಕಡರಿ ಕಡಿದಿ ತಡವಂ ಮಾಡದೆ-ಎಂಬಂತೆ) 
ಬುಡೀ ಬುಡಿ ಬಟ್ಟೆ ಬುಡೀ ಬುಡಿ ||ಪ|| ಯೆಡ್‌ತಬಂದೆ ಅಮೃತ 
ನಾನ್‌ ||ಆ||ಪ|| ಕೆಟ್ಟವು ವೋಡಿರೊ। ಬಟ್ಟೆಲ್‌ ನಿಕ್ಕತಿ।| ತೊಟ್ಟಿನೋ 
ಬಯ್ಕುವಿ| ಮುಟ್ಟನೋ ಪೊಯ್ಮುವಿ!।೧|| ಕುಡಿಪಳ ಆಶೆಲ್‌ | 
ಗಡ್‌ಬುಡಿ ಮಾಡಿತ್‌।| ಪುಡಿಚಿ ಬಲಿಚಿನೊ| ಚೆಡಿವಿನೊ| ಚೆಡಿವಿನೊ 
ನಾನ್‌ಲೊ ||೨॥| ಯೆಲ್ಲಿಯ ಕಾಟಿರೊ| ನಲ್ಲೊರ್‌ಚಾಗಲೊ।| ಡಲ್ಲಿನಾ 
ಬೆಪ್ಪಿನೋ। ಮೆಲ್ಲೆಯೆಡ್‌ತಿತ್‌ ||೩|| 
ಎಲ್ಲಿ! ದೂರದೂರ, ಮಡಿಲುಳ್ಳೆ ನಾನ್‌. ಎನ್ನಾರೂ ತ್‌೦ಡತಿ. ಏದ್‌ ಚಾಗತ್‌ 
ಬೆಕ್ಕಡ್‌ ಸುತ್ತೂ ನೋಟಿತ್‌, (ಕಲ್ಲ್‌ರ ಮೇಲೆ ಬೆಪ್ಪ) 
ವೊರ್‌ ರಾಕ್ಷಸ - ಕಡತ್‌ಲ್‌ ಕ್‌ಟ್ಬ್ಟ್‌ನಂತ ಸುರೆ (ಬೊಳ್ಳೆಕಳ್ಳ್‌) ತೊರಪೆಲ್‌ 
ಎಡ್‌ತಂಡ್‌ ಬಪ್ಪಂಜಿ. 

1|ರಾಗ ಸುರಟಿ|| 
೦ಗೂರ ೇಳರೂ - ಎಂಬಂ: 
ಡ ಹೊಡೆಯುವ ಕೆ ತೆ] 


ನಿಪ್ರೇಲಳಪಳ ಬೊಳ್ಳವ ||ಪ॥| ಬೊಳ್ಳೆಕಳ್ಳವ್ವ| ಬೊಳ್‌ತಿತುಳ್ಳವ್ವ | 
ಚಾಯಿಲುಳ್ಳವ್ವ। ಚೋದ್‌ಲುಳ್ಳವ ತುಳ್ಳಿಕಳಿಪವ ನೋಟ ||ಅ||ಪ|| 
ಕುಡಿಪಕ್ಕ್‌೦ದೆಣ್ಣಿತ್‌ ಮಾಯತ್‌ ದೇವಿನ | ಪಡಿಚವನೆಂಗೆಕ್‌ 
ತಾತ್‌ಲಿವಳ| ಯೆಡ್‌ತಬಂದೀತ್‌| ಅಲ್ಲಿ ಬೆಚ್ಚೀತ್‌| ಅಡ್ಡೆ ಬುದ್ದೀತ್‌| 
ಚೆಳ್ಳಿಕೆಟ್ಟಿತ್‌| ಅದಂಗ್‌ ಬೂಕೀತೆಕುಡಿಕನ ||೧|| ತೊರೆಪೇಲ್‌ ದೇವಿನ 
ಕುಡಿಪಕಳತಕ್ಕ| ಕೊರಿಯೋ ಆಡೊ ಕರಿಬೋಂಡುಲಪ್ಪ।| 
ತೆರೆಮತೊಪ್ಪಾಕು| ಚೆಕ್ಕೆಕುರುವಾಕು ಉಪ್ಪ್‌ಕಲ್ಲಾಕು| ಮತ್ತಿಮೀನಾಕು| 
ಪರಂಗಿವುಳುಮೊಲೋಡಾಕು!||೨|| ಆರಾರ್‌ ಬೂಕಿತ್‌ 
ಅರುವದ್‌ಚೆಳ್ಳೆಯೋ| ಸೇರಿನೋ ಎಂಗಡ' ಪೊಟ್ಟೆಕ್ಕಿವಳೊ!|| 
ಯೇರಚೊಕ್ಕುಲ|। ಯೆದ್ದ್‌ ಬೂಮೂಲ। ಪಿಣ್ಣಕಾರೂಲ| 
ಚುವುಟ್‌ಕ್‌ಟ್ಟೂಲ। ಬಂದಿಕಾನೆಕ್‌ ಕೂಟುಲ||೩|| 


ಈ ಮಾದೇವಿಡ ಪುದುಮೆೆ ಇನ್ನನೆವುಂಡ್‌, ಮಾರಾಯಂಗಳೆ ಇವಳ 
ಕಳೆಯತಿ, ಮರೆಯತಿ ಗೊತ್ತಾಚ! ಇವಳ ನಂಬ್‌ನವ ಮೊಮ್ಮು ಕೆಟ್ಟತೇಂಗಿಯೂ, 
ಪಿಇಕ್ಸೊಮ್ಮ ಬದುಕುವದ್‌ ಮೇರ್‌. ಮಾನ ಅವಮಾನಂದೆಣ್ಣುವದ್‌ ಮಾರಾಯತಿ 
ಯಿಂದೂ ಬೆಚ್ಚವಳಲ್ಲ. ಕಡತ್‌ಲ್‌ ಕ್‌ಟ್ಟ್‌ನಂತ ಯಿನ್ನತ ಪುಣ್ಮತಾಯಿನ 
ಕಳಂದವನೆಕ್ಕಲು ಕಳ್ಳನೆ ಇರಡ್‌! ಯೆಲ್ಲರು ಅಳತಂಡ್‌ ಚಾಯೋಡೆ ಕುಡಿಕ. ಯೆಲ್ಲಿ 
ಬೆಕ್ಕಡ್‌. 


ರಾಕ್ಷಸ - ಮಾರಾಯ ಹುಶಾರ್‌! ಅಲ್ಲಿ ಅದ ಅಮೃತವುಂಡ್‌ ಆಂಡ ಪಕ್ಕಲ್‌ ಬೆಯಿ. 


ರಾಕ್ನ 


ಸ- ಆಕು. (ಎಂದ್‌ ಬೆಚ್ಚಿತ್‌ ಅಡ್ಡಬೂವ) 

ರಾಕ್ಷಸಂಗ - (ದೇವತೆಯಳ ನೋಟಿತ್‌) ಎನ್ನನೇ! ದೇವತೇರುಕ್‌ ಸಮಾಧಾನ ಆಚ? 
ದಂಡ್‌ ಸೊತ್ತು ಸಭೆಕ್‌ ಬಾತ್‌, ಆಚೇಂಗಿ ದಾರ್‌ ಮಿಇ್ಲಕುಡಿಪಂದ್‌ ವೊರ್‌ ನ್ಯಾಯವುಂಡೋ 
ಎನ್ನೊ, ಅಲ್ಲ! 

ದೇವತೆಯ - ನ್ಯಾಯಯೆನ್ನ್‌. ಕಾರಿಯೊಡನ್ನನೆ. ಎಂಗಳೇ ಮಿಣ್ಲ ಕುಡಿಕಂಡೂಂದ್‌. 

ರಾಕ್ಷಸ - ಅದ್‌ ಎನ್ನನೆ! ಕಡ್‌ಪ ಮಾಡತಿ, ಬಾಯಿ ಪರೆಯುವ ನ್ಮಾಯತ್‌ನ 
ಕಯಿಕ್‌ಕೊಡ್‌ಪದ್‌ ತಪ್ಸ್‌. ಆಚೇಂಗಿ ಧರ್ಮ ಕೇಳಿ, ಈ ಅಮತೃಕಾಯಿತ್‌ ಬಲ್ಕದಾನ 
ಆದಿಶೇಷಂಡ ಮಂಡೆಬರಿ ರಾಕ್ಸಸಂಗ ಪುಡಿಚಿತೂ, ಬಾಲ್‌ ಬರಿ ದೇವತೆಯ ಪುಡಿಚಿತೂ, 

ಕಡಂದದ್‌ ನೇರಲ್ಲ? (ಅಕ್ಕು) ಮಂಂಡೆಬರಿ ಪುಡಿಚಂತ ರಾಕ್ಷಸ, ನಾಗಂಡ 
ಮಹವಿಷಜ್ವಾಲೆಲ್‌ ಎಚ್ಚಕೋ ಜನ ಕೆಟ್ಟ್‌ ಮುಡಿಂಜಿಪೋನದ್‌ ದೇವತೆಯಳಾನಂತ 
ನಿಂಗಡ ಕಣ್ಣ್‌ ಲ್‌ ಕಂಡದಲ್ಲೋ? (ಆ ಮಾತ್ರಕ್‌ ಎನ್ನಾಚೀಂದ್‌) ನಿಲ್ಲಿ ನಿಲ್ಲ, ಸುಲಬತ್‌ 
ತಕ್ಕ್‌ಪರೆಯತಿ. ಕಷ್ಟೊ ನಷ್ಟೊ ಪಟ್ಟಿಯಿಂಗ್‌ ಅಮೃತಪಾನ ಬಯ್ಮಂದೆಣ್ಣ್‌ ವದ್‌ 
ನೊಂಬಲಾಪ ತಕ್ಕ್‌ ಕಂಡರ? ಈಂಡ ಮೇಲೂ ಮಂಡೆಕ್‌ ಬಿರ್‌ದಲ್ಲತೆ, ಬಾಲ್‌ಕ್‌ 
ಬಿರ್‌ದ್‌ಯಿರ, ಆನಗುಂಡ್‌ ಚೋತವು ಮಿಣ್ಣಾ ಕುಡಿಚಿತ್‌ ಪಿಣ್ಗ್‌ ನಿಂಗಕ್‌ ತಪ್ಪ 
ಚೆಡಿಮಾಡತಿ. 


ದೇವತೆಯ ಇ ರಾಕ್ಷಸರೆ, ನಿಂಗಡ ತಕ್ಕ್‌ ನಿಂಗಕ್‌ ನ್ಯಾಯ ಆಚಲ್ಲ! ಇರಡ್‌, 
ಎಂಗಡತಕ್ಕ್‌ ಕೇಳಿ, ದೇವತೆಯಳಾನಂತ ಎಂಗ, ಆದಿಶೇಷಂಡ ಮಂಡೆಬರಿ ಮಿಇ್ನಿ 
ಪುಡಿಚದುಂಡೊ? ಇಲ್ಲಿಯೋ? (ಅದ್‌ನೇರ್‌) ಅದಂಗ್‌ ಹೊಟ್ಟೆಕಿಚ್ಚಿ ಮಾಡಿತ್‌, ಎಂಗಳ 
ಬಾಲ್‌ ಬರಿಕ್‌ ಮಾಡಿತ್‌ ನಿಂಗ ಮಂಡೆಬರಿ ಪುಡಿಚಿರಲ್ಲ! ಎನ್ನಾಚಿ? ನಿಂಗಡವೊಡಲುರಿಕೂ, 
ಅಧರ್ಮಕ್ಕೂ, ಆ ವಿಷ ಜ್ಯೋತಿ ಬೊತ್ತ್‌ಚ? ಎಚ್ಚಕೋ ಜನಶ್‌ನ ಚುಟ್ಟ್‌ 
ಬೂದಿಮಾಡ್‌ಚಲ್ಲ! ಇದ್‌ದಾರ್‌ ಮಾಡ್ಕಂಡಂತ ತಪ್ಪ್‌, ಗೇನಮಾಡಿ. ಇನ್ನತಾಂಗ್‌ ಎಂಗ 
ಗುರಿಯಾಪಕ್ಕಿಲ್ಲೆ, ಈಂಡ ಮೇಲು ಜಾತಿ, ನೀತಿ, ಆಚಾರ, ನೆಲೆ ಎನ್ನನೆ? ಎಂಗ ದೇವತೆಯ 
ಎಕ್ಕಲೂ ಮೇಲ್‌ಜಾತಿ. ನಿಂಗ ರಾಕ್ಸಸಂಗ ಕೇಳ್‌ ಜಾತಿ, "ಅಮ್ಮೆಕ್‌ ಮುಂದಿತ್‌ ಕೊಮ್ಮೆ" 
ಅಲ್ಲ? ಆನಗುಂಡ್‌ ಎಂಗ ದೇವತೆಯ ಮಿಣ್ಲು ಕುಡಿಚಿತ್‌ ನಿಂಗಕ್‌ ಪಿಣ್ಣ್ಲ ತಪ್ಪ. ಆರ್‌ಗೂವ, 
ಅಮೃತ ಇಪ್ಪರ ಎಡ್‌ತಬಾರಿ. 


ರಾಕ್ಷಸಂಗ - (ಎಡ್‌ಪಕ್‌ ಪೋಪವನ ಕಂಡಿತ್‌) ಏ, ನಿಲ್ದ್‌, ನಿಲ್ದ್‌. ತ್‌ೇ೦ಡಲ, 
ದೇವತೆಯಳೆ, ಬಾಯಿಕ್‌ ಒಂದದ್‌ ಕಿರಿತಟ್ಟ್‌ಚೀಂದ್‌ ಮಾಡ್ಕವತಿ. ಕಯಿಲ್‌ ಕಯ್ಕತಯಿಂಗ್‌ 
ಬಾಯಿಲ್‌ ಚೋರ್‌೦ದ್‌ ಆಚಲ್ಲ. ಪಂಚಾಯಿತಿಗೆಲ್‌ ನಿಂಗಡ ಕೂಡೆ ಎತ್ತ, ಎನ್ನಂಗ್‌ೇ೦ದ್‌, 
"ಕಳ್ಳಕವ್‌ ತೋಳಪರೆವೊಂದ್‌” ಗಾದಿ. ಆನಗುಂಡ್‌ ಪೆರ್ಶ್‌ ನೊಂಬಲಪಟ್ಟಿವು ಎಂಗ. ನಿಂಗಕ್‌ 
ಬೊತ್ತುವಕ್‌ ಹೇಡಿಯಳಲ್ಲ. ನಟ್ಟಂವ ಕೊಯ್ಯುವದ್‌ ಧರ್ಮ. ಆನಗುಂಡ್‌ ಎಂಗ ಕುಡಿಪದ್‌ 
ನೇರ್‌. ಆರ್‌ ಬೆರಿಯ ಯೆಡಿಗೂವ? 


ದೇವತೆಯ - (ಅವು ಅವು ಪರೆವಳ ತಕ್ಕ್‌) ಎನ್ನನೆಗೂವ. ಆ ಜಡ್‌ ತಿಂಬಂತ 
ಜಿಡ್ಜ್‌ ರದಾಕ್ಷಸಂಗ ಕುಡಿಚಂತ ಎಂಜಿನ ಎಂಗ ಕುಡಿಪದುಂಡ. ಮೋರೋರ್‌ 
ಪಾಪಿಯಡ ಪಲ್ಲುಬಾಯಿ ಮೋಚಿ, ಕತ್ತತೆ ಕುಳಿಕತೆ ಕಾಲ ಯೆಚ್ಚಕಾಚೋ? 
(ನೇರ್‌೦ದ್‌ ವತಾರಿಯಳ ನಾರಿತ್ತೂ ಕಯ್ಕುಲೆ) ಆನಗುಂಡ್‌ ಎಂಗ ಎಲ್ಲರೂ 
ಧೈರ್ಯತ್‌ ನಿಂದಿತ್‌ ಕಲಷ ಪಾತ್ರಕ್‌' ಕೈಕೂಟನ, ಎನ್ನನೆ! (ತಯ್ಮಾರ್‌ೇ೦ದ್‌, 
ಆಲ್ಲೇಂಗಿ ಅವು ಬಲಿಚಿರು. ಪುಡಿಕ) 

ರಾಕ್ಷಸಂಗ - ಅವು ಅವು ಪರೆವತಕ್ಕ್‌) ಎನ್ನನೆಗೂವ, ದೇವತೆಯಳೆಲ್ಲ 
ಎನ್ನೆನ್ನೊ ಪಚ್ಚಿತಕ್ಕ್‌ಕ್‌ ಸುರುಮಾಡಿತ್‌ ಪಕ್ಕ ಪಕ್ಕ ಬಪ್ಪನಳೆ ಕಾಂಬ. ಅಯಿಂಡ 
ಧ್ಯರ್ಯನೋಟಿ. ಆ ಹೇಡಿಯ ಕುಡಿಚಂತ ಎಂಜಿನ ಎಂಗ ಕುಡಿಪಂದೆಣ್ಣ್‌ ಚೇಂಗಿ 
ಅರ್ತವುಂಡ! (ಕಯ್ಕಾಂದ್‌ ಬೆರಿಯ ಎಂಗ ಕೈ ಕೂಟನ) ವೋರೋಂದಾಂಡ ಜನಿವಾರ 
ನೋಟಿ ಆ ಬಂಬನೆಲ್ಲ ಕುಳಿಕತೆ ಆರ್‌ತಿಂಗ ಆಚೋ ಯೆನ್ನೊ! ಬಲ್ಕಮಡಿಲುಳ್ಳವು 
ಕುಳಿ, ತಳಿ, ಜಪ ಉಳ್ಳಯಿಂಡ ಜನಿವಾರವುಂಡ ಕರತಿತಿಪ್ಪದ್‌? ಎಂಗ ನೋಟಿ. 
ಪಟ್ಟುಡ್‌ತಕಲೂ ಮಡಿಯಲ್ಲ. ಅವು ಪಳೆಯ ಕಂಬಳಿ ಸುತ್ತ್‌ಚೇಂಗಿಯೂ ಅದ್‌ 
ಮಡಿಯೆ. ಎನ್ನೇಂಗಿ ಚಾವಡ್‌, ಆ ಪಿಚ್ಚಳೆಯಳ ಕೇಟಿತ್‌ ನಡಕಂಡೂಂದ್‌ ಜಂಬರ 
ಎನ್ನ್‌?" ರಂಗಂಡ ಮಿಣ್ಣಿಲ್‌ ಸಿಂಗನ" ಎಂದ್‌ ಗಾದಿಯಿಲ್ಲಿಯ! ಏಳಿ ಅಮೃತ 
ಪಾತ್ರ ಪುಡಿಕ (ಎಲ್ಲರೂ ಪಾತ್ರತ್‌ರ ಪಕ್ಕಕ್‌ ಪೋಪ) 
ದೇವತೆಯ - ಎಂಗ ಮಿಇ್ಲ್‌ ಪೋಕಾಂದ್‌ (ಎಲ್ಲರೂ ಅಡ್‌ಃಕ) ರಾಕ್ಷಸರೆ, ಇದೆನ್ನ್‌ 
ಪಾತ್ರತ್‌ರ ಪಕ್ಕ ಬಪ್ಪಿರ! ಕೇಳಿ? 
|| ರಾಗಃ ಪೂರ್ವ ಕಲ್ಕಾಣಿ|| 
(ಸುಮತಿಯೆ ದಯವನು - ಎಂಬಂತೆ) 
ರಕ್ಷಸರೇನಿಂಗ ದೂರಲ| ಪಕ್ಕ ಬರತಿರೋಜೋಕೆಲಾ ॥|ಅ|ಪ|| ಕ್‌ಟ್ಟ್‌ನ ಅಮೃತ 
ತೊಟ್ಟಿನೋನಿಂಗಡ | ವುಟ್ಟಿಮಂಡೆಕ್ಕಿಕ್ಕ ಹಾಕುವ || ನೆಟ್ಟಿತಿರ್‌ಕಿ ಚವುಟುವ ||೧|| 
ರಾಕ್ಟಸಂಗ - (ಕೊಡಿಲ್‌ ರಾಗತ್‌) 
ಬಂಡ ದೇವತೆಯಳೇ ಕೇಳಿರೋ |೬| ಪುಂಡ್‌ಕ್‌ ನಂಗ! ಬರತಿರೊ ||ಅ|ಪ|| 


ಜಗತ್‌ನಡಕೂವ ರಕ್ಕಸ ಜಾತಿಡ|| ಪಗೆಯೋ ನಿಂಗಕ್‌ ನೋಟಸಲ್ಲಲಾ।| 
ಜಗಳತ್‌ ನಿಂಗಕ್‌ ಕಯ್ಕಲ॥|೧|| 


ದೇವತೆಯ - ಅಡಿಪುಡಿಕಂಜುವ ಪದಪೋಶಿಯೆಂಗಲ್ಲ| 
ಪಡೆಕೊಮ್ಮಮಿಣ್ಣಲ್‌ನಿಲ್ಲಿರೊ|| ವೊಡಿಕತ್ತಿಪುಡಿಚದ್‌ ನೋಟಿರೋ||೨|| 
ರಾಕ್ಸಸಂಗ - ಜನಿವಾರತುಂಡ್‌೦ದೆ ನೆನತ್ಕೋಳಡಿಕ್ಕಲೆ| ಮೊನೆವುಳ್ಳ 
ಅಂಬ್‌ಯೆಡ್‌ತಿತ್‌|| ಕ್ಷಣತೆಂಗಡಿಲ್ಲಿಯೋ ನಿಂದತ್‌॥||| 

ದೇವತೆಯ - ಪಾಪಿಗಳೆ! ಎನ್ನೆಣ್ಣಿರ, ಎಂಗಡ ಪ್ರಾಣಕ್‌ ಸರಿಯಾನ ಜನಿವಾರತ್‌ನ 


ತುಂಡ್‌ ಮಾಡ್‌ವಕ್‌ ನಿಂಗಳಗುಂಡ್‌ ಕಯಿಂಜತ! ಅಪ್ಪ ನಂಗಡ ಗರುವ ನೋಟಿ. 
ಆರ್‌ಗೂವ ಏಲ್ಲರು, ಆಯುಧ ಎಡ್‌ತ್‌ ಪುಡಿರಿ (ಎಂಬ್‌ ಪುಡಿಚಂಡ್‌) 

||ರಾಗ ಕಮಾಚ್‌।| 
(ಬಾರೊ ಬಾರೊ ಬಾರೊ ಯುದ್ದ ಮಾಡುವ - ಎಂಬಂತೆ) 

ರಕ್ಕಸರೆ ಚೊಕ್ಕ್‌ತಕ್ಕ್‌ಲೆಣ್ಣತಿ। ವುಕ್ಕ್‌ಲಾನ ಕತ್ತಿಮಿಣ್ಣನಿಕ್ಕತಿ ||ಅ|ಪ|| 
ತಿತ್ತ್‌ಕೊತ್ತದೇವುವಳೊಯೆಂಗೆಂದು। ಶತ್ತುರುನಕೆತ್ತುವದ್‌ ನೇರಿಂದ್‌|[೧|| 
ರಾಕ್ಷಸ - (ಕೊಡಿಲ್‌ ರಾಗತ್‌) 

ನಿಲ್ಲಿ ನಿಲ್ಲಿ ದೇವತೆಯ ಯುದ್ದಕ್‌ | ಚಲ್ಲತಕ್ಕ್‌ಲೆಣ್ಣತೀದೋ ಯೆಂಗಕ್ಕ್‌ 
[loll ಕಾಮುಂಡಪ್ಪಂಗಂಜಿತಿಲ್ಲೆ ಪಂಡೆಂಗ ।ಈ। ಕೋಮಣಕ್‌ 
ಅಂಜಬುಡಿಯಿಂದೆಂಗ ||೨|| 


ಕು೦ಬಳ ಕೆತ್ತಿಯಕ್‌ ಇಚ್ಚಕ್‌ ಗುರುವೇಂಗಿ, ಪಚ್ಚೆರಚಿ ತಿಂಬಂತ ಎಂಗಕ್‌ 
ಯೆಚ್ಚಕಿಕ್ಕಂಡು. ಎನ್ನಗೂವ ನೋಟುವದ್‌? ಎಡಿಬಾಣ, ವುಯಿ! ಯಿಯನ ಬೆಪ್ಪದುಂಡ! 
ಹೂಂ ಬಾರಿ, ಏ! ನೋಟದ. 


ಮೋಹಿನಿ - ಕೊಣಿಂಜಂಡ್‌, ಪೂಂದೆಳಿ ತೆಳಿಚಂಡ್‌ ಆಂಗಿಜೂಂಗಿ ಬಪ್ಪ. 


ದೇವತೆಯ - (ಅವು ಅವು ತಕ್ಕ್‌ ಪರೆಯುವ) ಓಹೋ! ಅಲ್ಲಿ ನೋಟಿಗೂವ, ವೊರ್‌ 
ಪುತ್ತ್‌ಳಿ ಅನ್ನತ ಪೊಣ್ಣ್‌ ಬಪ್ಪದ್‌ ಕಾಂಬಕ್ಕುಲ! ದಾರಾಯಿತಿಕ್ಕು? (ನೋಟುವ) 

ರಾಕ್ಷಸಂಗ - (ಬೆರಿಯ ನೋಟತ್‌) ಶಿವ, ಶಿವ, ಆರ್‌ಗೂವ ಅದ್‌? ಸೂರ್ಯ 
ಉದಿಚನ್ನನೆ ಉದಿಚ್ಛಿಬಾತಕ್ಕುಲ. ಅವಳ ದೇವತೆಯಡ ಬಲೆಕ್‌ ಬೂವಕ್‌ ಬುಡುವಕಾಗ. 
ನಲ್ಲದ್‌, ಅವ ಎನ್ನೆಲ್ಲ ಮಾಡುವ, ಎತ್ತಟ್ಟಿ ಪೋಪ ನೋಟನ? ಸದ್ದ್‌ ಮಾಡತಿ. 


ಮೋಹಿನಿ - (ಸಭೆನ ನೋಟಿಯಂಡ್‌ ಮನತ್‌) 


11ಕ೦ದ|| .. ಜಗತ್‌ನಧರಿಸಿನಹರಿನಾ। ಜಗಜನಮೆಚ್ಚುವ ಮೋಹನಿವೇಶನಾ ಪೊರಟೆ|| 
ಜಗಳಲೊ ಮಾಡುವ ಅಸುರಕ್‌| ದಗನಾಮಾಡಿತ್‌ ಕೊಂಡ್‌ಪೋಪಿ ಅಮೃತ 

ಸತ್ಯ|| 
ಅಮೃಕಾಯಿತ್‌ ದೇವತೆಯಳು ರಾಕ್ಷಸರು ಜಗಳಮಾಡುವಂದ್‌ ಅರಿಂಜಿತ್‌ 
ಆದಿನಾರಾಯಣನಾನಂತ ನಾನ್‌, ಈ ಕಾಲತ್‌ ನಲ್ಲದ್‌ ಮಾಡುವಕಾಯಿತ್‌ ಈ 
ಮೋಹಿನಿ ಅವತಾರ ತಾಳಿತ್‌ ಇಲ್ಲಿಕ್‌ ಬಂದದಾಚಿ. ಜಗಳ ಮಾಡುವ ಸದ್ದ್‌ ಇಲ್ಲಿ 
ಕೇಟಾನಗುಂಡ್‌ ಅವು ಯಿಲ್ಲಿಯೇ ಇಪ್ಪಕ್‌ ಮದಿ. ಆಚೇಂಗಿ ಜನನ ಮರಣವುಳ್ಳಂತ 
ಅಸುರಂಗಕ್‌ ಅಮೃತ ಸಲ್ಲುವಕ್ಕ್‌ ಹಕ್ಕಿಲ್ಲೆ. ಅವು ಅಮೃತಪಾನ ಮಾಡ್‌ಚೇಂಗಿ 
ಮುರಣಬ'ಯ ಇಲ್ಲತೆ ಮುಹತ್ವವಾನಂತ ಪಾಪಕಾರ್ಯಮಾಡಿತ್‌ ಲೋಕತ್‌ನೆ 

ನಾಶಮಾಡುವದ್‌ ನೇರ್‌. ಆನಗುಂಡ್‌ ಅಯಿಂಗ್‌ ಸರ್ವತ್ರ ಕೊಡ್‌ಪ್‌ಲೆ. 
ಉಪಾಯಮಾಡಿತ್‌ ಕ್‌ಟ್ಟ್‌ನಂತ ಅಮೃತತ್‌ನ ನಲ್ಲದಾನ ಜಾಗತ್‌ ಬೆಪ್ಪನಕೆ 
ಮಾಡುವಿ. (ಸುತ್ತು ನೋಟಿತ್‌) ಆಹ! ಈ ಬಾಂಗಾಡ್‌ರ ಚಾಯಿಕ್‌ ಎನ್ನೆಣ್ಣಡ್‌! 


||ರಾಗ ಬೇಗಡೆ|| 
(ಬಣ್ಣಿಪೆನಿವಳನೆಂತು - ಎಂಬಂತೆ) 


ಕಂಡೆನೋಬನವೊವೊಂದ್‌ ||ಪ।| ಕಂಡದೆನಾಯಿಬ್‌ಯಿಂದ್‌ ||ಅ॥|ಪ| 
ಕರಿವಮುರಬೂಟಿಯಂ| ಕರಡಿಯ ಆಜಿನಿ।|| ತರತರ 
ಚಪ್ಪೆಯಬೊಳ್ಳಾಂದಿಯ ||೧|| ಸುರರೊಚೂಡುವ ಪೂವ್‌| ಸುರುಳಿ 
ಮಲ್ಲಿಗೆ ಜಾಜಿ।| ಕೆರೆಮೀದಲೆಲಂಗುವ .ತಾವರೆಯೊ ||೨|| 
ತರತರಪಣ್ಣ್‌ಪಲ। ಕರೆಲುಬರೆಲುವುಂಡ್‌।| ಮೊರುವಕು ಮರತಡಿ 
ತಂಪುಂಡ್‌ಲ||೩|| 
ದೇವತೆಯ ವಾಸಮಾಡುವಕ್‌ ಯೋಗ್ಯವಾನ ಕಾಡೆ ಸರಿ. ನಲ್ಲದ್‌, ಅಲ್ಲಿ ಆರ್‌ 
ದುಂಬ ಜನನಿಂದನಕೆ ಕಾಂಬಾ, ವೋಹೋ! ದೇವತೆಯಳು, ರಾಕ್ಷಸರು ಇಲ್ಲಿ ಸೇರ್‌ನದಾಯಿತ್‌ 
ಕಂಡೆ. ಇರಡ್‌, ನಾನ್‌ ಈಲೆ ತಿರಿಗಿಯಂಡ್‌ ಪೊಮ್ಮಕ್ಕಡ ಕೊಣಿ ಕಾಳಿಕಾಟುಎ. 
ಅವುಯೆನ್ನಮಾಡುವ ನೋಟನ. (ಎಂದ್‌. ನಡುನೆಳಿಚಂಡ್‌, ಬೆಮ್ಮಾರಿನೋಟ್ಕಂಡ್‌, 
ತೆಳಿಚಂಡ್‌ ತಿರಿಗಿಯಂಡಿಪ್ಪ) 


ರಾಕ್ಷಸ - ಆಹ! ನೋಟಿಗೂವ, ವೊಮ್ಮನೋಟಿ, ಅಯ್ಕೋ! ಅವಡ ಚಾಯಿಯೂ, 
ಅವಡ ನಡತೆಯು, ಕೊಣಿಯು, ಸಿರಿಯು ಉಯಿ! ಅವಳ ಬುಡುವದುಂಡ. ಬುಟ್ಟತೇಂಗಿ 
ಕ್‌ಟ್ಟುವಂದುಂಡ. ದೇವತೆಯಡ ದೃಷ್ಟಿಯು ಅವಡ ಮೇಲೆ ಬುದ್ದಿತ್‌, ಎಂಗ ಕಡಪತೆ ಅವಳ 
ಪುಡಿಚವದ್‌ ನಲ್ಲದ್‌. (ಅವಡ ಪಕ್ಕ ಬಂದ್‌ ನಿಂದಂಡ್‌, ಅವು ಎಣ್ಣುವ) 


||ರಾಗ ಕಲ್ಮಾಣಿ|| 
(ಬಲಡೆ ಬಲದೆ ಬಲುಶೂರ - ಎಂಬಂತೆ) 


ಪುಡಿರಿ ಪುಡಿರಿ ಅವಳಾರ್‌ ||ಪ|| ಬುಡತಿರೂ ತಡ್‌ತಿತ್‌| 
ಜಡೆನಡುತ್‌ೀ೦ಡಲು ॥|ಅ|।|ಪ|| ಪಟ್ಟುಚಿತ ಪಟ್ಟತಿಯೋ| 

ುಟ್ಟೊಯಿಚ ದೇವತೆಯೊ!| ಗಟ್ಟಿಗಯಿಂದ್ರಂಡ!| ಪಟ್ಟತ್‌ ರಾಣಿಯೊ 
1|೧|| ಅಡಿಕೊಡಿನೋಟ್ಟುಲ।| ನಡುನೆಳಿಕಾಟ್ವುಲ | ನಡಷಳ ಕೊಣಿಕಳಿ| 
ಕೊಡಿಚಿಕು ಅರಿಯಲ ||2|| ಕೆಟ್ಟ್‌ಸುತ್ತ್‌ಚಾಯಿನೋಟಿ|। ಬಟ್ಟಮೂಡ್‌ 
ಬೋಜನೋಟ।| ಬುಟ್ಟಿನೊ ಅವಳಿಂದ್‌ | ಕೆಟ್ಟತ್‌ಯೆಂಗಳೊ ||೩|| 

ಜಿಗ್ಗಿ- ಬೊಗ್ಗಿ ದುಂಬದೇವಿ। ಯಿಗ್ಗ್‌ ತಪ್ಪ ದೇವ ದೇವಿ!| ಒಗ್ಗಡ್‌ 
ಕನ್ನಿಂದ್‌| ಬಗ್ಗಿತುದಿಕನ]| 


ಮಹದೇವನೆ ಈ ಪೊಣ್ಣ್‌ ಎಂಗಳ ಮೊಗ್ಗುವನ್ನನೆ ಮಾಡಿತಾತೇಂಗಿ 
ಕಡ್‌ಪತ್‌ನಾಳಂದ್‌ ನೀಕ್‌ ಪಾಲುಬೈವಾಡು, ಎತ್ತ್‌ಚಿಟ್ಟವ. ಸ್ವಾಮಿ, ಇಗ್ಸ್‌ ತಪ್ಪ (ಎಂದ್‌ 
ಕೈತೊತ್ತಿತ್‌, ಅವಳ ನೋಟ್ಯಂಡ್‌) ಮುತ್ತ್‌ ನೀದಾರ್‌? ಎತ್ತ್‌ ಬಂದಿಯ? ನೀಡ 
ಚಾಯಿನ ಎಂಗಕ್‌೦ದೇ ಭಗವಂತ ಮಾಡ್‌ಚೀಂದ್‌ ನಂಬ್‌ಚಿ. ಪಕ್ಕಬರಲುವ? (ಎಂದ್‌ 
ಪಕ್ಕ ಪೋಪ) 

ದೇವತೆಯ - (ಮನತ್‌) ಓಹೋ! ಮೋಸ ಆಚಿಗೂವ, ಪಾಪಿಯಳಾನ 
ರಾಕ್ಷೆಸಂಗ ಅವಡ ಪಕ್ಕ ಅಡ್‌ತಿತ್‌ ಶಕ್ಕ್‌ಪರೆಯುವ, ಎಂಗ ಮುಂಡತಿಪ್ಪದ್‌ . 
ಎನ್ನಂಗ್‌? ಅನ್ನತ್‌ ಸೊತ್ತ್‌ಲ್ಲ, ನೆನತಲ್ಲಿಕ್‌ಟ್ಟುವದುಂಡ? ಅವ 
ಪತಿವ್ರತೆಯಾಯಿತುಂಡೇಂಗಿ ಅವಡ ತಂಟೆ ಯೆಂಗಕ್‌ ಬೋಂಡ. ಅಲ್ಲೇಂಗಿ ಅವಳ 
ಖಂಡಿತ ಬುಡುವಕಯ್ಯ. ಬೆರಿಯ ಪೋಯಿತ್‌ ರಾಕ್ಷಸರ ದೂರಿತ್‌ ಎಂಗಳ ಸೇರುವನ್ನನೆ 
ಮಾಡಿಯೋಳಿ. (ಎಂದ್‌ ಅವಡ ಮಿಣ್ಣಲ್‌ ನಿಂದಂಡ್‌) 


1|ರಾಗ ದರ್ಬಾರ್‌|| 
(ರಾಕೆಂದುವದನೆ ರಮಣಿ - ಎಂಬಂತೆ) 


ಬಾಬೋಜಕರತಿ। ತೊಡುವಿ। ಬುಡುವಿ ||ಪ|| ನಾಬೋಡೂವಿ| ನೀಬಾ 
ಪರೆವಿ ||ಅ||ಪ|| ಕಣ್ಣ್‌ಕ್‌ ನಿನ್ನ ಕಂಡಿತ್‌ ದುಂಬಾಶೆನಾಕಾಪ।| 
ಕನ್ನಿಪೊಣ್ಗ್‌ಮೊಮ್ಮಲೆಣ್ಣ್‌ ||| ಆಣ್‌ಕ್‌ ಜೀವಪೊಣ್ಣ್‌೦ದೆಣ್ಣುವ 
ನೀನ್‌ ಅರಿಯತಲ್ಲ]|| ನಾನೇ ಬೋಳೆ ನೀನೆ ಮಾಲೆ ||೨|| 
ನಾಕೊದ್‌ಚಿತ್‌ ಮುಮ್ಮುಂದೆಣ್ಣಿತ್‌ ಕಾಕಡ ನಿನ್ನ್‌ || 
ನಾಕಯಿಯೊನೀಬಳೆಯೊ 1||೩|| ಮದ್ದಕುನಿನ್ನಚಾಕಿಪೊಲತುವಿ 
ತಿದ್ದ್‌ನಗೊಂಬೆ|| ಮುದ್ದ ಮುತ್ತಾ ನಲ್ಲಸೊತ್‌ ||೪|| 
ಚೊಕ್ಕ್‌ನಯೀರಕ್ಕಸಕ್‌ ನೀಚಿಕ್ಕಿ ವುರಳಾತೆ|| ಪಕ್ಕಬಾರೊೂ 
ಸುರರೊಯೆಂಗ ||೫|| 
ಪೊಣ್ಣ್‌ ನೀದಾರ್‌? ಪತಿವ್ರತೆಯಾಚೇಂಗಿ ಎಂಗ ಆಶೆ ಬೆಚ್ಚಾಂಗ್‌ ಮಾಪ್‌ತಾ, 
ಆ ರೀತಿ ಅಲ್ಲೇಂಗಿ ಎಂಗ ದೇವತೆಯ ನೋಟ್‌, ಎಂಗಳ ಸೇರಿತ್‌ ಸುಗಪಡ್‌. ಅವು 
ನೀಚ ಜಾತಿಯಳಾನಂತ ರಾಕ್ಷಸಂಗ, ಅಯಿಂಡ ಮೇಲೆ ನೀನ್‌ ಮನಸ್‌ ಬೆಪ್ಪದ್‌ 
ಚಾಯಲ್ಲ. 

ರಾಕ್ಷಸಂಗ - (ಚೆಡಲ್‌) ಪಾಪಿಯಳೆ ಎನ್ನೆಣ್ಣಿರ? 
[ರಾಗ ನೋಟ್‌|| 
(ಹೊಡಿ ಹೊಡಿ ಹೊಡಿ ರಣಭೇರಿ - ಎಂಬಂತೆ) 
ಕೊಡಿ ಕೊಡಿ ಕೊಡಿ ಅವಂಡ ಮೂಡ್‌ಕೆ ಕೊಡಿ ||ಅದ್‌ಕಬಂದ ಪೊಣ್ಣ್‌ನಲೊ 
ತಡ್‌ಪನೀಚಂಡ ||| 
ದೇವತೆಯ - ಬುಡ ಬುಡ ಬುಡಾ ಚೀಯಿವಳನಾಬುಡ|| ತೊಡುವಕಾಗನೀನವಳ 
ಬಂಡ ರಾಕ್ಷಸ ||| 
ರಾಕ್ಸಸ-ನಡೆ ನಡೆ ನಡೆ ಚೀ ದೂರ ನೀ ನಡೆ|| ತಡ್‌ಪಕವಳಬಾತೆಂಗಿದಾಯಿಡುವಿ 
ದೊಣ್ಣೆಲ್‌ ||| 
ದೇವತೆಯ - ತೊಡ್‌ ತೊಡ್‌ ತೊಡ್‌ ಮಾಪಾಪಿನೀ ತೊಡ್‌| ಯೆಡ್‌ತೆಯಿದಬಾಳ್‌ 
ನಾನ್‌ ಬೀಜಿಕೆತ್ತುವಿ||೧|| 
ಮೋಹನಿ - ನಿಲ್ಲಿ ನಿಲ್ಲಿ, ನಿಂಗದಂಡ್‌ ಕಡೆಯು ನಾಕಾಯಿತ್‌ ಜಗಳಮಾಡಿತ್‌ 
ಚತ್ತ್‌ಪೋಚೇಂಗಿ ನಾಕ್‌ಗತಿಯಾರ್‌? ಯೇದೇಂಗಿ ವೊರ್‌ಕಡೆ ಸೇರಿತ್‌ ಸುಗಪಡುವಕ್‌೦ದ್‌ 
ನಾನ್‌ ಬಂದದ್‌ ನೇರ್‌. 
ರಾಕ್ಷಸ - ಯಂಗ ಮಿಣ್ಲ ಕಂಡಾನಗುಂಡ್‌ ಎಂಗಳ ನೀನ್‌ ಸೇರಂಡ್ಕದ್‌ ಧರ್ಮ. 
ದೇವತೆಯ - ಜಾತಿಲೂ ನೀತಿಲೂ ಎಂಗ ಮೇಲಾಯಿತುಳ್ಳಾನಗುಂಡ್‌ ಎಂಗಳ 
ಸೇರುವದ್‌ ನೀಕ್‌ ಮರ್ಯಾದಿ. 
ಮೋಹನಿ - ನಲ್ಲದ್‌, ನಾನೊರ್‌ ತಕ್ಕ್‌ ಎಣ್ಣುವಿ ಕೇಳಿ ? ನಿಂಗದಂಡ್‌ 
ಕಡೆ ಇಲ್ಲಿ ಎನ್ನಂಗಾಯಿತ್‌ ಸೇರಿತುಳ್ಳಿರ? ನಿಂಗಕ್‌, ಇಚ್ಚಕ್‌ ಜಿದ್ದ್‌ಬಪ್ಪಕ್‌ 
ಮೊಳಿಯೆನ್ನ್‌? ಅಲ್ಲಿ ಪಾತ್ರತ್‌ ಬೆಚ್ಚದ್‌ ಎನ್ನತದ್‌? ನಿಂಗಡ ಸತ್ಮತೀರ 
ಎಣ್ಣ್‌ಚೇಂಗಿ ನಾಕರಿಂಜವೊರ್‌ ಬುದ್ದಿ ನಿಂಗಕ್‌ ಎಣ್ಣಿತ್‌ ನಿಂಗಳೆಲ್ಲ ರಾಜಿಮಾಡಿತ್‌ 
ಎಲ್ಲರ ಸುಗಪಡ್‌ತಿತ್‌ ಪೋಪಿ. 
ರಾಕ್ಷಸ - ಅಗತ್ಯ ಆಕು, ಮಹದೇವಿ ನ್‌ಡತಕ್ಕ್‌ ಎಂಗ ಮೀರುಲೆ, ಆ ಪಾಪಿ 


ದೇವತೆಯಳನ್ನನೆ ಪರಂದಾನೆ ಪರೆಯುವವು ಅಲ್ಲ. ಎಂಗ ಖಂಡಿತವಾದಿಯ ಎಣ್ಣ್‌? ನ್‌ಡತಕ್ಕೆ 
ಬ್ರಹ್ಮವಾಕ್ಕಂದ್‌ ನಂಬಿಯತ್‌. 


ಶ್ರೀ ಕಾವೇರಿ ನಾಟಕ 23 


ದೇವತೆಯ - ಪೊಣ್ಣ್‌, ಎಂಗ ದಂಡ್‌ಕಡೆಕ್‌ ಬಂದಂತ ಜಗಳತ್‌ನ ಚಾಯೋಡೆ 
ಕೇಳ್‌! ಅಮೃತ ಮಥನ ಮಾಡಿತ್‌ ಕ್‌ಟ್ಟ್‌ನಂತ, ಅಮೃತವೂ ಸುರೆಯೂ -ಅಲ್ಲಿ ಬೆಚ್ಚಿತ್‌ 
ನೋಟ್‌. ಎಂಗ ದೇವತೆಯ ಮೀಿಣ್ಣ್ಲಕುಡಿಚಿತ್‌, ಪಿಇ್ಣ ನಿಂಗಕ್‌ ತಪ್ಪಾಂದ್‌ ಯೆಣ್ಣ್‌ ಚೇಂಗಿ 
ಇವು ಕೇಳತೆ, ಯೆಂಗ ಕುಡಿಚಿತ್‌ ನಿಂಗಕ್‌ ತಪ್ಪಾಂದ್‌ಚಯೆಣ್ವಲಕ್ಕುಲ, ರಾಕ್ಷಸಂಗಡ ಎಂಜಿ 
ದೇವತೆಯ ಕುಡಿಪದುಂಡೊ ನೀನೆ ಎಣ್ಣ್‌? 


ರಾಕ್ಷಸಂಗ - ಏ! ಒಳ್‌ಪ್‌ಚಿತ್‌ ತಕ್ಕ್‌ಪರೆಯತೆ. ಪಾಂಬ್‌ಡ ಮಂಡೆಬರಿಪುಡಿಚಿತ್‌ 
ಕಷ್ಟಪಟ್ಟವು ಯೆಂಗ, "ನಯಿಪಕ್‌ ಯೆಂಗ, ತಿಂಬಕ್‌ ನಿಂಗಳಾ" ದೇವಿ ನೀನೇ ಈಂಡ 
ಸತ್ಯಯೆಣ್ಣ್‌? ' 

ಮೋಹಿನಿ - ನಿಲ್ಲಿ, ಇನ್ನತಚೆದಿಯ ಸಂಗತಿ ತೇತವಕೆಯ್ಯತೆ ಜಗಳ ಮಾಡುವಿರಲ್ಲ, 
ಬುದ್ದಿಯಿಲ್ಲತ ಆಣಾಳ್‌ ನಿಂಗಳೇ ಸರಿ ಇರಡ್‌! ನಿಂಗ ದಂಡ್‌ ಕಡೆಯು ಕಷ್ಟಪಟ್ಟಿದ್‌ ನೇರ್‌. 
ಆಚೇಂಗಿ, ರಾಕ್ಷಸಂಗ ಮಂಡೆಬರಿ ಪುಡಿಚಿತ್‌ ವಿಶಜ್ವಾಲೆಲ್‌ ಪೆರ್ತ್‌ ಕಷ್ಟಪಟ್ಟಾನುಂಡ್‌, 
ಅಯಿಂಗ್‌ ಬಯ್ಯ ಕುಡಿರಿಂದೆಣ್ಣುವದ್‌, ದೇವತೆಯಕ್‌ ಧರ್ಮ ಅಲ್ಲ. 

ರಾಕ್ಷಸಂಗ - `ಕಂಡಿರ ! ಅವ ಸತ್ಯವಂತೆ ಆನಾನಗುಂಡ್‌ ನೇರ್‌ ಪರಂದತ್‌. (ಏ 
ಬಂಬಂಗಳೇ ನಲ್ಲೋಣೆ ಕೇಟೋಳಿ) ದೇವಿ, ಈ ಸಮಯತ್‌ ಎಂಗಡ ಸಭೆಕ್‌ ನೀನ್‌ ಬಂದದ್‌” 
ಎಂಗಡ ಭಾಗ್ಕ. 

ಮೋಹಿನಿ - ನಿಲ್ಲ, ಎಲ್ಲರೂ ಧರ್ಮ ಪ್ರಕಾರ ನಡಕಂಡು. ಆನಗುಂಡ್‌, ಏಡ ತಕ್ಕ್‌ 
ಎನ್ನ್‌೦ದೆಣ್ಣ್‌ ಚೇಂಗಿ, ನಿಂಗ ದಂಡ್‌ ಕಡೆಯು ಸಭೆಯಾಯಿತ್‌ ಅಳೆರಿ. ಅಮೃತ ಯೆಡ್‌ತಿತ್‌ 


ವಂಚನೆ ಸಂಚನೆ ಇಲ್ಲತೆ ನಾನೇ ಎಲ್ಲಾಕು ಬೂಕಿ ತಪ್ಪಿ, ಆಕುವ? ಆಣಾಳ್‌ಕ್‌ ಪೊಣ್ಣಾಳ್‌ 
ಬೊಳಂಬುವದ್‌ ಚಾಯಲ್ಲ! 


ರಾಕ್ಷಸ - ದೇವಿ, ನೇಡತಕ್ಕ್‌ ಸತ್ಯ. ಇದಂಗ್‌ ಎಂಗ ವೊತ್ತತ್‌೦ದ್‌. ನಿನ್ನಂತ 


ಕ 
ಸತ್ಮವಂತೆ ವಿಷತಾತೇಂಗಿಯು ಎಂಗ ಕುಡಿಪದ್‌ ನೇರ್‌. ಬೆರಿಯ ತಾ. 


ದೇವತೆಯ - ಪೊಣ್ಣ್‌, ನೀನ್‌ ನ್ಯಾಯ ತಪ್ಪಿತ್‌ ತಕ್ಕ್‌ಪರಂದಿಯ, ಇದ್‌ ಚಾಯಿಲ್ಲೆ. 
ಎನ್ನಂಗ್‌೦ದ್‌ ಕೇಳ್‌? 

ತಾಗ: ಖರಹರ ಪ್ರಿಯ/| 
(ಇಂದುವದನೆ ಕುಂದರದನೆ- ಎಂಬಂತೆ) 


ಬಂಡಡೆಡೆಲ್‌ ಪುಂಡಡೆಡೆಲ್‌ ಯೆಂಗ ಅಳೆಪ್‌ಲೆ ||ಪ|| ಪಂಡೆವುಂಡ್‌ 
ದೇವತೆಯಕ್‌ ಬೋರೆಸಭ್‌ ಯೆಲೆ ||ಅ||ಪ|| ರಕ್ಕಸಕ್‌ ಜಾತಿನೀತಿ 
ಮಾನಡಿಲ್ಲೆಲಾ।| ಪಕ್ಕ ಅಯಿಂಡಯೆಂಗ ಕೇಳ್‌ ಅಳೆಪಕ್ಕಿಲ್ಲೆಲ್ಲಾ!|೧|| 


ದೇವತೆಯಕೂ ರಾಕ್ಸಸಕೂ ವೊರ್‌ಸಭೇಂದ್‌ ನೀನ್‌ ಎಣ್ಣ್‌ನದ್‌ ನ್ಯಾಯಾ? ಅವು 
ಹೀನಜಾತಿಯ, ಎಂಗಡ ತಟ್ಟ್‌ಕು ಸಭೆಕು ನ್ಮಾಯಕು ನೀತಿಕು, ಅಯುನ ಎಂಗ ಕೂಟ್ಯವಕಿಲ್ಲೆ. 
ಇದ್‌ ಖಂಡಿತ. 


ರಾಕ್ಟಸಂಗ - ಮೋಹಿನಿರ ಕೂಡೆ. (ಕೊಡಿಲ್‌ ರಾಗತ್‌) 


ಬರಾಬರಿಯೋ ಹೇಡಿಸುರರೊ ಪರಂದತಕ್ಕ್‌ಲಾ।| ನರಿರ ಮಿಣ್ಣ್‌ಲಳಪ 
ಯೋಗನಾಯಿಕಿಲ್ಲೆಲಾ||೧1॥| ಪೋಡ್‌ ಅವು ದೂರಕ* ಮೂಡ್‌ ಕಾಟಂಡ|| 
ಕಾಡ್‌ಲ್‌ ವೊಳಿಪಯಿನ ಸಭೆಕ್‌ಕಾಕಂಡ!।| ೨|| 
ಗೊತ್ತಾಚ ದೇವಿ. "'ಪೊಯೆಕೊಳ್ಳಿ ಪೊರತ್‌ಂದ್‌" ಪಾಪಿಯಡ 
ಮೂಡೇಯೆಂಗಕ್‌ ಕಾಟತೆ ದೂರಕೆಲ್ಮೇಂಗಿ ಪೋಡ್‌, ಅಮೃತ' ಎಡ್‌ತಿತ್‌ ಎಂಗಕ್‌ 
ಬೂಕಿತಾ. ' 


ದೇವತೆಯ - ಪೊಣ್ಣ್‌, ಎಂಗ ಕುಡಿಪದ್‌ ಈ ಪಾಪಿಯ ನೋಟತನ್ನನೆ ಆ ಕಾಡ್‌ಲ್‌ 
ಎಂಗ ಪೋಯಿತ್‌ ಅಳೆತವ. ಎಂಗಕ್‌ ಮಿಣ್ಣು ಬೂಕಿತ್‌ ತರಂಡು. 

ರಾಕ್ಸಸ೦ಗೆ - ಕಯನ್ಮಾಂದ್‌. ನಿಂಗ್‌ಕ್‌ ಬಯನ್ಕಾಂದ್‌. ಅದೂ 
ಮಿಂಜ್‌ಚೇಂಗೀಂದ್‌, ಗೊತ್ತಾಚ? ಬಾರಿ ಕಷ್ಟಪಟ್ಟನಕೆ ಕೇಪಕ್ಕುಲ. ನಿಂಗಕ್‌ 
ತಪ್ಪದೇ ಇಲ್ಲೆ ಎನ್ನ್‌ ಮಾಡುವರ. ಸಭೆಕ್‌ ಮಾತ್ರ ಎಂಗ! ಆಗಲೋ, ಎಂಗೆ 
ನಯಿಚಿತ್‌ ಕ್‌ಟ್ಟ್‌ನ ಸೊತ್ತ್‌. ಅದ್‌ ಮಾತ್ರ ಆಕು. ಎನ್ನಂಗ್‌ ಕಷ್ಟಪಡತೆ 
ಮುಗ್ಗಲೂಂದ್‌, ಅಲ್ಲ! ಇಇಾಣಯಿಲ್ಲತ ಪಾಪಿಯಳೆ ಮೂಡ್‌ ಕಾಟತಿ. 

ಮೋಹಿನಿ- ನಿಲ್ಲಿ, ಜಗಳ ಮಾಡ್ಕವಕಾಗಂದ್‌ ದೇವಶೆಯಳ ನೋಟಿತ್‌ ಕಣ್ಣ್‌ ಸೂಕ್ಷ್ಮ 
ಮಾಡುವ. 


ದೇವತೆಯ - (ಮನತ್‌) ಓಹೋ! ಇವ, ಮುಹಮಾಯುಯೆ ಸರಿ. ಎಂಗಕ್‌ 
ಕಣ್ಣ್‌ ಸೂಕ್ಷ್ಮ ಮಾಡ್‌ನದ್‌ ನೋಟ್‌ಚೇಂಗಿ, ಎಂಗಕ್‌ ನಲ್ಲದ್‌ ಮಾಡುವಕ್‌ 
ಬಂದವಳೇ ಸರಿ. ಅವಡ ಇರಾದೆ ಪ್ರಕಾರ ಎಂಗ ಆ ಕಾಡ್‌ಲ್‌ ಪೋಯಿತ್‌ 
ಅಳೆಕನಲ್ಲ; ಎನ್ನನೆ? (ಬಾಕಿವುಳ್ಳ ದೇವತೆಯ ಆಕು) 

ಮೋಹಿನಿ - ದೇವತೆಯಳೆ, ರಾಕ್ಸಸಂಗಡ ಕೂಡೆ ಅಳೆಪಕ್‌ ನಿಂಗಕ್‌ ಯಿಷ್ಟ 
ಇಲ್ಲತೆ ಪೋಚೇಂಗಿ ಆ ಕಾಡ್‌ಲ್‌ ನಿಂಗ ಅಳತೋಳಿ. ಕಲಷ ಪಾತ್ರಯೇಡ ಕೈಲ್‌ 
ಇಪ್ಪಾನಗುಂಡ್‌ ಎಂಜೀಂದ್‌ ಗೇನಮಾಡತಿ. ಇಯಂಗಕ್‌ ಬೆರಿಯ ಬೂಕಿತ್‌ 
ನಿಂಗಕುಳ್ಳದ್‌ ಕೊಂಡ್‌ಬಪ್ಪಿ. ನಿಂಗ ಪೋಯಿ, 


ದೇವತೆಯ - ಪೊಣ್ಣ್‌. ಅನ್ನನೆ ಆಡ್‌ ಬೆರಿಯ ಬಾ. (ದೇವತೆಯ ಪೋಪ) 


ದಾಕ್ಸಸಂಗ - ( ಸಭೆ ಆಯಿತ್‌ ಅಳತಂಡ್‌) ದೇವಿ ಎಂಗಡ ಈ ಚೆಳ್ಳೆದುಂಬ ಬೂಕಿತಾ, 
ಅದ ಅಲ್ಲಿ ಕೈಕಣೆ ಉಂಡ್‌ ಎಡ್‌ತ. ಬಲ್ಕ ಬಲ್ಕ ಕೆಲಕಾರರ ನಲ್ಲೋಣೆ ನೋಟ್ಕಂಡ್‌ 
ಬೂಕಂಡುವೆ? 

ಮೋಹಿನಿ - ತೆಳಿಚಂಡ್‌, ಕೊಣಿ೦ಜಂಡ್‌, ನೊಣೆತಕ್ಕ್‌ ಪರದಂಡ್‌, 
ಸೂಕ್ಷ್ಮತ್‌ಲ್‌ ಅಮೃತತ್‌ನ ಬೋರೆ ಚೆರಿಯ ಪಾತ್ರಕ್‌ ಬೂಕಿತ್‌ ಅಕ್ಕಳತಡಿಲ್‌ 
ಬೆಚ್ಚಂಡ್‌ ಸೆರಗ್‌ ಮುಚ್ಚಿಯಂಡ್‌ ಬೊಳ್ಳೆಕಳ್ಳ್‌ನ ದಂಡ್‌ ಪಾತ್ರಕ್‌ ಬೂಕಿತ್‌, 
ಆಣಾಳೆಲ್ಲ ಚಾಯೋಡೆ ಅಳತಿರ, ಎಲ್ಲಿಯ ಚೆಳ್ಳೆಕಾಟಿ.- (ಎಂದ್‌ ಕೈಕಣೆಲ್‌ ಏಂದಿ 
ನೋಟಿತ್‌ ಬೂಕುವ) 


||[ರಾಗಃ ಬೆಹಾಗ್‌|| 
(ಎಂತ ವರ್ಣಿಪೇನು ಹಾ- ಎಂಬಂತೆ): 


ನಲ್ಲೊರ್‌ ಅಮೃತವೊ। ಮೆಲ್ಲೆನಾ ಬೂಕುವಿನೋ ||ಪ॥| ಚೆಳ್ಳೆಕ್‌ ಬೂಕಣೆ 
ತುಳ್ಳಿಕಳಿಕೂಲ| ಗುಲ್ಲಾರು ಮಾಡತಿ ಚೆಲ್ಲತ್ತಿ ತೂಚತ್ತಿ ||ಅ।|ಪ|| 
ದೂರತಿಯೆನ್ನದಾರು| ಕಾರಿಯತಕ್ಕ್‌ ಕೇಳಿ|| ಆರಾರ ಕೇಟಿತ್‌ 
ಏರಕುಡಿಚವು| ಶೂರಂಗವೀರಂಗದೀರಂಗಳಾಕೂಲ।|೧॥| ಮೀಶೆನ 
ಮುಂಬಲ್ಲ್‌ಕ್‌| ಚಾಚಿಬಲೆ ಮಾಡಿತ್‌| ಆಶೆಲ್‌ ಪತ್ತಂಜಿ ಚಳ್ಳೇನ 
ಊತೀಮೊ| ಯೀಶಮಡಿಕುವಿನಾಶಕ್‌ ನಿಂಗಳ||೨|| 


ಗೊತ್ತಾಚ, ಕಷ್ಟಪಟ್ಟವು ದುಂಬ ಕುಡಿರಿ. ದುಂಬ ಕುಡಿಚಯಿನ ಕಂಡಕ, 
ಕೊಲ್ಲುವಕ್‌ ಬಂದ ಯಮಕೂಡ, ಬಯ್ಮಕ್‌ಮೋಡು. ಎಲ ಇಇಸ್ಲೊಮ್ಮ ಎಲ್ಲರು 
ಚಳ್ಳೆ ಕಾಟಿ, ಚಾಯೋಡೆ ದುಂಬ ಬೂಕಿತಪ್ಪಿ. ನಿಂಗ ಕುಡಿಚಿತ್‌ ಮಿಂಜ್‌ನದ್‌ 
ದೇವತೆಯಕ್‌ ಕೊಡ್‌ಪಿ. (ಏಂದ್‌ ಬೂಕುವ) 

ರಾಕ್ಷಸಂಗ - ಕುಡಿಚಿತ್‌ ಜೋರಾಯಿತ್‌ ಅಳತಲ್ಲಿಂಜಿ ಏವಕಯ್ಯತೆ, ದೇವಿ 
ಏಡಪಕ್ಕಬಾ. (ಪಿಇಕ್ಸೊಬ್ಬ) ಏಡಪಕ್ಕಬಾ. (ಕೊದಲಿತಕ್ಕ್‌ಪರಂದಂಡ್‌ ಏವಬೂವ) 

ಮೋಹಿನಿ - (ಮನತ್‌ ತೆಳಿಚಂಡ್‌) ಕಳ್ಳ್‌ ಕುಡಿಪಯಿಂಡ ಗತಿ ನೋಟಿ, ಪಾಪಿಯಕ್‌ 
ಅಳತಲ್ಲಿಂಜಿ ಏವಕಯ್ಯತಾಚಿ. ಇಇಗ್ನಿ ಅವು ಅವು ಜಗಳಮಾಡಿಯಂಡ್‌ ಇಕ್ಕಡ್‌. ಅಯಿಂಗ್‌ 
ಕೊಡ್‌ಕತೆ ಒಳ್‌ಪ್‌ಚಿಟ್ಟಂತ ಅಮೃತ ನೋಟಿ ಪೊಣ್ಣಾಳ್‌ರ ಮೇಲೆ ಏರ ಆಶೆ ಬೆಚ್ಚಿತ್‌ 
ನೋಟ್‌ಚೇಂಗಿ ಇನ್ನತ ಮೋಸಬಪ್ಪದ್‌ ನೇರ್‌. ಇದ್‌ನ ನಾನ್‌ ಒಳ್‌ಪ್‌ಚಿರುವದು ಕೂಡ 
ಮಾರಿಯಕ್‌ ಕಾಣತಾಚಲ್ಲ! ಕಣ್ಣ್‌ ದುಂಬ ನೈ ಇಳ್‌೦ಜಗರುವ. ಎನ್ನನೇಂಗಿ ಚಾವಡ್‌, ನಾನ್‌ 
ಬಂದ ಕೆಲಸ ಆಚಿ. ಈ ಅಮೃತ ಎಡ್‌ತಂಡ್‌ ದೇವತೆಯಕ್‌ ಕೊಡ್‌ಏ (ಪೋಪ) 


೪ನೇ ಸೀನ್‌ 
ಕಾಡ್‌ 


(ದೇವತೆಯ ಸಭೆಯಾಯಿತ್‌ ಅಳತಿತಿಪ್ಪ) 


ಮೋಹಿನಿ - ದೇವತೆಯಳೆ, ತಡುವಾಚಿಂದ್‌ ಚೆಡಿಮಾಡತಿ. ಎಲ್ಲರೂ ಬೆರಿಯ ದೊನ್ನೆ 
ಪುಡಿರಿ? ಬೂಕಿತಪ್ಪಿ. 

ದೇವತೆಯ - ನಲ್ಲದ್‌, (ದೊನ್ನೆ ಪುಡಿಚಂಡ್‌) ಇದೆನ್ನ್‌ ಚೆನ್ನಂಗೆ ಕಾಂಬ! ಆ 
ಪಾಪಿಯಕ್‌ ದುಂಬ ಕೊಡ್‌ತ್‌ಟಿಯೋ ಎನ್ನೊ? ನಿನ್ನ ನಂಬ್‌ನಾಂಗ್‌ ಎಂಗಕ್‌, ನಾಮ 
ಇಟ್ಟಿಯಲ್ಲ! 

ಮೋಹಿನಿ - ಅದ್‌ ಬಯ್ಯಂಜಿ ಗೊತ್ತಾಕು, ಬೆರಿಯ ಕುಡಿಚೋಳ. ಆ ರಾಕ್ಷಸಂಗ 
ಇಲ್ಲಿಕೂ ಬಪ್ಪಕ್‌ ಮದಿ ಪುಡಿರಿ. (ಎಂದ್‌ ಬೂಕಿಯಂಡ್‌) 


||ರಾಗಃ ಬೇಹಾಗ್‌|| 
(ಪಾಲಿಸೂಗೆ ಬಾಲಗಣಪಲೀಲೆ- ಎಂಬಂತೆ) 


ಡೊಂದ್‌ ಕೇಳಿ ದೇವತೆಯಳೆ! ತಂದೆನೋಟಿ ಅಮೃತನಾ ||ಪ|| ಡಿಂದ್‌ಯಿದನ - 
ಕುಡಿಚಿತ್‌|| ಡೆಂದು ಸುಗತ್‌ಬಾಳಿರೋ!|ಅ||ಪ|| ಈಶನಾ ನೆನತ್‌ ಮನತ್‌] 
ಆಶೆಲ್‌ ಕುಡಿಚೋಳಿ|| ದೋಷದಾಕು ಕಾಣಲ| ನಾಶಭಂಯುಡಿಲ್ಲೆಲಾ||೧|| 

ಸ್ವರ್ಭಾನುಂದೆಣ್ಣುವ ರಾಕ್ಷಸ, ರಾಕ್ಷಸ ವೇಷ ಬದ್ದಾಯಿಚಿಟ್ಟಂಡ್‌ ದೇವತೆಯಡ 
ಸಭೆಲ್‌ ಅಳತಿಶಿಂಜತ್‌. ಇದ್‌ನ ಸೂರ್ಮಚಂದ್ರ ಕಂಡಿತ್‌ ಮೋಹಿನಿಕ್‌ ಕಣ್ಣ್‌ ಸನ್ನೆ ಮಾಡ್‌ಚ? 
ಮೋಹಿನಿ ವಾರೆ ನೋಟಿತ್‌ ಅವನ ಗೊತ್ತ್‌ಮಾಡಿಯಂಡ್‌. 


ಕಂಡೆವೊಬ್ಬ ರಕ್ಕಸನೋ। ಉಂಡ್‌ ಇಲ್ಲಿ ನೀಚನೋ।| ಮಂಡೆ ಅವಂಡ ತರಿಚಿತ್‌| 
ತುಂಡ್‌ದಂಡ್‌ ಮಾಡುವಿ||೨|| 

ಸ್ವರ್ಭಾನು - ಓಹೋ! ಮೋಸ ಆಚಿ. ಸೂರ್ಯ ಚಂದ್ರಂಗ ಕಣ್ಣ್‌ ಸನ್ನೆ ಮಾಡಿತ್‌ 
ಎನ್ನ ಇವಕ್‌ ಕಾಟಿ ಕೊಡ್‌ತಾನಗುಂಡ್‌, ಎನ್ನ ಬೆಪ್ಪ್‌ಲೆ. ಆನಗುಂಡ್‌ ಈ ಅಮೃತ ಬೆರಿಯ 
ಕುಡಿಚಿರತೇಂಗಿ ಮರಣಭಯ ಇಲ್ಲೆ. (ಬೆರಿಯ ಕುಡಿಪ) 


ಮೋಹಿನಿ - ಓಹೋ! ಮೋಸ ಆಚಿ. ಪಾಪಿ ರಾಕ್ಷಸ ಅಮೃತ ಕುಡಿಚಿರತ್‌, ನಲ್ಲದ್‌; 
ಅದ್‌ ತೊಂಡೆಂಜಿಕುತ್ತ ಇಳಿಂಜಿತಿರ. ಬೆರಿಯ ಅವಂಡ ಬೋಳೆನ ತುಂಡ್‌ಚಿರುವಿ. (ಕೈಕಣೆಲ್‌ 
ಬೋಳೆನ ತುಂಡ್‌ಚಿರತ್‌) 


ಸ್ವರ್ಭಾನು - (ಹಾಂದ್‌ ಬುದ್ದಿತ್‌ ಅಮೃತ ಕೆಲಕ್‌ ಪೋನಾನಗುಂಡ್‌, ಮಂಡೆಕು 
ಜೀವ, ಮುಂಡಕೂ ಜೀವ ಆಯಿತ್‌, ಸೂರ್ಯ, ಚಂದ್ರರ ನೋಟಿಯಂಡ್‌) ಮಾಪಾಪಿಯಳೆ, 
ನಿಂಗಿಬ್ಬರೂ ಚಾಡಿಯೆಣ್ಣಿತ್‌, ಅವಳಗುಂಡ್‌ ಎನ್ನ ತುಂಡ್‌ದಂಡ್‌ಮಾಡ್‌ನಾನಗುಂಡ್‌, 
ಈ ಜೀವವುಳ್ಳಂದು ಕಾಲರಿಂಜಂಡ್‌ ಬೊಳ್‌ತಬಾವು, ಕರತಬಾವುಲ್‌ ನಿಂಗಡ ಪ್ರಭೆ 
ಲೋಕತ್‌ ಕಾಣತನ್ನನೆ ಮಾಡುವದ್‌ ಸತ್ಯ. (ಎಂದ್‌ ಆಣೆ ಇಟ್ಟತ್‌. ಅಂದ್‌ತೊಟ್ಟ್‌' 
ಅದೇ ರಾಹು ಆಯಿತೂ, ಮುಂಡಕೇತುವಾಯಿತೂ ಇಂಜಂಡ್‌ ಗ್ರಹಣಕಾಲತ್‌, ಸೂರ್ಯ 
ಚಂದ್ರಂಡ ಪ್ರಭೆನ ಕಾಣತೆ ಮಾಡುವಾಂದ್‌ ಆಧಾರ ಉಂಡ್‌). 

ಮೋಹಿನಿ - ಅಹ! ಏಡ ಕೆಲಸ ಪೂರ್ತಿ ಆಚಿ. ಈ ಅಮೃತ ಕೊಂಡ್‌ಪೋಯಿತ್‌ 
ದೇವೇಂದ್ರಂಗ್‌ ಕೊಡತಿತ್‌, ಏಡ ಈ ಮೋಹಿನಿ ಅವತಾರ ಐಕ್ಕಮಾಡುವಕ್‌ ತಪಸ್‌ಕ್‌ 
ಪೋಪಿ. (ಎಂದ್‌ ಪೋಪ) 

೫ನೇ ಸೀನ್‌ 


ವೈಕುಂಠ 
(ನಾರಾಯಣ ಅಳತಿತಿಪ್ಪ) 
ಬ್ರಹ್ಮ - ಮಹಾ ಸ್ವಾಮಿಯೇ, ನೀಕ್‌ ನಮಸ್ಕಾರ. 


ನಾರಾಯಾಣ - ಬ್ರಹ್ಮನೆ ನೀಕ್‌ ನಲ್ಲದಾಡ್‌. ಎನ್ನಂಗಾಯಿತ್‌ ಬಂದಿಯ? 
ಅಳೆ. 


ಬ್ರಹ್ಮ - 


ರಾಗ ಹಿಂದೂಸ್ಥಾನಿ ಕಾಫಿ || 
(ಪರಾಕು ಸಚಿವ ಶಿರೋಮಣಿ - ಎಂಬಂತೆ) 


ಬರಾಬರಿಮಹಾಸ್ವಾಮಿಯೆ ನಿನ್ನಡ| ತರತರ ಅವತಾರವೊ ||ಉ|| ಮರ್‌ಳ್‌ 
ನೀಮಾಡಿಯ ಮೋಹಿನಿ ರೂಪತ್‌| ಶೂರಂಗ ರಕ್ಕಸರಾ ||ಅ||ಪ|| 
ಕೊದಿಚತ್‌ ರಕ್ಕಸ ಅಮೃತ ಕುಡಿಪಕ್‌| ಚದಿಚಿಯ ನೀ ಅಯಿಂಗ್‌1| 
ಬದ್‌ಕ್‌ಚಿದೇವುವಲೋಕ ಪೊಲಂದತ್‌। ತುದಿಪಿನೊ ನಿನ್ನದ್‌೦ಗ್‌ ||೧|| 


ಸ್ವಾಮಿಯೆ, ನೇಡ ಮಾಯಾವತಾರತ್‌ನ ಎಚ್ಚಕ್‌ ತುದಿಚಕಲು ಪೋರ. ಅಮೃತ 
ಕುಡಿಪಕ್‌ ಹಕ್ಕಿಲ್ಲತಂತ ರಾಕ್ಸಸಂಗ ಪೆರ್ತ್‌ ಜಗಳ ಮಾಡಿತ್‌ ದೇವತೆಕ್‌ ತೊಂದರೆ 
ಮಾಡ್‌ಚಿ. ಅನ್ನತ ಕಾಲತ್‌ ನೀನ್‌ ಮಹಮೋಜಹಿನಿ ರೂಪಾಯಿತ್‌ ರಾಕ್ಷಸಕ್‌ ಸುರಪಾನ 
ಕೊಡ್‌ತಿತ್‌, ದೇವತೆಯಕ್‌ ಅಮೃತಪಾನ ಮಾಡ್‌ಚಿಟ್ಟಾನಗುಂಡ್‌ ಲೋಕ ಪೊಲಂದತ್‌. 
ಇಚ್ಚಕ್‌ ನಲ್ಲದ್‌ ಮಾಡ್‌ನಂತ ನಿನ್ನ ಕಂಡಿತ್‌ ನೇಡ ಆಶೀರ್ವಾದ ಎಡ್‌ತಂಡ್‌ 
ಪೋಲೂಂದೇ ಬಂದದಾಚಿ. 


ನಾರಾಯಣ - ಬ್ರಹ್ಮ, ನಡ ತಕ್ಕ್‌ ನೇರ್‌. ಅಮೃತ ಕುಡಿಚಯಿಂಗ್‌ 
ಮರಣಭಯ ಇಲ್ಲೆ. ಅನ್ನನೆ ಇಪ್ಪಕ ಪಾಪಿ ರಾಕ್ಷಸಂಗ ಕುಡಿಚತೇಂಗಿ ಅವು ಜಗತ್‌ನ 
ಬೆಪ್ಪದ್‌ಡೊ? (ಜಗತ್‌ನ ಬುಟ್ಟ್‌ ಎನ್ನೊ ನಿನ್ನೊ ಕೂಡ ಬೆಯ) ಆನಗುಂಡೆ, 
ಆಯಿಂಗ್‌ ಕೊಡ್‌ಕತೆ ದೇವೇಂದ್ರಂಡ ಪಕ್ಕಲ್‌ ಬೆಚ್ಚಿತ್‌ ಬಂದಬಾಚಿ. (ಪೆರ್ತನಲ್ಲದ್‌ 
ಮಾಡಿಯ) 


ಲೋಪಾಮುದ್ರೆ - (ಸಭೆನ ನೋಟ್ಕಂಡ್‌ ಮನತ್‌) 

||ಕಂದ|| . ಸುರಡಾ ಅಸುರಡ ಜಗಳಕ್‌ | ಹರಿಯೋ ಮೋಹಿನಿ ಅವತಾರ ಯೆಡತಂದ್‌ 
ನಾನ್‌] ವರವೊಡೊಂದ್‌ ನಾಪಡ೦ದಿತ್‌। ಪೊರಟೆಯೀ ಲೋಪಾಮುದ್ರೆ 
ಯಾಯಿತ್‌ಡಂದೇ। 


ಆದಿನಾರಾಯಣ, ದೇವಾಸುರ ಯುದ್ದತ್‌ ಮೋಹಿನಿ ಅವತಾರ ಎಡ್‌ತಂಡ್‌, ಆ 
ಸ್ವಾಮಿರ ಅಪ್ಪಣೆ ಪ್ರಕಾರ ಲಕ್ಷ್ಮಿಯಾನಂತ ನಾನ್‌ ಈ ಲೋಪಾಮುದ್ರೆ 
ಅವತಾರಯೆಡ್‌ತದಾಚಿ. ಏಡ ಸ್ವಾಮಿಯೆಡ್‌ತಂತ ಮೋಹಿನಿ ಅವತಾರ ರಾಕ್ಷಸರ 
ಮರಳ್‌ಮಾಡಿತ್‌, ಅಮೃತತ್‌ನ ದೇವೇಂದ್ರಂಗ್‌ ಕೊಡ್‌ತಿತ್‌ ಅವತಾರ ಐಕ್ಕಮಾಡ್ಕವಕ್‌ 
ತಪಸ್‌ಕ್‌ ಪೋನದಾಯಿತ್‌ ಅರಿಂಜೆ. ಲೋಕೋಪಕಾರಕಾಯಿತ್‌ ನಾನ್‌ ಎಡ್‌ತಂತ ಈ 
ಅವತಾರಕ್‌ ಮಿಣ್ಣ್ಲಕ್‌ ಎನ್ನ್‌ ಅಪ್ಪಣೇಂದ್‌ ಸ್ವಾಮಿನ ಬೋಡ್ಕವಿ. (ನಾರಾಯಣನ 
ನೋಟಿತ್‌) ಮಹಾಸ್ವಾಮಿಯೇ ನಮಸ್ಕಾರ. 


ನಾರಾಯಣ - ಲೋಪಾಮುದ್ರೆ, ನೀಕ್‌ ನಲ್ಲದಾಡ್‌, ಎನ್ನ್‌ ಬಂದಿಯ? 


ಲೋಹಾಮುದ್ರೆ - ಸ್ವಾಮಿ, ನೀಕರಿಯತ ಮಾಯಾಡೊಂದೂ ಇಲ್ಲೆ, ಆಚೇಂಗ್‌ 
ನೀನ್‌ ಮೋಹಿನಿ ಅವತಾರ ಎಡ್‌ತಂಡ್‌, ಲೋಕೋಪಕಾರಕಾಯಿತ್‌ ನೇಡ ಅಪ್ಪಣೆ ಪ್ರಕಾರ 
ಈ ಲೋಪಾಮುದ್ರೆ ಅವತಾರ ನಾನ್‌ ಎಡ್‌ತದಾಚಿ. ನೇಡ ಮೋಹಿನಿ ಅವತಾರ ಅವಮಾಡುವ 
ಕೆಲಸ ಮಾಡಿತ್‌, ತಪಸ್‌ಕ್‌ ಪೋನದಾಯಿತ್‌ ಅರಿಂಜೆ. ನಾನ್‌ ಎನ್ನ್‌ಮಾಡಂಡು? ಎಲ್ಲಿಕ್‌ 
ಪೋಂಡು? ದಯಬೆಚ್ಚಿತ್‌ ಅಪ್ಪಣೆ ತಾ. 


ನಾರಾಯಣ - (ಬ್ರಹ್ಮನ ನೋಟಿತ್‌) ಬ್ರಹ್ಮ, ನಾನ್‌ ಮೋಹಿನಿ ಅವತಾರ ಎಡ್‌ತ 
ಕಾಲತ್‌, ಆದಿಮಾಯೆಯಾನ ಏಡ ಲಕ್ಷ್ಮಿ ತಾಳ್‌ನಂತ ಅವತಾರವೇ ಇವ. ಇವಡ ಚಾಯಿಕ್‌ 
ಸೂರ್ಯ ಪ್ರಭೆ ಕೂಡ ಕಮ್ಮಿ ಆನಾನಗುಂಡ್‌, ಈ ಮಾಯಾ ಶಕ್ತಿಕ್‌ ಅಂದೇ ಲೋಪಾಮುದ್ರೆಂದ್‌ 
ಪೆದಯಿಟ್ಟೆ. ಇವ ಲೋಕೋಪಕಾರಕ್‌ ಪೋಂಡೂಂದ್‌ ಎನ್ನಗುಂಡ್‌ ಅಪ್ಪಣೆ ಪಡಂದಾಂಗ್‌ 
ಸಂತೋಷಪಟ್ಟಿತ್‌ ಅವಕ್‌ ಬಲ್ಕದಾನ ವರಕೊಡ್‌ತದಾಚಿ. ಆದಿಮಾಯೆಯಾನ ಇವಳ, ಇಂದ್‌ 
ನೀಕ್‌ ದತ್ತ್‌ ಮೋವಳಾಯಿತ್‌ ತಪ್ಪಿ. ಕಾಲಬಪ್ಪಕ ಅವ ಮಾಡುವ ಕೆಲಸ ಮಾಡಡ್‌. 
ಇವಳಗುಂಡ್‌ ಲೋಕೋದ್ದಾರ ಆಕು. ಇವಳ ಕಾಕಿಯ ಪೋ. 


ಲೋಪಾಮುದ್ರೆ - ಸ್ವಾಮಿ, ನೀಡ ತಕ್ಕ್‌ ಸತ್ಯ. ಪಂಡ್‌ ಆದಿಮಾಯೆಯಾಯಿತ್‌, 
ಮಧುಕ್ಕೆಟಬರ ನಾನ್‌ ಸಂಹಾರ ಮಾಡುವ ಕಾಲತ್‌, ಈ ಬ್ರಹ್ಮ ಏಡಮೋವಳಾಯಿತ್‌ 
ಪುಟ್ಟಂಡೂಂದ್‌ ಎನ್ನ ವರಕೇಟತ್‌. ಮಕ್ಕಳಾಪ ಯೋಗ ನೀಕ್‌ ಇಲ್ಲತಾನಗುಂಡ್‌, ಕಾಲಬಪ್ಪಕ 
ನೀಕ್‌ ದತ್ತ್‌ ಮೋವಳಾಯಿತ್‌ ಇಪ್ಪೀಂದ್‌ ವರ ಕೊಡ್‌ತಿತಿಂಜೆ. ಅದಂಗ್‌ ವೃತ್ಕಾಸ ಬರತನ್ನನೆ 

ಇಂದ್‌ ದತ್ತ್‌ಮೋವಳಾಯಿತ್‌ ಈ ಬ್ರಹ್ಮಂಗ್‌, ದಾನಮಾಡ್‌ನಾಂಗ್‌ ಪರ್ತ್‌ 
ಸಂತೋಷಪಡುವಿ. ಆಚೇಂಗಿ ಮಿಣ್ಣುಕ್‌ ಜೀವರಾಶಿಯಕ್‌ ನಲ್ಲಬ್‌ ಮಾಡುವಕಾಯಿತ್‌ 
ಭೂಲೋಕತ್‌ ಪುಣ್ಮತೀರ್ಥವಾಯಿತ್‌ ಪೋಪಕ್‌ ವರತಾಂದ್‌ ಬೋಡ್ಕವಿ. 


ನಾರಾಯಣ - ಲೋಪಾಮುದ್ರೆ ನೇಡ ಮನಸಾಭಿಷ್ಟ ನೆರನೇರುವಕ್‌ ವರತಂದೆ. 


ಬ್ರಹ್ಮ - ಆದಿಮಾಯೆಯೆ, ಲೋಪಾಮುದ್ರೆಯೇ ಪಂಡ್‌ ನೀನ್‌ ತಂದಂತ ವರ 
` ಇಂದ್‌ ನಾಕ್‌ ಎತ್ತ್‌ಚಿ. ನಿನ್ನಂತ ಮಹಾತ್ಮಳ ನಾಕ್‌ ಮೋವಳಾಯಿತ್‌ ತಂದಂತ ಈ 
ಮಹಾದೇವಂಗ್‌ ಆಯಿರ ಕುರಿ ನಮಸ್ಕಾರ ಮಾಡ್‌ಚೆಂಗಿಯೂ ಪೋರ. ಆಚೇಂಗಿ, ಏಡ 
ಮೋವಳಾನಂತ ನೀನ್‌ ಮಿಣ್ಣಾಕ್‌ ಭೂಲೋಕತ್‌, ತೀರ್ಥ ರೂಪಾಯಿತ್‌ ಪೋಪಾಂಗ್‌" 
ಆಶೆ ಬೆಚ್ಚಾಂಗ್‌ ನಾನೂ ದುಂಬ ಸಂತೋಷಪಡುವಿ. ಲೋಪಾಮುಬ್ರೆಂದೆಣ್ಣು: ವ ತೀರ್ಥಕ್‌ 
ಸರಿಯಾನ ತೀರ್ಡಿ ಬಗೊಲೋಕತ್‌ ಇಲ್ಲೆಂದೂ, ಸರ್ವತೀರ್ಡಿಕೂ ನೀನೆ 
ಮೇಲಾಯಿತಿಂಜಂಡ್‌ ಜೀವರಾಶಿಯಡ ಪಾಪ ಪರಿಹಾರಮಾಡಿತ್‌ ಅಯಿಂಡಯಿಂಡ 
ಮನಸಾಭಿಷ್ಟ ನಡತೇಲದ್‌ ಬಲ್ಕದಾನ ವರ, ಕೊದಿಯಾಯಿತ್‌ ನೀಕ್‌ ತಂದೆ. ಅಲ್ಲಿಕೆತ್ತಣೆ 
ಏಡ ಪಕ್ಕಲ್‌ ಸುಗತ್‌ ಇರ್‌. ಏಳ್‌ ಪೋಕ. 


ಲೋಪಾಮುದ್ರೆ - ಅಪ್ಪಯ್ಕ, ನೀತಂದ ವರ ಕಾಲ ಬಪ್ಪಕ್ಕ ನಾಕ್‌ ಎತ್ತಡ್‌ ಏಳ್‌ 
ಪೋಕ (ಮರೆಯಾಪ) 


೬ನೇ ಸೀನ್‌ 
ಸತ್ಯಲೋಕ 
(ಬ್ರಹ್ಮ ಅಳತಂಡ್‌) 
ಆಹ! ಭೂಲೋಕತ್‌ ಏಡ ಭಕ್ತನೊಬ್ಬ ತಪಸ್‌ ಮಾಡುವಂತ ತಪೋಜ್ವಾಲೆ ಲೋಕಕ್‌ 
ಉಪದ್ರವಮಾಡುವಕ್ಕುಲ! ಆರಾಯಿತಿಕ್ಕು (ಗೇನಮಾಡಿತ್‌) ನೇರ್‌ ನೇರ್‌. 
||ಕಂದ||. ಮಾಡುವ ತಪಸ್‌ ಕವೇರನೋ।| ಬೋಡುವ ತಂಗುಣಇಕ್ಲಿಡಾಶೆಲ್‌ 

ಇರ್‌ಪಗಯೆನ್ನ|| ಪಡೆವಳ ಯೋಗವಂಗಿಲ್ಲೆ| ಕೊಡ್‌ತಿನೋ ಶಿವದ್ರೋಹ ನಾಕ್‌ 
ಬಪ್ಪದ್‌ ಸತ್ಯ|| 
ಆಹ, ಭೂಲೋಕತ್‌ ಕವೇರ ಬ್ರಾಹ್ಮಣ ಮಾಡುವಂತ ತಪೋಶಕ್ತಿಯೇ ಲೋಕ 
ನಡಗುವಕ್‌ ಕಾರಣ ಆಚಿ. ಆ ಮಹಾತ್ಮ ಏಡ ಪೆರ್ತ್‌ ಭಕ್ತನಾಯಿತೂ ಸೆತ್ಯವಂತನಾಯಿತೂ 
ಮಹಾ ತಪಸ್ವಿಯಾಯಿತೂ. ಉಂಡ್‌. ಆಂಗುಇನ್ಲಿ ಆಂಡೂಂದು ಅಂವ ತಪಸ್‌ ಮಾಡುವ 
ಅಂವಂಗೊ ಅನ್ನತ ಯೋಗ ಇಲ್ಲೆ. ಎನ್ನಮಾಡಡ್‌. ಪರಮೇಶ್ವರಂಡ ಅಪ್ಪಣೆ ಮೀರಿತ್‌ 
ನಾನ್‌ ನಡಪಂವ ಅಲ್ಲ. ಇರಡ್‌, ಭಕ್ತಡ ಆಶೆ ನೆರವೇರುವಕ್‌ ಏಡ ದತ್ತ್‌ಮೋವಳಾನಂತ 
ಲೋಪಾಮುದ್ರೆನ ಆಚೇಂಗಿಯೂ ಅವಂಗ್‌ ಕೊಡ್‌ತಿತ್‌ ತಪೋಜ್ವಾಲೆನ ಶಾಂತಮಾಡುವಿ. 
ಮೋವಳ ಕಾಕಿಯಂಡ್‌ ಭೂಲೋಕಕ್‌ ಪೋಷಿ. (ಮರೆಯಾಪ) 


೭ನೇ ಸೀನ್‌ 
ಕಾಡ್‌ 


(ಕವೇರ ಬ್ರಾಹ್ಮಣ ತಪಸ್‌ಲಿಪ್ಪ) 


ಬ್ರಹ್ಮ - ಲೋಪಾಮುದ್ರೆನ ಕಾಕಿಯಂಡ್‌ ಬಂದಿತ್‌ ಕವೇರಂಡ ಮಿಇ್ಲಲ್‌ ನಿಂದಂಡ್‌ 
ಕಮಂಡಲ ತೀರ್ಥ ತಳಿಪಂಜಿ. 


||ರಾಗಃ ಜಂಗಲ್‌|| 


ಬುಡ್‌ಬುಡ್‌ ತಪಸ್‌ಲೋ ಮದಿ ಕವೇರನೆ| ಚುಡುವಲ ಈ ಜಗವೊ ||ಪ| 

ಪಡದೊರ್‌ ಕಷ್ಟಕ್‌ ಪಲತರ ಆಶೆನ। ಬೊಡ್‌ಲನೀ ವರವೊ!|ಅ|ಪ|| 

ಅತ್ತಿತ್ತು ನೋಟತೆ ಸತ್ತಿಯತಪ್ಪತೆ| ಬೆತ್ತಲೆನೀನಳತ್‌।| ಪುತ್ತ್‌ಮರಿಂಜಿತ್‌ 

ಸುತ್ತ್‌ಚಿ ಪಾಬಳ್ಳಿ| ಉತ್ತಮ ನೀ ಜಗತ್‌ ||೧|| ಚಿಕ್ಕ್‌ನ ಕಷ್ಟಕ್‌ ಚೊಕ್ಕ್‌ನ 

ಬಾಗಿಯ। ಡಿಕ್ಕಲೆ ಬೋಡ್‌ಲೋ ನೀ। ಅಕ್ಕರೆ ಬೆಚ್ಚಿತ್‌ ಮಕ್ಕಪಲಕ್‌ಲೊ| 
ಡೆಕ್ಕಲು ಕೇಳತೆನೀ||೨|| 

ಬ್‌ಕ್ತ್ಷೆ ಕವೇರ, ನೀಡ ತಪೋಪಕ್ತಿ ಲೋಕಕ್‌ ಬಲ್ಮದಾನ 

ಭಯಂಕರವುಂಟ್‌ಮಾಡುವಕಾಚಿ. ಶಾಂತಮಾಡ್‌. ಮಕ್ಕಪಲ ಒಂದಲ್ಲತೆ, ನೀನ್‌ ಎನ್ನ್‌ 
ಬೋಡುವಿಯೊ ಅದನ ಇಕ್ಕೆನ್ನೆ ತಪ್ಪಿ. 

ಕವೇರ - (ಎದ್ದ್‌ ನಿಂದಿತ್‌, ಬ್ರಹ್ಮನ ನೋಟಿತ್‌) ಮಹಾಸ್ವಾಮಿಯೆ, ನಮಸ್ಕಾರ, 
(ಮನತ್‌) ಆಹ! ಓರ್‌ ಆಂಗುಇಸ್ಸಿ ಬೋಂಡೂಂದೆ ಇಚ್ಚಕ್‌ ಕಾಲ ತಪಸ್‌ಮಾಡ್‌ನದಾಚಿ. 
ಇನ್ನತಲ್ಲಿ ಬ್ರಹ್ಮದೇವ ಬಂದಿತ್‌, ಮಕ್ಕ ಫಲವೊಂದ್‌ ಬುಟ್ಟಿತ್‌ ಬಾಕಿಯೆನ್ನಾಚೇಂಗಿಯೂ 
ಕೇಳ್‌ ತಪ್ಪೀಂದೆಣ್ಣ್‌ಚಲ್ಲ? ಎನ್ನಂತ ಪಾಪಿ ಆರುಂಡ್‌. ಇದ್‌ ನೋಟ್‌ಚೇಂಗಿ ಏಡ ತಪಸ್‌ಕ್‌ 
ವಿಷ್ನಮಾಡುವಕ್ಕೆ ಈ ಬ್ರಹ್ಮ ಬಂದದ್‌೦ದ್‌ ನಂಬುವಿ. ಇರಡ್‌, ನಾಕ್‌ ಎನ್ನಂಗ್‌ ಮಕ್ಕಳ 
ತಪ್ಪಕಾಗಂದ್‌ ಬ್ರಹ್ಮದೇವನ ಕೇಟಿತರಿಎ. 


1[ರಾಗ ಬೇಗಡೆ|| 
(ಮನ್ನಿಸೆನ್ನನೀ ಮಾನಿನಿಮಣಿಯೇ - ಎಂಬಂತೆ) 


ಪರಬ್ರಹ್ಮನೆ ಸರಿಯಾ ನೀಕಿದ್‌ ||ಪ|| ಓರ್‌ ಕುಂ೫್‌ನ ನಾಕ್‌ನೀತರಂಡು 
1|ಅ|ಪ|| ಮಾಡ್‌ನೆಲ್ಲ ತಪ್ಪ್‌। ಬೋಡುವಿನೋ ಮಾಪ್‌|| ನೇಡದಯ 
ಬೋಂ೦ಂಡು। ಯೇಡ ಆಶೆ ಪೋಂಡು।|೧|| ಬಾಗಿಯನಾಕಾಂಡ| 
ನಾಗಲೋಕೊಬೋಂಡ|| ಜೋಗನಲ್ಲ ಮಕ್ಕ| ತಾಗುಣತ್‌ಡಿಕ್ಕ ||೨|| 


ಸ್ವಾಮಿ, ಮಕ್ಕಳಿಲ್ಲತಯಿಂಗ್‌ ಮೋಕ್ಸಯಿಲ್ಲೇಂದ್‌ ನೇಡ ಅಪ್ಪಣೆ ಉಂಡ್‌. 
ಮಕ್ಕಫಲಕಾಯಿತೇ ಇಚ್ಚಕ್‌ಕಾಲ ನಿನ್ನ ನಂಬಿತ್‌ ತಪಸ್‌ಮಾಡ್‌ನದಾಚಿ. ಏಡ ತಪಸ್‌ಕ್‌ 
ವಿಫ್ನಮಾಡಿತ್‌, ಮಕ್ಕಕ್‌ಟ್ಟಾಂದ್‌ ನೀನ್‌ ಅಪ್ಪಣೆ ತಂದದ್‌ ನೋಟ್‌ಚೇಂಗಿ ಎನ್ನಂತ ಪಾಪಿ 
ಭೂಮಿಲ್‌ ಬದುಕುವದ್‌ ತಪ್ಪ್‌. ಆನಗುಂಡ್‌, ನಡ ಪ್ರೀತಿಕಾಯಿತ್‌ ನೇಡಮಿಇ್ಲ್ಲಲೇ 
ಚಾವಕಾಯಿಕ್‌ ನಾಕ್‌ವರತಾಂದ್‌ ಬೋಡ್ಕವಿ. (ದುಃಖ ಪಡುವ) 


ಬ್ರಹ್ಮ - ಕವೇರನೆ, ದುಃಖ ಮಾಡತೆ, ಪಂಡ್‌ಜನ್ಮತ್‌ ನೀನ್‌ ಸಂಸಾರವೃದ್ದಿ 
ಮಾಡತಾನಗುಂಡೆ, ಈ ಜನ್ಮತ್‌ ಮಕ್ಕಳಾಯಿಲೆ. ಅವು ಅವು ಮಾಡ್‌ನಂತ ಪಾಪಶೇಷ ತೀೇ೦ದ 
ಹೊರ್ತು ಆಶೆತ್‌ರುಲೆ. ಆಚೇಂಗಿ ನೇಡ ತಪೋಶಕ್ತಿಕೂ, ಭಕ್ತಿಕೂ ಮೆಚ್ಚಿತ್‌, 
ಆದಿಮಾಯೆಯಾನಂತ ಈ ಲೋಪಮುದ್ರೆಂದೆಣ್ಣುವ ಏಡ ದತ್ತ್‌ ಮೋವಳ ನೀಕ್‌ ತಪ್ಪ. 
ಇವಳಗುಂಡ್‌ ಸರ್ವಜೀವರಾಶಿಯಕೂ, ನೀಕೂ ಮಿಣ್ಣಕ್‌ ನಲ್ಲದೆತ್ತು. ಇವಳ ಕಾಕಿಯ ಪೋ. 


ಕವೇರ - ಮಹಾಸ್ವಾಮಿ, ಆದಿಮಾಯೆಯಾನ ಈ ಲೋಪಾಮುದ್ರೆನ ನಾಕ್‌ 
ಮೋವಳಾಯಿತ್‌ ತಂದಾನಗುಂಡ್‌, ನಾನೇ ಭಾಗ್ಯವಂತಂದ್‌ ನಂಬ್‌ನೆ. ಈ ಮಹದೇವಿನ 
ಗುಂಡ್‌ ನಾಕೂ, ಲೋಕಕೂ ಉಪಕಾರ ಆಕೂಂದ್‌ ಆಶೀರ್ವಾದ ಮಾಡ್‌ನಂತ ನೇಡ ಪಾದಕ್‌ 
ಆಯಿರ ಕುರಿ ನಮಸ್ಕಾರ ಮಾಡುವಿ. 

ಲೋಪಾಮುದ್ರೆ - (ಬ್ರಹ್ಮನ ನೋಟಿತ್‌) ಅಪ್ಪಯ್ಕ, ಇಂದಾಕಣೆ 
ನ್‌ಡವೋವಳಾಯಿತ್‌ ಇಂಜನ್ನನೆ ಇಣಸ್ಸಿ ಮಿಣ್ಣಾಕ್‌ ನೇಡ ಅಪ್ಪಣೆ ಪ್ರಕಾರ ಈ ಕವೇರ 
ಮಹಾತ್ಮಂಗ್‌ ಮೋವಳಾಯಿತ್‌ ಇಪ್ಪ. ಆಚೇಂಗಿ, ಏಡಬಲ್ಕದಾನ ಆಶೆ ಪ್ರಕಾರ ಮಿಣ್ಲಾಕ್‌ 
ಈ ಭೂಲೋಕತ್‌ ತೀರ್ಥರೂಪಲ್‌ ಬಲ್ಯದಾನ ಪೊಳೆಯಾಯಿತ್‌ ಪೊರಟಿತ್‌ ಸಮುದ್ರ 
ಸೇರುವಿ. ಅನ್ನತ ಏಡ ತೀರ್ಥಕುಳಿಪಯಿಂಗೂ, ಕುಡಿಪಯಿಂಗೂ ಎನ್ನ ನೆನಪಯಿಂಗೂ ಕೂಡ 
ಸರ್ವಪಾಪ ಪರಿಹಾರವಾಯಿತ್‌ ಬೋಂಡ್ಕದಾನಂತ ಭೋಗಭಾಗ್ಕ ಪಡೆವನ್ನನೆ ತೀರ್ಥಕ್‌ 
ಮಹತ್ವ ಉಂಟ್‌ಮಾಡುವಂತ ವರತಾಂದ್‌ ಬೋಡ್ಕವಿ. 


ಬ್ರಹ್ಮ - ಮೋಳೆ, ಆದಿಮಾಯೆಯಾನಂತ ಲಕ್ಷ್ಮಿಯೇ ನೀನ್‌. ಅನ್ನತ ಲಕ್ಷ್ಮಿಯಾನ 
ನೀನ್‌ ತೀರ್ಥರೂಪ್‌ಲ್‌ ಲೋಕೋಪಕಾರಕ್‌ ಪೊರಡುವಾನಗುಂಡ್‌, ನೇಡ ತೀರ್ಥಕ್‌ 
ಮುಂದ್‌ನಂತ ಪವಿತ್ರವಾನ ಪುಣ್ಮ ತೀರ್ಥ ಮೂಂದ್‌ ಲೋಕತೂ ಇಲ್ಲೆಂದ್‌ ನಂಬ್‌. ಬ್ರಹ್ಮ, 
ವಿಷ್ಣು, ಮಹೇಶ್ವರ ಮೊದಲಾನ ಸರ್ವ ದೇವತೆಯ ಕೂಡ, ನಡ ತೀರ್ಥತ್‌ ಕುಳಿಚಿತ್‌ 
ಅಯಿಂಡ ಪಾಪ ಕಳೆಯಡ್‌. ಕಲಿಯುಗತೇ ನೇಡ ತೀರ್ಥಕ್‌ ಮುಂದ್‌ನ ಪುಣ್ಯ ತೀರ್ಥ 
ಏದ್‌ ಲೋಕತೂ ಇಲ್ಲೇಂದ್‌ ನಂಬ್‌. ನೀನ್‌ ಕೇಟಂತ ಯೋಗ್ಯವಾನ ವರ, ಪರಮೇಶ್ವರಂಡ 
ಅನುಗೃಹತೂ ಏಡ ಪ್ರೀತಿಲೂ ನೀಕ್‌ ಕ್‌ಟ್ಟು. ಈ ಕವೇರಂಗ್‌' ಇಂದ್‌ ಮೋವಳಾಯಿತ್‌ 
ನಿನ್ನ ಕೊಡ್‌ತಾನಗುಂಡ್‌ ಇಂದ್‌ ಮಿಣ್ಣುಕ್‌ ಕಾವೇರಿಂದ್‌ ನೀಕ್‌ ಹೆದ ಇರಡ್‌. (ಮರೆಯಾಪ) 


ಕವೇರ - ಮೋಳೆ, ಲೋಪಾಮುದ್ರೆ, ಬ್ರಹ್ಮದೇವ ಪೊರಟ್‌ಪೋಚಿ. ಎಂಗಡ 
ಪರ್ಣಶಾಲೆಕ್‌ ಪೋಕನ ಏಳ್‌. ಬ್ರಹ್ಮದೇವಂಡ ಅಪ್ಪಣೆ ಪ್ರಕಾರ ಏಡ ಮೋವಳಾನಂತ ನೀಕ್‌, 
ಕಾವೇರೀಂದ್‌ ಪೆದಯಿಟ್ಟದ್‌ ಶಾಶ್ವ್ಚಿತವಾಯಿತ್‌ ನಡಂದ್‌ ಬರಡ್‌. ಕಾವೇರಿಯೇ ಏಳ್‌ 
ತಡಮಾಡತೆ. 


ಕಾವೇರಿ - ಅಪ್ಪಯ್ಯ, ಲೋಕೋಪಕಾರಕ್‌ ಆಶೆ ಬೆಚ್ಚಂತ ನಾಕ್‌ ನಾರಾಯಣನು, 
ಬ್ರಹ್ಮನು ವರದಾನ ಮಾಡ್‌ನ ರೀತಿ ಮಿಣ್ಣಾಕ್‌ ತೀರ್ಥರೂಪಾಯಿತ್‌ ಪೋಷಕ್ಕೂ, ಏಡ 
ತೀರ್ಥಕ್‌ ಬಲ್ಕದಾನ ಮಹತ್ವ ಇಪ್ಪನಕ್ಕೆ ಸಹ ಮಹಾತ್ಮನಾನ ನೀನೂ ವರ ತರಂಡೂಂದ್‌ 
ಬೋಡುವಿ. 

ಕವೇರ - ಮೋಳೆ ಲೋಪಾಮುದ್ರೆಯೇ, ಕಾವೇರಿಯೆ, ನೀ ಕೇಟವರ ಏಡ 


ತಪೋಮಹಿಮೆನಗುಂಡ್‌ ನೀಕ್‌ ಎತ್ತಡ್‌. ಇದಂಗ್‌ ಪರಮೇಶ್ವರನೇ ಸಾಕ್ಷಿ. ಏಳ್‌ ಪೋಕ 
(ಇಬ್ಬರು ಪೊರಟ್‌ ಪೋಪ) | 

೨ನೇ ಅಂಕ 
೧ನೇ ಸೀನ್‌ 
ಸಹ್ಯಾದ್ರಿ ಕುಂದ್‌ 
(ಇದೇ ಬ್ರಹ್ಮಗಿರಿ) 
ಬ್ರಹ್ಮ - (ಬಂದಿತ್‌ ಸಹ್ಯಾದ್ರಿ ಕುಂದ್‌ನ ನೋಟಿತ್‌) ಆಹ! ಏಡ ದತ್ತ್‌ಮೋವಳಾನಂತ 
ಲೋಪಾಮುದ್ರೆನ ಕವೇರ ಮುನಿಕ್‌ ಕೊಡ್‌ತಿತ್‌ ಈಲೆ ಬಂದದಾಚಿ. ಈ ಸಹ್ಯಾದ್ರಿ ಕುಂದ್‌ನೊ, 


ಇಲ್ಲಿ ಉಳ್ಳಂತ ಫಲಪುಷ್ಪ ಕೂಡ ನೋಟ್‌ಚೇಂಗಿ ಪೆರ್ತ್‌ ಕೊದಿಯಾಪ. ಏಡ ಬ್ರಹ್ಮ ಸೃಷ್ಟಿಯೆ, 
ಎನ್ನ. ಆಶ್ಚರ್ಯಪಡುತ್‌ವಂತದಕ್ಕುಲ! (ಕುಂದ್‌ನ ನಲ್ಲೋಣೆ ನೋಟತ್‌) 


|| ರಾಗ ಹಿಂದೂಸ್ಥಾನಿ ಕಾಪಿ|| 
(ನಾಳೆ ಬರುವ ರತಿಕೇಳಿಗೆ ರಮಣ - ಎಂಬಂತೆ) 


ಡೆಲ್ಲಿಯು ಕಂಡ್‌ಲೆ ಡಿನ್ನತ ಕುಂದ್‌ ||ಪ।|| ಡಿಲ್ಲಿ ನಾಕಂಡದ್‌ 
ಸೋಜಿಗಡೊಂದ್‌ 1|1ಅ||ಪ|| ಮಲ್ಲಿಗೆ ಜಾಚಿಸುರುಳಿ ತೊಳಸಿ|| 
ಡೆಲ್ಲತರಪೂವ್‌ ಸುತ್ತಲು ಕಾಂಬ ||೧|| ಕಲ್ಲ್‌ಕು ಪಿಲ್ಲ್‌ಕು ಬಳ್ಳಿ ಮರಕು। 
ಯೆಲ್ಲಾಂಗುಜೀವಕಳೆ ಕೂಡಕಾಂಬ||೨|| 


ಈ ಕುಂದ್‌ಲುಳ್ಳಂತ ಮರ, ಮಂಡಿ, ಕಲ್ಲ್‌ಪಿಲ್ಲ್‌, ಬಳ್ಳಿಕು ಕೂಡ, ಜೀವವುಳ್ಳದ್‌ 
ನೋಟ್‌ಚೇಂಗಿ ಇನ್ನತ ಪುಣ್ಯ ವಸ್ತು ಉಳ್ಳಂತ ಕುಂದ್‌ ಲೋಕತ್‌ ಇಷ್ಪದೇ ಪೆರ್ತ್‌ ಅಪರೂಪ. 
ಕುಂದ್‌ ನಿಂದಂತ ಬೋಜ ನೋಟ್‌ಚೇಂಗಿ, ತೆಕ್ಕ್‌ ಅಗ್ನೇಯಕುಂದ್‌, ಬಡಕ್‌ ಗಜರಾಜ 
ಕುಂದ್‌, ಕೇಕ್‌ ಶ್ವೇತಕುಂದ್‌, ವಾಯುಕುಂದ್‌, ಪಡಿಇಗ್ಲಾರ್‌ ತಗ್ಗಾಯಿತ್‌ ಉಂಡ್‌, 
ಈಂಡಮೇಲು ಪಡಿಇಗ್ಲಾರ್‌ ಸಮುದ್ರ ಚಾಯೋಡೆಕಾಂಬ, ಮದ್ದ್‌ಮರಕ್‌ ಬೋಂಡ್ಕಂತ 
ತೊಪ್ಸ್‌, ತೋಲ್‌, ಬೇರ್‌, ಬೆಕಟೆ, ಐಶ್ವರ್ಯಕ್‌ ಆಧಾರವಾನಂತ ಸುವರ್ಣಗೆಡ್ಡೆ ಕೂಡ 
ಉಳ್ಳದ್‌ ಪೇರ್ತ್‌ ಆಶ್ಚರ್ಯ, ಓಹೋ! ಅದೆನ್ನತವೊರ್‌ ವಿಶೇಷ ಪಟ್ಟಂತ ಮರ ಕಾಂಬಕ್ಕುಲ! 
ನೋಟುವಿ (ಎಂದ್‌ ನೋಟಿತ್‌) 

(ಕೊಡಿಲ್‌ ರಾಗತ್‌) 
ಪಣ್ಣಲೆಕಾಯಿಲ್‌ ನೆಲ್ಲಿಮರವೊ| ಡಲ್ಲತೆ ಆಲೋಂದ್‌ಡಿಲ್ಲೆಯೆ ಉಂಡ್‌!।|೩.|| 
ಹರಿನಾರಾಯಣ ಅವತಾರನೇರ್‌ ||ಯೀ|| ಮರತ್‌ನ ಪೂಜಿತ್‌ ಬೋಡುವಿ 
ಮನತ್‌ |||] 


ಆಹ! ಇದಿಕ್ಕ ಆಶ್ಚರ್ಯ, ನಾರಾಯಣದೇವ ಅವತಾರ ಎಡ್‌ತಂತ ನೆಲ್ಲಿಮರ ಓರ್‌ 
ಆಲ್‌ಮರ ಕೂಡ ಇಲ್ಲಿವುಂಡ್‌. ನಲ್ಲದ್‌ ಸ್ವಾಮಿನ ನೆನತಿತ್‌ ಈ ಮರಕ್‌ ಪೂಜೆಮಾಡುವಿ. 
ನೀರೆಲ್ಲಿವುಂಡ್‌ (ಸುತ್ತು ನೋಟಿತ್‌) ಅಯ್ಕೋ! ಎನ್ನೆಣ್ಣಡ್‌. ಎಲ್ಲಾ ಭಾಗ್ಯವುಳ್ಳಂತ ಈ 
ಕುಂದ್‌ಲ್‌ ಜೀವರಾಶಿಯಕ್‌ ಪ್ರಾಣಾಧಾರವಾನಂತ ನೀರ್‌ ಇಲ್ಲತದ್‌ ಬಹುಕೊರತೆಯಕ್ಕುಲ! 
ಎನ್ನಮಾಡಡ್‌. (ಗೇನಮಾಡಿತ್‌) ನಲ್ಲದ್‌ ಮಿಣ್ಲ್‌ಕಾಚೇಂಗಿಯೂ ಈ ಕುಂದ್‌ಲ್‌' ಓರ್‌ 
ಪುಣ್ಮತೀರ್ಥ ಇಪ್ಪನಕ್ಕೆ ಮಾಡಂಡ್ಕದ್‌ ಧರ್ಮ. ಇಕ್ಕ ಏಡ ಕಮಂಡಲತ್‌ ಉಳ್ಳಂತ ವಿರಜೆ 
ತೀರ್ಥತ್‌ ಅಭಿಷೇಕ ಮಾಡಿತ್‌ ಪೂಜೆ ಮಾಡುವಿ. (ತುಳಸಿ ಕೊಜ್ಜಿತ್‌ ತೀರ್ತಬೂಕಿತ್‌ ತುದಿಪ) 


1|ರಾಗ ಮಾಯವಾಳವ ಗಾಳ|| 
(ಎನ್‌ ಮುಗಂಪಾರ್ತರುಳ್ಳೆಯ್ಯ - ಎಂಬಂತೆ) 


, ನರನಾಥ ಕಾಪಾಡ್‌ ಸ್ವಾಮಿ ||ಪ|| ಮರರೂಪಲುಳ್ಳ ನಾರಾಯಣ ಪ್ರೇಮಿ 
Hella] ನಲ್ಲಯೀ ಸಹ್ಯಾದ್ರಿ ಕುಂದ್‌ ಬರಿಲ್‌| ನೆಲ್ಲಿ ಆಲಾಯಿತ್‌ 
ಉದಿಚೀಯ ನಡುಲ್‌ ||೧|| ಮಾಧವ ನಿನ್ನಡ ಮಾಯಾವತಾರ| ವೇದವೋ 
ನಾಲಾತು ಹೊಗಳುವ ಶೂರ ||೨|| ನಾಲ್‌ಬಾಯಿಲ್‌ ಏಡನಲ್ಲಾಮೆನೆನತ್‌| 
ಕೇಳ್‌ಲೋ ಬೋಡುವಿ ದಯತ್‌ಮನತ್‌ ||| 


ಸ್ವಾಮಿಯೆ, ನೇಡ ಭಕ್ತನಾಯಿತೂ, ಮೋವನಾಯಿತೂ ಉಳ್ಳೆಂತ ಎನ್ನ ಎಕ್ಕಲೂ 
ಕಾಪಡ್‌೦ದ್‌ ಜೋಡುವಿ. ಆಹ! ಸ್ವಾಮಿಕ್‌ ಅಭಿಷೇಕ ಮಾಡ್‌ನಂತ ವಿರಜೆ ತ್‌ರ್ಥ 
ಈ ಕುಂಡ್‌ಲ್‌ ಚೆನ್ನಂಗ್‌ ನಿಂದಿತ್‌ ಕಾಂಬ. ಇದ್‌ ಇಲ್ಲಿ ಶಾಶ್ವಿತ ಇರಡ್‌. ಈಂಡ 
ಮೇಲೂ ಪುಣ್ಮತ್‌ರ್ದ್‌ ದುಂಬಾಯಿತ್‌ ಈ ಕುಂದ್‌ಲ್‌ ಸದಾಯಿಪ್ಪನಕೆ, 
ಜಾಗ್ರತೆಯಾಯಿತ್‌ ಚೆನ್ನಕಾಲಕೆತ್ತ ಣೆ ಮಾಡಿತ್‌ ಜೀವಿಯಕ್‌ ಉಪಕಾರ ಮಾಡುವಿ. 
(ಎಂದ್‌ ಮರೆಯಾಪ)' ' ` 


ಅಗಸ್ತ್ಯ ಯಷಿ - (ಸಹ್ಯಾದ್ರಿ ದ್ರಿಕ್‌ ಬಂದ್‌ ನೋಟಿತ್‌) ಆಹ! ದೇವತೆಯಳು ಯಷಿಯಳು 
ಕೂಡೆ ಈ ಸಹ್ಯಾದ್ರಿ ಕುಂದ್‌ಕ್‌ ಬಂದಿತ್‌ ಸಂತೋಷಪಡುವಾಂದ್‌ ಅರಿಂಜಿತ್‌ ನಾನ್‌ 
ಬಂದದಾಚಿ. ಈ ES ಚಾಯಿಕ್‌ ಎನ್ನೆಣ್ಣಡ್‌. 

ಕಂದ!| ಸುರನರತುದಿಪಯಿ ಕುಂದ್‌ಲ್‌ | ತರತರಗುಣನಲ್ಲ ವಸ್ತುವುಳ್ಳದ್‌ ನೇರ್‌| 
ಮರದಂಡ್‌ ನಡುಕುಂದ್‌ಲೂ। ನರಿ ಅತ್ತಮೊಂದಾಯಿಮೇವ 
ಪುದುಮೆಯಿದೆನ್ನ್‌!| 


ಆಹ! ಎಲ್ಲಾ ಭಾಗ್ಯ ಈ ಕುಂದ್‌ಲ್‌ ಉಳ್ಳದ್‌ ಕಂಡಿತ್‌ ಏಡ ಜೀವಕ್‌ ಪೆರ್ತ್‌ 
ಸಂತೋಷಾಪ. ಈಂಡ ಮೇಲು ಅತ್ತಳೂ ನರಿಯೂ ಒಂದಾಯಿತ್‌ ಕಳಿಪದ್‌ ಪೆರ್ತ್‌ 
ಆಶ್ಚರ್ಯ. ಒಹೋ! ನಡುಕುಂದ್‌ಲ್‌ ದಂಡ್‌ಮರ ಕಾಂಬಕ್ಕುಲ, ಅದೆನ್ನ ದೇವಮರೋ, 
ಕಾಡ್‌ಮರೋ ಮೋಟುವಿ. (ನೋಟಿತ್‌) ಆಹ! ನಾರಾಯಣ ಅವತಾರ ಎಡ್‌ತಂತ 
ನೆಲ್ಲಿಮರ, ಈಂಡ ಪಕ್ಕಲೆ ಓರ್‌ ಆಲ್‌ಮರೋ ಉಂಡ್‌, ಆ ಸ್ವಾಮಿನ ನೆವತಿತ್‌ 
ನಮಸ್ಕಾರ ಮಾಡುವಿ. (ನಮಸ್ಕಾರ ಮಾಡಿತ್‌) ಓಹೋ! ಏದೋ, ಒರ್‌ ಮಹಾತ್ಮ ಈ 
ಮರಕ್‌ ಪೂಜೆ ಮಾಡ್‌ನದ್‌ ಕಾಂಬ. ಪೂಜೆ ಸಾಮಾನೆಲ್ಲ ಇಲ್ಲಿ ಉಂಡ್‌. ಆರಾಯಿತಿಕ್ಕು? 
(ಗೇನಮಾಡಿತ್‌) ಗೊತ್ತಾಚಿ! 


ಕಂದ।| ಧಾತದೇವತಾಬಂದಿತ್‌| ಪ್ರೀತಿಲ್‌ ಈ ಮರಕ್‌ ಪೂಜೆಮಾಡ್‌ಚಿನೇರ್‌| ಆತರ 
ಪೂಜೆಯೋ ಮಾಡಿ| ಅನಾಥರಕ್ಷಕ ಕಾಪಾಡ್‌೦ದ್‌ ತುದಿಚವಿನಾ|| 


ಈ ಪೂಜೆ ಮಾಡ್‌ನದ್‌ ಬ್ರಹ್ಮದೇವನೆ ಸದಿ. ಇದೇ ರೀತಿ ನಾನೂ ಪೂಚೆಮಾಡಿತ್‌ 
ಸ್ವಾಮಿನ ತುದಿಪಿ. ನೀರೆಲ್ಲಿ ಉಂಡ್‌? (ಸುತ್ತು ಮುತ್ತು ನೋಟಿತ್‌) 


ಆಹ! ನೀರೆಲ್ಲಿಯೂ ಕಾಂಬ್‌ಲೆ. ಸಕಲ ಭಾಗ್ಯ ಉಳ್ಳಂತ ಈ ಕುಂದ್‌ಲ್‌ 
ನೀರಿಲ್ಲತುಳ್ಳದ್‌ ಬಲ್ಕ ಕೊರತೆಯಕ್ಕುಲ! ಈ ಕುಂಡ್‌ಲ್‌ ಚೆನ್ನ ನೀರ್‌ ನಿಂದಿತ್‌ ಕಾಂಬ, 
ಇದ್‌ ಬ್ರಹ್ಮದೇವ ಅಭಿಷೇಕ ಮಾಡ್‌ನದಾಯಿತುರಿಡ್‌. ಅದ್‌ನ ಪುನಹ ಎಡ್‌ಪದ್‌ 
ತಪ್ಪ್‌. ನಲ್ಲದ್‌, ಮೂಂದ್‌ಲೋಕತುಳ್ಳಂತ ಪುಣ್ಮ ತೀರ್ಥ ಏಡ ಕಮಂಡಲತ್‌ ಇಪ್ಪಕ 
ಪೋಡಿಯೆನ್ನ. ಅದ್‌ಲ್‌ ಅಭಿಷೇಕ ಮಾಡುವದ್‌ ಸ್ವಾಮಿಕ್‌ ಪೇರ್ತ್‌ ಪ್ರೀತಿಣಕ್ಕು. ಈ 
ಕಮಂಡಲ ಇಲ್ಲಿ ಬೆಚ್ಚಿತ್‌ ಪೊರಮೆ ಪೋಯಿತ್‌ ಒಂದಮಾಡಿತ್‌ ಬಪ್ಪಿ (ಎಂದ್‌ 
ಕಮಂಡಲ ಬೆಚ್ಚಿತ್‌ ಪೋಪ) 


ಬ್ರಹ್ಮ - (ಮಾಯಾವತಾರತ್‌ ಗೇನಮಾಡುವ ) ಆಹ! ಈ ಸಹ್ಯಾದ್ರಿ ಕುಂದ್‌ರ, 
ನಡುಲ್‌ ಬಲ್ಮದಾನಂತ ತೀರ್ಥ ಕಲ್ಪಿಚಿರಂಡೂಂದ್‌ ನಾಕ್‌ ದುಂಬ ಆಶೆ ಇಂಜಾಂಗ್‌ 
ಸರಿಯಾಯಿತ್‌, ಈಶ್ವರಾಂಶವಾನಂತ ಆಗಸ್ತ್ಯಯಷಿ ಮೂಂದ್‌ ಲೋಕತುಳ್ಳ ಮಹಾಪುಣ್ಮ 
ತೀರ್ಥ ದುಂಬ್‌ಚಿಟ್ಟಿಂತ ಕಮಂಡಲ ಇಲ್ಲಿ ಬೆಚ್ಚಿತ್‌ ಪೋಚ. ಅಂವ ಬಕ್ಕಣೆ ಕಾಕೆ 
ರೂಪ್‌ಲ್‌ ಪೋಯಿತ್‌ ಆ ಕಮಂಡಲ ಮರಿಚಿತ್‌ ಆ ತ್‌ರ್ಥ ಸದಾ ಇಪ್ಪನಕೆ ಮಾಡುವಿ. 

(ಕಾಕೆ ರೂಪಾಯಿತ್‌ ಬಂದಿತ್‌ ಕಮಂಡಲ ಮರಿಚಿರುವ, ಕಮಂಡಲತಿಂಜಿ ತೀರ್ಥ ತೀರ, 
ಬ್ರಹ್ಮ ಪೂಜೆಮಾಡಿತ್‌ ಕುಂಡ್‌ಲ್‌ ನಿಂದಿತಿಂಜಂತ, ತೀರ್ಥಕ್‌ ಬುದ್ದಿತ್‌ ಅಲ್ಲಿಂಜಿ 
ಒಕ್ಕಿಪೋಪ) 

ಅಗಸ್ತ್ಯ - (ಕಮಂಡಲ ಮರಿಂಜದೂ, ತೀರ್ಥ ವೊಕ್ಕಿಪೋಪದೂ, ಕಂಡಿತ್‌ 
ಚೆಡಿಲ್‌) 


ಕಂದ|| ದಗನಾಕೇವನೋ ಮಾಡ್‌ಚಿ। ಪಗೆಯಾನಮಹಾಪಾಪಿದುಷ್ಟನಡಕುವದ್‌ನೇರ್‌|| 
ಜಗತ್‌ನ ಪೊರ್‌ತೋರ್‌ ಆ ಮಹಾ| ಬ'ಗವಂತಾಬಂದ್‌ನಿಕ್ಕಡ್‌ 
ನೋಟುವಎನಾ|| ' 


ಆಹ! ಕಮಂಡಲ ಮರಿಚಿತ್‌ ಮರೆಯಾನಂತ ಏದ್‌ ಪಾಪಿವುಂಡೊ, ಅಂವ ಏಡ 
ಮಿಇ್ಣ್ನಲ್‌ ಇಕ್ಕಬಂದ್‌ ನಿಕ್ಕಂಡು. ಇಲ್ಲೇಂಗಿ ಏಡ ತಪೋಶಕ್ತಿಲ್‌ ಆ ಪಾಪಿನೋ ಈ 
ಜಗತ್‌ನೊ, ನಾಶಮಾಡುವದ್‌ ನೇರ್‌. ಹುಂ! ಇಟ್ಟೆ ಶಾಪ. (ಎಂದ್‌ ಕೈ ಎಡ್‌ಪ). 


ಬ್ರಹ್ಮ - (ಬೆರಿಯ ಬಂದ್‌ ನಿಂದಂಡ್‌ ಮನತ್‌) ಸಮುದ್ರತ್‌ನ ಕುಡಿಚಂತ 
ಈ ಅಗಸ್ತ್ಯ ಸಾಮಾನ್ಮ ಪ್ರಾಣಿಯಲ್ಲ. ಈಶ್ವರನೇ ಅಗಸ್ತ್ಯ ರೂಪಾಯಿತ್‌ ಅವತಾರ 
ಎಡ್‌ತಾನಗುಂಡ್‌, ಈ ಮಹಾತ್ಮನ ಸಮಧಾನ ಮಾಡತೆಪೋಚೇಂಗಿ ಅವಂಡ ಚೆಡಿ 
ಲೋಕತ್‌ನ ಬೆಯ್ಕ. ಆನಗುಂಡ್‌ ಬೆರಿಯ ಸಮಾಧಾನ ಮಾಡುವಿ. (ಅಗಸ್ತ್ಯಂಡ 
ಮಿಣ್ಣುಲ್‌ ನಿಂದಿತ್‌) ಯಷಿಯೇ, ನಿನ್ನಂತ ಮಹಾಪುರುಷ ಚೆಡಿಂಜತೇಂಗಿ ಲೋಕವೇ 
ನಾಶಾಪದ್‌ ಮೇರ್‌. ಅನ್ನತ ಪಾಪ ಕೆಲಸ ಮಾಡುವಕಾಗಾಂದ್‌ ಸಮಾಧಾನ 
ಎಣ್ಣುವಕ್‌ ಚತುರ್ಮುಖ ಬ್ರಹ್ಮನಾಯಿತುಳ್ಳಂತ ನಾನ್‌, ನೇಡಪಕ್ಕಬಂದದಾಚಿ, 
ದಯಬೆಚ್ಚಿತ್‌ ಚೆಡಿನ ಶಾಂತ ಮಾಡ್‌. 


ಅಗಸ್ತ್ಯ - ಬ್ರಹ್ಮದೇವನೇ, ನೀಕ್‌ ನಮಸ್ಕಾರಮಾಡ್‌ನ. ಈ ಕಾಲತ್‌ ನೀನ್‌ 
ಬಂದದ್‌ ಪೇರ್ತ್‌ನಲ್ಲದಾಚಿ. ಎನ್ನಂಗೇ೦ದ್‌ ಕೇಳ್‌. ಮೂಂದ್‌ ಲೋಕತುಳ್ಳಂತ 
ಮಹಾ ಪವಿತ್ರವಾನ ತೀರ್ಥ್‌ತುಂಬ್‌ಚಿಟ್ಟಿತ್‌ ಏಡ ಪ್ರಾಣಕ್‌ ಸ೦ರಿಯಾಯಿತ್‌ ಇಂಜಂತ 
ಕಮಂಡಲ ಇಲ್ಲಿ ಬೆಚ್ಚಿತಿಂಜಾನ ಮರಿಕಲುವ? ಅವಂಗ್‌ ಎಚ್ಚಕ್‌ ಎದೆಧೈರ್ಯಯಿಕ್ಕು? 
ನಲ್ಲದ್‌ ಅವಂಡ ಧೈರ್ಯ ನೋಟುವಿ. ಇಟ್ಟೆ ಶಾಪ, ಹೂಂ! (ಕೈಕೊಡಿಕ್‌ ಎಡ್‌ಪ) 


ಬ್ರಹ್ಮ - ಇಯುಷಿಯೇ ದಯಮಾಡತ್‌ ಕೇಳ್‌. 

ಕಂದ|| ಲೋಕೋಪಕಾರಕಾಯಿತ್‌| ಯೀಕುಂದ್‌ ನಡುವುಲ್‌ ಚ್‌೯ರ್ಥಪುಟ್ಟಡ್‌೦ದೆಣ್ಣಿ 
| ಕಾಕೆರೂಪ್‌ಲ್‌ ಬಂದನಾ। ಯೀಕಮಂಡಲ ಮರಿಚನೋಟಿದ್‌ ಏಡ ಸತ್ಯ!| 


'ಯಷಿಯೆ ಎಲ್ಲಾ ಭಾಗ್ಯವುಳ್ಳಂತ ಈ ಸಹ್ಯಾದ್ರಿ ಕುಂದ್‌ಲ್‌ ತೀರ್ಥಇಲ್ಲತಂತ ದೋಷ 
ಪರಿಹಾರಕಾಯಿತ್‌, ಪುಣ್ಕ ತೀರ್ಥ ಇಂಜಂತ ನೇಡ ಕಮಂಡಲತ್‌ನ ಕಾಕೆ ರೂಪ್‌ಲ್‌ ನಾನ್‌ 
ಬಂದಿತ್‌, ಮರಿಚದ್‌ ನೇರ್‌. ನಾರಾಯಣ ಅವತಾರವಾನಂತ ಈ ನೆಲ್ಲಿಮರ ನೋಟ್‌? 
ಸ್ವಾಮಿನ ಪೂಜೆಮಾಡುವಕ್‌ ತೀರ್ಥ ಇಲ್ಲುತೆ ಏಡ ಕಮಂಡಲತಿಂಜಂತ ವಿರಜೆ ತೀರ್ಥತ್‌ 
ಪೂಜೆ ಮಾಡ್‌ನ. ಈ ಚೆರಿಯ ಕುಂಡ್‌ಲ್‌ ನಿಂದಂತ ನೀರೇ ನಾನ್‌ ಅಭಿಷೇಕ ಮಾಡ್‌ನದ್‌. 
ಅಲ್ಲಿಕೆ ನೇಡ ಕಮಂಡಲತಿಂಜಿ ತೀರ್ಥ ಬುದ್ದಿತ್ತ್‌ವೊಕ್ಕುವ ನೋಟ್‌? ಈ ಪವಿತ್ರವಾನಂತ 
ತೀರ್ಡ್‌ ಶಾಶ್ವಿತ ಇಂಜಿತ್‌ ದೇವತೆಯಕು, ಯಷಿಯಕು, ಜೀವರಾಶಿಯಕೂ, 
ಉಪಕಾರವಾಯಿತಿಕ್ಕಂಡೂಂದ್‌ ಮಾಡ್‌ನದಾಚಿ. ಈ ಮಹೋಪಕಾರ ಮಾಡ್‌ನಂತ ಪುಣ್ಯಫಲ 
ನೀಕಿರಡ್‌. ಸರ್ವಪ್ರಾಣಿಯಕೂ ತೀರ್ಥ ರೂಪಾನಂತ ಏಡ ದಯಕ್‌ ನೀನ್‌ ಪಾತ್ರನಾಯಿಯ. 
ನೀಕ್‌ನಲ್ಲದೆತ್ತಡ್‌. ಚೆಡಿಮಾಡತೆ. 


ಅಗಸ್ತ್ಯ- ಮಹಾಸ್ವಾಮಿ, ಪರಬ್ರಹ್ಮನಾನಂತ ನೀನ್‌ ಲೋಕೋಪಕಾರಕಾಯಿತ್‌ 
ಕಮಂಡಲ ಮರಿಚಾನಗುಂಡ್‌, ಏಡ ಚೆಡಿನ ಸಮಾಧಾನ ಮಾಡ್‌ನ. ಮಾಡುವದೆನ್ನ್‌. ನೇಡ 
ಅಪ್ಪಣೆ ಮೀರುವಕ್‌ ನಾನ್‌ ಶಕ್ತನಲ್ಲ. ಆಚೇಂಗಿ, ಈ ಸಹ್ಮಾದ್ರಿ ಕುಂದ್‌ಕ್‌ ನೀನ್‌ ಬಂದಂತ 
ಗುರ್ತ್‌ಕಾಯಿತ್‌, ನೇಡಪೆದ ಶಾಶ್ವಿತ ಇಪ್ಪನಕ್ಕೆ ಈ ಕುಂದ್‌ಕ್‌ ಬ್ರಹ್ಮಗಿರಿಂದ್‌ ಪೆದ ಇಡಂಡು. 
ಈಂಡ ಮೇಲೂ, ಅನೇಕ ಕೋಟಿತೀರ್ಥ ಇಂಜಂತ ಈ ಕಮಂಡಲ ನೀನ್‌ ಮರಿಚಾನಗುಂಡ್‌, 
ತೀರ್ಥನಿಂದಂತ ಈ ಕುಂಡ್‌ಕ್‌ ಬ್ರಹ್ಮಕುಂಡಿಕೇಂದೂ, ಬ್ರಹ್ಮತೀರ್ಥ೦ದೂ ಕೂಡ ಪೆದ 
ಕಲ್ಪಿಚಿಶ್‌, ಈ ತೀರ್ಥ ಕುಳಿಪಯಿಂಡ, ಕುಡಿಪಯಿಂಡ ಸರ್ವ ಪಾಪ ಪರಿಹಾರವಾಯಿತ್‌ ಮುಕ್ತಿ 
ಕ್‌ಟ್ರುವನ್ನಕೆ, ತೀರ್ಥಕ್‌ ಮಹತ್ವವುಂಟ್‌ ಮಾಡಂಡೂಂದ್‌ ಬೋವಿ. 


ಬ್ರಹ್ಮ - ಯಷಿಯೆ, ಪೆರ್ತ್‌ ಸಂತೋಷ. ಜೀವರಾಶಿಯಡ ಪ್ರಾಣಾಧಾರಕ್ಕೂ, 
ಭಕ್ತಿಮುಕ್ತಿಕೂ, ಪಾಪ ನಾಶಕ್ಕೂ ಆಧಾರವಾನಂತ ವರ ನೀ ಕೇಟಿಯಲ್ಲ, ಇನ್ನತ ಧರ್ಮಬುದ್ಧಿ 
ನೀಕ್‌ ಶಾಶ್ವಿತವಾಯಿತಿರಡ್‌. ನ್‌ಡಾಶೆ ಪ್ರಕಾರ ಎಲ್ಲಾ ಭಾಗ್ಯ ಈ ತೀರ್ಥಕ್‌ ಇರಡ್‌. 
ಈಂಡ ಮೇಲೂ, 

[ರಾಗ ದರ್ಬಾರ್‌।| 
(ವರ್ಣಿಯ ನೋಡೀವನವನು - ಎಂಬಂತೆ) 


ಕಂಡದ್‌ನಾನೊಂದೆಣ್ಣುವಿ ಖಂಡಿತ ಕೇಳ್‌ ||ಅ|||| ಕುಂದ್‌ನಲ್ಲ ಸಹ್ಮಾದ್ರಿಕ್‌| 
ಇಂದ್‌ನಾನ್‌ ಬಂದಮೊಳಿಕ್‌|| ಇಂದ್‌ತೊಟ್ಟ್‌ ಬ್ರಹ್ಮಗಿರೀಂದ್‌|| 
ಯೆಂದೂಪೆದಯಿರಡ್‌ ಜಗತ್‌ |೧| ನೆಲ್ಲಿ ಆಲ್‌ಮರಕೊದಿಚಿ| ಡಿಲ್ಲಿನಿಂದ 
ತೀರ್ಥತುದಿಚಿ।। ನಲ್ಲಬ್ರಹ್ಮಕುಂಡಿಕೆಂದ್‌। ಎಲ್ಲರು ತುದಿಕಡೆಂದು ||೨|| 
ಜಾಗನಲ್ಲಯೀತಳತ್‌| ಅಗಸ್ತ್ಯದಯತ್‌ ನಿಂದಜಲತ್‌|| ಯಾಗಯಜ್ಞ 
ಯೋಗಿಯಕು| ಬೋಗಭಾಗ್ಕ ಆಡ್‌ ಜನಕು||೩| ಪಂಡುಇಂದು ಕೆಜ್ಜಪಾಪ| 
ಕುಂಡಿಕೇಲ್‌ ಕುಳಿಚಿಪೋಪ|| ಖಂಡಿತಯಿದಂಗ್‌ ನೋಟ್‌ ಉಂಡ್‌ವೇದ 
ಸಾಕ್ಷಿನೋಟ್‌ ||೪| 


ಅಗಸ್ತ್ಯ, ಈ ಸಹ್ಯಾದ್ರಿ ಕುಂದ್‌ಕ್‌ ಇಂದ್‌ತೊಟ್ಟ್‌ ಬ್ರಹ್ಮಗಿರಿಂದ್‌ ಪೆದ ಇರಡ್‌. 
ಈ ತೀರ್ಡಕುಂಡ್‌ಕ್‌ ಬ್ರಹ್ಮಕುಂಡಿಕೇಂದ್‌ ಪೆದ ಇಂಜಿತ್‌, ಈ ಕುಂಡಿಕೆ ತೀರ್ಥ 
ಶಾಶ್ವಿತಿಂಜಂಡ್‌ ಏದ್‌ ಜೀವರಾಶಿಯ ಕುಳಿಪೊ, ಕುಡಿಪೊ ಅನ್ನತಯಿಂಡ ಏಳೇಳ್‌ ಜನ್ಮತ್‌ 
ಮಾಡ್‌ನಂತ ಪಾಪಪರಿಹಾರ ಆಯಿತ್‌ ಅಕ್ಕನ್ನೆ ಮುಕ್ತಿಕ್‌ಟ್ವಡ್‌. ನೇಡ ಕಮಂಡಲವೇ ಇಲ್ಲಿ 
ತೀರ್ಥಕ್‌ ಕಾರಣ ಆನಾನಗುಂಡ್‌, ಈ ಕ್ಷೇತ್ರತ್‌ ನ್‌ಡಪೆದಕೂಡ ಶಾಶ್ವಿತಿರಡ್‌. ಏಡ ಈ 
ತಕ್ಕ್‌ಕ್‌ ವೃತ್ಕಾಸಯಿಲ್ಲೇಂದೆಣ್ಣುವಾಂಗ್‌, ಏಡ ಈ ನಾಲ್‌ ವೇದವೇ ಸಾಕ್ಷಿಂದ್‌ ನಂಬ್‌. 
(ಎಂದ್‌ ಮರೆಯಾಪ) 


ಅಗಸ್ತ್ಯ - ಆಹ! ಬ್ರಹ್ಮದೇವ ಏಡ ಆಸೆ ಪ್ರಕಾರ ಎಲ್ಲಾ ವರ ತಂದಾನಗುಂಡ್‌ ಈ 
ಕುಂಡಿಕೆರ ತೀರ್ಥ ಜೀವರಾಶಿಯಕ್‌ ಉಪಯೋಗವಾಯಿತಿಂಜಂಡ್‌ ಮುಕ್ತಿಪಡೆಯಡ್‌. ಈ 
ಬ್ರಹ್ಮಗಿರಿ ಪುಣ್ಯಸ್ಥಳ ಆಚಿ. ಇಲ್ಲಿ ಸಂತೋಷಪಡುವಕ್‌ ಚೆನ್ನಕಾಲತ್‌ ಬಂದಿತ್‌ ತಪಸ್‌ 
ಮಾಡುವಿ. (ಪೊರಟ್‌ ಪೋಪ) 

೨ನೇ ಸೀನ್‌ 
ಕಾಡ್‌ 
(ಓರ್‌ ಕೆಂಬಟಿ ಪೊಲೆಯ ಬಂದಿತ್‌) 
[ರಾಗ ಮುಖಾರಿ।| 
(ಬಗಿನೀಯ ಮರದವ್ವ- ಎಂಬಂತೆ) 


ಆರ್‌೦ದ್‌ ನೋಟಿರೊ| ಆರ್‌೦ದ್‌ ನೋಟಿರೋ!। ಶೂರನಾ ಕೆಂಬಟಿಯೋ |ಪ| 
ಆರಾರ ಅತ್ತಡ ಚೋರೆನ ಊತುವ। ದೀರನಾ ಕೆಂಬಟಿಯೋ ||ಅ|ಪ।| ಕೆಂಬಟಿ 
ಜಾತಿಲ್‌ ಒಬ್ಬನೆ ಬಂಬ ನಾ ಉಂಬಕುಡಿಪಕ್‌ಲೊ|| ಅಂಬ್‌ ಕನಿಚತ್‌ 
ಅತ್ತಳಕೊಂದಿತ್‌, ತಿಂಬಕ್‌ ನಾನೆಒಬ್ಬ ||೧|| ಆಚಿ ಈ ಬಯತ್‌ಕ್‌ ಅಂಜಾಯಿರ 
ಗೋವ! ಪೋಚಿಯೀಕೆಲಕೇಡ!| ಮೇಚಿಕ್‌ ಕ್‌ಟ್ಟತೆ ನರಜೀವನೂರಾರ್‌ ಆಚಿ 
ಈ ಕೆಲಕೇಡ ||೨|| ಮಾಪಾಪಂದೆಣ್ಣುವ ಮನಸರಕೊಂದಿನೊ! ಗೋಪಾಲ 
ಪೊಲತಿಯೇಡ।| ಆಪಕುಶಾಪಕು ದೋಷಕ್ಕುಡ೦ಜ ನಾ।| ಭೂಪ 
ನಾಕೆಂಬಟಿಯೋ।|೩|| 


ಏಡ ಪುದುಮೆ ಗೊತ್ತಾಚಲ್ಲ! ನಾಯೆನ್ನ್‌ ಸಾಮಾನ್ಕತ ಕೆಂಬಟೀಂದ್‌ ಗೇನ ಮಾಡತಿ. 
ಎಂಗಡ ಚಾತಿಲ್‌ ಏಡ ಸಮ ಹೂಂ ಹುಂ ಇಲ್ಲೇಂದ್‌? ಬೊಡ್ಡಿಮೋಂವ 
ಪೇರ್ತ್‌ಧೈರ್ಯತುಳ್ಳೆ? ಬೊಳ್ಳರೆಲ್ಲ ಪೋಲ್‌ ಕಂಡಕ ಚೆನ್ನ ಪೋಡಿ. ಇರ್‌ಲ್‌ ಕಂಡಕ 
ನಾ ಬೊತ್ತುವ, ಆಚಾಚಿ! ಆರ್‌ಡಾಂದ್‌ ಕೇಟತೆಂಗಿ, ಆರ್‌ಡಾಂದ್‌ ನಾ ಕೇಟ್‌ರುವಿ. 
ಬುಡುವನ! ಎನ್ನತ ಚೊಕ್ಕ್‌ನ ಪೊಲೆಯನಪ್ಪಾಂದ್‌ ಬೊಳ್ಳರೇ ಎಣ್ಣ್‌ವದ್‌ ಎಚ್ಚಕೋ 
ಕುರಿ ಕೇಟೆ, ಪೊಲೆಯ ಜಾತಿಲ್‌ ಬಲ್ಮ ಹರಾಂನಾನ್‌. ಇದೆಲ್ಲ ಪೋಡ್‌, ಕೂಟೆ, ಬಟ್ಟಿ, 
ಷಲಂಬ್‌ ನೆಯ್ಕುವ ಪಣಿವೊಂದೂ ನಾನ್‌ ಪಡಿಚಂವನಲ್ಲೇ ಅಲ್ಲ. ಎನ್ನಂಗ್‌ ಪಡಿಕಂಡು, 
ಪೊಲೆಯಕ್ಕೆಣ್ಣ್‌ನದೇ ಕೊಲ್ಲ್‌ಕೊಲೆ. ಅದೊಂದ್‌ ಏಡ ಜೀವ ಪೋಕಣೆ ಮಾಡತೆ ಬುಡೂಲೆ. 
"ಜಿಡ್ಡ್‌ ಪೊಲೆಯಕ್‌ ಜಡ್ಡೆರಚೀಂದ್‌" ಎಂಗಡ ಕಾರಣ ಮಾಡ್‌ನ ಗಾದೆ ಕೂಡ ಉಂಡ್‌. 
ಆನಗುಂಡ್‌ ಬುಡುವಕೆಯ್ಯ. ಏಡ ಪೊಲತಿ ಓರೋರೊಮ ಎಣ್ಣು; ವದುಂಡ್‌, ಮನ್‌ಷರ 
ಕೊಲ್ಲತಿ ಎತ್ತಳ ಕೊಲ್ಲತಿ, ಪಾಪ ಬಕ್ಕೂಂದ್‌. ಇದ್‌ ಪೊಟ್ಟೊನೇರೊ ಅರಿವಿಂದ್‌, 
ಚಾತ್‌ರಕೇಪಕ್‌ ಓರ್‌ ಚಾಮಿರ ಪಕ್ಕ ಪೋನ. ಆ ಚಾಮಿ ಎನ್ನ ಕಂಡಿತ್‌ ಬಂದಿಯ 
ಕೆಂಬಟೀಂದ್‌ ಬೊತ್ತಿತ್‌ ತಕ್ಕ್‌ಪರೆವ. ಎನ್ನಂಗ್‌? ಆ ಚಾಮಿರ ಮೂಂದ್‌ ಮಂಡಂಗಳ 

ಮುಗ್ಗಿಟೆ. ಅದೇ ಪೋಡಿ. ಆಚಿ ಬಂದೆ ಚಾಮಿ. ಓರ್‌ ಚಾತ್‌ರ ಕೇಪಕ್‌ ಬಂದೇಂದ್‌ 
ಎಣ್ಣ್‌ನೆ. ಬಂದೇಂದ್‌ ಎಣ್ಣಿತ್‌, ಒಳ್‌ಕ್‌ ಪೋಯಿತ್‌ ಬಲ್ಮೋರ್‌ ಓಲೆಕಟ್ಟ್‌ 
ಎಡ್‌ತಬಂದಿತ್‌, ನಾಕ್‌. ಚೆನ್ನ ಪೊಯತೊಪ್ಪು ಕನಿಪಂಜಿ ಅಳತತ್‌. ಅಲ್ಲ ಚಾಮಿ? 
ಮನ್‌ಚರ ಅತ್ತಳ ತಿಂದತೇಂಗಿ ಪಾಪ ಉಂಡ? ಚಾತ್‌ರತ್‌ ಎನ್ನೆಣ್ಣುವಾಂದ್‌ ಕೇಟೆ. ಆ 
ಚಾಮಿ ಓಲೆನ ಮರಿಚಿ, ಮರಿಚಿ, ಕುತ್ತ ಮರಿಯೋ ನಲ್ಲೋಣೆ ನೋಟಿತ್‌ ಪಾಪೋ ಇಲ್ಲೆ, 
ಗ್‌ೇಪೋ ಇಲ್ಲೆಂದ್‌ ಎಣ್ಣ್‌ಚಿ. ನಾಕ್‌ ಬಹು ಕುಚಿಯಾಯಿಪೋಚಿ. ಅಕ್ಕನಕ್ಕೆ ಆ ಚಾಮಿ 
ಓಹೋ! ಒಂದುಂಡ್‌ ಕೆಂಬಟೀಂದ್‌ ಎಣ್ಣ್‌ಚಿ. ಏಡ ಜೀವಪಾರ್‌ಚಿ. ಎನ್ನ್‌ ಚಾಮೀಂದ್‌ 
ಕೇಟೆ. ಬೆರಿಯ ಕೇಟೆ, ಆ ಚಾಮಿ ಎಣ್ಣ್‌ಚಿ, ಚಾತರತ್‌ ಎಣ್ಣುವ, ಪಟ್ಟಮರೊ, ಅಯಿಂಡ 
ಅತ್ತಕಡಿಚಿನ ಕೊಂದಿತ್‌ ತಿಂದತೇಂಗಿ ನಾವು ಬುದ್ದ್‌ಪೋಕೂಂದ್‌ ಎಳದೀಯತ್‌೦ದ್‌ 
ಎಣ್ಣ್‌ಚಿ. ಇದ್‌ ಚಾಮಿರ ಕೆಣಿಯೋ, ಅಲ್ಲಚಾತ್‌ರತ್‌ ಉಂಡೋ, ನಾಕ್‌ ಗೊತ್ತಿಲ್ಲೆ. 
ಅಕ್ಕನೆಕೆ ನಾಲಂಜಿ ಪಟ್ಟಮರ ಮುಗ್ಗಿತಾಯಿತ್‌. ಚಾತ್ರ ಚಾಮಿಕಿರಡ್‌೦ದ್‌ ಗೇನ ಮಾಡಿತ್‌ 
ಪೊರಟೆ. ಅಯ್ಕೋ ಇಂದ್‌ ಇಚ್ಚಕ್‌ ನೇರ ತೇಡಿತ್‌, ಅತ್ತಳಾಡ್‌, ಮನ್‌ಚರಾಡ್‌ ಕ್‌ಟ್ಟತೆ 
ಕೆಲಬಯಿಚಿತ್‌ ಕಯ್ಕುಲೆ, ಏಡ ಪೊಲತಿ ಮುಂಡೆ ಮನ್‌ಚರ ಕೊಲ್ಲತೀಂದ್‌ ಪೊಲಾಕಲೆ 
ಎಣ್ಣ್‌ಚಿ. ಆಂಡ ಮೂಡ್‌ ನೋಟತ್‌ ಪಟ್ಟಣಿ ಬೂವಕಾಚಿ ಇರಡ್‌, ಈಲೆ ಈ 
ಕುಂದ್‌ಕ್‌ಪೋಯಿತ್‌ ತೇಡುವಿ. (ಪೋಪ) 


ರ ರ ತೇ 


೩ನೇ ಸೀನ್‌ 

ಬ್ರಹ್ಮಗಿರಿ 
ಕೆಂಬಟಿ - (ಅತ್ತು ಇತ್ತು ಸುತ್ತು ನೋಟಿಯಂಡ್‌ ಬಂದಿತ್‌) ಪಾಳಾಯಿಪೋಡ್‌, 
ಎಲ್ಲಿಯೂ ಕಾಂಬ್‌ಲೆ. ನಡಂದ್‌ ನಡಂದ್‌ ಚೋತೆ, ಸಂಗಟಾಪ, ಓಹೋ ಅಲ್ಲಿ ನೀರ್‌ 


ಕಾಂಬ. ಕೆಲದುಂಬ ಕುಡಿಪಿ. (ಬ್ರಹ್ಮ ಕುಂಡಿಕೆಲ್‌ ತೀರ್ಥ ಕುಡಿಪ) ಕೆಲದುಂಬ್‌ಚಿ, ಈಲೆ 
ಕಾಡ್‌ನೋಟುವಿ. (ಎಂದ್‌ಪೋಪ) ೆ 


(ಬಲ್ಮದಾನ ಕರ್ನಾಡ ಪಾಂಬ್‌ ಕೆಂಬಟಿನ ಕಡಿಪ) 


ಕೆಂಬಟಿ - ಅಯ್ಕೋ! ಪಾಂಬ್‌ ಕಡಿಚತ್‌, ಪಾಂಬೋ ಪಾಂಬ್‌! 

[ರಾಗ ಜುಂಜೋಟಿ|| 
(ಅಬ್ಬಾಬ್ಬಾ ನಾಕೆಟ್ಟೆ - ಎಂಬಂತೆ) 


ಕೆಟ್ಟೆನಾ ಕೆಂಬಟ್ಟಿ| ತೊಟ್ಟತ್‌ ಪಾಂಬೆನ್ನ||ಪ|| ಪಟ್ಟಣಿ ಬುದ್ದ್‌ ನಾನ್‌| ಬಟ್ಟೆಲ್‌ 
ಚಾವೆನ್ನೆ ||ಅ।|ಪ|| ಕೊಂದಿತು ಮನ್‌ಸರ। ತಿಂದಿತು ಅತ್ತಳ|| ಇಂದ್‌ಲೋ 
ಈ ಗತಿ| ಬಂದೆಯೋ ಬಾತ್‌ಲ ||೧|| ಪೊಲತಿಕ್‌ ಗೋಳಾಚಿ| ಪೊಲೆಮಕ್ಕ 
ಪಾಳಾಚಿ।| ಅಲಂದೋರ್‌ ಕಾಕೆಪದ್ಹ್‌| ಗಳಿಗೆಲೆನ್ನ ತಿಂಗೂಲ ||೨|| 
ಕಾಲುರಿಯೇರ್‌ಚಿ|| ಮೇಲುರಿ ಗೋಳಾಚಿ|| ಮೇಲೂರ್‌ ಸೇರೂವ। ಕಾಲವೊ 
ನಾಕಾಚಿ ||೩|| 


(ಹಾ! ಎಂದ್‌ ಜೀವ ಬುಡುವ) ಯಮದೂತಂಗ ಜೀವ ಎಡ್‌ತಂಡ್‌ ಯಮಪಟ್ಟಣಕ್‌ 
ಕೊಂಡ್‌ಪೋಪ. 


xx ರ್‌ 


೪ನೇ ಸೀನ್‌ 
ಯಮಲೋಕ 
(ಯಮ ಅಳತಿತಿಪ್ಪ) 
ದೂತಂಗ - ಮಹಾಸ್ವಾಮಿಯೆ, ಅಡ್ಡಬುದ್ದತ್‌. 
ಯಮ - ದೂತಂಗಳೇ, ಎನ್ನ್‌ ಬಂದಿರ, ಬೆರಿಯ ಎಣ್ಣಿ. 
ದೂತಂಗ - ಸ್ವಾಮಿ, ನೇಡ ಅಪ್ಪಣೆ ಪ್ರಕಾರ ಭೂಲೋಕಕ್‌ ಪೋಯಿತ್‌ ಮಹಾ 
ಪಾಪಿಯಾನ ಈ ಕೆಂಬಟಿರ ಜೀವ ಕೊಂಡ್‌ಬಾತ್‌, ಇವನ ಸಾಮಾನ್ಕಕ್‌ ಬುಡುವಕಯ್ಕ, 
ಇವಂಡ ಪುದುಮೆ ಚೆನ್ನ ಕೇಳ್‌. 
1|ರಾಗ ನೋಟ್‌|| 
(ವರ ಚೋಳರಾಜ ನಗರದಿಂದ - ಎಂಬಂತೆ) 
ರಾಜ ರಾಜ ರಾಜ ಕೇಳ್‌| ಬೋಜಿರಾಜನೆ ||ಪ|| ಮೇಜಮಿಣ್ಣ ನಿಂದವಂಡ। 
ಸೋಜಿಗ ಕೇಳ್‌ ||ಅ||ಪ|| ಪೆತ್ತಪಯ್ಕು ಕೆತ್ತತ್‌ನ| ಕತ್ತಿಲರತಂವ। ಅತ್ತಕಡ್‌ಚಿ 
ಪೋರಿಕೂಡ। ಕೆತ್ತಿತಿಂದಂವ||೧|| ಕಾಕೆಪದ್ದ್‌ನಾಯಿಕತ್ತೆ ಪೋಕೆತಿಂದಿತ್‌|| 

ಬಾಕೆಪೋತ ಕನ್ನಿಯಳ| ಕಾಕಿ ಪುಡಿಚಿತ್‌ |[೨|| ಚಾವ್‌ ತಿಂಗು ಮಾವು ಕೆತ್ತು! 
ಕೂವ ತೂರುಲಾ। ನಾವ್‌ ಬೀವು ಅರಕು ಜನಡ| ನೋವು ಅರಿಯಲಾ ||೩| 
ನರರಪುಡಿಚಿ ತರರತರಿಚಿ। ಬರರ ಬರತಿತ್‌। RN ಅರೆರೆಗಳಿಗೆ| 
ಲೆರಕಿತಿಂದಂವ||೪|| 


ಸ್ವಾಮಿ, ಇವನಂತ ಸರ್ವ ಪಾಪ ಮಾಡ್‌ನಂತ ಮಹಾಪಾಪಿ ಲೋಕತ್‌ ದಾರೂ 
ಇಲ್ಲೆ. ಇದ್‌ ಖಂಡಿತ, ಆನಗುಂಡ್‌, ಯಮಕೋಡ್‌ಲುಳ್ಳಂತ ಬಲ್ಕಡಾನ ಖೈದಿ ಇವನ 
ಮಾಡತೆಕಯ್ಯ. 


ಕೆಂಬಟಿ - (ಮನತ್‌) ಅಯ್ಕೋ! ನಾನ್‌ ಕೆಟ್ಟೆ. ಯಮ ಚಾಮಿರ! ಕಣ್ಣು, ಮೂಕು, 
ಮೀಚೆಯು ಕಾಂಬಕಲೇ ಪೋಡಿಯಾಪ. ಅಂವ ಎನ್ನ ಬೆಪ್ಪದುಂಡೋ, ಈ ದಂಡ್‌ ಬಿಲ್ಲೆಕಾರ 
ಎಚ್ಚಕ್‌ ಬಲ್ಕ ಪೊಟ್ಟ್‌ ಪರಂದತ್‌, ಪಾಪಮಾಡ್‌ನದೆಲ್ಲ ನೇರೆ. ಎಂದಕ ಕಾಕೆ ಪೋಕೆ, 
ಪದ್ಹ್‌, ನಾಯಿ ನಾನ್‌ ಚತ್ಕಕೂ ತಿಂದಿತಿಲ್ಲೆ. ದಂಡ್‌ ತಕ್ಕ್‌ ಸ್ವಾಮಿರ ಕೂಡೆ ನಾನೂ ಪರೆವಿ. 
(ಬೂಬುಬುಚ್‌) ಬಾಯಿಯೇ ಬಪ್ಪಲೆಲ್ಲ, ಎನ್ನ್‌ಮಾಡಡ್‌? ಧೈರ್ಯತ್‌ ಕಣ್ಣ್‌ ಮುಚ್ಚಿತ್‌, 
ಎಣ್ಣಿರುವಿ. ಓ ಚಾಮಿ, ಈ ಬಿಲ್ಲೆ ಕಾರಡ ತಕ್ಕ್‌ ಪೊಟ್ಟ್‌ ಲಂಚತಾ, ಲಂಚ ತಾಂದ್‌, 
ಕೇಟತ್‌, ನಾನ್‌ ಕೊಡ್‌ತ್‌ಲೆ. ಆನಗುಂಡ್‌ ಇನ್ನತ ಚಾಡಿ ಎಣ್ಣುವ ಚಾಮಿ. ಕಾಕೆ, ಪದ್ಹ್‌, 
ನಾಯಿನ ನಾನ್‌ ತಿಂದಿತೇ ಇಲ್ಲೆ. ಇನ್ನತ ಪೊಟ್ಟ್‌ ಪರೆಯುವ ಬಿಲ್ಲೆಕಾರಳ' ನೀಡ ಪಟ್ಟಣತ್‌ 
ಬೆಪ್ಪಕಾಗ ಒಡೆಯ. 

ದೂತಂಗ - ಉಯಿಕೆಂಬಟಿ? ಇನ್ನತ ಚಾಡಿಯೆಣ್ಣಿಯಲ್ಲ! ಸ್ಹಾಮಿರ ಮಿಣ್ಣ್‌ಲ್‌ 
ತಕ್ಕ್‌ ಪರಿವಿಯ ಪೊಲೆಯ! (ಎಂದ್‌ ಗುದ್ದುವ) ಯಮದೇವನೆ? ಲಂಚ ಕೇಟತ್‌೦ದ್‌ 
ನೀಡ ಮಿಣ್ಣ್‌ಲ್‌ ಇಂವ ಪೊಟ್ಟ್‌ಪರಂದತಲ್ಲ! ಇನ್ನತ'೦ವ ಎನ್ನೆಲ್ಲ 
ಪಾಪಮಾಡಿತಿಕ್ಕೂಂದ್‌ ನೀನ್‌ ಗೇನಮಾಡ್‌. ಆನಗುಂಡ್‌ ಬಲ್ಕಖೈದಿ ಮಾಡತೆ 
ಬುಡುವಕಾಗ. ` 

ಯಮ - ದೂತ, ವಿಚಾರ ಇಲ್ಲತೆ ಶಿಕ್ಷೆ ಮಾಡುವದ್‌ ಧರ್ಮಲಲ್ಲ. ಆನಗುಂಡ್‌ 
ಚಿತ್ರಗುಪ್ತನ ಕಾಕ್‌. ಇವಂಡ ಪಾಪ ಪುಣ್ಯ ಅರಿಂಜಿತ್‌ ಅದಂಗ್‌ ಸರಿಯಾನ ಶಿಕ್ಷೆ ಮಾಡುವಿ. 


ದೂತ - ಅಪ್ಪಣೆ (ಎಂದ್‌ ಪೋಷ) ' 
ಚಿತ್ರಗುಪ್ತ - ಮಹಾಸ್ವಾಮಿ, ಅಡ್ಡಬುದ್ದೆ. ದೂತ ಎಣ್ಣ್‌ನನ್ನನೆ ಈ ಕೆಂಬಟಿರ 
ಓಲೆಕೆಟ್ಟ್‌ ಎಡ್‌ತ ಬಂದೆ. ಎನ್ನಾಂಡು ಅಪ್ಪಣೆ ಆಡ್‌. 

ಯಮ - ಈ ಚಂಡಾಲ ಮಾಡ್‌ನಂತ, ನಲ್ಲದ್‌ ಕೆಟ್ಟದ್‌ ಎನ್ನೆಲ್ಲ ಉಂಡ್‌ ನಲ್ಲೋಣೆ 
ನೋಟಿತ್‌ ಎಣ್ಣ್‌? 


ಚಿತ್ರಗುಪ್ತ - ಅಪ್ಪಣೆ (ಬುಕ್ಕ್‌ ಮರಿಚಿ ಮರಿಚಿ ನೋಟಿತ್‌) ಸ್ವಾಮೀ ಎನ್ನೆಣ್ಣಡ್‌. 
ಇವಂಡ ಜಮಾಬಂದಿ ನೋಟಂಡೂಂದ್‌ ಜಂಬರ ಇಲ್ಲೆ. ವಿಚಾರ ಇಲ್ಲತೆ ಬಲ್ಕ ಖೈದಿ 
ಮಾಡುವದ್‌ ನಲ್ಲದ್‌. ಆಚೇಂಗಿ, ಧರ್ಮ ಅಲ್ಲಾಂದ್‌ ನೀನ್‌ ಗೇನ ಮಾಡುವಕು ಮದಿ, 
ಆನಗುಂಡ್‌ ಎಣ್ಣುವ ಕೇಳ್‌, ನರಹತ್ಯ, ಶಿಶುಹತ್ಯ, ಗೋಹತ್ಕ ಮಾಡ್‌ನಾಂಗ್‌ ಲೆಕ್ಕ 
ಇಲ್ಲೆ. ಅಲ್ಲತೆ, ಕಟ್ಟೆ ವೊಡತತ್‌, ಕೆರೆ ತೂತತ್‌, ಕೂವ ಮುಚ್ಚ್‌ ಚಿ. ಅಂಬುಲ ಚುಟ್ಟಿತ್‌, 
ಕೈಮಡ ಬಿರಿಂಜತ್‌, ಮನೆಕ್‌ ತಿತ್ತ್‌ಬೆಚ್ಚತ್‌, ಫಲ ಮರ ಮರಿಚತ್‌, ಆಲ್‌ಮರ ಕೆತ್ತ್‌ಚಿ, 
ಅಂಗರೆಕ್‌ ಮದ್ದ್‌ ಕೆಟ್ಟ್‌ಚಿ. ಇಣಲ್ಲಿ ಎನ್ನತಾಂಡ.ದ್‌ ಎಣ್ಣ್‌? ಕಟ್ಟಾನ ಕೇಪಿಯ? 
ಅತ್ತಕಡ್‌ಚಿ, ಕೋಳಿಪಂದಿ, ಈಳೆ ಬಾಳೆ, ಪಂಜಫಲ ಅಲ್ಲತೆ, ಕೊಟ್ಟ್‌ಲ್‌ಪುಳ್ಳಿ ಕೂಡ 
ಕಟ್ಟಂತ ಮಹಾಪಾಪಿ ಆಯಿತುಂಡ್‌. ಈಂಡ ಮೇಲೂ ಕೇಪಿ, ಜಾತಿ ನೀತಿ ಅರಿಯತೆ, 
ನಲ್ಲಯಿಂಗ್‌ ಬಟ್ಟೆ ಬುಟ್ಟ್‌ಲೆ, ಬಂಬರ ಕಂಡಲ್ಲಿ ನಿಂದ್‌ಲೆ, ಸಾಧುನ ಪೊಯ್ಕ್ಯತೆ ಬುಟ್ಟ್‌ಲೆ, 
ಗುರುಮನೆಕ್‌ ಕೂಡ್‌ಚಿ, ಅರಮನೆಕ್‌ ನುಗ್ಗ್‌ಚಿ, ಚಿಂಗಾರ ಯೆಡ್‌ತತ್‌, ಬಂಗಾರ ಶಟ್ಟಿತ್ತ್‌, 
ಮಾದೇವಡ ಬಂಡಾರ ಪೊಟ್ಟಿ ಕೂಡ ಕಟ್ಟಿತಲ್ಲ! ಸ್ವಾಮಿ, ಇಂವ ಎನ್ನ್‌ ಬಾಕಿ 
ಮಾಡ್‌ಚಿಂದೆಣ್ಣ್‌. ಆನಗುಂಡ್‌ ನೇಡ ಬಂದಿಕಾನೆ ಆಕ್ಟ್‌ಲ್‌ ಬಲ್ಕ ಖೈದಿ ಏದುಂಡೋ 
ಅದನೇ ಇಂವಂಗ್‌ ಮಾಡಂಡು. 


ಯಮ - ನಲ್ಲದ್‌. ಇಂವ ಪುಣ್ಯ ಮಾಡ್‌ನದ್‌ ಎನ್ನತುಂಡ್‌ ಎಣ್ಣ್‌ 7 


ಚಿತ್ರಗುಪ್ತ - ಅಪ್ಪಣೆ, ಬುಕ್ಕ್‌, ಮರಿಚಿ, ಮರಿಚಿ ವೂಂ ಹೂಂ, ಒಂದು ಕಾಂಬ್‌ಲೆಲ್ಲ! 
ನಲ್ಲೋಣೆ ನೋಟಿತ್‌, ಓ, ಒಂದ್‌ ಕ್‌ಟ್ಟ್‌ಚಿ ಸ್ವಾಮಿ, ಓರ್‌ ತೊಂದಿಪಯ್ಕು, ಲಾಚಾರಾಯಿತ್‌ 
ನಡಪಕಯ್ಯತೆ ಎಲ್ಲಿ ಚಾವಂದ್‌ ಪೋಪಾಂಜತ್‌. ಈ ಕೆಂಬಟಿ ಅದನ ಕಂಡಿತ್‌, ಕೊಲ್ಲತೆ 
ಬುಟ್ಟ್‌ರ್‌ತ್‌. (ಎನ್ನ್‌೦ಗ್‌ ತೇರ ಮೂಳೆ ಆಯಿತಿಕ್ಕೂಂದ್‌ ಅಲ್ಲ! ! ಇಕ್ಕೊಂದ್‌ ಕ್‌ಟಳ್ವಿಚಿ 
ಸ್ವಾಮಿ, ಮಹಾ ಕುಷ್ಪವ್ಕಾದಿ ಪುಡಿಚಂತ ಓರ್‌ ಪಟ್ಟಿ, ನಿಪ್ಸ್‌ಲ್‌ ಕೆಟ್ಟ್‌ಬೆಚ್ಚಂಡ್‌ ಪೋಷದ್‌ 
ಕಂಡಿತ್‌, ಆ ಕೆಟ್ಟ್‌ ಬಲಿಪಕ್‌' ಇಂವ ಓಡಿಪೋಯಿತ್‌, ಅಂವ ನಾರುವಾನಗುಂಡ್‌ ಬುಟ್ಟಿತ್‌ 
ಬಾತ್‌. (ನಾತ ತಡ್‌ಪಕಯ್ಯತಾನಗುಂಡ್‌. ಇಲ್ಲೇಂಗಿ ಇಂವ ಬುಡುವಕಿಂಜತ) ಇಲ್ಲ 
ಒಂದುಂಡ್‌ ಸ್ವಾಮಿ, ಒಬ್ಬಂಡ ಮನೆಕ್‌ ಶಿತ್‌! ಬೆಪ್ಪಕ್‌ ಇಂವಪೋಚಿ; ಪೊರಮೆ ಜನವುಳ್ಳದ್‌ 
ಕಂಡಿತ್‌ ಬುಟ್ಟಿತ್‌ ಬಾತ್‌. (ಜನ ಇಲ್ಲೇಂಗಿ ತಿತ್ತ್‌ ಬೆಯ್ಮತೆ ಬುುವಕಿಂಜತ) 


ಯಮ - ಚಿತ್ರಗುಪ್ತ ಇದೆಲ್ಲ ಪುಣ್ಮ ಕೆಲಸ ಇಂವ ಮಾಡ್‌ಚೀಂದ್‌, ಯೋಚನೆ 

ಮಾಡತೆ, ಇವಂಡ ಕೈಲ್‌ ಕಯ್ಕಾತಾನಗುಂಡೇ ಬಾಕಿಯಾನದಾಚಿ. ಇದಂಗೊಂದು ಮಾಪ್‌ 
ಇಲ್ಲೆ. ಈ ಪಾಪಿಕ್‌ ಬಲ್ಕದಾನ ಶಿಕ್ಷೆ ಏದ್‌೦ದ್‌ ನೋಟುವಿ ಬಂದಿಕಾನೆ ಆಕ್ಟ್‌ ಬೆರಿಯ 
ಕೊಂಡ್‌ಬಾ. 


ಚಿತ್ರಗುಪ್ತ - ಬುಕ್ಕ್‌ ಮರಿಚಂಡ್‌ ಇಂಜವ, ಸ್ವಾಮಿ, ಇಕ್ಕೊಂದ್‌' ಕಾಂಬ ಆಚೇಂಗಿ 
ಅದ್‌ ಅಚ್ಚಕ್ಕ್‌ ಬಲ್ಕದಲ್ಲ. ಎನ್ನ್‌೦ದ್‌ ಕೇಪಿಯಾ? ಭೂಲೋಕತ್‌ ಉಳ್ಳಂತ್‌ ಬ್ರಹ್ಮಕುಂಡಿಕೆ 
ತೀರ್ಥವೊಂದ್‌, ಕೆಲದುಂಬ ಕುಡಿಯಿತ್‌, ಇದ್‌ ಅಚ್ಚಕ್‌ ಬಲ್ಕದಲ್ಲ ಎಣ್ಣ್‌! 


ಯಮ - ಚಿತ್ರಗುಪ್ತ ಎನ್ನೆಣ್ಣಿಯ? ಬ್ರಹ್ಮ ಕುಂಡಿಕೆ ತೀರ್ಥ ಕುಡಿಚತ ಅಹ! 


ಕಂದ|| ದಗ ಆಚಿಲ ಚಿತ್ರಗುಪ್ತ ಜಗತ್‌ ಬ್ರಹ್ಮ ಕುಂಡಿಕೆ ತೀರ್ಥವೇ ಶ್ರೇಷ್ಠ || ಪಗಯಿರ್‌ 
ಕುಳಿಚಿತ್‌ ಮಾಜನ| ಸುಗಕೇಳ್‌ ಪಡದ್‌ ಸೇರುವಶಿವಲೋಕಸತ್ಕ|| 


ಬ್ರಹ್ಮ ಸೃಷ್ಟಿ ಮಾಡ್‌ನಂತ, ಆ ಬ್ರಹ್ಮಕುಂಡಿಕೆ ತೀರ್ಥ ದೇವ ಮಾನವಕೂ, 
ಜೀವರಾಶಿಯಕೂ, ಭಕ್ತಿಮುಕ್ತಿಕ್‌ ಪ್ರಧಾನಾಂದ್‌ ಅರಿಂಜ. ಅನ್ನತ ತ್‌ರ್ಥ ಕುಳಿಚವು, 
ಸರ್ವ ಪಾಪ ಪರಿಹಾರವಾಯಿತ್‌ ಶಿವದರುಷನಕ್‌ ಪೋಂಡ:ವೇ ಹೊರ್ತು 
ಯಮಪಟ್ಟಣಕ್‌ ಕಾಲ್‌ಡುವಕಯ್ಯ. ಅನ್ನನೆ ಇಪ್ಪಕ ಈ ಕೆಂಬಟಿನ ಏಡ ದೂತಂಗ 
ಇಲ್ಲಿಕ್‌ ಕೊಂಡ್‌ಬಂದದ್‌ ಪೂರ ತಪ್ಪಾಚಿ. ಆರಲ್ಲಿ? ಬೆರಿಯ ಇವನ ಕೈಲಾಸಕ್‌ ಕಾಕಿಯ 
ಪೋ. 

ದೂತ - ಅಪ್ಪಣೆ (ಮನತ್‌) ಈ ಪುದುಮೆಕ್‌ ಎನ್ನೆಣ್ಣಂಡು. ಮಹಾಪಾಪಿಯಾನ 
ಈ ಕೆಂಬಟಿ, ಬ್ರಹ್ಮಕುಂಡಿಕೆ ತೀರ್ಥಕುಡಿಚಾಕ್ಷಣ ಶಿವಲೋಕ ಸೇರುವಕಾಚಲ್ಲ! ಇರ್‌ಲೂ 
ಪೋಲೂ ನಾನೆಲ್ಲ, ಈ ಪೋರಿ ಬೆನ್ನಳಪಂವಂಡ ಚಾಕ್ರಿ ಸತ್ಯತೂ ಧರ್ಮತೂ ಮಾಡಿತ್‌ 
ಇದುವರೆಕೂ ಶಿವದರುಷನ ಪೋಡ್‌, ಅವಂಡ ಲೋಕವೇ ಕಾಂಬಕ್‌ ಯೋಗ ಇಲ್ಲೆ. 
ಇನ್ನತ ಯಮಂಡ ಪಟ್ಟಣತ್‌ ಇಂಜಿತ್‌ ಸಾರ ಎನ್ನ್‌, ತಪ್ಸ್‌ಎಗಾಡ್‌ವಯಿನ, 
ಪಾಪಮಾಡ್‌ನಯಿನ, ಎಂಗ ಪುಡಿಚಂಡ್‌ಬಾತೆಂಗಿ ಅವು ವೈಕುಂಠೋ, ಕೈಲಾಸೋ 
ಸೇರುವಕಾಚಿ. ಈ ಬೊಡ್ಡ ಯಮಂಗ್‌ ಪಿಣ್ಣಾ ಏದ್‌ ಅಧಿಕಾರೊ ಬಾಕೊಂದರಿಯ. 
ಎನ್ನೇಂಗಿ ಚಾವಡ್‌ ಎಣ್ಣ್‌ನ ಚಾಕ್ರಿ ಮಾಡುವಿ, ಈ ಮಾರಾಯಂಡ ಕೂಡ ಆಚೇಂಗಿಯೂ 
ಪೋಯಿತ್‌ ಶಿವದರ್ಶನ ಮಾಡಿತ್‌ ಬಪ್ಪಿ. (ಏಳ್‌ ಪುಣ್ಯಾತ್ಮ ಪೋಕ) 

ಕೆಂಬಟಿ - (ಮನತ್‌) ಸ್ವಾಮಿ, ಬದ್‌ಕ್‌ನೆ. ಚಿತ್ರಗುಪ್ತ, ನಾನ್‌ ಮಾಡ್‌ನಂತ 
ಪಾಪತ್‌ರ ಎಳ್‌ದಿಬೆಚ್ಚಿಯತಲ್ಲ ಎನ್ನೆಣ್ಣಡ್‌. ನಾನ್‌ ದಾಕೂ ಅರಿವಕಾಗಂದ್‌, ಒಬ್ಬಕೂ 
ಕಾಣತೆ ಎನ್ನೊಲ್ಲೊ ಕೆಟ್ಟ ಕೆಲಸ ಮಾಡ್‌ನದ್‌ ನೇರೆ. ಈ ಕಳ್ಳ ಎಲ್ಲಿ ವೊಳ್‌ಚಂಡ್‌ ಅದನ 

ಕಂಡತೊ ಆಶ್ಚರ್ಯ. ಮುನ್‌ಸಡ ಕಣ್ಣ್‌ ಕೆಟ್ಟ್‌ಚೇಂಗಿಯೂ, ದೇವಡ ಕಣ್ಣ್‌ 
ಕೆಟ್ಟುವಕಯ್ಕಾಂದೆಣ್ಣುವದ್‌ ನೇರಾಚಿ. ಇಇ್ಲಿಮಿಣ್ಲುಕ್‌ ಪಾಪತ್‌ ಕೆಲಸ ಕಂಡಿತ 
ಮಾಡೂಲೆ. ಬ್ರಹ್ಮ ಕುಂಡಿಕೆ ತೀರ್ಥಂದೆಣ್ಣುವದ್‌ ನಾಕೆಲ್ಲ ಗೊತ್ತೇ ಇಲ್ಲೆ. ವೊನ್ನಾಂದ್‌ 
ನೀತಳ ಆಯಿತ್‌ ಆಕುಂಡ್‌೦ಜಿ ನೀರ್‌ಕುಡಿಚದ್‌ ಸತ್ಯ. ಅಚ್ಚಕಾಂಗ್‌ ಪಾಪಿಯಾನ ನಾಕ್‌ 
ಶಿವಲೋಕ ಕ್‌ಟ್ಟ್‌ಚಲ್ಲ! ಆ ತೀರ್ಥ ಮಹಿಮೆ ಎಚ್ಚಕ್‌ ಬಲ್ಕದಾಯಿತಿಕ್ಕು. ಶಿವ ಶಿವ 
ಕಾಪಾಡ್‌. ಯಮಧೂತ, ನಾಕ್‌ ನಡಪಕಯ್ಯೂಲೆ, ಎನ್ನ ಎಡ್‌ತಂಡ್‌ ಶಿವಲೋಕಕ್‌ 
ಏಳ್‌, ಇಲ್ಲೇಂಗಿ ಇಕ್ಕ ಯಮಂಗ್‌ ಎಣ್ಣುವಿನೋಟ್‌. ಅಕ್ಕಲೆ ಚಾಡಿ ಎಣ್ಣಿಯಲ್ಲ 
ಎನ್ನಾಚಿ? 


ದೂತ - ಮಹಾತ್ಮ, ಯಮಂಗ್‌ ಎಣ್ಣತೆ. ನೇಡೋ ಚಾಕ್ರಿ ಮಾಡುವ ಯೋಗ 
ಬಾತ್‌, ಎನ್ನ್‌ ಮಾಡುವ ಕಯ್ಯು, ಬಾ ನಿಪ್ಟ್‌ಲಳತ. (ಎಡತಂಡ್‌ ಪೋಪ) 


* ಡ್‌ 1 


೫ನೇ ಸೀನ್‌ 
ಪರ್ಣಶಾಲೆ 
ಕಾವೇರಿ - (ದುಕ್ಕತ್‌ಲ್‌ ಅಳತಂಡ್‌) 
1|ರಾಗ ಕಲ್ಮಾಣಿ|| 
(ಸುಂದರೀ ನಿನ್ನ - ಎಂಬಂತೆ) 

ಮಹಪಾಪಿ ಈ ಪೊಂಗಜೀವಡಾಗದಾರಕೂ ||ಪ|| ಅಹ ಚೋತೆನಾನ್‌ 
ಜನ್ಮಡ್‌ತ್‌ ಕಷ್ಟಪಟ್ಟಿತ್‌ ||ಅ|ಪ|| ಕೊದಿಯಾಯಿನಾನ್‌ ಹರಿದಯತ್‌। 
ಬದಿಕಿತಿಂಜಿತ್‌| ಅದ್‌ಬುಟ್ಟ್‌ ಅಜ್ಜಂಡ ಪ್ರೀತಿಲ್‌ ನಾ| ಉದಿಚಿಬಾಳಿತ್‌ 
[loll ಕವೇರ ಮುನಿಕ್‌ ಪಿಇ್ನ್‌ನಾನ್‌| ಮೋವಳಾಯಿತೊ॥| ಕಾವೇರಿಂದ್‌ 


ಪೆದಕೋಂದ್‌ನಾ। ಬಾವ ಕಾಲತೊ ||೨|| ಚಾಕ್‌ನಪ್ಪ ಕೈಬುಟ್ಟ್‌ಮಾ| 
ಲೋಕಸೇರ್‌ ಚಿ|| ನಾಕ್‌ದಾರ್‌ಗತಿಯೊ|ಭೂಲೋಕ ದೂರಾಚಿ।|೩|| 


ಪೊಣ್ಣ್‌ ಜನ್ಮಕ್‌ ಎನ್ನ್‌ ಸ್ವತಂತ್ರವುಂಡ್‌! ಲೋಕೋಪಕಾರಕಾಯಿತ್‌ ಈ ಅವತಾರ 
ಎಡ್‌ತಿತ್‌, ಆದಿನಾರಾಯಣಂಡ ಪಕ್ಕಲ್‌ ಲೋಪಾಮುದ್ರೆಂದೆಣ್ಣಿತ್‌ ಇಂಜದಾಚಿ. ಅಲ್ಲಿಂಜಿ, 
ಎನ್ನ ಬ್ರಹ್ಮಂಗ್‌ ದತ್ತ್‌ಮೋವಳಾಯಿತ್‌। ಕೊಡ್‌ತತ್‌. ಆ ಬ್ರಹ್ಮ ಭೂಲೋಕತ್‌ ಕವೇರ 

ಎನ್ನ ಮೋವಳಾಯಿತ್‌ ಕೊಡತಾನಗುಂಡ್‌, ಆ ಮಹಾತ್ಮಂಡ ಪಕ್ಕ ಇಕ್ಕಾಕಣೆ ಇಂಜದಾಚಿ. 
ಕೊದಿಲ್‌ ಚಾಕ್ಕಂಡಿಂಜತ ಏಡ ಅಪ್ಪ ಕವೇರ ಮುನಿಯೂ ಇಕ್ಕ ಸ್ವರ್ಗಸ್ಹನಾಚಿ. ನಾನ್‌ ಎಲ್ಲಿಕ್‌ 
ಪೋಡ್‌, ದಾರ್‌ನ ಸೇರಡ್‌! ಮೋವಳಾಯಿತ್‌ ಎನ್ನ ಚಾಕುವಂತ ಪುಣ್ಯಾತ್ಮ ಆರುಂಡ್‌! 
ನಾನ್‌ ನೆನತಂತ ಅನೇಕ ಕಾರ್ಯ ಬಾಕಿ ಉಂಡಕ್ಕುಲ! ಈ ಕ್ರೋಡದೇಶತ್‌ ದೊರೆಯಾನಂತ, 
ಚಂದ್ರವರ್ಮ ಎನ್ನ ನಂಬಿತ್‌, ಪಂಡ್‌ ತಪಸ್‌ ಮಾಡುವಕ, ಅವಂಡ ಭಕ್ತಿಕ್‌ ಮೆಚ್ಚಿತ್‌ 
ಮಿಣ್ಣಾಕ್‌ ಲೋಕೋಪಕಾರಕಾಯಿತ್‌ ತೀರ್ಥ ರೂಪ್‌ಲ್‌ ಪೊಳೆಯಾಯಿತ್‌ ಪೊರಡುವಿ; ಅಕ್ಕ 
ನೀಕೂ ನೇಡ ವಂಶಕ್ಕೂ, ನಲ್ಲದ್‌ ಮಾಡುಎಂದ್‌ ವರಕೊಡ್‌ತಿತಿಂಜ. ಅಂತ ವರದಾನ 
ಕೊಡ್‌ಪಕ್ಕು, ತೀರ್ಥ ರೂಪ್‌ಲ್‌ ಲೋಕೋದ್ಧಾರ ಮಾಡುವಕೂ ಸರೀರಾನ ಪುಣ್ಮಕಾಲ 
ಬಕ್ಕಣೆ ಪೊಣ್ಣ್‌ಡ ಧರ್ಮತ್‌ನ ಈ ನರಲೋಕತ್‌ ಕಾಪಾಡುವದ್‌ ಕಷ್ಟ ಅಕ್ಕುಲ! (ಬೇರಿಚಿತ್‌) 
ಚೀ ಭೂಲೋಕಕ್‌ ಬಕ್ಕಣೆ, ಆದಿಮಾಯೆಯಾನ ನಾಕ್‌, ಈ ಅಲ್ಪಬೇರ ಎನ್ನ್‌೦ಗ್‌. ಏಡ 
ಮನೋವೃತಕ್‌ ಭಂಗ ಬರತನ್ನನೆ ಪರಮೇಶ್ವರನ ನಂಬಿತ್‌ ಅಲ್ಲಿ ಕಾಂಬಂತ ಬ್ರಹ್ಮಗಿರಿಲ್‌ 
ಚೆನ್ನಕಾಲ ತಪಸ್‌ಮಾಡುವಿ (ಎಂದ್‌ ಪಕ್ಕಲಿಂಜಂತ ಬ್ರಹ್ಮಗಿರಿಡ ಕೊಡಿಕ್‌ ಪತ್ತ್‌ಚಿ) ಸುತ್ತು 
ನೋಟಿತ್‌ ಓಹೋ! ಈ ಗಿರಿಡ ಕೊಡಿಲ್‌ ಸಪ್ತಯುಷಿಯ ತಪಸ್‌ಕ್‌, ಅಳತಿತುಂಡ್‌. ಏಡ 
ಆಶೆ ನೆರವೇರ್‌ಚಿ. 


||ರಾಗ ಖರಹರ ಪ್ರಿಯಂ|| 
(ಯಾತಕೆ ಬಾದನೆ ಪ್ರೀತನು - ಎಂಬಂತೆ) 


ಬಂದೆನೊ ನಾನ್‌ ಈ ಬ್ರಹ್ಮಗಿರಿಯಿಕ್‌ ||ಪ|| ಇಂದ್‌೦ಜಳಖಿ ನಾನಿಲ್ಲಿ ತಪಸ್‌ಕ್‌ 
॥|ಅ|ಪ|| ಉಂಡ್‌ಲೊಯೇಳ್‌ ಮುನಿಯಳೊಡಿಲ್ಲಿ|| ಮಂಡೆನೆರತ್‌ ತಪಸ್‌ಲಳತ್‌ 
loll ಮಾಧವ ಮೆಚ್ಚ್‌ನ ನೆಲ್ಲಿಯು ಆಲ್‌।| ಕೇದಲ್‌ ಕಾಂಬಲ ಬ್ರಹ್ಮ 
ಕುಂಡಿಕೆಯೊ ||೨॥| ಪಾಪಿಯ ಕಾಣ ಈ ನಲ್ಲೊರ್‌ ಜಾಗ| ತಪಸ್‌ಕ್‌ ಕ್‌ಟ್ಟ್‌ಚಿ 
ಯೆನ್ನಡ ಯೋಗ ||೩1| ಜುಷಿಯಡ ಮದ್ಕತ್‌ ತಪಸ್‌ಕಳಪಿ|| ಈಶ ದಯಕ್‌ಲೊ 
ಮನತ್‌ ನೆನಪಿ ||೪|| 


ತಪಸ್‌ಕ್‌ ಬಂದಂತ ಎನ್ನಡ ಭಾಗ್ಕಕ್‌ ಎನ್ನೆಣ್ಣಡ್‌! ಏಳ್‌ ಮಹ ಯಷಿಯ ಇಲ್ಲಿ 
ತಪಸ್‌ಲ್‌ ಉಳ್ಳಾನಗುಂಡ್‌, ಇಯಂಡ. ನಡುಮಧ್ಯತ್‌ ನಾನ್‌ ಅಳತಂಚಕ್ಕ ಏದೋರ್‌ 
ಪೋಡಿಭಯ ನಾಕ್‌ ಇರ. ಆಹ, ಅಲ್ಲಿ ನಾರಾಯಣ ಅವತಾರ ಮಾಡ್‌ನಂತ ನೆಲ್ಲಿಮರ 
ಉಂಡ್‌, ಆಂಡ ಪಕ್ಕಲೆ ಬ್ರಹ್ಮ ಕುಂಡಿಕೆ ತೀರ್ಥ ಕೂಡ ಉಳ್ಳದ್‌ ನೋಟ್‌ಚೇಂಗಿ, ಬ್ರಹ್ಮದೇವ 
ಈ ಕುಂದ್‌ಕ್‌ ಬ್ರಹ್ಮಗಿರೀಂದ್‌ ಪೆದ ಇಟ್ಟದ್‌ ಸತ್ಯವೆ ಸರಿ. 


48 ಶ್ರೀ ಕಾವೇರಿ ನಾಟಕ 
ಯಷಿಯಡ ಮಧ್ಯತ್‌ ತಪಸ್‌ಕ್‌ ಅಳೆಪಂತ ನಾಕ್‌ ಏದೋರ್‌ ವಿಘ್ನುಬರತನ್ನನೆ, 
ಪರಮೇಶ್ವರನೂ, ಸಪ್ತ ಯಷಿಯಳೂ ಕಾಪಾಡಡ್‌. (ತಪಸ್‌ಕ್‌ ಅಳಪ) 


ರ ತ ಡೇ 


೬ನೇ ಸೀನ್‌ 
ಬನ 
(ಸುಯಜ್ಞ ಬ್ರಾಹ್ಮಣ ತಪಸ್‌ಲ್‌ ಇಷ್ಟೆ) 
ನಾರಾಯಣ - (ಬಂದ್‌ ನೋಟಿತ್‌) ಅಹ! ಈ ಭಕ್ತ ಬಹುಕಾಲತೊಟ್ಟ್‌ ತಪಸ್‌ಲ್‌ 
ಉಂಡ್‌. ಇಂವಂಡ ಮನತಾಸೆ ಎನ್ನ್‌೦ದ್‌ ಅರಿಂಜಿತ್‌ ವರ ಕೊಡ್‌ಪಿ. 
ಕಂದ|]  ಪಡದಿಯ ಬಾಗಿಯ ಸುಯೆಜ್ಛ! ಎಡ್‌ನೀಡಾಶೆಕೊತ್ತವರ ಕೇಳ್‌ ತಪ್ಪಿ ನಾನೊ॥| 
ಬುಡ್‌ ನೀ ಮಾಡುವ ತಪಸ್‌ನೆ| ಪುಡಿ ನೀಕೆನ್ನಾಂಡು ಅದ್‌ ನಾ ತಪ್ಪದ್‌ ನೇರ್‌!| 


ಸುಯಜ್ಞ, ನೇಡ ತಪಸ್‌ಕ್‌ ಮೆಚ್ಚಿತ್‌ ನಾರಾಯಣನಾನ ನಾನೆ ಬಂದದಾಚಿ. 
ಎನ್ನ್‌ಬೋಂಡು ಕೇಳ್‌ ತಪ್ಪಿ. k 


ಸುಯಜ್ಞ - (ಬೆರಿಯ ಎದ್ದ್‌ನಿಂದಂಡ್‌) ಮಹಾಸ್ವಾಮಿಯೆ ನಮಸ್ಕಾರ. 
ರಾಗ ಹಿಂದೂಸ್ಥಾನಿ ಕಾಪ|| 
| (ಮುರಹರನೆ ಪಾಲಿಸ - ಎಂಬಂತೆ) 
ಹರಿ ದಯವೋ ಕಾಟ್‌ ನೀ ||ಪ|| ವರಗುಣತ್‌ ತಾರೋ ನೀ ||ಅ||ಪ|| 
ಜಗತ್‌ಲ್‌ ನಾನ್‌ಲೊ| ಪಗಲಿರ್‌ಕೇಳ್‌ಲೋ।| ಸುಗಕ್‌ ನಾ ಬೋಡುಲೆ|| 


ನಗಧರನಿನ್ನಲೊ ||೧|| ಮಾಡುವ ತಪಸ್‌ಕ್‌|| ಬೋಡುವಿ ಚಾಗಕ್‌।| ತೇಡಿತ್‌ 
ಕಾಟಿತ್‌! ಮಾಡ್‌ ನೀ ಗುಣತ್‌।|೨|| 


ಸ್ವಾಮಿ, ಭೋಗ ಬಾಗ್ಕಕ್ಕಾಯಿತ್‌ ಆಶೆಬೆಚ್ಚಿತ್‌ ತಪಸ್‌ಮಾಡುಲೆ. 
ಲೋಕೋಪಕಾರಕಾಯಿತ್‌ ತಪಸ್‌ ಮಾಡಂಡೂಂದ್‌ ದುಂಬ ಆಶೆ. ಆಚೇಂಗಿ, 
ತಪಸ್‌ಕ್‌ ಯೋಗ್ಕವಾನಂತ, ಪರಿಶುದ್ಧವಾನ ಸ್ಥಳಕ್‌ಟ್ಟತೆ ಸ್ವಾಮಿನ ನಂಬಿತ್‌ 
ಇಂದಾಕನೆ ತಪಸ್‌ಮಾಡ್‌ನದಾಚಿ. ಮಹಾಸ್ವಾಮಿ ಇಂದ್‌ ಪ್ರತ್ಕಕ್ಷವಾನದ್‌ ಏಡಭಾಗ್ಯ. 
ದಯಬೆಚ್ಚಿತ್‌ ನಲ್ಲೊರ್‌ ಜಾಗನಾಕ್‌ ಎಣ್ಣಿತಂದಿತ್‌ ತಪಸ್‌ಳ್‌ ಎಷು ಇಲ್ಲತನ್ನನೆ 

ನಡತಿ ತರಂಡೂಂದ್‌ ಬೋಡುವಿ (ನಾರಾಯಣ ನಾರಾಯಣ ನಾರಾಯಣ ಎಂದ್‌ 
ಸ್ಮರಣೆ ಮಾಡುವ) 

ನಾರಾಯಣ - ಭಕ್ತ, ಇಚ್ಚಕಾಂಗಾಯಿತ್‌ ನೀನ್‌ ಕಷ್ಟಪಟ್ಟಿಯಲ್ಲ. ಇರಡ್‌ ಈ 
ನಾರಾಯಣ ಸ್ಮರಣೆ ಭಕ್ತಿಲ್‌ ಎಚ್ಚಕ್‌ ಮಾಡುವಿಯೋ ಅಚ್ಚಕಾಯಿರ ಕಾಲನೀಕೂ, ನಿನ್ನನ್ನನೆ 
ಸ್ಮರಣೆ: ಮಾಡುವಯಿಂಗೂ, ಏಡ ವೈಕುಂಠ್‌ ವಾಸ ಇಂಜಿತ್‌ ಸುಗಪಡಿ, 
ಲೋಕೋಪಕಾರಕಾಯಿತ್‌ ಆಶೆಬೆಚ್ಚಿತ್‌ ತಪಸ್‌ ಮಾಡುವಂತ ನೀಕ್‌ ಸಹಾಯವಾಯಿತಿಪ್ಪಕ್‌ 
ಇದ; ಏಡ ಅಂಶವಾನಂತ ಈ ದೇವ ಕನ್ನಿನ ನೀಕ್‌ ಮೋವಳಾಯಿತ್‌ ತಂದಿಯೆ. ಇಂದ್‌ 
ಮಿಣ್ಣಾಕ್‌ ಇವಕ್‌ ಸುಜ್ಯೋತಿಂದ್‌ ಪೆದ ಇರಡ್‌. ಮಿಣ್ಣಾಕ್‌ ಕನಕೆಂದೆಣ್ಣುವ, ಯಕ್ಷಿಣೀ 
ಸ್ತ್ರೀ ತೀರ್ಥ ರೂಪಾಯಿತ್‌ ಪೊರಡುವಕಾಲತ್‌, ಇವಳೂ ತೀರ್ಥಾಯಿತ್‌ ಪೊರಟಿತ್‌ ಲೋಕಕ್‌ 
ನಲ್ಲದ್‌ ಮಾಡಡ್‌. ನೇಡ ಆಶೆಪ್ರಕಾರ ನೀಕ್‌ ತಪಸ್‌ಕ್‌ ಪರಿಶುದ್ಧವಾನ ಜಾಗ ಕೇಳ್‌. 


ಕಂದ|| ಪೊರಡ್‌ ನೀ ಕ್ರೋಡದೇಶಕ್‌! ದೊರೆಚಂದ್ರವರ್ಮ ಆಳುವರಾಜಿಯಡಿಕ್ಕ|| 
ಪರಬ್ರಹ್ಮಪೆದತ್‌ಡಲ್ಲಿ| ಓರ್‌ ಕುಂದುಂಡ್‌ಲ ಬ್ರಹ್ಮಗಿರಿ ಪುಣ್ಯಜಾಗ॥| 

ಸಾದಿ, ಗೊತ್ತಾಚ, ಇಲ್ಲಿಕ್‌ ಪಕ್ಕಲ್‌ .ಚಂದ್ರವರ್ಮ ದೊರೆ 
ರಾಜ್ಯಭಾರಮಾಡುವಂತ ಕ್ರೋಡದೇಶ ಉಂಡ್‌. ಆ ದೇಶಕ್‌ ಪಡಿಇಗ್ಲಾರ್‌ ದಿಕ್ಕ್‌ಲ್‌, 
ಪಂಡ್‌ ಸಹ್ಯಾದ್ರಿಂದ್‌ ಪೆದ ಇಂಜಂತ ಕುಂದ್‌ಕ್‌, ಬ್ರಹ್ಮದೇವ, ಬ್ರಹ್ಮಗಿರೀಂದ್‌ರ 
ಪೆದ ಇಟ್ಟಂತ ಪ್ರೇಷ್ಠವಾನ ಕುಂದ್‌ವುಂಡ್‌. ಆ ಕುಂದ್‌ಕ್‌ ಬಲಭಾಗತ್‌ ಆಗ್ನೇಯ 
ಗಿರೀಂದೂ; ಎಡಬಾಗತ್‌ ಗಜರಾಜಗಿರೀಂದು ಉಂಡ್‌. ಆ ಗಜರಾಜಗಿರಿ 
ಗೋಪ್ಶ್ಕವಾಯಿತೂ ತಪಸ್‌ಕ್‌ ಯೋಗ್ಕವಾಯಿತೂ ಉಳ್ಳಂತ ಪುಣ್ಮ ಸ್ಥಳಂದ್‌ ಅರಿಂಜ. 
ಇದನ ಅರಿಂಜಿತ್‌ ಯಕ್ಷಿಣಿಯಾನಂತ ಕನಕೆ ಅಲ್ಲಿ ತಪಸ್‌ ಮಾಡಿಯಂಡ್‌ ಉಂಡ್‌. 
ಅಲ್ಲಿಕ್‌ ಈ ಸುಚ್ಕೋತಿನ ಕಾಕಿಯಂಡ್‌ ಪೋಯಿತ್‌ ತಪಸ್‌ ಮಾಡಿತ್‌ ನಡ ಮನಸಾಸೆನ 
ತ್‌ೇತ. ನಾಪೋಪಿ. (ಮರೆಯಾಪ) 

ಸುಯಜ್ಞ- ಆಹ! ನಾರಾಯಣ ದೇವ ಮೆಚ್ಚಿತ್‌ ತಂದಂತ ಈ ಸುಜ್ಕೋತಿನ ಗುಂಡ್‌ 
ಏಡತಪಸ್‌ಕ್‌ ದುಂಬ ಸಹಾಯ ಆಚಿ. ಏಡ ಈ ಮೋವಳ ಕಾಕಿಯಂಡ್‌ ಕ್ರೋಡ ದೇಶತ್‌ 
ದೊರೆನ ಕಂಡಿತ್‌, ಅವಂಡ ದೇಶತುಳ್ಳಂತ ಗಜರಾಜ ಗಿರಿಕ್‌ ತಪಸ್‌ ಮಾಡುವಕ್‌ ಪೋಪಿ 
(ಇಬ್ಬರು ಪೊರಟ್‌ ಪೋಪ) 

೭ನೇ ಸೀನ್‌ 
ಬ್ರಹ್ಮಗಿರಿ 
(ಅಗಸ್ತ್ಯ ಯಷಿ ತಪಸ್‌ ಮಾಡಿಯಂಡಿಪ್ಪ) 
ಕಾಕಾಲಕ - ರಾಕ್ಸಸ ಬಂದ್‌ ನಿಂದಂಡ್‌. 
||ರಾಗಃ ವರಾಳಿ|| 
(ಅ ಮೇರಿ ಮೇರಿ ಪೊಣ್ಣೆ - ಎಂಬಂತೆ) 


ಜಂವ್ಕಾನ ಊರ್‌೦ಜಿ ನಾ ಮನ್‌ಸತೇಡಿ ಬಂದೆನೋ ||ಪ|| 
ಅಂಮ್ಕೂರ್‌ಲ್‌ಕ್‌ಟ್ಟ್‌ನಯಿನ ಅಂವಿ೦ಕಿ ಅಂವಿಂಕಿ ತಿಂಬಿನೊ ||ಅ||ಪ|| 
ಕಡಿಪಾಲ ಪಲ್ಲ್‌ ಏಡಪಚ್ಚೆರಚಕ್‌ಟ್ಟತೆ|| ಚೆಡಿಬಪ್ಪನಾಕೆನ್ನಂಗೊ ತೊಂಬೆರಚಿ 
ತಿಂಗತೆ ||೧|| ಪೊಟ್ಟೆಬಣ್ಣವುಳ್ಳಯಿನ ತಿಂದಿನೊತೂನಾರಲು|| ಕ್‌ಟ್ವಂಡು 
ಕುಣಕ್ಲಿ ಮೀಶೆ ಬಂದನಲ್ಲ ಆಣ್‌ಲಾ||೨॥| ಒಮ್ಮಕ್ಕ್‌ ಒಬ್ಬಮದಿ 
ಕುಮ್ಮೆದುಂಬ ತಿಂಬಿನಾ || ನಮ್ಮೆಲ್‌ ನಾಳ್‌ಲ್‌ ನಾ ದಮ್‌ಕಟ್ಟೆ ತಿಂಬಿನಾ 
||೩|| ಮನ್‌ಸರತಿಂದ್‌ತಿಂದ್‌ ಮನತ್‌ಡಾಶೆ ಪೋಯಿಲೆ!| ಮನೆಮನೆ ಇಂದ್‌ 
ತೇಡಿ ದಾರುನಾಕ್‌ ಕ್‌ಟ್ಟ್‌ಲೆ||೪|| 


ಕಾಕಾಲಕ ರಾಕ್ಷಸಂದೆಣ್ಣುವ, ಬಂಬನೆ ನಾನ್‌. ಇಂದ್‌ ವಿದ್‌ ಪಾಪಿರ ಮೂಡ್‌ 
ನೋಟ್‌ನೆನೊಃ ಆಹ ಮನಸರ ಕ್‌ಟ್ಟ್‌ಲೆಲ್ಲ! ಅಯ್ಕೊ ಎನ್ನ್‌ಮಾಡಡ್‌. ಕೆಲಬಯಚಿತೂ 
ಕಯ್ಯುಲೆಲ್ಲ, ಹಾ! ಈ ಸಮಯತ್‌ ಒಬ್ಬನ ಕ್‌ಟ್ವಿತುಂಡೇಂಗಿ, ಹೂಂ, ಅಂವನ ಪುಡಿಚಿ, 
ಮರಿಚಿ, ಕರಿಚಿ, ತರಿಚಿ, ಕಡಿಚಿ ಈ ಪೊಟ್ಟೆಕ್‌ ದುಂಬ್‌ಚಿರುವಕಿಂಜೆ. ಕ್‌ಟ್ಟ್‌ಲೆಲ್ಲ 
ಎನ್ನಮಾಡಡ್‌. ನಲ್ಲದ್‌, ಈ ಕುಂದ್‌ ತೇರ ನೋಟುವಿ (ನಲ್ಲೋಣೆ ನೋಟಿತ್‌ 
ತೆಳಿಚಂಡ್‌) 


||ಠಾಗ ಜುಂಜೋಟಿ ನೋಟ್‌ || 
(ಮಾಡಲಾರೆ ಮಾಡಲಾರೆ ಪೊಡವಿ- ಎಂಬಂತೆ) 
ಕಂಡೆಯಿಲ್ಲಿ ಕಂಡೆಯಿಲ್ಲಿ। ಉಂಡ್‌ ಒಬ್ಬನಳತಿತ್‌ ||ಪ|| ಪಂಡ್‌ಕೆಜ್ಜ 
ಧರ್ಮತೇಡ। ಕಂಡದಾಚಿ ಕಣ್ಣ್‌ಕ್‌ ||ಅ||ಪ|| ಅತ್ತುಯಿತ್ತು ನೋಟಿತಿವನೊ। 
ಬೆತ್ತಲೆ' ಅಳತಿತ್‌|| ತಿತ್ತ್‌ಕೊತ್ತ ಇರುಷಿಯೋ ಎನ್ನೊ!. ಬೊತ್ತುವಿನಾಪುಡಿಪಕ್‌ 
॥|೧|| ಬುಟ್ಟತೇಂಗಿ ಕೆಟ್ಟೆಯಿವನ। ಪೊಟ್ಟೆಲೊಂದುಡಲ್ಲೆಲಾ|| ನೆಟ್ಟಿನಾಪುಡಿಚಿ 

ತಿರಿಕಿ। ಕುಟ್ಟಿಕೊಲ್ಲುವಿ ನೇರ್‌ಲಾ ||೨|॥| ಬಂದದ್‌ಬರಡ್‌ಯಿದ್‌ಲೊ। 
ಕೊಂದಲ್ಲತೆ ಬುಡುವುಲೆ|| ತಿಂದಲ್ಲತೆ ಯೇಡ ಆಶೆ| ಇಂದ್‌ ಖಂಡಿತ 
ಪೋಪ್‌ಲೆ||೩1| 
ಆನದಾಚಿ, ಇವನ ಪುಡಿಚಿತ್‌ ಮುಗ್ಗುವದ್‌ ನೇರ್‌. (ಮೆಲ್ಲೆ ಪಕ್ಕಪೋಪ) ಓಹೋ! 
ಇಂವ ಯಷಿಯೊ ಎನ್ನೊ, ಕಣ್ಣ್‌ದಂಡ್‌ ಮುಚ್ಚಿಯಂಡ್‌ ಮಣ, ಮಣ, ಮಣಾಂದ್‌, 
ಪಚ್ಚುವ ಪುಡಿಚತೇಂಗಿ ಎನ್ನೇಂಗಿ ಶಾಪಯಿಡುವೊ, ಪೋಡಿ ಆಪಕ್ಕುಲ! ಶಾಪ 
ಇಡುವಕ್‌ೇ೦ದ್‌ ಬಾಯಿಪಳೆಪಕ, ಇವಂಡ ಪಣಿ ವೌೊರಿಕಿರುವಿ, ಪಿಣ್ಣು ಎನ್ನ್‌ಮಾಡು, 
ಎಂದಿತು ಈ ಸಮಯತ್‌ ಇವನ ಬುಟ್ಟೆನೊ, ನಾನ್‌ ಕೆಟ್ಟೆ, ಆನಗುಂಡ್‌ ಮೆಲ್ಲೆಪೋಯಿತ್‌ 
ದಂಡ್‌ಕೈಲ್‌ ತಬ್ಬಿಪುಡಿಪಿ (ತಬ್ಬುವ). 
ಅಗಸ್ತ್ಯ - (ಜ್ಞಾನತ್‌ ಇದನ ಅರಿಂಜಂಡ್‌) ಅಂವ ಪುಡಿಪದು, ಬಾಣಪೋಲತ 
ವೊರ್‌ಚವುಟ್‌, ತೆರನ್‌ೇ೦ಡ್‌ ಚವುಟ್‌ಚಿ. ಆ ಚವುಟ್‌ಲ್‌ ವುರ್‌ ವುರ್‌ಡಂಡ್‌ ಬಂದಿತ್‌ 
ಡಬ್ಬರಾಂದ್‌ ಬ್ರಹ್ಮಕುಂಡಿಕೆ ತೀರ್ಥಕ್‌ ಬುದ್ದಿತ್‌, ಅಲ್ಲಿಂಜೆದ್ದಿತ್‌ ಕೈಕಾಲ್‌ ಬರತೆ ಬುದ್ದ್‌. 
ಹಾಂ! ಎಂದ್‌ ಪ್ರಾಣಬುಟ್ಟತ್‌. 
ದೂತಂಗ - ಸ್ವರ್ಗಲೋಕ ದೂತಂಗ ವಿಮಾನಯೆಡ್‌ತಂಡ್‌ ಬಂದ್‌ ನಿಂದಂಡ್‌. 
[ರಾಗ ಕಲ್ಮಾಣಿ|| 
(ನಾರಾಯಣ ಎನ್ನಿರೊ - ಎಂಬಂತೆ) 


ನರಲೋಕ ಬುಟ್ಟ್‌ ಬಾರೊ| ರಕ್ಕಸನೀನ್‌| ಸುರಲೋಕಸೇರ್‌ ಬಾರೊ ॥|ಪ|| 
ಸುರೇಂದ್ರನೀಕ್‌ ಅಯಚೊರ್‌ವಿಮಾನತ್‌ನಿಬೆರಿಯಲಳತ್‌| ಪೊರಡ್‌ ಪೋಕ 
ದೇವಲೋಕ] ಸೇರಿ ಅಲ್ಲಿ ಸುಗತ್‌ಬಾಳ್‌ ॥|ಅ||ಪ|| ತೊಡುವಕ್ಕೆನಿನ್ನ ಆಗಾ| 
ರಕ್ಕಸಕೇಳ್‌| ಪಡದೀಯಡಿಂದ್‌ ಯೋಗ!।| ಮಾಡ್‌ನೆಲ್ಲ ಪಾಪಪೋಚ 
ಬ್ರಹ್ಮಕುಂಡಿಕೆ ತೀರ್ಥದಯತು| ನೋಟ್‌ಖಷಿಡಾಪಾದತಟ್ಟಿತ್‌। ಪೋಡಿ 
ಬೋಂಡನೀಕ್‌ ಕೇಳ್‌ ||೧॥ 


ರಾಕ್ಷಸ, ನೀನ್‌ ಮಹಾಪಾಪಿಷ್ಟನಲ್ಲತೆ, ನಿನ್ನ ತೀ೦ಡ್‌ನವು ಕೂಡ ನರಕಕ್ಕ್‌ 
ಪೋಂಡು. ಆಚೇಂಗಿ, ಬ್ರಹ್ಮಕುಂಡಿಕೆ ತೀರ್ಡ್‌ಕ್‌ ನೀನ್‌ ಬುದ್ದಾನಗುಂಡೂ, 
ಮಹಾತ್ಮನಾನಂತ ಅಗಸ್ತ್ಯ ಇರುಷಿಡ ಪಾದನೀಕ್‌ ಪಟ್ಟಾನಗುಂಡೂ, ನೇಡ ಸರ್ವಪಾಪ 
ಪರಿಹಾರ ಆಯಿತ್‌ ಸ್ವರ್ಗಕ್‌ ಕಾಕಿಯಬಪ್ಪಕ್‌ ದೇವೇಂದ್ರ ನೀಕ್‌ ಈ ವಿಮಾನತ್‌ನ ಎಂಗಡ 
ಕೈಲ್‌ ತಂದಿತ್‌ ಅಯಚದಾಚಿ. ನೇಡಭಾಗ್ಕಕ್‌ ಎನ್ನಣ್ಣಲು! ಬ್ರಹ್ಮಕುಂಡಿಕೆ ತೀರ್ಥಮಹಿಮೆ 

ನೋಟ್‌ ಎಚ್ಚಕ್‌ ಬಲ್ಕದ್‌. ಪಂಡ್‌ ಜನ್ಮತ್‌ ನೀನ್‌ ನಲ್ಲಬ್‌ಮಾಡ್‌ನಾನಗುಂಡ್‌ 
ಅವಸಾನ ಕಾಲತ್‌ ತೀರ್ಥದರುಷನಕ್‌ ಕಾರಣ ಆಚಿ. ವಿಮಾನತ್‌ ಅಳೆ, ಬೆರಿಯ ಪೋಕ 
(ಪೊರಟ್‌ ಪೋಪ) 
ಅಗಸ್ತ್ಯ - ರಾಕ್ಷಸನ ವಿಮಾನತ್‌ ಕೊಂಡ್‌ಪೋಪದ್‌ ಕಂಡಿತ್‌. 
ಕಂದ|| ಕಣ್ಣ್‌ಕ್‌ಕಂಡೆನೊಯಿಂದ್‌ ನಾ| ಯೆನ್ನಿದ್‌ಬ್ರಹ್ಮಕುಂಡಿಕೆ ತೀರ್ಥಮಹಿಮೆ|| 
ಡನ್ನತರಕ್ಕಸಪಾಪಿಯು| ಪುಣ್ಮಪಡದ್‌ ಸುರಲೋಕ ಸೇರ್‌ನದಾಶ್ಚರ್ಯ॥| 


ಆಹ, ಮಹಪಾಪಿಯಾನಂತ ರಾಕ್ಷಸ, ಅನೇಕ ನರಹತ್ಯ ಮಾಡಿತ್‌ ಎನ್ನ ಕೂಡ 
ತಿಂಬಕ್‌ ಬಾತ್‌. ಅನ್ನತವಂಗ್‌ ನಾನ್‌ ಚವುಟುವದು ಕೈಕಾಲ್‌ ತಪ್ಪಿತ್‌ ಆ 
ಬ್ರಹ್ಮಕುಂಡಿಕೆಕ್‌ ಬುದ್ದತ್‌. ಆ ಮಾತ್ರಕ್‌ ಅವಂಗೂ ಕೂಡ ಸ್ವರ್ಗಲೋಕ ಕ್‌ಟ್ಟ್‌ನದ್‌ 
ನೋಟ್‌ಚೇಂಗಿ, ಆ ಬ್ರಹ್ಮತೀರ್ಥ ಎಚ್ಚಕ್‌ ಬಲ್ಕದೋ ಗೊತ್ತಾಪ್‌ಲೆ. ಪಂಡ್‌ ಏಡ 
ಪ್ರಾರ್ಥನೆ ಪ್ರಕಾರ ಬ್ರಹ್ಮದೇವ ಈ ಬ್ರಹ್ಮಕುಂಡಿಕೆ ತ್‌೯ರ್ಥ ಕಲ್ಪಿಚಿಟ್ಟದಾಚಿ. ಅನ್ನತ 
ತೀರ್ಥತ್‌ ಪಾಪಿ, ಪರದೇಶಿಯ ಕೂಡ, ಮುಕ್ತಿ ಪಡೆವದ್‌ ನಾಕೂ ಸಂತೋಷವೆ. ಆ 
ಮಹಾತೀರ್ಥಕ್‌ ಆಯಿರ ನಮಸ್ಕಾರ ಇಲ್ಲಿಂಜಿ ಮಾಡಿತ್‌, ಸ೦ಚಾರಕಾಯಿತ್‌ ಬಡಕ್‌ 
ದಿಕ್ಕ್‌ಪೋಯಿತ್‌ ಬಪ್ಪಿ (ಎಂದ್‌ ಪೋಷ) " 


೩ನೇ ಅಂಕ 
೧ನೇ ಸೀನ್‌ 
(ಆದಿ ಚಂದ್ರವರ್ಮ ದರ್ಬಾರ್‌) 
ರಾಜ - ಮಂತ್ರಿನ ನೋಟಿತ್‌. "| 
||ರಾಗ ಕೇದಾರ|| 
(ದೋಷವನಿಂಗೈಸಿದೇ ರಮಣಿ - ಎಂಬಂತೆ) 


ರಾಜಂಗೊತ್ತಮಂತ್ರಿಯಕೇಳ್‌। ಬೋಜನೆಬಾಳ್‌ ||ಪ|| ರಾಜಿಯತ್‌ಬಾಗಿಯ 
ಸುಖ। ಸೋಜಿಗಾವೊಲೆಣ್ಣ್‌ನಾಕ್‌ ನೀ ||ಅ||ಪ|| ಯೇಡದೇಶಸುತ್ತು ಮುತ್ತು| 

ನಾಡ್‌ನಗರತೂ॥ ಮಾಡ್‌ನಬೊಳೆಯೆನ್ನನೆ| ಕೇಡ್‌ದೋಷಬಂದದುಂಡ ||೧॥| 
ನಂದಾನಪ್ರಜೆಯಳೆಲ್ಲ। ಯೆಂದುಭಕ್ತಿಲ್‌!। ಕಂದಾಯಕ್‌ನೊಂದವತೆ| 
ತಂದ್‌ಡುವಬಂಡಾರಕ್‌।|೨|| 


ಮುಂತ್ರಿಯೆ, ಏಡ ದೇಸತ್‌ ವಿಶೇಷಯೆನ್ನ್‌, ಕಾಲಕ್‌ ಸರಿಯಾಯಿತ್‌ 
ಮಳೆಬೊಳೆಯಾಯಿತ್‌ ಪ್ರಜೆಯ ಭಾಗ್ಯಬರ್‌ಕತ್‌ಲ್‌ ಇಂಜಂಡ್‌ ಕಂದಾಯ ಕಾಣಿಕೆ 
ಸರಿಯಾಯಿತ್‌ ತಪ್ಪದುಂಡ. 


ಮಂತ್ರಿ - ಮಾರಾಜನೇ ಕೇಳ್‌. 


ಕಂದ|| ಧರ್ಮತ್‌ ಬಾವಳರಾಜನೆ| ಕರ್ಮಕ್‌ದೇಶತ್‌ಜನಡಂಜಿಸತ್ಕತ್‌ನಡಪ।| 
ದುರ್ಮರಣಡೆಂದುಲೊಡಿಲ್ಲೆ| ವರ್ಮೆಲ್‌ಸುಗಸಂತೋಷತ್‌ ಬಾವಲಪ್ರಜೆಯ 


[loll 
ಸ್ವಾಮಿಯೆ, ನೇಡದೇಶತ್‌ ಪ್ರಜೆಯ ರಾಜಭಕ್ತಿನಲ್ಲೋಣೆ ಬೆಚ್ಚಂಡ್‌ ಕಾಲಕ್‌ 
ಸರಿಯಾಯಿತ್‌ ಕಂದಾಯ ಕಾಣಿಕೆ ತಂದಂಡ್‌ ಸುಗತ್‌ಬಾವ. 


ರಾಜ - ಮಂತ್ರಿಯೆ ನೇಡ ತಂತ್ರತೂ, ಸತ್ಮತೂ ದೇಶಕಾಡ್‌, ಪ್ರಜೆಯಕಾಡ್‌ ದರಿದ್ರ 
ಬಪ್ಪಕ್‌ ಕಾರಣಯಿಲ್ಲೆ ಪೆರ್ತ್‌ ಸಂತೋಷ. 


(ಸೇನಾಧಿಪತನ ನೋಟಿತ್‌) 


ಕಂದ॥ ಪಡೆದೀರಸೇನಾಧಿಪನೆ| ಲಡಾಯಕ್‌ಡ೦ಜತೆದಂಡ್‌ಬಾಳಿಯಡೆಲ್ಲಾ|| 
ಪುಡಿಪಳಬಾಣಕುತೋಕ್‌ಕು| ನ್‌ೇಡಪ್ಪಣೆ ಮೀರತೆಶೂರರೊಯೆಂದುನಡಪಷ॥ 


ಸೇನಾಧಿಪ, ಏಡದಂಡ್‌ ದಾಳಿತೇರ ಶತ್ರುವಕ್‌ ಬೊತ್ತತೆ ಯುದ್ಧಮಾಡುವ 
ಧೈರ್ಯತೂ ಆಶೆಲೂವುಂಡ. 


ಸೇನಾಧಿಪ - ಮಹಾರಾಜನೆ ಅರಿಕೆಮಾಡುವಿ. 


ಕಂದ ದಂಡೂದಾಳಿಯ ರಾಜನೇ। ಪುಂಡೆಕ್ಕಮಾಡಂದೆಣ್ಣಿ ಅಂದಂದ್‌ ಕೇಪ|| ಕಂಡ್‌ಲೆ 
ಯುದ್ದಕ್‌ ಬಪ್ಪವು| ತುಂಡ್‌ತುಂಡ್‌ಲೊಮಾಡಿಶೂರರಡುಕುವನೇರ್‌।| 
ಸ್ವಾಮಿ, ಪಡಯಾಳಿಯೆಳೆಲ್ಲ ಎಕ್ಕ ಲಡಾಯಕ್‌ ಪೋಕಾಂದ್‌ ಅಂದಂದ್‌ ಎನ್ನ 
ಕೇಟಂಡುಂಡ್‌. ಆಚೇಂಗಿ ಸುತ್ತು ಮುತ್ತುರಾಜಂಗ ನೇಡ ಪೋಡಿಕಾಯಿತ್‌ ಯುದ್ದಕ್‌ 
ಬಪ್ಪವು ದಾರುಯಿಲ್ಲೆ. 

ರಾಜ - ಆಹ! ನಿನ್ನಂತ ಶೂರಸೇನಾಧಿಪ ಇಪ್ಪಕ್ಕ ಶತ್ತುರು ಭಯ ನಾಕ್‌ ಇಪ್ಪಕ್‌ 
ಕಾರಣಯಿಲ್ಲೆ. ಪೆರ್ತ್‌ಸಂತೋಷ, 

ದೂತ - ಮಹಾ ಸ್ವಾಮಿಯೆ, ಸುಯಜ್ಞಂದೆಣ್ಣುವ ಪಟ್ಟನೂ ಅವಂಡ ಮೋವಳೂ 
ಕೂಡ ರಾಜದರುಷನಕ್ಕ್‌ ಕಾತಂಡ್‌ವುಂಡ್‌. 


ರಾಜ - ನಲ್ಲದ್‌, ಬೆದಿಯ ಕಾಕಿಯ ಬಾ 
ಸುಯಜ್ಞ- (ಮೋವಳು ಕೂಡ ರಾಜಸಭೆಕ್‌ ಬಂದಿತ್‌) ರಾಜನೆ, ನೀಕ್‌ನಲ್ಲದಾಡ್‌. 


ರಾಜ - ಸ್ವಾಮಿ, ನಮಸ್ಕಾರ, ದಯಬೆಚ್ಚಿತ್‌ ಅಳೆತಿತ್‌ ಅಪ್ಪನು ಮೋವಳು 
ಒಂದಾಯಿತ್‌ ಬಂದಂತ ಸಂಗತಿ ಅಪ್ಪಣೆ ತರಂಡೂಂದ್‌ ಕೇಟವಿ. 


ಸುಯಜ್ಞ - ರಾಜ ನೀಡ ಕ್ರೋಡದೇಶಕ್‌ ಪಡಿಂಇಗ್ಲಾರ್‌ ಬಾಗತ್‌ವುಳ್ಳಂತ 
ಬ್ರಹ್ಮಗಿರಿಕ್‌ ಮುಟ್ಟಿತ್‌, ಗಜರಾಜಗಿರಿ ಉಂಡ್‌ೇ೦ದ್‌ ಅರಿಂಜಿತ್‌ ನೀಡಪಕ್ಕ 
ಬಂದದಾಚಿ. 


ರಾಜ - ಸ್ವಾಮಿ, ಗಜರಾಜಗಿರಿ ವುಳ್ಳದ್‌ನೇರ್‌. ಅಲ್ಲಿ ಎನ್ನುಂಡು ಎನ್ನತಾಂಡು ಎಣ್ಣಿ. 
ಸ ಸುಯಜ್ಞ - ನೇಡ ಅದಿಕಾರತುಳ್ಳ, ಆ ಗಜರಾಜಗಿರಿಲ್‌ ಕೆಲವು ಕಾಲ 
ತಪಸ್‌ ಮಾಡಂಡೂಂದ್‌ ಆಶೆಲುಳ್ಳಾನಗುಂಡ್‌, ದಯಬೆಚ್ಚಿತ್‌ ನೀನ್‌ ಅನುಮತಿ 
ತಂದಿತ್‌, ಮಿಣ್ಣ್‌ಕ್‌ ರಾಕ್ಷಸಂಗಳಾಡ್‌ ಕಳ್ಳಕಾಕರಾಡ್‌ ದಾರೂ ಏಡ ತಪೋಭಂಗ 


ಮಾಡತನ್ನನೆ, ನೀನ್‌ ನಡತಿತಾತೇಂಗಿ ಮಹ ಪುಣ್ಮ ಇಕ್ಕು. ಇದನಗುಂಡ್‌ ನೀಕೂ 
ನೇಡ ರಾಜ್ಮಕೂ, ಪ್ರಜೆಯಕೂ ನಲ್ಲದಾಕು. ಎನ್ನೆಣ್ಣುವಿಯ? 


ರಾಜ - ಸ್ವಾಮಿ, ಏಡ ದೇಶಕ್ಕೊಳಪಟ್ಟ ಗಜರಾಜಗಿರಿಲ್‌ ತಪಸ್‌ 
ಮಾಡುವಾಂಗ್‌ ದುಂಬ ಸಂತೋಷ. ಈಂಡಮೇಲು ತಪಸ್‌ಳ್‌ ವಿಫ್ನು ಇಲ್ಲತನ್ನನೆ 
ನಡತಿತಪ್ಪದ್‌ ರಾಜಧರ್ಮ. ಇದಂಗಾಯಿತ್‌ ಪೋಡಿಬೋಂಡ, ದಯಬೆಚ್ಚಿತ್‌ 
ತಪಸ್‌ಕ್‌ ಪೋಯಿ. 

ಸುಯಜ್ಞ- ನಲ್ಲದ್‌, ರಾಜ ನೀಕ್‌ ನಲ್ಲದಾಡ್‌. (ಅಪ್ಪನು ಮೋವಳು ಪೋಪ) 

ರಾಜ - ಮಂತ್ರಿಯೆ, ಸುಯಜ್ಞ: ಬ್ರಾಹ್ಮಣ ಗಜರಾಜಗಿರಿಕ್‌ ತಪಸ್‌ಕ್‌ 
ಪೋನಾನಗುಂಡ್‌, ಏದೋರ್‌ ತೊಂದರೆ ಆಕತನ್ನನೆ ಅಂದಂದ್‌ ಎಚ್ಚರಿಕೆ ಯೆಡ್‌ತವಂಡು, 
ಇದ್‌ನ ಖಂಡಿತ ಮರೆಯತೆ. 

ಮಂತ್ರಿ - ಅಪ್ಪಣೆ 
ರಾಜ - ಮಂತ್ರಿಯೆ, ಪದಿನೆಟ್ಟ್‌ಕೊಂಬ್‌ ಸದ್ದ್‌ಕಡಂಗ್‌ನಂತ ಏಡ ದೇಶತ್‌ನೊ 


ದೇಶತ್‌ ಪ್ರಜೆಯಳೊ, ಬಯತ್‌ ಕಾಲತ್‌ ನೋಟುವಕ್‌ ನಾಕ್‌ ಆಶೆವುಳ್ಳನಾಗುಂಡ್‌, ಚೆನ್ನಕಾಲ 
ದೇಶ ತಿರಿಗಿಯಂಡ್‌ ಬವ. 


ಮಂತ್ರಿ - ರಾಜನೆ, ನಾಕ್‌ ಚೆರಿಯ ಬಯತ್‌, ನೇಡದಯತ್‌ ನಾನ್‌ 
ಮಂತ್ರಿಯಾಪಕಾಚಿ. ಈ ಕ್ರೋಡ ದೇಶಕಾಯಿತ್‌ ನೀನ್‌ ಪೆರ್ತ ಕಷ್ಟವೂ, ನಷ್ಟವೂ ಪಟ್ಟಿತ್‌ 
ಪಾರ್ವತಿರ ವರದಾನತೂ, ಕವೇರಯಷಿಡ ದಯತೂ, ಈ ದೇಶಕ್‌ಟ್ಟ್‌ಚಿಂದ್‌ ಪೆರ್ತ್‌ಕುರಿ 
ಎಣ್ಣುವಿ, ಆಂಡ ಪೂರ್ವಾಪರ ದಯಬೆಚ್ಚಿತ್‌ ಎಣ್ಣಿತರಂಡು. 


ರಾಜ “ ಮಂತ್ರಿ ಆ ಕತೆ ಪೇರ್ತ್‌ ಬಲ್ಕದ್‌. ಈಂಡ ಮೇಲೂ ನಾಕ್‌ ಪೆರ್ತ್‌ 
ಬಯತ್‌ಕಾಲ. ಮರವು ಜಾಸ್ತಿ, ಆಚೇಂಗಿಯೂ ಗೊತ್ತುಳ್ಳಾನ ನೀಕ್‌ ಎಣ್ಣುವಿ. 


ಎಂಗ ಸಾತ್ವಿಕರಾನಂತ ಸೂರ್ಯವಂಶತ್‌ ಕ್ಷತ್ರಿಯಂಗ. ನಾಕ್‌' ಗೊತ್ತಿಂಜನ್ನನೆ 
ಏಡಪ್ಪ ಅಜ್ಜಂಡ ಕಾಲತಿಂಜು ಎಂಗಡ ರಾಜ್ಯ ಬಂಗಾಳ. ಅದಂಗ್‌ ಮಿ೦ಇತ ಸಂಗತಿ 
ನಾಕರಿಯ. ಎಂಗಡ ಬಂಗಾಳ ರಾಜ್ಕತ್‌ ಏಡ ಅಜ್ಜ, ರಾಜನಾಯಿತಿಂಜದಲ್ಲತೆ ಇಪ್ಪರ 
ಏಡಪ್ಸ ಚಂದ್ರಗುಪ್ತ ಪೆರ್ತ್‌ ಕಾಲ ರಾಜ್ಯಭಾರ ನಡತಿಯಬಾತ್‌. ಚಂದ್ರವರ್ಮ೦ದೆಣ್ಣುವ 
ನಾನ್‌ ಒಬ್ಬನೆ ಮೋಂವ, ಗೊತ್ತಾಚಲ್ಲ? 


ಮಂತ್ರಿ - ಮಹಾರಾಜನೇ ನೇರ್‌. ಅಚ್ಚಕ್‌ ಬಲ್ಕ ರಾಜ್ಯ ಬುಟ್ಟಿತ್‌ ಈ ದೇಶಕ್‌ 
ಎನ್ನಂಗ್‌ ಬಂದಿರ? 


ರಾಜ - ಅದ್‌ ಕೇಪಿಯ! ಜಮದಗ್ನಿ ಯುಷಿಡ' ಮೋಂವ, 
ಪರಶುರಾಮನಿಂಜತಲ್ಲ! (ನೇರ್‌) ಅಂವ ಮಾತೃಹತ್ಕ ದೋಷತ್‌ತವಕ್‌ 
ಭೂಪ್ರದಕ್ಷಿಣೆ ಪೊರಟ್‌ಪೋನ ಪಳಮೆ, ನೀಕ್‌ ಗೊತ್ತುಂಡ ? (ನಲ್ಲೋಣೆ ಗೊತ್ತ್‌) 
ಆ ಸಮಯತ್‌ ಕಾರ್ತವೀರ್ಯಾರ್ಜುನ ರಾಜ ಕಾಮದೇನು ಬಲಿಪಳ ಆಶೆಲ್‌ 
ಪರಶುರಾಮಂಡ ಅಪ್ಪ ಜಮದಗ್ನಿ ಯಷಿನ ಅನ್ಮಾಯಾಯಿತ್‌ ಕೊಂದತ್‌, (ಅದ್‌ 
ನೇರ್‌) ಅಪ್ಪನ ಕೊಂದಸಂಗತಿ ಅರಿಂಜಿತ್‌ ಪರಶುರಾಮ ಮಹಚೆ ಲ್‌ ಬಂದಂವ 
ಕಾರ್ತವೀರ್ಯಾರ್ಜುನನ ಕಂಡಿತ್‌ ಪಡೆಪೊತ್ತತ್‌ ಅವನ ಕೊಂದದಲ್ಲತೆ ಅವಂಡ 
ವಂಶತ್‌ನ ನಾಶಮಾಡ್‌ಚಿ. ಎಂದಿತೂ ಚೆಡಿ ಸಮಾದಾನ ಆಗತೆ ಕೃತ್ರಿಯಡ 
ವಂಶತ್‌ನತೇರ ಇರುವತ್ತೊಂದ್‌ ಕುರಿ ಭೂಸಂಚಾರ ಮಾಡ್ಕಂಡ್‌ ಕೊಲ್ಲುವದು 
ಚೆಡಿ ಸಮಾಧಾನ ಆಚಿ. (ಅದ್‌ ನೇರೆ) ಆ ಕಾಲತ್‌ ಚತ್ತವು ಅಲ್ಲತೆ ಬಾಕಿ ಉಳ್‌೦ಜವು 

ಅಂವಂಡ ಪೋಡಿಕಾಯಿತ್‌ ಒಬ್ಬಂಡ ರಾಜ್ಯ ಒಬ್ಬಂಗ್‌, ಒಬ್ಬಂಡ ಅರಮನೆ ಒಬ್ಬಂಗ್‌ 
ಇನ್ನನೆ ದಿಕ್ಕಾಪಾಲಾಯಿತ್‌ ಚದರಿಯಂಡ್‌ ಕುಂದ್‌, ಕಾಡ್‌, ಯಷಿಯಡ ಪರ್ಣಶಾಲೆ 
ಕೂಡ ಸೇರಿಯಂಡತ್‌, ಅಕ್ಕ ಏಡಪ್ಪ ಚಂದ್ರಗುಪ್ತನೂ ಬೊತ್ತಿತ್‌ ಎಂಗಡ ಬಂಗಾಳ 
ದೇಶತಿಂಜಿ ಎನ್ನೊ ಕಾಕಿಯಂಡ್‌ ಈ ಪಡ್‌ಲಾರ್‌ ದಿಕ್ಕ್‌ ಬಪ್ಪಕ ಬಟ್ಟೆಲ್‌ ಅಪ್ಪಂಗ್‌ 
ಎದೆನೊಂಬಲ ಬಂದಿತ್‌ ಸ್ವರ್ಗಸ್ಥವಾಚಿ. ಮಂತ್ರಿಯೆ! ಸತ್ಯವಂತನಾಯಿತೂ, 
ಧರ್ಮಪ್ರಭುವಾಯಿತೂ, ಇಂಜಂತ ಏಡ ಅಪ್ಪನ ಗೇನಮಾಡ್‌ಚೇಂಗಿ ಇಕ್ಕಲೂ 
ದುಃಖ ಬಪ್ಪ. (ಕಣ್ಣ್‌ ನೀರ್‌ಡುವ) 


ಮಂತ್ರಿ - ರಾಜನೆ ವೃಸನಪಡತೆ ದೇವಡ ಅಪ್ಪಣೆ. ಎನ್ನ್‌ಮಾಡುವಕಯ್ಯ. 


ರಾಜ - ಮಂತ್ರಿಯೇ, ಪಿಣ್ಣು ಕೇಳ್‌. ನಾನೋ, ಒಬ್ಬನೆ ಎನ್ನ್‌ಮಾಡಡ್‌, ಎಲ್ಲಿಕ್‌ 
ಪೋಡ್‌೦ದ್‌ ದುಕ್ಕತೇ ಏಡಪ್ಪ ಎಕ್ಕಲು ನೆನಪಂತ ಪಾರ್ವತಿನ ನಾನೂ ನೆನತಂಡ್‌ 
ಮಹದೇವಿಯೇ, ಅಡಿಯು ಆಕಾಶ ಇಲ್ಲತ ಎನ್ನ ಕಾಪಾಡ್‌೦ದ್‌ ನೆನತಿತ್‌ ಈ ದಿಕ್ಕೇ 
ನಡಂದ್‌ಬಂದನ್ನನೆ ಬಯಿಟಾಯಿ ಪೋಚಿ. ಅಲ್ಲಿ ಒರ್‌ ಕಾಡ್‌ಕಂಡಿತ್‌ ಆಂಡ ಒಳ್‌ಕ್‌ ನುಗ್ಗಿ 
ಪೋಯಿತ್‌ ಬಲ್ಕದಾನೋರ್‌ ಪಾಮರ ಕ್‌ಟ್ಟ್‌ ಚಿ. ಆಂಡ ಅಡಿಲ್‌ ಅಳಪಕೂ, ಬುದ್ದವಕೂ 
ಚಾಯಿಯಾಯಿತ್‌ ಕಂಡಿತ್‌ ಅಲ್ಲಿ ಅಳತಂಡದಾಚಿ. ಏಡ ಕರಕರೆ 3ಣೀರನಕೆ ಚೆನ್ನದಿನ ಇಲ್ಲಿ 
ಮಹಾದೇವಿ ಪಾರ್ವತಿನ ತಪಸ್‌ ಮಾಡುವಿಂದ್‌ ಗೇನ ಬೆಚ್ಚಿತ್‌ ಪಗ ಇರ್‌ಲ್‌ ವರ್‌ಕ್‌ 
ಊಣ್‌ ಬುಟ್ಟಿತ್‌ ಚೆನ್ನದಿನ ಭಕ್ತಿಲ್‌ ತಪಸ್‌ ಮಾಡ್‌ನೆ. ಒನ್ನಾಂದ್‌ ಇರ್‌ಲ್‌ ನಾಕ್‌ 
ಒರಕ್‌ಬಾತ್‌. ಆ ಒರಕತ್‌ ಚಾಯುಳ್ಳ ಓರ್‌ ಪೊಣ್ಣ್‌ ಏಡಪಕ್ಕಬಂದಿತ್‌ ಏಡಪೆದ ಎಣ್ಣಿತ್‌, 
ಚಂದ್ರವರ್ಮ ಎನ್ನಂಗ್‌ ಬೊತ್ತುವಿಯ? ನೀಡ ಅಪ್ಪಮಾಡ್‌ನಂತ ದೇವಿ ಪೂಜೆಕೂ ಇಕ್ಕನೀನ್‌ 
ಭಕ್ತಿಲ್‌ ಮಾಡ್‌ನಂತ ತಪಸ್‌ಕೂ, ಮೆಚ್ಚಿತ್‌ ನೀಕ್‌ ನಲ್ಲದ್‌ ಮಾಡುವಕಾಯಿತ್‌ ಬಂದಂತ 
ಪಾರ್ವತೀಂದ್‌ ಎನ್ನನಂಬ್‌. ಇಲ್ಲಿಂಜಿ ನೀನ್‌ ಪಡಿಣಗ್ಲಾರ್‌ ಸಮುದ್ರತ್‌ರ ಪಕ್ಕಪೋ. ಬಟ್ಟೆಲ್‌ 
ಗಂಧರ್ವ ದೇವತೆಯ ಭೂಲೋಕಕ್‌ ಬಂದಿತ್‌ ಸಂತೋಷಪಡುವಂತ ಬಲ್ಮದಾನ 
ಕಾಡಾಯಿತುಳ್ಳಂತ ರಾಜ್ಕಕ್‌ಟ್ಟು. ಆ ರಾಜ್ಕತ್‌ರ ಪೆದ ಕ್ರೋಢದೇಶ. ಆ ದೇಶತ್‌ 
ಬ್ರಹ್ಮಗಿರಿಂದೆಣ್ಣುವ ಕುಂದ್‌ವುಂಡ್‌. ಆಂಡ ಸುತ್ತೂಮುತ್ತೂ ಅಡಿಲೂ ಕೊಡಿಲೂ 
ಪೆರ್ತ್‌ಯಷಿಯ ತಪಸ್‌ಮಾಡುವ. ಅಲ್ಲ ಸಾಧುವಾನಂತ ಕವೇರ ೬ರುಷಿಡ ಸೇವೆಮಾಡ್‌. ಆ 
ಗುರುವೆ ನೀಕೂ ನ್‌ಡವಂಶಕೂ ದೇವಾಂದ್‌ ಭಕ್ತಿಲ್‌ ನೆನತಂಡಿರ್‌. ಮಿ೦ಣಾಕ್‌ ನೀಕ್‌ 
ಅವನಗುಂಡ್‌ ನಲ್ಲದೆತ್ತು. (ಇದನಗುಂಡೆ ಎಂಗಕ್‌ ಗುರುವೆ ಮುಖ್ಕವಾಯಿತ್‌ 
ಗುರುಸ್ಥಾನಂದೆಣ್ಣುವ ಕೈಮಡ ಕೆಟ್ಕವಕಾಚಿ). ಭಕ್ತ, ಆ ಯಷಿಸೇವೆ ಮಾಡ್ಕಂಡ್‌ ಬಾ. ಆ 
ಕ್ರೋಢದೇಶವೆ ನ್‌ಡವಂಶಕ್ಕೆಲ್ಲ ಶಾಶ್ಚಿತವಾನ ಜನ್ಮಭೂಮಿ ಆಡ್‌. ಆ ದೇಶಕ್‌ ಸಾಧಾರಣ 
ನಡುಮಧ್ಯ ನೋಟಿತ್‌ ನಲ್ಲೋರ್‌ ವಲಂಪುರಿ ಮಾಡಿಯಾ (ಬಲ್ಕದಾನ ಪಟ್ಟಣ). ಚೆನ್ನಕಾಲತ್‌ 

ನಾನ್‌ ಲೋಕೋಪಕಾರಕಾಯಿತ್‌ ಕಾವೇರಿ ಅವತಾರಯಡ್‌ತಿತ್‌ ಶೀರ್ಥರೂಪ್‌ಲ್‌ ಆ 
ವಲಂಪುರಿಕಾಯಿತ್‌ ಬಪ್ಪಿ. ಲಕ್ಕನೆಕ್ಕೆ ನೇಡ ಕ್ಷತ್ರಿಯ ವಂಶ ಆ ಕ್ರೋಢ ದೇಶದುಂಬಿತಿರಡ್‌. 
ಅನ್ನತ ನೇಡವಂಶತ್‌ನ ನೋಟಿತ್‌ ಬಲ್ಕದಾನ ವರತಪ್ಪಿ. ಇದ್‌ ಸತ್ಯಂದ್‌ ನಂಬ್‌. ಸಾಧು 
ಬೊತ್ತತೆ ಇದ, ಶತ್ರು ನಾಶಕಾಯಿತ್‌ ಈ ಚಂದ್ರಾಯುಧ ಬೆಪ್ಪಿ, ಇದನ ಎಕ್ಕಲೂ ಅರೆ ಕೆಟ್ಟ್‌ಲ್‌ 
ತೆಕ್ಕಿಚಿರ್‌ (ಇದೇ ಪೀಚೆಕತ್ತಿ) ಮಂತ್ರಿಯೆ ಬೆರಿಯ ಒರಕ್‌ತೆಳಿಂಜಿತ್‌ ನೋಟನಕೆ 
ಏಡಮಿಣ್ಣಲಿಂಜಂತ ಕಗ್ಗಲ್ಲ್‌ಕ್‌.ತಾಕಿತ್‌ ಬೆಚ್ಚಂತ ಚಂದ್ರಾಯುಧ ಕಂಡದಾಚಿ. ಮಹದೇವಿ 
ಎಣ್ಗ್‌ ನಂತ ತಕ್ಕ್‌ ಕೇಪದು ಏಡ ಅಪ್ಪನ ಗೇನಬಾತ್‌. ಏಡ ಅಪ್ಪ ಸದಾ ದೇವಿ 
ಪೂಜೆಮಾಡ್‌ನಲ್ಲತೆ ಏದೊರ್‌ ತಿಂಡಿ ತೀರ್ಥತ್‌ೇ೦ಡುವಾಂಜಿಲ್ಲೆ, - ಇದಲ್ಲತೆ ಯೆಂಗಡ ಬಂಗಾಳ 
ರಾಜ್ಯವೇ ದೇವಿ ಪೂಜೆಮಾಡಂಡೂಂದ್‌ ರಾಜಾಜ್ಞೆ ಮಾಡಿತಿಂಜತ್‌. (ಇಂದೂ ಮಹಕಾಳಿ 
ಪೂಜೆ ನಡಂದಂಡೆ ಉಂಡ್‌) ಮಂತ್ರಿಯೆ, ಎನ್ನೆಣ್ಣಡ್‌. ಇದ್‌ ಮಹಪಾರ್ವತಿಂದೆ ಗೇನಮಾಡಿತ್‌ 
ಭಕ್ತಿಲ್‌ ಚಂದ್ರಾಯುಧತ್‌ರ ಕೈ ಪುಡಿನ ತ್‌೦ಡಿತ್‌ ಕೈತೊತ್ತಿತ್‌ ಅರೆಲ್‌ ಚಿಕ್ಕ್‌ಚಿಟ್ಟದಾಚಿ. 
ಬಲ್ಕೊರ್‌ ಆನೆ ಧೈರ್ಯ ಬಂದನಕೆ ಆಯಿತ್‌ ಮಹದೇವಿ ಎಣ್ಣ್‌ನನ್ನನೆ ಪೊರಟ್‌ ಬಪ್ಪಲ್ಲಿ 
ಚೆನ್ನದಿನತ್‌ ಈ ಕ್ರೋಢದೇಶ ಕ್‌ಟ್ಟಿತ್‌ ಬ್ರಹ್ಮಗಿರಿನ ಕಂಡ್‌ ಪುಡಿಚಿತ್‌ ಕವೇರ ಯಷಿಡ 
ದರುಶನಕ್‌ ಯೋಗಯೆತ್ತ್‌ಚಿ. 

ಮಂತ್ರಿ - ಮಹರಾಜನೆ, ಪೆರ್ತ್‌ ಕಷ್ಟಪಟ್ಟಿಯಲ್ಲ. ಇಪ್ಪರ ಎನ್ನಾಚಿ. 

ರಾಜ - ಎನ್ನೆಣ್ಣಡ್‌. ಯಷಿನ ಕಂಡಿತ್‌ ಮೂಂದ್‌ ಕುರಿ ಕಾಲ್‌ ಪುಡಿಚಂಡ್‌ 
ಮಹದೇವಿ ಎಣ್ಣಾನ ತಕ್ಕ್‌ತೇರ ಎಣ್ವದು ಯಷಿ ಸಂತೋಷಪಟ್ಟಿತ್‌ ಮಹದೇವಿಡ 
ಪ್ರೀತಿಕ್‌ ಪಾತ್ರನಾನಂತ ಚಂದ್ರವರ್ಮನೆ, ನೀನೆ ಭಾಗ್ಯಶಾಲಿ, ನೀಕೂ ನಿನ್ನಗುಂಡ್‌ 
ಮಿಣ್ಣುಕ್‌ ಆಪಂತ ನೇಡ ವಂಶಕ್ಕೆಲ್ಲಾ ಈ  ಕ್ರೋಡ'ದೇಶವೆ 
ಜನ್ಮ ಭೂಮಿಯಾಯಿತಿಕ್ಕಂಡೂಂದ್‌ ಮಹದೇವಿ ನೀಕ್‌ ವರ ತಂದಾಂಗ್‌ ಸರಿಯಾಯಿತ್‌, 
ಮಿಣ್ಣಾಕ್‌ ತೋರ್ಥರೂಪಾಯಿತ್‌ ಅವತಾರ ಎಡ್‌ಪಂತ ಕಲ್ಲ್‌ಕಾವೇರಿ. ಪಿಲ್ಮ್‌ ಭೂಮಿ, 
ಸೂರ್ಯಚಂದ್ರ ನಕ್ಷತ್ರ ಸಹಿತ ಇಕ್ಕೆನೆಕ್ಕೆ ನೇಡ ಕ್ಲತ್ರಿಯವಂಶಕ್ಕೆಲ್ಲ ಈ ಕ್ರೋಢದೇಶ 
ಜನ್ಮ ಭೂಮಿಯಾಯಿತ್‌, ದೇವಿಪೂಜೆಲೂ, ಗುರುಭಕ್ತಿಲೂ, ನೇಡವಂಶತ್‌ರ 
ವೃದ್ಧಿಯಾಯಂಡ್‌ ಬರಡ್‌೦ದ್‌, ನಾನೂ ಸಂತೋಷಪಟ್ಟಿತ್‌ ವರತಂದೆ. (ಗುರುವೇ 
ಎಂಗಕ್‌ ಮುಖ್ಯದೇವಾಂದ್‌ ಎಣ್ಣುವಾಂಗ್‌ ದಂಡನೆ ಆಶೀರ್ವಾದ) ಭಕ್ತ, ಚಂದ್ರವರ್ಮ, 
ಏಡಪರ್ಣಶಾಲೆಲ್‌ ಇರ್‌. ಏವಂಡೊ ಪೋಡಿಯಿಲ್ಲೆ. ಅದೇ ರೀತಿ ಗುರುಸೇವೆ ಮಾಡ್ಕಂಡ್‌ 
ಪೆರ್ತ್‌ ಭಕ್ತಿಲ್‌ ಇಂಜದಾಚಿ. ಒನ್ನಾಂದ್‌'ಗುರುಕ್‌ ಪೂ ಪರಿಪಕೂ, ಪಣ್ಣ್‌ ಪಲಕಾಯಿತೂ 
ಆ ಬ್ರಹ್ಮಗಿರಿಡ ಪಡಿಣ್ಲಾರ್‌ ಪೋನಲ್ಲಿ ಅಲ್ಲಿ ಬಲ್ಕದಾನೊರ್‌ ಕೆರೆಯೂ ಆ ಕೆರೆಲ್‌ 

ಪೊಣ್ಣಾಳ್‌ಕುಳಿಪದೂ ಕಂಡದಾಚಿ. ಆಯಿಂಡ ಪೈಯಿಕಿ ವೊರ್‌ಮೂಡಿರ ಚಾಯಿಚಂದತ್‌ನ 
ಮಂತ್ರಿಯೆ! ಎಣ್ಣುವಕ್‌ ಏಡ ವೊರ್‌ ಬಾಯಿ ಪೋರ. ದೇವಕನ್ಮಳೆ ಸರಿಂದ್‌ 
ಗೇನಮಾಡಿತ್‌ ಬಂದಿತ್‌ ಯಷಿಕ್‌ ಈ ಸಂಗತಿ ಎಣ್ಣ್‌ನದಾಚಿ, ಯಿ ದಿವೃಜ್ಞಾನತ್‌ 
ಅರಿಂಜಿತ್‌ ಚಂದ್ರವರ್ಮು ನೀನ್‌ ಅಲ್ಲಿಕೆನ್ನ೦ಗ್‌ ಪೋಯ? ಗಂದ'ರ್ವ೦ಗ 
ಸಂತೋಷಪಡುವಂತ ಬಕೇಶ್ವರಂದೆಣ್ಣುವ ಕೊಳವೇ ಆ ಕೆರೆ. ಆ ಚಾಯಿಕರತಿ ಪೊಣ್ಣೆ 
ತುಂಬುರಂದೆಣ್ಣವ ಗಂಧರ್ವ೦ಡ ಮೋವ ಅಂಬಾ ಮೈತ್ರಿ. ಅವಡ' ಮೇಲೆ ನೀಕ್‌ ದುಂಬ 
ಆಸೆ ಉಂಡ್‌೦ದ್‌ ಕಾಂಬ, ನಲ್ಲದ್‌! ನೀನ್‌ ನಾಳೆ ಪೋಯಿತ್‌ ಅಲ್ಲಿ ಒಳ್‌ಚಂಡ್‌ 
ಇರ್‌. ಅವು ದೇವಲೋಕತಿಂಜಿ ತೆರಕೆ ಕೆಟ್ಕಂಡ್‌ ಆಂಡ ಬಲತ್‌ ಪಾರ್ಮಂಡ್‌ ಬಪ್ಪದೂ, 
ಪೋಪದೂ ಗೊತ್ತಾಚಲ್ಲ! ಅವ ಬಂದಿತ್‌ ತೆರೆಕೆ ಅಯಿಚಿತ್‌ ಕುಳಿಪಕ್‌ ಇಳಿವಕ್ಕ ಮೆಲ್ಲೆ 
ಅವಡ ತೆರೆಕೆ ಎಡ್‌ತಂಡ್‌ ಬಂದ್‌ರ್‌. ಪಿಣ್ಣ ನಾನ್‌ ಬಟ್ಟೆ ಮಾಡುವಿಂದ್‌ ಎಣ್ಣ್‌ ನನ್ನನೆ 
ನಾನ್‌ ಪಿತ್ಕಂದ್‌ ಮಾಡಿತ್‌, ತೆರಕೆ ಏಡ ಯಪಷಿಕ್‌ ಕೊಡ್‌ತದಾಚಿ. 


ಮಂತ್ರಿ - ಮಹಾರಾಃ:ನೆ, ಏಡ ಜೀವಕೆ ಪೋಡಿಯಾಪ. ಪೀಣ್ಣಾ ಎನ್ನಾಚಿ. 


ರಾಜ - ಮಂತ್ರಿಯೇ, ಏವಂಗೂ ಪೋಡಿಯಾಪದೆ ಸರಿ. ಆ ಕಾಡ್‌ತ್‌ರ 
ಗಂಧರ್ವವನ. ನರಮನುಷ್ಯ ಪೋಪಕೇಕಯ್ಕ. (ಈರುಳ್ಳಿ ಬನ, ಕರ್ತಂಗಾಡ್‌, 
ಚೋಪುಂಗಾಡ್‌, ಕಾರ್ಯಾರ್‌ಬನ ಸಾಕ್ಷಿ) ಆಯುಧ'ಪಾಣಿಯಳಾನ ವನಪಾಲಕ 
ತಿರಿಗಿಯಂಡಿಪ್ಪ. ಏಡ ಗರುಡ ದಯತೆ ಈ ಕೆಲಸ ಮಾಡ್‌ನದಾಚಿ. ಇಪ್ಪರ ಅವಕುಳಿಚಿತ್‌ 
ಪೋಪಕಾಲತ್‌ ತೆರಕೆ ಕಾಣತೆ ಮಹಚೆಡಿಲ್‌ ಸಖಿಯಳ ಅಪ್ಪಂಡ ಪಕ್ಕ ಗಂಧರ್ವಲೋಕಕ್‌ 
ಅಯಚಿತ್‌ ಅವ ಅಲ್ಲಿಯೆ ಇಂಜತ್‌. ಸಖಿಯ ಪೋಯಿತ್‌ ತುಂಬುರ ಗಂಧರ್ವಲ೦ಗ್‌ 
ಎಣ್ಣುವದು ಅಂವ ಪೆರ್ತ ಚೆಡಿಲ್‌ ಭೂಲೋಕಕ್‌ ಬಪ್ಪ. ಯಷಿಡ ತಪೋ ಶಕ್ತಿಕ್‌ ಬೊತ್ತಿತ್‌ 
ಸಮಾಧಾನತ್‌ ಬುಷಿಡ ಪಕ್ಕ ಬಾತ್‌. ಯಷಿ ಸಂತೋಷತ್‌ ಗಂಧರ್ವನೆ ಕೇಳ್‌. ನೀನ್‌ 
ಬಂದದ್‌ ನಾಕ್‌ಗೊತ್ತಾಚಿ: ಏದೊಂದು ಕರ್ಮಾನುಸಾರ ಆಪದೂ ಬಪ್ಪದೂ ಉಳ್ಳದ್‌, 
ಗೊತ್ತಾಚಲ್ಲ? ಈ ಚಂದ್ರವರ್ಮ ಸೂರ್ಯವಂಶತ್‌ ಕೃತ್ರಿಯರಾಜ, ಇಂವಂಡ ರಾಜ್ಕ 
ಬಂಗಾಳ. ಪರಶುರಾಮಂಡ ಪೋಡಿಕಾಯಿತ್‌ ಇಲ್ಲಿಕ್‌ ಬಂದದಾಚಿ. ಮಹಾಪಾರ್ವತಿಡ 
ವರದಾನ ಪ್ರಕಾರ ಈ ಕ್ರೋಡದೇಶ ಇಂವಂಡ ವಂಶಕ್ಕೆಲ್ಲ ಜನ್ಮಭೂಮಿ ಆಪ. ಈಂಡ 
ಮೇಲೂ ಪಾರ್ವತಿ ಅಂಶವೆ ಲೋಕೋದ್ಹಾರಕ್‌ ತೀರ್ಥರೂಪಾಯಿತ್‌ ಉದ್ಭವವಾಯಿತ್‌ 
ಕಾವೇರಿಂದೆಣ್ಣುವ ಪೆದತ್‌ ಸಮುದ್ರಸೇರುವ. ಇನ್ನತ ಪುಣ್ಮಭೂಮಿಲ್‌ ಈ ರಾಜನ 
ಸೇರಿತ್‌ ನೀಡಮೋವ ಸಂತೋಷಪಡುವನ್ನನೆ ನೀನ್‌ ಮಾಡ್‌೦ದ್‌ ಕೇಟವಿ. ಗಂಧರ್ವ 
ಸಂತೋಷತ್‌ ಮೋವಡ ಪಕ್ಕ ಪೋಯಿತ್‌ ಅವಕ್‌ ಸಮಾಧಾನ ಮಾಡಿತ್‌ ಯಷಿಡ 
ಪಕ್ಕಬಾತ್‌. ಯಷಿ ಸಂಶೋಷಪಟ್ಟಂಡ್‌ ಎಲ್ಲರೂ ಆ ಬಕೇಶ್ವರ ಕೊಳಕ್‌ ಪೋಯಿತ್‌ 


ಶ್ರೀ ಕಾವೇರಿ ನಾಟಕ 59 


ಗಾಂಧರ್ವ ಪದ್ಧತಿ ಪ್ರಕಾರ ಕೈಪುಡಿಚಿತ್‌ ನಾಕ್‌ ದಾರೆ ಬೂಕ್‌ಚಿ. ಈಂಡ ಮೇಲೂ 
ವನಪಾಲಕಂಗಳ ಕಾಕಿತ್‌, ಇಂದ್‌ ಮಿಣ್ಣುಕ್‌ ಏಡ ಮೋವಕೂ ಮೈಮಂಗೂ 
ಸೇವಕಂಗಳಾಯಿತ್‌ ಇರಿ. (ಕುಡಿಯ ಕಾಪಳಂಗ) ಈಡ ಮೇಲೂ ಮಹ ಯಷಿಯೆ, 
ಅವಶ್ಯವಾನಂತ ಪಡೆಯಾಳಿಯಳ ಏಡ ಮೈಮಂಡ ರಕ್ಷಣೆಕ್‌ ಅಯಚಿ ತಪ್ಪಿಂದ್‌ ಯಷಿಡ 
ಅಪ್ಪಣೆ ಪಡಂದಿತ್‌, ಯಂಗಕ್‌ ಆಶೀರ್ವಾದ ಮಾಡಿತ್‌ ಪೊರಟ್‌ಪೋಚಿ. ನಾನೂ 
ಗಂಧರ್ವಪೊಣ್ಣೂ ಯಷಿಡ ಪಕ್ಕಲೆ ಇಂಜದಾಚಿ. 


ಮಂತ್ರಿ - ಮಹರಾಜನೆ ಇದ್‌ ಯೋಗ್ಯವಾನ ಪುರಾಣವೆ ಆಚಿ. ಇದೆಲ್ಲ ಈ 
ಶ್ರೇತಾಯುಗತೆ ನಡಂದದೊ ಎನ್ನನೆ. 


ರಾಜ - ಮಂತ್ರಿಯೆ, ಕೃತಾಯುಗ ಅಂತ್ಯ, ತ್ರೇತಾಯುಗ ಆದಿ, ಗೊತ್ತಾಚಲ್ಲ. 
ಇಪ್ಪರ ಕೇಳ್‌ ಏಡ ಬಂಗಾಳ ರಾಜ್ಯ ಇಂಜನ್ನನೆ ಈ ಕ್ರೋಢದೇಶತ್‌ನ ಭೂಮಿ ಕಾಣಿ 
ಮಾಡುವ ಆಸೆ ಬೆಚ್ಚಿತ್‌ ಸೇವಕ ಜನತ್‌ನಗುಂಡ್‌ ಸಮಚಾಗ ಕಂಡಲ್ಲಿ ಭೂಮಿ 
ಮಾಡುವಕ್‌ ಸುರುಮಾಡ್‌ನದಾಚಿ. ಮಹದೇವಿಡ ಅಪ್ಪಣೆ ಮೀರತೆ ಕೇಕ್‌ಧಿಕ್ಕ್‌ ನಲ್ಲ 
ಜಾಗ ನೋಟಿತ್‌ ವಲಂಪುರಿ ಪಟ್ಟಣ ಮಾಡಿತ್‌ ಕೋಟೆ ಪೇಟೆ ಮಾದ್‌ನದಾಚಿ (ಇಕ್ಕೆ 
ಮಡಿಕೇರಿ ಎನ್ನನೆ ಮುಖ್ಯಪಟ್ಟಣವೊ ಅಕ್ಕ ವಲಂಪುರಿಯೆ ಮುಖ್ಯಪಟ್ಟಣ) ಮಂತ್ರಿಯೆ, 
ಅಕ್ಕನೆಕೆ ಏಡ ಗಂಧರ್ವ ಮಾಂವ ಮಾಡ್‌ನಂತ ವಾಗ್ದಾನ ತಕ್ಕ್‌ಕ್‌ ಸರಿಯಾಯಿತ್‌ ಪೆರ್ತ್‌ 
ಪಡೆಯಾಳಿಯಳ (ಸೈನ) ಅಯಚಿ ತಾತ್‌. ಯಪಷಿಡ ಅಪ್ಪಣೆ ಪಡಂದಿತ್‌ ಪಾರ್ವತಿನ 
ನೆನತಿತ್‌ ಚಂದ್ರಾಯುಧ ಅರೆಲ್‌ ಚಿಕ್ಕಿಚಿತ್‌ ಲಡಾಯಕಾಯಿತ್‌ ಎಂಗಡ ಬಂಗಾಳಕ್‌ 
ಪೋಯಿತ್‌ ಅಲ್ಲಿ ಅಂದ್‌ ಬಾವಾಂಜ ದೊರೆಯಳ ಗೆದ್ದಿತ್‌ ಕಪ್ಪಕಾಣಿಕೆ ತಪ್ಪನಕೆ ಶಾಸನ 
ಏದಿಚಂಡದಾಚಿ. ಅಕ್ಕನೆಕೆ ಅದಂಗ್‌ ಮಿಣ ಅಲ್ಲಿ ಇಂಜಂತ ಏಡ ತಮ್ಮಾಂವ 
ಚಂದ್ರಕೇತುರಾಜ ನೇಪಾಳ ಸೇರ್ಯಂಡ್‌ ಅಲ್ಲಿ ರಾಜನಾಯಿತಿಂಜಂಡ್‌ ವೊಂದುಳ್ಳಮೋವಳ 
ಮಂಗ್‌ಲ ಕಯಿಪಾಂದ್‌ ಸುದ್ದಿಕೇಟತ್‌. ಈ ದಿಕ್ಕ್‌ ಕ್ಪತ್ರಿಯ ಕನ್ಮಳೆ ಕಮ್ಮಿಯಾನನಗುಂಡ್‌ 
ಅವಳ ನಾಕ್‌ ತರಂಡೂಂದ್‌ ಕೇಟಲ್ಲಿ ತಪ್ಸ್‌ಲೇಂದ್‌ ಎಣ್ಣನಾನಗುಂಡ್‌ ಅಲ್ಲಿಕ್‌ 
ಲಡಾಯಕ್‌ಪೋಯಿತ್‌ ಪಡೆ ಪೊತ್ತಲ್ಲಿ ಮಾಂವ ಚತ್ತತ್‌. ಅಂವಂಡ ಮೋವಳೊ 
ಪೊಣ್ಣ್‌ನೊ ಬಲತ್ಕಾರತ್‌ ಪುಡಿಚಂಡ್‌ ದಂಡ್‌ದಾಳಿಕೂಡ ಅಲ್ಲಿಂಜಿ ಪೊರಟಿತ್‌ ಏಡ 
ಈ ಕ್ರೋಡಢದೇಶಕ್‌ ಬಂದಿತ್‌ ಏಡ ಗುರುಕ್‌ ಈ ಸಂಗತಿ ತೀರ ಎಣ್ಣ್‌ನದಾಚಿ. 
ಗುರುಸಂತೋಷಪಟ್ಟಿತ್‌ ಚಂದ್ರವರ್ಮು, ನೇಡ ಯೋಗ ಬಲ್ಕದ್‌, ನಡ 
ಸೂರ್ಯವಂಶ ಉದ್ದಾರಕ್‌ ಕುಲಪತ್ನಿ ಕ್‌ಟ್ಟ್‌ನದ್‌ ನೇಡ ಯೋಗ ಬಲ್ಕದ್‌, ನೇಡ 
ಸೂರ್ಯವಂಶ ಉದ್ದಾರಕ್‌ ಕುಲಪತ್ನಿ ಕ್‌ಟ್ಟ್‌ನದ್‌ ನೇಡ ಭಾಗ್ಯ. ಕ್ಷತ್ರಿಯ ಪದ್ದತಿ 

ಪ್ರಕಾರ ಅವಳ ಮಂಗ್‌ಲ ಕಯಿಚ. ಅಕ್ಕ ನಾನ್‌ ಬೋಡ್ಮಂಡ್‌, ಮಹಾಗುರುವೆ, ಎಂಗಡ 
ಕ್ಷತ್ರಿಯ ವಂಶವೇ ಇಲ್ಲಿ ಇಲ್ಲೆ. ಎಂಗಡ ಆಚಾರವೊ ಪೆರ್ಶ ಬಲ್ಕದ್‌. ಎಂಗಕ್‌ ಏದ್‌ 
ಕೆಲಸಕೂ ಗುರುವೆ ಮುಖ್ಯ. ಗುರುವಾನಂತ ನೀನ್‌ ಏದ್‌ರೀತಿ ಎಣ್ಣುವಿಯೊ, 
ಮಾಡುವಿಯೊ, ಆ ರೀತಿ ನಡಂದವಿಂದ್‌ ಎಣ್ಣ್‌ನನ್ನನೆ ಗುರು ಗೇನ ಮಾಡಿತ್‌ 
ಗಂಧರ್ವಪೊಣ್ಣ್‌ನ ಮಂಗ್‌ಲಕಯಿಚನ್ನನೆ ಇವಳೊ ಗಾಂಧರ್ವ ಲಗ್ನ ಮಾಡಿಯಾಂದ್‌, 
ಎಲ್ಲರೂ ಅದೇ ಬಕೇಶ್ವರ ಕೆರೆಕ್‌ ಪೋಯಿತ್‌ ಕನ್ನಿಡ ಅವ್ವ ಚಂದ್ರಕಾಂತಿನಿನಗುಂಡ್‌ 
ದಾರೆ ಬೂಕಿತ್‌ ತಾತ್‌. ಚೆನ್ನ ದಿನತ್‌ಲ್‌ ಗುರುಡ ಅಪ್ಪಣೆ ಪ್ರಕಾರ ಮಾಂವಿಯಾನ 
ಚಂದ್ರಕಾಂತಿನಿನ ಕಾಕಿಯಂಡ್‌ ನೇಪಾಳರಾಜ್ಕಕ್‌ ಪೋಯಿತ್‌ ಅವಡ ಮೋವಂಗ್‌ ಅಲ್ಲಿ 
ಪಟ್ಟಕೆಟ್ಟಿತ್‌ ಬಪ್ಪಕ್ಕ ಅಲ್ಲಿಂಜಿ ಕ್ಲತ್ರಿಯರೊ, ಬಂಗಾಳತಿಂಜ ಚೆನ್ನಪಡೆಯಾಳಿಯಳೊ, 
ಭೂಮಿ ಮಾಡುವಕ್‌ ದುಂಬ ಜನತ್‌ನೊ ಕೂಟ್ಮಂಡ್‌ ಬಂದಿಚ್‌ ಅಯಿನಗುಂಡ್‌ ಈ 
ದೇಶತ್‌ ಅನೇಕ ಕಡೆ ಭೂಮಿಯೂ, ಕೋಟೆಯೂ ಪಟ್ಟಣ ಕೂಡ ಮಾಡ್‌ಚಿಟ್ಟದಾಚಿ. 
ಚೆನ್ನಂಗ್‌ ಕಾಲತ್‌ ಯೇಡ ದಂಡನೆ ಪೊಣ್ಣಾನ ಕುಲಪತ್ನಿಕ್‌ ಮಕ್ಕ ಮರ್‌ಮಕ್ಕ ಆಚಿ. 
ಪೆರಿಯ ಮೋಂವನೆ ಯುಪರಾಜನಾನಂತ ದೇವಶರ್ಮ. ಮಂತ್ರಿಯೆ ಗೊತ್ತಾಚ? 
ಮಹದೇವಿಯಾನ ಪಾರ್ವತಿರ ವರದಾನ ಪ್ರಕಾರ ಇಪ್ಪರಿಪ್ಪರ ಏಡ ಮಕ್ಕ ಕ್‌ರ್‌ಮಕ್ಕಳೆಲ್ಲ 
ಪೆರ್ತ ಕಷ್ಟಪಟ್ಟಿತ್‌ ಗಂಧರ್ವ ವನವಾಯಿತಿಂಜಂತ ಈ ಕಾಡ್‌ ರಾಜ್ಕತ್‌ನ ದೇಶಾಂದ್‌ 
ಮಾಡುವಕಾಚಿ. ಇನ್ನತ ಈ ದೇಶ ಏಡವಂಶಕ್ಕೆಲ್ಲ ಶಾಶ್ಚಿತವಾನಂತ ಜನ್ಮಭೂಮಿ 
ಆನಾನಗುಂಡ್‌ ಈ ದೇಶತ್‌ನ ಎಚ್ಚಕ್‌ ಕುರಿ ನೋಟ್‌ಚೇಂಗಿಯೂ ಏಡ ಆಶೆ ತ್‌ೀರೂಲೆ. 
ನಾನ್‌ ಇಂಜನ್ನನೆ ದೇಶತ್‌ಲ್‌ ಏಡವಂಶ ದುಂಬ್‌ನದ್‌ ಮಹದೇವಿ ಪಾರ್ವತಿಡ 
ವರಪ್ರಸಾದಂದೆಣ್ಣಿತ್‌ ನಂಬಿತುಳ್ಳಿ. ನಾಕ್‌ ಬಯತ್‌ ಅಂದಂದೇಕ್‌ ಹೆಚ್ಚಾಯಂಡ್‌ 
ಬಪ್ಪಾನಗುಂಡ್‌ ಇದೇ ಏಡ ಅವಸಾನತ್‌ರ ದೇಶಸಂಚಾರಂದ್‌ ನಂಬ್‌. ಆನಗುಂಡ್‌ 
ಚೆನ್ನಕಾಲ ದೇಶ ತಿರಿಗಿಯಂಡ್‌ ಬಪ್ಪಿ. ಅಕ್ಕನೆಕ್ಕೆ ದೇಶಕಾರ್ಯ, ಯುವರಾಜನೂ ನೀನೂ 
ನಡತಿಯ ಬಾರಿ. ನಾನ್‌ ಪೋಪಾಂಗುಳ್ಳಂತ ತಕ್ಕ ಏರ್ಪಾಡ್‌ ಮಾಡಿತ್‌ ಸರಿಪಡ್‌ತ್‌. 
(ಎಂದ್‌ ಪೋಪ) 

೨ನೇ ಸೀನ್‌ 
ಬ್ರಹ್ಮಗಿರಿ 
(ಸಪ್ತ ಯಷಿಯಡ ಮಧ್ಯತ್‌ ಕಾವೇರಿ ತಪಸ್‌ಲಿಪ್ಸ) 


ಅಗಸ್ತ್ಯ ಖುಷಿ - (ತಪಸ್‌ ಮಾಡುವಂತ ಕಾವೇರಿನ ನೋಟಿತ್‌) ಆಹ! ಬ್ರಹ್ಮಂಡ 
ಮಾನಸ ಪುತ್ರಿಯಾಯಿತೂ, ಕವೇರಂಡ ದತ್ತುಮೋವಳಾಯಿತೂ, ಉಳ್ಳಂತ ಈ ಕಾವೇರಿ 
ತಪಸ್‌ ಮಾಡುವಕ್‌ ಕಾರಣಯೆನ್ನ್‌? ಪರಿಶುದ್ಧಳಾನಂತ ಇವಳ ಕಾಂಬದು ಏಡ ಮನಸ್‌ 
ಮನ್ಮಥಾವಸ್ಥೆಕ್‌ ಬೂವಕಾಚಲ್ಲ. ಪೆರ್ತ ಆಶ್ಚರ್ಯ! (ಗೇನ ಮಾಡಿತ್‌) ನೇರ್‌, ಇವಳ 
ನಾನ್‌ ಮಂಗ್‌ಲಕಯಿಚಂಡ್‌, ಏಡ ಧರ್ಮಪತ್ನೀಂದ್‌ ಸುಖ ಸಂತೋಷ ಪಡತೆ 
ಪೋಚೇಂಗಿ ನಾನ್‌ ಪಾಪಿಯೇ ಸರಿ. ದೈವಸಂಕಲ್ಪ ಆ ರೀತಿ ಉಳ್ಳಾನ ತಪ್ಪ್‌ಚಿರುವ 
ಕಯ್ಯ. ಏಡ ಆಶೆಕ್‌ ಅವ, ವಿರೋಧವಾಯಿತ್‌ ಕಯ್ಯಂದೆಣ್ಣ್‌ ಚೇಂಗಿ ಅವಕ್‌ ಕೆಟ್ಟದ್‌ 
ಆಪದ್‌ ನೇರ್‌. ಎಲ್ಲಾಂಗು ಅವಡ ಮನೋಜಿಪ್ರಾಯ ಅರಿಂಜಿ ನೋಟುವಿ (ಎಂದ್‌ 
ಕಾವೇರಿ ನೋಟಿತ್‌) 


ಕಂದ|| ಉದಿಪಳನೇರಕ್‌ಡೊತ್ತಿತ್‌| ಬೆದ್‌ಮಳೆಕ್‌ಡಂಜತೆ ತಪಸ್‌ಕ್‌ ಅಳತೊರ್‌ಕನ್ನ|| 
ಕೊದಿಚಿತ್‌ನಿನ್ನಡಬೋಜಕ್‌| ಇದನಾಬಂದೊರ್‌ ಅಗಸ್ತ್ಯನಸೋಟೊಮ್ಮನಿ|| 


ಲೋಪಾಮುದ್ರೆಯ, ಕಾವೇರಿಯೆ, ನೀಕೊತ್ತ ಬೋಜಕರತಿನ ಏಡ ಈ ಕಣ್ಣ್‌ಲ್‌ 
ಇಂದಾಕನೆ ಕಂಡ್‌ಲೆ. ಚಾಯಿಕರತಿಯಾಯಿತೂ, ಕುಇ್ಲಿ ಮೂಡಿಯಾಯಿತೂ, ಉಳ್ಳಂತ 
ನೀನ್‌ ಈ ಬಲ್ಯದಾನ ತಪಸ್‌ ಮಾಡುವಕ್‌ ಮೊಳಿಯೆನ್ನ್‌? ಸಂಸಾರಸುಗ ಪಡೆವಕೊ 
ಅದಲ್ಲ ಸನ್ಮಾಸಿಯಾಪಕೊ ಎನ್ನ್‌೦ದ್‌ ನಡ ಮನಸ್‌ ಅರಿವಕ್‌ ನಾಕ್‌ದುಂಬ ಆಶೆ. 
ಈಂಡಮೇಲೂ, ಅಗಸ್ತ್ಯ ಯಷಿಯಾನಂತ ನಾಕ್‌, ನಿನ್ನ ಕಾಂಬದು ಪೆರ್ತ ಆಶೆಯಾಯಿತ್‌ 
ಏಡದೇವಿಂದ್‌ ನಿನ್ನ ನಂಬ್‌ನದ್‌ ನೇರ್‌. ಇದಂಗ್‌ ವಿಷ್ಣು ಇಲ್ಲತನ್ನನೆ ಏಡಜೀವಕ್‌ ತಂಪಾನ 
ತಕ್ಕ್‌ ಪರಂದಿತ್‌ ಸಂತೋಷಪಡತ್‌. 


ಕಾವೇರಿ - (ಬೆರಿಯ ಎದ್ದ್‌ನಿಂದಿತ್‌ ಮನತ್‌) ಆಹ ಈ ಪುಣ್ಮ ಸ್ಥಳಕ್‌, ದಾರೂ 
ಬರಾಂದ್‌ ಗೇನಮಾಡಿತ್‌ ಈ ಯಷಿಯಡ ಮಧ್ಯತ್‌ ತಪಸ್‌ಕ್‌ ಅಳತದಾಚಿ. ಸಪ್ತ 
ಯಷಿಯಳೆಲ್ಲ ಮಹಯೋಗಜ್ಞಾನತ್‌ ಭೂಲೋಕವೆ, ಅರಿಯತೆ ಅಳತಿಯತ್‌, ಈ ಸಮಯತ್‌ 
ಈ ಅಗಸ್ತ್ಯ ಯಷಿ ಬಂದಿತ್‌ ಏಡ ಮೇಲೆ ಆಶೆ ಬೆಚ್ಚದ್‌ ನೋಟ್‌ಚೇಂಗಿ ಪೊಣ್ಣ್‌ ಜನ್ಮ 
ಎಕ್ಕಲೂ ಪರಾಧೀನಂದೆಣ್ಣುವದ್‌ ಸತ್ಯ. ಎನ್ನ್‌ ಮಾಡಡ್‌! 

ಕಂದ|| ಕುಲನಲ್ಲಪೊಂಗಳೊಜಗತ್‌| ಬಲುಕಷ್ಟಧರ್ಮತ್‌ನಡಂದ್‌ಪೊಲವದ್‌ಡಯ್ಕೊ!| 
ಕಳಂದಿನೊಯುಷಿತಕ್ಕ್‌ನಾ | ಪಲತರಶಾಪೆನ್ನ್‌ತಪ್ಪೊಬೊತ್ತುವಿಕಷ್ಟಾ|| 


||ರಾಗ ಸುರಟಿ|| 
(ಕ್ಷೋಣಿಯಧಿಪನೆ ಕೇಳು ನಿನ್ನಯ - ಎಂಬಂತೆ) 


ಡೊಂದ್‌ಕೇಳ್‌ಲೊದೇವಮುನಿಯೆ। ಡಿಂದ್‌ಯೇಡ ಅಲರಿಕೆನಾ ||ಪ|| 
ಕುಂದ್‌ನಲ್ಲದ್‌ಡಿಲ್ಲಿಕಂಡಿತ್‌| ನಿಂದೆನೋಟ್‌ತಪಸ್‌ಕ್‌ ||[ಅ||ಪ|| ಯೇಡಲಪ್ಪ 
ಕವೇರಮುನಿಂದ್‌| ನೋಡ್‌ನೀಕ್‌ಲರಿಯುಲಾ।| ಯೇಡಪೆದಕಾವೇರಿಂದೆ ಎಣ್ಣಿತ್‌ 
ಮಾಡ್‌ಚಿ ಜಗಬ್ರಹ್ಮನೊ |1|೧|| ಸಾರಯಿಲ್ಲೆಸಂಸಾರಬಾಗಿಯ। 
ದೂರಮಾಡಂಡುದೆಣ್ಣಿತ್‌|| ಮಾರಹರನಾನೆನತ್‌ಮನತ್‌|| 
ಘೋರತಪಸ್‌ನಾಮಾಡುವಿ||೨|| 


ಯಪಷಿಯೆ, ಲೋಕೋಪಕಾರಕಾಯಿತ್‌ ತೀರ್ಥರೂಪ್‌ಲ್‌ ಪೋಂಡೂಂದ್‌ ಆಶೆ 
ಬೆಚ್ಚಿತ್‌, ನಾಧಾಯಣಗುಂಡೂ ಬ್ರಹ್ಮನಗುಂಡೂ ಏಡ ಅಪ್ಪನಾನಂತ ಕವೇರ 
ಮುನಿನಗುಂಡೂ ವರಪಡದ್‌, ಈ ಸಂಸಾರ ಸುಗಕ್‌ ಬೂವಕಾಗಂದ್‌ ಪರಮೇಶ್ವರಂಡ 
ದಯಕಾಯಿತ್‌ ಇಲ್ಲಿ ತಪಸ್‌ ಮಾಡುವಿ. ಇನ್ನತ ಏಡ ಧರ್ಮಕ್‌ ವಿಫಘ್ನುಬರತವ್ನನೆ 
ಮಹಾತ್ಮನಾನಂತ ನೀನ್‌ ನಡತಿ ತಕ್ಕಂಡುವೇ ಹೊರ್ತು: ಬೋರೆ ಯೋಚನೆ 
ಮಾಡುವಕಾಗಾಂದ್‌ ಬೋಡಿಯವಿ. 


ಅಗಸ್ತ್ಯ - ಕನ್ನಿ ನೇಡ ಪೂರ್ವಾಪರ ಧರ್ಮಸೂಕ್ಷ್ಮನಾನ್‌ ನಲ್ಲೋಣೆ ಅರಿಂಜಾನ 
ಗುಂಡೇ ಪರಿಶುದ್ದಳಾನಂತ ನೇಡ ಮೇಲೆ ನಾನ್‌ ಮನಸ್‌ ಬೆಪ್ಪಕಾಚಿ. ಅಲ್ಲೇಂಗಿ ಅಗಸ್ತ್ಯಂಗ್‌ 
ಪೊಣ್ಣ್‌ಕ್‌ ದರಿದ್ರಂದ್‌ ಗೇನಮಾಡತೆ. ನೇಡ ಈ ತಪಸ್‌, ಕಾಲ ಬಪ್ಪಕಮಾಡಲು, ಇಕ್ಕ 
ನೀಡ ಒಡೆಯಂದ್‌ ಎನ್ನನಂಬಿತ್‌ ಸಂತೋಷ ಪಡ್‌ತ್‌, ದೇವಿಯೇ, ಕಾವೇರಿಯೆ, ಬಲ್ಮ 
ಮನಸ್‌ಮಾಡ್‌. (ಎಂದ್‌ ಪಕ್ಕ ಪೋಪ) 

ಕಾವೇರಿ - (ದೂರ ನಿಂದಂಡ್‌ ಮನತ್‌) ಆಕ! ಇಂವನೊ ಪೆರ್ತ 
ಆತುರವಾಯಿತುಂಡ್‌. ಏಡ ಧರ್ಮಕ್‌ ವಿಘ್ನುಮಾಡುವದ್‌ ನೇರ್‌! ಎನ್ನ್‌ಮಾಡಡ್‌? ನಲ್ಲದ್‌, 
ಅವಂಡ ಈ ಆಶೆಕ್‌ ಸೆರಿಯಾಯಿತ್‌, ತೆಳಿಚಂಡೂ, ಕಳಿಚಂಡೂ, ತಕ್ಕ್‌ಪರಂದಿತ್‌ 
ಇಂವನಗುಂಡೇ ನಲ್ಲದಾನಂತ ವೊರ್‌, ವರಕೇಟ್‌ ನೋಟುವಿ. (ಎಂದ್‌ ಯಷಿನ ನೋಟಿತ್‌) 
ಯಷಿಯೆ, ಸಮಾಧಾನಮಾಡ್‌. ನಡ ದೃಷ್ಟಿಕ್‌ ಬುದ್ದಂತ ನಾನ್‌ಯೇಲೆಯೂ ಮಾಯಾಪ್‌ಲೆ, 
ಆಚೇಂಗಿ ಮಹಾತ್ಮನಾನ೦ತ ನೀನ್‌ ನಾಕೊರ್‌ ವರದಾನಮಾಡುವಿಂದ್‌ ಭಾಷೆತಾತೇಂಗಿ, 

ಬಯ್ಕ್ಮಂಜಿ ಯೆಡ ಮನಸ್‌ ನೀಕ್‌ ನಲ್ಲೋಣೆ ಗೊತ್ತಾಕು. -ಈ ವಿಷಯತ್‌ ನೇಡ ವಾಗ್ದಾನ 
ಸ್ವರ್ಣವಾಕ್ಕಂದ್‌ ನಂಬುವಿ. ಎನ್ನೆಣ್ಣುವಿಯ? 


ಅಗಸ್ತ್ಯ - (ಮನತ್‌) ಆಹ! ಇವಡಪೊಂದೆಳಿಯು, ಕಳಿಯೂ, ಚಿರಿಯೂ 
ನೋಟ್‌ಚೇಂಗಿ, ಏಡ ದೇವಿ ಆಪದ್‌ನೇರ್‌! ಇದೇ ನಾಕ್‌ ಮುಖ್ಯ ಬೋಂಡ್ಕದ್‌. 
ಪಿಣ್ಣ ಎನ್ನತ ವರ ಇವಕೇಕು. ಎಂದಿತ್‌ ಇವಳ ಮಂಗಲಕಯ್ಯತೆ ಬುಡುಲೆ. ಪಿಣ್ಲ್ಲ 
ಅವಕ್‌ ಇಷ್ಟಬಂದದ್‌ ಕೇಟಕ ಕೊಡ್‌ಪಾಂಗೆನ್ನ್‌, ಕೊಡ್‌ಪೀಂದ್‌ (ಕಾವೇರಿನ 
ನೋಟಿತ್‌) ಕಾವೇರಿ, ಏಡ ಪ್ರಥಮ ತಕ್ಕ್‌ ಮಾತ್ರ ಮರೆಯತೆ!? ಪಿಣ್ಣ ನೇಡ ಆಶೆ 
ಎನ್ನಾಂಡುಕೇಳ್‌? ಖಂಡಿತ ತಂದೆ. 


ಕಾವೇರಿ - ಯಷಿಯೇ, ಪ್ರಥಮ ತಕ್ಕ್‌ ಮರಕತೇಂದ್‌ ನೀನ್‌ ಎಣ್ಣ್‌ನದ್‌ ಧರ್ಮ 
ಆಯಿಲೆ. ಆಚೇಂಗಿಯು ಏಡ ಆಶೆನ ದಯಬೆಚ್ಚಿತ್‌ ಕೇಳ್‌, ಚೆಡಿಮಾಡುವಕಾಗ? 


|| ರಾಗ ಮುಖಾರಿ|| 
(ಪಾಹಿ ಸಕಲ ಲೋಕನಾಥ - ಎಂಬಂತೆ) 


ಕೇಪಿವರವೊ ತಾರೊ ಮುನಿಯೆ| ಕಾಪಾಡೆನ್ನ ಯಷಿಯೆ ||ಪ|| ಶಾಪನಾಕ್‌ 
ನೀತರತೆ| ಪಾಪಿಂದೆನ್ನಬಯ್ಯತೆ ||ಅ||ಪ|| ಬೋಗತಾಶೆಡಿಲ್ಲೆನಾಕ್‌| .ಡಾಗ 
ಬೋಂಡನೀಕು|| ಬಾಗಿಯಸುಕವುಬೊಂಡ| ಯೋಗೀಶನಾತ್‌ಂ೦ಡ ॥೧॥| 
ಬಲ್ಲಿಯಪೊಳೆಯಾಯಿತ್‌ | ನಲ್ಲತೀರ್ಥಡಾಯಿತ್‌।| ಡಿಲ್ಲಿಂಜಪೊರಡೂವಕ್‌| 
ನಲ್ಲಪ್ಪಣೆತಾನಾಕ್‌||೨|| ಕ 
'ಯಷಿಯೆ, ಸಂಸಾರಂದೆಣ್ಣುವ ಮಹಸಾಗರಕ್‌ ಬೂವಕ್‌ ನಾನ್‌ ಆಶೆಬೆಚ್ಚ್‌ಲೆ? 
ಯೋಗೀಶ್ವರನಾನಂತ ನೀನು ಕೂಡ, ಅಂತ ಅಲ್ಪಾಸೆ ಬೆಪ್ಪದ್‌ ಚಾಯಿಲ್ಲೆ. ತೀರ್ಥರೂಪತ್‌ 
ಪೊರಟಿತ್‌ ಲೋಕೋಪಕಾರ ಮಾಡಿಯಂಡ್‌ ಸಮುದ್ರ ಸೇರಂಡೂಂದ್‌ ಏಡ ವ್ರತವುಳ್ಳಾಂಗ್‌ 
ನೀನ್‌ ಭಂಗ ಮಾಡತೆ. ಈ ಬ್ರಹ್ಮಗಿರಿಂಜಿ ಪೊಳೆಯಾಯಿತ್‌ ಪೊರಟ್‌ಪೋಪನ್ನನೆ ಅಕ್ಕಲೆ 
ನೀನ್‌ ತಂದಂತ. ವಾಗ್ದಾನ ಪ್ರಕಾರ ವರ ತಾಂದ್‌ ಬೋಡುವಿ? ನಿನ್ನಂತ ಮಹಾತ್ಮಂಗ 
ವಾಗ್ದಾನಕ್‌ ತಪ್ಪುವಕಿಲ್ಲೇಂದ್‌ ನಂಬಿತುಳ್ಳಿ. 


ಅಗಸ್ತ್ಯ - (ಮನತ್‌) ಆಹ! ಈ ಪೊಣ್ಣ್‌ ನಾಕ್‌ ಮೋಸ ಮಾಡ್‌ಚಕ್ಕುಲ, 
ಇನ್ನತವರ ಕೇಕೂಂದ್‌ ನಾನ್‌ ಯೋಚನೆ ಮಾಡಿತಿಂಜಿಲೆ. ನಲ್ಲದ್‌, ಪ್ರಥಮ ತಕ್ಕ್‌ 
ಮರೆಯತೇಂದ್‌ ವಾಗ್ದಾನಕ್‌ ಮಿಣ್ಣಲೇ ನಾನ್‌ ಎಣ್ಣ್‌ನಾನಗುಂಡ್‌, ವಾಗ್ದಾನಕ್‌ 
ತಪ್ಪ್‌ನ ದೋಷ ನಾಕ್‌ ಬಪ್ಪಕ್‌ ಕಾರಣಯಿಲ್ಲೆ. ಏಡ ಆಶೆತೇತ ಹೊರ್ತು ಈ ಪೊಣ್ಣ್‌ನ 

ನಾನ್‌ ಬುಡುವಂವನಲ್ಲ. ಇರಡ್‌, (ಕಾವೇರಿ ನೋಟಿತ್‌) ಕನ್ನಿ ಎನ್ನೆಣ್ಣಿಯ? ನೀಕ್‌ ನಾನ್‌ 
ಭಾಷೆ ತಪ್ಪಾಂಗ್‌ ಮಿಣ್ಣುಲೇ ಪ್ರಥಮ ತಕ್ಕ್‌ ಮರೆಯತೇಂದ್‌ ನೀಕ್‌ ಎಣ್ಣಿತೇವುಳ್ಳೆ? ಅದಂಗ್‌ 
ವಿರೋಧವಾಯಿತ್‌ ನೀನ್‌ ವರಕೇಟಾಂಗ್‌ ನಾನ್‌ ಒನ್ನಾಂದು ಒಪ್ಪಂವನಲ್ಲ. ಆಚೇಂಗಿ, 
ಇಕ್ಕ ನೀನ್‌ ಕೇಟಂತ ವರ, ಕಾಲ ಬಪ್ಪಕ ನೀಕ್‌ ಕ್‌ಟ್ಟು. ದೇವಾಜ್ಞೆ ಪ್ರಕಾರ ನೇಡ ಮೇಲೆ 
ಬೆಚ್ಚಂತ ಏಡ ಆಶೆ ಪ್ರಕಾರ ಏಡ ದೇವಿ ಆಪಿಯೋ, ಇಲ್ಲಿಯೋ ಖಂಡಿತ ಎಣ್ಣ್‌? ಪಿಣ್ಣಾ 
ಎನ್ನ ದೂರಲ? ಅಪ್ಪ, ನೇಡ ಧರ್ಮ ನಾಕರಿಯತದ! 


ಕಾವೇರಿ - (ಬೊತ್ಯಂಡ್‌ ಮನತ್‌) ಆಹ! ಈ ಯಷಿಕ್‌ ಬಲ್ಕದಾನ ಚೆಡಿಬಾತ್‌. 
ಅಂವಂಡ ಅಪ್ಸಣೆ ಪ್ರಕಾರ ನಡಕತೆ ಪೋಚೆಂಗಿ ನಾಕ್‌ ಶಾಪಯಿಡು. ಅಂತ 
ಶಾಪತ್‌ನಗುಂಡ್‌ ಮಿೀಣಇ್ಣಕ್‌ ನಾ ನೆನತ ಕಾರ್ಕಕ್‌ ವಿಷ್ನುಬಕ್ಕು, ಎನ್ನ್‌ ಮಾಡಡ್‌? 
ಆಹ, ದೈವಾಜ್ಞೆ ಎನ್ನನೆವುಂಡೊ, ದಾರ್‌ಕರಿಯು! ಏದೂ, ಕರ್ಮಾನುಸಾರ ಬಪ್ಪದೇ 
ಸರಿ. ಆನಗುಂಡ್‌. ಯಷಿ ಶಾಪಕ್‌ ಬೊತ್ತಿತ್‌, ಚೆನ್ನಕಾಲ ಇವಂಡ ದೇವಿಯಾಯತ್‌ 
ಸಂತೋಷ ಪಡ್‌ತಿತ್‌, ಪಿಣ್ಲ ಇವನಗುಂಡೆ ವರ ಕೇಟಿತ್‌ ಶೀರ್ಥರೂಪ್‌ಲ್‌ 
ಪೊರಡುವಿ. (ಎಂದ್‌) 


ಕಂದ ||. ಮಾಡತೆಚೆಡಿನೀ ಮುನಿಯೆ। ಕೇಡಾನತಕ್ಕ್‌ ಪರಂಬ್‌ಲೆ ನೀಕಿಂದ್‌ ನಾ|| 
ನ್‌ೇಡಾಶೆಯೋತ್‌ಪಿನೊನಾ! ನೋಡೆಂದುಯನ್ನ ಕಾಪಾಡ್‌ ದಯತ್‌ಲ್‌ 
ಯಷಿಯೆ।| 


ಸ್ವಾಮಿ, ಏಡ ವೃತಕ್‌ ಬಂಗಬಪ್ಪಾಂದ್‌ ಚೆನ್ನತಕ್ಕ್‌ ಪರಂದದಾಚಿ. ಅದ್‌ ತಪ್ಪಾಚೇಂಗಿ 
ದಯಬೆಚ್ಚಿತ್‌ ಮಾಪ್‌ ಮಾಡ್‌. ನಿನ್ನಂತ ಮಹಾತ್ಮನ ಸಂತೋಷ ಪಡತುವದ್‌ ಏಡ ಧರ್ಮ, 
ಆನಾನಗುಂಡ್‌ ನೇಡ ದೇವಿಯಾಯಿತ್‌ ಬಾವಂತ ಎನ್ನ ಕಾಪಾಡ್‌೦ದ್‌' ಬೋಡ್ಕವಿ. ಆಚೇಂಗಿ, 
ಮಿಣ್ಣಕಾಚೇಂಗಿಯು ನೀನ್‌ ತಂದಂತ ಭಾಷೆ ಪ್ರಕಾರ ತೀರ್ಥರೂಪಾಯಿತ್‌ ಪೋಷಕ್‌ ಅಪ್ಪಣೆ 
ತರಂಡೂಂದ್‌ ಕೇಟವಿ ಏಡ ತಕ್ಕ್‌ನ ಮರೆಯತೆ ಕಂಡಿಯ? 


ಅಗಸ್ತ್ಯ - ದೇವಿ, ಸಂತೋಷ. ನೇಡ ಆಶೆಕ್‌ ಎಫ್ನು ಇಲ್ಲತನ್ನನೆ ಮಿಣ್ಣುಕ್‌ 
ನಡತಿತಪ್ಪದ್‌ ಏಡ ಧರ್ಮ. ಆಚೇಂಗಿ, ಈ ಭೂಲೋಕತ್‌ ಗಂಗೆಯೂ ಯಮುನೆಯೂ 
ಎಚ್ಚಕ್‌ಕಾಲ ಇಪೊೊ, ಅಚ್ಚಕ್‌ಕಾಲ ಎನ್ನನಂಬಿತ್‌ ಏಡ ಈ ಕಮಂಡಲತ್‌ ವುಳ್ಳಂತ 
ಮಣಿಕರ್ಣಿಕೆರ ಕೂಡ ಅವಕ್‌ ಅಕ್ಕನಾಯಿತ್‌ ಸುಗತ್‌ಯಿರ್‌, ಬ್ರಹ್ಮಕುಂಡಿಕೆ ಉಳ್ಳಂತ 
ಈ ಪುಣ್ಮಕ್ಸೇತ್ರತ್‌ ಎಚ್ಚಕ್‌ ಕಾಲ ಇಪ್ಪಕ್‌ ನೀಕ್‌ ಸಂತೋಷವುಂಡೊ ಅಚ್ಚಕ್‌ ಕಾಲ 
ನಾನೂ ಆಸೆಲ್‌ ಇಬ್ಬ. 

ಕಾವೇರಿ - (ಮನತ್‌ ಚೆಡಿಲ್‌) ಆಹ! ಏಡ ವೃತಕ್‌ ಭಂಗಮಾಡಿತ್‌ ಇಂವಂಡ 
ಕಮಂಡಲತ್‌ರೊಳ್‌ಲ್‌ ತೀರ್ಥರೂಪಾಯಿತ್‌, ಇಪ್ಪನಕ್ಕೆ ಮಾಡ್‌ಚಲ್ಲ! ಇದಂಗ್‌ ಮುಂದ್‌ನ 
ಕಷ್ಟ, ನಾಕೇದ್‌ ಉಂಡ್‌. ನಲ್ಲದ್‌ ಈ ಇಯಷಿಕ್‌ ನಾನ್‌ ಪರೆವ ತಕ್ಕೊಂದ್‌ ಬೋರೆ ಉಂಡ್‌. 
(ಎಂದ್‌ ಯಷಿನ ನೋಟಿತ್‌) 


ಕಂದ|| ಮರೆಯತೆನೀ ಕೇಳ್‌ ಮುನಿಯೆ| ಸುರನರ ಸಾಕ್ಷಿಯಾಯಿತೆಣ್ಣುವಿನೀಕಿಂದ್‌| 
ಪರಪೊಂಗಳ ಮೆಚ್ಚಿತ್‌ನೀ| ಮರಂದೆನ್ನ ಬುಟ್ಟ್‌ಪೋಯಿನೊ ನಾ ನೀಕ್‌ ಕ್‌ಟ್ವ|| 


'ಯಷಿಯೆ, ನಿನ್ನ ನಂಬ್‌ನಂತ ಎನ್ನ ಮರಂದಿತ್‌ ಪರ ಪೊಂಗಡ ಮೇಲೆ ಎಕ್ಕ ನೀನ್‌ 
ಆಸೆಬೆಪ್ಪಿಯೊ? ಏದ್‌ ಕಾಲತ್‌ ತೇಡಿಯಂಡ್‌ ಪೋಪಿಯೊ? ಆ ಕ್ಷಣತ್‌ ನಾನ್‌ 
ತೀರ್ಥರೂಪಾಯಿತ್‌ ಪೊರಟ್‌ ಪೋಪದ್‌ ಸತ್ಯ. ಈ ಪ್ರತಿಜ್ಞೆಕ್‌, ಸೂರ್ಯ, ಚಂದ್ರ, ಭೂದೇವಿ, 
ದೇವಾದಿದೇವತೆಯಳು, ನರಜೀವಿಯ ಕೂಡ ಸಾಕ್ಷಿಯಾಯಿತಿರಡ್‌. 

ಅಗಸ್ತ್ಯ - ದೇವಿ, ನೇಡ ಪ್ರತಿಜ್ಞೆಕ್‌ ನಾನೂ ಒರ್‌ ಸಾಕ್ಷಿಂದ್‌ ನಂಬ್‌. ಆಚೇಂಗಿ 
ನಿನ್ನ ಮರಂದಿತ್‌ ಪರಪೊಂಗಡ ಪಕ್ಕ ಪೋನಕಕ್ಕುಲ? ಪೋಯಿಲೆಂಗಿಯೋ? 


ಕಾವೇರಿ - ಪೋಯಿಲೇಂಗಿ ನಾನೆ, ಸಿದ್ದನಾಯುತುಳ್ಳ, ಪಿಇಣ್ಣೆನ್ನ? 


ಅಗಸ್ತ್ಯ - (ಮನತ್‌) ಅಪ್ಪ! ಇವಡ ಛಲ ನೋಟಿ, ಬೋರೆ ಪೊಮ್ಮಕ್ಕಳ 
ತೇಡುವಂವನಾಚೇಂಗಿ, ಇವಡ ಕೂಡೆ ಈ ಬಂಡಾಟ ನಾನ್‌ ಪಡಡಿಂಜತ! (ಗೇನಮಾಡಿತ್‌) 
ಅಲ್ಲ! ಇವ ಇಚ್ಚಕ್‌ ಬಲ್ಕ ಪ್ರತಿಜ್ಞೆ ಮಾಡುವಕ್‌ ಕಾರಣ ಎನ್ನ್‌! ನಾಕನ್ನೇಂಗಿ ಮರವು 
ಬಂದಿತ್‌ ಏಲೇಂಗಿ ತೇಡಿಯ ಪೋಕೂಂದ್‌ ಅವಕ್‌ ನಂಬಿಗೆ ಉಂಡೊ ಎನ್ನೋ! ಅನ್ನತ 
ಮರವು ಬಕ್ಕುವ! ಎನ್ನನಿಪ್ಪದೋ, ಬಂದ್‌ರತೇಂಗಿ ಕೆಟ್ಟೆನಕ್ಕುಲ "ಸೂಕ್ಲಿಚಾಲ್‌ 
ದುಕ್ಕಿಕಂಡಾಂದ್‌ ಉದಾಸೀನ ಮಾಡುವದ್‌ ತಪ್ಪ್‌. ಗಡ್ಡಕೊರ್‌ 'ಕೆಟ್ಸ್‌ ಇಂದೆ ಇಟ್ಟವದ್‌ 
ನಲ್ಲಪಣಿ (ಒಂದು ಕೆಟ್ಟವ) ದೇವಿ, ಆತ್‌ಮೂತೇ ಅವಲಕ್ಷಣ" ತಕ್ಕ್‌ ಎಣ್ಣತೆ, ನಲ್ಲೋಣೆ 
ಎನ್ನ ನಂಬ್‌? ನೀಕೂ ನಾಕೂ ನಲ್ಲದಾಕೂ. ಗೊತ್ತಾಚ? ಅದಿರಡ್‌, ದೂರಕೊಂದು 
ಬೋಂಡ. ಎಂಗಡ ಯಷಿ ಧರ್ಮ ಪ್ರಕಾರ ನಾಳೆನ್ನೆ ಮಂಗಲ ತೀತ್‌ರನ? ಸಪ್ತ ಯಷಿಯಳು 
ಉಂಡ್‌. ಈಂಡ ಮೇಲು ಈ ಕ್ರೋಢ ದೇಶತ್‌ ಪಟ್ಟಮಕಂತು ದರಿದ್ರ ಇಲ್ಲೆ ಎನ್ನನೆ? 
ಅಯಿನೆಲ್ಲ ಬಪ್ಪಕ್‌ ಮಾಡಡ? 


ಕಾವೇರಿ - ಸ್ವಾಮಿ, ನೇಡ ಅಪ್ಪಣೆ ಮೀರುವವಳಲ್ಲ. 
ಆಗಸ್ತ್ಯ - "ಶಿಷ್ಮಾ"೦ದ್‌ ಕಾಕುವ. 


ಶಿಷ್ಯ - ಮಹಾಸ್ವಾಮಿ ಬಂದೆ, ಬಂದೆ? ಎನ್ನಪ್ಪಣೆ. 

ಅಗಸ್ತ್ಯ - ನೀನ್‌ ಎಲ್ಲಿಕ್‌ ಪೋಯಿತಿಂಜಿಯ? ನಿನ್ನ ಕಾ೦ಬದೇ ಇಲ್ಲೆ ಅಕ್ಕುಲ! ಇಕ್ಕ 
ಎನ್ನೆಲ್ಲ ಕೆಲಸ ಇದುವರಿಕು ನಡಂದತ್‌ ನೀಕ್‌ ಗೊತ್ತುಂಡ? ಅವಳಾರ್‌ ನೋಟ್‌? 
ಕಾವೇರಿಂದ್‌ ಅರಿಂಜ. ಅವಳ ನಾನ್‌ ಮಂಗಲಕಯಚವೀಂದ್‌ ತಕ್ಕ್‌ಬಾಕೆಲ್ಲತ್‌೦ದ್‌ ಪೋಚಿ. 
ಎನ್ನ್‌ಣ್ಲುವಿಯ ನಲ್ಲದಲ್ಲ? 


ಶಿಷ್ಯ - ಪೆರ್ತ್‌ ನಲ್ಲದ್‌, ಸಂಶಯ ಎನ್ನ್‌, ಆಚೇಂಗಿ ಬಯತ್‌ ಕಾಲ ಅವಳೋ 
ಕುಣಕ್ಲಿ ಮೂಡಿ ಎನ್ನನೆ ಆಪೋ! ಊಂ ಮಯಕ್ಕಿಲ್ಲೆ, ನಲ್ಲದ್‌ ಮಾಡಿಯ! (ಎಂದ್‌ ಕಾವೇರಿನ 
ನೋಟಿತ್‌) ಮಹಾದೇವಿ ನಮಸ್ಕಾರ. (ಮನತ್‌) ಅಲ್ಲ! ಈ ಯಷಿನ ಗೇನಮಾಡ್‌ಚೇಂಗಿ 
ನಾಕ್‌ ತೆಳಿಬಪ್ಪ. ಇದೆಲ್ಲ ಎನ್ನ್‌ ಕಾಲಧರ್ಮೊ, ಯುಗಧರ್ಮೂ, ನುಕೊಂದರಿಯ. ಅಲ್ಲೇಂಗಿ, 
ಈ ಗಡ್ಡದಪ್ಪಂಗೆನ್ನಂಗ್‌, ಪುತ್ತುಳಿಯಂತ ಕುಇಸ್ಸಿ ಮೂಡಿ. ಈನಗುಂಡ್‌ ಎನ್ನ್‌ಬೇವು. 
ಇವಂಗೆನ್ನಂಗ್‌ ಪೊಣ್ಣ್‌. ಕಲ್ಲ್‌ನಂತ ಬಾಲೆಕಾರಕೆ ಮೋಸ ಮಾಡಿತ್‌ ಎನ್ನೆಲ್ಲೊ ಮಾಡುವ. 
ಈ ತೊಂಡನ ನಂಬಿತಿಪ್ಪದುಂಡೊ? ಇವಂಡ ಗಡ್ಡಕ್‌ ತಿತ್ತ್‌ ಬೆಪ್ಪದ್‌ ನೇರ್‌? ಎನ್ನೇಂಗಿ 
ಚಾವಡ್‌. ಅವಂಡ ಆಶೆಕ್‌ ಬಂಗ ಎನ್ನಂಗ್‌ ಮಾಡಡ್‌. ಇದುವರೆಕು, ಬಲ್ಕ ಸನ್ಮಾಸಿಂದೆಣ್ಣಿತ್‌ 
ತಕ್ಕ್‌ ತಕ್ಕ್‌ಕ್‌ ಗಡ್ಡ ಕುಲುಕುವಾ೦ಜತ್‌. ಸನ್ಮಾಸಿಯಕುಂಡ ಇನ್ನತೆ ವ್ಯಾಪಾರ. ಶಿವ, ಶಿವ, 
ಕಣ್ಣ್‌ ಮುಚ್ಚ್‌ನವ ಸನ್ಯಾಸಿ, ಜೀವ ಉಂಡೊ! ಐನ್‌, ಕಪಟ ಸನ್ಮಾಸಿಯಾಂದ್‌ ಕಾಂಗಂಡು. 
(ಎಂದ್‌ ಯಷಿನ ನೋಟಿತ್‌) ಸ್ವಾಮಿ ಪೆರ್ತ್‌ನಲ್ಲದ್‌ಮಾಡಿಯ ಬಾಲ್ಕತ್‌ ಪೊಣ್ಣ್‌ 
ಇಂಜಿಲೇಂಗಿಯೂ ಕಯ್ಕು, ಬಯತ್‌ಲ್‌ ಮಾತ್ರ ಕಾಲ್‌ಕು, ಕೈಕು, ಕಣ್ಣ್‌ಕು, ಮೂಕ್‌ಕು 
ಕೂಡ ಓರೋರ್‌ ಪೊಣ್ಣ್‌ ಬೆಚ್ಚಿತೇ ತೇರಂಡೂಂದ್‌. ಎನ್ನಂಗ್‌೦ದ್‌ ಕೇಪಿಯಾ? ಬಯತಾನ 
ಪಿಣ್ಣ ತಾಂಡ ಕೈಕಾಲ್‌, ಎಣ್ಣ್‌ನನ್ನನೆ ಕೇಪದುಂಡೊ, ಕತ್ತೊಂಡು, ಪುಡಿಕಂಡು, ಆರ್‌ ಮಾಡು? 
ಕಣ್ಣ್‌ ಕಾಂಗುವೋ, ಕೀಂಜಿ ಪರಿವು, ಆರ್‌ ಎಡ್‌ಕೂ, ಮೂಕ್‌ಡ ಗೋಳಂತೂ ಗೊತ್ತೇ 
ಉಂಡಲ? ಮಾನತ್‌ ಬದ್‌ಕ್‌ನವು ಬಂಡಾಟ ಬೂವದ್‌ ಕಷ್ಟಕ್ಕುಲ? ಆನಗುಂಡ್‌ ದುಂಬ 
ಪೊಣ್ಣುಂಡೇಂಗಿ ತಾಂಗ್‌ ತೊಂದರೆ ಎಲ್ಲಿಯ? ಎಲ್ಲ ಚಾಕರಿ ಅವುಮಾಡು ಇದನೆಲ್ಲ ಅರಿಂಜಿತೆ, 
ನೀನ್‌ ಈ ಪಣಿ ಕೆಜ್ಜ ಕಾಂಬ, ನಲ್ಲದಾಚಿ. ಮಾತಾಯಿ ಏಡ ಗುರುನ ಚಾಯೊಡೆ ಚಾಕಿಯಪ್ಪ! 
ಎಂಗಕ್‌ ತೊಂದರೆ ತರತೆ ಕಂಡಿಯ. 


ಅಗಸ್ತ್ಯ - ಶಿಷ್ಠ, ನಿನ್ನಂತ ಪೊಟ್ಟನುಂಡ? ಚಾಕರಿ ಮಾಡುವಕಾಯಿತ್‌, ಮಂಗಲ 
ಕಯಿಪದ್‌. ಅಯ್ಕೋ ಪೊಟ್ಟಿ! ಸಂಸಾರ ಸುಗ ಪಡುವಕ್‌೦ದ್‌ ನಂಬ್‌. ಎಂಗ ಯಷಿಯಕ್‌ 
ಬಾಲ್ಕ ಬಯತಾ್‌೦ದ್‌ ಇಲ್ಲೆ. ಎಕ್ಕಲೂ ಬಾಲ್ಕಾಂದೇ ಕಂಡ? ಇರಚ್‌, ನಾಳೆ ಪತ್ತ್‌ಗಳಿಗೆಲ್‌ 
ಅಶ್ವಿನಿ ನಕ್ಸತ್ರನಾಯಿತೂ, ನಲ್ಲದಿನ ನಲ್ಲ ಮೂಹೂರ್ತ ಉಳ್ಳಾನಗುಂಡ್‌, ಮಂಗಲ 
ತ್‌ೇತ್‌ರನ? ಮಂಗಲಕ್‌ ಬೋಂಡ್ಕ ಸಾಮಾನೆಲ್ಲ ಸರಿಪಡ್‌ತಿತ್‌, ಈ ದೇಶತ್‌ರ ದೊರೆಯಾನ 

ಚಂದ್ರವರ್ಮಂಗೂ, ಪಕ್ಕಲುಳ್ಳ ಪಟ್ಟಿಮಕ್ಕೂ, ಕಣ್ಣ್‌ಕ್‌ ಕಂಡಂತ ದೇಶಕಾರಕೂ, ಅರಿಚಿದ್‌. 
ಪರ್ಣಶಾಲೆ ಮಾತ್ರ ಪೆರ್ತ್‌ ಅಲಂಕಾರ ಮಾಡಂಡು, ಶಿಷ್ಕಂಗಳೆಲ್ಲ ನೀಡ ಜೊತೆಕ್‌ ಕೂಟಯ. 

ಶಿಷ್ಯ - ಸ್ವಾಮಿ, ಅಪ್ಪಣೆ (ಮನತ್‌) ಬಲ್ಕ ಮಲಾಮತ್‌ ಬಾತ್‌ಲ! ದೊರೆಡ ಪಕ್ಕ 
ಪೋಂಡು, ಪಟ್ಟಮಕ್‌ ಎಣ್ಣಂಡು, ಸಾಹಿತ್ಯ ಸರಿಪಡತಂಡು. ಚಪ್ಪರ ಆಂಡು, ಓಲಗ ಬೋಂಡು. 
ಇಪ್ಪಕ್‌ ಮನೆ ಕೂಡ ಇಲ್ಲತವಂಡ ಆಶೆಯೂ, ಆತುರವು ನೋಟ್ಕಪ್ಪ. ಇದೇ ಸನ್ಮಾಸಿ ಬುದ್ದಿ 
ಗೊತ್ತಾಚಲ್ಲ? ಎನ್ನೇಂಗಿ ಆಡ್‌ ಮಂಗಲ ಕಾರೃಚಾಯೋಡೆ ನಡತುವದ್‌ ಧರ್ಮ. ಈಂಡ 
ಮೇಲೂ ದೇಶತ್‌ ರಾಜ ಕೂಡ ಬರತೆಯಿರ. ಗುರುಕ್‌ ಬಂದ ಕೊರತೆಯೆ ಶಿಷ್ಕಂಗ್‌. 
ಆನಗುಂಡ್‌ ಜಾಗ್ರತೆಯಾಯಿತ್‌ ಎಲ್ಲಾ ಕೆಲಸ ಮಾಡ್‌ಚಿರುವಿ. ಬೊಂಡ್ಕಚ್ಚಕ್‌ ಶಿಷ್ಕಂಗ 
ಇಪ್ಪಕ ಪೋಡಿಯೆನ್ನ? ದೊರೆಡ ಪಕ್ಕ ಮಾತ್ರ ಓಲೆ ಆಳ್‌ ಬೆರಿಯ ಅಯಪಿ. (ಎಲ್ಲರೂ 
ಪೋಪ) 


ರ್ತ ತ ೫ 


೩ನೇ ಸೀನ್‌ 
ಕ್ರೋಡದೇಶತ್‌ ಅರಮನೆ 
(ಚಂದ್ರವರ್ಮರಾಜನು ಮಂತ್ರಿಯು ಇಪ್ಪ) 
ರಾಜ - (ಮಂತ್ರಿಡ ಕೂಡೆ) ಮಂತ್ರಿಯೆ, ಇಂದಾಕನೆ ಈ ದೇಶಕ್‌ ದೊರೆಯಾಯಿತ್‌ 
ಬದ್‌ಕ್‌ನದಾಚಿ. ಇದೇ ರೀತಿ' ಮಿಇ್ಲಾಕ್‌ ನಡತಿಬಪ್ಪದ್‌ ಕಷ್ಟ. ಆನಗುಂಡ್‌ ಏಡ ಒರ್‌ 
ಆಶೆಕೇಪಿಯ? 
||ರಾಗಃ ನಾದನಾಮಕ್ರಿಯ|| 
(ಮುತ್ತ್‌ ಮೋಳೆ ನಿನ್ನ ನಾನ್‌ ಎತ್ತ್‌ಪೋವ - ಎಂಬಂತೆ) 
ಡೊಂದ್‌ಕೇಳ್‌ ಮಂತ್ರಿ ನೀನ್‌। ಯಿಂದಯೇಡ ಗೋಳ್‌ನಾ||ಪ|| ಬಂದನತ್‌ 
ಬಾವಕಯ್ಯ| ಕುಂದೊಕಾಡೊ ಸೇರುವಿ ॥|ಅ||ಪ|| ಯಿಚ್ಚಕಾಲ ರಾಜಂದೆಣ್ಣಿತ್‌ 
ಮೆಚ್ಚಿತ್‌ ನಾಬಾಳ್‌ನ|| ಯಚ್ಚರಾ ಕೊರವಾಚಿಕ್ಕ! ಯಿಚ್ಚೆಯೇಡತ್‌೦ದತ್‌ 
loll ಪುಟ್ಟ್‌ನಂದು ಇಂದುನಾನ್‌ | ಪಟ್ಟತ್‌ಲಳತಿತ್‌]| ಘಟ್ಟಿಗಂದ್‌ ನಾ 
ಬಾಳ್‌ನೆ| ಮುಟ್ಟಿರಟ್‌ಡಾಚಿಲ||೨|| ದೇಶಕೆಂದು ನಲ್ಲಗುಣ। ಸಾಸಪಟ್ಟ್‌ 
ಮಾಡ್‌ನ|| ಕಾಸಮೋಂವಗಿಂದ್‌ಪಟ್ಟ | ಆಶೆಲ್‌ ಕೊಡ್‌ಪಿನೊ||೩| 

ಮಂತ್ರಿ, ರಾಜ್ಯಭಾರ ಮಾಡಿತ್‌ ಚೋತೆ. ಬಯತೋ ಅಂದಂದೇಕ್‌ ಹೆಚ್ಚಾಯಂಡ್‌ 
ಬಪ್ಪ. ಬುದ್ದಿಶಕ್ತಿ ಕಮ್ಮಯಾನ ಪಿಣ್ಣಾ ಇಚ್ಚಕ್‌ ಬಲ್ಕ ದೊರೆತನ ಮಾಡುವದ್‌ ತಪ್ಪ್‌. 
ಆನಂಗುಂಡ್‌ ರಾಜಧರ್ಮ ಪ್ರಕಾರ, ಏಡ ಪೆರಿಯ ಮೋಂವ ದೇವಶರ್ಮಂಗ್‌ ಪಟ್ಟಕೆಟ್ಟಿತ್‌ 
ತಪಸ್‌ಕ್‌ ಪೋಂಡೂಂದ್‌ ಗೇನಬೆಚ್ಚಾನ ನಡತಿತಾ. 


ಮಂತ್ರಿ - ಸ್ವಾಮಿ, ಬಯತ್‌ ಕಾಲತ್‌ ದೊರೆತನ ಮಾಡುವದ್‌ ಕಷ್ಟಾಂದ್‌ ನೀನ್‌ 
ಎಣ್ಣ್‌ನತಕ್ಕ್‌ ಸತ್ಯ. ಆಚೇಂಗಿ ಇದುವರೆಕು ಈ ದೇಶತ್‌ ಪ್ರಜೆಯಳ ಮಕ್ಕಳನ್ನನೆ ಚಾಯೊಡೆ 
ಚಾಕಿ ಸಲಹಿತ್‌ ಸತ್ಯತೂ, ಧರ್ಮತೂ, ರಾಜ್ಯಭಾರ ಮಾಡ್‌ನಂತ ನೇಡ ಪುಣ್ಕಕ್‌ ಭಗವಂತ 
ನಲ್ಲದ್‌ ಮಾಡಂಡೂಂದ್‌ ನಾನೂ ಪ್ರಾರ್ಥನೆ ಮಾಡುವಿ. 


ದೂತ - ಮಾರಾಜನೆ, ಬ್ರಹ್ಮಗಿರಿಂಜಿ ವೊರ್‌ ವೋಲೆಳ್‌ತ್‌ ಎಡ್‌ತಂಡ್‌ ಓರ್‌ 
ಮೇದ ಬಂದಿತ್‌ ಕಾತಿತ್‌. 


ರಾಜ - ನಲ್ಲದ್‌, ಅಂವ ಬರಡ್‌. 
ಮೇದ - ಮಾಸ್ತ್ವಾಮಿ ಅಡ್ಡ ಬುದ್ದೆ. 


ರಾಜ - ಎನ್ನಂಗಾಯಿತ್‌, ಎಲ್ಲಿಂಜಿ ಬಂದಿಯ? ಪೆರ್ತ ಚಿಕ್ಕಿ ಚೋತನಕೆ ಕಾಂಬ, 
ಆತುರವಾನ ಸಂಗತಿ ಎನ್ನೇಂಗಿ ಉಂಡ ಬೆರಿಯ ಎಣ್ಣ್‌? 


ಮೇದ “ || ರಾಗಃ ನಾದನಾಮಕ್ರಿಯ!| 
(ಕೇಳಿದೆಲ್ಲ ಪೇಳುವೆ ಸಾರಿವೂರೊಳಗೆ - ಎಂಬಂತೆ) 


ಬಂದೆನೊ ನಾ| ಕುಂದ್‌೦ಜಳಕ್‌ನವೋಟ್‌| ನಿಂದೆಯುಲ್ಲಿ ನಾನ್‌ ||ಅ||ಪ|| 
ತೊಂಡಂಗು ಕಾವೇರಿಕು! ಬಂಡಾಟ ಮಂಗ್‌ಲಂದ್‌ || ಕಂಡವು ತಾರಮಾರ।| 
ಪುಂಡ್‌ತಕ್ಕ್‌ಯೆಣ್ಣ ಕೇಟೆ |೧| ಜಾತಿಯೋ ನಾನರಿಯ| ನೀತಿಯೊ ನಾಕರಿಯ|| 
ಆತೂರಮಾಡಿತೆನ್ನ| ದೌತ್‌ಚೀಲ ನೀಡಪಕ್ಕ||೪|| ಯೇದ್‌ನ ಒಲೆವೊಂದ್‌| 
ಪಾದಕೆಡತಬಂದೆ।| ಇದನೊಮ್ಮ ಮಾದೊರೆ| ಓದಿನೋಟ್‌ ಎಲ್ಲರಿಯು|[೩| 


ಸ್ವಾಮಿ, ಬ್ರಹ್ಮಗಿರಿಲ್‌ 'ಎನ್ನೋ ಒರ್‌ ಪೆದ ಎಣ್ಣುಮಾಂಜತ್‌. ಅದ್‌ 
ಮರಂದ್‌ಟೆಸಾಮಿ. ಒರ್‌ ತೊಂಡ ನುಚಿಕ್‌, ಪೊನ್ನ್‌ ಅಂತ ಕಾವೇರಿನ ಮಂಗ್‌ಲೊ, 
ಗ್‌೦ಗ್‌ಲೋ, ಎನ್ನೊ ನಾಳೆನ್ನೆ ಕಯಿಪೋಲೊ? ದೊರೆಕ್‌ ಈ ಮೋಲೆ 
ಇಕ್ಕೆನ್ನೆಕೊಡ್‌ಕೊಂಡೂಂದ್‌ ಓಟೆಕ್‌ಪೋನಂತ ಎನ್ನ ಪುಡಿಚಿ ದವುತ್‌ಚಿ ಸ್ವಾಮಿ. ನಾನ್‌ 
ಬೊತ್ತಿತ್‌ ಅಲ್ಲಿಂಜಿ ಓಡಿಟಂವ ಇಲ್ಲಿ ನಿಂದ್ಕೆ ಬುದ್ಧಿ. ಮಂಗ್‌ಲಕುಳ್ಳ ಎಲಕಂಡ ಕೂಡ, 

ನಾನೆ ಕೊಂಡ್‌ಪೋಂಡುವಲೊ. ತಡ ಆಪ ಅಪ್ಪಣೆ ಆಚೇಂಗಿ ಪೋಪಿ (ಓಲೆ ಕೊಡುಪ). 


ರಾಜ - ಮಂತ್ರಿ, ಮೇದಂಗ್‌ ಬಹುಮಾನ ಕೊಡ್‌ಪಕ್‌ ಹುಕುಂ ಮಾಡಿತ್‌ ಈ ಓಲೆನ 
ಓದಿತೆಣ್ಣ್‌. 


ಮಂತ್ರಿ - (ಬಹುಮಾನ ಕೊಡ್‌ಪಕ್‌ ಎಣ್ಣಿತ್‌ ಓಲೆನ ಓದುವ) 
ಶ್ರೀ ಎಫ್ಟೇಶ್ವರಾಯೆನಮಃ 
ಮಂಗಲ ಕಾಗದ 


ಕ್ರೋಡದೇಶಾಧಿಪತಿಯಾನ ಚಂದ್ರವರ್ಮರಾಜಂಡ ಆಯುಷ್ಯ ಅಭಿವೃದ್ದಿಕ್‌ ಅಗಸ್ತ್ಯ 
ಖಷಿ ಮಾಡುವಂತ ಆಶೀರ್ವಾದ 


ಈ ಕುಂಬ್ಕಾರ್‌ ೧೮ನೇ ಬೊಳ್ಕಾಚೆ ಪೊಲಾಕ ೮ ಘಳಿಗೆರ ಮೇಲ ೯ ಘಳಿಗೆರ 
ಒಳ್‌ಲ್‌ ಅಶ್ವಿನಿ ನಕ್ಷತ್ರ ಕರ್ಕಾಟಕ ಲಗ್ನತ್‌ ಕವೇರಂಡ ಮೋವ ಕಾವೇರಿಂದೆಣ್ಣುವ ಕನ್ನಿನ 
ನಾಕ್‌ ಧಾರೆ ಕಯಿಪಂತ ಮುಹೂರ್ತ ನಿಶ್ಚಯ ಮಾಡ್‌ನಾನಗುಂಡ್‌ ಈ ಮಂಗ್‌ಲ ಕಾರ್ಯಕ್‌ 
ದೇಶತ್‌ ಪ್ರಭುವಾನ ನೀನ್‌, ಸಂಸಾರ ಸಮೇತ ಮಂತ್ರಿ ಸೇನಾಧಿಪತಕ್ಕ ತವುಂದಾರಿಯ ಕೂಡ, 
ಬಂದಿತ್‌ ಧಾರೆ ಮಂಟಪ ಅಲಂಕಾರ ಮಾಡಿತ್‌ ಆಶೀರ್ವಾದ ಎಡ್‌ತವಂಡೂಂದ್‌, ಆಶೆ 
ಬೆಚ್ಚಿತ್‌ ಎಳ್‌ದ್‌ನದಾಚಿ. 


ತಿಂಗ ೧೭ ಬ್ರಹ್ಮಗಿರಿ ಅಗಸ್ತ್ಯ ಷಿ 


ರಾಜ- ಮಂತ್ರಿಯೆ, ಕಾವೇರಿಂದೆಣ್ಣುವ ಪೆದ ಕೇಟಿತ್‌ ಏಡ ಜೀವಕ್‌ ಪೆರ್ತ್‌ ಸಂತೋಷ 
ಆಪ. ಪಂಡ್‌ ಪಾರ್ವತಿನ ನೆನತಿತ್‌ ತಪಸ್‌ ಮಾಡುವಕ, ಮಹಾದೇವಿ ಕೆನಚತ್‌ ಬಂದಿತ್‌, 
ಮಿಣ್ಣುಕ್‌ ಕಾವೇರಿಂದೆಣ್ಣುವ ತೀರ್ಥ ಅವತಾರ ಎಡ್‌ತಿತ್‌, ನೀಕೂ ನೇಡ ವಂಶಕೂ, 
ವಲಂಬುರಿಲ್‌ ವರತಪ್ಪೀಂದ್‌ ಅಪ್ಪಣೆ ತಂದದುಂಡ್‌. ಅದಿಕ್ಕ ನಾಕ್‌ ಗೇನ ಆಚಿ ಕಂಡಿಯ? 
ಕಾವೇರಿ ಆಚೇಂಗಿ ತೀರ್ಥರೂಪಾಯಿತ್‌ ಬರಂಡೂವೆ ಹೊರ್ತು, ಅಗಸ್ತ್ಯಃರುಷಿನ ಮಂಗ್‌ಲ 
ಕಯಿಪಕ್‌ ಹಕ್ಕಿಲ್ಲೆ. ಇದ್‌ ಬೋರೆ ಕಾವೇರಿ ಆಯಿತಿಕ್ಕೂಂದ್‌ ಕಾಂಬ! ಎನ್ನೇಂಗಿ ಆಡ್‌ 
ಪಾರ್ವತಿ ವರತಂದಂತ ಕಾವೇರಿ ಮಿಣ್ಣಾಕಾಚೆಂಗಿಯೂ, ನಾಕ್‌ ತಂದಂತ ವರ ಪ್ರಕಾರ ಉದ್ಭವ ' 
ಆಪಂತ ಸಂಗ್ತಿ ಏಡ ಪೆರಿಯ ಮೋಂವನಾನಂತ ದೇವಶರ್ಮಂಗ್‌ ಅರಿಚಿತ್‌ ಇಂದೇ ಪಟ್ಟ 
ಕೆಟ್ಟುವಿ. ಯಷಿಡ ಮಂಗ್‌ಲಕ್‌ ಪೋಂಡ್ಕದ್‌ ಧರ್ಮ, ಆಚೇಂಗಿ, ಇದೆಲ್ಲ ತೊಂಡನಾನಂತ 
ನಾಕ್‌ ಎನ್ನಂಗ್‌? ರಾಜಮರ್ಯಾದೆ ಎಡ್‌ತಂಡ್‌ ನೀನೂ ಏಡ ದಂಡನೆ ಮೋಂವ ದೇವಕಾಂತನೂ 
ಪೋಯಿ. ಎಲ್ಲಿಯ! ಪೆರಿಯ ಮೋಂವನ ಕಾಕ್‌ಚಿರ್‌. 

ಮಂತ್ರಿ - ಅಪ್ಪಣೆ, ಆರಲ್ಲಿ ಯುವರಾಜನ, ರಾಜ ಸಭೆಕ್‌ ಕಾಕಿಯ ಬಾ? 
ದೇವಶರ್ಮ - ಬಂದಿತ್‌, ಅಪ್ಪಯ್ಕ ಅಡ್ಡಬುದ್ದೆ. ಎನ್ನಂಗಾಯಿತ್‌ ಕಾಕ್‌ ಚಿಟ್ಟಿಯ? 
ರಾಜ - ಮೋನೆ ಕೇಳ್‌. 


ಕಂದ|| ಪಂಡ್‌ ನಾ ಮಾಡ್‌ನ ತಪಸ್‌| ಕಂಡಿತ್‌ ಪಾರ್ವತಿ ತಂದ ವರ ಗೇನಬಾತ್‌|| 
ಉಂಡದ್‌ ಎಣ್ಣುವಿ ನೀಕ್‌ಲೊ| ಕಂಡಿತ ಅದ್‌ ಪೋಲೆ ನಡತಿನೊ ನೀಕ್‌ಲೊ 
ಧರ್ಮ || 


ಕುಣಣ್ಲ್ಣಿ ಎಂಗಡ ಕುಲದೇವತೆಯೆ ಪಾರ್ವತಿ. ಆ ಪಾರ್ವತಿರ ದಯತ್‌ಲೆ, ಈ ದೇಶ 
ನಾಕ್‌ ಕ್‌ಟ್ಟ್‌ನದಾಚಿ. ಅಕ್ಕ ಈ ರಾಜ್ಯ ಮನುಷ್ಯವಾಸ ಇಲ್ಲತಂತ ಕಾಡ್‌ ರಾಜ್ಮ ಆಯಿತಿಂಜತ್‌. 
ಅನ್ನತ ಈ ದೇಶತ್‌ನ, ನಾನೂ ಏಡ ಮಕ್ಕಕ್‌ರ್‌ಮಕ್ಕಳಾದಿಯಾನ ನಿಂಗಳೆಲ್ಲ ಬಹು 
ಸಾಸಪಟ್ಟಿತ್‌, ಚೆರಿಯ ರಾಜ್ಕ ಆಚೇಂಗಿಯೂ, ಅಲಂಕಾರವಾಯಿತೂ, ಐಶ್ವರ್ಯತೂ, ಪುಣ್ಮ 
ಭೂಮಿ ಮಾಡ್‌ನದಾಚಿ. ಇದೆಲ್ಲ ಮಹದೇವಿಯಾನ ಪಾರ್ವತಿರ ದಯಾಂದೆ ಅರಿಂಜ? ಅನ್ನತ 
ಮಹದೇವಿ, ಪಂಡ್‌ ಏಡ ತಪಸ್‌ಕ್‌ ಮೆಚ್ಚಿತ್‌, ಮಿಇಕ್‌ ತೀರ್ಥ್‌ರೂಪಾಯಿತ್‌ 
ಕಾವೇರಿಂದೆಣ್ಣುವ ಪೆದತ್‌ ಅವತಾರ ಏಡ್‌ತ್‌ ಪೊರಟ್‌ ಬಪ್ಪಕ್ಕ ವಲಂಬುರಿಲ್‌ ನೀಕೂ, 
ನೀಡ ಸಾವಿರಾರ್‌ ಸಂತಾನ ಭಾಗ್ಯಕೆಲ್ಲ ವರದಾನ ತಪ್ಪೀಂದ್‌ ಅಪ್ಪಣೆ ಆನದಲ್ಲತೆ, ಪೊರಡುವ 
ಸಂಗ್ತಿ ದಂಡ್‌ದಿನಕ್‌ ಮಿಣ್ಣುಲೆ ಕೆನಚತ್‌ ಅರಿವು ತಪ್ಪೀಂದು ಕೂಡ, ಎಣ್ಣ್‌ನದುಂಡ್‌. 
ಇದುವರಿಕು ನಾನ್‌ ಕಾತತೇಂಗಿಯೂ, ನಿರ್ಭಾಗ್ಮ್ಕಂಗ್‌ ದೇವಿ ದರುಷನ ಆಯಿಲೆ. 
ಮಿಣ್ಣಾಕಾಚೇಂಗಿಯೂ, ನೀಕ್‌ ದರುಷನ ಆತೆ ಇರ? ಈ ಸಂಗತಿ ಮರೆಯತೆ, ದೇವಿ ಬಪ್ಪಾನ 
ಕಾತಂಡಿಂಜಿತ್‌ ವರದಾನ ಪಡೆಯಂಡು. ನಾಕ್‌ ಬಯತ್‌ ಹೆಚ್ಚಾಯಂಡೇ ಬಂದಾನಗುಂಡ್‌ 
ರಾಜ್ಯಭಾರ ಮಾಡುವಕ್‌ ಶಕ್ತಿ ಇಲ್ಲೆ. ಆನಗುಂಡ್‌ ಇಂದ್‌ ಮಿಣ್ಣಾಕ್‌ ಈ ರಾಜಮುದ್ರೆ 
ಎಡ್‌ತಂಡ್‌ ಈ ಪಟ್ಟಿತ್‌ ಅಳತಿತ್‌ ಈ ಮಂತ್ರಿಡ ಸಹಾಯತ್‌ ದೇಶತ್‌' ಪ್ರಜೆಯಳ ಚಾಯೋಡೆ 
ಚಾಕ್ಕಂಡ್‌ ಬಾ? ನಾನ್‌ ತಪಸ್‌ಕ್‌ ಪೋಪಿ. (ಎಂದ್‌ ರಾಜಮುದ್ರೆ ಕೊಡ್‌ಪ) 


ದೇವಶರ್ಮ - ಅಪ್ಪಯ್ಯ, ನೇಡ ಅಪ್ಪಣೆ ಪ್ರಕಾರ ಸತ್ಯತೂ, ಭರ್ಮತೂ, ರಾಜ್ಯಭಾರ 
ಮಾಡಿಯಂಡ್‌ ಬಪ್ಪಿ. ಮಹದೇವಿಯಾನ ಕಾವೇರಿ, ಅವತಾರ ಎಡತಿತ್‌ ಬಪ್ಪಕಾಲತ್‌ ಎಲ್ಲಾ 
ವರದಾನ ಪಡೆವ ಆಚೇಂಗಿ, ಎಂಗಡ ವಂಶೋದ್ಧಾರಕ್‌ ಆದಿಯಾನಂತ ನ್‌ಡ ಕೇಳಿ 
ಕೀರ್ತಿಯೂ, ಲೋಕತ್‌ ಶಾಶ್ವಿತವಾಯಿತಿಪ್ಪನ್ನನೆ, ಈ ಕ್ರೋಡದೇಶತುಳ್ಳಂತ ಸರ್ವಜನ 
ಧರ್ಮಕಾರ್ಯ ನಡತಿಯಂಡ್‌ ಬಪ್ಪಕ್‌ ಆಜ್ಞೆ ಮಾಡುವಿ. ತಪಸ್‌ಕ್‌ ಪೋಪಂತ ನೀಕ್‌ ಮಹ 
ಪಾರ್ವತಿಯೇ, ಅನುಗ್ರಹ ಮಾಡಡ್‌. ಸಂಸಾರ ಭಾಗ್ಮಕಾಯಿತ್‌ ಎಂಗಳ ಪುಟ್ಟಿಚಿತ್ತ್‌, 

ಪಾಲ್‌ಕೂಳ್‌ ತಂದಿತ್‌ ಈ ಕ್ರೋಡದೇಶ ಎಂಗಡ ಜನ್ಮಭೂಮಿ ಮಾಡ್‌ನಂತ ನೇಡ ಪಾದಕ್‌, 
ಆಯಿರಕುರಿ ಅಡ್ಡಬೂವಿ. 


(ಅಡ್ಡ ಬುದ್ದಿತ್‌ ರಾಜಮುದ್ರೆ ಕೇಟವ) (ಎಲ್ಲರೂ ಮರೆಯಾಪ) 


* ೫ ತ್‌ 


೪ನೇ ಸೀನ್‌ 
ಊರ್‌ 


(ಅಗಸ್ತ್ಯಂಡ ಶಿಷ್ಠ ಮಂಗಲ ಎಣ್ಣಿಯ ಬಪ್ಪ) 


||ರಾಗಃ ಖರಹರ ಪ್ರಿಯ|| 
(ಸಾರಿದೂರುತಿಹುದು ತರವೆ - ಎಂಬಂತೆ) 


ಊರ್‌ಕೇರಿಲುಳ್ಳಯೆಲ್ಲ ಪಟ್ಟಮರೆ ಕೇಳಿರೊ ||ಪ|| ಸಾರಿಸಾರಿ ಎಣ್ಣುವಿನಾ 
ಮಂಗ್‌ಲಕ್‌ ಬಾರಿರೊ ||ಅ||ಪ|| ಕಾವೇರಿಕು ಅಗಸ್ತ್ಯ ಮುನಿಕು ಸಾಲ್‌ 
ಚಾಚೆಡೊತ್ತತ್‌।| ದೇವದೇವಿ ಕೂಡ್‌ವಕ್ಕ್‌ ಮಂಗ್‌ಲ ಕುರಿಚತ್‌ ||೧|| 
ಕಾಲ ನೇರ ಎಣ್ಣುವಿನಾ ನಾಳೆ ಏಳ್‌ ಗಂಟೆಕ್‌|| ಕೇಳಿ ನಿಂಗಯೆಲ್ಲ ಬಾರಿ 
ಸೇರಿ ನೇರಕ್‌[|೨॥| ಕೂಳ್‌ ಪರಮಾನ ಚಿತ್ರಾನ್ನ ಪಾಯಸುಂಡ್‌ಲಾ|| 
ಹೋಳಿಗೆ ಜಿಲೇಬಿ ಲಾಡ್‌ ಪೂರಿ ಉಂಡ್‌ಲಾ|।|೩। ತಿಂಬಕುಳ್ಳದೆಲ್ಲ ಇಂದೆ 
ಮಾಡಿ ತೆಯ್ಕಾರ್‌।। ದುಂಬದುಂಬ ದಕ್ಷಿಣೆ ಕೊಡ್‌ಪದುನೇರ್‌।|೪॥| 
ಆಟ್‌ಪಾಡ್‌ ಕೊಂಬ್‌ ಕೊಟ್ಟ್‌ ಕೂಟತಿಪ್ಸ್‌ಲೆ|] ಊಟ ಉಪಚಾರ ಸರಿ 
ಮಾಡತಿಪ್ಪ್‌ಲೆ ||೫|| 

ಆಜಾರ್ಯರೆ, ಗೊತ್ತಾಚಾ! ಕಾವೇರಿಕೂ ಅಗಸ್ತ್ಯ ಉಷಿಕೂ ನಾಳೆ ಏಳ್‌ಗಂಟೆಕ್‌ ಧಾರೆ 

ಮುಹೂರ್ತ. ಬ್ರಹ್ಮಗಿರಿಕ್‌ ಕಾಲಕ್‌ ಸರಿಯಾಯಿತ್‌ ಎಲ್ಲರೂ ಬಾರಿ. ನಾ ಪೋಪಿ. 


ಮಹೇಂದ್ರಾಚಾರ್ಯ - ಸ್ವಾಮಿ, ಸ್ವಾಮಿ ನಮಸ್ಕಾರ. ನಿಲ್ಲಿ ನಿಲ್ಲಿ! ಮಂಗಲಂದ್‌ 
ಎಣ್ಣುವ ಕೇಟೆ. ದಾಡ ಮಂಗಲ, ಪೂರ್ವಾಪರ ದಯಬೆಚ್ಚಿತ್‌ ಎಣ್ಣಿ! 

ಸುಬ್ಬಣಚಾರ್ಯ - ಸ್ವಾಮಿ ನಮಸ್ಕಾರ, ಎನ್ನ್‌ ಮಂಗಲತ್‌ರ ಸುದ್ದಿ 'ಎಣ್ಣಿರಲ್ಲ 
ದಾಡ ಮಂಗಲ? 

ಷದ್ಮನಾಭಚಾರ್ಯ - ಸ್ವಾಮಿ ಅಗಸ್ತ್ಯ ಶಿಷ್ಠರೆ, ನಮಸ್ಕಾರ. ಎನ್ನ್‌ ವಿಶೇಷ ದಾಡ 
ಮಂಗಲ? 
ಮಹೇಂದ್ರ - ಎಂಚಿನಯ್ಯಾ, ಏನ್‌ ಕೇಣ್ಟೆ 


ಶಿಷ್ಯ - ಆಚಾರ್ಕರೇ, ಆದಿಮಾಯೆಯಾಯಿತ್‌ ನಾರಾಯಣಂಡ ಪಕ್ಕ ಇಂಜಂತ 
ಲೋಹಾಮುದ್ರೆನ, ಬ್ರಹ್ಮಂಗ್‌ ದತ್ತ್‌ಮೋವಳಾಯಿತ್‌ ನಾರಾಯಣ ದೇವ ಕೊಡ್‌ತತ್‌. 


ರಾಮಣ್ಣಚಾರ್ಯ - ಅದ್‌ ಗೊತ್ತೇ ಉಂಡ್‌. ಅದಿರಡ್‌, ಮಂಗಲಾಂದ್‌ ಎಣ್ಣಿರಲ್ಲ 
ದಾಡ ಮಂಗಲ, ಎಕ್ಕ? 
ಸುಬ್ಬಣ್ಣ - ಇಂಬಿಯೆ ಒರಿಯೆ ಬತ್ತೆ, ಉಂತ್‌ಲೇಯ. ಆಕುಳು ಕೇಣ್ಬೇರ್‌! 


ಶಿಷ್ಯ - ಆ ಬ್ರಹ್ಮ, ಲೋಪಾಮುದ್ರೆನ ಭೂಲೋಕತ್‌ ಕವೇರ ಬ್ರಾಹ್ಮಣಂ೦ಗ್‌ 
ಮೋವಳಾಯಿತ್‌ ಕೊಡ್‌ತತ್‌. 

ವಿಷ್ಣು ಆಚಾರ್ಯ - ಸ್ವಾಮಿ ಸ್ವಾಮಿ ನಮಸ್ಕಾರ, ಎನ್ನ್‌ ಮಂಗಲೋ ಅಲ್ಲ 
ನಮ್ಮೆಯೋ. ಎನ್ನ್‌ ವಿಶೇಷ. ದಯಬೆಚ್ಚಿತ್‌ ಎಣ್ಣಿ? 

ಹದ್ಮನಾಭ - ಇಂಬಿಯೆ ಒರಿಯೆ ಬತ್ತೆ, ಅಕುಳು ಪಣ್ಣೇರ್‌ ಎಂತ್‌ಲಯ? ಮದಿಮೆನೆ 
ಆತ್‌ ಅವಸರ ದಾನೆ? 

ರಂಗಾಚಾರ್ಯ - ಸ್ವಾಮಿ ಸ್ವಾಮಿ ನಮಸ್ಕಾರ, ಎಕ್ಕ ಮಂಗಲ, ದಕ್ಷಿಣೆ ದುಂಬ 
ಉಂಡಲ್ಲ! ಎನ್ನ ಮರೆಯತಿ? 

ಪದ್ಮನಾಭ - ಬತ್ತೆ ಇಂಬಿಯ ಅಂದೊ ರಂಗ? ಈ ಜಾಯಿತ ಮಾಣಿ, ಗುರುಕುಳು 
ಪಣಿಯರನುಂಬು ದಕ್ಷಿಣೆ ಕೇಣಿಯರ ಇವ್‌ಕ್‌ ನಾಚಿಕೆ ಇದ್ದಿಯೊ? ಅವು ಮಂತ ಹಿಕ್ಕು, 
ಎಂತ್‌, ಆಕುಳು ಪಣ್‌ಪೆರ್‌. 

ಶಿಷ್ಯ - ಎನ್ನ್‌ ಸ್ವಾಮಿ? ನಿಂಗಡ ಆಚಾರ್ಕಳ ಚೆಲ್ಲಿತ್‌ ತಕ್ಕ್‌ಪರೆವಕೇ ಪುರುಶತಿಲ್ಲೆ. 
ನಾ ಪೋಷಿ. 

ಸುಬ್ಬಣ್ಣ - (ಬಾಕಿ ಉಳ್ಳಿಯಿನೆಲ್ಲ ನೋಟಿತ್‌) ತೂಲೆ ತೂಲೆ ದಾನೆ ಪಣ್ಟೇರ್‌? 
ನಿಕುಳು ದಾಯಿತ ಮಾಣಿಗುಳು, ಕಷ್ಟೊ! ಏರ್‌ಲ ಪಾತೆರೊಡ್ಡಿ ಎಂತಿ, ಸ್ವಾಮಿ, ಮಕ್ಕಡ ತಕ್ಕ್‌ಕ್‌ 
ಚೆಡಿಮಾಡತಿ ಎಣ್ಣಿ? 


ಶಿಷ್ಯ - ಕವೇರ ಬ್ರಾಹ್ಮಣಂಡ ಪಕ್ಕಬಪ್ಪದು, ಅವಕ್‌ ಕಾವೇರಿಂದ್‌ ಪೆದಬಾತ್‌. 

ರಂಗಾ - (ಪದ್ಮನಾಭಚಾರ್ಯಂಡ ಕೂಡೆ) ಇದ್ಯಮ್ಮ, ಇದ್ಯಮ್ಮ 


ಕಮ್ಮ, ಶಾ ವೋಳ್‌ತ ಕಾವೇರಿ? 

ಪದ್ಮನಾಭ - ಉಂತ್‌ಲೆಯ ಏ ಪೋಕಿರಿ, ಪಟಿಂಗ, ಪೊಕ್ಕಡೆ ಉಂತ್‌ಪನೊ 
ಇದ್ದಿಯೊ? 

ಶಿಷ್ಯ - ಆ ಕಾವೇರಿ ಇಂಜತಲ್ಲ ಅವ, ಕವೇರ ಬ್ರಾಹ್ಮಣ ಸ್ವರ್ಗಸ್ತನಾಪದು, ತಪಸ್‌ 
ಮಾಡುವಕ್‌ ಈ ಬ್ರಹ್ಮಗಿದಿಲ್‌ ಅಳತತ್‌. ಅದ್‌ನ ಏಡ ಗುರುವಾನ ಅಗಸ್ತ್ಯ ಖಷಿ ಕಂಡಿತ್‌ 
ಆಶೆಯಾಯಿತ್‌ ಏಡ ದೇವಿಯಾಂಡೂಂದ್‌ ಯುಷಿ, ಕಯ್ಕಾಂದ್‌ ಕಾವೇರಿ, ಇನ್ನನೆ ಪೆರ್ತ್‌ 
ಬಂಡಾಟ ಬುದ್ದತ್‌. 

ಕೃಷ್ಣಾಚಾರ್ಯ - ಬತ್ತೆ, ಬತ್ತೆ, ಅಯೆ ಪಂಡ್ಡ್‌ನವು ನ್ಯಾಯೊ? ಅನ್ಯಾಯ ಆತಪ್ಪ! 
(ಸುಬ್ಬಣ್ಣಚಾರ್ಯನ ನೋಟಿತ್‌) ಎಂಚ ಇದ್ಕಮ್ಮ? ಆಗಡ್ಡೊಪಂರ್ದ್‌ತ್‌ನ ಪಳಬ್ಬಕ್‌ 
ಜಾಯೆಗ್‌ ಪಣಿ? 

ಸುಬ್ಬಣ್ಣ - ಅಂದ್ಕ ಬಾಳೆಕ್‌ಳೆಕ್‌ ದಾಯಿತವು ಗೊಂತ್‌, ಪರ್‌ಬ್ಬೇರೆಗ್‌ ಜಾಲ 
ತೀರಣ್‌£೦ದ್‌ ತೀರಾಂದ್‌ ಗ್ರಹಿಪ್‌ಣಾನೊ, "ನರಿ ನೆರಚಾಲು ಕಡಿಕೂಂದ್‌" ವೊಂಜಿ ಭಾಷೆಟ್‌ 
ಶಾಸ್ತ್ರೊ ಉಂಡ್‌. 


ರಂಗಾ - ಅಬ್ಬ ಇದ್ಕಮ್ಮ 7 ನಿಕುಳು ಪಣ್ಣ್‌ಣ ಅತ್ತೊ! ನಿಕ್‌ಳೆಗ್‌ಲವೊಂಜಿ 
ಆವೊಡುಂದ್‌ ಗ್ರಹಿತ್ತಾರೊ? ಬೋಡ್ದಪ್ಪ ಬೋಡ್ದಿ, ಮದ್‌ಮೆ ಅತ್ತ್‌, ನಿಕುಳು ನಾಲ್‌ 
ದಿವಸೊಟ್‌ ಲಕ್ಕ್‌ನಟ ದಾನೆ ಮಾಳ್‌ಪೊಡು ಹಣ್ಣೆ. 

ಸುಬ್ಬಣ್ಣ - ಎ ಪಟ್ಟಿಂಗ? ದಾನೆ ಪಂಡ, ಪೊಕ್ಕಡೆ ಉಂತ್‌ಪನೊ ಇದ್ದಿಯೊ? (ಶಿಷ್ಯನ 
ನೋಟಿತ್‌) ನಿಂಗ ಎಣ್ಣಿ ಸ್ವಾಮಿ? ಈ ಪೋಕರಿ ಮಕ್ಕಳ ಚೆಲ್ಲಿತ್‌ ತೊಂಡಂಗಕ್‌ ಕಷ್ಟ! 

ಶಿಷ್ಯ - ಏಡಗುರು, ಎಂದಿತು ಕಾವೇರಿನ ಬುಟ್ಟ್‌ಲೆ, ಆಖೈೆರಿಕ್‌ ಸಂತೋಷಸಪಟ್ಟಿತ್‌ 
ಕಬೂಲಾಯಿತ್‌ ನಾಳೆ ಎಟ್ಟ್‌ಗಂಟೆಕ್‌ ಮುಹೂರ್ತ ನಿಶ್ಚಯಮಾಡ್‌ನಾನಗುಂಡ್‌ ಎಲ್ಲರು 
ಬರಂಡು, ನಾನ್‌ ಪೋಪಿ. (ಪೋಪ) 

ಪದ್ಮನಾಭ - ಎಂಚಿನ, ಸುಬ್ಬಣ್ಣ? ಪೋಪುಣತ್ತೊ ಲಕ್ಕಿ. 

ಸುಬ್ಬಣ್ಣ - ಸಂಶಯೊ ದಾನೆ ಯಶಿಕ್‌ಳೆ ಮದಿಮೆ ಎಡ್ಡೆ ಗೌಜ್‌ ಆಶ್ರೊ! ಬಾಲೆಕ್‌ಳೆನ್‌ 
ಮಂತ ಗೇತೊಂಣ್‌, ಪೊಣ್‌ಜೊವು ಮಂತ ದುಂಬ್‌ ಪೋವಾಡ್‌. 

ಡಂಬಾಚಾರಿ - ಸ್ವಾಮಿ ಸ್ವಾಮಿ ನಮೋ ನಮಃ, ದಾನೆಂದು ಮಂತೆರ್‌ಲ ಪಟ್ಟೆಗ್‌ಟ್ಟೆ 
ಉತ್ತ್‌ತ್‌ ವೋಡೆಗ್‌ ಸವಾರಿ? ಆಶ್ಚರಿಯೊ. 

ಸುಬ್ಬಣ್ಣ - ಸ್ವಾಮಿ ನಿಕ್‌ಳೆಗ್‌ ಪಂಡ್‌ತಿಜ್ಜಿಯೊ ಕಷ್ಟೊ! ಮಲ್ಲಾಕ್‌ಳೇಕ್‌ ಪಣಾಂತೆ 
ಬಾಕಿ ಮಾಳ್ಪೆರೊ? ಅಂದಿಯ ರಂಗ ಎಂಚಯ? 

ರಂಗಾ - ಇದ್ಮಮ್ಮ, ದಾನೆನೊ ಮರತ್‌ರ್‌ ಪೋಂಡ್‌. ಅಯಿಕ್‌ ಜಾನೆ 


ಬ್ರಾಹ್ಮಣೇರ್ಕ್‌ಳೆಕ್‌ ಪಣೊಡುಂದ್‌ ಆಧಾರೊ ಗೀಧಾರೊ ದಾಯ್ತ್ವಾ೦ಟ ಉಂಡೊ ನಿಕ್‌ಳೆಕ್‌ 
ಪಟ್ಟೆ ಮಂತ ಏನ್‌ ಕೊರ್‌ಪೆ. ಒಟ್ಟ್‌ಗ್‌ ಪೋಯಿ? 


ಡಂಬಾ - ದಾನೆ ಆಚಾರ್ರೆ? ನಿಕುಳೆ ಲೋಖೋತ್ತಾಕ್ಸೈೆಗ್‌, ಮವಿಯಾದಿ ಇದ್ದಿಯಂಟ 
ಎಂಕ್‌ಳೆಕ್‌ ಇದ್ದಿಯೊ? ಪಣಾಂತಿ ಮದಿಮೆಗ್‌ ಏನ್‌ ಸರ್ವತ್ರ ಬರಯೆ ನಿಕ್‌ಳ್‌ ಪೋಲೆ? 
ಎಂಕೊಂಜಿ ಶ್ರಾದ್ದೊಗ್‌ ಪಕ್ಕ ಪೋವೊಡು. ಪೋತ್‌ ಉಂಡ್‌ತ್‌ ಪೊವೊಳಿಂದ್‌, ಮೂಳೆ 
ಬತ್ತ್‌ನ. 

ರಂಗಾ - ಅವು ಎಂಚ ಸ್ವಾಮಿ? ಶ್ರಾದ್ದೊಂಕ್‌ ಪೋಪುಣಣಕುಳು, ಉಂಡ್‌ತ್‌ 
ಪೋಪುಣನೊ? ಇಂಚಿತ್ತಿ ಪದ್ದತಿ ಬ್ರಾಹ್ಮಣೆರೆಗ್‌ ಇಂಡೊ, ಓ ಆಧುರೊ ಪಣಿ? 

ಡಂಬಾ - ಅಯಿಕ್‌ ಬೋಡತ್ತಾತೊ, ಇನಕುಳೆಕ್‌ ಒರಿಯಗೆ ಸೂಕ್ಷ್ಮೊ ಪ೦ಡ್‌ತ್‌ನ. 
ಗೌಜಿ ಮಾಳ್‌ಪೊಡ್ಡಿ. ಬಂಜಿಟ್‌ ದಾಲ ಇದ್ದಿ. ಆಚಾರೊ ಮಂತ್ರ ಆಚಾರ್ಯರೆಗೆಪ್ಪಡ್‌. 
ಎಂಕಿಂದು ಮಾಂತ ಬಹು ಸೂಕ್ಕೊ. 


ರಂಗಾ - ಅಂಚನೊ, ಅವು ಇಪ್ಪಡ್‌ ಸ್ವಾಮಿ ಉಣೋಳಿ? ಯಷಿಕ್‌ಳೆ ಮದಿಮೆ 
ಎಡ್ಡೆ ಗೌಜಿ ಇಪ್ಪು. ದಕ್ಷಿಣೆಕ್‌ ದರಿದ್ರೊ ಇದ್ದಿ, ನಿಕುಳೆ ಲಕ್ಕೊಣ್‌ತ್‌ ಮಲ್ಲಾಕ್‌ಳೆನ್‌ 
ಬುಡ್‌ರ್‌ದ್‌ ಪೋಪುಣವು ಮರಿಯಾದಿ ಆತ್‌. ಲಕ್ಕಿ ಪಕ್ಕ ಪೋತ್‌ ಬರೋಳಿ? ಬ್ರಾಹ್ಮಣರೇಕ್‌ 
ಪಣೊಡುಂದೆ ನಿಘಂಟ್‌ ಮಾತೊಣ್ಣ್ಸ್‌ಣೊವು, ಮೋಸೊ? ಸಮಯೊ ಹಿಕ್ಕಾತಿಲೆಕ್ಕೊ ಜಾರಿ 
ಮಾಂಪೊಡು. 

ಡಂಬಾ - ಆನ್‌, ಪೋಯಿ? 

ಸುಬ್ಬಾಭಟ್ಟ - (ಬಂದಿತ್‌ ) ಓಹೋಹೋ! ಏನು, ಆಚಾರ್ಯರೆಲ್ಲ ಆಗಲೆ 
ಹೊರಟುಬಿಟ್ಟಿದಿ. ನಮೋ ನಮಃ ನಮೋ ನಮಃ ` 


ಡಂಬಾ - ಓಹೋ! ಸುಬ್ಬಾ ಭಟ್ಟರು ಬಂದಿರ. ಸಂತೋಷ ಸ್ವಾಮಿ, ಇಷ್ಟು 
ಸಾವಕಾಶವಾಯಿತೆ! 


ಶ್ರೀ ಕಾವೇರಿ ನಾಟಕ 75 


ಸುಬ್ಬಣ್ಣ - ಓಹೋಹೋ, ದಾನೆ ಭಟ್ಟರೆ, ಸವುಕ್ಕೊನೊ. ದಾನೆ ಕರ್ತಲೇನ್‌ 
ಬರಿಯರ? 


ಸುಬ್ಬಭಟ್ಟ - ಅಯ್ಕೊ! ಪಿಶಾಚಿ ರಂಡೇದೆ, ಕತ್ತೆ ಬಂದಿಯೊ ಎಂತ ಕೇಳುತಾನಲ್ಲ! 
ಹೊಲಮುಂಡೇದೆ ಏನು ಬೊಗಳಿದೆಯೊ? ಹೂಂ ನೋಡು ಮುದಿ ಮುಂಡೆದೆ, ಕತ್ತೇಂತ 
ಬೈತೀಯ, ಇನ್ನೊಮ್ಮೆ ಹೇಳೊ? ಹೂ ನೋಡು ದೊಣ್ಣೆ. | 

ಡಂಬಾ - ಬಟ್ಟರೆ ಬಟ್ಟರೆ, ತಡಿರಿ ಸ್ವಾಮಿ ಅಯ್ಕೊ ಪಾಪ, ಆ ಮುದುಕನಿಗೆ ನಿಮ್ಮ 
ಭಾಷೆ ಗೊತ್ತಿಲ್ಲ? ಕತ್ತಲೇಲಿ ಬಂದಿರೊ, ಎಂತ ಅವರು ಕೇಳಿದ್ದೆ ಹೊರ್ತು ಕತ್ತೆ ಎಂಬ 
ಬಯಿಲಿಲ್ಲ ಸ್ವಾಮಿ ? ಸಿಟ್ಟು ಮಾಡಬೇಡಿ. 

ಸುಬ್ಬಾ - ಹಾಂಗೊ, ಸಮ ಸಮ ಆಚಾರ್ಯರೆ, ಕತ್ತಲೆಯಾಗಿಬಿಡ್‌ತು ಬ್ರಾಹ್ಮಣರ 
ತಾಪತ್ರೆ ಇದ್ದೇ ಇದೆಯಲ್ಲ? ಮೂರುಮನೆ ಶ್ರಾದ್ದ ತೀರಿಸಿಕೊಂಡು ಇದೇ ತಾನೆ ಬಂದೆ. ನಾಳೆ 
ಶ್ರಾದ್ದ ಕೂತಿದೆ, ಹೋಗದೆ ಕಳೀದು. 


ರಂಗಾ - ಯಾರದು ಸ್ವಾಮಿ ನಿಮ್ಮ ಹೆಂಡ್ತೀದೊ, ಅದು ನಾಡದಕ್ಕೆ ಮಾಡಿಕೊಳ್ಳಿ. 
ಮದುವೆ ಮಾತ್ರ ಬಿಡಬ್ಮಾಡಿ ಕಂಡಿರ. 


ಸುಬ್ಬಾ - ಅಯ್ಕೋ ದರಿದ್ರ ಮುಂಡೇದೆ, ಅಪಶಕುನ ಹೇಳಬೇಡಕಾಣೊ. ನನ್ನ ಹೆಂಡ್ತಿ 
ಇದ್ದಾಳೊ. ತಂದೆ ಶ್ರಾದ್ದ ಕೂತಿದೆ ಏನು ಮಾಡಲಿ? 


ರಂಗಾ - ತಪ್ಪಿತು ಸ್ವಾಮಿ, ಭಟ್ಟರೆ ಕ್ಷಮಿಸಿ. ತಂದೆ ಶ್ರಾದ್ದ ತಾನೆ. ಸತ್ತು ಬಹಳ 
ವರುಷವು ಆಯಿತು. ಇನ್ನೇನು ತಮ್ಮ ಅನುಕೂಲ ನೋಡಿ ಒಂದು ದಿನ ಮಾಡಿಕೊಡರೆ ಸರಿ. 
ಈಗ ಮದುವೆ ಬಿಟ್ಟರೆ ಕೆಟ್ಟಿರಿ ಸ್ವಾಮಿ. 


ಸುಬ್ಬಾ - ಆಚಾರ್ಯರೆ, ನೀವು ಹೇಳಿದ್ದೇನೊ ನಿಜ. ಆದರೆ ನಾನೇ 
ಪುರೋಹಿತನಾಗಿರುವಾಗ್ಕೆ ಅನಾಚಾರ ಮಾಡಿದರೆ, ನನ್ನ ಮಕ್ಕಳು ಸುಮ್ಮನೆ ಬಿಟ್ಟಾರೊ? 
ಹೊಸ ಪಂಚಾಂಗ ನೋಡಿದರೆ ಶ್ರಾದ್ಧ ನಿಲ್ಲಿಸುವದು ದೊಡ್ಡತಪ್ಪಲ್ಲ. ಹ್ಯಾಂಗೂ ಒಂದು ದಿನ 
ಮಾಡಲೇಕುಂತ ಇದೆ. ವಿಧಿ ಇಲ್ಲದ ಪಕ್ಷಕ್ಕೆ ಈಗ ಹಾಗೆಯೆ, ಒಂದು ದಿನ ಮಾಡಿಕೊಳ್ಳುತ್ತೇನೆ. 
ತಾವು ಯಾರಿಗೂ ಈ ಮಾತು ಹೇಳಬಾರದು ಸ್ವಾಮಿ. 


ತಿರುನಾರಾಯಣಯ್ಯಂಗಾರ್‌ ಸುಬ್ಬಾವಧಾನಿ - ಓಹೋ! ಎನ್ನ ಆಚಾರ್ಯರೆ 
ಸೌಖ್ಯಮಾ? ರೊಂಬ ಸಂದೋಷ. ಎನ್ನ, ಅಂದ ಕಾವೇರಿಕೂ, ಅಗಸ್ತೃ್ಯರ್‌ಕು ನಃ್‌ಕ್‌ರ ಕಲ್ಕಾಣ 
ವಾರ್ತೆನಾಲೆ, ಏದ್‌ ವೀಡ್‌ಕ್‌ ಪೋನಾಲುಂ ಶಮೆಲ್‌ ಪಣ್ಣಂವರೆ ಇಲ್ಲಿಯೆ? ಇದೆಯೆನ್ನ 
ಆಶ್ಚರ್ಯಂ, ಆನಾಲ್‌ ಅಂದ ಕಲ್ಯಾಣಂ, ಅವ್‌ಳ್‌ ವಿಶೇಷ, ಪಟ್ಟ್‌ನಡಕ್‌ರ್‌ದ? ಅದ್‌ತಾ 

ಬ್ರಾಹ್ಮಣಾಳ್‌ಕ್‌ ಸೊನ್ನದ್‌. 


ರಂಗಾ - ಅವಧಾನಿಗಳೆ, ಅದೇನು ತಾವು ಮನೆ ಮನೆ ನೋಡಲಿಕ್ಕೆ ದಯ ಮಾಡಿಸಿದ್ದು, 
ಎರಡು ದಿನದಿಂದ ತಮ್ಮ ಮನೆಯಲ್ಲು ಅಡಿಗೆ ಮಾಡಲಿಲ್ಲವೆಂತ ಕಾಣುತ್ತೆ. ಅಯ್ಯೋ ಪಾಪ, 
ಜಾಗ್ರತೆ ಮದುವೆ ಮನೆ ಸೇರುವ, ಬೇಕಾದ್ದು ಸಿದ್ದವಾಗಿಬಹುದು. 


ಸುಬ್ಬಾವಧಾನಿ - ಅಪ್ಪ್‌ಡಿ ಅಲ್ಲ ಸ್ವಾಮಿ, ಅವರೊಡೆ ಸ್ಪಂದ ವೀಡ್‌ಲ್‌ ಚೆಲವು 
ಷಣ್ರ್‌ದ್‌ ಎಶೇಷಮಲ್ಲ? ಇದ್‌ ಬ್ರಾಹ್ಮಣಾಳ್‌ಕೂ, ಶಾಸ್ತ್ರತ್‌ಕೂ, ರೊಂಬ ವಿರೋಧಂ. 
ಎಂಗಳ್‌ಕ್‌ ಸೊನ್ನದೆನ್ನ, ಪರಾನ್ನ ಭುಕ್ತಿಶ್ಚ! ಪರಮೇಶ ಪ್ರೀತಿ" ಎಪ್ಪ್‌ಡಿ? ಸುಮ್ಮ ಇಂದ 
ಆಧಾರಂ ಆಚ! ಶತ ಸಹಸ್ರ ಗಾವುದ ದೂರ ಮಿರುಂದಾಲುಂ, ಸಂಚಾರ ಶಾಪಂಡ್‌ ಸೈರದ್‌ 
ಧರ್ಮ, ಸುಗಂ ತೆರಿಯುಮ? ಅಗಟು, ಇಪ್ಪ ಸಾವಕಾಶಮೆನ್ನ? 

ರಂಗಾ - ಆಯಿತು ಸ್ವಾಮಿ, ಒಟ್ಟಿಗೆ ಹೋಗುವ? (ಎಲ್ಲರು ಪೊರಟ್‌ ಉಯಷಿಡ 
ಮಂಗ್‌ಲಕ್‌ ಪೋಷ) 

ಯುಷಿಯಡ ಪದ್ಧತಿ ಪ್ರಕಾರ ಮಂಗ್‌ಲ ತ್‌ತಿತ್‌, ಪಟ್ಟಮಕ್ಕು ಸರ್ವಜನಕೂ 
ಸಂತೋಷವಾನಂತ ಊಟ ಉಪಚಾರ ದಾನ ದಕ್ಷಿಣೆ ಕೊಡ್‌ಪ! 


೫ನೇ ಸೀನ್‌ 
ಧಾರೆ ಮಂಟಹ 
(ಕಾವೇರಿಯು ಅಗಸ್ತ್ಯ ಯಷಿಯ ಅಳತಿತಿಪ್ಪ) 


ಪಟ್ಟಮ - (ಪಟ್ಟಮ ಯಪಿಯ ಎಲ್ಲರು ಬಂದಿತ್‌) ಮಾ ಯಷಿಯೆ, ನೇಡ 
ಮಂಗ್‌ಲತ್‌ ಮಾಡನಂತ ಊಟ ಉಪಚಾರ, ದಾನ ದಕ್ಷಿಣೆನ, ಎಚ್ಚಕ್‌ ಹೊಗಳ್‌ಚೇಂಗಿಯು 
ಪೋರ. ಇನ್ನತ ಮಂಗ್‌ಲ ಇದುವರೆಕು ಕಯಿಚಯಿನ ಎಂಗ ಳಂಡಲೆ. ಇದಂಗಾಯಿತ್‌ 
ಮಹಾತ್ಮನಾನಂತ ನೀಕೂ ಕಾವೇರಿಕೂ ಭಗವಂತ ನಲ್ಲದ್‌ ಮಾಡಂಡೂಂದ್‌ ಬೋಡುವ. 

1|ರಾಗಃ ತೋಡಿ|| 
(ಹರಿದಾಸಿ ಹರಿದಾಸಿ ಪೀತಾಂಬರ - ಎಂಬಂತೆ) 


ಪರಮೇಶ ಪರಮೇಶ ಕಾಲಾಂತಕ ಜಗಧೀಶಚಾಕ್‌||ಅ||ಪ|| ಕಾಮಸಂಹಾರಿ 
ಲೋಕೋಪಕಾರಿ ಪಾಪಿಯಕೆಂದು ನಿಕ್ರೂರಿ॥| ಸ್ವಾಮಿ ನೋಟ್‌ ನೀ ಮಾಯವತಾರಿ 
ಮೆಚ್ಚುವ ನಿನ್ನಲ ಗೌರಿ ||೧॥ ಶಶಿಧರ ನೀನೆ ಶ್ರೀಶೂಲಿಯೊ ನೀನೆ ನೀಲಕಂಠ 
ಕೇಳ್‌ ನೀನೆ|| ದಶ ಅವತಾರಕುಡಾದಿಯು ನೀನೆ ಎಲ್ಲ ಜೀವವು ನೀನೆ [|೨| 
ಬೀಜುವ ಕಾತ್‌ ಕತ್ತುವ ತಿತ್ತ್‌ ಕಡವೂ ಅದ್‌ಲ್‌ ನಿಮುತ್ತ್‌|| ಈ ಜಗ ನಿನ್ನಡ 
ಮಾಯತ್‌ ಬಿತ್ತ್‌ಹರದಾಸಕ್‌ ನೀ ಸೊತ್ತ್‌ ||೩|| 


ಪರಮೇಶ್ವರನೆ, ಅಗಸ್ತ್ಯ ಯಷಿಕು ಕಾವೇರಿಕು ಸಕಲ ಸೌಭಾಗ್ಯವು ಆಯುರಾರೋಗ್ಯವು 
ಕೊಡ್‌ತಿತ್‌ ಕಾಪಾಡ್‌೦ದ್‌ ಬೋಡ್ಕವ. ಯಷಿಯೆ, ಕಾವೇರಿಯೆ, ಚಾಯೊಡೆ ಬಾಳಿ ಎಂಗ 
ಪೊಪ. (ಎಲ್ಲರು ಮರೆಯಾಪ) 


ರ್ತ xk 


೬ನೇ ಸೀನ್‌ 
ಗಜಾದ್ರಿಕುಂದ್‌ 
(ಸುಜ್ಕೋತಿ ತಪಸ್‌ಲ್‌ ಅಳತಿತಿಪ್ಪ) 


ದೇವೇಂದ್ರ - (ತೊಂಡಂಡ ರೂಪಾಯಿತ್‌ ಬಂದಿತ್‌ ಮನತ್‌) ನಾರಾಯಣ ದೇವ, 
ಸುಯಜ್ಞ ಬ್ರಾಹ್ಮಣಂಗ್‌ ಕೊಡ್‌ತಂತ ಈ ಸುಜ್ಕೋತಿಕ್‌ ಸರಿಯಾನ ಬೋಜಕರತಿ 
ದೇವಲೋಕತ್‌ ಕೂಡ ಇಲ್ಲೇಂದ್‌ ಅರಿಂಜದಾಚಿ. ಸುಯಜ್ನ್ಞ೦ಡ ಕೂಡೆ, ಈ ಗಜರಾಜಗಿರಿಲ್‌ 
ತಪಸ್‌ ಮಾಡುವಾಂದ್‌ ಅರಿಂಜಿತ್‌ ಏಡ ದೇವಿಯಾಯಿತ್‌ ಚೆನ್ನ ಕಾಲ ಅವಡಕೂಡೆ 
ಸುಗಪಡುವ ಆಶೆಲ್‌ ಬಂದದಾಚಿ. ಆಚೇಂಗಿ, ಅವಡ ನಲ್ಲದಾನ ಗುಣತ್‌ನ ಪರೀಕ್ಷೆ 
ಮಾಡಂಡೂಂದ್‌ ಈ ಮುದಿರೂಪ್‌ ತಾಳ್‌ನದಾಚಿ. ನಲ್ಲದ್‌, ಎನ್ನ ಕಂಡಿತ್‌ ಏಡತಕ್ಕ್‌ಕ್‌ 
ಎನ್ನೆಣ್ಣುವ ನೋಟುವಿ. (ಎಂದ್‌ ಸುಜ್ಕೋತಿರ ಮಿಣ್ಲಲ್‌ ನಿಂದಿತ್‌) 

1|ರಾಗಃ ಜು೦ಂಜೋಟ!|| 
(ಬಾರ ಬಾ ಮೋಹನಾಂಗಿಯೆ - ಎಂಬಂತೆ) 


ಡೊಂದ್‌ಕೇಳ್‌ ಸುಜ್ಕೋತಿಯೆ॥|ಪ|| ಡಿಂದ್‌ ನಿನ್ನ ಕಂಡೆ ಕನ್ನಿಯ ||ಅ|ಪ|| 
ಕತ್ತಿ ತೆಲಂಗುವ| ಪುತ್ತೇಳಿಮೂಡ್‌ನ।| ಮುತ್ತವಡಾಚೆಕ್‌ ಬಂದೆನೋನಾ॥|೧|| 
ನಾಕೊತ್ತ ದೇವನೀ| ನೀಕೊತ್ತ ದೇವನಾ।॥ ಲೋಕತ್‌ಡೀತರ ಬಾವನಕೇಳ್‌ 
||೨।| ದೋಷಕ್ಕ್‌ಡಂಜತೆ। ಡಾಶೇಡತ್‌ತಿನೊ|| ಈಶದಯಕ್‌ ನಿಪೋಪದ್‌ 
ನೇರ್‌ ||೩|| 
ಸುಜ್ಕೋತಿ, ದಯಬೆಚ್ಚಿತ್‌ ಎನ್ನೊಮ್ಮ ನೋಟ್‌? ಕುಇಳ್ಲಿ ಮೂಡಿಯಾನ೦ಶ ನೀನ್‌ 
ಸಂಸಾರ ಭಾಗ್ಯತ್‌ ಇಪ್ಪದ್‌ ಬುಟ್ಟ್‌, ಈ ಬಂಡಾಟ ತಪಸ್‌ ಎನ್ನಂಗಾಯಿತ್‌ ಮಾಡುವಿಯ? 
ಎನ್ನ್‌? ಒಡೆಯನ ಬೋಂಡೂಂದ್‌ ಮಾಡುವಿಯೊ? ಎಂದಕ್ಕ ಕ್‌ಟ್ವ್‌ಚಿಂದ್‌ ನಂಬ್‌. 
ಅದಂಗಾಯಿತೆ ನಾನ್‌ ಬಂದದ್‌. ಎನ್ನತೊಂಡಂದ್‌ಗೇನ ಮಾಡತೆ ನೀಡ ಸರ್ವಕೆಲಸ 
ಮಾಡುವಕ್‌ ಸಿದ್ದವಾಯಿತುಳ್ಳೆ ಪಕ್ಕಬರಡ? (ಪಕ್ಕ ಪೋಪ). 
ಸುಜ್ಕೋತಿ - (ಚೆಡಿಲ್‌ ಬೆರಿಯ ಎದ್ದಿನಿಂದಿತ್‌ ಮನತ್‌) ಉಯಿ! ಈ ಮದಿಯಂಗ್‌ 
ನಾನ್‌ ಎನ್ನಂದ್‌ ಎಣ್ಣಡ್‌. ಲೋಕೋಪಕಾರಕಾಯಿತ್‌ ಪುಟ್ಟಿತ್‌ ತಪಸ್‌ಲುಳ್ಳಂತ ಪತಿವೃತೆರ 
ಕೂಡೆ ಪೋಡಿ ಭಯ ಇಲ್ಲತೆ ಈ ಪೋಲಿತಕ್ಕ್‌ ಪರಂದ ತಕ್ಕುಲ! ತಪಸ್‌ಕ್‌ ಯೋಗ್ಕವಾನ 
ಜಾಗ, ದಾರೂ ಕಾಣಂದ್‌ ನಾರಾಯಣದೇವ ಎಣ್ಣ್‌ನಾನಗುಂಡ್‌, ಇಲ್ಲಿ ತಪಸ್‌ಕ್‌ ಅಳತದಾಚಿ. 
ಪಾಪಿ, ಪರದೇಶಿಯಳಾಡ್‌, ರಾಕ್ಷಸ ಭಯ ಆಡ್‌, ಇಲ್ಲತನ್ನೆನೆ ನಡತಿ ತಪ್ಪೀಂದ್‌ ಈ 
ಕ್ರೋಡದೇಶತ್‌ ರಾಜ ಕೂಡ ವಾಗ್ದಾನ ಮಾಡಿಶಿಪ್ಪಕ, ಈ ಮುದಿಯ ಎನ್ನನೆ ಬಾತ್‌? ಏಡ 
ಪೆದ ಗೊತ್ತಾಪಕ್‌ ಕಾರಣಯೆನ್ನ್‌? ನಲ್ಲದ್‌, ಪಾಪಿಯಳಾರೇಣಗಿ ಎಣ್ಣಿಕೊಡ್‌ತತೊ! 
ಕೊಡ್‌ಕಡ್‌, ಇದಂಗ್‌ ಬೊತ್ತುವವಳಲ್ಲ. ಇವಂಗ್‌ ಶಾಪ ಇಡುವದ್‌ ನೇರ್‌ (ನೆನತಿತ್‌) 
ಚೀ ಶಾಪ ಇಟ್ಟಿನೊ, ಇಂವ ಬೂದಿ ಆಪದ್‌ ನೇರ್‌? ಅನ್ನತ ಪಾಪ ಮಾಡುವಕ್‌ ನಾಕ್‌ 
ಮನಸಿಲ್ಲೆಲ. ಎನ್ನ್‌ ಮಾಡಡ್‌? ನಲ್ಲದ್‌, ನಾಲ್‌ತಕ್ಕ್‌ ಕುಯಿಪೋಡೆ ಪರಂದಿತ್‌ ದೌತುವಿ. 


||ರಾಗಃ ಪೂರ್ವ ಕಲ್ಮ್ಯಾಣಿ|| 
(ಸುದತೀಯೆ ದಯವನು ತೋರೆಲೋ- ಎಂಬಂತೆ 


ಮುದಿ ಆಣ್‌ ನೀ ಪಕ್ಕಬಾರತೆ ||ವ|| ಮದಿಚಿತ್‌ ನೀ ಎನ್ನತ್‌ಂ೦ಡತೆ 1|೮|ಷ|| 

ಸೀತೆ ಕೊದಿಚಿತ್‌ ರಾವಣ ಚತ್ತೊಲೆ| ಆತರ ನೋಟ್‌ ನಿಕಾಕುಲೊ/|೧]| 
ಇಂದ್ರ: ಇದೇ ರಾಗತ್‌- 


ಬುಡ ಬುಡ ದೇವಿಯೆ ನಿನ್ನನಾ| ಅಡ್‌ಕಾಡ್‌ಕಾ ಬಪ್ಪಿನೇರ್‌ನಾ ||ಅ|ಪ|| ಪಾರ್ಥ 
ಸುಬದ್ರನೆ ಕಟ್ಟ್‌ ಪೊಲಂದೋಲೆ] ಕೀರ್ತಿ ಪಡೆವ ನಿನ್ನ ಸೇರಿಲೊ||೧|| 


ಸುಜ್ಯೋತಿ - ಪರಪೊಂಗಾಡಾಶಲ್‌ ಪಲಜನ ಕೆಟ್ಟದ್‌ || ಅರಿವು ನೀಕಿಲ್ಲಿಯ ಕೇಳದ್‌ ||೨|| 

ಇಂದ್ರ - ಪೊಣ್ಣ್‌ನತ್‌೦ಡಿನೊ ಆಣ್‌ಕ್‌ ದೋಷಲೊ।| ನೇಡ ಕಣ್ಣಾಣೆ 
ನೋಟಿದ್‌ಡಿಲ್ಲೆಲೊ||೨॥| 

ಸುಜ್ಯೋತಿ - ಉಯಿ! ಎನ್ನತ್‌ ಬಂಡತಕ್ಕ್‌ ಪರಂದಿಯ? ಪೊಣ್ಣ್‌ನ ತೀ೦ಡ್‌ನಕ್ಕ 
ದೋಷ ಇಲ್ಲೇಂದ್‌. 

1|ರಾಗಃ ಕಮಾಚ್‌]| 
(ಬಾರೊ ಬಾರೊ ಬಾರೊ ಯುದ್ಧ - ಎಂಬಂತೆ) 

ಬಂಡ ಪುಂಡ ಚಂಡ ಕೇಳ್‌ ತೊಂಡನೀ ||ಪ|| ರಂಡೆ ಮುಂಡೆಯರ ತೇಡ್‌ಕಂಡ್‌ನಿ 
llelall 

ಇಂದ್ರ - ಅದೇ ರಾಗತ್‌- 

ಎನ್ನ್‌ ಎನ್ನ್‌ ಬಜ್ಜದೆನ್ನ್‌ ಬೋಜಕರತಿ|| ಕನ್ನಿ ಪೊಣ್ಣ್‌ ಬಜ್ಜಲ್ಲತೆ 
ಪೊಜ್ಜಗರತಿ।|೧॥| 

ಸುಜ್ಯೋತಿ - ಪೊಣ್ಣ್‌ ಇಲ್ಲಿ ಒಬ್ಬಳೆಂದ್‌ ನೀ ಕಂಡ್‌|| ಎನ್ನ ಇಲ್ಲಿ ತೊಟ್ಟತೇಂಗಿ 
ನೀಕುಂಡ್‌||೨॥| 

ಇಂದ್ರ - ಪೊಯ್ಯುವೇಂಗಿ ಬಯ್ಮುವೇಂಗಿ ನೀನೆನ್ನ|| ಅಯ್ಕೊ ಏಡ 
ಆಶೆನೊಮ್ಮತ್‌ಪನ್ನೆ ||೩| 

ಸುಜ್ಯೋತಿ - ತಕ್ಕ್‌ ಏರಲೆಣ್ಣತೇ ನೀ ಮುಚ್ಚ್‌ಬಾಯಿ|| ಪಕ್ಕ ಪಕ್ಕ ಬಪ್ಪದೆನ್ನ್‌ 
ನೀಜೋಯಿ|೪|| 

ಇಂದ್ರ - ಕೊಂದವೇಂಗಿ ಕೊಲ್ಲ್‌ ಎನ್ನ ಪೊಂದೇವಿಯೆ|| ಎಂದಿತೊಮ್ಮ ಮುತ್ತವಿನೊ 
ಪುತ್ತ್‌ಳಿಯೆ||೫| 

(ಮುತ್ತವಕ್‌ ಪಕ್ಕ ಪೋಪ) 


ಸುಜ್ಯೋತಿ - ಚೀ ಮುದಿಯ, ದೂರಪೊ. ಅಲ್ಲೇಂಗಿ ನೀಕ್‌ ಮರಣಾಂದ್‌ ಅರಿಂಜ? 
ಪತಿವೃತೆಯಡ ಶಾಪನೋಟ್‌, ಇದ ಶಾಪ ಇಡುಎ? 


ಇಂದ್ರ - ಕನ್ನಿ ನಿಲ್ದ್‌, ನಿಲ್ಲ್‌ ಶಾಪ ಇಡತೆ, (ಮನತ್‌) ಆಹ ಆದಿನಾರಾಯಣ 
ಅಂಶವಾನಂತ ಈ ದೇವಕನ್ನಿರ ಗುಣ ನಡತೆ ಅರಿವಕಾಯಿತ್‌ ಇಚ್ಚಕ್‌ ನೇರ ದಣತ್‌ನ ದಾಚಿ. 
ಧರ್ಮ ಬುಟ್ಟಿತ್‌, ಅಧರ್ಮತ್‌ ನಡಪವಳಲ್ಲ. ಇನ್ನತವ ಶಾಪ ಇಟ್ಟತೇಂಗಿ, ಪತಿವೃತೆಯಡ 
ಶಾಪತ್‌, ಪಟ್ಟಣವೇ ಬೇಯುಂದು ಗಾದಿ. ಆನಗುಂಡ್‌ ಅವಳ ಸಮಾಧಾನ ಪಡತಿತ್‌ ಏಡ 
ನಿಜ ರೂಪ್‌ ಕಾಟುವಿ. ಇಂದ್ರಂದ್‌ ಎಣ್ಣ್‌ವದ್‌ ಅರಿಂಜಿತೂ ಅವ ಕಯ್ಯಾಂದೆಣ್ಣ್‌ ಚೇಂಗಿ, 
ಶಾಪ ಕೊಡ್‌ಪದ್‌ ನೇರ್‌? (ನಿಜರೂಪಾಯಿತ್‌ ನಿಂದಂಡ್‌) ಪೊಣ್ಣ್‌, ಎನ್ನ ದೇವೇಂದ್ರಂದ್‌ 
ನಂಬ್‌. ನ್‌ಡ ಸತ್ಯ ಪರಿಕ್ಷೆಕಾಯಿತ್‌ ಮುದಿರೂಪಲ್‌ ಬಂದದಾಚಿ. ನೇಡ ಚಾಯಿ ಚಂದತ್‌ನ 
ದೇವಲೋಕತೆ ನಾನ್‌ ಅರಿಂಜಾನಗುಂಡ್‌, ನಿನ್ನ ದೇವಿಂದ್‌ ಆಶೆ ಬೆಚ್ಚಿತ್‌ ನಂಬ್‌ನದಾಚಿ. 
ಇದಂಗ್‌ ನೀನ್‌ ಸಂತೋಷ ಪಟ್ಟಿತ್‌ ಏಡ ಆಶೆನ ತಕಂಡು, ಇಲ್ಲೇಂಗಿ ನೀಕ್‌ ದೋಷ 
ಒಕ್ಕೂಂದ್‌ ಅರಿಂಜ? 


ಸುಜ್ಯೋತಿ - (ಮನತ್‌) ಆಹ ಕೆಟ್ಟನಕ್ಕುಲ! ಪಾಪಿಯಾನ ಇಂದ್ರಂಡ ದೃಷ್ಟಿಕ್‌ 
ಬುದ್ಧಂತ ಪೊಣ್ಣ್‌ ಧರ್ಮ ಉಳಿಚಿಟ್ಟವದ್‌ ಕಷ್ಟ. ಎನ್ನ್‌ ಮಾಡಡ್‌? ಆಯ್ಕೋ? ಏಡ ಈ 
ಚಾಯಿ ಚಂದವೇ ನಾಕ್‌ ಕೇಡ್‌ ಕೊಡ್‌ಬಾತಕ್ಕುಲ! ಚಿ ಛೀ ಪೊಣ್ಗ್‌ ಜನ್ಮ ಎಕ್ಕಲು ಕಷ್ಟ. 
(ಗೇನ ಮಾಡಿತ್‌) ನಲ್ಲದ್‌, ಈ ಕಾಲತ್‌ ಧೈರ್ಯತಿಂಜಂಡ್‌ ಏಡ ಸತ್ಕತ್‌ನ ಇಂದ್ರಂಗ್‌ 
ಎಣ್ಣಿನೋಟುವಿ. ಆಂಡಮೇಲು ಕರ್ಮಾನುಸಾರ ಬಪ್ಪದ್‌ ಬಪ್ಪ. (ಇಂದ್ರನ ನೋಟಿತ್‌) 


||ರಾಗಃ ಬೇಗಡೆಃ| 
(ತರವಲ್ಲವೆ ಕರುಣಾಳುವೆ - ಎಂಬಂತೆ) 


ಡಿದ್‌ ಆಗಲ ದಯ ಕಾಟ್‌ಲ ||ಪ|| ಡದಿದುಕ್ಕತ್‌ನಾ ಇದಬೋಡುವೀನೋ 
|ಅ।ಪ॥| ಯೀಮನಸರಿ। ಕಾಮನಾಲೊದೂರಿ|| ಸ್ವಾಮಿ ದಯಕ್‌ನಾ ಮಾಡು 
ಎತಪಸ್‌ ॥|೧|| ಚಾಕ್‌ನ ಹರಿ| ನಾಕ್‌ತಾತ್‌ ವರ।| ಲೋಕ ಜೀವಿಯಕ್‌॥| 
ಮಾಡುವ ಗುಣಕ್‌ ||೨॥| ಕೇಪಿನೊವರ| ಪೋಪಿ ಸೊಳೆಯಾಯಿ॥| ಮಾಪ್‌ 

ಮಾಡ್‌ನಾಕ್‌ ಕೇಳ್‌ ಶಚಿಪತಿ|[೩|| 


ಸ್ವಾಮಿ, ಕಾಮಾಭಿಲಾಷೆ ತೊಲಗಿತುಳ್ಳಂತ ನಾನ್‌, ನೇಡ ರಾಣಿಯಾಪಕ್‌ ಪೆರ್ತ್‌ 
ವ್ಯಸನಪಡುವಿ. ಲೋಕೋಪಕಾರಕ್‌ ಪುಣ್ಮತೀರ್ಥವಾಯಿತ್‌ ಪೋಂಡೂಂದ್‌ ಪೆರ್ತ್‌ಕಾಲ 
ತೊಟ್ಟ್‌ ತಪಸ್‌ ಮಾಡುವಿ. ಇದಂಗ್‌ ನೀನೂ, ದುಂಬ ಸಹಾಯ ಮಾಡಿತ್‌ ಕಾಪಾಡ್‌೦ದ್‌ 
ಜೋಡುವಿ? 


ಇಂದ್ರ - (ಚೆಡಿಲ್‌) ಎನ್ನೆಣ್ಣಿಯ? ದೇವೇಂದ್ರಂಡ ತಕ್ಕ್‌ ಮೀರುವಕ್‌! 


ಕಂದ|| ಪದಿನಾಲ್‌ ಲೋಕತಗ್ಗಿನೋ| ಮದಿಪಟ್ಟ ಸೂರ್ಮನುದಿಕತೆ ಒಳಿಚಿನೊಕೇಳ್‌|| 
ಆದಿಯಾನಾಶೆಲೇ ಕಂಡೊರ್‌| ಕೊದಿಯಾನಪೊಂಗಳ ಬುಡನೋಟಿಂದ್ರ ಮಾಯ॥ 


ಈ ರೀತಿ ವೃತ್ಕಾಸ ಬಾತೆಂಗಿಯೂ ಕೂಡ, ಇಂದ್ರ ಆಶೆಬೆಚ್ಚ ಪೊಣ್ಣ್‌ನ, ಇಂದ್ರ 
ಬುಡುವವನಲ್ಲ. ಪಂಡ್‌ ಬುಟ್ಟಿತೂ ಇಲ್ಲೆ, ಇಂದ್‌ ಬುಡುವಕೂ ಇಲ್ಲೆ. ಆನಗುಂಡ್‌ ಪ್ರತಿ 
ಯುಗತೂ ಆಯಿರಾಯಿರ ಕಾಲ ಏಡ ಪೊಣ್ಣಾಯಿತಿಂಜಿತ್‌ ಎನ್ನಸುಗಪಡತಂಡು. ಇದೇ ನೀಕ್‌ 
ನಾನ್‌ ತಪ್ಪಂತ ವರಾಂದ್‌ ನಂಬ್‌? ಇದಂಗ್‌ ಎನ್ನೆಣ್ಣುವಿಯ ಬೆರಿಯ ಎಣ್ಣ್‌? ಏಣ್ಣ ಎನ್ನ 
ದೂರಲಾಂದ್‌ ಮಿಣ್ಣ್‌ಲೇ ಎಣ್ಣ್‌ನದಾಚಿ. 


ಸುಜ್ಯೋತಿ - (ಮನತ್‌) ಆಹ! ಈ ಪಾಪಿಡ ತಕ್ಕ್‌ ಕೇಳತೆ ಪೋಚೇಂಗಿ ಇಂವ ಶಾಪ 
ಇಡುವದ್‌ ನೇರ್‌. ಪಂಡ್‌, ಅಹಲ್ಮಾದೇವಿಡ ವೃತಭಂಗ ಮಾಡ್‌ನಂತ ಗುರ್ತ್‌ ಮೇಲ್‌ದುಂಬ 
ಇಂಜಿತೂ ಕೂಡ, ಪತಿವೃತೆಯಾನ ಪರಸ್ತೀಡ ಮೇಲೆ ಆಶೆ ಬೆಪ್ಪಂತ ಇನ್ನತ ನೀಚ, ಸುರಲೋಕ 
ಅಧಿಪತ್ಮ ಮಾಡುವಾಂಗಿಂಜು, ಅಸುರಲೋಕತ್‌ ಅಧಮನಾಯಿತಿಕ್ಕಂಡ್ಕದ್‌ ಧರ್ಮ. 
ಎನ್ನ್‌ಮಾಡಡ್‌, ಪೊಣ್ಣ್‌ಕ್‌ ಸ್ವತಂತ್ರ ಇಲ್ಲೇಂದ್‌, ಅರಿಂಜಿತೇ, ಇನ್ನತ ಪಾಪಕಾರ್ಯ 
ಮಾಡುವಕ್ಕುಲ! (ಬೇರಿಚಿತ್‌) ನಲ್ಲದ್‌, ತತ್ಕಾಲಕ್‌ ಒರ್‌ ಉಪಾಯ ಮಾಡುವಿ. ಮಿಣ್ಣಾಕ್‌ 
ದೇವಕಂಡನೆಕೆ ಆಡ್‌. (ಇಂದ್ರನ ನೋಟಿತ್‌) ಸ್ವಾಮಿ, ಚೆಡಿಮಾಡತೆ ಇಕ್ಕನ್‌ೇಡ ಆಶೆತೇಪಕ್‌, 
ಉಪವಾಸ ವೃತತ್‌ ತಪಸ್‌ಲ್‌ ಉಳ್ಳಾನಗುಂಡ್‌ ಮಾಪ್‌ಮಾಡ್‌, ಯುಗ, ಆದಿಲ್‌ ನೇಡ 
ಅಪ್ಪಣೆ ಪ್ರಕಾರ ನಡಪಿ. 


ಇಂದ್ರ - ಸುಜ್ಕೋತಿ, ಪೆರ್ತ್‌ ಸಂತೋಷ. ಇಕ್ಕಲೇ ಏಡ ಆಶೆತೇಕಂಡೂಂದ್‌ ನೀಕ್‌ 
ತೊಂದರೆ ಮಾಡುಲೆ. ಆಚೇಂಗಿ, ಕೇಳ್‌? ನೇಡ ಈ ಬೋಜತ್‌ನ ಸರಿ ಪಡುತುವಕ್ಕ್‌ 
ಬ್ರಹ್ಮಂಗ್‌ ಎಚ್ಚಕ್‌ ದಿನತ್‌ರ ಪಣಿ ಆಚೊ ಎಣ್ಣುವ ಕಯ್ಯ! ಅಚ್ಚಕ್‌ ತೊಂದರೆ ಎಡ್‌ತಂಡ್‌ 
ಎನ್ನಂಗಾಯಿತ್‌ ನಿನ್ನ ಶೃಷ್ಟಿ ಮಾಡ್‌ಚಿ? ಅಕ್ಕ ಎನ್ನಂತ ದೇವೇಶ ತ್‌ಡಂಡೂಂದೆ ಅಲ್ಲ! 
(ಸುಜ್ಕೋತಿ ಮನತ್‌, ಪಾಪಿರ ಅನ್ಯಾಯಯತಕ್ಕ್‌ ಕೇಳತ್ತೆ ಪೋಡ್‌) ಅನ್ನತವ, ಈ ಕುಂದ್‌ಲ್‌ 

ಒಣಂಗುವದ್‌ ಏದ್‌ ಧರ್ಮ. ಎಣ್ಣ್‌? (ನೇರ್‌ ನೇರ್‌ ನೀಡ ನಾವು ಬೂವತಾಚಿಲ) 
ಆನಗುಂಡ್‌, ನಿನ್ನ ನಂಬ್‌ನಂತ ನಾನ್‌, ಏಡ ಆಶೆತ್‌ೇಪಕ್‌ ಕಾಲ ಪಕ್ಕಲುಳ್ಳಾನಗುಂಡ್‌, 
ಅದನರಿಂಜಿತ್‌ ಬಪ್ಪಿ. ( ಎಂದ್‌ ಮರೆಯಾಪ) 


ಸುಜ್ಕೋತಿ - ಆಹ! ಪಾಪಿ ಪೋಚಿ. ಆತುರವಾಯಿತುಳ್ಳವ ಬೆರಿಯಬಕ್ಕುಲ ಎನ್ನ್‌ 
ಮಾಡಡ್‌? ಏಡ ವೃತಭಂಗ ಮಾಡ್ಕಂಡ್‌, ಪಾಳ್‌ ಸಂಸಾರ ಆಶೆಕ್‌ ಬುದ್ದತೇಂಗಿ ಏದ್‌ಕಾಲತೂ, 
ನಾಕ್‌ ಸುಗಯಿರ. ಅಲ್ಪಾಷೆಕ್‌ ಬೂವಕಾಗಂದೆ ಇಚ್ಚಕ್‌ಕಾಲ ತಪಸ್‌ ಮಾಡ್‌ನದಾಚಿ. ಆಡ್‌, 
ಕಷ್ಟೊಸುಗೊ ತಪ್ಪಂತ ಪರಮೇಶ್ವರಂಡ ಆಜ್ಞೆ ಎನ್ನನೆ ಉಂಡೊ! ಆ ರೀತಿ ನಡಪದ್‌ ನೇರ್‌. 
ಎಲ್ಲಾಂಗು ಪರಮೇಶ್ವರನ ಭಕ್ತಿಲ್‌ ನೆನಪಿ. 


1|ರಾಗಃ ಕಲ್ಮಾಣಿ|| 
(ಶ್ರೀರಮಣ ಶರಣಾಗತ ಪೋಷಣ- ಎಂಬಂತೆ) 


ತಾಗುಣವೊ ಶಿವಶಂಕರ ಭವಹರ| ಜೋಗಕಾರ ಧೀರಶೂರ ||ಪ|| ಆಗತಯುಂಗ್‌ಲೊ 
ನೀ ಅಪಕಾರ] ಯೋಗಿಯೆಕ್‌ ಮಹ ನೀ ಗುಣಕಾರ| ನಾನಗೆಂದು ನೀ ಚೂಡುವ ವೀರ। 
ಭೋಗ ಬಾಗಿಯ ತಪ್ಪ ಮಹೇಶ್ವರ ॥|ಅ|ಪ|| ದೋಷಿಯಕೆಂದು ಎತಿತ್ತ್‌| ಅದೇ ಪತ್ತು! 
ಅದ್‌ ಕತ್ತೂ|| ದಾಸಡೊಲುಮೆಕ್‌ ನೀನೊರ್‌ ಬತ್ತ್‌| ಯೀಶಂದ್‌ ಎಣ್ಣುವ ಪೆದಕ್‌ ನೀ 
ಬಿತ್ತ್‌ ವಾಸುದೇವನೊ ತುದಿಪೋರ್‌ ಸೊತ್ತ್‌| ಆಶೆಲ್‌ ನೆನೆಪರ ದಾಸಕ್‌ ಮುತ್ತಾ ।ಪ|| 


ಪರಮೇಶ್ವದನೆ, ಶಂಕರನೆ, ಶಂಭುವೆ, ನೇಡ ಭಕ್ತಳಾನಂತ ಎನ್ನ ಈ ಕಷ್ಟ ಕಾಲತ್‌ 
ಕಾಪಾಡಿತ್‌ ಏಡ ಮನಸಾಸೆ ಪ್ರಕಾರ ಲೋಕೋಪಕಾರಕ್‌ ಪುಣ್ಯತೀರ್ಥವಾಯಿತ್‌ ಪೋಪಷನ್ನನೆ 
ದಯಕಾಟ್‌೦ದ್‌-ಬೋಡುವಿ. (ಗೇನಮಾಡಿತ್‌ ಆಹ! ತೀರ್ಥ ರೂಪಾಯಿತ್‌ ಪೋಂಡೂಂದ್‌, 
ಕನಕೆಂದೆಣ್ಣುವ ಯಕ್ಷಿಣಿ ಪೊಣ್ಣ್‌, ಇಕ್ಕ ಜಾದ್ರಿ ಕುಂದ್‌ಲ್‌ ತಪಸ್‌ಲುಂಡ್‌ಲದ್‌ 
ನಾರಾಯಣದೇವ ಪಂಡ್‌ ನಾಕೂ, ಏಡಪ್ಪ ಸುಯಜ್ಞಂಗು ಎಣ್ಣ್‌ನದ್‌ ನೆನೆಪಾಚಿ. ನಲ್ಲದ್‌, 
ಈ ಕಾಲತ್‌ ಅವಡಪಕ್ಕ ಪೋಯಿತ್‌ ಅವಕೂ ಪೆರ್ತ ಸಮಾಧಾನ ಏಣ್ಣಿತ್‌, ಇಂದ್ರ ಬಕ್ಕನೆಕ್ಕೆ 
ಎಂಗಿಬ್ಬರು ಪೊಳೆಯಾಯಿತ್‌ ಪೋಪದೆ ನಲ್ಲದ್‌ ಎಂದಿತು. ಇಂದ್ರಂಡ ಬಲೆಕ್‌ ಬೂವದಿಲ್ಲೆ. 
(ಅದೇ ಗಿರಿರ ವಾಲ್‌ ದಿಕ್ಕ್‌ ನೋಟುವಕ್ಕ್‌ ಪೊರಟ್‌ ಪೋಪ). 


ರ್ತ ರ್‌ ತ 

೭ನೇ ಸೀನ್‌ 
ಅಗಸ್ತ್ಯ ಹರ್ಣಶಾಲೆ 
(ಕಾವೇರಿಯು ಮಣಿಕರ್ಣಿಕೆಯು ಅಳತಂಡ್‌) 


ಕಾವೇರಿ - ಮಣಿಕರ್ಣಿಕೆ ಕೇಳ್‌, ಅಗಸ್ತ್ಯ ಯಷಿಡ ಶಾಪಕ್‌ ಬೊತ್ತಿತ್‌ ಅವಂಡ 
ದೇವಿಯಾನದಾಚಿ. ಈ ಸಂಸಾರಸುಖಂದೆಣ್ಣುವದ್‌ ನಾಕೆನ್ನಂಗೊ! ವಿಶವಾಯಿತ್‌ ಕಾಂಬಕ್ಕುಲ. 
ಅಂದಂದ್‌ ಜೀವಕ್‌ ದುಕ್ಕ ಅಲ್ಲತೆ ಸುಗ ಇಲ್ಲೆ. ಆಹ ಕಷ್ಟ! 


||ರಾಗಃ ದೇಶಿ ತೋಡಿ|| 
(ಸಹಿಸಲಾರೆ ಶೋಕವನಯ್ಯೋ-ಎಂಬಂತೆ) 


ಮಾಡೂವದೆನ್ನಿಕ್ಕನಾ| ಹಾ ದೇವಿ॥|ಪ|| ಏಡಾಶೆತ್‌ೇತ್‌ನೆ ಹಾಹಾಕೇಳ್‌ 
||ಅ|ಪ|| ಭೋಗತಾಶೆಕ್‌ ಮನ। ಸಾಗತೆಡಿಂಜೆನಾ|| ಯೋಗೀಶ ಕೆಡ್‌ತ್‌ಚಿ 
ಹಾಹಾ ಎನ್ನ ||೧|| ಲೋಕೋಪಕಾರಕ್‌। ನಾಕಾಶೆಡಿಂಜತೊ।| -ಈ ಕಷ್ಟ ತಾತ್‌ಲ 
ಹಾಹಾ ನಾಕ್‌ ||೨|॥| ನೀರಾಯಿ ಪೊರಟಿತ್‌। ವರುಣ ಮನೆಕ್‌ ನಾ|| 
ಸೇರೂವದೆನ್ನನೆ ಹಾಹಾ ನಾನ್‌ ||೩|| 


ತಂಗೆ ಮಣಿಕರ್ಣಿಕೆ, ಪೆರ್ತ ಕಾಲತೊಟ್ಟ್‌ ಈ ಅಗಸ್ತ್ಯ ಕಮಂಡಲತ್‌ ಇಂಜದಾಚಿ. 

ನಾನ್‌ ನೆನತ ಕಾರ್ಯ ನಡಪನೆಕೆ ಕಾಂಬಲೆ ಅಕ್ಕುಲ! ಆದಿನಾರಾಯಣನು, ಬ್ರಹ್ಮನು, ಕವೇರಮುನಿ 

ಕೂಡ, ತೀರ್ಥರೂಪಾಯಿತ್‌ ಪೋಪನ್ನನೆ ವರತಾತ್‌, ಅನ್ನತ ದೇವತೆಯಡ ವರಪ್ರಸಾದ 

- ಕೂಡ, ಪಾಪಿಯಾನ ನಾಕ್‌ ಪಲಿತಕ್‌ ಬಂದ್‌ಲೆಲ್ಲ! ಎನ್ನ್‌ ಮಾಡಡ್‌? ಒಡೆಯನಾನಂತ 

ಅಗಸ್ತ್ಯನೊ, ಅವ ಮಾಡ್‌ನಂತ ವಾಗ್ದಾನಕ್‌ ತಪ್ಪತೆ ನಡಪಾನಗುಂಡ್‌, ಲೋಕೋಪಚಾರ 

ಮಾಡುವಂತ ಯೋಗ ನಾಕ್‌ ಇಲ್ಲೇ೦ದೆ ನಂಬುವಿ. ತಂಗೆ ಇದಂಗ್‌ ಎನ್ನಾಚೆಂಗಿಯು ಓರ್‌ 
ಉಪಾಯ ನೀನ್‌ ಎಣ್ಣಿತ್‌ ಏಡ ಜೀವಕ್‌ ತಂಪ್‌ ಮಾಡ್‌? 


ಮಣಿಕರ್ಣಿಕೆ - ಅಕ್ಕ, ನೀನಾರ್‌, ಈ ವೃಸನಪಡುವಂದೆಣ್ಣ್‌ ಚೇಂಗಿ ಎನ್ನ್‌? ಆದಿ 
ಮಾಯೆಯಾನಂತ ನೀನ್‌ ಈ ಭೂಲೋಕಕ್ಕ್‌ ಬಕ್ಕನೆ ಇದೆನ್ನ್‌ ಧೈರ್ಯಕಮ್ಮಿ ಆಚ! ಅಲ್ಲ 
ಮರವು ಬಾತ. ಸಾಧಾರಣ, ನರಸ್ತ್ರೀಯ ಕಳಿಪನಕ್ಕೆ ಕಳಿಪಿಯಲ್ಲ ಆಶ್ಚರ್ಯ! 

||ರಾಗಃ ಹಿಂದೂಸ್ಥಾನಿ ಕಾಫಿ|| 
(ಮೊಸವಾಯಿತಲ್ಲೆ ನೀರೆ ಲಲನೆ - ಎಂಬಂತೆ) 


ಮಾಡತಿರ್‌ ದುಕ್ಕ ನೀನ್‌। ಬೋಡುವೀನೋ ಅಕ್ಕಯ್ಯ ||ಪ|| ನೋಟ್‌ಕಾಲ 
ಬಕ್ಕುಲ| ನ್‌ಡಾಶೆಯೊತ್‌ೇರುಲಾ।||ಅ[ಪ|| ಗಟ್ಟಿಗ ಆ ಬ್ರಹ್ಮನಿನ್ನ। ತೊಟ್ಟ್‌ 
ತಂದ ಮಾವರ।| ಪೊಟ್ಟಾಪಕ್‌ಡಿಲ್ಲೆಲಾ। ಕ್‌ಟ್ಟ್ಜ್‌ತೇಯೊಪೋಗಲಾ।|೧॥| 
ಮಾಡಿಯ ನೀ ನಲ್ಲಗೇನ ಕೇಡದ್‌೦ಗ್‌ ಬಾರಲ।| ಓಡಿ ಪೋಂಡಡಿಕ್ಕಲೊ। 
ಪೋಡಿ ಬೋಂಡ ನೀಕ್‌ಲೊ।|೨॥| ಕ್‌ಟ ನ ಒಡೆಯಪಾದ!। 
ತೊಟ್ಟಾಸುಗತ್‌ಡಿಂಜಿತ್‌|| ಬಟ್ಟೆಕಾತಂಡಿಂಜಕ ಕ್‌ಟ್ಟು ಕಾಲಕೇಳಕ್ಕ||೨.|| 


ಅಕ್ಕ ಎನ್ನ೦ಗ್‌ ಕರೆಕರೆ ಮಾಡುವಿಯ? ನಾರಾಯಣನು, ಬ್ರಹ್ಮನು, ಮಹಾತ್ಮನಾನಂತ 
ವೇರಮುನಿ ಕೂಡ, ನೀಕ್‌ ವರತಂದದ್‌ ನೇರೇಂಗಿ, ಕಾಲಬಪ್ಪಕ ಅದ್‌ ಕ್‌ಟ್ಟತೆಯಿರ. 
ಇದಂಗಾಯಿತ್‌ ನೀನ್‌ ಬೋರೆಗೇನ ಮಾಡ್‌ಚೇಂಗಿ, ಅಗಸ್ತ್ಯ೦ದಣ್ಣುವ ತಿಶ್ತ್‌ಲ್‌ ನೀನ್‌ 
ಬೂದಿ ಆಪದ್‌ ನೇರ್‌. ಯಷಿಡ ಚೆಡಿಯೊ? ನಿನ್ನೊ ಲೋಕತ್‌ನೊ ಕೂಡ ನಾಶ ಮಾಡುವದ್‌ 
ಖಂಡಿತ. ಆಚೇಂಗಿ ಒಂದ್‌ ಗೇನಮಾಡ್‌. ನೇಡ ಮಂಗಲ ಕಯಿಂಜಿತ್‌ ಪೆರ್ತಕಾಲ ಆಚಿ. 
ದೇವತೆಯ ನೀಕ್‌ ತಂದಂತ ವರದಾನ ನಡಪಂಗಾಯಿತ್‌, ಅಗಸ್ತ್ಯ ವಾಗ್ದಾನಕ್‌ ತಪ್ಪುವ 
ಕಾಲ ಬೆರಿಯ ಬಕ್ಕೂಂದ್‌ ನಂಬ್‌. ಆತುರ ಮಾಡತೆ. 


ಕಾವೇರಿ - ತಂಗೆ, ನೇಡ ತಕ್ಕ್‌ ಸತ್ಯ. ಆಚೇಂಗಿ, ನಂಬ್‌ನಂತ ಒಡೆಯಂಗ್‌ 
ವಿರೋಧವಾಯಿತ್‌ ನಡಪಕ್‌ ನಾನ್‌ ಆಶೆಬೆಚ್ಚಿಲೆ. ದೇವತೆಯ ನಾಕೆಣ್ಣ್‌ನಂತ ತಕ್ಕ್‌ 
ಪೊಟ್ಟಾಚಲ್ಲಾಂದ್‌ ಗೇನ ಕಂಡಿಯ? ನೀ ಎಣ್ಣಟ, ಕಾಲಬಪ್ಪಕ ಆಫಖೆ ತೇತಎ. ಏಳ್‌ ಪೋಕ. 
(ಮರೆಯಾಪ) 

ಆನೇ ಸೀನ್‌ ' 
ಗಜರಾಜಗಿರಿ 
(ಕನಿಕೆ ತಪಸ್‌ಲ್‌ ಅಳತಿತಿಪ್ಪ) 


ಸುಜ್ಯೋತಿ - ಬಂದಿತ್‌ (ಮನತ್‌) ಆಹ! ಈ ಕುಂದ್‌ರ ಮೂಂದ್‌ 
ಬಾಗಸುತ್ತಿನೋಟಿತೂ, ಕಾಣತೆ ಇಲ್ಲಿಕ್‌ ಬಂದ. ಇಲ್ಲಿ ಅಳತದ್‌ ಕಂಡಿತ್‌ ಬೆರ್ತ ಸಂತೋಷ 
ಆಚಿ. ನಲ್ಲದ್‌, ತಕ್ಕ್‌ ಪರೆಚಿರುವಿ (ಎಂದ್‌ ಕನಿಕೆರ ಮಿಣ್ಲ್‌ಲ್‌ ನಿಂದಂಡ್‌) ಅಕ್ಕ ಅಕ್ಕ ಎನ್ನ 
ನೋಟ್‌? ಸುಚ್ಕೋತಿಂದೆಣ್ಣುವ ನಾನ್‌, ನಿನ್ನ ಕಾ೦ಬಕಾಯಿತ್‌ ಬಂದೆ. ತಪಸ್‌ಕ್‌ ಎಫ್ಡು 
ಮಾಡ್‌ಚಂದ್‌ ಚೆಡಿಮಾಡತೆ. 


ಕನಕೆ - (ನೋಟಿತ್‌) ಸುಜ್ಕೋತಿ ಅಳೆ. ನೀ ಬಂದದ್‌ ಪೆರ್ತ ಸಂತೋಷ. 
ಎನ್ನಂಗಾಯಿತ್‌ ಬಂದಿಯ? ಎನ್ನಗುಂಡ್‌ ಎನ್ನೇಂಗಿ ಜಂಬರ ಉಂಡ ಎಣ್ಣ್‌? 


ಸುಜ್ಯೋತಿ- 
||ರಾಗಃ ಹಿಂದೂಸ್ಥಾನಿ ಕಾಫಿ|| 
(ನೀರಜನಯನೆಯೆ ನೀರನ ತೋರೆ - ಎಂಬಂತೆ) 


ಏಡ ಮನತಾಶೆನ| ಕೇಳ್‌ ಕನಿಕೆ ||ಪ|| ಮಾಡುವಿ ನೀಕ್‌ಲೊ ನಾನ್‌ ಅರಿಕೆ 
1|ಅ||[ಪಣ ಮಾಡುವ ಎಂಗಡ ತಪಸ್‌ನ ಕೇಟ್‌| ಚೂಡುವ ಆಶೆಲ್‌ 
ಸುರಪತಿನೋಟ್‌।| ತೇಡಿತೆ ಬಪ್ಪೊರ್‌ ಮೋಲಪಳಮೆ| ಪೋಡಿಯೊನಾಕಿದ್‌ 
ಕೇಟ್‌ ಪುದುಮೆ!|೧|| ದೋಷಕ್‌ಡಂಜಲ ಶಚಿಪತಿ ಕೇಳ್‌। ಮೋಸಲೊ ಮಾಡಿ 
ಕೆಡುತುಲ ಬಾಳ್‌|| ದೇಶಕ್‌ ನಂದೆಂಗ ಮಾಡುವ ಗೇನ| ಡಾಶೆಯೊಡೆತ್ತೆತ 
ಪೋಕುಲ ಮಾನ||೨|| ಕಾಲವೊ ಮೀರಿನೋ ಎಂಗಕೆ ದೋಷ! ಕೇಳ್‌ 
ತಪಸ್‌ಪಲಕ್‌ಲೊ ನಾಶ ಏಳ್‌ ಪೊರಡ್‌ ಪೊಳೆಯಾಯಿತೆಂಗ| ಮೂಲತ್‌ ಸಾಗರ 
ರಾಜನ ಕಾಂಗ |[೩|| 


ಅಕ್ಕ ಗೊತ್ತಾಚಲ್ಲ. ಪಾಪಿಯಾನ ಇಂದ್ರ ಎಂಗಳ ಕೆಡ್‌ತುವಕ್‌ ಬಪ್ಪದ್‌ ನೇರ್‌. 
ಅವಂಡ ಕೈಕ್‌ ಕ್‌ಟ್ಟ್‌ನ ಪಿಇ್ಣಾ, ಎಂಗಡ ವೃತಕ್‌ ಬಂಗಬಪ್ಪದ್‌ ಸತ್ಯ, ನಿನ್ನನ್ನನೆ, ನಾನು 
ಕೂಡ ಲೋಕೋಪಕಾರಕ್‌ ಪುಣ್ಯ ತೀರ್ಥವಾಯಿತ್‌ ಪೋಂಡೂಂದ್‌ ಪೆರ್ತಕಾಲತೊಟ್ಟ್‌ ತಪಸ್‌ 
ಮಾಡ್‌ನದಾಚಿ. ಎಂಗಡ ತಪಸ್‌ಕ್‌ ಪರಮೇಶ್ವರ ಮೆಚ್ಚಿತಿಕ್ಕು ಆನಗುಂಡ್‌ ಇಂದೊ, ನಾಳೆಯೊ, 

ಎಂಗ ತೀರ್ಥರೂಪ್‌ಲ್‌ ಪೊರಟಿತ್‌ ಸಮುದ್ರ ಸೇರುವದ್‌ ನಲ್ಲದ್‌. 


ತನಿಕೆ - (ಮನತ್‌) ಆಹ! ಇವಡ ತಕ್ಕ್‌ ಪೊಟ್ಟೊ ಸೇರೊ ಗೊತ್ತಾಪ್‌ಲೆ. 
ಪೊಟ್ಟಾಚೇಂಗಿ, ಆ ಫಲ ಇವ ಅನುಭವಿಚಿರಡ್‌. ಚೀ ಛಿ! ಸುರಕನ್ನಿಕೆಯಾನ ಇವ ಒನ್ನಾಂದು 
ಪೊಟ್ಟ್‌ಪರೆಯ. ಅಕ್ಕ ನೇರ್‌೦ದೆ ನಂಬಂಡು! ಅಯ್ಕೊ, ಪಾಪಿಯಾನ ಇಂದ್ರನ ಚೆಲ್ಲಿತ್‌ 
ಪತಿವ್ರತೆಯಡ ಬಾಳ್‌ ಗೋಳಾಚಕ್ಕುಲ! ಎನ್ನ್‌ ಮಾಡಡ್‌? (ಗೇನ ಮಾಡಿತ್‌) ಆಹ, ಪಾಖಿ 
ಬರತೆಯಿರ ಇಂದ್‌, ತೀರ್ಥರೂಪಲ್‌ ಪೊರಡುವದ್‌ ನಲ್ಲದ್‌! ಸುಜ್ಕೋತಿಯೆ ಕೇಳ್‌. 


||ರಾಗಃ ಮೋಹನ|| 
(ತಾಮಾರಸಾಕ್ತನೆ ಕಾಮಾಎಪಕ್ಷ - ಎಂಬಂತೆ) 


ಕೇಳ್‌ ನೀ ಸುಚ್ಕೋತಿ | ಬಾಳ್‌ ನೀ ಮಹಾಜ್ಮೋತಿ ||ಪ|| ನಾಳೆಂದೆಣ್ಣುವ 
ಕಯ್ಕಲಾ।| ಕೇಳಿಂದೆ ಪೊರಡನ ||ಅ|ಪ1| ಬೋಗತಾಶೆಕ್‌ ಮನ! ಸಾಗತೆ 
ನಾ ಕೇಳ್‌|| ಯೋಗೀಶ ದಯಕ್‌ನಾ। ಯಾಗತ್‌ಲ್‌ ಬೋಡ್‌ನ ||೧|| 
ಸಾರಯಿಲ್ಲತಸಂ। ಸಾರಬಾಗಿಯ ಸುಗ।| ಘೋರ ಮಾಡುಲಂದೆಣ್ಣಿ!| 
ನೀಪರಂದದ್‌ ಕೇಟತ್‌| ನಾಪಡುವಿದುಕ್ಕಲೊ |||] ಪೋಕ 
ಪೊರಡನಿಂದ್‌। ಲೋಕ ಜೀವಿಯಳೆಲ್ಲ!! ಚಾಕುವದಯ ಕಾಟಿತ್‌| 
ಮಾಕಡಕ್‌ ಸೇರನ!।|೪|| 


ಸುಜ್ಮೋತಿ, ನೇಡ ತಕ್ಕ್‌ ನೇರೇಂಗಿ, ಆ ಪಾಪಿಯಾನಂತ ಇಂದ್ರ ಬೆರಿಯ 
ಬರತೆ ಬುಡ. ಅವಂಡ ಕೈಕ್‌ ಕ್‌ಟ್ಟುವಾಂಗಿಂಜು ಚಾವದ್‌ ನಲ್ಲದ್‌. ಆನಗುಂಡ್‌, 
ನಾಳೆಂದ್‌ ಎಂಗ ಉದಾಶಿನ ಮಾಡುವದ್‌ ತಪ್‌. ಇಂದೆನ್ನೆ ಕೊರಟ್‌ ಪೋಕ. ಅಲ್ಲಿ 
ನೋಟ್‌? ಈ ಗಜಾದ್ರಿ ಕುಂದ್‌ಡ ಅಡಿಯಾಯಿತೂ ಬ್ರಹ್ಮಗಿರಿರ ಬೆಂಬರ ಆಯಿತೂ 
ನಲ್ಲದಾನಂತ ಸಮಚಾಗ ಕಾಂಬ. ಅಲ್ಲಿಕ್‌ ಪೋಯಿತ್‌ ಅಲೋವೆ ಮಾಡಿತ್‌ 
ಪೊರಡಂಗ. 


ಸುಜ್ಯೋತಿ - ಅಕ್ಕ, ಆಕು. (ಇಬ್ಬರು ಪೋಯಿತ್‌ ಆ ಸಮಚಾಗತ್‌ ಅಳೆಪ) 


ಕನಿಕೆ- ಸುಜ್ಕೋತಿ, ಈ ಜಾಗಕ್‌ ನೋಟ್‌, ಮೂಂದ್‌ ದಿಕ್ಕ್‌ದ ಕಾತ್‌ ಒಪ್ಪಾನಗುಂಡ್‌ 
ಜೀವಕ್‌ ಎಚ್ಚರ್‌ ತಂಪ್‌ ಆಪ. ಓಹೋ! ಇದೆನ್ನ್‌ ನೇಡ ಮೂಡ್‌ ಪೆರ್‌ ಬಾಡಿತ್‌ 
ಕಾಂಬಕ್ಕುಲ! ಜೀವಕ್ಕೆನ್ನೇಂಗಿ ಬೇಜಾರ ಉಂಡ. ಅಲ್ಲ ನಡಂದಿತ್‌ ಚೋತಾಂಗ ಎನ್ನೆಣ್ಣ್‌? 


ಸುಜ್ಯೋತಿ - (ಮನತ್‌) ಆಹ! ಇಂದ್ರಂಗ್‌ ನಾನ್‌ ಭಾಷೆ ಕೊಡತಿತ್‌, ಇಕ್ಕ 

ಪೊಳೆಯಾಯಿತ್‌ ಪೋಚೇಂಗಿ, ಅವಂಗ್‌ ಮೋಸಮಾಡ್‌ನನ್ನನೆ ಆಚಿ. ಇದನ 
ಮಾಯಾತಂತ್ರವುಳ್ಳವ ಅರಿಂಜಿತ್‌ ಎನ್ನೆಲ್ಲ ಕೆಟ್ಟದ್‌ ಮಾಡ್‌ವೊ ಎನ್ನೊ ಪೋಡ್ಕಾಪ ಅಕ್ಕುಲ! 
ಈಂಡ ಮೇಲು ಎನ್ನಂಗೊ, ಏಡ ಬಲತ ತೊಡೆ ಪಾರುವ ಇದ್‌ ಪೊಮ್ಮಕ್ಕಕ್‌ ಆಗ ಎನ್ನ್‌ 
ಮಾಡಡ್‌? ನೋಟನ, ಈ ಕನಿಕೆಕ್‌ ಎಣ್ಣಿ ನೋಟುವಿ ಅವ ಎನ್ನೆಣ್ಣುವ ಅರಿಯಲು. (ಕನಿಕೆನ 
' ನೋಟಿಯಂಡ್‌) 


ಕಂದ||  ಪಡುವಿನಾದುಕ್ಕ ಕನಿಕೆಯೆ| ನಡಪಕ್ಕ ಬಲತೊಡೆ ಪಾರುವ ಕೇಡೆನ್ನುಂಡೊ॥ 
ತಡ್‌ತಿತ್‌ ಯಂಗಳ ಇಂದ್ರ| ಚೆಡಿಲೇದ್‌ ಶಾಪತಪ್ಪೆನ್ನೊ ಪೋಡಿಯಿ ಮನತ್‌|| 


ಅಕ್ಕ, ಎನ್ನ್‌ ಪುದುಮೆಯೊ ಗೊತ್ತಾಪ್‌ಲೆ. ಮಾಯಕಾರ ಇಂದ್ರ, ಜ್ಞಾನ ದೃಷ್ಟಿಲ್‌ 
ಎಂಗ ಪೊರಟಾನ ಅರಿಂಜಿತ್‌ ಎಂಗಕ್‌ ಎನ್ನ್‌ ಕೆಟ್ಟದ್‌ ಮಾಡುವೊ, ಅದೇ ಪೋಡಿ. ಈಂಡ 
ಮೇಲು, ಏಡ ಬಲತ ತೊಡೆ ಪಾರುವದು ಕೂಡ ಅನಿಷ್ಟ ಅಕ್ಕುಲ ಎನ್ನ್‌ ಮಾಡಡ್‌? 


ಕನಿಕೆ - ಸುಜ್ಕೋತಿ, ನೀಡ ತಕ್ಕ್‌ ಕೇಪಕ ನಾಕ್‌ ಪೋಡಿಯಾಪ. ಎಂಗ 
ತಡಮಾಡುವದ್‌ ಚಾಯಿಲ್ಲೆ. ಬೆರಿಯ ಪೊರಡುವದೇ ನಲ್ಲದ್‌. ಈ ಕಾಲತ್‌ ನಿಂಗ 
ಘಳಿಗೆ, ಮುಹೂರ್ತವಂದೂ ನೋಟಂಡ್ಕ ಜಂಬರ ಇಲ್ಲೆ. ಎಂಗ ಪೊರಡುವ ಈ 
ಮೈದಾನ ಜಾಗಕ್‌, ಕನಿಕೆ ಮೂಲಂದ್‌ ಪೆದ ಇಂಜಿತ್‌, ಈ ಸ್ಥಳತ್‌ ಶಾಶ್ವಿತವಾಯಿತ್‌ 
ಜಲ ಇಂಜಂಡ್‌ ಪ್ರಾಣಿಯಕ್‌ ಉಪಕಾರ ಆಡ್‌. (ಎಂದ್‌ ಕನಿಕೆ ಪೊಳೆಯಾಯಿತ್‌ 
ಒಕ್ಕಿಯಂಡ್‌ ಪೋಪ) 

ಸುಜ್ಯೋತಿ - ಆಹ, ಕನಿಕೆ ಪೊರಟ್‌ ಪೋಚಿ. ಈ ಕನಿಕೆ ಮೂಲತಾ೦ಜಿ ನಾನು ಕೂಡ 
ಬೋರೆ ಪೊಳೆಯಾಯಿತ್‌, ಬಡಕ್‌ ಪೋಯಿತ್‌ ಲಲ್ಲಿಂಜಿ ಕೇಕ್‌, ನೇರಕ್‌ ಸರಿಯಾಯಿತ್‌ 
ಪೋಪಿ, (ಎಂದ್‌ ಪೊಳೆಯಾಯಿತ್‌: ಪೋಪ) 

ದೇವೇಂದ್ರ - (ದಿವ್ಮ ಜ್ಞಾನತ್‌ ಅರಿಂಜಂಡ್‌ ಬೆರಿಯ ಸುಜ್ಯೋತಿರ ಮಿಣ್ಣಾಲ್‌ 
ನಿಂದಿತ್‌) ಪಾಪಿಯಾನ ಸುಜ್ಕೋತಿಯೆ ನಿಲ್ಲ್‌ ನಿಲ್ಲ್‌? 


ಕಂದ|| ಕನ್ನಿಯೇ ಪುಡಿಯಿದ ಶಾಪಲೊ।| ಎನ್ನೆಣ್ಣಡ್‌ ಭಾಷೆಕ್‌ ತಪ್ಪಿ ಪೊರಟೆಯ ಪಾಪಿ|| 
ನಿನ್ನಡ ಜಲರೂಪ ನೋಟ್‌। ಕಣ್ಣ್‌ಕ್‌ ದಾಕೂ ಕಾಣತೆ ಪಲವಿಲ್ಲತೆ ಪೋಡ್‌!| ' 


ಛೀ ನೀಚಳೆ, ನಾಕ್‌ ವಾಗ್ದಾನ ಮಾಡಿತ್‌ ಇಕ್ಕ ಪೊಳೆಯಾಯಿತ್‌ ಕನಿಕೆಕು ಕೂಡ 
ದುರ್ಬೊಧನೆ ಎಣ್ಣಿತ್‌ ಪೊರಟಿಯಲ್ಲ! ಈ ದೋಷಕಾಯಿತ್‌ ನೀ ಪೊರಟಂತ ಪೊಳೆ, 
ಚೆರಿಯ ಕೊಲ್ಲಿಯಾಯಿತ್‌ ಜೀವರಾಶಿಯಕ್‌ ಉಪಕಾರ ಇಲ್ಲತೆಪೋಡ್‌. ಕನಿಕೆ ತೀರ್ಥಕೂ 
ಪಲಯಿಲ್ಲತಾಡ್‌. ಇಂದ್ರ ಶಾಪ ಒನ್ನಾಂದು ಪೊಟ್ಟಾಪಕಿಲ್ಲೆ. ಮುಕ್ಕ ಬಾಷೆಕ್‌ ತಪ್ಪ್‌ನಂತ 

ನೇಡ ನೋಟೂಲೆ. (ಎಂದ್‌ ಪೊರಟ್‌ ಪೋಪ) 


ಸುಜ್ಯೋತಿ - ಆಹ ಕೆಟ್ಟೆನಕ್ಕುಲ! ಇಂದ್ರ ಶಾಪ ಪ್ರಕಾದ, ನಾ ಪೊರಟಂತ 
ಪೊಳೆ, ಇಬ್ಬೆರ ಬಣ್ಣ ನೀರ್‌ ಪರಿವಳಕೊಲ್ಲಿ ಆಚಲ್ಲ! ಅಯ್ಕೋ! ಎನ್ನ್‌ ಮಾಡಡ್‌? 
ಈ ನೀರು ಕೂಡ ಜೀವರಾಶಿಯಕ್‌ ಉಪಕಾರ ಇಲ್ಲತೆ ಮಾದ್‌ಚಕ್ಕುಲ! ಇಚ್ಚಕ್‌ 
ಕಾಲ ತಪಸ್‌ ಮಾಡ್‌ನಂತ ನಾನ್‌ ಬದ್‌ಕಿತ್‌ ಸಾರಯೆನ್ನ್‌? ಇಂದ್ರಂಡ ಪಾದಕ್‌ 
ಅಡ್ಡಬುದ್ದಿತ್‌ ಪಲತರತೂ ಬೋಡ್ಕವಿ. (ಇಂದ್ರಂಡ ಮಿಣ್ಣ್ಸಲ್‌ ಅಡ್ಡಬುದ್ದಿತ್‌ 
ಗೋಳ್‌ಲ್‌) 


||ರಾಗಃ ಆನಂದಬೈರವಿ|| 
(ಕಾಪಾಡ್‌ ಎನ್ನ ಶ್ರೀವರನೆ - ಎಂಬಂತೆ) 


ಪಾಕಶಾಸನ ಕಾಟ್‌ ದಯವೊ। ನೀ ಗುಣವೊ ||ಪ|| ಈ ಕಷ್ಟತ್‌ೇಪಕ್‌ ತಾರೊ 
ವರವೊ ||ಅ|ಪ|| ಮೇಘ ವಾಹನ ನಾನ್‌ ಕೆಟ್ಟೆ | ಹಾ ಕೆಟ್ಟೆ] ಜಗತ್‌ಲ್‌ 
ಬಾವಕ್‌ ಮಾಡ್‌ ನೀ ಬಟ್ಟೆ |೧| ಚೋತ್‌ ಬುದ್ಧೆನೊ ಮನನೊಂದ್‌| 
ಕೇಳಿಂದ್‌॥| ಕಾತೊಟ್ಟ್‌ ಬೋಡುವಿ ತಾ ಗುಣ ಇಂದ್‌ ||೨|| ಮಾಡ್‌ನ ನೀಕ್‌ 
ನಾ ತಪ್ಪ್‌|| ಮಾತಪ್ಸ್‌|| ಬೋಡೂವಿ ಪಾದಕ್‌ ಮಾಡ್‌' ನೀ ಮಾಪ್‌1|೩|| 


ಸ್ವಾಮಿ, ಅರಿಎಲ್ಲತೆ ನೀಕ್‌ ನಾನ್‌ ಮೋಸ ಮಾಡ್‌ನಶಾಚಿ. ದಯಬೆಚ್ಚಿತ್‌ 
ಮಾಪ್‌ ಮಾಡ್‌. ಲೋಕೋಪಕಾರ ಮಾಡುವ ಆಶೆಬೆಚ್ಚಿತ್‌ ಬಹುಕಾಲ ತಪಸ್‌ 
ಮಾಡಿತ್‌ ಚೋಶಿತುಳ್ಳ. ಇನ್ನತ ಕಾಲತ್‌ ಬಲ್ಮದಾನ ಶಾಪ ತಂದಾಂಗ್‌ ಎಚ್ಚಕ್‌ ಕರಕರೆ 
ವಾರ್ಡ್‌ಚೇಂಗಿಯು ಪೋರ! ನಾನ್‌ ಪೊರಟಂತ ತೀರ್ಥ ದಾಕೂ ಕಾಣತ್ತೆ 
ಚೆರಿಯದಾಯಿತ್‌ ಇಪ್ಪನೆಕೆಯೂ, ಇದು ಕೂಡ ಜೀವರಾಶಿಯಕ್‌ ಆಗತೆ ಮಾಡಿಯಲ್ಲ! 
ಅನ್ನತ ಪಾಪತ್‌ ತೀರ್ಥ ಭೂಮಿಲ್‌ ಏದ್‌ ಬಾಗ್ಯಕಾಯಿತ್‌ ಇಪ್ಸದ್‌ ಎಣ್ಣ್‌? 
ಇದಂಗಿಂಜು ಏಡ ಪೆದ ಲೋಕತ್‌ ಇಲ್ಲತನ್ನನೆ ಮರಣ ತಂದಿತುಂಡೇಂಗಿ ನೀಕ್‌ 
ಎಚ್ಚಕೊ ಧರ್ಮ ಇಂಜತ್‌. ಮಕ್ಕಡ ತಪ್‌, ಅಪ್ಪಂಗ್‌ ಬಲ್ಮದಲ್ಲ, ದೇವೇಶನೆ, 
ಸುರಪತಿಯೆ, ಮಹೇಂ೦ದ್ರನೆ, ಎನ್ನ ಕಾಪಾಡ್‌. 


ಇಂದ್ರ - (ಮನತ್‌) ಅಯ್ಕೋ! ಇವಡ ಗೋಳ್‌ ತಡ್‌ಪಕಯ್ಕೂಲೆಕ್ಕುಲ! 
ಎನ್ನ್‌ಮಾಡಡ್‌? ನಾನ್‌ಟ್ಟ ಶಾಪೊ ಪೆರ್ತ ಬಲ್ಕದಾಚಿ. ಎನ್ನ್‌ಮಾಡುವಳೆಯ್ಮು? ಅವಮಾಡ್‌ನ 
ತಪ್ಪ್‌. ಅಲ್ಲೇಂಗಿ ವಾಗ್ದಾನಕ್‌ ತಪ್ಪಲುವಾ? ವಾಗ್ದಾನಕ್‌ ಮುಂದ್‌ನ ದಾನ ಒಂದೂ ಇಲ್ಲೆ. 
ಆಚೇಂಗಿ ಅರಿವಿಲ್ಲತ ಮೂಡಿ ಮಾಡ್‌ಚಿ. ದಯಕಾಟಲೂಂದ್‌ ಎಣ್ಣ್‌ ಚೇಂಗಿ, ಇಟ್ಟಿ ಶಾಪ 

ಎಡ್‌ಪಕ್‌ ದಾಕೂ ಕಯ್ಯ. ನಲ್ಲದ್‌, ಮರು ಶಾಪ ಆಚೇಂಗಿಯು, ಕೊಡತಿತ್‌ ದಯಕಾಟುವಿ. 


ಕಂದ|| ಮಾಡತೆ ಸುಜ್ಕೋತಿ ದುಕ್ಕ| ಕ್ರೋಡಾ ದೇಶತುಂಡ್‌ ಭಾಗಂಡ ಕ್ಲೇತ್ರ|| ಕೂಡುವ 
ಕಾವೇರಿಡಲ್ಲಿ | ನೋಟ್‌ನೀ ತುದಿಚಿ ಬೋಡುವಳ ಈ ಶಾಪಪೋಕು|| 


ಸುಜ್ಕೋತಿ, ಕ್ರೋಡದೇಶತುಳ್ಳ ಭಾಗಂಡ ಕ್ಷೇತ್ರಕಾಯಿತ್‌, ಆದಿಮಾಯೆಯಾನ 
ಕಾವೇರಿ, ಮಹ ತೀರ್ಥರೂಪ್‌ಲ್‌ ಮಿಣ್ಣುಕ್‌ ಬಕ್ಕು. ನೀನೂ ಕನಕೆಯೂ, ಅಲ್ಲಿ ಕಾತಂಡಿಂಜಿತ್‌ 
: ಆ ಮಹದೇವಿ ಬಂದಕ ನಿಂಗಡ ಶಾಪತ್‌ನ ಎಣ್ಣ್‌ ಚಿಂದಾಂಚೇಂಗಿ ಶಾಪಕ್‌ ವಿಮೋಚನೆ 
ಉಂಡ್‌. ಗೊತ್ತಾಚ? 

ಸುಜ್ಯೋತಿ - ಸ್ವಾಮಿ ನೇಡ ಬಲ್ಕದಾನ ಉಪಕಾರತ್‌ನ ಎಂದೂ ಮರೆಪ್‌ಲೆ. ನಾನೂ 

ನೆಕೆಯೂ ಕೂಡ ನೇಡ ಅಪ್ಪಣೆ ಪ್ರಕಾರ ಇಂದ್‌ ಪೋಯಿತ್‌ ಭಾಗಂಡ ಕ್ಲೇತ್ರತ್‌, 

ಮಹದೇವಿಯಾನ ಕಾವೇರಿನ ಕಾತಂಡಿಪ್ಪ. 

ಇಂದ್ರ - ನಲ್ಲದ್‌ (ಎಲ್ಲರು ಮರೆಯಾಪ) 


ರ ರ್‌ 1 


೯ನೇ ಸೀನ್‌ 
ಬ್ರಹ್ಮಗಿರಿ 
(ಅಗಸ್ತ್ಯನು ಶಿಷ್ಕಂಗಳು ಬಪ್ಪ) 


ಅಗಸ್ತ್ಯ - ಶಿಷ್ಯ ಏಡ ಈ ಕಮಂಡಲ ಪುಡಿಚಂಡ್‌ ಇಲ್ಲಿನಿಂದೋಳಿ? ನಾನ್‌ ಕನಕೆಕ್‌ 
ಪೋಯಿತ್‌ ಸಂಧ್ಯಾವಂದನೆ ತೇತಂಡ್‌ ಬೆರಿಯ ಬಪ್ಪಿ. ಕಮಂಡಲ ಹುಶಾರ್‌? (ಕೊಡ್‌ತಿತ್‌ 
ಕನಕೆ ಮೂಲಕ್‌ ಪೋಪ). 

ಶಿಷ್ಯ - (ಕಮಂಡಲ ಪುಡಿಚಂಡ್‌ ಬಹುನೇರ ಕಾತಿತ್‌) ಆಹ! ಯಷಿ 
ಇಇಗ್ಲ್ಲೂಬಂದ್‌ಲೆ, ಈ ಬೆದ್‌ಕಾಂಜಿತ್‌ ತಡ್‌ಪಕಯ್ಕೂಲೆ. ನೀತಳೊ ಆಪ, 
ಎನ್ನ್‌ಮಾಡಡ್‌?ಗೇನ ಮಾಡಿತ್‌ ಸಾರ ಇಲ್ಲೆ. ಅಲ್ಲಿ ಕಾಂಬ ಬ್ರಹ್ಮ ಕುಂಡಿಕೆಕ್‌ ಪೋಯಿತ್‌ 
ತೀರ್ಥಕುಡಿವದ್‌ ನಲ್ಲದ್‌. (ಯಷಿ ಬಂದಿತ್‌ ಬಜ್ಜತೇಂಗಿಯೊ) ಬಾಯಾರಿತ್‌ ನೀರ್‌ 
ಕುಡಿಪಕ್‌ ಪೋಚೀಂದ್‌ ಎಣ್ಣ್‌. ಎಂದಕ ಎಲ್ಲಾರು ಏಳಿ ಪೋಕ? (ಎಲ್ಲರು ಪೋಯಿತ್‌ 

ಕಮಂಡಲ, ತೀರ್ಥ ಕುಂಡ್‌ರ ಕದೇಲ್‌ ಬೆಚ್ಚಿತ್‌, ಸಂತೋಷತ್‌ ನೀರ್‌ ಕುಡಿಪ). 


ಕಾವೇರಿ - (ಕಮಂಡಲತ್‌ರೊಳಲ್‌ ಗೇನ ಮಾಡ್‌ಚಿ) ಆಹ! ಇದಿಕ್ಕ ನಲ್ಲದಾನ 
ಕಾಲ. ಏಡ ಒಡೆಯ ಅಗಸ್ತ್ಯ ಮಷಿ, ಪಂಡೇತ ಭಾಷೆಕ್‌ ತಪ್ಪಿತ್‌ ಎನ್ನ ಮರಂದಿತ್‌ 
ಕನಕೆರ ಪಕ್ಕ ಪೋಚಕ್ಕುಲ! ಏಡ ಪಕ್ಕ ತಪ್ಪೆನ್ನ್‌? ಅಲ್ಲ. ನಾ ಚಾಯಿಂಯಿಲ್ಲೆಂಯೊ, 
ತೊಂಡಿಯೊ, ಕವಕೆಕ್‌ ಕಡೆಯಾನಂತ ಪೊಣ್ಣೊ? ಶಿವ ಶಿವ! ಆಣ್‌ ಜಾತಿನ ಎನ್ನನೆ 
ನಂಬಲು? ಒಡೆಯನೇ ದೇವಂದ್‌ ನಂಬ್‌ನಂತ ಎನ್ನ, ತ್‌ಕ್ಕಾರ ಕಂಡದ್‌ ಏದ್‌ ಧರ್ಮ? 
ಈ ಆಕಕ್‌ಜಾತಿಕುಂಡ ಆಣೆ ಭಾಷೆ. ಇನ್ನತ ಆಣ್‌ನ ವಂಬುಮಾಂಗ್‌೦ಲಜಿ ಮರತ್‌ವ 
ನಂಬ್‌ಚೇಂಗಿ ತಂಪಾಚೇಂಗಿಕ್ಕು! ನಲ್ಲದ್‌, ಪಾಪಿಯಾನ, ಆ ಕನಕೆ ಏಡ ಒಡೆಯನ 
ಎನ್ನನೆ ಮರ್‌ಳ್‌ ಮಾಡ್‌ಚಿ? ಅವ ಎಚ್ಚಕ್‌ ಚೊಕ್ಕ್‌ನವ? ಎಚ್ಚಕ್‌ ಕೊಣಿಕರತಿ? 
ಪೊಣ್ಣ್‌ಡ ಧರ್ಮ ಬೆಚ್ಚಿಲೆಲ್ಲ! ಇವಡ ಕೆಟ್ಟಶೀಲ ಪೊಣ್ಣ್‌ ಜಾತಿಕೆ ಕೊರತೆಯಾಚಲ್ಲ! 
ಒಬ್ಬಡ ಒಡೆಯ, ನಲ್ಲವನಾಚೇಂಗಿ ಅಣ್ಣಂದೂ, ಮದಿಚಂವನಾಚೇಂಗಿ ಶತ್ರೂಂದ್‌, 
ಕಾಂಗಂಡ್ಕ ಧರ್ಮ. ಪಾಪಿಯಾನ, ಕನಿಕೆ,, ಅನ್ನತಗೇನ ಬೆಚ್ಚಿಲೆಲ್ಲ' ಒಬ್ಬಡ ಕೂಳ್‌ ಒಬ್ಬ 
ಬಲಿಪದು, ಒಬ್ಬಂಡ ಪೊಣ್ಣ್‌ನ ಒಬ್ಬ ಕೊದಿಪದು, ಇನ್ನತೆ ಮಹಾಪಾಪಿಯಕ್‌ 
ಅಧೋನರಕಂದೆಣ್ಣುವ ಆಧಾರತ್‌ನ ಕೂಡ ಕನಕೆ ಮರಂದರ್ಜ್‌ ಆಶ್ಚರ್ಯ! (ಗೇನ 
ಮಾಡಿತ್‌ ನೋಟುವಂಜಿ) ಆಹ! ಕನಕೆನ ದೂರೂಲೆ. 


ಕಂದ|| ಕನಕೆರ ಮನಸ್‌ನ ಅರಿಯತೆ| ನಾ ನೆನತ ದೋಷಕ್‌ ಅವ ಗುರಿಯಾಪ್‌ಲೆ ಸತೃ|| 
. ಕೊಣಿಕಳಿ ಚೊಕ್ಕ್‌ನ ಎನ್ನಡ| ಗುಣ ಹೀನ ಒಡೆಯನೋ ಮಾಡ್‌ನ ತಪ್ಪಿದ್‌ 
ನೇರ್‌॥| 


ಆಹ! ಸಂಸಾರ ಅಪೇಕ್ಷೆ ಬುಟ್ಟಿತ್‌, ಪರೋಪಕಾರ ಮಾಡುವಕ್‌ ಆಶೆ ಬೆಚ್ಚಂತ 
ಯಕ್ಷಣಿ ಸ್ತ್ರೀ, ಕನಿಕೆಯಾಯಿತುಂಡ್‌. ಅಂತವಡ ಮೇಲೆ ಮತ್ಸರತ್‌ ಪರಂದ ತಕ್ಕ್‌ಕ್‌ 
ಭಗವಂತ ಮಾಪ್‌ ತಕ್ಕಂಡೂಂದ್‌ ಬೋಡುವಿ? ಇದ್‌ ನೋಟ್‌ಚೇಂಗಿ, ಏಡ ಒಡೆಯ 
ಅವಡ ಮೇಲೆ ಆಶೆಬೆಚ್ಚಿತ್‌ ಪೋನದಾಯಿತಿಕ್ಕು. ಭಾಷೆಕ್‌ ತಪ್ಪ್‌ನಂತ ಒಡೆಯಂಡ ಪಕ್ಕ, 
ಮುಕ್ಕಾಲ್‌ಗಳಿಗೆ ಇಪ್ಪವಳಲ್ಲ. ಸೂರ್ಮಚಂದ್ರ, ಮೊದಲಾನ ದೇಃಃತೆಯಳ ಸಾಕ್ಷಿ ಬೆಚ್ಚಿತ್‌ 
ಪಂಡ್‌ ಇರುಷಿಶ್‌ ನಾನ್‌ ಪರ೦ದ ತಕ್ಕಕ್‌, ಯಷಿ ತಪ್ಪ್‌ಚೇ ಹೊರ್ತು, ನಾಬ್‌ ತಪ್ಪಲೆ. 
ಇಂದೂ ಕೂಡ ಅದೇ ದೇವತೆಯಳ ಸಾಕ್ಷಿ ಬೆಚ್ಚಿತ್‌ ಲೋಕೋಪಕಾರಕ್‌ ತೀರ್ಥರೂಪ್‌ಲ್‌ 
ಈ `ಕಮಂಡಲತ್‌೦ಜಿ ಪೊರಟ್‌ ಪೋಪದ್‌ ನೇರ್‌? (ಗೇನ ಇಖಾಡಿತ್‌) ಅಹ! ಇದ್‌ 
ನಲ್ಲದಾನ ಕಾಲ. ಸೂರ, ತುಲಾ ರಾಶಿಕ್‌ ಇಕ್ಕ ಕಡಪಾನಗುಂಡ್‌, ಈ ಮುಹೂರ್ತತೆ ಈ 
ಕಮಂಡಲರ್‌೦ಜಿ ಪೊರಡುವಿ. ಪಾರ್ವತಿ ಪರಮೇಶ್ವರಂಗೂ, ನಾರಾಯಣಂಗೂ 

ಮಹಲಕ್ಷ್ಮಿಕೂ, ಬ್ರಹ್ಮಂಗೂ ಸರಸ್ವತಿಕೂ, ಕವೇರ ಮುನಿಕೂ, ಸರ್ವ ದೇವತೆಯಕೂ, 
ನಮಸ್ಕಾರ. (ಬ್ರಹ್ಮಕುಂಡಿಕೆರ ಕರೆಲ್‌ ಇಂಜಂತ ಕಮಂಡಲ ಮರಿವದು ಬ್ರಹ್ಮ ಕುಂಡಿಕೆಕ್‌ 
ಬುದ್ದತ್‌. ಅಲ್ಲಿಂಜಿ ಕಮಂಡಲ ಒಡಂದಿತ್‌, ತೀರ್ಥ ಆಯಿತ್‌ ಪೊರಟ್‌ ಒಕ್ಕಿ ಪೋಷ) 


ಶಿಷ್ಯಂಗ - ಅಯ್ಕೊ ಕೆಟ್ಟತಲ್ಲ! ಕಾವೇರಿ ಪೊರಟತಲ್ಲ! ಯಷಿಯೆಂಗಳ ಬೆಯ್ಕಲ್ಲ! 
ಕಟ್ಟೆ ಕಟ್ಟಿತ್‌ ತಡ್‌ಕನ? (ಚೆರಿಯ ಚೆರಿಯ ಕಟ್ಟೆಕೆಟ್ಟಿತ್‌ ತಡ್‌ಪ). 


ಕಾವೇರಿ - (ಮನತ್‌) ಆಹ! ಈ ಶಿಷ್ಠಂಗ ಎನ್ನ ತಡತಿತ್‌ ಕಾಲಕಳೆವಕ್ಕುಲ! ಯಷಿ 
ಬಾತೆಂಗಿ ಮೋಸಬಕ್ಕು. ಆನಗುಂಡ್‌, ಇಯಂಗ್‌ ಕಾಣತನ್ನನೆ ಚೆನ್ನದೂರ (ಭೂಮಿರ ಒಳಯ 
ಪೊರಟ್‌' ಪೋಪಿ. (ದಾಕೂ ಕಾಣತನ್ನನೆ ಪೊರಟ್‌ ಪೋಪ) ಇದಂಗೆ, ಗುಪ್ತಗಾಮಿನಿಂದ್‌, 
ಪುರಾಣ ಆಧಾರ ಇದ್‌ ಇಂದೂ ಪ್ರತ್ಯಕ್ಷ ಉಂಡ್‌. 


ಶಿಷ್ಯಂಗ - (ಅವು ಅವು ತಕ್ಕ್‌ ಪರೆವ) ಎನ್ನ್‌ ಮಾಡನ ಗೂವ? ಕಮಂಡಲ 
ಜೋಪಾನತ್‌ ಬೆಕ್ಕಂಡೂಂದ್‌ ಯಷಿ ಎಣ್ಣಿತ್‌ ತಾತಲ್ಲ! ಎಂಗ ಕೈಲ್‌ ಪುಡಿಚವತೆ ಇಲ್ಲಿ 
ಬೆಚ್ಚದೇ ತಪ್ಪಾಚಿ? ಅಂವ ಬಂದ್‌ ಕೇಟಕ್ಕ ಎನ್ನೆಣ್ಣನ. ಅಂವ ಎಂಗಳ ಬೆಪ್ಪದುಂಡೊ? 
(ಪಿಇಣ್ಲೊಬ್ಬ) ಗೇನ ಮಾಡ್‌ನಕ ಪೋರ. ನಾನೊಂದ್‌ ಎಣ್ಣುವಿ ಕೇಳಿ? ತೀರ್ಥ ಕುಡಿಪಕ್‌ 
ಈ ಬ್ರಹ್ಮ ಕುಂಡಿಕೇಕ್‌ ಬಾತ್‌ ಕಾಲ್‌ಕ್‌ ಮುಟ್ಟ್‌ಪಟ್ಟಿತ್‌ ಬೂವಕ, ಕಮಂಡಲ ಬುದ್ದ್‌ 
ಒಡಂದ್‌ ಪೋಚೀಂದ್‌ ಎಣ್ಣ್‌? (ಪಿಇಕ್ಲೊಬ್ಬ) ನೇರ್‌ ಅದೇ ತಕ್ಕ್‌ ಎಲ್ಲರು ಪರೆಯನ. 
ಎಂದಕ್ಕ ಯಷಿ ಬಪ್ಪ ಬಟ್ಟೆಕ್ಕೆ ಓಡಿಯಂಡ್‌ ಪೋಯಿತ್‌, ಮೊರಟಂಡ್‌ ಎಣ್ಣುವದ್‌ ನಲ್ಲದ್‌? 
(ಒಬ್ಬ) ಬರಾಬರಿ ಅನ್ನನೆ ಮಾಡನ? (ಎಲ್ಲರು ಚೆನ್ನದೂರ ಓಡಿಯಂಡ್‌: ಪೋಪ) 

ಅಗಸ್ಯ - (ಮನೋಜ್ಞಾನತ್‌ ಕಾವೇರಿ, ತೀರ್ಥರೂಪ್‌ಲ್‌ ಪೋನದ್‌ ಅರಿಂಜಿತ್‌) 
ಅಹ! ಮೋಸಬುದ್ದೆನಕ್ಕುಲ! (ಎಂದ್‌ ಓಡಿಬಪ್ಪ) 

ಶಿಷ್ಯಂಗ - ಮಾಸ್ಟಾಮಿ, ಚೆಡಿಮಾಡತೆ, ಕಾಲ್‌ಕ್‌ ಮುಟ್ಟ್‌ಪಡುವದು ಕಮಂಡಲ 
ಬುದ್ದ್‌ ಒಡಂದ್‌ ಪೋಚಿ! ಕಾವೇರಿನ ಪಲತರತ್‌ ಎಂಗ ಬೋಡ್ಕಂಡ್‌ ತಡ್‌ತತ್‌. ಪಿಣ್ಣ್ಲ 
ಅವಡ ತೀರ್ಥ ಕಣ್ಣ್‌ಕೇ ಕಾಣತಾಚಿ. ಎಂಗ ಕಟ್ಟೆ ಕೆಟ್ಟಿತ್‌ ತಡ್‌ತದ್‌ ಇಲ್ಲಿ ನೋಟಿ? ಎಲ್ಲಿ 
ಮಾಯಾಚೊ ಆಶ್ಚರ್ಯ! 


ಅಗಸ್ತ್ಯ - (ಕಾವೇರಿನ ತಕ್ಷಣ ಕಂಡಿತ್‌) ದೇವಿಯೇ, ಕಾವೇರಿಯೆ, ಲೋಪಾಮುದ್ರೆಯೆ, 
ದಯಬೆಚ್ಚಿತ್‌ ಒಮ್ಮನಿಲ್ಲ್‌? (ಅವಡ ಮಿಣ್ಣ್‌ಲ್‌ ನಿಂದಿತ್‌) 


೨2 ಶ್ರ ಕಾಮೇಲ ನಾಟಕ 


1|ರಾಗಃ ಖರಹರ ಪ್ರಿಯ|| 
(ಬಾರೊ ಸುಕುಮಾರ ವೀರಧೀದ - ಎಂಬಂತೆ) 


ಏಡ ಕೊದಿರಾಣಿ ದೇವಿ] ನೋಟ್‌ ಕಾವೇರಿ ||ಪ|| ಮಾಡತೆ ಚೆಡಿಯೊ ನೀನ್‌ 
ಬೋಡೂವಿ ನಾನ್‌ ||ಅ|ಪ|| ಎನ್ನಡ ಚೆರಿಯ ತಪ್ಸ್‌| ಮನ್ನಿಚಿಟ್ಟಿತ್‌|| 
ಪೊಣ್ಣ್‌ ಬಾಳ್‌ ಏಡಪಕ್ಕ| ಲೆಣ್ಣೂವಿಲಿಕ್ಕ!|೧|| ನೀಲ ಕೋಡಿ ನೇಡ ಆಶೆ! 
ಕೇಳ್‌ತ್‌೦ದ್‌ಲೆ|| ಶೀಲನಲ್ಲ ನೀ ಪೋಯಿನೊ। ಘಾಳಾನೆ ನಾನೊ ||೨|| 
ನೆಪ್ಪಿಲ್ಲತೆ ಮೋಸ ಬುದ್ದೆ| ತಪ್ಪ್‌ ನೇರೆನ್ನೆ|| ಒಪ್ಪ್‌ ಮಾಡ್‌ ದಯತ್‌ಕೇಳೋ 
ಡಿಪ್ಪರ ಬಾರೊ॥|ಒ|| 


ದೇವಿಯೆ, ಇಂದಾಕನೆ ಎನ್ನ ನಂಬ್‌ನಂತ ನೀನ್‌ ಏಡ ಚೆರಿಯೋರ್‌ 
ತಪ್ಪ್‌ಕಾಯಿತ್‌ ಇನ್ನನೆ ಚೆದಿಮಾಡ್ಕಂಡ್‌ ಪೋಪಿಯಲ್ಲ! ಇದ್‌ ನೀಕ್‌ ಧರ್ಮ ಆಚ. 
ಚೀ, ಛಿ! ಪೊಮ್ಮಕಕ್‌ ಚೆಡಿ, ನಲ್ಲಾಂಗಲ್ಲ? ನೀಡ ಮೇಲೆ ಉಳ್ಳಂತ ಏಡ ಆಶೆನ 
ಎನ್ನನೆ ಮರಕಡ್‌. ಅಯ್ಕೊ ಈ ಜೀವಕ್‌ ನಿನ್ನ ಬುಟ್ಟಿತ್‌ ಸಮಾಧಾನ ಇಪ್ಪದುಂಡೊ! 
ದಯಬೆಚ್ಚಿತ್‌ ಬಾ? (ಎಂದ್‌ ಪಕ್ಕ ಪೋಪ) 

ಕಾವೇರಿ - (ಜಲರೂಪ್‌ ಬುಟ್ಟಿತ್‌ ನಿಜರೂಪ್‌ಲ್‌ ನಿಂದಂಡ್‌) ನಂಬ್‌ನ ಪೊಣ್ಣ್‌ಕ್‌ 
ವಂಚನೆ ಮಾಡುವಂತ ಆಣಾಳ್‌ರ ಮೂಡ್‌ ನೋಟುವಕ್ಕಾಗ. ದಯಬೆಚ್ಚಿತ್‌ ದೂರ ನಿಕ್ಕಂಡು? 
ಇಲ್ಲೇ೦ಗಿ ದೋಷಬಕ್ಕು. 


1|ರಾಗಃ ಜುಂಜೋಟಿ|| 
(ಚೆಲುವುಡ್ಕೆ ವಂಚನಾಸಾಲು - ಎಂಬಂತೆ) 


ಕೇಟಏ ದೇವನೆ] ನೋಟ್‌ ತಾಗುಣ ||ಅ|| ಮಾಡ್‌ನ ಭಾಷೆಕ್‌। ನೋಟ್‌ ನೀ 
ತಪ್ಪಿಯ॥| ಏಡದ್‌ ನ್ಯಾಯಲೊ।| ಕೇಡ್‌ ಮಾಡತೆ|| ಪುಡಿಕತೆ ತಡ್‌ಕತೆ ಚೆಡಿಯತೆ 
ದೂರತೆನ್ನ ನೀ ||೧|| ನಾನ್‌ಲೊಡಿಪ್ಪಕ| ಕನಕೆನ ತೇಡಿಯ!| ಇಗಾಣವೊಡಲ್ಲತೆ! 
ಡೆನ್ನತಡ್‌ಪಿಯ।|| ಇಗಾಣಕೂ ಮಾನಕೂ ಪ್ರಾಣಕು ಆಣ್‌ ಅಂಜಲಾ (||೨|| 
ಲೋಕತ್‌ ಪಾಪ ಬೀ| ನಾಕ್‌ಲೊ ಮಾಡಿತ್‌।| ಕಾಕುವ ತಕ್ಕಿದ್‌ ನೀಕ್‌ಡಾಗಲಾ|| 
ಕಾಕಿನೊ ಚೋಕಿನೊ ನೂಕಿಮೊ ನೀಕ್‌ ಕ್‌ಟ್ಟನಾ ||೩|| 


ಸ್ವಾಮಿ, ಸಂಸಾರತ್‌ ಸುಗಪಡುವ ಆಶೆ ನಾಕಿಂಜೆಲೆ. ಆಚೇಂಗಿ. ನೇಡ ಶಾಪಭಯಕ್‌ 

ಬೊತ್ತಿತ್‌ ನೀಕ್‌ ದೇವಿಯಾನದಾಚಿ. ಅಕ್ಕ ನಾಕ್‌ ತಂದಂತ ವರಯೆನ್ನ್‌? ನಿನ್ನ ಬುಟ್ಟಿತ್‌ 
ಪರ ಪೊಂಗಡ ಮೇಲೆ ಆಶೆ ಬೆಚ್ಚಕ, ಪೊಳೆಯಾಯಿತ್‌ ಪೋಲೂಂದ್‌ ನೀನ್‌ ಅಪ್ಪಣೆ ತಂದದ್‌ 
ಪೊಟ್ಟೊ ನೇರೊ? ನೇರಲ್ಲ! ಅದನ ಮರಂದಿತ್‌ ನೀನ್‌ ಕನಕೆರ ಪಕ್ಕ ಪೋಲುವಾ? ಪಗ್‌ 
ಇರ್‌ಲ್‌ ನಿನ್ನ ಪೂಜೆ ಮಾಡ್‌ನಂತ ಎನ್ನ ತ್‌ಕ್ಕಾರ ಕಂಡಿಯಲ್ಲ ನಾಮಾಡ್‌ನ ತಪ್ಪೆನ್ನ್‌? ಪರ 
ಪೊಂಗಡ ಮೇಲೆ ಆಶೆ ಬೆಪ್ಪಂತ ನೀನ್‌, ಏಡ ವೃತಕ್‌ ಬಂಗ ಮಾಡಿತ್‌ ಮಂಗ್‌'ಲ ಕಯಿಚಿಯಲ್ಲ! 
ನೀಕ್‌ ಧರ್ಮಾಚ? ಈ ಪುರಾಣೊಂದು ಇಕ್ಕ ಬೋಂಡ. ಪರಂದ ಭಾಷೆಕ' ತಪ್ಪ್‌ನ ನೀನ್‌, 
ಎನ್ನ ತ್‌ೇ೦ಡುವಕ್ಕ್‌ ಬಾತೇಂಗಿ ಒಂದಾಂಗ್‌ ಒಂದರೆ ಆಕು. ಹುಶಾರ್‌? 


ಅಗಸ್ತ್ಯ - (ಚೆಡಿಲ್‌) ಹುಂ? ಇವಡ ಗರುವ ತಕ್ಕ್‌ಕ್‌ ಎನ್ನೆಣ್ಣಡ್‌! 
|[ರಾಗಃ ಕಮಾಚ್‌|| 
(ಚಿಂತಿಸಲೇಕೆ ಸಖಿಯೆ - ಎಂಬಂತೆ) 
ಚೊಕ್ಕ್‌ನ ಪೊಣ್ಣ್‌ ನೀನ್‌| ಚಿಕ್ಕುಲ ನೋಟ್‌ ||ಪ|| ತಕ್ಕೇಡ ಕೇಟಿತು| ತ್‌ಕ್ಕಾರ 
ಕಾಂಬಿಯ ||ಅ|ಪ|| ಜೋಗಪಡೆವಕ್‌| ನೀ ಗುಣ ಕಾಟ್‌ಲ|| ಯೋಗಿಯಡ 
ಮನ। ಸಾಗತೆ ಪೋಗತೆ ||| 
ಕಾವೇರಿ - (ಅದೇ ರಾಗತ್‌) 
ಪೊಣ್ಣ್‌ಕ್ಕ್‌ ಎನ್ನೆಣ್ಣಿಯ| ಎಣ್ಣ್‌ಲೋನೀನ್‌ ||ಪ|| ಎಣ4್ಲೀನ ಭಾಷೆಕ್‌|| 
ಎನ್ನಂಗ್‌ ತಪ್ಪಿಯ ||ಅ|ಪ|| ನಂಬ್‌ನ ಎನ್ನ ನೀ| ಬೆಂಬರ ಮಾಡಿತ್‌|| ಬಂಬಂದ್‌ 
ಕನಿಕೆನ| ದುಂಬ ಕೊದಿಚಿಯ।|೧॥ 
ಅಗಸ್ತ್ಯ - ಚೆನ್ನಂಗ್‌ ಮಾಡ್‌ನ| ಎನ್ನಡ ತಪ್ಪ್‌ನ|| ಪೊಣ್ಣ್‌ ಅರಿಯತೆ| 
ಡೆನ್ನ್‌ ಚೆಡಿವಿಯ||೨|| 
ಕಾವೇರಿ - ಆಣೆಭಾಷೆಯೊಕೇಳ್‌| ಆಣಾಳ್‌ಕಿಲ್ಲೆಂದ್‌॥| :ಮಾನಕೆಟ್ಟತಕ್ಕ್‌| 
ಇಗಾಣಾಪ ಕೇಪಕ್‌||೨|| 
ಅಗಸ್ತ್ಯ - ಕೇಟ್‌ಲೆ ಧರ್ಮನಾ| ಕಾಟತೆ ಗರುವ ನೀ|| ಚೋಟುದ್ದ ಪೊಣ್ಣ್‌ಕ್‌ 
ನೋಟ್‌ನಾ ಬೊತ್ತಲ||೩|| 


ಕಾವೇರಿ - ಈಶದಯತ್‌ಲ್‌। ದಾಸಿನಾಡಂದಲ!|| ದೇಶ ಜನಮನ!। ಸಾಸೆ 
ಅರಿಯನ||೩|| ಕ 

ಸ್ವಾಮಿ, ಕಲ್ಲ್‌ಕ್‌ ಮಣ್ಣ್‌ ಇದ್‌ದಲ್ಲು. ಆಚೇಂಗಿ, ಮರಯೋಗೀಶ್ವರವಾನ೦ತ 
ನೀನೇ ಪರಂದ ತಕ್ಕ್‌ನ ತಖ್ಬಿತ್‌ ಎನ್ನ ದಣತುವದ್‌ ಚಾಯಲ್ಲ! ಈಂಡ ಮೇಲೂ, 
ಎಂಗಡ ಜಗಳ ಮೂಂದನೆ ಮನ್‌ಷ ತೇಪದ್‌ ನಲ್ಲದಕ್ಕುಲ! ಇಲ್ಲಿ ಸೇರನಂತ ಈ 
ಕ್ರೋಡದೇಶಕಾರ್ರು, ಈ ಪಟ್ಟಮರು, ಎಂಗಡ ಮೇರ್‌ ನೆಲೆಯೆಣ್ಣುವಾ೦ಗ್‌ ಅಡ್ಡಿ ಎನ್ನ್‌! 
ಆಕುವ? ? 


ಅಗಸ್ತ್ಯ - ಆಕೂಂದ್‌? ನಲ್ಲತಕ್ಕ್‌ ಪರಂದಿಯ. ಒತ್ತೆಂಡೆ! (ಎಂದ್‌ 
ಕಣ್ಣ್‌ ಮರ್‌ಚಂಡ್‌ ದೇಶಕಾರರೊ, ಪಟ್ಟಮರೊ ನೋಟಿತ್‌) ಎನ್ನಿ ಗೊತ್ತಾಚ? ಇಂದ್‌ 
ನಿಂಗ ಇಲ್ಲಿ ಸೇಲ್‌ನಾ೦ಗ್‌ ಪಕ್ಷಪಾತ ಇಲ್ಲತೆ, ಆಣಾಳ್‌ ಪರೆವಂತ :೭ರೀದ್ಮಪಟ್ಟ ತಕ್ಕ್‌ ನಾಲ್‌ 


ಪರೆರಿ? ಯಷಿ ಬುದ್ದಿ ಗೊತ್ತುಂಡ್‌ಲ ಹುಷಾರ್‌? 


ದೇಶಕಾರ - (ಅವು ಅವು ಮನತ್‌) ಅಯ್ಕೋ! ಎನ್ನ್‌ಗೂವ ಇದೊರ್‌ ಮಲಾ 
ಮತ್ತ್‌ ಬಾತಲ್ಲ! ಇಂದ್‌ ಚಂಗ್ರಾಂದಿ, ಪುಣ್ಮ ದಿನಂದೆಣ್ಣಿತ್‌ ಬ್ರಹ್ಮ ಕುಂಡಿಕೇಕ್‌ 
ಕುಳಿಪಕ್‌ ಬಂದಾಂಗ್‌, ಇಯಂಡಿಬ್ಬಡ ಪಂಚಾಯಿತಿಗೆ ತ್‌ಕಲಡಿಯ ಬಾತ್‌. ಎಂಗ 
ಉಳ್ಳದೆ ನಾಲಂಚಾಳ್‌. ಸತ್ಮಪರಂದತೊ! ಈ ಸನ್ಮಾಸಿಕ್‌ ಮೂಂದ್‌ನಾಮ. ಅಂವ 
ಎಂಗಳ ಬೆಕ್ಕುವೊ, ಯಷಿ ಬುದ್ದಿ ಗೊತ್ತುಂಡಾಂದ್‌ ಅಕ್ಕಲೇ ಕಣ್ಣ್‌ ಮರ್‌ಚಂಡ್‌ 
ಎಣ್ಣ್‌ನದ್‌ ಗೊತ್ತುಂಡ್‌ಲ! (ಪಿಂಇತೊಬ್ಬ) ಕಯ್ಮ ಕಯ, ಆ ಗಡ್ಡದಪ್ಪಂಡ ತಂಟೆಕ್‌ 
ಪೋಟೋ ಎಂಗ ಭಸ್ಮ. ನಾಕೊರ್‌ ಕೇಣಿರಾಲಬ, ಈ ಪಂಚಾಯಿತಿಗೆ, ಈ ಪಟ್ಟಮ ಮಿಣ 
ಪರೆವನ್ನನೆ ಮಾಡಿತ್‌ ಅಯಿಂಗ್‌ ಕ್‌ಟ್ಟುವ ಮರಿಯಾದಿ ನೋಟಿತ್‌ ಗೆದ್ದಕಡೆ ಪರೆಯಲು 
-ಎನ್ನನೆ? ನೇರ್‌ ನಲ್ಲತಕ್ಕ್‌ ಪರಂದಿಯ. ಪೊಟ್ಟ ನಂಬ್‌ಡಿಯ ಎಣ್ಣ್‌ನನ್ನನೆ ಕೇಕು. 
ನಾನೆ ಪರವಿ. (ಪಟ್ಟಮರ ನೋಟಿತ್‌) ನಂಬ್‌ಡಿಯಪ್ಪಂಗಳೆ, ಎಲ್ಲ ಅದರಿಂಜಿರಲ್ಲ? 
ಬಲ್ಕದಾನ ಯಪಿ, ಬಲ್ಕದಾನ ಕಾವೇರಿ, ಇಚ್ಚಕ್‌ ಬಲ್ಮಯಿಂಡ ತಕ್ಕ್‌ ಜಾತಿಕೂ ನೀತಿಕೂ 
ಬಲ್ಮದಾನಂತ ಪಟ್ಟಮ ಪರಂದಿತ್‌ ತೀೀಕಂಡ್ಕದ್‌ ನ್ಮಾಯ. ಎನ್ನನೆ ಗೂವ? ನಿಂಗ ಎನ್ನ್‌ 
ಎಣ್ಣುವಿರ (ಬಾಕಿ ದೇಶಕಾರ) ಸಂಶಯ ಎನ್ನ್‌! ದೇವರೆ, ಪಟ್ಟಿಮಾಂದ್‌ ಪಳಮೆ. 
ಅನ್ನನಿಪ್ಪಕ್ಕ ಈ ಪಟ್ಟಮರೆ ಪಂಚಾಯಿತಿಗೆ ತೇಕಂಡು. ಪಟ್ಟಮ ಇಂಜನ್ನನೆ ದೇಶಕಾರ 
ಪರೆವಕ್‌ ಆಯಿತ್‌ಲ್ಲೇಂದ್‌ ನಾಳೆಕ್‌ ತಕ್ಕ್‌ ಬಕ್ಕುವೇ ಬಕ್ಕು? ಪಟ್ಟಮಕ್‌ ಎಣ್ಣ್‌ನದೆ 
ಮಂತ್ರ, ತಂತ್ರ, ಪಂಚಾಯಿತಿಗೆ, ಪಾಯಸ, ಪಪ್ಪಡ. ಏಂಗರ್ಕೆಕ್ಸ್‌ನದೆ ಬಾಣ ಬರಚಿ. 
ಕತ್ತಿ, ತೋಕ್‌, ಚವುಟ್‌, ಕುತ್ತ್‌, ಎನ್ನನೆ ಸ್ವಾಮಿಯಳೆ? ಆನಗುಂಡ್‌ ಮಡಿಕತಿ 

ನಾಲ್‌ತಕ್ಕ್‌ ಚಾಯೋಡೆ ಪರೆವೆನ್ನೆ. ಪರೆರಿ, ತಡುಮಾಡಂಡ. 


ಪಟ್ಟಮ - ಅಕ್ಕುವ, ಮಾದಪಣ್ಣ, ನಂಜಪಣ್ಣ, ಪೊನ್ನಪಣ್ಣ, ಇದ್‌ ನಂಗಡ ನಲ್ಲೊರ್‌ 

ಕೆಣಿಕಂಡಿರ? ನಿಂಗಡ ದೇಶ, ನಿಂಗಡ ರಾಜ, ನಿಂಗಡ ಅಧಿಕಾರಿ, ಈ ಕುಂದ್‌ ಕೂಡ ನಿಂಗಡ. 
ಇನ್ನನೆ ಇಪ್ಪಕ್ಕ ಇಲ್ಲಿ ಪಂಚಾಯಿತಿಗೆ ನಿಂಗ ಮಾಡುವ ಬುಟ್ಟಿತ್‌, ಎಂಗಕೆಣ್ಣುವಿರ? "ಪಟ್ಟಮ 
ಪಡೆಕಾಗ, ಪೀರಕೆ ಕರಿಕಾಗಂದ್‌', ನಿಂಗಡ ಅಪ್ಪ, ಅಜ್ಜಪಂಗಡ ಗಾದೆನ ಮರಂದಿರಲ್ಲ! ಎಂಗ 
ಪಟ್ಟಮಕ್‌ ಎಣ್ಣ್‌ನದೆ, ಮಂತ್ರೊ, ತಂತ್ರೊ, ಪೂಜೆಯೊ, ಪುರಾಣೊ, ಗೊತ್ತಾಚಲ್ಲ! ಪಡೆಕ್‌ 
ಪೋಷದ್‌, ಪಂಚಾಯಿತಿಗೆ ಮಾಡುವದ್‌, ಉಪ್ಪದ್‌, ಕಳೆಪದ್‌, ನಡ್‌ಪದ್‌ ಇನ್ನತ ಪಣಿಪಾಲ್‌ 
ಎಂಗ ಪಟ್ಟಿಮ ಮಾಡುವಕಾಗಾಂದ್‌ ಎಂಗಡ ಶಾಸ್ತ್ರತ್‌ ಇಪ್ಪಕ್ಕ ಎಂಗಳ ಪಾಳ್‌ ಮಾಡುವಕ್‌ 
ನೋಟುವಿರಲ್ಲ! ಚೀ ಚೀ! ಇನ್ನತ ತಕ್ಕ್‌ ಪರೆಯತಿ. ಎಂಗ, ಕೈಲ್‌ ಕತ್ತಿ ಪುಡಿಯ, ನಿಪ್ಟ್‌ಲ್‌ 
ಗುದ್ದಲಿ ಬೆಯ್ಕ, ಬಾಯಿಲ್‌ ಬಂದದ್‌ ಪರೆಯ, ಶಾಸ್ತ್ರಕ್‌ ಮೀರಿತ್‌ ನಡೇರು, ಆನಗುಂಡ್‌, 
ಈ ಪಂಚಾಯಿತಿಗೆ ನಿಂಗಳೇ ಪರೆಯಂಡು ಬೆರಿಯ ಪರೆರಿ? 


ದೇಶಕಾರ - (ಮನತ್‌) ಉಯಿ! ಬಂಬಂಗಡ ತಕ್ಕ್‌ ಕೇಟಿರ ಗೂವ? ಅಯಿಂಡ 
ಕೆಣಿಯೆ, ಕೆಣಿ. ಅವು ಎಂಗಳನ್ನನೆ ಪೊಟ್ಟಂಗಳೊಂದು ಅಲ್ಲ. ಅವು ಪಂಡ್‌೦ಜೆ ಮಾಡ್‌ನ 
ಕೆಣಿನೋಟಿ? ಎಳ್‌ತ್‌ ಪಡಿಚಕ, ಎತ್ತಾಯಿಪುಟ್ಟು, ಸೈನ್‌ ಪಡಿಚಕ್ಕ ಸಂತಾನ 
ಪೋಕೂಂದ್‌, ಎಣ್ಣಿ ಎಣ್ಣಿ, ಎಂಗಡ ಅಜ್ಜಪಿಜ್ಜಂಗಳ ಮುಡ್‌ಚಿ ಮೂಲೆಲ್‌ ಅಳೆಪಕ್‌ 
ಮಾಡ್‌ಚಿ. ಈಂಡಮೇಲು ಎಳ್‌ತ್‌ಪಡಿಕಂಡು ಪಟ್ಟಮ, ವೇದ ನೋಟಂಡು ಪಟ್ಟಮ, 
ಪುರಾಣ ಓದಂಡು ಪಟ್ಟಮ, ಪಿಣ್ಣ್‌ದಾರೂ ಇದ್‌ ಮಾಡುವಕಾಗ, ಅಯಿನ ಬಯ್ಕುವಕಾಗ 
ಪೊಯ್ಯ್ಕುವಕಾಗ ತೀಾ೦ಡುವಕು ಕೂಡ ಆಗ. ಬಾಕಿ ಉಳ್ಳವು ಉಕ್ಕಂಡು, ನಡ್‌ಕಂಡು, 
ಕಷ್ಟಪಡಂಡು, ಬೊಳಂದಾನ ಮಿಣ ಕೊಂಡ್‌ಬಂದಿತ್‌ ಇಯಂಗ್‌ ಕೊಡ್‌ಕಂಡು, ಇವು 
ನಲ್ಲೋಣೆ ಮುಗ್ಗಂಡು. ನೋಟ್ಕಪ್ಪ? ಅವು ಮಾಡುವಂತ ಧರ್ಮ, ಕಂಡಯಿಂಡ ತಿಂದಿತೇ 
ಜೀವನ ಆಂಡೂಂದ್‌, ಇಯಂಡ ಶಾಸ್ತ್ರ ಏದ್‌ ಪಾಪಿ ಮಾಡ್‌ಚೊ, ಬಲ್ಲ ಕಷ್ಟಾಚಿ! 
(ಪಿಇಕ್ಸೊಬ್ಬ) ಅಲ್ಲಗೂವ, ಬಾಕಿದಾರೂ ಏಳ್‌ತಪಡಿಪಕಾಗಂದ್‌ ಬೊತ್ತ್‌ಚಿರುವಲ್ಲ, 
ಎನ್ನಂಗ್‌! ಬುಟ್ಟಿಕ್‌ಟ್ಟ್‌ವ ಕೂಳ್‌ತಪ್ಪಿ ಪೋಕೂಂದ್‌, ಇಯಂಡ ಗುಟ್ಟ್‌ 
ಗೊತ್ತಾಚೇಂಗಿದಾರ್‌ ಬುಟ್ಟಿಕೊಡ್‌ಕು. ಅದನ ಗೇನಮಾಡಿ, ಮುಂಡತೆಲ್ಲ ಅವು ಶಾಸ್ತ್ರ 
ಮಾಡ್‌ನದ್‌. ಒಂದ್‌ ಕೇಳಿ ದೂರಕೊಂದು ಪೋಂಡ, ನಾನ್‌ ಎಳ್‌ತ್‌ ಪಡಿಪಕ್ಕ್‌ ಎಂಗಡ 
ಸುಬ್ರಾಯ ನಂಬ್‌ಡಿಯಪ್ಪಂಡ ಪಕ್ಕ ಪೋಯಿತ್‌, ಸ್ವಾಮಿ ಎಳ್‌ತ್‌ ಪಡಿಪಿಚಿರಂಡೂಂದ್‌ 
ಕೇಟೆ. ಆಕು, ನೆರೆಕುಂಬಳ ಮನೆಲುಂಡಾಂದ್‌ ಕೇಟತ್‌. ಉಂಡ್‌ ಸ್ವಾಮಿಂದ್‌ ಎಣ್ಣ್‌ನೆ. 
ನೆರೆಕುಂಬಳ, ಕಯಿಪೆಕೆ, ಕರ್ತಕೇಂಬ್‌, ಕಯಿಪುಳಿ ಇನ್ನನೆ ನಲ್ಲನಲ್ಲದ್‌ ಕೊಂಡ್‌ 
ಬರಂಡೂಂದ್‌ ಎಣ್ಣ್‌ಚಿ. ಆಕು ಸ್ವಾಮಿ, ಚಾಯೋಡೆ ಎಳ್‌ತ್‌ ಎಣ್ಣಿತಾರಿಂದ್‌ ಕೇಟಂಡೆ. 
ಶ್ರೀಬಳ್ಳಿ ನಾನ್‌ ಮಿಣ್ಣಲೆ ಪಡಿಚಿತಿಂಜೆ. ಈ ನಂಬಡಿ ನಾಕ್‌ ಎಣ್ಣಿತಪ್ಪದ್‌ ಕೇಪಿರ, 
ತೆಳಿಬಪ್ಪ. ಶ್ರೀಯೆಳದೂದ್‌ ಎಣ್ಣ್‌ ಚಲ್ಲ! ಎನ್ನೆಣ್ಣಡ್‌? ನೀನ್‌ ಏಡ ಮಂಡೆಕ್‌ 

ಕಲ್ಲ್‌ಡುಂದೆಣ್ಣಿತ್‌, ಅಕ್ಕೆನ್ನೆ ಬುಟ್ಟಿತ್‌ ಎಂಗಡ ರಾಜ ಬೆಚ್ಚ ಮಟಕ್‌ ಪೋಯಿತ್‌ ಚೆನ್ನ 
ಚೆನ್ನ ಪಡಿಚಿಟೆ. (ಪಿಇಕ್ಲೊಬ್ಬ) ನೇರಣ್ಣ ನೇರ್‌! ನಾನ್‌, ಎಂಗಡ ತಿದಿಕೆ ನಂಬ್‌ಡಿರಪಕ್ಕ, 
ಚವುತೆ, ಕುಂಬಳ, ಪಚ್ಚೆಮಳು, ಇಂಜಿ ಮಂಜ ಕೂಡ, ಎಡ್‌ತಂಡ್‌ ಪೋಪದು ಸ್ವಾಮಿಕ್‌ 
ನಲ್ಲ ಕುಶಿಯಾಚಿ. ಎನ್ನಂಗ್‌ ಬಂದಿಯಾಂದ್‌ ಕೇಟತ್‌. ಸ್ವಾಮಿ ಬಲ್ಕ ಬಲ್ಕ ದೇವಡ 
ಪೆದ ಎಣ್ಣಿತಾರಿ, ಕುರಿಯಿಡುವಕ ಎಣ್ಣಿಯವಿಂದ್‌ ಕೇಟೆ. ಆಕು, ನಲ್ಲಪೆದ ಎಣ್ಣಿತಪ್ಪಿ 
ಒಬ್ಬಕೂ ಎಣ್ಣುವಕಾಗಂದ್‌ ಎಣ್ಣಿತ್‌, ಅಂವ ಎಣ್ಣಿತಂದದ್‌ ಕೇಪಿರ? ಗೋವಿಂದ 
ಎಣ್ಲ್ಗೂಮಾಂಗ್‌, ಗೋಸಾಯಿಂದ್‌, ಶಿವಂದೆಣ್ಲುಮಾಂಗ್‌ ಚಿಂಡಂ೦ದ್‌ಾ್‌, 
ರಾಮಂದೆಣ್ಣುವಾಂಗ್‌, ಕೋಮಂದ್‌, ಇದ್‌ ಕೇಪದು ವಾಕ್‌ ಪೆರ್ತ ಚೆಡಿಬಾತ್‌. ರಾಮಂಡ 
ಪೆದ ಕೋಮನಾಚ ಸ್ವಾಮಿಂದ್‌ ಕೇಟೆ? ಉಯಿ ಪೊಲೆಯ, ಪಟ್ಟಿಮ ಎಣ್ಣುವ ಪೆದ 
ಎಣ್ಣಿಟಿಯಲ್ಲಾಂದ್‌ ನೇಳೋ, ಬೆಲಕೊ, ಒರ್‌ ಡಜನ್‌ ಇಟ್ಟ್‌ತಾತ್‌. ಆಲೆ ಓಡಟ್ಟೆ. 
ಇಪ್ಪರ, ಇಪ್ಪರ ದಾಜಬೆಚ್ಚ ಮಟಕ್‌ ಪೋಯಿಜ್‌ ಎ೦ಗಡ ಮಕ್ಕಳೆಲ್ಲ ಚಾಯೋಡೆ ಎಳ್‌ತ್‌ 
ಪಡಿಪಕಾಚಿ. ಪಟ್ಟಡ ಬಾಯಿಕ್‌ ಕುಕ್ಕೆ ಆಪಕಾಲ ಬೆರಿಯ ಉಂದ್‌. ಪೊಟ್ಟ್‌ಪರಂದಿತ್‌ 
ಪೊಟ್ಟೆದುಂಬ್‌ಚಿರುವವು, ಪಟ್ಟಮ ಅಲ್ಲೇ ಅಲ್ಲ. ಪಟ್ಟುಡುತವು ಪಟ್ಟಮರೊ ಅವು 
ಅಲ್ಲ. ಎದ್ಮಾಬುದ್ಧ ಪಡಿಚಿತ್‌, ಸತ್ಕಾಮಿತ್ಮ ಅರಿಂಜಿತ್‌, ಸಾಧುಗುಣ ಬೆಚ್ಚಂಡ್‌, 
ಪರೋಪಕಾರ ದಾರ್‌ ಮಾಡುವೊ, ಅಂವನೇ ನಂಬ್‌ಡಿ. ಅಂವನೆ ಪಟ್ಟಿಮಾಂದ್‌, ಮಕ್ಕಡ 
ಬುಕ್ಕ್‌ಲ್‌ ಓದುವದಬ್‌ ಕೇಟಿತ್‌ ನಾಕ್‌ ಸಂತೋಷ ಆಚಿ. (ಪೀಇಕೊಬ್ಬ) ಅದೆಲ್ಲ ನೇರೆ. 
ಚೆನ್ನ ಕಾಲತ್‌ ಎಂಗಡ ಮಕ್ಕಳೂ ಪಟ್ಟಮ, ಆಗತೆ ಇದ. ಅದ್‌ಪೋಡ್‌ ಈ ಪಂಚಾತಿಕೆ 
ತ್‌ೇಕಂಡುವಲ್ಲ ಈ ಪಟ್ಟಮ ಆ ಸನ್ಮಾಸಿಕ್‌ ಬೊತ್ತಿತ್‌ ತಕ್ಕ ಪರೆಯ. ಎಂಗಳೆ 
ಉಪಾಯುತ್‌, ಮಂಂಟ್ಪತೆ, ತಟ್ಟಿತೆ, ನಾರ್ಲ್‌ತಕ್ಕ್‌ ಪರೆಯ. (ಯುಷಿಯೂ, 
ಕಾವೇರ್ಮಮ್ಮೆಯೂ, ಚೆಡಿ ಮಾಡುವಕಾಗ? ಎಂಗ ಕಂಡದ್‌ ಪರವ.) 


ಅಗಸ್ತ್ಯ - ನ್ಯಾಯ ತಕ್ಕ್‌ ಪರೆರಿ? ಅನ್ಮಾಯ ಎಣ್ಣತಿ? ಆಣ್‌ಕ್‌ ಮುಂದಿತ್‌ 
ಪೊಣ್ಣಾಲ್ಲಾಂದ್‌ ನಿಂಗಕ್‌ ಗೊತ್ತೆ ಇಕ್ಕು. 

ಕಾವೇರಿ - ದೇಶಕಾರರೆ, ಅಂಜತಿ? ಪೊಣ್ಣುಂಡೇಂಗಿ ಆಣ್‌ ಲದೆಣ್ಣುವದ್‌ ನಿಂಗಕ್‌ 
ಅರಿಯತದಲ್ಲ! ಸತ್ಯತಕ್ಕ್‌ ಪದೆದಿ. 

ದೇಶಕಾರ - ಅಗಸ್ತೃಯಷಿ, ಪರಪೊಂಗಡ ಪಕ್ಕ ಪೋಪ್‌ಲೇಂದ್‌ ಕಾವೇರ್ಮಮ್ಮೆಕ್‌ 
ಭಾಷೆ ಕೊಡ್‌ತದುಂಡೊ? (ಜೊತೆಕಾರ ಉಂಡ್‌) ಇಕ್ಕ ಪದ ಪೊಂಗಳಾನಂತ ಕನಕೆಡ ಪಕ್ಕ 
ಪೋನದ್‌ ನೇರಲ್ಲೊ? (ಅದ್‌ ಖಂಡಿತ ನೇರೆ) ಅಕ್ಕ ಅದ್‌ ತಪ್ಪಲ್ಲೊ? 


ಅಗಸ್ತ್ಯ - (ಚೆಡಿಲ್‌) ಎನ್ನ್‌ ಎನ್ಸ್‌? 

ದೇಶಕಾರ - ನಿಲ್ಲಿ ನಿಲ್ಲಿ ಆಯಿತಿಲ್ಲೆ! ತಕ್ಕ್‌ಡ ಪೋಕ್‌ ಗೇನ ಮಾಡಂಡು, ಕಡ್‌ಪ 
ಮಾಡುವಕಾಗ? 


ಅಗಸ್ತ್ಯ - ನಲ್ಲದ್‌! ಯೋಚನೆ ಮಾಡಿತ್‌ ಎಣ್ಣಿ. (ಮನತ್‌) ದೇಶಕಾರ ಏಡ 
ಪೋಡಿಕಾಯಿತ್‌ ನಾಕ್‌ ನಲ್ಲದ್‌ ಮಾಡುವದ್‌ ನೇರ್‌! 


ದೇಶಕಾರ - ಯಪಷಿ ಭಾಷೆಕ್‌ ತಪ್ಪಿತ್‌ ನಡಂದತೆಂಗಿಯೂ, ಇದ್‌ ಬೋಂಡೂಂದ್‌ 
ಮಾಡ್‌ಚೊ, ಎನ್ನನೆ? ಎಂಗ ಯೋಚನೆ ಮಾಡಂಡ್ಕದಲ್ಲ! (ನೇರ್‌) ಬೋಂಡೂಂದ್‌ 
ಮಾಡ್‌ಲೆ, ಬಹು ಕಾಲತ್‌ರ ಪಳೆಯ ತಕ್ಕ್‌ ಆನಾನಗುಂಡ್‌ ಮರವು ಒಂದಿತ್‌ ಮೋಸ 
ಬುದ್ದತ್‌. ಎನ್ನನೆ? (ನೇರಪ್ಪ ನೇರ್‌, ಪಳೆಯ ಮುದ್‌ಕ. ಅಯ್ಕೊ! ಪಾಪ) ' ಆಚೇಂಗಿ, 
ಕಾಲ ಪೋಚೇಂಗಿ ಕಣಕ್‌ ಪೋಕುವಾಂದ್‌' ಕಾವೇರ್ಯಮ್ಮೆ ಕೇಪದ್‌ ನ್ಯಾಯಲ್ಲೊ? (ಅದೂ 
ನೇರೆ) ಯಷಿ, ತಪ್ಪ್‌ಗಾರಂದ್‌ ಎಣ್ಣುವದೂ ನ್ಮಾಯ. (ಅದ್‌ ನಲ್ಲೋಣೆ ಉಂಡ್‌) 
ಅಂದಕಲೂಂದ್‌ ಒರ್‌ತಕ್ಕ್‌ ಇಲ್ಲಿಯ? (ಬೇಶಕ್‌, ಅದೇ ಮುಖ್ಕ) ಒಡೆಯ ನಲ್ಲದ್‌ 
ಮಾಡ್‌ಚೇಂಗಿ ದಾಕ್‌ ಕೂಡ್‌ಚಿ? (ಅದ್‌ `ೊಣ್ಣ್‌ಕ್‌) ಕೆಟ್ಟದ್‌ ಮಾಡ್‌ಚಿ. (ಅದೂ 
ಪೊಣ್ಣ್‌ಕೆ ಕೂಡಂಡು) ಅಲ್ಲ? ಒಡೆಯಂಡ ಪಾಪತ್‌ನ ದಾರ್‌ ಕಳೆಯಂಡು? (ಅದ್‌ 
ಪೊಣ್ಣ್‌ಡ ಧರ್ಮಕಳೆಯಂಡು) ನಲ್ಲದ್‌, ಇಕ್ಕ ಒಡೆಯ ತಪ್ಪ್‌ ಮಾಡಿರ್‌ತ್‌? ಆರ್‌ 
ಪರಿಹಾರ ಮಾಡಂಡು? (ಅದ್‌, ಅದ್‌, ಅದ್‌, ಉಂ) 


ಅಗಸ್ತ್ಯ - (ಚೆಡಿಲ್‌) ಎನ್ನತ್‌? ಹೂಂ, ಹೂಂದೆಣ್ಣುವದ್‌, ಪೊಣ್ಣ್‌ಂದೆಣಣ್ವಂಜ? 


ದೇಶಕಾರ - ನೇರ್‌, ನೇರ್‌, ಆಚೇಂಗಿ, ಧರ್ಮಶಾಸ್ತ್ರ ನೋಟಿ. ಬಾಲ್ಕತ್‌ ಪೊಣ್ಣ್‌ 
ಇಲ್ಲೇಂಗಿಯೂ ಕಯ್ಯು! (ಬಯತ್‌ಲ್‌ ಬೋಂಡ್ಕದಲ್ಲ? (ಬೋಂಡುಪು ಬೋಂಡು ಅದ್‌ 
ಅರಿಂಜಿತೆ ಅಜ್ಜಪ್ಪ ಇವಳ ಮಂಗಲ ಕಯಿಚಂದ್‌ ಕಾಂಬ) ಎಂದಕ, ಬಯತ್‌ ಕಾಲತ್‌ 
ಬಲ್ಮತಪ್ಪ್‌ ಮಾಡುಲುವೊ? (ಅದ್‌ ಕಯ್ಮತಪ್ಪ್‌ಕ್‌ ಬಯತೂಂದು, ಬಾಲ್ಕಂದೂ, 
ಎಣ್ಣಿತಿಲ್ಲೆ. ತಪ್ಪ್‌ ತಪ್ಪೇ?) 

ಅಗಸ್ತ್ಯ - ಎನ್ನೆನ್ನ್‌, ತಪ್ಪೇ೦ದ್‌? 


ದೇಶಕಾರ - ನಿಲ್ಲಿ ನಿಲ್ಲಿ ಗಡಿಬಿಡಿ ಮಾಡತಿ? (ಮನತ್‌ ದೇಶಕಾರ) ಈ 
ಜಡಜೋಯಿರ ತಕ್ಕ್‌ ಕೇಪಕ ಚೆಡಿಬಪ್ಪ? ಪಾಳ್‌ಕ್‌ ಎನ್ನೇಂಗಿ ಕುಮ್ಮಕ್‌ ಮಾಡಲೂಂದ್‌ 
ಎಣ್ಣ್‌ಚೇಂಗಿ ತಕ್ಕ್‌ಡ ಪೋಕರಿಯತೆ, ಹೂಂ ಹೂಂ ಹೂಂದ್‌, ಗಡ್ಡ ಕುಲ್‌ಕುವಕ್ಕುಲ! 
ಆ ಪೀಡೆಕುಂಡ ಉಪಕಾರ, ಕಾವೇರ್ಯಮ್ಮೆ, ಯಷಿಯೆ, ಕೇಳಿ. ಆಚೇಂಗಿ ಯಷಿ ತಪ್ಪ್‌. 
ಮಾಡ್‌ಚಿ. ಅದ್‌ ಬಲ್ಕ ತಪ್ಪೊ, ಚೆರಿಯ ತಪ್ಪೊ, ಎಂಗ ನೋಟಂಡ? (ಅಗತ್ಯ 

ನೋಟಂಡು. ತುಪ್ಸ್‌ನಾಗ್‌, ಕಾರ್‌ವಾಂಗ್‌, ಕಟ್ಟಾಂಗೆಲ್ಲ? ಪಾಸಿ ಸಜ ಉಂಡ) ನಲ್ಲದ್‌! 
ಅನ್ನನೆ ಇಪ್ಪಕ್ಕ ಇಕ್ಕ ಬಲ್ಕ ತಪ್ಪ್‌೦ದ್‌ ಎಂಗ ಎಣ್ಣುವದ್‌ ನ್ಕಾಯೊ? (ಚೀ ಚಿ! ನ್ಯಾಯ 
ಅಲ್ಲ? ಇನ್ನತ ತಪ್ಪ್‌ ಆರ್‌ ಮಾಡೂಲೆ! ಅದ್‌ಲೂ, ಕನಕೆರ ಪಕ್ಕ ಪೋಚೀಂದ್‌, ಅಲ್ಲಿ 
ಎನ್ನೇಂಗಿ ಆಯಿತೊ, ಊಹೂಂ! ಈ ಮಾತ್ರತ್‌ ಪಾಪತ ತೊಂಡನ! ಕೊಲ್ಲುವದ?) ನೇರ್‌! 
ಎಂದಕ ಚೆರಿಯತಪ್ಪ್‌೦ದ್‌ ಕಾಂಗ? ಈಂಡ ಮೇಲು ಒಡೆಯ, ಆದ್‌ಲೂ ಬಯತ್‌ ಕಾಲ. 
ಆರೂ ಸಹಾಯ ಮಾಡಂಡ್ಕದ್‌. ಇದ್‌ ಬುಟ್ಟಿತ್‌, ಪೋಷೀಂದ್‌ ॥ಣವೇರ್ಮಮ್ಮೆ ಎಣ್ಣುವದ್‌ 
ಕಷ್ಟಲ್ಲ? (ಚೆನ್ನಂಗೆನ್ನ್‌ ಬಲ್ಕ ಕಷ್ಟ. ಆ ತೊಂಡಂಡ ಗತಿ ಎನ್ನಾಂಡು?) ಈಂ೦ಡ ಮೇಲೂ, 
ದಂಡ್‌ ಕಡೆ ಕೊಟ್ಟಿತೆ ಕಯ್ಕ್ಮುವೊ! (ಸದ್ದರಿವಕ್‌ ಕೊಟ್ಟಿತೇ ತ್‌«ರಂಡು) ಒಲ್ಲೆಂದೇಣ್ಸ್‌ನ 
ಪೊಣ್ಣನ ಬುಡೇಂದೆಣ್ಣುವದ್‌ ನ್ಯಾಯೊ? (ಅದೂ ನ್ಯಾಯ ಅಲ್ಲಲ! ಪಾಳಾಯಿ ಪೋಡ್‌. 
ಕಷ್ಟ ಎನ್ನ್‌ ಮಾಡನ?) ನಲ್ಲದ್‌! ಎಂಗ ಇಚ್ಚಕ್‌ ಪರಂದತಲ್ಲ, ಇಣಕ್ಲಿ ಪಟ್ಟಿಮ 
ಪರೆಯಡ್‌. ಎನ್ನನೆ ಮಾ ಯಷಿಯೆ? 


ಅಗಸ್ತ್ಯ - ದೇಶಕಾದರೆ, ನಲ್ಲತಕ್ಕ್‌ ಪದಂದಿರ. ಮಕ್ಕ, ತೊಡೆನ ನೆನತುವ. ಎಂದಕ್ಕ 
ಚೆಡಿಲ್‌ ತೊಡೆನ ಅರತ್‌ ಕನಿಪದ? ತಪ್ಪ್‌ ಆರ್‌ ಮಾಡೂಲೆ! ಪೊಣ್ಣ್‌೦ದೆಣ್ಣ್‌ ಚೇಂಗಿ, 
ಇಲ್‌ಕ್‌ ಪೊಣ್ಣ್‌, ಪಗಕ್‌ ತಾಯಲ್ಲ! ಇವ ಅಚ್ಚಕರಿಯಂಚ? ಬಲ್ಮದಾನ ಗಂಡ್‌ 
ತಕ್ಕ್‌ಪರಂದಾನಗುಂಡ್‌, ನಿಂಗಡ ಈ ಜನ್ಮ ಭೂಮಿಲ್‌, ನಿಂಗಳು ವಿಂಗಡ ಸಾಲ್‌ ಸಂತಾನ 
ಕೂಡ ಮಂಬಿತ್‌ ಧೈರ್ಯತೂ, ಬಲತೂ ಖಹ್ವರ್ಯತೂ ಶಾಶ್ವಿತವಾಯಿತ್‌ ಸುಗತ್‌ 
ಬಾಳಿಂದ್‌ ವರ ತಂದೆ. 


ದೇಶಕಾರ - ಮಾಳಯಷಿಯೆ;, ನೇಡ ವರದಾನತೂ, ಕಾವೇದ್ಮಮ್ಮೆಡ ದಯತ್‌ಲೂ 
ಎಂಗಕೂ ಎ೦ಗಡ “ಪಂಶಕೂ ಎಂಗಡ ದೇಶಕ್ಕೂ ನಲ್ಲದಾಡ್‌೦ಬ್‌ ಇಬ್ಬಕೂ ನಮಸ್ಕಾರ 
ಮಾಡ್‌'ಚಿ. (ಪಟ್ಟಿಮರ ನೋಟಿತ್‌) ಸ್ವಾಮಿಯಳೆ? ಎಂಗ ದೇಶಕಾರ ಹರೆವ ತಕ್ಕ್‌ ಪರಂದತ್‌ 
ನಿಂಗಳೂ ಚಾಯೋದೆ ನಾಲ್‌ತಕ್ಕ್‌ ಪರಂದಿತ್‌ ತ್‌ತ್‌ರಿ! 


ಪಟ್ಟಮ - ಲಲ್ಲ, ಮಾದಪಣ್ಣ, ಕುಟ್ಟಪಣ್ಣ, ಎನ್ನತ್‌ ಎಣ್ಣುವಿರ? ನಿಂಗೆಳವ್ನವೆ 
ಪಾಂಬ್‌ ಚಾವತೆ, ಕೋಲ್‌ ಪೊಳಿಯತೆ, ಮುಲಾಜ್‌ ತಕ್ಕ್‌ ಎಂಗ! ಪರೆವವು ಅಲ್ಲ! ಎಂಗ 
ಪಟ್ಟಮ ಉಂಡಲ್ಲ! ಮಂತ್ರೊ ತಂತ್ರೊ ಪಡಿಚಿತ್‌ ನಾಲ್‌ ವೇದಕೂಡ ಪಡಿಚಿತ್‌ 
ಮುಗ್ಗ್‌ನವು. ಎಂಗ ಈ ಇಯಷಿಕೊಂದು ಬೊತ್ತುವಕಿಲ್ಲೆ? ಎಂಗ ಎಣ್ಣುವದ್‌ ಕೇಳಿ? 
(ಯುಷಿಮೊ, ಕಾವೇರಿಮೊ ನೋಟಿತ್‌) ಐಂಗಿಬ್ಬರು ಚೆಡಮಾಡುವಕಾಗ. ಎಂಗ ಕಂಡದ್‌ 
ಖಂಡಿತ ಎಣ್ಣಿರುವ? 

ಅಗಸ್ತ್ಯ, ಕಾವೇರಿ - ಪೊಟ್ಟ್‌ ಪರೆವವು ಪಟ್ಟಮ ಆಪಕಿಲ್ಲೆ. ಸತ ಬುಟ್ಟಿತ್‌ ತಕ್ಕ್‌ 
ಪರೆಯತಿ. ನೇರೆಣ್ಣಿ? 

ಪಟ್ಟಮ - ಎಂದಕ್ಕ. ಎನ್ನಗೂವ ಪರೆಯನಲ್ಲ? (ಅಡ್ಡಿಯೆನ್ನ, ಪೋಡಿ 
ಎನ್ನ್‌೦ದ್‌?) ಕಾವೇರ್ಶಮ್ಮೆನ ಮಂಗಲ ಕಯಿಪಕ್ಕ ನಿನ್ನ ಬುಟ್ಟ್‌ ಪರಪೊಂಗಡ ಮೇಲೆ 
ಆಶೆ ಬೆಪ್ಟ್‌ಲೇಂದೂ, ಒರ್‌ವೇಳ್ಮ ಆತೆ ಬೆಚ್ಚಕ್ಕ, ತೀರ್ಥ್‌ರೂಷಾಯಿತ್‌ ನೀನ್‌ 
ಪೋಲೂಂದ್‌, ಈ ಅಗಸ್ತ್ಮಯಷಿ ಎಣ್ಣ್‌ನದುಂಡೊ ಇಲ್ಲಿಯೊ? (ಅನ್ನನೆ ಬರಂಡು 
ತಕ್ಕ್‌. ಯಷಿ ಪೋಚೊ ಇಲ್ಲಿಯೊ? (ಬರಾಬರಿ ತಕ್ಕ್‌? ಖಂಡಿತವಾಯಿತ್‌ 
ಯಷಿಪೋನದ್‌ ನೇರ್‌) ನಲ್ಲದ್‌, ಅಕ್ಕ ಎನ್ನಾಚಿ? ಗರತಿನ ಬುಟ್ಟ್‌ ಚಡತಿನ 
ತೇಡ್‌ಚೀಂದಲ್ಲ? ಆಕುವೊ? ಪುತ್ತ್‌ಳಿ ಅಂತ ಈ ಕಾವೇರ್ಮಮ್ಮೆನ ಬುಟ್ಟಿತ್‌ 
ಅವಳೇವಳೊ, ಕನಕೆಯೊ, ಕೊಣಿಕೆಯೊ, ಅವಡ ಪಕ್ಕ ಯಷಿ ಪೋಲುವಾ? ಅದ್‌ 
ತಪ್ಪಲ್ಲಾ? (ಚೆನ್ನಂಗೆನ್ನಂಗ್‌, ಬಲ್ಕತಪ್ಪ್‌?) ಛಲ, ಕುಲಂದೆಣ್ಣುವದ್‌ ದಾರ್‌ಕೂ 
ಬಲ್ಕದಲ್ಲ? (ನೇರಪ್ಪ ನೇರ್‌ ನಾಕ್‌ ಗೇನಮಾಡ್‌ಚೇಂಗಿ ತೆಳಿಬಪ್ಪ. ಏಡೋರ್‌, 
ಪುಳಿತೊಂಡಿ ಕೂಡ ನಾ ಏಲೇಂಗಿ ಪೋಪಕ್‌ ಪೊರಟತೇಂಗಿ, ಬಗ್ಗಿಯಂಡ್‌ ಬಕ್ಕು. ಅಂದೊ 
ಓಡೆಗ್‌ ಪಿದಾಡ್‌ತ್‌ನ, ಪೊಕ್ಕಡೆ ಕುಳ್‌ತೋಣ್ಕರ ಅಪುರಿ ಅತೊ? ಪೋಲೆ ಪೋಲೆ? 
ಆಳೆಗಿತ್ತ್‌ನವು ದೆತ್ತೊಂಡರೊ, ಎಂದ್‌ ಕೇಪಲ್ಲ ಈ ಪಾಳ್‌ ಪೊಮ್ಮಕಕ್ಕ್‌ ಎಚ್ಚಕ್‌ ಛಲ 
ಎಣ್ಣಿ. ತೊಂಡಿಯಳೆ ಅನ್ನನೆ ಕಳಿಪಕ್ಕ ಚೆರಿಯ ಬಯತಾಯಿತೂ ದೇವಾಂಶವಾಯಿತೂ, 
ಉಳ್ಳಂತ ಈ ಕಾವೇರ್ಮಮ್ಮೆಕ್‌ ಛಲಯಿರ? ಅವಳ ದೂರುವದು ತಪ್ಪು) ನಲ್ಲದ್‌, 
"ಮಾಡತ ಪುಟ್ಟ್‌ ಮಾಡೀಬುಟ್ಟ, ಮಾಂವ ಮಲೆನಾಡ್‌ ಪೋಯಿ ಬುಟ್ಟಾಂದ್‌" ಎನ್ನನೆ, 
ಅಂಗಯಿ ಪುಣ್ಣ್‌ಕ್‌ ಕನ್ನಡಿ ಎನ್ನಂಗ್‌? ಇನ್ನತ ತೊಂಡಂಗ ತಪ್ಪ್‌ಮಾಡಲುವಾ? 
`(ಕಯ್ಮಾಂದ್‌, ಒಂದ್‌ ನೋಟ್‌ಚೇಂಗಿ ಬಯತ್‌ ಕಾಲತ್‌ ಇನ್ನತ ಕೆಟ್ಟಾಶೆ ಬೆಚ್ಚೈನ 
ಅಕ್ಕೆನ್ನೆ ತರಿಕಂಡು) ಈಂಡ ಮೇಲೂ, ಎಲ್ಲಾ ತಪ್ಪ್‌ ಈ ಯಷಿಡ ಆಯಿತಿಪ್ಪಕ್ಕ, ಇಕ್ಕ 
ಒಲ್ಲೇಂದೆಣ್ಣುವ ಪೊಣ್ಣ್‌ನ, ಬುಡೇ೦ದೆಣ್ಣುವದ್‌ ಇರುಷಿಕ್‌ ಧರ್ಮೊ? (ಐನ್‌ 
ಕರ್ಮಾಂದ್‌, ಅಲ್ಲೇಂಗಿ ತೊಂಡಂಗ ಕುಣಿ ಮೂಡಿಯಳ ಮಂಗಲ ಕಯಿಚಿತ್‌ 
ಸುಗಪಟ್ಟವು ದಾರುಂಡ್‌?) ಆನಗುಂಡ್‌ ಯಷಿಯೆ ಎಂಗಡ ಆಖೈರ್‌ ಪೈಸಲ್‌ 
ಎನ್ನಂದೆಣ್ಣ್‌ ಚೇಂಗಿ, ನೀನ್‌ ಮಾಡ್‌ನದ್‌ ಬಲ್ಕದಾನ ತಪ್ಪ್‌. ನ್ಯಾಯ ತಪ್ಪಿತ್‌ ಬುದ್ದಿ 
ಇಲ್ಲತ ಕಳಿಕಳಿಕತೆ. ಈ ದೇಶಕಾರಡ ತಕ್ಕ್‌ನ ಅರಿಂಜವತೆ ಮೂಡಢನನ್ನನೆ, ನೀ ಪುಡಿಚದೆ 
ನ್ಯಾಯಂದ್‌ ಕಳಿಪಕಾಗ. ಪೊಣ್ಣ್‌ಡ ಮೇಲೆ ನೀಕ್‌ ಅಚ್ಚಕ್‌ ಮನಸೇಂಗಿ, ಆ ಕನಕೆರ 
ಪಕ್ಕ ಪೋಯ? ಈ ಕಾವೇರೃಮ್ಮೆನ ತಡ್‌ಪಕ್‌ ನೀಕ್‌ ಹಕ್ಕಿಲ್ಲೆ. (ದೇಶಕಾರರ ನೋಟಿತ್‌) 
ಕೇಟಿರ ಗೂವ? ಎಂಗಡ ಪೈಸಲ್‌ ನಿಂಗಳನ್ನನೆ "ಅರಮಚ್ಚಿಣಿ, ಮೊಲೆ ತಂಗೇಂದ್‌" 

ಗೇನ ಮಾಡುವವು ಅಲ್ಲ. ಕೆತ್ತ್‌ ಒಂದಾಂಗ್‌ ತುಂಡ್‌ದಂಡ್‌. ಇಯುಷಿಯೆ, ಎಂಗಡ 
ಫೈಸಲ್‌ನ ಮೀರಿತ್‌ ನಡಕತೆ? ಎಂಗ ಪೋಪ. 


ಅಗಸ್ತ್ಯ - (ತಿತ್ತ್‌ ಅಂತಚೆಡಿಲ್‌, ಪಲ್ಲ್‌ ಕಟಕಟ ಕಡಿಃತಂಡ್‌, ಗಡ್ಡ ಗಲಗಲ 
ಕುಲಿಕಿಯಂಡ್‌ ಜಡೆನ' ಕೊಡಕೊಡ ಕೊಡಕಿಯಂಡ್‌) ಛೀ, ಪಾಹಿಯಳೆ ಎನ್ನೇಣ್ಸಿರ? 


1|ರಾಗಃ ಕಲ್ಮಾಣಿ ನೋಟ್‌|| 
(ಇಂದು ನಾವು ವೊಂದಪೆವು - ಎಂಬಂತೆ) 

ಪುಡಿರಿಪುಡಿರಿ ಇದ ಶಾಪ ॥|ಪ|| ಎಡ್‌ತೆನೊ ಪುಡಿಚನೊ|. ತಡ್‌ಪಯನ ನಾ 
ಅಡುಕುವಿ ||ಅ|ಪ|। ಚೊಕ್ಕ್‌ ತಕ್ಕ್‌ ನಾ ಕೆಣ್ಣಿರ| ಚಿಕ್ಕಿ ಚಕ್ಕಿ ಬಾಳಿನಿ೦ಗ|| ಎಕ್ಕಲು 
ಬಡತನ| ಇಕ್ಕಡ್‌ ನಿಂಗಕ್‌ ||೧|| ತೊಟ್ಟ್‌ ಕುಳಿ ಇಲ್ಲಿತಾಡ್‌| ಕೆಟ್ಟ್‌ ಸುತ್ತ್‌ 
ಬೋರೆ ಆಡ್‌!|| ಪಟ್ಟಡ ಜಾತಿಂಚೆ| ದುಷ್ಟರೆ ನೀಂಗಿರೂ||೨|| 

ಕ೦ದ|| ಕೊಡಕ್‌ನೆ ರುಪಿ ಕೋಪನೋಟಿ| ಏಡ್‌ತ ಈ ಪಟ್ಟಡ ಜನ್ಮ ನಾಶಾಯಿ ಪೋಡ್‌|| 
ಬಡತನ ತಪ್ಪತೆ ಇಕ್ಕಡ್‌| ಪಡದೊರ್‌ ಬಾಗಿಯ ಕೂಡ ಪಾಳಾಯಿತೆ ಪೋಡ್‌ 


ಛೀ, ನೀಚದೆ. ಎನ್ನ ಮೂಢಂದೂ, ಬುದ್ದಿ ಇಲ್ಲತವಂದೂ. ಕಂಡಾಬಟ್ಟೆ ಕೆಟ್ಟ ತಕ್ಕ್‌ 
ಎಣ್ಣ್‌ನಾನಗುಂಡ್‌, ಏಡ ಶಾಪ ಪ್ರಕಾರ ಇಲ್ಲಿ ಸೇರ್‌ನಂತ ಪಟ್ಟರೆಲ್ಲ, ಪಟ್ಟಡ ಜಾತಿಂಜಿ 
ಜಾತಿ ಭ್ರಷ್ಟಂಗಳಾಯಿತ್‌, ನಿಂಗಡ ಭಾಗ್ಮ ನಾಶಾಯಿತ್‌, ಮಹಾದರಿದ್ರಂಗಳಾಯಿತ್‌ ವಂಶ 
ಶೂನೃವಾಯಿತ್‌ ಬದ್‌ಕೀ? ಖಡ ಶಾಪ ಪೊಟ್ಟಾಗ ನೋಟ್‌! ಮಹಾಪಾಪಿಯಡ ಮೂಡ್‌ 
ನೋಟುಲೆ (ಕಾವೇರಿನ ಸಮಾಧಾನತ್‌ ನೋಟಿಯಂಡ್‌, ದೇವಿ ಕೇಳ್‌?) 


ಕಂದ|| ಮಾಡತೆಚೆಡಿ ನೀ ದೇವಿಯೆ| ಪಡದಿಯ ನೀ ನೋಟ್‌ ಮಹಾ ಕೀರ್ತಿಯೊ 
ಜಗತ್‌|] ಕ್ರೋಢಾದೇಶ ಕೊದಚಿತ್‌। ನಡು ಈ ಕುಂದ್‌ಲುದಿಚ ತೀರ್ಥ 
ಮಾಫಲತಿರಡ್‌!।| 


ದೇವಿಯೆ, ನೇಡ ಧರ್ಮ ಪರೀಕ್ಷೆಕಾಯಿತ್‌ ನಿನ್ನ ದಣತಗ್‌ನಾಂಗ್‌ ನೇಡ ಚೆಡಿನ 
ಸಮಾಧಾನ ಮಾಡ್‌? ಆದಿ ಮಾಯೆಯ, ಲೋಪಾಮುದ್ರೆ:ಮ, ಕಾವೇರಿಯ, ಈ 
ದೇಶಾಭಿಮಾನ ಬೆಚ್ಚಿತ್‌ ಜಗಕ್‌ ಮಹೋಪಕಾರ ಮಾಡುವಕಾಯಿತ್‌' ಈ ಬ್ರಹ್ಮಗಿರಿ ನಡುಲ್‌ 
ಬ್ರಹ್ಮಸೃಷ್ಟಿ ಮಾಡ್‌ನಂತ ಪವತ್ರವಾನ ಈ ಬ್ರಹ್ಮ ಕು೦ಡಿಕೆ೦ಜಿ ನೀನ್‌ ತೀರ್ಥ ರೂಪಾಂಯಿತ್‌ 
ಪೊದಟಾನಗುಂಡ್‌ ತೀರ್ಥ್ಸೋದ್ಸವ ಆನಂತ ಈ ಪುಣ್ಮಸ್ಥಳವೆ ಮೂಲ ಕಾವೇರಿ 
ತೀರ್ಡ್‌ಸ್ಥಾನಂದ್‌ ಮಡ ಪೆದ ಜಗತ್‌ ಮೆರೆಯಡ್‌. ಸರ್ವಶೀರ್ಶ್‌ಕ್ಕು ನೀನ್‌ 

ಮೇಲಾಯಿತಿರ್‌? ಈ ಮಹತೀರ್ಥ ಭಕ್ತಿಲ್‌ ಅರ್‌ಕುಳಿಪೊ, ಆರ್‌ ಕುಡಿಪೊ ಆರ್‌ ನಿನ್ನ 
ನೆವೆಪೊ, ಅನ್ನತಯಿಂಡ ಮನಸಾಜೀಷ್ಟ ಕೈಗೂಡಿತ್‌, ಸರ್ವಪಾಪ ನಾಶವಾಯಿತ್‌ 
ಭೋಗಬಾಗ್ಕಪಡಂದ್‌ ಮುಕ್ತಿ ಪಡೆಯಡ್‌. ಇಂದ್‌, ಸೂರ್ಯ ತುಲಾರಾಶಿಕ್‌ ಕಡಂದಂತ 
ತೊಲೆಯಾರ್‌ ಚಂಗ್ರಾಂದಿ ಆನಾನಗುಂಡ್‌ ಮಿಣ್ಣಕ್‌, ಈ ಚಂಗ್ರಾಂದಿ ಮುಹೂರ್ತ 
ಕುಳಿಯೆ, ಮಹಾಸ್ನಾನವಾಯಿತೂ, ಫಲವಾಯಿತೂ ಇರಡ್‌, ತೊಲೆಯಾರ್‌ ಒರ್‌ತಿಂಗ, 
ದೇವಾನುದೇವತೆಯಳು, ತೀರ್ಥ ದೇವಿಯಳು ಕೂಡ ಇಲ್ಲಿಯೆ ಇಂಜಿತ್‌ ಪಾಪ ಕಳಂದಂಡ್‌ 
ಭಕ್ತರ ಉದ್ದಾರ ಮಾಡಡ್‌. ತೊಲೆಯಾರ್‌ ಚಂಗ್ರಾಂದಿಂಜಿ, ಬೀರ್ಚ್ಮಾರ್‌ ಚಂಗ್ರಾಂದಿಕೆತ್ತನೆ 
ಒರ್‌ತಿಂಗ, ತಪ್ಪತೆ ಭಕ್ತಿಲ್‌ ದಾರ್‌ ಕುಳಿಖೊ ಅನ್ನತಯಿಂಗ್‌ ಪುನರ್‌ಜನ್ಮ ಇಲ್ಲತೆ ಇರಡ್‌. 
ಮಹದೇವಿಯೇ, ಆದಿ ಮಾಯೆಯಾನ ನೀನ್‌, ನೇಡ ಈ ತೀರ್ಥಕ್‌ ಬಲ್ಕದಾನ ಮಹತ್ವ 
ಕಲ್ಪಿಚಿಟ್ಟಿದ್‌ ಸತ್ಮ? ಆಚೇಂಗಿಯೂ, ಪರಮೇಶ್ವರಂಡ ಅನುಗ್ರತೂ ಏಡ ತಪೋಶಕ್ತಿಲೂ, 
ನಾನ್‌ ಪರಂದಂತ ಸತ್ಯ ಪ್ರತಿಜ್ಞೆಯಾನ ವಾಕ್ಕ ಶಾಶ್ವಿತವಾನ ಉಪಕಾರವಾಯಿತ್‌ ಇರಡ್‌. 
(ಚೆನ್ನನೇರ ಗೇನಮಾಡಿತ್‌) 


ಕಂದ|| ಮರಂದಕೊ ಮರೆಯಲ ನಿನ್ನ| ಒರ್‌ ಆಶೆ ಏಡದ್‌ ನೀ ಕೇಟ್‌ ನಡತಿನೊ 
ತುದಿಪಿ|| ಹರಿಯೊ ಪೆದಲ್‌ ಇಟ್ಟೊರ್‌ ಮುದ್ರೆ| ಇರ್‌ಪಗಯೆನ್ನಡ ಮನಸಾಸೆ 
ತ್‌ೇಪಕ್‌ ಮಾಡ್‌|| 


ದೇವಿ, ಇದುವರಿಕು ಎನ್ನ ಸಂತೋಷ ಪಡತ್‌ನಂತ ನೀಡ ಮಾಯಾಶಕ್ತಿನ ಮರಪದ್‌ 
ಬಹುಕಷ್ಟ! ಆನಗುಂಡ್‌, ವೈಕುಂಠ್‌ತ್‌ ನಾರಾಯಣ ನೀಕ್‌ ಪೆದ ಇಟ್ಟಂತ 
ಲೋಪಾಮುದ್ರೆಂದೆಣ್ಣುವ ಅವತಾರ ಸ್ವರೂಪ ಆಚೇಂಗಿಯೂ, ಏಡ ದೇವಿಯಾಯಿತ್‌ ಇಪ್ಪನಕ್ಕೆ 
ಮಾಡ್‌೦ದ್‌ ಬೋಡುಎ. ಈ ರೀತಿ ಮಾಡಿ ತಪ್ಪದ್‌ ಮಹದೇವಿಯಾನ ನೀಕ್‌ ಬಲ್ಕದಲ್ಲ? 


ಕಾವೇರಿ - ಮಹಾಯಷಿಯೆ, ಪರೋಪಕಾರಕಾಯಿತ್‌ ತೀರ್ಥರೂಪ್‌ಲ್‌ ಪೊರಟಂತ 
ಈ ಕಾವೇರಿ ತೀರ್ಥಕ್‌, ಪಂಡ್‌ ನಾರಾಯಣನೂ, ಬ್ರಹ್ಮನೂ, ಭೂಲೋಕತ್‌ ಏಡ ಅಪ್ಪ 
ಕವೇರನೂ ಅನೇಕ ಮಹತ್ವ ಕಲ್ಪಿಚಿತ್‌ ವರತಂದದುಂಡ್‌. ಅದಂಗ್‌ ಸರಿಯಾಯಿತ್‌ 
ಈಶ್ವರಾಂಶವಾನ ನೀನೂ ಕೂಡ ತಂದಂತ ವರ, ಬಲ್ಕದಾಯಿತೂ ಉಪಕಾರವಾಯಿತೂ ಉಂಡ್‌. 
ನೀನ್‌ ಪರಂದ ತಕ್ಕೆಲ್ಲ ಏಡ ಈ ಕಾವೇರಿ ತೀರ್ಥಕ್‌ ಫಲವಾಯಿತ್‌ ಎತ್ತಡ್‌. ಆಚೇಂಗಿ, 
ಎಕ್ಕಲೂ ಖಡ ಸ್ಮರಣೆ ಮರೆಯತನ್ನನೆ, ಏಡ ಲೋಪಾಮುದ್ರೆ ಅವತಾರ ಶಕ್ತಿಕ್‌ ನೀನ್‌ 
ಅಪೇಕ್ಷೆ ಪಟ್ಟಾಂಗ್‌ ನಾಕೂ ದುಂಬ ಸಂತೋಷ. ಪರಮೇಶ್ವರಂಡ ಅಮಗ್ರಹತ್‌ ಅದ್‌ ನೀಕ್‌ 
ಎತ್ತು? ಇದಂಗ್‌ ಸಂಶಯ ಇಲ್ಲೆ. ಮಷಿಯೆ, ನಾನ್‌ ಪೋಷಿ. 

ಅಗಸ್ತ್ಯ - ಮಹದೇವಿಯೆ, ನೀಕ್‌ ಒರ್‌ತಕ್ಕ್‌ ಎಣ್ಣುವಾನ ದಯಬೆಚ್ಚಿತ್‌ 
ಕೇಕಂಡು? ಏಡ ಕಮಂಡಲತ್‌, ನೀನಲ್ಲತೆ ಮಣಿಕರ್ಣಿಕೆ ಮೊದಲಾನ ಅನೇಕ 
ತೀರ್ಣಿದೇವಿಯ ಇಂಜತ್‌. ಅವುತೇರ ನೇಡ ಜೊತೆಲೆ ಕಮಂಡಲತ್‌೦ಜಿ 
ಪೊರಟಾನಗುಂಡ್‌ ನಿಂಗ ಒಂದಾಯಿತ್‌ ಇಲ್ಲಿಂಜಿ ಪೊರಟಿತ್‌, ವತ್ಸತೀರ್ಥ, ಅಲ್ಲಿಂಜಿ 
ನಾಗತೀರ್ಥ್ಹ, ಅಲ್ಲಿಂಜಿ ಭಾಗಂಡಕ್ಷೇತ್ರ, ಅಲ್ಲಿಂಜಿ ಕನಕೆ ಸುಜ್ಕೋತಿ ಕೂಡ ಪೊರಟಿತ್‌, 
ಸಪ್ತಕೋಟೀಶ್ವರ ಕ್ಷೇತ್ರ, ಅಲ್ಲಿಂಜಿ ಹರಿಶ್ಚಂದ್ರ, ಅಲ್ಲಿಂಜಿ ಬಲಮುರಿ, ಪೀಣ್ಲ್‌ ಗುಯ್ಕ, 
ದುರ್ಗ, ಗಜಾಖ್ಯ ಗೋಮುಖಿ, ಶ್ರೀಪತಿ ಆಶ್ರಮ, ಮಾರ್ಕಾಂಡೇಯ ಆಶ್ರಮ, ಕಪಿಲ 
ಯಷಿ ಆಶ್ರಮ, ಪುಷ್ಕರಣಿ, ಅಲ್ಲಿಂಜಿ ಯೋಗ್ಕವಾನ ಜಾಗತೇರ ನೋಟ್ಕಂಡ್‌ 
ಸರ್ವಜೀವರಾಶಿಯಕ್‌ ಉಪಕಾರ ಮಾಡ್ಕಂಡ್‌, ಸಮುದ್ರ ಸೇರ್‌. ನೇಡ ಈ ಮೂಲ 
ಸ್ಥಾನತ್‌ ಶಿವಲಿಂಗ ಪ್ರತಿಷ್ಠೆ ಮಾಡಿತ್‌ ಅಗಸ್ಟ್ಯೇಶ್ವರಾಂದ್‌ ಪೆದ ಇಟ್ಟಿತ್‌ ಇಲ್ಲಿಂಜಿ ನೀ 
ಪೋನಂತ ಕಾವೇರಿ ಪೊಳೆರ ದಂಡ್‌ ಬಾಗತೂ ಯೋಜನ ಯೋಜನ ದೂರಕ್‌ ಶಿವಲಿಂಗ 
ಪ್ರತಿಷ್ಟೆ ಮಾಡಿಯಂಡ್‌ ಬಪ್ಪಿ. 


ಕಾವೇರಿ - ಖುಷಿಯೆ, ಆದಿನಾರಾಯಣನೂ, ಬ್ರಹ್ಮದೇವನೂ, ಕವೇರ 
ಮಹಾತ್ಮನು, ಪರಮೇಶ್ವರ ಅವತಾರವಾನಂತ ನೀನೂ ಕೂಡ, ಏಡ ಈ ಕಾವೇರಿ 
ತೀರ್ಡ್‌ಕ್‌ ಬಲ್ಮದಾನ ಮಹತ್ವಉಂಟುವನಾಡ್‌ನಾನಗುಂಡ್‌, ಈ ತೀರ್ಡ್ಗಿ 
ಸರ್ವಲೋಕಕೂ ಮಹಪವಿತ್ರವಾನ ತೀರ್ಥಂದ್‌ ನಂಬಿತ್‌ ಸಂತೋಷಪಡುವಿ. "ಕಲ್ಲ್‌ 
ಕಾವೇರಿ ಪಿಲ್ಮ್‌ ಭೂಮಿಂದೆಣ್ಣುವದ್‌ "ಶಾಶ್ವಿತವಾಯಿತಿಕ್ಕಡ್‌, ನಾ ಪೋಪಿ 
(ಪೊಳೆಯಾಯಿತ್‌ ಪೋಪ) _ 


ಅಗಸ್ತ್ಯ - (ಮರೆಯಾಪ) 


ಪಟ್ಟಿಮ - ( ಬೆರಿಯ ಕಾವೇರಿರ ಮಿಣ್ಣಾಲ್‌ ನಿಂದಂಡ್‌) ಮಹದೇವಿಯೆ, ಕಾವೇರಿಯೆ, 
ಮಾಯೆಯೆ, ಲೋಪಾಮುದ್ರೆಯೆ, ನೀಕ್‌ ನಮಸ್ಕಾರ, ನೇಡವಿಷಯತ್‌ ಸತ 
ತಕ್ಕ್‌ಪರಂದಾಂಗ್‌ ಯಷಿ ಎಂಗಕ್‌ ಬಲ್ಮಶಾಪ ತಾತಕ್ಕುಲ! ಎಂಗಡ ಗತಿಯನ್ನ್‌? (ಕರಕರೆ 
ಮಾಡುವ) 


ಕಾವೇರಿ - ಒಹೋ! ಪಟ್ಟಿಮರೆ, ನಿಂಗಳ ನಾನ್‌ ಮರಂದಿತ್‌ ಪೊರಟದಾಚಿ. 
ಆಚೇಂಗಿಯೂ, ಎನ್ನ ಕಂಡದ್‌ ಸಂತೋಷ. ನಲ್ಲದ್‌, ನಿಂಗಕ್‌ ಬಂದಂತ ಯಷಿಶಾಪ ಪರಿಹಾರ 
ಮಾಡುವಕ್‌ ದಾರ್‌ನಗುಂಡೂ ಕಯ್ಯ. ಜಾತಿ ಭ್ರಷ್ಟತ್ವ ಬಂದಾಂಗ್‌ ವಿಮೋಚನೆಯಿಲ್ಲೆ. 
ಆಚೇಂಗಿ, ಏಡಮರೆ ಬುದ್ದಂಗಾಯಿತ್‌ ಈ ದೇಶತ್‌ ನಿಂಗಳೂ ದೀರ್ಥಕಾಲ ಇಂಜಂಡ್‌, 

ಸಾಧಾರಣ ಐಶ್ಚರ್ಯತ್‌ ಬದ್‌ಕೀಂದ್‌ ವರತಂದೆ. ಪೋಯಿ? (ಎಂದ ಪೊಳೆಯಾಯಿತ್‌ 
ಪೋಚಿ) ' 
ಪಟ್ಟಮ - ಅವು ಅವು ಒಂದಾಯಿತ್‌ ತಕ್ಕ್‌ ಪರೆವ. 


ಸುಬ್ರಾಯ - ಅಂದ್ಕ ಏರ್‌ನ ಮೋರೆ ತೂತ್‌ ಇನಿ ಎಂಕುಳು ಬತ್ತ್‌ನ?ದಾಯಿತ 
ಗ್ರಹಚಾರೊ? ಜಾತಿಲ ಪೋಂಡ್‌, ಎಂಚ ಜೀವನ ಮಾಳ್ಪುಣ ಕಷ್ಟ ಆಂಡಾತೊ? 


ನಾರಾಯಣೈಯ್ಯ - ಈ ದಾಯಿತವು ಪಣಪುಣೆ? ಜೀವನಂಕು ಭಯೊ ಇದ್ದಿ. ಭಿಕ್ಷಾಟನೆ 
ಮಾಳ್‌ಪ್ಶಾರ ಅಡ್ಡಿ ದಾನೆ? ಆಯಿಕ್‌ ನಮ ದುಂಬುತಾಕಳು ಮಾಳ್ತ್‌ನ ಆಧಾರ ಇದ್ದಿಯೊ? 
ಅವು ಇಪ್ಪಡ್‌. ಜಾತಿಗ್‌ ಮೋಸೊ ಬತ್ತ್‌ನವು ಇತ್ತೆ ಮಲ್ಲಕಷ್ಟ. ಈ ಹಾಳಾಯಿ ಮೋಣೆ 
ದೆತೊಂಡ್‌ತ್ತ್‌. ಓ ಜಾತಿಗ್‌ ಪೋಪುನ ಅವು ಪಣ್‌ಲೆ? 

ನಾರಾಯಣ - ದಾನೆ, ದಾನೆ? ಬೇತೆ ಜಾತಿಗ್‌ ಕೂಡ್ಮಾರ ಸರ್ವತ್ರ ಎಂಕ್‌ ಇಷ್ಟ 
ಇದ್ದಿ, ದಾಯಿತ್ತ ಪಾತೆರೊ? ದೇವೆರೆಕ್‌ ಸಮೊ ಬ್ರಾಹ್ಮಣೇರ್‌! ಎಂಕುಳು, ಬೇತೆ ಜಾತಿಗ್‌ 
ಸೇರ್ಕಾರ ದಾನೆ ಮರ್‌ಲೊ! ಅವು ಇಪ್ಪಾಡ್‌. ಪೊಸ ಜಾತಿಯೆ, ಒಂಜಿ ನಿರ್ಮಾಣ ಮಾಳ್‌ಪ್ಕಾರ 
ಆಲೋಚನೆ ಮಾಳ್ಪೋಡು? 

ನಂಜುಂಡೈಯ್ಯ - ಈ ಪಣ್ಣುಣವು ನ್ಮಾಯೊ? ಅವು ದಾನೆ ಮಲ್ಲ ಕಷ್ಟೊ ಇದ್ದು. 
ಮಂತೆರ್‌ಲ ಗೃಹಿಪಿ, ಇತ್ತೆ ಸೂಕ್ಷ್‌ಮೊಟ್ಟ್‌ ಕೇಣ್‌ಲೆ? ಎಂಕ್‌ಳ್‌ ದೇಶೊಬುಡ್‌ತ್‌ 
ಪೋಪುಣವು ಉಂಡೊ? (ಅಯಿಕ್‌ ಕಾವೇರ್ಶಮ್ಮನ ಅಪ್ಪಣೆಯಿದ್ದಿ) ಅಂದೊ? ಆಪಗ ಈ 
ದೇಶೊಂಟ್‌ ಇಪ್ಮರ ಎಂಕ್‌ಳೆಕ್‌ ಏರೆನದಯೊ? (ಅವು ಅಮ್ಮನವು) ಅಂದೊ! ಎಡ್ಡೆನ 
ಗ್ರಹಿಷಿ? (ಅಂದ್‌ ಅಂದ್‌? ಅಯಿಕ್‌ ಸಂಶಯ ಇದ್ದಿ) ಆಪಗ, ಅಮ್ಮನ ದಯ ಆತೊ? 
ಅಮ್ಮಾಂದೆ, ಪುದಾರ್‌ ಎಂಚ? ಅವು ಒಂಜಿ ಮಲಾಮತ್ತ್‌೦ಡೆ? (ಅಂದಪ್ಪ, ಅಂದ್‌, 
ಇನುಕುಳೆ ಗೃಹಿಪೊಡು) ಅಪಗ, ಏನ್‌ ನಂಜುಂಡೈಯ್ಕೆ ಆತೊ, ಎಂಕ್‌ ನಂಜಮ್ಮಾಂದ್‌! 
ಎಂಚ? (ಸಮೊ). ಏನ್‌ ಸುಬ್ರಾಯ ಆತೊ, ಸುಬ್ಬಮ್ಮಾಂದ್‌, ಎಂಚ? (ಸಮೊ) ಎನ್‌ 
ನಾರಾಣ್ಕೆಯ್ಯ ಆತೊ, ನಾಣಮ್ಮ! ಎಂಚ? (ಸಮ ಸಮೊನೆ) ಮಂತೇರ್‌ಲ ಇಂಚನೆ ಪುದಾರ್‌ 
ಆತೊ? ಅವು ಆನ್‌, ಭಾಷೆ ಓವು, ಅವು ಒಂಜಿ ಮಲಾಮತ್ತ್‌೦ಡೆ? (ಅಂದಪ್ಪ! ಇನುಕುಳಿ 
ಎಡ್ಡೆ ಗೃಹಿಪಿ?) ಅಯಿಕ್‌, ಪೊಸಭಾಷೆ ಮಾಳ್‌ಪ್ಮಾರ ಕಷ್ಟೊ, ಅಯಿಕ್‌ ಬೋಡಾತ್‌, ಈ 
ಕ್ರೋಢ ದೇಶೆಂತಾಕ್‌ಳೆ ಭಾಷೆನೆ ಪಾತೆರುಣ. (ಆಕ್ಷೇಪೊ) ಆನ್‌! ಪೊಣ್‌ಜೊವು ಎಂಚ? 
ಅವು ಗ್ರಹಿಪೊಡೆ? (ಅವು ಎಡ್ಡೆನ ಗೃಹಿಪೋಡು) ಅವು ಗೃಹಿಪ್ಠರ ಆತ್‌ ಇದ್ದಿ? 
ದೇಶೊಂತಾಕ್‌ಳೆ ಪೊಣ್‌ಜೊವು ಎಂಚ? ನಂಜವ್ವ, ಬೊಳ್ಳವ್ವ, ತಂಗವ್ವ ನೀಲವ್ವಾಂದ್‌, 

ಆತೊ? ಅಂಚನೆ ಪುದಾರ್‌ ಪಾಡ್‌ತ್‌ ಆಕ್‌ಳೆಳ ಲೆಕ್ಕೋನೆ ಸೀರೆ ರವುಕೆ ಆಭರಣೊ ಮಾಂತ 
ಪಾಡುಣ. ಎಂಚ? (ಮುಗಿಂಡ್‌ ಲಕ್ಸ್‌ ಪೋಯಿ? ಹಾಳಾತ್‌ ಪೋಯಿ ಸನ್ಯಾಸಿ ಈತ್‌ ಬಗೆ 
ಮಾಂತೆರ್‌, ಹೈಯ್ಯಾಡ್‌. ನಡಪಿ? ಎಲ್ಲರು ಏವ. 


ಜೇಶಕಾರ - (ಇದ್‌ನೆಲ್ಲ ಕೇಟಂಡಿಂಜಿತ್‌) ಎನ್ನ್‌ ಸಾಮಿಯಳೆ? ಪೂರ್ವೋತ್‌ರ 
ಪೆರ್ತಚಷ್ಟೆಯಾಯಿತ್‌ ಕಾಂಬಲ್ಲ! ಚೆನ್ನ ಅಳೆರಿ, ಎಂಗಳು ಬಪ್ಪ. ಒಕ್ಕಚೆ ಪೋಲು! (ಮನತ್‌) 
ಅಲ್ಲ, ಧೀರಾನು ಧೀರಂಗಳಾನ ಎಂಗಳೆ ಯಷಿಕ್‌ ಬೊತ್ತಿತ್‌ ಉಪಾಯತ್‌ ಕಡಂದ್‌ರ್‌ತ್‌. 
ಈ ಪಟ್ಟಮಕ್‌. ಅಚ್ಚಕ್‌ ಬಲ್ಕ ಬಂಬ್‌ತಕ್ಕ್‌ ಯಷಿಡ ಕೂಡೆ ಎನ್ನಂಗ್‌ ಬೋಂಡಿಂಜತ್‌? 
ಪೂಜೆ ಮಾಡುವ ಪುರೋಹಿತಂಗ ನಯಿಪಕಾಗ ನೆಡುವಕಾಗಂದ್‌ ಚಂಬಳಿ ಕಾಲ್‌ಟ್ಸ್‌ 
ಅಳತಿತ್‌, ಆರಾರೊ ಬಡವ ಬಗ್ಗ ನೇಡಿತ್‌ ಕೊಂಡ್‌ಬಂದ್‌ ಇಟ್ಟಾನ ತೊಂಡೆರ ಕೊತ್ತ್‌ಕೆತ್ತನೆ 
ಮುಗ್ಗ್‌ನ ಗರುವ ಅಲ್ಲ? ಆಚಿ! ಪಟ್ಟಿಮರ, ಸ್ವಾಮಿಂದೇ ಕಾಕಂಡು ಅಲ್ಲೇಂಗಿ, 
ಕೆಮಿಕೇಳತಾಕುಂದ್‌ ಬೊತ್ತ್‌ಚಿರುವಾಂಜತಲ್ಲ! ಇಕ್ಕ ಎನ್ನಾಚಿ. ಸ್ವಾಮಿಂದೆಣ್ಣುವ ಪೆದಕು 
ನಾಮಾಚಿ. (ಪಿಇಕ್ಲೊಬ್ಬ) ಅಲ್ಲಗೂವ? ಅವು ಇಕ್ಕ ಅಮ್ಮಂದ್‌, ಪೆದ ಇಟ್ಟಂಡತಲ್ಲ. 
ಎನ್ನ್‌ಚಾಯಿಂದ್‌ ಇಟ್ಟತ್‌? ಇದ್‌ಲೂ, ಎನ್ನೇಂಗಿ ಓರ್‌ ಕೆಣಿ ಉಂಡ್‌ೇ೦ದೇ ಕಾಂಬ? 
ಪಾಳ್‌ ಪರಿಜಾತಿ ಎಚ್ಚಕೋ ಉಂಡ್‌ ಅದಂಗ್‌ ಸೇರ್ಯವ ಬುಟ್ಟ್‌ ಪುದಿಯ ಜಾತಿ ಮಾಡ್‌ಚಿ. 
ಅನ್ನನೆ ಪುದಿಯತಕ್ಕು, ಬಾಕ್ಕು. ಎನ್ನಂಗ್‌ ಮಾಡ್‌ಲೆ? ಈಂಡಮೇಲು, ಎಂಗಡ ತಕ್ಕು, 
ಎಂಗಡ ಕುಷ್ಕ, ಚೇಲೆ, ಎಂಗಡ ಪೊಮ್ಮಕ್ಕಡ ಪೆದ, ಎಂಗಡ ಪೊಮ್ಮಕ್ಕಡ ಪೊಡೆಯ, 
ಕಳಕುಪ್ಶ ಇದೆಲ್ಲ ಮಾಡ್ಕಂಡ ಅರ್ತ ಎನ್ನ್‌? ಎನ್ನೇಂಗಿ, ಎಂಗಳ ಪೊಟ್ಟ್‌ಕ್‌ ಬೂಕುವದೆ 
ಸರಿ. ಆನಗುಂಡ್‌, ಇಕ್ಕಲೆ ಚೆನ್ನಕೊಟ್ಟಿ ನೋಟುವದ್‌ ನಲ್ಲದ್‌? ಎಂಗಕ್‌ ಇಯಂಡ 
ಗುಟ್ಟ್‌ ಗೊತ್ತಾಚಿ ಎಣ್ಣಿ? ಎಂಗಡ ಮಕ್ಕಡ ಬಾಯಿಕ್‌ ಕುಕ್ಕೆ ಕೆಟ್ಟು? (ಒಬ್ಬ) ನೇರ್‌ 
ನೇರ್‌ ಶಿವನೆ? ಪಂಡ್‌ ಪುರೋಹಿತಂಗಳ ನಂಬಿತ್‌, ಊರ್‌ಕೊರ್‌ ತಿರಿಕೆ ಆಚಿ. ಇಇಣ್ಡ್‌ 
ನಂಬ್‌ಚೆಂಗಿ, ಒಕ್ಕಕೋರ್‌ ತಿರಿಕೆ ಮಾಡುವದ್‌ ನೇರ್‌? ಆನಗುಂಡ್‌ ಜಾತಿ ಭೃಷ್ಟತ್ವ 
ಆನಂತ ಅಯಂಡ ಕೂಡೆ ನಲ್ಲೋಣೆ ಪರೆಯಂಡು. ನಾಳೆಕ್‌ ಎಂಗಡ ಕುಣಣ್ನಿಯಳ ಪೊಣ್ಣ್‌ 
ಕೇಪಕ್‌ ಬಕ್ಕು? ಎಂಗಡ ಸಭೆಲ್‌ 'ಉಂಬಕಳೆಕ್ಕು ಇದೆಲ್ಲ ಹೇಸಿಗೆ ಅಲ್ಲ? ನಲ್ಲತಕ್ಕ್‌ 
ಪರೆವಾಂಗ್‌ ಪೋಡಿಯೆನ್ನ್‌? ಮಾದಪ್ಪಣ ಪರೆಯಡ್‌. 

ಮಾದಪ್ಪ - (ಪಟ್ಟಮರ ನೋಟಿತ್‌) ಅಲ್ಲ ಸ್ವಾಮಿ, ಇದೆನ್ನ್‌ ನಿಂಗಡ ಗ್ರಹಚಾರ 
ಅಲ್ಲ! ಅಲ್ಲೇಂಗಿ; ಅಂಬ್‌, ಬಿಲ್ಲ್‌, ತೋಕ್‌ಕತ್ತಿ, ಎಡ್‌ಪಂತ ಎಂಗಳೆ, ಅಗಸ್ತ್ಯ ಯಷಿಕ್‌ 
ಕಟೀಣ ತಕ್ಕ್‌ಪರ್‌೦ದ್‌ಲೆ. ನಿಂಗ, ಅಚ್ಚಕ್‌ ಬಲ್ಕ ಯಷಿಕ್‌ ಮೂಡಂದು, 
ಬುದ್ಧಿಯಿಲ್ಲತಂವಂದು ಕಡ್‌ಪತ್‌ ತಕ್ಕ್‌ಪರೆಯಲುವ ಎನ್ನೊ! ಆಚಿ. ಪರೆಂದಾಂಗ್‌ ತಕ್ಕ 

ಗತಿಯು ಬಾತ್‌೦ಡೆಣ್ಣಿ? ಅದ್‌ ಪೋಡ್‌, ಇಕ್ಕ ಅಮ್ಮಂಗಾಂದ್‌ ಪುದಿಯ ಜಾತಿಯೂ 
ಮಾಡ್ಕಂಡಿರ? ಅದೂ ಪೋಡ್‌, ಎಂಗಕ್‌ ಸಮ್ಮಂದ ಇಲ್ಲೆ. ಆಚೇಂಗಿ ಎಂಗಡ ತಕ್ಕು 
ಬಾಕು ಕುಪ್ಕತುಣಿ, ಎಂಗಡ ಪೊಮ್ಮಕ್ಕಡ ಪೊಡೆಯ ಕಳಕುಪ್ಪಯ, ಚಿಂಗಾರ, ಪೆದಕೂಡ 
ಇಡುವನ್ನನೆ ಮಾಡ್ಕಂಡಿರಲ್ಲ ಇದ್‌ ಏದ್‌ ಧರ್ಮ. ನಾಳೆಕ್‌, ಈ ದೇಶವೇ ಎಂಗಡ 
ಜನ್ಮಭೂಮಿಂದ್‌ ನಿಂಗ ಎಣ್ಣ್‌ ಚೇಂಗಿ, ಹಕ್ಕ್‌ದಾರ ಎಂಗ ಎಲ್ಲಿಕ್‌ ಪೋಂಡು? ಈಂಡ 
ಮೇಲೂ ನಿಂಗ ಚೆನ್ನಂಗೆ ಜನವುಳ್ಳದ್‌! ಬೆಂದ್‌ಕಳಾಪಕ್‌, ಎಂಗಡ ಜಾತಿ ಪೊಣ್ಣ್‌ನ ಮಂಗಲ 
ಕಯಿಕಾಂದ್‌ ಕೇಪಕುಮದಿ! ಎಂಗ ತಕ್ಕುವೊ? ಇದು ಅಲ್ಲುತೆ, ಎಂಗಡ ತಟ್ಟ್‌ ಸಭೆಕ್‌ 
ಸೇರ್ಮಂಡ್‌ ವುಂಬಕುಡಿಪ ಕಡಿಪತಿಂಬಕು ಸುರುಮಾಡುಎರ! ಎನ್ನ್‌ಮಾಡಂಡು? ಪಂಡೆ 
ದರಿದ್ರಕಾಲ, ಆನಗುಂಡ್‌ ಇದೆಲ್ಲ ಚಾಯಿಯಾಯಿತ್‌ ಕಾಂಬ್‌ಲೆ. ಮಿಣ್ಣ್‌ಕ್‌ 
ಜಗಳೊಬ್ಬಕಣೊ ಬರತೆಯಿರ. ಇದಂಗಾಯಿತ್‌ ಬೋರೆ ಏದೇಂಗಿ ಜಾತಿರ ತಕ್ಕೊಬಾಕೊ 
ವುಡಿಗೆ ತೊಡಿಗೆ ಮಾಡ್ಕವದ್‌ ಪೆರ್ಶ್‌ನಲ್ಲದ್‌, ಎನ್ನೆಣ್ಣುವಿರ? 

ನಂಜುಂಡೈಯ್ಯ - ಅಲ್ಲ ಮಾದಪಣ್ಣ, ಎನ್ನತ ತಕ್ಕ್‌ ಎಣ್ಣುವಿರ? ಮಲೆಯಾಳ 
ನೋಟಿ. ತುಳುದೇಶ ನೋಟಿ, ಇಇಗ್ಲೂ, ಎಚ್ಚಕೊ ದೇಶ ನೋಟ? ಅದದ್‌, ದೇಶತ್‌ರ 
ಪೆದತ್‌ನ ಭಾಷೆಯಾಯಿತ್‌ ಅಲ್ಲಿವುಳ್ಳ ಎಲ್ಲಾ ಜಾತಿಯ ಪರೆವ. ಪಟ್ಟಮಕ್‌, 
ನಾಯಮಾರ್‌ಕ್‌, ಬಂಟಕ್‌, ಗೌಡಂಗಕ್‌, ಎನ್ನೇಂಗಿ ಬೋರೆ ಬೋರೆ ತಕ್ಕ್‌ ಇಲ್ಲೆಲ್ಲ. 
ವುಡಿಗೆ ತೊಡಿಗೆ ಕೂಡ ಒಂದೆ. ಅನ್ನನೆ ಇಪ್ಪಕ್ಕ, ನಿಂಗಡ ಈ ಕ್ರೋಢದೇಶತ್‌, ಕ್ರೋಢ 
ಭಾಷೆ ಉಂಡ್‌. ಇದ್‌ ಎಲ್ಲಾರು ಪರೆಯಲು. ದೇಶ ನಿಂಗಡ ಹಕ್ಕೇ೦ಗಿ, ಭಾಷೆ ನಿಂಗಡ 
ಹಕ್ಕಿಲ್ಲೆ ಕಂಡಿರದ? ಈಂಡಮೇಲು, ನಿಂಗಡ ಉಡುಪು ತೊಡ್‌ಪು ತಕ್ಕುಬಾಕು ಎಂಗ 
ಎಡ್‌ತಂಡಕ್ಕ ನಿಂಗಕಿಂಜು ಕಮ್ಮಿ ಚಾತಿಂದ್‌ ಎಂಗಳ ಗೇನಮಾಡತಿ? ಪಟ್ಟಮ ಮಾಡುವ 
ಕರ್ಮ ಎನ್ನುಂಡೊ? ಅದ್‌ ಎಂಗಕ್‌ ತಪ್ಪ್‌ಚಿ. ದೇವಡ ಶಾಂತಿಪೂಜೆ ಕೂಡ ಎಂಗ 
ಮಾಡುಲೆ. ಆಚೇಂಗಿ, ಪೂಣೆ ನೂಲ್‌ ಇಟ್ಟಂಡೆ ಇಪ್ಪ. ಅದ್‌ ಕಂಡಿತ ಬುಡುಲೆ. ಅನ್ನತ 
ಅಮ್ಮಂಗ, ಎಂಗ, ನಿಂಗಡ ಕೂಡೆ ಕಡಿಪಂದೆಣ್ಣ್‌ಚೇಂಗಿ, ಚೀ ಚಿ? ಎಂಗ ಮಾಡುವಕಿಲ್ಲೆ. 
ಅನ್ನತ ತಕ್ಕ್‌ ನಿಂಗ ಎಣ್ಣುವಕಾಗ ಕಂಡಿರ? ಇದೂ ಅಲ್ಲತೆ, ನಿಂಗಡ ಜಾತಿ. ಪೊಣ್ಣ್‌ನ 
ಎಂಗ ಮಂಗಲ ಕಯಿಪವು ಅಲ್ಲ. ಒರ್‌ ಮರತ್‌ರ ಅಟ್ಟೆ. ಒರ್‌ ಮರಕ್‌ ಪತ್ತುವದುಂಡ, 
ಮಾದಪಣ್ಣ? ಅನ್ನತ ಅನುಮಾನ ಬೆಯ್ಕತಿ! ನಿಂಗಳೆನಕೆ, ಕತ್ತಿ ತೋಕ್‌ ಬಾಣ ಬರಚಿರ 
ಕೂಡೆ ಕಳಿಪಕ್‌ ಕಯಿಂಜೆಲೇಂಗಿಯೂ, ಭೂಮಿಗ್‌ೇಮಿ ಮಾಡ್ಕಂಡ್‌, ಮಂಗ್‌ಲ ಮುಂಜಿ 
ಕಯಿಚಂಡ್‌, ನಮ್ಮೆಕ್‌ ನಾಳ್‌ಕ್‌ ಕೂಡ್ಕಂಡ್‌ ಇಪ್ಪ. ಎಂಗಕ್‌ ತೊಂದರೆ ಮಾಡತಿ? 


ಮುತ್ತಣ್ಣ - ಅಕ್ಕು ಸ್ವಾಮಿಯಳೆ? ಇಕ್ಕ ನಿಂಗ ಎಣ್ಣ್‌ನನ್ನನೆ ಇಂಚೋಳಿ ಇದಂಗ್‌ 

ತಪ್ಪಿತ್‌ ಕಳಿಚಕ್ಕ ಉಂಡಲ್ಲ? ಖಷಿ, ಶಾಪ ಮಾತ್ರತಾತ್‌. ಎಂಗಡ ಶಾಪ ಗೊತ್ತುಂಡ? ಕತ್ತಿ, 
ಕೈ ಹುಶಾರ್‌? 


ನಂಜುಂಡೈಯ್ಯ - ಅನ್ನನೆ ಮಾಡಿ. ಎಂಗ ತಪ್ಪ್‌ ಮಾಡ್‌ಚೇಂಗಿ ಅಕ್ಕುಲ, ನಿಂಗ 
ಮಾಡುವದ್‌? ಚೀ ಚಿ! ಎಂಗ ಮಾಡುವಕ್ಕಿಲ್ಲೆ. ದೇವರ ಕೆನಕತೆ ಇಂಜ ಎಂಗ ಪಟ್ಟಮಕ್‌, ಆ 
ಪಾಳ್‌ ಸನ್ಮಾಸಿ ಶಾಪ ತಾತೇಂಗಿಯೂ, ಪಾಪ ಮಾಡುವಗೇನ ಎಂಗಕ್‌ ಬರ. ಕೊಲ್ಲ್‌ 
ಕೊಲೆಯಂಗ ಮಾಡ. ಮಾಂಸಹಾರ ಮಾಡುವದಿಲ್ಲೆ. 


ಕುಟ್ಟಪ್ಪ - ನೇರ್‌ ಸ್ವಾಮಿಯಳೆ? ಜಾತಿಭೃಷ್ಟತ್ವ ಆಚಿ. ಪಟ್ಟಡ ಕರ್ಮೊಪೋಚಿ, 
ದೇವಡ ಶಾಂತಿಪೂಜೆಯೂ ತಪ್ಪ್‌ಚಿ. ಕೆಲಕ್‌ ಮುಗ್ಗಂಡುವಲ್ಲ ಎಲ್ಲಿಂಜಿ? ಪಟ್ಟಿಮ 
ಪಣಿಕೆಯ್ಕುವಕಾಗಂದ್‌ ಉಕ್ಕತೆ, ಕಳೆಕತೆ, ನಯಿಕತೆ ಕಂಡಯಿಂಡ ಮನೆ ಪತ್ತಾಯ ನಂಬಿತ್‌ 
ಇಚ್ಚಕಾಲ ಬದಿಕಿರಲ್ಲ. ಇಇಸ್ಲಿ ಅದ್‌ ಕ್‌ಟ್ಟುವೊ? ಕ್‌ಟ್ಟ, ಅಕ್ಕನ್ನ ಮಾಡುವಿರ, ನಯಿಕಂಡು, 
ಅದ್‌ಕಯ್ಯ? ಅಕ್ಕ ಬೋರೆ ದೇಶಕ್‌ ಪಲಂಬ್‌ತುರ್‌ಟಂಡು, ಅಲ್ಲ? ಎನ್ನೇಂಗಿ ಮಾಡ್ಕೋಳಿ? 
ಪೊಟ್ಟ್‌ ಪೊಳಿ ಪರಂದಿತ್‌, ಊರ್‌ಕು, ಕೇರಿಕು, ನಾಡ್‌ಕು, ನಗರಕು, ಬೋಂಡತ ಬೋಂಡ್ಕ 
ದೇವರೊ ಮಾಡಿತ್‌ ತಿರಿಕೆಯೂ ಕೆಟ್ಟಚಿತ್‌ ಪೂಜೆಯೂ ಮಾಡ್ಕಂಡಿಂಜಿತ್‌, ಇಕ್ಕ ಪರದೇಶಕ್‌ 
ನಿಂಗ ದಪ್ತಾರ ಕೆಟ್ಟ್‌ ಚೇಂಗಿ, ಆಪಾಟಿ ದೇವಡ ಗತಿಯೆನ್ನ್‌? ದಾರ್‌ ಪೂಜೆ ಮಾಡಂಡು, 
ದಯಮಾಡಿತ್‌ ಎಣ್ಣಿ? ಕಾವೇರ್ಯಮ್ಮೆ ಇಲ್ಲ್‌೦ಜಿ ಪೊರಟತಲ! ಈ ಪುಣ್ಯಸ್ಥಳಕ್‌ ಬಲ್ಕದಾನ 
ಪೂಜೆ ಮಾಡ್ಕಂಡ್‌ ಅಕ್ಕುಲ! ಪಟ್ಟಮರ ಕಾಟಿ? ಬಾಯಿಚೊಕ್ಕ್‌ಲ್‌ ಮುನಿನ ಬಜ್ಜಿತ್‌ ದೋಷ 
ಮಾಡ್ಕಂಡ್‌ ಬೋರೆ ದೇಶಕ್‌ ಪದರಡ್‌ಕ್‌ ಸುರುಮಾಡ್‌ಚೇಂಗಿ ನಿಂಗಳ ಬುಡುವದುಂಡ? 
ದೇಶತುಳ್ಳ ದೇವಳೆಲ್ಲ ನಿಂಗಡ ಬೋಳೆಕ್‌ ಕೆಟ್ಕಂಡೆ ಪೋಂಡು. ನಿಂಗಮಾಡ್‌ನ ದೇವ ನಿಂಗಕೆ 
ಇಂಜವಡ್‌, ಎಂಗಕ್‌ ಆ ಉಪದ್ರ ಬೋಂಡ. ಎನ್ನೆಣ್ಣುವಿರ? 


ನಾರಣೈಯ್ಯ - ದೇಶ ಬುಡುವಕಿಲ್ಲೆ. ದೇಶ ಬುಡುವವು ಅಲ್ಲ! ಆಂ ಹಂ! ಎಂಗಳ 
ದವುತಿತ್‌, ಎಂಗಡ ಮಣ್ಣ್‌ ಮನೆ ಬಲಿಕಂಡೂಂದ್‌ ಗೇನಬೆಪ್ಪಿರ? ಎಂಗತಪ್ಪಕಿಲ್ಲೆ. 
ಕಾವೇರ್ಮಮ್ಮೆ ಎಣ್ಣ್‌ನದ್‌ ಕೇಟ್‌ಲಿಯ? ಈ ದೇಶತೆ ಇರಿ, ಬಾಗ್ಕತ್‌ ಬದ್‌ಕಿಂದ್‌? 
ಅನ್ನನೆ ಇಪ್ಪಕ ಎಂಗ ಪೋಪದುಂಡ. ಆಚಾರ ಪೋಚೇಂಗಿಯೂ, ಸೊತ್ತ್‌ ಪೋಪ್‌ಲೆ 
ಕಂಡಿರ? ಕಂಜಿಕ್‌ ಮುಂಜಿಕ್‌ ಇಲ್ಲೆಂಗಿಯೂ, ನಿಂಗಡ ಮನೆಕ್‌ ಬೋಡುವಕ್‌ ಬರ. 
ಬಲ್ಕವನು ಚಾವ, ಬಡವನು ಚಾವ, ಅದ್‌ ಎಂಗಕ್‌ ನಲ್ಲೋಣೆ ಗೊತ್ತ್‌. 
ಬಡವರಾಯಿತಿಂಜಂಡ್‌ ನಲ್ಲೋಣೆ ನಯಿಚಿತ್‌ ನಿಂಗ ಕೂಳುಂಬೇಂಗಿ ಎಂಗ ಕಂಜಿ 
ಆಚೇಂಗಿಯೂ ಕುಡಿಚಂಡ್‌ ಈ ದೇಶತ್‌ ನಿಂಗಡ ಕೂಡೆ ಇಪ್ಪದ್‌ನೇರ್‌? ಎನ್ನ್‌, 
ಕಡಿಚಬೂವಂಡುವ! ನಿಂಗಡ ಕೂಳ್‌ ನಿಂಗ ಉಂಬಿರ, ಎಂಗಡ ಕೂಳ್‌ ಎಂಗುಂಬ, ನಿಂಗಡ 

ದೇಶತ್‌ ದೇವರೊ, ತಿರಿಕೆನೊ, ನಲ್ಲೋಣೆ ಬೆಚ್ಚಂಡತೇಂಗಿ ನಿಂಗಕ್‌ ನಲ್ಲದ್‌. ಎಂಗಡ 
ಆಚಾರ ತಪ್ಪ್‌ನಾನಗುಂಡ್‌ ಪೂಜೆ ಮಾಡುವಕಯ್ಕ? ಇದಂಗ್‌ ಬೋರೆ ಪಟ್ಟಮರ ನಿಂಗ 
ದೇಶಕಾರರೆ ಮಾಡ್ಕೊಳಿ. ಎಂಗ ಪೋಪ. 


ಬೋಪಣ್ಣ - ನಿಲ್ಲಿ ಸ್ವಾಮಿ, ಚೆಡಿಮಾಡತಿ. ಎಂಗಕೊದ್‌ ಬಟ್ಟೆ ಎಣ್ಣಿತಾರಿ? ಇಕ್ಕ, 
ಕಾವೇರ್ಯಮ್ಮೆ ಇಲ್ಲಿ ಪುಟ್ಟ್‌ನದೂ ಪೋನದೂ, ಕಾವೇರಮ್ಮಡ ತೀರ್ಥಮಹಿಮೆ ಯಷಿ 
ಎಣ್ಣ್‌ನದೂ, ಎಂಗ ನಲ್ಲೋಣೆ ಕಂಡದು ಕೇಟದು ಅಕ್ಕುಲ! ಇನ್ನತ ಪುಣ್ಮ ಸ್ಹಳಕ್‌ 
ಬಲ್ಲಿಯದಾನ ಪೂಜೆ ಮಾಡಂಡುವೊ ಬೋಂಡೊ ಅದೆಣ್ಣಿ. 


ಕೇಶ್ವಯ್ಯ - ಅಗತ್ಯ ಮಾಡಂಡು. ಮಹದೇವಿಯಾನ ಕಾವೇರಿ ಇಲ್ಲಿ ಪುಟ್ಟ್‌ನದೆ ನಿಂಗಡ 
ಭಾಗ್ಯ. ನಿಂಗಡ ಕುಲದೇವತೆಯೆ ಕಾವೇದಿಂದ್‌ ನಲ್ಲೋಣೆ ನಂಬಿತ್‌, ನಿಂಗ ದೇಶಕಾರ 
ನಲ್ಲಪಟ್ಟಮರ ಕಾಕ್‌ಚಿತ್‌ ಶಾಶ್ವಿತವಾಯಿತ್‌ ಪೂಜೆ ನಡಪನ್ನನೆ ಮಾಡ್‌ಚೇ೦ಗಿ ನಂಗಕೂ, 
ದೇಶಕೂ, ಸರ್ವ ಪ್ರಾಣಿಯಕು ನಲ್ಲದ್‌. ಇದ್‌, ಪಟ್ಟಡ ಕೆಣಿಂದ್‌ ಗೇನಮಾಡತಿ. ಎಂಗ 
ಇತ್ಲಿ ಪೂಜೆ ಮಾಡುಲೆ. ಎಂಗಕ್‌ ಇಲ್ಲಿ ಜೀವನ ಆಂಡೂಂದ್‌ ಆಶೆಯೂ ಇಲ್ಲೆ. ಆಚೇಂಗಿ, 
ಆದಿ ಶಕ್ತಿ, ಮಹಮಾಯೆಯಾನ, ಈ ಕಾವೇರಿ ತೀರ್ಥಕ್‌ ಬಲ್ಕದಾನ ಮಹತ್ವವುಳ್ಳಾನಗುಂಡ್‌ 
ಪೂಜೆ ಮಾಡಿತೆ ತೇರಂಡು? ಇದಂಗ್‌ ಮುಂದ್‌ನ ತೀರ್ಥ ಇಲ್ಲೇಂದ್‌ ನಂಬಿ. ಅಕ್ಕಲೆ, 
ಖಷಿ ಎಣ್ಣ್‌ನದ್‌ ನಿಂಗಳೆ ಕೇಟಿತುಳ್ಳಿರ? 


ಕಾರ್ಯಪ್ಪ - ನೇರ್‌ ಸ್ವಾಮಿ, ಅಗತ್ಯ ಪೂಜೆ ಮಾಡಂಡು. ನಲ್ಲಪಟ್ಟಮ ಇಲ್ಲೆಲ್ಲಾ! 
ಎನ್ನ್‌ಮಾಡ್‌ವ? ನಿಂಗ ಅಮ್ಮಂಗಳು ಆಯಿರ. ಇಂದ್‌ ಎಂಗ ಕಾವೇರೃಮ್ಮೆನ ಪ್ರತ್ಯಕ್ಷ 
ಕಂಡಾನಗುಂಡ್‌ ಇಂದೇ ಪೂಜೆಕ್‌ ಸುರುಮಾಡತೆ ಕಯ್ಯ! ಚೆನ್ನ ದಿನ ನಲ್ಲ ಪಟ್ಟಮರ ಎಂಗಕ್‌ 
ಕ್‌ಟ್ಪಣೆ ನಿಂಗ ಅಮ್ಮಂಗ ಪೂಜೆ ಮಾಡಲುವೊ? 

ಕೇಶ್ವಯ್ಯ - ಅಗತ್ಯ ಆಕು. ನಿನ್ನಾಂದಾಕನೆ ಪೂಜೆ ಪುರಸ್ಕಾರ ನಲ್ಲ ನಲ್ಲ ಜಾಗತ್‌ಲೆ 
ಎಂಗ ಮಾಡಿತ್‌, ಇಂದ್‌, ಅದೂ ಇಕ್ಕ ಆ ಸನ್ಯಾಸಿ ಒರ್‌ ಶಾಪತಂದ ಮಾತ್ರಕ್‌, ಪೂಜೆ 
ಮಾಡುವಕಾಗಂದ್‌ ನಿಂಗಕ್‌ ದಾರೆಣ್ಣ್‌ಚಿ? ಸತ್ಯ, ಧರ್ಮ, ಶುದ್ಧ ಮುದ್ರಿಕೆ, ಎಂಗ 
ಬುಟ್ಟಿತಿಲ್ಲೆ. ಆಹಾರ ದೋಷ ಇಲ್ಲೆ. ಎಂಗೆನ್ನಂಗ್‌ ಮಾಡುವಕಾಗ? ಧಾರಾಳ ಆಕು. 
ಅಯ್ಯೋ! ಒಂದ್‌ ನೋಟ್‌ಚೇಂಗಿ ಕಾರೃಪಣ್ಣ, ನಿಂಗಳು ಪೂಜೆ ಮಾಡಲು. ಪಾಪಕರ್ಮ 
ಬುಟ್ಟಿತ್‌, ಸತ್ಯ ಧರ್ಮ ಬೆಚ್ಚಂಡ್‌, ಶುದ್ಧ ಮುದ್ರಿಕೆಲ್‌ ದಾರ್‌ ಪಡಿಚವನ ನಂಬಿತುಂಡೊ, 
ಅವನೆ ಪಟ್ಟ. ಪೂಣೆ ನೂಲ್‌ ಇಟ್ಟಂಡ ಮಾತ್ರಕ್‌ ಪಟ್ಟನಾಪಲೆ ಕಂಡಿರ? (ದೇಶಕಾರ 
ಮನತ್‌) ಒಬ್ಬಂಡ ತಕ್ಕ್‌ ಕೇಟಿರಲ್ಲ! ಜಾತಿ ಪೋಕನೆ ಪಟ್ಟಡ ಗುಟ್ಜ್‌ ಪೊರಡುವಕಾಚಿ 
ಗೂವ. ಇವನೆಲ್ಲ ಮಿಣ್ಣ್‌ ಎಣ್ಣುವಾಂಜತ್‌, ದೇವರೆ ಪಟ್ಟಮರಾಯಿತ್‌ ಪುಟ್ಟ್‌ನದ್‌, 

ಅಯಿನ ದಾರುತ್‌ೇಂಡುವಕಾಗ, ಅವುವೆ ಎಳ್ತ್‌ ಪಡಿಕಂಡು, ಮಂತ್ರ ಎಣ್ಣಂಡು, ಪೂಜೆ 
ಮಾಡಂಡೂಂದ್‌, ಇಕ್ಕ ನೋಟ? ನಿಂಗಳು ಪೂಜೆ ಮಾಡಲೂಂದ್‌ ಎಣ್ಣುವಲ್ಲ! ಈ ತಕ್ಕ್‌ 
ಪಂಡ್‌ ಎನ್ನಂಗ್‌ ಎಣ್ಣ್‌ಲೆ? ಗೊತ್ತಾಚಲ್ಲ ಪಟ್ಟಿದಾರ್‌೦ದೆಣ್ಣುವದ್‌? ಎಂಗಳಂತ 
ಪೊಟ್ಟಂಗ ದಾರೂ ಇಲ್ಲೆಂದ್‌ ನಂಬಿ. 


ಕಾರ್ಯಪ್ಪ - ಅದ್‌ ನೇರ್‌ ಸ್ವಾಮಿ. ಎಂಗ ಪೂಜೆ ಮಾಡುವಕ್‌ ಸುರುಮಾಡ್‌ಚೇಂಗಿ 
ಪಟ್ಟಡ ಗತಿ ಎನ್ನಾಂಡು ಎಣ್ಣಿ? ನಿಂಗೋರ್‌ ಚೆನ್ನ ಜನತ್‌ರ ಜಾತಿ ಪೋಚೇಂಗಿಯೂ, ಬಾಕಿ 
ರಾಶಿ ಜನ ಉಂಡಲ್ಲ! ಅವು ಶಾಪ ಇಟ್ಟಿತ್‌ ಎಂಗಳ ಬೆಕ್ಕುವ? ಪಂಡ್‌೦ಜೆ ಎಂಗ ಪಡೆ 
ಪೊಪ್ಪಂತ ಜನ್ಮ. ಪೂಜೆ ಕಳತತೇಂಗಿ ಎಂಗಡ ದೇಶ ನಿಂದತ? ಶತ್ರುವ ಎಂಗಳ ಬೆಚ್ಚತ. 
ಇದಂಗಾಯಿತೆ ಎಂಗಡ, ದೇವಡ ಚಾಕ್ರಿಕ್‌ ಪಟ್ಟಮರ ಬೆಚ್ಚಂಡ್‌ ತಿಂಬಿಚಿರುವದ್‌? ಪೂಜೆ 
ಮಾಡುವಕ್‌ ಕಯ್ಕತೆಯೂ, ಆಗತೆಯೂ ಅಲ್ಲ. ಸಮಯ ಇಲ್ಲತಾಂಗ್‌, ಮಾಡುವದೆನ್ನ್‌? 
ಆನದಾಡ್‌, ಸದ್ಯ ನಿಂಗ ಇಕ್ಕ ಪೂಜೆ ಮಾಡಿವಿರ ಎಣ್ಣಿ? ಎಂಗ ಪೊಯಿತ್‌ ಈ ಸಂಗ್ತಿ ತೀರ 
ಎಂಗಡ ರಾಜಂಗ್‌ ಅರಿಕೆ ಮಾಡಿತ್‌ ನಲ್ಲೋರ್‌ ಪಟ್ಟನ ಪೂಜೆಕ್‌ ಅಯಚಿತಪ್ಪ. 

ಕೇಶ್ವಯ್ಯ - ಆಯ್ಕೊ ಕಾರ್ಯಪಣ್ಣ, ನಾನೆನ್ನ್‌ ಪೊಟ್ಟ್‌ಪರಂದನ! ನಾನೇ ಪೂಜೆ 
ಮಾಡುವಿ. ಏಡ ಹೆದ ಕೇಶ್ವಯ್ಯಂದ್‌ ಇಂಜತ್‌! ಇಕ್ಕ ಕೇಚಮ್ಮಂದ್‌ ಆಚಿ? ಇದಂಗ್‌ 
ದೋಷಯೆನ್ನ್‌? ಪೂಜೆ ಮಾಡುವಕಾಗಂದ್‌ ಏದ್‌ಪಟ್ಟ ಎಣ್ಣುವ ನೋಟಿ? ಅಂವ ಬರಡ್‌, 
ನಾನ್‌ ಜವಾಬು ಕೊಡ್‌ಪಿ. ಎಂದಕ್ಕ ಪೆರ್ತ್‌ದಿನ ನಾನ್‌ ಮಾಡುವ ಕಾಪ್‌ಲೆ? ಅನಗುಂಡ್‌, 
ನಿಂಗಡ ರಾಜಂಗ್‌ ಎಣ್ಣಿತ್‌ ಬೆರಿಯ ಒಬ್ಬನ ಅಯಿಚಿತಾರಿ. ಅರಮನೆ ತಿರಿಕೆಲ್‌ ಬೋಂಡ್ಕ 
ಪಟ್ಟಿಮ ಉಂಡ್‌? ಬೆರಿಯ ಪೋಯಿ, ನಾನ್‌ ಪೂಜೆ ಮಾಡಿಯಂಡಿಪ್ಪಿ (ಪಟ್ಟರ ನೋಟಿತ್‌) 
ನಿಕುಳು ಮಂತೆರ್‌ಲ ಪೋಲೆ? (ಆನ್‌) ಬಾಕಿ ಪಟ್ಟಮ ಎಲ್ಲ ಪೋಪ. 


ದೇಶಕಾರ - (ಮನತ್‌) ಎನ್ನನೆ ಗೂವ? ಕೇಚಮಂಡ ತಕ್ಕ್‌ ಸತ್ಯ. ಅವನೆ ಪೂಜೆ - 
ಮಾಡಿಯಂಡ್‌ ಇರಡ್‌. ಎಂಗ ಪೋಯಿತ್‌ ರಾಜನ ಕಂಡಿತ್‌ ಕಾವೇರೃಮ್ಮ ಪುಟ್ಟ್‌ನದೂ, 
ಪಟ್ಟಮಕ್‌ ಶಾಪ ಬಂದದೂ ಪೂಜೆಕ್‌ ಪಟ್ಟಮ ಬೋಂಡ್ಕದೂ ಎಲ್ಲಾ ಸಂಗ್ತಿ ಅರಿಕೆ ಮಾಡನ. 
ಏಳಿ? (ಎಲ್ಲರೂ ಪೊರಟ್‌ ಪೋಪ) 


೪ನೇ ಅಂಕ 

೧ನೇ ಸೀನ್‌ 
ಭಾಗಂಡ ಕ್ಷೇತ್ರ 
(ಕನಕೆಯು ಸುಚ್ಕೋತಿಂಯೂ ಇಪ್ಪ) 


ಕಾವೇರಿ - (ಭಾಗಂಡ ಕ್ಷೇತ್ರಕ್‌ ಬಂದ್‌ ನಿಂದಿತ್‌) ಆಹ! ಅಗಸ್ತ್ಯ ಯಿ 
ಎಣ್ಣ್‌ನಂತ ಭಾಗಂಡ ಕ್ಷೇತ್ರ ಇದೇ ಸರಿ. ಏಡ ಮೂಲಸ್ತಾನವಾನಂತ ಬ್ರಹ್ಮಗಿರಿಂಜಿ 
ಪೊರಟಿತ್‌, ಬಟ್ಟೆಲ್‌ ವತ್ಸೃತೀರ್ಥ, ನಾಗತೀರ್ಥ ಕೂಡ ನೋಟ್ಮಂಡ್‌, ಅಲ್ಲಿಂಜು 
ಎಚ್ಚಕೊ ತೀರ್ಥಕ್‌ ಮಹಿಮೆ ಉಂಟುಮಾಡಿಯಂಡ್‌ ಇಲ್ಲಿಕ್‌ ಬಂದದಾಚಿ. ಎಚ್ಚಕೊ 
ತೀರ್ಥಕ್‌ ಮಹಿಮೆ ಉಂಟುಮಾಡಿಯಂಡ್‌ ಇಲ್ಲಿಕ್‌ ಬಂದದಾಚಿ. ಶ್ರೀಮೂರ್ತಿಯಡ 
ಸ್ವಾನ ಉಳ್ಳಂತ ಈ ಮಹಕ್ಷೇತ್ರ ನೋಟುವಯಿಂಗ್‌ ಎಚ್ಚಕೊ ಆನಂದವಾಯಿತುಂಡ್‌ 
ಓಹೋ ಅದಾರ್‌, ಅಲ್ಲಿ ದಂಡ್‌ ಕನ್ನಿಯ ಎನ್ನ ಮೋಟುವಕ್ಕುಲ! 
ಕನಕೆ - ಸುಜ್ಯೋತಿ ಕೂಡ - (ಬೆರಿಯ ಬಂದಿತ್‌) ಮಹದೇವಿಯೆ ನೀಕ್‌ ನಮಸ್ಕಾರ. 
||ರಾಗಃ ಶ್ರೀರಾಗ|| 
(ಆರೆಂದು ಪೇಳಲೀಗ ನಾ ಆರನ್ನು - ಎಂಬಂತೆ) 
ಕನಕೆ - ಮಹದೇವಿ ತಾಯಿ ಕಾವೇರಿ] ಅಹ ನೀಕ್‌ ತುದಿಚತ್‌ ||ಪ|| ಬಹು 
ಕಾಲತೊಟ್ಟ್‌ನಿನ್ನನಲೊ ಕಾತಂಡ್‌ಲಿಂಜತ್‌ ||ಅ|ಪ|| ಕಲಿದೋಷ 
ನಾಶತ್‌£ಪೋರ್‌। ಕಲಿನಾಶಿನಿ ಕೇಳ್‌|| ಪಲತರಬಟ್ಟೆಲೆನ್ನನೀ ಒಲುಮೇಲ್‌ 
ಚಾಕಿಯ||೧॥| ಲೋಕೋಪಕಾರಡಾಶೆಯೂ। ನಾಕ್‌ಲೊ ಉಂಡ್‌ಲಾ|| ಕಾಕೀಯ 
ಪೊ ಪೊಳೆಯಾಯಿ] ನಾ ಕೂಡೆ ಬಪ್ಪಿನೊ||೨]| 
ಸುಜ್ಯೋತಿ - ಜಗತ್‌ಲ್‌ ಬಾವ ಜೀವಿಕ್‌|| ಸುಗ ಮಾಡಿ ಕೊವ್ವಕ್‌!। 
ಪಗಯಿರುಡಾಶೆಡಿಂಜತ್‌| ದಗಡಾಚಿ ನಾಕ್‌ಲೊ||೧|| ದೇವೇಶತಂದ ಶಾಪತ್‌। 
ಬಾವೀನೊ ಬಂಗತ್‌|| ದೇವೀನೀತ್‌ೇತ್‌ ಚಾಕ್‌೦ದ್‌| ಬೂವೀನೊ 
ಪಾದಕ್‌।|೨|| 
ಮಹದೇವಿಯೇ, ಮಹಕಾಳಿಯೆ, ಮಹಮಾಯೆಯೆ, ಮಹೇಶ್ವರಿಯೆ, ಜಗನ್ಮಯಳೆ, 
ಲೋಕ ಪೂಜ್ಮಳೆ, ಕವೇರ ಮೋವಳೆ, ಕಾವೇರಿ ತಾಯಿಯೆ, ಎನ್ನ ಕಾಪಾಡ್‌? ಮಹೋಹಪಕಾರಕ್‌ 


ಪೊಳೆಯಾಯಿತ್‌ ಕನಕೆರೆ ಕೂಡೆ ಪೊರಟಂತ ನಾಕ್‌, ಇಂದ್ರ ಶಾಪ ಕ್‌ಟ್ಟ್‌ನಾನಗುಂಡ್‌, ಆ 
ಇಂದ್ರನ ಪುನಹ ಬೋಡ್‌ನ ಕಾಲತ್‌ ಕಾವೇರಿ ಮಹದೇವಿನಗುಂಡ್‌, ಶಾಪ ವಿಮೋಚನೆ 

ಆಕೂಂದ್‌ ಅಪ್ಪಣೆ ತಂದಾನಗುಂಡ್‌ ನೀ ಬಪ್ಪ ಬಟ್ಟೆನ ಇದುವರೆಕು ಕಾತಂಡಿಂಜದಾಚಿ. 
ಇಂದ್‌ ನಿನ್ನ ಕಂಡಾನಗುಂಡ್‌ ನಾನೇ ಭಾಗ್ಯವಂತೆ! ಇಂದ್ರಂಡ ಶಾಪ ಪರಿಹಾರ ಮಾಡಿತ್‌ 
ಎನ್ನ ಉದ್ದಾರ ಮಾಡ್‌೦ದ್‌ ಬೋಡುವಿ? 


ಕನಕೆ - (ಕಾವೇರಿನ ನೋಟ್ಕಂಡ್‌) ಪಾಠ್ವತಿಯೆ, ಸರಸ್ವತಿಯೆ, ಲಕ್ಷ್ಮಿಯೆ, ಅಗಸ್ತ್ಯ 
ಪತ್ನಿಯೆ, ಪಾಪ ನಾಶಿನಿಯೆ, ಭಕ್ತ ಪಾಲಿನಿಯೆ, ಆದಿ ಮಾಯೆಯೆ, ಶಕ್ತಿಯೆ ಲೋಪಾಮುದ್ರೆಯೆ, 
ಕಾವೇರಿಯೆ, ಎನ್ನ ಉದ್ದಾರ ಮಾಡ್‌? ಪ್ರಾಣಿಯಡ ಉಪಕಾರಕಾಯಿತ್‌ ತೀರ್ಥರೂಪಲ್‌ 
ಪೊರಡುವಕ್‌ ಆಶೆ ಬೆಚ್ಚಿತ್‌ ಬಹುಕಾಲ ತಪಸ್‌ ಮಾಡ್‌ನ ಇಂದ್ರಂಡ ಪೋಡಿಕಾಯಿತ್‌ ತಪಸ್‌ರ 
ಮದ್ಯಕಾಲತೆ ತೀರ್ಥರೂಪ್‌ಲ್‌ ಪೊರಟಾನಗುಂಡ್‌, ನೇಡ ಜೊತೆಲ್‌ ಸಮುದ್ರಕ್‌ ಸೇರುವಂತ 
ಏಡ ಆತಶೆನ ನೆರವೇರಿಚಿತ್‌ ಕಾಪಾಡ್‌? 


ಕಾವೇರಿ - ಕನಕೆಯೆ, ಸುಜ್ಕೋತಿಯೆ, ನಿಂಗಡ ಸ್ತೋತ್ರಕ್‌ ದುಂಬ ಸಂತೋಷ ಪಟ್ಟೆ. 
1|ರಾಗಃ ಕಮಾಚ್‌|| 
(ಬಾರೆ ನೀರೆ ದಯತೋರೆ - ಎಂಬಂತೆ) 


ಪೋಡಿ ಬುಡಿ ಗುಣ ನೋಟಿ ಕಾಟುವಿ| ಕೂಡ ಬಾರಿ ಕಡಸೇರಿ ||ಪ|| 
ಮಾಡಜಗಕ್‌ಗುಣ। ನೋಡಿ ಪೊರಡಿರೊ ||ಅ|ಪ॥| ಡೆಂದುಯಿಲ್ಲಿ! 
ಮೂಂದಾಳ್‌ ಮೂರ್ತಿಯ]|| ನಿಂದ್‌ ಜಗಕ್‌ಲೊ| ನಂದ್‌ಲೊ ಮಾಡುವ 
11೧|| ಎಂಗಮೂಂದ್‌| ಪೊಂಗಳೊ ನಿಂದೊರ್‌|| ಚಿಂಗರತೀಜಾಗ| 
ಸಂಗಮಂದಾಡ್‌ಲ ||೨|| ಸೇರಿಯಿಲ್ಲಿ| ದಾರ್‌ ಕುಳಿಚಿನೊ| ಸೇರು ಶಿವಲೋಕ| 
ಬಾರಲನರ ಲೋಕ!||೩|| 


ಸುಜ್ಕೋತಿಯೆ, ನೀಕ್‌ ತಂದಂತ ಇಂದ್ರ ಶಾಪ ಪರಮೇಶ್ವರಂಡ ದಯತ್‌ 
ಇಂದೇಕ್‌ ಪರಿಹಾರ ಆಡ್‌? ಕನಕೆಯೂ ನೀನು ಕೂಡ ಏಡ ಕೂಡೆ ಬಪ್ಪಾಂಗ್‌ ದುಂಬ 
ಸಂತೋಷ. ಆಚೇಂಗಿ ತೀರ್ಥರೂಪ್‌ಲ್‌ ಪೊರಟಂತ ಎಂಗ ಮೂಂದಾಳು, ತ್ರಿಮೂರ್ತಿಯ 
ಉಳ್ಳಂತ ಈ ಭಾಗಂಡ ಕ್ಷೇತ್ರ ಮುಂಬಾಗತ್‌ ಒಂದಾಯಿ ಸೇರ್‌ನಾನಗುಂಡ್‌, ಇಲ್ಲಿ 
ಬಲ್ಕದಾನಂತ ಕಾವೇರಿ ತೀರ್ಥಫಲ ಇಂಜೆತ್‌, ತ್ರೀವೇಣಿ ಸಂಗಮಂದ್‌ ಪೆದ ಇರಡ್‌. 
ಕಾವೇರಿ ಕುಳಿಪಕ್‌೦ದ್‌ ಏದ್‌ ಭಕ್ತ ಬಪ್ಪೊ? ಅನ್ನತವು ಪ್ರಥಮ ಈ ಕ್ಷೇತ್ರಕ್‌ ಬಂದಿತ್‌ 
ತ್ರಿಮೂರ್ತಿಯಕ್‌ ನಮಸ್ಕಾರ ಮಾಡಿತ್‌ ಈ ತ್ರಿವೇಣಿ ಸಂಗಮತ್‌ ಕುಳಿಚಿತ್‌ ದೇಹಶುದ್ದಿ, 
ಆತ್ಮಶುದ್ದಿ, ಮನಶುದ್ದಿ ಮಾಡಿಯಂಡ್‌ ಮೂಲ ಕಾವೇರಿ ಕುಳಿಚಿತ್‌ ಮುಕ್ತಿ ಪಡೆಯಡ್‌, 
ಎಡಭಾಗ ನೋಟ್‌? ಈ ಕಾಡ್‌ಕ್‌ ಪಂಡ್‌ ತಕ್ಷಕ ಬಂದಿತ್‌, ಕಿರೀಟ, ಕರ್ಣಕುಂಡಲ, 

ಬೆಚ್ಚಂತ ಭಾಗ್ಯಸ್ತಳ. ಇದಂಗ್‌ ತಕ್ಷಕವನಂದ್‌ ಪೆದ ಇಂಜಿತ್‌, ಭಕ್ತಂಗ ಇಲ್ಲಿಕ್‌ 
ನಮಸ್ಕಾರ ಮಾಡಿತ್‌ ಇಷ್ಟಾರ್ಥ ಪಡೆಯಡ್‌. ಬಲಬಾಗ ನೋಟ್‌? ಎಚ್ಚಕ್‌ ಬಲ್ಕಕಾಡ್‌. 
ಎಚ್ಚಕ್‌ ಅಲಂಕಾರವಾಯಿತ್‌ ಕಾಂಬ. ಸೂರ್ಯ ಪ್ರಕಾಶ ಕೂಡ ಒಳ್‌ಕ್‌ ಬರತನ್ನನೆ! 
ಮರ ತಡ್‌ಪದ್‌ ಆಶ್ಚರ್ಯ? ನಲ್ಲದ್‌, ತೀರ್ಥಕ್ಷೇತ್ರತ್‌ ಪಿತ್ಸ್‌ ದೇವತೆಯಕ್‌ ಪಿಂಡ 
ಪ್ರಧಾನ ಮಾಡಂಡ್ಕದ್‌ ಧರ್ಮ ಆನಗುಂಡ್‌, ಪಿತ್ಸ್‌ದೇವತೆಯಡ ಸಂತೋಷಕಾಯಿತ್‌ 
ಇಂದ್‌ ಮಿಣ್ಣುಕ್‌ ಈ ಕಾಡ್‌ ಪ್ರೇತಾರಣ್ಮಂದ್‌ ಪೆದ ಇಂಜಿತ್‌, ಕಾವೇರಿ ಕುಳಿಪಕ್‌ 
ಬಪ್ಪಂತ ಭಕ್ತಂಗ, ಸಂಗಮ ತೀರ್ಥ ಕುಳಿಚಿತ್‌ ಅಯಿಂಡಯಿಂಡ ಪಿತ್ಸ್‌ವಕ್‌ 
ಪಿಂಡಪ್ರಧಾನ ಮಾಡಿತ್‌ ಪಿತ್ಸ್‌ವಳ ಪುಣ್ಮಲೋಕ ಸೇರುವನ್ನನೆ ಮಾಡಡ್‌. ಚಂದ್ರಾಂದಿ, 
ಬಾವು, ಏಕಾದಶಿ, ವೃತಿಪಾತ, ಚವುತಿ, ಶಿವರಾತ್ರಿ, ಯುಗಾದಿ ಇದೆಲ್ಲ ಈ ಸಂಗಮ 
ಸ್ನಾನಕ್‌ ಪುಣ್ಮದಿನವಾಯಿತಿರಡ್‌. ತೊಲೆಯಾರ್‌ ಒರ್‌ತಿಂಗ, ತಪ್ಪತೆ ಸಂಗಮಸ್ನಾನ 
ಮಾಡುವಯಿಂಗ್‌ ಶಿವಲೋಕಕ್‌ಟ್ಟಡ್‌. ಏಳಿ ತ್ರಿಮೂರ್ತಿಯಕ್‌ ಇಲ್ಲಿಂಜಿ ನಮಸ್ಕಾರ 
ಮಾಡಿತ್‌ ಮಿಣ್ನಕ್‌ ಪೊರಟ್‌ ಪೋಕ. (ನಮಸ್ಕಾರ ಮಾಡಿತ್‌ ಪೋಪ) 


೨೫ೇ ಸೀನ್‌ 
ಕ್ರೋಢ ದೇಶತ್‌ ರಾಜಂಡ ಅರಮನೆ 


ರಾಜ - (ದೇವಶರ್ನ ರಾಜ, ಬುದ್ದಂಡಿಂಜಲ್ಲಿ ಬೆರಿಯ ಎದ್ದಿತ್‌) ಆರಲ್ಲಿ? ಬೆರಿಯ 


ದೂತ - ಮಹಾಸ್ವಾಮಿ ಬಂದೆ. ಎನ್ನಪ್ಪಣೆ? 

ರಾಜ - ಬೆರಿಯ ಪೋಯಿತ್‌ ಮಂತ್ರಿನ ಕಾಕಿಯ ಬಾ. 

ದೂತ - ಅಪ್ಪಣೆ. (ಮಂತ್ರಿಕ್‌ ಎಣ್ಣುವ) 

ಮಂತ್ರಿ - ಮಹರಾಜನೆ ನೀಕ್‌ ನಲ್ಲದಾಡ್‌. ಇದೆನ್ನ್‌! ಈ ಕೋಳಿ ಕೂತ್‌ ನೇರ್‌ಕ್‌ 
ಅಪ್ಪಣೆ ಆನದ್‌. ಶತ್ರು ರಾಜಂಗಡ ಪೋಡಿ ಎನ್ನೇಂಗಿ ಉಂಡ ಬೆರಿಯ ಅಪ್ಪಣೆ ಆಡ್‌. 

ರಾಜ - ಮಂತ್ರಿಯೆ ನಿನ್ನಂತ ಬುದ್ಧಿಶಾಲಿ ಇಪ್ಪಕ್ಕ ಅನ್ನತ ಭಯಕ್‌ ಆಸ್ಪದ ಇಲ್ಲೆ. 
ಆಚೇಂಗಿ ಒರ್‌ ಕೆನಚಿ ಕಂಡ ಆಶ್ಚರ್ಯತ್‌ನ ಎನ್ನೆಣ್ಣಡ್‌? 


ತಾಗ: ಬೆಹಗ್‌|| 
(ಮೋಡಿ ಜೆಸೆ ವ್ಯಾಲರಾ - ಎಂಬಂತೆ) 


ಕೇಳ್‌ ಏಡ ಮಂತ್ರಿಯೆ| ಬಾಳ್‌ನಿ ತಂತ್ರಿ ||ಪ೧ ಕೋಳಿಕೂತ್‌ಕ್‌ ಕಂಡೆ| 
ಮೇಲಾನಕೆನಚಿಯೊ ||ಅ|ಷ॥ ಡಿಲ್ಲಿಕ್ಕ್‌ ಬಂದೆನ್ನ ನಿಲ್ದ್‌೦ದ್‌ ಲೆಣ್ಣ್‌ಚಿ ||೧| 
ದೇಶತ್‌ ರಾಜನೆ| ಡಾಶೇಲ್‌ ಕೇಟಾಂದ್‌॥ ಭಾಷೆಯೊ ತ್‌ಪಕ್ಕ್‌!| ಸಾಸತ್ತ್‌ 

 ಬಪ್ಪಿಂದ್‌ ||೨|| ನಲ್ಲೋರ್‌ ಪಟ್ಟಣ। ಉಳ್ಳ ವಲಂಬುರಿ|| ಡೆಲ್ಲೀಯೊ ಕಾತಿತ್‌| 
ಡೆಲ್ಲಾರು ನಿಲ್ಲಿಂದ್‌ ||೩|| ಕಂಡ್‌ ಕೊದ್‌ಚಿತ್‌| ಮಂಡೆ ಬರಜೀತ್‌|| ಪಂಡೇತ 
ವರ ನಾನ್‌| ಕೊಂಡಾಡಿ ತಪ್ಪಂದ್‌1|೪|| 


ಮಂತ್ರಿಯೆ ಏಡ ಕೆನಚತ್‌ ಒರ್‌ ಮಹದೇವಿ ಬಂದಿತ್‌, ರಾಜ ಮೋಸಪೋತೆ, 
ಪಾರ್ವತಿಯಾನಂತ ನಾನ್‌, ಪಂಡ್‌ ನ್‌ಡ ಅಪ್ಪಂಡ ತಪಸ್‌ಕ್‌ ಮೆಚ್ಚಿತ್‌ ಕೊಡ್‌ತಂತ ಭಾಷೆ 
ಪ್ರಕಾರ ವರ ತಪ್ಪಕಾಯಿತ್‌ ತೀರ್ಥರೂಪ್‌ಲ್‌ ವಲಂಬುರಿಕ್‌ ನಾಳೆ ಬಪ್ಪಿ? ಈ ದೇಶತ್‌ 
ದುಂಬ್‌ನಂತ ವಂಶಕಾರರು, ನೀನು ಕೂಡ ಅಲ್ಲಿ ಕಾತಂಡಿರಿಂದ್‌ ಎಣ್ಣಿಚಿ. ಆಶ್ಚರ್ಯತ್‌, 
ವರಕ್‌ ನೆಟ್ಟಿತ್‌ ಎದ್ದದಾಚಿ, ಏಡಪ್ಪ ಚಂದ್ರವರ್ಮ ರಾಜ, ನಾಕ್‌ ಪಟ್ಟ ತಪ್ಪಕ್ಕ ಇದೇ ತಕ್ಕ್‌ 
ನಾಕೆಣ್ಣ್‌ನದ್‌ ನೀಕೂ ಅರಿಯು. ಅದೇ ಪಾರ್ವತಿದೇವಿ ಇಕ್ಕ ಬಪ್ಪದೊ? ಅದಲ್ಲ ಈ ಕೆನಚಿ 
ಪೊಟ್ಟೊ! ಎನ್ನಣ್ಣುವಿಯ? 

ಮಂತ್ರಿ - ರಾಜ, ಇನ್ನತ ಕೆನಚ್‌ ಕಾರಣತ್‌ರ ಮೇಲೆ ಬಪ್ಪದೆ ಹೊರ್ತು ಅನ್ಯಥಾ 
ಪೊಟ್ಟಾಪದಲ್ಲ? ನೇಡ ಅಪ್ಪ ಎಣ್ಣ್‌ನಾಂಗ್‌ ಸರಿಯಾಯಿತ್‌, ಸ್ವಪ್ನಕಂಡದ್‌ ನೋಟ್‌ಚೆಂಗಿ, 
ಮಹದೇವಿ ನಾಳೆ ಬಪ್ಪದ್‌ ನೇರ್‌! ಈ ವಿಷಯತ್‌ ಇಇಣ್ಲಿ ಉದಾಸೀನ ಮಾಡುವಕಯ್ಯ. 
ದೇಶಕಾರ ತೇರ ವಲಂಬುರಿಕ್‌ ನಾಳೆ ಬಪ್ಪನ್ನನೆ ಇಂದೇ ಹುಕುಂ'ಮಾಡಿತ್‌ ಎಂಗ ಕಾತಂಡಿಪ್ಪದ್‌ 
ನಲ್ಲದ್‌. 


ದೂತ - ಮಹಾಸ್ವಾಮಿ ದೇಶಕಾರ ನಾಲಂಜಾಳ್‌ ಬಂದಿತ್‌ ಕಾತಂಡ್‌ ಉಂಡ್‌. 
ರಾಜ - ನಲ್ಲದ್‌ ಅವು ಬರಡ್‌. 
ದೇಶಕಾರ - (ಮಾದಪ್ಪ, ಕುಟ್ಟಪ್ಪ, ನಂಜಪ್ಪ, ಬೋಪಣ್ಣ) ಮಹರಾಜನೆ ಅಡ್ಡ 

ಬುದ್ದತ್‌. 
ವಃ 


ರಾಜ - ಓಹೋ! ಇದೆನ್ನ್‌, ತಕ್ಕ ತವುಂದಾರಿಯಳೆ ಬಂದಿರ? ನಿಂಗಕ್‌ ನಲ್ಲದಾಡ್‌, 
ಎನ್ನ್‌, ನೇರತೆ ಬಂದ ಕಾರಣ? 


ದೇಶಕಾರ - ಮಹರಾಜಂಡ ಪಕ್ಕ ವಿಶೇಷ ಇಲ್ಲತೆ ಬಪ್ಪಕಾಗ. ಆಚೇಂಗಿ 
ಬಲ್ಕದಾನ ವಿಶೇಷ ಇಂಜಾನಗುಂಡ್‌ ಆತುರವಾಯಿತ್‌ ಬಂದದಾಚಿ. ದಯಬೆಚ್ಚಿತ್‌ 
ಕೇಕಂಡು. 


1|ರಾಗಃ ಕಲ್ಮಾಣಿ॥| 
(ನಾರಾಯಣ ಎನ್ನಿರೊ - ಎಂಬಂತೆ) 


ಬೋಡೂವ ಯೆಂಗರಾಜ| ಮಾಡ್‌ಲೊ ದಯಕಾಟ್‌ೇಲೊ ನೀನ್‌ ಬೋಜ 
[ಪ ನಡ ದೇಶತ್‌ ಬಲ್ಮದಾನ ನೋಡ್‌ ಬ್ರಹ್ಮಗಿರಿರ ನಡುಲ್‌।| 
ಮಾಡ್‌ಚಿ ಮಹಕೂಟ ನ್ಶಾಯ। ನೋಡ್‌ ಯಷಿಯೂ ಕಾವೇರಿಯು ||ಅ|ಪ|| 
ಚೋತ್‌ ಪೋಚಿಲ ಡೆಲ್ಲಿಯೊ| ಮಾಯಷಿ| ನೀತೀಲು ಸತ್ಮತ್‌ಲೂ।| ಆತಳತ್‌ 
ಕಾವೇರಿದೇವಿ ತೀರ್ಥಡಾಯಿತ್‌ ಪೊರಟ್‌ಪೋಚಿ। ನೀತಿನಲ್ಲ ಪಟ್ಟಮಾಡ। 
ಜಾತಿ ಪೋಪಕ್‌ ಯಷಿಯೊ ಮಾಡ್‌ಚಿ ||೧|| ಎಣ್ಣೂವ ತಕ್ಕ್‌ಯಿದ್‌ ರಾಜನೆ 
ಯಂಗ। ಕಣ್ಣ್‌ಕ್ಕ್‌ ಕಂಡದಿದ್‌|| ಎಣ್ಣಪಟ್ಟೊರ್‌ ನಲ್ಲಜಾಗಕ್‌ ಎನ್ನ್‌ 
ಮಾಡನ ಶಾಂತಿ ಪೂಜೆಕ್‌| ಕಣ್ಣ್‌ ಕಾಂಬ್‌ಲೆ ನಲ್ಲಪಟ್ಟರ| ನಿನ್ನ ಡಪ್ಪಣೆ 
ಎನ್ನ್‌ ಇದಂಗ್‌1|೨|| 


ಆದಿಮಾಯೆಯಾಯಿತೂ, ಬ್ರಹ್ಮಂಗೂ ಕವೇರ ಮುನಿಕೂ ದತ್ತ್‌ ಮೋವಳಾನಂತ, 
ಕಾವೇರ್ಮಮ್ಮೆಕೂ, ಅಗಸ್ತ್ಯ ಯಷಿಕೂ ಬಲ್ಕದಾನ ಪಂಚಾಯಿತಿಗೆ ಬುದ್ದಿತ್‌, ಎಂಗ ದೇಶಕಾರ 
ದಂಡ್‌ ಕಡೆಕೂ ಸರಿಯಾನ ಶಕ್ಕ್‌ಪರಂದಿತ್‌, ಅಲ್ಲಿಂಜಂತ ಪಟ್ಟಮಡ ಪೈಸಲ್‌ಕ್‌ ಬುಟ್ಟತ್‌. 
ಆ ಪಟ್ಟಮ ಪರಂದದೆಲ್ಲ ನ್ಮಾಯವೆ. ಆಚೇಂಗಿ, ಆ ಯಷಿಕ್‌ ಚೆಡಿಬಪ್ಪಂತ ಕಡ್‌ಪತ್‌ ತಕ್ಕ್‌ 
ಪೆರ್ತ್‌ ಎಣ್ಣಿಟಾನಗುಂಡ್‌, ಆ ಯಷಿ ಪಟ್ಟಡ ಜಾತಿ ನಿಂಗಕ್‌ ಇಲ್ಲತಾಯಿ ಪೋಡ್‌೦ದೂ, 
ಪಿಣ್ಣು ಎನ್ನೆಲ್ಲೊ ಶಾಪ ಅಕ್ಕೆನ್ನೆ ಇಟ್ಟತ್‌. ಪಿಣ್ಣ್‌, ಕಾವೇರೃಮ್ಮೆ ಎನ್ನೊ ದಯಕಾಟ್‌ಚಿ. 
ಜಾತಿ ಮಾತ್ರ ಪೋನದ್‌ ನೇರ್‌? ಅದಂಗ್‌ ಪರಿಹಾರಕ್‌ಟ್ಟ್‌ಲೆ. ಇಪ್ಪರ ಆ ಪಟ್ಟಮರೆಲ್ಲ, 
ಅಮ್ಮಂಗಂದ್‌, ಪುದಿಯೊರ್‌ ಜಾತಿ ಮಾಡ್ಕಂಡ್‌, ತಕ್ಕ್‌ ಬಾಕೆಲ್ಲ ಎಂಗಡದೇ ಪರಂದಂಡ್‌, 
ಎನ್ನೆನ್ನೊ ಬಂಡಾಟತುಂಡ್‌. ಕಾವೇರ್ಮಮ್ಮೆ, ಅಲ್ಲಿಂಜಿ ತೀರ್ಥ ಆಯಿತ್‌ ಪೊರಟ್‌ 
ಪೋಚಿ. ಅವ ಪುಟ್ಟ್‌ನ ಜಾಗಕ್‌ ಮೂಲಕಾವೇರಿ ತೀರ್ಥಂದೂ, ಇದಂಗ್‌ ಸರಿಯಾನ 

ತೀರ್ಥ ಬೋರೆ ಇಲ್ಲೇಂದೂ, ಆ ತೀರ್ಥ ಕುಳಿಚಯಿಂಡ ಸರ್ವಪಾಪ ನಾಶವಾಯಿತ್‌ 
ಮುಕ್ತಿಕ್‌ಟ್ಟುವಾಂದೂ, ಎನ್ನೆನ್ನೊ ಬಲ್ಕದಾನ ವರ ಯಷಿ ಕೊಡ್‌ತಿತ್‌ ಅಲ್ಲಿಯೆ 
ಶಿವಲಿಂಗ ಪ್ರತಿಷ್ಟೆ ಕೂಡ ಮಾಡಿತ್‌, ಯಷಿ ಪೊರಟ್‌ಪೋಚಿ. ಆ ಪುಣ್ಮಸ್ತಳತ್‌ 
ಶಾಶ್ವತವಾಯಿತ್‌ ಪೂಜೆ ಮಾಡ್‌ಚೇಂಗಿ, ಈ ದೇಶಕ್ಕೂ ರಾಜಂಗೂ, ಪ್ರಜೆಯಕೂ, 
ಸರ್ವಜೀವರಾಶಿಯಕೂ, ಬಹುಪುಣ್ಕ ಉಂಡ್‌೦ದ್‌ ಲರಿಂಜಾನಗುಂಡ್‌ ನಲ್ಲೊರ್‌ 
ನಂಬ್‌ಡಿಯಪ್ಪನ ಪೂಜೆಕ್‌ ಮಾಡತೆ ಕಯ್ಕ! ಅಲ್ಲಿಂಜಯಿಂಡ ಜಾತಿಕ್‌ 
ದೋಷಬಂದಾನಗುಂಡ್‌, ಬೋರೆದಾರೂ ಇಲ್ಲೆ. ಇಕ್ಕಕ್‌, ಕೇಶ್ವಯ್ಮಂದ್‌ ಪೆದ 
ಇಂಜತಲ್ಲ! ಅವಂಗ್‌, ಕೇಚಮ್ಮಂದ್‌ ಪೆದಬಾತ್‌, ಅವನ ಪೂಜೆಕ್‌ ಮೊಕರೂರು 
ಮಾಡಿತ್‌ ಬಂದದಾಚಿ. ಹೆಚ್ಚಿಗೆ ದಿನ ಅವ ಮಾಡುವದ್‌ ತಪ್ಪ್ಸ್‌. ಆನಗುಂಡ್‌ 
ದಯಬೆಚ್ಚಿತ್‌ ರಾಜನೇ ಒಬ್ಬನ ಮೊಕರೂರು ಮಾಡಂಡೂಂದ್‌ ಅರಿಕೆ ಮಾಡುವ? 


ರಾಜ - ಆಹ!' ಮಹದೇವಿನೊ, ಯಷಿನೊ, ಕಣ್ಣ್‌ಕ್‌ ಕಂಡಂತ ನಿಂಗಳೇ 
ಭಾಗ್ಯವಂತಂಗ. ನಲ್ಲದ್‌, ಎಂಗೆಲ್ಲರು ಕಾವೇರ್ಯಮ್ಮೆನ ನಾಳೆ ವಲಂಬುರಿಲ್‌ ಕಾಂಗಲು? 
ಆಚೇಂಗಿ, ಪಾರ್ವತಿಯಾಯಿತೂ, ಲಕ್ಷ್ಮಿಯಾಯಿತೂ, ಸರಸ್ವತಿಯಾಯಿತೂ, ಆದಿ 
ಮಾಯೆಯಾಯಿತೂ, ಉಳ್ಳಂತ ಕಾವೇರ್ಶಮ್ಮೆ ಎಂಗಡ ದೇಶತ್‌ ಪವಿತ್ರವಾನಂತ ತೀರ್ಥ 
ಅವತಾರ ಎಡ್‌ತಾನಗುಂಡ್‌, ಆ ಮಹದೇವಿಯೆ ಎಂಗಡ ಕುಲದೇವತೆಯಾಚಿ. ಎಂಗಡ 
ದೇಶವೆ ಭಾಗ್ಕಕ್‌ ಕಾರಣಾಚಿ. ಅನ್ನತ ಮಹದೇವಿರ ದಯಕಾಯಿತ್‌ ಎಂಗ ದೇಶಕಾರ 
ಭಕ್ತಿಲ್‌ ನಡಕಂಡ್ಕದ್‌ ಧರ್ಮ. ಆನಗುಂಡ್‌, ದೇವಿ ಪುಟ್ಟ್‌ನಂತ ಮಹಪುಣ್ಮಸ್ತಳಕ್‌, 
ಶಾಶ್ವಿತವಾನಂತ ಪೂಜೆ ಪುರಸ್ಕಾರಕ್ಕೂ ಧರ್ಮ ಕಾರ್ಯಕೂ, ಎನ್ನ್‌ಮಾಡನ? ದಾರ್‌ 


` ನಡತಂಡು? 


ದೇಶಕಾರ - ಸ್ವಾಮಿ, ಸರಕಾರ ನಡತಂಡು? ಎನ್ನಂಗ್‌ೇ೦ದ್‌ ಎಣ್ಣ್‌ ಚೇಂಗಿ 
ಊರ್‌, ನಾಡ್‌, ದೇಶ ಒಂದಾಯಿ ಕೂಡಿತ್‌ ನಡತುವದ್‌ ಕಷ್ಟ. ರಾಜಂಗ್‌ ಅಡಂಗಿತ್‌ 
ದೇಶವುಂಡ್‌. ಅನ್ನತರಾಜನೆ ಸರಕಾರ, ಈ ಕಾರ್ಕಂದೆಣ್ಣ್‌ಚೇಂಗಿ ಸರ್ವಜನರೂ 
ಬೊತ್ತಂಡು? ಅನ್ನತ ಸರಕಾರ ವಹಿಸಿಯಂಡ್‌ ಚಾಯೋಡೆ ನಡತುವಾನಗುಂಡ್‌, 
ರಾಜಂಗೂ, ಪ್ರಜೆಯಕ್ಕೂ, ದೇಶಕ್ಕೂ, ಮಹದೇವಿ ನಲ್ಲದ್‌ ಮಾಡು. ಈ ದೇಶತ್‌ 
ಸರ್ವಜನವು ಒರಾಂಡೆಕೊಮ್ಮ ಕಪ್ಪಂದೆಣ್ಣುವ ಕಾಣಿಕೆ (ಉಲುಪೆ) ಮೂಲಸ್ತಾನಕ್‌ 
ಒಪ್ಪ್‌ಚಿತ್‌ ಮಹದೇವಿಡ ಪ್ರಸಾದ ಎಡ್‌ಪನ್ನನೆ. ರಾಜಾಜ್ಞೆ ಆಪದ್‌ ನಲ್ಲದ್‌೦ದ್‌ 
ಎಂಗ ಅರಿಕೆ ಮಾಡುವ. ಸದ್ಮಕ್‌, ಪೂಜೆಕ್‌ ನಲ್ಲೊರ್‌ ಪಟ್ಟನ ಅಯಕಂಡೂಂದ್‌ 
| ಬೋಡ್ಕವ? 

ರಾಜ - ದೇಶಕಾರರೆ, ನಿಂಗಡ ತಕ್ಕ್‌ ಸತ್ಯ (ಮಂತ್ರಿನ ನೋಟಿತ್‌) ಮಂತ್ರಿಯೆ 
ದೇಶಕಾರಡ ತಕ್ಕ್‌ ನೇರ್‌? ದೇಶತ್‌ ಸರ್ವಪ್ರಚೆಯಳು ಕುಲದೇವತೆನ ನಂಬಿತ್‌ 
ಒರಾಂಡೆಕೊಮ್ಮ ಧರ್ಮಕಾರ್ಯಕೂ ಪೂಜೆ ಪುನಸ್ಕಾರಕೂ ಕಪ್ಪ ತಪ್ಪನ್ನನೆ ರಾಜಾಜ್ಞೆ ಮಾಡಿತ್‌, 
ಎಂಗಡ ಅರಮನೆಂಜಿ ಎಲ್ಲಾ ಕಾರ್ಯ ನಡತಿಬಪ್ಪಕ್‌ ಶಾಸನ ಏದಿಬೆಯಿ? ಇಕ್ಕ ಪೂಜೆಕ್‌ 
ತೊಂದರೆ ಆನಾನಗುಂಡ್‌, ಎಂಗಡ ಅರಮನೆ ತಿರಿಕೆ ಶಾಂತಿಕಾರಂಡ ಮೋಂವ ಸಗೀರತಾಯ 
ಯೋಗ್ಕನಾಯಿತುಳ್ಳಾನಗುಂಡ್‌, ಅಂವ ಪೋಯಿತ್‌ ಸದ್ಮಕ್‌ ಪೂಜೆ ಮಾಡ್ಕಂಡ್‌ ಇರಡ್‌. 

ಮಂತ್ರಿ - ಅಪ್ಪಣೆ (ರಾಜಾಜ್ಞೆ ನಡತುವ) 

ರಾಜ - ಮಂತ್ರಿಯೆ, ಈ ದೇಶಕಾರಡತಕ್ಕೂ, ಏಡ ಕೆನಚೂ, ಏಡ ಅಪ್ಪಂಡತಕ್ಕೂ, 
ಇದೆಲ್ಲ ನೇರಾಚಿ. ಆನಗುಂಡ್‌ ಕಾವೇರೃಮ್ಮೆ ನಾಳೆ ಬಪ್ಪದ್‌ ನೇರ್‌? ಇದಂಗಾಯಿತ್‌, 
ಮಹದೇವ ಕಣ್ಣ್‌ ದುಂಬ ನೋಟಿತ್‌, ಬಾಯಿದುಂಬ ತಕ್ಕ್‌ಪರಂದಿತ್‌, ಬೋಂಡ್ಕದಾನ ವರ 
ಕೇಪಂಗಾಯಿತ್‌, ಎಂಗಡ ಕ್ಷತ್ರಿಯ ವಂಶವಾನಂತ ಈ ದೇಶತ್‌ ಸರ್ವಜನರು ಮಕ್ಕಮರಿ, 
ಕುಣಸ್ಸಿ ಕುಟ್ಟಿ, ಅಜ್ಜನಜ್ಜಿ ಮೊದಲ್‌ಗೊಂಡ್‌ ನಾಳೆ ವಲಂಬುರಿಕ್‌ ಬರಂಡೂಂದ್‌ ಮಾಡ್‌ನಂತ 
ಏಡ ರಾಜಾಜ್ಞೆ ಪಂಡ್‌ಪ್ರಕಾರ ಪದಿನೆಟ್ಟ್‌ಕೊಂಬ್‌ ಊದಿಚಿತ್‌, ತಂಬಟೆ ಬಡಿಕಡ್‌. 


ಮಂತ್ರಿ - ಮಹರಾಜನೆ, ಅಪ್ಪಣೆ (ದೇಶಕಾರಕ್‌ ಅರಿಚರುವ) (ಎಲ್ಲರೂ 
ಪೋಪ) 


ತಂಡ 1 


೩ನೇ ಸೀನ್‌ 
ಹರಿಶ್ಚಂದ್ರ ಕ್ಷೇತ್ರ 
(ಕಾವೇರಿಯೂ ಕನಕೆಯೂ ಪೊಳೆಯಾಯಿ ಬಂದಿತ್‌) $ 
ಕಾವೇರಿ - (ಕನಕೆನ ನೋಟತ್‌) ಕನಕೆ ಈ ಕ್ಷೇತ್ರ ಗೊತ್ತಾಚ 
1|ರಾಗಃ ಖರಹರ ಪ್ರಿಯ|| 


(ಚಿನ್ನದಾನರ ಸಾಮಿ - ಎಂಬಂತೆ) 

ಕಂಡಿಯ ದೇವಿ| ಕನಕೆ ||ಪ|| ಉಂಡ್‌ ಅದ ಯಜ್ಞಕುಂಡ| ಪಂಡ್‌ ಹರಿಶ್ಚಂದ್ರ 
ಕೆಜ್ಜ ||ಅ|ಪ|| ಇಂದ್‌ ಎಂಗ ಬಂದ್‌ ಇಲ್ಲಿ| ನಿಂದೋರ್‌ ಮೊಳಿಕ್‌ ಕೇಳ್‌|| 
ನಂದಾನೊರ್‌ ತೀರ್ಥಾಯಿತ್‌| ಡೆಂದು ಜನಕ್‌ ಗುಣಕ್‌ಯಿರಡ್‌।|೧|| 
ನಲ್ಲನಾಳರಿಂಜೆ ಬಂದ್‌| ಡಿಲ್ಲಿನೋಟ್‌ ಕುಳಿಪಯಿಂಡ|| ಡೆಲ್ಲಪಾಪಡಕ್ಕ 
ಪೋಯ] ಡಿಲ್ಲಿಂಜೆ ಸುಗತ್‌ ಪೋಡ್‌||೨|| 
ಕನಕೆ, ಎಂಗ ಬಟ್ಟೆಲ್‌ ಸಪ್ತಕೋಟೀಶ್ಚರನ ನೋಟಿತ್‌ ಇಲ್ಲಿಕ್‌ ಬಂದದಾಚಿ. ಈ 
ಸ್ಥಳತ್‌ ಪಂಡ್‌ ಹರಿಶ್ಚಂದ್ರ ಯಜ್ಞ ಮಾಡ್‌ನ ಸ್ತಳ ನೋಟ್‌ ಕಾಂಬ? ಎಂಗ ಇಲ್ಲಿಕ್‌ 
ಬಂದಾನಗುಂಡ್‌ ಇಲ್ಲಿ ಕಾವೇರಿ ತೀರ್ಥಕುಳಿಪಕ್‌ ನಲ್ಲದಿನ ಅರಿಂಜಿತ್‌ ದಾರ್‌ ಕುಳಿಪೊ? 
ಅನ್ನತ ಭಕ್ತಂಗಡ ಮನಸಾಭೀಷ್ಟ ನೆರವೇರಿತ್‌ ಪಾಪ ಕಳಂದಂಡ್‌ ಪುಣ್ಮಲೋಕ ಸೇರಡ್‌. 
ಏಳ್‌ ಮಿಣ್ಗುಕ್‌ ಪೋಕ (ಎಂದ್‌ ಪೊರಡುವ) 


* ತ ತ 
೪ನೇ ಸೀನ್‌ 
ವಲಂಬುರಿ 
(ಕ್ರೋಢದೇಶತ್‌ ರಾಜನಾನಂತ, ದೇವಶರ್ಮ ದೊರೆಯೂ, 
ವಂಶಕಾರರಾನಂತ, ದೇಶತ್‌ ಸರ್ವಜನವೂ ಭಕ್ತಿಲ್‌ ನಿಂದಿತಿಪ್ಪ) 


ಕಾವೇರಿ - (ದೂರತಿಂಜಿ ಕಂಡಿತ್‌ ಸಂತೋಷಪಟ್ಟಂಡ್‌ ಕನಕೆರ ಕೂಡೆ ಎಣ್ಣುವ) 
ಕನಕೆ, ಅಲ್ಲಿ ನೋಟ್‌? ನಾನ್‌ ಪಾರ್ವತಿ ಅವತಾರತ್‌ ವರ ಕೊಡ್‌ತವು 
ವಂಶಾಭಿವೃದ್ಧಿಯಾಯಿತ್‌ ನಿಂದಂತ ಭಾಗ್ಯ ನೋಟ್‌? ಈ ಜನತ್‌ರ ಚಾಯಿಚಂದಕೂ ಈ 
ವಲಂಬುರಿ ಪಟ್ಟಣತ್‌ರ ಅಲಂಕಾರಕ್ಕೂ, ಎನ್ನೆಣ್ಣಡ್‌? 
1[ರಾಗ: ಶಂಕರಾಭರಣ| 
(ಮಾನಿನಿ ಏನು ಮಾಡಲಿ - ಎಂಬಂತೆ) . 


ಸೋಜಿಗನೋಟ್‌ ಕನಕೆಯೆ ||ಪ|| ಬೋಜತ್‌ ಎಲಂಗುವಾನ| ಈ ಜಾಗತ್‌ 
ವಲಂಬುರಿಯೋ।|ಅ|ಪ|| ಬಲಬಾಗತ್‌ ಪಟ್ಟಣವೊ| ಪಲತರತ್‌ 
ಕಾಂಬಕೇಳ್‌|| ಎಳೆ ಮಕ್ಕಡ ಕಳಿತೆಳಿಯು। ಕುಲಚಲವು ಬಲುಚಾಯಿಲ್‌।| 
ನೆಲತ್‌ಲ್‌ ಏವ ಬೂವ| ತಲಮೀಕರತವು!|೧|| ಚಂಗ್‌ನರ ಕೊತ್ತಲ್ಲತೆ| 
ಕೆಂಗುದರೆ ಚೋಪಾಯಿತ್‌।| ಪೊಂಗಳೊ ಎಲಂಗುವಳ| ಬಂಗಾರತು 

ಚಿಂಗಾರತೂ।| ಪೊಂಗುರಿ ನೆತ್ತಿಕ್‌ಟ್ಟ್ಜ್‌| ಬಾಂಗೀತ್‌ ನಂದದ್‌1|೨|| 
ಪೊಣ್ಣ್‌ಕೊತ್ತ ಆಣಾಳ್‌ನ| ಕಣ್ಣ್‌ಲೊಮ್ಮ ನೋಚಟ್‌ನೀನ್‌|| ಮೊಣ್ಣೆಕಾಲ್‌ 
ಕಣ್ಣ್‌ ಮೂಡ್‌ ಬಣ್ಣ ಉದ್ದಕೆನ್ನೆಣ್ಣಡ್‌॥| ಡಿನ್ನತಬೋಜಂಗಳೊ| ಎನ್ನ್‌೦ದ್‌ 
ಪುಟ್ಟ್‌ ಚಿ ||೩|| ಬೆಂಬರ ತೊಡಿಕತ್ತಿಯೊ| ಮುಂಬರತ್‌ ಪೀಚೆಕತ್ತಿ|| 
ಬಂಬಂಗಕ್‌ ತೋಕಲ್ಲತೆ| ಅಂಬ್‌ಬಿಲ್ಲ್‌ ಕೂಡಲುಂಡ್‌।| ನಂಬಿತ್‌ ಪಾರ್ವತಿಕ್‌। 
ದುಂಬಾ ಒಲಿಂಜವು ||೪॥| 


ಕನಕೆ, ಏಡ ಪಾರ್ವತಿ ಅವತಾರತ್‌ ಚಂದ್ರವರ್ಮರಾಜ ಭಕ್ತಿಲ್‌ ತಪಸ್‌ ಮಾಡ್‌ನಾನ 
ಕಂಡಿತ್‌ ವರ ಕೊಡ್‌ತದಾಚಿ. ಆ, ವರ ಪ್ರಸಾದತ್‌ ಚಂದ್ರವರ್ಮನಗುಂಡ್‌ ಈ ದೇಶವು, 
ಅಲ್ಲಿ ಕಾಂಬಂತ ಬಲ್ಕದಾನ ಸಂಸಾರ ಕೂಡ ಆಚೀಂದ್‌ ನಂಬ್‌. ಇವು ಮಹ ಶೂರಂಗಳಾಯಿತ್‌ 
ಜಬೋಂಡ್ಕದಾನ ಮಹಾ ಭಾಗೃತೂ ಉಂಡ್‌, ಮಿಣ್ಣಾಕ್‌ ಕಾವೇರಿ ಅವತಾರ ಎಡ್‌ತಲ್ಲಿ ನಿಂಗಕ್‌ 
ವರ ತಪ್ಪೀಂದ್‌ ಎಣ್ಣ್‌ನಂತ ತಕ್ಕ್‌ನ ನಂಬಿತ್‌ ಇಲ್ಲಿ ಕಾತಂಡ್‌ ಉಂಡ್‌. ಅಯಿಂಗ್‌ ವರದಾನ 
ಮಾಡಿತ್‌ ಈ ಸ್ಥಳತ್‌ ತೀರ್ಥಕ್‌ ಮಹತ್ವ ಉಂಟ್‌ ಮಾಡಿತ್‌ ಪೋಕನ. 


ಕನಕೆ - ಮಹದೇವಿಯೆ, ಅನ್ನನೆ ಆಡ್‌ 
ಕಾವೇರಿ - (ರಾಜನೊ, ಪ್ರಜೆಯಳೊ, ನೋಟಿಯಂಡ್‌, ನಿಧಾನತ್‌ ಬಪ್ಪ) 


ರಾಜ - (ಪೊಳೆರ ಮಿಣ್ಣ್ಲಲ್‌ ಸರ್ವ ದೇಶಕಾರ ನಿಂದಿತ್‌ ಕಯಿ ತೊತ್ತಂಡ್‌) ಶ್ರೀ 
ಕಾವೇರ್ಮಮ್ಮೆಡ ಪಾದಕ್‌ ಗೋವಿಂದ, ಗೋವಿಂದ. ಕನಕೆ ಸುಜ್ಕೋತಿ ಪಾದಕ್‌ ಗೋವಿಂದ. 
ಆದಿನಾರಾಯಣ ಪಾದಕ್‌ ಗೋವಿಂದ, ಮಹಾಲಕ್ಷ್ಮಿ ಪಾದಕ್‌ ಗೋವಿಂದ, ಸರಸ್ವತಿ ಪಾದಕ್‌ 
ಗೋವಿಂದ, ವಿಘ್ನೇಶ್ವರ ಪಾದಕ್‌ ಗೋವಿಂದ, ಸುಬ್ರಮಣ್ಯ ಪಾದಕ್‌ ಗೋವಿಂದ, ವಿಶ್ವನಾಥ 
ಪಾದಕ್‌ ಗೋವಿಂದ, ಭಾಗೀರಥಿ ಪಾದಕ್‌ ಗೋವಿಂದ, ಕಾವೇರಿ, ಕನಕೆ, ಸುಜ್ಕೋತಿ, 
ಪಾದಕ್‌ ಗೋವಿಂದ, ಗೋವಿಂದ. (ಎಲ್ಲರು ಅಡ್ಡಬುದ್ದಿತ್‌ ಎದ್ದ್‌ ನಿಂದಂಡ್‌) ಆದಿ 
ಮಾಯೆಯೆ, ಮಹೇಶ್ವರಿಯೆ. ಪಾರ್ವತಿಯೆ, ಗಂಗೆಯೆ, ಯಮುನೆಯೆ, ನರ್ಮದೆಯೆ, 
ಗೋದಾವರಿಯು, ತುಂಗಜ'ದ್ರೆಯೆ, ಲೋಪಾಮುದ್ರೆಯೆ, ಪಾಪನಾಶಿನಿಯೆ, 
ಲೋಕೋಪಕಾರಿಯೆ, ಸಮುದ್ರ ಗಾಮಿನಿಯೆ, ತೀರ್ಡ್‌ರೂಪಿಯೆ, ಆದಿಶಕ್ತಿಯೆ, 
ಮಹಕಾವೇರಿಯೆ, ಎಂಗಳ ಕಾಪಾಡ್‌, ಕಾಪಾಡ್‌. 

ಕಾವೇರಿ - (ದೇಶಕಾರ ತುದಿಪಾನ ಕೇಟಿತ್‌ ಕಾವೇರಿ ಚೆನ್ನನಿಂದಿತೂ ನಿಧಾನತೂ 
ಪೊರಟಾನಗುಂಡ್‌ ಪೊಳೆ ಅಗಲವಾಯಿತೂ, ನೀರ್‌ ಎಲ್ಲಾಡ ಬೋಳಿಕೆತ್ತನೆ ಆಯಿತ್‌, 
ಪೊಮ್ಮಕ್ಕಡ ಮಿಇ್ಲಿಕಿಂಜಂತ ನೆರಿ ಕೂಡ ಬಯ್ಕಕಾಚಿ. ಎಂದಿತೂ ಭಕ್ತಿಲ್‌ ನಿಂದಾನ ಕಂಡಿತ್‌, 
ಕಾವೇರಿ), ರಾಜನೆ, ನೇಡೊ ನೇಡ, ವಂಶಕಾರಡೊ, ಭಕ್ತಿಕ್‌ ಮೆಚ್ಚ್‌ನ. ನಿಂಗಕ್‌ ಎನ್ನಾಂಡು 
ಕೇಳಿ. ತಪ್ಪಿ ತಡುಮಾಡತಿ. 


ರಾಜ.- (ದೇಶಕಾರಕೂ ತಾಂಗೂ ಬೋಂಡ್ಕಂತ ವರಕೇಪ) 
||ರಾಗಃ ಸಾವೇರಿ|| 
(ಬೇಡಿಕೊಂಬೆನು ನಿನ್ನ ಪಾದ - ಎಂಬಂತೆ) 


ತಾರೊದೇವಿಯೆ ನೀನ್‌ ವರವೊ[|ಪ|| ಮರೆಯತೆಯೊ ನೀ ಗುಣವೊ॥|ಅ|ಪ|| 
ನೇರ ನೆಲಚಿ ಕೂಡ| ತಾರಿತುದಿಪೋಳ|| ಶೂರಂಗಕೀದೇಶ| ನೇರಾಯಿತಿಪ್ಪಕ್‌ 
॥[೧||ನಾಗಲೋಕಕ್‌ಡೊತ್ತ್‌| ಬೋಗ ಬಾಗಿಯಸೊತ್ತ್‌|| ಜಗವೊಡಿಕ್ಕನೆ ತಂದ್‌! 
ಸುಗತಾರೊಡೆಂಗಕ್‌||೨॥| ಮೂಲ ಕಾವೇರಿಯ ಕೇಳ್‌ ನಂಬಿತ್‌ ನಿನ್ನ || 
ಬೂಳೂವ ಆಶೆಯೊ।| ಮೇಲಾಯಿತಿಪ್ಪಕ್ಕ್‌!|೩|| 


ಮಹದೇವಿಯೆ, ನೇಡ, ವರದಾನತ್‌ ಕ್‌ಟ್ಟ್‌ನಂತ ಎಂಗಡ ಈ ಜನ್ಮಭೂಮಿ, 
ಸೂರ್ಮಚಂದ್ರ ಇಕ್ಕನೆಕ್ಕೆ ಎಂಗಡ ವಂಶ ಪಾರಂಪರ್ಮ ಇಪ್ಪನೆಕೆಯೂ, ದರಿದ್ರಾವಸ್ತೆ ಇಲ್ಲತೆ 
ಭಾಗ್ಯ ಬರ್‌ಕ್‌ತ್‌ಲ್‌ ಇಪ್ಪನ್ನೆನೆಯೂ, ಎಂಗಕ್‌ ನೀನ್‌ ಕುಲದೇವತೆಯಾಯಿತಿಂಜಂಡ್‌, 
ಎಕ್ಕಲೂ ನಿನ್ನ ತುಡಿಪಂತಗೇನ ಎಂಗಕ್‌ ತರಂಡೂಂದ್‌ ಬೋಡ್ಕವ? 


ಕಾವೇರಿ - ರಾಜನೆ! ಸರ್ವ ಪ್ರಜೆಯಳೆ ಕೇಳಿ. ನಿಂಗಡ ಆಶೆ ಪ್ರಕಾರ ಈ 
ಕ್ರೋಢದೇಶ ನಿಂಗಡ ಜನ್ಮಭೂಮಿಯಾಯಿತ್‌ ಇಲ್ಲಿಯೆ ಬದಿಕಿ. ಬಡತನಂದೆಣ್ಣುವದ್‌ 
ನಿಂಗಕ್‌ ಬರತೆ ಇರಡ್‌. ಕುಲದೇವತೇಂದ್‌ ಎನ್ನ ನಂಬ್‌ನಚ್ಚಕ್‌ ಕಾಲ ಸುಗತ್‌ 
ಬಾಳಿ, ದೇವಭಕ್ತರಾಯಿತೂ ಪರೋಪಕಾರಿಯಳಾಯಿತೂ ಸತ್ಮವಂತಂಗಳಾಯಿತೂ 
ಧರ್ಮಿಷ್ಟಂಗಳಾಯಿತೂ, ಮಕ್ಕ, ಮರ್‌ಮಕ್ಕ ಕ್‌ರ್‌ಮಕ್ಕಳಾಯಿತ್‌ ಶಾಶ್ವಿತ ಈ 
ದೇಶತ್‌ ಬದಿಕೀಂದ್‌ ವರತಂದೆ. ಈ ವಲಂಬುರಿಲ್‌ ಇಂದ್‌ ತೊಟ್ಟ್‌ ಈ ಕಾವೇರಿ 
ತೀರ್ಥ. ಮಹ ಘಫಲವಾಯಿತಿಂಜಿತ್‌, ತೊಲೆಯಾರ್‌ ಚಂಗ್ರಾಂದಿ ಕಯಿಂಜ ಪಿತ್ಕಾಂದ್‌, 
ಆರ್‌ ಭಕ್ತಿಲ್‌ ಬಂದಿತ್‌ ಎನ್ನ ನೆನತಿತ್‌ ಕುಳಿಪೊ, ಅನ್ನತಯಿಂಡ ಸರ್ವಪಾಪ ಪರಿಹಾರ 
ಆಡ್‌. ಮೂಂದ್‌ ದಿನ ತಪ್ಪತೆ ಕುಳಿಚವು ಮುಕ್ತಿ ಪಡೆಯಡ್‌. ದಂಡನೆ ಕಾವೇರಿಂದ್‌ 
ಭಕ್ತಂಗ ಅರಿಯಡ್‌ ಅಲ್ಲತೆ? ಎನ್ನ ನೋಟುವ ಆಶೆಲ್‌ ಈ ಪೊಮ್ಮಕ್ಕಳೆಲ್ಲ 

ಧೈರ್ಯತೂ ಭಕ್ತಿಲೂ ಬೋಳೆ ಕೆತ್ತನೆ ನೀರ್‌ ಬಂದ್‌ ಮಿಣ್ಣಕಿಪ್ಪ ಪೊಡೆಯನೆರಿ 
ಬಯ್ಕಕಾನದು ಕೂಡ ಮರಂದಾಂಗ್‌ ಪೆರ್ತ ಸಂತೋಷ ಪಡುವಿ. ಇದಂಗಾಯಿತ್‌ 
ಎನ್ನ ಪ್ರತ್ಯಕ್ಷ ಕಂಡಂತ ಗುರ್ತ್‌ಕಾಯಿತ್‌ ಪೊಮ್ಮಕ್ಕಕ್‌ ಇಂದ್‌ ಬಯ್ಕಕಾನಂತ 
ಪೊಡೆಯನೆರಿ ಬಯ್ಕಕೆನ್ನೆ ಇಂಜಂಡ್‌ ಬಲಬಾಗಕ್‌ ಮೊಲಕೆಟ್ಟ್‌ ಕೆಟ್ಮವಡ್‌. ಇನ್ನತ 
ಪುದಿಯ ಪೊರಪಾಡ್‌ ಲೋಕತ್‌ ಏದ್‌ ಪೊಣ್ಣ್‌ಜಾತಿಕೂ ಇಲ್ಲೇಂದ್‌ ನಂಬಿ. 
ಕೊದಿಚಿತ್‌ ಈ ವರ ತಂದದಾಚಿ. ಈಂಡಮೇಲೂ ವಲಂಬುರಿಂದ್‌ ಈ ಜಾಗಕ್‌ 
ಇಂಜಂತ ಪೆದ ಇಂದ್‌೦ಜಿ ಬಲಮುರಿಂದ್‌ ಪೆದ ಇರಡ್‌. ಗೊತ್ತಾಚ? ನಿಂಗಕ್‌ 
ಎಕ್ಕಲೂ ನಲ್ಲದಾಡ್‌. (ಕನಕೆನ ನೋಟಿತ್‌) ಕನಕೆ ಅಲ್ಲಿನೋಟ್‌. ಸಪ್ತ ಚುಷಿಯ 
ಪ್ರತಿಷ್ಟೆ ಮಾಡ್‌ನಂತ ವಿಶೇಷಪಟ್ಟೊರ್‌ ಲವಣೇಶ್ವರಂಗ್‌ ನಮಸ್ಕಾರ ಮಾಡಿತ್‌ 
ಪ್ರದಕ್ಷಿಣೆಯಾಯಿತ್‌ ಕಡಂದ್‌ಪೋಕ. ಇಲ್ಲಿಂಜಿ ಗುಹ್ಮ, ದುರ್ಗ, ಗಜಾಖ್ಯ, 
ಗೋಮುಖ, ಶ್ರೀಪಣಿ ಆಶ್ರಮ, ಅದ್‌ನೆಲ್ಲ ನೋಟ್ಮಂಡ್‌ ಬೆರಿಯ ಸಮುದ್ರಸೇರನ. 
(ಎಂದ್‌ ಪೊರಟ್‌ ಪೋಷ) 


ರಾಜ - ದೇಶಕಾರರೇ? ಕಾವೇರ್ಮಮ್ಮೆ ಎಣ್ಣ್‌ನ ತಕ್ಕೂ ವರ ಪ್ರಸಾದ ತಂದದೂ 
ಎಲ್ಲರೂ ಅರಿಂಜಿರಲ್ಲ! ಮಹದೇವಿಯೆ ಎಂಗಡ ಕುಲದೇವತೆಯಾನದ್‌ ಎಂಗಡ ಮಹಭಾಗ್ಯ. 
ಇಂದ್‌ ತೊಟ್ಟ್‌ ಎಂಗಡ ಮಣ್ಣ್‌ಮನೆ ಶುದ್ದ ಮುದ್ರಿಕೆಲ್‌ ಬೆಪ್ಪಂಗಾಯಿತ್‌ ಅಯಿಂಡಯಿಂಡ 
ಮನೆಮಾರ್‌ ಪೊಲಾಕೊ ಬಯಿಟ್‌ ಡಂಡ್‌ನೇರ ಒಡಿಕಿ ತಳಿಚಿ ಮಹದೇವರ ಪೆದತ್‌ ತೂಕ್‌ಲ್‌ 
ಜೊಳಿಚ ಬೆಚ್ಚಿತ್‌ ಕೈತೊಕ್ಕಂಡು. ಇದಂಗ್‌ ತಪ್ಪ್‌ನಯಿಂಗ್‌ ರಾಜದಂಡ ಉಂಡೇವುಂಡ್‌? 
ಈಂಡ ಮೇಲೂ, ಎಂಗಡ ಪೊಮ್ಮಕ್ಕಳೆಲ್ಲ! ಕಾವೇರ್ಮಮ್ಮೆನ ನೋಟುವಂತ ಆಶೆಲ್‌ 
ಬೋಳೆಕೆತ್ತನೆ ನೀರ್‌ ಬಂದಿತ್‌, ಪೊಡೆಯನೆರಿ ಬಯ್ಕಕಾನದು ಕೂಡ ಮರಂದಿತ್‌ ಧೈರ್ಯತೂ, 
ಭಕ್ತಿಲೂ, ಮಾನತೂ ಕೂಡ ನಿಂದತಲ್ಲ! ಇದ್‌ ಪೆರ್ತ್‌ ಸಂತೋಷ? ಇದ್‌ ಕಾವೇರ್ಯಮ್ಮನ 
ಪ್ರತ್ಯಕ್ಷ ಕಂಡಗುರ್ತ್‌ ಎಂಗಡ ವಂಶ ಉಳ್ಳಂದೂ ಇಪ್ಪಂಗಾಯಿತ್‌ ಇಂದ್‌ ಬಯ್ಯಕಾನಂತ 
ನೆರಿ, ಬಯ್ಯಕ್ಕನೆ ಇಪ್ಪನಕೆಯೂ. ಮೊಲಕೆಟ್ಟ್‌ ಕೆಟ್ಟುವಕೂ ಕೂಡ ಮಹದೇವಿ ಇಂದ್‌ ವರ 
ತಂದಾನ ದಾರು ಮರಪಕಾಗ. ಇಂದ್‌೦ಜೆ ಬಯ್ಮಕ್‌ನೆರಿಯೂ, ಮೊಲಕೆಟ್ಟ್‌ ಕೆಟ್ಕವದೂ, 
ವಲಂಪುರಿಂದ್‌ ಇಂಜಂತ ಪೆದ ಬಲಮುರಿಂದೂ ಶಾಶ್ವಿತ ಇರಡ್‌. ಇದಂಗೆಲ್ಲ ಈ 
ಕಾವೇರಿತೀರ್ಥವೇ ಸಾಕ್ಷಿ. k 

ದೇಶಕಾರ - ಮಹರಾಜನೆ, ಕಾವೇರ್ಮಮ್ಮಡ ಅಪ್ಪಣೆಕೂ ನೇಡ ಆಜ್ಞೆಕೂ 
ಎರೋಧವಾಯಿತ್‌ ನಡಪ್‌ಲೆ. ಇದ್‌ ಕಲ್ಲ್‌ಕಾವೇರಿ, ಪಿಲ್ಮ್‌ ಭೂಮಿ ಇಕ್ಕನೆಕ್ಕೆ 
ಶಾಶ್ಚಿತವಾಯಿತ್‌ ನಡಂದ್‌ಬರಡ್‌, ಈಂಡ ಮೇಲೂ ಕಾವೇರ್ಮಮ್ಮೆನ ಕಣ್ಣ್‌ಕ್‌ ಕಾಂಬಂತ 

ಯೋಗ ಪ್ರಭುವಾನ ನಿನ್ನಗುಂಡ್‌ ಎಂಗಕೆಲ್ಲ ಎತ್ತ್‌ನಾನಗುಂಡ್‌, ಇನ್ನತ ಮಹಭಾಗ್ಯ ಎಂಗಕ್‌ 
ತಂದಂತ ಶ್ರೀ ಕಾವೇರಮ್ಮೆ, ಆಯುರಾರೋಗ್ಯ, ಸುಖಸಂಪತ್‌ ತರಂಡೂಂದ್‌ ನೇಡ 
ಸರ್ವಪ್ರಜೆಯಳೂ ಭಕ್ತಿಲ್‌ ಬೋಡ್ಕವ. (ಎಲ್ಲರೂ ಭಕ್ತಿಲ್‌) ಶ್ರೀ ಕಾವೇರ್ಯಮ್ಮೆಡ ಪಾದಕ್‌ 
ಗೋವಿಂದ,ಗೋವಿಂದ (ಎಲ್ಲರೂ ಪೋಪ) 


೫ರ ೫ 


೫ನೇ ಸೀನ್‌ 
ಸಮುದ್ರ 


(ಕಾವೇರಿಯು ಕನಕೆಯ ಬಂದಿತ್‌) 


ಕಾವೇರಿ - ಕನಕೆ, ಎಂಗ ವಲಂಬುರಿಂಜಿ ಪೊರಟವು, ಯೋಗ್ಯಪಟ್ಟ ಅನೇಕ ಜಾಗತೂ, 
ಕ್ಷೇತ್ರತೂ, ತೀರ್ಥ ಮಹತ್ವ ಉಂಟ್‌ಮಾಡಿಯಂಡ್‌ ಬಾತಲ್ಲ! ಇದೇ ನೋಟ್‌ ಸಮುದ್ರ! 
ಬೆರಿಯ ತೊತ್ತವನ! (ಇಬ್ಬರೂ ಸಮುದ್ರ ರಾಜನೆ ನಮಸ್ಕಾರ ಎಣ್ಣುವ) 

ಸಮುದ್ರ ರಾಜ - (ಕಾತಂಡಿಂಜಿತ್‌, ಕನಕೆ, ಕಾವೇರಿ ನಮಸ್ಕಾರ ಮಾಡುವದು) 
ಕಾವೇರಿಯೆ, ಕನಿಕೆಯ ನಿಂಗಕ್‌ ನಲ್ಲದಾಡ್‌! 


1|ರಾಗಃ ಕೇದಾರ|| 
(ಕಾಂತವೀ ವಸಂತಮಾಸವು - ಎಂಬಂತೆ) 


ಬಂದಿಯ ಕಾವೇರಿ ಮಾದೇವಿ ಡೊಂದಾಯಿ ಕನಕೆಯು ||ಪ॥| ನಂದ್‌ ಜಗಕ್‌ 
ಮಾಡಿ ಪೊರಟ್‌| ಬಂದೆನ್ನ ನೀಡಿಂದ್‌ ಸೇರಿಯ ||ಅ|ಪ|| ದೇಶತ್‌ ಮಾ 
ಪ್ರಾಣಿಯಡ| ದೋಷನಾಶಕ್‌|| ಈಶೆಯೇ ನೀ ಭಾಷೆಕೊತ್ತಿತ್‌| ಸಾಸಪಟ್ಟಿಯ 
ಡಾಶೆತ್‌ತಿಯ |೧|] ಕೇಳಿನ್‌ಡರಿಂಜಿ ನಾನ್‌| ಕೇಳ್‌ ಕಾತೆನೊ|| 
ಕಾಲನೇರಕೊತ್ತ್‌ ಬಂದಿಯ| ಶೀಲತ್‌ ನೀ ಮೂಲತ್‌ ದೇವಿ||೨|| ಪತ್ತು 
ಎಟ್ಟ್‌ಕೋಟಿ ತೀರ್ಥ| ಸೊತ್ತ್‌ ಯೇಡದ್‌॥| ಸತ್ಯತ್‌ ನೀಬಾಳ್‌ ಇಲ್ಲಿ| ಉತ್ತಮಳೆ 
ಪುತ್ತಳಿಯ ನೀ||೩|| 


ಕಾವೇರಿಯೆ, ಕನಕೆಯೆ ನಿಂಗಿಬ್ಬರು ಲೋಕೋಪಕಾರಕಾಯಿತ್‌ 
ತೀರ್ಥರೂಪ್‌ಲ್‌ ಪೊರಟಿತ್‌ ಅನೇಕ ಜಾಗತ್‌ ತೀರ್ಥ ಮಹತ್ವ ಉಂಟ್‌ಮಾಡಿತ್‌ 
ಏಡಪಕ್ಕ ಬಂದಾಂಗ್‌ ದುಂಬ ಸಂತೋಷ ಪಡುವಿ. ಎಲೈಲ್ಲಿ ತೀರ್ಥ ಕಲ್ಪಿಚಿಟ್ಟಿರೋ, 
ಅನ್ನತ ಮಹಾತೀರ್ಥ ಪ್ರಾಣಿಯಡ ಇಹಪರಕ್‌ ನಲ್ಲದೆತ್ತಡ್‌. ಅನೇಕ ಕೋಟ್ಕಾನು 

ಕೋಟಿ ತೀರ್ಥ ಈ ಸಮುದ್ರ ಸೇರಿತ್‌ ಏಡ ದಯತ್‌ ನಲ್ಲೋಣೆ ಉಳ್ಳನ್ನನೆ ನಿಂಗಳು 
ಇರಿ. ನಿಂಗಿಬ್ಬರೂ ಸಮುದ್ರ ಸೇರ್‌ನಂತ ಈ ಪುಣ್ಮ ಸ್ಥಳ ಕಾವೇರಿ ಸಮುದ್ರ 
ಸಂಗಮಾಂದ್‌ ಪೆದ ಇಂಜಿತ್‌ ಇಲ್ಲಿ ಪರುವ ಕಾಲತ್‌ ಭಕ್ತಿಲ್‌ ಕುಳಿಪಯಿಂಗ್‌ ವೈಕುಂಠ 
ಪದವಿ ಕ್‌ಟ್ಬಡ್‌. 
ಕಾವೇರಿ - (ಕನಕೆಯು ಕೂಡ ಕೈ ತೊತ್ತಂಡ್‌) 
||ರಾಗಃ ಕಲ್ಮಾಣಿ|| 
(ದೇವಿ ಕಾತ್ಕಾಯಿನಿ ಶುಭ - ಎಂಬಂತೆ) 


ತೊತ್ತವ ರಾಜ ಸಮುದ್ರನೆ ||ಪ|| ಸತ್ಯತ್‌ ಚಾಕ್‌ ವರುಣನೆ ||ಅ|ಪ|| 
ಯಂಗಿಬ್ಬಡಾಶೆಯೊ| ನೀಂಗ್‌ಚಿಂದೆಣ್ಣಿತ್‌|| ಬಾಂಗಿತುದಿಚತ್‌ ನೀಕ್‌ಲೊ||೧॥| 
ನೋಟ್‌ ಜಗಕೆಲ್ಲ] ಮಾಡಿ ಗುಣ ಯಂಗ|| ನೇಡ ಮರೆಯಿಂದ್‌ ಬುದ್ಧತ್‌ 
(sll ದೂರತೆ ಚಾಕಿಯ| ಸೇರ್‌ನ ಯಂಗಳ|| ತೇರ್‌ತ ರಾಜನೆ ಬೋಜನೆ||೩|| 


ಜಲನಿಧಿಯೆ, ರತ್ನಾಕರನೆ, ಸಿಂಧುವೆ, ಸಾಗರ ರಾಜನೆ, ನೀಕ್‌ ನಮಸ್ಕಾರ ಮಾಡ್‌ಚಿ. 
ಎಂಗ ಬಪ್ಪಾನ ನೀನ್‌ ಕಾತಿತ್‌, ಚೋತಾಂಗ್‌ ಪರಮೇಶ್ವರ ನೀಕ್‌ ನಲ್ಲದ್‌ ಮಾಡಡ್‌. 
ಅನೇಕ ಕೋಟಿ ತೀರ್ಥಕ್‌ ರಾಜಾಧಿರಾಜನಾಯಿತುಳ್ಳಂತ ನೇಡ ಮರೆಬುದ್ದ ಎಂಗಳ ಸತ್ಯತೂ 
ಧರ್ಮತೂ ಚಾಕಿಯಾಂದ್‌ ಬೋಡುವ. 

ಸಮುದ್ರ ರಾಜ - ಕಾವೇರಿಯೆ, ನಿಂಗಡ ಸ್ತೋತ್ರಕೂ ಭಕ್ತಿಕೂ ಗುಣಕೂ ಮೆಚ್ಚ್‌ನೆ 
ಆದಿಮಾಯೆಯಾನಂತ, ನೇಡ ಕೇಳಿಯೂ ಕೀರ್ತಿಯೂ ಜಗತ್‌ ಶಾಶ್ವಿತವಾಯಿತಿಂಜಿತ್‌ ಸರ್ವ 
ತೀರ್ಥಕೂ ನೀನ್‌ ಮೇಲಾಯಿತಿರ್‌. ಕನಕೆಯೂ ನೀನೂ ಸುಗತ್‌ ಬಾಳಿ (ಅಪ್ಪಣೆ) 


(ಎಲ್ಲರೂ ಮರೆಯಾಪ) 

೫ನೇ ಅಂಕ 

೧ನೇ ಸೀನ್‌ 

ಕಾಶಿ ಪಟ್ಟಣ 
ತ್ರಿಗುಣಿ ಪಟ್ಟ - (ಬಂದ್‌ ನಿಂದಿತ್‌ ಮನತ್‌) ಆಹ! ಸಹ್ಯಾದ್ರಿ ಕುಂದ್‌ಲ್‌ 
(ಬ್ರಹ್ಮಗಿರಿಲ್‌) ಬಹುಕಾಲ ತಪಸ್‌ ಮಾಡ್‌ನಂತ ನಾನ್‌ ಕಾಶಿ ಭಾಗೀರಥಿ ಸ್ನಾನಕಾಯಿತ್‌ 
ಇಲ್ಲಿಕ್‌ ಬಂದದಾಚಿ. ಇದೇ ಕಾಶಿ ಪಟ್ಟಣಾಂದ್‌ ಕಾಂಬ! ಅಲ್ಲಿ ಕಾಂಬದೆ ವಿಶ್ವನಾಥ ದೇವಸ್ಥಾನ. 


ನಲ್ಲದ್‌, ದೂಳಿದರುಷನ ಮಾಡಿತ್‌. (ದೇವಸ್ಥಾನ ಪ್ರಥಮ ಕಾಂಬಕ ನಮಸ್ಕಾರ ಮಾಡುವಾಂಗ್‌ 
ದೂಳಿದರುಷನಾಂದ್‌) ವಿಶ್ವನಾಥ ಸ್ವಾಮಿನ ತುದಿಪಿ. 


||ರಾಗಃ ಬೇಗಡೆ|| 
(ವನಮೆಂತಾನಂದವು ಮನ - ಎಂಬಂತೆ) 


ಹರ ನೀ ನಾಕೆನ್ನಿದ್‌ ಗುಣ| ತರತಿಪ್ಪೊರ್‌ ಗುರ್‌ತ್‌ ||ಪ|| ಇರ್‌ಪಗ ನಿನ್ನ ನಾ 
ಬೋಡಿನೊ| ಮರೆವಿಯ ನೀ ಛಲತ್‌ ॥|ಅ|ಪ|| ಕಡೆಕೊತ್ತ ನರಡಾಶೇಕೇಲ್‌| 
ನಾ ಬೋಡಿನೊ| ಮರೆವಿಯ ನೀ ಛಲತ್‌ ||ಅ||ಪ|| ಕಡಕೊತ್ತ ನರಡಾಶೆಕೇಳ್‌। 
ಅಡನೀಕ್‌ಲೊನೇರೆ|| ಬಡತನರಿಂಜಿತ್‌ ಚಾಕತೆ| ಚೆಡಿಂಜಿನೊ ಗತಿದಾರ್‌ |೧| 
ಅದಿಯಾನ ಮಹದೇವ ನೀನ್‌| ಚದಿ ಮಾಡತೆ ನೋಟ್‌|| ತುದಿಪರದಾಸಂಡ 
ಸುಗಕ್‌| ಕೊದಿಚಿತ್‌ ಗುಣಕಾಟ್‌।|೨|| 


ಹರನೆ, ಗಂಗಾಧರನೆ, ಶಿವನೆ, ಶಂಕರನೆ, ವಿಶ್ವನಾಥನೆ, ನೇಡ ದಾಸನಾನಂತ ಎನ್ನ 
ಕಾಪಾಡ್‌೦ದ್‌ ಬೋಡುವಿ. 


ಭಾಗೀರಥಿ - (ಓಹೋ! ಮಹಾಪುಣ್ಯ ಕ್ಲೇತ್ರತ್‌೦ಜಿ ಒರ್‌ ಭಕ್ತ ಬಾತ್‌೦ದ್‌ ಬೆರಿಯ 
ಬಂದಿತ್‌ ತ್ರಿಗುಣಿಕ್‌ ಚೆನ್ನದೂರತ್‌ ನಿಂದಿತ್‌ ಮನತ್‌ಲ್‌) ಆಹ ಮೂಲ ಕಾವೇರಿ ಉದಿಚಂತ 
ಬ್ರಹ್ಮಗಿರಿಂಜಿ. ಈ ಪಟ್ಟ ತ್ವಿಬಾತಕ್ಕುಲ! ಇನ್ನತ ಪುಣ್ಮಾತ್ಮಂಡ ಪಕ್ಕ ನಾನೆ ಪೋಪಿ (ತ್ರಿಗುಣಿರ 
ಪಕ್ಕ ಮೆಲ್ಲೆ ನಡಂದಂಡ್‌ ಬಪ್ಪ) 


ತ್ರಿಗುಣಿ - (ಕಂಡಿತ್‌ ಮನತ್‌ ) ಆಹ! ಒರ್‌ ಕನ್ನಿ ಏಡಪಕ್ಕ ಬಪ್ಪಕ್ಕುಲ! ಅವದಾರ್‌ 
ಪೀಡೆಯೊ, ಪಿಶಾಚಿಯೊ, ಅದಲ್ಲ ಹೀನ ಜಾತಿಯೊ? ಅವಡ ಪೊಡೆಯ ತುಣಿ, ರತ್ನಾಭರಣ: 
ನೋಟ್‌ಚೇಂಗಿ, ದೇವಕನ್ನಿಯಾಯಿತೂ, ಕಾಲ್‌ ಮೂಡ್‌ ನೋಟ್‌ಚೇಂಗಿ ಕಲೆಯಾಯಿತೂ, 
ಬಹು ಕರತಿತೂ, ಕಾಂಬಕ್ಕುಲ? ಎನ್ನಾಶ್ಟರಿಯೊ ಗೊತ್ತಾಪ್‌ಲೆ. ಈ ಮಾಯಾವತಾರ 

ನೋಟ್‌ಚೇಂಗಿ ದೇವಾಂಶಂದ್‌ ನಂಬಂಡು. ನಲ್ಲದ್‌, ನಾನೇ ಅವಳ ಕಾಕಿತ್‌ ಅರಿವಿ. 
||ರಾಗ: ಖರಹರಪ್ರಯ॥| 
(ತಾತ ತಾತ ತಾರಂಗ ನಿನ್ನ ಪಾದ - ಎಂಬಂತೆ) 


ಬಾಬ ಬಾಬ ಬಾ ಮಹದೇವಿ ||ಪ|| ನೀ ಬಾಬಾಬ ದಾರ್‌ ನಿ ತಾಯಿ ||ಅ|ಷ|| 
ಪಾಪಿಂದ್‌ಲೆಣ್ಣುವ| ಕಾಪ್‌ಲೆ ನಿನ್ನ || ರೂಪ್‌ಕ್‌ ಸೋಜಿಗ 
ಡಾಪಲನಾಕ್‌!|೧|| ಪೊನ್ನ್‌ ಅಣಿ೦ಜಿತ್‌। ಮಿನ್ನುವ ನ್‌ಡ। ಡೆನ್ನಂಗ್‌ 
ಮಾಜ್‌ಚಿ| ನಿನ್ನಡ ಮೂಡ್‌ ॥|೨॥ ಈಶಂಡ ಪಟ್ಟಣ| ವಾಸತ್‌ ನೀಕ್‌।| 
ಹೇಸಿಗೆ ರೂಪಕ್‌| ದೋಷವೊಡೆನ್ನ್‌ [|೩| 


ದೇವಿಯೆ, ನಿನ್ನ ನೋಟ್‌ಚೇಂಗಿ ದೇವಾಂಶವಾನಂತ ಮಹಭಾಗ್ಯಶಾಲಿಯಾಯಿತ್‌ 
ಕಾಂಬ. ನೇಡ ಮೂಡ್‌ ನೋಚ್‌ಚೇಂಗಿ ಪೆರ್ತ್‌ ವಿಕಾರವಾಯಿತ್‌ ಕಾಂಬಕ್ಕುಲ? ವಶ್ವನಾಥಂಡ 
ಪಟ್ಟಣತುಳ್ಳಯಿಂಗ್‌ ಇನ್ನತ ದೋಷಬಪ್ಪಕ್‌ ಕಾರಣ ಯೆನ್ನ್‌? ನೀ ದಾರ್‌ ಎಲ್ಲಿಕ್‌ ಬಂದಿಯ, 
ಎನ್ನಾಂಡು ಬೆರಿಯ ಎಣ್ಣ್‌? ನಾಕ್‌ ಗಂಗಾಸ್ನಾನಕ್‌ ತಡುವಾಚಿ. 


ಭಾಗೀರಥಿ - ಭಕ್ತನೆ, ಸಾಧುವೆ ಕೇಳ್‌. 
||ರಾಗಃ ಜುಂಚೋಟಿ|| 
(ಕರುಣಿಸು ಕಾರುಣ್ಮಬ ನಾರಾಯಣ - ಎಂಬಂತೆ) 


ನಂಬ್‌ಲೊ ನೀ ತಕ್ಕ್‌ನ| ನಂಬ್‌ಡಿಯೆ ||ಪ|| ಶಂಭುದಯಕೆಂದು ಕೇಳ್‌। 
ಕುಂಬ್‌ಡುವ ಗಂಗೆ ನಾನ್‌ ||ಅ[ಪ|| ಪಲತರ ಪಾಪಿಯಳೊ ಬಲುತರ ಕಷ್ಟತ್‌ಲ್‌। 
ಕುಳಿಚಿಯಿಲ್ಲಿ ಕಳಂದ ಪಾಪ| ಗಳಿಗೆಲ್ವೆನ್ನ ಪೊದ್ದುವಲ||೧|| ಪೊದ್ದ್‌ನ ಈ 
ಪಾಪಕ್‌| ಮದ್ದ್‌ಲೊ ಕಾವೇರಿಯೊ॥| ಮುದ್ದಾದೇವಿತೇರ್‌ತತ್‌| ಉದ್ದಾರ 
ನಾಡಾಪಿ ಕೇಳ್‌1|೨|| ಒರಾಂಡೆ ಕೊರತಿಂಗ| ಸೇರಿತ್‌ ಕಾವೇರಿಲ್‌|| ದೂರಮಾಡಿ 
ಪಾಪತ್‌ನ| ನೇರಕೊತ್ತರಿವಿ ನಾನ್‌1|೩|| 


ನಂಬ್‌ಡಿಯೆ, ಕಾಶಿ ಬಾಗೀರಡಿಂದೆಣ್ನ್‌ಚೇಂಗಿ ನಾನೆ ನೋಟ್‌? 
ಗಂಗೆಂದೆಣ್ಣ್‌ಚೇಂಗಿಯೂ ನಾನೆ, ಗೊತ್ತಾಚ? ನೇಡ ತಕ್ಕ್‌ ಸತ್ಯ ಏಡ ಮೂಡ್‌ 
ವಿಕಾರವಾಯಿತುಳ್ಳದ್‌ ನೇರೆ. ಇದಂಗ್‌ ಕಾರಣ ಕೇಳ್‌? ಕಾಶಿತ್‌ರ್ಥ ಕುಳಿಚಾಕ್ಸಣ ಸರ್ವಪಾಪ 
ಪರಿಹಾರ ಆಪಂದ್‌ ಅರಿಂಜಿತ್‌ ಪಾಪಿಯಳೂ, ಪಂಚ ಮಹಪಾತಕಿಯ ಕೂಡ ಬಂದಿತ್‌ ಏಡ 
ಈ ತ್‌ರ್‌ತ ಕುಳಿಚಿತ್‌ ಪಾಪ ಕಳಂದಂಡ್‌ ಮುಕ್ತಿ ಪಡೆವ. ಅವು ಕಳಂದಂತ ಪಾಪರಾಶಿಯ 

ಎನ್ನ ಪೊದ್ದುವಾನಗುಂಡ್‌, ನಾಕ್‌ ಈ ವಿಕಾರ ರೂಪ್‌ ಬಪ್ಪಕಾಚಿ. ಸರ್ವ ಜೀವರಾಶಿಯಡ 
ಪಾಪತ್‌ನ ನಾನ್‌ ಎಡ್‌ತವದಲ್ಲತೆ' ಏಡ ದೇಹ ತಿಂಜಿ ಇದನ ಕಳಂದವಕ್‌, ಶ್ರೀ ಕಾವೇರಿಯೆ 
ಆಂಡು. ಇದಂಗಾಯಿತ್‌ ಒರಾಂಡೆಕೊಮ್ಮ ತೊಲೆಯಾರ್‌ ಚಂಗ್ರಾಂದಿಂಜಿ, ಬ್ರಿರ್ಚ್ಯಾರ್‌ 
ಚಂದ್ರಾಂದಿಕೆತ್ತನೆ ಒರ್‌ತಿಂಗ ಪಾಪನಾಶಿನಿಯಾನಂತ ಮೂಲಕಾವೇರಿಕ್‌ ಪೋಯಿತ್‌ ಆ 
ಮಹದೇವಿಡ ತ್‌ರ್ಥ ಕುಳಿಚಿತ್‌ ಈ ಪಾಪ ಕಳಂದವಿ. ಕಾವೇರಿಂದೆಣ್ಣುವ ಆದಿಮಾಯೆಯೆ 
ಸರ್ವಪಾಪ ಪರಿಹಾರಮಾಡಿತ್‌, ಬಭಕ್ತಡ ಮನಸಾಜೀಷ್ಟ ನಡುತುವಂತ 
ಭಾಗ್ಯಶಾಲಿನಿಯಾಯಿತುಂಡ್‌. ಸಾಧುವೆ, ನೀನ್‌ ಬಂದದ್‌ ಅರಿಂಜೆ? ಆಚೇಂಗಿ 
ಮಹದೇವಿಯಾನ ಕಾವೇರಿಡ ಪಕ್ಕ ಪೋ. ನೇಡ ಇಷ್ಟಾರ್ಥ ನೆರವೇರು. ಆಚೇಂಗಿ, ಕಷ್ಟಪಟ್ಟಿತ್‌ 
ಇಲ್ಲಿಕೆತ್ತನೆ ಬಂದಾಂಗ್‌ ನೀಕ್‌ ನಲ್ಲದಾಡ್‌. ತಪಸ್ಟಿಯಾಯಿತೂ ಭಕ್ತನಾಯಿತೂ ಉಳ್ಳಯಿಂಗ್‌, 
ಎನ್ನ ಪ್ರತ್ಕಕ್ಸಕಾಂಬದಲ್ಲತೆ ಬಾಕಿದಾರಕೂ ಕಾಣ. ಕಾವೇರಿನಗುಂಡ್‌ ನೀಕ್‌ ಎಲ್ಲಾ ಸಂಗತಿ 
ಅರಿವು? ನಾನ್‌ ಪೋಷಿ (ಎಂದ್‌ ಮರೆಯಾಪ) ` 

ತ್ರಿಗುಣಿ - (ಮನರ್ತ) ಉಯಿ! ಶಿವನೆ ಈ ಪುದುಮೆಕ್‌ ನಾನ್‌ ಎನ್ನೆಣ್ಣಡ್‌? 
ಪರಮೇಶ್ವರಂಡ ಜಡೆಲ್‌ ಅಲಂಕಾರವಾಯಿತ್‌ ಎಲಂಗಿಯಂಡ್‌, ಸರ್ವ ಜೀವರಾಶಿಯಡ 
ಪಾಪ ಕಳೆವಂತ ಗಂಗಾದೇವಿಕ್‌, ಅವಡ ಪಾಪ ಕಳೆವಕಯ್ಕತೆ, ಕಾವೇರಿಕ್‌ ಪೋಪಿಂದೆಣ್ಣುವ 
ತಕ್ಕ್‌ ಪೆರ್ತ್‌ ಆಶ್ಚರ್ಯ! ಇದ್‌ ನೇರಾಚೇಂಗಿ, ಆ ಕಾವೇರಿಡ ಮಹಾತ್ಮೆ ಎಚ್ಚಕ್‌ 
ಬಲ್ಕದಾಯಿತಿಕ್ಕು? ಶಿವ ಶಿವ! (ಗೇನ ಮಾಡಿತ್‌) ನಲ್ಲದ್‌, ಈಂಡ ಸತ್ಯ ಅರಿಂಜ ಹೊರ್ತು 
ಇಲ್ಲಿ ಕುಳಿಪ್‌ಲೆ. ಜಾಗ್ರತೆಯಾಯಿತ್‌ ಕಾವೇರಿಕ್‌ ಪೋಯಿತ್‌ ಮಹದೇವಿನ ಕೇಟಿತ್‌ ಅರಿವಿ. 
(ಪೊರಡುವ) 


೨ನೇ ಸೀನ್‌ 
ಬ್ರಹ್ಮಗಿರಿ 
ತ್ರಿಗುಣಿ - (ಬಂದಿತ್‌) ಕಾವೇರಿಯೆ, ಮಾಯೆಯೆ, ಶಕ್ತಿಯೆ, ಲೋಪಾಮುದ್ರೆಯೇ, 
ನಾಕ್‌ ಪ್ರಸನ್ನಳಾಂಡು? (ಎಂದ್‌ ಅಡ್ಡಬೂವ) 

ಕಾವೇರಿ - (ಮಿಣ್ಣಾಲ್‌ ನಿಂದಿತ್‌) ಭಕ್ತನೆ, ನೀಕ್‌ ನಲ್ಲದಾಡ್‌ ಎನ್ನಂಗಾಯಿತ್‌ 
ಇಲ್ಲಿಕ್‌ ಬಂದ್‌ ಎನ್ನ, ನೆನತಿಯ ಎಣ್ಣ್‌. 

ತ್ರಿಗುಣಿ - ಮಹದೇವಿಯೆ' ಭಕ್ತೊದ್ದಾರಕಳೆ ಏಡ ಭಕ್ತಿಕ್‌ ಮೆಚ್ಚಿತ್‌ ಪ್ರಸನ್ನಳಾನ 
ನಿನ್ನ ತುದಿಪಕ್‌ ನಾಕ್‌ ಶಕ್ತಿ ಇಲ್ಲೆ. ಆಚೇಂಗಿ ಏಡ ಓರ್‌ ಸಂಗ್ತಿ ಮಹದೇವಿಡ ಚಿತ್ತಕ್‌ 
ಎಡ್‌ತವಂಡು. 


1|ರಾಗಃ ಕಲ್ಮಾಣಿ|| 
(ಆರಿಗಾದರು ಪೂರ್ವ ಕರ್ಮ ಬಿಡದು - ಎಂಬಂತೆ) 


ಅದಿಯಾನ ಮಾಪುದುಮೆನಾ ಕಂಡೆದೇವಿ॥|ಪ॥| ಇದನೊಮ್ಮ ನೀ ಒಡತ್‌ ನಾ 
ಕೆಣ್ಣ್‌ತಾಯಿ ||ಅ|ಪ|| ನೂರಾರ್‌ ಕಾಲ ನಾ ತಪಸ್‌ ಮಾಡಿತ್‌ಡಿಲ್ಲಿ| ಪೊರಟ್‌ 
ಪೋನೆನೊ ಕಾಶಿಗಂಗೆ ದರುಶನಕ್‌|| ಅರಂಜಿಜಾಹ್ನವಿಬಂದ್‌ಯೆನ್ನಡೆದಿಕೆಯೊ 
ನಿಂದ್‌| ಒರ್‌ ಪಳಮೆಲೆಣ್ಣ್‌ನದ್‌ ನೀ ಕೇಳ್‌ಯಿಂದ್‌ ನೋಟ್‌ ಗಂಗೆಯೆ 
ನೇಡ ಮೂಡ್‌ ಮಾಜ್‌ನದೆನ್ನ್‌| ಕೇಡ್‌ಕಲೆ ಮೇಲೆಲ್ಲ ಎನ್ನ್‌೦ದ್‌ಕೇಟೆ|| 
ನೋಟ್‌ ಮಹಪಾಪಿಯಳೊ ಮಾಡ್‌ನ ಪಾಪೆಲ್ಲ| ಏಡ ಮೇಲ್‌ಲ್‌ 
ಉಂಡ್‌ದೆಣ್ಣಿಚವಳೊ ||೨|| ಪಾಪನಾಶಕ್‌ ತಾನ್‌ ಪೋಪಿ ಕಾವೇರಿಕ್‌| ಡೀ 
ಪಾಪ ಮಾದೇವಿ ತ್‌ೇಪಂದೆಣ್ಣಿ|| ಈ ಪರಂದತಕ್ಕವಡ ಕೇಪಯಿಂಗ್‌ 
ಸೋಜಿಗಲೊ। ಕಾಪಾಡ್‌ ಅನುಮಾನ ನೇರೆಣ್ಣಿತೆನ್ನ[!೩| 


ಮಹದೇವಿಯೆ, ಗಂಗಾಸ್ನಾನಕ್‌ ಪೋನಲ್ಲಿ ವಿಕಾರ ರೂಪ್‌ಲ್‌ ಇಂಜಂತ ಗಂಗೆನ 
ಕೇಟೆ? ಜೀವರಾಶಿಯ ಕಳಂದಂತ ಪಾಪ ಏನ್ನ ಪೊದ್ದ್‌ನಾನಗುಂಡ್‌ ವಿಕಾರ ರೂಪ್‌ಕ್‌ 
ಕಾರಣ ಆಚಿ. ಇದನ ಕಳೆವಕ್‌ ಓರಾಂಡೆ ಕೊರ್‌ತಿಂಗ ಕಾವೇರಿಲ್‌ ಇಪ್ಪಿ. ಕಾವೇರಿ ಮಹದೇವಿ 
ಏಡ ಪಾಪ ಕಳೆವಾಂದ್‌ ಎಣ್ಣ್‌ಚಿ? ಇದ್‌ ಪೆರ್ತ್‌ ಆಶ್ಚರ್ಯ! ಜಗತ್‌ಲ್‌, ಗಂಗಾತೀರ್ಥವೆ 
ಸುಗಪಡೆವಾಂದ್‌ ಎಣ್ಣ್‌ನಾಂಗ್‌ ಪೆರ್ತ ಸಂಶಯಪಡುವಿ? ಆನಗುಂಡ್‌ ಈಂಡ ಸತ್ಯ ಸಂಗ್ತಿ 
ಎಣ್ಣಿತಾಂದ್‌ ಬೋಡ್ಕವಿ. 

ಕಾವೇರಿ - ಭಕ್ತ, ನೀನ್‌ ಕೇಟತಕ್ಕ್‌ ಪೆರ್ತ್‌ ಅಪರೂಪವಾನದ್‌. ನಿನ್ನಂತ ಭಕ್ತಂಗ್‌, 
ಎಣ್ಣುವಾನಗುಂಡ್‌, ನೇಡ ಸಂಶಯ ಪರಿಹಾರಕ್ಕೂ, ಲೋಕತ್‌ ಜನ ಅರಿವಕೂ, 
ಸೂಕ್ಷ್ಮವಾಯಿತ್‌ ಎಣ್ಣುವಿ? 

ರಾಗ: ಶಂಕರಾಭರಣ|| 
(ಕೇಳ್‌ ಕೇಳ್‌ ರಾಜಕುಮಾರ - ಎಂಬಂತೆ) 


ಸಾದು ಸಾಧು ತ್ರಿಗುಣಿಯೆ ಬಾಳ್‌ ||ಪ|| ಮಾಧವ ದಯನಾಕ್‌ ಉಳ್ಳದ್‌ 
ಕೇಳ್‌||ಅ|ಪ|| ಕೊಡ್‌ತ ಜನಡ ಪಾಪ। ಪುಡಿಕು ಗಂಗೆಯೊ ಸತ್ಯ|| 
ಬುಡುವಕು ಕಳೆವಕೂ। ಪಡಂದ್‌ಲೆ ಯೋಗ ||೧|| ಮಾಡ್‌ನ ಪಾಪಕೂ। 
ಬೋಡೂವಡಾಶೆಕೂ|| ಯೇಡ ತ್‌ರ್‌ತದಯ | ನೋಡೆಲ್ಲಾಕುಂಡ್‌ ||೨1| 
ದೇವಬಿದಿ ಕೊತ್ತ್‌| ದೇವಿಜಾಹ್ನವಿ ಬಂದ್‌!|| ಕಾವೇರಿ ತೇರ್‌ತಾ 
ಅವಕುಳಿಪ ನೇರೆ||೩|| 


ಸಾಧುವೆ, ಗಂಗೆ ನೀಕೆಣ್ಣ್‌ನದೂ, ನೀನ್‌ ನಾಕೆಣ್ಣ್‌ನದೂ ಸತ್ಯ. ಲೋಕತ್‌ ಜನ, 
ಗಂಗಾತ್‌ರ್‌ತ ಕುಳಿಚಾಕ್ಟಣ ಪಾಪ ಪೋಪಾಂದ್‌ ಅರಿಂಜಂಡ್‌ ಪಾಪಿಯಳೂ ಮಹ 
ಪಾಪಿಯಳೂ ಕೂಡ, ಪೋಯಿತ್‌ ಕುಳಿಪ. ಅನ್ನತಯಿಂಡ ಪಾಪಕಲೆ ಗಂಗೆನ ಧರಿಸುವದು 
ನೇರ್‌? ನಾರಾಯಣನೂ, ಬ್ರಹ್ಮನೂ, ಕವೇರ ಮುನಿಯೂ, ಅಗಸ್ತ್ಯ ಮಾಯಷಿ ಕೂಡ, 
ನಾಕ್‌ ತಂದಂತ ಬಲ್ಕದಾನ ವರ ಪ್ರಕಾರ ಪವಿತ್ರವಾನಂತ ಏಡ ಕಾವೇರಿ ತೀರ್ಥ ಓರಾಂಡೆ 
ಕೊರ್‌ತಿಂಗ ಗಂಗೆ ಕುಳಿಚಿತ್‌ ಅನ್ನತ ಮಹಪಾಪತ್‌ರ ಕಳಂದಂಡ್‌ ಪರಿಶುದ್ಧಳಾಯಿತ್‌ 
ಸಂತೋಷತ್‌ ಪೋಪ. ಆಚೇಂಗಿ ಏಡ ಕಾವೇರಿ ತೇರತ್‌ಕ್‌ ಹೆಚ್ಚಾನ ಮಹತ್ವ ಇಪ್ಪಕ್‌ 
ಕಾರಣ ಎನ್ನ್‌೦ದ್‌ ಸಂಶಯ ಇಕ್ಕು. ಸರ್ವ ಜೀವರಾಶಿಯಕ್‌, ಇರ್‌ ಪಗ ದಾರ್‌ ನಲ್ಲದ್‌ 
ಮಾಡುವೊ? ಅನ್ನತ ಮಹಾತ್ಮಂಡ ದಯತ್‌ ಪಾಪನಾಶ ಮಾಡುವಕ್ಕೂ, ಭಕ್ತಡ ಇಷ್ಟಾರ್ಥ 
ಕೊಡ್‌ಪಕೂ, ಬಲ್ಕದಾನೊರ್‌ ಮಹತ್ವ ಏಡ ಕಾವೇರಿ ತೇರ್‌ತಕ್‌ ಉಂಟಾಚಿಂದ್‌ ನಂಬ್‌. 
ಪರೋಪಕಾರ ಧರ್ಮವೇ, ಪರಮೇಶ್ವರಂಗ್‌ ಹೆಚ್ಚಾನ ಪ್ರೀತಿಯಾನಗುಂಡ್‌ (ಭಕ್ತ?) 
ನೇಡ ಕಯಿಲಾಪಂತ ಅನ್ನದಾನ, ವಸ್ತ್ರದಾನ, ನೀರ್‌ದಾನ, ವಿದ್ಯಾದಾನ ಎನ್ನೆಲ್ಲ ಮಾಡುವಕ್‌ 
ಶಕ್ತಿ ಉಂಡೊ, ಅನ್ನತಾನ, ಪಾತ್ರ, ಅಪಾತ್ರ ನೋಟಿತ್‌ ನೀನ್‌ ಭಕ್ತಿಲ್‌ ಮಾಡಿತ್‌ 
ಮುಕ್ಕಣ್ಣನಗುಂಡ್‌ ಮುಕ್ತಿಪಡೆ (ಎಂದ್‌ ಮರೆಯಾಪ) 


ತ್ರಿಗುಣಿ - (ಮನತ್‌) ಆಹ! ಆಳ್‌ಕ್‌ ಮುಂದ್‌ನ ಆಳ್‌, ಕುಂದ್‌ಕ್‌ ಮುಂದ್‌ನ 
ಕುಂದ್‌, ತೀರ್ಥಕ್‌ ಮುಂದ್‌ನ ತೀರ್ಥ, ಜಗತ್‌ ಉಂಡೇ ಉಂಡ್‌. ಆದಿ ಮಾಯೆಯಾನ 
ಕವೇರಿಯೆ, ನೇಡ ತೇರ್‌ತ ಮಹಿಮೆ ಅರಿಯತೆ ನಿನ್ನ ಕೇಟಂತ ತಪ್ಪ್‌ನ ಮನ್ನಿಚಿರ್‌. ನೀಕ್‌ 
ಆಯಿರಕುರಿ ನಮಸ್ಕಾರ ಮಾಡುವಿ. ನೀನ್‌ ಪೋನ ಬಟ್ಟೆಕೂ, ನೇಡ ತೀರ್ಥಕೂ, ಅಡ್ಡಬೂವಿ. 
(ಎಂದ್‌ ಅಡ್ಡಬುದ್ದಿತ್‌) ಇಹಪರಕ್‌ ಶಾಶ್ವಿತವಾನಂತ, ಭಾಗ್ಯವೇ, ಧರ್ಮಾಂದೂ, ಅನ್ನತ 
ಧರ್ಮವೇ ಪರಮೇಶ್ವರಂಗ್‌ ಪ್ರೀತಿಂದೂ, ಮಹದೇವಿ ಎಣ್ಣ್‌ಚಿ, ಆನಗುಂಡ್‌ ತಪಸ್‌ 

ುವದ್‌ ಬುಟ್ಟಿತ್‌ ಕೈಲಾಪಂತ ಧರ್ಮಕಾರ್ಯ ನಡತುವಿ. ನಲ್ಲದ್‌, ಏದ್‌ ಧರ್ಮ 
ಮಾಡಡ್‌? (ಗೇನಮಾಡಿತ್‌) ಜೀವರಾಶಿಯಕ್‌ ಆಹಾರವೇ ಮುಖ್ಯ! ಆಹಾರತ್‌ಗುಂಡೆ ಜೀವ 
ಉಳಿವ! ಮನುಷ್ಯ ಜಾತಿಕ್‌ ಅನ್ನವೇ ಪ್ರಧಾನ, ಅನ್ನತ ಅನ್ನದಾನ ಮಾಡ್‌ಚೆಂಗಿ ಪ್ರಾಣದಾನ 
ಮಾಡ್‌ನ ಫಲವುಂಡ್‌? ಆನಗುಂಡ್‌, ಅನ್ನದಾನ ಮಾಡುವದ್‌ನೇರ್‌, ಎಲ್ಲಿ ಮಾಡಡ್‌! 
ಯೋಗ್ಯಪಟ್ಟ ಸ್ಥಳಯೆಲ್ಲಿ? (ಗೇನ ಮಾಡಿತ್‌) ಆಹ! ಭಾಗಂಡ ಕ್ಲೇತ್ರತ್‌, ತ್ರಿವೇಣಿ ಸಂಗಮ, 
ತ್ರಿಮೂರ್ತಿಯಡ ಸ್ವಾನ ಕೂಡ ಉಂಡ್‌. ಭಕ್ತಂಗ ಸದಾ ಬಂದಂಡ್‌ ಉಳ್ಳಾನಗುಂಡ್‌. ಅಲ್ಲಿ 
ಶಾಶ್ವಿತವಾನಂತ ಧರ್ಮಕಾರ್ಯ ನಡತುವದ್‌ ನಲ್ಲದ್‌. ಈ ಧರ್ಮಕ್‌ ವಿಘ್ನಬರತನ್ನನೆ, 
ಮಹಕಾವೇರಿಯೆ ನಡತಿತರಂಡೂಂದ್‌ ಬೋಡುವಿ? (ಮಹದೇವಿಕ್‌ ನಮಸ್ಕಾರ ಮಾಡುವಂಜಿ 
ಭಾಗಂಡಕ್ಷೇತ್ರತ್‌ ತ್ರಿವೇಣಿ ಧರ್ಮಾಂದ್‌ ಕೊಡ್‌ಪಕ್‌ ಸುರು ಮಾಡುವ) 


ರ್ತ ೫ ಡ್‌ 


೩ನೇ ಸೀನ್‌ 
ಕೈಲಾಸ 
(ಪರಮೇಶ್ವರ ಅಳತಿತಿಪ್ಪ) 

ನಾರಾಯಣ - (ಬ್ರಹ್ಮನ ಕಾಕಿಯಂಡ್‌ ಪೋಯಿತ್‌ ನಿಂದಂಡ್‌) 

ಕಂದ|| ಹರನೆ ಸರ್ವೋದ್ದಾರನೆ। ಪರಂಜ್ಕೋತಿ ಪರಿಪೂರ್ಣ ಪರಮೇಶ್ವರನೆ|| ನಿರಾಕಾರ 
ನಿರಂಜನನೆ| ನಿರಾಲಂಬ ನಿರಾಮಯನೆ ಪೊಲತ್‌ ಈ ಜಗವೊ॥ 

ಹರನೆ, ಶಂಕರನೆ, ಗಂಗಾಧರನೆ, ಪಾರ್ವತೀಶನೆ, ಪರಮೇಶ್ವರನೆ, ನೇಡ ಭಕ್ತರಾನಂತ 
ಎಂಗಳ ಕಾಪಾಡ್‌. (ನಮಸ್ಕಾರ ಮಾಡುವ) 

ಈಶ್ವರ - ನಾರಾಯಣ, ಬ್ರಹ್ಮ ನಿಂಗಕ್‌ ನಲ್ಲದಾಡ್‌. ಇಬ್ಬರು ಒಂದಾಯಿತ್‌ ಬಂದ 
ಕಾರಣ ಎನ್ನ್‌? 

ನಾರಾಯಣ, ಬ್ರಹ್ಮ - ಮಹಸ್ವಾಮಿಯೆ ಕೇಳ್‌. 

॥|ರಾಗಃ ಕಲ್ಮಾಣಿ॥| 
(ಲಾಲಿಸು ಮೋಹನನೆ ಪೇಳುವೆ - ಎಂಬಂತೆ) 


ಕೇಟವಿ ನಾ ಶಂಕರ| ಕಾಟ್‌ಗುಣ ಈಶ್ವರ ||ಪ॥| ಕೇಟೊರ್‌ ಸುದ್ದಿ ಒಂದ್‌| 
ನೋಟಂಡು ಭೂತಳತ್‌ ||ಅ|ಪ|| ದಾನತ್‌ ಅನ್ನದಾನ|| ಮಾನವ 
ಮಾಡಂಡುಂದ್‌।| ನೀನ್‌ ವಿದಿಚ ವಿದಿ] ಜ್ಞಾನಿಯ ಮಾಡೂವಲ।|೧|| ಸಾಧು 
ಸಜ್ಜನಕ್‌ಲೊ| ಭೇದಲೊತಾ ಮಾಡತೆ|| ಡೇದ್‌ಗುಣ ಕೆಜ್ಜಿನೊ| ಮಾಧವಂಗದ್‌ 
ಪ್ರೀತಿಯೊ/||೨|| ನಲ್ಲೊರ್‌ ನಂಬ್‌ಡಿಯೊ| ಬಲ್ಲಿಯ ಮಹದಾನತ್‌!| ಡೆಲ್ಲಿಯು 
ಕೇಳಿಕೇಪ| ಡಲ್ಲಿಕ್‌ ಪೋಯಿಬಕ್ಕ||೩|| 


ಮಹಸ್ವಾಮಿಯೆ, ತ್ರಿಗುಣಿಂದೆಣ್ಣುವ ಸಾಧು ಬ್ರಾಹ್ಮಣನೊಬ್ಬ, ಭೂಲೋಕತ್‌ 
ಭಾಗಂಡಕ್ಷೇತ್ರತ್‌ ಬಲ್ಕದಾನಂತ ಅನ್ನದಾನ ಶಾಶ್ವಿತವಾಯಿತ್‌ ಮಾಡುವ ಕೇಳಿ ಕೇಟಿತ್‌ 
ಪೆರ್ತ್‌ ಸಂತೋಷ ಆಪ? ಅನ್ನದಾನಕ್‌ ಮುಂದ್‌ನ ದಾನ ಇಲ್ಲೇಂದ್‌ ನೇಡ ಅಪ್ಪಣೆ 
ಉಂಡ್‌. ಆನಗುಂಡ್‌, ಎಂಗ ಮೂಂದಾಳ್‌ ಪೋಯಿತ್‌ ಅನ್ನದಾನಿರ ದರುಷನ 
ಎಡ್‌ತಂಡ್‌ ಬಪ್ಪದ್‌ ನಲ್ಲದಕ್ಕುಲ. 


ಈಶ್ವರ - ನಾರಾಯಣ, ನ್‌ಡ ತಕ್ಕ್‌ನೇರ್‌? ಅನ್ನದಾನಿರ ದುರಷನ ಮಾಡಂಡ್ಕದ್‌ 
ಧರ್ಮ! ಆಚೇಂಗಿ, ಆ ತ್ರಿಗುಣಿ ಮಾಡುವಂತ ಧರ್ಮ ಉಂಡಲ್ಲ? ಅದ್‌ ಭಕ್ತಿಪೂರ್ವಕ ತಾನ್‌, 
ಮಾಡ್‌ನಂತಾನ ಮಾಡುವದೊ? ಎನ್ನನೇಂದ್‌ ಅರಿವಂಗಾಯಿತ್‌ ಅಂವ ಉಂಡಿತ್‌ 
ಬುದ್ದವನೇರಕ್‌ ಎಂಗ ಪೋಯಿತ್‌ ಕಾಕಿತ್‌ ಪರೀಕ್ಷೆ ಮಾಡಂಡು. 

ನಾರಾಯಣ - ಅನ್ನನೆ ಮಾಡನ (ಮೂಂದಾಳ್‌ ತ್ರಿಗುಣಿರ ಮನೆಕ್‌ ಬೈಟ್‌ 
ಪೋಪ) 


ಕೀರ ರ 


೪ನೇ ಸೀನ್‌ 
ತ್ರಿಗುಣಿರ ಮನೆ 
ತ್ರಿಮೂರ್ತಿಯ - (ಮನೆರ ಮಿಣ್ಣಲ್‌ ನಿಂದಂಡ್‌ ಅವು ಅವು ತಕ್ಕ್‌ಪರೆವ) 


ಸದ್ದೊಂದು ಕೇಪ್‌ಲೆ. ಒರ್‌ಕತುಂಡೊ ಎನ್ನೊ? ಎಂಗ ಪರೀಕ್ಷೆಕ್‌ ಬಂದನೇರ 
ನಲ್ಲ ಸಮಯ. ಕಾಕಿತೊಪ್ಪನಲ್ಲ! ಆರ್‌ ಮನೆಲ್‌, ಎಂಗ ಮೂಂದ್‌ ಪಟ್ಟಮ 

ಬಹುದೂರತಿಂಜಿ ಬಂದಿತ್‌, ಪೆರ್ತ್‌ ಚೋತಿತ್‌. ಕೆಲಕ್‌ ಕೂಳಿಲ್ಲತೆ ಚಾವದೆ ಸರಿ! 
ಮಹಾತ್ಮ, ಅನ್ನದಾನಿಯೆ, ಬೆರಿಯ ಎದ್ದಿತ್‌ ಎಂಗಕ್‌ ಉಳ್ಳದ್‌ ತಂದಿತ್‌ 
ಜೀವದಾನ ಮಾಡ್‌. 

ತ್ರಿಗುಣಿ - (ಬೆರಿಯ ಎದ್ದ್‌ ಬಂದ್‌ ನೋಟಿತ್‌) ಮಹಸ್ವಾಮಿಯಳೆ, ನಮಸ್ಕಾರ. 
(ಪೊಣ್ಣ್‌ಕೆಣ್ಣ್‌ವ) ಬೆರಿಯ ನೀರೆಡ್‌ತ ಬಾ? ಸ್ವಾಮಿಯಳೆ, ವೆರ್ತ್‌ ಬೋತ್‌ ಪೋಯಿರಲ್ಲ! 
ಆಹ ಎನ್ನೆಣ್ಣಡ್‌? ಚೆನ್ನ ಅಳತಂಡ್‌ ಸುಧಾರಿಚಿರಿ. ನೀರ್‌ ಇದರಿ ಕಾಲ್‌ಕತ್ತಿ. 


ಶ್ರೀಮೂರ್ತಿಯ - ಪುಣ್ಯಾತ್ಮ, ಬೆರಿಯ ಕೆಲಕೆನ್ನೇಂಗಿ ತಾ. ಇಲ್ಲೇಂಗಿ ಜೀವ ಪೋಪದೇ 
ಸರಿ. ಹೆಚ್ಚಿಗೊಂದು ಮಾಡಂಡ. ಉಳ್ಳಕೂಳ್‌, ಮಾಂಗೆ ಪಾರೊ, ಉಂಡೇಂಗಿ ಮದಿ. ಬೆರಿಯ 
ನೋಟ್‌? 

ತ್ರಿಗುಣಿ - ಸ್ವಾಮಿಯಳೆ ಕಾಲ್‌ಕತ್ತಿ. ಬಂದೆ (ಎಂದ್‌ ಒಳ್‌ಕ್‌ ಪೋಯಿತ್‌) ದೇವಿ, 
ಕೂಳೆನ್ನೇಂಗಿ ಉಂಡ? ಅವು ಪೆರ್ಶ್‌ ದೂರತಿಂಜಿ ಬಂದವು. ಪಟ್ಟಡ ಉಪವಾಸ ಏಡ ಕಣ್ಣ್‌ಲ್‌ 
ನೋಟುಂವನಲ್ಲ ಬೆರಿಯ ನೋಟ್‌? ಉಂಡ. 

ಪೊಣ್ಣ್‌ ಸರಸ್ವತಿ - ಸ್ವಾಮಿ ಎನ್ನೆಣ್ಣಡ್‌? ಇಂಜ ಕೂಳ್‌ ಕರಿಯೆಲ್ಲ 
ಅಕ್ಕಲೇಶ್‌£೦ದ್‌ಪೋಚಿ. ನಿಂಗಕ್‌ ಎಕ್ಕತೊಟ್ಟ್‌ ಎಣ್ಣುವಿ? ಅಂದಂದ್‌ ಪ್ಯಾಟೆಂಜಿ 
ಸಾಮಾನ ಕೊಂಡ್‌ಬಪ್ಪದ್‌ ತಪ್ಪ್‌. ಓರೋರ್‌ ತಿಂಗಕುಳ್ಳದ್‌, ಒಮ್ಮಲೆ. ಎಡ್‌ತ್‌ 
ಬೆಚ್ಚವನಾಂದ್‌ ಎಣ್ಣ್‌.ಚೇಂಗಿ, ಬೆಪ್ಪಕ್‌ ಜಾಗ ಮಾಡಿತಾಡ್‌೦ದ್‌, ಏಡ ತಕ್ಕ್‌ನ 
ಉದಾಶೀನ ಮಾಡಿರಲ್ಲ! ಎಲ್ಲಿಯ? ಒರ್‌ಕುರು ಅಕ್ಕಿ ಇಲ್ಲೆ. ಪೊಟ್ಟಿಲ್‌ ಮೂಂದ್‌ 
ಕಾಸೂ ಇಲ್ಲೆ. ಈ ನಡ್‌ಪಾದ್‌ರ ನೇರತ್‌ ದಾರ್‌ನ ಪೋಯಿತ್‌ ಕಾಕುವಿರ? ದಾರ್‌ನ 
ಕೇಪಿರ? ಅದೆಲ್ಲ ಆಪಕುಳ್ಳದಲ್ಲ! ಬೇರಿಚಿತ್‌ ನಿಂಗ ನೇರ ಕಳೆಯತಿ. ಎಂಗಡ ಯಾಕಕ್‌, 
ನಿನ್ನಾಂದ್‌ಟ್ವಿಂತ ಬಿತ್ತ್‌ನ, ಬೆರಿಯ ಈ ಕಂಬ್‌ಳಿಲ್‌ ಅರಿಚತ್‌ ಕೊಂಡ್‌ಬಾರಿ. ಬೆರಿಯ 
ಕೂಳ್‌ ಮಾಡಲು! ನಲ್ಲ ನೆಲಚಿ ಬೊಳಿಯೂ ಉಂಡ್‌, ಬೆರಿಯ ಪೋಯಿ (ಎಂದ್‌ 
ಕಂಬಳಿ ಕೊಡ್‌ಪ) k 


ತ್ರಿಮೂರ್ತಿಯ - ಅನ್ನದಾನಿಯೆ, ಆಯಿಲಿಯ ಮಹಾತ್ಮ! ಕುಳಿಪಕ್‌ ಪೋಲುವ? 
ಕುಳಿಚತ್‌ ಬಂದನ್ನೆಕ್ಕೆ ಕ್‌ಟ್ಟಂಡು ಕಂಡಿಯ, ಎನ್ನನೆ? ಎಣ್ಣಪ್ಪ? ಸದ್ಮಕಯ್ಯುಲೆ. 

ಸರಸ್ವತಿ - (ಒಡೆಯಂಗ್‌ ಚೆಂಬ್‌ ಕೊಡ್‌ತಿತ್‌) ಕುಳಿಪಕ್‌ ಅಯಪಂಜಿ ಬೆರಿಯ 
ಯಾಕಕ್‌ ಪೋಯಿತ್‌ ಕೊಂಡ್‌ಬಾರಿ? ಅಕ್ಕೆನೆಕ್ಕೆ ಕರಿ, ಕಣ್ಣಿ ಕಾಚುಎ. ಕಾವೇರೃಮ್ಮೆ ಇದ್‌ 

ನೇಡ ಧರ್ಮ: ಮಾನ ಕಾಪಾಡ್‌ ತಾಯಿ. ಪಟ್ಟಮಡ ಪದಿಪ್‌ನ ಕಮ್ಮಿಮಾಡ್‌ ತಾಯೀಂದ್‌ 
(ನೆನತವ) 


ತ್ರಿಗುಣಿ - ಸ್ವಾಮಿಯಳೆ, ಉಂಡ್‌ಟ ನೇರ ಚೆನ್ನಮೋಸ ಆಚಿ, ಆಚೇಂಗಿ ಪರುವಲೆ. 
ನಿಂಗ ಕುಳಿಚತ್‌ ಬಕ್ಕನೆ ತೆಯ್ಕಾರ್‌. ಇದರಿ ಚೆಂಬ್‌. (ಚೆಂಬ್‌ ಕೊಡ್‌ತಿತ್‌ ಒರ್‌ ಓಟ್‌ಲ್‌ 
ಯಾಕಕರ್‌ ಪೋಯಿತ್‌ ಬಿತ್ತ್‌ನ ಕೋಶಿತ್‌ ಕಂಬ್‌ಳಿಲ್‌ ಅರಿಷ) 


ತ್ರಿಮೂರ್ತಿಯ - ಸಂಗಮಕ್‌ ಪೋಯಿತ್‌ ಕುಳಿಪಲ್ಲಿ, ಯಾಕತ್‌ ಬಿತ್ತ್‌ 
ಎಡ್‌ಪಾನಕಂಡಿತ್‌. 


ಈಶ್ವರ - ನಾರಾಯಣ, ಬ್ರಹ್ಮ, ಆ ಪ್ಪಟಿಂಡ ಗೋಳೊಮ್ಮ ನೋಟಿಯಪ್ಪ. 


||ರಾಗಃ ಯಮನ ಕಲ್ಮಾಣಿ|| 
(ಓಂ ಶಿವಾಸುತ ಗಣಪತೀಯೆನೈ - ಎಂಬಂತೆ) 


ಒಡೆಯ ಪೊಣ್ಣ್‌ಡ ಧರ್ಮ ಗುಣತ್‌ನ | ನೋಟಿ ಹರಿಯೂ ಬ್ರಹ್ಮನು [|ಪ|| 
ವೊಡಕ್‌ ಯೆಂಗಡ ಕೂಳ್‌ಕಾಯಿತ್‌| ಯೆಡ್‌ಪ ಯಾಕತ್‌ ಬಿತ್ತ್‌ನ ||ಆ|ಪ|| 
ಯಂಗ ಪಟ್ಟಣಿ ಬೂವುಂದೆಣ್ಣಿತ್‌। ಬಂಗಪಡುವಲ ಪಟ್ಟನೊ।| ಯಂಗದಾರೊ 
ಯೆನ್ನ್‌ ಯೆತ್ತೊ/| ಸಂಗಟಂವಂಡಲೊ ನೋಟಿರೊ ॥|೧|| ತಾನೆ ನೋಟಿತ್‌ 
ಚೆನ್ನ ಕೊಡ್‌ತಿನೊ ಮಾನವಕ್‌ ಬಹು ಧರ್ಮಲೊ।| ಹೀನ ಗುಣತ್‌ಲ್‌ ಸಾಲ 
-ಸೋಲತ್‌| ದಾನ ಮಾಡಿನೊ ಕರ್ಮಲೊ ||೨1| ಕಾಲನೇರವೊ ದಾನಕಿಲ್ಲೆಲ| 
ಕೇಳ್‌ ನಲ್ಲಯಿಂಗೆಣ್ಣ್‌ಲೆ|| ಕೂಳ್‌ಕೇಟಂವಂಗಕ್ಕ ಕೊಡ್‌ತಂವ| ಬಾಳು ಶಂಕರ 
ಮೆಚ್ಚಿತ್‌ |1| 


ನೋಟಿ? ಯಾಕಕ್‌ ಇಟ್ಟಂತ ಬಿತ್ತ್‌ನ ಎಡ್‌ತಿತ್‌ ಯಂಗಕ್‌ ಕೂಳ್‌ ತರಂಡೂಂದ್‌ 
ಈ ಪಟ್ಟಂಗ್‌ ಬಂದ ಜಂಬರ ಎನ್ನ್‌? ಈಂಡ ಮೇಲೂ, ಎಂಗಳಾರೊ ಅಂವನಾರೊ? 
ಇದೂ ಅಲ್ಲತೆ ಈ ನಡ್‌ಪಾದರೆ ನೇರತ್‌ ಈ ತೊಂದರೆ ಎಡ್‌ತವದ್‌ ಪೆರ್ತ್‌ ಆಶ್ಚರ್ಯ! 
ಇಂವನಿಕ್ಕ ಅನ್ನದಾನಿ, ಇವನೇ. ಭಕ್ತ, ಇವನೇ ಧರ್ಮಪ್ರಭು. ಇವನ ಎಚ್ಚ್‌ಕ್‌ 
ಕೊಂಡಾಡ್‌ಚೆಂಗಿಯೂ ಪೋರ! ಈನಗುಂಡೆ ಇವಂಡ ಕೇಳಿಯೂ ಕೀರ್ತಿಯೂ 
ಭೂಲೋಕತ್‌ ಅಲ್ಲತೆ, ಎಂಗಡ ದೇವಲೋಕಕೂ ಕೂಡ ಎತ್ತುವಕಾಚಿ. ಐಶ್ವರ್ಯ 
ಚೊಕ್ಕ್‌ನವು, ಅನೇಕ ಜನ ಪೆದಕಾಯಿತೂ, ಬಲ್ಕರಿಕೆಕಾಯಿತೂ, ಛತ್ರ ಬೆಚ್ಚಿತ್‌ ಕಾಲ 

ತಪ್ಪಿತ್‌ ಬಂದಯಿಂಗೂ, ಕೆಲಬಯಿಚಿತ್‌ ಕೂಳ್‌ ಕೇಟಯಿಂಗೂ, ಕೊಡ್‌ಪ್‌ಲೇಂದ್‌ ಅರಿವಿ. 
ಇದೂ ಅಲ್ಲತೆ ಕೆಲವು ಜನ, ಕಂಡಯಿಂಡ ಸಾಲ ಸೋಲ ಮಾಡಿತ್‌ ಧರ್ಮಮಾಡುವ? 
ಇದ್‌ ಕರ್ಮಸಂಪಾದನೆಕ್‌ ಅಲ್ಲತೆ ಧರ್ಮಗಳಿಸುವಕಲ್ಲ. ತಾಂಡ ತಾಂಡ ಸತತ್‌ ಸಂಪಾದನೆ 
ಕಾಲ ನೇರ ಗೇನ ಮಾಡತೆ ಪದಿಚಿತ್‌ ಬಂದಯಿಂಗ್‌ ಕೊಡ್‌ತಿತ್‌ ಸುಗಪಡತುವವನೇ 
ಅನ್ನದಾನಿ. ಅವನೆ ಛತ್ರಪತಿ. ಅವನೆ ಧರ್ಮಪ್ರಭು. ಅಂಥವೇ ಏಡ ಕಾಸಾ ದಾಸಂಗ. 
ಇರಡ್‌, ಹರಯೆ? ಈ ತ್ರಿಗುಣಿ ಇಇಸ್ಲಿ ಎನ್ನೆಲ್ಲ ಮಾಡಿತ್‌ ಧರ್ಮಪ್ರಕಾಶ ಮಾಡುವಾಂದ್‌ 
ಅರಿಯನ. ಏಳಿ? ಅವಂಡ ಮನೆಕ್‌ ಪೋಕ. 


ನಾರಾಯಣ - ಮಹಾಸ್ವಾಮಿಯೆ, ಅಪ್ಪಣೆ (ಮನೆಕ್‌ ಪೋಪ) 

ಈಶ್ವರ - ಛತ್ರಪತಿಯೆ, ಆಯಿಲಿಯ? ಬೆರಿಯ ಎಣ್ಣ್‌. ಇಲ್ಲೇಂಗಿ ಆಪ್‌ಲೇಂದೆಣ್ಣ್‌. 
ಬೋರೆ ಎಲ್ಲಿಕೇಂಗಿ ಪೋಪ? 

ತ್ರಿಗುಣಿ - (ಪೊಣ್ಣ್‌ಡ ಕಡೂ) ಅಯ್ಕೋ! ಆಚ? ಅವು ಬಂದ್‌ರ್‌ತಕ್ಕುಲ? ಎನ್ನ್‌ 
ಮಾಡನ? ಬೆರಿಯ ಮಾಡ್‌, ಪರಮೇಶ್ವರನೇ? ಧರ್ಮ ಕಾಪಾಡ್‌! 

ಸರಸ್ವತಿ - ಸ್ವಾಮಿ ಅಚಿ. ದಂಡ್‌ ತಕ್ಕ್‌ ಅಯಿಂಡ ಕೂಡೆ ಪರೆರಿ. ಅಕ್ಕನೆಕ್ಕೆ ಎಲಕಂಡ 
ಇಡುವಿ. ಪೋಯಿ ಕಾವೇರ್ಮಮ್ಮೆ ಧರ್ಮ ಕಾಪಾಡ್‌. 

ತ್ರಿಗುಣಿ - (ತ್ರಿಮೂರ್ತಿಯಡ ಕೂಡೆ) ಆಚಿ ಸ್ವಾಮಿ, ಚೆನ್ನ ಅಳೆರಿ, ಎಲಕಂಡ ಇಡುವ. 
ಪೆತ್‌ ದೂರತಿಂಜಿ ಬಂದಿತ್‌ ಚೋತ್‌ಪೋಯಿರಲ್ಲ! ಲಯ್ಕೊ, ಕಷ್ಟ! ನಿಂಗಡ ದೇಶ ಎಲ್ಲಿ ಕಾವೇರಿ 
ಕುಳಿಪಕ್‌೦ದೆ ಬಂದಿರಲ್ಲ! ಶಿವ, ಶಿವ, ತ್ರಿಮೂರ್ತಿಯಳೆ ಏಡ ಮನೆಕ್‌ ಬಂದನ್ನನೆ ಆಚಿ. 


ತ್ರಿಮೂರ್ತಿಯ - ಮಹರಾಯ, ಪಳಮೇಲೆ ಕೋಟೆ ಕೆಟ್ಟುವಿಯಲ್ಲ! ನೀ 
ಎನ್ನತ ನಿಷ್ಕುರುಣಿ ಎಣ್ಣ್‌? ಅನ್ನದಾನಿಂದೆಣ್ಣುವ ನೀಡ ಕೇಳಿಕೇಟಿತ್‌ ಬಾತ್‌. 
ಅಲ್ಲೇಂಗಿ, ಬೋರೆ ಎಲ್ಲೇಂಗಿ ಕೂಳ್‌ ಉಂಡಿತ್‌ ಪ್ರಾಣ ಕಾಪಾಡುವಕಿಂಜತ್‌. ನೀ 
ಎಂಗಳ ಮರಣ ಮಾಡಿತ್‌, ದಾನ ಮಾಡುವದ್‌ ನೇರ್‌. ಏಳಿಗೂವ. ಇವಂಡ 
ಕೂಳ್‌ಕ್‌ಟ್ಹುವ ಬಟ್ಟೆ ಕಾಂಬ್‌ಲೆ. ಏಲೇಂಗಿ ಪೋಯಿತ್‌ ಚಾವನ. ಆ ಫಲ 
ಇಂವಂಗಿಕ್ಕಡ್‌ (ಎಂದ್‌ ಏವಕ್ಕ್‌ ನೋಟುವ) 


ತ್ರಿಗುಣಿ - ಸ್ವಾಮಿಯಳೆ, ಅಡ್ಡಬುದ್ದೆ. ದಯಮಾಡಿತ್‌ ನಿಕ್ಕಂಡು. ಆಯಿಪೋಚಿ. 
ನಿಂಗ ಎಣ್ಣ್‌ನ ತಕ್ಕ್‌ಲೆ ಏಡ ಜನ್ಮ ಸಾಪಲ್ಕ ಆಚಿ. ಈಂಡ ಮೇಲೂ ನಿಂಗ ಪೋಚೇಂಗಿ 
ನಾನ್‌ ಬದಿಕಿತೆನ್ಸ್‌ ಸಾರ! ಆಚಿ ಅದರಿ, ಎಲಕಂಡ ಬಿರಿಚತ್‌. ನೀರ್‌ ಕೊಡ್‌ ಬಂದೆ! (ಒಳ್‌ಕ್‌ 
ಪೋಪದು ಪೊಣ್ಣ್‌ ಆಚಿ, ಇದರಿ ನೀರ್‌, ಕಾಕಿಯ ಬಾರಿ) ಸ್ವಾಮಿಯಳೆ ದಯಬೆಚ್ಚಿತ್‌ ಬಾರಿ. 

ತ್ರೀಮೂರ್ತಿಯ - (ಉಂಬಕಳತಿತ್‌ ಉಂಡಿತಾಪದು) ಅನ್ನದಾನಿಯೆ, ಎಂಗಡ 
ಪ್ರಾಣದಾನ ಮಾಡ್‌ನಂತ ನೇಡೊ, ನೇಡ ಪೊಣ್ಣ್‌ಡೊ, ಭಕ್ತಿಕ್‌ ಪೆರ್ತ್‌ ಸಂತೋಷ ಆಜಿ. 
ನೇರಲ್ಲತ ನೇರತ್‌ ಕೂಳ್‌ ತಂದಂತ ನೇಡ ಧರ್ಮ ನಿನ್ನ ಕಾಪಾಡು. ಆಚೇಂಗಿ ಎಂಗ ಪೊರಮೆ 
ಬುದ್ದಂಡ್‌ ನೇರತೇ ಪೋಪ. ಇಇ್ಲಿ ನೇಡ ಕೂಡೆ ತಕ್ಕ್‌ಪರೆವಕ್‌ ಸಮಯ ಇಲ್ಲೆ. ನೀನ್‌ 
ಪೋಯಿತ್‌ ಬುದ್ದ. 

ತ್ರಿಗುಣಿ - ಮಹಾ ಸ್ವಾಮಿಯಳೆ, ಆತುರವಾಯಿತ್‌ ನಿಂಗಕ್‌ ಕೂಳ್‌ ತಂದದ್‌ ಏಡ 

` ಜೀವಕ್‌ ಚೆನ್ನಂಗೂ ಸಮಾಧಾನ ಇಲ್ಲೆ. ಆನಗುಂಡ್‌ ನಾಳೆ ದಯಬೆಚ್ಚಿತ್‌ ಉಂಡಿತ್‌ ಪೋಂಡು. 

ನೇರತೆ ಅಡಿಗೆ ತೆಯ್ಕಾರ್‌ ಮಾಡ್‌ಚಿರುವಿ. 

ತ್ರಿಮೂರ್ತಿಯ - ಸ್ವಾಮಿ, ಅನ್ನದಾನಿ. ನಿನ್ನ ಮರ್‌ಪ್‌ಲೆ. ಇಂದ್‌ ನೀನ್‌ ತಂದಾಂಗೆ, 
ದುಂಬ ಸಂತೋಷ. ಚೆನ್ನದಿನತ್‌ಲ್‌ ಇಲ್ಲಿಕ್‌ ಬಪ್ಪದುಂಡ್‌, ಅಕ್ಕ ನಿನ್ನ ಕಂಡಿತ್‌ ಪೋಪ. 
ಇಕ್ಕ ಮಾಪ್‌ ಮಾಡ್‌. 

ತ್ರಿಗುಣಿ - ಸ್ವಾಮಿಯಳೆ, ಅನ್ನನೆ ಮಾಡಿ. ಮರೆಯತೆ ಬರಂಡು? ನಮಸ್ಕಾರ ಉಂಡ್‌. 
(ಒಳ್‌ಕ್‌ ಪೋಪ) 

ತ್ರಿಮೂರ್ತಿಯ - (ಮನತ್‌) ಆಹ! ಈ ಒಡೆಯ ಪೊಣ್ಣ್‌ಡ ಭಕ್ತಿ ಎಚ್ಚಕ್‌ ಬಲ್ಕದ್‌! 
ಯಾಕತ್‌ ಬಿತ್ತ್‌ನಂತ ಬಿತ್ತ್‌ ಎಡ್‌ತತೇಂಗಿಯೂ, ಕಾಲ ಬಪ್ಪಕ್ಕ ಬಲ್ಕದಾನ ಬೊಳೆಯಾಡ್‌? 
ಅಕ್ಕೊಮ್ಮ ಎಂಗ ಬಂದಿತ್‌ ಇವಂಗ್‌ ನಿಜರೂಪ್‌ ಕಾಟಿತ್‌ ಮುಕ್ತಿ ಕೊಡ್‌ಕ. 

(ಎಲ್ಲರು ಪೊರಟ್‌ ಪೋಪ) 


ತೇಂ ತ ಡೇ 


೫ನೇ ಸೀನ್‌ 
ತ್ರಿಗುಣಿರ ಭೂಮಿ 
ತ್ರಿಗುಣಿ - ಬಂದಿತ್‌ ಬಗೊಮಿನ ನೋಟಿತ್‌ ಆಶ್ಚರ್ಯಪಟ್ಟಂಡ್‌ 
(ಮುನತ್‌) ಆಹ! ಅಂಜಾರ್‌ ತಿಂಗತೊಟ್ಟ್‌ ಈಲೆ ಬಂದ್‌ಲೆ ಇಂದ್‌ ಬಕ್ಕನೆ 
ಏಡ ಯಾಕತ್‌ ಬೊಳೆಯಾಯಿತ್‌ ಕಾಂಬಕ್ಕುಲ! ಇದೆನ್ನ ಪುದುಮೆ. ಈ ಏಕಕ್‌ 
ಇಟ್ಟಂತೆ ಬಿತ್ತ್‌, ಅಂದೊರ್‌ ದಿನ ಮೂಂದ್‌ ಪಟ್ಟಮುಕ್ಕ್‌' ಕೂಳ್‌ಕಾಯಿತ್‌ 
ಎಡ್‌ತೆ. ಬಿತ್ತಿಲ್ಲತೆ ಇಕ್ಕ ಬೊಳೆಯೆನ್ನನೆ ಆಚಿ? ನಲ್ಲದ್‌, ಪೊಣ್ಣ್‌ನ ಕೇಪಿ 

(ಪೊಣ್ಣ್‌ನ ಕಾಕಿತ್‌ ಅವ ಬಪ್ಪದು) ದೇವಿ ಬಿತ್ತಿಲ್ಲತೆ ಬೊಳೆ ಆಪದುಂಡೊ? 
ಯಾಕ ನೋಟ್‌. 


||ರಾಗ: ನಾದನಾಮ|| 
(ಪೋರಾದುರ ನೀರಜ ನೇತ್ರ - ಎಂಬಂತೆ) 


ಬಾರೊ ಯಿದ್‌ನೋಟ್‌ ದೇವಿಯೆ| ಬೆರಿಯ ನೀನ್‌ ||ಪ|| ದಾರ್‌ ಬೊಳೆ 
ಮಾಡ್‌ಚಿಂದ್‌| ಬೇರೀಚಿತ್‌ ಚೋತೆ ನಾನ್‌ ||ಅ||ಪ|| ಯಂಗ 
ಮಿಣ್ಣುಬಿತ್ತ್‌ನದ್‌ ಯಂಗಳೆ ಯೆಡ್‌ತತದ್‌॥| ತಿಂಗ ಆರ್‌ ಆಚಿಯಿಕ್ಕ| ಜೂಂಗಿ 
ಬಾಂಗಿತುಂಡ್‌ ಬೊಳೆ |[೧॥| ಮಣ್ಣ್‌ ಭೂಮಿ ಯಂಗಡಂದ್‌]| ಎಣ್ಣುವಕೆ ಪೋಡಿ 
ಆಪ।| ಯೆನ್ನೊರ್‌ ಆದಿ ಮಾಯವೋ! ಕಣ್ಣ್‌ಕಿಂದ್‌ ಕಾಂಬಕಾಚ||೨|| 
ಬುಟ್ಟೊಯಿಚ ಈ ಭೂಮಿಲ್‌। ಪುಟ್ಟ್‌ನೊರ್‌ ಪಾಬೊಳೆಯೊ|| ನಟ್ಟಯಿಂಗ್‌ 
ಹಕ್ಕಲ್ಲತೆ। ತೊಟ್ಟಯಿಂಗ್‌ ನಂಜಿಆಕು ||೩|| 


ದೇವಿ, ಎಂಗಡ ಈ ಯಾಕಕ್‌ ಇಟ್ಟಂತ ಬಿತ್ತ್‌ನ ಬಯಿಟ್‌ ನೇರತ್‌ ಬಂದಂತ 
ಮೂಂದ್‌ ಪಟ್ಟಮಕ್‌ ಕೂಳ್‌ ಕೊಡ್‌ಪಕಾಯಿತ್‌ ನೀನೆಣ್ಣಿತ್‌ ನಾನೆಡ್‌ತ ಬಂದದ್‌ ನೇರಕ್ಕುಲ! 
ಅನ್ನನೆ ಇಪ್ಪಕ್ಕ ಈ ಭೂಮಿಲ್‌ ಬೊಳೆಯಾಪಕ್‌ ಕಾರಣ ಎನ್ನ್‌? ನೆರೆ, ಕರೆ, ಆರಾಚೇಂಗಿ ಈ 
ಭೂಮಿ ಮಾಡ್‌ಚೊ? ಅನ್ನನೆ ಮಾಡಿತುಂಡೇಂಗಿ ಈ ಬೊಳೆ ಎಂಗ ತೇ೦ಡುವದ್‌ ತಪ್ಪಕ್ಕುಲ! 
ಅದಲ್ಲ ಎಂಗಡ ಭೂಮಿ ಅಕ್ಕುವೊ ಅಲ್ಲೊ? ಅದೇ ಸಂಶಯ ಆಪ ಎನ್ನೆಣ್ಣುವಿಯ? 


ಸರಸ್ವತಿ - ಸ್ವಾಮಿ ಎನ್ನತ ತಕ್ಕ್‌ ಪರೆವಿರ? ಎಂಗಡ ಭೂಮಿ ನೇರಾಯಿತ್‌ ಅಕ್ಕು. 
ಎಂಗಡ ಗೊಬ್ಬರಕುಂಡಿ ನೋಟಿ, ಆಲ್‌ಮರ ನೋಟ, ಆಗಸ್ತೇಶ್ವರ ಲಿ೦ಂಗನೋಟಿ. ಭೂಮಿ 
ಯಂಗಡದೆ! ಆರೇಂಗಿ ಮಾಡಿತಿಕ್ಕೂಂದ್‌ ನಿಂಗಕ್‌ಗೇನ! ಎಂಗಡ ಭೂಮಿನ ಎಂಗಳ ಕೇಳತೆ 
ದಾರ್‌ ಮಾಡು? ಎನ್ನ್‌ ಮಕ್ಕಕಳಿಯ? ಒಂದೂ ಅಲ್ಲ! ಅಂದ್‌ ಬಂದಂತ ಮೂಂದಾಳ್‌ 
ಪಟ್ಟಿಮಕ್ಕ್‌ ಬಿತ್ತಕ್ಕಿ ಕೂಳಾಚೇಂಗಿಯೂ ಕೊಡ್‌ತಂತ ಧರ್ಮವೆ, ಈ ಬೊಳಿಂದ್‌ ನಂಬಿ. 
ನಲ್ಲೋಣೆ ಗೇನಮಾಡಿ? ಅಂದ್‌ ನಡ್‌ಪಾದ್‌ರ ನೇರತ್‌ ಬಾತಲ್ಲ ಮೂಂದ್‌ ಪಟ್ಟಮ, 
ಕಂಡಿತ ಅವು ಪಟ್ಟಮ ಅಲ್ಲ! ತ್ರಿಮೂರ್ತಿಯಡ ಮಹಸ್ಥಾನ ಇಲ್ಲಿ ಉಳ್ಳಾನಗುಂಡ್‌, 
ತ್ರಿಮೂರ್ತಿಯಳೆ ಬಾತ್‌೦ದ್‌ ನೆನಸಂಡು. ಈಂಡ ಮೇಲು, ಭಕ್ತಿಕೂ, ಮುಕ್ತಿಕೂ, ಭಾಗ್ಯಕೂ, 
ಬರ್‌ಕತ್‌ಕೂ, ಪರೋಪಕಾರವೇ ಜಗತ್‌ ಪ್ರಧಾನ. ಅದೇ ದೇವಕೂ ಪ್ರೀತಿ. ಅನ್ನತ 
ಪರೋಪಕಾರ ಗೇನಬೆಚ್ಚಿತ್‌ ಭಕ್ತಿಲ್‌ ಅನ್ನದಾನ ಮಾಡ್‌ನಾಂಗ್‌ ದೇವ ಮೆಚ್ಚಿತ್‌ ಈ ಬೊಳೆ 
ತಾತ್‌೦ದ್‌ ನಂಬಂಡು. ತಾ ಕೊಡ್‌ತದ್‌ ತಾಂಗ್‌ ಕ್‌ಟ್ಟುವಂದೆಣ್ಣುವ ತಕ್ಕೊಂದು, ಪೊಟ್ಟಲ್ಲ. - 

ಇಚ್ಚಕ್‌ ನಲ್ಲದ್‌ ಮಾಡ್‌ನ ಸ್ವಾಮಿನ ತುದಿಚಿತ್‌ ನಮಸ್ಕಾರ ಮಾಡಿ. 


ತ್ರಿಗುಣಿ - ದೇವಿ, ನಲ್ಲತಕ್ಕ್‌ ಪರಂದಿಯ? ಈ ಬೊಳೆಯೆ, ಸಾಕ್ಷಾತ್‌ ಪರಮೇಶ್ವರಂದ್‌ 

ನಂಬ್‌ನೆ (ಬೊಳೆನ ನೋಟ್ಕಂಡ್‌) 

||ರಾಗಃ ಸಾವೇರಿ|| 
(ಕಾಯೊ ಎನ್ನನು - ಎಂಬಂತೆ) 
ತಾರೊ ಶಂಕರ ನಾಕ್‌ ಗುಣವೊ||ಪ|| ಇರ್‌ಪಗನ ಬೋಡುವಿನೊ ||ಅ।ಪ॥| 
ವೇದತೆಲ್ಲಕು ತಾತ| ಸಾಧುಸಜ್ಜನ ಪ್ರೀತ || ಕ್ರೋಢಜನಕ್‌ ಭೂತ| ಮಾಧವಂಗು 
ನೀನಾಥ||೧|| ಮೂಂದ್‌ ಲೋಕವು ನೀನೆ! ಮೂಂದ್‌ ಗುಣವು ನೀನೆ|| ಮೂಂದ್‌ 
ಮೂರ್ತಿಯೂ ನೀನೆ| ಮೂಂದಾಳುಕೊಬ್ಬ ನೀನೆ||21| ಕಾತ್‌ ರೂಪ್‌ಲೊ ನೀನ್‌] 
ಭೂತನಾಥನೊ ನೀನ್‌|| ಧಾತಜಗಕ್‌ ನೀನ್‌| ಡೇತರಕು ನಾಥನೀನ್‌ |೩| 
ವರವೊ ಕೊಡ್‌ಪ ದೇವ| ಮರಣ ಬಿದಿಪಭವ|| ಸುರಾ ಸುರಕದಿಯಾನ ಹರದಾಸ 
ತುದಿಪ ಶಿವ॥॥೪॥| 

ಪರಮೇಶ್ವರನೆ, ಶಂಕರನೆ, ಕಲಾಸಪತಿಯೆ, ಶಂಭುವೆ, ನೇಡ ಭಕ್ತ ನಾನಂತ ಎನ್ನ 
ಕಾಪಾಡ್‌. (ನಮಸ್ಕಾರ ಮಾಡುವ) ದೇವಿಯೆ, ಎಂಗ ಮೊಸಬುದ್ದತ್‌. ಅಂದ್‌ ಬಂದವು 
ಶ್ರಿಮೂರ್ತಿಯಾಂದ್‌ ಅರಿಂಜಿತುಂಡೇಂಗಿ, ಅಯಿಂಡ ಪಾದ ಪುಡಿಚಂಡ್‌ ಬಾಯಿದುಂಬ 
ತುದಿಕಲಿಂಜತ್‌ ಎನ್ನ್‌ಮಾಡುವ; ಯೋಗ ಇಲ್ಲತಾಚಿ. ಆಚೇಂಗಿ ಎಂಗಡ ಏದ್‌ ಗುಣಕಂಡಿತ್‌ 
ಈ ಬೊಳೆ ಮಾಡ್‌ಚೊ ಗೊತ್ತಾಪ್‌ಲೆ? ಕೊಯ್ಯುವ ಕಾಯಿತಕ್ಕುಲ ಇದನ ಎನ್ನ್‌ ಮಾಡನ. 


ಸರಸ್ವತಿ - ಸ್ವಾಮಿ, ದೇವತಂದಂತ ಬೊಳೆ ಕೊಜ್ಜಿತ್‌, ದೇವಡ ಪೆದತ್‌ ನಾಳೆನ್ನೆ 


ಪುದಿಯಕ್ಕಿ ಕೂಳ್‌ ಉಂಗ. ಅದಂಗ್‌ ಬೋಂಡ್ಕಂತ ಸಾಮಾನ ಎಡತಂಡ್‌ ನಾಲಂಜಿ ಪಟ್ಟಮರ 
ಕೂಡ ನಾಳೆ ಬಯಿಟೇಕ್‌ ಬಪ್ಪಕ್‌ ಮಾಡಿ. 


ತ್ರಿಗುಣಿ- ದೇವಿ, ನೇರ್‌, ಅನ್ನನೆ ಮಾಡನ? ಸಾಮಾನ ಎನ್ನೆಲ್ಲ ಬೋಂಡು, ಕೂಳ್‌ಕರಿ 
ಎನ್ನೆಲ್ಲ ಮಾಡುವಿಯ? ಪೆರ್ತ್‌ ಗದ್ದಳ ಮಾಡತೆಕಯ್ಯ. 

ಸರಸ್ವತಿ- ಸ್ವಾಮಿ, ನಿಂಗೊರ್‌ ಪದ್ಧತಿ ಬೆಚ್ಚಂಡಿತುಳ್ಳಿರ! ಎಲ್ಲ ಸಾಮಾನ್‌ ಅಂದಂದೆ 
ಕೊಂಡ್‌ ಬಪ್ಪದ್‌, ಇಣ್ಲಿ ಮನೆಲೆನ್ನತ ಇಪ್ಪ? ಕೊಂಡ್‌ಬಂದದ್‌ ಅದಂದೆ ಖರ್ಚ್‌ ಆಪ! 
ಕೇಟಾಂಗ್‌ ಇಕ್ಕ ಎಣ್ಣತೆಕಯ್ಯಲ? 

||ರಾಗಃ ಕಲ್ಮಾಣಿ॥| 
(ಇಂದು ನಾವು ವೊಂದಿಪೆವು) 


ಕೊಂಡ್‌ ಬಾರಿ ಪುದಿಯಕ್ಕಿ ಕೂಳುಂಬಕ್‌||ಪ|| ಬೋಂಡುಕೇಳಿ ಸಾಮಾನೆಲ್ಲ 
ತಿಂಬಕ್‌ ॥|ಅ||ಪ|| ಬೆಲ್ಲತೆಂಗೆ ಸಕ್ಕರೆಯೊ| ಯೆಳ್ಳ್‌ ಉದ್ದ್‌ ತೋರಿಬೇಳೆ| 
ನಲ್ಲಮಳು ಯಿಂಜಿಮಂಜ। ಕಲ್ಲುಪ್ಪು ಸಂಬಾರಕೂಡ||೧|| ಒಟ್ಟಿಕಾಂಡು 
ಗೋದಿಪೊಡಿ| ಪುಟ್ಟ್‌ಕಾಂಡು ಗೋದಿರವೆ॥ ಯೆಟ್ಟ್‌ಸೇರ್‌ ನಲ್ಲ ನೆಯಿ| ಬುಟ್ಟಿತ್‌ 
ಬರತೀ ಕೇಳಿ ||೨|| ಮಾಡುವಿ ಜಿಲೇಬಿ ಪೂರಿ| ಲಾಡ್‌ ಒಡೆ ಹೋಳಿಗೆಯೋ॥| 
ಕುಡಿಪಕ್‌ ಕೀರಲ್ಲತೆ। ಒಡದುಂಬ ಪಾಯಸಲೊ।|೩|| ದಾರೆಪೀರೆ ಪಲ್ಕಕಾಚಿ| 
ಕೀರೆದಟ್ಟ್‌ ಪುಳಿಕಾಚಿ| ಕರಿಬಾಳೆ ತಾಳ್ಹಮಾಡಿ| ಸಾರು ಪಜ್ಜಿ ಪಾರಮಾಡುವಿ||೪|| 
ನಾಲೊ ಅಂಜೊ ಪಟ್ಟಮಕ್‌ ನಾಳೆ ಅಂದಿಮೋಂದಿ ನೇರ| ಕೂಳೆಂಗ ಕೊಡತಿತ್‌। 
ಕಾಲ್‌ ಪುಡಿಕನ [>| 

ಸ್ವಾಮಿ, ಎಣ್ಣ್‌ನ ಸಾಮಾನೆಲ್ಲ ಎಡತಂಡ್‌, ಪಟ್ಟಮರೊ ಬಪ್ಪಕೆಣ್ಣಿತ್‌ ಬಾರಿ. 

ನೆಯಿಮಾತ್ರ ಮರಕತಿ! 


ತ್ರಿಗುಣಿ - ದೇವಿ ಆಕು. ಏಳ್‌ ಪೋಕ. (ಇಬ್ಬರೂ ಪೋಪ) 


ರ ರ ೫ 


೬ನೇ ಸೀನ್‌ 
ಪ್ಯಾಟೆ 
(ತ್ರಿಮೂರ್ತಿಯ ಮೂಂದಾಳ್‌ ನಿಂದಂಡ್‌ ತಕ್ಕ್‌ಪರೆಯುವ) 


ಈಶ್ವರ - ಹರಿಯೆ, ತ್ರಿಗುಣಿರ ಭಕ್ತಿಕ್‌ ಮೆಚ್ಚಿತ್‌, ಬಿತ್ತ್‌ ಎಡ್‌ತಂತ ಭೂಮಿಲ್‌ 
ಬೊಳೆ ಆಪನ್ನನೆ ಮಾಡ್‌ಚಿ. ಇಪ್ಪರ ಅದ್‌ನ ಅಂವ ಎನ್ನ್‌ ಮಾಡ್‌ಚೀಂದ್‌ ಇಂದ್‌ ಎಂಗ 
ಅರಿಯಂಡು? 

ನಾರಾಯಣ - ನೇರ್‌, ಬೊಳೆನ ಕಂಡಿತ್‌, ಒಡೆಯನು ಪೊಣ್ಣ್‌ ಹೆರ್ತ್‌ 
ಸಂತೋಷಪಟ್ಟಿತ್‌ ಇಂದ್‌ ಪುದಿಯಕ್ಕಿ ಕೂಳ್‌ ಉಂಬಕ್‌ ಏರ್ಬಾಡ್‌ ಮಾಡಿತ್‌. 


ಬ್ರಹ್ಮ - ನೇರಾಯಿತಕ್ಕು? ಸಾಮಾನೆಲ್ಲ ಕೊಂಡ್‌ ಪೋಯಿತ್‌, ಉಂಬಕೆಣ್ಣುವಕ್‌ 

ಪಟ್ಟಮರ ತೇಡಿಯಂಡುಂಡ್‌. ಅಲ್ಲಿ ಅದರಿ ಅಂವ ಬಪ್ಪನಕ್ಕೆ ಕಾಂಬ? 


ಈಶ್ವರ - ಎಂದಕ ಇಲ್ಲಿ ಎಂಗ ತಿರಿಗಿಯಂಡಿಕ್ಕ. ಅಂವ ಬಂದಿತ್‌ ಕಾಕ್‌ಚೇಂಗಿ 
ಪೋಯಿತ್‌ ಸಂತೋಷಪಟ್ಟಿತ್‌. ಈ ನರಲೋಕ ಬುಡುವನ್ನನೆ ಮುಕ್ತಿ ಕೊಡ್‌ಕ. 
(ತಿರಿಗಿಯಂಡಿಪ್ಪ) 


ತ್ರಿಗುಣಿ.- ಬಂದಿತ್‌ (ಮನತ್‌) ಪುದಿಯಕ್ಕಿ ಕೂಳುಂಬಕ್‌ ಬಯಿಟೇಕ್‌ ನಾಲಂಜಿ 
ಪಟ್ಟಮರ ತೇಡಿತ್‌ ಮದಿಯಾಚಿ. ದಂಡಾಳ್‌ ಕ್‌ಟ್ಟ್‌ಚಿ. ಇಇಸ್ಸಿ ಸದ್ಯ ಮುಂದಾಳಾಚೇಂಗಿಯೂ 
ಬೋಂಡಿಂಜತ್‌ ಎನ್ನ್‌ ಮಾಡಡ್‌? (ನಲ್ಲೋಣೆ ನೋಟಿತ್‌) ಓಹೋ! ಅಲ್ಲಿ ಮೂಂದಾಳ್‌ 
ತಿರಿಗಿ ಕಳಿಪ ಅಯಿನ ಬಡುವಕಯ್ಯ ಎನ್ನನೆ ಆಯಿತು ಕಾಕಿಯ ಪೋಂಡು. (ಅಯಿಂಡ ಪಕ್ಕ 
ಪೋಯಿತ್‌) ಸ್ವಾಮಿಯಳೆ ನಮಸ್ಕಾರ. ನಿಂಗಳ ಕಂಡದ್‌ ಏಡಭಾಗ್ಕ. ನಿಂಗ ಏದ್‌ ದೇಶಕಾರ 
ಎತ್ತಟಿ ಪೋಪಿರ? 


ತ್ರಿಮೂರ್ತಿಯ - ಸ್ವಾಮಿ, ಎಂಗ ಪರ್ವತ ಪಟ್ಲಿಕಾರ. ಕಾವೇರಿ ಕುಳಿಪಕ್‌ ಬಾತ್‌. 
ಇಲ್ಲಿ ತ್ರಿಗುಣಿಂದೆಣ್ಣಿತ್‌ ಓರ್‌ ಅನ್ನದಾನಿ ಉಂಡ್‌ಲೊ? ಅಂವದಾರ್‌, ಅವಂಡ ಮನೆಯೆಲ್ಲಿ. 
ದಯಬೆಚ್ಚಿತ್‌ ಕಾಟಿತಪ್ಪಕಯ್ಯುವ? 

ತ್ರಿಗುಣಿ - (ಮನತ್‌) ಆಹ! ತ್ರಿಗುಣಿಂದೆಣ್ಣ್‌ ಚೇಂಗಿ ನಾನೆ ಅಕ್ಕುಲ! ಏಡ ಪೆದ 
ಇಯಂಗ್‌ ಎನ್ನನೆ ಗೊತ್ತಾಚಿ. ನಲ್ಲದ್‌, ಸೂಕ್ಸ್ಮವಾಯಿತ್‌ ಅರಿವಿ. ಸ್ವಾಮಿಯಳೆ, ತ್ರಿಗುಣಿ 
ಈ ಪೇಟೆಲ್‌ ಇಕ್ಕಂಡು. ಅವನಗುಂಡ್‌ ನಿಂಗಕೆನ್ನ್‌ ಜಂಬರ? ಅವನೆಕ್ಕೇಂಗಿ ಕಂಡದುಂಡಾ? 


ತ್ರಿಮೂರ್ತಿಯ - ಅವನ ಎಂಗಕಂಡವು ಅಲ್ಲ. ಆಚೇಂಗಿ, ಕಾವೇರಿ ತೀರ್ಥ ಕುಳಿಪಕ್‌ 
ಬಪ್ಪಂತ ಭಕ್ತಂಗಕೆಲ್ಲ ಅನ್ನದಾನಮಾಡುವಂತ ಮಹಧರ್ಮಿಷ್ಟಂದ್‌ ಅವಂಡ ಕೇಳಿ ಉತ್ತರ 
ದೇಶತುಳ್ಳ ಎಂಗಡ ಪರ್ವತ ಪಟ್ಟಣತೂ, ಕೂಡ ಉಂಡ್‌. ಆನಗುಂಡ್‌, ಬಯಿಟೇಕ್‌ ಅವಂಡ 
ಮನೆಕ್‌ ಉಂಬಕ್‌ ಪೋಲೂಂದ್‌ ನಿನ್ನ ಕೇಟದಾಚಿ. ದಯಬೆಚ್ಚಿತ್‌ ಅವಂಡ ಮನೆ ಕಾಟಿತರಂಡು. 
ಎಂಗ ಈ ಭಾಗಂಡ ಕ್ಷೇತ್ರ ಎಂದೂ ನೋಟ್‌ನವು ಅಲ್ಲ. 


ತ್ರಿಗುಣಿ - (ಮನತ್‌) ಆಹ! ಕೆಣಿಂಜಿ ಬುದ್ದೆ. ಅಕ್ಕಲೇ ನಾನ್‌೦ದೆಣ್ಣಿತುಂಡೇಂಗಿ 
ಮರಿಯಾದಿ ಇಂಜತ್‌. ಇಕ್ಕ ಪೊಟ್ಟ್‌ಗಾರನಾನೆ. ಆಡ್‌, ಏಡತಕ್ಕ್‌ ಒಬ್ಬಂಗೂ 
ಕೇಡ್‌ಮಾಡುವದಲ್ಲ! ಅದನಗುಂಡ್‌ ಪೊಟ್ಟ್‌ ಪರಂದ ದೋಷ ಇಲ್ಲೆ. ಆನುಂಡ್‌, 
ನಾನೆ ತ್ರಿಗುಣೀಂದ್‌ ಎಣ್ಣಿತ್‌ ಇಯನ ಕಾಕಿಯ ಪೋಪಿ. ಆಚೇಂಗಿ ನಾನೆನ್ನೊ ಈ 
ಕ್ಷೇತ್ರಕ್‌ ಬಂದಯಿಂಗ್‌ ಏಡ ಸ್ವಯಾರ್ಜಿತ ದ್ರವ್ಮತ್‌, ಪದಿಚಿತ್‌ ಬಂದವಂಗ್‌ 
ಕಿಂಚಿತವಾನಂತ ಧರ್ಮ ಮಾಡುವಿ. ಈ ಮಾತ್ರಕ್‌ ಮಹ ಅನ್ನದಾನಿಂದ್‌ ಬಹುದೂರ 

ದೇಶಕ್ಕೂ ಕೂಡ, ಏಡ ಪೆದ ಪೋನದ್‌ ಪೆರ್ತ್‌ ಆಶ್ಚರ್ಯ! ಪೆದಖೋಪಚ್ಚಕ್‌ ಬಲ್ಕ 
ಧರ್ಮ ನಾನ್‌ ಮಾಡ್‌ಲೆ. ಮಾಡುವಕ್‌ ಶಕ್ತಿಯೂ ಇಲ್ಲೆ. ಇನ್ನನೆ ಇಪ್ಪಕ ನಾ ಏದ್‌ 
ಬಲ ಮನುಷ್ಕಂದ್‌ ಜನ ನಂಬುವೊ? ಗೊತ್ತಾಪುಲೆ. ಬಲ್ಕದಾನ ಧರ್ಮ 
ಮಾಡುವಯಿಂಗ್‌ ಎಚ್ಚಕ್‌ ಬಲ್ಕಪೆದ ಕ್‌ಟ್ಟ್‌ವೋ! ಏದ್‌ ಮಹಪದವಿ ಕ್‌ಟ್ಟುವೊ! 
ಪರಮೇಶ್ವರಂಗೆ ಗೊತ್ತ್‌! ಎನ್ನೇಂಗಿ ಆಡ್‌ ಪರೋಪಕಾರ ಧರ್ಮಕ್‌ ಮುಂದ್‌ನ 
ಭಾಗ್ಯವೊಂದೂ ಇಲ್ಲೆ. ನಲ್ಲದ್‌ ನೇರೆಣ್ಣಿತ್‌ ಈ ಪಟ್ಟಂಗಳ ಕಾಕಿಯಂಡ್‌ ಪೋಪಿ 
(ಅಯಿನ ನೋಟಿತ್‌) ಸ್ವಾಮಿಯಳೆ, ಪೊಟ್ಟ್‌ ಪರಂದಾಂಗ್‌ ಚೆಡಿಮಾಡತಿ. 
ತ್ರಿಗುಣೀಂದ್‌ ಎಣ್ಣ್‌ಚೇಂಗಿ ನಾನೆ. ಆಚೇಂಗಿ, ನಿಂಗ ಎಣ್ಣ್‌ನಚ್ಚಕ್‌ ಬಲ್ಕ ಮನುಷ್ಯ 
ನಾನಲ್ಲ. ಎನ್ನೊ, ಏಡ ಕೈಲಾಪ ಧರ್ಮ ಈ ಕ್ಷೇತ್ರತ್‌ ನಡತಿಯಬಪ್ಪಿ. ಆಚೇಂಗಿ, 
ದೇವಡ ದಯತ್‌ಲ್‌ ಬಿತ್ತ್‌ಡತ ಏಡ ಭೂಮಿಲ್‌ ಬೊಳೆ ಆನಾನ ದೇವಡ 
ಪ್ರೀತಿಕಾಯಿತ್‌ ಇಂದ್‌ . ಬಯಿಟ್‌ ಪುದಿಯಕ್ಕಿ ಕೂಳ್‌ ' ಉಂಬಕ್‌ 
ನಿಶ್ಚಯಮಾಡ್‌ನದಾಚಿ. ನಾಲಂಜಿ ಪಟ್ಟಮಕ್‌ ಕೂಳ್‌ ಕೊಡ್‌ಪಕ್‌ ಆಶೆಬೆಚ್ಚಿತ್‌ 
ತೇಡಿಯಂಡ್‌ ಈಲೆ ಬಂದೆ. ನಿಂಗಳ ಕ್‌ಟ್ಟ್‌ನದ್‌ ಏಡ ಪುಣ್ಯ. ತ್ರಿಮೂರ್ತಿಯಳ 
ಕ್‌ಟ್ಟ್‌ನನ್ನನೆ ಆಚಿ. ದಯಬೆಚ್ಚಿತ್‌ ಬಾರಿ. 


ತ್ರಿಮೂರ್ತಿಯ - ಸ್ವಾಮಿ, ನೇಡ ಮನೆಕ್‌ ಕಾಕತೆ ಪೋಯಿತುಂಡೇಂಗಿಯೂ 
ತೇಡಿಯಂಡ್‌ ಎಂಗ ಬಪ್ಪಕಿಂಜತ್‌. ನಿನ್ನ ಕ್‌ಟ್ಟ್‌ನದ್‌ ನಲ್ಲದಾಚಿ. ಪೋಕ (ಪೊಪ) 


* ರ ೫% 


೭ನೇ ಸೀನ್‌ 
ತ್ರಿಗುಣಿರ ಮನೆ 


ತ್ರಿಮೂರ್ತಿಯ - (ಉಂಡಿತ್‌ ಬಂದ್‌ ಅಳತಂಡ್‌) ತ್ರಿಗುಣಿ ಬ್ರಾಹ್ಮಣನೆ? . 
ಪುದಿಯಕ್ಕಿ ಕೂಳ್‌ ಎಂಗ ಸಂತೋಷತ್‌ ಉಂಡಿತಾಚಿ. ನ್‌ಡೊ ಪೊಣ್ಣ್‌ಡೊ ಭಕ್ತಿಕ್‌ 
ಮೆಚ್ಚ್‌ಚಿ. ಆಚೇಂಗಿ, ಎಂಗಳ ನೀಕ್‌ ಇದುವರೆಕೂ ಗೊತ್ತಾಯಿಲೆ. ನಾಲಂಜಿ ತಿಂಗತ್‌ 
ಬಯಿಟ್‌ ನೇರತ್‌ ಬಂದಿತಿಪ್ಪಕ್ಕ ಬೇಲ್‌ಕ್‌ಟ್ವಂತ ಬಿತ್ತ್‌ ಎಡ್‌ತ ಬಂದಿತ್‌, ಬಿತ್ತಕ್ಕಿ ಕೂಳ್‌ 
ತಂದಾಂಗ್‌ ಸಂತೋಷಪಟ್ಟಿತ್‌ ನೇಡ ಭೂಮಿಲ್‌ ಬಿತ್ತಿಲ್ಲತೆ ಬೊಳೆ ಮಾಡ್‌ಚಿ. ಆ ಬೊಳೆರ, 
ಪುದಿಯಕ್ಕಿ ಕೂಳುಂಬಕ್‌ ಎಂಗ ಎತ್ತಿತ್‌ ಸಂತೋಷಪಟ್ಟತ್‌. ಭಕ್ತ, ಎಂಗ ಆರ್‌೦ದ್‌ 
ನೋಟ್‌ (ನಿಜರೂಪ್‌ ಕಾಟಿತ್‌) 

ಕಂದ|| ಹರಿಹರ ಅಜನೋಟೆಂಗಳೊ। ದರ್‌ಮ ನೀನಡತುವ ಕೇಳಿ ಅರಿಂಜಿತ್‌ ಬಾತ್‌॥| 
ನರಲೋಕತ್‌ ನಿನ್ನಡ ಧರ್ಮಕ್‌। ಸರಿಯಾಯಿ ನಡತುವ ಸಾಧುವ 
ಕಂಡ್‌ಲೆಯಂಗ|| 


ಭಕ್ತ, ನೇಡ ಧರ್ಮಪರೀಕ್ಷೆಕ್‌ ಇದೂ ಕೂಡ ದಂಡ್‌ ಕುರಿ ಬಂದಂತ ತ್ರಿಮೂರ್ತಿಯಳೆ 
ಎಂಗ ನೋಟ್‌? ನೇಡ ಧರ್ಮಕೂ ಸತ್ಕಕೂ ಮೆಚ್ಚಿತ್‌, ನೀಕು ನೇಡ ಪೊಣ್ಣ್‌ಕು, ಈ 
ನಿಜರೂಪ ಕಾಟ್‌ನದಾಚಿ. 


ತ್ರಿಗುಣಿ - ಸರಸ್ವತಿ ಕೂಡ ಭಯತೂ, ಭಕ್ತಿಲೂ ತ್ರಿಮೂರ್ತಿಯಳ ಕಣ್ಣ್‌ ದುಂಬ 
ನೋಟಿಯಂಡ್‌. 


ರಾಗ: ಕಮಾಚ್‌|| 
(ಲಾಲೀಸೆ ಚೋದ್ಯ್ಕವನು - ಎಂಬಂತೆ) 


ಕಂಡತ್‌ ನಿಂಗಳಂದ್‌। ಹರಿಯೆ ಹರನೆ ಅಜನೆ ||ಲ|ಪ|| ಮೂರ್ತಿಯ 
| ಸ೦ರಿಯಾಯಿ ಬಂದದ್‌ ||೧|| ಮಾಡ್‌ನ ಉಪಚಾರ| ಯೇಡ ಜೀವಕೆ 
ಪೋರ।| ಬೋಡೂವಿ ತಪ್ಪೇಂಗಿ| ಮಾಡಿಮಾಪ್‌ಲೊ ನಾಕ್‌||೨|| 
ಯೆಡ್‌ತ ಈ ಜನ್ಮಕ್‌| ಪಡದೆ ಬಾಗಿಯಡಿಂದ್‌]|| ಪುಡಿಚಿಪಾದವೊ 
ದೇವ। ಪಡೆವ ಸುಗಲೊ ಶಿವ।|೩|| 
ಮಹಸ್ವಾಮಿಯಳೆ, ನಿಂಗಳ ಪ್ರತ್ಯಕ್ಸ ಕಂಡದ್‌ ಏಡೊ, ಏಡ ಪೊಣ್ಣ್‌ಡೊ, ಮಹ 
ಭಾಗ್ಯವೆ ಸರಿ. ನಿಂಗಡ ಪಾದ ದರುಷನತ್‌ ಏಡ ಮನೆ ಪವಿತ್ರವಾಚಿ. ಏಡ ಪಿತ್‌ರ್‌ 
ದೇವತೆಯಕ್‌ ಮುಕ್ತಿ ಕ್‌ಟ್ಟ್‌ಚಿ. ಏಡ ಸಾಲ್‌ ಸಂತಾನ ಕೂಡ ಉದ್ದಾರ ಆಚಿ. ಈ ಪುಣ್ಮ 
ಕ್ಷೇತ್ರತ್‌, ಎಂಗ ಒಡೆಯ ಪೊಣ್ಣ್‌ ನಡತುವಂತ ಧರ್ಮಕ್‌ ಲೋಪ ಇಲ್ಲತನ್ನನೆ, 
ಶಾಶ್ವಿತವಾಯಿತ್‌ ತ್ರಿಗುಣಿ ಧರ್ಮನಡಂದ್‌ ಬಪ್ಪನ್ನನೆ ವರ ತರಂಡು? ಈಂಡ ಮೇಲು 
ನಿಂಗಳಂತ ಮಹತ್ಮಂಗಡ ಪಾದ ದರುಷನ ಏಡ ಮನೆಲ್‌ ಸದಾ ಇಪ್ಪನಕೆಯೂ; ವರ ತಂದಿತ್‌ 
ಎಂಗಳ ಕಾಪಾಡಿ? (ನಮಸ್ಕಾರ ಮಾಡುವ) 


ತ್ರಿಮೂರ್ತಿಯ - ತ್ರಿಗುಣಿಯೆ. ನ್‌ಡೊ, ನೇಡ ಪೊಣ್ಣ್‌ಡೊ, ಭಕ್ತಿಕ್‌ ಮೆಚ್ಚಿತ್‌ 
ಸ್ವರ್ಗಲೋಕತ್‌ ಸುಖಪಡುವನ್ನನೆ ವರತಾತ್‌. ಆನಗುಂಡ್‌ ಈ ನರಲೋಕ ಅಪೇಕ್ಷೆಬುಡ್‌. 

||ರಾಗಃ ಸಾವೇರಿ|| 
(ನೀನೆ ಪಿತಮಾತೆ - ಎಂಬಂತೆ) 
ನಾರಾಯಣ - ಸಾಧು ತ್ರಿಗುಣಿ ಬಾಳ್‌| ಸಾಧು ಸಜ್ಜನ ಬಾಳ್‌ ||ಪ|| ಭೂದೇಎ 
ಚಾಕ್‌ಚಿ। ಮಾಧವ ಪೊಲತೂಲ ||ಅ।ಪ॥| 
ಬ್ರಹ್ಮ - ಧರ್ಮಮೂರ್ತಿಯೆ ನೇಡ | ಕರ್ಮದೋಷಲೊ ಪೋಚಿ।| 
ಓರ್ಮೆಲೊಡಯಪೊಣ್ಣು| ಬ್ರಹ್ಮದಯತ್‌ ಬಾಳಿ ||೧|| 


ಈಶ್ವರ - ನರ ಅವತಾರಿಯೆ| ನರಲೋಕ ನೀಬುಡ್‌।| ಪೊರಡ್‌ ನೀ ಸ್ವರ್ಗಕ್‌| 
ಪರಮೇಶ ದಯತ್‌ಲ್‌ ||| 


ತ್ರಿಮೂರ್ತಿಯ - ಬಾಳಿಬದ್‌ಕ್‌ ನೀನ್‌| ಮೇಲ್‌ಲೋಗವೊ ಸೇರಿ ||ಕಾಲ ಕಳೆಯತೆ| 
ಯೇಳ್‌ ಪೊರಡ್‌ ನೀ ||೩|| 


ತ್ರಿಗುಣಿಯೆ, ಈ ಭೂಲೋಕತ್‌ ನೀನ್‌ ಮಾಡುವಂತ ಧರ್ಮಕಾರ್ಯ ತ್‌೦ದತ್‌. 
ಇಇಸ್ಲಿ ಸ್ವರ್ಗಸುಖ ಅನುಭವಿಚಿರ್‌. ಆಚೇಂಗಿ, ಈ ಭಾಗಂಡ ಕ್ಷೇತ್ರತ್‌ ತ್ರಿಗುಣಿ ಧರ್ಮ 
ಶಾಶ್ವಿತನಡಂದ್‌ ಬಪ್ಪಕ್‌ ನೀನ್‌ ವರಕೇಟಂತ ಭಕ್ತಿಕ್‌ ಮೆಚ್ಚಿಚಿ. ನಿನ್ನನ್ನನೆ! ಮಿಣ್ಣಾಕ್‌ ಭಕ್ತಿಲ್‌ 
ಧರ್ಮ ನಡತುವವು ಇಕ್ಕೂಂದ್‌ ಗೇನಮಾಡತೆ. ಮಹಕ್ಷೇತ್ರತ್‌ ಶಾಶ್ವಿತ ನಡತುವಂತ ಧರ್ಮ, 
ರಾಜಂಗಳಗುಂಡ್‌ ಆಪದಲ್ಲತೆ, ಸಾಮಾನ್ಶತ ಜನತ್‌ನಗುಂಡ್‌ಕಯ? ಆನಗುಂಡ್‌, ಈ 
ಕ್ರೋಢದೇಶತ್‌ ರಾಜ ಈ ಭಾಗಂಡ ಕ್ಲೇತ್ರತ್‌, ತ್ರಿಗುಣಿ ಧರ್ಮಾಂದ್‌ ಶಾಶ್ವಿತ ನಡತಿ ಬಪ್ಪನ್ನನೆ 
ಆಶೀರ್ವಾದ ಮಾಡುವ. ನೀನ್‌ ಸ್ವರ್ಗ ಸೇರ್‌? (ಮರೆಯಾಪ) 


ತ್ರಿಗುಣಿ - ದೇವಿಯೆ, ತ್ರೀಮೂರ್ತಿಯಡ ಅಪ್ಪಣೆ ಪ್ರಕಾರ ನಡಂದವನ? 
(ಇಬ್ಬರು ಸ್ವರ್ಗಸೇರುವ) 

ಆನೇ ಸೀನ್‌ 
ಕಾಶಿ ಭಾಗೀರತಿ ಕ್ಷೇತ್ರ 


ಯಮುನೆ - (ಬಂದಿತ್‌ ಸುತ್ತಮುತ್ತ ನೋಟಿತ್‌ ಮನತ್‌) ಆಹ! ಗಂಗಾದೇವಿ 
ಕಾಂಬಕಾಯಿತ್‌ ನಾಲಂಜಿಕುರಿ ಬಾತೆಂಗಿಯೂ ಕಾಂಬಕ್‌ಟ್ಟ್‌ಲೆ. ಒರ್‌ತಿಂಗತೊಟ್ಟ್‌ ಅವ 
ಎಲ್ಲಿಕ್‌ ಪೋಚಿ, ಎನ್ನಾಚಿ, ಆಶ್ಚರ್ಯ! ಎನ್ನ ಕಾಣತೆ ಅವ ಇಪ್ಪವಳಲ್ಲ. ಅವಳ ಕಾಣತೆ 
ನಾಕೂ ಬೇಜಾರ ಅಕ್ಕುಲ! ಎನ್ನ್‌ಮಾಡಡ್‌, ಎಲ್ಲಿ ತೇಡಡ್‌? 


ಗಂಗೆ - ತೊಲೆಯಾರ್‌ ಚಂಗ್ರಾಂದಿಕ್‌, ಮೂಲಕಾವೇರಿಕ್‌ ಪೋನವ, ಒರ್‌ತಿಂಗ 
ಅಲ್ಲಿ ಇಂಜಿತ್‌ ಅಂದ್‌ ಬಪ್ಪ. 


ಯಮುನೆ - ಓಹೋ! ಅಲ್ಲಿ ಬಪ್ಪದ್‌ ಕಾಂಬ. ನಲ್ಲದ್‌ ಎಲ್ಲಿಕ್‌ 
ಪೋಯಿತಿಂಜಿಯಾಂದ್‌ ಕೇಪಿ. (ಗಂಗೆನ ನೋಟಿತ್‌) ಅಕ್ಕಯ್ಯ ನಮಸ್ಕಾರ. 


||ರಾಗಃ ಗಜಲ್‌|| 
(ಯಾವ ಶೀಮೆ ಆಯ್ಕ ಬಂದು - ಎಂಬಂತೆ) 


ಆಂಗಿಜೂಂಗಿ ಚಿಂಗಾರ್‌ಟ್ಟ್‌| ತಾಂಗಿಬಂದದೊ ಗಂಗೆಯ ||ಪ|| ನಾಂಗೊಳ್‌ಚಿ 
ನೀ ಪೋಯಿಯ। ತಂಗೆನ ಚದಿಚಿಯ ||ಅ|ಪ॥| ಪುಂಡೆಯೆನ್ನ್‌ ಪೊಡೆಯ ನ್‌ಡ| 
ಚೆಂಡಯಿಂಜಿತು ಕಾಂಬಲ।|। ಮಂಡೆ ಕುಂಬ್‌ಯಿಟ್ಟ ನಿನ್ನ| ಕಂಡ್‌ನಾಕ್‌ 
ಸೋಜಿಗ] ಮೂಡ್‌ನೇರ ಕೊತ್ತೆರಿಂಜಿ| ತಾಡಿಕುಟ್ಟ್‌ ಬಾಡಿತೂ।| 
ಕಾಡಿಯಕ್‌ಡೊತ, ಕಣ್ಣ್‌| ನೇಡದೆನ್ನ್‌ಲೊ ಚೋಂದಿತ್‌ ||೨|| 
ಮೆಚ್ಚಿಮೇಲಾಡಿತ್‌ ನೀನ್‌] ಯಚ್ಚರತ್‌ ಬಾಳಿತ್‌|| ಇಚ್ಚದಿನ ಎಲ್ಲಿಪೋಯ। 
ಆಶ್ಚರಿಯ ನಾಕ್‌ಲೊ||೩|| 
ಮಹದೇವಿಯೆ, ನಾನ್‌ ಕೇಟತ್‌೦ದ್‌ ಚೆಡಿಮಾಡತೆ. ಇಕ್ಕ ಒರ್‌ ತಿಂಗ ಆಚಲ್ಲ! 
ನಿನ್ನ ಕಾಣತೆ. ಎಲ್ಲಿಕ್‌ ಪೋಯಿತಿಂಜಿಯ? ಇದೆನ್ನ್‌ಪೊಡೆಯ ನೆಲಂದಿತೂ, ಚೆಂಡಯಿಂಜಿತೂ, 
ಕಣ್ಣ್‌ ಚೋಂದಿತೂ, ಕಾಂಬಕ್ಕುಲ! ಕುಳಿಚಿತೆನ್ನೇಂಗಿ ಬಂದಿಯ! ದಯಬೆಚ್ಚಿತ್‌ ಎಣ್ಣ್‌ ? 


ಗಂಗೆ - ಯಮುನೆ, ನಿನ್ನ ಬುಟ್ಟಿತ್‌ ಪೋನಂದ್‌ ಚೆಡಿಮಾಡತೆ. ಆಚೇಂಗಿ ನೀಪರಂದ 
ತಕ್ಕ್‌ಲ್‌, ಎಚ್ಚಕೊ, ಅರ್ತ ಉಂಡ್‌. ನಾಕರಿಯಾಂದ್‌ ಗೇನಮಾಡತೆ. 

||ರಾಗಃ ಕಾಂಬೋದಿ।| 
(ಏನನೆಂಬೆ ಬಾಲಜ್ಞಾನ ಮಾರ್ಗಶೀಲ - ಎಂಬಂತೆ) 


ಮಾಡತೆ ಚೆಡಿಯೊ| ನೋಟ್‌ ಯಮುನೆಯೊ ||ಪ|| ಓಡ ನಾ ಒಳ್‌ಚಿ। ಕೂಡ್‌ಲೆ 
ಚದಿಚಿ ||ಅ||ಪ|| ನೊಂಬಲಾಪ ತಕ್ಕ್‌| ಜಂಬರಿಲ್ಲೆ ನೀಕ್‌|| ಶಂಬುನಾ ಫೆನತ್‌| 
ನಂಬೂವಿ ಮನತ್‌।|೧|| ತಂಗೂಳ್‌ ಕಲಪ್‌। ನಾಂಗಿಲ್ಲೆ ಪಯಿಪ್‌|| 
ಕಾಂಗತದುಂಡಲ್ಲ! ನೀಂಗರಿವುಡೆಲ್ಲ ||೨|| ಕಾವೇರಿ ಕುಳಿಚಿ| ದೇವಿನಾ ತುದಿಚಿ!| 
ನಾ ವರವೊ ಕೇಟ್‌| ಬಾವಿ ಪಾಪ ಬುಟ್ಟ್‌|೩॥| ' 


ಯಮುನೆ, ನ್‌ಡ-ಅನುಮಾನ ಬುಡ್‌. ಸತ್ಕ ಕೇಳ್‌? ಮಹಪಾಪಿಯಡ ಪಾಪ ನಾಕ್‌ 
ಪೊದ್ದ್‌ನಾನ ಕಳಂದವಕ್‌ ಕಾಲಂಪ್ರತಿ ತೊಲೆಯಾರ್‌ ಚಂದ್ರಾಂದಿಕ್‌ ಕಾವೇರಿಕ್‌ ಪೋಯಿತ್‌ 
`ಒರ್‌ತಿಂಗ ಅಲ್ಲಿ ಇಂಜಿತ್‌ ಆ ಮಹದೇವಿಡ ದಯತ್‌ ಪಾಪ ಕಳಂದಂಡ್‌ ಬಪ್ಪಿ. ಅದೇ ರೀತಿ 
ಈಯಾಂಡು ಪೋಯಿತ್‌ ಇದೇ ಬಂದದ್‌ ನೋಟ್‌. ಆನಗುಂಡೆ ಪೊಡೆಯ ನೆಸೆವಕ್‌ 
ಮೊಳಿಯಾಚಿ. 


ಯಮುನೆ - ಅಕ್ಕ ಎನ್ನೆಣ್ಣಿಯ? ಗಂಗಾತೀರ್ಥಕ್‌ ಮುಂದ್‌ನ ಶ್‌ರ್‌ತ ಜಗತ್‌ 
ಉಂಡಾ? ಶಿವಾ, ನಾಯೆನ್ನಣ್ಣಡ್‌? 
॥|ರಾಗಃ ಕಲ್ಮಾಣಿ|| 
(ಸುಂದರೀ ನಿನ್ನನಗಲಿ ನಾ ಯೆಂತು - ಎಂಬಂತೆ) 

ಅಕ್ಕಯ್ಯ ನ್‌ಡ। ತಕ್ಕ್‌ ಕೇಪಕ ನಾಕ್‌| ಉಕ್ಕಿತುಕ್ಕುವ ಪೊಂದೆಳಿ ||ಅ|ಪ॥| 
ನೀಲಕೋಡಿಯೆ ನೀನ್‌| ಕೇಳ್‌ ಜಗಕ್‌ಯೆಲ್ಲ| ಮೇಲಾನ ದೇವಿಂದ್‌। 
ಕೇಳೀಯೊಲುಳ್ಳದ್‌।| ಶೀಲ ನಲ್ಲೊರ್‌ ನೀನ್‌ ಮೂಲಕಾವೇರಿಕ್‌| 
ಕ್‌ಳ್‌೦ದೆಣ್ಣಿನೊ ನಾನ್‌| ಕೇಳ್‌ ಈ ಪುದುಮೆನ ||೧॥| ಈಶ ಚೂಡ್‌ನ 
ದೇವಿ॥ದೋಷತ್‌ಪೊರ್‌ ತಾಯಿ| ದೇಶ ನಲ್ಲೊರ್‌ ಮಹ ಕಾಶಿವಾಶಿಯೆನೀ|| 
ಸಾಸಪಡತೆ ನೀನ್‌ ಕಾವೇರಿಕೆಕ್ಕಲು| ದಾಸಿಯಾಪಕ್‌ ನೀಕ್‌| ದೋಷಾಲೊಡೆನ್ನಿದ್‌ 
sll ಸುತ್ತ್‌ಕಡವು ನೀನ್‌| ಮುತ್ತೀರತ್‌ನ ನೀನ್‌| ಉತ್ತಮ ಪೊಂಗಂದ್‌| 
ಗೊತ್ತೇ ನಾಕುಂಡ್‌ಲ|| ಕತ್ತೀನೊ ಪೋಗ ಕಳಮೇರ ನಾತಂದ್‌| ತಿತ್ತ್‌ಕೊತ್ತೊರ್‌ 
ಸ್‌ಡ।| ಸತ್ಯ ನಾಕೆಣ್ಣ್‌ಲೊ||೩| 


ಅಕ್ಕ, ಗಂಗಾ ತೀರ್ಥಕ್‌ ಮುಂದ್‌ನಂತ ಮಹತೀರ್ಥ ಜಗತ್‌ ಇಲ್ಲೇಂದ್‌ 
ಅರಿಂಜಿತಿಂಜ. ದೇವತೆಯಳು ಮನುಷ್ಕರು ಸಕಲ ಜೀವರಾಶಿಯ ಕೂಡ, ಗಂಗಾ ತೇರ್‌ತ 

ಕುಳಿಚಿತ್‌ ನೇಡ ದಯತ್‌ ಮುಕ್ತಿ ಪಡೆವ. ಅನ್ನತ ಮಹದೇವಿಯಾನ ನೀನ್‌, ನೇಡ 
ಪಾಪಕಳೆವಕ್‌ ಕಾವೇರಿಕ್‌ ಪೋಪಿಂದೆಣ್ಣುವದ್‌ ಪೆರ್ತ್‌ ಆಶ್ಚರ್ಯ! ಅಕ್ಕ ನೀಕ್‌೦ಜಿ ಬಲ್ಕವ 
ಒಬ್ಬ ಉಂಡ್‌ದಾಚಿ? ಅನ್ನನೆ ಉಂಡೇಂಗಿ ಆ ಕಾವೇರಿದಾರ್‌? ಅಕ್ಕ, ನೀಕಿಂಜು ಬಲ್ಕವಳಾಪಕ್‌ 
ಕಾರಣಯೆನ್ನ್‌? ದಯಬೆಚ್ಚಿತ್‌ ಎಲ್ಲಾ ಸಂಗತಿನ ಎಣ್ಣಿ ತಂದಿತ್‌ ಏಡ ಸಂಶಯ 
ತ್‌ೇಕಂಡೂಂದ್‌ ಬೋಡ್ಕವಿ. 


ಗಂಗೆ - ಯಮುನೆ ಅವಡ ಆದಿಮೂಲ ಪೆರ್ತ್‌ ಬಲ್ಕದ್‌. ಆಚೇಂಗಿಯೂ, 
ಸೂಕ್ಸ್ಮವಾಯಿತ್‌ ನೀಕೆಣ್ಣುವಿ? ಪಂಡ್‌, ಅಮೃಥು'ಮಡ್‌ನ ಕಾಲತ್‌ ದೇವಾಸುರ 
ಯುದ್ದಾಪಕ, ದೇವತೆಯಕ್‌ ನಲ್ಲದ್‌ ಮಾಡುವಕಾಯಿತ್‌, ಆದಿನಾರಾಯಣ 
ಮೋಹಿನಿಯಾಯಿತೂ, ಆದಿಮಾಯೆಯಾನ ಲಕ್ಷ್ಮಿ, ಲೋಪಾಮುದ್ರೆಯಾಯಿತೂ, 
ಅವತಾರ ಎಡ್‌ತತ್‌. ಆ ಲೋಪಾಮುದ್ರೆನ ಬ್ರಹ್ಮದೇವಂಗ್‌ ಮೋವಳಾಯಿತ್‌ 
ನಾರಾಯಣ ಪ್ರೀತಿಲ್‌ ಕೊಡ್‌ತತ್‌. ಚೆನ್ನ ಕಾಲತ್‌ರ ಮೇಲೆ ಬ್ರಹ್ಮದೇವ, ಮೋವಳಾನ 
ಲೋಪಾಮುದ್ರೆನ, ಭೂಲೋಕತ್‌ ಮಹತಪಸ್ವಿಯಾನ ಕವೇರಂಗ್‌ ದತ್ತ್‌ 
ಮೋವಳಾಯಿತ್‌ ಕೊಡ್‌ತತ್‌. ಕವೇರಂಗ್‌ ಮೋವಳಾನಗುಂಡ್‌, ಕಾವೇರಿಂದ್‌ ಪೆದ 
ಇಟ್ಟತ್‌. 

ಯಮುನೆ - ನೇರ್‌, ಅನ್ನತ ಕಾವೇರಿ ತೀರ್ಥರೂಪಾಯಿತ್‌ ಪೊರಡುವಕ್‌ ಕಾರಣ 
ಎನ್ನ್‌. 


ಗಂಗೆ -ಕೇಳ್‌? ಆ, ಕಾವೇರಿ ನಾರಾಯಣಂಡ ಪಕ್ಕ ಲೋಪಾಮುದ್ರೆ ಪೆದತ್‌ ಇಪ್ಪಕ್ಕ, 
ಬಲ್ಕದಾನ ತಪಸ್‌ ಮಾಡಿತ್‌ ಲೋಕೋಪಕಾರಕ್‌ ತೀರ್ಥರೂಪಾಯಿತ್‌ ಪೋಪಕ್‌ 
ನಾರಾಯಣನಗುಂಡ್‌ ವರಪಡಂದಲ್ಲತೆ, ಇಪ್ಪರ ಬ್ರಹ್ಮನಗುಂಡು, ಪಿಣ್ಣ್‌ ಭೂಲೋಕತ್‌ 
ಕವೇರ ಮುನಿನಗುಂಡ್‌, ಸಹ ವಪರಡಂದಿತ್‌ ಅಲ್ಲಿಂಜಿ, ಅಗಸ್ತ್ಯ ಮುನಿಡ ಬಲ್ಕದಾನ ದಯತ್‌ 
ಬ್ರಹ್ಮಗಿರಿಕುಂದ್‌ಲ್‌ ತೀರ್ಥ ಅವತಾರ ಎಡ್‌ತಿತ್‌ ಜೀವರಾಶಿಯಕ್‌ ಮಹೋಪಕಾರ 
ಮಾಡ್ಕಂಡ್‌ ಸಮುದ್ರ ಸೇರ್‌ಚಿ. ಅವ ತೀರ್ಥೋದ್ಭವ ಆನಂತ ಪುಣ್ಮಸ್ಥಳವೇ, 
ಮೂಲಕಾವೇರಿಂದ್‌ ಪೆದ ಆಯಿತ್‌ ಸಕಲ ಜೀವರಾಶಿಯ ಆ ತೀರ್ಥಕುಳಿಚಿತ್‌ ಮನಸಾಭೀಷ್ಟ 
ಪಡೆವದಲ್ಲತೆ ಪಾಪಕಳಂದಂಡ್‌ ಮುಕ್ತಿಹೊಂದುವ. 


ಯಮುನೆ - ನಲ್ಲದ್‌, ನೇಡ ಗಂಗಾ ತೀರ್ಥ ಕುಳಿಚಕಲೂ ಮುಕ್ತಿ ಹೊಂದುವಕ್ಕುಲ! 
ಅನ್ನನೆ ಇಪ್ಪಕ್ಕ ಅವ ನೀಕ್‌ ಬಲ್ಕವಳಾಪಕ್ಕೂ, ಅವಡ ತೀರ್ಥಕ್‌ ಹೆಚ್ಚಾನ ಮಹತ್ವವುಂಟಾಪಕ್ಕೂ 
ಕಾರಣಯೆನ್ನ್‌? " 

ಗಂಗೆ - ಯಮುನೆ, ಈ ರಹಸ್ಮವಾನ ಚರ್ಚೆ ಪಂಡೊಮ್ಮ ನಾರದನಗುಂಡ್‌ 
ಪರಿಯವಸಾನಕ್‌ ಬಂದದ್‌ ನೀಕೆಣ್ಣುವಿ? ದೇವಗಂಗೆಯಾನಂತ ನಾನ್‌, ಭಗೀರಥಂಡ ತಪಸ್‌ಕ್‌ 
ಮೆಚ್ಚಿತ್‌ ಅವಂಡ ವಂಶೋದ್ದ್ವಾರಕಾಯಿತ್‌ ಭೂಲೋಕಕ್‌ ಬಂದ. ಏಡ ತೀರ್ಥ ಜಲ, 
ಮಹಾರಭಸತ್‌ ಪಾತಾಳಕೆತ್ತನೆ ಈ ಭೂಮಿನ ಬೇದಿಚಿಟ್ಟಂತ ದೋಷ ನಾಕ್‌ ನಿಂದತ್‌. ಕಾವೇರಿ 
ಒಬ್ಬಂಗಾಯಿತ್‌ ತೀರ್ಥ ಅವತಾರ ಎಡ್‌ತ್‌ಲೆ. ಸರ್ವಜೀವರಾಶಿಯಕ್‌ ಉಪಕಾರ 
ಮಾಡಂಡೂಂದ್‌ ಪರೋಪಕಾರ ಧರ್ಮಬೆಚ್ಚಿತ್‌, ನಾರಾಯಣನಗುಂಡೂ, ಬ್ರಹ್ಮನಗುಂಡೂ 
ಕೂಡ ತೀರ್ಥಕ್‌ ಬಲ್ಕದಾನ ಮಹತ್ವ ಉಂಟಾಪಂತ ಮಹಾ ವರ ಪಡಂದಿತ್‌ ಅವತಾರ 
ಎಡತತ್‌. ಈಂಡ ಮೇಲು ಸೂಕ್ಷ್ಮ ಕೇಪಿಯ? ನಾನ್‌ ವಿಷ್ಣು ಪಾದತ್‌ ಪುಟ್ಟನಾನಗುಂಡ್‌ 
ಏಡ ಅಪ್ಪನೆ ವಿಷ್ಣು. ಅವ್ವನೆ ಲಕ್ಷ್ಮಿ, ನಲ್ಲೋಣೆ ಗೇನಮಾಡ್‌? ಅನ್ನತ ಲಕ್ಷ್ಮಿಯೆ, 
ಲೋಪಮುದ್ರೆಯಾಯಿತೂ ಕಾವೇರಿ ಆಯಿತೂ, ಅವತಾರ ಎಡ್‌ತಿತಿಪ್ಪಕ! ಅವನಾಕ್‌ ಎನ್ನಾಚಿ? 
ಅವ್ವನಾಚಿ. ಎನ್ನನೆ? (ಸತ್ಯ) ಅನ್ನತ ಅವ್ವಂಡ ತೀರ್ಥ ಕುಳಿಚಿತ್‌ ಪಾಪ ಕಳಂದವಕ್‌, 
ಬ್ರಹ್ಮದೇವಂಡ ಅಪ್ಪಣೆ ಕೂಡ ನಾಕ್‌ ಉಳ್ಳಾನಗುಂಡ್‌, ಒರಾಂಡೆಕ್‌ ಓರ್‌ ತಿಂಗ ಅವ್ವನಾನಂತ 
ಕಾವೇರಿಡ ಪಕ್ಕಕ್‌ ಪೋಯಿತ್‌ ಅಲ್ಲಿ ಇಂಜಿತ್‌ ತೀರ್ಥ ಕುಳಿಚಂಡ್‌ ಶ್ರೀರಂಗಕ್‌ ಬಂದಿತ್‌' 
ಅಪ್ಪಂಡ ದರುಷನ ಮಾಡಿಯಂಡ್‌ ಅಯಿಂಡಿಬ್ಬಡ ಅಪ್ಪಣೆ ಪಡಂದ್‌ ಏಡ ಮೂಲ ಸ್ವಾನ 
ಸೇರುವಿ. ಮಹದೇವಿಯಾನ ಕಾವೇರಿಡ ಉದ್ಭವ ಸಂಗತಿನ ನೀಕ್‌ ಸೂಕ್ಷ್ಮವಾಯಿತ್‌ 
' ಎಣ್ಣ್‌ನದಾಚಿ. ಎಣ್ಣ್‌ನಂತ ನಾಕೂ, ಕೇಟಂತ ನೀಕೂ ಮಿಣ್ಣಾಕ್‌ ಕೇಪಯಿಂಗಡ ಸದ್ಗತಿ 
ಉಂಟಾಪಾಂಗ್‌ ಸಂಶಯವಿಲ್ಲ. y 


ಯಮುನೆ - ಅಕ್ಕಯ್ಯ! ಆದಿಮಾಯೆಯಾನ ಕಾವೇರಿರ ಪೂರ್ಮೋತ್ತರ ಎಣ್ಣಿತಂದಂತ 
ನೀಕ್‌ ಪರಮೇಶ್ವರ ನಲ್ಲದ್‌ ಮಾಡಡ್‌. ಭಕ್ತಿಲ್‌ ಕೇಟಂತ ಎನ್ನ ಕಾವೇರಿ ಮಹತಾಯಿ 
ಉದ್ದಾರ ಮಾಡಡ್‌. ಮಹದೇವಿಕ್‌ ಆಯಿರಕುರಿ ನಮಸ್ಕಾರ ಇಲ್ಲಿಂಜೆ ಮಾಡ್‌ನ. ಆಚೇಂಗಿ, 
ಅವ ತೀರ್ಥೋದ್ಭವ ಆನಂತ ಬ್ರಹ್ಮಗಿರಿ ಎಲ್ಲಿ? ಏದ್‌ ದೇಶತ್‌? ಎಚ್ಚಕ್‌ ದೂರತ್‌, 
ಏದ್‌ ದಿಕ್ಕ್‌ಲ್‌ ಉಂಡ್‌ದೆಣ್ಣುವಾನ ದಯಬೆಚ್ಚಿತ್‌ ಎಣ್ಣಿತರಂಡೂಂದ್‌ ಬೋಡುವಿ. 


ಗಂಗೆ - ಅದ್‌ ಕೇಪಿಯ? ಪಡ್ಡಿಗಾರ್‌ ಸಮುದ್ರತ್‌ರ ಪಕ್ಕ ಸಹ್ಮಾದ್ರಿಂದೆಣ್ಣುವ 
ಬಲ್ಕದಾನ ಕುಂದ್‌ವುಂಡ್‌. ಆ ಕುಂದ್‌ರ ನಡುಮದ್ಕತೆ ನಾರಾಯಣದೇವ ಧಾತ್ರಿ ವೃಕ್ಷ 
(ನೆಲ್ಲಿಮರ) ಅವತಾರ ಎಡ್‌ತತ್‌. ಆ ದಾತ್ರಿ ವೃಕ್ಷ ಬ್ರಹ್ಮದೇವ ಕಂಡಿತ್‌ 
ಪೂಜೆಮಾಡ್‌ನಾನಗುಂಡೂ, ಅಗಸ್ತ್ಯ ಯಪಿ ಬ್ರಹ್ಮನ ಬೋಡ್‌ನಾನಗುಂಡ್‌, ಆ ಕುಂದ್‌ಕ್‌ 
ಬ್ರಹ್ಮಗಿರೀಂದೂ, ಆ ದೇಶಕ್‌ ಬ್ರಹ್ಮ ಕ್ಷೇತ್ರಂದೂ ಪೆದಬಾತ್‌. ಆ ದೇಶತ್‌, 
ನಾರಾಯಣದೇವ, ಮತ್ಸ್ಯ ಅವತಾರ ಎಡ್‌ತಿತ್‌ ಪರಮೇಶ್ವರನ ತಪಸ್‌ ಮಾಡ್‌ನಾನಗುಂಡ್‌ 


144 ಶ್ರೀ ಕಾವೇರಿ ನಾಟಕ 


ಇಪ್ಪರ, ಮತ್ಸ್ಯ ದೇಶಾಂದ್‌ ಪೆದ ಆಚಿ. ಆ ಮತ್ಸೃದೇಶತ್‌ ಮಹವಿಷ್ಣು ಕ್ರೋಢಾವತಾರ 
ಎಡ್‌ತಾನಗುಂಡ್‌ ಇಪ್ಪರ ಕ್ರೋಢ ದೇಶಾಂದ್‌ ಪೆದವುಂಡ್‌. ಇಪ್ಪರಿಪ್ಪರ ಕೊಡವ ದೇಶ 
ಆಚಿ. ಆ ಕ್ರೋಢ ದೇಶತುಳ್ಳ ಬ್ರಹ್ಮಗಿರಿಡ ನಡುಮಧ್ಯವೆ ಕಾವೇರಿ ತೀರ್ಥೋದ್ಭವ 
ಮೂಲಸ್ಥಾನ. ಮಹ ಪುಣ್ಮಸ್ಥಳ. ಆ ವಿಶೇಷ ಪಟ್ಟಂತ ಸ್ಥಳತ್‌ನೊ, ತೀರ್ಥತ್‌ನೊ ಜನ್ಮ 
ಎಡತವು ಒಮ್ಮಾಂಚೆಂಗಿಯೂ ನೋಟಿತ್‌ ನಮಸ್ಕಾರ ಮಾಡಿತ್‌ ಭಕ್ತಿಲ್‌ ಕುಳಿಪಯಿಂಗ್‌ 
ಪುನರ್‌ಜನ್ಮ ಇಲ್ಲೇಂದ್‌ ನಂಬ್‌! 


ಯಮುನೆ - ಗಂಗಾ ದೇವಿಯೆ, ಮಹ ತೀರ್ಥವಾನಂತ ಕಾವೇರಿಡ ಮಹತ್ವ ಕೇಟಚ್ಚಕೂ 
ಜೀವಕ್‌ ಸಂತೋಷ ಹೆಚ್ಚಾಯಂಡೆ ಬಪ್ಪ. ಆ ಪುಣ್ಮ ಸ್ಥಳತ್‌ ಏದೇದ್‌ ತೀರ್ಥವುಂಡ್‌. 
ಏದೆಲ್ಲ ದೇವತೆಯ ಉಂಡ್‌. ತೀರ್ಥಕುಳಿಪ ವಿಧಿಯೆನ್ನ? ಇದ್‌ನೆಲ್ಲ ವಿಸ್ತಾರವಾಯಿತ್‌ 
ಎಣ್ಣಿತರಂಡೂಂದ್‌ ಬೋಡ್ಕವಿ. 


ಗಂಗೆ - ಯಮುನೆಯೆ, ನಲ್ಲತಕ್ಕ್‌ ಪರಂದಿಯ. ಕಾವೇರಿ ಸ್ನಾನಾವಿಧಿ ನೀಕ್‌ 
ಎಣ್ಣುವಾನಗುಂಡ್‌ ನೀಕೂ ಮಿಣ್ಣುಕ್‌ ಸರ್ವಜನಕೂ ಉಪಕಾರವಾಯಿತ್‌ ಇಕ್ಕು! ಆನಗುಂಡ್‌ 
ಭಕ್ತಿಲ್‌ ಕೇಳ್‌. 


ಯಮುನೆ - ಮಹದೇವಿಯೆ, ಏಡ ಮೇಲೆ ಪ್ರೀತಿ ಬೆಚ್ಚಿತ್‌ ನೀನ್‌ ಎಣ್ಣುವಾನಗುಂಡ್‌ 
ಭಕ್ತಿಲ್‌ ಕೇಕಂಡ್ಕದ್‌ ಏಡ ಧರ್ಮ. 


ಗಂಗೆ - ಯಮುನೆಯೇ, ನೇಡ ಮೇಲೆ ಪ್ರೀತಿಕಾಯಿತೂ ಲೋಕೋಪಕಾರಕಾಯಿತೂ 
ನಾನ್‌ಎಣ್ಣುವಿ ಕೇಳ್‌. 


||ರಾಗಃ ಗಜಲ್‌|| 
(ಮುತ್ತ್‌ ಮೋವಳೆಡೊಂದು ಕೇಳ್‌ನೀ - ಎಂಬಂತೆ) 


ಡೊಂದ್‌ಲೆಣ್ಣುವಿ ಕೇಳ್‌ ಯಮುನೆಯೆ| ಡಿಂದ್‌ ನೀಕೊರ್‌ ತಕ್ಕ್‌ನ|| 
-ಎಂದುನೀಯಿದ್‌ ಮರೆಯತೆ| ನಂದ್‌ಡಲ್ಲಂದ್‌ ಪಳೆಯತೆ ||ಪ|| ಪೊಂದೇವಿ 
ಕಾವೇರಿತ್‌ರ್‌ತ ಮೂಂದ್‌ಲೋಕಕು ಮೇಲ್‌ಲಾ ||ಅ|ಪ|| ಗಂಡಕೀಫೃತ ಮಾಲೆ 
ಕಪಿಲೆನೊ| ಕಂಡೆ ತುಂಗಾಭದ್ರೆನೊ|| ಪಂಡ್‌೦ಜಿಪಯೋಷ್ಲಿ ನರ್ಮದೆ| ಉಂಡ್‌ 
ಗೋದಾವರಿಯು ಕೇಳ್‌|| ದಂಡ್‌ ಬಾಗತ್‌ ಸರಯು ಸರಸ್ವತಿ| ಕೊಂಡಾಡುವ 
ಕಾವೇರಿನಾ ||೧॥| ಹರಿಹರ ಅಜಗುಹಂಡತ್‌ರ್‌ತ| ವರಹಾತ್‌ರ್‌ತಡಲ್ಲತೆ|| 
ಪೊರಟ್‌ ಯಕ್ಷ ಚಂದ್ರಕಲಷ। ಪರಿವಗಣಪತಿ ತೇರ್‌ತ|| ಅರುವ ತಾರ್‌ಕೋಟಿ 
ತ್‌ರ್‌ತ| ಒರಮೆಲುಂಡ್‌ ಕಾವೇರಿಲ್‌!|೨|| ಹರನೊ ಮೆಚ್ಚ್‌ನ ಬಸ್ಮಸ್ನಾನ| 

ತ್‌ೇರ್‌ತ ಮಂತ್ರಸ್ನಾನಂದ್‌|| ಪರಬ್ರಹ್ಮಜ್ಞಾನಸ್ನಾನಂದೂ। ಹರಿಡಪಾದ 
ಸ್ನಾನಂದೂ।| ಮರೆಯತೆ ಈ ಅಂಜಿಸ್ನಾನ| ಅರಿಂಜಭಕ್ತ ಕುಳಿಕಂಡು||೩|| ಕುಳಿಕು 
ಉಂಡಲ ಕಾಲನೋಟ್‌। ತೊಲೆಯಾರ್‌ ತಿಂಗಡಲ್ಲತೆ|| ಪಲರೂ ನಲ್ಲೊರ್‌ 
ನಾಳ್‌ಲೂ| ಬೊಳ್‌ತ ಕರತ ಬಾವುಲೂ|| ಪೊಲಂದ ಬೊಳಿಕ್‌ ಕುಳಿತಳಿಯು| 
ಒಲಿಂಜಿ ಭಕ್ತಿಲ್‌ ಮಾಡಂಡು||೪1| ವೇದ ಮೂರ್ತಿಯಡಲ್ಲಿ ಪಟ್ಟಿಮ। 
ಮಾಧವಂಗ್‌ ಕೊದಿಯಾನವು|| ಡೇದ್‌ ಮಾಜನ ಪೋಯಿನೊ| ಪಾದಕಡ್ಡಲೊ 
ಬುದ್ದಿತ್‌|| ಪಾದಕಾಣಿಕೆ ತಾನ್‌ ಬೆಚ್ಚಿತ್‌ | ಸಾಧುವಕ್‌ ಕೈತೊಕ್ಕಂಡು ||೫|| 
ಡಿನ್ನತ ವಿಧಿಬ್ರಹ್ಮಂಡಪ್ಪಣೆ[ಯೆಣ್ಣಿತಂದೆನೊ ನೀಕ್‌ನಾ|| ನೀಕ್‌ನಾ|| ಪೊಣ್ಣ್‌ 
ಪೊ ಚಂಗ್ರಾಂದಿಕ್‌। ಪೊನ್ನಾದೇವಿನ ಕಂಡಿತ್‌|| ಕನ್ನಿ ಕಾವೇರಿ ಕುಳಿಚಿತ್‌| 
ನಿನ್ನಡಾಶೆಯೋ ತ್‌ತಲ]|[೬|| 


ಯಮುನೆ ಗೊತ್ತಾಚ? ಪ್ರತಿಕಾಲ ತೊಲೆಯಾರ್‌ ಚಂದ್ರಾಂದಿ ದಿನ ಸೂರ್ಯ 
ತುಲಾರಾಶಿಕ್‌ ಕಡಪಂತ ಮುಹೂರ್ತವೇ ಕಾವೇರಿ ತೀರ್ಥೋದ್ಭವ ಆಪಂತ ಪುಣ್ಮ ಕಾಲ. 
ಆ ಕಾಲಕ್‌ ಸರಿಯಾಯಿತ್‌ ಅನೇಕ ಕೋಟಿ ತೀರ್ಥ ದೇವಿಯಳು, ದೇವಾನುದೇವತೆಯಳು 
ನಾನು ಕೂಡ ಅಲ್ಲಿ ಸೇರುವಂಜಿ ಒರ್‌ತಿಂಗ ಇಪ್ಪ. ಭೂಲೋಕತ್‌ ಭಕ್ತಂಗ ಅಂತು 
ಮೂಂದ್‌ ದಿನಕ್‌ ಮಿಣ್ಣಲೆ ಮಹದೇವಿ ದರುಷನಕ್ಕೂ ತೀರ್ಥ ಸ್ನಾನಕ್ಕೂ ಕಾತೆಂಡ್‌ 
ಇಪ್ಪ. ಮುಹೂರ್ತಕಾಲ ಸ್ನಾನವೂ, ಅಲ್ಲಿಂಜಿ ಒರ್‌ತಿಂಗ ಮಾಡುವಂತ ಸ್ನಾನಕೂಡ, 
ಮಹ ವಿಶೇಷಂದ್‌ ನಂಬ್‌. ದಾರ್‌ ಕಾವೇರಿ ಕುಳಿಪಕ್‌ ಆಶೆಬೆಪೊ, ಅನ್ನತವು ಆ 
ಕಾಲಕ್‌ ಸರಿಯಾಯಿತ್‌ ಮನೆಂಜಿ ಪೊರಟ್‌ ಅಷ್ಟಾಕ್ಷರಿ ಜಪ ಮಾಡಿಯಂಡ್‌ ಮಿಣ್ಣ್ಲ 
ಭಾಗಂಡ ಕ್ಷೇತ್ರಕ್‌ ಪೋಂಡು. ಅಲ್ಲಿ ತ್ರಿಮೂರ್ತಿಯಕ್‌ ನಮಸ್ಕಾರ ಮುಡಿತ್‌ ಅಲ್ಲಿಂಜಿ 
ತ್ರಿವೇಣಿ ಸಂಗಮಕ್‌ ಪೋಯಿತ್‌ ಮೇಲ್‌ಲುಳ್ಳ ಬಟ್ಟೆ ಉತ್ತತೆ, ಇಟ್ಟಬಟ್ಟೆಲೆ ಕುಳಿಚಿತ್‌ 
ಅಲ್ಲಿ ಕಾವೇರಿಕ್‌ ನಮಸ್ಕಾರ ಮಾಡಿತ್‌, ಅಲ್ಲಿಂಜಿ ತ್ರಿಮೂರ್ತಿ ಕ್ಷೇತ್ರತ್‌ ಅಂದ್‌ ಬಯಿಟ್‌ 
ಕ್ಷೇತ್ರ ಉಪವಾಸತ್‌ ಇಂಜಿತ್‌ ಪುರಾಣಿಕಳಗುಂಡ್‌ ಕಾವೇರಿಮಹಾತ್ಮೆ ಕೇಕಂಡು. 
ಪೊಲವದು, ದೇಹಶುದ್ದಿಮಾಡಿಯಂಡ್‌ ಕ್ಷೇತ್ರತ್‌ ಅರಿವುಳ್ಳ ನಲ್ಲ ಪುರೋಹಿತರಗುಂಡ್‌ 
ಸಂಕಲ್ಪ ಎಣ್ಣ್‌ ಚಿತ್ತ್‌ ಸಂಗಮತ್‌ ಕುಳಿಪಕ್‌ಳಿ೦ಜಿತ್‌ ಕ್ಷೇತ್ರ ದೇವತೆಯಳ ತುದಿಕಂಡು. 
' ಗಣಪತಿಯೆ, ಕ್ಷೇತ್ರಪಾಲನೆ, ರುದ್ರನೆ, ಶಣ್ಮುಖನೆ, ವಿಷ್ಣುವೆ, ಪಾರ್ವತಿಯೆ, ಪರಮೇಶ್ವರನೆ, 
ದುರ್ಗಿಯೆ, ಕಾಳಿಯೆ, ತಕ್ಷಕನೆ ನಮಸ್ಕಾರ ಮಾಡುವಿ. ಕಾವೇರಿ ತೀರ್ಥಘಲತಾರಿ. 
ಕಾವೇರಿಯೆ, ಕನಕೆಯೆ, ಸುಜ್ಕೋತಿಯೆ ಏಡ ಸರ್ವಪಾಪ ಪರಿಹಾರ ಮಾಡಿತ್‌ ಇಹತ್‌ 
ಸುಖವೂ ಪರತ್‌ ಮೋಕ್ಸವೂ ತಾರಿ ಎಂದ್‌ ನಮಸ್ಕಾರ ಮಾಡಿತ್‌ ಕುಳಿಕಂಡು. ಅಲ್ಲಿಂಜಿ 
ಅದೇ ಬಟ್ಟೆಲ್‌ ನಾಯಿಂದಂಗಳಗುಂಡ್‌ ಮಂಡೆ, ಮೀಸೆ, ತಾಡಿ ಕೆರಪಿಚಿತ್‌, ಪಿಣ್ಣಾಲೂ 

ಬಂದಿತ್‌ ಕುಳಿಕಂಡು. ಅಲ್ಲಿಂಜಿ ಪ್ರೇತಾರಣ್ಮತ್‌ ನಿಂದಿತ್‌ ಪಿತ್‌ರ್‌ ದೇವತೆಯಕ್‌ 
ಯೋಗ್ಮನಾನ ಪುರೋಹಿತನಗುಂಡ್‌ ಪಿಂಡಪ್ರಧಾನ ಮಾಡಿಚಿತ್‌ ಪುರೋಹಿತಂಗ್‌ 
ಶಕ್ತ್ಯಾನುಸಾರ ದಾನದಕ್ಷಿಣೆ ಕೊಡ್‌ಕಂಡು. ತೀರ್ಥಕ್ಷೇತ್ರತ್‌ ಪಿಂಡಪ್ರಧಾನ .ಮುಖ್ಕ 
ಮಾಡಿತೇ ತೇರಂಡು. ದಾರ್‌ ಮಾಡುಲಿಯೊ ಅನ್ನತಯಿಂಗು ಅಯಿಂಡ ಪಿತ್‌ರುವಕು 
ನರಕಯಾತನೆ ತಪ್ಪ್‌ನದಲ್ಲ, ಪುಣ್ಮಪದವಿಲ್‌ ಉಳ್ಳಂತ ಪಿತುರುವ ಕೂಡ ರಕ್ತ 
ಸಮ್ಮಂದಿಯೆ ಪುಣ್ಮಕ್ಷೇತ್ರತ್‌ ಮಾಡುವ ಶ್ರಾದ್ಧಕಾಯಿತ್‌ ಸಂತೋಷಪಡುವಕ್ಕ, 
ನರಕತುಳ್ಳಯಿಂಗ್‌ ಎಚ್ಚಕ್‌ ಸಂತೋಷ ಇಕ್ಕೂಂದ್‌ ನಂಬ್‌. 


ಯಮುನೆ - ಮಹದೇವಿಯೆ, ಕೇಳ್‌? ಅಯಿಂಡಯಿಂಡ ಪಾಪ ಪರಿಹಾರಕ್ಕೂ, 
ಭೋಗಭಾಗ್ಯಕಾಯಿತೂ ತೀರ್ಥಸ್ನಾನ ಮಾಡುವದಲ್ಲತೆ, ಪಿತುರುವಕ್‌ ಪಿಂಡಪ್ರಧಾನ 
ಮಾಡಂಡೂಂದ್‌ ಎನ್ನ್‌ ಅವಶ್ಯ? ಈ ಪಿಂಡ ಪ್ರಧಾನ ಏದ್‌ ರೀತಿ ಮಾಡಂಡು? ಒರ್‌ಸಮಯ 
ಮಾಡ್‌ಲೇಂಗಿ ತೀರ್ಥಸ್ನಾನ ಫಲ ಇಲ್ಲಿಯೋ? ದಯಬೆಚ್ಚಿತ್‌ ಎಣ್ಣ್‌. 


ಗಂಗೆ - ಯಮುನೆ ಈ ವಿಷಯತ್‌ ನೀಕ್‌ ಸಂಶಯ ಬೋಂಡ. ತೀರ್ಥಕ್ಷೇತ್ರತ್‌, 
ಆಮಪಶ್ರಾದ್ಧ, ಹಿರಣ್ಮಶ್ರಾದ್ದ, ಭಕ್ತಿಶ್ರಾದ್ದಂದ್‌, ಅನೇಕ ಶ್ರಾದ್ಧ ಉಂಡೇಉಂಡ್‌. ಅಪ್ಪನಿಲ್ಲತೆ 
ಮಕ್ಕಳಾಪ್‌ಲೆ. ಮಕ್ಕಳಗುಂಡೆ ಅಪ್ಪಂಗ್‌ ಸದ್ಗತಿಕ್‌ಟ್ಪಿಂಡು. ಮಹಕ್ಸೇತ್ರತ್‌ ತಾನ್‌ ಕುಳಿಪಕ್‌ 
ತಾಂಡ ಅಪ್ಪನ ನೆನತಿತ್‌ ಪಿಂಡಪ್ರಧಾನ ಮಾಡಂಡ್ಕದ್‌ ಧರ್ಮ. ತರ್ಪಣತೂ, ದಾನತೂ, 
ದೇವತೆಯ ಎಚ್ಚಕ್‌ ಸಂತೋಷಪಡುವೋ, ಅದೇ ರೀತಿ, ಪಿಂಡಪ್ರಧಾನತ್‌ ಪಿತುರುವಕ್‌ 
ಸಂತೋಷ ಉಂಡ್‌, ಮುಖ್ಯ ಎಣ್ಣುವಿಕೇಳ್‌. ಏಂವ ಪಿಂಡಪ್ರಧಾನ ಮಾಡತೇ ಪೋಪೊ, 
ಅನ್ನತಂವಂಗ್‌ ತೀರ್ಥಸ್ನಾನ ಫಲ ಸಂಪೂರ್ಣ ಆಚೀಂದ್‌ ನಂಬತೆ. 


ಯಮುನೆ - ದೇವಿಯೆ ನಲ್ಲತಕ್ಕ್‌ ಪರಂದಿಯೆ. ಆಚಿ ಸಂಗಮತ್‌ ಕುಳಿಯು 
ಪಿಂಡಪ್ರಧಾನ ಆನಪಿಣ್ಣ, ಎನ್ನೆಲ್ಲ ಮಾಡಂಡು? 


ಗಂಗೆ - ಪಿಂಡ ಪ್ರಧಾನ ಮಾಡಿತ್‌ ಪುರೋಹಿತಂಡ ಮನಸಂತೋಷ ಪಡತಿತ್‌ 
ಮಡಿಬಟ್ಟೆ ಇಟ್ಟಂಡ್‌ ಅಲ್ಲಿ: ಅಶ್ವಥನಾರಾಯಣಂಗ್‌ ಪ್ರದಕ್ಷಿಣೆ, ಅಗಸ್ತೇಶ್ವರಂಗ್‌ 
ನಮಸ್ಕಾರ `ಮಾಡಿತ್‌, ತ್ರಿಮೂರ್ತಿ ಸ್ಥಾನಕ್‌ ಬಂದಿತ್‌, ಭಾಗಂಡೇಶ್ವರಂಗೂ, 
ಸುಬ್ರಹ್ಮಣ್ಮಂಗೂ, ವಿಷ್ಣುಕೂ, ಗಣಪತಿಕೂ ಯಶನುಶಕ್ತಿ ಪೂಜೆಪುರಸ್ಕಾರ 
ಮಾಡುವಂಜಿ, ಮೂಲ ಕಾವೇರಿ ಸ್ನಾನಕ್‌ ಅಪ್ಪಣೆ ಬೋಡ್ಕಂಡ್‌, ಅಲ್ಲಿಂಜಿ ನಾರಾಯಣ 
ಸ್ಮರಣೆ ಮಾಡ್ಕಂಡ್‌ ಮೂಲ ಕಾವೇರಿ ಪುಣ್ಯ ಸ್ಥಳ ಉಳ್ಳಂತ ಬ್ರಹ್ಮಗಿರಿಕ್‌ ಪೋಂಡು. 
(ತಲಕಾವೇರಿಕ್‌) ಅಲ್ಲಿ ಮಹದೇವಿಕ್‌ ನಮಸ್ಕಾರ ಮಾಡಿತ್‌ ತೀರ್ಥ ಕುಳಿಚಿತ್‌ 
ಪುರೋಹಿತನಗುಂಡ್‌ ದೇವಿ ಪರಾಯಣ ಕೇಕಂಡು. ಮುಹೂರ್ತ ಕಾಲಕ್‌ ಪುನಹ ತೀರ್ಥ 

ಕುಳಿಚಿತ್‌ ಬ್ರಹ್ಮಗಿರಿಡ ಕೊಡಿಕ್‌ ಪೋಯಿತ್‌ ಸಪ್ತ ಯಪಷಿಡ ತೀಥ ಕುಂಡ್‌ಕ್‌ ನಮಸ್ಕಾರ 
ಮಾಡಿತ್‌ ತೀರ್ಥ ಪ್ರೋಕ್ಷಣೆ ಮಾಡಿಯಂಡ್‌ ದರ್ಬೆ ಸಮೇತ ಬಂದಿತ್‌ ಪುನಹ ತೀರ್ಥ 
ಕುಳಿಚಿತ್‌ ಮಹದೇವಿನ ಬೋಡಂಡು. ಪಾರ್ವತಿಯೆ, ಲಕ್ಷ್ಮಿಯೆ, ಲೋಪಾಮುದ್ರಿಯೆ, 
ಅಗಸ್ತ್ಯಂಡ ರಾಣಿಯೆ, ಕುಂಡಿಕಾ ದೇವಿಯೆ, ಮಹಕಾವೇರಿಯೆ ಕಾಪಾಡ್‌? ನಾನೂ, 
ಏಡ ಏಳೇಳ್‌ ತಲೆ ಅಜ್ಜಪಿಜ್ಜನಾದಿಯಾಯಿತ್‌ ಮಾಡ್‌ನಂತ ಸರ್ವಪಾಪ ಪರಿಹಾರ 
ಮಾಡಿತ್‌, ಆಯುರಾರೋಗ್ಯ, ಸುಖಸಂಪತ್‌ ತಂದಿತ್‌ ಎನ್ನ ಉದ್ದಾರ ಮಾಡ್‌೦ದ್‌ 
ನೆನತಿತ್‌, ಕಾವೇರಿ ತೀರ್ಥ ಫಲ ನಾಕ್‌ ಸಂಪೂರ್ಣ ಆಚೀಂದ್‌ ಭಕ್ತಿಲ್‌, ಪೊನ್ನೊ, 
ಬೊಳ್ಳಿಯೋ ತೀರ್ಥ ಕುಂಡಿಕೆಕ್‌ ಇಟ್ಟಿತ್‌ ನಮಸ್ಕಾರ ಮಾಡಿತ್‌ ತೀರ್ಥ ಎಡತಂಡ್‌ 
ದೇವಿಕ್‌ ಪ್ರೀತಿಯಾನಂತ ಪೂಜೆ ಪುರಸ್ಕಾರ ಹಿರಣ್ಯ ಶ್ರಾದ್ಧ ಕೂಡ ಅಲ್ಲಿ ಉಳ್ಳ೦ತ ಸ್ಥಳ 
ಪುರೋಹಿತಂಗಳಗುಂಡ್‌ ಭಕ್ತಿಲ್‌ ಮಾಡಿಚಿತ್‌ ಆ ಪರ್ವತಾಗ್ರತ್‌ ಸದಾವಾಶಿಯಳಾನ 
ಸಾಧು ಪುರೋಹಿತಂಗಕ್‌ ಸಂತೋಷ ಆಪನ್ನನೆ ಶಕ್ತ್ಯಾನುಸಾರ ಗೋದಾನ, ಭೂದಾನ, 
ವಸ್ತ್ರದಾನ, ಸುವರ್ಣದಾನ ಕೊಡ್‌ತಿತ್‌ ನಮಸ್ಕಾರ ಮಾಡಂಡು. ಅಲ್ಲಿ ಅಗಸ್ತ್ಯೇಶ್ವರ, 
ಗಣಪತಿ ಕೂಡ ಉಂಡ್‌. ಅಲ್ಲಿಯೂ ಪೂಜೆ ಮಾಡಿಚಿತ್‌ ಪ್ರದಕ್ಷಿಣೆ ಮಾಡಿಯಂಡ್‌ 
ತೀರ್ಥ ಎಡ್‌ತಂಡ್‌ ತಾಂಡ ಮನೆಕ್‌ ಬಂದಿತ್‌ ಗುರುಹಿರಿಯಕ್‌ ನಮಸ್ಕಾರ ಮಾಡಿತ್‌, 
ಸರ್ವ ಜನಕೂ ತೀರ್ಥ ಕೊಡತಿತ್‌ ಪರಿಶುದ್ಧವಾನ ಜಾಗತ್‌ ತೀರ್ಥಸ್ಥಾಪನೆ ಮಾಡಿತ್‌ 
ಬೆಚ್ಚವಂಡು. ಇಲ್ಲಿಕ್‌ ಸ್ನಾನವಿಧಿ ತೇ೦ದತ್‌೦ದ್‌ ಬ್ರಹ್ಮಾಜ್ಞೆವುಳ್ಳಾನ ನೀಕ್‌ 
ಎಣ್ಣ್‌ನದಾಚಿ. ಈ ಸ್ನಾನವಿಧಿ ಭಕ್ತಿಲ್‌ ದಾರ್‌ ಕೇಪೊ, ದಾರ್‌ ಓದುವೊ ಅನ್ನತಯಂಡ 
ಮನಸಾಭೀಷ್ಟ ನೆರವೇರಿತ್‌ ಇಹಪರತ್‌ ಸುಖಪಡೆಯಡ್‌. ಮಹದೇವಿಯಾನಂತ 
ಕಾವೇರಿಯೆ, ಸ್ನಾನವಿದಿ ಎಣ್ಣ್‌ನಂತ ನಾಕೂ ಕೇಟಂತ ಈ ಯಮುನೆಕು 
ನಲ್ಲದ್‌ಮಾಡ್‌೦ದ್‌ ಬೋಡುವಿ. 

ಯಮುನೆ -ಗಂಗಾದೇವಿಯೆ, ನೇಡದಯತ್‌ ಶ್ರೀಕಾವೇರಿವುದ್ಧವ, ತೀರ್ಥ ಮಹಿಮೆ, 
ಸ್ನಾನವಿಧಿಕೂಡ, ಅರಿಂಜಾನಗುಂಡ್‌ ನಾನೇ ಭಾಗ್ಯವಂತೆ, ಆಚೇಂಗಿ ಮಹದೇವಿಯಾನ 
ಕಾವೇರಿನ, ಪ್ರತ್ಯಕ್ಷ ಕಂಡಿತೂ, ತೀರ್ಡ್‌ ಕುಳಿಚಿತೂ, ಬರಂಡೂಂದ್‌ ದುಂಬಾ 
ಆಶೆವುಳ್ಳಾನಗುಂಡ್‌ ದಯಬೆಚ್ಚಿತ್‌ ನೇಡ ಭಕ್ತಳಾನ ಎನ್ನ ಅಲ್ಲಿಕ್‌ ಕಾಕಿಯಂಡ್‌ 
ಪೋಂಡೂಂದ್‌ ಬೋಡುವಿ. 

ಗಂಗೆ - ಯಮುನೆ, ನೇಡ ಬಲ್ಕದಾನೋರ್‌ ಆಶೆಕ್‌ ವಿಘ್ನಮಾಡೂಲೆ. ಆನಗುಂಡ್‌ 
ಬೆರಿಯ ಪೋಯಿತ್‌ ಅವಳ ಕಂಡಿತ್‌ ಬಕ್ಕ. ತಡುಮಾಡತೆ. ಕ 

ಯಮುನೆ - ಮಹದೇವಿಯೇ ಆಕು. (ಇಬ್ಬರು ಮೂಲ ಕಾವೇರಿಕ್‌ ಪೋಪ) 


ಇ... 


೯ನೇ ಸೀನ್‌ 
ಮೂಲ ಕಾವೇರಿ 
ಶ್ರೀಕಾವೇರಿ ಅಳತಿತಿಪ್ಪ: 
ಗಂಗೆ - (ಬಂದಿತ್‌) ಮಹದೇವಿಯೇ ನಮಸ್ಕಾರ 
ಯಮುನೆ - ( ಬಂದಿತ್‌) ಕಾವೇರಿ ಮಹದೇವಿಯೆ ನಮಸ್ಕಾರ 


ಕಂದ॥| ಜಗಕ್‌ ಬಲ್ಲಿಯ ಭೂಷಿಣಿ| ಜಗಕು ಲೋಕ ಲೋಕಕು ಮಹತೀರ್ಥ 
ರೂಪಿಣಿ|| ಜಗವೇ ಪೊಲತುವ ಅವತಾರಿಣಿ। ಜಗಜ್ಜನನೀ ಕಾವೇರಿಯೆ 
ಕಲಿನಾಶಿನಿಯೆ|| 


ಆದಿಮಾಯೆಯೆ, ಲಕ್ಷ್ಮಿಯೆ, ಪಾರ್ವತಿಯೆ, ಸರಸ್ವತಿಯೆ,: ಲೋಪಾಮುದ್ರೆಯೆ, 
ಪಾಪನಾಶಿನಿಯೆ, ತೀರ್ಥರೂಪಿಯೆ, ಮಹಕಾವೇರಿಯೆ ಎನ್ನ ಕಾಪಾಡ್‌, ಮಹಲಕ್ಷ್ಮಿಯಾನಂತ 
ನ್‌ಡ ಕೇಳಿ ಕೀರ್ತಿ ಮಹದೇವಿಯಾನ ಈ ಗಂಗೆನಗುಂಡ್‌ ಅರಿಂಜಿತ್‌ ನೇಡ ದರುಷನಕ್‌ 
ಬಂದದಾಚಿ. ನಿನ್ನ ಕಂಡಿತ್‌ ದುಂಬ ಸಂತೋಷ ಆಚಿ. ಎಕ್ಕಲು ಎನ್ನ ದಯತ್‌ ಕಾಪಾಡ್‌. 

ಕಾವೇರಿ - ಯಮುನೆ, ನೀನ್‌ ಭಕ್ತಿಲ್‌ ಎನ್ನ ತುದಿಚದ್‌ ಕೇಟಿತ್‌ ಪೆರ್ತ್‌ ಸಂತೋಷ 
ಆಚಿ. ಗಂಗಾ ದೇವಿಡ ಮೇಲೆ ನಾಕ್‌ ಎಚ್ಚಕ್‌ ಪ್ರೀತಿ ಉಂಡೊ, ಅಚ್ಚಕೇ ಪ್ರೀತಿ 


ಯಮಪುತ್ರಿಯಾನ ಯಮುನೆಯೆ, ನೇಡ ಮೇಲೆ ಉಂಡ್‌೦ದ್‌ ನಂಬ್‌. ನಿಂಗಕಿಬ್ಬಕು 
ನಲ್ಲದಾಡ್‌. 

ಮಂಗಳ 
||ರಾಗಃ ಸುರಟಿ|| 
(ಕ್ಷೋಣಿಯಧಿಪನೆ ಕೇಳು - ಎಂಬಂತೆ) 


ಆದಿಕಾವೇರ್ನಮ್ಮೆ ದೇವಿಡ| ಪಾದಕೆಕ್ಕಲು ಮಂಗಳಂ ||ಪ|| ಮಾಧವಂಗು ಪರಮೇಶ 
ದೇವಂಗು ವೇದ ಮೂರ್ತಿಕು ಮಂಗಳಂ ||ಅ|ಪ|| ಮೂಂದ್‌ ಮೂರ್ತಿಯ ಮೆಚ್ಚಿಬಾವಳ| 
ಮೂಂದ್‌ ದೇವ್ಯಕ್‌ ಮಂಗಳಂ|| ಎಂದು ಗುಣತ್‌ಲೊಕುಂದ್‌ಲುದಿಚೊರ್‌| ಕುಂದ್‌ ದೇವಿಕ್‌ 
ಮಂಗಳಂ ||೧||ತಾಪಸಂಡ ಮನಸಾಸೆತ್‌ಪೊರ್‌। ಲೋಪಾಮುದ್ರೆಕ್‌ ಮಂಗಳಂ।| ಪಾಪ 
ನಾಶಿನಿಯಾಯಿ ಜಗತ್‌ಲ್‌| ಪೋಪದೇವಿಕ್‌ ಮಂಗಳಂ/[೨|| ಗಂಗೆಯಮುನೆ ತುಂಗಭದ್ರೆಡ 
ಪೊಂಗುರಿಕ್‌ ಮಹ ಮಂಗಳಂ।| ಬಾಂಗಿತ್‌ ಹರದಾಸ ತುದಿಪೊರ್‌| ಗಂಗೆಡವ್ಚಂಗ್‌ 
ಮಂಗಳಂ/[೩|| 


ಸಂಪೂರ್ಣ 


* ೫ ತ 











ಯಯಾತಿ ರಾಜಂಡ 
ನಾಟಕ 








ಶ್ರೀ 


ಯಯಾತಿ ಮಹಾರಾಜಂಡ ನಾಟಕ 


ಮಹಾತ್ಮಂಗಳೆ, 


ಶ್ರೀ ಕಾವೇರ್ಮಮ್ಮೆ ಅವತಾರ ಎಡ್‌ತಂತ (ಕೊಡಗು) ಕ್ರೋಡದೇಶಂದೆಣ್ಣುವ ಈ 
ಪುಣ್ಯ ಭೂಮಿಯೆ ಎಂಗಡ ಜನ್ಮಭೂಮಿಂದೆಣ್ಣುವದ್‌ ಆರೂ ಅರಿಯತದಲ್ಲ. ಇನ್ನತ 
ಕೊಡವರಾನ ಎಂಗಡ ಕೊಡವ ತಕ್ಕ್‌ಕ್‌ ಸರಿಯಾನ ಎಳ್‌ತ್‌, ಇಲ್ಲತೆ ಪರವಿದ್ಕವಾನಂತ 
ಕನ್ನಡ ಯೇಳ್‌ತೇ ಎಂಗಕೂ, ಎಂಗಡ ದೇಶಕೂ, ಪ್ರಧಾನ ಆಯಿತ್‌ ನಡಂದ್‌ಬಪ್ಪ ಕಾಚಿ. 
ಇದಂಗ್‌' ಕಾರಣ ಎಳಂದಂಡಿಯಬಾತ್‌. ಪಂಡ್‌ ಎಂಗಡ ಈ ದೇಶತ್‌ನ ಶೂರಂಗಳಾನ 
ಅನೇಕ ರಾಜಂಗ ಗೆದ್ದಿತ್‌ ಬಹುಕಾಲ ಧರ್ಮತೂ, ಅಧರ್ಮತೂ, ನಡತಿ ಬಂದದುಂಡ್‌. 
ಅನ್ನತಯಿಂಡ ದರ್ಬಾರ್‌ಲೆ ಎಂಗಡ ಎಳ್‌ತ್‌ ಮಾಯ ಆಚೀಂದ್‌ ನಂಬುವಾಂಗ್‌ 
ಸಂಶಯವಿಲ್ಲೆ (ಇದಂಗ್‌ ಇಕ್ಕತ ಇಂಗ್ಲಿಷೇ ಸಾಕ್ಷಿ) ಇದಲ್ಲತೆ, ಎಂಗಡ ಆಚಾರ ಧರ್ಮ 
ಕೂಡ ಪೆರ್ತ್‌ ವೃತ್ಕಾಸ ಬಂದಾಂಗ್‌ ಎಚ್ಚಕ್‌ ವ್ಯಸನ (ಕರಕರೆ) ಪಟ್ಟತೇಂಗಿಯೂ ಪೋರ. 
ನೋಟಿ! ಎಂಗ, ಬೀರ್ಕಪಟ್ಟಂತ ಕ್ಪತ್ರಿಯಂಗ. ಎಂಗಕ್‌ ಗುರು ಇಂಜಿತೇತ್‌ರಂಡು. ಪಂಡ್‌ 
ಇಂಜದೂ ನೇರೆ. ಮಾಡುವದೆನ್ನ್‌? ಪರರಾಜಂಗಡ ದರ್ಬಾರ್‌ಲ್‌ ಧರ್ಮ ಅಭರ್ಮ ಆಪಕ್ಕೂ 
ಆಚಾರ ಅನಾಚಾರ ಆಪಕ್ಕೂ, ಕಾರಣ ಆನಾನಗುಂಡ್‌ ಕುಲಗುರುವೇ ಶೂನ್ಯ ಆಚೀಂದ್‌ 
ನಂಬಂಡು. ಕೆಲವು ರಾಜಂಗಡ ಕಾಲತ್‌ ಎಂಗಡ ಈ ದೇಶಕ್ಕ್‌ ಬಂದಿತ್‌ ಸ್ಥಿರವಾಯಿತ್‌ 
ನಿಂದಂತ ಪರದೇಶಿಯ ಎಂಗಡ ಆಚಾರತ್‌ನ ನೋಟಿತ್‌ ಮಾಂಸಹಾರ, ನಿಶಾಪಾನ 
ಕ್ಷತ್ರಿಯಂಗಕ್‌ ಎಣ್ಣ್‌ನಲ್ಲಾಂದ್‌ ನಿಂದನೆ ಮಾಡುವದ್‌ ಎಲ್ಲಾಕು ಗೊತ್ತ್‌. ಆಚೇಂಗಿ 
ಧೈರ್ಯಸ್ತಂಗಳಾಯಿತೂ, ಪರಾಕ್ರಮಿಯಳಾಯಿತೂವುಳ್ಳಂತ ಎಂಗಡ ಕ್ಸತ್ರಿಯಕುಲಕ್‌ 
ಮಾಂಸಹಾರ, ಮಧ್ಯಪಾನ, ಅಗತ್ಯ ಇಕ್ಕಂಡೂಂದೂ, ಪಂಡ್‌ಯಿಂಜದ್‌ ನೇರ್‌೦ದೂ, 
ಎಣ್ಣುವಾಂಗ್‌ ಆಯೋಧ್ಯಕಾಂಡ ೯೧ನೆ ಸರ್ಗ ನೋಟಿಯಂಡ್‌ ಮುಂಡತಿಪ್ಟದ್‌ 
ಪರದೇಶಿಯಕ್‌ ಪೆರ್ತ್‌ ಮರಿಯಾದಿಯಾಯಿತುಂಡ್‌. ಇದಲ್ಲತೆ ಎಂಗಡ ಆದಿ ಧರ್ಮತೂ 
ಆಚಾರ ವೃವಹಾರತೂ ಎಂಗ ನಡಂದ್‌ ಬಕ್ಕಂಡುವೆ ಹೊರ್ತು ರಾಜ ದರ್ಬಾರ್‌ವುಂಡ್‌ಂದ್‌ 
ಪರದೇಶಿಯಡ ಪೊರಪಾಡ್‌ಕೂ, ಆಚಾರಕೂ ಕೊದಿಚಿತ್‌ ಆ ರೀತಿ ನಡಪದ್‌ ಮಹಾದೇವಿ 
ಕಾವೇರಮ್ಮೆಕ್‌ ಪ್ರೀತಿಯಿರಾಂದ್‌ ನಂಬುವಿ: (ಆಚಾರೋ ಪ್ರಥಮೋಧರ್ಮ) ಅನ್ನತ ಧರ್ಮತ್‌ 
ಶೂನ್ಮ ಮಾಡ್ಕವಕಾಗಾಂದ್‌ ಬೋಡುವಿ. 


ಎಂಗಕ್‌, ಎಳ್‌ತ್‌ ಇಲ್ಲತೆ ಪೋಚೇಂಗಿಯೂ, ಇಕ್ಕನಡಂದ್‌ಬಪ್ಪಂತ 
ಪರವಿದ್ಧವಾನ ಕನ್ನಡ ಎಳ್‌ತ್‌ಲ್‌ ಎಂಗಡ ಕೊಡವತಕ್ಕಾಯಿತ್‌ ಛಂದೋಲಕ್ಷಣ 
ಆಧಾರಕೊತ್ತಿತ್‌ ಪಾಟ್‌; ಪದ್ಮ, ಗೃಂಥತೆಯ್ಕಾರ್‌ ಮಾಡುವಕ್‌ ಶ್ರೀ ಕಾವೇರ್ಮಮ್ಮೆ 
ಮನಸ್‌ ತಂದಾನಗುಂಡ್‌ ಪ್ರಥಮ ಚೆನ್ನ ಮಾಡ್ಕಂಡ್‌ ಬಂದದಾಚಿ. ಇನ್ನತಾನ ಎಂಗಡ 
ಕೊಡವ ವಂಶಕಾರ ನೋಟಿತ್‌ ಪೆರ್ತ್‌ ಸಂತೋಷಪಟ್ಟಿತ್‌ ಕೊಡವಕ್‌ 
ಬಾಳೊಪಾಟ್‌ವಂದಲ್ಲತೆ ಬೋರೆವೊಂದೂ ಇಲ್ಲೆಂದ್‌ ಆಕ್ಷೇಪಣೆ ಮಾಡುವಂತ 
ಪರದೇಶಿಯಡ ಬಾಯಿಕ್‌ ಬೀಗಯಿಡುವಕ್‌ ಈ ಕೊಡವಕವಿಯೆ ಮೂಲಪುರುಷಂದೆಣ್ಣುವ 
ವಾಕ್‌ ಬಿರ್‌ದ್‌ ತಂದಾನ ಎಕ್ಕಲೂ ಮರೆಪದಲ್ಲ. 


ಇಪ್ಪರ ಪುರಾಣಸಿದ್ದಾಂತವಾನ ಈ ಯಯಾತಿ ರಾಜಂಡ ಕದೆನ ನೋಟಿತ್‌ ಅಪ್ಪ 
ಅವ್ವಂಡ ಭಯಕೂ ಭಕ್ತಿಕೂ ಧರ್ಮಕರ್ಮ ಸತ್ಯಮಿಥ್ಮ ಅರಿವಕೂ ಭಗವತ್‌ ಪ್ರೀತಿಕೂ 
ಇದ್‌ನ ಸ್ಥಿರಪಡತುವದ್‌ ಮೇಲ್‌೦ದ್‌ ಅರಿಂಜಿತ್‌ ನಾಟಕರೂಪ್‌ಲ್‌ ಸನ್‌ 1906ನೆ 
ಯಿಸವಿಲ್‌ ತೆಯ್ಕಾರ್‌ ಮಾಡಿತ್‌ ಎಂಗಡ ಮುದ್ದ್‌ಬಾಲೆಕಾರಕ್‌ ರಾಗಜ್ಞಾನ ಪಡಿಪಿಚಿತ್‌ 
ವಂಶಕಾರಡ ಪಣಸಹಾಯತ್‌ ಯೋಗ್ಯಪಟ್ಟ ಜಾಗತ್‌ಲೆಲ್ಲ ನಾಟಕ ಕಳಿಚಿತ್‌ 
ಸಂತೋಷಪಡತ್‌ನದ್‌ ದೇಶವೇ ಮರಂದಿತಿರ. ಇನ್ನತ ಬುಕ್ಕ್‌ನ ಅಚ್ಚಡಿಚಿತ್‌ ಸ್ಥಿರಪಡತುವ 
ಆಸೆಲ್‌ 500 ಬುಕ್ಕ್‌ನ ಪ್ರಿಂಟ್‌ ಮಾಡಿಚಿತ್‌ ಕವಿಕ್‌ದಾನ ಮಾಡ್‌ನಂತ ಸ್ವರ್ಗವಾಸಿ 
ರಾಯಬಹದ್ದೂರ್‌ ಕೊರವಂಡ ನಂಜಪಣ್ಣಂಡ ಪರೋಪಕಾರ ಧರ್ಮತ್‌ನ ಕವಿರ 
ಜೀವಮಾನಕಾಲ ಮರಪದಲ್ಲ. 


ಅನ್ನತ 500 ಬುಕ್ಕ್‌ ಚೆನ್ನಕಾಲತ್‌ಲೆ ದೇಶಭ'ಕ್ತಂಗಡ ಕೈಸೇರಿತ್‌ 
ಎಲ್ಲಿಯೂಕ್‌ಟ್ಟಿತಾಚಿ. ಇಪ್ಪರ ಇಪ್ಪರ ದಂಡನೆಕುರಿ ಅಚ್ಚಡಿಪಕ್‌ ಪೆರ್ತ್‌ಜನ 
ಎಣ್ಣ್‌ ನಾನಗುಂಡ್‌ ಪುನಹ ತೆಯ್ಕಾರ್‌ ಮಾಡಿತ್‌ ಯೋಗ್ಯ ಪಟ್ಟಿಯಿಂಡ ಪೆದತ್‌ 
ಪ್ರಿಂಟ್‌ಮಾಡಿಚಿರುವಕಾಯಿತ್‌ ಕಾತದಾಚಿ. ಗೃಂಥನಿರ್ಮಾಣಕ್ಕೂ, ಅದ್‌ನ ಸ್ಥಿರಪಡ್‌ತುವಕ್ಕೂ 
ಯೋಗಾನುಸಾರ ಅಲ್ಲತೆ ಜನತ್‌ರ ಐಕೊದಿಕೂ, ಐಶ್ವರ್ಯಕೂ, ಅಡಂಗ್‌ನದಲ್ಲ. 
ಜ್ಞಾನದೋಯವುಂಟುಮಾಡುವಂತ ಇನ್ನತ ಇಹಪರಕ್‌ ಶ್ರೇಯಸ್ಸಾನ ಪುಣ್ಮಕೆಲಸ ಮಾಡುವಕ್‌ 
ಪುಣ್ಯಾತ್ಮಂಗಳೆ ಬಾಗಿಯಾಂಡ್ಕದ್‌ ಧರ್ಮ. ಅದೇ ರೀತಿ "ತೇಡಿ ಪೋನಪಾಬಳ್ಳಿಕಾಲ್‌ಕ್‌ 
ತೊರೆಯಾಚಿಂದೆಣ್ಣಟ" ಬಿ.ಎ.ಬಿ.ಎಲ್‌., ಎಣ್ಣುವ ಬಿರ್‌ದ್‌ ಪಡದಿತ್‌ 
ವಿದ್ಯಾನಿಧಿಯಾಯಿತೂ, ಲಾಯರಾಯಿತೂ, ಐಶ್ಚರ್ಯಪತಿಯಾಯಿತೂ, 75 ಬಯತ್‌ರ ಅಪ್ಪ, 
ಅವ್ವಂಡ ನಿತ್ಯ ಸೇವಾಮೂರ್ತಿಯಾನ ಯೆಡೆನಾಡ್‌ ಪಾಲೇಕಂಡ ಪೆನಿಶನ್‌ ಸುಬ್ದಾರ್‌ 
ಬೊಳ್ಳಪಣ್ಣಂಡ 3ನೆ ಮೋಂವ ಮೇದಪ್ಪ ಬೈಂಬ ಈ ಯಯಾತಿರಾಜ ನಾಟಕ ಕದೆನ 


ಸಂತೋಷತೂ, ಭಕ್ತಿಲೂ ಪ್ರಿಂಟ್‌ಮಾಡಿಚಿಟ್ಟಂತ ಧರ್ಮಮೂರ್ತಿಕ್‌ ಕವಿಡ ಭಗವತ್‌ 
ಪ್ರೀತಿಯಾನ ಆಶೀರ್ವಾದ. 


ರಾಗಃ ಕಾಂಬೋದಿ 
ಆರಿಗಾದರು ಪೂರ್ವಕರ್ಮ (ಎಂಬಂತೆ) 


ಮಹಗುಣತ್‌ ಪಾಲೇಕಸ್ವಾನತ್‌ಲ್‌ ವುದಿಚ। ಹೈಕೋರ್ಟ್ಸ್‌ ಲಾಯರ್‌ ಮೇದಪ್ಪ 
ಬಾಳಿ ||ಅ|ಪ|| ಅರಿವುಬೇರ ಕುಮೂಲ ಯೆಳ್‌ತ್‌ಮಾ ಬಾಗಿ ಯಂದ್‌। ಆರಿಂಜಿಯಿರುವದ್‌ 
ಕಾಲಬಹು ಕಷ್ಟಪಟ್ಟ್‌|| ದೊರೆ ವಿದ್ಯತಾ ಪುಡಿಚಿ ಬೀಯೆ ಬೀಯಲ್‌ ಬಿರ್‌ದ್‌| ಗುರುದಯತ್‌ 
ಪಡದನಿಂಗ ಪೂಪೋಲೆ ಪೊಲರಿ ||೧|| ಪಡಿಚ ವಿದ್ಯವೊ ತಾಂಗ್‌ ಇರ್‌ಟ್‌ಳ್‌ಲೊ ತೂಡಾಚಿ| 
ನಡಂದವಕ್‌ ಪಲತರತು ಪೋಡಿಲ್ಲೆಂದೆಣ್ಣಿ!| ಯೆಡೆಬಲವೊತಾ ನೋಟಿ ಪರ ಗುಣವೊ 
ಕೆಯ್ಕುವಕ್‌| ಬಡಜನಡ ಸುಗದುಕ್ಕ ತಾಕಂಡದಾಚಿ ||೨|| ಕಾಯಸ್ವಿರದಾಕಲ್ಲ ಧರ್ಮವೆ 
ಮಾಗುಣಂದ್‌| ಲಾಯರಾಯಿತ್‌ ನಿಂಗಕೇಳಿ ಪಡದ್‌|| ಬಾಯಲಂದ್‌ ಕೇಪಯಿಂಗ್‌ ಮಹದಾನ 
ಮಾಡುವಳ| ನ್ಯಾಯ ಶೂರನೆ ಬಾಳಿಜಗತ್‌ ಸುಗತ್‌ ||೩|| ಸುರದೇವ ಮೆಚ್ಚ್‌ವಕು ನರಜನವೊ 
ತುದಿಚವಕು| ವೊರ್‌ ಗೃಂಥದಾನವೊ ಕೆಯ್ವಮನತ್‌।| ಅರಿಂಜಿ ಕೊಡವ್‌ಲ್‌ ಕೊಡವ ತಕ್ಕ್‌ಲೇ 
ಮಾಡ್‌ಮೋರ್‌| ಸ್ಥಿರವಾನ ಕದೆಗುಣವೊ ತಾಮನತರಿಂಜಿ||೪|| ದೊರೆ ಬಲ್ಕ ಯಯಾತಿ 
ಕದೆನೊಂದ್‌ ಅಚ್ಚಡಿಚಿ| ನರಕವಕ್‌ ಮಹದಾನ ಮಾಡ್‌ನ ಗುಣಕ್‌|| ಪರಮೇಶ ಸೌಭಾಗ್ಯವತಿ 
ಸತಿಪತಿಕ್‌ ತಕ್ಕಡ್‌೦ದ್‌| ಹರದಾಸ ಬೋಡುವಿನೋ ಶಿವಪಾದಡೆಂದೂ |೫| 


ಏ ಪರಮೇಶ್ವರನೆ ಈ ಯಯಾತಿರಾಜ ನಾಟಕ ಬುಕ್ಕ್‌ನ ಅಚ್ಚಡಿಃತಿತ್‌ ನಲ್ಲ ದಿವಸ 
ನಲ್ಲ ಮುಹೂರ್ತತ್‌ ಭ'ಕ್ತಿಲ್‌ ಪಾರಾಯಣಮಾಡ್‌ಚಿತ್‌ ಕವೀಗ್‌ ಬುಕ್ಕ್‌ದಾನ 
ಮಾಡ್‌ನಾನಗುಂಡ್‌ ದೇಶತದ್‌ ಸಾಧು ಸಜ್ಜನಂಗಡ ಮನೆಲೂ ಕೈಲೂ ಸದಾಯೆಲಂಗಿಯಂಡ್‌ 
ಸತ್ಯ, ಭಕ್ತಿ, ಧರ್ಮ ಜನಕ್‌ ಅರಿವಕ್‌ ಮಹೋಪಕಾರ ಮಾಡ್‌ನಂತ ಶ್ರೀಯುತ 
ಮೇದಪಣ್ಣಂಗೂ, ಅಯಿಂಡ ಧರ್ಮಪತ್ನಿ ಪೂವವ್ವಂಗೂ, ಚಿರಂಜೀವಿಯಕೂ ಚಿರಕಾಲ 
ಆಯುರಾರೋಗ್ಯ, ಐಶ್ವರ್ಯ ಆಪಂತ ಆಶೀರ್ವಾದ ಮಾಡ್‌೦ದ್‌ ನಿತ್ಯ ಬೋಡುವಿ. 


ಈ ಯಯಾತಿ ನಾಟಕ ಬುಕ್ಕ್‌ ಮಿಣ್ಣುಕ್‌ ಪ್ರಿಂಟ್‌ಮಾಡ್‌ಚಿರುವಕ್‌ ಕವಿರ ಮಕ್ಕಳೂ 
ಅಯಿಂಡ ಲಿಖಾವಟ್‌ ಆಧಾರ ಪಡಂದಯಿಂಗೂ ಹಕ್ಕಾತಿಕ್ಕಂಡು. 


ಹರದಾಸ 
ಅಪ್ಪಚ್ಚಿ ಕವಿ 


ಕಂದ| 


ಕಂದ|| 


ಕಂದ|| 


ಶ್ರೀ 
ಕಾವೇರಿಯೇ ನಮಃ 


ಯಯಾತಿರಾಜ ನಾಟಕ 


ಸೂತ್ರಧಾರ - (ಸಭೆಲ್‌ ಬಂದಿತ್‌ ನಿಪ್ಪಂಜಿ) 
ಸಿರಿದೇವಿನೊ ಪಾರ್ವತಿನೊ| ಸರಸ್ವತಿನೊ ಶ್ರೀ ಮೂಲಕಾವೆರ್ಮಮ್ಮೆನೊ!| 
ಹದಿನೊ ಅಜನೊ ಪರಮೇಶನೊ। ಗುರುಕಾರಣರೊ ಮನತ್‌ ನೆನತ್‌ 
ತುದಿಪಿನೊ ನಾನ್‌|| 

(ಸರಸಿ ಜನಾಭಶ್ರೀ - ಎಂಬಂತೆ) 
ತುದಿಪಿನೊ ದೇವ ನಾ ನಿನ್ನ| ಶಿವನೇ ||ಪ|| ಬದಿಗುಣ ಮನ ಅದಿಯಾಯಿತ್‌ 
1|ಅ|ಪ|| ಅಂಜಿಮೊಗಕಾರ। ನಂಜ್‌ ನಲಿಂಜಂವ।| ಪಂಜರತುಳ್ಳನ| ಡಂಜಿತ್‌ 
ಬೋಡುವಿ॥|೧॥| ಚೋಮಂಡ ಬೆನ್ನ್‌ಲ್‌। ನೇಮತಳಪಳ।| ಸ್ವಾಮಿಯೆ ನೀ 
ಗುಣ| ತಾ ಮನಸಾಯಿತ್‌ ||೨॥| ಕೇಶವಂಗೆಂದು! ದೋಷರೊ ಮಾಡತ।| 
ಈಶನೆ ನಾರ್‌ ನೀ| ಡಾರೆಯೊಗೊಂಡಿತ್‌ ||೩||ನಂಬ್‌ನ ಭಕ್ತಡ| ಬೆಂಬಲನಿಪ್ಪಳ|| 
ಕಂಬು ಗಿರೀವನಿ| ಶಂಬುವ ನಾಕ್‌ ನಿ ||೪|| ನಾಗಜಡೆ ಬೆಚ್ಚಿ! ಯೋಗತಳಪಂಜಿ|| 
ಬಾಗಿಯ ತಪ್ಪಳ। ಭಾಗಂಡವಾಸ||೫|| 


ಪೊಂಗ್‌ಣಿ ಕೊತ್ತ್‌ರ್‌ ದೇವಿಯೆ| ಚಿಂಗಾರಣಿಂಜಿತ್‌ ಬಂದ್‌ ನೀ ನಿಲ್ದ್‌ 
ಈ ಸಭೆಲ್‌।| ಆಂಗಿಜೂಂಗಿತ್‌ ಬಪ್ಪನ। ಕಾಂಗಲುಂದೆಣ್ಣಿ ತಾಂಗಿ ಅಳತವು 
ಕಾಪ|| 


ದೇವಿಯೆ, ಚಾಯೋಡೆ ಪೊರಟಿತಾಚೇಂಗಿ, ಬೆರಿಯ ಬಾ. 
ನಟ - ದೇವನೆ ಬಂದೆ. ಎನ್ನಪ್ಪಣೆ? 
ಸೂತ್ರಧಾರ - (ಚೆನ್ನಗೇನ ಮಾಡುವಂಜಿ) 


ಪರಶಿವ ಪೂಜೆಲ್‌ ಬಾಳ್‌ನ।| ದೊರೆ ಯಾಯತಿ ಬಾಳಿಬದ್‌ಕ್‌ನ 
ಕೇಳಿನಕೇಟ್‌।| ಗುರುಭಕ್ತ ಅಪ್ಪನೆರವಂಡ| ಹರದಾಸ ಅಪ್ಪಚ್ಚಕವಿ ಮಾಡ್‌ನ 
ಕತೆಲೆಣ್ಣ|| 

ದೇವಿಯೆ, ಪಂಡ್‌ ಯಯಾತಿ ಮಹಾರಾಜ ಸತ್ಕತ್‌ ಬದ್‌ಕ್‌ನಂತ, ಮಾಭಾರತತುಳ್ಳ 
ಕತೆನ, ಅಪ್ಪನೆರವಂಡ ಮೇದಪಂಡ ಮೋಂವ ಅಪ್ಪಚ್ಚಕವಿ, ಪುದಿಯದಾಯಿತ್‌ ಕೊಡವತಕ್ಕ್‌ಲ್‌ 
ಮಾಡ್‌ನ ನಾಟಕ ಕೇಕಂಡೂಂದ್‌ ಈ ಮಹಾಸಭೆ ಸಂತೋಷತುಂಡ್‌..ಆನಗುಂಡ್‌ ಅದಂಗ್‌ 
ಬೋಂಡಿಯದೆಲ್ಲ ಬೆರಿಯ ಸೆರಿಪಡ್‌ತ್‌. 


ನಟಿ - ದೇವನೆ, ಅದಂಗೆನ್ನ್‌ ಪೋಡಿ? ಎಲ್ಲಾ ಸರಿಯಾಯಿತೇ ಉಂಡ್‌. 
ಸೂತ್ರಧಾರ - ಓಹೋ! 


ಕಂದ|| ಕೆಂದಾವರೆ ಕೊತ್ತದೇವಿ| ಡೆಂದೂಕಾಣತ ಕೊಡವಡ ತಕ್ಕ್‌ಲ್‌ ನಾಟಕ|| ಬಂದ್‌ 
ಅಳತವು ಕೇಟಿತ್‌| ನಂದ್‌ೇ೦ದರಿವೊ ಚಾಯಿಲೆಂದೆಣ್ಣುವೊಲೆನ್ನೊ!| 


ದೇವಿಯೆ, ಇಂದಾಕನೆ ಇಲ್ಲತ ಕೊಡವತಕ್ಕ್‌ಡ ಈ ನಾಟಕ ಇಂದ್‌ ಈ ಸಭೆ ಕೇಟಿತ್‌ 
ಸಂತೋಷಪಡುವೊ? ಅಲ್ಲ, ಬೇಜಾರ ಪಡುವೊ? ಗೊತ್ತಾಪ್‌ಲೆ ಅಕ್ಕುಲ. 


ನಟಿ - (ಸಭೆನ ನೋಟುವಂಜಿ) 


ಕಂದ॥| ಉದ್ಮೋಗತೆಲಂಗುವ ಸಬೆ| ಎದ್ಮಾಬುದ್ದಿ ಪಡಿಚಿತಳತವು ಡೆಲ್ಲರುನೋಟ್‌।| 
ಸದ್ದಿಲ್ಲತೆ ಪಾಟ್‌ನಕೇಟ್‌।ಎದ್ದ್‌ಬುದ್ದ್‌ ತೆಳಿಚಿತುದಿಕುಲ ನೋಟಿಯ ನಿನ್ನ || 


ದೇವನೆ, ವಿದ್ಮುತೂ ಉದ್ಕ್ಯೋಗತೂ ಹೆದ ಪೋನ ಈ ಸಭೆ ಈ ನಾಟಕ ನೋಟಿತ್‌ 
ಪದ್ಮಿನಿಜಾತಿ ಪೊಣ್ಣ್‌ ಮಂಗ್‌ಲಕಯಿಚ ಆಣ್‌ಕ್‌ ಎಚ್ಚಕ್‌ ಸಂತೋಷ ಉಂಡೋ ಅದಂಗಿಂಜು : 
ಸಂತೋಷ ಇಯಂಗ್‌ ಇಕ್ಕೂಂದ್‌ ನಂಬ್‌. 


ಸೂತ್ರಧಾರ - (ಗೇನ ಮಾಡಿತ್‌) ಆಹ! ನೇರ್‌ ನೇರ್‌. 


ಕಂದ|| ಮುತ್ತ್‌ನ್‌ಡಶಕ್ಕ್‌ನ ಕೇಟ್‌| ಸತ್ಕಂದೆಣ್ಣಿತ್‌ ಅರಿಂಜವಕಾನನೊ ನಾನ್‌|| ಸುತ್ತು 
ಅಳತವು ಕೇಪಕ್‌ ಒತ್ತನಲ್ಲೊರ್‌ ತಿಂಗ ವಿಶೇಷ ಪಾಡೊಮ್ಮ ನೀನ್‌|| 


ದೇವಿಯೇ, ಈ ಕಾಡ್‌, ಈ ಪೂತೋಟ ಈ ತಿಂಗತ್‌ ಇಚ್ಚಕ್‌ ಚಾಯಿಕಾಂಬದೆನ್ನ್‌ 
ತಿಂಗತ್‌ರಗುಣೊ? ಅಲ್ಲ ಎಕ್ಕಲು ಇನ್ನನೆ ಇಪ್ಟ್ಪೊ? ನಾನ್‌ ಮರಂದ್‌ಟೆ, ನಿಜ ಎಣ್ಣ್‌. 


ನಟಿ - ದೇವನೆ, ಅದ್‌ ಕೇಪಿಯ? 
(ಮಧುಮಾಸವೇನೆಂದು - ಎಂಬಂತೆ) 


ಬಂಗಾಡ್‌ ನಾ ಕಂಡೆ| ಚಿಂಗಾರ ಬೋಂಡ।| ತಿಂಗಾ ಗುಣಯಿದ್‌। ತಂಗಾತ್‌ಲುಂಡ್‌ 

||ಅ|ಪ|| ಎಡಬಲ ನೋಟನೊ। ಪುಡಿಮರ ಸಾಲ್‌।|| ಅಡಿಕೊಡಿಲುಂಡ್‌ಲ।| 
ಮುಡಿಪಲಕಾಂಬ।|೧|| ಕೊಲ್ಲಿಕರೆದುಂಬ| ಬಳ್ಳಿಮಲ್ಲಿಗೆಯೊ|| ನಲ್ಲಜಾಜಿ ಪೂವ್‌| 
ಡಲ್ಕಲ್ಲಿ ಕಾಂಬ 1|೨|| ಬಾಲಂಗ ಪೊಂಗಕ್‌| ಮಾಲೆ ಕೊಡ್‌ತ್‌]| ಕಾಲಕಳೆವಕ್‌। 
ಮೇಲಾನ ಕಾಡ್‌1|೩|| ಕೂಡಿನಲಿವಕ್‌| ಮೂಡಿಯಕ್‌೦ದ್‌।| ಮಾಡ್‌ಚಿ ದೇವಈ। 
ಕಾಡ್‌೦ದ್‌ ಕಾಂಬ||೪|| | 


ದೇವನೆ, ಪನ್ನೆರಂಡ್‌ ತಿಂಗತ್‌ಲ್‌, ಎಡಮೆಯಾರ್‌ ವಿಶೇಷ; ಇದ್‌ ಎಡೆಮೆಯಾರ್‌. 
ಆನಗುಂಡ್‌ ಇಚ್ಚಕ್‌ ಚಾಯುಂಡ್‌. 


ಸೂತ್ರಧಾರ - ಆಹ! ದೇವಿಯೇ, ಸೆರಿ. 


ಕಂದ|| ಪದಿನಾರ್‌ ಬಯತ್‌ರ ದೇವಿ| ಕೊದಿಯೇರಾಚಿಲ ನೇಡ ಈ ಪಾಟ*ನಕೇಟ್‌| ಮದಿ 
ನಿಜ ಚೋತಿಯ ಡಿಕ್ಕೊಲೊ| ಕದೆಲೆಣ್ಣಿ ಈ ಜನಮನ ಸುಕ ಮಾಡನ ಕೇಳ್‌|| 


ದೇವಿಯೆ, ನಿನ್ನ ಪೆರ್ತ್‌ ಚೋತನಕ್ಕೆ ಕಾಂಬ. ಚೆನ್ನ ಸುಧಾರಿಚಿಟ್ಟ. 
ತೆರೆರೊಳ್‌೦ಜಿ - ರಾಜಧಿರಾಜ ಯಯಾತಿ ದೊರೆ ಬಪ್ಪ. ಹುಶ್ಶಾಟ್‌! 
ಸೂತ್ರಧಾರ - ದೇವಿ, ರಾಜ ಬಪ್ಪನಕೆ ಕಾಂಬ. ಏಳ್‌ ಪೋಕ. 


ನಟಿ - ಅಪ್ಪಣೆ 


೧ನೇ ಅಂಕ ಸುರು 
೧ನೇ ಸೀನ್‌ 
ದರ್ಬಾರ್‌ 
ರಾಜ - (ಸಿಂಹಾಸನತ್‌ ಅಳತಂಡ್‌ ಮಂತ್ರಿನ ನೋಟಿತ್‌) 
(ಸಾಜದೋಳ್‌ ಮೆರೈ ಎಂಬಂತೆ) 


ಡೆನ್ನ್‌ ಪೋಲ ಮಂತ್ರಿಲೆಣ್ಸ್‌| ಎನ್ನಡ ದೇಶ ||ಪ|| ಕಣ್‌ ಗೊಂದ್‌ ನೋಟ್‌ನಕ| 
ಡೆನ್ನ್‌ಕೊರವುಳ್ಳ ||ಅ|ಪ|| ಪಟ್ಟಮಾರೊಡೆಂದು ಪೋಲೆ| ಪಟ್ಟುಡ್‌ತಂಡ್‌!| ಪುಟ್ಟಿಚಿಟ್ಟ 

ದೇವರೆಂದು| ತೊಟ್ಟ್‌ ಪೂಜುವ||೧॥| ಕತ್ತಿ ತೋಕೆಡ್‌ತಂಡಿಪ್ಪ| ಡುತ್ತಮಾದಂಡ್‌!।| 
ಮುತ್ತುವಕ್ಕ್‌ ಬೋರೇದೇಶ। ಒತ್ತಯಾತುಂಡ।|೨॥| ಕಪ್ಪಕಾಣಿಕೆಯೊಡೆಂದು। 
ತಪ್ಪರಾಜರೊ।| ಬಪ್ಪಬಟ್ಟೆಲುಂಡಲಿಕ್ಕ। ತಪ್ಪ್‌ ಮಾಡತೆ ||೩|| ಬೊತ್ತಿತೇಡ 
ಪ್ರಜೆಯಳೆಲ್ಲ| ಸತ್ಮತ್‌ಲುಂಡ|| ಬಿತ್ತಿನಟ್ಟ ಬೊಳೆಯೆನ್ನನೆ| ಸುತ್ತಿನೋಟಿಯ ||೪| 
ಮಂತ್ರಿ, ಏಡ ದೇಶ ಈ ರೀತಿ ಸುಭಿಕ್ಷತುಂಡ? 
ಮಂತ್ರಿ - (ಮುರಹರನೇ ಪಾಲಿಸ್ಕೆ ಎಂಬಂತೆ) 


ದೊರೆ ಅರಿಕೆ ಮಾಡುವಿ |ಪ| ಅರಿಂಜದ್‌ ಡೆಲ್ಲನ। ಸರಿಯೆಣ್ಣುವಿ ॥|ಅ|ಪ|| ವೇದ 
ಪಡಿಪಕ್‌| ಡೋದುವ ಪಟ್ಟಮ॥| ಭೇದಲೊ ನೋಟತೆ| ಕಾದುವ ಸೈನ್ಯ ॥[೧॥| ಅರಮನೆ 
ಚಾಕ್‌ರಿ| ಸೆರಿಯಾಯಿ ಮಾಡುವ॥ ಕರಣಿಕ ಲೆಕ್ಕನಾ| ಮರೆಯತೆ ನೋಟುವಿ||೨|| 
ಕೊಲ್ಲ್‌ಕೊಲೆಯಿಲ್ಲೆ| ನಲ್ಲ ಈ ದೇಶತ್‌!| ಕಳ್ಳಡ ಸುದ್ದಿನ| ಡೆಲ್ಲಿಯು ಕೇಪ್‌ಲೆ||೩|| 
- ಕಾಲಕ್‌ಡೊತ್ತಿತ್‌। ಡಾಲಿಮಳೆ ಬಂದ್‌।॥| ಬಾಲಂಗಳೆಲ್ಲರು। ಮೂಲತಳತಿತ್‌॥|೪|| 


ಮಹಾಸ್ವಾಮಿ, ಈ ರೀತಿ ನೇಡ ಸತ್ಕತ್‌ಲ್‌ ಪ್ರಜೆಯ ಬಾಗ್ಕವಂತಂಗಳಾಯಿತ್‌ 
ಸಂತೋಷತುಂಡ್‌. 

ರಾಜ - ಆಹ! ನಿನ್ನಂತ ಬುದ್ದಿಶಾಲಿ ಮಂತ್ರಿ ಇಪ್ಪಕ್ಕ, ಏಡ ದೇಶತ್‌ ಅಸತ್ಮ ಎನ್ನಂಗ್‌ 
ನಡಕು? 


ನಲ್ಲದ್‌. ಸೇನಾಧಿಪ, ಏಡ ದಂಡ್‌ ದಾಳಿ ಎಕ್ಕಲೂ ಏದ್‌ ಇರಾದೆಲುಂಡ್‌? 
ಸೇನಾಧಿಪ - ಮಹಾರಾಜನೆ, ಅರಿಕೆ ಮಾಡುವಿ. 


ಕಂದ|| ಶತ್ತುರು ದಂಡ್‌ಲೊ ಬಂದಕ] ಬೊತ್ತತೆಕಾದಿತ್‌ ಕೊಲ್ಲುವ ಸೇನಾಧಿಪನಾ|| ಕೆತ್ತುವ 
ಬಾಳೇಡ ನೋಟ್‌| ಸೊತ್ತ್‌ನೇಡುವ ಯುದ್ದಕ್‌ ತಾ ಅಪ್ಪಣೆಸಿದ್ದ || 


(ಪೋರಾದುರ ನೀರಜನೇ ಎಂಬಂತೆ) 


ಕೇಳ್‌ ದೊರೆಯೇಡರಿಕೆನ ॥|ಪ1| ಭೂಲೋಕತ್‌ಲಿಂದ್‌ ಬಾವ। ಕೇಳಪಟ್ಟ ರಾಚೇಂದ್ರನೆ 
1|ಅ|ಪ|| ಕತ್ತಿ ತೋಕೆಡ್‌ತಂಡಿಪ್ಪ। ಪತ್ತ್‌ಕೋಟಿ ನೇಡ ದಂಡ್‌|| ಸೊತ್ತ್‌ಕಾಯಿ 
ಮುತ್ತುವಕ್‌| ಎತ್ತ್‌ ಪೋಕಂದೆಣ್ಣಿಕೇಪ[|೧|| ಬಾಳೆಡ್‌ತ್‌ ಬೀಜುವಳ| ಏಳ್‌ ಕೋಟಿ 
ಬಾಲೆಕಾರ|| ಕಾಳಗಕ್‌ ಪೋಂಡುಂದೆಣ್ಣಿ| ಮೇಲ್‌ ಬುದ್ದ್‌ ಕೇಪಲೆನ್ನ ||.೨॥| ಬೋರೆ 
ದೇಶರಾಜಂಗಳ। ಕೂರ್‌ ಪಡೆ ಪೊತ್ತಿತೆಂಗ|| ಧೀರಂಗಳ ಸೂರೆ ಮಾಡಿ| ಸೇರಿಬಕ್ಕು 

ನೀಡಪಾದ।|೩|| 


ಸ್ವಾಮಿ, ಈ ರೀತಿ ಯುದ್ದಾಪೇಕ್ಸೆಲ್‌ ಉಳ್ಳದಲ್ಲತೆ, ಲಡಾಯಕ್‌ ಪೋಕಾಂದ್‌ 
ಅಂದಂದ್‌ ನಾಕ್‌ ತೊಂದ್ರೆ ತಪ್ಪಾನ ಎಣ್ಣುವಕಯ್ಯ. ತಪ್ಪಿಲ್ಲತೆ ಒಬ್ಬಂಡ ಮೇಲೆ 
ಕೈಮಾಡುವಕಾಗಾಂದ್‌ ಬಾಕಿ ಮಾಡ್‌ನದಾಚಿ. 


ರಾಜ - ಆಹ! ನಿನ್ನಂತ ಶೂರ ಸೇನಾಧಿಪ ಇಪ್ಪಕ ಶತ್ರುಭಯ ನಾಕೆನ್ನಂಗ್‌ ಬಕ್ಕು? 
ಪೆರ್ತ್‌ ಸಂತೋಷ. 

ನಲ್ಲದ್‌. ಮಂತ್ರಿ, ಅರಮನೆ ವೇಶ್ಕೆಳ ಕಾಕ್‌ಚಿರ್‌. 

ಮಂತ್ರಿ - ಅಪ್ಪಣೆ 

ಆರಲ್ಲಿ? ಅರಮನೆ ವೇಶೈಳ ಬಪ್ಪಕೆಣ್ಣ್‌. 

ದೂತ - ಅಪ್ಪಣೆ (ಕಾಕಿಯ ಬಪ್ಪ) 

ವೇಶ್ಯೆ - (ಪಾಲಿಸೆ ಶ್ರೀರಾಮಾ ಎಂಬಂತೆ) 

ರಾಜನೆ ಬಾತೆಂಗ] ಬೇಜಾರಬೋಂಡ ||ಪ|| ಮಾಜತ ಮೂಡ್‌ನ| ಬೋಜತೆ 

ನೋಟೊಮ್ಮ  ||ಅ|ಪ|| ಚೊಕ್ಕ್‌ನ ಬಾಲರ| ನೂಕುವಯೆಂಗಳೊ।| ಚಾಕಿ ಪೊಲತುವ। 

ನೀಕಾಯಿಬಂದದೊ!||೧|| ಪೊಣ್ಣ್‌ಮನಗುಣ] ಡೆನ್ನ್‌ಕೊರವುಳ್ಳ|| ಮಿನ್ನುವಯೆಂಗಳ।| 

ಕಣ್ಣ್‌ಲ್‌ ನೋಟೊಮ್ಮ್ಮ ||೨॥| ಕೂಡಿನಲೀಯತೆ| ಬಾಡುವ ಯೆಂಗಳ|| 

ಚೂಡಿದಣತ್‌೦ದ್‌। ಬೋಡುವ ಪಾದಕ್‌।॥|೬|| 


ಮಹಾಸ್ವಾಮಿ, ನೀಕ್‌ ಸುಗ ಆಡ್‌. 


ರಾಜ - ಮಂತ್ರಿಯೆ, ಸಂತೋಷ ಆಚಿ. ವೇಶ್ಮಕ್‌ ಪೊಮ್ಮಾಲೆ ಕೊಡ್‌ಪಕ್‌ 
ಬಂಡಾರತಕ್ಕಂಗ್‌ ಎಣ್ಣ್‌. 


ಮಂತ್ರಿ - ಅಪ್ಪಣೆ. | 

ಆರಲ್ಲಿ? ವೇಶ್ಮಕ್‌ ಪೊಮ್ಮಾಲೆ ಕೊಡ್‌ಪಕೆಣ್ಣ್‌. 

ಧೂತ - ಅಪ್ಪಣೆ 

ಮಹಾಸ್ವಾಮಿ, ದೇಶತ್‌ ರೈತನೊಬ್ಬ ಬಂದಿತ್‌ ಕಾತಂಡುಂಡ್‌, ಅಪ್ಪಣೆ ಆಚೇಂಗಿ 
ಕಾಕಿಯ ಬಪ್ಪಿ. 

ರಾಜ - ನಲ್ಲದ್‌, ಅವನ್‌ ಬರಡ್‌. 

ರೈತ - ಮಹಾಸ್ವಾಮಿ, ಅಡ್ಡಬುದ್ದೆ. 

ರಾಜ - ರೈತ, ಇದೆನ್ನ್‌? ಆತುರವಾಯಿತ್‌ ಬಂದನ್ನನೆ ಕಾಂಬ. ಎನ್ನಾಂಡು? 

ರೈತ -. (ಲಾಲಿಸೈ ನೃಪವರಚಾ ಎಂಬಂತೆ) 

ಆರುಕೇಪವಿಲ್ಲೆ| ರಾಜನೆ] ಆರ್‌ಕ್‌ಲೆಣ್ಣುವ ||ಪ|| ಊರ್‌ನಡುವುಲ್‌ಬಾವ ಕಯ್ಯುಲೆ| 
ಸೂರೆ ಮಾಡುವ ಕಾಡ್‌ಜಾತಿಯೊ||ಅ|ಪ|| ಕಾಡ್‌ಲ್‌ಕಡಮ ಕಾಟಿಯು| 
ಕಾಡ್‌ಪಂದಿಯೆಲ್ಲಾ!| ಮಾಡ್‌ನಬೊಳೆತ್‌ರತಿಂದಿತ್‌। ಓಡಿಪೋಪಕ್‌ 
ಮಾಡ್‌ಚೆಂಗಕ್‌||೧॥| ಗೋಳ್‌ ನೋಟಿತೊಮ್ಮ ರಾಜನೆ| ಏಳ್‌ ಬೋಟೆಕ್‌ ನೀ। 
ಪಾಳ್‌ ಮಾಡುವ।| ಜಾತಿಯೆಲ್ಲಾನ ಬಾಳೆಡ್‌ತಂಡ್‌ಕೆತ್ತಿ ಕೊಲ್ಹ್ಲೊಮ್ಮ ||೨|| ಸರಕಾರ 


ಕಾಡಾಪ ರಾಜನೆ| ಫಾರೆಸ್ಟ್‌ ಉಳ್ಳಲ್ಲಿ|| ಸೇರಿತ್‌ ಜಾತಿ ಊರ್‌ಮುಡಿಪಲ। 
ದೂರ್‌ಲೆಣ್ಣನನೋ ಗಾರ್ಡ್‌ ದೌತುವ[|೩/| 


ಸ್ವಾಮಿ, ಈ ರೀತಿ ಪೈಸಾರಿನ ತೇರ ಫಾರೆಸ್ಟ್‌ ಮಾಡಿಯಂಡ್‌, ಆಂಡ ಒಳ್‌ಲ್‌ 


ಪಿಲ್ಡ್‌ ಮುಳ್ಳ್‌ ಬೊಳಂದಿತ್‌, ಕಾಡ್‌ ಜಾತಿಯಾನದೆಲ್ಲಾ ಸೇರಿಯಂಡ್‌ ನಷ್ಟಪಡತುವದಲ್ಲತೆ 
ಅತ್ತ ಮೇವ ಜಾಗ ತೇರ ನೀನ್‌ ಫಾರೆಸ್ಟ್‌ ಮಾಡ್‌ನಾನಗುಂಡ್‌, ಅತ್ತಕಡಚಿ ಚಾಕುವದೆನ್ನನೆ? 
ಸರಕಾರ ಕಂದಾಯ ಕಟ್ಟುವ ಎನ್ನನೆ? ಕಷ್ಟಪ್ಪೋ ಕಷ್ಟ. 


ರಾಜ - ರೈತ, ಬೊತ್ತತೆ. ನೀನ್‌ ಪೊ. ನಾಳೆನ್ನೆ ಬಂದಿತ್‌ ಬೋಟೆ ಆಡಿತ್‌ ಕಾಡ್‌ 


ಜಾತಿನ ಕೊಲ್ಲುವಿ. 


ಮಂತ್ರಿ, ರೈತಕ್‌ ಪೆರ್ತ್‌ ತೊಂದ್ರೆ ಉಳ್ಳನನೆ ಕಾಂಬ, ನಾಳೆನ್ನೆ ಬೋಟೆಕ್‌ ತಯಾರ್‌ 


ಮಂತ್ರಿ - ಅಪ್ಪಣೆ. ಆರಲ್ಲಿ? ನಾಳೆ ಬೋಟೆಕ್‌ ರೈತಂಗ ಹಾಜರ್‌ ಆಪಕ್‌ 


ಸಾರುವದಲ್ಲುತೆ, ರಾಜಂಗ್‌ ಅಟ್ಟಿ ಕೆಟ್ಟಿತ್‌ ಕಾತಂಡಿಕ್ಕಂಡು. 


ದೂತ - ಅಪ್ಪಣೆ 
` (ರಾಜಮಂತ್ರಿ ಎಲ್ಲರೂ ಪೋಪ) 


* ರ್ಗ 


೨ನೇ ಸೀನ್‌ 

ಮಾರ್ಗ 
ಮೇಜದ - (ಪರೆ ಎಡ್‌ತಂಡ್‌ ಕೊಟ್ಟಿಯಂಡ್‌ ಸಾರುವ) 
(ಕೇಳಿರೆಲ್ಲ ಪೇಳುವೆ ಸಾರಿ ಎಂಬಂತೆ) 


ಕೊಟ್ಟೂವಿನೋ ||ಪ|| ಕೊಟ್ಟ್‌ನಕೇಟಿತ್‌ ಬಾರತೆ ಪೋಚೇಂಗಿ| ಕ್‌ಟ್ಟುಲೊದವಡೆಕ್‌ 
1|ಅ|ಪ|| ಕಾಡ್‌ಲ್‌ ಜಾತಿ ಊರ್‌ಕ್‌ ಬಂದಿತ್‌। ಕೇಡ್‌ಲೋಮಾಡುವ|| ಕಾಡ್‌ಕ್‌ 
ಬೋಟೆ ಪೋಯಿತ್‌ ನಿಂಗ| ತೇಡಿತ್‌ ಕೊಲ್ಲೊಂಡು||೧|| ಕೊಟ್ಟನು ಮೋಟನು ` 
ಡಿಂದನ್ನೆ ಪೋಯಿತ್‌| ಅಟ್ಟಣಿ ಕೆಟ್ಟಂಡು|| ಪಟ್ಟತ್‌ ರಾಜ ಬಕ್ಕುಲ ನಾಳೆ| ಎಟ್ಟರೆ 
ಗಂಟೆಕ್‌ ||೨॥| ಒಕ್ಕಲೊ ತಪ್ಪತೆ ಬಾಲಂಗಳೆಲ್ಲರು। ಮಕ್ಕಳು ಬಕ್ಕಂಡು| ತಕ್ಕ್‌ನ 
ಕೇಳತೆ ಪೋನಯಿಂಡೆಲ್ಲಡ| ಚಕ್ಕಳೆಡ್‌ಪಿನೋ।|೩।| 
ಗೊತ್ತಾಚ? ನಾಳೆ ರೈತ ತರ ಕತ್ತಿ, ತೋಕ್‌ ಎಡ್‌ತಂಡ್‌, ಬಾಚಮಂಡ.ಕಾಡ್‌ರ 
ಪಕ್ಕ ಸಿದ್ಧವಾಯಿತಿರಂಡು. ಆರೇಂಗಿ ಒಳ್‌ಚತೇಂಗಿ ಗೊತ್ತುಂಡಲ? ದವಡೆಲ್‌ ಪಲ್ಲೂ ಇರ. 
ಮೇಲ್‌ಲ್‌ ಚಕ್ಕಳೊ ಇರ. ಹುಶ್ಕಾರ್‌! ನಾನೂ ರಾಜನೂ ಒಕ್ಕಬಕ್ಕು. 


* ೫ ರ್‌ 


೩ನೇ ಸೀನ್‌ 
(ವೃಷಪರ್ವ ರಾಜಂಡ ಮೋವ ಶರ್ಮಿಷ್ಟೆ. ಅವಡ ಸಖ) 


ಶರ್ಮಿಷ್ಟೆ - (ಸಖಿನ ನೋಟಿಯಂಡ್‌) ನೋಟ್‌, ಶುಕ್ರಾಚಾರಿ ೬ರುಷಿಡ ಮೋವ 
ದೇವಯಾನೆನ ಕಾಣತೆ ಪೆರ್ತ್‌ದಿನ ಆಚಿ. ಆನಗುಂಡ್‌ ಕಂಡಿತ್‌ ಸುಕದುಃಖ ಅರಿಂಜಂಡ್‌ ' 
ಕೆರೆಲ್‌ ಕುಳ್‌ಚಂಡ್‌ ಬಕ್ಕ, ಏಳ್‌. 


ಸಖ - ಆಕು. ಅದಂಗೆನ್ನ್‌! ಪೋಕನ ಏಳ್‌. (ಇಬ್ಬರು ಪೋಪ) 
(ದೇವಯಾನೆ ಪರ್ಣಶಾಲೆಲ್‌ ಅಳತಿತಿಪ್ಪ) 


ಶರ್ಮಿಷ್ಟೆ - (ನೋಟಿತ್‌) ಅಕ್ಕ, ಗುಡ್ಡ್‌ ಮಾಣಿ, ಸೌಖ್ಯತುಳ್ಳಿಯ? ನಿನ್ನ ಕಾಂಬಕ್‌ 
ಆಶೆಯಾಯಿ ಪೋಚಿ. ಸುಗಯೆನ್ನೆಲ? (ಶೇಕೆಂಡ್‌ ಮಾಡುವ) 


ದೇವಯಾನೆ - ಶರ್ಮಿಷ್ಟೆ, ನೀ ಬಂದದ್‌ ಸಂತೋಷ. ಅಳೆ. ಇದೆನ್ನ್‌ ಅಪರೂಪ? 

ನೀನ್‌ ಬಪ್ಪವಳಲ್ಲಲಾ! 


ಸಖಿ - (ಮನತ್‌, ಮೂಕ್‌ಕ್‌ ಕೈಬೆಚ್ಚಂಡ್‌) ಅಪ್ಪ, ಚೊಕ್ಕ್‌ನ ಮೂಡಿಯಳೆ! ಎಂಗಡ 
ಕಾಲತ್‌ ಪೆರಿಯಯಿನ ಕಂಡಕ ಎಳೆಯವು ಕಾಲ್‌ ಪುಡಿಷದುಳ್ಳದ್‌. ಇದ್‌ ನೋಟರೊ? 
ಬಾಲೆಕಾರರನ್ನನ್ನೆ ಕೈ ಕೈ ಪುಡಿಚಂಡ್‌ ಕುಲಿಕಿ ಕೂಟುವ. ಎನ್ನೆಲ್ಲ ಪುದುಮೆ ಕಣ್ಣ್‌ಕ್‌ ಕಾಂಬಕುಂಡೊ? 
ಶಿವ! ಏಡ ಈ ಶರ್ಮಿಷ್ಟೆಯೆಲ್ಲ ಪೊಡೆಯತ್‌ರ ಒಳೆಯ ಕ್‌ಣ್ಣ೦ಗಳನ್ನನೆ ಮಂಡಿಗುಡಿಗಿ 
ಇಡುವಲ್ಲ. ಎನ್ನೆಣ್ಣುವ! ಉಂಡ್‌ೇ೦ದ್‌ ಎಣ್ಣ್‌ ಚೇಂಗಿ, ಇನ್ನನೆಲ್ಲ ಕಳಿಪದುಂಡ? ಆರೇಂಗಿ 
ಚಾಯಿಕಾರ ಬಾಲೆಕಾರ ಮನೆಕ್‌ ಬಾತೇಂಗಿ ಮದಿ. ಅಯ್ಯಯ್ಕೊ! ಎನ್ನೆಣ್ಣಡ್‌? ಚೆಂಬ್‌ಲ್‌ 
ನೀರ್‌ಕೊಡ್‌ಪ ಪಣಿವೊಂದೂ ಇಲ್ಲೆ. ಕಾಲ್‌ಕ್‌ ಬೂಟ್‌ಸೊ, ಶೂವೊ, ಇಟ್ಟಂಡ್‌, ಪೊರಮೆ 
ತೆಳಿಚಂಡ್‌ ಬಂದಿತ್‌, "ಹಾವಾರಿಯು ಗೆಟಿಂಗಾನ್‌ ಪ್ರೆಂಡ್‌ ಡೀಯರ್‌" ಎಂದ್‌ ಶೆಕೆಂಡ್‌ 
ಮಾಡುವಲ್ಲ! ಬಾಲೆಕಾರಕೊ ಅಕ್ಕನೆಕ್ಕೆ, ಏಚ್ಚಕೇಂಗ್ಳಾಚೀಂದ್‌, ಗೇನಮಾಡತೆ ಬುಡುವ? ಎನ್ನೆಣ್ಣಿ, 
ಬಲ್ಮಯಿಂಡ ಮೂಡಿಯಕ್ಕ್‌ ಪೆರ್ಶ್‌ ಕೊಣಿ. ಚಾವಡ್‌. ನಾಕೆನ್ನಂಗ್‌ ಇಚ್ಚಕ್‌ ತಕ್ಕ್‌? 


ಶರ್ಮಿಷ್ಟೆ - (ಮೋಸವಾಯಿತಲ್ಲೆನೀರೆ - ಎಂಬಂತೆ) 


ಚಿಂಗರತಣಿಂಜಿತುಳ್ಳ। ಪೊಂಗದೇವಯಾನೆಯೆ ||ಪ|| ಪೊಂಗುಳಿಪ್ಪಡಾಶೆಲುಳ್ಳೆ| 
ಎಂಗಪೋಕಲೇಳ್‌ ನೀ ||ಅ|ಷ|| ಬೆತ್ತಲೆಕುಳಿಪಕ್‌ಲೊ| ಕೆತ್ತ್‌ಕಲ್ಲ್‌ ನೀಕೆರೆ|| 
ಒತ್ತಪಣಿಕೆಜ್ಜಿತೊ ಡತ್ತ್‌ಪೋಕಲೇಳ್‌ನಿ ||೦|| ಬಾಲಂಗಕರಿಯತುಳ್ಳ! ನೀಲ ಕೆರೆನಲ್ಲಾಲ್‌॥| 
ಮೇಲುದ್ದಿಕುಳಿಚಿತ್‌। ಮೇಲ್‌ಚಾಯಿನೋಟನ ||೨|| ಕಳ್ಳಂಗಳೊಕಾಣತುಳ್ಳ| ನಲ್ಲ 
ಬಟ್ಟೆಲುಂಡ್‌ಲ॥| ಬೊಳ್ಳಿಚಿಂಬ್‌ಡ್‌ನೀ| ಮೆಲ್ಲಿಪೋಯುಬಕ್ಕನ೩1| 


ಅಕ್ಕ, ನೇರಾಯಿತೂ ನಿನ್ನ ಕಂಡಿತ್‌ ಬಕ್ಕ. ಪೋಯಿತ್‌ ಕೆರೆಲ್‌ ಕುಳಿಚಂಡ್‌ ಬಕ್ಕಾಂದ್‌ 
ಬಂದದಾಚಿ. ಕಂಡಿಯಾ ಪಣಿ ತ್‌೦ದ್‌ಲಿಯಾ? ಏಳ್‌ ಪೋಕ. 


ದೇವಯಾನೆ - 

(ಪಾಹಿ ಸಕಲ ಲೋಕನಾ- ಎಂಬಂತೆ) 
ಆಚೆನಲ್ಲದಕ್ಕುಕೇಳ್‌| ಪೋಚೆಂಗಿಕ್ಕಡಾಕುಲ ||ಬ|| ಕಾಚಿತುಕರಂದೀತಾಚಿ। ಮೇಚಿಕತ್ತ 
ಪೋಚಿಲ||ಅ|ಪ|| ಶೀಲನಲ್ಲ ಪೊಂಗಳಿಂಗ| ಆಳಿಲ್ಲತೆ ಪೋನಕ|| ಬಾಲಂಗಳರಿಂಜಿಬಂದ್‌| 
ಮೇಲ್‌ತ್‌೦ಡಿಕೊವ್ದೆನ್ನೊ ||೧|| ನ್‌ಡ ಗೌಡಿ ಕೂಡೆಲುಂಡ್‌| ಏಡಕೂಡೆರಾಳಿಲ್ಲೆ!| 
ಕೇಡೆನ್ನೇಂಗಿಡಾಪೊಎನ್ನೊ| ಪೋಡಿ ಆಪ ನಾಕ್‌ಲೋ।|೨|| 

ಶಮಿಷ್ಟೆ, ಕೂಟ್‌ಕ್‌ ನಲ್ಲೋರ್‌ ಆಳಿಲ್ಲತೆ ಪೋಪದೇ ತಪ್ಪ್‌. ಎಂಗಿಬ್ಬರೂ ಮಂಗ್‌ಲ 
ಕಯ್ಯತ ಮೂಡಿಯ? ಇಕ್ಕತ ಪೋಲಿ ಬಾಲೆಕಾರರ ನೀಕ್‌ ನಲ್ಲೋಣೆ ಗೊತ್ತ್‌. ಅಮ್ಮಪ್ಪ, 
ನೇಡ ಧೈರ್ಯ. ಪೋಪೇಂಗಿ ಪೋಕ. [s 

ಶರ್ಮಿಷ್ಠೆ - ಅಕ್ಕ. ಎನ್ನೆಣ್ಣಿಯೆ? ಎಂಗ ಮೂಂದಾಳ್‌ ಇಲ್ಲಿಯ? ಆರ್‌ಬಪ್ಪ 
ನೋಟಂಗ? ಉಯಿ! ಅನ್ನನೆ ಬಾತೇಂಗಿ ಅಯಿಂಡ ಮೂಡ್‌ಕ್‌ ಚೂಕೆತ್ತ್‌೦ದ್‌ ಅರಿಂಜ. 

ಸಖಿ - (ಮನತ್‌). ಇವಡ ಬಡಾಯಿತಕ್ಕ್‌ ಕೇಳತೆ ಪೋಡ್‌. ಕಲ್ಲ್‌ಕ್ಕ್‌ ಮಣ್ಣ್‌ 
ಇದ್‌ರಾ? ಎನ್ನ್‌೦ದ್‌ ಕಂಡದಿವ! ನಲ್ಲ ಆಣ್‌ರ ಒರ್‌ಪುಡಿಕ್‌ ಇಲ್ಲೆ. ಎಂದಿತೂ ಬಡಾಯಿ. 
ಅಲ್ಲೇಂಗಿ, ಹರದಾರಿ ದೂರ ಕಾಡ್‌ಕ್‌ ಏದ್‌ ಧೈರ್ಯತ್‌ ಈ ಮೂಡಿಯ ಪೋಪದ್‌? ಇದೆಲ್ಲ 
ಚೊಕ್ಕಿತ್‌ಕಳಿಪಲ್ಲ. ಸಿಪಾಯಿಯ ಮೂಂದ್‌ನೇರ ತಿರಗುವ ಬಟ್ಟೆ. ಆರ್‌ ಮುಂಡತಿಕ್ಕು? 
ಅವು ಆಣಲ್ಲ? ಎನ್ನೇಂಗಿ ಚುಡಡ್‌. 

ದೇವಯಾನೆ - ಶರ್ಮಿಷ್ಟೆ, ಎಂದಕ ಚೆಂಬ್‌ ಎಡ್‌ತಂಡ್‌ ಬಪ್ಪಿ. (ಒಳ್‌ಕ್‌ ಪೋಯಿತ್‌ 
ಚೆಂಬ್‌ ಎಡ್‌ತಂಡ್‌ ಬಂದಿತ್‌, ತಾನೆ ಮನತ್‌) 

ಆಹ! ಇದೆನ್ನ್‌ ಏಡ ಬಲತೆ ಕಣ್ಣ್‌ ಪಾರುವ ಅಕ್ಕುಲ! ಪೊಣ್ಣ್‌ಕ್‌ ಇದ್‌ ಕೆಟ್ಟದ್‌. 
ಎನ್ನೆಲ್ಲತೊಂದ್ರೆ ಬಪ್ಪೊ ದೇವನಲ್ಲದ್‌ : ಮಾಡಡ್‌. ಪೊರಟ ಪಿಣ್ಣ್‌ ಬಯ್ಕಕ್‌ ನಿಪ್ಪದ್‌ 
ಚಾಯಲ್ಲ. ಶರ್ಮಿಷ್ಟೆ, ಏಳ್‌ ಪೋಕ. (ಎಲ್ಲರೂ ಕೆರೆಕ್‌ ಪೋಪ) 


೪ನೇ ಸೀನ್‌ 
ಕೆರೆ 

ಶರ್ಮಿಷ್ಟೆ - (ಬನ್ನಿರಿ ಬನ್ನಿರಿ ಸ್ನೇಹಿತರೆ - ಎಂಬಂತೆ) 
ನೀಲಕೆರೆಯಿದ್‌ ಅಕ್ಕನೋಟ್‌। ಬಾಲಂಗಳಾರೇಂಗಿ ಉಂಡನೋಟ*॥|ಪ॥| ಮೇಲೆ 
ಪೊಡೆಯಲ್ಲಡುತ್ತಿತಿಲ್ಲಿ। ಆಲ್‌ಮರತಡಿ ಬೆಕ್ಕನಲ್ಲಿ ||ಅ|ಪ|| 
ದೇವಯಾನೆ - ಸುತ್ತಲು ದಾರೆಂಗಿ ನೋಟುವೆನ್ನೊ| ಬೆತ್ತೆಲ್‌ಳಿವದ್‌ ಕಾಂಬ ಎನ್ನೊ!| 
ಸುತ್ತ್‌ನ ಬೀರಾಳಿದುತ್ತಿಬೆಕ್ಕ! ಪತ್ತ್‌ಮೊಳತುಂಡು ಸುತ್ತಿ ಬಕ್ಕ ||೧|| 
ಶರ್ಮಿಷ್ಟೆ - ಎಲ್ಲರು ಇಳಿಯನ ನೀ ಕೆರೆಲ್‌। ಪಲ್ಲ್‌ನ ತಿಕ್ಕನ ಮಾಪಲೆಲ್‌।| ಕಲ್ಲ್‌ 
ಎಡ್‌ತಿತ್‌ ಕಾಲ್‌ಉದ್ದ್‌| ಮೆಲ್ಲೆ ಇಳಿಂಜಿತ್‌ ಮೇಲ್‌ ಉದ್ದ್‌ |1೨॥| 

ಸಖಿ - ಸಾರಿತ್‌ಲೆಣ್ಣುವಿ ನಾನಿಕ್ಕ| 'ದೂರಕ್‌ಳಿಯತಿ ನಿಂಗಿಕ್ಕ|| ಏರ ಆಳವುಂಡ್‌ ನಡು 
ಕೆರೆಲ್‌| ಜಾರುಲ ನೋಟಿರೊ ಬೂವತಿಲಾ।|೩|| 
(ಚೆನ್ನ ನೇರ ಕುಳಿಚಿತ್‌) 


ದೇವಯಾನೆ - ಎಲ್ಲರು ಕುಳಿಚಿತ್‌ ಡಾಚಿಕ್ಕ। ಮೆಲ್ಲೆಯೊ ಪತ್ತನ ಕೇಳಿಕ್ಕ!| ಎಲ್ಲರು 
ಬೆಚ್ಚಪೊಡಯತ್‌ನ। ಡಲ್ಲಿಕ್‌ ಪೋಯಿ ಉಡ್‌ತವನ |!೪|| 


ಶರ್ಮಿಷ್ಟೆ, ಏಳ್‌ ಏಳ್‌. ಮನೆಲ್‌ ಆರೂ ಇಲ್ಲೆ. 


ಶರ್ಮುಷ್ಟೆ - ಅಕ್ಕ, ಚೆನ್ನನಿಲ್ಲ್‌. ನಾನಾ, ನೀನಾ ಚಾಯಿಂದ್‌ ನೀರ್‌ಲ್‌ ನೆಳನೋಟನ 
(ಎಂದ್‌ ತಾನೇ ನೋಟ್‌ಚಿ) 


ದೇವಯಾನೆ - ಓಹೋ! ನೀಕ್‌ ಕಡೆಯಾ ನಾನ್‌? ಎಲ್ಲಿಯ ಬುಡ್‌. ನಾನೋಟುವಿ 
(ಎಂದ್‌ ನೋಟುವಂಜಿ) 


(ಕೊಡಿಲ್‌ ಪಾಟ್‌ರ ರಾಗತ್‌) 


ನೀರ್‌ನೆಳತ್‌ಲ್‌ ಮೂಡ್‌ ಕಂಡೆ| ದಾರ್‌ಲೊ ಚಾಯಿಯೊ ನೋಟಿಕಂಡೆ|| ನೇರ 
ಕುದಿಪಳ ಪೊಂಗ ನಾನ್‌| ಸೂರಿಯಂಗೊತ್ತಿತೆಲಂಗುವನಾ||೧|| 


ಶರ್ಮಿಷ್ಟೆ - ಕನ್ನಡಿಕೊತ್ತನೆಳತ್‌ಕಂಡೆ] ಡೆನ್ನಡಮೂಡ್‌ರ ಚಾಯಿಕಂಡೆ|| 
ಮಿನ್ನಿತೆಲಂಗುವ ಪೊಣ್ಣ್‌ನಾನ್‌| ಬಣ್ಣಕೂ ಉದ್ದಕ್ಕೊರವಿಲ್ಲೆನಾ|| ೨|| 


ದೇವಯಾನೆ - ಚೀಣೆಕಾಲ್‌ ನೀಡ ಗೂನಬೆನ್ನ್‌| ಕಾಣತ ಆಣ್‌ಕ್‌ ನಲ್ಲ ಪೊಣ್ಣ್‌|| 
ಚಾಣಕುಪ್ಪ್‌ ಕೊತ್ತ ನೇಡ ಮೂಡ್‌] ಸಾಣೆಕಲ್ಲ್‌ ಪೋಲೆ ಪಲ್ಲ್‌ನ್‌ಡ ||೩|| 


ಅಯ್ಕೋ, ಹೊಗಳತೆ, ಮುಂಡತಿರ್‌. 


ಶರ್ಮಿಷ್ಟೆ - ಚಾಟೆಕಾಲ್‌ ನೀನ್‌ ಕೂಟ್‌ಮೂಳೆ| ಕಾಟಂಡ ನ್‌ೇಡಬಡಾಯಿಕೇಳ್‌।| 
ಪೋಟೆಮೂಕಿ ನಿನ್ನ ಕಂಡಿತುಳ್ಳೆ| ಬಾಟ್‌ದುಂಡಿ ನೀನ್‌ ಚಾಯಿಲುಳ್ಳೆ ।|೪|| 


ಅಯ್ಯೊ, ತುದಿಚವತೆ, ಮುಂಡತಿರ್‌. 


ಸಖ - ಬಜ್ಜಿಕಳಿಕತಿ ಕೇಳಿಕ್ಕ| ಪೊಜ್ಜಂಡ್‌ ಬೂವುಲ ನಂಗಿಕ್ಕ|| 
ಮಜ್ಜಣನೇರಲೊಡಾಚಿಕ್ಕ। ಕೊಜ್ಜಂಡ್‌ ಪೋಕನ ಪೂವಿಕ್ಕ ||೫|| 


ಅಕ್ಕ೦ಗಳೆ, ಐಲಾಟ ಪೋಯಿತ್‌ ಕಾರಿಯ ಆಕು. ಇಬ್ಬರೂ ಚಾಯಿಕರತಿಯಳೆ. 

ಏಳಿಪೋಕ. ಪೊಡೆಯ ಉಡಕ.. 

(ಪೊಡೆಯ ಬೆಚ್ಚದ್‌ ಕಾತ್‌ಕ್‌ ಬದ್‌ಲಾಯಿತಿಂಜತ್‌) 

ಶರ್ಮಿಷ್ಟೆ - ಮಿಣ್ಣು ಬಂದಿತ್‌, ಪೊಡೆಯ ಕಾತ್‌ಕ್‌ ಬದ್‌ಲಾನದ್‌ ಅರಿಯತೆ 
ದೇವಯಾನೆರ ಪೊಡೆಯ ಉಡ್‌ತಂಡತ್‌. 

ದೇವಂಯಾನೆ - (ತಾಂಡ ಪೊಡೆಯ ಕಾಣತೆ) ಏಡ ಪೊಡೆಯ ಎಲ್ಲಿ? ಎನ್ನಾಚಿ? ಆರ್‌ 
ಎಡ್‌ತತ್‌, (ಸುತ್ತುನೋಟಿತ್‌ ಕಾಣತೆ ಶರ್ಮಿಷ್ಟೆರ ಮೇಲ್‌ಲ್‌ ಕಾಂಬದು ಚೆಡಿಲ್‌.) 


(ಏನೀಗುಣ ಜಾಣೆ - ಎಂಬಂತೆ) 


ಡೆನ್ನ್‌ಪೊಂಗಡ್‌ತ ನೀನ್‌| ಡೆನ್ನಡ ಪೊಡೆಯತ್‌ನ |॥|ಪ|| ನಿನ್ನಡ ಗರುವಕ್‌ಲೂ। 

ಪೊಣ್ಣ್‌ನಾನ್‌ ಎನ್ನೆಣ್ಣಡ್‌ ||ಅ[ಪ|| ಬೊತ್ತುವಳ ಪೊಂಗಳಲ್ಲ | ಡಿತ್ತಟಿಲೊ ನೋಟ್‌ 

ಎನ್ನ! ಉತ್ತಿಬೆಚ್ಚ ಬೀರಾಳಿನ|| ಸುತ್ತುವಕ್‌ದಾರೆಣ್ಣ್‌ನ loll 

ಎನ್ನ್‌? ಅಕ್ಕಲೆತೊಟ್ಟ್‌ ಜಗಳಕ್‌ ಸುರುಮಾಡ್‌ನದಲ್ಲತೆ, ಏಡ ಪೊಡೆಯ ಕೂಡ 
ಎಡ್‌ತಂಡಿಯಾ? ಎನ್ನ್‌? ನೀಕ್‌ ಬೊತ್ತೂಂದ್‌ ಗೇನಮಾಡಿಯಾ? ಪೊಡೆಯಕ್‌ 
ಗತಿಯಿಲ್ಲೇಂದೆಣ್ಣ್‌, ನಾ ತಪ್ಪಿ. 

ಶರ್ಮಿಷ್ಟೆ - (ಮನತ್‌ ತಾಂಡ ಮೇಲ್‌ನ ನೋಟಿತ್‌) ಓಹೋ! ಅವಡ ಪೊಡೆಯ 
ನಾನೆನ್ನಂಗ್‌ ಉಡ್‌ತೆ? ಕಾತ್‌ಕ್‌ ಬದ್ದಾನದ್‌, ಅರಿಯತೆ ಉಡ್‌ತದಾಚಿ. ಆಚೇಂಗಿ ಅವಡ 
ಬಾಯಿಚೊಕ್ಕ್‌ ಕಂಡಿರಾ? ಅವಡ ಪೊಡೆಯಾಂದ್‌ ನಾಕ್‌ ಸತ್ಯಕೂ ಗೊತ್ತಿಲ್ಲೆ. ಅನ್ನತಾನ 
ಮರಿಯಾದಲ್‌ ಕೇಪದ್‌ಬುಟ್ಟ್‌ ಬಾಯಿಕ್‌ ಬಂದ ಕೆಟ್ಟತಕ್ಕ್‌ ಎಣ್ಣ್‌ಚಲ್ಲ. ಇರಡ್‌, ನಾನೂ, 
ಮೊಲೆ ಬಂದ ಪೊಣ್ಣೆ. ಇವಕ್‌ ಬೊತ್ತಿತಿಕ್ಕೊಂಡೂಂದ್‌ ಜಂಬರ ಇಲ್ಲೆ. ನಾನು ನಾಲ್‌ ತಕ್ಕ್‌ 
ಕುಯಿಪೊಡೆ ಎಣ್ಣಿತ್‌ ಮುಕ್ಕಂಡ ಪೊಡೆಯ ಕೊಡ್‌ಪಿ. 

(ಕೊಡಿಲ್‌ ಪಾಟ್‌ರ ರಾಗ) 

ಬೀರಾಳಿ ಪೊಡೆಯ ಕೇಳ್‌| ನೇರಾಯಿತು ಯೇಡದಿದ್‌1| ದೂರ ಪೋವ್‌ ನಾ ತಪ್ಪ್‌ಲೆ| 

ಏರತಕ್ಕ್‌ಲೆಣ್ಣತೆನಿ ||೧|| ಅಪ್ಪರನೀ ಪೋವ್‌ ಕೇಳ್‌| ತಪ್ಪದಿಲ್ಲೆ ಯೇಡದಿದ್‌|| 

ದೇವಯಾನೆ - ಕೆಟ್ಟಿಸುತ್ತಿ ನಾ ಬೆಚ್ಚೊರ್‌| ಪಟ್ಟ್‌ಡ ಪೊಡೆಯಕಳ್ಳಿ!| ಪೊಟ್ಟೆಣ್ಣಿತ್‌ 

ನೀ ಸುತ್ತಂಡ। ಕ್‌ಟ್ಟು ನೇಡ ದವಡೆಕ್‌ಲೊ ||೨॥| 

ಶರ್ಮಿಷ್ಟೆ - ಕುಳ್ಳೀಪೊಂಗಲೆನ್ನಣ್ಣಿಯ| ಕಳ್ಳಿಂದೇಣ್ಣಿತೊಮ್ಮ ಲೆಣ್ಣ್‌|| ಕಲ್ಲಡ್‌ತೆರಿಂಜಿ 
ನೇಡ | ಪಲ್ಲ್‌ವೊಂದ್‌ ಬೆಯ್ಕನಾನ್‌||೩|| 

ನೇಡ ಗರ್ವ ಬಡಾಯಿ ನಾಕ್‌ ಕಾಟತೆ. ಕಳ್ಳೀಂದ್‌ ಒಮ್ಮ ಎಣ್ಣ್‌, ಎಣ್ಣ್‌, ಮನೋಟನ. 
ದೇವಯಾನೆ - (ಬುಡಿ ಬುಡಿ ತಡು - ಎಂಬಂತೆ) 


ಕಳ್ಳಿ ಕಳ್ಳಿಯೆನ್ನಣಣ್ಣಿಯ ನಾಕ್‌ ||ಅ|ಷ|| ನೆಟ್ಟಿ ತಿದಿಕಿನಿ| ಕೆಟ್ಟತಕ್ಕೆಣ್ಣತೆ ಕ್‌ಟ್ಬಲು 
ನೋಟಕ್ಕ| ತಟ್ಟೂವಿ ದವಡೆಕ್‌ ॥|೧ 


ಶರ್ಮಿಷ್ಟೆ - ಬಾಯಿಬಡಿಕಿಲೆನ್ನಣ್ಣಿಯ "ನಾಕ್‌ ||ಅ|| ಹಂಡ್‌ ತಿದಿಕಿನಿ। ಪುಂಡ್‌ಕ್‌ 
ಬಂದಕ || ಮಂಡೆಪುಡಿಚಂಡ್‌। ಚೆಂಡ್‌ನರಪಿನೊ||೨|| 


ದೇವಯಾನೆ - ಬಾಟ್‌ದುಂಡಿನೀ। ಕಾಟ್‌ಬಡಾಯಿ।| ತೋಟತೀನ್‌ ಗೊಂಡ್‌ 
ನೋಟಿಕ್ಕಪೊಯ್ಯುವಿ॥|೩॥ 

ಶರ್ಮಿಷ್ಟೆ - ಪಚ್ಚೆಮಂಜನಾರಿ| ಕಿಚ್ಚಕ್‌ ತಕ್ಕೆನ್ನ್‌|| ಎಚ್ಚರ ನೋಟಿಯ। ಕೊಚ್ಚೂವಿ 
ನಾನಿಕ್ಕ |[೩[| 


ದೇವಯಾನೆ - ಅಪ್ಪನಿಪೊಂಗಳೆ। ಪೊಪ್ಪಕ್‌ ಬಪ್ಪಿಯ| ತುಪೊ)ವಿನೋಟಿಕ್ಕ 
ಚಪ್ಪಿರಿಮೂಕಿಯೆ||೪|| 


ಥೂ ಮುಕ್ಕ (ತುಪ್ಪುವ) 


ಶರ್ಮಿಷ್ಟ - ಆಹ! ಏಡ ಅಪ್ಪನವ್ವ ಕೂಡ ಇಂದಾಕನೆ ಏಡ ಮೂಡ್‌ಕ್‌' ತುಪ್ಪನವು 
ಅಲ್ಲ. ಇಂದ್‌ ಈ ಮುಕ್ಕ ತುಪ್ಪ್‌ನ ಪಿಣ್ಣ ನಾನ್‌ ಬದಿಕಿತೆನ್ನ್‌? (ಎಂದ್‌ ಗೌಡಿನ 
ನೋಟಿತ್‌) 


ಪುಡಿಪುಡಿ ಗೌಡಿಯೇ ನಿ ||ಅ|ಪ|| ಮೂಡಿ ಕೇಳ್‌ ನೀ| ಕೂಡಿಯೆಡ್‌ತಿತ್‌|| ಕಾಡ್‌ಲ್‌ 
ಕೂವಕ್‌। ದೂಡಿತಿವಳ್‌ಡ್‌ |೫| 


ಸಖಿ, ಪುಡಿ. ಎನ್ನ್‌ ನೋಟುವಿಯ? (ಎಂದ್‌ ಇಬ್ಬರು ಎಡ್‌ತಿತ್‌ ಕೂವಕ್‌ 
ಇಡುವ) 


ದೇವಯಾನೆ - ಲಯ್ಕೊ! ನಾಕಾರೂ ಗತಿ ಇಲ್ಲತಾಚಿ. ಪಾರ್ವತಿಯೆ, ಕಾಪಾಡ್‌. 
ಶರ್ಮಿಷ್ಟೆ - (ಚೆಡಲ್‌) ನೀಕ್‌ ಗತಿ ಕೂವ. 

(ಚೆನ್ನ ನೇರತ್‌ರ ಮೇಲೆ) ಆಹ! (ಎಂದ್‌ ಕೈಕೊಡಕಿಯಂಡ್‌) ಸಖಿ! ಸಖಿ! 
ಅಯ್ಕೊ! ಅವ ಒಳ್‌ಕ್‌ ಬುದ್ದ್‌ಪೋಚ? ಮೋಸ ಆಚಿಲ. ಎಡ್‌ಪಕಯ್ಮುವಾ? 
ನೋಟ್‌, (ನೋಟುವಂಜಿ) ಅರ್ಹ! ಪರ್ತ್‌ ಆಳ ಉಂಡ್‌. ಕಾಂಬ್‌ಲೆ ಅಕ್ಕುಲ. 
ಎನ್ನ್‌ ಮಾಡಡ್‌? ಅಯ್ಕೊ! ಗುರುಮೋವಳ ಕೊಂದ ಸ್ತ್ರೀಹತ್ಮ ದೋಷಕ್‌ 
ಬುದ್ದನೆಲ್ಲ. ಶಿವ, ಶಿವ, ಏದ್‌ ಜನ್ಮತ್‌ ತ್‌ೇಕಡ್‌? ಅವನಾಕ್‌ ಕೆಟ್ಟದ್‌ 
ಮಾಡಿತುಂಡೇಂಗಿಯೂ, ನಾ ಮಾಡಂಡಿಂಜಿಲೆ. ಅಯ್ಯೊ! ಇದುವದಿಕು ನಡಂದದ್‌ 
ಒಂದೂ ನಾಕ್‌ ಗೊತ್ತಾಪ್‌ಲೆ ಅಕ್ಕುಲ. ಇನ್ನತ ಕೆಟ್ಟಬುದ್ದಿ ಆರ್‌ನಗುಂಡ್‌ ನಾಕ್‌ 
ಬಾತ್‌ (ಮರಿಯ ನೋಟಿಯಂಡ್‌ ಗೇನ ಮಾಡುವ ) ಓಹೋ! ಮುನುಷ್ಕಕ್‌ 
ಶತ್ರುವಾನ ಚೆಡಿನಗುಂಡ್‌ ಬಾತ್‌. 


ಕಂದ।| ಚೆಡಿಲೆಣ್ಣುವ ಆದಿ ನೀಚನೊ। ಪುಡಿಚಕ್ಕ ಜನತ್‌ನಕಷ್ಟಕ್‌ ಇಚುವದ್‌ ನೇರ್‌।| 
ವಡನಾಡ್‌ನ ಪೊಂಗಳನಾ। ಕೆಡ್‌ತುವ ಮನತಂದ ಪಾಪಿನ ನಂಬತಿ ಆರು|| 


ಸರ್ವ ಜೀವಕೂ ಶತ್ರುವಾನ ಚೆಡಿಯೆ, ನಿನ್ನಗುಂಡ್‌ ಗುರುಮೋವಳ ಕೊಂದ 
ಪಾಪಕ್‌ ನಾನ್‌ ಪೋಂಡಿಯ ಬಾತ್‌. ಮಾಡುವದೆನ್ನ್‌? ಆಹ! ಚಡಿಂದೆಣ್ಣುವದ್‌ 
ದಾಕೂ ಬಪ್ಪಕಾಗಂದೆಣ್ಣುವದ್‌, ಎನ್ನ ನೋಟಿ ಜನ ನಂಬಂಡು. ಸಖಿ ಕೈಮಂದ್‌ನ 
ಕಾರ್ಮಕ್‌ ವೃಸನ ಪಟ್ಟಿತ್‌ ಪ್ರಯೋಜನ ಎನ್ನ್‌? ದೇವ ಅವಕೂ ನಾಕೂ ನಲ್ಲದ್‌ 
ಮಾಡಡ್‌. ಏಳ್‌ ಪೋಕ. 

ಸಖಿ - ಅಕ್ಕ ಇದುವರಿಕು ನಡಂದ ಜಗಳತ್‌ ದೇವಯಾನೆರ ತಪ್ಪೇ ಹೊರ್ತು 
ನ್‌ಡದಲ್ಲ. ಚೆರಿಯ ಸಂಗತಿಕ್‌ ಅವ ಬೋಂಡೂಂದ್‌ ನ್‌ಡ ಕೂಡೆ ತಾನೆ ಚಾಯಿಕರತಿ, 
ತಾನೆ ಬಲ್ಕವಂದೆಣ್ಣುವ ಗರ್ವ, ಬಡಾಯಿ ಕಾಟ್‌ಚಿ. ಅದಂಗ್‌ ದೇವಶಿಕ್ಸೆ ಮಾಡ್‌ಚಿ ಕಂಡಿಯಾ? 
ಬಲ್ಕರಿಕೆ ಬಡಾಯಿ, ಗರ್ವ, ದಾಕೂ ಇಪ್ಪಕಾಗ. ಇಪ್ಪಯಿಂಗ್‌ ಶತ್ರುವೆ ಚೆಡಿ ಏಳ್‌ ಪೋಕ. 


ಇ ೪% ೫% 
೫ನೇ ಸೀನ್‌ 


ಬೋಟೆಕಾರ (ಆಳಿತಿತಿಪ್ಪು) 
ಕದ್ದಪ್ಪ - ಏ ಗೂವ, ಜಿದ್ದಪ್ಪ, ಮುದ್ದಪ್ಪ, ಎದ್ದಪ್ಪ ಕೇಳಿ. 

(ಕೇಳಿರೈ ಮಹಾ - ಎಂಬಂತೆ) 


ಏಳಿ ಬೊಟೆಕ್‌ ಬಾಳೆಡ್‌ತೊಳಿ ||ಪ|| ಕಾಳೆಪಂದಿ ಕತ್ತಿಕೊಂದ್‌| ಕೇಳಿಕೇಕಲು 
||ಅ|ಪ|| ಬೆರಿಯ ಏಳಿರೊ| ನರಿನ ಕಾಟಲು।|| ಮರತಳತ್ತ್‌ ಬೆಕ್ಕು ಬೊಡಿ| 
ದೊರೆಯೊ ಯೆಂಗಡ |೧| ಪಟ್ಟತ್‌ರಾಜ| ಎಟ್ಟ್‌ಗಂಟೆಕ್‌|| ಅಟ್ಟಣಿಲಳಪಂದೆಣ್ನಿ| 
ಕೊಟ್ಟಿಸಾರ್‌ಚಿ ||೨॥| ಪೋಚಿನೊ|] ದೂತಬಂದಿತ್‌।| ಪಾತುರೆರ ಕೋಲೆಡ್‌ತ್‌| 
ದೌತುಯೆಂಗಳ ||| 


ಏಳಿ, ಏಳಿ, ತಡುವಾಚಿ (ಎಲ್ಲರೂ ಪೊರಡುವ) 
” (ಬೊಟೆಕಾಡ್‌ಕ್‌ ನಾಯಿ ಕೂಟುವ) 
ಬೊಟೆಕಾರ - (ಮರುಮಾದರದೆ - ಎಂಬಂತೆ) 


ಚೂ ಚು ಬೊಳ್ಳುನಾಯಿ |ವ|| ಬಾಚಮಂಡ ಕಾಡ್‌ಮಗ್ಗ್‌ ಚೂ ಚು 
ಬೊಳ್ಳುನಾಯಿ ||೮|ಪ|| ನಿನ್ನಂದ್‌ಕ ಕೂಡ್‌ನೋರ್‌ ಮೊಟ್ಟ್‌ ನೋಟಿ| 
ಪೊನ್ನಣನೊ ಮೊಟ್ಟ್‌ ಬಯ್ಕ ನಾಯಿಕೂಟ್‌।| ಪನ್ನಯತ್ತ್‌ ಕಾಡ್‌ಕೊತ್ತ್‌ 
ಓಡಿಪೋಕು। ಪೆನ್ನಿನಾಯಿಯೇಲೆ ಪೋಚಿ ಕಾಕಿಕೂಟ್‌।|೧|| ಅಬ್ಬರತ್‌ಯೆದ್ದ 
ತಿಕ್ಕ ಕಾಳೆಪಂದಿ। ಕಬ್ಬಮರ ಪತ್ತಿಯೊಳಿ ಮಕ್ಕಳೆಲ್ಲ|| ಗೊಬ್ಬರತ್‌ ಜಿಗ್ಲ್‌ಲಿಂಜಿ 
ಸದ್ದ್‌ಕೇಪ| ಒಬ್ಬ ಮಿಣ್ಣ್‌ ಒಬ್ಬ ಬಯ್ಕ ನಾಯಿಕೂಟಿ।|೨॥| ಮುಂಗಡವು 
ಕೋಡಿಬಾತ್‌ ಬಿಲ್ಲ್‌ಕಾರರೆ| ರಿಂಗ್‌ ನಾಯಿ ಕೂಡೆಲುಳ್ಳ ಕೂತ್‌ಕೇಪಲೊ!|| 
ಬೊಂಗಪಾರೆ ಬಕ್ಕತುಳ್ಳ ರಾಜಯೆಂಗಡ। ಚಿಂಗರತ್‌ ಬೆಕ್ಕು ಬೊಡಿ 
ನೋಟಿಯೋಳಿರೊ!||೩|| 


ಮಹಾಸ್ವಾಮಿ, ಉಶ್ಕಾರ್‌| ಪಂದಿ ಬಾತ್‌. 
ರಾಜ - (ಕತ್ತಿ ಎಡ್‌ತಂಡ್‌) ಓಹೋ! ಪಂದಿ ಬಾತಲ್ಲ. (ನಿಲ್ಲು ನಿಲ್ಲೆಲೊ - ಎಂಬಂತೆ) 


ನಿಂದಿಯೆ ನಾನ್‌| ಬಂದಿಯಾಪಂದಿ||ಪ||ಡಿಂದ್‌ ನಿನ್ನಲೊ| ಕೊಂದಿತೆ ಪೋಖ 
1ಅ|ಪ|| ಚೊಕ್ಕ್‌ನ ಪಂದಿ] ಚೊಕ್ಕಡಕ್ಕುಎ।| ತಿಕ್ಕಿಬೆಚ್ಚಯೆ| ಡುಕ್ಕ್‌ಡ ಕತ್ತಿ ||೧|| 
ಬಾಳ್‌ಲ್‌ ನ್‌ಡ| ಬೋಳೆಕೆತ್ತಿತ್‌|| ಕೇಳಿಕೇಪಿನಾ| ಕಾಳೆಪಂದಿಯೆ||೨|| 


(ಬಾಳ್‌ಲ್‌ ಕೆತ್ತ್‌ಚಿ) ಓ, ಹೋ ತಪ್ಪಿ ಪೋಚಿ. ನಲ್ಲದ್‌. ಬೊಡಿಬೆಚ್ಚಿತ್‌ ನೋಟುವಿ. (ಎಂದ್‌ 
ತೋಕೆಡ್‌ತಂಡ್‌) 

ಕೆತ್ತಿತೂ ಕೂಡ| ಚತ್ತ್‌ಲೇಪಂದಿ|| ತಿತ್ತ್‌ಬೊಡಿನಾ| ನೆತ್ತಿಕೇಬೆಪ್ಪಿ||೩|| ಅಹ! ಇದೂ 
ತಪ್ಪಿ ಪೋಚಿ. ನಲ್ಲದ್‌ ರೈಫಲ್‌ ಬೊಡಿ ಬೆಪ್ಪಿ. (ರೈಫಲ್‌ ಎಡ್‌ತಂಡ್‌) 

ತಪ್ಪ್‌ಚೀ ಬೊಡಿ| ಡಪ್ಪರಾಪೋಚಿ|| ನಿಪ್ಪಲ್‌ಬೆಚ್ಚ| ರೈಫಲೆಡ್‌ಪಿನೊ||೪|| ರೈಫಲ್‌ 
ಬೊಡಿಲ್‌ ಪಂದಿ ಬುದ್ದತ್‌. (ಅದನ ನೋಟಿತ್‌) 

ಧೀರ ನಾ ಕೊಂದೆ! ಕೋರೆ ಪಂದಿನಾ|| ಆರ್‌ತ್‌ೇ೦ಡಿನೊ| ಮಾರುದ್ದಬೀವ್‌॥!೫|| 

ಮಿತ್ರ - (ಕುಂಟಿಯಂಡ್‌ ರಾಜಂಡ ಪಕ್ಕ ಬಪ್ಪ) 

ರಾಜ - ಮಿತ್ರ, ನಿಜನೆಲ್ಲಿಯಂಜಿಯ? ಪಂದಿನ ನೋಟ್‌. ಕಾಲ್‌ಕೆನ್ನಾಚಿ? 

ಮಿತ್ರ - ರಾಜ ಎನ್ನೆಣ್ಣಡ್‌? ಪಂದಿರ ಸದ್ದ್‌ಕ್‌ ಮರಕ್‌ ಪತ್ತಿತ್‌, ಬೊಡಿರ ಸದ್ದ್‌ಕ್‌ 
ಅಡಿಕ್‌ಬುದ್ದಿತ್‌, ಕಾಲೊಂದ್‌ ಪೊಳಿಂಜತ್‌. ಮಾಡುವದೆನ್ನ್‌? ನೇಡ ಕೂಡೆ ಬಂದಿತ್‌ ಈ 
ಗತಿ ಆಚಿ ಅಯ್ಕೊ! 

ರಾಜ - (ಕಾಲ್‌ ನೋಟುವಂಜಿ) ಮಿತ್ರ, ಬೊತ್ತತೆ. ಮದ್ದ್‌ ಮಾಡಿಚಿರಲು. ನೀ 
ಮರಕೆನ್ನಂಗ್‌ ಪತ್ತಿಯಾ? ತೋಕಿಂಜಿಲಿಯ? ಬೊಡಿಬೆಪ್ಪಕೆನ್ನಾಯಿತಿಂಜತ್‌'? 

ಮಿತ್ರ - ರಾಜ, ತೋಕ್‌ ಇಂಜತ್‌, ಕತ್ತಿ ಇಲ್ಲೆ. ಕತ್ತಿ ಉಂಡೇಂಗಿ ಕತ್ತ್‌ ಒಂದಾಂಗ್‌ 


ತುಂಡ್‌ ದಂಡ್‌. ಮಾಡುವದೆನ್ನ್‌? ಮನೆಂಜಿ ಇಳಿವಕ ಏಡ ದರಿದ್ರ ಪೊಣ್ಣ್‌ಡ ಮೂಡ್‌ಕಂಡೆ. 
ಅಕ್ಕಲೆ ನಾಕ್‌ ಗ್ರಾಚಾರ ಬಾತ್‌. ಮಾಡುವದೆನ್ನ್‌. 


ರಾಜ - ಮಿತ್ರ ಅದೆನ್ನ್‌? ನ್‌ಡ ಪೊಣ್ಣ್‌ ಅನ್ನತ ಕೆಟ್ಟವಳ? ಅವಳ ಎನ್ನಂಗ್‌ 
ದೂರುವಿಯ? ; 

ಮಿತ್ರ - ರಾಜ, ಎಲ್ಲಾಕೂ ಒರ್‌ ಪೊಣ್ಣ್‌. ನಾಕೂ ಒರ್‌ ಪೊಣ್ಣ್‌. ಏಡ ಮಾದೇವಿಡ 
ಪುದುಮೆ ಚೆನ್ನ ಕೇಪಿಯಾ? ಅವಡ ಅಪ್ಪ ಅವ್ವಂಡ ಮನೆಲ್‌ ಕೊಟ್ಟ್‌, ಪಟ್ಟಿ, ಚಾಣ 
ಇಡುವದ್‌. ಇದಲ್ಲತೆ, ಪುಳ್ಳಿ ಕೂಡ ಕೆತ್ತುವಾಂಜತ್‌. ಅಂಬ್‌ಲಿಕೂಳ್‌ ತಪ್ಪ. 
ಕಷ್ಟಗರತೀಂದ್‌, ಮಂಗ್‌ಲ ಕಯಿಚೆ. ಕಂಡಿಯಾ! ಅಕ್ಕನೆಕ ಏಡ ಕೀಂಜಿ ಕಣ್ಣಿ ಅವ್ವಂಗ್‌ 
ಬಡಾಯಿ ಬಂದಿತ್‌, ಮೈಮಳ ಮಂಡೆಲ್‌ ಬೆಚ್ಚಂಡ್‌, ಪಣಿಪಾಲ್‌ ಕೆಯ್ಯುವಕ್‌ ಬುಡತೆ 
ಮುದಿಕಿಯೆ ಕೆಜ್ಜಿ ಕೆಜ್ಜಿ ಅವಚತ್ತತ್‌. ಇಪ್ಪರ, ಪಣಿ ಕೆಯಿಂದ್‌ ಎಣ್ಣ್‌ಚೇಂಗಿ, “ಬೋಂಡಿಕಿ 
ಕೆಜ್ಜ. ಕುಟ್ಟಿಯಳ ಬೆಯಿ. ನಾಕ್‌ ಕಯ್ಮಾಂ"ದ್‌ ಎಣ್ಣುವಕ್ಕುಲ? ಹೆಚ್ಚಿಗೆ ನಾನ್‌ ಎಣ್ಣ್‌ಚೊ, 
ತಕ್ಕ್‌ ತಕ್ಕ್‌ಕ್‌, " ಬಡವ ಮುಂಡೆರ ಮೋಂವನ ಸೇರಿತೇ ಕೆಟ್ಟೆ. ಬಾ ಪೊಲೆಯಾ"೦ದ್‌, 

ಪುಳ್ಳಿತುಂಡೊ, ಒಡುಕುವ ಚವುರಿಯೊ, ಎಡ್‌ತಂಡ್‌ ದೌತುವಕ್ಕುಲ? ಎನ್ನೆಣ್ಣಡ್‌? 
ದೇವತಂದ ಕಾಲೊಂದ್‌ ಗಟ್ಟಿ ಉಳ್ಳಾನಗುಂಡ್‌ ಬದುಕುವಿ. ಇನ್ನತ ಪೀಡೆರ ಸುದ್ದಿ ಎನ್ನತ 
ಎಣ್ಣುವದ್‌? ಅವಡ ಮೂಡ್‌ ಕಂಡಕ ಎನ್ನಾಕು ಎಣ್ಣ್‌. 


ರಾಜ - ಮಿತ್ರ ಒಡೆಯನ ಬೈಯ್ಯುವದೂ, ಪೊಯುವದೂ ಅವಂಡ ತಕ್ಕ್‌ 
ಕೇಳತಿಪ್ಪದೂ, ಪತಿವೃತಾಧರ್ಮಕ್‌ ತಪ್ಪುವುದೂ- ಇನ್ನತ್ತ ಪೊಣ್ಣ್‌ ಉಳ್ಳ ಮನೇಲ್‌ ದರಿದ್ರ 
: ಒನ್ನಾಂದು ತಪ್ಪ ಕಂಡಿಯ! ಅನ್ನತ ಕೆಟ್ಟ ಪೊಣ್ಣ್‌ಡ ಕಾತ್‌ ಕೂಡ ಎಡ್‌ಕತೆ ಅವಳ ದೌತಂಡು. 


ಮಿತ್ರ - ರಾಜ, ನೀ ಎಣ್ಣ್‌ನ ಗುಣ ತರ ಏಡ ದೇವಿಕ್‌ ಉಳ್ಳಾನಗುಂಡೆ, ನಾಕ್‌ ಈ 
ಗತಿ ಬಾತ್‌. ಪಾಳ್‌ನ ದೌಶಲೂಂದ್‌ ಎಣ್ಣ್‌ಚೇಂಗಿ ಎನ್ನ ಬೆಚ್ಚತಾ! ಮಕ್ಕಳೊ ಪದಿನಾಲ್‌. 
ಮರಾಯಾತಿಕ್‌ ಅದೊರ್‌ ಭಾಗ್ಕಕ್‌ ಕಮ್ಮಿ ಇಲ್ಲೆ. ಚಾವಡ್‌ ಅವಡ ಸುದ್ದಿ. ಅವಳೆಲ್ಲಿಯೇಂಗಿ 
ಕೇಟ್‌ರತೇಂಗಿ ಬಯಿಟೇಕ್‌ ಕೂಳ್‌ಕ್‌ ನಾಮ. 


ರಾಜ (ಮನತ್‌) ಆಹ! ಇನ್ನತ ಕೆಟ್ಟ ಪೊಮ್ಮಕ್ಕ ಭೂಮಿಲ್‌ ಉಳ್ಳದ್‌ ನಾನ್‌ ಇಂದ್‌ 
ಅರಿಂಜೆ. ಪೊಣ್ಣ್‌ ನಂದೇಂಗಿ ಆಣ್‌ ನಂದ್‌ೇ೦ದ್‌ ಎಣ್ಣುವ ಪಳಂಜೊಲ್ಲ್‌ ಸತ್ಯ. ಆನಗುಂಡ್‌, 
ಮಂಗಲ ಕಯಿಪವು ಪೊಣ್ಣ್‌ಡ ಮೂಂದ್‌ ತಲೆ ಸಂತಾನ ನಲ್ಲದ್‌ ಕಂಡಿತೂ, ಸ್ಥಾನ ಮಾನ 
ಆಯಿತೂ ಉಳ್ಳಾನ ಗೊತ್ತ್‌ಮಾಡಿತ್‌ ಕಯಿಕೊಂಡು ಹೊರ್ತು, ಚಾಯಿಕೊದಿಚಿತೂ, ಚಿಂಗಾರ 
ಕೊದಿಚಿತೂ, ಮಂಗ್‌ಲ ಕಯಿಪಳ ನಿರ್ಭಾಗ್ಯಂಗ ಏಡ ಈ ಮಿತ್ರಂಡ ಗತಿ ಹೊಂದುವದ್‌ 
ನೇರ್‌. 


ಇರಡ್‌ ಮಿತ್ರ, ಚತ್ತಪಂದಿನ ಬೋಟೆಕಾರ ಎಡ್‌ತಂಡ್‌ ಪೋಡ್‌. ಎಂಗಿಬ್ಬರು ಅಲ್ಲಿ 
ಕಾಂಬ ಆ ಕಾಡ್‌ ತಿರಿಗಿಯಂಡ್‌ ಬಕ್ಕ ಏಳ್‌. 


ಮಿತ್ರ - (ಮನತ್‌) ಅಯ್ಕೊ! ಇವಂಡ ಕೂಡೆ ಬಂದಿತ್‌ ಕಾಲೊಂದ್‌ ಚೊಟ್ಟ್‌ ಆಚಿ. 
ಕೆಲ ಬಯಿಚಿತ್‌ ಚಾವಕಾನೆ. ಎನ್ನನೆ ಪೋಡ್‌? ಪೋತೆ ಪೋಚೆಂಗಿ ಬಚಾವು ಇಲ್ಲೆ. ಪೋಪಿ. 


ರಾಜ, ಅಪ್ಪಣೆ, ಏಳ್‌ ಪೋಕ. 
ಬೋಟೆಕಾರ - (ಬೋಟೆ ಪಾಟ್‌ರ ನಾಲನೆ ನುಡಿ) 


ತಿತ್ತ್‌ಬೊಡಿ ಪೊಟ್ಟ್‌ ಚಿಲ ಓಡಿ ಪೋಯಿರೊ। ಚತ್ತನಕೆ ಕಾಂಬಕ್ಕುಲ ಸದ್ದ್‌ ಕೇಪ್‌ಲೆ|| 
ಗೊತ್ತಪ್ಪನೊ ಓಡಿಪೋಯಿ ನೋಟ್‌ ನೀನೊಮ್ಮ || ಡೆತ್ತ್‌ ಪೋಚಿ ಡೆನ್ನಾಚಿಂದ್‌ 
ಕಾಕಿತೆಣ್ಣೊಮ್ಮ ||೪॥| 

ಗೊತ್ತಪ್ಪ, ಬೆರಿಯ ಪೊ ನೋಟ್‌, ನೋಟ್‌. 
ಗೊತ್ತಪ್ಪ - (ಪಂದಿನ ನೋಟಿತ್‌ ತೆಳಿಚಂಡ್‌) ಬೆರಿಯ ಬಾರಿ, ಬಾರಿ". 
(ಅ ಮೇರಿ ಮೇರಿ ಪೊಣ್ಣೆ - ಎಂಬಂತೆ) 

ಬುದ್ದಪಂದಿ ನೋಟಿ ಬಾರಿ| ಸದ್ದ್‌ ಏರ ಮಾಡಂಡ ||ಪ|| ಗೆದ್ದತೆಂಗ ಬೆರಿಯಬಾರಿ| 

ಎದ್ದೆಡ್‌ತ ಪೋಕನ ||ಅ|ಪ|| ಎಟ್ಟ್‌ನಾಳ್‌ಕುಳ್ಳಿರಚಿ| ಕ್‌ಟ್ಟ್‌ಚಿಂದ್‌ ಡೆಂಗಕ್‌|| 

ಅಟ್ಟಣಿಲಳತ್ತರಾಜ। ಬಟ್ಟ್‌ಪೆದ ಕೋಂದತ್‌ ||೧॥| ಏದ್‌ಕರಿ ಬೆಪ್ಪಂದೆಣ್ಣಿ! 

ಮಾದೇವಿನ ಕೇಕಲು|| ಬೇದರಿಂಜಿ ಪಾಲ್‌ಡನ| ಚೋದರಿಂಜಿ ತಿಂಗನ ||೨|| 

ತುಂಡ್‌ಬೀವ್‌ ತೊಟ್ಟವಂಗ್‌| ಮಂಡೆವೊಂದ್‌ ಸಾಬ್‌ಕ್‌ ದಂಡ್‌ ತೊಡೆ ತಾಲೊಕ್‌ಕ್‌| 

ಒಂದ್‌ದಪೆದಾರಂಗ್‌ ||೩|| 

ಎಲ್ಲರೂ ಬೆರಿಯ ಬಾರಿ ಸದ್ದ್‌ ಮಾಡತಿ. ಬೋಟೆಕ್‌ ಬಾರತೆ ಮನೆಲಳತ ಬಂಡಂಗ 
ಸುದ್ದಿಯಾಯಿತ್‌ ಬಕ್ಕು. (ಎಲ್ಲರೂ ಎಡ್‌ತ ಪೋಪ) 


* ರ ರ 


೬ನೇ ಸೀನ್‌ 
ಕಾಡ್‌ 
ರಾಜ - (ಕಾಡ್‌ರ ಪಕ್ಕ ನಿಂದಂಡ್‌ ಮಿತ್ರನ ನೋಟಿತ್‌) 
(ಚಲ್ವಸಖಿ ಕಾಂತಗೆ - ಎಂಬಂತೆ) 


ಕಣ್ಣ್‌ಕೊತ್ತ ಕಾಡ್‌ಯಿದ್‌। ಎನ್ನತೆಣ್ಣಡೊ||[ಡ|| ಡೊನ್ನಾಂದು ನಾ ಕಾಣತಿಂಜ 
ಡಿನ್ನತಕಾಡ್‌ ||ಅ|ಪ|| ಸೋತ್‌ ಬಂದ್‌ ಈ ಬನತ್‌ | ಕಾತೆಡ್‌ಕಲೂ || ಜಾತಿ ನಲ್ಲ 
ಪಾಮರಲೊ। ಡೀತಳತುಂಡ್‌ ||ಂ|| ಪಣ್ಣ್‌ಪಲ ಬೋಂಡಿಯದ್‌| ಕಣ್ಣ್‌ಕೆಕಾಂಬ|| 
ಡೆನ್ನಾಂಡಿಯ ಕೊಜ್ಜವಲು। ಚೆನ್ನನಿಂದಿತ್‌ ||೨॥| ಏಳ್‌ತರ ಪೂಮಲ್ಲಿಗೆ| 
ತಾಳೆತಾವರೆ||ಯಾಲಮಲೆ ಕಾಂಬಡಿದ| ನಾಲ್‌ದಿಕ್ಕಲೂ ||೩|| ಡಿಂದ್‌ಕಂಡ ಈ 
ಪೊಳೆಯೊ। ಡೊಂದ್‌ ಕಾವೇರಿ || ನಂದಾಪಕ್‌ ದೇವಿಪೂಜೆ| ಡಿಂದ್‌ ಮಾಡುವಿ||೪|| 


ಮಿತ್ರ, ಸುಖವಾನ ಈ ಬನತ್‌, ಬೋಂಡಿಯದೆಲ್ಲಾ ಉಂಡ್‌. ತ೦ಡ ಮೇಲೂ; 

ಪಾಪನಾಶ ಮಾಡುವಳ ಕಾವೇರಿ ತೀರ್ಥ ನೋಟ್‌. ಇಲ್ಲಿ ಕುಳಿಪಂಜಿ ಆ ದೇವಿನ ಪೂಜೆ 
ಮಾಡುವಿ. ನೀನೂ ಕುಳಿ. 


ಮಿತ್ರ - ರಾಜ, ಇಂದಾಕನೆ ಪಚ್ಚೆನೀರ್‌ಲ್‌ ಕುಳಿಚವನಲ್ಲ. ಈ ತ್‌ರ್‌ತ, 
ನಲ್ಲದ್‌೦ದ್‌ ನೀನೆಣ್ಣುವದ್‌ ಆಶ್ಚರ್ಯ. ಎನ್ನಂಗ್‌೦ದ್‌ ಕೇಪಿಯ? ನೀಡ ದೇಶತ್‌ 
ಬಲ್ಕಬಲ್ಕ ಪಣಚೊಕ್ಕ್‌ನ ಚಾಕ್‌ರಿಕಾರ ಅಯಿಂಡ ರಾಣಿಯ ಮಕ್ಕ ಕೂಡ ಕಾವೇರಿ ತೇರ್‌ತ 
ಕುಳಿಚಾಕ್ಷಣ ಪನಿ ಬಕ್ಕೂಂದ್‌ ಅರಿಂಜಂಡ್‌, ಮೂಡು ಕೂಡ ಅದ್‌ಲ್‌ ಕತ್ತೂಲೇಂದ್‌ ಅರಿವಿ. 
ಇನ್ನನೆ ಕೆಟ್ಟ್‌ಬಾಳುವಯಿಂಗ್‌ ಕೆಟ್ಟದಾಯಿತೂ, ಬಾಳಿ ಕೆಟ್ಟಯಿಂಗ್‌ ಮೇಲಾಯಿತೂ, ಭೇದ 
ಕಾಂಬ ಕಾರಣೆನ್ನ್‌? ಅನ್ನತ ಪಾಪತ್‌ ತ್‌ೇರ್‌ತ ರಾಜಾಧಿರಾಜನಾನ ನೀಕ್‌ ಭಕ್ತಿಯಾಯಿತೂ 
ಬಲ್ಕದಾಯಿತೂ ಕಂಡದ್‌ ಪೆರ್ತ್‌ ಆಶ್ಚರ್ಯ. ಎನ್ನೆಣ್ಣುವಿಯಾ? 


ರಾಜ - ಮಿತ್ರ, ಕಾವೇರಿ ತೇರ್‌ತಕ್‌ ಮುಂದ್‌ನ ತ್‌ರ್‌ತ ಧರಿತ್ರಿಲ್‌ ಇಲ್ಲೇಂದ್‌ 
ಕಂಡಿತ ನಂಬ್‌. ಕಾವೇರ್ಮಮ್ಮೆನ ಆರ್‌ ಮನಪೂರ್ತಿಯಾಯಿತ್‌ ನಂಬುವೊ ನಂಬ್‌ನಯಿಂಗ್‌ 
ಇಂಬ್‌, ನಂಬತಯಿಂಗ್‌ ಅಂಬಾ್‌೦ದ್‌ ಸಿದ್ದಾಂತ ಉಂಡ್‌ ಕಂಡಿಯ? ಆನಗುಂಡ್‌ ಎಚ್ಚಕ್‌ 
ಬಲ್ಕ ಚಾಕರಿಗಾರನಾಡ್‌, ಪಣಚೊಕ್ಕ್‌ನವನಾಡ್‌ ಕಾವೇರಿ ತೇರ್‌ತ ಕುಳಿಪ್‌ಲೇಂದ್‌ ಎಣ್ಣುವ 
ನೇಡ ತಕ್ಕ್‌ ಪೊಟ್ಟ್‌೦ದ್‌ ನಂಬುವಿ. ಒರ್‌ ವೇಳೆ ನೇರಾಯಿತೂ ತ್‌ರ್‌ತತ್‌ನ ತ್‌ಕ್ಕಾರ 
ಕಂಡಿತುಂಡೇಂಗಿ, ಅನ್ನತ ಪಾಪಿಷ್ಟಂಗ್‌ ಪುನರ್‌ಜನ್ಮ ಉಂಡ್‌೦ದ್‌ ಕಂಡ. 


ಮಿತ್ರ - ರಾಜ, ಸತ್ಯ. ನೀನ್‌ ಕುಳಿ. ನಾನ್‌ ಮಾತ್ರ ಇದುವರಿಕೂ ಕುಳಿಚವನಲ್ಲ. 
ಪಾಪ ಪೋಪದ್‌ ಬುಟ್ಟ್‌ ನಾಕ್‌ ಪೊದ್ದು. ಆನಗುಂಡ್‌ ಆ ಮರತ್‌ರಡಿಲ್‌ ಅಳತಂದಿಖ್ಬಿ. 
(ಮನತ್‌) ಕೇಟಿರಾ? ಇವಂಗೇಂಗಿ ಮಂಗ್‌ಲ ಕಯಿಂಜಿತಿಲ್ಲೇ, ನಲ್ಲ ಬಾಲೆಕಾರ. ನಾನೊ 
ಮುದ್‌ಕ, ಈ ಪಚ್ಚೆನೀರ್‌ಲ್‌ ಕುಳಿಚಿತ್‌ ಕುಳ್‌ರ್‌ಕೇರಿತ್‌ ಬೊರತಂಡ್‌ ಪೋಯಿತ್‌ ಮನೆಲ್‌ 
ಒಲಕೆಟ್ಟ್‌ ಮಿಣ್ಣ್‌ಲ್‌ ತಿತ್ತ್‌ಕಾಯೊಂಡು. ಮನೆಲ್‌ ಪುಳ್ಳಿಕೇ ದರಿದ್ರ, ಪೊಣ್ಣ್‌ ಬಂದಿತ್‌ 
“ಪುಳ್ಳಿ ಇಲ್ಲೆ. ಕಾಲ್‌ನ ಮೂಟ್‌ ಪೊಲೆಯಾ"೦ದ್‌ ಬಯ್ಕೊಂಡು. ಈ ತೊಂದರೆ ನಾಕ್‌ 
ಬೋಂಡಪ್ಪ. 


ರಾಜ - (ಕುಳಿಚಿತ್‌ ದೇವಿಸ್ತೋತ್ರ ಮಾಡುವ) 
(ಚಂದ್ರ ಚೂಡವಿನುತೆ ರಮಾ - ಎಂಬಂತೆ) 


ಕಾವೇರ್ಮಮ್ಮೆ ದೇವಿತಾಯಿ ಎನ್ನಕಾಪಾಡ್‌ ||ಪ|| ಬಾವಬಟ್ಟೆ ಕೇಟಿಚಾಕ್‌ 
ದೇವಿ ತಾಯಿಯೆ ||ಅ|ಪ।|| ದತ್ತ್‌ ಮೋವಳಾಯಿತ್‌ ನೀ ಬ್ರಹ್ಮ ದೇವಂಗ್‌। 

ಗೊತ್ತಿಲ್ಲತಗಸ್ತ ಹ ಯಷಿನ ಬುಟ್ಟ್‌ ಪೊರಟಿತೊ!|೧|| ಭಾಗಮಂಡ್ಲ 
ಸಂಗಮತ್‌ ಕನಕೆಯೂ ಕೂಡ। ಭಾಗ್ಕಕಂಡ ಬಲಂಬೆರಿಕ್‌ ಬೆದಿಯ ನೀ 
ಬಂದ್‌ ||೨॥| ಪೊಮ್ಮಾಲೆ ಕೊಡವರೆಲ್ಲ ಕಂಡ ತಾಯಿ ನೀ| ಅಮ್ಮಂಗಕೂ 
ಕೊಡವಕೆಲ್ಲಾ ಭಾಷೆ ನೀಲೆಣ್ಣಿ ||೩|| ಆಳ್‌ ಕಂಡದೇಶಕೆಲ್ಲಾ ನಲ್ಲದ್‌ೇ 
ಮಾಡಿ | ಕೇಳಿಪಟ್ಟ ಪಾಕಡಕ್‌ ಪೊಯಿಸೇರಿಯಾ।|೪|| ಈ ಲೋಕತ್‌ ಮನ್‌ಸ 
ಕೆಜ್ಜಕರ್ಮಡೆಲ್ಲ ನೀ| ಆಳ್‌ಬೇದ ಕಾಣತೆಯೊ ಪಾಪತ್‌ಪಿಯಾ 1|೫|| 
ಮಾಯತುಳ್ಳದೇವಿ, ನೇಡ ಪಾದಕ್‌ ಬೂವೀ। ಚಾಯಿಗೊಂಡ್‌ ಎಂದು 
ಯೆನ್ನ ಕಾಪಾಡ್‌ ದೇವಿ ||೬|| 


ಮಹಾದೇವಿ ನ್‌ಡ ಭಕ್ತನಾನ ಎನ್ನ ಸದಾ ಕಾಪಾಡ್‌೦ದ್‌ ಬೋತಚುವಿ, ದೇವಿಪೂಜೆ 
ಆಚಿ. ಅಲ್ಲಿ ಕಾಂಬಳ ಪಣ್ಣಪಲ ಕೊಜ್ಜಂಡ್‌ ತಿಂಬಿ. (ಎಂದ್‌ ಚೆನ್ನ ದೂರ ಪೋಷ) 


ದೇವಯಾನೆ - (ಕಣತರೆರೊಳ್‌ಲ್‌) ಆಹ! ಪಾಪಿಯಾನ ಶರ್ಮಿಷ್ಟೆ ಈ ಕೇಡ್‌ ನಾಕ್‌ 
ಮಾಡ್‌ಚಿ. ಏಡ ಪುಣ್ಕಕ್‌ ಈಂಡ ಒಳ್‌ಲ್‌ ದುಂಬ ನೀರಿಲ್ಲೆ. ಎಚ್ಚಕ್‌ದಿನ ಜೀವ ಬೆಚ್ಚಂಡ್‌ 
ಈಂಡ ಒಳ್‌ಲ್‌ ಇಪ್ಪದ್‌, ಆಯ್ಕೊ! ಚಾವದೂ ಇಲ್ಲೆ. ಆಹ! ಪಾಂಬ್‌ ಪಲ್ಲಿ ಓಡಿಕಳಿಪಕ್ಕುಲ. 
ಈ ಕಾಡ್‌ಕ್‌ ಆರ್‌ ಬಂದಿತ್‌ ಎನ್ನ ಎಡ್‌ಕು? ಏಡ ಗರ್ವ ಬಡಾಯಿನಗುಂಡ್‌ ನಾಕ್‌ ಈ ಗತಿ 
ಬಾತ್‌, ಮನಸ್‌ಕ್‌ ಒನ್ನಾಂದೂ ದವುಲತ್ತ್‌ ಸಿರಿ ಇಪ್ಪಕ್ಕಾಗ. ಉಳ್ಳಯಿಂಗ್‌ ಏಡಗತಿ ಕ್ರಮೇಣ 
ಬರತೆ ಪೋಗ. ಆನದಾಚಿ, ಇಕ್ಕ ಎನ್ನ್‌ ಮಾಡಡ್‌? ಕಷ್ಟತಂದ ದೇವಿನ ಬೋಡುವದೇ ನಲ್ಲದ್‌. 


(ಹಾ ಯೇನ ಮಾಡಲೀ - ಎಂಬಂತೆ) 


ಪರಶಿವಂಡ ರಾಣಿಯೆ| ಇರ್‌ಟಾನ ಕೂವತ್‌ ||ಪ|| ನರಕತ್‌ಲುಳ್ಳೆ, ಮರಿಯೆಡತಾಯಿ 

||ಅ|ಪ|| ಕಾಡ್‌ ನಡುವುಲ್‌| ಕೇಡ್‌ ಮಾಡ್‌ಚಿ॥| ಪೋಡಿಯಾಯಿಂತ್‌| ಬೋಡುವಿ 

ನಿನ್ನ || 

ರಾಜ - ಆಹ! ಇದೆನ್ನ್‌ ಪೊಣ್ಣಾಳ್‌ ಮೊರಡುವ ಸದ್ದ್‌ ಕೇಪ? ಈ ಬನತ್‌ 
ನರಮನುಷ್ಯನುಂಡೊ? ಆಶ್ಚರ್ಯ. ನಲ್ಲದ್‌? ಈ ಕೂತ್‌ ಎಲ್ಲಿಂಜಿ? ಗೇನ ಮಾಡುವಿ. 

ದೇವಯಾನೆ - ಪಾಪಿಪೊಂಗಳೊ। ಪಾಪಕ್‌ಟ್ವತ್‌|| ಪೋಪಲಾ ಜೀವ| ನಿಜ: 
ಪಡದೆನ್ನ |೨| 

ರಾಜ - ಓಹೋ! ಈ ಕೂತ್‌ ಪಕ್ಕಲೆ ಸರಿ. ಜೀವ ಪೋಪಾಂದ್‌ ಮೊರಡುವದ್‌ 
ಕೇಪ. ಇನ್ನತ ಕಾಲತ್‌ ಜೀವದಾನ ಮಾಡುವದ್‌ ಕ್ಷತ್ರಿಯ ಧರ್ಮ. ಎನ್ನ್‌ ಮಾಡಡ್‌, 

ಎಲ್ಲಿಯೂ ಕಾಂಬ್‌ಲೆ? (ಸುತ್ತೂ ಮರಿಯ ನೋಟಿತ್‌ ಗೇನ ಮಾಡುವ) 


ದೇವಯಾನೆ - ನೆಳವೊ ಕಾಣತ| ಆಳತ್‌ವಾವುಳ್ಳಿ|| ಕುಳ್‌ರ್‌ಲಿಕ್ಕ ನಾ|| ಗಳಿಗೆಲ್‌ಚಾವಿ 
(all 


ರಾಜ - ಓಹೋ! ಆಳತ್‌ ಉಳ್ಳಂದ್‌ ಎಣ್ಣ್‌ ಚಿ. ಇಲ್ಲಿ ಕಣತೆರೆ ಎನ್ನೇಂಗಿ ಉಂಡೊ? 
(ಎಂದ್‌ ಬಗ್ಗಿ ನೋಟಿತ್‌) ಆಹ! ಈಂಡ ಒಳ್‌ಲ್‌ ಉಂಡ್‌. ಅಯ್ಕೊ (ಪುನಹ ನೋಟಿತ್‌) 


ಇವ ಕುಣ್ಲಿ ಮುಡಿಯಾಯಿತೂ, ಪೆರ್ಶ್‌ಚಾಯಿಕರತಿ ಆಯಿತೂ ಕಾಂಬ. ಇವಕ್‌ 
ಈ ಗತಿ ಎನ್ನಂಗ್‌ ಬಾತ್‌? ನಲ್ಲದ್‌. ಅವಳ ಕೇಪಿ. 


ಏ ಪೊಣ್ಣ್‌, ನೀನಾರ್‌? ಈ ಕಷ್ಟ ನೀಕ್‌ ಆರ್‌ನಗುಂಡ್‌ ಬಾತ್‌? ಎಣ್ಣ್‌. 


ದೇವಯಾನೆ - (ಮರಿಯ ನೋಟಿತ್‌ ಮನತ್‌) ಆಹ! ಏಡ ಕಷ್ಟಕಾಲತ್‌ ದೇವರೇ 
ಇವನ ಅಯಚಿತಾತೇ೦ದ್‌ ನಂಬಂಡು. ಈಂಡ ಮೇಲೂ ಇವಂಡ ಚಾಯಿಚಂದ 
ನೋಟ್‌ಚೇಂಗಿ ದೇವಾಂದ್‌ಕಾಂಬ. ನರಮನುಷ್ಯನಾಯಿತುಂಡೇಂಗಿ, ಇಂವಂಡ ಬಾಕೆ 
ಕೊಡತ ಏಡ ಜನ್ಮ' ವ್ಯರ್ಥ. ನಲ್ಲದ್‌? ಎಲ್ಲಾಂಗು ಮರಿಯ ಪತ್ತಿತಾಡ್‌. ಆರಪ್ಪ 
ಸತ್ಯವಂತ! ಎನ್ನೊಮ್ಮ ಮರಿಯ ಬಲಿಚ. ಪಿಣ್ಣ್‌ ಏಡ ಸಂಗತಿ ನೀಕ್‌ ಎಣ್ಣುವಿ. ಇದ ಕೈ 
(ಬಲತೆ ಕೈ ಕಾಟ್‌ಚಿ) 


ರಾಜ - ಆಹ! ಇವ ಬಲತೆ ಕೈ ಕಾಟುವ, ಎನ್ನ್‌ ಮಾಯೊ ಗೊತ್ತಾಪ್‌ಲೆ. ಚಾಯಿಲೊ 
ದೇವಕನ್ನಿಯಕ್ಕ್‌ ಮುಂದಿತುಂಡ್‌. ಮರಿಯ ಬಂದ ಪಿಣ್ಣ್‌ ಮಂಗ್‌ಲ ಕಯಿಚಾಂದ್‌ ತೊಂದರೆ 
ತಪ್ಪೊ ಎನ್ನೊ? ಕ್ಷತ್ರಿಯ ಧರ್ಮಕ್ಕ್‌ ಸೆರಿಯಾಯಿತುಂಡೇಂಗಿ, ಇನ್ನತ ಬೋಜಕರತಿನ 
ಮಂಗ್‌ಲಕಯಿಕತವಂಡ ಬಾಳ್‌ ವೃರ್ಥ. ನಲ್ಲದ್‌, ಎಲ್ಲಾಂಗು ಅವಕ್‌ ಅರಿಯತೆ ಎಡತ ಕೈ 
ಕಾಟಿತ್‌ ಮರಿಯ ಬಲಿಪಿ. 


ಪೊಣ್ಣ್‌. ಇದ, ಕೈ ಪುಡಿಚಂಡ್‌ ಮರಿಯ ಪತ್ತಿಬಾ. 


ದೇವಯಾನ - (ಕೈ ಪ್ರಡಿಚಂಡ್‌ ಮರಿಯ ಬಂದಿತ್‌ ರಾಜನ ವಾರೆ ನೋಟತ್‌, ಮಂಡೆ 
ಕುಂಬ್‌ಟ್ಟಂಡ್‌ ನಿಂದವ) 


ರಾಜ - (ಅವಡ ಚಾಯಿಚಂದತ್‌ನ ಕಂಡಿತ್‌ ಅಹಾಂದ್‌ ಪಕ್ಕನಿಂದಂಡ್‌) 


ಕಂದ|| ಹರ ರಾಣಿ ಪಾರ್ವತಿಯೊ| ಸಿರಿಯೊ ಸರಸ್ವತಿಯೊ ಗುರುದೇವಿ ಅಹಲೈೆಯೊ। 
ಸರಲೋಕತ್‌ ನಳರಾಣಿಯೊ| ದೊರೆಮೋವಳೊ ಬೋಜಕರತ್ತಿ ಆರಡಪೊಂಗ|| 

ಪೊಣ್ಣ್‌, ನಿನ್ನ ಆರ್‌£೦ದ್‌ ನಾಕ್‌ ಗೊತ್ತಾಪ್‌ಲೆ. ದಯಬೆಚ್ಚಿತ್‌ ನಡ ಸತ್ಯ ಸಂಗತಿ 
` ಬೆರಿಯ ಎಣ್ಣಂಡೂಂದ್‌ ಕೇಟವಿ. 


ದೇವಯಾನೆ - (ಮನತ್‌) ಓ, ಹೊ! ಇವನೋ ಪೆರ್ತ್‌ ಆತುರವಾಯಿತುಂಡ್‌. 
ಇವಂಡ ಚಾಯಿಚಂದಕ್‌ ದೇವಕನ್ನಿಯ ಕೂಡ ಮೆಚ್ಚು. ಇನ್ನತವಂಡ ಬಾಕೆ ಕೂಡತ ಏಡ 
ಜನ್ಮ ವೃರ್ಥ. ಕಷ್ಟತ್‌೦ಜಿ ಕಾಪಾಡ್‌ನ ದೇವರೇ ಎಂಗಳಿಬ್ಬರ ಒಡೆಯ ಪೊಣ್ಣೀ೦ದ್‌ 
ಮಾಡತಿರ. ಎಲ್ಲಾಂಗು, ಅವನಾರ್‌ಂದ್‌ ಕೇಟಿತ್‌, ಪಿಣ್ಣು ಏಡ ಸತ್ಯ ಎಣ್ಣಲು. ಪೊಣ್ಣ್‌ಡ 
ಗುಟ್ಟ್‌ ಮಿಣ್ಣ್‌ ಕೊಡ್‌ಪದ್‌ ತಪ್ಪ್‌. (ಎಂದ್‌ ರಾಜನ ನೋಟಿಯಂಡ್‌) 
ಕಂದ|| ಹರನೊ ಕೃಷ್ಣನೊ ಮಾರನೊ| ನರನೊ ಆದಲ್ಲ ಇಂದ್ರ ಚಂದ್ರಸೂರ್ಮನೊ|| ವರುಣನೊ 

ವಾಯು ಕುಬೇರನೊ| ನರಲೋಕತ್‌ ದೊರೆಯೊ ಆರ್‌೦ದರಿವದೊ ನಿನ್ನ || 

ಈ ರೀತಿ, ನೀನಾರ್‌೦ದ್‌ ಅರಿವ ಆಶೆ ನಾಕ್‌ ದುಂಬ ಉಳ್ಳಾನಗುಂಡ್‌ ದಯಬೆಚ್ಚಿತ್‌ 
ಎಣ್ಣ್‌ನ ಪಿಣ್ಣ್‌ ಏಡ ಸಂಗತಿ ನೀಕ್‌ ಗೊತ್ತಾಪಂಗ್‌ ಅಡ್ಡಿ ಇರ. 


ರಾಜ - ಪೊಣ್ಣ್‌, ಕೇಳ್‌. 


ಕಂದ॥| ಗಟ್ಟಿಗಂದೆಣ್ಣುವ ಪೆದತೊ। ಕೆಟ್ಟದ್‌ಮಾಡತೆ ಬೋಡ್‌ನ ಕೊಡ್‌ಪಳನಾನೊ॥| 
ಪುಟ್ಟ್‌ನ ನಹುಶಂಗ್‌ ನೋಟ್‌। ಪಟ್ಟತ್‌ ರಾಜ ಯಯಾತಿ ನಾನ್‌೦ದರಿಂಜ!| 


ಪೊಣ್ಣ್‌, ನಹುಶಂಡ ಮೋಂವ ರಾಜಾಧಿರಾಜನಾನ ಯಯಾತಿಂದ್‌ ಎನ್ನ ಅರಿಂಜ. 
ಇಣಇಗ್ಲ್ಯಾಚೇಂಗಿ, ನೇಡ ಸತ್ಯ ಎಣ್ಣ್‌. 


ದೇವಯಾನೆ - ದೊರೆ ಕೇಳ್‌. 


ಕಂದ॥| ಚತ್ತಯಿನೆಪ್ಪುವ ಎದ್ಕಾ| ಗೊತ್ತುಳ್ಳ ಗುರುಶುಕ್ರಂಡ ಕೊದಿಮೋವ ಕೇಳ್‌|| 
ಡೆತ್ತೂಕೇಳಿಯೊ ಕೇಪಳ| ಸತತ್‌ ದೇವಯಾನೆ ಲೆಣ್ಣುವ ಕನ್ನಿ ನಾನೆ|| 


ರಾಜ, ಈ ರೀತಿ ಮೃತ ಸಂಜೀವಿನಿ ವಿದ್ಮ ಪಡಿಚಂತ ರಾಕ್ಷಸ ಗುರುವಾನ 
ಶುಕ್ರಾಚಾರ್ಕಂಡ ಒಂದುಳ್ಳ ಕೊದಿ ಮೋವ ದೇವಯಾನೇಂದ್‌ ಎನ್ನ ಅದಿ೦ಂಜ. ಈ ದೇಶತ್‌ 
ದೊರೆ ವೃಷಪರ್ವಂಡ ಮೋವ ಶರ್ಮಿಷ್ಟೆಂದೆಣ್ಣುವ ಪಾಪಿ ನಾಕ್‌ ಈ ಗತಿ ಮಾಡ್‌ಚಿ. ಏಡ 
ಸತ್ಮಕ್‌ ದೇವ ಮೆಚ್ಚಿತ್‌ ಜೀವದಾನ ಮಾಡುವಕೂ ಏಡ ಮನಸಾಸೆ ಶೀಪಕೂ ನಿನ್ನ 
ಅಯಚಿತಂದಾನಗುಂಡ್‌ ಏಡ ಒಡೆಯಂದ್‌ ನಿನ್ನ ನಂಬುವಾಂಗ್‌ ನೀಕ್‌ ಸಂತೋಷ ಇಕ್ಕೂಂದ್‌ 
ದುಂಬ ಆಶೆಲುಳ್ಳ. 

ರಾಜ - (ಕೈಕೊಡಕಿಯಂಡ್‌ ಮನತ್‌) 


ಕಂದ॥| ಕೆಟ್ಟಾಶೆ ಕೆಡ್‌ತಿತ್‌ಡೆನ್ನ[ ಪಟ್ಟಿ ಪೊಂಗಕ್‌ ಕಣ್ಣಾಶೆ ಬೆಪ್ಪಕ್‌ಡಾಚಿ|| ಕ್‌ಟ್ಟ್‌ನ ಪಾಪಕೆ 
ಬೊತ್ತುವಿ| ತೊಟ್ಟಿನೊ ಡೇದೆದ್‌ ಜನ್ಮತ್‌ ತ್‌ೇಕಡ್‌' ದೋಷ! 
ಜಾತಿ ನೀತಿ ಅರಿಯತೆ, ಬ್ರಹ್ಮ ಪಿಂಡತ್‌ರ ಮೇಲೆ ಕಣ್ಣಾಶೆ ಬೆಚ್ಚ ತಪ್ಪ್‌ಕ್‌, ಎನ್ನ್‌ 
ಶಿಕ್ಷೆ ಉಂಡೊ ಬೊತ್ತುವ. ಈಂಡ ಮೇಲೂ, ಪಟ್ಟತೀಂದೆಣ್ಣುವದ್‌ ಅರಿಂಜಿತ್‌ ದುರಾಶೆಕ್‌ 
ಬಲಿಪಳ ಈ ಅರಿವಿಲ್ಲತ ಮೂಡಿರ ತಕ್ಕ್‌ ಕೇಟಂಡ್‌ ಇವಳ ತೊಟ್ಟಕ ನಾಕ್‌ ಅಧೋನರಕ 
ತಪ್ಪ್‌ನದಲ್ಲ. ಆನಗುಂಡ್‌, ಇವಕ್‌ ಸಮಾಧಾನ ಎಣ್ಣಿತ್‌ ಅಯಪಿ. 


ಪೊಣ್ಣ್‌, ನೀನ್‌ ಬ್ರಹ್ಮ ಪಿಂಡತ್‌ ಪುಟ್ಟ್‌ನ ಗುರು ಮೋವ. ನೀಕ್‌ ಗುರು ಮಕ್ಕ 
ಒಡೆಯನಾಂಡೂವೆ ಹೊರ್ತು, ಕ್ಲತ್ರಿಯನಾನ ನಾನ್‌ ನಿನ್ನ ತೇ೦ಡುವಕಾಗ. ಆನಗುಂಡ್‌ 
ಕಷ್ಟತ್‌ ಬುದ್ದ್‌ತಿಂಜ ನೀಕ್‌ ಜೀವದಾನ ಮಾಡ್‌ನಾಂಗ್‌ ಸಂತೋಷಪಟ್ಟಂಡ್‌ರ ನೀಡ ಅಪ್ಪಂಡ 
ಪಕ್ಕಪೋ. ನಾ ಪೋಪಿ. (ಎಂದ್‌ ಪೊರಡುವ). 


ದೇವಯಾನೆ - (ತಡ್‌ತಂಡ್‌) 

(ಚಿನ್ನದಾನರಾ - ಎಂಬಂತೆ) 
ಡೆನ್ನತ್‌ ಕಳಿಯಿದ್‌| ಡೆನ್ನತ ಕಳಿ 1|ಪ|| ಪೊಣ್ಣ್‌ಕ್‌ ನಿ ಮಾಯಣ್ಣತೆ| ಕಣ್ಣ್‌ ನೀರ್‌ 
ಬಪ್ಪನಾಕ್‌ ||ಅ|ಪ|| ಕಾಡ್‌ಲಿಂಜ ಕಣತರೇಲ್‌। ನ್‌ಡಗೇನ ತಿಂಜಲೆನ್ನ|| ಏಡ 
ಬಲತೆ ಕೈಪುಡಿಚಿ। ಕೂಡಿ ಬಾವತೇಯೊ ಪೋಪ॥|೧|| 


ರಾಜ, ನ್‌ಡಗೇನತ್‌ ಕಣತೆರೆಲ್‌ ಇಂಜಂತ ಎನ್ನ ಬಲತೆ ಕೈ ಪುಡಿಚಿತ್‌ ಕೊಡಿಕ್‌ 
ಎಡ್‌ಪಂಜಿ ಏಡಾಶೆ ತೇಕತೆ ಪೋಪದ್‌ ನೀಕ್‌ ಚಾಯಿಲ್ಲೆ. 


ರಾಜ (ಕೊಡಿಲ್‌ ರಾಗತ್‌) 
ಬೆಯ್ಕತೆ ಆಶೆ ||ಅ|ಪ|| ಮೇಲ್‌ ಜಾತಿ ಪೊಣ್ಣ್‌ನ್‌ಡ| ಮೇಲ್‌ ನಾನ್‌ ತೇಂ೦ಡಿನೊ| 
ಕೇಳ್‌ ದೋಷಬಕ್ಕು ನಾಕ್‌] ಶೀಲನಲ್ಲ ದೇವಯಾನೆ ||| 

- ದೇವಯಾನೆ - ಪಟ್ಟನಾಪಕ ಚರನಾಕ್‌| ಇಟ್ಟ ಶಾಪಲುಂಡ್‌ ಕೇಳ್‌|| ಪಟ್ಟಿ ಬಾವ 
ರಾಜನಲೊ;। ಕ್‌ಟ್ಟುಬಾಕೆ ನೀ ಕೆಣ್ಣಿತ್‌ ||೨|| i 
ರಾಜ - ಪೊಟ್ಟಣ್ಣತ್ತೆ ಪೊಂಗ ನಿನ್ನ | ತೊಟ್ಟ್‌ ಬಾವ ರಾಜನಲ್ಲ!| ಪೊಟ್ಟ್‌ ನೇಡ 
ಕೇಟತೇಂಗಿ| ಕ್‌ಟ್ರು ಶುಕ್ರ; ಶಾಪನಾಕ್‌1|-೨|| 

ದೇವಯಾನೆ - ಬಾಯಲಂದ್‌ ಕೇಟನಾಕ್‌। ಮಾಯಲೆಣ್ಣಿ ಪೋಪ ನಿನ್ನ || ಕಾಯಂ 
ಡೇಂಗಿಬೆಚ್ಚಿ ಬಾವಿ। ಚಾಯುಳ್ಳ ಯಯಾತಿರಾಯ |!೩|| 


ರಾಜ, ನಾನ್‌ ಪಟ್ಟತಿ ನೇರೆ. ಆಚೇಂಗಿ, ಕಚಂಡ ಶಾಪತ್‌ನಗುಂಡ್‌ ತಾಂಡ ಜಾತಿ 
ಒಡೆಯನ ನಾಕ್‌ ಕ್‌ಟ್ಬ. ಆನಗುಂಡ್‌ ಕ್ಪತ್ರಿಯನಾನ ನಡ ಮೇಲೆ ಮನಸ್‌ ಬೆಚ್ಚಿತ್‌ ನೇಡ 
ಕೈ ಪುಡಿಚದಾಚ. ಇನ್ನತ ಸತ್ಯ ನೀಕ್‌ ಎಣ್ಣಿತೂ, ಏಡ ಬಲತೆ ಕೈ ನೀ ಪುಡಿಚಿತೂ, ಇಕ್ಕ 
ಎನ್ನಬುಟ್ಟೆತ್‌ ಪೋಷಂದಾಚೇಂಗಿ, ಇದ ನೋಟ್‌, ಏಡ ಮೊಲಕೆಟ್ಟೇಂಗಿ ನೇಡ ಬಾಕೆ ಕೂಡತೆ 
ಬುಡ. ಈಂಡ ಮೇಲೂ ಪೋಪೇಂಗಿ ಪೋಲು. 


ರಾಜ - ಪೊಣ್ಣ್‌? ಗುರು ಮೋಳೆ, ಜೀವದಾನ ಮಾಡ್‌ನ ತಪ್ಪ್‌ಕ್‌ ನಿನ್ನಗುಂಡ್‌ 
ಇಚ್ಚಕ್‌ ತಕ್ಕ್‌ ಕೇಕಂಡಿಯ ಬಾತ್‌. ಎಂದಿತು, ಮೇಲ್‌ ಜಾತಿ ಪೊಣ್ಣ್‌ನ ತೇಂಡಿತ್‌ ಪಾಪಕ್ಕ್‌ 
ಗುರಿ ಆಪ್‌ಲೆ. ಈಂಡ ಮೇಲು, ಎನ್ನ ನೀನ್‌ ಬೆಪ್ಪಕಾಲತ್‌ ನೋಟಿಯವಿ, (ಎಂದ್‌ ಪೊರಟ್‌ 
ಪೋಪ) 

ದೇವಯಾನೆ - ಆಹ! ಏಡ ಆಶೆಯೊ ನಿರಾಶೆ ಆಚಿ. ನಾನ್‌ ಇಟ್ಟ ಆಣೇಯೊ 
ಬಲವಾಯಿತುಂಡ್‌. ಎನ್ನ ಮಾಡಡ್‌? ಪೋನ ರಾಜ ಏಡ ಚಾಯಿಕೊದಿಚಿತ್‌ ಬಯ್ಯಕೆನ್ನೇಂಗಿ 
ಬಕ್ಕುವೊ? (ಗೇನ ಮಾಡಿತ್‌) ಚಿ. ಬರ, ಎಲ್ಲಾಂಗು ದೈವ ಸಹಾಯವೆ ಮುಖ್ಯ. 


ಕಂದ॥| ಬೋಡ್‌ನ ಪಲ ನಾಕ್‌ ತರತೆ| ಓಡ್‌ಚಿ ಡಿಲ್ಲಿಂಜಿ ಡೆನ್ನಲೊ ಬುಟ್ಟಿತ್‌ ರಾಜ|| ಏಡ 
ಈ ಚಾಯಿನ ಕಂಡಕ| ಕಾಡ್‌ಲ್‌ ನೆಲಚಿಕ್ಕ್‌ ಡೊತ್ತಿತ್‌ಡಾಚಲ ಶಿವನೆ|| 


(ಚಂದ್ರ ಚೂಡ ವಿನುತೆ - ಎಂಬಂತೆ) 


ಮಾಜಿ ಪೋಚಿ ಈ ಕಾಡೆಲ್ಲಾ| ರಾಜ ಪೋಕನೆ ||ಪ||ಕಾಜುಮಾಲೆ ಬಾಲಂಡೆಕ್ಕ! 
ಬೋಜ ನೋಟಡೊ। ಆಹ! ಆಹಾ ||ಅ|ಪ|| ಸೋತಿತೆಂದು ಕಾತಳಪೀ। 
ಡೀತಳತಿಲ್ಲಿ|| ನೀತಿನಲ್ಲ ರಾಜಬಾರೊ| ಆತುರತೊಮ್ಮ ||೧|| ಕೇಳಿಪಟ್ಟ 
ರಾಜಂಡೆಂದೂ। ಮೇಲ್‌ ತ್‌೦ಡ್‌ವ।|| ಕಾಲಡೆಕ್ಕ ತಪ್ಪಲೆಣ್ಣ್‌| ಶೂಲಿಯೆ ನಾಕ್‌ 
sll ಡೊಕ್ಕತೆಯೊ ಪೋಚಿ ರಾಜ। ಡೆಕ್ಕಕಾಂಗಡ್‌]|| ಪಕ್ಕಯೇಡ ಬಪ್ಪನಕೆ| 
ಮುಕ್ಕಣ್ಣ ಮಾಡೊ ||೩|| 


ಬೋಡ್‌ನ ವರ ತಪ್ಪಂತ ದೇವದೇವನಾನ ಶಂಕರನೆ, ನೇಡ ಭಕ್ತಳಾನ ಏಡ ಆಶೆ 
ನೆರವೇರ್‌ಚಿರ್‌. ಏಡ ಕಣ್ಣ್‌ಕೂ ಮನಕ್ಕೂ ಒತ್ತ ಆ ಯಯಾತಿ ರಾಜನ ಕ್‌ಟ್ಟ್‌ಲೇಂಗಿ ಏಡ 
ಈ ಜೀವ ನಿಲ್ಲ. (ಗೇನ ಮಾಡಿತ್‌) ಆಹ! ಇದೆನ್ನ್‌, ಈ ಜಾಗತ್‌೦ಜಿ ಏವಕ್ಕೇ ಮನಸಾಪ್‌ಲೆ 

ಅಕ್ಕುಲ. ದೇವಡ ದಯತ್‌, ಪೋನರಾಜ ಒರ್‌ ಸಮಯ ಬಪ್ಪಕ್ಕೂಮದಿ. ಆನಗುಂಡ್‌ 
ಚೆನ್ನನೇರ ಇಲ್ಲಿ ಬುದ್ದವಿ. (ಬುದ್ದವ) 


೭ನೇ ಸೀನ್‌ 
ಹರ್ಣ ಶಾಲೆ 
(ಶುಕ್ರಾರ್ಮ ಯಷಿ ಅಳತಿತಿಪ್ಪ) 


೨ರುಷಿ - ಮೂಡಿ ಗೌಡಿ? ಮೋಂವ ದೇವಯಾನೆ ಕುಳಿಪಕ್‌ ಪೋಯಿತ್‌ ಪೆರ್ತ 
ನೇರಾಚಿ. ಎನ್ನಂಗ್‌ ಬಂದ್‌ಲೆ? ಬೆರಿಯ ಪೋಯಿತ್‌ ಕಾಕಿಯ ಬಾ. 


ಗೌಡಿ - ಗುರವೆ, ಅಪ್ಪಣೆ. 


(ಗೌಡಿ ಚೆನ್ನನೇರ ಸುತ್ತೂ ನೋಟುವ) ಆಹ! ಎಲ್ಲಿಯೂ ಕಾಂಬ್‌ಲೆ. ಎನ್ನ್‌ 
ಮಾಡಡ್‌? ಗುರುಕ್‌ ಕಾಂಬ್‌ಲೇಂದ್‌ ಎಣ್ಣ್‌ಚೇಂಗಿ, ಚೆಡಿಬಕ್ಕು. ನಲ್ಲದ್‌ ಚೆನ್ನ ತೇಡುವಿ. 
ಓಹೋ, ಇಲ್ಲಿ ಉಂಡ್‌. ಇದೆನ್ನ್‌? ಬುದ್ದಂಡದ್‌ ಮೂಡ್‌ ಚಪ್ಪೆಯಾಯಿತ್‌ ಕಾಂಬ, ಪೊಡೆಯ 
ತೇರ ಧೂಳಾಯಿತ್‌. ಆರೇಂಗಿ ಬಾಲೆಕಾರ ತ್‌೦ಡ್‌ಚ? ಅಯ್ಕೊ! ಮಲ್ಲಿಗೆ ಪೂ ಅಂತ 
ಮೂಡಿ ಬಾಲೆಕಾರ ತ್‌ೇ೦ಡತೆ ಮಾತ್ರ ಇನ್ನನೆ ಬುದ್ದಿತಿರ. ಅಮ್ಮಪ್ಪ! ಸಿಪಾಯಿಯ ಅತ್ತೂ 
ಇತ್ತೂ ತಿರುಗುವ ಬಟ್ಟೆ. ಇನ್ನತ ಪೂನ ಕಂಡಕ ಆರೂ ಪರಿಕತೆ ಬುಡ. ಸಿಪಾಯಿಯಳ ಎನ್ನಂಗ್‌ 
ದೂರುವದ್‌, ಚೊಕ್ಕಿತ್‌ ಕಳಿಪ ಮೂಡಿಯ ಚಿಕ್ಕಂಡು. ಎನ್ನೆಣ್ಣಿ 7? ಬಲ್ಕದಾನ ಮೂಡಿಯಳ 
ಏರಕಾಲ ಒನ್ನಾಂದೂ ಬೆಪ್ಪಕಾಗ ಕಂಡಿರಾ! ಬೆಚ್ಚತೊ, ಬಲ್ಕಯಿಂಡ ಮೂಡಿಯ ಒಂದಾಂಗೂ 
ಅಂಜ. ಚಾವಡ್‌, ಪಕ್ಕಪೋಯಿತ್‌ ಎನ್ನಾಚಿಂದ್‌ ಕೇಪಿ. 


(ಪುಡಿಚಿ ನೋಟಿತ್‌) ಜೀವ ಉಂಡ್‌. ಆಚೇಂಗಿ ಆಣ್‌ ತೇ೦ಡ್‌ನ ಗುರ್‌ತೊಂದ್‌ 
ಕಾಂಬ್‌ಲೆ. ಅದೇ ನಾಕ್‌ ಖುಷಿ. ಎನ್ನೇಂಗಿ ಆಡ್‌. (ಕೈ ಪುಡಿಚಂಡ್‌) ಅಕ್ಕ, ಅಕ್ಕ: ಎನ್ನಂಗ್‌ 
ಬುದ್ದಂಡಿಯಾ? ಎನ್ನಾಚಿ? ಏಳ್‌. ನೇಡ ಅಪ್ಪ ನಿನ್ನ ಬೆರಿಯ ಕಾಕಿಯ ಬಪ್ಪಕೆಣ್ಣ್‌ಚಿ. ಏಳ್‌ 
ಪೋಕ. 


ದೇವಯಾನೆ - (ಎದ್ದಿತ್‌ ಗೌಡಿರ ಮೂಡ್‌ ನೋಟಿತ್‌) ನೋಟ್‌ ಒರ್‌ ತಕ್ಕ್‌ 
ಎಣ್ಣುವಿ. ಅದ್‌ ಅನ್ನನೇ ಪೋಯಿತ್‌ ಏಡ ಅಪ್ಪಂಗ್‌ ಎಣ್ಣಂಡು. ಎಣ್ಣ್‌ಲೇಂಗಿ ಚೆಡಿವಿ. 

ಗೌಡಿ - ಅಕ್ಕ. ಎನೆಣ್ಣಿಯ? ನಿನ್ನ ನಂಬ್‌ನಾಂಗ್‌ ನಾಕ್‌ ಈ ತಕ್ಕ್‌ ಎಣ್ಣಿಯಾ? 
ನಾನೂ ನೀನೂ ಎನ್ನೆಲ್ಲ ಕೆಟ್ಟದ್‌ ಮಾಡ್‌ಚಿ. ನೇಡ ಗುಟ್ಟ್‌ ಕಾಕೆ ಪೂಣಾಕ್‌ ಇಂದಾಕನೆ 
ಕೊಡ್‌ತಾನ? ಏಡ ಬುದ್ದಿ ನೀಕ್‌ ಗೊತ್ತಿಂಜನ್ನನೆ ಈ ತಕ್ಕ್‌ ಪರಂದಿಯಲ್ಲ. ಒಂದಾಂಗ್‌ 
ದಂಡ್‌ ಪೊಟ್ಟ್‌ ಕೂಟಿತ್‌ ಬೋಂಡಿಕಿ ಅಪ್ಪಂಗ್‌ ಎಣ್ಣುವಿ ಎನ್ನತ್‌? ಎಣ್ಣ್‌ ನ 

ದೇವಯಾನೆ - ಗೌಡಿ? ಶರ್ಮಿಷ್ಟೆ ನಾಕ್‌ ಮಾಡ್‌ನ ಕೇಡ್‌ರ ಸಂಗತಿ ನೀಕ್‌ ಬಯ್ಯ 
ಗೊತ್ತಾಕು. ಇಕ್ಕ ಅಪ್ಪಂಡ ಪಕ್ಕ ಪೋಯಿತ್‌ ನೇಡ ಮೋವ ಕಾಡ್‌ಲ್‌ ಚತ್ತ್‌ 
ಪೋಯಿತಾ್‌೦ದ್‌ ಅರಿಯಿಚಿರ್‌. ಗೊತ್ತಾಚ? ಬೆರಿಯ ಪೊ. 


ಗೌಡಿ - ಆಕು (ಎಂದ್‌ ಮನತ್‌) ಆಹ! ಇವ ಗೂಳಿನನ್ನನೆ ಉಂಡ್‌. ಇನ್ನತವ 
ಚತ್ತ್‌ಪೋಯಿತ್‌£೦ದ್‌ ಇವಡ ಅಪ್ಪಂಗ್‌ ಎಣ್ಣಿಚೇಂಗಿ, ಅಂವ ಬಂದಿತ್‌ ಇವಳ ಕಂಡಿತ್‌ 
ಜೀವ ಉಳ್ಳದ್‌ ಅರಿಂಜಿತ್‌, ಪೊಟ್ಟ್‌ ಪರಿಂದಿಯಾಂದ್‌ ನಾಕ್‌ ಶಾಪ ಇಟ್ಟಕ, ಇವತಡ್‌ಪಕಿಲ್ಲೆ. 
ಎನ್ನ್‌ ಮಾಡಡ್‌? ಎಣ್ಣತೆ ಪೋಚೊ, ಇವ ಎನ್ನ ಮುಂಡತೆ ಬುಡ. ಪರಸೇವೆ. ಎಕ್ಕಲೂ 
ಕಷ್ಟ. ನಲ್ಲದ್‌? ಚತ್ತನಕೆ ಕಾಂಬಾಂದ್‌ ಯಷಿಕ್‌ ಎಣ್ಣುವಿ. ಇಕ್ಕ ಪೋಪಿ. 


ಶುಕ್ರಚಾರ - ಗೌಡಿ, ಮೋವ ಬಾತ? ಎಲ್ಲಿಯ?: 
ಗೌಡಿ - (ಏನೀ ರೀತಿ ರಾಜೇಂ - ಎಂಬಂತೆ) 


ದೇವ ಮಹಾಗುರು ಶುಕ್ರಚಾರ್ಮನೆ ಕೇಳ್‌ ||ಪ|| ದೇವಯಾನೆಕಾನಕೀಡ್‌ ||ಅ|ಪ।| 
ತೇಡಿಯ ಪೋಯಿತ್‌। ಕಾಡ್‌ಲ್‌ ನೋಟನೆ|| ಪೋಡಿಲ್ಲತೆ ಬುದ್ದಂಡುಂಡ್‌ ||೧|| 
ಮೂಲಕನ್ನಿರ ಮೂಡ್‌। ನೀಲಪುಡಿಚಂಡ್‌| ಮೇಲ್‌ ಕಾಲ್‌ ಕೈಕೋಟ ||೨| 
ಪಕ್ಕಲತಳತಕ್ಕ| ತಕ್ಕ್‌ಪರೆವ್‌ಲೆ|| ಚಿಕ್ಕಿತ್‌ ಚತ್ತನ್ನೆ ಕಾಂಬ||೩|| 


ಗುರುವೆ, ಈ ರೀತಿ ಚತ್ತನಕೆ ಕಾಂಬ. ಅಯ್ಕೊ! ಕಷ್ಟ 


ಶುಕ್ರಚಾರ್ಯ - ಎನ್ನ್‌? ಏಡ ಮೋವ.ಚತ್ತತಾ? (ಎಂದ್‌ ಕಣ್ಣ್‌ಮರ್‌ಚಂಡ್‌) ಏಡ 
ಮೋವಕ್‌ ಅಲ್ಸಾಯುಷ್ಕ ಏದ್‌ ದೇವ ಇಟ್ಟತ್‌? 
ಕಂದ|| ದೇವ ದೇವಂಗ್‌ ಬೊತ್ತುಲೆ| ದೇವಸೃಷ್ಟಿ ಕರ್ತಂಗಾಚೆಂಗಿ ಬೊತ್ತುಲೆ|| ಮೋವ ಚತ್ತಕ 

ಬೊತ್ತುಲೆ| ಜೀವಕೂಟಿತ್‌ ಕೊಂದವನ ಕೊಲ್ವಕ್‌ ಬೊತ್ತುಲೆ।| 

ಏಡ ಮೋವ ಚತ್ರದ್‌ ನೇರೇಂಗಿ, ಅಕ್ಕನ್ನೆ ಜೀವ ಕೂಟಿತ್‌, ಆರ್‌ಕೊಂದತ್‌ ಅನ್ನತ ಪಾಪಿನ ಆ 
ಗಳಿಗೆಲ್‌ ಕೊಲ್ಲತೆ ಬುಡುಜಿ ಇರಡ್‌? ವಲ್ಲಾಂಗು ಮೋವಳ ಕಂಡಿತ್‌ ಆಡ್‌. ಗೌಡಿ ಎಲ್ಲಿಯ? ಕಾಟಿತಾ, ಏಳ್‌. 


* ರ ತೆ 

ಆನೇ ಸೀನ್‌ 
ಕಾಡ್‌ 
ಗೌಡಿ - ಗುರುವೆ ಅದಕಾಂಬ, ನೋಟ್‌. (ನಾ ಪೋಷಿ) 


ಶುಕ್ರಚಾರ್ಕ - (ಮೋವಡ ಪಕ್ಕ ಪೋಯಿತ್‌ ಕೈ ಪುಡಿಚಿತ್‌ ನಾಡಿ ಪಾರುವ ಕಂಡಿತ್‌) 
ಓಹೋ! ಜೀವ ಉಂಡ್‌. ಎನ್ನೊ ನೆವನತ್‌ಲ್‌ ಬುದ್ದಂಡನ್ನನೆ ಕಾಂಬ. ನಲ್ಲದ್‌ 
ತಕ್ಕ್‌ಪರೆಯಿಚಿರುವಿ. 


ಅವ್ವ, ಮೋಳೆ, ಏಳ್‌, ಎನ್ನಂಗ್‌ ಬುದ್ದಂಡಿಯ? 


ಆಹ, ತಕ್ಕ್‌ಪರೆವ್‌ಲೆ. ಇವ ಪೆರ್ತ್‌ ನೊಂದನಕೆ ಕಾಂಬಕ್ಕುಲ. ಮೇಲ್‌ಲ್‌ ಪೊಡೆಯ 

ಎಲ್ಲಾ ಧೂಳಾಯಿತ್‌. ಎನ್ನಾಚಿ, ಉಪಾಯತ್‌ ಕೇಪಿ. 
` (ನಾರಾಯಣಯೆನಿರೊ ಎಂಬಂತೆ) 

ಎದ್ದೊಮ್ಮ ತಕ್ಕ್‌ಪರೆ| ಕುಇಸ್ಲಿಯೆ| ಮದ್ದ್‌ಟ್ಟಿನೀಕ್‌ದಾರ್‌। |ಪ|| ಉದ್ದ ಮರತ್ತಡಿ। 

ಸದ್ದಿಲ್ಲತೆ ನೀನ್‌| ಬುದ್ದೀಯಡೆನ್ನಂಗ್‌। ಮುದ್ದ್‌ ಮೋವಳೆ ನೀನ್‌ 1[ಅ|ಪ|| 

ಕಾಡ್‌ಲ್‌ ನೀನೊಬ್ಬಳೆ| ಕುಇನ್ನಿಯೆ| ದಾಡ ಕೂಡೆಯೊ ಬಂದಿಯಾ।| ನೇಡ 

ಮೂಡೆನ್ನ್‌ ಬಾಡಿತುಳ್ಳದೊ| ಏಡ ಮೋವಂದರಿಂಜ ನೀಕ್‌ಲೊ||೧|| ಎಟ್ಟ್‌ ಜನ್ಮತ್‌ 

ನಾನ್‌ಲೊ। ಕುಣಇಕ್ಲಿಯೇ। ಉಟ್ಟಣ ತಪಸ್‌ ಮಾಡಿ|| ಪುಟ್ಟಿಯ ನಾಕ್‌ 

ಬೋಜಿಮೋವಳೆ| ಪಟ್ಟತಿ ನೇಡ ಚಾಯಿಂಕಡಿಂತ್‌| ಕೆಟ್ಟ ಜಾತಿಯೊ ಕೇಡ್‌ 

ಮಾಡ್‌ಚ। ಇಟ್ಟ್‌ಶಾಪಲೊ ಪಾಳ್‌ ಮಾಡುವಿ॥|೨|| ಏಳತ್ತೆಪೋಚಿಂಗಿ ನೀ। 

ಕುಇಸ್ಲಿಯೆ| ಕೇಳ್‌ ಚಾವಿನೊ ನಾನಿಕ್ಕ|| ಕಾಲಕೆಟ್ಟಿದ್‌ ಡಾಯಿಪೋಚಿಲ| ಪಾಳ್‌ 

ರಾಯಂಡ ದೇಶತಿಂದ್‌ ತಾಳೆ ಪೂವ್‌ಕ್‌ ಡೊತ್ತ ನಿನ್ನಡ| ಗೋಳ್‌ ನೋಟುವಕಯ್ಯ 

ನಾಕ್‌ಲೊ||೩|| 

ಅವ್ವ ಏಳ್‌, ನೀಕ್‌ ಕೇಡ್‌ ಮಾಡ್‌ನಯಿಂಗ್‌ ತಕ್ಕ ಶಿಕ್ಷೆ ಮಾಡತೆ ಬುಡುಲೆ. ಏಳ್‌. 
(ಕೈಪುಡಿಚಿತೆಪ್ಪುವ)- 

ದೇವಯಾನೆ - (ಅಯ್ಕೊಯ್ಕೊ ದೇವರೆ - ಎಂಬಂತೆ) 


ಅಯ್ಕಯ್ಕೊ ಸ್ವಾಮಿಯೆ| ಬೈಯ್ಯತ್ತೆಚಾಕಿಯ ||ಪ|| ಪೊಯ್ಯುವಕಾಚಿಕ್ಕ| 
ಕಯ್ಕಾಲೊ ಬಾವಕ್ಕ್‌||ಡಯ್ಕೊ||ಅ|ಪ॥| ಧರ್ಮಕ್‌ ತಪ್ಪೀತ್‌। ಶರ್ಮಿಷ್ಟೆ 

ಪೊಂಗಳೊ।| ಮುವರ್ತಾಲೊ ತ್‌ೇಪಕ್‌| ಕರ್ಮುಕೆನ್ನ್‌ಟ್ವರ್ತ್‌।|೧|| 
ಗೌಡೀಂದ್‌ ಬಜ್ಜಿತ್‌। ದೌಡೇಕ್‌ ಪೊಜ್ಜಿತ್‌!| ಕೂವಕ್ಕ್‌ ನೂಕಿಟ್ಸ್‌| 
ಚಾವಕ್ಕ್‌ ಮಾಡ್‌ಚಿ ||೨|| ಗೋಳ್‌ಲ್‌ ಬುದ್ದೆನ್ನ। ಬಾಲನೊಬ್ಬಬಂದ್‌!। 
ಮೇಲೆ ಎಡ್‌ತತ್‌। ಕೇಳೆನ್ನಡಪುನೆ||೨॥| ದೊರೆ ಮೋವ ನಿನ್ನಂದ್‌। 
ಗುರುವತ್ತ್‌ ಬಜ್ಜನ||ಹರಕೂಡ ಕೇಳಲ| ಕರೆಕರೆ ನಾಕಾಪ।||೪|| ದೂರತ್ತೆ 
ಅಪ್ಪ ನೀ। ಊರ್‌ಕ್‌ ನಾಬರ[|| ಸೇರೂವಿ ಬೊರೆಬ್ಟೊ!| 
ಶೂರಂಡರಾಜಿಯಾ।|೫।| 


ಅಪ್ಪ, ಈ ರೀತಿ ನಾಕ್‌ ತೊಂದರೆ ಮಾಡ್‌ನದಲ್ಲತೆ ಎಂಗ ಬೋಡಿ ತಿಂದ್‌ 
ಬದುಕುವವೊಂದೂ, ನೀನ್‌ ಅವಡ ಬಂಟಂದೂ, ಬಾಯಿಕ್‌ ಬಂದನಕೆ ಬಜ್ಜಾನ ಎಣ್ಣುವಕ್ಕೆ 
ಬಾಯಿ ಬಪ್ಸ್‌ಲೆ. ಎನ್ನ ಬಜ್ಜದಲ್ಲತೆ ನಿನ್ನ ಕೂಡ ಬಜ್ಜದ್‌ ನೋಟ್‌ಚೇಂಗಿ, ನಿನ್ನ ಆಳ್‌ಕ್‌ 
ಸಮ ಕಂಡತ್‌ಂ೦ದ್‌ ಅರಿಂಜ. ಆನಗುಂಡ್‌, ಇಚ್ಚಕ್‌ ಬಲ್ಮವಂಡ ದೇಶತ್‌ ಮೂಂದ್‌ 
ಮುಕ್ಕಾಲ್‌ ಗಳಿಗೆ ನಾನ್‌ ಬದುವಕಿಲ್ಲೆ. ನೀನ್‌ ಬೋಂಡಿಕಿ ಅಲ್ಲಿಕ್‌ ಪೊ. ನಾ ಮಾತ್ರ 
ಚತ್ತತ್‌ೇ£೦ದ್‌ ಅರಿಂಜ. 


ಶುಕ್ರಚಾರ್ಯ - ಮೋಳೆ, ಸಕಲ ಲೋಕತ್‌ ವಿದ್ಧತೂ, ಬುದ್ದಿಲೂ, ನಾನ್‌ 
ಗಟ್ಟಿಗಂದೆಣ್ಣಿತ್‌ ಬ್ರಹ್ಮದೇವನೆ ದೇವ ಸಭೆಲ್‌ ಎನ್ನ ಹೊಗಳಿತಿಪ್ಪಕ್ಕ ಈ ಬುದ್ದಿಲ್ಲತ 
ಮೂಡಿ ಬಜ್ಜ ಮಾತ್ರಕ್‌ ನಾಕ್‌ ಕೊರತೆ ಇಲ್ಲೆಕಂಡಿಯಾ? ಆಡ್‌, ನಿಂಗಿಬ್ಬರು ಓರಡಿ 
ಮೂಡಿಯ, ಎನ್ನೊ ಹೆಚ್ಚಿ ಕಮ್ಮಿ ಬಂದಿತಿಕ್ಕು. ಅದಂಗೆಲ್ಲ ಚೆಡ ಮಾಡುವದಾ? ಏಳ್‌ 
ಪೋಕ. ತ 

ದೇವಯಾನೆ - (ಚೆಡಿಲ್‌) ಅಪ್ಪ, ಕೊಲ್ಲುವಕ್‌೦ದ್‌ ಎನ್ನ ಕಣತರೇಕ್‌ ಇಟ್ಟತ್‌. 
ಅನ್ನತವ ಏದಂಗ್‌ ಅಂಜು? ಆಂಡ ಒಳ್‌ಲ್‌ ನಾನ್‌ ಚತ್ತ್‌ ಪೋಯಿತುಂಡೇಂಗಿ ಅವಕೂ 
ನೀಕೂ ಸುಖ ಇಂಜತ್‌. ಅನ್ನತ ಕಷ್ಟ ಅನುಭವಿಚಿಟ್ಟದ್‌, ನೀಕ್‌ ಸುಲಭವಾಯಿತ್‌ ಕಂಡದ್‌ 
ಏಡ ಭಾಗ್ಯ. ಮಾಡುವದೆನ್ನ್‌? ದಿಕ್ಕಿಲ್ಲತ ಪಾಪೀಂದ್‌ ಅರಿಂಜಿತೇ ಅವ ಈ ಕೇಡ್‌ ನಾಕ್‌ 
ಮಾಡ್‌ಚಿ. ಆಡ್‌. ಅವಳೇ ನೇಡ ಮೋವಾಂದ್‌ ನಂಬಿಯ. ಏಡ ಮೂಡ್‌ ಇಂದೇಕಪ್ಪರ 
ನೀಕ್‌ ಕಾಣ. ಪೊ. (ಎಂದ್‌ ಬುದ್ದವ) 


ಶುಕ್ರಚಾರ್ಯ - (ಮನತ್‌) ಆಹ! ಮೋವ ಹೆರ್ತ್‌ ನೊಂದನಕ್ಕೆ ಕಾಂಬ. ಆನಗುಂಡೇ, 
ಇಚ್ಚಕ್‌ ವೃಸನಪಡುವ. ನಲ್ಲದ್‌, ರಾಜಂಗ್‌ ಚೆನ್ನ ಬುದ್ದಿ ಪಡಿಪಿಚಿರುವಿ. (ಎಂದ ಮೋವಳ 
ನೋಟಿತ್‌) ಅವ್ವ ಮೋಳೆ, ಮೊರಡತೆ, ನೀನ್‌ ಮನೆಕ್‌ ಪೊ. ನಾನ್‌ ಬೆರಿಯ ಬಪ್ಪಿ. (ಎಂದ್‌ 

ರಾಜಂಡ ಪಕ್ಕ ಪೋಪ) 


ದೇವಯಾನೆ - (ಎದ್ದಿತ್‌ ಮನತ್‌) ಓಹೊ! ಏಡಪ್ಪ ಚೆಡಿಲ್‌ ರಾಜಂಡ ಪಕ್ಕ ಪೋಚಿ. 


ರಾಜನ ಕಾಕಿಯ ಬಕ್ಕುವೊ? ಅಲ್ಲ, ಶರ್ಮಿಷ್ಟೆಕ್‌ ಶಾಪ ಇಟ್ಟಿತ್‌ ಬಪ್ಪೊ? ಗೊತ್ತಾಪ್‌ಲೆ. 
ಅಪ್ಪ ಶಾಪ ಇಟ್ಟಕ ಪೋರ. ಏಡ ಚೆಡಿ ನಾನೇ ತೇತ ಹೊರ್ತು ಬುಡುಲೆ. ಎಲ್ಲಾಂಗೂ ಅವು 


ಬರಡ್‌. 


ನಾನ್‌ ಮನೆಕ್‌ ಪೋಪಿ. 


೨ನೇ ಅಂಕ ಸುರು 
೧ನೇ ಸೀನ್‌ 
ವೃಷಪರ್ವ ರಾಜದರ್ಬಾರ್‌ 
ರಾಜ - (ದರ್ಬಾರ್‌ಲ್‌ ಅಳತಂಡ್‌ ಮಂತ್ರಿನ ನೋಟಿತ್‌) 
(ಮಂತ್ರೀಶನೆ ಪೇಳ್ವೆ - ಎಂಬಂತೆ) 


ಮಂತ್ರೀಯೆ ಲೆಣ್ಣ್‌ ನೀ ||ಪ|| ಎಂತ ಕೊರುಉಳ್ಳ ಎನ್ನಡ ರಾಜ್ಕತ್‌ ||ಲ[|ಷ| 
ಅರಮನೆರ ಚಾಕ್‌ರಿ| ಗುರುಮನೆಕಾರಿಯ|| ಮರೆಯತೆ ನೋಟಿಯ। ಕೊರವೇದ್‌ 
ಕಂಡಿಯ||೧|| ಏಡಲೊ ದೇಶತ್‌| ಬೋಡುವರಾಳುಂಡ|| ನಾಡ್‌ ನಡಂದಿಯ। 
ಕೇಡೇದ್‌ ಕಂಡಿಯ॥|೨|| ಅತ್ತಕಡ್‌ಚಿಯು| ಬಿತ್ತ್‌ಬೊಳೆಯಲ್ಲ!| ಉತ್ತಮತುಳ್ಳನ| 
ಸುತ್ತಿತ್ತ್‌ ನೋಟಿಯ॥[೩| 


ಏಡ ದೇಶ, ಕೋಶ ವ್ಮತ್ಕಾಸ ಇಲ್ಲತೆ ಪ್ರಜೆಯ ಸೌಖ್ಯತುಂಡಾ? 
ಮಂತ್ರಿ - (ಪಾಲಿಸೆ ಶ್ರೀಲೋಲ ಎಂಬಂತೆ) 


ಬಾಳ್‌ ಏಡ ರಾಜನೆ ನೀ ||ಪ|| ಕೇಳ್‌ ಏಡರಿಕೆನ ||ಅ|ಪ।| ನೇಡ ದೇಶತುಳ್ಳ 
ಪ್ರಜೆಯ। ನೇಡುವಳ ಜೀವನ|| ಪೋಡಿನ್‌ಡ ಏರ ಉಂಡ್‌ಲ। ಬೋಡಿ ತಿಂಬವು 
ಕಾಂಬ್‌ಲೆ ||೧|| ಚತ್ತ ಸುದ್ದಿ ದೇಶತಿಲ್ಲೆ| ಬಿತ್ತ್‌ಬೊಳೆ ನೋಟ್‌ನೆ|| ಪತ್ತ್‌ಕಾಲ 
ಶಿಪ್ಪರಿಲ್ಲೆ| ಸತ್ತಿಯತ್ತ್‌ ತಕ್ಕಿದ್‌||೨|| ಕಳ್ಳಕಾಕ ಇಲ್ಲೆ ಕೇಳ್‌| ನಲ್ಲ ನೇಡ ಸೀಮೆಲ್‌।| 

ಕೊಲ್ಲ್‌ಕೊಲೆ ಇಲ್ಲತಾನ| ಎಲ್ಲರಿಕೆ ಮಾಡ್‌ನೆ ||೩|| 

ಮಹಾಸ್ವಾಮಿ, ಪಾಪಿ ಪರದೇಶಿಯಳಾಡ್‌, ಕಳ್ಳಕಾಕರಾಡ್‌, ಕೊಲ್ಡ್‌ಕೊಲೆಯಾಡ್‌, 
ನೇಡ ದೇಶತಿಲ್ಲೆ. ಮಳೆ ಬೊಳೆ ಸೆರಿಯಾಯಿತ್‌ ಪ್ರಜೆಯ ಸೌಖ್ಯತುಂಡ್‌. 

ರಾಜ - ಆಹ, ನಿನ್ನಂತ ಬುದ್ದಿಶಾಲಿ ಮಂತ್ರಿ ಇಪ್ಪಕ್ಕ ಎನ್ನ್‌ಪೋಡಿ? ನಲ್ಲದ್‌. 
ಸೇನಾಧಿಪ, ಏಡ ದಂಡ್‌ಧಾಳಿ ಎಕ್ಕಲೂ ಲಡಾಯ ಮಾಡುವ ಆಶೆಲ್‌ ನೇಡ ಹುಕುಮ್‌ 
ಪ್ರಕಾರ ಉಂಡಾ? 

ಸೇನಾಧಿಪ - (ಲಾಲಿಸು ಭೂಪತಿ ಪೇಳ್ವೆ - ಎಂಬಂತೆ) 

ಕೇಳ್‌ ಮಹಾದೊರೆ ಲೆಣ್ಣುವಿ||ಪ|| ನಾಲ್‌ದಿಕ್ಕ್‌ಲುಳ್ಳ ದಂಡ್‌ನ ||ಅ|ಪ| 

ಕಾಕ್‌ನಕಾಬಪ್ಪ|ಚಾಕ್‌ನದಂಡ್‌।| ತೋಕ್‌ ಎಡ್‌ತಂಡ್‌ ಕಾತಿತ್‌ ||೧|| ಶತ್ತುರು 

ಬಂದಕ | ಕೆತ್ತುವ ಪಾಳ್ಕ| ಕತ್ತಿಯೆಡ್‌ತ್‌ ತಿರುಗುವ ||೨|| ಕಾಲಾಳ್‌ ಎಲ್ಲರು| 

ಮೇಲೆಯೊ ಬುದ್ಹ್‌|| ಕಾಳಗ ಮಾಡುವ ಕೇಪಲಾ।|೩| 

ಮಹಾಸ್ವಾಮಿ, ಈ ರೀತಿ ದಂಡ್‌ ಧಾಳಿ ತೆಯ್ಕಾರಾಯಿತ್‌ ಕಾತಂಡ್‌' ಉಂಡ್‌. 

ರಾಜ - ಶಾಬಾಸ್‌! ನಿನ್ನಂತ ಧೀರ ಸೇನಾನಾಯಕ ಇಪ್ಪಕ್ಕ, ಶತ್ರುಭಯ ನಾಕೆನ್ನಂಗ್‌ 
ಬಕ್ಕು? ಸಂತೋಷ. ' 

ಶುಕ್ರಚಾರ್ಯ - (ಚೆಡಿಲ್‌ ರಾಜಂಡ ಮಿಣ್ಣಾಲ್‌ ನಿಂದಂಡ್‌) 

ರಾಜ, ನೇಡ ದೇಶತ್‌ ಅನ್ಕಾಯ ಆಡ್‌, ಕೊಲ್ಲ್‌ಕೊಲೆ ಆಡ್‌, ಇಲ್ಲೇಂದ್‌ ಈ 
ಮಂತ್ರಿ ಎಣ್ಣ್‌ನದ್‌ ಕೇಟೆ. ಇನ್ನತ ಧರ್ಮಂತ್ರಿ ಉಳ್ಳಂದೂ ನೇಡ ದೇಶ ಉದ್ದಾರಾಗ. 
ಕೊಲ್ಲ್‌ ಕೊಲೆ ಇಂದೂ ನಡಂದಂಡೇ ಉಂಡ್‌. ಇಂಥ ಪಾಪಿಷ್ಟ ರಾಜನುಳ್ಳ ದೇಶತ್‌ ಒರ್‌ಗಳಿಗೆ 
ನಾನಿರ. ಪೊರಟ್‌ ಪೋಪಿ. 

ರಾಜ - ಗುರುವೆ, ಆದ್‌ ಕೊಲೆ ಮಾಡಿತುಂಡ್‌? ಅನ್ನತಯಿನ ಎಣ್ಣಿತಾತೇಂಗಿ ನೇಡ 
ಮಿಇ್ಲಲೆ ಕೊಲ್ಲ್‌ಚಿರುವಿ. ಇದಂಗ್‌ ತಪ್ಪುಲೆ. ದಯಬೆಚ್ಚಿತ್‌ ಎಣ್ಣಂಡು. 

ಶುಕ್ರಚಾರ್ಯ - ಚಿ ರಾಜ! ಎನ್ನೆಣ್ಣಿಯ? ಕೊಂದಯಿಂಡ ಪೆದ ಎಣ್ಣ್‌ ಚೇಂಗಿ ನೀನ್‌ 
ಪರಂದ್‌ ತಕ್ಕ್‌ಕ ನೀನೆ ತಪ್ಪುವಿಯ, ಆನಗುಂಡ್‌ ನೀಕ್‌ ಎಣ್ವದೂ ಬೋಂಡ ನ್‌ಡ ದೇಶತ್‌ 
ಇಪ್ಪದೂ ಬೋಂಡ. ನಾ ಪೋಷಿ ಬುಡ್‌. 

ರಾಜ - ಗುರುವೆ, ನಿಕ್ಕಂಡು ( ಎಂದ್‌ ತಡ್‌ಪ) 


30 ಯಯಾತಿ ರಾಜಂಡ ನಾಟಕ 


ಶುಕ್ರಚಾರ್ಯ - ಛಿ! ದೂರ, ದೂರ, ಮದಿ ನೇಡ ಕೊದಿ. 


ಕಂದ|| ಬೋಂಡ ಪ ಒ ನೀ ತೇಂಡತೆ| ಪಂಡ್‌ ಏಡ ಕಚನ ಕೊಂದಿತು ನಂಬ್‌ನೆ 
ನಿನ್ನ।| ಪುಂಡೆಂದಿತೂ ನಿಂದ್‌ಲೆ ಡಿಣ್ಣ| ಕೊಂಡಾಟತ ಏಡ ಮೋವಳ 
ಕೊಲ್ಲುವಕಾಯ!|| 


ಛಿ, ಪಾಪಿ! ಎನ್ನ ತೇ೦ಡತೆ. ಪಂಡ್‌ ಏಡ ಶಿಷ್ಠ ಕಚನ ಮೂಂದ್‌ ಕುರಿ ಕೊಂದಿತು 
ನೀಕ್‌ ಮಾಪ್‌ ಬುಟ್ಟೆ. ಇಕ್ಕ ಏಡ ಒಂದುಳ್ಳ ಮೋವಳ ನೇಡ ಮೋವ ಪೊಟ್ಟ್‌ ಪರಂದಿತ್‌ 
ಕುಳಿಪಕ್‌ ಕಾಕಿಯ ಪೋಯಿತ್‌, ಪೊಜ್ಜಿತ್‌ ಕಣತೆರೆಕ್‌ ಇಟ್ಟತಲ್ಲ? ಇದ್‌ ನೀನ್‌ ಎಣ್ಣ ತೆ 
ಅವಮಾಡ. ಇನ್ನತ ತಪ್ಪ್‌ಕ್‌ ಅವಳ ಕೊಲ್ಲ್‌ಚಿರುವಿಂದ್‌ ನೇಡ ನಾವುಲ್‌ ಬುದ್ದ ತಕ್ಕ್‌ 
ಪ್ರಕಾರ ನೀನ್‌ ನಡಪದುಂಡೊ? ನಡೆಯ. ಆನಗುಂಡ್‌, ನೇಡ ದೇಶತ್‌ ನೀನೆ ಇಂಜ. ಎನ್ನ 
ತಡ್‌ಕತೆ ಬುಡ್‌. 


ರಾಜ - (ದಂಡ್‌ ಕೈ ತೊತ್ತಂಡ್‌) 
(ಪಾಹಿಹರೇ ಸುಗಣ - ಎಂಬಂತೆ) 


ಬೋಡಿಯವಿ ಲಡ್ಡಬುದ್ದ್‌| ನೀಡ ಪಾದಕಿಂದ್‌ ನಾ ||ಪ|| ಏಡರಿಕೆ ಕೇಟಿತ್‌ 
ನೀ| ಏಡ ದೇಶತಿಕ್ಕೊಂಡು ||ಅ|ಪ|| ಭಾಷೆ ಏಡಕೇಳ್‌ ನೀನ್‌॥| ದೇಶ ಬುಟ್ಟ್‌ 
ಪೋಂಡಲಾ।| ಮೋಸಗಾರ ದೇವುವೊಳೊ| ನಾಶ ಮಾಡು ಎಂಗಳ loll 
ಏಡೈಂಬತಾರ್‌ ದೇಶ। ನೇಡಿಬೆಚ್ಚ ಬಂಡರಾ| ಕೊಡಡ್‌ತ ದಾರೆ ಬುಟ್ಟೆ।| ಏಡ 
ಮುದ್ರೆ ತಪ್ಪಿನಾ ||೨|| 


ಗುರುವೆ, ಏಡ ನಾವುಂಜಿ ಬುದ್ದಾಂಗ್‌ ನಾನ್‌ ತಪು ವಶಿಲ್ಲೆ. ಏಡ 
ಮೋವಳಾಚೇಂಗಿಯು ಸರಿಯೆ. ಕಾಕ್‌ಚಿತ್‌ ನೇಡ ಮಿಣ್ಣ್‌ಲ್‌ ಕೊಲ್ಲ್‌ಚಿರತೆ ಬುಡ. ಅದಲ್ಲತೆ, 
ನೀನ್‌ ದೇಶ ಬುಟ್ಟ್‌ ಪೋನಕ, ಕೆಟ್ಟ ದೇವತೆಯ ಬಂದಿತ್‌ ಎಂಗಳ ನಾಶ ಮಾಡತೆ ಇರ. 
ನೇಡ ದಯತ್‌ ನಾನ್‌ ರಾಜನಾಯಿತುಳ್ಳದೇ ಹೊರ್ತು ನೀ ತಪ್ಪ್‌ನಾಕ್ಸಣ, ಮೃತಸಂಜೀವಿನಿ 
ಎದ್ಕೆ ದೇವತೆಯಡ ವಶ ಆಯಿತ್‌, ನಾನೂ ಏಡ ದೇಶವೂ ನಾಶ ಆಪದ್‌ ಸತ್ಮ. ಆನಗುಂಡ್‌, 
ದೇಶವೇ ನ್‌ಡದ ಬಂಡಾರ ನ್‌ಡದ್‌, ಇದರ ರಾಜಮುದ್ರೆ ಇದನ ಎಡ್‌ತಂಡ್‌ ಇರಂಡು. 
ಈಂಡಮೇಲೂ ಪೋಪೇಂಗಿ ನಾಕ್‌ ಏಷತಂದಿತ್‌ ಪೊ. (ಎಂದ್‌ ಅಡ್ಡಬೂವ) 


ಶುಕ್ರಚಾರ್ಯ - (ಮನತ್‌) ಆಹ! ಮಕ್ಕಮಾಡ್‌ನ ತಪ್ಪ್‌ಕ್‌, ಅಪ್ಪಂಗ್‌ ಶಿಕ್ಷೆ ಮಾಡುವದ್‌ 
ಧರ್ಮ ಅಲ್ಲ. ಈಂಡ ಮೇಲೂ ಈ ರಾಕ್ಷಸ ರಾಜ ಬಹುಕಾಲತಿಂಜೂ ಎನ್ನ ನಂಬಿತುಂಡ್‌. 
ಇನ್ನತವನ ನಾನ್‌ ಬುಟ್ಟತೇಂಗಿ, ದೇವತೆಯ ಬಂದಿತ್‌ ಇಯನೆಲ್ಲ ನಾಡಮಾಡುವದ್‌ ನೇರ್‌. 

ಆನಗುಂಡ್‌ ಏಡ ಮೋವಡ ಅಪ್ಪಣೆ ಪ್ರಕಾರ ನಡಂದವಕ್‌ ಅರಿಯಿಚಿರುವಿ. 


ಕಂದ|| ಮಾಡುವದೆನ್ನಿಕ ರಾಜನೆ! ಪೋಡಿ ನಾ ಪೋಯಿನೊ ನೀ ಕಾಪಂದಾಚೆಂಗಿ| 
ಕೇಡ್‌ಲೊ ಮಾಡ್‌ನ ತಪ್ಪ್‌ಕ್‌|| ಬೋಡ್‌ ನೀ ಡಲ್ಲಿಕ್‌ ಬಂದ್‌ ಏಡ ಕೊದಿ 
ಮೋವಳ।| 


ರಾಜ, ಒರ್‌ಮಳೆಕ್‌ ಒರ್‌ಕೊಡೆ ಕೀತುವಕಾಗಂದ್‌ ಬಾಕಿಮಾಡ್‌ನದಾಚಿ. ಆಡ್‌, 
ನೀನ್‌ ಪರಂದ ತಕ್ಕ್‌ ಪ್ರಕಾರ ನೇಡ ಮೋವಳ ಕೊಲ್ಲ್‌ಚಿರುವಾಂಗ್‌ ಎನ್ನೆಣ್ಣುವಿಯ? 


ರಾಜ - ಯಷಿಯೆ, ಅಡ್ಡಿ ಉಂಡ? 
ಕಂದ|| ಬೆತ್ತಲೆ ಪೊಮ್ಮಕ ನಿಂದಿನೊ| ಅತ್ತಿಮರ ಪೂ ನೋಟಿನೊ ಆಣಾನೆ ಪೆತ್ತಿನೊ॥| ಚತ್ತಪ್ಪ 

ತಾನ್‌ ಪುಟ್ಟಿನೊ| ಒತ್ತ ಭಾಷೆಕ್‌ ತಪ್ಪಂದರಿಂಜೆನ್ನ ಯಷಿಯೆ!| 

ಗುರುವೆ, ಈ ರೀತಿ ಒರ್‌ವೇಳ್ಮ ನಡಂದತೇಂಗಿಯೂ, ನಾ ಪರಂದ ತಕ್ಕ್‌ಕ್‌ ಒನ್ನಾಂದೂ 
ತಪ್ಪುವವನಲ್ಲಾಂದ್‌ ನಂಬ್‌. 

ಆರಲ್ಲಿ? ಏಡ ಮೋವಳ ಕೊಲ್ಲುವಕಾಯಿತ್‌ ಬೆರಿಯ ಕಾಕಿಯ ಬಾ. 

ದೂತ - ಸ್ವಾಮಿರ ಅಪ್ಪಣೆ. (ಎಂದ್‌ ಪೊರಡುವ) 

ಶುಕ್ರಚಾರ್ಯ - ದೂತ, ನಿಲ್ಲ್‌ ನಿಲ್ದ್‌. (ಎಂದ್‌ ರಾಜನ ನೋಟಿತ್‌) ರಾಜ, ನೀನ್‌ 
ಪರಂದ ತಕ್ಕ್‌ಕ್‌ ತಪ್ಪುವಂವ ಅಲ್ಲಾಂದ್‌ ನಾಕ್‌ ಗೊತ್ತುಂಡು. ಇಕ್ಕ ನೇಡ ಮೋವಳ 
ಕಾಕ್‌ಚಿತ್‌, ಏಡ ಮೀಲ್‌ ಕೊಲ್ಲುವಾಂಗ್‌ ನಾನ್‌ ಒಪ್ಪದಿಲ್ಲೆ. ಕಷ್ಟ ಅನುಭವಿಚಿಟ್ಟದ್‌ 
ಏಡ ಮೋವ. ಅವ ನೇಡ ಮೋವಕ್‌ ಎನ್ನ್‌ ಶಿಕ್ಷೆ ಮಾಡುವೊ ನಾನರಿಯ. ಆನಗುಂಡ್‌ 
ಚೆಡಿಲೂ ವ್ಯಸನತೂ ಉಳ್ಳ ಏಡ ಮೋವಡ ಪಕ್ಕ ನೀನ್‌ ಪೋಯಿತ್‌, ಅವಡ ಅಪ್ಪಣೆ ಪ್ರಕಾರ 
ನಡಂದ. ಎನ್ನಗುಂಡ್‌ ಅಡ್ಡಿಯಿಲ್ಲೆ ನಾ ಪೋಪಿ. 

ರಾಜ - ಗುರುವೆ, ಅಗತ್ಯವಾಯಿತ್‌ ಗುರುಮೋವಳ ಮಾಪ್‌ ಕೇಖಾಂಗೂ, ಅವಡ 
ಇರಾದೆ ಪ್ರಕಾರ ನಡಪಾಂಗೂ, ಸಿದ್ದವಾಯಿತುಳ್ಳೆ. 


ರ್ತ ರ ರ್‌ 

೨ನೇ ಸೀನ್‌ 
ಪರ್ಣ ಶಾಲೆ 
(ದೇವಯಾನೆ ಅಳತಿತಿಪ್ಪ) 
ರಾಜ - ಮಿಣ್ಣ್ಲಲ್‌ ನಿಪ್ಪದು ದೇವಯಾನೆ ಮೂಡ್‌ ನೋಟುಲೆ) 


ಕಂದ|| ಗುರುಮೋವಳೆ ನೋಟೆನ್ನ ನಿ| ದೊರೆ ಯೆನ್ನಡ ಮೋವ ನೀಕ್‌ ಮಾಡ್‌ನ ಕೇಡ್‌ಕ್‌ 
ಅರಿಂಜಿತ್‌ ಅವಕ್‌ ನಾ ಶಿಕ್ಷೆ| ಅರೆಗಳಿಗೆರೊಳ್‌ಲ್‌ ನಾ ಮಾಡುವಿ ಮಾಪ್‌ ನಿ 
ಮಾಡ್‌!| 


ಗುರು ಮೋಳೆ ಏಡ ಮೋವ ನೀಕ್‌ ಕೇಡ್‌ ಮಾಡ್‌ನದ್‌ ನಡ ಅಪ್ಪನಗುಂಡ್‌ 
ಅರಿಂಜೆ: ಅಕ್ಕೆನ್ನೆ ಏಡ ಮೋವಳ ಕೊಲ್ಲುವೀಂದ್‌ ಏಡ ನಾವುಲ್‌ ಬುದ್ದ ತಕ್ಕ್‌ಕ್‌ ತಪ್ಪುಲೆ. 
ನಾಕೂ ಒರ್‌ ಮೋವ, ನ್‌ಡಪ್ಪ೦ಗೂ ನೀನೊಬ್ಬ. ಆಸೆಂದೆಣ್ಣುವದ್‌ ಎಲ್ಲಕೂ ಬಲ್ಕದ್‌. 
ನಿಂಗಿಬ್ಬರೂ ಓರಡಿ ಮೂಡಿಯ. ಎನ್ನೇಂಗಿ ಹೆಚ್ಚಿ ಕಮ್ಮಿ ಬಂದಿತಿಕ್ಕು. ಆನಗುಂಡ್‌ ನೇಡ 
ಅಪ್ಪಣೆ ಎನ್ನಾಪ? ಕೊಲ್ಲುವೇಂಗಿ ಕೊಲ್ಲುವ. ಎಂದಿತು ನೀನು ನೇಡ ಅಪ್ಪನೂ ಏಡ ದೇಶ 
ಬುಡುವಕಾಗ. 


ದೇವಯಾನೆ - (ಪಾಹಿ ಸಕಲ ಲೋಕನಾಥ - ಎಂಬಂತೆ) 


ಕೇಳ್‌ ರಾಜ ನೇಡ ತಕ್ಕ್‌| ಕೇಳ್‌ ನಾನ್‌ ಕೇಟೆನೊ॥|ಪ|| ಕೇಳಿಪಟ್ಟನ್‌ಡ ಮೋವ। 
ಕಾಲ್‌ಕೇಡ ಬೂವಡ್‌ ||ಅ।ಪ|| ಕೂಡ ಎನ್ನ ಕಾಕಿಯಂಡ್‌ ಕಾಡ್‌ಲುಳ್ಳ ಕೂವಕ್‌।| 
ದೂಡಿತ್‌ಟ್ಟ ಪಾಪಿಕ್‌ ನಾ| ಕೇಡ್‌ ಏರ ಮಾಡುಲೆ |೧|| ಕೇಡ್‌ ನಾಕ್‌ ಮಾಡ್‌ನಾಂಗ್‌| 
ಏಡ ಪಾದ ಸೇವೆಯೊ|| ಮಾಡುವಿಂದ್‌ಡಿಲ್ಲಿಬಂದ್‌।! ಬೋಡಿಯಂಡ್‌ ಕೇಕಡ್‌।|೨|| 


ರಾಜ - (ಬೆರಿಯ) ಅಡ್ಡಿ ಎನ್ನವ್ವ? ಅಗತ್ಯ ಆಕು. ಗುರು ಮೋವಡ ಕಾಲ್‌ಕ್‌ ಅಡ್ಡ 
ಬೂವದ್‌ ಕೊರತೆಯಾ? (ಮನತ್‌) ಆಹ! ಒಂದುಳ್ಳ ಕುಣಸ್ಲಿಕ್‌ ಎಚ್ಚಕ್‌ ಬಲ್ಕ ಶಿಕ್ಷೆ 
ಮಾಡಿರುವಾಂದ್‌ ಪೋಡಿ ಇಂಜತ್‌, ಆಚೇಂಗಿ ದೇವ ನಲ್ಲದ್‌ ಮಾಡ್‌ಚಿ. 


ದೇವಯಾನೆ - ರಾಜ, ಆಚೀ೦ದ್‌ಗೇನ ಮಾಡಿಯಾ? ಆಯಿತಿಲ್ಲೆ ಕೇಳ್‌. 


ಆಯಿರಾಳ್‌ ಗವುಡಿಯಕ್ಕ್‌| ಬಾಯಿತಕ್ಕ್‌ ಲೆಣ್ಣುವ॥| ಚಾಯುಳ್ಳ ಗವುಡಿಂದೆಣ್ಣಿ| 
ಕಾಯಪೋಕ ನಿಕ್ಕಂಡು||೩.| 

ರಾಜ - (ಮನತ್‌) ಆಹ! ಏಡ ಒಂದುಳ್ಳ ಮೋವಳ ಕೆಡ್‌ತಿಬೆಚ್ಚತಲ್ಲ. ಶಿವನೆ, 
ಎನ್ನನೆ ಬದ್‌ಕಡ್‌? (ಎಂದ್‌ ವೃವಸನ ಪಡುವ) 


ದೇವಯಾನೆ - ರಾಜ, ನಾಕ್‌ ಮಾಡ್‌ನ ಕೇಡ್‌ಕ್‌, ನೇಡ ಮೋವಳ ಕೊಲ್ಲುಎಂದ್‌ 
ನೇಡ ನಾವುಲ್‌ ಬುದ್ದಾಂಗ್‌ ನೀನ್‌ ತಪ್ಪ. ಆಚೇಂಗಿ, ನಾನೂ ಅವಳೂ ವಡನಾಡಿ 
ಬದ್‌ಕ್‌ನಾನಗುಂಡೂ, ಎನ್ನನಕೆ ಅಪ್ಪಂಗೋರ್‌ ಮೋವಳಾಯಿತೂ ಪೊಣ್ಣ್‌ ಜನ್ಮ ಆಯಿತೂ 
ಉಳ್ಳಾನಗುಂಡ್‌, ಅವಳ ಕೊಲ್ಲುವ ಪಾಪಕ್‌ ಏಡ ಮನಸ್‌ ಒಪ್ಪುಲೆ. ಮರ್ಮಾದೆಲಿಂಜವಕ್‌ 
ಅವಮರಿಯಾದೆ ಮಾಡುವದೇ ಕೊಂದಾಂಗ್‌ ಸೆರಿಯಾನ ಶಿಕ್ಷೇಂದ್‌ ಶಾಸ್ತ್ರ ಉಂಡ್‌. ಆ ರೀತಿ 
ಆಯಿರ ಗವುಡಿಯಳ ಕಾಕಿಯಂಡ್‌ ಇವಳೂ ಗೌಡಿಯಾಯಿತ್‌ ಚಾವಣಕ್ಕೆ ಏಡ ಸೇವೆ 
ಮಾಡಿಯಂಡ್‌ ಇಪ್ಪೀಂದ್‌ ಇಲ್ಲಿ ಬಂದಿತ್‌ ಬೋಡಂಡು. ಅದ್‌ ವಿನಹ ಪರಿಹಾರ ಇಲ್ಲೆ. 
ಇದಂಗಾಯಿತ್‌ ನೀ ಬೋರೆತಕ್ಕ್‌ ಪರೆಯತ್ತೆ. 


ರಾಜ - (ಮನತ್‌) ಆಹ! ರಾಜಂಡ ಮೋವಳಾಯಿತ್‌ ಏಳ್‌ ಮಾಡಿಲ್‌ ಬದ್‌ಕ್‌ನ 
ಏಡ ಮೋವ ಇವಡ ಗೌಡಿ ಚಾಕ್‌ರಿ ಎನ್ನನೆ ಮಾಡು? ಒಂದಿಂಜ ಮೋವಳ ಕಾಣತೆ ಏಡ 
ಜೀವ ಎನ್ನನೆ ಬೆಚ್ಚವಡ್‌? ಈ ಸುದ್ದಿ ಏಡ ರಾಣಿ ಅರಿಂಜಕ್ಕ ಅವಡ ಜೀವ ನಿಕ್ಕುವೊ? 
ಸ್ವಾಮಿ ಈ ಕಷ್ಟ ನೋಟುವಕಾಯಿತ್‌ ನಾಕ್‌ ಒರ್‌ ಕುಣಸ್ಸಿನ ತಂದದೊ? ಮಕ್ಕಳಿಲ್ಲೇಂದ್‌ 
ತಪಸ್‌ ಮಾಡಿತ್‌ ಕ್‌ಟ್ಟ್‌ನ ಕುಇಗ್ಲಿಕೂ ಈ ಗತಿ ಆನಪಿಇ್ಲು, ಎನ್ನಂತ ಪಾಪಿ ಭೂಮಿಲ್‌ 
ಬದುಕುವ ಎನ್ನಂಗ್‌? ಈ ಶಿಕ್ಷೆ ಮಾಡುವಾಂಡ ಬದ್ಲ್‌ ಏಡ ಮೋವಳ ಏಡ ನಾವುಂಜಿ 
ಬುದ್ದನಕ್ಕೆ ಕೊಂದಿತುಂಡೇಂಗಿ ಮೋವ ಚತ್ತತೀೀ೦ದ್‌ ಅಂದೇಕೆ ಏಡ ದುಃಖ 
ತ್‌ಾೇರುವಕಿಂಜತಲ್ಲ! ಇದ್‌ ಇಂಜಿತೂ ಇಲ್ಲತನ್ನನೆ ಅವಡ ಗೋಳ್‌ ಎಕ್ಕಲೂ 
ನೋಟಿಯಂಡಿಪ್ಪಕ್‌ ಮಾಡ್‌ಚಲ್ಲ! ಪೆತ್ತಕರ್‌ಕ್‌ ಕತ್ತಿ ಇಟ್ಟಿಯಲ್ಲ! ಶಿವಣೆ, ಅಯ್ಕೊ! (ಗೇನ 
ಮಾಡಿತ್‌) 


ಕಂದ॥| ಬುಟ್ಟಕ ಗುರು ಶುಕ್ರನ ನಾ| ಕೆಟ್ಟದೇವುವ ಬಂದ್‌ ಬಲಿಕುಲ ಎನ್ನಡದೇಶ।| 
ಪುಟ್ಟ್‌ನಡೊಂದುಳ ಮೋವಳ। ಪಟ್ಟತಿ ಮೂಡಿರ ಸೇವೆಕ್‌ ಆಯಪದದಿ ಕಷ್ಟ|| 


ಆಹ! ಗುರುಮೋವಡ ತಕ್ಕ್‌ ನಡತತ್ತೆ ಪೋಚೇಂಗಿ, ಶುಕ್ರಾಚಾರ್ಯ ದೇಶ ಬುಡ್‌ವದ್‌ 
ನೇರ್‌. ಆ ಮಹಾತ್ಮ ಪೋನಕ, ಮೃತ ಸಂಜೀವಿನಿ ವಿದೆ ದೇವತೆಯಡ ವಶ ಆಯಿತ್‌ 
ಅಕ್ಕೆನ್ನ ಬಂದಿತ್‌ ಎನ್ನೊ ಎನ್ನ ನಂಬ್‌ನ ಪ್ರಜೆಯಳೊ, ಕೊಂದಿತ್‌ ದೇಶ ಬಲಿಕು. ಒಂದುಳ್ಳ 
ಮೋವಳ ಬುಡುವದೂ ಕಷ್ಟ. ಅಯ್ಕೋ! ಎನ್ನ್‌ ಮಾಡಡ್‌! 


"ಚಾವದೂ ಬಾವದೊಡೆಂದೂ। ದೇವರೆ ಮಾಡ್‌ನ ಬಿದಿ/|" 

ಈ ರೀತಿ ಶ್ಲೋಕಾಧಾರ ಉಂಡ್‌. ಮನುಷ್ಯ ಯತ್ನ ಎನ್ನ್‌ ನಡಕು? ಆನಗುಂಡ್‌, 
ಗುರುಮೋವಡ ತಕ್ಕ್‌ ಪ್ರಕಾರ ನಡಪಿ. (ಎಂದ್‌ ದೇವಯಾನೆನ ನೋಟಿತ್‌) 


ಗುರುಮೋಳೆ, ನೀಡ ಅಪ್ಪಣೆ ಪ್ರಕಾರ ಏಡ ಮೋವಳ ಬೆರಿಯ ಅಯಚಿ ತಪ್ಪಿ. 
(ಎಂದ್‌ ಪೋಪ) 


೩ನೇ ಸೀನ್‌ 
ರಾಜಂಡ ದರ್ಬಾರ್‌ 

ರಾಜ - ಆರಲ್ಲಿ 

ದೂತ - ಸ್ವಾಮಿ, ನಾನ್‌. ಎನ್ನಪ್ಪಣೆ? 

ರಾಜ - ಏಡ ಮೋವ ಶರ್ಮಿಷ್ಟೆನ ಬೆರಿಯ ಕಾಕಿಯ ಬಾ. 

ದೂತ- ಅಪ್ಪಣೆ. 

ಶೆರ್ಮಿಷ್ಟೆ - ( ಬಂದಿತ್‌ ನಿಪ್ಪದು, ತಾನೆ ಮನತ್‌) ಆಹ! ಇದೆನ್ನ್‌ ಎಡ ಬಲತೆ 
ಕಣ್ಣ್‌ ಪಾರುವ? ಇದ್‌ ಕೆಟ್ಟದಕ್ಕುಲ ಎನ್ನ್‌ ಕಷ್ಟ ಉಂಡೊ? ದೇವರೆ ನಲ್ಲದ್‌ ಮಾಡ್‌, 
(ಎಂದ್‌ ಅಪ್ಪನ ನೋಟಿತ್‌) ಅಪ್ಪಯ್ಯ, ಅಡ್ಡ ಬುದ್ದೆ. ಎನ್ನಂಗ್‌ ನೇಡ ಮೋವಳ 
ಕಾಕ್‌ಚಿಟ್ಟಿಯ? ಕೊದಿಯಾಚಿ? ನಿನ್ನನಕೆ ಅವ್ವಂಗ್‌ ಎನ್ನ ಕೊದಿಯಿಲ್ಲೆ. ಎನ್ನತಾಂಡು? ಎಣ್ಣ್‌. 

ರಾಜ - (ಮನತ್‌) ಆಹ! ಏಡ ಮೋವಡ ತಕ್ಕ್‌ ಕೇಪಕ, ಕೆಲಕ್‌ ಕತ್ತಿ ಇಟ್ಟನಕ್ಕೆ 
ಆಪಲ್ಲ. ಈ ಮಲ್ಲಿಗೆ ಪೂವ್‌ನ ಬಾಡುವಕ್‌ ಅಯಪ ಏಡ ಜನ್ಮ ಎನ್ನಂಗ್‌? ಇವಕ್‌ ಎನ್ನಂದ್‌ 
ಎಣ್ಣಡ್‌? ಅಯ್ಕೊ! ಕಷ್ಟ, (ಎಂದ್‌ ತಬ್ಬಿಯಂಡ್‌) 
ಕಂದ।| ಮೋವಳೆ ಎನ್ನತ್‌ಲೆಣ್ಣಡ್‌| ಕೂವಕ್‌ ಶುಕ್ರಂಡ ಮೋವಳ ದೂಡ್‌ನ 


ತಪ್ಸ್‌ಕ್‌|| ದೇವಯಾನೆಕ್‌ ಗೌಡಿಯೊ ನೀ| ಚಾವನಕೆ ಮಾಡಂಡುಂದಾಚವ್ವಾ 
ಆಣೆ॥| 


ಮುತ್ತ್‌, ಸತ್ಕಕ್‌ ತಪ್ಪಿತ್‌ ನೀನ್‌ ದೇವಯಾನೆನ ಕೂವಕ್‌ ದೂಡ್‌ನಾಂಗ್‌, ಅವಳೂ, 
ಶುಕ್ರಾಚಾರ್ಯನೂ ದೇಶಬುಟ್ಟ್‌ ಪೋಪಕ್‌ ಪೊರಟಿತ್‌, ಶುಕ್ರ ಪೋಚೇಂಗಿ ದೇವತೆಯ ಎಂಗಳ 

ನಾಶಮಾಡತೆ ಬುಡ, ಅದ್‌ನಗುಂಡ್‌ ಪೋಪಕಯ್ಯಾಂದ್‌ ಅಡ್ಡಬುದ್ದಿತ್‌ ಬೋಡಿಯಂಡದಾಚಿ. 
ಅಕ್ಕ ದೇವಯಾನೆ ಇಟ್ಟ ಶಾಪತ್‌ನ ಎನ್ನಂದ್‌ ಎಣ್ಣಡವ್ವ? ಏಡ ಬಾಚಿ ಬಪ್ಸ್‌ಲೆ. ಅಯ್ಕೊ! ಕಷ್ಟ. 

ಶರ್ಮಿಷ್ಟೆ - ಅಪ್ಪಯ್ಯ, ಅದಂಗೆನ್ನಂಗ್‌ ಬೊತ್ತುವಿಯ? ಎಣ್ಣ್‌. (ಎಂದ್‌ ಕಣ್ಣ್‌ನೀರ್‌ 
ತ್‌ಟುವ) 


ರಾಜ - ಮೋಳೆ, ಆಯಿರ ಗೌಡಿಯಳ ಕೂಟಿಯಂಡ್‌, ಅವಡ ಪಕ್ಕ ಪೋಯಿತ್‌ 
ಚಾವನಕ್ಕೆ ಅವಡ ಸೇವೆ ನೀನ್‌ ಮಾಡಿಯಂಡ್‌ ಇಕ್ಕಂಡೂಂದ್‌ ಎಣ್ಣ್‌ಚಲ್ಲ. ಕೊದಿಲ್‌ ಚಾಕ್‌ನ 
ಒಂದಿಂಜ ನಿನ್ನ ಬುಟ್ಟಿತ್‌, ನಾನೆನ್ನನೆ ಬದ್‌ಕಡ್‌? ಅಯ್ಕೋ! ಪಾಪಿಯಾನ ಏಡ ಕೆಲತ್‌ 
ನೀನ್‌ ಎನ್ನಂಗ್‌ಪುಟ್ಟಿಯ? ಶುಕ್ರನ ಬುಡುವದೂ ಕಷ್ಟ, ನಿನ್ನ ಬುಡುವದೂ ಕಷ್ಟ. ದೇವ ಏಕ 
ಕಾಲತ್‌ ನಾಕ್‌ ದಂಡ್‌ ತೊಂದರೆ ತಂದದ್‌ ಏಡನಶೀಪ್‌, ಆನದಾಡ್‌. ದೇವಡ ಪ್ರೀತಿಕಾಯಿತ್‌ 
ನಾನೇ ಚಾವದ್‌ ನಲ್ಲದ್‌. 


ಶರ್ಮಿಷ್ಟೆ - ಅಪ್ಪ, ರಾಜಾಧಿರಾಜಯಾನ ನೀನ್‌ ಇಚ್ಚಕಾಂಗ್‌ ವ್ಯವಸನ ಪಡ್‌ವಿಯ? 
ಮೊರಡತೆ. 


ಕಂದ॥| ಗೌಡಿಡಾವ್‌ಲೆಂದೆಣ್ಣಿನೊ! ಪೊಡಿಯಾಕುಲ ಶುಕ್ರನೊ ಪೋನಕ ನ್‌ಡದೇಶ। 
ತಡುಮಾಡತೆ ಪೋಷಿಕ್ಕನಾ। ಬುಡ್‌ ಏಡ ತಂದೆಯ ಕರಕರೆ ಮಾಡತೆ ನೀನ್‌!| 


ಅಪ್ಪ, ಈ ರೀತಿ ಶುಕ್ರನ ಬುಟ್ಟಕ ನೀಕೂ ನಿನ್ನ ನಂಬ್‌ನ ಪ್ರಜೆಯಕ್ಕೂ, ನೇಡ 
ದೇಶಕ್ಕೂ, ದೇವತೆಯಳಗುಂಡ್‌ ನಾಶಬಪ್ಪದ್‌ ನೇರ್‌. ಆನಗುಂಡ್‌ ನಿಂಗಡ ಸುಗಕಾಯಿತ್‌ 
ನಾ ಪೋಚೇಂಗಿ ದೇವಮೆಚ್ಚು ಕಂಡಿಯ? ಅವಕ್‌ ನಾನ್‌ ಕೆಟ್ಟದ್‌ ಮಾಡ್‌ನಾನಗುಂಡ್‌, ಈ 
ಕಷ್ಟ ಅನುಭವಿಚಿರಂಡಿಯ ಬಾತ್‌. ಏಡ ಸತ್ಮ ಏಡ ಪಕ್ಕ ಉಂಡೇಂಗಿ, ದೇವ ನಾಕ್‌ ನಲ್ಲದ್‌ 
ತಪ್ಪಾನ ನೇಡ ಕಣ್ಣ್‌ಕ್‌ ಕಾಂಗು. ಆನಗುಂಡ್‌, ವ್ಯಸನ ಮಾಡತೆ ಎನ್ನ ಬುಡ್‌. ಪೋಪಿ. 


ರಾಜ - ಆಹ! ಏಡ ಮೋವಡ ತಕ್ಕ್‌ ಕೇಪಕ, ಈ ಜೀವ ಎನ್ನನೆ ಬೆಚ್ಚವಡಂದ್‌ 
ತೋಂದುವ. ಸೂರ್ಮಂಡ ನೆಳೆ ಕಾಣತಿಂಜವ ಅವಡ ಚಾಕ್‌ರಿ ಎನ್ನನೆ ಮಾಡು? ಇವಡ 
ಧೈರ್ಯೋ ಬಲವಾಯಿತುಂಡ್‌. ಪೋಂದ್‌ ಎಣ್ಣುವಕ್‌ ಏಡಬಾಯಿ ಎನ್ನನೆ ಬಕ್ಕು? ಅಯ್ಕೊ! 
ಕಷ್ಟ (ಮೊರಡುವ) 


ಶರ್ಮಿಷ್ಟೆ - (ಮನತ್‌) ಆಹ! ಅಪ್ಪಂಡ ಕಣ್ಣ್‌ನೀರ್‌ ಕಾಂಬಕ್ಕ ನಾಕೂ ದುಃಖ 
ಬಪ್ಪ. ಈ ಕಾಲತ್‌ ಧೈರ್ಯತಿಂಜಂಡ್‌ ಬೆರಿಯ ಅಪ್ಪಣೆ ಕೇಟಂಡ್‌ ಪೋಪದ್‌ ನಲ್ಲದ್‌. 
(ಎಂದ್‌) 

(ಗತಿಯೆ ಕಾಣ ಮುನ್ನಾ- ಎಂಬಂತೆ) 


ಅಪ್ಪ ನಾನ್‌ ಪೋಪಿನೊ| ಅಪ್ಪಣೆಯೊ ನೀ ತಾರೊ ||ಪ|| ಡೊಪ್ಪಪಣಿ ಕೆಜ್ಜಂಡ್‌| 
ಇಪ್ಪ ಗೌಡಿಯಾಯಿತ್‌ ||ಅ|ಅ।| ಇಂಜನ್‌ಡೋರ್‌ ಮೋವ।| ಮಂಜನಾರಿ 
ಪೊಂಗಡ|| ಪಂಜರ ಕಡಂಗಿತ್‌| ಅಂಜಿಬಾವಕಾಚಲ ||೧|| ತಾಮನೆಯೊಕಾಂಬ್‌ಲೆ| 
ಬಾಮನೇಯೊ ಕ್‌ಟ್ಟ್‌ಲೆ|| ನಾ ಮಾಡ್‌ನ ಕೇಡ್‌ಕ್‌| ಸ್ವಾಮಿಯೆ ಮಿನಿಂಜತ್‌!|೨|| 
ಪೆತ್ತ್‌ ಪೊತ್ತ್‌ ಚಾಕ್‌ನ| ಪೆತ್ತವ್ವನರಿಂಜಕ॥| ಚತ್ತವಿಂದ್‌ಲೆಣ್ಣುಲ| ಮುತ್ತಪ್ಪನೆ 
ಚಾಕಿಯ ||೩|| ಪಕ್ಕನಿಂದ್‌ ಬೋಡುವಿ। ಡಿಕ್ಕನಾನ್‌ ಪೋಯಿತ್‌॥| ಚಿಕ್ಕಿತ್‌ 
ಪೊಲವಿನೊ| ಮುಕ್ಕಣ್ಣೆನ್ನ ಚಾಕುಲ||೪॥| 
ಅಪ್ಪ, ಏಡ ಕೆಟ್ಟ ನಶೀಪ್‌ಕ್‌ ನೀನ್‌ ವ್ಯವಸನ ಪಟ್ಟಿತ್‌ ಪ್ರಯೋಜನ ಎನ್ನ್‌? ದೇವ 
ತಪ್ಪ ಕಷ್ಟ ಅನುಭವಿಚಿರುವಿ. ಕರಕರೆ ಮಾಡತೆ. ಏಡವ್ವಂಗ್‌ ಈ ಸಂಗತಿ ಎಣ್ಣಿತ್‌, ಅವಳ 
ಸಮಾಧಾನ ಪಡತಿಯ.' ಪಾಪಿಯಾನ ನಾನ್‌ ನೇಡ ಕೆಲತ್‌ ಪುಟ್ಟಿತ್‌ ನಿನ್ನ ಕಣ್ಣ್‌ನೀರ್‌ 
ಮಾಡ್‌ಚಿಟ್ಟದಾಚಿ. ನಾ ಪುಟ್ಟುವದ್‌ ನಾನ್‌ ನ್‌ಡ ಕೆಲತ್‌ ಪುಟ್ಟಿತ್‌ ನಿನ್ನ ಕಣ್ಣ್‌ನೀರ್‌ ಕ್ಕೆ 
ಮಾಡ್‌ಚಿಟ್ಟದಾಚಿ. ನಾ ಪುಟ್ಟುವದ್‌ ಒರ್‌ ಆಂಗುಇ್ಲಿ ಪುಟ್ಟಿತುಂಡೇಂಗಿ ನೀಕ್‌ ಸುಖ ಇಂಜತ್‌. 
ಮಾಡುವದೆನ್ನ್‌? (ಎಂದ್‌ ದುಃಖತ್‌ ತಕ್ಕ್‌ಪರೆವಂಜಿ) ಅಪ್ಪ, ನಾಕ್‌ ಅಪ್ಪಣೆ ತಾ. ' ಪೋಷಿ. 
ರಾಜ - (ಬಹು ದುಃಖತ್‌) ಅವ್ವ, ಪಾಪಿಯಾನ ಎನ್ನ ಎನ್ನಂಗ್‌ ಕೇಪಿಯ? 
(ಅಕಟ ಎನಗೀಗಸಂ ಎಂಬಂತೆ) 


ಮುತ್ತ್‌ಮೋಳೆ ನಿನ್ನ ನಾನ್‌| ಎತ್ತ್‌ಪೋವ್‌ ಲೆಣ್ಣಡೊ!|ಪ|| ಗೊತ್ತಿಲೇಯ 
ನೀಕ್‌ಲೆನ್ನ| ಸತ್ತಿಯತ್‌ ಕುಣಸ್ಲಿಯೆ ||ಅ|ಪ।| ಕೇಳಿಪಟ್ಟ ರಾಜನಾನ್‌| ಶೀಲನಲ್ಲ 
ಮೋವಳ।| ಕೂಲಿ ಮಾಡುವಕ್ಕ್‌ ಬುಟ್ಟ| ಬಾಳ್‌ ಯೇಡದೆನ್ನಂಗೊ ||೧॥| ಕಣ್ಣ್‌ 
ಮಿಣ್ಣ್ಲಲಿಪ್ಪವ್ವನೀ। ಎನ್ನಬುಟ್ಟ್‌ ಪೋನಕ।| ನಿನ್ನಡವ್ವ ಕೇಟತೆಂಗಿ| 
ಡೆನ್ನ್‌ತಕ್ಕ್‌ಲೆಣ್ಣಡೊ॥|೨|| ಮೋವದಾರ್‌ ನಾಕ್‌ಲಿಇಸ್ಲಿ| ಚಾವಕಾಲ ನಲ್ಲದೊ॥| 
ಆವದಿಲ್ಲತಾಚಿ ನಾಕ್‌| ದೇವ ನಿನ್ನ ಕಾಪಾಡು||೩|| 


ಆಹ! ಮೋಳೆ, ಒಂದಿಂಜ ನೇಡ ಮೂಡ್‌ ನೋಟಿಯಂಡ್‌ ದೇವಿಯೂ ನಾನೂ 
ಸಂತೋಷತಿಂಜತ್‌. ಇನ್ನತ ನಿನ್ನ ಬುಟ್ಟಿತ್‌, ಏದ್‌ ಭಾಗ್ಯಕಾಯಿತ್‌ ಬದ್‌ಕುವ ಎಣ್ಣ್‌? 
ನಡ ಅವ್ವ ಅರಿಂಜಕ್ಕ, ಅವ ಜೀವ ಬೆಚ್ಚವದುಂಡೋ ಆಹ! ಕಷ್ಟ. (ಗೇನ ಮಾಡಿತ್‌) 
ಮೋಳೆ, ವ್ಯವಸಪಟ್ಟಿತ್‌ ಪ್ರಯೋಜನ ಇಲ್ಲೆ. ನೀನ್‌ ಪೊವ್‌, ನೀಕ್‌ ಪೋಪಲ್ಲಿ, ಬಪ್ಪಲ್ಲಿ, 
ಇಪ್ಪಲ್ಲಿ, ಬಟ್ಟೆಲೂ ಟೈಲೂ ನೇಡ ಜೀವಕ್ಕೂ ಎಕ್ಕಲೂ ದೇವ ಸುಗತರಡ್‌ ಪೊ. 

ಶರ್ಮಿಷ್ಟೆ - ಅಪ್ಪಣೆ (ಎಂದ್‌ ಪೊರಟಿತ್‌ ಸಭೆನ ನೋಟಿಯಂಡ್‌) ಆಹ! ಸತ್ಯಕ್ಕ್‌ 
ಆಯಿರಕಾಲ, ಅಸತ್ಯಕ್ಕ್‌ ಅಂಜಿಕಾಲಂದೆಣ್ಣು: ವದ್‌ ಪ್ರತ್ಯಕ್ಷ ಕಂಡದಾಚಿ. ಏಡ ಬಲ್ಕರಿಕೆ, ಗರ್ವ, 
ಚೆಡಿ, ನಾಕ್‌ ಈ ಗತಿ ಮಾಡ್‌ಚಿ. ಮನುಷ್ಕಂಡ ಬಾಳ್‌ ಎಚ್ಚಕ್‌ ದಿನ? ಇದನ ಅರಿಂಜವತೆ 
ಮನುಷ್ಯ ಅಧಿಕಾರ ಉಂಡ್‌೦ದೂ ಅನ್ಕಾಯ, ವಂಚನೆ, ಪಕ್ಷಪಾತ, ಎನ್ನಂಗ್‌ ಮಾಡುವದ್‌. 
ಬಲ್ಕರಿಕೆ ಸತ್ಕಕ್‌ ಸ್ಥಿರವಾಯಿತಿಕ್ಕುವೇ ಹೊರ್ತು, ಅಸತ್ಮಕ್‌ ತಾನೂ ತನ್ನಡ ವಂಶ ಕೂಡ 
ನಾಶ ಆಪದಲ್ಲತೆ ಪರತ್‌ ಅಧೋ ನರಕ ಕೂಡ ತಪ್ಪ್‌ನದಲ್ಲ. ಆನಗುಂಡ್‌, ಎಚ್ಚಕ್‌ 
ಭಾಗ್ಯವಂತನಾಡ್‌ ಸತ್ಯತ್‌ ಇರಂಡು. ಅಸತ್ಯವಂತಂಗಕ್‌, ಏಡಗತಿ ಬಪ್ಪದ್‌ ನೇರ್‌? 


ನಲ್ಲದ್‌, ಎಲ್ಲಾಂಗೂ ನಾಕ್‌ ದೇವ ನೇಮಿಚಟ್ಟ, ಚಾಕ್‌ರಿ ಮಾಡಿಯಂಡ್‌ 
ದೇವಯಾನೆರ ಗೌಡಿಯಾಯಿತ್‌ ಇಖ್ಪಿ.. (ಎಂದ್‌ ಪೊರಟ್‌ ಪೋಪ) 


ರಾಜ - ಆಹ! ಮೋವಳೂ ಪೋಚಿ 


ಕಂದ|| ಡೊಂದುಳ ಮೋವಳ ಬುಟ್ಟಿತ್‌। ಡಿಂದೇದ್‌ ಪಟ್ಟತಳಕಡ್‌ ನಾನ್‌|| ಕಂದ್‌ 
ಡೆಲ್ಲಿಯಂದೆಣ್ಣಿತ್‌। ಬಂದ್‌ ರಾಣಿಯೊ ಕೇಟಕ ಡೆನ್ನಣ್ಣಡ್‌ ಶಿವನ್‌|| 


ಅಯ್ಯೊ! ಏಡ ರಾಣಿ ಬಂದಿತ್‌ ಮೋವಳಿಲ್ಲಿಯಾಂದ್‌ ಕೇಟಕ್ಕ, ಎನ್ನೆಣ್ಣಡ್‌? 
ಒರ್‌ಗಳಿಗೆ ಮೋವಳ ಕಾಣತುಂಡೇಂಗಿ, ಜೀವ ಪೋನನಕೆ ಕಳಿಪಳ ರಾಣಿಕ್‌ ಎನ್ನ್‌ ಸಮಾಧಾನ 
ಎಣ್ಣಡ್‌? ಗೊತ್ತಾಪ್‌ಲೆ ಅಕ್ಕುಲ. ಕಷ್ಟ (ವ್ಯಸನತಿಪ್ಸ) 

ರಾಣಿ - (ಸೀದ ಬಂದಿತ್‌) ರಾಜ ನೀಕ್‌ ಜಯ ಆಡ್‌. ಇದೆನ್ನ್‌ ಪೆರ್ತ್‌ವೃಸನತುಳ್ಳನ್ನನೆ 
ಕಾಂಬ? ಎನ್ನಾಚಿ? ಶತ್ರು ರಾಜಂಗಡ ಪಡೆಯೆನ್ನೇಂಗಿ ಬಾತ? ಒರ್‌ವೇಳ್ಕ ಬಾತೆಂಗಿಯೂ 
ಕೂಡ, ರಾಜಾಧಿರಾಜನಾನ ನೀಕ್‌ ಪೋಡಿಯೆನ್ನ್‌? ಏಡ ಮೋವಳೆನ್ನಂಗ್‌ ಕಾಕಿಚಿಟ್ಟದ್‌? 
ಅವಳೆಲ್ಲಿಯ? ಕಾಣತೆ ಬೇಜಾರ ಆಪ: ಅವ್ವ, ಮೋಳೆ ಕುಇಸ್ನಿ, ಬಾ. (ಎಂದ್‌ ಸುತ್ತು 
ನೋಟುವ) 

ರಾಜ - (ಮನತ್‌) ಆಹ! ಇಕ್ಕಲೆ ಇವ ಇಚ್ಚಕ್‌ ವ್ಯಸನ ಪಡುವ. ಸತ್ಕ ಅರಿಂಜಕ್ಕ 
ಇವಡ ಜೀವ ನಿಕ್ಕುವೊ? ಇವಳೊ ಚತ್ತತೇಂಗಿ ಏಡ ಜೀವನಾನ್‌ ಬೆಚ್ಚವದುಂಡೊ? ಕಷ್ಟ 
ಎನ್ನೆಲ್ಲ ತೊಂದರೆ ನಾಕ್‌ ಬಪ್ಪಕುಂಡೊ? ಗೊತ್ತಾಪ್‌ಲೆ. ಎನ್ನೇಂಗಿ ಆಡ್‌ ನಡಂದ ಸಂಗತಿ 
ಇವಕ್‌ ಎಣ್ಣುವಿ. 


ಕಂದ॥| ದೇವಿಯೆ ಯೆನ್ನತ್‌ಲೆಣ್ಣಡ್‌। ಮೋವ ಶರ್ಮಿಷ್ಟೆಕ್‌ ಬಂದೊರ್‌ ಕೇಡ್‌ನ ಕೇಳ್‌] 
ಚಾವನಕೆ ಗೌಡಿಯೊಡಾಯಿತ್‌। ದೇವಯಾನೆರ ಸೇವೆ ಮಾಡುವ ಶಾಪಡಾಚಿ। 

ದೇವಿ, ಎಂಗಡ ಮೋವ ಸತ್ಕ್ಮಕ್‌ ತಪ್ಪಿತ್‌ ದೇವಯಾನೆನ ದೂಡಿತ್‌ 
ಕಣತೆರೆಕ್‌ ಇಟ್ಟತಪ್ಸ್‌ಕ್‌, ಅವಳೂ ಅವಡ ಅಪ್ಪ ಶುಕ್ರಾಚಾರ್ಕನೂ ದೇಶಬುಟ್ಟ್‌ 
ಪೋಪಾಂದ್‌ ಎಣ್ಣ್‌ಚಿ. ಪುಕ್ರಚಾರ್ಧ ಪೋನಕ ಮೃತ ಸಂಜೀವಿನಿ ವಿದ್ಧದೇವತೆಯಡ 
ವಶ್‌ ಆಯಿತ್‌ ಎಂಗಳ ನಾಶವತಾಡತೆ ಬುಡ. ಇದಂಗಾಯಿತ್‌ ಯಶಿನ 
ಜೋಡ್ಯಂಡ್‌ ಕೇಪಕ್ಕ ಅವಂಡ ಮೋವ ದೇವಯಾನೆ? ಆಯಿರ ಗೌಡಿಯಳ 
ಕೂಟಿಯಂಡ್‌ ಶರ್ಮಿಷ್ಟೆ ಚಾವನಕ್ಕೆ ಗೌಡಿ ಆಯಿತ್‌ ಇಕ್ಕಂಡೂಂದ್‌ ಆಣೆ ಇಟ್ಟ 
ಪ್ರಕಾರ ಮೋವ ಪೋಚಿ. ಇದಂಗಾಯಿತ್‌ ವೃಸನಪಡತೆ. ಅವ ಮಾಡ್‌ನ ಕರ್ಮಕ್‌ 
ಅವಳೇ ಪೋಚಿ. ಮಾಡುವದೆನ್ನ್‌? 


ರಾಣಿ -ಹಾ ಮೋಳೆ. (ಎಂದ್‌ ಮೂರ್ಛೆಯಾಪ, ಚೆನ್ನ, ನೇರತ್‌ರ ಮೇಲೆ ಎದ್ದಿ; ತ್‌) 


ಕಂದ॥| ಪತ್ತಂಜಿಕಾಲ ಚಾಕಿತ್‌| ಪೆತ್ತವ್ವನ ಬುಟ್ಟ್‌ ಮರಂದ್‌ ಪೋಯಲಮೋಳಿ|| ಚತ್ತಲ್ಲತೆ 
ದುಃಖನಾ ಮರೆಯ ಮುತ್ತ್‌ ನಿನ್ನೆಕ್ಕ ಕಾಂಗಡ್‌ ಪಾಪಿಯೊನಾನ್‌"" 


ಆಹ! ಎನ್ನಂತ ಪಾಪಿ ಭೂಮಿಲ್‌ ಆರುಂಡ್‌? ಒಂದಿಂಜ ಕುಣಣ್ಲಿ ಕೂಡ ನಾಕ್‌ 
ಎತ್ತತೆ ಪೋಚಲ್ಲ! ಅವ್ವಂಡ ಮಂಡೆಕ್‌ ಕಲ್ಲ್‌ಟ್ಟ್‌ ಪೋಯಲ್ಲ! ಮುತ್ತ್‌, ನಿನ್ನೆಕ್ಕ ಕಾಂಗಡ್‌? 
ಅಯ್ಕೊ! ಒಮ್ಮ ನೇಡ ಮೂಡ್‌ ಕಾಟಿತ್‌ ಪೋ ಮೋಳೆ. ನೇಡ ಅವ್ವ ಏದ್‌ ಭಾಗ್ಕಕಾಯಿತ್‌ 
ಬದ್‌ಕಡವ್ವ! ಅವ್ವನ ಬುಟ್ಟ್‌ ಉಂಬಾಂಜಿಲೆಲ್ಲ! ಒರ್‌ಘಳಿಗೆ ಅವ್ವನ ಬುಟ್ಟ್‌ 
ಕಳಿಪಾಂಜಿಲೆಲ್ಲಾ! ಇನ್ನತವ ನಾಕ್‌ ಅರಿಯತೆ ಪೋಯಲ್ಲ ನೀನೊಬ್ಬಳಿಂಜದ್‌ ನಾಕ್‌ ಪತ್ತ್‌ಮಕ್ಕ 
ಇಂಜನಕೆ ಆಪಂಜತಲ್ಲ! ನೇಡ ಅಪ್ಪ. ದೇವ ಎನ್ನ ಮಕ್ಕಳಿಲ್ಲತ ಗೊಡ್ಡೀಂದ್‌ ಮಾಡ್ಸ್‌ಚಲ್ಲವ್ವಾ 
ನಿನ್ನ ಕಾಣತೆ ಏಡ ಜೀವ ಎನ್ನಂಗ್‌ ಬೆಚ್ಚವಡ್‌? ಅಯ್ಕೊ! (ಮೂರ್ಛೆಯಾಪ) 


ರಾಜ - ಆಹ! ಮೋವ ಪೋನೋರ್‌ ವ್ಯಸನ. ರಾಣಿರ ಗೋಳೊಂದೂಕಾಂಬ. ಇನ್ನತ 
ಕಷ್ಟ ನೋಟುವ ನಾನ್‌ ಭೂಮಿಲ್‌ ಎನ್ನಂಗ್‌ ಬದ್‌ಕಡ್‌? ಎಲ್ಲಿಯಾಚೇಂಗಿ ಪೋಯಿತ್‌ 
.ಬುದ್ದಿತ್‌ ಚಾವದ್‌ ನಲ್ಲದ್‌. (ಎಂದ್‌ ಗೇನ ಮಾಡುವ) ಚಿ! ರಾಜಾಧಿರಾಜನಾಯಿತಿಂಜಿತ್‌ 
ದುರ್ಮರಣತ್‌ ಚಾವದ್‌ ನರಕವೆ ಸರಿ. ಆನಗುಂಡ್‌, ಕರಕರೆಲುಳ್ಳ ದೇವಿನ ಸಮಾಧಾನ 
ಪಡತುವದೇ ನಲ್ಲದ್‌- 


ದೇವ. ಏಳ್‌, ನೋಟ್‌, ದೈವಸಂಕಲ್ಪ ಮೀರುವಕ್‌ ದಾರ್‌ನಗುಂಡೂಕಯ್ಯ. ಎಂಗಡ 
ಮೋವಡ ನಶೀಪ್‌ ಕೆಟ್ಟಿದಾನಾನಗುಂಡ್‌, ಈ ವೃಥೆಯೆಂಗ ಪಡಂಡಿಯ ಬಾತ್‌. ಕಷ್ಟತಂದ 
ದೇವ ಸುಖತರತೆ ಇರ. ಏಳ್‌. | 


ಯಯಾತಿ ರಾಜಂಡ ನಾಟಕ ಕ 39 


ರಾಣಿ - (ಮಾನಿನಿಕಂಡೆ ಹೀನಸ್ವ - ಎಂಬಂತೆ) 

ಕೇಳಡ ರಾಜ ಬಾವದೆನ್ನನೆ ||ಪ|| ಬಾಳ್‌ಯೇಡ ಪಾಳ್‌ ಮಾಡಿಯ ॥|ಲ|ಪ|| ಏಡಾಲೊ 

ಮೋವಕ್‌। ಕೇಡೇದ್‌ ಬಂದದೊ॥| ಬೋಡೂವ ಪೊಂಗಕ್‌| ಮಾಡಿಯ 

ಗೌಡಿಯಿಂದ್‌[|೧|| ಪಾಕುಡಿಬತ್ತ್‌ನ| ಚಾಕ್‌ೇನ ಕುಇಇ್ಲಿವ|| ನೂಕಿತಯಚಿಯ| 

ಕಾಕಿತ್‌ ನಾಕ್‌ತಾರೊ (||೨|| ಕುಣಕ್ಲಿನ ಕಾಣತೆ| ಡಿಇಕ್ಸೀನಬಾವುಲೆ|| 

ನೆಇಸ್ಲಿ ವಮೊಡತಂಡ್‌| ಮಿಣ್ಣಲ್‌ ಚಾವಿನ್‌ಡ ||೩|| 

ಹಾ! ದೇವನೆ, ನೀಕ್‌ ಮೋವಳ ಬುಡ್‌೦ಜತೇಂಗಿ, ನಾಕ್‌ ಬುಡ್‌೦ಜಿಲೆ. ಅವಡ 
ಮೂಡ್‌ ನೋಟಿಯಂಡ್‌ ಇಂಜಿತುಂಡೇಂಗಿ ನಾಕ್‌ ಎಲ್ಲಾ ಭಾಗ್ಯ ಇಂಜತ್‌. ಏಡ ಬಾಳ್‌ 
ನಿನ್ನಗುಂಡ್‌ ಪಾಳಾಚಿ. ಏಡ ಮೋವಳ ಕಾಕಿತರತೆ ಪೋಚೇಂಗಿ, ನೇಡಮಿಇ್ಲುಲ್‌ ಚಾವದ್‌ 
ನೇರ್‌. ಅಯ್ಕೊ! ಮೋಳೆ, (ಎಂದ್‌ ಮೂರ್ಛೆಯಾಪ) 

ರಾಜ - ಆಹ! ಚಾಯಿ, ಶಕ್ತಿ ಸಂಪತ್ತ್‌ ಬಲವಾಯಿತಿಪ್ಪಕ್ಕ, ಪೊಣ್ಣ್‌, ಮಕ್ಕ, ಸಾಲ್‌ 
ಸಂತಾನಕ್ಕ್‌ ಆಶೆ ಏರಾಂದೂ, ಚಾಯಿ, ಶಕ್ತಿ ಪೋಪದು ಪೊಣ್ಣ್‌ಕ್‌ ಒಡೆಯನ ಆಗಾಂದೂ, 
ಸಂಪತ್‌ ಪೋಪದು ಸಾಲ್‌ ಸಂತಾನಕ್ಕೆ ಆಗಾಂದೂ ಎಣ್ಣುವ ಸತ್ಕವಂತಂಗಡ ತಕ್ಕ್‌ ಪ್ರತ್ಮಕ್ಷಕ್‌ 
ಬಾತ್‌. ನಾಕ್‌ ಪುಟ್ಟ್‌ನ ಮೋವಡ ಮೇಲೆ ನಾಕ್‌ ಆಶೆ ಇಲ್ಲೇಂದ್‌ ಏಡ ರಾಣಿ ಎಣ್ಣ್‌ ಚಲ್ಲ, 
ಎನ್ನೆಣ್ಣಡ್‌? ಒಡೆಯಂಡ ಅವಸಾನ ಕೆತ್ತನೆ ಇರ್‌ಕ್‌ ಪೊಣ್ಣಾಯಿತೂ, ಪೋಲ್‌ಕ್‌ 
ಅವ್ವನಾಯಿತೂ ಇಪ್ಪಂತ ಭಾಗ್ಯವಂತೆಯಳೆ ಪೊಣ್ಣ್‌. ಅನ್ನತವು ಭಾಗೃವಂತಂಗಕ್‌ ಕ್‌ಟ್ಟುವೇ 
ಹೊರ್ತು ನಿರ್ಭಾಂಗ್ಕಂಗಕ್‌ ಒನ್ನಾಂದು ಕ್‌ಟ್ಟ್‌. ಮಾಡುವದೆನ್ನ್‌? ಮೋವ ಪೋನದಲ್ಲತೆ, 
ರಾಣಿ ಚಾವಕ್ಕ್‌ ಪೊರಟಿಯತ್ತ್‌. ಈ ಕಾಲತ್‌ ದೇವಡ ದಯ ವಿನಹ ಬೋರೆಯತ್ನ ಇಲ್ಲೆ. 
(ಎಂದ್‌). 

(ಆಹ ಶೋಕ ಬೇಡವೆ - ಎಂಬಂತೆ) 


ಆಹ ಶಂಭುಶಂಕರ ದೇವ||ಪ|| ಆಹ ನೀಕ್‌ ದಯಬಂದದಿಲ್ಲೆ ||ಅ|ಪ|| ಇಹ 
ಜನ್ಮತ್‌ಲ್‌ ಬುದ್ದಿತ್‌। ಬಹು ದುಖ ನಾ ಪಡುವಾನ| ಆಹ ನೀನ್‌ತೀೇಕ 
ತಾರ್‌ಬೋರೆ ||೧|| ದೊರೆಯಾಯಿ ಪುಟ್ಟಿಚೇಂಗಿನೊ| ಮರಣಾಕು ತಪ್ಪುವದಿಲ್ಲೆ!| 
ನರಜನ್ಮ ತಾಶೆಡೆನ್ನಂಗ್‌ಲೊ||೨|| ಒರ್‌ ಪೊಂಗೇಣ್ನಿನ ತಂದದೊ| ಗುರುಮೋವ 
ಸೇವೆಕಾಚಿಲ|| ಕರಕರೆ ರಾಣಿ ಮಾಡಿ ಚಾವ ||೩|| ಪರಗತಿ ನಾಕ್‌ ತಪ್ಪದ್‌| ಹರನಾಪ 
ನೀಕ್‌ ಕೂಡಿತ್‌|| ದೊರೆ ಏಡ ಗೋಳ್‌ ತ್‌ಪತಂದೆ||೪॥| 

ಆಹ! ದೇವರೆ, ಈ ಕಷ್ಟಕಾಲತ್‌ ನೀಡ ಭಕ್ತನಾನ ಎನ್ನ ಕಾಪಾಡ್‌೦ದ್‌ ಬೋಡುವಿ. 
(ಚೆನ್ನನೇರ ಗೇನ ಮಾಡಿತ್‌) ಅಯ್ಕೊ! ನಿರ್ಭಾಗ್ಯ. ಏಡ ಮೇಲೆ ದೇವಕ್ಕೂ ಕೂಡ ನಿರ್ಧಯಿ 
ಆಚಿ. ಮಾಡುವದೆನ್ನ್‌? ಕಷ್ಟಕಾಲತ್‌ ಧೈರ್ಯವೇ ಮುಖ್ಯ. ಆನಗುಂಡ್‌, ಚಾವಕ್‌ ಪೊರಟ 
ರಾಣಿಕ್‌ ಆಪಚ್ಚಕ್‌ ಸಮಾಧಾನ ಎಣ್ಣಿತ್‌ ಸೆರಿ ಪಡತುವಿ. (ಎಂದ್‌ ರಾಣಿರ ಮೇಲೆ ಕೈ 
ಬೆಚ್ಚಂಡ್‌). 
ಕಂದ|| ಅರಿವುಳ್ಳ ರಾಣಿಯ ಕೇಳ್‌| ನರಜನ್ಮವೆ ಡೆಕ್ಕಲು ದುಖ್ಬಾಂದರಿಂಜಲೊ ನೀ| ಪರ 

ಸೇವೆಯೊಡದ್‌ಲುಗೋಳ್‌। ದೊರೆಯಾಪಡದಂಗಿಂಜು ಕಡಲೆಣ್ಣುವ ಸತ್ಕ್ಯ|| 

(ಬಾರೊ ಚಿನ್ನ ಸದ್ಗುಣ - ಎಂಬಂತೆ) 

ಬಾ ರಾಣೀಯೆ| ಮೊರಡತೆ ನೀನ್‌ ||ಪ|| ನೇರಾಯಿತೆಣ್ಣುವಿ। ದೂರತೆಯೆನ್ನ ||ಅ|ಪ॥| 

ಪಟ್ಟತಿ ಪೊಂಗಳೊ| ಇಟ್ಟೊರ್‌ ಶಾಪಕ್‌|| ಪುಟ್ಟ್‌ನ ಮೋವಳ;| ಬುಟ್ಟಿತ್‌ ಬಂದೆ ||| 

ಮಾಡ್‌ಚಿದೇವ| ಕೇಡ್‌ಲೊಡಿಂದ್‌॥| ಮಾಡ್‌ನ ಪಾಪಲೊ| ಬೂಡತೆ ಕಯ್ಯ!|೨|| 

ಮೋವಳ ಕಾಣತೆ| ಬಾವಳ ನಾಕೂ।| ನಾವ್‌ ಬಲ್‌ಚಂಡ್‌| ಚಾವಕ್‌ಲಾಪ||೩|| 

ನೆತ್ತಿಲೆಳ್‌ತ್ತ್‌ನ| ಕತ್ತ್‌ನಪೋಗ|| ಚತ್ತಎಲೆಣ್ಣತೆ| ಸತ್ತಿಯತಿಕ್ಕ|[೪1| 

ದೇವಿ, ಎಚ್ಚಕ್‌ ವೃಸನ ಪಟ್ಟಕ್ಕಲೂ ಪ್ರಯೋಜನ ಇಲ್ಲೆ. ದುಃಖ ತಂದ ದೇವ ಸುಗ 
ತರತೆ ಇರ. ಆನಗುಂಡ್‌ ಸತ್ಕತ್‌ ಇಕ್ಕ ಏಳ್‌ (ಎಂದ ಕೈಪುಡಿಚಿತೆಪ್ಪುವ) 

ರಾಣಿ - (ಪುನಹ ಮೊರಟಂಡ್‌) 


ಕಂದ || ತಾವರೆಪೂವ್‌ಕ್‌ ಡೊತ್ತೊರ್‌| ಮೋವಳ ನಲ್ಲೊರ್‌ ಮೈಮಂಗ್‌ ಕೊಡ್‌ಪಳ 
ಮನಸ್‌॥| ದೇವ ಅದಂಗು ಮಿನಿಂಜತ್‌| ಜೀವನಾನೆನ್ನಂಗ್‌ ಬೆಚ್ಚಿ ಬದಕುವ ಚಾವಿ|| 


ಅವ್ವಂಗಕ್ಕ್‌ ಎಕ್ಕಲೂ ಮೋಳಿಯ, ಮೋಳಿಯಡ ಮಕ್ಕ, ಮರ್‌ಮಕ್ಕ, ಇಯಂಡ ಮೇಲೆ 
ದುಂಬ ಆಶೆ. ಆ ರೀತಿ ಏಡ ಏದ್‌ ಮೋವ, ಏದ್‌ ಮೈಮ ಬಪ್ಪಾನ ಕಾಪದೊ. ಅಯ್ಕೊ! ಏಡ 
ಮೋವಳ ಮಂಗ್‌ಲ ಕಯಿಚಿತ್‌, ಮೋವಳು ಮೈಮನು ಆನೆ ಅಂಬಾರಿಲ್‌ ಅಳತಂಡ್‌ 'ಏಡ 
ಪಕ್ಕ ಬಪ್ಪನೊ ಪೋಪಾನೊ ನೋಟುವ ಯೋಗ ಇಲ್ಲತಾಚಲ್ಲ! ಪಾಪಿ ಪೋನಲ್ಲಿ 
ಪಾತಾಳಂದೆಣ್ಣುವದ್‌ ಸತ್ಯ ಎನ್ನ್‌ "ಮಾಡುವ ಕಯ್ಮು? ದಾರ್‌ನ ದೂರಿತ್‌ ಪಲಯೆನ್ನ್‌? 
ರಾಜ, "ದೇವರೇ ಎಂಗಳೊ ಎಂಗಡ ಮೋವಳೊ ಕಾಪಾಡಡ್‌. ಏಳ್‌, (ಎಂದ್‌ 
ಇಬ್ಬರೂ ಪೋಪ). 

೪ನೇ ಸೀನ್‌ 
ಪರ್ಣ ಶಾಲೆ 
(ದೇವಯಾನೆ ಅಳತಿತಿಪ್ಪ) 
ಶರ್ಮಿಷ್ಟೆ - ಅಕ್ಕ, ಅಕ್ಕ, ಸುಗತುಳ್ಳಿಯ? 
`ದೇವಯಾನೆ - (ಚೆಡಿಲ್‌ ಮೂಡ್‌ ತಿರಿಕಿಯಂಡ್‌ ತಕ್ಕ್‌ಪರೆವ್‌ಲೆ) 
ಶರ್ಮಿಷ್ಟೆ - (ಮನತ್‌) ಚೀ! ಏಡ ಜನ್ಮ ಎನ್ನಂಗ್‌? ಅಂದ್‌ ಇವಳ ಕೂವಕ್‌ 
ಮೂಕಿತ್‌ಟ್ವಿತ್‌ ಇಂದಿಕ್ಕ ಅವಡ ಪಕ್ಕ ಮೂಡ್‌ ಕಾಟುವಾಂಗಿಂಜಿ ಚಾವದ್‌ ನಲ್ಲದಾಯಿತಿಂಜತ್‌. 
ಮಾಡುವದೆನ್ನ್‌? ನಶೀಪ್‌. ಅಕ್ಕನೆಕ್ಕ ಅವಡ ಸಿರಿಯೊ? ನೋಟುವ ಕಯ್ಕುಲೆ. ಆನದಾಡ್‌ 
ತಕ್ಕ್‌ ಪರೆಯಿಚಿರುವಿ. 
(ಎಂತೀಗ ಮಾಳ್ವೆನೀಗ - ಎಂಬಂತೆ) 


ಡೆನ್ನ್‌ ದೇವಿ ಗುರುಮೋವಳೆ| ಡೆನ್ನತಾಂಡುಲಾ ||ಪ|| ಎಣ್ಣ್‌ಲಿಕ್ಕ ಏಡ ಕೂಡೆ| 
ನಿನ್ನ ಡಾಶೆನಾ ||ಅ|ಪ।|| ನ್‌ೇಡಪ್ಪಣೆ ಆನಪೋಲೆ| ನೀಡ ಚಾಕ್‌ರಿ|| 
ಮಾಡಿಯುಂಡ್‌ ಇಪ್ಪ್ಬಿನಾನ್‌। ಪೋಡಿ ಬೋಂಡುಲ ||೧|| 
ಮರ್ಮತಾ್‌ಪಕಾಯಿತ್‌ ನೀ| ಕರ್ಮ ಮಾಡಿಯ|| ಶರ್ಮಿಷ್ಟೆ ನಾ ಕೆಟ್ಟ್‌ಪೋಗ। 
ಧರ್ಮನಾಕುಂಡ್‌ ||೨|| ನ್‌ಡೋರಡಿ ಪೊಂಗ ನಾನ್‌| ಕೇಜ್‌ ಮಾಡತೆ|| 
ಮೂಡೆಡ್‌ತ್ತತಕ್ಕ್‌ಪರೆ| ಬೋಡುವಿ ನಿನ್ನಾ ||೩|| 
ಅಕ್ಕಾ, ಚೆಡಿನಗುಂಡ್‌ ಅಂದ್‌ ಕೆಟ್ಟ ಕೆಲಸ ಆಯಿತಿಕ್ಕು. ಅದಂಗಾಯಿತ್‌ ನಾಕ್‌ 
ಇಚ್ಚಕ್‌ ಬಲ್ಕ ಶಿಕ್ಷೆ ಮಾಡಂಡಿಂಜಿಲೆ. ಮಾಡಿಟ್ಟಿಯ? ಎನ್ನ್‌ ಮಾಡಡ್‌? ನಡ ಆಶೆ ಶ್‌ೇತ. 
ಏಡ ಸತ್ಮ ಎನ್ನ ಕಾಪಾಡು. 
ದೇವಯಾನೆ - (ಚೆಡಿಲ್‌ ಎದ್ದ್‌ ನಿಂದಂಡ್‌) 
(ಲಾಲಿಸೆ ಚೋದ್ಕವನು - ಎಂಬಂತೆ) 
ಕೇಟೆನೊ ನ್‌ಡತಕ್ಕ್‌ ||ಪ|| ಏ ಮೂಡಿ| ಗೌಡಿ] ಲೌಡಿ ||ಅ|ಪ|| 
ಉತ್ತ್‌ಾನಪಟ್ಟ್‌ನ। ಸುತ್ತಿತ್ತ್‌ಯೆನ್ನ ನೀ || ಬೆತ್ತಲೆ ಮಾಡ್‌ನ। ಕತ್ತೆಯೆ ನಿನ್ನಡ 
loll ಕೂಡೆಯೊಡಿಂಜೆನ್ನ | ಕಾಡ್‌ಲ್‌ ಕೂವಕ್ಕಾ|| ದೂಡ್‌ನ ಪಾಪಿಯೆ| ಮೂಡ್‌ 
ನೀ ಕಾಟತೆ||೨|| ಮಾನ ಕೊದಿಕತ್ತೆ| ನೀನಿಂದ್‌ ಬಂದಿಯ।| ಛಿ ನ್‌ಃಡ ಬಾಳ್‌ನಾ| 

ಕಾಣತೆ ಪೋಡ್‌ಲೊ!||೩|| ದೊರೆ ಮೋವಳೆಣ್ಣೂವ ಗರುವಕಳಿಚಾಂಗ್‌| 
ಗುರುಮೋವ ನಾಕ್‌ ನಿ| ಇರ್‌ ಗೌಡಿ ಚಾವನೆ |೪| 


ಎನ್ನ ಕೊಲ್ಲುವ ಕಳಿಚಿಯಲ್ಲ? ಮುಕ್ಕ, ಎನ್ನಾಚಿ? ಮೊಲಕೆಟ್ಟ್‌ ಕಟ್ಟ್‌ನ 
ಪೊಣ್ಣಾಯಿತುಂಡೇಂಗಿ ನೇಡ ಈ ಮೂಡ್‌ ಎಡ್‌ತಂಡ್‌ ಏಡಪಕ್ಕ ಬಪಕ್ಕಿಂಜಿಯ? ಇರಡ್‌. 
ಕಳ್ಳಿ ಮುಕ್ಕ, ನೇಡ ಚೊಕ್ಕ್‌ ಅಡಕುವ ಕಯ್ಮುವ ಇಲ್ಲಿಯ ನೋಟ್‌? ಚಾವನೆಕೆ 
ಗೌಡಿಯಾಯಿತ್‌ ಎಣ್ಣ್‌ನ ಪಣಿ`ಕೆಜ್ಜಂಡ್‌ ಬುದ್ದಿತಿರ್‌. 

ಶರ್ಮಿಷ್ಟೆ - ಎನ್ನ್‌? ಎನ್ನ ಗೌಡಿಕ್‌ ಕ್‌ಟ್ಟ್‌ಚೀಂದ್‌ ಬಲ್ಕರಿಕೆ ತಕ್ಕ್‌ ಎಣ್ಣತೆ. ನೇಡ 
ಒಡಬಾಳ್‌ ನಾನ್‌ ಅರಿಯತದಲ್ಲ. ಕಳ್ಳೀಂದ್‌ ಎಣ್ಣ್‌ ಚೇಂಗಿ ಏಡ ಬಾಯಿಂಜಿ ಬೋಂಡ್ಕದ್‌ 
ಕ್‌ಟ್ಟು. ನೋಟಿಯ. 


ದೇವಯಾನೆ - (ಕ್ರೋಣಿಯದಿಪನೆ ಕೇಳು - ಎಂಬಂತೆ) 

ಪೊಟ್ಟ್‌ಲೆಣ್ಣತೆ ಗೌಡಿ ನೀಕ್‌ಲೊ।| ಕ್‌ಟ್ಟು ದವಡೆಕ್‌ ನೋಟಯ/।|ಪ|| ಪಟ್ಟ್‌ 
ಪೊಡೆಯಲೊ।| ಕಟ್ಟ ನಿನ್ನಡ। ಕೆಟ್ಟ ಮೂಡ್‌ನ ಕಾಟತೆ. ||ಅ|ಪ|| ಕಳ್ಳಿ, ಮುಚ್ಚ್‌ಬಾಯಿ. 
(ಎಂದ್‌ ಪಕ್ಕ ಪೋಪ) 

ಶರ್ಮಿಷ್ಟೆ - ಪಕ್ಕ ಪೊಯ್ಮುವ ಕೋಡಿಬಾರತೆ| ಡೆಕ್ಕಲು ನೀಕ್‌ ಬೊತ್ತಲ। ಡಿಕ್ಕ 
ಪೊಯ್ಕೊಮ್ಮ ನೋಟುವಿ ಚೀ। ಮುಕ್ಕ ಬೈಯ್ಯತೆ ಡೆನ್ನನೀ ||೧[| ಎನ್ನ್‌. ಬೊತ್ತೂಂದಾ? ಬಾ 
ಒಮ್ಮ ಪೊಯ್ಕಿ. 

ದೇವಯಾನೆ - ಡೇತರತ್‌_ಲು ನೀಕ್‌ ನಾ ಬೊತ್ತ| ಸೋತ್‌ ಬಂದದೆ ನೀ ನಿಕೃ| 
ಏತ್‌ಕ್‌ ಮಾತ್‌ಲೆಣ್ಣಿಪೋಚಿನೊ| ಚಾತಕೆಯ್ಯುವಿ ನೇಡದ್‌ Isl 

ಶರ್ಮಿಷ್ಟೆ - ಬೋಯೂಡಿ ಮನೆ ಮನ ಕಾಡಿ ಬದ್‌ಕ್‌ಲೆ| ಕೇಡ್‌ಲೊಬ್ಬಕು ಮಾಡ್‌ಲೆ।| 
ನೋಡ್‌ ಕಾಲಪತ್ತ್‌ಡಾಚಿನೊ| ಮಾಡುವಿಬಟ್ಟೆ| ಮಾಡುವಿಬಟ್ಟೆ ನೀಕ್‌ ನಾ 1|೩|| 

ದೇವಯಾನೆ - ಮಾಡುವದೆನ್ನ್‌ ಪಾಪಿ ನಾಕ್‌ ನಿ| ಮಾಡ್‌ ಗೌಡಿಯೆ ಚಾಕ್‌ರಿ|| 
ಮಾಡ್‌ನ ಛಲ ಗೆದ್ದತೆನ್ನಡ| ಮಾಡ್‌ ಸೇವೆಯೊ ಏಡದ್‌ ||೪|| 


ಶರ್ಮಿಷ್ಟೆ - ನೇಡ ಪೋಡಿಕ್‌ ಮಾಡುವದಲ್ಲ| ಏಡ ಜೀವನಕಲ್ಲಲಾ।| ಏಡ ಅಪ್ಪಂಡ 
ದೇಶ ಕೊದಿಚಿತ್‌| ಮಾಡುವಿ ನೇಡ ಚಾಕರಿ॥|೫| 


ಅಕ್ಕ, ಬಾಯಿಕ್‌ ಬಂದನಕೆ ಎಣ್ಣ: ತೆ. ನೇಡ ಗೌಡಿಯಾಯಿಶ್‌ ಚಾಕ್‌ರಿ ಮಾಡುವಿಂದ್‌ 
ಒತ್ತಪೀಸ್ಲ್‌ ಮುಂಡತಿರ್‌. 

ದೇವಯಾನೆ - ಓಹೋ! ಮಾಡುಲೇಂದ್‌ ಎಣ್ಣ್‌ ಚೇಂಗಿ ಬುಡುವನ? ಇದ ಗ್‌ಣಿನ 
ಎಡ್‌ತ, ಗೌಡಿಯಳೆಲ್ಲ ಕಾಕ್‌. ಪೂ ತೋಟಕ್ಕ್‌ ಪೋಂಡು. 
ಶರ್ಮಿಷ್ಟೆ - ಆಕು, ಗೌಡಿಯಳ ಕಾಕಿಯ ಬಪ್ಪಿ (ಎಂದ್‌ ಪೋಪ) 
ದೇವಯಾನೆ - ಗೌಡಿ ಪೋಯಿತ್‌ ಪೆರ್ತ್‌ನೇರ ಆಚಿ. ಎನ್ನಂಗ್‌ ಬಂದ್‌ಲೆ? (ಕಾಕುವಿ) 
(ಬಾರೈೆ ಬಾರ್ಕೆ ಬಲುಶೂ- ಎಂಬಂತೆ) 

ಬಾತಗೌಡಿ ಕಾಕ್‌ ನಿ ಎಲ್ಲರ| ಪೂ ತೋಟಕ್‌ ಪೋಕನ ||ಪ|| ಕಾತ್‌ ಎಡ್‌ತಂಡ್‌ 
ಬಾತೆಂಗಿ ನಲ್ಲದ್‌ ||ಅ|ಪ|| ಮಂಡೆಕುಳ್ಳ ಚೆಂಡ್‌ ಮಲ್ಲಿಗೆಯೊ|| ಉಂಡ್‌ ಜಾಜಿ 
ಪೂವ್‌ ಕೊಂಡೆಂಗ ಬಕ್ಕಲು ||೧|| ಪಣ್ಣ್‌ಪಲ ನಲ್ಲದ್‌ ಕಂಡನ| 
ಕಣ್ಣ್‌ ಕೊದಿಚ್ಚಿತ್‌ ಡನ್ನನೆ ಕೊಯ್ಮಲು।|೨|| ಪೋಕ ಬಾರಿ ಕಾಕ್‌ ಬೆರಿಯ ನಿ| ಆ 
ಕುರಿಪೊಲ್ಲುವ ಚಾಕ್‌ರಿ ಬೆಕ್ಕಡ್‌ ||೩|| 


ಗೌಡಿ, ಶರ್ಮಿಷ್ಟೆ, ಎಚ್ಚಕ್‌ ನೇರ? ಅಪ್ಪ, ಗರ್ವ! ಮೂಡಿಯ ಕುರಿ ಪೊಲ್ಲುವದ್‌ 
ಬಾಕಿ ಮಾಡಿತ್‌ ಬೆರಿಯ ಕಾಕಿಯ ಬಾ. 


ಶರ್ಮಿಷ್ಟೆ - ಅಕ್ಕ, ಬಾತ್‌, ಏಳ್‌ ಪೋಕ (ಎಲ್ಲರು ಪೋಪ) 


* ರ ರ್ಗ 


೫ನೇ ಸೀನ್‌ 
ಪೂ ತೋಟ 
(ದೇವಯಾನೆ ಶರ್ಮಿಷ್ಟೆ ಎಲ್ಲರೂ ಬಂದಿತ್‌ ನಿಪ್ಪ) 


ದೇವಯಾನೆ - ಗೌಡಿ, ಶರ್ಮಿಷ್ಠೆ, ಈ ದಾಸಿಯಳೆಲ್ಲ ತೋಟ ತಿರಿಗಿತ್‌ ನಾಕ್‌ 
ಬೋಂಡಿಯಂತ ಮಾಂಜಪ್ಪಯ, ನೆಲಂಜಪ್ಪಯ, ಜಾಜಿ, ತಾಳೆ, ಮಲ್ಲಿಗೆ, ಸುರುಳಿ, ಗುಲಾಬಿ, 
ಇನ್ನತ ಪೂ ಪರಿಚಂಡ್‌ ಬರಡ್‌. ನೀನ್‌ ಏಡ ಕಾಲೊತ್ತಿಯಂಡ್‌ ಇರ್‌ ಇದ ಕಾಲ್‌. (ಎಂದ್‌ 
ಕಲ್ಲ್‌ಲ್‌ ಅಳತಂಡ್‌ ಕಾಲ್‌ ಕಾಟ್‌ಚಿ) 

ಶರ್ಮಿಷ್ಟೆ - ಆಕು. (ಎಂದ್‌ ಕಾಲ್‌ ಪುಡಿಚಿತ್‌ ಒತ್ತಿಯಂಡ್‌) (ಮನತ್‌) ಆಹ! 
ಇವಡ ಕಾಲೊತ್ತುವ ಪಣಿಕ್‌ಟ್ಟ್‌ಚಲ್ಲ! ಈ ಪಾಪಿರ ಕಾಲೊತ್ತುವಾಂಗಿಂಜಿ ಚಾವದ್‌ 

ನಲ್ಲದಕ್ಕುಲ! ಎನ್ನ್‌ ಮಾಡಡ್‌? ಕೇಳತೆ ಪೋಚೆಂಗಿ ಸ್ವಾಮಿ ದ್ರೋಹ ಬಕ್ಕು. ಆನದಾಡ್‌. 
ದೇವರೆ, ಮಾನತ್‌ ಕಾಪಾಡ್‌. ಜಿ 


(ಯಯಾತಿ ರಾಜನೂ ಅವಂಡ ಮಿತ್ರನೂ ಬಪ್ಪ) 


ಮಿತ್ರ - ರಾಜ, ಇಲ್ಲಿ ಅಳೆ. ಅಳೆ ಕಂಡಿಯಾ, ನಾ ಮರಂದಿತಿಂಚೆ! ಎನ್ನೇ೦ದ್‌ 
ಕೇಪಿಯ? ಆಹ ಮೋಸಾಯಿತಿಂಜತಲ್ಲ! ಕೇಳ್‌ ಈ ಕಾಡ್‌ಕ್‌ ಆರ್‌ ಬಾತೆಂಗಿಯೂ ಚೆನ್ನನೇರ 
ಅಳೆಕಂಡು. ಅನ್ನತಯಿಂಗ್‌ ಲಾಭ. ಅಳೆಕತಯಿಂಗ್‌ ಭಾರೀ ನಷ್ಟಾಂದ್‌ ನೀಡ ಅಪ್ಪ ಬಲ್ಕರಾಜ 
ನಾಕ್‌ ಎಣ್ಣಿತ್‌. ಇಲ್ಲಿ ಚೆನ್ನ ನೇರ ಅಳೆಪಂಜಿ ಪೋಯಿತ್‌ ಕಂಡಿಯ? ಈ ಜಾಗ ಕಾಂಬದು 
ಅದ್‌ ಗೇನ ಆಚಿ. ಅದ ಅದೇ ಕಲ್ಲ್‌ ನ್‌ೇಡಪ್ಪ ಅಳತದ್‌. ನೀನೂ ಅಲ್ಲಿಯೆ ಅಳೆ. ನಾನ್‌ 
ಇಲ್ಲಿ ಅಳತವಿ (ಅಳೆಪ). 

ರಾಜ - (ಅಳತಂಡ್‌) ಮಿತ್ರ, ನೀಕ್‌ ನಡಪಕಯ್ಯತೆ ಪೊಟ್ಟ್‌ ಪರಂದದಾ? ಅದಲ್ಲ 
ನೇರಾನ ಪಳಮೆಯಾ? 

ಮಿತ್ರ - ರಾಜ, ನೇಡ ಕಣ್ಣಾಣೆ ನೇರ್‌. ನಾಕ್‌ ನಡಪಕಯ್ಯಾಂದ್‌ ಗೇನ ಮಾಡಿಯ? 
ಇಕ್ಕ ಬೋಂಡಿಕಿ ಈ ಕುಂದ್‌ ಪತ್ತಿರುವಿ ನೋಟ್‌. (ಎಂದ್‌ ಏವ) 


ರಾಜ - ಮಿತ್ರ, ಬೋಂಡ, ಬೋಂಡ. ಚೆಡಿ ಮಾಡತೆ. 


ಮಿತ್ರ - (ಮನತ್‌ ಸಭೆನ ನೋಟಿಯಂಡ್‌) ಗೊತ್ತಾಚ? ಕೆಣಿ? ಏಡ ಈ 
ದೊಳ್ಳ್‌ ಪೊಟ್ಟೆ ಎಡ್‌ತಂಡ್‌ ಏಳೆಟ್ಟ್‌ ದಿನತೊಟ್ಟ್‌ ಈ ರಾಜಂಡ ಕೂಡೆ ಕುಂದ್‌ ಮೊಟ್ಟೆ 
ಪತ್ತಿತೂ, ಇಳಿಂಜಿತೂ, ಮದಿಯಾಯಿಪೋಚಿ. ಈ ದೊಳ್ಳ್‌ ಪೊಟ್ಟೆ ನಾಕೆಲ್ಲ ಎನ್ನಂಗ್‌? ಇರಂಡು 
ದಾಕ್‌? ಸುಬೆದಾರಕ್ಕೊ, ಮುನ್‌ಶೀಪ್‌ಕ್ಕೊ, ಸಾಬ್‌ಕ್ಕೊ, ಎಂದಕ್ಕ ಪೊಟ್ಟೆಕ್‌ ಮರಿಯಾದಿ 
ಇಕ್ಕು. ಎನ್ನನ್ನತಯಿಂಡ ಪೊಟ್ಟೆಕ್‌ ಮರಿಯಾದೆ ಮಾಡುವಕ್ಕ್‌ ಕಾಕೆಯ ನಾಯಿಯ ಪಕ್ಕ 
ಪಕ್ಕ ಬಪ್ಪ. ಎನ್ನಂಗ್‌? ಎಲ್ಕೇಂಗಿ ಕಾಲೊ, ಕೈಯೊ ತಪ್ಪಿತ್‌ ಬುದ್ದಕ್ಕ ಎಟ್ಟ್‌ದಿನಕ್‌ 
ಜೋಂಡಿಯದಾಚೀಂದ್‌ ಗೊತ್ತಾಚಲ? ಓಹೋ! ಒಂದ್‌ ಮರಂದೆ ಎನ್ನ್‌ ಕೇಪಿರ? ಇಂದ್‌ ' 
ಸದ್ಯ ನಡಪಕಯ್ಕ್ಯತ ಗೋಳ್‌ಕ್‌, ರಾಜಂಗೋರ್‌ ಪೊಟ್ಟ್‌ ಎಳಕ್‌ನದಾಚಿ? ಲಲ್ಲತೆ ಎನ್ನ್‌ 
ಮಾಡಡ್‌? ಕಷ್ಟ. ಚೆನ್ನ ಒರುವಿ (ಬುದ್ದವ) 

ರಾಜ - (ಪೂತೋಟತ್‌ರ ದಿಕ್ಕ್‌ ನೋಟಿಯಂಡ್‌) ಆಹ! ಇದಾರ್‌? ಮೂಡಿಯಳನ್ನನೆ 
ಕಾಂಬಕ್ಕುಲ! ಮಿತ್ರ, ಅಲ್ಲಿ ನೋಟ್‌. ಚಾಯಿಕರತಿಯ .ದಂಡ್‌ ಮೂಡಿಯಳೆನ್ನನೆ ಕಾಂಬ. 
ಅಕ್ಕುವ? ನೋಟ್‌. 

ಮಿತ್ರ - (ಮನತ್‌) ಈ ಕುಂದ್‌ ಮೊಟ್ಟೆ ಇಳಿಂಜಿತ್ತೂ ಮುರಿಂಜಿತ್ತೂ 
ಸೋತಿತುಂಡೆಂಗಿಯೂ, ಇಂವಂಗ್‌ ಮೂಡಿಯಡ ಆಶೆ ಬುಟ್ಟಿತಲ್ಲೆ, ಇದೆಲ್ಲ ಮಾರಿ ತಿಂಡಿರ 
ಗರ್ವಕ್ಕುಲ. ಆಡ್‌, ನೋಟುವಿ (ಎಂದ್‌ ಅಳತಲ್ಲಿಂಜಿ ನೋಟಿತ್‌) ರಾಜ, ಚಿ, ಚಿ, 
ಮೂಡಿಯಲಲ್ಲ. ಅದ್‌ ಕಲ್ಲ್‌. 


ರಾಜ - (ಪುನಹ ನೋಟಿತ್‌) ಆಹ! ಮೂಡಿಯಳೇ ಸರಿ. ಅಯಿಂಡ ಮಾರುದ್ದ 
ತಲಮಿ ಕರ್ತಿತ್‌ ಕಂಡಾನಗುಂಡ್‌ ಮಿತ್ರ ಕಲ್ಲ್‌೦ದ್‌ ಎಣ್ಣ್‌ಚಿ. ಮಿತ್ರ ಕಲ್ಲಲ್ಲ. ಅವು 
ಮೂಡಿಯಳೇ ಸರಿ. ನಲ್ಲೋಣೆ ನೋಟ್‌. 


ಮಿತ್ರ - (ಮನತ್‌) ಅಯ್ಕೊ ಇವಂಗ್‌ ಪುರುಶತಿಲ್ಲೆ. (ಎಂದ್‌ ಅಳತಂಡೆ ನೋಟಿತ್‌) 
ರಾಜ, ಅಯ್ಕೊ! ನಾನೆನ್ನಣ್ಣಡ್‌? ಅದ್‌ ಮಿಗ, ಪಾಂಬ್‌ನ ತಿಂಬ ಕಾಂಬ್‌ಲಿಯ? ಕರ್ತಿತ್‌ 
ಉದ್ದಕ್ಕುಂಡ್‌. ಅದ್‌ನ ನೋಟತೆ. 


ರಾಜ - ನೇರೊ (ಎಂದ್‌ ನಲ್ಲೋಣೆ ನೋಟಿತ್‌) ಆಹ! ಇವು ಮೂಡಿಯಳೇ ಸರಿ. 
ಆಹ! ಅಯಿಂಡ ಬೋಜಕ್ಕ್‌ ಎನ್ನಣ್ಣಡ್‌? ಮನುಷ್ಯ ಪೊಮ್ಮಕ್ಕ ಇಚ್ಚಕ್‌ ಚಾಯಿ 
ಇಪ್ಪದುಂಡೊ? ಅಲ್ಲ ದೇವಕನ್ನಿಯಳೋ (ಎಂದ್‌ ಮಿತ್ರನ ಎಪ್ಪಿತ್‌ ಕೈ ಪುಡಿಚಂಡ್‌) 
(ಮಾನಿನಿ ಏನ ಮಾಡಲಿ ಎಂಬಂತೆ) 
ದೂರತ್‌ ಕಾಂಬಡಿಬ್ಬರ ॥|ಪ|| ನೇರ ಕುದಿಚಪೋಲೆ| ಆರ್‌ ಅಳತ್ತದೊ ||ಅ|ಪ|| 
ನಲ್ಲಡಿಬ್ಬದೇವಿಯಳೊ; ಡೆಲ್ಲಿ ದಾಕ್‌ ಪುಟ್ಟ್‌ನವು| ಡಿಲ್ಲಿ ಬಂದ್‌| ಕಲ್ಲ್‌ ಮೀದ। 
ಮೆಲ್ಲಳತ್‌| ತುಳ್ಳಲಿಕ್ಕ|| ಬಳ್ಳಿಮರೆ ಮಾಡಿಯಂಡ್‌| ನಲ್ಲೋಣೆ ಸೋಟುವಿ॥೧॥ 
ಭೂಲೋಕತ್‌ ಪೊಂಗಯಿವು| ನಾಲ್‌ ದಿಕ್ಕ್‌ ನೋಟುವಳಾ।| ಕಾಲೊತ್ತುವ| 
ಮೂಲಕನ್ನಿ| ಬಾಲನಾಕ್‌| ಮಾಲೇಚಿನೊ|| ಓಲೆ ಕೊತ್ತ ಕೀಲೆಣ್ಣಿತ್‌। ಮೇಲ್‌ನ 
ತೊಟ್ಟವಿ ||೨|| ಏಡರಾಣಿ ಆಪಕ್‌ಲೊ। ಮೂಡ್‌ಮಿಣ್ಲ ನಿಂದ್‌ ನಾನ್‌।| 
ಬೋಡ್‌ನಕ| ಕೇಡ್‌ನಾಕ್‌। ಮಾಡುವನ್ನೊ| ಪೋಡಿಯಾಪ।|| ಮೂಡಿಯಕ್‌ 
ಬೊತ್ತ್‌ನಕ| ಏಡಾಶೆ ತ್‌ೇರಲ||೩|| 
ಮಿತ್ರ, ಇನ್ನತ ಬೋಜಕರತಿಯ ದೇಶತ್‌ ಇಪ್ಪದ್‌ ಅಪರೂಪ. ಅದ್‌ಲೂ, ಆ 
ಕಾಲೊತ್ತುವವಡ ಮೇಲೆ ಏಡ ಮನಸ್‌ ಎನ್ನಂಗೊ ಹೆಚ್ಚಾಯಿತ್‌ ಕಾಂಬ. ಎಲ್ಲಿಯೇಂಗಿ 
ಮಂಗ್‌ಲಕಯಿಂಜ ಗರತಿಯಳಾಯಿತುಂಡೇಂಗಿ, ನಾನ್‌ ಆಸೆ ಬೆಪ್ಪದ್‌ ತಪ್ಪ್‌. ಎಲ್ಲಾಂಗೂ 
ಅಯಿನ ಕೇಟ್‌ತರಿಯ. ( 2 


ಮಿತ್ರ - ರಾಜ, ಅದೆನ್ನ್‌? ಮಂಗ್‌ಲ ಕಯಿಂಜಿತುಂಡೇಂಗಿ ಪೋಡಿ ಎನ್ನ್‌? ಎಂಗ 

ಇಬ್ಬ ಇಲ್ಲಿಯ? ಅವು ಇಬ್ಬರೆ ಉಳ್ಳದ್‌. ಇನ್ನತ ಬೋಜಕರತಿಯಳ ನಾಳೆಕ್‌ ಕಾಣ. 
ಅದನಗುಂಡ್‌ ನೀಕ್‌ ಮನಸೇಂಗಿ ಬೊತ್ತಂಡ. ಆನದಾಡ್‌. 


ರಾಜ - ಮಿತ್ರ, ಅನ್ನನೆ ಅಲ್ಲ. ಪರಸ್ತ್ರೀಡ ಮೇಲೆ ಮನಸ್‌ ಬೆಚ್ಚಕ, ಅಧೋನರಕಾಂದ್‌ 
ಶಾಸ್ತ್ರ ಉಂಡ್‌. ಆನಗುಂಡ್‌ ಎಲ್ಲಾಂಗೂ ಅಯಿನ ಮರ್ಯ್ಕಾದೆಲ್‌ ಕೇಖ (ಎಂದ್‌ ಆಯಿಂಡ 
ಪಕ್ಕ ಪೋಯಿತ್‌ ನಿಂದಂಡ್‌) 
ಕಂದ ಕಾದತಿ ಪೊಂಗಳೆ ತಕ್ಕ್‌ಕ್‌| ಏದ್‌ ಮಾ ರಾಜರಾಣಿರ ಮೋಳಿಯ ನಿಂಗಾ|| ಮಾದ್‌ರಿ 
ನಿಂಗಡ ನೋಟಿನೊ| ಏದೇದು ದೊರೆಯಡ ಬಾಕೆ ಕೊದಿಕತೆಕಾಂಬ| 


ಪೊಣ್ಣ್‌ ಜಾತಿಲ್‌ ಚಾಯಿಕರತಿಯಳಾನ ಪೊಂಗಳೆ; ನಿಂಗದಾರ್‌? ನಿಂಗಡ 
ಅಪ್ಪನವ್ವದಾರ್‌? ನಿಂಗಕೊತ್ತ ಒಡೆಯ ಲೋಕತ್‌ ಇಲ್ಲೇಂದ್‌ ನಂಬುವ. ನಾನ್‌ ಕೇಟಂದ್‌ 
ಚೆಡಿಮಾಡತೆ ನಂಗಡ ಸತ್ಯ ಸಂಗತಿ ಎಣ್ಣಂಡೂಂದ್‌ ಕೇಟವಿ. 


ದೇವಯಾನೆ - ಶರ್ಮಿಷ್ಟೆ (ಜವಾಬ್‌ ಎಣ್ಣತೆ ಮೂಡ್‌ ಕುಂಬುಟ್ಟಂಡ್‌ ನಿಂದವ) 


ರಾಜ - (ಮನತ್‌) ಆಹ! ಇದೆನ್ನ್‌ ಜವಾಬಿಲ್ಲೆ? ನಾ ಕೇಟಂದ್‌ ಚೆಡಿಯೊ? ನಲ್ಲದ್‌. 
ಉಪಾಯತ್‌ ಪುನಹ ಕೇಪಿ. 


(ಕಾಂತ ನಿನ್ನ ಕಾಣದೆ ಎಂಬಂತೆ) 


ಪೊಂಗ ನಿಂಗ ದಾರಡ।|ಪ|| 'ಮಂಗ್‌ಲ ಡಾಯತ್ತ ನಿಂಗಕ್ಕ್‌ ಲೇಣ್ಸೀರೊ 
ಅಪ ಜಡೆ ಉದ್ದ ನಡುಚಾಯಿ| ತೊಡೆಬಣ್ಣ ಕಂಡಿತ್ತ್‌|| ವಡನಾಡಿ 
ಬಾವದೂ। ತೊಡುವದಾರ್‌।| ತಡುಮಾಡತೆ ನಾಕ್‌। ಪಡದ ಪೆದಲೆಣ್ಣಿ!|೧॥ 
ಬೊಟ್ಟ್‌ಕುರಿಲ್‌ಟ್ವ। ಬಟ್ಟೊತ್ತ ಮೂಡ್‌ನ| ತೊಟ್ಟ್‌ ಪೊಲವಕ್ಕ್‌! 
ಕ್‌ಟ್ಟ್‌ನಾಕ್‌|| ಪುಟ್ಟ್‌ ನ ಪ್ಪನವ್ವ! ಪಟ್ಟಣ ನಾ ಕೆಣ್ಣಿ ||೨|| 
ಕುತ್ತೂವಿಲೆಣ್ಣೂವ। ಬತ್ತತತೆದೆಕೊಂಬ್‌| ಮುತ್ತವ ರಾಜನ। ಗೊತ್ತಾಯಿಲೆ|| 
ಡೆತ್ತ್‌ಉದಚಿತ್ತ್‌| ಡೆತ್ತ್‌ ಕಡಂದದೊ 1|೩[| ನಾಲ್‌ ದಿಕ್ಕ್‌ ಕೂಡ| 
ಪೋಲುಂದರಿಂಜಿತ್‌। ಮೂಲತಳತ್ತ್‌| ಎಲಂಗೂವಿರ।| ಬಾಳಿ ಬದ್‌ಕೂವ| 
ಕೇಳಿ ಅರಿವೀನೊ।||೪॥| 


(ದೇವಯಾನೆರ ಮೂಡ್‌ ನೋಟಿಯಂಡ್‌) ಪೊಂಗಳೆ. ನಿಂಗದಾರ್‌? ಅವ ಎನ್ನಂಗ್‌ 


ಕಾಲೊತ್ತುವ? ಅವಡ ಮಂಗ್‌ಲ ಕಯ್ಯತುಂಡೇಂಗಿ, ದಯಬೆಚ್ಚಿತ್‌ ನಾಕ್‌ ತರಂಡೂಂದ್‌ 
ನಿನ್ನ ಕೇಟವದಲ್ಲತೆ, ನಿಂಗಡ ಸತ್ಯ ಸಂಗತಿ ನಾಕ್‌ ಅಗತ್ಯ ಎಣ್ಣುವಿರಾಂದ್‌ ನಂಬುವಿ. 

ಜೇವಯಾನೆ - (ಮನತ್‌) ಆಹ! ಈ ಚಾಯಿಕಾರ ಯಯಾತಿ ರಾಜ ಎನ್ನ ಕೂವತಿಂಜಿ 
ಎಡ್‌ತಿತ್‌ ಜೀವದಾನ ಮಾಡ್‌ನಂದ್‌ ಎನ್ನ ಮಂಗ್‌ಲ ಕಯಿಚಾಂದ್‌ ಎಚ್ಚಕ್‌ ಬೋಡ್‌ನಕಲೂ 
ಕೇಳತೆ ಪೋಚಿ. ಏಡ ಜೀವ ಉಂಡೇಂಗಿ ನಿನ್ನ ಬೆಚ್ಚಿ ಬಾವತೆ ಬುಡೂಲೇಂದ್‌ ನಾನ್‌ ಅಂದ್‌ 
ಆಣೆ ಇಟ್ಟಂಡ್‌, ಅಂದ್‌ ತೊಟ್ಟ್‌ ಇವನೇ ಒಡೆಯಂದ್‌ ಕೆಲತೂ,' ಮನತೂ, ನಂಬಿತ್‌ 
ದೇವರ ಬೋಡಿಯಂಡಿಂಜೆ. ಇಂದ್‌ ದೇವರೇ ಇವನ ಅಯಚಿತಾತ್‌. ಆಚೇಂಗಿ, ಇಂವ ಎನ್ನ 
ಮರಂದಿತ್‌ ಈ ಪಾಪಿಯಾನ ಗೌಡಿರ ಮೇಲೆ ದುಂಬ ಆಶೆ ಬೆಚ್ಚನಕ್ಕೆ ಕಾಂಬ.. ಮಾಡುವದೆನ್ನ್‌? 
ಈ ಪಾಪಿನ ಕಾಕಿಯ ಬರತೆ ಪೋಯಿತುಂಡೇಂಗಿ ಏಡ ಕೆಲಸ ಸುಲಭತ್‌ಲ್‌ರ ಆಪಕಿಂಜತ್‌. 
ನಲ್ಲದ್‌ ಇವಳ ದೂರಿತ್‌ ಏಡ ಮೇಲೆ ಮನಸ್‌ ಬೂವನಕೆ ಮಾಡುವಿ. 


ಕಂದ॥| ದೊರೆ ಕೇಳೆಣ್ಣುವ ತಕ್ಕ್‌ನ| ಗುರು ಆಪ ಶುಕ್ರಾಚಾರಿರ ಮೋವಳೊ ನಾನ್‌|| 
ಗುರುವತ್ತಂದೆನ್ನ ನೂಕ್‌ನ| ಶರಮಿಷ್ಟೆಲೆಣ್ಣುವ ಶಾಪಕಡಂಗ್‌ನ ಗೌಡಿ|| 


ರಾಜ, ಈ ರೀತಿ ಈ ಪಾಪಿಯಾನ ಗೌಡಿ ಏಡ ದಾಸಿಯಾಯಿತ್‌ ಚಾವನಕ್ಕೆ 
ಇಕ್ಕಂಡೂಂದ್‌ ಆಣೆ ಉಳ್ಳಾನಗುಂಡ್‌ ಅವಳ ತಪ್ಪ್‌ಕ್‌ ಆಪ್‌ಲೆ. ಈಂಡಮೇಲೂ ನಿನ್ನಂತ 
ಬಲ್ಕರಾಜ ಗೌಡಿನ ಬೆಚ್ಚ ಕೊರವಕರತಿರ ಮೇಲೆ ಆಶೆ ಬೆಪ್ಪದ್‌ ಲೋಕತ್‌ ಮರ್ಯಾದೆ ಕಂಡಿಯ? 
ಅದೂ ಅಲ್ಲತೆ, ನಾಕ್‌ ಜೀವದಾನ ಮಾಡ್‌ನದೂ, ಏಡ ಬಲತೆ ಕೈ ಪುಡಿಚದೂ, ಏಡ ಪೆದ 
ದೇವಯಾನೆಂದೆಣ್ಣುವದೂ, ನೀಕ್‌ ನಲ್ಲೋಣೆ ಗೊತ್ತಿಂಜಿತೂ ಅರಿಯತನ್ನನೆ 
ಮಾಯಕಾಟುವದ್‌ ಆಶ್ಚರ್ಯ. 

ಶರ್ಮಿಷ್ಟೆ - (ಮನತ್‌) ಆಯ್ಕೊ ಮುಕ್ಕ! ನೇಡ ಬಡಾಯಿ ತಕ್ಕ್‌ ಕೇಳತ್ತೆ ಪೋಡ್‌! 
ಅಲ್ಲಾ ಇವಕ್‌ ಒಡೆಯಂಡ ಮೇಲೆ ಮನಸ್‌ ಉಂಡೇಂಗಿ, ಆಂಗ್‌ ತಕ್ಕ ಉಪಾಯ ಮಾಡುವ 
ಬುಟ್ಟ್‌, ಎನ್ನ ಎನ್ನಂಗ್‌ ಪಳೆವ? ಇಕ್ಕತ ಬಾಲೆಕಾರರೊ, ಪಡಿಚಿತ್‌ ತೇಂಜವು. ಇವಡ 
ಕೊಣಿಕಳಿಕಂಡಿತ್‌ ಇದನ್ನೆಲ್ಲ ಸೂಳೆಂದ್‌ ಗೇನಮಾಡತೆ ಬುಡೊಂದ, ಚುಡಡ್‌. ರಾಜಂಗೊ 
ಏಡ ಮೇಲೆ ದುಂಬ ಆಶೆ. ನಾಕೊ ಅದಂಗಿಂಜು ಆಶೆ. ಈ ರಾಜನ ಸೇರತೆ ನಾನೂ ಬುಡ. 
ನೋಟನ. 


ರಾಜ - (ಮನತ್‌) ಆಹ! ಇವಕ್‌ ಜೀವದಾನ ಮಾಡ್‌ನದ್‌ ನೇರ್‌. ಇವ ಎನ್ನ 
ಮಂಗ್‌ಲ ಕಯಿಚವಾಂಗ್‌ ಅಂದ್‌ ಪೆರ್ಶ ಎನ್ನ ಕೇಟಂಡತ್‌. ಮೇಲ್‌ಜಾತಿ ಪೊಣ್ಣ್‌ನ 
ತ್‌ೇ೦ಡುವಕಾಗಂದ್‌ ಇವಳ ಬುಟ್ಟಿತ್‌ ಪೋಪಕ್ಕ, ಏಡ ಮೊಲಕಟ್ಟೇಂಗಿ ನಡ ಬಾಕೆ ಕೂಡತೆ 
ಬುಡೂಲೇಂದ್‌ ಆಣೆ ಇಟ್ಟಂಡವಂಡ ಬಲೆಕ್‌ ಗೃಹಚಾರ ದೋಷತ್‌ ಇಂದ್‌ ಬುದ್ದೆ. 
ಮಾಡುವದೆನ್ನ್‌? ಇವಡ ಚಾಯಿಚಂದಕ್‌ ನಾಕೂ ದುಂಬ ಆಶೆ ಉಂಡ್‌, ಆಚೇಂಗಿ, 

ಪಟ್ಟತೀಂದ್‌ ಅರಿಂಜಿತ್‌ ತೇ೦ಡುವದ್‌ ಮಹಾಪಾಪ. ಆನಗುಂಡ್‌, ಅವಕ್‌ ಸಮಾಧಾನ 
ಎಣ್ಣುಎ. 
ನೋಟ್‌ ದೇವಯಾನೆ, ಪಟ್ಟತಿಕೂ, ಕ್ಸತ್ರಿಯಂಗೂ ಜಾತಿ ಒಂದಲ್ಲ. ನೀನ್‌ ಎಕ್ಕಲೂ 
ನಾಕ್‌ ಮೇಲ್‌ ಜಾತಿಯಾಯಿತೂ ಗುರು ಮೋವಳಾಯಿತೂ ಉಳ್ಳಾನಗುಂಡ್‌, ಏಡ ಮೇಲೆ 
ಆಶೆ ಬೆಕ್ಕತೆ. ಈ ತಕ್ಕ್‌ ಅಂದೇ ನೀಕ್‌ ಎಣ್ಣ್‌ನದ್‌ ಗೊತ್ತ್‌. 
ದೇವಯಾನೆ - (ಮನತ್‌) ರಾಜಂಡ ತೆಳಿಮೂಡ್‌ ಕಾಂಬಕ್ಕ ಏಡ ಮೇಲೆದುಂಬ ಆಶೆ 
ಉಂಡ್‌, ಎಂದಿತು ಎನ್ನ ಮುಂಡತೇಂಗಿ ದಣುತುವ. ಮನಸಿಲ್ಲೇಂಗಿ ಎನ್ನತೇಡಿಯಂಡ್‌ 
ಇಲ್ಲಿಕೆತ್ತನೆ ಬಪ್ಪಕಿಂಜಿಲೆ. ಇರಡ್‌, ನೋಟನ. 
ಕಂದ॥| ಬೋಡಿತು ಕೇಟ್‌ಲೆ ಡಂದ್‌ನಿ| ಓಡಿತ್‌ ಪೋಯಲೊ ಡಂದೆನ್ನ ಬುಟ್ಟಿತ್‌ 
ನೀನ್‌|| ಏಡಲೊ ಗುರುದೆಶೆ ನೋಟಿಯ। ತೇಡಿಯ ಬಪ್ಪಕ್ಕ್‌ ಮಾಡ್‌ಚಿ 
ದೇವರೆ ನಿನ್ನ॥| 


ರಾಜ, ಈ ರೀತಿ ಏಡ ಸತ್ಯ ಅರಿಂಜಿತ್‌ ದೇವ ನಿನ್ನ ಅಯಚಿತಂದಿತಿಪ್ಪಕ್ಕ, 
ಮುಂಡತೇಂಗಿ ಎನ್ನ ಎನ್ನಂಗ್‌ ದಣತುವಿಯ? ಬೆರಿಯ ನಲ್ಲಪ್ಪಣೆ ತಾ. 

ಮಿತ್ರ - ರಾಜ, ಇದೆನ್ನ್‌ ಮಕ್ಕಕಳಿಯ? ಅವಳಾರ್‌, ನೀನಾರ್‌? ಪುತ್ತ್‌ಳಿ ಅಂತ 
ದೊರೆ ಮೂಡಿಯಕ್ಕ್‌ ಎನ್ನ್‌ ದರಿದ್ರ? ನಾನ್‌ ಮಾಡಿತಪ್ಪಿ. ಈ ಒಡೆಯಂಗಲಂದವಡ ಮೇಲೆ 
ಎನ್ನಂಗ್‌ ಆಶೆ? ಚಾಯಾಗ. ಆಪ್‌ಲೇಂದ್‌ ಎಣ್ಣ್‌. ಅವಡ ಪೋಡಿ ಎನ್ನ್‌? 

ರಾಜ - ಮಿತ್ರ ಬರಾಬರಿ ಅವಡ ತಕ್ಕ್‌ ಕೇಟಿಯ? ಅವಳ ತೇಡಿಯಂಡ್‌ 
ನಾನ್‌ ಬಂದ್‌ದ್‌೦ದ್‌ ಎಣ್ಣುವಕ್ಕುಲ. ನಲ್ಲದ್‌. (ಎಂದ್‌ ದೇವಯಾನೆನ 
ನೋಟಿಯಂಡ್‌) 
ಕಂದ।| ಕಾಟತೆ ನೇಡ ಬಡಾಯಿನ। ಬೋಟೆಕ್‌ಡಲ್ಲತೆ ಕಾಂಬಕ್‌ ಬಂದ್‌ಲೆ ನಿನ್ನ|| 

ಕೇಟ್‌ಲೆ ನಿನ್ನ ಕೊದಿಚ್ಚಿತ್‌। ಸಾಟೆಯೊ ಡಾಗಲ ನಾಕ್‌ ನೀ ಪೊಂಗಳೇ 

ಕೇಳ್‌|| 

ಎನ್ನಣ್ಣಿಯ? ಈ ರೀತಿ ಬೋಟೆಕ್‌ ಬಂದದೆ ಹೊರ್ತು ನಿನ್ನ ಕೊದಿಚಿತ್‌ ನೇಡ 
ಆಶೆಲ್‌. ಬಂದದ್‌೦ದ್‌ ಅರಿಂಜವತೆ. ನೀಕು ನಾಕ್‌ ಒನ್ನಾಂದು ಸೆರಿಯಾಗ ನ್‌ಡ ಕೆಲಸ 
ನೋಟ್‌. ನಾ ಪೋಷಿ. 

ಮಿತ್ರ - ಓ ಹೋ! ಈ ಮಂಜನಾರಿನ ತೇಡಿಯಂಡ್‌ ಇಲ್ಲಿಕ್‌ ಬರಂಡುವ. ನಿನ್ನಂತವ 
ಅರಮನೆ ಪಾರತ್‌ ಬುದ್ದಿಯತ್‌, ಗೊತ್ತುಂಡ? ಅಪ್ಪ, ಇವಡ ಬಡಾಯಿ ತಕ್ಕ್‌! ರಾಜ ಏಳ್‌ 
ಪೋಕ. 

ದೇವಯಾನೆ - (ರಾಜ ತಡ್‌ತಂಡ್‌) 


ಕಂದ|| ಚೆಡಿ ನೀ ರಾಜನೆ| ಬುಡ ನಾ ಪೋಪಕ್‌ ಡಿಂದಿಯ ದಿನತ್‌ಲ್‌ ನಿನ್ನ|| 
ಒಡೆಯಂದ್‌ ನಂಬ್‌ನ ಕೇಳ್‌| ವಡನಾಡುವ ನೀಡ ರಾಣಿಂದರಿಂಜ 
ಡೆನ್ನ|| 


ರಾಜ, ಐಲಾಟ ತಕ್ಕ್‌ಕ್‌ ಚೆಡಿಮಾಡುವಿಯ? ಕೂವತಿಂಜಿ ಏಡ ಬಲತೆ ಕೈ ನೀನ್‌ 
ಪುಡಿಚಿತುಳ್ಳಾನಗುಂಡ್‌, ಒರ್‌ ವಿದತ್‌ ಕ್ಷತ್ರಿಯ ಮಂಗಲ ಅಂದೇ ತ್‌ೇ೦ದತ್‌. ಏಡ ಕೈ 
ಪುಡಿಚಾನಗುಂಡ್‌, ನೀನೆ ಒಡೆಯಂದೂ ಪರಪುರುಷಂಡ ಮೂಡ್‌ ನೋಟುಲೇಂದೂ 
- ನಂಬ್‌ನಂತ ಎನ್ನ, ಬುಟ್ಟಿತ್‌ ಪೋಚೆಂಗಿ ಏಡ ಜೀವ ನೀಕಾಯಿತ್‌ ಎನ್ನಾಪೋ ನಾಕ್‌ 
ಗೊತ್ತಾಪ್‌ಲೆ. 

ರಾಜ - (ಮನತ್‌) ಅಂದ್‌ ಇವ ಬಲತೆ ಕೈ ಕಾಟ್‌ನಾನ ಎಡತೆಕ್ಕೆಲ್‌ ನಾನ್‌ 
ಪುಡಿಚಾನಗುಂಡ್‌, ಅದ್‌ಲ್‌ ದೋಷ ನಾಕ್‌ ಇಲ್ಲ. (ಎಂದ್‌ ದೇವೆಯಾನೆ, ನೇಡ 
ಬಲತೆ ಕೈ ನಾನ್‌ ಎಡತೆ ಕೈಲ್‌ ಪುಡಿಚದ್‌ೇಂ೦ದ್‌ ನಂಬ್‌. ಅಲ್ಲತೆ ನೀನ್‌ ಒಡೆಯಂದ್‌ 
ಎನ್ನ ನಂಬಿತುಂಡೇಂಗಿಯೂ, ನಾನ್‌ ನಿನ್ನ ಪೊಣ್ಣ್‌೦ದ್‌ ನಂಬಿಶಿಲ್ಲೆ ಕಂಡಿಯ? 
ಆನಗುಂಡ್‌ ಜಾತಿಕೂ, ನೀತಿಕೂ, ಸತ್ಯಕೂ ತಪ್ಪಿತ್‌ ನಿನ್ನ ಮಂಗ್‌ಲ ಕಯಿಪಕ್ಕ್‌ 
ಆಪ್‌ಲೆ. 


ಮಿತ್ರ - ರಾಜ, ಇದೆನ್ನ್‌ ಸುಗ ದುಃಖ? ಆಗತ ವಸ್ತು ದಾಕೂ ಆಗ, ಇವಡ 
ಅರೆಕಟ್ಟ್‌ ಚೀಲೆಯ ನೀನ್‌? ಅವಡ ಪೋಡಿ ಎನ್ನ್‌? ಏಳ್‌, ಪೋಕ, (ಮನತ್‌) ಏ 
ಮಾರಿರ ಕಣ್ಣ್‌ ನೋಟ್‌! ಎನ್ನೇ ನೋಟುವ ನಾಕ್‌ ಬೋಂಡೊ? ಏಚಬಾಟ್‌ ದುಂಡಿ 
ನೇಡ ಮೂಡ್‌ನ ಚುಟ್ಟಿತ್‌ ಬೆಕ್ಕು. (ಎಂದ್‌) ರಾಜ, ಏಳ್‌ಪೋಕ ಅವ ಪೀಡೆ, ಇವನಲ್ಲವ. 
ಕಾಕಿಯ ಪೋಕನಲ್ಲ? 

ರಾಜ - ಮಿತ್ರ, ದಂಡೂ ಬೋಂಡ, ಏಳ್‌, ಪೋಕ. 

ದೇವಯಾನೆ - (ರಾಜನ ತಡ್‌ತಂಡ್‌) 

(ಏನು ಮಾಡಲಿ ಸಖಿ- ಎಂಬಂತೆ) 
ಬುಟ್ಟ್‌ ಪೋಕತೆ ರಾಜ! ತೊಟ್ಟ್‌ ನಿನ್ನ ಬಾವಳಾಸೆ||ಅ|ಪ॥| ಬಂದನತ್ತೆಡ್‌ತಿತೆನ್ನ| 
ಅಂದ್‌ ಬುಟ್ಟ್‌ ಪೋನಾಂಗ್‌॥| ಇಂದ್‌ ನೀಕ್‌ ರಾಣಿಯಾಪಿ||ಂ| ದೊರೆಯ ನಿನ್ನ 
ಬೋಡುವಿ ನಾ| ಅರೆಘಳಿಗೆ ನೀ ನಳೆ|| ಗುರುನ ಬಪ್ಪಕಾಳಯಪಿ!|೨॥| ನೇಡ ದೇವಿ 
ಆಯಿತಿಪ್ಪ| ಏಡ ಆಶೆನಾ ಕೇಳ್‌|| ಕೂಡಿತ್‌ತ್‌ ಪೋವ್‌ ನೀನ್‌ ||೩|| 


ರಾಜ, ಮೇಲ್‌ ಜಾತಿ ಪೊಣ್ಣ್‌ನ ತ್‌ೇ೦ಡುವದ್‌ ದೋಷಂದ್‌ ನೀನ್‌ ಎಣ್ಣುವದ್‌ 
ಸತ್ಯ. ಆಚೇಂಗಿ, ಬ್ರಹ್ಮಸ್ವತ್ಮಾಚಾರ್ಕಂಡ ಮೋಂವ ಕಚ, ನಾಕ್‌ ಶಾಪ ಇಟ್ಟಾನಗುಂಡ್‌, 
ಕ್ಷತ್ರಿಯನಾನ ನೀಡ ಮೇಲೆ ಆಶೆಬೆಚ್ಚಿತ್‌ ಕೇಪಿನೇ ಹೊರ್ತು, ಕಾಮಾಭಿಲಾಶೆಲ್‌ 
ಕೇಪದಲ್ಲ. ಇದೂ ನೀಕ್‌ ಅನುಮಾನ ಆಪ ಪಕ್ಷಕ್‌ ಏಡ ಅಪ್ಪನ ಕಾಕ್‌ಚಿತ್ತ್‌ 
ಅವನಗುಂಡೇ ನೀಕ್‌ ತಪ್ಪನಕ್ಕೆ ಮಾಡುವಿ. ಆನಗುಂಡ್‌ ಚೆನ್ನ ಅಳೆ. (ಮನತ್‌) ಅಪ್ಪ, 
ನೇಡ ಮೋವ ದೇವಯಾನೆ ನೇಡ ಕೆಲತ್‌ ಪುಟ್ಟ್‌ನ ಸತ್ಯವಂತೆ ಆಯಿತುಂಡೇಂಗಿ 
ನೆನತಲ್ಲಿಕ್‌ ಬರಂಡೂಂದ್‌ ಬೋಡುವಿ. 


ಶುಕ್ರಚಾರ್ಯ - ಮೋಳೆ, ಬಂದೆ. ಎನ್ನಾಂಡು? 


ದೇವಯಾನೆ - ಅಪ್ಪಯ್ಕ, ಅಡ್ಡಬುದ್ದೆ. ಅಪ್ಪ, ಯಯಾತಿ ಮಹಾರಾಜ 
ಕೂವತಿಂಜಿ ಎನ್ನ ಎಡ್‌ತಿತ್ತ್‌ ಜೀವದಾನ ಮಾಡ್‌ನಂದ್‌, ಏಡ ಕೆಲತೂ ಮನತೂ ಅವನೇ 
ಒಡೆಯಂದ್‌ ನಂಬಿತಿಂಜೆ. ಆ ರೀತಿ ಆ ರಾಜನ ಇಂದ್‌ ಎಚ್ಚಕ್‌ ಬೋಡ್ಕಂಡಕ್ಕಲೂ 
ಮೇಲ್‌ಜಾತಿ ಪೊಣ್ಣನ ತೀ೦ಡುವಕಾಗಂದ್‌ ಸತ್ಮವಂತರಾಜ ಅನುಮಾತುಂಡ್‌. 
ಆನಗುಂಡ್‌ ತಕ್ಕ ಸಮಜಿ ಎಣ್ಣಿತ್‌ ಆ ರಾಜಂಗ್‌ ಎನ್ನ ೩:ಂಗ್‌ಲ ಕಯಿಕಂಡೂಂದ್‌ 
ಬೋಡುವ. ಆ ರಾಜ ಅಲ್ಲಿ ಅದ. 


ಶುಕ್ರಚಾರ್ಯ - ಅವ್ವ, ಅದಂಗೆನ್ಸ್‌ ಅಡ್ಡಿ? ಕಚಂಡ ಶಾಪ ಪೊಟ್ಟಾಕುವ? ಸ್ವಜಾತಿ 
ಒಡೆಯನ ನೀಕ್‌ ಒನ್ನಾಂದೂ ಕ್ಕ್‌ಟ್ಟ. ಆಚೇಂಗಿ ಬಲ್ಕ ರಾಜಂಡ ಮೇಲೆ ನೀನ್‌ ಆಶೆ ಬೆಚ್ಚದ್‌ 
ನಾಕೂ ಸಂತೋಷ. ಎಲ್ಲಿ ರಾಜ? 
`` ರಾಜ ಇ ಅಸುರ ಗುರುವೇ, ನಮಸ್ಕಾರ. 
ಶುಕ್ರಚಾರ್ಯ - ರಾಜ, ನೀಕ್‌ ಜಯ ಆಡ್‌. ಏಡ ಮೋವಡ ಮೇಲೆ ನೀನ್‌ ಅನುಮಾನ 
ಪಡುವಿಯಾಂದ್‌ ಅರಿಂಜದಾಚಿ. ನೀಕಿಂಜು ಮೇಲೆಚಾತಿ ನೇರೆ. ಆಚೇಂಗಿ ಗುರುಮಕ್ಕಳ ಅವಕ್‌ 
ಕ್‌ಟ್ಟಾಂದ್‌ ಕಚಂಡ ಶಾಪ ಉಳ್ಳಾನಗುಂಡ್‌ ನೇಡ ಮೇಲೆ ಆಶೆಬೆಚ್ಚಿತಿಕ್ಕು. ಇದ್‌ಲ್‌ 

ಒರೂದೋಷಯಿಲ್ಲೆ. ಏಡ ಅಪ್ಪಣೆ ಉಂಡ್‌ ಮಂಗ್‌ಲ ಕಯಿಚ. 
ರಾಜ - (ತಂದೆ ಲಾಲಿಸುಮುದ- ಎಂಬಂತೆ) 


ಕೇಳ್‌ ಮಹಾಯಪಿ| ಶೀಲನಲ್ಲ ನಡ ||ಪ|| ಉತ್ತಮ ಪೊಂಗಳ| ಶಿತ್ತಂದರಿವಿನೂ॥| 
ಬೊತ್ತೂವಿನಾ ಕೇಳ್‌| ಡೊತ್ತಾಯ ಮಾಡತೆ ||ಂ॥॥| ಪೊಣ್ಣ್‌ ಗುಣಾನಂದ್‌| 
ಕ್‌ಣ್ಣನರಿಯತೆ|| ಡಿನ್ನತತಕ್ಕ್‌ ನಿ| ಡೆಣ್ಣೂವಕಾಗಲ|೨|| ಜಾತಿಬುಟ್ಟ ಪೊಣ್ಣ್‌! 
ನೀತಿಕ್‌ಡಂಜಲ|| ಆತುರ ಮಾಡತೆ ಕಾತೊಟ್ಟ್‌ ಬೋಡುವಿ ||೩|| ದೇಶದೊರೆ ನಾನ್‌| 
ಡಾಶೆಯೊ ಬೆಚ್ಚಿನೊ|| ಈಶಮಿನಿಂಜಿತ್‌। ದೋಷಕ್ಕ್‌ ನಾ ಬೂವು॥೪|| 


ಗುರುವೆ, ಈ ರೀತಿ ಧರ್ಮಕ್‌ ವಿರೋಧವಾಯಿತ್‌, ಕ್ಷತ್ರಿಯನಾನ ನಾನ್‌, ಬ್ರಹ್ಮ 
ಪಿಂಡತ್‌ರ ಮೇಲೆ ಆತೆಬೆಚ್ಚಕ್ಕ, ನರಕವೇ ಹೊರ್ತು ಸುಖಯಿಲ್ಲೆ. ಈಂಡ ಮೇಲೂ ಪೊಣ್ಣ್‌ಡ 
ಗುಣಮನ ಅರಿಯತೆ ಒತ್ತವ ಕಷ್ಟ. 


ಮಿತ್ರ - ರಾಜ ಬರಾಬರಿ ಪೊಡೆಯ ಉಡ್‌ತದೆಲ್ಲ ಪೊಂಣ್ಣ್‌ದ್‌ ನಂಬಿತ್‌ ಬೆಚ್ಚಂಡಕ್ಕ, 
ನಾಳೆ ಪಿನಿಯಾಂದ್‌ ಅರಮನೆಕ್ಕಿಲ್ಲತ ಕೆಟ್ಟಪೆದ ಬಕ್ಕು. ಅಕ್ಕ ಈ ಜಡೆಜೋಯಿ ವಂದೂಬರ, 
ಆನಗುಂಡ್‌ ನಲ್ಲೋಣೆ ಗೇನಮಾಡ್‌. 


ಶುಕ್ರಚಾರ್ಯ - ರಾಜ, ನೀಯೆಣ್ಣ್‌ನದ್‌ ಸತ್ಯ. ಆಚೇಂಗಿ, 


ಕಂದ|| ಗುಣಮನ ಕಂಡ್‌ಕೊದಿಚ್ಚಿತ್‌। ಎಣೆಯಾಡುವ ಕಾಶೆಲ್‌ ಬಪ್ಪ ಪೊಂಗಳ 
ನೋಟ್‌।| ಕೃಣತಡುವತಾಡತೆ ಕೇಳ್‌| ದಣಿತಿತವಡಾಶೆ ತ್‌ಪಕ್‌ 
ಪರಮೇಶವಿಧಿಯೊ॥| 


ರಾಜ, ಈ ರೀತಿ ಮೆಚ್ಚಿತ್‌ ಬಪ್ಪ ಪೊಣ್ಣ್‌ಡ ಆಶೆ ಆಣ್‌ ತ್‌ೇಕತೆ ಪೋಚೇಂಗಿ, 
ಅನ್ನತ ಆಣ್‌ಕ್‌ ದೋಷ ಉಂಡ್‌೦ದ್‌ ಶಿವಂಡ ಅಪ್ಪಣೆ. ಈಂಡ ಮೇಲೂ 
ತಾನಾಯಿತ್‌ ಮೇಲ್‌ಜಾತಿ ಪೊಣ್ಗ್‌ ಬಂದಕ್ಕ ಅವಳ ಮಂಗ್‌ಲ ಕಯಿಚವಾಂಗ್‌ 
ಒರೂ ದೋಷ ಇಲ್ಲೇಂದ್‌ ನಾನ್‌ ಆಧಾರ ತಪ್ಪಿ. ಇಚ್ಚಕೆಲ್ಲ ಏಡ ಮೋವಳ ಪರೀಕ್ಷೆ 
ಮಾಡಂಡೂಂದ್‌ ನೀಕ್‌ ಜಂಬರಯಿಲ್ಲೆ. ಏಡ ಮೋವ ನೇಡ ಚಾಯಿಕ್ಕೂ, 
ಚಂದಕ್ಕೂ, ಭೋಗಕ್ಕೂ ಕೊದಿಚ್ಚಿತ್ತ್‌ ಆಶೆ ಪಟ್ಸ್‌ಲೆ. ಶಾಪತ್‌ನಗುಂಡ್‌ ನೇಡ 
ಮೇಲೆ ಆಶೆ ಬೆಚ್ಚತೆ ಹೊರ್ತು, ಅಲ್ಲೇಂಗಿ ನೀಕ್‌ ಕ್‌ಟ್ಟುವ ಪೊಣ್ಣ? ಎನ್ನ್‌? 
ಆನಗುಂಡ್‌ ಆಕುವ. ಆಗ, ಕಂಡಿತ ಎಣ್ಣ್‌. (ಮುನತ್‌) ಅಪ್ಪ ನಾಕ್‌ 
ಶಾಸ್ತ್ರಪಡಿಪಿಚಿರುವಕಾಯಿತ್‌. 

ಮಿತ್ರ - (ಮನತ್‌) ಈ ಜಡೆಜೋಯಿರ ತಕ್ಕ್‌ ಕೇಪಕ್ಕ ನಾಕ್‌ ತೆಳಿಬಪ್ಪ. ಪೊಣ್ಣ್‌ 
ಆಶೆಬೆಚ್ಚಕ್ಕ ಆಣ್‌ನ ಪುಡಿಕಲು, ಅದ್‌ ತಪ್ಪಿಲ್ಲೆ. ಆಣ್‌ ಆಶೆಬೆಚ್ಚಿತ್‌ ಪೊಣ್ಣ್‌ನ ಪುಡಿಚಕ್ಕ. 
ಅದ್‌ "ರೇಪ್‌ ಕೇಸ್‌" ಈಂಡ ಪೊಟ್ಟ ಪಳಮೆ ನೋಟಿ. ಇದ್‌ ಪಂಡೆ ಸನ್ಮಾಸಿ. ಇದಂಗ್‌ 
ಪೊಮ್ಮಕ್ಕಡ ಮೊಕದಮ್ಮೆ ಎನ್ನ್‌ಗೊತ್ತ್‌? 

ರಾಜ - ಮಿತ್ರ, ಗುರುಕ್‌ ಚೆಡಿಬಂದನ್ನನೆ ಕಾಂಬ. ಮಂಗ್‌ಲ ಕಯಿಪ್‌ಲೇಂದ್‌ 
ಎಣ್ಣ್‌ಚೇಂಗಿ, ಎನ್ನ್‌ ಶಾಪ ಇಡುವೊ ಪೋಡಿ ಆಪ. ಮಾಡುವದೆನ್ನ್‌? (ಎಂದ್‌ ಗೇನ 
ಮಾಡಿತ್‌). 


ಕಂದ॥| ದೊರೆಯಾಯಿತಿಪುದೆ ಕಷ್ಟ। ಪರ ಪೊಂಗಡ ಮನಸ್‌ ನೋಟತೆ ಡೊತ್ತವ ಕಷ್ಟ/| 
ಗುರುಡಪ್ಪಣೆ ಮೀರುವ ಕಷ್ಟ। ಹರದಯಕಂಡ್‌ ತರಿವದೊಡದಂಗಿಂಜು ಕಷ್ಟ!! 


ಮಿತ್ರ, ಒರ್‌ ಪೊಣ್ಣ್‌ನ ಮಂಗ್‌ಲ ಕಯಿಕಂಡುವೇಂಗಿ, ಅವಡ ಗುಣ, ನಡೆ, 
ಚಾಯಿ, ಸಾಲ್‌ ಸಂತಾನ, ಮಣ್ಣ್‌ ಮನಸ್ಥಾನ, ಅವಡ ಮೂಂದ್‌ ತಲೆ ನಲ್ಲಾಮೆ 
ನಲ್ಲದಾಯಿತ್‌ ಕಂಡ ಹೊರ್ತು ಮಂಗ್‌ಲ ಕಯಿಪಕಾಗಾಂದ್‌ ಶಾಸ್ತ್ರ ಉಂಡ್‌. ಅನ್ನನೆ 
ಇಪ್ಪಕ್ಕ, ಇವಡ ಒರೂ ಸಂಗತಿ ಅರಿಯತೆ ಎನ್ನನೆ ಒತ್ತವದ್‌, ಒಕ್ಕತೆ ಪೋಚೋ ಗುರುಡ 
ಶಾಪ ಕ್‌ಟ್ಟುವದ್‌ ನೇರ್‌. ಆಹಾ! ಕಷ್ಟ ಆಚಲ್ಲ. ಇವಳಗುಂಡ್‌ ಮಿಣ್ಣಕ್ಕ್‌ ಎನ್ನೆಲ್ಲ 
ಕೇಡ್‌ ಬಪ್ಪಕುಂಡೋ ಗೊತ್ತಾಪ್‌ಲೆ. 


ಮಿತ್ರ - ರಾಜ, ಇವಳಗುಂಡ್‌ ಕೇಡಲ್ಲತೆ ಗುಣ ಕ್‌ಟ್ಟ ಎನ್ನ್‌ ಮಾಡುವದ್‌? 
ಗುರುಡ ಪೋಡಿಕಾಯಿತ್‌ ಬೆಕ್ಕಂಡಿಯ ಬಾತ್‌. ಬೆಚ್ಚ ಬೆಚ್ಚ ಚೆನ್ನ ದಿನ ನೋಟುವಂಜಿ 
ಕುಶಿ ಆಯಿಲೇಂಗಿ ದವುತಲು. ಪೋಡಿಯೆನ್ನ್‌? ನಾಕೆಲ್ಲ ಅರು:.ದ್‌ ಪೊಣ್ಣಾಚಿ- ಬೆಪ್ಪದೂ, 
ಬುಡುವದೂ. | 

ರಾಜ - ಮಿತ್ರ, ನಿನ್ನನ್ನನೆ ನಾಕ್‌ ಕಯ್ಯ. ಕಂಡಿಯ? ರಾಜಂಗ ಮಂಗ್‌ಲ ಕಯಿಚ 


ಪಿಣ್ಣು ಅವಳೇ ಪಟ್ಟತ್‌ ರಾಣಿ. ಏಡ ಪಾದಿ ಹಕ್ಕ್‌ ಅವಕ್‌ ನಿಪ್ಪ. ಆನಗುಂಡ್‌ ಬುಡುವಕಯ್ಯ. 
ಆನದಾಡ್‌ (ಎಂದ್‌ ದೇವರ ನೆನತಂಡ್‌) 


ಕಂದ|| ಅಡಿಕೊಡಿಡೊತ್ತಿತೆಲಂಗುವ| ನಡು ಪುಡಿಕಡಂಗುವ ಈ ಕನ್ನಿ ದೇವಿನ ನಾ|| 
ಪಡವಿ ನೊಡಿಂದಿಯ ದಿನತ್‌ಲ್‌| ವಡನಾಡಿ ಬಾವಗುಣ ಮನ ಪರಮೇಶ 


ತಾರೊ|| 


ದೇವ ದೇವನಾನ ಪರಮೇಶ್ವರನೆ, ನೇಡ ದಯತ್‌ಲ್‌ ಕ್‌ಟ್ಟ್‌ನ ಈ ಪೊಣ್ಣ್‌ನ 

ನಾನ್‌ ಇಂದ್‌ ಮಂಗ್‌ಲ ಕಯಿಚವಿ. ಎಂಗವೊಡೆಯ ಪೊಣ್ಣ್‌ಕ್‌ ನಲ್ಲದ್‌ ಮಾಡಿತ್‌ ನಲ್ಲೋಣೆ 
ಚಾಕಿಯವಂಡೂಂದ್‌ ಬೋಡಿಯವಿ. (ಎಂದ್‌ ಗುರುನ ನೋಟಿತ್‌) 

ಗುರುವೆ, ನೇಡ ಅಪ್ಪಣೆ ಮೀರುವಕ್ಕ್‌ ನಾನ್‌ ಶಕ್ತನಲ್ಲ. ಆನಗುಂಡ್‌, ಒರ್‌ಕೈಲ್‌ 
ತಪ್ಪ ನೇಡ ಮೋವಳ ದಂಡ್‌ ಕೈಲ್‌ ನಾನ್‌ ಕೇಟವಿ. 

ಶುಕ್ರಚಾರ್ಯ - ರಾಜ, ಸಂತೋಷ. 

ದೇವಯಾನೆ - ರಾಜ, ಸಂತೋಷ 


ದೇವಯಾನೆ - (ಮನತ್‌) ಆಹ! ಏಡ ಅಪ್ಪ ಬಾರತೆ ಪೋಯಿತುಂಡೇಂಗಿ, ಈ ರಾಜನ 
ನಾಕ್‌ ಕಂಡಿತ ಕ್‌ಟ್ಟುವಕಿಂಜಿಲೆ, ಅಪ್ಪ ಬಂದದೂ ರಾಜ ಒತ್ತದೂ ಏಡ ಭಾಗ್ಯ. ಎನ್ನೇಂಗಿ 
ಆಡ್‌. ಏಡ ಛಲ ಗೆದ್ದತ್‌. ಏಡ ಆಶೆ ನೆರವೇರ್‌ಚಿ. 


ಮಿತ್ರ - (ಮನತ್‌) ಈ ಮಾರಿಡ ಆಶೆ ನೋಟಿ. ಆಣ್‌ನ ಪುಡಿಚ ಬಲಿಚಕ್ಕ, ಛಲ' 
ಗೆಲ್ಲುವಾಂಗ್‌ ಅಡ್ಡಿಯೆನ್ನ್‌? ಆಣ್‌ಕಲಂದ ಪಾಳ್‌ ಇಗಾಣಯಿಲ್ಲತೆ ಎಣ್ಣುವಕ್ಕುಲ? ಎನ್ನ್‌ 
ಮಾಡುವದ್‌. ಈ ಬೊಡ್ಡ ರಾಜನಾಯಿತ್‌ ಒತ್ತಂಡತ್ತ್‌. ಎನ್ನಂತಂವ ಆಯಿತುಂಡೇಂಗಿ ಕಳಿ 
ಕಾಟುವಕಿಂಜ. 


ರಾಜ “ ಗುರುವೇ 


ಕಂದ|| ಪಂಡಿಯ ಜನ್ಮತ್‌ ಸುಗಪಲ| ಕಂಡೆ ನೊಡಿಂದ್‌ ಈ ಕನ್ನಿನ ಪಡದೊರ್‌ ನಾಕ್‌! 
ಬೋಂಡಿಯ ಬಾಗಿಯಲಾಚಿ। ಕೊಂಡಾಡಿ ಕೊದಿಚಿ ಈ ದೇವಿನ ಚಾಕುವಿ ನಾನ್‌|| 


(ಲಾಲೀಸೆ ಚೋದ್ಮವನು - ಎಂಬಂತೆ) 


ತಂದಿರ ಮಾವ ನಾಕ್‌ ||ಪಣ ಡಿಂದ್‌ನಂದ್‌ ಕಂಡ್‌ ||ಅ[ಪ|| ನಾಂಗೊತ್ತದೇವಿನ| 
ತಿಂಗಾರ ತೇಡ್‌ನೆ|| ನಿಂಗಿಂದ್‌ ತಂದಾಂಗ್‌। ಬಾಂಗಿತುದಿಪಿನೊ||೧|| ಚೂಡ್‌ನೆಕಕ್ಕಲೂ| 
ಬಾಡತ ಪೂವ್‌ನ|| ತೇಡಿತೆ ನಾ ಬಂದ್‌| ಬೋಡಿತೆಡ್‌ತೆನೊ||೨॥ ಬೋಜಕರತಿನ| 
ಬೇಜಾರ ಕಾಣತೆ[| ಬೋಜತೆ ಚಾಕುವಿ| ಡೀ ಜೀವ ಡಿಕ್ಕಣೆ[[೩[| ಮುತ್ತ್‌ನರಕೊತ್ತ್‌| 
ಡೊತ್ತಿತೆಲಂಗುವ] ಪತ್ತ್‌ ಪೊಂಗಳ] ಡ್‌ತ್ತಂಡ್‌ ಪೋಪಿನೊ|(೪|| ಬಾವಕ್‌ ನಾಕುದು| 
ಮಾವಿ ಮಾಂವ ಗುಣ[| ಬಾವ ಮನಬೋಂಡು/| ದೇವ: ದಯಬೋಂಡು/|೫॥| 


ಮಾವಯ್ಕ, ಈ ರೀತಿ ಆಯಿತ್‌ ನೇಡ ಮೋವಳ ಚಾಕಿ ಪೊಲತುವಾಂಗ್‌ ನೇಡ 
ಆಶೀರ್ವಾದ ಬೋಂಡೂಂದ್‌ ಬೋಡ್ಕವದಲ್ಲತೆ ಮಂಗ್‌ಲ ಕಯಿಚಿತಾತೇಂಗಿ ಕಾಕಿಯ ಪೋಷಿ. 

ಶುಕ್ರಚಾರ್ಯ - ರಾಜ, ಇದ್‌ ಕಾಡ್‌. ಆನಗುಂಡ್‌ ಗಾಂಧರ್ವಮಂಗಲ ಕಯಿಚಿತಪ್ಪಿ. 
ನೀನೂ ದೇವಯಾನೆಯೂ ಎಡ್‌ತ್‌ ಬಲತ್‌ ನಿಂದೋಳಿ. 


ರಾಜ - ಅಪ್ಪಣೆ (ಎಂದ್‌ ದೇವಯಾನೆಯೂ ರಾಜನೂ ನಿಪ್ಪ) 
ಶುಕ್ರಚಾರ್ಯ - (ಹರನೆ ಗಂಗಾಧರ - ಎಂಬಂತೆ) 


ಮೋವಳ ತಂದೆನೊ| ಬಾವಕ್‌ ರಾಜ ||ಪ॥| ದೇವರ ತೊತ್ತೋಳಿ| ದೇವನು ದೇವಿ 
||[ಅ|ಪ|| ನೇಡ ಬೆರತುಳ್ಳ| ಮೋದ್‌ರಲುತ್ತಿ|| ಮೂಡಿ ಕಯಕ್‌ಟ್ಟ್‌| ಮೂಡೊಮ್ಮ 
ತ್‌ಂಡ್‌ |೧| ನೇಮತರಾಜನ| ಸ್ವಾಮಿಂದರಿಂಜ್‌|| ನೀ ಮನಸಾಯಿತ್‌। ಪೂ 
ಮಾಲೆಯಿಡ್‌ ನಿ |೧|| ಡೊಂದುಳ ಕುಂಇಸ್ಲಿನ || ತಂದೆನೊ ನೀಕ್‌| ಬಂಧನ ಮಾಡತೆ| 
ಡೆಂದು ನೀ ಚಾಕ್‌ ||| ಬಾವಕ್‌ ಪೋಪಳ ಮೋವಳೇ ಕೇಳ್‌]|| ನಾವು ಗುಣಬೆಚ್ಚಿ! 
ದೇವಂಗಡಂಗ್‌ ||೪|| ಚೂಡ್‌ನ ಪೂಮಾಲೆ| ಬಾಡತ ಪೋಲೆ|| ಬೋಡಿರೊ ಡಿಬ್ಬದೇ। 
ವಡಪಾದ ||೫[| 


ರಾಜನು ರಾಣಿಯಾಯಿತ್‌ ಸುಖ ಸಂಪತ್ತ್‌ಲ್‌ ಭಾಗ್ಯ ಬರ್‌ಕತ್ತ್‌ಲ್‌ ಮಕ್ಕ 
ಮರ್‌ಮಕ್ಕ ಕ್‌ರ್‌ಮಕ್ಕಳಾಯಿತ್‌ ದೀರ್ಫಾಯುಷ್ಕತ್‌ ಬಾಳಿ. 


ರಾಜ, ನೋಟ್‌? ರಾಜಂಡ ಮೋವಳಾನ ಈ ಶರ್ಮಿಷ್ಟೆನ, ಎಲ್ಲಾ ಬಾಬ್‌ಲ್‌ ಏಡ 
ಮೋವಳನ್ನನೆ ಚಾಕಂಡು. ಕಂಡಿಯ? ಆಚೇಂಗಿ, ಅವಡ ಬೋಗಕ್‌ ಪೋಷಕ್ಕ್‌ ನೀಕ್‌ ಏಡ 
ಅಪ್ಪಣೆ ಇಲ್ಲೆ. ಈ ತಕ್ಕ್‌ ಮರಂದತೇಂಗಿ ನೀಕ್‌ ದೋಷಬಕ್ಕು ಹುಶಾರ್‌. 


ಶರ್ಮಿಷ್ಟೆ - (ಮನತ್‌) ಆಹ! ಏಡ ಮುಖ್ಯವಾನ ಆಶೆಕ್ಕ್‌ ಗುರು ತೊಂದ್ರೆ ಮಾಡ್‌ಚಿ. 
ಅಯ್ಯೊ! ಇನ್ನತ ರಾಜನ ಮೂಂದ್‌ ದಿನ ಆಚೇಂಗಿಯೂ, "ಬೆಚ್ಚಿ ಬಾಳತೆ ಪೋಚೆಂಗಿ ಏಡ 
ಜೀವ ನಿಪ್ಪದುಂಡಾ? ಇರಡ್‌. ದೇವಡ ದಯ ಉಂಡೇಂಗಿ ಏಡ ಕೆಲಸ ಬಯ್ಮಂಜಿ 
ಮಾಡಿಯವದ್‌ ಬಲ್ಕದಲ್ಲ. 


ರಾಜ - (ಮನತ್‌) ಆಹ! ಮಿಲೇ ನಾಕ್‌ ಬೋಜಕರತಿಯಾನ ಶರ್ಮಿಷ್ಟೆರ ಮೇಲೆ 
ದುಂಬ ಆಶೆ ಇಂಜತ್‌. ಮಾಡುವದೆನ್ನೌ? ಗುರುನಗುಂಡ್‌ ವಿಷ್ಣು ಬಂದದ್‌ ನೋಟುವಕ್ಕ 
ನಾಕ್‌ ಲಭ್ಮ ಇಲ್ಲೆ. 

(ಎಲ್ಲರೂ ನಿಂದಂಡ್‌ ದೇವರ ತುದಿಪ) 
(ಸ್ವಾಮಿ ಭೂ ತೇಶಪ್ರೆ - ಎಂಬಂತೆ) 


ಶಂಭುವೆ ನಿನ್ನ| ನಂಬ್‌ನೆ ನಾನ್‌ ||ಪ|| ಅಂಬಿಕೇಶಚಿ|| ದಂಬರೇಶನೆ| ಬಂಬ ಪರಶಿವನೆ 
||ಅ|ಪ|| ನಿಂದ್‌ ಬೋಡುವಿ ನಾ| ಎಂದು ಯೆನ್ನಡಲೊ।| ಬಂದನೆಲ್ಲ ತೇತ್‌ಚಾಕ್‌| 
ಇಂದು ಶೇಖರನೆ ||೧|| ಭೂಲೋಕಶ್‌ ನಾನ್‌| ಬಾಳುವಳ ಕಾಲ|| ನಾಲ್‌ ದಿಕ್ಕ್‌ಲು 
ಕೇಳಿ ನೀತಾ। ಶೂಲ ಧರ ನೀನ್‌ ||೨|| ರಾಗರಸ ತಾರೊ| ಜೋಗಗುಣ ತಾರೊ॥| 
ಭಾಗಿಯ ತಾ ನಾಗಭೂಷಣ ಭಾಗಂಡೇಶ್ವರನೆ||೩|| 


೫ ತ ೫ 


೩ನೆ ಅಂಕಸುರು 
೧ನೇ ಸೀನ್‌ 
ಶರ್ಮಿಷ್ಟೆರ ಅರಮನೆ 
(ಶರ್ಮಿಷ್ಟೆ ಸಖಿಸಹ ಅಳತಂಡಿಪ್ಪ) 
ಶರ್ಮಿಷ್ಟೆ - (ಏನೀ ರೀತಿ ರಾಜೇಂದ್ರ - ಎಂಬಂತೆ) 


ಎನ್ನಂಗುಳ್ಳದೊ| ಪೊಣ್ಣ್‌ಡ ಜನ್ಮ ||ಪ|| ಕಣ್ಣ್‌ಕಾಂಬಲೊ ಏಡ ಬಾಳ್‌ 
11ಅ|।ಪ|। ಏಡೋರಡಿ ಪೊಂಗ। ಕೂಡ್‌ಚಿ ರಾಜನ ಮಾಡ್‌ಚಿ ನಾಕ್‌ ಈ 
ಕೇಡೊ||೧|| ಚಾಯಿಂಜಿತ್‌ ಯೆನ್ನ್‌| ಬಾಯಿಗುಣತೆನ್ನ್‌ || ನಾಯಿಕ್‌ 
ಕಡೆಯಾಚಿ ಬಾಳ್‌।|೨॥| ದೇವಯಾನೆ ಡಿಂದ್‌। ಬಾವನ ನೋಟುವ। 
ಜೀವಗುಂಡ್‌ ಪಲವೆನ್ನ್‌||೩!| 


ಆಹ! ಸಖಿ, ಏಡ ಜೊತೆ ಮೂಡಿ ಆ ಯಯಾತಿ ಮಹಾರಾಜಂಡ ಬಾಳೆ ಕೂಡ್‌ನಂದ್‌ 
ನಾಕೂ ಒಡೆಯಂದ್‌ ನಂಬಿತಿಂಜೆ. ಕಂಡಿಯ? ಆ ಪಾಪಿಯಾನ ದೇವಯಾನೆ ಎನ್ನ ಈ 
ಕಾಡ್‌ಲುಳ್ಳ ಅರಮನೆಲ್‌ ಮಾಡಿತ್‌ ಅವ ಸುಖ ಪಡುವಕಾಚಲ್ಲ. ಒಡೆಯಂದ್‌ ನಂಬ್‌ನ ಈ 
ರಾಜನ ನಾನ್‌ ಎಕ್ಕ ಕಾಂಗಡ್‌? ಏಡ ಈ ಬಯತ್‌ಲ್‌ ಒಡೆಯನಿಲ್ಲತ ಬಾಳ್‌ಲ್‌ ಇಂಜಿತ್‌ 
ಪ್ರಯೋಜನ ಎನ್ನ್‌? ಅಯ್ಕೊ! ಕಷ್ಟ. 

ಸಖಿ - (ಯಾಕಿಂತ ದುಃಖಜಾ - ಎಂಬಂತೆ) 


ಅಕ್ಕಾ ನಿ ಮೊರಡತಿಕ್ಕ| ತಕ್ಕೊಂದ್‌ ಕೇಳಲಿಕ್ಕ ||ಪ|| ಮುಕ್ಕಣ್ಣ ಶಿವ ನಿನ್ನ| ಚಿಕ್ಕತ್ತೆ 
ಚಾಕುನೋಟ್‌ ||ಅ।ಪ|| ಮಂಗ್‌ಲತಾಶೆ ಕೇಳ್‌| ನೀಂಗದ್‌ಗೇ ನಡಾಗ|| ಕಾಂಗೂಲ 
ಬಯ್ಕ ನೀನೆ! ಬಂಗಾಲೊ ಪಡುವಕಾಕು[|೧|| ಮದಿಪಟ್ಟ ರಾಜಂಗ್‌ಲೊ| ಅದಿಯಾನ 
ರಾಣಿಲುಂಡ್‌| ಕೊದಿಚಿತ್ತ್‌ ಪೋತೆ ನೀನ್‌। ಚದಿ ಮಾಡು ನಿನ್ನ ಕೇಳ್‌||೨॥| 
ಕಂಣ್‌ಲ್‌ ನೀರ್‌ತ್‌,ಕನ್ನೀಯೊಡಾಯಿತಿರ್‌|| ಡನ್ನತಗೇನಬೆಯ್ಕೊ| ಡೊನ್ನಾಂದೂ 
ಕೇಡ್‌ಬರ||೩.|| 


ಅಕ್ಕ, ಇನ್ನತ ಬುದ್ದಿಯಿಲ್ಲ: ತ ಪೊಣ್ಣ್‌೦ದ್‌ ನಿನ್ನ ಅರಿಂಜಿಂಜಿಲೆ. ದೇವಯಾನೆಕೂ 
ನೀಕೂ ಪೆರ್ತ್‌ಜಿದ್ದ್‌. ಅನ್ನನಿಪ್ಪಕ್ಕ, ಅವಬೆಚ್ಚ ಒಡೆಯಂಡ ಮೇಲೆ ನೀನ್‌ ಗೇನ ಮಾಡುವದ್‌ 
ನೀಕ್‌ ನಲ್ಲಾಂಗ! ಒಂದೂ ಬೋಂಡ ಕನ್ನಿ ಮೂಡಿಯಾಯಿತ್‌ ದೇವರ ಗೇನ ಮಾಡಿಯಂಡ್‌ 


ಇಪ್ಪ ಬಾಳ್‌ ಎಕ್ಕೋಲು ಸಂಗ೦ದರಿಂಜ. 
ಶರ್ಮಿಷ್ಟೆ - (ನಿಗಮಾಗ ಮನಿಕ - ಎಂಬಂತೆ) 


ಮದಪೊಂಗಕ್‌। ಅದಿಲೆಣ್ಣುವ| ಕದೆ ನೀಕ್‌ಲರಿವೂ ||ಪ|| ಅದನೆನ್ನನೆ| 
ಮದಿಮಾಡಡ್‌। ಬಿದಿಲೆಣ್ಣ್‌ನಿಡಯ್ಕೊ ||ಅ।ಪ।॥| ಕುಡ್‌ ನೀರ್‌ಲ್‌| ಕಡ ಪೋಲತ। 
ಒಡ ತುಂಬ್‌ಚಿಡಯ್ಕೊ!| ಜಡೆಯೇಡದ್‌। ಪುಡಿಕೊಂಡಿತ್‌| 
ಪಡನಾಡುವದಾರೊ॥|೧|| ಎದೆ ಗೊಂಬೆನ| ಪದಬೂವತೆ| ತುದಿ ಮಾಜತೆ ಬೆಚ್ಚೆ|| 
ಕೊದಿರಾಜನೊ।| ಇದ್‌ ಕಂಡಿತು| ಚದಿ ಮಾಡ್‌ಚಿಡಯ್ಕೊ ||೨|| ದೊರೆ ಜಾಗನಾ 
ಅರಿಂಜವಕ್‌। ಹರದಾರಿಯೊ ದೂರ।| ಒರ್‌ ಪೊಂಗಳೆ] ಇರಲ್‌ಟತ್‌ಲ್‌| 
ಅರಿವಲ್ಲತೆ ಪೋಡೊ!||೩|| 


ಸಖಿ, ಕನ್ನಿಯಾಯಿತಿರಂಬ್‌ ಎಣ್ಣ್‌ನಂತ ನೇಡ ತಕ್ಕ್‌ ನಾಕ್‌ ವಿಷ ತಂದನಕ್ಕೆ ಆಚಿ. 
ಪೊಣ್ಣ್‌ ಜನ್ಮಕ್ಕ್‌ ಆಣ್‌ರ ಆಶೆ ಏರಂದೆಣ್ಣುವದ್‌ ನೀಕ್‌ ಅರಿಯತದಲ್ಲ. ಆ ರಾಜನ ಸುಡ 
ಒಡೆಯಂದ್‌ ಮನಮಂಗ್‌ಲ ಕಯಿಚಾನಗುಂಡ್‌. ಎನ್ನನೇ ಆಯಿತು ನೀನ್‌ ಕಾಕಿಯ ಬಾತೇಂಗಿ 
ನೀಕ್‌ ಬೋಂಡಿಯದೆಲ್ಲಾ ತಪ್ಪಿ... 


ಸಖ - ಅಕ್ಕ, ಆಣ್‌ಡ ಸುಖಕ್ಕ್‌ ಆಶೆಬೆಚ್ಚಕ್ಕ, ನೇಡ ಈ ಚಾಯಿ ಚಂದ ನಾಳೆಕ್ಕ್‌ 
ಇರ. ಪದಿನಾರ್‌ ಬಯತ್‌ಲೇ ಅರುವದ್‌ ಬಯತ್‌ರ ಅಜ್ಜೀಂದ್‌ ಎಣ್ಣ್‌ಚಿಟ್ಟವಕಾಕು. 
ಈಂಡಮೇಲು ಕೇಪಿಯ? 

(ಓಂ ಶಿವಾಸುತ ಗಣಪತಿಯೆನೈ- ಎಂಬಂತೆ) 


ಡಕ್ಕ ನೀ ನೀತಕ್ಕ್‌ ಲೆಣ್ಣತೆ| ಪಕ್ಕ ಲಾರೆಂಗಿ ಕೇಕುಲ ||ಪ|| ಇತ್ಮ ಬಂದೊರ್‌ 
ಭೋಗತಾಶೆಯೊ| ಚಿಕ್ಕಿ ಬಾವಕ್‌ ಮಾಡುಲ |ಅ|ಪ|| ಆಣ್‌ಡಾಶೆನ ಬೆಕ್ಕತೆ ಕೇಳ್‌] 
ಇಗಾಣಕೆಟ್ಟ್‌ ಕಳಿಕತೆ|| ಗಾಣ ಮುಗ್ಗ್‌ನ ಮೀನ್‌ಡಗೋಳ್‌। ಕಾಣತದಲ್ಲ 
ನೀನ್‌ಲೊ||೧|| ಆಣೆಲಿಟ್ಟಿತ್‌ ಲೆಣ್ಣುವಿ ಕೇಳ್‌| ಆಣ್‌ ಜಾತಿನ ನಂಬತೆ|| ಮಾನ 
ಪೊಂಗಡ ಕಂಡಪಿಣ್ನ್ಣ್‌ಲೊ| ಚಾಣಕ್‌ ಕಡೆ ಮಾಡುಲ ||೨|| ಡೊಮ್ಮಕ್‌ 
ಕೊದಿಯೇರಡಿಕ್ಕುಲ| ಡಿಮ್ಮಕ್‌ ಚದಿ ಮಾಡುಲ|| ಮುಂಡತಿಪ್ಪದ್‌| ಬಾಳ್‌ನಲ್ಲದ್‌| 
ದಮ್ಮಯ್ಯ ನೀಕ್‌ಲೆಣ್ಣುವಿ॥|೩| 


ಅಕ್ಕ, ಈ ರೀತಿ ತೊಂದರೆ ಬಪ್ಪದ್‌ ನೇರ್‌. ಆನಗುಂಡ್‌, ಚೆನ್ನ ಪಾಲ್‌ ಕೂಳುಂಡಿತ್‌ 


ನ್ದ. ಏಳ್‌. 


ಶರ್ಮಿಷ್ಟೆ - (ನೀತಿಯೇ ನಿನಗಿದು ನೀ - ಎಂಬಂತೆ) 


ಪಾಲ್‌ಕೂಳೆನ್ನಂಗ್‌| ಕೇಳೊಮ್ಮ ದೇವ ||ಪ|| ಬಾಲನ ಕಾಣತ| ಬಾಳ್‌ಗೋಳ್‌ ||ಅ|ಪ|| 
ನೇರಕುದಿಪಳ| ಶೂರ ನೊಡಿಂದೆನ॥| ಮಾರೊಡೆ ತಬ್ಬುವ। ದೊರೆಡೆಲ್ಲಿ ॥೧॥| 
ನೆತ್ತಿಪುಡಚಂಡ್‌। ಕತ್ತ್‌ನಮೂಡ್‌ನ|| ಮುತ್ತವರಾಜನೊ। ಡೆತ್ತ್‌ ಪೋಟಿ ||೨|| ಆಣ್‌ 
ಕಿರಿಲುಳ್ಳ] ತೇನ್‌ ಕುಡಿಕತೆ|| ಹಾನಾನ್‌ ಬಾವ್‌ಲೆ| ನಾನ್‌ ಚಾವಿ||೩1| 


ಸಖಿ, ಈ ರೀತಿ ಆಯಿತ್‌ ಏಡ ಕಣ್ಣ್‌ಕ್ಕೂ ಮನಕ್ಕೂ ಚಾಯಿಕ್ಕೂ ಚಂದಕೂ ಒತ್ತಂತ 


ಆ ದೊರೆನ ತ್‌ಂ೦ಡಿತ್‌ ಬಾವ ಸುಖಕಿಂಜೂ ಸ್ವರ್ಗ ಸುಖ ಉಂಡ? ಒರ್‌' ಒಡೆಯಂಗ್‌ 
ದಂಡ್‌ ಪೊಣ್ಣ್‌ ಆಗಂದೆಣ್ಣುವದ್‌ ನೇರ್‌. ಆಚೇಂಗಿ, ಆದೊರೆಕ್‌ ಏಡ ಮೇಲೆ ಉಳ್ಳಚ್ಚಕ್‌ 
ಆಶೆ ಆ ಪಾಪಿಯಾನ ದೇವಯಾನೆರ ಮೇಲೆ ಇಲ್ಲೆ. ಗೊತ್ತಾಚ? ಆನಗುಂಡ್‌, ನೀನ್‌ 
ಕಾಕಿಯಬರತೆ ಪೋಚೆಂಗಿ ನಾ ಚಾವದ್‌ ನೇರ್‌. 


ಸಖಿ - (ಮನತ್‌ ಮೂಕ್‌ಕ್‌ ಕೈ ಬೆಚ್ಚಂಡ್‌) ಅಪ್ಪ ಪೊಣ್ಣೆ! ಒಡೆಯಂಡ ಮೂಡ್‌ 


ಇದುವರಿಕು ಕಾಣತವಕ್‌ ಆಣ್‌ ಪೊಣ್ಣ್‌ ಪಡುವ ಸುಖ ಎನ್ನನೆ ಗೊತ್ತಾಚಿ? ಒಡೆಯಂಗಡ 
ಕೂಡೆ ಪತ್ತ್‌ಕಾಲ ಕಳಿಚ ಪೊಣ್ಣ್‌ ಪಡಿಚದೆಲ್ಲಾ ಇವ ಪಡಿಚನ್ನನೆ ಕಾಂಬದ್‌ ಆಶ್ಚರ್ಯ. 
ಅಮ್ಮಪ್ಪ! ಬಲ್ಕಯಿಂಡ ಮೂಡಿಯ ಒಳಿಯ ಎನ್ನೆಲ್ಲ ಕಳಿಚಿಯತೋ. ದಾಕ್‌ ಗೊತ್ತ್‌? 
ಎನ್ನೆಣ್ಣಿ? ಮೂಡಿಯ ಬಲ್ಲಿಯದಾನ ಪಿಇ್ಲ ಏರ ಕಾಲ ಬೆಪ್ಪದ್‌ ಅಪ್ಪ ಅವ್ವಂಡ ತಪ್ಪ್‌. 
ಮೂಡಿಯಳ ದೂರುವ ಎನ್ನಂಗ್‌? (ಎಂದ್‌) ಅಕ್ಕ ಆಣ್‌ರ ಗುಣತ್‌ರ ಅರಿಯತೆ ಎನ್ನಂಗ್‌ 
ಆಶೆ ಮಾಡುವಿಯ? ಚೆನ್ನಕೇಳ್‌. 

(ಆರು ಏಚಾರಿಪರಿಲ್ಲ- ಎಂಬಂತೆ) 


ಬೋಂಡಾಲೋ ಆಣ್‌ಡ ಆಶೆ ||ಪ|| ಮುಂಡತಳೆಯೊ ||ಅ|ಪ|| ನೇಡಲೊ 
ಚಾಯಿಕ್‌| ಕೂಡತರಿವೂ॥| ಮಾಡುಲ ನೋಟಿಯ| ಮೂಡ್‌ಕ್ಕ್‌ ಗಾಯಾ||೧|| 
ಬಾತಬ್ಬ್‌ ಲೆಣ್ಣೀತ್‌। ಡೀತ್‌ ಬಲಿಕ್ಕೂ|| ಚೋತದರಿಯತೆ ಡೂತು ಕಿರಿಯೊ ||೨|| 
ಪಕ್ಕಲಳೆಂದೆಣ್ಣಿ| ಕಕ್ಕೂಳಿ ಮಾಡು|| ತ್‌ಕ್ಕಾರ ಮಾಡಿನೊ| ಚೊಕ್ಕ್‌೦ದ್‌ ಪೊಯ್ಮು 
|All ಬಳ್ಳಿ ನಡು ನೋಟ್‌| ಪುಳ್ಳಿ ಪೊಳಿಕ್ಕೂ|| ಒಲ್ಲೇಂದ್‌ಲೆಣ್ಣಿನೊ। 
ಕೊಲ್ಲುವಕೇಸ।|೪|| ಬಳ್ಳಿ ನಡು ನೋಟ್‌] ಪುಳ್ಳಿ ಪೊಳಿಕ್ಕೂ|| ಒಲ್ಲೇಂದ್‌ಲೆಣ್ಣಿನೊ। 
ಕೊಲ್ಲುವಕೇಸ ||೪|| ಒರ್‌ ಕುಇನ್ಲಿಡಾಪದು| ಮರಂದಿತ್‌ ನಿನ್ನ|| ಪರ 
ಪೊಂಗಡಾಶೆಲ್‌|| ಇರ್‌ಪಗ ಪೋಕು||೫|| ನ್‌ೇಡಾಶೆ ಬಪ್ಪಕ್ಕ| ತೇಡೀನೊಕ್‌ಟ್ಟಿ!| 
ಕೊಡತೆ ಬಾಕೆಯೊ। ಬೋಡುವಿ ನಿನ್ನ ||೬1| 


ಅಕ್ಕ, ಆಣ್‌ನಗುಂಡ್‌ ಬಪ್ಪಕೇಡ್‌ ಈ ರೀತಿ ಉಂಡ್‌. ತತ್ಕಾಲ ಕುಶಿಂದೆಣ್ಣಿತ್‌, 
ಆಣ್‌ನ ನಂಬ್‌ನಂತ ಎಚ್ಚಕೊ ಸತ್ಯವಂತೆ ಪೊಮ್ಮಕ್ಕ ಕಡೇಲ ಕಣ್ಣ್‌ನೀರ್‌ ಕೈ ಆನ ಗೋಳ್‌ 
ನಾನರಿವು ಕಂಡಿಯ? ಪೊಣ್ಣ್‌ಡ ಗುಟ್ಟ್‌ ಕೊಡ್‌ಕತವ ಪೊಣ್ಣ್‌. ಈಂಡ ಮೇಲೂ "ಆರ್‌ವೆ 
ನಂಬ್‌ಚೇಂಗಿಯೂ ಆಣ್‌ನ ನಂಬತೀ"೦ದ್‌ ಪೊಮ್ಮಕ್ಕಡ ಗಾಧಿ ನೀಕ್‌ ಅರಿಯತದಲ್ಲ. 
ಪಿಇಸ್ಲೊರ್‌ ಪಚ್ಚಿತಕ್ಕ್‌ ಎಣ್ಣಿತಪ್ಪಿ ಕೇಳ್‌. (ಎಂದ ಪಚ್ಚಿತೆಣ್ಣಿ ತ್‌) ಅಕ್ಕ ಗೊತ್ತಾಚ? 


ಶರ್ಮಿಹ್ಟೆ - (ಮೂಕ್‌ಕ್‌ ಕೈ ಬೆಚ್ಚಂಡ್‌) ಸಖಿ, ಕಾಣತದ್‌ ಕಾಂಗು ಕೇಳತದ್‌ 
ಕೇಕುಂದೆಣ್ಣುವದ್‌ ಪೊಟ್ಟಲ್ಲ. ಇನ್ನನೆ ಉಂಡ? ಅಯ್ಯೊ! ಪೋಡಿಯಾಪ. ನಾಕ್‌ ಬೋಂಡಪ್ಪ 
ಏಳ್‌ ಪೋಕ. 


ಸಖ - (ಮನತ್‌) ಗೊತ್ತಾಚ? ಇಕ್ಕತ ಚೆನ್ನ ಬಾಲೆಕಾರಡ ಚೊಕ್ಕ್‌ನ ಕಳಿನ ಇವಕ್‌ 
ಎಣ್ಣ್‌ವದು ಬೊತ್ತ್‌ಚಿ. ಆ ಗುಟ್ಟ್‌ ತೇರ ಪೊಮ್ಮಕಕ್ಕೆ ಗೊತ್ತ್‌ ಕಂಡಿರ? ಅದ್‌ ಪೋಡ್‌, 
ಇಕ್ಕತ ಚೆನ್ನ ಬಾಲೆಕಾರಡ ಕಳಿನೊ ಸಿರಿನೊ ನೋಟ್‌ಚೆಂಗಿ ಪಂಡೇತ ನಡಪ್‌ ನೀತಿ ಆಚಾರ 
ವಿಚಾರ ಮುಡಿಂಜನ್ನನೆ ಕಾಂಬ. ಅಲ್ಲೇಂಗಿ ನೋಟಿ ಚೆನ್ನ ಬಾಲೆಕಾರೆಲ್ಲ ಬೋಂಡೂಂದ್‌ 
ಮೀಶೆನ ಉಳುಪುವಕಾಯಿತ್‌. ಪಿಣ್ಲು ಚೆನ್ನ ಕೊಣಿ ಕಳಿಕಾರ ಅರೆಮೀಶೆ ಬೆಚ್ಚವಕೂ ಆಚಿ. 
ಇದ್‌ ಏದ್‌ ಧರ್ಮಯೆಣ್ಣಿ, ಎಂಗಡ ವಡಪ್‌ ಎನ್ನನೆ? ಅಪ್ಪ ಅವ್ವ ಪೊಣ್ಣ್‌ ತಾಂಗ್‌ ಪೆರಿಯದಾನ 
ಬೆಂದು ಚತ್ತಕ್ಕ, ಅಲ್ಲೇಂಗಿ ಕಾಶಿಯೊ ಕಾವೇರಿಯೊ ತ್‌೯ರ್ಥಕುಳಿಪಕ್‌ ಪೋನಕ್ಕ ತಾಡಿ ಮೀಶೆ 
ಕಳೆವದ್‌ ಮರ್ಕಾದಿ. ಎನ್ನನೆ! ಅದೆಲ್ಲ ಬುಟ್ಟಿತ್‌ ಇವು ಕುಶಿ ಬಂದನಕೆ ಮೀಶೆ ಕಳೆವದ್‌ ಒರ್‌ 
ಚಾಯಿಕ್‌೦ದೊ, ಅಲ್ಲ ಬಡಾಯಿಕ್‌೦ದೊ, ಅದಲ್ಲ ಎನ್ನೇಂಗಿ ರೋಗಕ್‌೦ದೊ, 

ನಾಕೊಂದರಿಯ? ಇದ್‌ನ ಕಂಡಿತೆ ಚೆನ್ನ ಆತ್‌ನ ಮೂಡಿಯ ಕಳಿಪದ್‌ ಕೇಪಿರ? 
ಪುಟ್ಟುವಕಯಿಲ್ಲತ ಮೊಲೆ, ಮದ್ಯತೆನ್ನಂಗ್‌ ಬಪ್ಪದ್‌. ಇದೊರ್‌ ದಂಡ್‌ಕೊಂಬ! ಅದ್‌ 
` ಅತ್ತಕಡಿಚಿಕೆ ಇಕ್ಕಡ್‌ ಎನ್ನಂಗ್‌ ಬರಂಡೇ ಬೋಂಡಾಂದ್‌ ಎದೆಕ್‌ ಬೆಲ್ಬೊ, ಲಗಾಮೊ, 
ಎನ್ನತೆಲ್ಲ ಪಾಳ್‌ನ ಮುರಿಕಿ ಕೆಟ್ಟಿತ್‌ ಮೊಲೆನ ಇಂಗ್‌ಚಿರುವಲ್ಲ? ಈ ಪುದುಮಿನೊ ಪಾಪತ್‌ನೊ 
ಎನ್ನ್‌೦ದೆಣ್ಣಡ್‌. ಮಂಗಲ ಕಯಿಕತೆ ಪಟ್ಟಣಿ ಬೂವವು ಆರೂಯಿಲ್ಲೆ. ಅನ್ನನಿಪ್ಪಕ್ಕ 
ಪಾಕುಇ್ಲಿ ಪುಟ್ಟುವದು ಪೆತ್ತವ್ವ ಮೊಲೆಕೊಡ್‌ಕಂಡ? ಪಣಚೊಕ್ಕ್‌ಲ್‌ ಬೂಕ್‌ಪಾಲ್‌, 
ಬೂಕಲೂಂದ್‌ ಗೇನ ಬೆಚ್ಚತೆನ್ನೊ? ಅದ್‌ ಚೆನ್ನಂಗ್‌ ತಬ್ಲಿ ಮಕ್ಕಕ್‌ ಕಂಡಿರ? ಅಲ್ಲೇಂಗಿ 
ಪೆತ್ತ ಕರ್‌ಡ ನೊಂಬಲ ಅರಿಯತವ ಪೊಣ್ಣಾಕುವ? ಎಲ್ಕೇಂಗಿ ಒರ್‌ ಕುಣಿ ಚತ್ತ್‌ ಪೋಂಡು, 
ಉಯಿ ಒರ್‌ ಕಡಾಯ ಕಣ್ಣ್‌ನೀರ್‌ ಬೂವು. ಅನ್ನತ ನೊಂಬಲ ಪಡುವವು ಉಂಡ ಮೊಲೆನ 
ಇಂಗ್‌ಚಿರುವದ್‌. ಅಕ್ಕ ಅದೆಲ್ಲ ಮಾಯ ಕಳಿಯಲ್ಲ? ಮೀಶೆ ಬಪ್ಪಜಾಗ, ಮೊಲೆ ಬಪ್ಪಜಾಗ, 
ಸ್ವಾಮೀ ಎನ್ನಂಗ್‌ ಮಾಡ್‌ಚಿ? ಆಣ್‌ ಪೊಣ್ಣ್‌೦ದ್‌ ಅರಿವಕೂ ಪಾಮಕ್ಕಕ್‌ ಪಾಲ್‌ಕ್‌೦ದು 
ಅಕ್ಕುಲ, ಅನ್ನತಾನ ಮರಕಲುವ? ಬೂಕ್‌ ಪಾಲ್‌ನ ನಂಬಿತ್‌ ಕುಮ್ಮೆನ ಕೊಮ್ಮೆ ಮಾಡ್ಕವದ್‌ 
ಏದ್‌ ಧರ್ಮೋ ನಾಕೊಂದರಿಯ. ಉಯವ್ವ ಚೆನ್ನ ಮೂಡಿಯಲೆಲ್ಲ ಕಂಡೆ ಎನ್ನಣ್ಣಡ್‌? 
ಚಾಯೋಡೆ ಮಂಡೆ ಚೀಪಿತ್‌ ವಾರೆ ಬವ್‌ತಲೆ ಬೆಚ್ಚಿಯತಲ್ಲ! ಅಯಿಂಗ್‌ “ಗಾಣ ಆಪ್‌ಲಿಯ? 
ನಲ್ಲೋರ್‌ ಚಾಯಿಂದ್‌ ಗೇನ ಮಾಡಿಯತೆನ್ನೊ? ಮೂಕ್‌ಡ ತುದಿ ಅರತಂಡ್‌ ನಲ್ಲೋರ್‌ 
ಚಾಯಿಂದ್‌ ಗೇನ ಮಾಡಿಯತೆನ್ನೊ? ಮೂಕ್‌ಡ ತುದಿ ಅರತಂಡ್‌ ಮುರಿಮೂಕಿ ಆಪದ್‌ 
ಅದಂಗಿಂಜು ಚಾಯಲ್ಲ! ಪಾಳ್‌ ತಕ್ಕ್‌ ಚುಡಡ್‌. ನಾ ಪೋಷಿ. 


ರ್ತ ರ್ತ ಡೇ 


೨ನೇ ಸೀನ್‌ 
ಮಾರ್ಗ 
ಮೇದ - (ಪರೆ ನಿಪ್ಟ್‌ಲ್‌ಟ್ಟಂಡ್‌ ಬಂದಿತ್‌) 
(ಏನುಗತಿ ಇನ್ನೇನುಗತಿ - ಎಂಬಂತೆ) 


ಚೆಪ್ಪನಾರ್‌ ದೇಶತ್‌ ಜನ| ಕೇಳಿರೊ ಎಲ್ಲ/|ಪ|| ನಿಪ್ಟ್‌ಲ್‌ಟ್ಟ ದೋಳ್‌ರಪಾಟ್‌|[ಅ|ಪ।| 
ರಾಣಿ ದೇವಯಾನೆಯಿಂದ್‌| ಮಾಣಿಕ ಪರಕ್‌ ಡೊತ್ತ|| ಆಣ್‌ಕುಇ್ಲಿ ಪೆತ್ತ 
ಸುದ್ದಿ| ನಾನ್‌ ಕೊಟ್ಟಿ ಪಾಡುವಿಕ್ಕ[|೧|| ರಾಜಂಗ್‌ಲೊ ಪುಟ್ಟ್‌ನೋರ್‌। 

ಬೋಜಕಾರ ಕುಣಗ್ಲಿ ಕೇಳಿ|| ಮಾಜಿಪೋಕು ತೀ೦ಡ್‌ಚೇಂಗಿ ಸೋಜಿಗಲೊ 
ಡಾಪನಾಕ್‌1|೨॥| ಪುಟ್ಟ್‌ನೋರ್‌ ಪಾಕುಇ್ಲಿನ | ಪಟ್ಟಿಣತ್ತ್‌ ಸಾರ್‌ನಿಕ್ಕ|| 
ಪೊಟ್ಟಣತ್ತ್‌ ಸಕ್ಕರೆಯೊ| ಕಟ್ಟಿತಕ್ಕು ನಿಂಗಕಿಂದ್‌ Ia] ಮಾರ್‌ಕೋರ್‌ 
ಮಾವೆಲ್‌ಲ್‌| ತೋರಣಾಲೊ ಬೀದಿತ್‌ೇರ|| ನೇರಾಯಿತು ಕೆಟ್ಟ್‌ಲೇಂಗಿ 
ಸೇರುವೀರ ಬಂದಿಕಾನೆ ||೪|| 


ಗೊತ್ತಾಚ? ಹುಶಾರ್‌! ರಾಜಂಗ್‌ ಮಿಣಿ ಪುಟ್ಟ್‌ನ ಆಂಗುಇಣ್ನಿ ಅಲ್ಲತೆ ಇಕ್ಕೊರ್‌ 
ಆಂಗುಇಣ್ಲಿ' ಪುಟ್ಟಿಯತ್ತ್‌. ಮಾರ್ಗತ್‌ರ ಪನ್ನೀರ್‌ ಬೂಕಿತ್ತ್‌, ಬೀದಿ ತೀರ ತೋರಣ 
ಕೆಟ್ಟಿತ್‌, ಅಯಿಂಡಯಿಂಡ ಮನೆಲ್‌ ಅವು ಅವು ನಲ್ಲೋಣೆ ಕೂಳ್‌ ಕರಿಬೆಚ್ಚಂಡ್‌ ಉಂಡಂಡ್‌ 
ಸಂತೋಷ ಪಡಂಡು. ಇದಂಗ್‌ ತಪ್ಪ್‌ಚೇಂಗಿ, ಗೊತ್ತುಂಡಲ ಜಾಗ? ಆಂ! ನೋಟ್ಕೋಳಿ. 
ನಾಪೋಪಿ. 


ಒಹೊ! ಒಂದ್‌ ಕೇಪಿರ? ರಾಜಂಗ್‌ ದಂಡೂ ಆಂಗುಇಕ್ಲಿಯ? ನಾಕೋ ಪನ್ನಂದ್‌ 
ಮೂಡಿಯ, ಆರ್‌ ಬಲ್ಕಂವ ಎಣ್ಣಿ? ಏಡ ಮೂಡಿಯಳತ್‌ೇರ ಮಂಗ್‌ಲ ಕಯಿಚಕ್ಕ 
ಮೂಡಿಒಂದಾಂಗ್‌ ಉರುಪಿಯ ಆಯಿರ. ಅಕ ಎಚ್ಚಕಾಚಿ, ಗೊತ್ತಾಚಲ್ಲ? ಈಂಡ ಮೇಲೂ 
ಆ ಮೂಡಿಯ ಅಪ್ಪ ಅವ್ವಂಡ ಪಕ್ಕಕ್‌ ಅಕ್ಕಕ್ಕ ಬಪ್ಪಕ್ಕ ಕರಿಯೂ ಕಳ್ಳೂ ಎಚ್ಚಕ್‌ ಬಕ್ಕು? 
ಇದಂಗ್‌ ಮುಂದ್‌ನ ಭಾಗ್ಯ ಎನ್ನ್‌ ಬೋಂಡ್ಕ? ಎಣ್ಣಿ ಎನ್ನಂತ ಬಂಬ ಸೀಮೆಲ್‌ ಆರುಂಡ್‌? 
ಎನ್ನೇಂಗಿ ಆಡ್‌ ಇಕ್ಕ ನಾನ್‌ ಪೋಷಿ. 
ರ್ತ ರ್ತ ರೇ 
೩ನೇ ಸೀನ್‌ 
ಪೂ ತೋಟ 
(ಶರ್ಮಿಷ್ಟೆಯು ಅವಡ ಸಖಿಯು ಅಳತಿತಿಪ್ಪ) 


ಶರ್ಮಿಷ್ಟೆ - (ಸಖಿನ ನೋಟಿಯಂಡ್‌) ಸಖಿ, ನಿನ್ನಾಂದ್‌ ಬೈಟ್‌ಕಂಡ ಕೆನಚಿರ ಸಂಗತಿ 


(ಆರೆಂದು ಪೇಳಲೀಗನಾ - ಎಂಬಂತೆ) 


ಕೇಳೊಮ್ಮ ದೇವಏನಾ ಕಂಡೆ| ಕೇಳ್‌ ಕೆನಚಿತ್‌ ||ಪ|| ಬಾಲೊಬ್ಬಬಂದ್‌ ತ್‌ೇ೦ಡ್‌ಚಿ] 
ಮೇಲೇಡದ್‌ ||ಅ|ಪ।| ಏಡೆದೆ ಕೊಂಬ್‌ ದಂಡನಾ। ತೊಡುವಂಜಿ ಕೇಳ್‌|| 

ಮೂಡೊಮ್ಮ ಮುತ್ತವಿಂದೆಣ್ಣಿ ಬೋಡ್‌ಚೆನ್ನ ||೧|| ಕಟ್ಟುದ್ದ ನೋಟಂದೆಣ್ಣಿತ್‌| 

ತೊಟ್ಟ್‌ ತರಿಂಜತ್‌।| ಅಟ್ಟತ್ತ್‌ ಲಾರೆಂಗಿಕ್ಕುಂದ್‌| ಪೊಟ್ಟಣ್ಣ್‌ನೆ||೨| ನೇರಾಯಿತೇಡ 

ರಾಜಂದ್‌| ಸೇರೂವ ಡಾಶೆಲ್‌|| ಮಾರೋಡೆ ತಬ್ಬಿ ಕೊವ್ವನೆ| ಪಟಾರಿಯೊ ||೩|| 

ಮೇಲೇಡ ತ್‌ೇ೦ಡಿತೋಡ್‌ನ| ಆಳಾರ್‌ ನೋಟನೆ|| ಕೋಳಿಯೊ ಕೊಂದತಕ್ಕನೆ| 

ಪೊಲಂದತ್‌ |1| 

ಆಹ! ಸಖಿ, ಈ ಕೆನಚಿ ಕಂಡಪಿಇ್ಲ ಏಡ ಮೇಲ್‌ ಕೈ ಕಾಲೆಲ್ಲ ಬಲಿಂಜಿತ್ತ್‌ ಕಯ್ಕುಲೆ, 
ಅದಲ್ಲತೆ, ಆ ರಾಜಂಡ ಮೇಲೆ ಪೆರ್ತ್‌ ಆಶೆ ಆಪ. ಆನಗುಂಡ್‌ ಆ ರಾಜನ ಎನ್ನನೆ ಆಯಿತೂ 
ಕಾಕಿಯಬರತೆ ಕಯ್ಯ. ಕಂಡಿಯ? ಪಿಣ್ಣ್‌ಲು ನಾಕಂಡ ಕೆನಚಿರ ಪಲಯೆನ್ನೋ 
ಗೊತ್ತಾಪ್‌ಲೆಕ್ಕುಲ! 

ಸಖ - (ಮನತ್‌) ಆಹ, ಮಂಗ್‌ಲ ಕಯಿಪಕಾಗಾಂದ್‌ ನಾನ್‌ ಇವಕ್‌ ಎಣ್ಣ್‌ನ 
ತಕ್ಕೆಲ್ಲಾ ವೃರ್ಥ ಆಚಿ ಮಾಡುವದೆನ್ನ್‌? ಇವಕೋ ಒಡೆಯ ಪಿರಾಂದ್‌ ಬಲವಾಯಿತ್‌ 
ಪುಡಿಚಿಯತ್ತ್‌. ಈ ಕಾಲತ್‌ ಅವಡ ಇರಾದೆ ಮೇರೆ ನಡಪದೆ ನಾಕೂ ಸುಖ. 


ಅಕ್ಕ ನೇಡ ಕೆನಚಿರಪಲ ಗೇನಮಾಡ್‌ಚೇಂಗಿ ನೀನ್‌ ಆಶೆ ಬೆಚ್ಚ ರಾಜನ ನೀಕ್‌ 
ಬೆರಿಯ ಕ್‌ಟ್ಟುವಾಂಗ್‌ ಅಡ್ಡಿ ಇಲ್ಲೆ. ಅಲ್ಲತೆ, ಕೆನಚತಾಡ್‌ ಕಾರೃತಾಡ್‌ ಪೊಣ್ಣ್‌ಡಮೇಲೆ 
ತೇ೦ಡನ ಆಣ್‌ ಮುಂಡತೆ ಬುಟ್ಟ ಪಳಮೆ ಇಲ್ಲೆ. ಕಂಡಿಯ? ಅದೇ ನಡ ಕೈ ಬಲಿವದ್‌. 

ಶರ್ಮಿಷ್ಟೆ - ಸಖಿ, ಮದಿಯಪ್ಪ, ಬಂಡತಕ್ಕ್‌ ಪರೆಯತ್ತೆ. ಅದೆಲ್ಲ ವೋಡ್‌. ಎನ್ನ್‌ 
ರಾಜನ ಕಾಕಿಯ ಬಪ್ಪಿಯ? ಇಲ್ಲಿಯ? ಕಂಡಿತ ಎಣ್ಣ್‌ ಕಯ್ಮಂದೆಣ್ಣ್‌ ಚೇಂಗಿ ಇದ ನೋಟ್‌. 
(ಎಂದ್‌ ಕೈಬೆರತಿಂಜ ವಜ್ರ ಮೋಯಿರ ಬಾಯಿಕ್‌ಡುವಕ್‌ನೋಟುವ) 


ಸಖಿ - ಅಯ್ಕೊ! ವಿಶ ಮೋದ್‌ರ ಮುಗ್ಗಿತ್‌ ಚಾವತೆ ಪಾಪಿ. (ಎಂದ್‌ ಬೆರಿಯ 
ಅವಡ ಕೈಂಜ ಮೋದ್‌ರ ಬಲಿಚಂಡ್‌) 
(ಚಿಂತೀಸಲೇಕೆಸಖಿ ಎಂಬಂತೆ) 
ಬೋಂಡಾಲೊ ಸಾಸ ನೀಕ್‌|| ಮುಂಡತೆಯಿರ್‌ ||ಪ|| ಕಂಡ ಕೆನಚಿಪಲನಲ್ಲ ದಾಕುಲ 
||ಅ|ಪ|| ನಿನ್ನಾಂದ್‌ ನಿನ್ನಡ| ಬಣ್ಣಾಲೊ ನೋಟ್‌ನ|| ಕ್‌ಣ್ಣಂಗ ದಾರಲ್ಲ! ನಿನ್ನಡ 
ರಾಜನೊ ||೧|| ಬೆರಿಯಾಲೊ ಬಕ್ಕುಲ| ದೊರೆ ನೀಡ ಪಕ್ಕಕ್ಕ್‌|| 
ಅರಿಂಜದ್‌ಲೆಣ್ಣ್‌ನೆ|| ಕರಕರೆ ಮಾಡತೆ ||೨|| 

ಅಕ್ಕ, ಇದೆನ್ನ್‌ ನೇಡ ಪಿರಾಂದ್‌ ಕಳಿ? ಮೋಯಿರ ಮುಗ್ಗಿತ್‌ ಚಾವಕ್ಕ್‌ 
ಪೊರಟಿಯಲ್ಲ. ಎನ್ನೆಣ್ಣಡ್‌? ಇಚ್ಚದಿನ ಮುಂಡತಿಂಜನ್ನನೆ ಇಂದು ನಾಳೆ ಇರ್‌. ನೀನ್‌ ಆಶೆ 
ಬೆಚ್ಚ ರಾಜ ಕಂಡಿತ ಬಕ್ಕು. ನೀನ್‌ ಕೆನಚಿ ಕಂಡದೂ ದೇವಯಾನೆ ಇಕ್ಕೊರ್‌ ಆಂಗುಇಸ್ಲಿ 
ಪೆತ್ತದೂ ಸಮ ಆಚಿ. ಪೊಮ್ಮಕ್ಕ ಪೆತ್ತಲ್ಲಿ ಆಣ್‌ಜಾತಿ ಮುಂಡತಿರ. ಬೆರಿಯ ಬಕ್ಕು. 


ಶರ್ಮಿಷ್ಟೆ- ಎನ್ನಣ್ಣಿಯ? ದೇವಯಾನೆಕ್‌ ದಂಡ್‌ ಮಕ್ಕಳಾಚ? ಈ ತಕ್ಕ್‌ ನಾಕ್‌ 
ಎನ್ನಂಗ್‌ ಎಣ್ಣಿಯ! 


(ಕಾಂತ ನಿನ್ನ ಮರಣವನ್ನು ಎಂತು - ಎಂಬಂತೆ) 


ಚೋಪರತ್ತ್‌ ಬುದ್ದಲಿಂಜು| ಪಾಪಿಯಾನೆ ಕೇಳ್‌ ನಾನೊ Sil ಈ 
ಪಡುವದುಕ್ಕ ಕೇಟ್‌| ಕಾಪಾಡುವ ದಾರ್‌ ಆಹಾ ||ಅ|ಪ|| ಏಡೋರಡಿ ಮೂಡಿ 
ಕೇಳ್‌| ಕೂಡ್‌ಚಿ ದೊರೆಡ ಆಕೆ|| ಮಾಡ್‌ನ ಛಲ ಗೆದ್ದತ್‌!| ಏಡ ಹಣೆಲೆಳ್‌ತ್‌ 
ನೋಟೋ!।(|೧॥| ಪೊಣ್ಣ್‌ ಬೆಚ್ಚ ಮಚ್ಚರತ್ತ್‌! ಕಣ್ಣ್‌ಮಿಇ್ಲ ನಾ ಕಾಂಬಕ್‌!| 
ಕ್‌ಣ್ಣದಂಡ್‌ ಪೆತ್ತಳತ। ಎನ್ನಡ ನಶೀಪ್‌ ನೋಟೊ!||೨|| ಮುತ್ತವಕ್‌ 
ಪೂಕುಇಕ್ಲಿಯೋ।| ಪೊತ್ತವಕೊಡೆಯ ದೇವ ಡೆತ್ತುಕ್‌ಟ್ವತಿಂಜಪಿಇ್ಲ್‌| 
ಚತ್ತವದ್‌ ಬಾಳ್‌ನಂದ್‌1|೩1| 


ಸಖಿ” ಒಂದಲ್ಲ ದಂಡ್‌ ಮಕ್ಕಳ ಏಡ ಶತ್ರುವಾನ ದೇವಯಾನೆ ಪೆತ್ತಪಿಸ್ಲ್‌ ಪಾಪಿಯಾನ 
ನಾನ್‌ ಎನ್ನಂಗ್‌ ಬದ್‌ಕಡ್‌? ಎಲ್ಲಿಯ, ಏಡ ವಿಷಮೋಯಿರ? ಬೆರಿಯ ತಾ. ಇಲ್ಲೇಂಗಿ 
ಕತ್ತಿಯೆಲ್ಲಿಯ? (ಎಂದ್‌ ತೇಡುವ) 
ಸಖ - ಅಕ್ಕ, ನಿಲ್ಲ್‌; ನಿಲ್ದ್‌. (ಎಂದ್‌ ಪುಡಿಚಂಡ್‌) 
(ಬಾಮನೆಗಿಂದಿರೆ - ಎಂಬಂತೆ) 


ಮಾಡತೆದುಕ್ಕನೀ| ಬೋಡುವಿಕೇಳ್‌ ||ಷ॥| ಓಡಿಕಳಿಚಂಡ್‌| ತೇಡತೆಕತ್ತಿ 1|ಅ।|ಪ|| 
ಬೊತ್ತತೆ ಕೇಳ್‌ಲೋ| ಪೆತ್ತತ್‌ ರಾಣಿ| ಪೊತ್ತವಡಾಶೆಲ್‌। ಡಿತ್ತಟಿ ಬಕ್ಕು||೧|| 
ಪಟ್ಟತ್‌ ಬಾವನ! ಕ್‌ಟ್ಟ್‌ನಪಿಣ್ಣ || ಪುಟ್ಟುವಲ ಮಕ್ಕಳೊ| ಪೊಟ್ಟಲ ನೀಕ್‌ 
[sl ಬಾಗಿಯ ಬಪ್ಪಕ। ಬಗ್ಗಿನಡಂದ|| .ಜೋಗಲೊ ಬಪ್ಪಕ। ಭೋಗಲೋ 
ತ್‌ತ ||೩॥| ಧರ್ದಕ್‌ ತಪ್ಪತೆ| ಕರ್ಮಕ್‌ ಪೋತೆ|| ಮರ್ಮಲೋ ಬೆಯ್ಕತೆ| 
ಶರ್ಮಿಷ್ಟೆ ದೇವಿಯೆ||೪|| 


ಅಕ್ಕ, ಮಕ್ಕಕಳಿಕಳಿಕತೆ, ಅವ ಪೆತ್ತನಕ್ಕೇ, ನೀಕೂ ಆ ರಾಜನಗುಂಡ್‌ ಮಕ್ಕಳಾತೆಯಿರ. 

ಕಂಡಿಯ? ಎಲ್ಲಾಂಗು ನೀನ್‌ ಕೆನಚಿ ಕಂಡಾನಗುಂಡ್‌, ಒರ್‌ ವೇಳ ಇಂದೇ ರಾಜಬಪ್ಪಕ್‌ 
ಮದಿ. ಮೊರಡತೆ. (ಎಂದ್‌ ಕಣ್ಣ್‌ ನೀರ್‌ ತೇಟ್‌ವ) 


ಶರ್ಮಿಷ್ಟೆ - ಸಖಿ, ನೇಡತಕ್ಕ್‌ ಎನ್ನನೆ ನಂಬಡ್‌? ನಾಕೋ ಪೊಲೆಕುಳಿಚಿತ್ತ್‌ 
ಇಂದೇಕ್‌ ನಾಲ್‌ದಿನ ಕಂಡಿಯ? ಆನಗುಂಡ್‌ ಏಡ ಆಶೆ ಸಮುದ್ರಕ್ಕ್‌ ಸೆರಿಯಾಯಿತುಂಡ್‌. 
ಇಂದ್‌ ಆ ರಾಜ ಬಾರತೇಯೂ ಕ್‌ಟ್ಟತೇಯೂ ಪೋಚೇಂಗಿ ಏಡ ಜೀವ ದೇವಕ್‌ ಒಪ್ಪ್‌ಚಿರುವ 
ನೇರ್‌. (ಎಂದ್‌ ಚೆನ್ನ ಗೇನಮಾಡುವಂಜಿ) 


ಓಹೋ! ಸಖಿ, ಇದೆನ್ನ್‌ ಏಡ ಎಡತೆ ಕಣ್ಣ್‌ ಪಾರಿಕೂಡುವಕ್ಕುಲ! ನಲ್ಲದೊ ಕೆಟ್ಟದೊ 
ಗೊತ್ತಾಪ್‌ಲೆ. 


ಸಖಿ - ಅಕ್ಕ, ಗೆದ್ದಿಯಮಾರಿ, ಆನೇ ಎಣ್ಣಕೂಟತೆ. ಪಲ ಪೋಯಿರು. ಪೊಣ್ಣ್‌ಕ್‌ 
ಎಡತೆ ಕಣ್ಣ್‌ ಪಾರ್‌ನಕ್ಕ ತಾನ್‌ ನೆನತದ್‌ ಕ್‌ಟ್ಟುವಾಂಗ್‌ ಅಡ್ಡಿ ಇಲ್ಲೆ. ಇಕ್ಕಬಕ್ಕು. ನೋಟೆಯ? 


ಏಳ್‌, ಪೊಡೆಯ ಕಳೆಕುಪ್ಪಿಯ ಚಾಯಿಕೂಟ್‌ (ಏಂದ್‌ ಎಪ್ಪಿತ್‌) ಅಕ್ಕ 
ಪೂಡೆಯನೆರಿ ಮೊಣ್ಣೆಯಾಯಿತ್‌ ಕಾಂಬ; ಬಲ್ಕಯಿಂಡ ಮೂಡಿಯಕ್‌ ಮುಡಿಮುಟ್ಟ 
ಇಂಜಕ್ಕಲ್ಲ ಚಾಯಿ. (ಎಂದ್‌ ನೆರಿಕ್ಕುತ್ತ ಬಲಿಚಿತ್ತ್‌) ಜಾಕೆಟ್ಟ್‌ ನೋಟ್‌ ಅಯಂದ 
ಡಿಯತ್ತ್‌. ಮುರಿಕಿಕೆಟ್ಟ್‌, ಕ್‌ಣ್ಣಂ೦ಂಗ ಅಯಂದಿತಿಕ್ಕೊಂಡು, ಮೂಡಿಯ 
ಮುರ್‌ಕಿತಿಕ್ಕೊಂಡು. ಎಂದಕಲೆ ಚಾಯಿ. ಅಳೆ. (ಎಂದ್‌ ಇಬ್ಬರು ಅಳೆಪ) 


(ಚೆನ್ನ ನೇರ ಅಳೆಪದು) 
ಶರ್ಮಿಷ್ಟೆ - 

(ಸುಕನೊಳಗಾಸೆ ಎಂಬಂತೆ) 
ದೊರೆಯಲ್ಲಿ ಪೋಚೊ!|ಪ|| ಮರಂದಿತ್‌ಯೆನ್ನ |1|೮||2|| ತಿಂಗಪೊಲೆ 
ಬಂದ್‌| ಪೊಂಗುಳಿಚಲಿಂದ್‌।| ಚಂಗಿರಾನಾಬೆಚ್ಚ| ಚಿಂಗಾರಣಿ೦ಜೆ ||೧|| 
ಮಾರುದ್ದ ಕಂಬಿರ| ಬಿರಾಳಿಡುತಿತ್‌|| ನೇರತೆನಾಬಂದ್‌|| ಪಾರಲೊ ಕಾತೆ 
(|೨| ಪಟ್ಟತ್‌ ರಾಜನ। ಕ್‌ಟ್ಟುಲಂದೆಣ್ಣಿತ್‌!| ಪಟ್ಟಣಿ ನಾಬುದ್ದ್‌! 
ಬಟ್ಟೆಯೊಕಾತೆ||೩|| 


ಆಹ! ಸಖಿ, ಈ ರೀತಿ ಆಶೆಲ್‌ ಅಳತಿತೂ, ಬಂದ್‌ಲೆ ಅಕ್ಕುಲ. ಪಾಪಿ ಪೋನಲ್ಲಿ 
ಪಾತಾಳಂದೆಣ್ಣುವದ್‌ ನೇದ್‌. 

ಸಖಿ - ಅಕ್ಕ, ಅಂಗೈಲ್‌ ನೆರೆಬರ ಕಂಡಿಯ? ಚೆನ್ನನೇರ ಅಳೆ. ಬರತೆಯಿರ 
ಅಳೆಪಕಯ್ಕುಲೇಂಗಿ, ಇದ ತೊಡೆರ ಮೇಲೆ ಮಂಡೆ ಬೆಚ್ಚಂಡ್‌ ಚೆನ್ನನೇರ ಬುದ್ದ. (ಎಂದ್‌ 
ತೊಡೆ ಕಾಟುವ) 


ಶರ್ಮಿಷ್ಟೆ - (ಸಖಿರ ತೊಡೆಲ್‌ ಮಂಡೆ ಬೆಚ್ಚಂಡ್‌, ಚೆನ್ನನೇರ ಬುದ್ದವಂಜಿ, ವರಕ್‌ 
ನೆಟ್ಟಿತ್‌ ಎದ್ದ್‌ ಅಳತಂಡ್‌, ವ್ಯಸನತ್ತ್‌) 


(ಚಿತ್ರಾವಿದೇನು ಕಾಣೆ ನೋಡೆ ಪುತ್ರನೂ..... ಎಂಬಂತೆ) 


ಪೆದನಲ್ಲ ರಾಜ ಬಾರತೆ| ಮದನೆನ್ನಕೊಲ್ಲೂವ।ಪ।| ಎದೆದಾನರಾಜಡ್‌ಕತೆ| ಪದರುವ 
ಪೂಕೆಲಾ। ಆಹಾ! ಆಹಾ।| ಲ|ಪ॥| ಇಂದ್‌ ಜೀವನಾಬೆಚ್ಚವ। ಬಂದನಕಾಂಬ।| 
ಡೆಂದುಯಿಚ್ಚಕ್ಕಿಲ್ಲತಾಶೆ, ಡಿಂದ್‌ನಾಕಾಚೊ| ಆಹಾ ಆಹಾ||೧|| 


ಸಖಿ, ಈ ರೀತಿ ಏಡ ಜೀವತುಳ್ಳ ಆ ರಾಜಂಡ ಆಶೆನ ತಡ್‌ಪಕಯ್ಯ್ಕುಲೆ. ಇದೆನ್ನಂಗ್‌ 
ಏಡ ಜೀವಕ್ಕ್‌ ಇನ್ನನೆ ಆಪೋ ಗೊತ್ತಾಪ್‌ಲೆ, ಅಕ್ಕುಲ. 


ಸಖ- ಅಕ್ಕ ಇಗಾಣ, ಮಾನ ಕೆಟ್ಟಿತ್‌ ಕಳಿಕತೆ. ಆರೇಂಗಿ ಕೇಟಿತೇಂಗಿ ಎನ್ನೆಣ್ಣು! ಅದೇ 
ಆಶೆಲ್‌ ಬುದ್ದವತೆ, ಬಕ್ಕು. ಬರತೆಯರ. ಚೆನ್ನ ಬುದ್ದ. 


(ಮನತ್‌) ಚಿ, ಇನ್ನತ ಮದಿಚ ಮೂಡಿಯಳ ಚೆಲ್ಲಿತೇ ಪೊಮ್ಮಕ್ಕಡ ಮಾನ 
ಮರಿಯಾದಿ ಪೋಪದ್‌. ನಾನೂ ಕಂಡಿಯನಪ್ಪ ಪೆರ್ತ್‌ ಬಡವಡ ಮೂಡಿಯಳ. ಓರಂದ್‌ 
ಬಲ್ಕದಾಯಿತ್‌ ಪದಿನಂಜಿ ಕಾಲ ಆಯಿತುಂಡೇಂಗಿಯೂ, ಇನ್ನನೆ ಒಡೆಯಂಗ್‌ ಅಲಂದಿತ್‌ 
ಕಳಿಪ್‌ಲೆ. ಎನ್ನೆಣ್ಣಿ!ಬಲ್ಕಯಿಂಡ ಮೂಡಿಯಳನ್ನನೆ ಕೊಣಿಯೂ, ಸಿರಿಯೂ ಬಡವಕಿಲ್ಲೆ. 
ಇದ್‌೦ಗೆಲ್ಲ ದಂಡ್‌ ಮಾರುದ್ದ ಒಳಕೆಃ ಓರ್‌ಬಟ್ಟಿನೆಲ್ಲ್‌, ಯಿಡುವಂಜಿ ಮೈ ಮುಂಡೇಂದ್‌ 
ಎಣ್ಣ್‌ಚೇಂಗಿ ಇನ್ನತ ಚೊಕ್ಕ್‌ ಇಕ್ಕುವ? ನಾನ್‌ ನೋಟ್‌ಚೇಂಗಿ ಇವಕ್‌ ಎಚ್ಚಕೋ ಪೆರ್ಕದ್‌. 
ನಾಕೆಲ್ಲ ಕ್‌ಣ್ಲಂಗಡ ಮೂಡ್‌ ಕಾಂಬಕಾಪ್‌ಲೆ, ಚಾವಡ್‌ ನಾಕೆನ್ಸ್‌! 


ಶರ್ಮಿಷ್ಟೆ - (ಒರಕತ್‌ ನೆಟ್ಟಿತೆದ್ದಿತ್‌ ತಾರಮಾರ ನೋಟುವಂಜಿ) 
ಮೋಜತ್‌ರ ಸದ್ದ್‌ಕೇಟೆ| ರಾಜಬಾತೆನ್ನೊ॥| ಜೋಜಕಾರಕಾಣತೆನ್ನ| ಬೇಜಾರಪಡು| 
ಆಹಾ। ಆಹಾ ||೨|| 


ಸಖಿ, ಈ ರೀತಿ ರಾಜ ಬಂದಿತ್‌ ಬೇಚಾರ ಪಡುಂದ್‌, ರಾಜಂಡ ಮೋಜತ್‌ರ ಸದ್ದ್‌ 
ಕೇಟನಕೆ ಆಯಿತ್‌ ಎದ್ದದಾಚಿ. ನೋಟನೆ, ಪಕ್ಷಿಯ ಪಾರ್‌ನ ಸದ್ದ್‌. ಅಯ್ಕೊ ಎನ್ನೆಣ್ಣಡ್‌! 
ಬಾತೆಂಗಿ ಬೆರಿಯ ಎಪ್ಪಂಡುವೆ ಬುದ್ದವಿ. 

ಸಖ-ಛಿ, ಈ ಪುದುಮೆ ದಾಕೆಣ್ಣಡ್‌? ರಾಜ ಬಕ್ಕೂಂದ್‌ ಇವಕ್‌ ನಾನೊರ್‌ ಪಳಮೆ 
ಎಣ್ಣ್‌ನದ್‌, ಮೇದಂಗ್‌ ತಂಗೂಳ್‌ ಮಿಂಜಿನನ್ನನೆ ಆಚಲ್ಲ! ಆ ರಾಜ ಬಪ್ಪೊ ಎನ್ನೋ 
ದಾಕ್‌ ಗೊತ್ತ್‌? ಬಾತೆಂಗಿ ಅಂತು ಇವಯೆನ್ನೆಲ್ಲ ಮಾಡುವೋ ಗೊತ್ತಾಪ್‌ಲೆ ಇರಡ್‌. 


ಶರ್ಮಿಷ್ಟೆ - (ನೆಟ್ಟಿತ್‌ ಏವಂಜಿ ಸುತ್ತನೋಟಿತ್‌) 


ಕೋಲ್‌ಸದ್ದ್‌ ಕೇಟೆನಾನ್‌| ಬಾಲಬಾತೆನ್ನೊ|| ನೀಲಕೋಡಿಯಿಲ್ಲೆಣ್ಣಿತ್‌। 

ಡಾಲೆಪೋಯಿರು| ಆಹ| ಆಹಾ||೩|| 

ಸಖಿ, ಕೋಲ್‌ಸದ್ದ್‌ಕೇಟಿತ್‌ ರಾಜಬಾತ್‌೦ದ್‌ ಒರಕತ್‌೦ಜಿ ಎದ್ದದಾಚಿ. ಆಹ। 
ನೋಟನೆ, ಕಾತ್‌ಕ್‌ ಎಲಕಂಡ ಸದ್ದಾಪದ್‌. ಅಯ್ಕೊ! ಎನ್ನಂತಪಾಪಿ ಭೂಮಿಲ್‌ ಆರುಂಡ್‌? 
ಏಡ ಆಶೆಕ್‌ ದೇವರೇ ವಿಘ್ನ ಮಾಡುವಂದ್‌ ಕಾಂಬ. ಅಲ್ಲೇಂಗಿ ಆ ರಾಜ ಬರತೆ ಇಪ್ಪಕಿಂಜಿಲೆ. 
ಎನ್ನ್‌ ಮಾಡಡ್‌? ಎನ್ನಂಗಾಯಿತ್‌ ಕಾಪದ್‌? ಈ ಜೀವ ಬೆಚ್ಚಂಡ್‌ ಬದ್‌ಕಿತೆನ್ನ್‌ 
ಪ್ರಯೋಜನ? (ಎಂದ್‌ ಪಕ್ಕಲುಳ್ಳ ಆಲ್‌ ಮರತ್‌ನ ನೋಟಿಯಂಡ್‌) 

ಪಣ್ಣೆಲೆಯೊಕಾಣಕಳ್ಳು| ಪೊನ್ನಾಲ್‌ಮರ|| ಬಣ್ಣನಲ್ಲ ರಾಜನೊಮ್ಮ | ಕಣ್ಣ್‌ಕೆ ಕಾಟೊ| 

ಆಹ ಆಹಾ||೪|| 

ಆಹ ಆಲ್‌ಮರ, ನೀನಾಚೆಂಗಿಯು ಏಡ ಕರಕರೆ ನೋಟಿತ್‌, ಆ ರಾಜನ ಕಾಕಿಯ 
ಬಪ್ಪಕಾಂಗ? ನೀಕೂ ಕೂಡ ನಾನೆನ್ನ್‌ ಪಾಪಮಾಡ್‌ನ? 


(ರಾಜನೂ ಅವಂಡ ಮಿತ್ರನೂ ಪೊರಮೆಂಜಿ) 


ರಾಜ - ಮಿತ್ರ, ಶರ್ಮಿಷ್ಟೆಕಾಯಿತ್‌ ಮಾಡ್‌ನ ಈ ಪೂ ತೋಟಕ್‌ ಪೋಪ ಬಟ್ಟೆ 
ನೋಟ್‌. (ಗೇನ ಮಾಡಿತ್‌) ಓಹೋ! ಮಿತ್ರ ಪೊಣ್ಣಾಳ್‌ ಮೊರಡುವ ಸದ್‌ ಕೇಟನಕ್ಕುಲ? 
ಆರ್‌? ಶರ್ಮಿಷ್ಟೆಯ? ಅವಡ ಪೂ ತೋಟತ್‌ ಬೋರೆ ಜನ ಮೊರಡುವಕ್ಕ್‌ ಮೊಳಿಯಿಲ್ಲೆ. 
(ಎಂದ್‌ ಚೆನ್ನದೂರತಿಂಜಿ ನೋಟಿತ್‌) ಮಿತ್ರ, ಶರ್ಮಿಷ್ಟೆಯೆ ಸರಿ. ಅವ ಎನ್ನಂಗಾಯಿತ್‌ 
ಮೊರಟತ್ತ್‌, ಅರಿಯನಲ್ಲ? 

ಮಿತ್ರ - (ಶರ್ಮಿಷ್ಟೆನ ತಾನು ನೋಟುವಂಜಿ) 


ರಾಜ, ಅವರಮೊರಟದ್‌ ಗೊತ್ತಾಚ? ಓಹೋ! ನಾಕ್‌ ಗೊತ್ತಾಚಿ. ಎನ್ನ್‌೦ದ್‌ 
ಕೇಪಿಯ? ಬಲ್ಕದಾನ ಮೂಡಿಯಳ ಮಂಗ್‌ಲ ಕಯ್ಕತೆ ಏರಕಾಲ ಬೆಚ್ಚಕ, ಅಯಿಂಗ್‌ 
ಒಡೆಯ ಪಿರಾಂದ್‌ೇ೦ದ್‌ ಒಂದ್‌ ಪುಡಿಪದುಂಡ್‌. ಅದ್‌ಪುಡಿಚ ಮೂಡಿಯ ಎನ್ನ್‌ 

ಮಾಡುವಂದ್‌ ಕೇಪಿಯ? ಮನೆಕ್‌ ಬಾಲೆಕಾರ ಬಾತೆಂಗಿ ಪಡಿಮರೆಲ್‌ ಕ್‌ಡಿಕೆ ಚಿರೆಲ್‌ 
ಒತ್ತಿನಿಂದಂಡ್‌ ನೋಟುವ, ತೆಳಿಪ. ಅವು ಪೋಪದು ಮೊರಡುವ, ಅಪ್ಪ ಅವ್ವನ ಬಯ್ಯುವ, 
ಮಕ್ಕಳ ಪೊಯ್ಯುವ, ನಮ್ಮೆಕ್‌ ಪೋಪ ಮಂಗ್‌ಲಕ್‌ಪೋಪ. ಅಳತಲ್ಲಿ, ನಿಂದಲ್ಲಿ, ಒರಕತ್‌ 
ಊಜಳ ಬುಡವ, ಇದಲ್ಲತೆ, ಬಯತ್‌ ಏರಿಪೋನ ಪಿಇ ಕಂಡ ಕಂಡ ಆಣ್‌ನ ದುವುತುವ, 
ಪುಡಿಪ, ಆಖೈರ್‌ಕ್‌, ಒಬ್ಬಂಡ ಕೂಡೆ ಓಡಿಪೋಷ. ಇನ್ನನೆಲ್ಲ ಆ ಪಿರಾಂದ್‌ ಪುಡಿಚಕ್ಕ 
ಮಾಡುವಂದೆಣ್ಣುವ ಪಳಮೆ ಏಡ ಮುತ್ತಜ್ಜ ಎಣ್ಣ್‌ನದ್‌ ನಾಕ್‌ ನಲ್ಲೋಣೆ ಗೊತ್ತ್‌. ಅದೇ 
ಪಿರಾಂದ್‌' ಇವಕ್‌ ಪುಡಿಚನ್ನನೆ ಕಾಂಬ. ಎಂಗಳ ದವುತುವದೆ ಸರಿ. ನಾಕ್‌ ಪೋಡಿಯಾಷ. 


ರಾಜ - ಮಿತ್ರ, ನೀನೆಣ್ಣುವದ್‌ ನೇರಾಯಿತಿಕ್ಕು. ಆಚೇಂಗಿ, ಈ ಶರ್ಮಿಷ್ಟೆ ರಾಜಂಡ 
ಮೋವಳಾಯಿತೂ ಸತ್ಯವಂತೆ ಆಯಿತೂ ಉಳ್ಳಾನಗುಂಡ್‌ ಇವಕ್‌ ಅನ್ನತ ಸಂಗತಿ ಇರಾಂದ್‌ 
ನಂಬುವಿ. ಎನ್ನೋಕರಕರೆಲ್‌ ಉಂಡ್‌. ಇಲ್ಲದ್‌? ನಾನ್‌ ತಕ್ಕ್‌ ಪರೆಚಿರುವಿ. ನೀನ್‌ ಇಲ್ಲಿ 
ಅಳತ. 


ಮಿತ್ರ - (ಮನತ್‌) ಇವಕ್‌ ಏರ, ಅಲ್ಲೇಂಗಿ ಇದಂಗೆಲ್ಲ ಎಚ್ಚಕ್‌ ಬಯತ್‌ ಆಚಿ? 
ಅದ್‌ಲೂ ರಾಜತಿಂಡಿ ಆರ್‌ ಮುಂಡತಿಕ್ಕು? ಇವ ದವುತುವಬುಟ್ಟ್‌ ಬಯ್ಮನ್ನೆ ಓಡಿಚ ಬಕ್ಕು 
ಎನ್ನೇಂಗಿ ಆಡ್‌ ನಾನ್‌ ಇಲ್ಲಿ ಅಳತವಿ. 


ರಾಜ - (ಪರ್ಮಿಷ್ಟೆರ ಪಕ್ಕ ಪೋಪ) 


ಸಖಿ - ಅಕ್ಕ, ಅಕ್ಕ, ಏಳ್‌ ಮಾರಿ. ರಾಜ ಬಾತ್‌, (ಎಂದ್‌ ಎಪ್ಪಿತ್‌) ನಾನ್‌ ಪೋಪಿ. 
ತಕ್ಕ್‌ ಪರೆಂದಿತ್‌ ನ್‌ೇಡಾಶೆ ತೇತ (ಎಂದ್‌ ಪೋಪ) 


ಶರ್ಮಿಷ್ಟೆ - (ಬೆರಿಯ ಎದ್ದಿತ್‌ ರಾಜಂಡ ಮೂಡ್‌ ಫೆ” ಮಿ ನೋಟಿಯಂಡ್‌, ಕುಡ್‌ 
ನೀರ್‌ ಎರಕಿಯಂಡ್‌ ನಿಂದವ) 


ರಾಜ - (ಮನತ್‌) ಆಹ! ಇವ ಅಕ್ಕಕ್ಕ ಕುಡ್‌ನೀರ್‌ ಎರಕುವದ್‌ ನೋಟ್‌ಚೇಂಗಿ, 
ಎನ್ನೋ ದುಂಬ ಆಶೆಲುಳ್ಳನ್ನನೆ ಕಾಂಬ. ನಲ್ಲದ್‌?ತಕ್ಕ್‌ ಪರೆಯಿಚಿರುವಿ. (ಎಂದ್‌ ಪಕ್ಕ 
ನಿಂದಂಡ್‌) 


ಶರ್ಮಿಷ್ಟೆ, ಇದೆನ್ನ್‌ ವ್ಯಸನತುಳ್ಳಿಯ? ನೇಡ ಆಳ್‌ ಬಾಳ್‌ ನೀನೆಣ್ಣುವ ತಕ್ಕ್‌ 
ಕೇಪ್‌ಲಿಯ? ತಿಂಡಿಕ್‌ ಬೋಂಡಿಯದ್‌ ನೀಕ್‌ಯಿಲ್ಲಿಯ? ಎನ್ನ್‌ ತೊಂದ್ರೆ ಬಾತ್‌? ಅರಮನೆ 
ಬುಟ್ಟಿತ್‌ ಇಲ್ಲಿಕೆನ್ನಂಗ್‌ ಬಂದಿಯ? ಎನ್ನಂಗ್‌ ಮೊರಡುವಾಂಜ? ಎಣ್ಣ್‌. 

ಶರ್ಮಿಷ್ಟೆ - (ಮನತ್‌ ತೆಳಿಮೂಡ್‌ಲ್‌) 


ಕಂದ|| ಒಡೆಯಂದ್‌ನಂಬ್‌ನಮನಸ್‌| ಪಡದತ್‌ಬಾಗಿಯಡಿಂದ್‌ 
ಯೀರಾಜನಕಂಡ್‌|| ಎಡಕಣ್ಣ್‌ಪಾರ್‌ನಸತ್ಕ। ತಡುಮಾಡತೇಡ 
ಅದಿಆಶೆಲೆಣ್ಣುವಿಡಿಕ್ಕ| 


ಆಹ! ಪೊಣ್ಣ್‌ಕ್‌ ಎಡಭಾಗ ಪಾರ್‌ಚೇಂಗಿ ನಲ್ಲದ್‌ೇಂ೦ದ್‌ ಏಡ ಸಖಿ ಎಣ್ಣ್‌ನದ್‌ 
ನೇರಾಚಿ. ಏಡ ಆಶೆ ಬೆರಿಯ ತೇತವಾಂಗ್‌ ರಾಜನ ಬೋಡುವಿ (ಎಂದ್‌ ರಾಜನ 
ನೋಟಿಯಂಡ್‌) 


ಕಂದ|| ನಿನ್ನಡದಯಗೊಂಡ್‌ನಾಕ್‌। ಬಣ್ಣತುಬಲುಮೆಲುಬಾವಂಗ್‌ ಅಡ್ಡಿ 

ಯೊಡ್ಡಿಲ್ಲೆ|| ಪೊಣ್ಣ್‌ಕ್‌ಡೆನ್ನಿಂಜಿತೆನ್ನ್‌ ಕಣ್ಣ್‌ ಮನಕೊತ್ತ ಆಣಿಲ್ಲತೆಬಾಳ್‌ ಗೋಳ್‌]| 

ರಾಜ, ಈ ರೀತಿ ಪೊಣ್ಣ್‌ ಕ್‌ ಏದ್‌ ಭಾಗ್ಯಯಿಂಜತ್‌ ಎನ್‌? ತಾಂಡಕಣ್ಸ್‌ಕೂ ಮನಕೂ 
ಒತ್ತ ಒಡೆಯನಿಲ್ಲತೆ ಬಾವಂಗಿಂಜಿ ಚಾವದ್‌ ನಲ್ಲದ್‌. 


ರಾಜ - ಶರ್ಮಿಷ್ಟೆ, ನೀನೆಣ್ಣ್‌ನದ್‌ ಸತ್ಯ. ಆಚೇಂಗಿ, ಯಣಾನುಸಂಬಂಧ ಬಪ್ಪಕ್ಕ 
ತನ್ನಿಷ್ಟಕ್‌ ಒಡೆಯಕ್‌ಟ್ಟು ಇದ್‌೦ಗಾಯಿತ್‌ ವ್ಯಸನ ಪಟ್ಟಿತ್‌ ಪ್ರಯೋಜನಯೆನ್ನ್‌? 

ಶರ್ಮಿಷ್ಟೆ - ರಾಜ, ನೀನೆಣ್ಣುವತಕ್ಕ್‌ ನೋಟ್‌ಚೇಂಗಿ, ನಾಕ್‌ ಬೋರೆ ಪುರುಷನ 
ಕ್‌ಟ್ಟುವ ಅರ್ಥ ಆಚಿ. ಆ ತಕ್ಕ್‌ ಪರೆಯತೆ ದೇವಯಾನೆನ ನೀನ್‌ಮಂಗ್‌ಲ ಕಯಿಚಂದ್‌ 
ನಾಕೂ ನೀನೆ ಒಡೆಯಂದ್‌ ಮನಮಂಗ್‌ಲ ಕಯಿಚಂಡ್‌ ನೀನ್‌ ಬಪ್ಪಾನ ಕಾತಂಡಿಂಜೆ. ದೇವ 
ನಿನ್ನ ಅಯಚಿತಾತ್‌. ಆನಗುಂಡ್‌ ಏಡ ಆಶೆನ ಬೆರಿಯ ತೇಕಂಡೂಂದ್‌ ಬೋಡಿಯವಿ (ಎಂದ್‌ 
ಪಕ್ಕತ್‌£೦ಡುವಕ್ಕ್‌ ಪೋಪ) 


ರಾಜ - ಚಿ, ಚಿ, ದೂರ (ಎಂದ್‌) 
(ಷಾಹಿಶಂಕರಿಸುಶಂ - ಎಂಬಂತೆ) 


ಮುತ್ತ್‌ಪೊಂಗಳೆ| ಕೇಳ್‌ನೀನ್‌||ಪ|| ಡಿತ್ತ್‌ಬಾರತೆ| ಡತ್ತ್‌ದೂರನಿಂದ ||ಅ|ಷ|| 
ಮಂಗ್‌ಲಕಯಿಂಜ। ಪೊಂಗನಾಕ್‌ಲುಂಡ್‌|| ಚಿಂಗರತ್ತ್‌ದೇವಿ। ಬಂಗಮಾಡತಿಕ್ಕ ॥|೧|| 
ಪಟ್ಟನಾಪಶುಕ್ರ। ಇಟ್ಟಶಾಪಲಂದ್‌।| ತಟ್ಟುಕೇಳ್‌ ನಾಕ್‌ ತೊಟ್ಟತೇಂಗಿನಿನ್ನ ||೨|| 
ಚೆನ್ನಕಾಲನಿಲ್ಲ್‌| ಪೊನ್ನ್‌ಬಾಕೆಕ್‌ಟ್ಟು|| ಎನ್ನಡಾಶೆ ಬೋಡ। ಬಣ್ಣನಲ್ಲ ಪೊಣ್ಣೆ ||೩|| 


ಶರ್ಮಿಷ್ಠೆ, ನಿನ್ನ ತೇ೦ಡುವಕಾಗಂದ್‌ ಶುಕ್ರಚಾರ್ಕಂಡ ಅಪ್ಪಣೆ ಆನದ್‌' ನೀಕ್‌ ಗೊತ್ತ್‌. 

ಯಶಿ ತಕ್ಕ್‌ ಮೀರಿತ್‌ ಒನ್ನಾಂದೂ ನಾನ್‌ ನಡಪವನಲ್ಲ. ಈಂಡಮೇಲೂ ನಾಕ್‌ ಮಂಗ್‌ಲ 
ಕಯಿಂಜ ಪೊಣ್ಣ್‌ ಉಂಡ್‌. ಆನಗುಂಡ್‌ ಏಡ ಮೇಲೆ ಆಶೆ ಬೆಕ್ಕತೆ. ನೀಕ್‌ ಬೋರೆ ಒಡೆಯನ 
ಕೂಡುವ ಯೋಗ ಉಂಡೇಂಗಿ ಕ್‌ಟ್ಟು. 


ಶರ್ಮಿಷ್ಟೆ - (ನೀರಜನಯನೆಯೆನೀರನ - ಎಂಬಂತೆ) 


ಡೆನ್ನತತಕ್ಕ್‌೦ದ್‌। ಲೆಣ್ಣಿಯರಾಜ।|ಪ| ನಿನ್ನ ಕೊದಿಚಿತ್‌ ಬಂದಾಂಗ್‌ ನಾಕ್‌ 
||ಅ[ಪ|| ಈರಂಡೆಕಿಪ್ಪರ ನಿನ್ನನೆನತ್‌। ಪಾರನ ಬುದ್ದಂಡ್‌ ಕಾತ್‌ಲಳತೆ|| ನೇರ 
ಕುದಿಪಳಡೆನ್ನಡ ಕೂಡೆ| ಕಾರಿಯತಕ್ಕ್‌ ಪರಂದ್‌ನಿಸೇರ್‌ [ll ಪಟ್ಟನಲ್ಲ 
ಶುಕ್ರಯಿಟ್ಟೊರ್‌ ಶಾಪ। ತಟ್ಟಲಂದೆಣ್ಣುವ ಪೊಟ್ಟದ್‌ತಕ್ಕ್‌|| ಪುಟ್ಟಿಚಿಟ್ಟ 
ದೇವಡನ್ನತದೋಷ। ತಟ್ಟತೆಮಾಡುಲ ಬೊತ್ತತೆನೀನ್‌ Il೨|| ರಾಜಂಡ 
ಮೋವಂದರಿಯತದಲ್ಲ| ಬೋಜತ್‌ ನಾನ್‌ ಕಡೆಯಾಯಿತಿಲ್ಲೆ|| ಬೇಜಾರತ್‌ಕತೆ 
ಪೋಚೆಂಗಿಲಿಂದ್‌। ನಾಜೀವ ಬೆಚ್ಚವದಿಲ್ಲೆಯೊಕೇಳ್‌ ||೩|| 
ರಾಜ, ದಂಡ್‌ಕಾಲತೊಟ್ಟ್‌ ಒರಕೂಣ್‌ ಇಲ್ಲತೆ ನೀನೆ ಒಡೆಯಂದ್‌ ವಂಬಿತ್‌ 
ಕಾತಂಗ್‌ ಈತಕ್ಕ್‌ ಎಣ್ಣಿಯ? ಶುಕ್ರಾಚಾರ್ನ ಅವಂಡ ಮೋವಡಮೇಲೆ ಉಳ್ಳ ಆಶೆಕಾಯಿತ್‌, 
ಎನ್ನತ್‌£೦ಡುವಕಾಗಂದ್‌ ಎಣ್ಣ್‌ಚೆ ಹೊರ್ತು, ಅನ್ಕಥಾ ಅಲ್ಲ. ಒರ್‌ ವೇಳ್ಮ ಆ ಯಶಿನಗುಂಡ್‌ 
ತೊಂದರೆ ಬಾತೆಂಗಿಯೂ ಏಡ ಪತಿವೃತಾ ಧರ್ಮತ್‌ ನೀಕ್‌ ನಲ್ಲದಾಕು. ಆನಗುಂಡ್‌ ಏಡ 
ಆಶೆನ ತೇಕಂಡುಂದ್‌ ಬೋಡಿಯವಿ. 


ರಾಜ - ಶರ್ಮಿಷ್ಟೆ, ನ್‌ಡಪೊಟ್ಟ್‌ ತಕ್ಕ್‌ ನಾನ್‌ವೊನ್ನಾಂದೂ ಕೇಪಂವನಲ್ಲ. ನಾಕ್‌ 
ಬಪ್ಪಕಷ್ಟ ನಾನೇ ಅನುಭವಿಚಿರುಂಡುವೆ ಹೊರ್ತು ಆಂಡಪಾಲ ೫ ನೀನ್‌ ಬರ. ಆನಗುಂಡ್‌ 
ಕಂಡಿತ ಏಡ ಮೇಲೆ ಆಶೆ ಬೆಯ್ಕತೆ.. ನಾನ್‌ ಪೋಪಿ. 

ಶರ್ಮಿಷ್ಟೆ - (ರಾಜನ ತಡ್‌ತಂಡ್‌) ರಾಜ, ನೀನೆ ವೊಡೆಯಂದ್‌ ಮನಃಪೂರ್ತಿ ನಾನ್‌ 
ನಂಬ್‌ನಾನಗುಂಡ್‌, ಪತಿವೃತಾ ಧರ್ಮಪ್ರಕಾರ ನಾಕ್‌ ಮಂಗ್‌ಲಕಯಿಚನ್ನನೆ ಆಚಿ. ಇಣಗ್ಸ್ಲ 
ನಾನ್‌ ಪೊಣ್ಣೆ ಹೊರ್ತು ಮೂಡಿಯಲ್ಲ. ಅನ್ನತಪೊಣ್ಣ್‌ ಒಡೆಯಂಡ ಮಿಣ್ಣ್‌ಲ್‌ ಚತ್ತಕ 
ಮೋಕ್ಸಂದ್‌ ಪುರಾಣ ಸಿದ್ದಾ! ೦ತ ಉಂಡ್‌. ಆನಗುಂಡ್‌ ಏಡ ಆಶೆನೋ ಜೀವತ್‌ನೋ ದಾಕ್‌ 
ಕೊಡಪಿಂದ್‌ ಅರಿವಿಯ? 

(ಮರಿಯ ದೇವರ ನೋಟಿಯಂಡ್‌) 


ಕಂದ॥| ಪದಿಪಕೆಡಿಲ್ಲತಕೂಳ್‌ಲೊ।| ಕೊದಿಯಾಪ ಕೊಡೆಯನಕ್‌ಟ್ಟತೆಡಿಪ್ಪಬಾಳ್‌ಲೊ!| 

ಬದಿಕಿತ್‌ ಪಲಅದ್‌ಲೆನ್ನ್‌| ಬಿದಿಪೋಲೆತ್ತಡ್‌ ಕೊಡ್‌ಪಿಯಿಜೀವಲೊಶಿವಂಗ್‌।| 


ರಾಜ, ಈ ರೀತಿ ಬದ್‌ಕುವಾಂಗಿಂಜಿ ನೇಡ ಮಿಣ್ಣಾಲ್‌ ನಾವುಬಲ್‌ಚಂಡ್‌ 
ಏಡಜೀವತ್‌ನ ದೇವ ದೇವನಾನ ಶಿವಂಗ್‌ ಒಪ್ಪ್‌ಚಿಡುವಿ. ಈ ಸ್ತ್ರೀಹತ್ಕ ದೋಷ ನೀಕೂ 
ನೇಡ ದೇಶಕ್ಕೂ ಆಯಿರಕಾಲ ಇರಡ್‌. (ಎಂದ್‌ ಮರಿಯ ನೋಟಿತ್‌) ಮಹಾ ದೇವನೇ 
ಪಾಪಿಷ್ಟಳಾನ ನಾನ್‌ ದುರ್‌ಮರಣತ್‌ ಒಪ್ಪ್‌ಚಿರುವ ಜೀವಕ್ಕ್‌ ಮೀಇ್ನಕಾಚೇಂಗಿಯೂ 
ಸುಖತಾಂದ್‌ ಬೋಡಿಯವಿ. (ಎಂದ್‌ ನಾವು ಬಲಿಪಕ್‌ ಕೈ ಯೆಡ್‌ಪ). 
ರಾಜ - ಪೊಣ್ಣ್‌, ನಿಲ್ಲ್‌ ನಿಲ್ಲ್‌. (ಎಂದ್‌ ಬೆರಿಯ ಕೈ ಪುಡಿಚಂಡ್‌) 
(ಮನತ್‌) 


ಆಹ! ಈ ಪೊಣ್ಣ್‌ಡ ಆಶೆ ತೇಕತೆ ಪೋಚೆಂಗಿ, ಇವ ಚಾವದ್‌ ನೇರ್‌. ಈ ಸ್ತ್ರೀ 
ಹತ್ಮದೋಷ ಎನ್ನೊ ಏಡ ದೇಶತ್‌ನೋ ನಾಶಮಾಡತೆ ಇರ. ಮಾಡುವದೆನ್ನ್‌? ಇವಳ 
ಮಂಗ್‌ಲ ಕಯಿಚತೋ, ಗುರುಶಾಪ ಒಂದ್‌ನಾಕ್‌ ತಪ್ಪ್‌ನದಲ್ಲ. ಆಹ! ಉಭಯ ಕಷ್ಟಬಾತ್‌. 
ಎನ್ನ್‌ಮಾಡಡ್‌? 


ನಲ್ಲದ್‌ ಇವಡ ಆಶೆನ ನೆರವೇರಿಚಿರುವಂಜಿ, ಯಶಿ ಕೇಟಕ್ಕ ಸತ್ಯಸಂಗತಿ ಅವಂಗ್‌ 
ಎಣ್ಣಿತ್‌ ಸಮಾಧಾನಪಡತುವಿ. (ಎಂದ್‌ ಶರ್ಮಿಷ್ಟೆನ ನೋಟಿಯಂಡ್‌.) 


ಕಂದ॥| ಭೂಮಿಲ್‌ನಿನ್ನಡ ಚಾಯಿನ| ಸ್ವಾಮಿಯೆಮಾಡಿತುಳ್‌ಪ್‌ಚಿನಾಕ್‌೦ದ್‌ 
ಕಂಡ್‌||ತಾಮನನ್‌ಡದ್‌ ಅರಿವಕ್‌| ತಾಮಸಮಾಡ್‌ನದಾಚಿ ಚೆಡಿಮಾಡತೆದೇವಿ|| 


ದೇವಿ, ಸ್ತ್ರೀಹತ್ಮದೋಷಕ್‌ ಬೊತ್ತಿತೂ, ನೇಡ ಚಾಯಿಚಂದಕ್‌ ಕೊದಿಚಿತೂ, 
ನೀಡಾಶೆ ತೇಪಕ್‌ ನಾನ್‌ ಸಿದ್ದವಾಯಿತುಳ್ಳೆ. ಬಾ. (ಎಂದ್‌ ತೇ೦ಡುವಕ್‌ ಪೋಪ) 


ಶರ್ಮಿಷ್ಟೆ - (ಪೊಂದಳಿಲ್‌) ಚಿ. ದೂರ ಇದೆನ್ನ್‌? ಸೂಳೆಯ ನಾನ್‌? ಆತುರವಾನ 
ಕೆಲಸಕ್‌ ನಾನ್‌ ಒಪ್ಪವಳಲ್ಲ. ಮರ್ಯಾದೆ ಪ್ರಕಾರ ಮಂಗ್‌ಲ ಕಯಿಪಕ್ಕ್‌ ನಾನ್‌ ಕಡೆಕೆಟ್ಟವಳ? 


ಮಿತ್ರ -(ಒರಕ್‌೦ಜಿ ಎದ್ದಿತ್‌ ಬೆರಿಯ ಬಂದಿತ್‌) ರಾಜ, ಇದೆನ್ನ್‌ ಇವಳಮಂಗ್‌ಲ 
ಕಯಿಪದ ಕಯ್ಯ, ಕಯ, ಅಪ್ಪ? ಇವಕೆಲ್ಲ ಮಂಗ್‌ಲ. ನಿಂಗಕಿಬ್ಬಕ್‌ ಮನಸೇಂಗಿ 
ಬೋಂಡಿಯ ಜಾಗ ಉಂಡ್‌. ನಾನ್‌ ಬೋಂಡಿಕಿ ದೂರ ಪೋಪಿ ಎನ್ನ್‌ ಮಕ್ಕಕಳಿಯ? 
ಪೊಡೆಯ ಉಡ್‌ತದೆಲ್ಲ ಪೊಣ್ಣಾಚ? ಬುಡ್‌, ಬುಡ್‌, ರಾಣಿವೊಬ್ಬ ಇಂಜನ್ನನೆ 
ಇವಳೆನ್ನಂಗ್‌. 


70 ಯಯಾತಿ ರಾಜಂಡ ನಾಟಕ 


ರಾಜ -ಮಿತ್ರ ಚೆಡಿಮಾಡತೆ ಸ್ತ್ರೀಹತ್ಮದೋಷಕ್‌ ಬೊತ್ತಿತ್‌, ಇವಳನಾನ್‌ ಬೆಕ್ಕಂಡಿಯ 
ಬಾತ್‌. ಈಂಡಮೇಲೂ ಬೋಜಕರತಿ. ಅವಡ ಆಶೆ ತೇಪದ್‌ನಲ್ಲದಲ್ಲ? 


ಮಿತ್ರ - ರಾಜ, ಪೊಣ್ಣ್‌ ಆಶೆಬೆಚ್ಚ ಅಣ್‌ನಕ್‌ಟ್ವಂಡು. ಅವ ಒಕ್ಕತೆ ಪೋಚೇಂಗಿ, 
ಅವ ಚಾವ, ಸ್ತ್ರೀಹತ್ಮದೋಷ ಉಂಡ್‌. ಆಣ್‌ ಆಶೆಬೆಚ್ಚ ಪೊಣ್ಣ್‌ನಕ್‌ಟ್ರುಲೆ. ಅಂವಚಾವ, 
ಆಣ್‌ಹತ್ಮದೋಷ ಇಲ್ಲೇಂದ? ಈ ಪೊಟ್ಟತಕ್ಕ್‌ನಾಕೆನ್ನಂಗ್‌ ಎಣ್ಣುವಿಯ? ಆಣ್‌ಕಿಂಜಿ 
ಮುಂದಿತ್‌ ಪೊಣ್ಣ? ಅವಚಾವೇಂಗಿಚಾವ. ಅವಳ ಬೆಕ್ಕಂಡೂಂದ್‌ ನೀಕ್‌ ಬಂದದೆನ್ನ್‌? 
ಬೆಪ್ಪೇಂಗಿ ಬೆಚ್ಚ. ನಾನ್‌ ಮಾತ್ರ ನೇಡ ರಾಣಿಕ್‌ ಎಣ್ಣತೆ ಬುಡುಲೆ. 


ಶರ್ಮಿಷ್ಟೆ - (ಕಣ್ಣ್‌ಮರ್‌ಚಂಡ್‌) ಪೀಡೆ ನೀಕೆನ್ನ್‌ ಕೆಲಸ? ಎನ್ನೇಂಗಿ ಎಣ್ಣತೆ ದೂರ 
ಪೊ. 

ಮಿತ್ರ - ಒಹೋ! ಇಕ್ಕಲೆ ಬಂದ್‌ರತ್‌ ಭಾಗ್ಯ. ರಾಣಿಯಾನ ಪಿಣ್ಲ! ೦ತು ಕೇಕಂಡ. 
ಪೊಮ್ಮಕ್ಕಡ ದರ್ಬಾರ್‌ ರಾಣಿ ಚಾವಕಲೆ ಪೋಚಿ. ಇಕ್ಕೊಂದು ನಡೆಯ. ಇಕ್ಕ ರಾಜಂಗ್‌ ಪಟ್ಟ 
ಗೊತ್ತಾಚ? ಕಣ್ಣ್‌ಮರ್‌ಚಕೊಂದು ಬೊತ್ತ (ಮನತ್‌) ಕಂಡಿರ? ಈ ಆಣ್‌ಕಲಂದ ಮುಕ್ಕಂಡ 
ಬಡಾಯಿನೋಟಿ, ನಾಕೆಲ್ಲ ದಮ್ಮಯಾಂದ್‌ ಇವ ಎಣ್ಣಿತುಂಡೇಂಗಿಯೂ ನಾನ್‌ ಒಪ್ಪಕಿಂಜಿಲೆ. 
ಈ ಬೊಡ್ಡರಾಜನಾಯಿತ್‌ ಒತ್ತಂಡದೇ, ಇವಕ್‌ಈ ಬಡಾಯಿ ನೋಟುವಿ ಇವಡ ಗರ್ವ. 


ರಾಜ - ಮಿತ್ರ ಚೆಡಿಮಾಡತೆ. ಅವರಾಜಂಡ ಮೋವ, ಅವಳಮಂಗ್‌ಲ ಕಯಿಚವಂಡುವೆ 
ಹೊರ್ತು, ಸೂಳೆಯಳನ್ನನೆ ಗೇನಮಾಡುವಕಯ್ಯ ಕಂಡಿಯ? ಆನಗುಂಡ್‌, ಮಂಗ್‌ಲಕಯಿಚವಿ. 
_ ಏಡರಾಣಿಕಾಡ್‌ ಬಾಕಿ ದಾಕಾಡ್‌ ನೀನ್‌ ಎಣ್ಣೂಲೇಂದ್‌ ಆಣೆ ಇಡಂಡು. 


ಮಿತ್ರ - (ಮನತ್‌) ಆಹ! ಇಕ್ಕೊರ್‌ಕಾಲ ಏಡದ್‌. ಆಪಚ್ಚಕ್‌ ಬೊತ್ತ್‌ಚಿತ್ತ್‌ ಈ 
ರಾಜನಗುಂಡೂ ಈ ರಾಣಿನಗುಂಡೂ, ಬೋಂಡ್ಕದೆಲ್ಲಾ ಬಲಿಪಿ. ನಾಳೆಕ್‌ ಇಯನಗುಂಡ್‌ 
ಕ್‌ಟ್ಟ. (ಎಂದ್‌ ರಾಜನ ನೋಟಿತ್‌). ರಾಜ, ನಾನ್‌ ಆಣೆ ಇಡುಲೆ. ನೀನ್‌ ಇವಳ ಮಂಗ್‌ಲ 
ಕಯಿಪಕ್‌ ಕಯ್ಯ. ಕಯಿಚಿಯ? ಇಕ್ಕೆನ್ನೆ ರಾಣಿಕ್‌ ಎಣ್ಣತೆ ಬುಡುಲೆ. ಅಪ್ಪ, ಅವಕಂಡಿಯ 
ನೀಡಮಿಣ್ನಾಲ್‌ ನಾಕೆನ್ನೆಲ್ಲ ಬಜ್ಜತ್‌. ಆನಗುಂಡ್‌ ನಾನ್‌ಮಾತ್ರ ಒಪ್ಪ್‌ಲೆ. ಒಕ್ಕೊಂಡುವೋ, 
ನಿಂಗಿಬ್ಬರು ನಾಕೆನ್ನ್‌ ತಪ್ಪಿರ? ಎಣ್ಣಿ. ಏಡಮನಸ್‌ಕ್‌ ಕುಶಿಯಾನದ್‌ ತಾತೇಂಗಿ, ನಾನೇ 
ಮಂಗ್‌ಲ ಕಯಿಚಿತಖ್ಬ. 


ದಾಜ - ಮಿತ್ರ ಇದ ಪೊಮ್ಮಾಲೆ. ಈಂಡಮೇಲೂ, ಎಕ್ಕಲೂ ಅರಮನೆಕಾಸಯೆಡೆ. 
ಪೋರ? ದಾಕೂ ಎಣ್ಣತೆ ಕಂಡಿಯ? 

ಶರ್ಮಿಷ್ಟೆ - ಮಿತ್ರ ಐಲಾಟತಕ್ಕ್‌ಕ್‌ ಚೆಡಿಮಾಡುವದ? ಇದ ವಜ್ರತ್‌ ಮಾಲೆ. 
ದೇವಯಾನೆಕ್‌ ಎಣ್ಣತೆ ಕಂಡಿಯ? 


ಮಿತ್ರ - (ಮನತ್‌ ತೆಳಿಚಂಡ್‌) ಆಹ! ಚೆನ್ನ ಬೊತ್ತಿಚಿಟ್ಟಾನಗುಂಡ್‌ ಬೋಂಡ್ಕದೆಲ್ಲ 
ನಾಕ್‌ ಕ್‌ಟ್ಟ್‌ಚಿ. ತಪ್ಪ್‌ಲೆ ಪೋಂದ್‌ ಎಣ್ಣಿತುಂಡೇಂಗಿ ಎನ್ನಗುಂಡ್‌ ಎನ್ನ್‌ ಮಾಡುವ 
ಕಯ್ಯುವಕಿಂಜತ್‌? ಇದ್‌ ಏಡ ಭಾಗ್ಯ. 


ರಾಜ, ತಡುಯೆನ್ನ್‌? ಇದ್‌ ಮುಹೂರ್ತಕ್ಕ್‌ ನಲ್ಲನೇರ. ಇಬ್ಬರು ನಿಂದೋಳಿ. 
ಗಾಂಧರ್ವ ಮಂಗ್‌ಲ ಕಯಿಕನ. 


ರಾಜ - ದೇವಿ, ಬಾ. (ಎಂದ್‌ ಇಬ್ಬರು ನಿಂದಂಡ್‌) 


ಗಂಗಾಧರ ಕಾಪಾಡೆಂಗಳ| ದೇವ ||ಅ|ಪ|| ಕ್‌ಣ್ಣಮನವೊತ್ತ್‌; ಪೊಣ್ಣ್‌ ಗುಣಕಂಡ್‌|| 
ಡನ್ನನೆಮಂಗ್‌ಲತೀತವ| ದೇವ ||೧|| ಜೀವ ನಿತಂದೋಲೆ| ಬಾವಕರಿಯತ|| 
ದೇವನದೇವಿನ ಚಾಕಿಯ। ದೇವ ||೨|| ಪಟ್ಟರಬೈಯತೆ| ಪೊಟ್ಟ್‌ ಪರೆಯತೆ|| ಪಟ್ಟಣಿ 
ಬೂವತೆಚಾಕಿಯ| ದೇವ॥೩॥| ನಿನ್ನಾನೆನೆಪದು| ನಿನ್ನಾತುದಿಪದು|| ಡನ್ನತೋರ್‌ 
ಗೇನನೀತಾರೊ। ದೇವ।|೪॥| 


ದೇವಿ ಏಳ್‌. ಅರಮನೆಕ್‌ ಪೋಕ. (ಎಂದ್‌ ರಾಜ ರಾಣಿರ ಬೆರಕ್‌ ಮೋದ್‌ರ ಇಡುವ. 
ರಾಣಿ ರಾಜಂಡ ಬೋಳೆಕ್‌ ಪೂಮಾಲೆ ಇಡುವ.) 


ಶರ್ಮಿಷ್ಟೆ - (ಮನತ್‌) ಕಷ್ಟಪಟ್ಟಾಂಗ್‌ ದೇವ ಸಹಾಯಮಾಡ್‌ಚಿ. ಏಡ ಛಲಗೆದ್ದತ್‌. 
ಎನ್ನೇಂಗಿ ಆಡ್‌. ಓರಾಂಡೆಕ್ಕ್‌ಕ್‌ಣ್ಣಕುಇನ್ಸಿಪೆತ್ತಿತಳಪಿ. ಎಲ್ಲಾಂಗು ಬೆರಿಯ ರಾಜನ 
ಕಾಕಿಯಪೋಯಿತ್‌ ಏಡಾಶತೀತವಿ. (ಎಂದ್‌ ಪೂಂದೆಳಿಲ್‌) ರಾಜ, ಏಳ್‌, ಬೆರಿಯ ಪೋಕ. 
(ಎಂದ್‌ ಪೋಪ) 


ಮಿತ್ರ - (ಮನತ್‌) ಏ, ಮಾರಿಯಕ್‌ ಪುರುಶತಿಲ್ಲೆ. ಬೆರಿಯ ಪೋಯಿ. ಆ ಕುಣಣ್ಲಿ 
ಪೆರುವಕ್ಕ್‌ ಈ ಮಾರಿಕ್‌ ಓರಾಂಡ್‌ ಬೋಂಡುವ? ಎಟ್ಟ್‌ದಿನಕ್ಕ್‌ ಪೆರು. ಬಯತಾಯಿ ಪೋನ 
ಮೂಡಿಯಕ್ಕ್‌ ಒಡೆಯಂಗಡ ಮೇಲೆ ದುಂಬ ಆಶೆ. ಆನಗುಂಡ್‌, ಅರಿವುಳ್ಳ ಬಾಲೆಕಾರ 
ಅರಿವಿಲ್ಲತ ಕುಣಸ್ಹಿ ಮೂಡಿಯಡ ಮೇಲೆ ಆಶೆಬೆಪ್ಪಾಂಗಿಂಜಿ, ಪಳೆಯ ಮೂಡಿಯಳ ನೋಟಿತ್‌ 
ಮಂಗ್‌ಲಕಯಿಚವದ್‌ ಪೆರ್ತನಲ್ಲದ್‌. ಗೊತ್ತಾಚ? ನಲ್ಲದ್‌, ನಾನ್‌ ತೊಂಬಾರಕ್ಕ್‌ ಪೊಯಿತ್‌ 
ಏಡ ಕೆಲ ದುಂಬ್‌ಚಿಟ್ಟವಿ. 

೪ನೇ ಅಂಕ ಸುರು 
೧ನೇ ಸೀನ್‌ 
ಗುರುಮಟ 

ಅಂಜಿರಾಜಮಕ್ಕ - ಪಾಠವೋದಿಯಂಡ್‌ ಇಪ್ಪ 

ಉಪಾದ್ರಿ - (ಬಂದಿತ್‌ ಅಳಪಂಜಿ) 

(ಮನತ್‌) ಆಹ! ರಾಜನು ರಾಣಿಯು ಮಕ್ಕಳ ಪರೀಕ್ಷೆ ಮಾಡುವಕ್ಕ್‌ ಇಂದ್‌ 
ಬಪ್ಪಾಂದ್‌ ಅರಿಚಿಟ್ಟಿಯತ್ತ್‌. ಆನಗುಂಡ್‌ ಮಕ್ಕಡ ಪಾಪಕೇಟಿತ್‌ ಸೆರಿಪಡುತುವಿ. ಓಹೋ! 
ಶರ್ಮಿಷ್ಟೆರ ಮೂಂದ್‌ಮಕ್ಕ ಇಲ್ಲಿಯೆಳ್‌ದುವದಾಡ್‌, ಈ ಮಕ್ಕರಾಜಂಗ್‌ ಪುಟ್ಟ್‌ನದಾಡ್‌, 
ರಾಣಿದೇವಯಾನೆಕ್‌ ಇಂದಾಕನೆ ಗೊತ್ತಿಂಜಿಲೆ. ಇಂದ್‌ ಮಕ್ಕಳ ಕಾಂಬದು ಕೇಟಿತ್‌, ರಾಜಂಗೂ 
ಶರ್ಮಿಷ್ಟೆಕ್ಕೂ, ಎನ್ನೆಲ್ಲ ಅನರ್ಥ ಆಪೋ ಪೋಡಿಆಪ. ಎನ್ನೇಂಗಿ ಆಡ್‌ ಏಡ ಕೆಲಸ ನೋಟುವಿ. 

(ಮಕ್ಕಳ ನೋಟಿತ್‌) 


(ಬನ್ನಿರಣ್ಣ ಬನ್ನಿರಿ - ಎಂಬಂತೆ) 
ಕೇಳಿಪಟ್ಟ ರಾಜಂಡ। ಶೀಲನಲ್ಲ ಮಕ್ಕಳೆ ||ಪ|| ಏಳ ಪಾಟಲೆಣ್ಣಿರೋ!। 
ಕೋಲ್‌ನೋಟಿ ಕೈಲುಂಡ್‌ 1|ಅ|ಪ।| ಉಳ್ಳಬುಕ್ಕ್‌ಡಾಯಿರ| ಬಿಲ್ಡ್‌ 
ವಿದ್ಮಡೆಲ್ಲನ|| ನಲ್ಲೊಣಿಂದ್‌ ಕಾಟಂಡು| ಚೊಲ್ಲ್‌ಡೇರ ಕೇಕಂಡು 1|೧|| ಮುದ್ದ್‌ 
ಮಕ್ಕ ನಿಂಗಳೋ।| ಬದ್ದಚಾಲ್‌ ಕಾಟತಿ|| ಬುದ್ದಿ ಕೆಟ್ಟದಾನಕ| ಗುದ್ದ್‌ಕ್‌ಟ್ಟು 
ಕೇಳಿರೊ||೨|| 


ರಾಜ ಮಕ್ಕಳೆ, ಗೊತ್ತಾಚ. ರಾಜನು, ರಾಣಿಯು ನಿಂಗಳ ಪರೀಕ್ಷೆ ಮಾಡುವಕ್‌ ಇಂದ್‌ 
ಬಪ್ಪಲೋ. ಹುಶಾರ್‌ಲಿಕ್ಕಂಡು. ಕೇಟಂಗೆಲ್ಲ ಸರಿಯಾನ ಜವಾಬ್‌ ಎಣ್ಣಿ. ಎಲ್ಲಿಯ ನಿನ್ನಾಂದ್‌ 
ತಂದ ಪಾಟ ಪಡಿಚಿರ? ಓರೋರಬ್ಬ ಎಣ್ಣಿ. (ಎಂದ್‌ ಯದುನ ನೋಟಿತ್‌) 
ತ್ರಿವೇಣಿ ಸಂಗಮತ್‌ ಕಾವೇರಿ ಸ್ರೋತ್ತ ಮಾಡುವದ್‌ ಎಣ್ಣ್‌. 

ಯದು - ಅಪ್ಪಣೆ (ಶ್ಲೋಕ) 


ಕಾವೇರಿ ಕನಕೆ ಸುಚ್ಕೋತಿ | ದೇವಿಯ ಮೂವರೋ ದಿನಾ!। ಬೋಡುವಿ ತಪ್ಪತೆ 
ನಾನ್‌ ಮಾಡಿರೊ ಮರೆಯತೆ ಸುಖಾ ॥|೧|| ಪಂಡ್‌೦ಜಿ ಮಾಡ್‌ನದೋಷ!। 

ಉಂಡ್‌೦ದ್‌ ಭಯ/| ಕುಳಿಪಳಡೆನ್ನಡ ಪಾಪ।| ಕಳಂದಿತ್‌ ತಾರಿರೊ ಗುಣಾ।|೨|| 
ಉಪಾದ್ರಿ - ನಲ್ಲದ್‌, ತುರ್ವಸು ಗಣಪತಿ ಸ್ತೋತ್ರ, ತಕ್ಷಕ ಸ್ತೋತ್ರ ಎಣ್ಣ್‌. 
ತುರ್ವಸು - ಅಪ್ಪಣೆ. 


ಗಣಪತಿ ಸ್ವಾಮಿಯೆ ನಿನ್ನ ಮನತ್‌ಲ್‌ ನೆನಪಿನೋ ಕ್ಟಣ || ಮಾಡ್‌ನ ಪಾಪ ನೀ 
ತತ್‌] ಬೋಡುವನಾಕ್‌ ತಾಗುಣ ॥|೧|| 


(ತಕ್ಷಕ ಸ್ತೋತ್ರ) 
ನಾಗಮಾ ತಕ್ಸಕ ದೇವ] ಜೋಗಲೊ ನಾಕ್‌ ತಾ ದಿನ|| ಏಡಲೊಡಲ್ಲ ಪಾಪ ನೀ 
ಬೂಡಿತ್‌ ತಾರೋ ನೀ ಗುಣಾ ||೧|| 

ದೃಹ್ಮ -ಸೂರ್ಮ ಸ್ತೋತ್ರ. 
ಉದಯಕ್‌ ಬಾಲ ನೀ ಸೂರ್ಕ| ಪದಿನಾರ್‌ ಬಯತ್‌ ಮಜ್ಜಣ।| ಅಂದಿಕ್‌ ಅಜ್ಜ ನೀ 
ದೇವ|ನಿಂದ್‌ ಬೋಡುವಿ ತಾಗುಣ ||೧|| 

ಅಶ್ವತ್ಥ ಸ್ತೋತ್ರ 
ಪಾಮರ ಅಶ್ವತ್ವ ದೇವ| ಈ ಮರಕೊಡಿ ಶಂಕರ|| ನಡುವೊ ಕೃಷ್ಟನೋಡೆಂದೂ॥| 
ಅಡಿಯೋ ಬ್ರಹ್ಮನೆ ಸರಿ |೧| ಏಳ್‌ಲೊಸುತ್ತ್‌ ನಾ ಬಪ್ಪಿ! ಕಳೆಯಿರೋ ದೋಷಲೋ 
ಸದಾ|| ಬೋಡುವಿ ಅಡ್ಡನಾಬುದ್ದ್‌| ಮಾಡ್‌ ನೀ ದೇವನೇ ಗುಣ॥|೨| 
ಅನುವು - ನಲ್ಲವ ಮಲ್ಲಿಗೆಡೆಂದು| ಕಳ್ಳಿಯಕೊಳ್ಳಿಕ್‌ ಸಮ]|| ಕಳ್ಳನು ಕುಳ್ಳನುಡೆಂದು| 
ಕೊಲ್ಲುವ ಪಿಲ್ಲಂಗ್‌ ಸಮ ||೧|| ದೊರೆಯು ಸಿರಿಯು ಒಂದೆ| ರನು ಗುರುವು 
ಸಮ|| ಹರಂಡಾಶೆ ಗುರುಡಾಶೆ| ಮರಂದ್‌ ಲೇಂಗಿ ಪರ ಗತಿ||೨॥| 

ಪುರುವು - ಮೂಲ ಕಾವೇರಿ ಸ್ತೋತ್ರ. 


ಕೊಡವುಲ್‌ ಪುಟ್ಟಿತ್‌ ದೇವಿ] ಪಡದಿಯ ಕಾವೇರಿ ಪೆದ|| ಕುಂಡಿಗೆ ತೇರತ 
ನೀನೆ| ಕಂಡಿತ್‌ ಬೋಡುವಿಡಿದಾ ||೦|| ಸಂಸಾರಂದೆಣ್ಣುವ ದುಕ್ಕ| ವಂಶ 
ತೂತಪ್ಪ್‌ಲೆ ಸದಾ|| ಏಡಪ್ಪಲಜ್ಜ ಸಂತಾನ | ಮಾಡ್‌ನ ಪಾಷನೀಕಳೆ ||೨॥| 
ದೇವಿ ಕಾವೇರಿಯೇ ನೀಡ| ಸೇವೆಯೊ ಮಾಡುವ ಮನ।| ಬಾವಳ ನಾಕ್‌ ನೀ 
ತಂದ್‌| ಪಾವನ" ಮಾಡಿಯ ಸದಾ ||೩|| 

ಉಪಾದ್ರಿ - (ಮುನತ್‌) ಆಹ! ರಾಜಮಕ್ಕ ಎಲ್ಲಾ ಯೆಳ್‌ತ್‌ ಪಡಿಚಿತ್‌ 
ಗಟ್ಟಿಗಂಗಳಾಯಿತ್‌ ಕಾಂಬ. ನಾನ್‌ ಪಡಿಚದೆಲ್ಲಾ ಇಯಂಗ್‌ ಬಾತ್‌. ರಾಜಬಂದಿತ್‌ ಪರೀಕ್ಷೆ 
ಮಾಡಿತ್‌ ನಾಕ್‌ ಬೋಂಡಿಯಂತ ಇನಾಂ ಇಂದ್‌ ತಪ್ಪಕ್‌ ಮದಿ. (ನಲ್ಲದ್‌ ರಾಜ ಮಕ್ಕಳೆ) 
ನಾಳೆಕುಳ್ಳ ಪಾಠ ರಾಜಬಕ್ಕನೆ ಎಣ್ಣಿತಪ್ಪಿ ಕೇಳಿ. 

ರಾಜಮಕ್ಕ - (ಒಂದಾಯಿತ್‌ ಎದ್ದಿತ್‌) ಗುರುವೇ. 

(ಇಂದು ನಾವು ಪೊಂದಿದೆವು - ಎಂಬಂತೆ) 

ಗುರುಯೆಂಗ ಪಡಿಚತೆಳ್‌ತ್‌ ||ಪ| ದೊರೆಮಿಣ್ಣಾರಿಕೆಯೊ ಮಾಡ್‌ ||ಅ।ಪ॥| ಲೆಕ್ಕಮಗ್ಗಿ 
ಯೀಸಕಾಣಿ| ಬುಕ್ಕಾಯಿರ ಪಾಟಲಾಚಿ|| ಉಕ್ಕಂಬ್‌ ಕನಿಪದೆಲ್ಲ! ಚಿಕ್ಕಿತ್‌ ಪಡಿಚತೆಂಗ ||೧॥| 
ತೇಡಿಪೋಂಡು ರಾಣಿಯಳ| ಕೊಂಡಾಡಂಡು ನಲ್ಲ ಸಭೆ|| ನೇಡಂಡು ದೇಶದೇಶ। ಮಾಡಂಡು 


ರಾಜಪಟ್ಟ ||೨|| ಎಲ್ಲಳ್‌ತ್‌ ಲೆಣ್ಣಿತಂದ| ನಲ್ಲಗುರು ನೀಕ್‌ಲಿಂದ್‌॥| ಉಳ್ಳಕಾಣಿಕೆನಬೆಚ್ಚಿ| 
ನಲ್ಲಪ್ಪಣೆ ಬೋಡಿಯವ ||| 


ಗುರುವೇ, ನೇಡ ದಯತ್‌ ಎಲ್ಲಾ ವಿದ್ಧ ಪಡಿಚಿತಾಚಿ. ಆನಗುಂಡ್‌ ಈ ಗುರುಕಾಣಿಕೆ 
ಎಡ್‌ತಂಡ್‌, ರಾಜ ಬಪ್ಪದು ರಾಜಂಡ ವಶಕ್‌ ಎಂಗಳ ಬುಡಂಡೂಂದ್‌ ಬೋಡಿಯವ. 


ಉಪಾದ್ರಿ - (ಕಾಣಿಕೆ ಎಡ್‌ತಂಡ್‌) ರಾಜಮಕ್ಕಳೆ ನಿಂಗ ತಂದ ಕಾಣಿಕೆ ನಾಕ್‌ 
ತೃಪ್ತಿಯಾಚಿ. (ಎಂದ್‌ ಎಣ್ಣನಕೆ ರಾಜನೂ ರಾಣಿಯೂ ಬಪ್ಪ) 


ರಾಣಿರ ಮಕ್ಕ - ಯದು, ತುರ್ವಸು ಅವ್ವಯ್ಕ ಬಾತ್‌ (ಎಂದ್‌ ತೆಳಿಚಂಡ್‌ ರಾಣಿನ 
ತಬ್ಬಿಯವ) 

ಶರ್ಮಿಷ್ಟೆರ ಮಕ್ಕ - ದೃಹೃ, ಅನುವು. ಪುರುವು ಅಪ್ಪಯ್ಯ ಬಾತ್‌ (ಎಂದ್‌ ರಾಜನ 
ತಬ್ಬಿಯವ) 


ರಾಜ - (ಮನತ್‌) ಆಹ! ಶರ್ಮಿಷ್ಟೆನ ಯಷಿ ತಕ್ಕ್‌ ಮೀರಿತ್‌ ನಾನ್‌ ಮಂಗಲ 
ಕಯಿಚದಾಡ್‌ ಈ ಮೂಂದ್‌ ಮಕ್ಕಳಾನದಾಡ್‌ ಈ ರಾಣಿಕ್‌ ಗೊತ್ತಿಂಜಿಲೆ. ಇಂದ್‌ ಇವ 
ಅರಿಂಜಿತ್‌ ಎನ್ನ್‌ ತೊಂದರೆ ಬಪ್ಲೊ. ಕಷ್ಟ. 


ರಾಣಿ - (ಚೆಡಿಲ್‌) ರಾಜ, ಈ ಮೂಂದ್‌ ಮಕ್ಕ ನಿನ್ನ ಅಪ್ಪಂದ್‌ ಕಾಕುವಕ್ಕೂ, 
ನ್‌ಡ ಪಕ್ಕ ನಿಂದವಕ್ಕೂ, ಮೊಳಿಯೆನ್ನ್‌? ದಾರ್‌ ಪೆತ್ತಮಕ್ಕ? ನಲ್ಲದ್‌, ಅಂದ್‌ ಶರ್ಮಿಷ್ಟೆಕ್‌ 
ಇಂಜವೊರ್‌ ಕುಣಣ್ನಿ ದಾಡದ್‌ೀ೦ದ್‌ ಕೇಪಕ ಪೊಟ್ಟ್‌ ಪರ್‌ಂದಿಯಲ್ಲ? ನೀನ್‌ ಸತ್ಯವಂತಂದ್‌ 

ಅರಿಂಜೆ. ಇರಡ್‌ ಏಡ ಶಕ್ತಿವೊಮ್ಮ ನೋಟ್‌. 


ಆರಲ್ಲಿ? ಬೆರಿಯ ಪೋಯಿತ್‌ ಆ ಶರ್ಮಿಷ್ಟೆನ ಕಾಕಿಯ ಬಾ. 
ಗೌಡಿ - ಅಪ್ಪಣೆ 


ಶರ್ಮಿಷ್ಟೆ - (ಚೆನ್ನ ದೂರತ್‌ ನಿಂದಂಡ್‌) ಓಹೋ! ಏಡ ಮಕ್ಕ ರಾಜಂಡ ಪಕ್ಕಲ್‌ 


ನಿಂದಿತ್‌ ಕಾಂಬ. ಎನ್ನ ರಾಜ ಮಂಗ್‌ಲ ಕಯಿಚದೂ ಈ ಮಕ್ಕಳಾನದೂ ಈ ದೇವಯಾನೆಕ್‌ 
ಇಂದಾಕಣೆ ಗೊತ್ತಿಂಜಿಲೆ. ಇಕ್ಕ ಗೊತ್ತಾಯಿತೇ ಎನ್ನ ಕಾಕ್‌ಚಿಟ್ಟದ್‌. ಆವಡ ಮೂಡೋ 
ಪೆರತ್‌ ಚೆಡಿಲ್‌ ಕಾಂಬ. ಆನದಾಡ್‌. ಇಣಸ್ಸಿ ಇವಕ್‌ ಬೊತ್ತುಲೆ. ರಾಜಂಗ್‌ ಎನ್ನ್‌ತೊಂದರೆ 
ಬಪ್ಪೋ ಅದೇಪೋಡಿ. ನಲ್ಲದ್‌? ಎಲ್ಲಾಂಗು ಅವಳ ತಕ್ಕ್‌ ಪರಿಯಿಚಿರುವಿ. (ಎಂದ್‌ ಪಕ್ಕ 
ಪೋಯಿತ್‌) 


ಕಂದ|| 


ಅಕ್ಕ, ಎನ್ನ್‌, ಸೌಖ್ಯ? ಎನ್ನಂಗ್‌ ಬಪ್ಪಕೆಣ್ಣಿಯಾ? 
ದೇವಯಾನೆ - (ಕಣ್ಣ್‌ ಮರ್‌ಚಂಡ್‌ ಚೆಡಿಲ್‌) 
ಗುರು ಶಾಪಮೀರಿತ್‌ ಕತ್ತೆ| ದೊರೆನ ನೀತ್‌೦ಡಿತ್‌ ಮಕ್ಕಪಡದಿಯ ಮೂಂದ್‌|| 


. ಅರಿಂಜನೊನ್‌ಆಡಲೊಗುಟ್ಟ್‌| ಇರ್‌ಪುಲಿಯಾಡ್‌ಚ್ಹಿ ಹಾದರಕಂಜತ ಸೂಳೆ|| 


(ಬಾರೆಲೊ ಬಾರೆಲೊ - ಎಂಬಂತೆ) 


ಚೀನ್‌ಡಬಾಳ್‌ಲೊ ಗೌಡಿಯೆ ||ಪ|| ತೂನ್‌ಡಮೂಡ್‌ನಳಾಟತೆ ||ಅ|ಪ|| 
ಏಡವೊಡೆಯಂಗ್‌। ಚಾಡಿಯೊಲೆಣ್ಣಿ|| ಕೂಡತರಿಂಜಿಯ ಪೀಡೆಯೆ॥|೧|| ಒಕ್ಕತ 
ರಾಜಂಗ್‌| ಚೋಕ್ಕಿಲರೆಕ್‌ದ।| ತಕ್ಕರಮಾಡಿಯ। ಮುಕ್ಕಚಿ||೨|| ಸತ್ತಿಯ ತಪ್ಪ್‌ನ| 
ಕತ್ತೆಯೆನಿನ್ನ[| ಕೆತ್ತುವಕಾಪಲ| ಡಿತ್ತ್‌ಬಾ|೩1| 

ಚಿ, ಗೋಪಾಳತ್‌ ಮುಕ್ಕ! ಮಂಗ್‌ಲಕಯ್ಯುವಾಂಗ್‌ ಮಿಇ್ಲು ಮಕ್ಕಳಾನ ಮಹಪಾಖಿ, 


ಸತ್ಕತಿಂಜಂತ ಏಡ ಒಡೆಯನ ಅಸತ್ಮಕ್‌ ಗುರಿಮಾಡ್‌ನ ಕತ್ತೆ, ನೀಕ್‌ ನೋಟ್‌ ಮಾಡುವಿ. 


ಶರ್ಮಿಷ್ಟೆ - ಓ, ಹೋ! ದೂರನಿಲ್ಲ್‌. 


ಕಂದ॥| ಮೊಲಕೆಟ್ಟ್‌ ಕೆಟ್ಟತಪಾಪಿ। ಕುಲತ್‌ನಬುಟ್ಟ್‌ಯಿರಾಜನ ಕೊದಿಚವನೀನೆ|| 


ಅಲಂದ್‌ಲೆ ಈದೊರೆನ ನಾ| ಪಳೆಯತೆಯೇಡಚಾಯಿ ಕೊದಿಚಿಮಂಗ್‌ಲ 
ಡಾಚಿ|| 

(ಪಾಲಿಸೂಗೆ ಬಾಲಗಣಪ - ಎಂಬಂತೆ) 


ಜೊಕೆನೋಟ್‌ನೀಕೆಣ್ಣುವಿ।! ಪೋಕೆಕಣ್ಣಿಕೇಳ್‌ನಿ||ಪ|| ಕಾಕಿತೆನ್ನಬಜ್ಜಕ]| 
ನೂಕುವಿಕ್ಕನಿನ್ನನಾ ||ಅ|ಪ॥| ಕಣ್ಣ್‌ ಚಾಯಿಕಂಡ್‌ನೀನ್‌| ಕಣ್ಣ್‌ ಮಾಯಕಾಟಿತ್‌!| 
ನಿನ್ನ ಫೋಲೆ ಜಾತಿಕೆಟ್ಸ್‌। ಎನ್ನಡಾಶೆತ್‌ತ್‌ಲೆ \loll ಪೊಣ್ಣ್‌ ಚಾಯಿಕಂಡ್‌ ಬಂದ| 
ನಿನ್ನಡಾವೊಡೆಯಂಡ: ಪೊನ್ನ್‌ ಬಾಕೆಕೂಡಿನಾ। ಕ್‌ಣ್ಣಮಕ್ಕ ಮೂಂದಾಚಿ ||೨|| 
ಕೇಡ್‌ನಾಕ್‌ ನೀಮಾಡಿಯ। ಏಡಛಲಗೆದ್ದಿತ್‌।| ಕೂಡಿ ಬಾವಿರಾಜನ। 
ಪೋಡಿಯೆನ್ನ್‌ನ್‌ಡದ್‌!।|೩|| 


ಪಟ್ಟತಿ ಆಯಿತ್‌ ಮಿಣ್ಣುಕ್‌ ನೆರಿಬೆಚ್ಚನೀನ್‌, ಈ ರಾಜಂಡ ಆಶೆಲ್‌ ಜಾತಿಕೆಟ್ಟಿತ್‌ 
ಬಯ್ಯಕ್‌ ನೆರಿಬೆಪ್ಪನೀಕ್‌ ಇಗಣಯಿಲ್ಲತೆ ಕಳಿಪಿಯಲ್ಲ. ತೂ, ಮುಕ್ಕ! ನಾನ್‌ ನೋಟ್‌, 
ರಾಜಂಡಮೋವಳಾಯಿತ್‌ ರಾಜನೆ ಸೇರಿತ್‌ ಬದ್‌ಕುವಿ ನೀನ್‌ ಬಪ್ಪಕ್ಕ ಕೊಂಡ್‌ಬಂದ 
ಒಡೆಯನೊಂದು ಅಲ್ಲ. ಏರತಕ್ಕ್‌ಪರೆಯತೆ. 


ದೇವಯಾನೆ - ಕಂದ।|| ಮಾಡುವಿಬಟ್ಟೆಯೊನೀಕ್‌ನ| ಪೋಡಿಯೊಡಿಲ್ಲತೆ 
ತ್‌£೦ಡಿಯವೊಡೆಯನಯೇಡ!।| ಚಾಡಿಕರತಿಪಾಪಿನೀಕ್‌| ಕೇಡೇದ್‌ ಬಪ್ಪಂದರಿಂಜ 
ಪೀಡೆಯೆನೋಟ್‌!॥। 


ಮುಕ್ಕ, ಏಡ ಅಪ್ಪಂಡ ಶಾಪಕ್ಕ್‌ ಬೊತ್ತತೆ ಏಡ ವೊಡೆಯನ ಮರ್‌ಳ್‌ ಮಾಡ್‌ನ 
ನೀಕ್‌ ಇಂದೆನ್ನೆ ಮಾಡುವ ಕೇಡ್‌ ಮೋಟಿಯ. 


ಶರ್ಮಿಷ್ಟೆ - ಕಂದ[|| ಮದಿಮದಿಪೋ ಪೋ ಡಿಲ್ಲಂಜಿ। 
ಅದಿಯಾನತಕ್ಕ್‌ಪರೆಯತೆಮುಚ್ಚ್‌ನಿಬಾಯಿ|| ಕೊದಿಬಿದಿಕೇಳೆತ್ತ್‌ಚಿನಾಕ್‌ 
ಚದಿಮಾಡ್‌ನಪಾಪಿಯೆ ನೀಕ್‌ ಬೊತ್ತಲೊನಾನ್‌।| 

ಪಾಪಿ, ಎನ್ನಕೆಡ್‌ತಂಡೂಂದ್‌ ನೀನ್‌ಪೇಚಾಡಿಯ. ನಿನ್ನಗುಂಡ್‌ ಕಯಿಂಜತ? ನೇಡ 
ಕಣ್ಣ್‌ಮಿಣ್ಣಲೆ ಖಡ ಆಶೆ ತೇತಂಡೆ. ನೀಮಾಡುವದ್‌ ಮಾಡ್‌ ನಡೆ. 

ದೇವಯಾನ - (ಮನತ್‌) ಈ ಪರದೇಶಿ ಮುಕ್ಕಂಡಕೂಡೆ ನಾಕೆನ್ನಂಗ್‌ ತಕ್ಕ್‌? ಈ 
ರಾಜನಲ್ಲದಾಯಿತುಂಡೇಂಗಿ ಇವಳಗುಂಡ್‌ ನಾನ್‌ ಇಚ್ಚಕ್‌ ಕೇಕಂಡು ಇಂಜತ? ನಲ್ಲದ್‌. ಮಿಣ್ಣ್‌ 


ರಾಜಂಗ್‌. ಬಯ್ಯ ಈ ಪಾಪಿಕ್‌ ತಕ್ಕ ಶಿಕ್ಷೆ. ಏಡ ಅಪ್ಪಂಗ್‌ ಇಂದೇ ಎಣ್ಣಿತ್‌ ಮಾಡ್‌ಚಿರತೆ 
ಬುಡುಲೆ. ಎಲ್ಲಾಂಗು, ಮಕ್ಕಳಕಾಕಿಯಂಡ್‌ ಇಕ್ಕನ್ನೆ ಪೋಷಿ. ಮಕ್ಕಳೆ ಬಾರಿ. (ಪೊರಟ್‌ ಪೋಪ)- 


ರಾಜ - (ರಾಣಿ ಪೋಪದು ಶರ್ಮಿಷ್ಟೆನ ನೋಟಿಯಂಡ್‌) 

(ಏನುಗತಿ ಇನ್ನೇನುಗತಿ - ಎಂಬಂತೆ) 


ಎನ್ನ್‌` ನಾನ್‌ಮಾಡುವದಿಕ್ಕ || ಪ|| ನಿನ್ನಾಲೊಸೇರಿ| ಕಣ್ಣ್‌ನೀರ್‌ನಾಕ್‌ಡಾಚಿಕ್ಕ 
।|ಅ|ಪಣ ಪೊಣ್ಣ್‌ರಾಣಿದೇವಯಾನೆ। ಎನ್ನಬುಟ್ಟ್‌ವೋಡ್‌ಚಿಕ್ಕ!| ಎಣ್ಣಿತವಡ 
ಅಪ್ಪಂಗ್‌ಲೊ| ಎನ್ನ್‌ಶಾಪನಾಕ್‌ಲುಂಡೊ 1|೧|| ಜಿದ್ದ್‌ಮಾಡಿನಿಂಗಿಬ್ಬರು! 
ಮದ್ದ್‌ಲ್‌ಟ್ಟ್‌ ಕೊಲ್ಲುವೆನ್ನ|| ಮುದ್ದ್‌ದೇವಿ ಕೂಡತೆಂದ್‌| ಎದ್ದ್‌ನೀಕ್‌ಲಂಬೆಣ್ಣ್‌ನೆ 
sll ಮಾಡ್‌ನದ್‌ ತಪ್ಪಾಚಿಂದ್‌। ಓಡಿಪೋಯಿಲೆಣ್ಣಿತವಳ।| ಬೋಡಿಯಂಡ್‌ 
ಕಾಪುಡಿಚ। ಮಾಡುಮಾಪ್‌ಯೆಂಗಕ್ಕಿಕ್ಕ ||೨॥| 


ದೇವಿ, ಖಷಿತಕ್ಕ್‌ಮೀರಿತ್‌ ನಿನ್ನಬೆಪ್ಪ್‌ಲೇಂದ್‌ ಎಚ್ಚಕ್‌ ಎಣ್ಣ್‌ನಕ್ಕಲು ನೀನ್‌ ಕೇಳತೆ 
ಏಡಬಾಕೆಕೂಡ್‌ನಾಂಗ್‌ ನಾಕ್‌ ಈ ತೊಂದರೆ ಬಾತ್‌. ಆನಗುಂಡ್‌ ಚೆಡಿಲ್‌ ಪೋನ ರಾಣಿನ 
ಮಾಪ್‌ಕೇಟ. ಇಲ್ಲೇಂಗಿ ಅವಡ ಅಪ್ಪ ಈ ಸುದ್ದಿ ಅರಿಂಜ ಕೂಡಲೆ ಶಾಪ ಇಟ್ಟಿತ್‌ ಎನ್ನಕೊಲ್ಲು. 
ಬೆರಿಯ ಪೊ. ಅವ ಪೋಯಿರತ್‌ (ಎಂದ್‌ ತ್‌ಂಡಿತೆಣ್ಣುವ). 


ಶರ್ಮಿಷ್ಟೆ - (ಪರಾಕುಸಚಿವಶಿರೋ ಎಂಬಂತೆ) 


ಜಬ್ಬೂಮಿದೊರೆಯೆಪೋಡವಳಿಕ್ಕ| ಒಬ್ಬಳೆನಾನ್‌ಮದಿ ||ಷ॥ ತಬ್ಬ್‌ಲಿಪೊಂಗಳೊ। 
ಡೆಬ್ಬುಲಿಡಾಪದ್‌| ಡಿಬ್ಬರೆಕಾಂಗುಯೆಂಗ ||ಅ[ಪ|| ಕಾಪಣಪೊಂಗಳೊ।| 
ಪೋಪದ್‌ನೇರೆಂಗಿ। ಕೂಪದಿನಾಕೊಡ್‌ಪಿ|| ಪಾಪಿನಾಕಾಕಿತ್‌| ಕಾಪುಡಿಕೊವ್ಚಲೆ] 
ಆಪದ್‌ ಆಡ್‌ನೋಟ್‌ |೧| ಚಿಕ್ಕಿತ್‌ಬಾವಕ್‌। ಮುಕ್ಕನೊಮಾಡ್‌ಚಿ। 
ಅಕ್ಕಲೊದಾರ್‌ಗೆದ್ದ|| ಮಕ್ಕಳೊಮೂಂದಾಚಿ। ಅಕ್ಕರೆನೀಕುಂಡ್‌| 
ಎಕ್ಕಲುಅವಕ್‌ಬೊತ್ತ 1|೨|| ಗುರುಶಾಪಬಾರತೆ| ಪರಶಿವಚಾಕುಲ| 
ಅರಮನೆಕೇಳ್‌ಪೋಕ॥ ಒರ್‌ಪೊಂಗಪೋನದ್‌। ಗುರುದೆಶೆಯೇಡದ್‌| ಕರಕರೆತೇ೦ದ 
ತೇಡ[|೩[| 


ರಾಜ, ಈ ರೀತಿ ಆಪಾಪಿ ಪೋನದ್‌ ನಾಕ್‌ಸುಕ ಆಚಿ. ಕಂಡಿಯ? ಆ ಗುರುನಗುಂಡ್‌ 
ನೀಕ್‌ ತೊಂದರೆ ಬಾರತನ್ನನೆ ದೇವರೆ ಕಾಪಾಡು. ಅದಂಗಾಯಿತ್‌ ನೀನ್‌ ಎನ್ನಂಗ್‌ 
ಬೊತ್ತುವಿಯ? ಏಳ್‌, ಅರಮನೆಕ್‌ ಪೋಕ. 


ರಾಜ - ದೇವಿ ಏಡ ಕಷ್ಟ ಅರಿಯತೆ ನೀನ್‌ ಈತಕ್ಕ್‌ ಪರಂದಿಯ. ನ್‌ಡತಕ್ಕ್‌ 
ಕೇಟಕ ನಾನ್‌ ಉದ್ದಾರ ಆಗ. ನಾನಾಚೇಂಗಿಯು ಪೋಯಿತ್‌ ಅವಳ ಮಾಪ್‌ಕೇಟವಿ. (ಎಂದ್‌ 
ಮನತ್‌) 

ಆಹ! ಒಬ್ಬಂಗ್‌ ದಂಡ್‌ಪೊಣ್ಣ್‌ ಆಗಂದೆಣ್ಣುವದ್‌ ಸತ್ಮ. ಇವಡ ಆಶೆಕಾಯಿತ್‌ 
ನಾನ್‌ ಇವಳ ಮಂಗ್‌ಲ ಕಯಿಚದಾಚಿ. ಇನ್ನತವ ಒಡೆಯಂಡ ತಕ್ಕ್‌ ಕೇಳತೆ ಪೋಚಲ್ಲ? 
ಎನ್ನನೆ ಪೊಣ್ಣ್‌ಜಾತಿನ ನಂಬಲು? ಕಷ್ಟ. ಇಷ್ಟಕ್ಕೂ ಕಷ್ಟಕ್ಕೂ ಬಾಗಿಯಾಪ ಪೊಣ್ಣ್‌ನ ಬೆಚ್ಚಿತ್‌ 
ಬದುಕುವವನೆ ಭೂಮಿಲ್‌ ಭಾಗ್ಯವಂತ ಆಹ! ಗೇನ ಮಾಡ್‌ವಾನಕುಂಡ್‌ ಪ್ರಯೋಜನ ಇಲ್ಲೆ. 
ಬೆರಿಯ ಪೋಯಿತ್‌ ಅವಳ ಸಮಾಧಾನ ಪಡತುವಿ. (ಎಂದ್‌ ಪೋಪ) 


* ರ್‌ ತ 


೨ನೇ ಸೀನ್‌ 
ಮಾರ್ಗ 

ದೇವಯಾನೆ - (ಮಕ್ಕಳಕಾಕಿಯಂಡ್‌ ಬಟ್ಟೆಲ್‌ ಪೋಪ) 

ರಾಜ - (ದೇವಯಾನೆರ ಬಯ್ಕನಡಂದಂಡ್‌) 
ಕಂದ॥| ಓಡುವದೆಲ್ಲಿಕ್‌ ರಾಣಿಯೆ। ಕೂಡೆಯೊಬಪ್ಪೆನ್ನನೋಟಿತ್‌ ನಿಲ್ಲೊಮ್ಮ ನೀನ್‌!| 
j ಮಾಡ್‌ನತಪ್ಪ್‌ಲೊಯೇಡದ್‌।| ಬೋಡಿತ್‌ಲೆಣ್ಣುವಿಮಾಪ್‌ ನೀ ಮಾಡೊಮ್ಮ ನಾಕ್‌|| 

ದೇವಿಯೆ, ಏಡ ಮೂಡೊಮ್ಮನೋಟ್‌. (ಮನತ್‌) ಆಹ! ಇವ ತಿರಿತು ಕೂಡ 
ನೋಟುಲೆಲ್ಲ? ನಲ್ಲದ್‌. ಇವಡ ಮಿಣ್ಣ್‌ಲ್‌ ನಿಂದಿತ್‌ ತಡ್‌ಪಿ. (ಎಂದ್‌ ಮಿಣ್ಣಲ್‌ 
ನಿಂದಂಡ್‌) 

(ಪೋಗಬೇಡಧುರಕೆ - ಎಂಬಂತೆ) 


ಪೋತೆರಾಣಿತಾಮನೆಕ್‌ ನೀ] ಚೋತೆನೀಕ್‌ನಾನ್‌ಲೊ॥| ಅ|ಪ|| ಆಶೆಯೊಡೆತ್ತತೆ| 
ತಾಚಾವ ಪೊಂಗಡ।| ದೋಷಕ್ಕ್‌ ಬೊತ್ತಿತ್‌|] ಭಾಷೆಕೊಡ್‌ತ್ತೆನಾನ್‌ ||೧|| 
ಚಾಯಿಕೊದಿಚ್ಚಿಲೆ! ಮಾಯಕಡಂಗ್‌ಲೆ|| ನ್ಯಾಯತ್ತೆಪೊಂಗಡ| ಕಾಯನತ್‌೦ಡ್‌ನದ್‌ 
[loll ಕಣ್ಣಾಣೆಮಿಣ್ಣಕ್‌| ಪೊಣ್ಣ್‌ ಶರ್ಮಿಷ್ಟೆನ|| ಕಣ್ಣ್‌ಲ್‌ ನಾ ನೋಟ। 
ಲೆಣ್ಣತೆನೀಅಪ್ಪಂಗ್‌ ||೩|| ಗುರುಚೆಡಿಕಂಡಿನೊ!! ಹರಕೂಡಬೊತ್ತುವ!| 
ತೆರೆಮೆನೋಟೆನ್ನ| ಮೊರಡುವಕಣ್ಣ್‌ನೀರ್‌ ||೪|| 

ದೇವಿ, ಸ್ತ್ರೀಹತ್ಮ ದೋಷಕ್ಕ್‌ ಬೊತ್ತಿತ್‌ ಶರ್ಮಿಷ್ಟೆನ ಮಂಗಲ ಕಯಿಚದೇ ಹೊರ್ತು, 
ಅವಡ ಚಾಯಿಕ್ಕೂ, ಭೋಗಕ್ಕೂ ಕೊದಿಚಿಲೆ ಕಂಡಿಯ? ಈ ಸುದ್ದಿ ನೇಡ ಅಪ್ಪಂಗ್‌ 
ಎಣ್ಣ್‌ ಚೇಂಗಿ ಶಾಪ ಇಟ್ಟಿತ್‌ ಎನ್ನಕೊಲ್ಲು. ಇಂದೇಕಪ್ಪರ ಅವಡ ಮೂಡ್‌ ನೋಟುಲೆ. 
ಆನಗುಂಡ್‌ ಮಾಪ್‌ ತಾ ಪೋತೆ ನಿಲ್ದ್‌. (ಎಂದ್‌ ತಡ್‌ಪ) 


ದೇವಯಾನೆ - ಇವನ್ಮಾರೋ ಮದನ ರೂಪ- ಎಂಬಂತೆ) 


ತೊಡೆತೆನ್ನ ರಾಜನೀನ್‌। ತಡ್‌ಕತೆ ಕೇಳ್‌ಯೆನ್ನ ||ಪ|| ಚುಡ್‌ ಬಾಕೆಬೋಂಡ ನ್‌ಡ| 

ನಡೆಬಯ್ಯಕಿಕ್ಕನೀನ್‌||ಅ|ಪ|| ನೇಡಾಶೆಯೋ ತಪ ಪೊಂಗ ತೇಡಿಯಬಕ್ಕು ನಿನ್ನ 

|| ಕೂಡಿಕಳಿರಿ ಪೋಯಿ| ಕೇಡೇದ್‌ ಬಪ್ಪ ನೋಟಿ[|೧|| ಚೊಕ್ಕ್‌ನ ರಾಜಕೇಳ್‌| 

ಪಕ್ಕ ಬರತೆಯೇಡ॥| ಚಿಕ್ಕುವ ದಾರ್‌ ನೋಟ್‌। ಇಕ್ಕ ನೀ ದೂರ ಪೋ. ಚೀ ||೨॥| 

ನಂಬ್‌ನ ಪೊಣ್ಣ್‌ಕ್‌ ವಂಚನೆ ಮಾಡ್‌ನಂತ ನೇಡ ಮೂಡ್‌ ನಾನ್‌ ಒನ್ನಾಂದೂ 
ನೋಟುಲೆ. ಏಡ ಅಪ್ಪಂಡ ಶಾಪಕ್‌ ಬೆಲೆ ಉಂಡಾ ಇಲ್ಲಿಯ ನೋಟುವಿ. ಎನ್ನ ತಡ್‌ಕತೆ. 
ನ್‌ಡಕೊದಿ ಪೊಣ್ಣ್‌ ತೇಡಿಯಬಕ್ಕು ಪೊ. 

ರಾಜ - ದೇವಿ, ಏಡ ಸತ್ಯ ನೀಕೆಣ್ಣ್‌ ನ. ಈಂಡ ಮೇಲು ಈ ಸುದ್ದಿ ನೀನ್‌ ಮಡ 
ಅಪ್ಪಂಗ್‌ ಎಣ್ಣ್‌ ಚೇಂಗಿ, ಅಕ್ಕನ್ನೆ ಎನ್ನಶಾಪ ಇಟ್ಟಿತ್‌ ಕೊಲ್ಲು. ಆನಗುಂಡ್‌ ಈ ದಪಕ್‌ 
ಮಾಪ್‌ ತಾ. ಇಲ್ಲೇಂಗಿ ವಿಷ ಇಟ್ಟಿತ್‌ ಕೊಲ್ಲ್‌. 

ದೇವಯಾನೆ - ಕಂದ॥| ದೋಷನಾಶಂದರಿಂಜಿತು। ದಾಸೀ ಭೋಗಕಲಂದ್‌: 
ಭಾಷೆಕ್‌ತಪ್ಪಿಯನೀ।| ಕಾಸಾರಾಣಿ ನಾಕರಿಯತೆ| ಮೋಸಲೊಮಾಡಿಯ ಮದಿನ್‌ಡ ಬಾಕೆಯೊ 
ನಾಕ್‌|| 

ಪಟ್ಟತ್‌ ರಾಣಿ ಇಂಜನ್ನನೆ, ಗೌಡಿನ ಬೆಚ್ಚನೀಕ್‌ ಶಿಕ್ಷೆ ಉಂಡೊ ಇಲ್ಲಿಯೊ ನೋಟುವಿ. 
ಒಡೆಯನ ನಂಬ್‌ನ ಪೊಣ್ಣ್‌ ಪೊಣ್ಣ್‌ನ ನಂಬ್‌ನ ಒಡೆಯ, ಇಯಂಗ್‌ ಮೋಕ್ಸವೇ ಹೊರ್ತು, 
ಪೊಣ್ಣ್‌ ಇಂಜನ್ನನೆ, ಪರಪೊಂಗಡ ಆಶೆಕ್‌ ಬೂವ ಆಣ್‌ಕ್‌ ಎಕ್ಕಲೂ ನರಕಂದೆಣ್ಣ್‌ವದ್‌ 
ನೇರ್‌. ಇದಂಗಾಯಿತೆ, ಆಣ್‌ ಜಾತಿನ ನಂಬುವಕಾಗಂದೆಣ್ಣುವದ್‌ ಸತ್ಮ. ಬುಡ್‌, ನಾ ಪೋಷಿ. 


ರಾಜ - ದೇವಿ, ಚೆನ್ನ ನಿಲ್ಲ್‌. 


ಕಂದ|| ಮದನಂಡ ಬಾಣತೆರತಿತ್‌|| ಎದೆದಾನ ತಂದೋರ್‌ ಪೊಣ್ಣ್‌ನ ಚೂಡಂಡು 
ವಿಧಿ।। ಅದ್‌ ಪೋಲೆ ಆನದ್‌ ನೇರ್‌| ಕೊದಿಯಾಯಿತವಳ ತ್‌೦ಡ್‌ಲೆ 
ಮಾಪ್‌ ನೀ ಮಾಡ್‌|| 

ದೇವಿ, ತಾನಾಯಿತ್‌ ಬಂದಿತ್‌ ಪುರುಷನ ಬೋಡುವ ಪೊಣ್ಣ್‌ನ ಕುಶಿಪಡತತೆ 
ಪೋಚೆಂಗಿ ಅಂತ ಆಣ್‌ಕ್‌ ನರಕಂದೆಣ್ಣುವ ಶಾಸ್ತ್ರ ನೀಕ್‌ ಅರಿವು. ಅದ್‌ಪೋಲೆ ಆಚೆ ಹೊರ್ತು, 
ಅನ್ಕಥ ಅಲ್ಲ. 


ದೇವಯಾನೆ - ಎನ್ನ್‌, ಭೋಗತ್‌ರ ಆಶೆಲ್‌ ಆಣ್‌ ಪೊಣ್ಣ್‌ ತ್‌£೦ಡುವೆ ಹೊರ್ತು, 
ಪೊಣ್ಣ್‌ ಆಣ್‌ನ ಒನ್ನಾಂದೂ ತೇಲಡ. ಈ ತಕ್ಕ್‌ ಎನ್ನಂಗ್‌ ಪರೆವಿಯಾ? ಒರ್‌ ವೇಳ್ಮ 
ಆಣ್‌ನ ತಲಡ್‌ವಕ್‌ ಅನ್ನತ ಪಾಪಿ ಪೊಣ್ಣ್‌ ಬಂದಕ್ಕ, ಅವಳ ಸುಕಪಡತುವಕ್ಕ್‌ ಎಚ್ಚಕ್‌ 
ಕಾಲ ಬೋಂಡು? ಈ ಮಾಯ ನಾಕೆನ್ನಂಗ್‌ ಎಣ್ಣುವಿಯ? ಬುಡ್‌. 


ರಾಜ - ದೇವಿ. ಚೆನ್ನ ಕೇಳ್‌. 


ಕಂದ।| ನೀಕಿಂಜು ಮುಂದ್‌ನ ರಾಣಿ| ಆ ಕನ್ನಿ ಶರ್ಮಿಷ್ಠೆ ಅಪ್‌ಲೆ ಕೇಳಿದ್‌ ಸದ್ಯ|| ಈ ಕುರಿ 
ಯೇಡಯಿ ತಪ್ಪ್‌ನ| ದಾಕೂಲೆಣ್ಣತೆ ಕೊದಿದೇವಿ ಬೋಡುವಿ ಬಾರೊ 


ದೇವಿ, ಕಾರಣತ್‌ರ ಮೇಲೆ ಅವಳ ಬೆಚ್ಚದಲ್ಲತೆ, ನೇಡಗುಣಕ್ಕೂ, ಮನಕ್ಕೂ, 
ಚಾಯಿಕೂ, ಚಂದಕೂ ಅವ ಒಪ್ಪುವದುಂಡ? ಆನಗುಂಡ್‌ ಇಇಸ್ಲಿ ಮಿಣ್ಣುಕ್‌ ಅವಡ ಮೂಡ್‌ 
ನೋಟುಲೆ. ಎಂದಿತು, ದಮ್ಮಯ್ಯ! ನೇಡ ಅಪ್ಪಂಗ್‌ ಎಣ್ಣತೆ ಬಾ. ಬಯ್ಕಕ್‌ ಪೋಕ 
(ಎಂದ್‌ ಕೈಪುಡಿಪ) 
ದೇವಯಾನೆ - (ಕಣ್ಣ್‌ ಮರ್‌ಚಂಡ್‌) ಚಿ. ಎನ್ನ ತ್‌ೇ೦ಡತೆ. 
(ಬುಡಿ ಬುಡಿ ತಡುವಾಚಿ - ಎಂಬಂತೆ) 


ಮದಿ ಮದಿ ಕೊದಿಬೋಂಡ ನೀಕ್‌ |॥|ಅ|ಪ|| ಕಣ್ಣ್‌ಲ್‌ ನೀರ್‌ಲೊ| 
ಡೆನ್ನಂಗ್‌ ಬಂದದೊ!| ಪೊಣ್ಣ್‌ಕ್‌ ಮಾಯನಿ| ಡೆನ್ನಂಗ್‌ ಕಾಟುವ loll 
ಪರಪೊಂಗಡಾಶೆಲ್‌| ಗುರುಶಾಪಬುಟ್ಟಿಯ।| ಗುರುತೊಂದು ಮಾಡತೆ| 
ಇರನಾನ್‌ ಕಂಡಿತ ||೨॥| ಬಲಭಾಗತುಳೊರು| ಮೊಲಕೆಟ್ಟ್‌ ಸಾಕ್ಷಿಯೊ|| 
ಮೊಲೆದಂಡ್‌ ಸಾಕ್ಷಿದ ಛಲತ್‌ಕತೆಬುಡ ||೨॥| 


ಈ ರೀತಿ ಏಡ ಈ ಕೆಟ್ಟ್‌ನ ಮೊಲಕೆಟ್ಟೇಂಗಿ ಏಡ ಅಪ್ಪಂಗ್‌ ಎಣ್ಣಿತ್‌ ನೀಕ್‌ ಶಿಕ್ಷೆ 
ಮಾಡ್‌ಚಿರತೆ ಬುಡೂಲೆ. ನೇಡ ಕಣ್ಣ್‌ನೀರ್‌ ಮಾಯ ನೇಡ ಕೊದಿ ಪೊಣ್ಣ್‌ಕ್‌ ಕಾಟಿಯ, 
ಎನ್ನ ಬುಡ್‌. ತಡ್‌ತಕ್ಕ ಪಿಣ್ಣಾ ಉಂಡ್‌. 

ಮಿತ್ರ - ಪೊಣ್ಣ್‌ ಇಂಜನ್ನನೆ ಬೋರೆ ಪರಪೊಂಗಡ ಮಾಯಕ್‌ ಬೂವ ಆಣಾಳ್‌, 
ಈ ರಾಜನ ನೋಟಿತೂ ಇವಂಗ್‌ ಆಪ ಶಿಕ್ಷೆನ ಕಂಡಿತೂ ಮಿಣ್ಣಾಕ್‌ ನಲ್ಲಾಮೆಲಿಂಜೋಳಿ. 
ನಾನ್‌ ಪೋಪಿ (ಎಂದ್‌ ಪೋಪ) 

ರಾಜ - ಆಹ! (ಎಂದ್‌ ವ್ಯಸನತ್‌ ಗೇನತ ಮಾಡುವಂಜಿ) 


ಕಂದ॥| ಮದಿಚಾನೆನಂಬಲು| ಪದಿಚನರಿ ಸಿಂಹ ಕರಡಿಮೊಸಳೆನನಂಬಲು।| ಚದಿಪ 
ಪಾಂಬ್‌ನನಂಬಲು| ಎದೆಮೊಲೆ ಬಂದ ಪೊಂಗಳನಂಬುವದಧಿ ಕಷ್ಟ || 


ಆಹ! ಈ ರೀತಿ ಪೊಣ್ಣ್‌ಜಾತಿನ ನಂಬುವದ್‌ ಪೆರ್ತ್‌ ಕಷ್ಟ. ನಾನ್‌ಮಾಡ್‌ನ ಚೆರಿಯ 
ತಪ್ಪ್‌ಕಾಯಿತ್‌ ಮೊರಟಂಡ್‌ ಇವಕ್‌ ಎಣ್ಣಿಯಂಡ ತಕ್ಕ್‌ಕ್‌ ಕರಿಂಗಲ್ಲ್‌ ಆಯಿತುಂಡೇಂಗಿಯೂ 
ಕರುವಕಿಂಜತ್‌. ಅದಂಗಿಂಜು ಗಟ್ಟಿಯಾನ ಈ ಪೊಣ್ಣ್‌ಡ ಎದೆಕ್‌ ಎನ್ನೆಣ್ಣಡ್‌? ಇನ್ನತ 
ನಿಷ್ಕರುಣಿ ಪೊಣ್ಣ್‌ ಧರಿತ್ರಿಲ್‌ ಪುಟ್ಟತೆ ಪೋಡ್‌ (ಎಂದ್‌ ಗೇನಮಾಡಿತ್‌) 


ಕಂದ|| ಇವಳೊಕೇಕತೆ ಪೋಚಿಲ। ಇವಡಪುಂಗೆಣ್ಣಿ ಶಾಪೇದ್‌ ಬಪ್ಪೊನಾಕ್‌ || ನೆವ 
ನೊಂದೆಣ್ಣುವಕರಿಯಲ| ಅಂವನಾಕ್‌ ಕೇಡ್‌ ಮಾಡತಮನಕೂಡ್‌ ಶಿವನೆ|| 


ಆಹ! ರಾಣಿಪೋಯಿತ್‌ ಅವಡಪ್ಪ ಶುಕ್ರಾಚಾರ್ಕಂಗ್‌ ಎಣ್ಣುವದು, ವಿಚಾರ ಶಿವ್ಕಾ 
ಶಿಕ್ಷೆಮಾಡುವದ್‌ ಯಶಿಯಡಬುದ್ದಿ. ಎನ್ನ್‌ಮಾಡಡ್‌? ಈ ಕಷ್ಟ ಕಾಲತ್‌ ದೈವ ಬಲವೇ 
ಮುಖ್ಯವಾಯಿತ್‌ ಬೋಂಡು ಆಹ! ದೇವರೇ ನಾಕ್‌ ಬಪ್ಪ ತೊಂದರೆ ನಿವಾರಣೆ ಮಾಡಿತ್‌, 
ಎನ್ನ ಕಾಪಾಡಿಯ (ಗೇನಮಾಡಿತ್‌) ನಾನೂ ಅವಡ ಕೂಡೆ ಪೋಷಿ. (ಚೆನ್ನ ನಡಂದಿತ್‌) 
ಆಹ! ಏಡ ಎಡತೆ ಕಣ್ಣ್‌ ಪಾರುವಕ್ಕುಲ? ಎನ್ನ್‌ ತೊಂದರೆ ಬಪ್ಪೋ ಪೋಡಿಯಾಪ. 
ಮಾಡುವದೆನ್ನ್‌? ಬಂದದೆಲ್ಲ, ಬರಡ್‌. ಇಕ್ಕ ನಾನ್‌ ಪೋಪಿ. ( ಎಂದ್‌ ಪೋಪ). 

೩ನೇ ಸೀನ್‌ 
ಪರ್ಣಶಾಲೆ 
ಶುಕ್ರಚಾರ್ಯ - (ಅಳತಿತಿಪ್ಪ) 
ಗೌಡಿ - ಗುರುವೆ, ನೇಡಮೋವ ದೇವಯಾನೆಯು ಅವಡ ಮಕ್ಕಳು ಬಂದಿಯತ್‌. 


ಶುಕ್ರಚಾರ್ಧ - ಆಂ! ಈ ಬೆದ್‌ಲ್‌ ಏಡಮೋವ ಎನ್ನಂಗಾಯಿತ್‌ ಬಾತ್‌? ಎನ್ನ್‌ಕಷ್ಟ 
ಆಚೊ? ನಲ್ಲದ್‌. ಕೇಪಿ. ಗೌಡಿ, ಬೆರಿಯ ಕಾಕಿಯ ಬಾ. 


ಗೌಡಿ - ಅಪ್ಪಣೆ 

ದೇವಯಾನೆ - ಅಪ್ಪಯ್ಯ, ಅಡ್ಡಬುದ್ದೆ. 

ಶುಕ್ರಚಾರ್ಯ - ಮೋಳೆ, ನಲ್ಲೋಣೆ ಬದ್‌ಕ್‌. 

ಮಕ್ಕ - ಅಜೈಯ್ಯ, ಅಡ್ಡಬುದ್ದತ್‌. 

ಶುಕ್ರಚಾರ್ಯ - ಕ್‌ರ್‌ಮಕ್ಕಳೆ, ದೀರ್ಫಾಯುಷ್ಕತ್‌ ಬಾಳಿ. 


ಮೋಳೆ, ಎನ್ನ್‌ ನ್‌ೇಡಮೂಡ್‌ ಬಾಡಿತ್‌ ಕಾಂಬ? ಎನ್ನ್‌ ಕಷ್ಟಬಾತ್‌? ಈ ಬೆದ್‌ಲ್‌ 


ಮಕ್ಕಳ ಕಾಕಿಯಂಡ್‌ ಎನ್ನ್‌ ಬಂದಿಯ? 


ದೇವಯಾನೆ - (ಮೊರಟಂಡ್‌) ಅಪ್ಪ ಎನ್ನೆಣ್ಣಡ್‌. 
(ಲಾಲಿಸು ಮಂತ್ರಿಯ - ಎಂಬಂತೆ) 


ತಂದೆನಿಕೇಳಡ| ಬಂದಕದೆನೊಮ್ಮ ||ಪ|| ನೊಂದ್‌ ಪೊಲವಕ್ಕ್‌| ಡಿಂದಾಚಿ ` 
ನಾಕ್‌ಲೊ ||ಅ|ಪ|| ಏಡಮೊಡೆಯಂಗ್‌। ಚಾಡೀಯೊಲೆಣ್ಣಿತ್‌!| 
ಕೂಡ್‌ಚಿಬಾಕೆಯೊ। ಏಡಗಮ್ರಡಿಯೊ ||೧|| ಮದಿಪಟ್ಟರಾಜಂಗ್‌| 
ಕೊದಿಯಾಚಿಗವುಡಿನ!| ಚದಿನಾಕ್‌ ಮಾಡ್‌ಚಿ।। ಉದಿಪಂವನೋಟಡ್‌1|೨॥| 
ಗೋಳ್‌ಲ್‌ಡಿಪೊ )ರ್‌। ಜಾಳ್‌ಮುದಿನಾಕ್‌।| ನಾಲ್‌ವುನಬೋಡಿ!| 
ಕಾಲಕಯಿಪಿನೊ॥|೩|| ತಕ್ಕ್‌ ಪರಂದಕ| ಮುಕ್ಕಂದ್‌ಬೈಯ್ಯುವ।| ಮಕ್ಕಳೆಡ್‌ತಂಡ್‌। 
ಚಿಕ್ಕಿತ್ತ್‌ನಾ ಬಂದೆ ||೪1| ಬೆದ್‌ಪಟ್ಟಿತೆನ್ನಡ| ಕೊದಿಮುಕ್ಕಬಾಡ್‌ಚಿ।| 
ಮೊದ್‌ಪಳಪಾಲ್‌ತ। ಮದಿಬಾಕೆನಾಕ್‌ಲೊ ||೫|| ಕೊದಿಮಕ್ಕಬಾಡ್‌ಚಿ|| 
ಮೊದ್‌ಪಳಪಾಲ್‌ತ। ಮದಿಬಾಕೆನಾಕ್‌ಲೊ ||೫|| 

ಅಪ್ಪ, ಈ ರೀತಿ, ರಾಜ ನೇಡ ಅಪ್ಪಣೆ ಮೀರಿತ್‌ ಶರ್ಮಿಷ್ಟೆನ ಬೆಚ್ಚಂಡ್‌ ಮೂಂದ್‌ 
ಆಂಗುಇ್ನಿ ಅವಕ್‌ ಆಚಿ. ಪಾಪಿಯಾನ ನಾಕ್‌ ದಂಡೇ ಆನದ್‌. ಶರ್ಮಿಷ್ಟೆ ರಾಜನ ಮರ್‌ಳ್‌ 
ಮಾಡಿಯಂಡಾನಗುಂಡ್‌, ಎನ್ನ ಕಂಡಕಾಗ. ನೇಡ ಬಿದಿನ ಶರ್ಮಿಷ್ಟೆಯೂ ರಾಜನೂ 
ಮೀರ್‌ನಾನಗುಂಡ್‌, ದೇಶತ್‌ ಎನ್ನ್‌ ಸತ್ಯ ನಡಕು? ಆನಗುಂಡ್‌, ಅವು ಬದ್‌ಕಡ್‌. ನಾನ್‌ 
ನಾಲ್‌ಮನೆ ಬೋಡಿತಾಚೇಂಗಿಯೂ, ಬದಿಕಿಯವಿಂದಿಣ್ಣಿತ್‌ ಮಕ್ಕಳ ಕಾಕಿಯಂಡ್‌ ಬಂದೆ. 
ಶಿವ, ಯಶಿತಕ್ಕ್‌ಕೂ ಬೆಲೆಯಿಲ್ಲತ ಕಾಲ ಬಂದದ್‌ ಆಶ್ಚರ್ಯ. ದೇವರೇ ಕಾಪಾಡ್‌. 


ಶುಕ್ರಚಾರ್ಯ - ಅವ್ವ, ನೀಕ್‌ಬಂದ ಕಷ್ಟವೇ ನಾಕ್‌೦ದ್‌ ಅರ್‌೦ಜ. ಏಡ ತಕ್ಕ್‌ಕೂ 
ಶಾಪಕ್ಕೂ ಬೆಲೆವುಂಡ ಇಲ್ಲಿಯಾಂದೆಣ್ಣುವದ್‌ ನೀಕ್‌ ಬಯ್ಕಂಜಿ ಅರಿವು ಇರಡ್‌? ಮೊರಡತೆ 
ಒಳ್‌ಕ್‌ ಪೊ. 

ದೇವಯಾನೆ - ಆಕು ( ಎಂದ್‌ ಪೋಪ) 

ರಾಜ - (ಮನತ್‌) ಆಹ! ರಾಣಿ ಯಷಿಕ್‌ ಎಣ್ಣ್‌ನತಕ್ಕೂ ಯಶಿ ಬಾಣಿಕ್‌ ಚೆಡಿಲ್‌ 
ಎಣ್ಣ್‌ನತಕ್ಕೂ, ಕೇಟಿತ್‌ ಏಡಜೀವಕ್‌ ಪೆರ್ತ್‌ಪೋಡಿ ಆಪಕ್ಕುಲ? ಎನ್ನ್‌ ಮಾಡಡ್‌ 
ಏಡಮೂಡ್‌ಕಂಡ ಕೂಡಲೆ ಎಚಾರ ಮಾಡತೆ ಎನ್ನ್‌ ಶಿಕ್ಷೆಮಾಡುವೊ? ದೇವರೆ, ಎನ್ನ ಕಾಪಾಡ್‌. 
(ಎಂದ್‌ ಯಶಿರ ಮಿಣ್ಣ್‌ಕ್‌ ಪೋಯಿತ್‌) 

ಮಾವಯ್ಯ, ನಮಸ್ಕಾರ 

ಶುಕ್ರಚಾರ್ಯ - (ಚೆಡಿಲ್‌ ಎದ್ದ್‌ ನಿಂದಂಡ್‌) 
ಕಂದ[| ಅಡಿಕೊಡಿನೋಟಿತ್‌ ಅರಿಯತೆ| ಗಾಡಿನ ಏಡಪ್ಪುಣೆ ಮೀದಿತ್‌ ಬೆಚ್ಚಿಯ ಪಾಪಿ 

ಪುಡಿತಪ್ಪಿಶಾಪಲೊಡೊಂದ್‌।| ಪುಡಿನೋಟ್‌ ಮುದಿಮುದಿಮುದಿ 

ತೊಂಡನಾಯಿತೆ ಪೊ|| 

ಚಿ, ದುಷ್ಟ! ಏಡಪ್ಪಣೆಕ್‌ ವಿರೋಧವಾಯಿತ್‌ ನಡಪಂಜಿ ಗೌಡಿನ ಬೆಚ್ಚದಲ್ಲತೆ, 
ಏಡ ಮೋವಕೂ ತೊಂದರೆ ಮಾಡ್‌ನ ನೀಡ ಮೂಡ್‌ ಕಾಟುವಕ್‌ ಬಂದಿಯ? ಇಕ್ಕ ನಾನ್‌ಟ್ವ 
ಮುದಿಶಾಪ ನೀಕ್‌ ಪೊದ್ದುವ ಇಲ್ಲಿಯ ನೋಟನ. ಪೋ ನಿಲ್ಲತೆ. (ಮನತ್‌) ಆಹ! ಇಂತ 
ದುಷ್ಟ ಕತ್ರಿಯಂದ್‌ ಅರಿಂಜಿತುಂಡೇಂಗಿ, ಏಡ ಮೋವಳ ಕೊಡ್‌ಪಕಿಂಚಿಲೆ. ಮಾಡವದೆನ್ನ್‌? 
ಆಯಿಪೋಚಿ. ಆಚೇಂಗಿ, ಯಶಿಶಾಪ ತಟ್ಟಾಂದ್‌ ಇಂವಗೇನಮಾಡ್‌ಚಿ. ಇಕ್ಕ ತಟ್ಟುವ ಇಲ್ಲಿಯ 
ನೋಟನ. 

ರಾಜ - (ಮನತ್‌) ಆಹ! ಎಚಾರಮಾಡತೆ ಇನ್ನತ ನರಕತ್‌ ಶಾಪ ಈ ಯಶಿತಾತಲ್ಲ? 
ಆಯ್ಕೊ! ಕಷ್ಟ (ಮೊರಟಂಡ್‌) 


(ಕರಿರೆ ಶ್ರೀಶನ ಬೇಗ - ಎಂಬಂತೆ) 


ಸರಿಯಾ ಮಾವನೆಯಿದ್‌ ||ಪ|| ಅರಿವ್‌ನಿಕೇಳತೆ| ಕೊರತೆಯೊಮಾಡಿಯ ||ಅ[|| 
ಪುಟ್ಟ್‌ನಮೋವಡ। ಪೊಟ್ಟ್‌ನೀಕೆಟಿತ್‌|| ಇಟ್ಟೋರ್‌ಶಾಪಲೊ।| ತಟ್ಟೂಲ ನಾಕದ್‌ 
lll ಎಣ್ಣ್‌ನಕೇಳತ। ಪೊಣ್ಣ್‌ಕೊಲೆಕಂಜಿ!! ಪೊಣ್ಣ್‌ ಶರ್ಮಿಷ್ಟೆನ| ಡನ್ನಾನೆನಾಬಾವಿ 
11೨॥| ದೇವದೇವಿಯುಡೆಂದು। ಬಾವದ್‌ ತಪ್ಪ್‌ನ।| ಜೀವಗುಂಡ್‌ಯೆನ್ನ್‌! 
ಚಾವವರತಾರೊ!|೩/|| 


ಗುರುವೇ, ಸ್ತ್ರೀಹತ್ಕದೋಷಕ್‌ ಬೊತ್ತಿತ್‌ ಶರ್ಮಿಷ್ಟೆನ ಬೆಚ್ಚದ ಹೊರ್ತು ಅನ್ಮಥ 
ಅಲ್ಲ. ಇದಂಗಾಯಿತ್‌ ನೇಡಮೋವಡ ತಕ್ಕ್‌ಕೇಟಂಡ್‌ ಈ ಮುದಿಶಾಪ ತಂದಾನ ಎನ್ನನೆ 
ಸೈಸುವ? ಕಷ್ಟ. ನೇಡಮೋವಡ ಮೇಲೆ ನಾಕೋ ಹೆಚ್ಚಾನ ಆಶೆ ಉಂಡ್‌. ಎಕ್ಕ ತ್‌ೇಕಡ್‌? 
ನರಕತ್‌ ಇಪ್ಪ ಮುದಿ ಜನ್ಮಕಿಂಜೂ ಒರ್‌ಮರಣ ಬಪ್ಪಂತ ಶಾಪ ಅಗತ್ಯ ತಾ. 


ಶುಕ್ರಚಾರ್ಯ - ನೋಡೆ ಸಖಿಯೆ ಹರಿಯಾ - ಎಂಬಂತೆ) 


` ರಾಜನೆಕೇಟೆನೊನ್‌ೇಡಯಿತಕ್ಕ್‌||ಪ|| ಸೋಜಿಗಡಾಪಲೊನಾಕಿದ್‌ಕೇಟ್‌ ||ಅ|ಪ|| 
ರಾಜಂಡಮೋವಡ।। ಬೋಜಕೊಬಚಿ।। ಅಚಾರತಪ್ಪಿತ್‌। ನೀಜರೆವೆನ್ನ್‌ ||೧|| 
ಮೂಡ್‌ಲೊಮೋವಡ।| ಬಾಡ್‌ನ ಕಂಡ್‌।| ಏಡಕೆಲಬೆಂಜ್‌| ಮಾಡ್‌ನವಿಧಿಯೊ 
[೨1 ಮಾಡ್‌ನಶಾಪನೀ। ಬೂಡತೆಕಯ್ಯ|| ಬೋಡಿಪಲಯೆನ್ನ್‌ ಏಡಲೊಕೂಡೆ||೩[| 


ರಾಜ, ನೀನ್‌ ಸತ್ಕವಂತನಾಯಿತುಂಡೇಂಗಿ ಆ ಶರ್ಮಿಷ್ಟೆನ ಬೆಪ್ಪಕ್‌ ಏಡ 
ಅಪ್ಪಣೆ ಪಡೆಯೊಂಡಿಂಜತ್‌. ಅದೇ ನಡ ತಪ್‌. ಆನಗುಂಡ್‌ ಇಟ್ಟಿ ಶಾಪ 
ಏಡ್‌ಪದ್‌ ಕಷ್ಟ. 


ರಾಜ - (ಮನತ್‌) ಆಹ! ಎಚ್ಚಕ್‌ ಎಣ್ಣ್‌ ಚೇಂಗಿಯೂ ಗುರುಕ್‌ ಸಮಾಧಾನ 
ಇಲ್ಲೆ. ಎನ್ನ್‌ಮಾಡುವಕಯ್ಮು? ಏಡ ಈ ಚೆರಿಯ ಬಯತ್‌ಲ್‌ ತೊ೦ಡನಾಯಿತ್‌ 
ಬದುಕುವಾಂಗಿಂಜಿ, ದುರ್ಮುರಣತ್‌ ಚಾವದ್‌ ಎಚ್ಚಕೋ ನಲ್ಲದ್‌. ಅಯ್ಕೊ! 
ಇದೆನ್ನ್‌ ಏಡ ಮೇಲ್‌ ಕೈ ಕಾಲೆಲ್ಲ ಬೊರಪ? ಆಹ ಶಾಪ ಪೊದ್ದುವ ಕಾಚೀಂದ್‌ 
ಕಾಂಬ. ಅಯ್ಕೊ! ಕೆಟ್ಟೆನಕ್ಕುಲ? ಈ ಕಷ್ಟಕಾಲತ್‌ ಗುರುನಗುಂಡ್‌ ಮರುಶಾಪ 
ಆಚೇಂಗಿಯು ಕೇಟವ. 

(ಲಯ್ಕಯ್ಕೊ ಸ್ವಾಮಿಯೆ - ಎಂಬಂತೆ) 


ಗುರುವೆನಾಬೋಡುವಿ। ಗುರುತೊಂದ್‌ಮಾಡಿಯ ||ಪ|| 
ಮರ್‌ಪ್‌ಲೆನಿನ್ನನಾ|[ಮರುಶಾಪನೀತಾರೋ'ಡಯ್ಕೊ ||ಅ|ಪ|| ಮೇಲ್‌ಬೊರೆಪಾಲೊ। 
ಕಾಲೇಡ ಚುಗ್ಗುವ॥ ಮೂಳೆತಡಿವಾಳೊ| ಪಾಳೆನ್ನಮಾಡೀಯ|| ಡಯ್ಕೊ ॥೧|| 

: ಮಂಡೂರಿಪೋಚೀಲ|| ಮಂಡೆನೆರತತ್‌|| ತೊಂಡನಾನಾನಿಕ್ಕ ತಂಡೊಂದ್‌ ವೀತಾರೊ|| 
ಡಯ್ಕೊ ||೨॥| ಬದ್ದವಿಗುರುನಾನ್‌| ಉದ್ದಾರಮಾಡ್‌೦ದ್‌| ಎದ್ದ್‌ ನಾಬೋಡುವಿ। 
ಮುದ್ದ್‌ಯಿಪಾದಕ್ಕ್‌ | ಡಯ್ಕೊ| || 


(ಎಂದ್‌ ಅಳತಂಡ್‌) ಗುರುವೆ ನೀಯಿಟ್ಟಶಾಪ ಪೊದ್ದ್‌ಚಿ. ನಿಂದಲ್ಲಿಂಜಿ ಅಳೆಪಕ್ಕೂ 
ಅಳತಲ್ಲಿಂಜಿ ಏವಕ್ಕೂ ಕಯ್ಯಲ. ಆಹ! ಎನ್ನ್‌ ಮಾಡಡ್‌? ಮಿಣ್ಣುಕ್‌ ನಾತ್‌ ಗತಿಯೆನ್ನ್‌? 
ಅಯ್ಕೊ! ನೇಡಮೋವಡ ಮೇಲೆ ಉಳ್ಳ ಆಶೆ ಏಡ ಏದ್‌ ಜನ್ಮತ್‌ ತೇಕಡ್‌? ಆಹ! 
_ದೇವಯಾನೆ, ನಿನ್ನೆಕ್ಕಸುಕಪಡ್‌ತುವ? ಗುರುವೆ, ಕಯ್ಯುಲೆ. ಮರುಶಾಪ ತಂದಿತ್‌ ಕಾಪಾಡ್‌. 


ಶುಕ್ರಚಾರ್ಯ - (ಮನತ್‌) ಆಹ! ಈ ಕಷ್ಟಕಾಲತೂ ಕೂಡ ಈ ರಾಜ ಖಡ ಮೋವಡ 
ಮೇಲೆ ಆಶೆಬೆಚ್ಚದ್‌ ನೋಟ್‌ಚೇಂಗಿ, ಈ ರಾಜಂಡ ಪಕ್ಕ ತಪ್ಪಿಲ್ಲೆಂದೇ ನಂಬಂಡು. ಆಚೇಂಗಿ 
ರಾಜಂಡ ಮೋವಳಾನ ಶರ್ಮಿಷ್ಟೆನಗುಂಡ್‌ ಈಯೆಲ್ಲಾ ಸಂಗತಿ ನಡಂದ್‌ತಿಕ್ಕು ಅಯ್ಯೊ! ವಿಚಾರ 
ಮಾಡತೆ ರಾಜಂಗ್‌ ಶಾಪ ಇಟ್ಟದ್‌ ತಪ್ಪಾಚಿ. ಎನ್ನ್‌ ಮಾಡಡ್‌? ಇಟ್ಟಶಾಪ ಎಡ್‌ಪಕ್ಕ್‌ ಹರಿ 
ಹರನಗುಂಡ್‌ಕಯ್ಕ್ಯ. (ಎಂದ್‌ ಚೆನ್ನಗೇನಮಾಡಿತ್‌) ನಲ್ಲದ್‌ ಆಯಿರಕಾಲ ಸುಕ ಪಡುವನ್ನನೆ 
ಮರುಶಾಪ ಆಚೇಂಗಿಯು ಕೊಡ್‌ಪಿ. 


ಕಂದ॥| ಬೊತ್ತತೆಕೇಳ್‌ ನಿ ರಾಜನೆ| ಸತ್ತಿಯತೀಶಾಪಯೆಡ್‌ಪಕ್‌ಕಯ್ಕಲದಾಕು| 
ಸೊತ್ತ್‌ನಕೇಪಳಮಕ್ಕಳೊ| ಒತ್ತವಡಿದಂಗಾಯಿರ ಕಾಲನಾ ವರತಂದೆ|| 
ರಾಜ, ಈ ರೀತಿ ನೇಡ ಪಟ್ಟತ್‌ನೊ ಸೊತ್ತ್‌ನೊ ಕೇಪಮಕ್ಕ ಆಯಿರಕಾಲ ಈ 


ಮುದಿ ಶಾಪ ಕೇಟವಡ್‌. ನೀನ್‌ ಅಚ್ಚಕ್‌ಕಾಲ ಸುಕಪಟ್ಟಂಡ್‌ ಬಂದಿತ್‌ ಪುನಹ ಶಾಪ ಕೇಟಂಡ್‌ 
ಬದ್‌ಕ್‌. ಈ ರೀತಿ ವರತಂದೆ, ಪೊ. 

೪ನೇ ಸೀನ್‌ 
ರಾಜಂಡ ದರ್ಬಾರ್‌ 
(ತೊಂಡನಾನ ರಾಜ ಪಟ್ಟತಳತಂಡ್‌ ವ್ಯೃಸನತ್‌) 
ಕಂದ॥| ದೊರೆನಾಲೆಣ್ಣಿ ಬದಿಕ್ಕಿತ್‌| ಗುರುಶುಕ್ರತಂದಯಿಶಾಪತ್‌ ಕೆಟ್ಟೆನೊನಾ| 
ನರಕಕದಿಯಾನಕಪ್ಪತ್‌| ಮರಂದಕೊಮರೆಯತಗೋಳ್‌ಲ್‌ ಬಾವಕ್‌ ಡಾಚಿ|| 
(ನಿಗಮಾಗಮನಿಕರಾರ್ಚಿತ - ಎಂಬಂತೆ) 
ಆದಿಬೋಗಕ್‌| ಕೊದಿಯಾಯಿತ್‌| ವುುದಿಶಾಪಲೊಬಾಶ್‌!|ಪ|| 
ಮದಿಗೋಳ್‌ಲ್‌| ಇದ್‌ಲಿಂಜಿತ್‌। ತುದಿಆಗನಾ ಆಹಾ [ell 
ನಡುಚುಗ್ಗ್‌ಚಿ। ತೊಡೆ ತಗ್ಗ್‌ಚಿ। ವಡಬತ್ತ್‌ಚಿಡಯ್ಕೊ|| ನಡಂದೇವಕು| 
ಕುಡಿವೊಣ್‌ಕು| ಕಡೆ ಅಚಲ ಆಹಾ ||೧|| ನಲ್ಲಕಾಲತ್‌। ಕೇಳತೆಕೆಮಿ| ಪಲ್ಮ್‌ 
ಪೋಚಿಲಆಹಾ।| ಉಳ್ಳಕಾಲ್‌ಕು| ನಲ್ಲಕಣ್ಣ್‌ಕು| ಡೆಲ್ಲಬಾತ್‌ಲಕೇಡೊ!||೨|| 
ಗುರುಶಾಪತ್‌ ಜರೆ ಬಂದಿತ್‌| ನೆರೆಬಾತ್‌ಲಡೆಲ್ಲಾ!| ದೊರೆಯೆನ್ನ 
ಒರ್‌ಗೋಳ್‌ನ| ಪರಮೇಶನಿತ್‌ರೊ ||೩|| 
ಆಹ! ರಾಜಾಧಿರಾಜನಾಯಿತ್‌ ಬದ್‌ಕ್‌ನ ಏಡ ಈ ಚೆರಿಯ ಬಯತ್‌ಲ್‌ ಈ ಮುದಿ 
ಜನ್ಮ ಬಂದದ್‌ ಏಡ ಪೂರ್ವಾರ್ಜಿತ ಕರ್ಮಫಲ. ಮಾಡುವದೆನ್ನ್‌? ಆಚೇಂಗಿ ಚೆನ್ನಕಾಲ 
ಭೂಲೋಕತ್‌ ಸುಕಪಡುವ ಆಶೆ ಉಳ್ಳಾನಗುಂಡ್‌, ಗುರುಡ ಅಪ್ಪಣೆ ಪ್ರಕಾರ ಆಯಿರ ಕಾಲ 
ಈ ಮುದಿ ಜನ್ಮ ಮಕ್ಕಕ್‌ ಕೊಡ್‌ತಿತ್ತ್‌ ಸುಕಪಡುವಿ. (ಎಂದ್‌) 


ಮಂತ್ರಿ, ಏಡ ಅಂಜಿಮಕ್ಕಡ ಪೈಕಿ ಕಡೆ ಮೋವನ ಬುಟ್ಟಿತ್‌ ಬಾಕಿ ನಾಲ್‌ ಮಕ್ಕಳ 
ಬೆರಿಯ ಬರಮಾಡ್‌. 


ಮಂತ್ರಿ - ಅಪ್ಪಣೆ ಆದಲ್ಲಿ? ನಾಲ್‌ ರಾಜಮಕ್ಕಳ ಬೆರಿಯ ಕಾಕಿಯ ಬಾ. 
ದೂತ - ಅಪ್ಪಣೆ ( ಎಂದ್‌.ಪೋಪ) 


ರಾಜಮಕ್ಕ - (ನಾಲಾಳ್‌ ಬಂದಿತ್‌) ಅಪ್ಪಯ್ಯ, ಅಡ್ಡ ಬುದ್ದತ್‌, ಎನ್ನಂಗ್‌ 
ಕಾಕ್‌ಚಿಟ್ಟಯ? ಓಹೊ! ಇದೆನ್ನ್‌, ನಿನ್ನತೊಂಡನಾಯಿತ್‌ ಕಾಂಬ? ಎನ್ನಾಚಿ? 


ರಾಜ - (ಬಂದೀಗನೋಡಿಪಾಪವಹೊ - ಎಂಬಂತೆ) 

ಬಂದೊಮ್ಮನೋಟಮಕ್ಕಳೆ ಯೇಡಗೋಳ್‌ |॥|ಪ|| ಇಂದ್‌ ಕೇಳಿಯೇಡ| 
ಕದೆನೊಮ್ಮ ನಿಂಗ ||ಅ|ಪ|| ಮುದಿಯಾಯಿಪೋವ್‌೦ದ್‌ ಆದಿಗುರು ಶುಕ್ರ| 
ಬಿದಿನಾಕ್‌ ಮಾಡನೆಮುದಿತೊಂಡನಾನ।| ಎದೆರಕ್‌ೀದಲ್‌ಪದರ್‌ಚೀಕೆಲ| 
ಇದಂಗ್‌ ಬಟ್ಟಿಯೊಲೇದ್‌೦ದೆಣ್ಣಿತ್‌? ಕೊದಿಚಿಕೇಟೆನೊ ಯಶಿನನಾನ್‌| 
ಅದಂಗ್‌ಲಪ್ಪಣೆ ಆನದ್‌ಕೇಳಿ ||೧|| ಬೊತ್ತತ್ತೆರಾಜನೀಕಂಜಿಮುಕ್ಕಂಡ್‌। 
ಒತ್ತಿತ್‌ಕೇಟವು ಯೀ ಶಾಪನೋಟ್‌।| ಸುತ್ತಲುದೇಶ ಪತ್ತಲು ಪಟ್ಟ| ಸೊತ್ತ್‌ 
ನೇಡಿತ್‌ ಬಾವಂಜಿ ಕೇಳ್‌ ಒತ್ತಮೋಂವಂಡ ಶಾಪಡ್‌ತ್ತ್‌| ಸತ್ತಿಯ 
ಲೋಕಸೇರ್‌ಂ೦ದೆಣ್ಣ್‌ಚಿ ||೨|| ಗುರು ಶಾಪಕೇಟೋಳಿ ಆಯಿರಳಾಲ| ಸರಿಯಾನ 
ಅವದೀಲ್‌ ತಾನೆಡ್‌ತವಿನೊ|| ಗುರುವ ಮಾಡಿತ್‌ ಪೊರಟ್‌ಪೋನಕ 
ದೊರೆಡಪಟ್ಟಯಿಂಗೆಂದುಕ್‌ಟ್ಟಲ। ಅರಿಂಜ ಮಕ್ಕಳೆಲ್ಲ ಸೇರಿತ್‌| ಕರಕರೆಯೇಡ 
ಮರೆಯತೆ ತೇಕಂಡು ||೩|| 


ಮಕ್ಕಳೆ, ಈ ರೀತಿ ಏಡಗತಿ ಆಚಿ. ಆನಗುಂಡ್‌ ಗುರುಡ ಅಪ್ಪಣೆ ಪ್ರಕಾರ ಆಯಿರಕಾಲ 
ಶಾಪತ್‌ನ ನಿಂಗಾರೇಂಗಿ ಒಬ್ಬ ಕೇಟೋಳಿ. ಅನ್ನತ ಮಕ್ಕಕ್ಕ್‌ ಪಟ್ಟಕೊಡ್‌ಪದಲ್ಲತೆ, ವಾಯಿಜೆಕ್‌ 
ಸೆರಿಯಾಯಿತ್‌ ಬಂದಿತ್‌ ಶಾಪತ್‌ನ ನಾನ್‌ ಕೇಟವಿ. ಇದಂಗ್‌ ತಪ್ಪುಲೆ. 

ಮಕ್ಕ - (ಅವು ಅವು “ನೀಕೇಟ, ನೀಕೇಟ, ಕೊದಿಮೋವಂದ್‌ ಉಂಬಕ್‌ ತಿಂಬಕ್‌ 
ಅಪ್ಪಂಡಕೂಡೆ ಕಳಿಪಾಂಜಿಯ ಕೇಟ" ಎಂದ್‌ ಜಗಳಮಾಡುವ) 

ರಾಜ - ಮಕ್ಕಳೆ, ನಿಂಗ ನಿಂಗ ಜಗಳಮಾಡತಿ. ಪೆರಿಯ ಮೋಂವ ಒಬ್ಬ ನಿಕ್ಕಡ್‌. 
ಬಾಕಿವುಳ್ಳವು ಕಾಕುವಕ ಬಾರಿ. ಪೋಯಿ. 

ಮಕ್ಕ - ಅಪ್ಪಣೆ (ಎಂದ್‌ ಮೂಂದಾಳ್‌ ಪೋಪ) 


ರಾಜ - (ಪೆರಿಯ ಮೋಂವ, ಯದುನ ನೋಟಿತ್‌) ಮೋನೆ, ನೀನೋಟ್‌? ನಾಕ್‌ 
ಮುಂಬಲ್ಲ್‌ ಪುಟ್ಟಾಟ ಪುಟ್ಟಿತುಳ್ಳಿಯ. ನೇಡ ಅವ್ವ ದೇವಯಾನೆನ ಚಿಲ್ಲಿತ್‌ ನಾಕ್‌ ಈ ಗತಿ 
ಬಾತ್‌. ಆನಗುಂಡ್‌ ಅಪ್ಪ ಅವ್ವಂಗ್‌ ಆಪವನೆ ಮೋಂವ, ಕಂಡಿಯ? ಆಯಿರ ಕಾಲ ಶಾಪಕೇಟ. 


ಯದು - ಕಂದ|| ನಾಕ್‌ಲೊಮಾಪ್‌ನಿತರಂಡು| ನೀಕುಂಡ್‌ನಾನಲ್ಲತೆನಾಲಾಳ್‌ 
ಬಾಲರೊ।| ಚಾಕ್‌ನತಂದೆಯೆಲೆಣ್ಣುವಿ। ಈ ಕುರಿದಾರೇಂಗಿ ಕೇಟವಡ್‌ 
ಶಾಪಕೇಳ್‌!।| 

ಅಪ್ಪ, ರಾಜನಾಯಿತ್‌ ಬಾವಂಡೂಂದ್‌ ನಾಕೆನ್ನೊ ದುಂಬ ಆಸೆ, ಕಂಡಿಯ? 
ಆನಗುಂಡ್‌ ಬಾಕಿಮಕ್ಕಕ್‌ ಕೊಡ್‌. ನಾಕ್‌ ಮಾಪ್‌ತಾ. 


ರಾಜ - (ಚೆಡಿಲ್‌) 


ಕಂದ|| ಕೊದಿಮೋಂವಂದರಿಂಜನೊ| ಮದಿನೀನಪ್ಪಂಗ್‌ ಮಾಡ್‌ನ ಗುಣಮನಕಂಡೆ|| 
ಬಿದಿಮಾಡುವಿ ಪುಡಿ ನೀಶಾಪ।| ಕೊದಿನೀಕೆತ್ತತೆಗದಿಯಿಲ್ಲತೆಪೊದೊರದೆತನಕ್‌|| 


ಚಿ. ಪಾಪಿ! ಏಡಕಷ್ಟ ಅರಿಯತೆ ದೊರೆಯಾಯಿತ್‌ ಬಾವಕ್‌ ಆಶೆಬೆಚ್ಚಾನಗುಂಡ್‌, 
ನೀಕಾಡ್‌ ನ್‌ಡಸಂತಾನಕಾಡ್‌ ದೊರೆತನಕ್‌ಟ್ವತೆ ಪೋಡ್‌. ಪೋ, ನಿಲ್ಲತೆ. ಆರಲ್ಲಿ? ದಂಡನೆ 
ಮೋಂವನ ಕಾಕ್‌. 


ಮಿತ್ರ - (ಮನತ್‌) ಗೊತ್ತಾಚಲ್ಲ? ಮಿಣ್ಣಪುಟ್ಟುವದ್‌ ಆಂಗುಇಳ್ಲ್‌ ಆಂಡೂಂದ್‌ 
ಜನಕ್‌ ಆಶೆ. ಎನ್ನಂಗ್‌? ಅಪ್ಪನ ಕೊಲ್ಲುವಂಜಿ ಆಯಿರ ರಂಡೆ ಮುಂಡೆಯಳಿ ಬೆಚ್ಚಂಡ್‌ 
ದೊರೆಯಾಯಿತ್‌ ಬದುಕುವಕ್‌. ಇನ್ನತ ಮಾರಿನೆಲ್ಲಕೆತ್ತ್‌ನಕತ್ತಿ ಮನೆಕ್‌ ಕೊಂಡ್‌ ಬಪ್ಪಕಾಗ. 


ತುರ್ವಸು - ಅಪ್ಪ ಬಂದೆ. ಎನ್ನಾಂಡು? 


ರಾಜ - ಮೋನೆ, ನೀಡ ಅವ್ವನಚೆಲ್ಲಿತ್‌ ನಾಕ್‌ ಈ ಗತಿ ಆಚಿ. ಆನಗುಂಡ್‌, 
ಆಯಿರಕಾಲ ಶಾಪಕೇಟ. ಪಿಣ್ಣ್‌ ಬಂದಿತ್‌ ನಾನ್‌ ಕೇಟಂಡ್‌ ನೀಕ್‌ ಪಟ್ಟತಪ್ಪಿ. ಇದಂಗ್‌ 
ತಪ್ಪತೆ. ನೀಡ ಅಣ್ಣಂಗ್‌ ಎಣ್ಣಿತ್‌ ಅಂವ ಕೇಕತೆ ಪೋಚಿ. ನೀನಾಚೆಂಗಿಯೂ ಕೇಟ. 


ತುರ್ವಸು ಹ ಕಂದ|| ಎನ್ನ್‌೦ದೆಣ್ಣಡ್‌ತಂದೆಯೆ! 
ಡೆನ್ನಪೋಲತಬಾಲಂಗ್‌ಯಿಗೋಳ್‌ತರತೆ|| ಕ್‌ಣ್ಣಕಾಳೆನತೇಂದಿಯೆ| ಕಣ್ಣ್‌ಕೊತ್ತೊರ್‌ 
ಪೊಣ್ಣ್‌ನ ಮಂಗ್‌ಲಕಯಿಷಳಾಸೆ|| 


ಅಪ್ಪ, ಈ ರೀತಿ ನಲ್ಲೊರ್‌ ಬೋಜಕರತಿನ ಮಂಗ್‌ಲ ಕಯಿಚಂಡ್‌ ಬಾವಕ್‌ 
ಆಶೆವುಳ್ಳಾನಗುಂಡ್‌ ಬಾಕಿ ಮಕ್ಕಕ್‌ ಕೊಡ್‌. ನಾಕ್‌ ಮಾಪ್‌ ತಾ. 


ರಾಜ - ಕಂದ|| ಅರಿವಿಲ್ಲತೆ ಫರಂದಿಯ ನೀ| ಇರ್‌ ನೇಡ ಮಂಗಲ ಕಯಿಪ ಆಶೆನ 
ಕಾಟುವಿ|| ಒರ್‌ ಶಾಪನೋಟಿದ ಪುಡಿನಿ। ಪರದೇಶಿಯಕ್‌ ದೊರೆಯಾಯಿ ಜಾತಿಲ್ಲತೆ ಪೋ।| 


ಎನ್ನ್‌? ಅಪ್ಪಂಡ ಕಷ್ಟಕಿಂಜು ನೇಡ ಮಂಗಲ ಬಲ್ಕದಾಚಲ್ಲ. ಚಿ, ಪಾಪಿ! ನೀನ್‌ 
ಜಾತಿಕೆಟ್ಟಿತ್‌, ನೀಚಜಾತಿಕ್‌ ದೊರೆಯಾಯಿತ್‌, ನೇಡ ಸಂತಾನ ಕೂಡ ನೀಚ ಜಾತಿಯಾಯಿತೆ 
'ಪುಟ್ಟಡ್‌. ಪೋ. ನೇಡ ಮೂಡ್‌ ಕಾಟತೆ. 

ಆರಲ್ಲಿ? ಮೂಂದನೆ ಮೋಂವ ಬರಡ್‌. 


ಮಿತ್ರ - (ತೆಳಿಚಂಡ್‌) ಗೊತ್ತಾಚಲ್ಲ! ಈ ಪುದುಮೆನ ದಾಕೆಣ್ಣಡ್‌! ಅಪ್ಪಂಗ್‌ 
ಇಚ್ಚಬಲ್ಕ ಕಷ್ಟಬಂದಿತಿಪ್ಪಕ್ಕ ಮೋವಂಗ್‌ ಮಂಗಲತ್‌ರ ಆಶೆ ಜೋರಾಯಿತಲ್ಲ? ಇನ್ನತ 
ಮಕ್ಕ ರಾಜಂಗ್‌ ಪುಟ್ಟುವದ್‌ ನಾಕ್‌ ಪುಟ್ಟೊಂಡಿಂಜತ್‌. ಈ ಮಾರಿನ ಕೆತ್ತ್‌ ಒಂದಾಂಗ್‌ 
ತುಂಡ್‌ ದಂಡ್‌ ಮಾಡುವರಿಂಜ. ಸ 

ದೃಹ್ಯ - ಅಪ್ಪ, ಬಂದ ಎನ್ನಾಂಡು? 

ರಾಜ - ಕುಇಳ್ಲಿ ಕೇಳ್‌! ನೇಡ ಅವ್ವ ಶರ್ಮಿಷ್ಟೆನ ತೀ೦ಡುವಕಾಗಂದ್‌ 
ಗುರು ಶಾಪ ಇಂಜತ್‌. ಅನ್ನತಾಲು ನೇಡ ಅವ್ವಂಡ ಆಶೆಕಾಯಿತ್‌ ಮಂಗ್‌ಲ 
ಕಯಿಚದಾಚಿ. ಅದ್‌ನಗುಂಡ್‌ ಈ ಗತಿ ಬಾತ್‌. ಆನಗುಂಡ್‌ ಏಡ ಕಷ್ಟ ಅರಿಂಜಿತ್‌ 
ಆಯಿರ ಕಾಲ ಈ ಮುದಿ ಶಾಪ ಕೇಟ. ಪಿಣ್ಣ್‌ ಬಂದಿತ್‌ ನಾನ್‌ ಕೇಟಂಡ್‌ ನೀಕ್‌ಪಟ್ಟ 
ತಪ್ಪಿ. 

ದೃಷ್ಟ - ಕಂದ|| ಪದಿನಾರ್‌ ಬಯತ್‌ರ ನಾಕ್‌] ಮುದಿ ಶಾಪಡ್‌ತಂದ್‌ಲೆಣ್ಣುವ 

ನೀಕೆದ್‌ ಸರಿಯ|| ಮುದಿಬೋಂಡ ಗೋಳ್‌ ನಾಕ್‌| ಕೊದಿಯಾನ ಬೋರೆ ಬಾಲಂಗ 

ಕೇಟವಡಿದ್‌ನ|| 

ಅಪ್ಪ, ಮುದಿ ಜನ್ಮಕ್‌ ಮುಂದ್‌ನ ಗೋಳ್‌ ಭೂಮಿಲ್‌ ಎನ್ನುಂಡ್‌! ಅನ್ನತ ಕಷ್ಟ 
ಬಾಲೆಕಾರನಾನ ನಾಕ್‌ ತಪ್ಪಿಯ! ದಮ್ಮಯ್ಯ, ಬೋಂಡ. ದಾಕೇಂಗಿ ಕೊಡ್‌ಕಂಡಿಯಾ! 

ರಾಜ - ಕಂದ॥| ಮುದಿ ನಾಕೆಣ್ಣಿಯ ನೀಚನೆ| ಮುದಿಲೆಣ್ಣುವ ದೋಷ ಬಾಲ್ಕತೆ 

ಬರಡ್‌ ನೀಕ್‌|| ಇದ ನೇಡ ವಂಶಲೋ ತ್‌ರ| ಪದಿನಾರ್‌ ಬಯತ್‌ಲೆ ಚಾವಡ್‌ 

ಪುಡಿ ಇದ ಶಾಷ॥| 

ಈ ರೀತಿ, ನೀನೂ ನಡ ಸಂತಾನ ತೇರ ಯವ್ವನ ಕಾಲತೆ ಚಾವಡ್‌, ಅಗ್ನಿ ಪೂಜೆಕ್‌ 
ಯೋಗ್ಯನಲ್ಲತೆ ಪೊ. ದುಷ್ಟ, ನೇಡ ಮೂಡ್‌ ಕಾಟತೆ. ದೂರ ಪೊ. ಆರಲ್ಲಿ? ನಾಲನೆ 
ಮೋಂವ ಬರಡ್‌. 


ದೃಹ್ಯ - (ಶಾಪ ಕ್‌ಟ್ಟುವದು) ಮಾಡತದ್‌ ಮಾಡಿಯಂಡ್‌, ಮಕ್ಕಕ್‌ ಶಾಪ ಇಡುವಂತ 
ಇನ್ನತ ಅಪ್ಪಂಗ ದಾಕೂ ಕ್‌ಟ್ಟತೆ ಪೋಡ್‌. 

ಮಿತ್ರ - (ಮನತ್‌) ಅಪ್ಪಂಗಡ ಕಷ್ಟಸುಗಕ್‌ ಆಗತ ಇನ್ನತ ಮೂರ್ಕ ಮಕ್ಕದಾಕೂ 
ಪುಟ್ಟತೆ ಪೋಡ್‌, ಕೇಟಿರ, ಈ ಬಂಬಂಡ ತಕ್ಕ್‌? ಆಚಲ್ಲ ನೀಕ್‌ ಪದಿನಾರೆ ಬಯತ್‌. ಸುಗಾಚಿ 
ಪೋ. 

ಅನುವು - ಅಪ್ಪ, ಬಂದ. ಎನ್ನಂಗ್‌ ಕಾಕ್‌ಚಿಟ್ಕ? 


ರಾಜ - ಮೋನೆ, ಏಡ ಮುದಿ ಶಾಪ ಆಯಿರ ಕಾಲ ಕೇಟ. ಪಿಣ್ಣ ಬಂದಿತ್‌ ನಾನ್‌ 
ಕೇಟಂಡ್‌ ನೀಕ್‌ ಪಟ್ಟ ತಪ್ಪಿ. 

ಅನುವು - ಕಂದ|| ಮಕ್ಕಂದೆಣ್ಣಿ ನಿ ಚಾಕಿತ್‌| ಮುಕ್ಕಿಮುರುಡುವ ತೊಂಡ್‌ತನ 
ತಪ್ಪಿಯನಾಕ್‌। ಎಕ್ಕ ಮಂತ್ರಿನ ಬೆಚ್ಚವ| ಡೆಕ್ಕ ದೂರೆಲೆಣ್ಣಿ ರೈಲ್‌ಗಾಡಿ ಕುದುರೆ ಲಳಪ| 


ಅಪ್ಪ, ಈ ರೀತಿಯಾಯಿತ್‌ ರಾಜಂದೆಣ್ಣಿತ್‌ ಮಂತ್ರಿನ ಬೆಚ್ಚಂಡ್‌ ದರ್ಬಾರ್‌ 
ಮಾಡುವದಲ್ಲತೆ, ಮೋಟಾರ್‌ ಕುದುರೆ ಬೆಚ್ಚಂಡ್‌ ದೇಶ ಸುತ್ತಿಯಂಡ್‌, ಸುಖಪಡುವ ದುಂಬ 
ಆಶೆಲುಳ್ಳ. ಕಂಡಿಯ? ಆನಗುಂಡ್‌ ನೇಡ ಮುದಿಜನ್ಮ ಎಡ್‌ತವದ್‌ ಕಷ್ಟ. ಮಾಪ್‌ ತಾ. 


ರಾಜ - ಕಂದ|| ಏಡಗೋಳ್‌ ನೀನರಿಯತೆ| ಜೋಡ್‌ ಕುದುರೆ ಕೈಲ್‌ಲಳಪ ಕಂಡಿಯ 
ಪಾಪಿಯೆ ನೀ।| ನೋಟ್‌ನೀ ಬಾವಳ ದೇಶ! ಕಾಡ್‌ಮುಳ್ಳ್‌ ಕಲ್ಲಾಯಿ ಪೋಂಡು 
ಪುಡಿ ಶಾಪ. 


ಈ ರೀತಿ, ನೇಡ ದೇಶತೆಲ್ಲಿಯೂ ನಡಪಕ್‌ ಬಟ್ಟೆ ಇಲ್ಲತೆ ಕಾಡ್‌, ಮುಳ್ಳ್‌ 
ಕಲ್ಲಾಯಿತ್‌ ನಡಪಕಯ್ಯತೆ ಪೋಡ್‌. ವಾಹನ ಬೆಯ್ಕತೇ ಪೊ. ದುಷ್ಟ, ಏಡ ಮಿಣ್ಣು ನಿಕ್ಕತೆ. 
ದೂರ ಪೊ. 

ಅನುವು - (ಮನತ್‌) ಇಕ್ಕ ಶಾಪ ಇಡುವದ್‌ ಪುಟ್ಟುವಕ್ಕಲೆ ಏಷ ತಂದಿತುಂಡೇಂಗಿ, 
ನಲ್ಲದಾಯಿತಿಂಜತ್‌. ಇನ್ನತ ನಿಷ್ಕರುಣಿ ಅಪ್ಪಂಗ ಖಡ ಶತ್ರುಕೂ ಕೂಡ ಕ್‌ಟ್ಟತೆ ಪೋಡ್‌. 


ಮಿತ್ರ - (ಮನತ್‌) ಅಪ್ಪಂಡ ಯಣ ತಿಂಬ ಯೋಗ ಚೆನ್ನಂಗ್‌ ಇಂಜಾನಗುಂಡ್‌, 
ಪುಟ್ಟುವಕ್ಕ ಕೊಲ್ಲುವದ್‌ ಬಾಕಿ ಮಾಡ್‌ಚಿ. ಅಲ್ಲೇಂಗಿ ಇವಂಗೆಲ್ಲ ವಿಷ ಬೋಂಡುವ? 
ಪುಟ್ಟುವಕ್ಕಲೇ ಬೋಳೆನುಂಡಿತುಂಹೇಂಗಿ ಪೋರ? ಅಪ್ಪಂಡ ಕಷ್ಟ ಅರಿಯತೆ ಮೋಟರ್‌, 
ಕುದ್‌ರೆ, ಮಂತ್ರಿನ ಬೆಪ್ಪ ರಾಜ, ಆಂಡೂಂದ್‌ ಆಶೆ. ಕ್‌ಟ್ಟ್‌ಚಲ್ಲ ಇಕ್ಕ! ಬೆರಿಯ ಪೊ, 
(ಸಭೆನ ನೋಟಿತ್‌) ಅಪ್ಪ ಅವಂಡ ತಕ್ಕ್‌ ಕೇಳತೆ ಕಳಿಪ ಮಕ್ಕಕ್‌ ಎನ್ನಾಕುಂದೆಣ್ಣುವದ್‌ 
ಈ ಮಕ್ಕಕ್‌ ಕ್‌ಟ್ಟ್‌ನಾಲ್‌ ಅರಿಂಜೋಳಿ. 

ರಾಜ - ಕಂದ ಮಕ್ಕಕ್‌ಲೆಣ್ಣಿತು ಕೇಟ್‌ಲೆ| ಡಿಕ್ಕಡ ಗೋಳ್‌ನ ತಪವು 
ಆರ್‌ಲರಿಯಾ।| ಅಕ್ಕರಗೊಂಡಿತ್‌ ಚಾಕ್‌ನ|| ಇಕ್ಕ ಕಡಕುಇಗ್ಲಾನ: 
ಪುರುವಕೆವಣ್ಣುವದ್‌ ಕಷ್ಟ!| 


(ಏನಮಾಳ್ಪೆ ದೈವವೇ- ಎಂಬಂತೆ) 


ಡೆನ್ನ್‌ದೇವ ಮಾಡಡೋ। ಡೆನ್ನತೆಣ್ಣಡೋ ||ಪ|| ಡೊನ್ನಾಂದು ನಾಕಾಣತಿಂಜ| ಡಿನ್ನತ 
ಗೋಳೊ ||ಅ|ಪ|| ತಾಂಡ ಮಕ್ಕ ಶಾಪತ್‌ನ| ಬೋಂಡಂದೆಣ್ಣ್‌ಚಿ।| ಬೋಂಡುಂದೆಣ್ಣಿ 
ಕೇಪ ದಾರೊ| ತೇಂಡುವ ದಾರೊ ||೧|| ಮಕ್ಕಲೆಣ್ಣಿ ಅಪ್ಪನವ್ವ ತೆಕ್ಕಿತ್‌ ಚಾಕಿ|| 
ಇಕ್ಕೆಂಗಡ ಕಷ್ಟಕ್‌ಲೊ| ಡೊಕ್ಕತೆಪೋಚಿ ||೨॥| ಪೋಕ್‌ ಕಾಲಕೆತ್ತತ ಪೊಣ್ಣ್‌| ಚಾಕ್‌ನ 
ಮಕ್ಕ|| ದಾಕೂ ಬೋಂಡ ತೀ ಜೀವಪಿ| ನೀಕಂಗಿಕ್ಕಡ್‌ ||೩|| 


ಆಹ! ಅಪ್ಪ ಅವ್ವ ಉಣ್ಣತೆ ತಿನ್ನತೆ, ಕಿರಿಬಾಯಿ ಕೆಟ್ಟಿತ್‌, ತಾಂಡ ಮಕ್ಕಾಂದ್‌ 
ಕೊದಿಚಿತ್‌ ಚಾಕ್‌ನ ಫಲ ಎನ್ನಾಚಿ? ಅಪ್ಪಂಡ ಅವಸಾನಕ್ಕ್‌ ಮಕ್ಕಳೆ ಶತ್ತುರುಂದ್‌ಣ್ಲುವದ್‌ 
ನೇರಾಚಿ. ಎನ್ನ್‌ ಮಾಡುವಕಯ್ಕ? ಕಷ್ಟ ಸುಕಕ್ಕ್‌ ಬಾಗಿಯಾಪ ಮಕ್ಕಳ ಪಡೆವವನೇ ಭೂಮಿಲ್‌ 
ಧನ್ಯ. ನಾನ್‌ ನಿರ್ಭಾಗ್ಯನಾನನಗುಂಡ್‌ ಏಡಮಕ್ಕಳೇ ನಾಕ್‌ ಶತ್ರುವ ಆಚಿ. ಆಹ! ತಾನ್‌ 
ನಲ್ಲೋಣೆ ಇಪ್ಪಕ ಎಲ್ಲಾರು ಇಕ್ಕು; ತಾನ್‌ ಕೆಡುವದು ಬೆಚ್ಚ ಪೊಣ್ಣಾಡ್‌, ಮಕ್ಕಳಾಡ್‌, 
ಪೆತ್ತವ್ವನಾಡ್‌, ಬೆಂದು ಆಡ್‌ ಆರೂ ಎತ್ತ. ಅಯ್ಕೋ ದೇವರೆ, ನೇಡ ಮೈಮನ ಎನ್ನಣ್ಣಡ್‌? 
ಕಂದ।| ಸ್ವಾಮಿಯೆಯೆನ್ನಡ ಮುದಿತನ| ಪ್ರೇಮತ ಮಕ್ಕಕ್‌ ಕೊಡ್‌ತಿತ್‌ ಕೇಟವತಾಚಿ।| 


ಬಗೂಮಿಲ್‌ ಬಾವದ್‌ ಕಷ್ಟಾ! ನೀ ಮನಸಾಯಿಶ್‌ ದಾರ್‌ಕ್‌ 
ಕೊಡ್‌ಪದೊಲೆಣ್ಣ್‌!| 


(ಚೆನ್ನ ಗೇನಮಾಡಿತ್‌) ಆಹ! ಶಿವನೆ, ನೇಡ ದಯ ಕಮ್ಮಿ ಆನಾನಗುಂಡೇ ಏಡ 
ಮಕ್ಕ ನಾಕ್‌ ಶತ್ರುವಾಚಿ. ಅಯ್ಕೊ! ಇಇಕ್ಸೊಬ್ಬ ಮೋವಂಗ್‌ ಎಣ್ಣಲುಂದೆಣ್ಣ್‌ಚೇಂಗಿ, 
ಅವನೋ ಕಡೆ ಕುಇನ್ಲಿಯಾಯಿತೂ, ಚೆರಿಯವನಾಯಿತೂ ಉಂಡ್‌. ಅನ್ನತವಂಗ್‌ ಎಣ್ಣವಕ್ಕ್‌ 
ಬಾಯಿ ಬಪ್ಪ್‌ಲೆ. ಚಿ, ಇನ್ನತ ಪಾಪಿಯಾನನಾನ್‌ ಭೂಮಿಲ್‌ ಬದ್‌ಕುವದ್‌ ತಪ್ಪ್‌. 
ಆನಗುಂಡ್‌ ದುರ್‌ಮರಣತಾಚೆಂಗಿಯೂ ಚಾವಿ (ಎಂದ್‌ ಏವ) ಆಹ! ಅಳತಲ್ಲಿಂಜೂ 
ಏವಕಯ್ಕತಾಚಲ್ಲ! ಎನ್ನ ಮಾಡಡ್‌? ಕಷ್ಟ. 

(ಕಡೆ ಮೋಂವ) ಪುರು (ಚೆನ್ನ ದೂರತ್‌ ನಿಂದಂಡ್‌) ಆಹ! ಏಡ ನಾಲ್‌ ಅಣ್ಣಂಗಳ 
ಅಪ್ಪ ಕಾಕ್‌ಚಿಟ್ಟಂಡತ್‌. ಎನ್ನ ಎನ್ನಂಗ್‌ ಕಾಕ್‌ಲೆ? ಏಡಮೇಲೆ ಎನ್ನೇಂಗಿ ಚೆಡಿಯೊ? 

ನಾನೊಂದು ಅಪ್ಪಂಗ್‌ ಆಗತ ತಪ್ಪ್‌ ಮಾಡ್‌ಲೆಕ್ಕುಲ! ನಲ್ಲದ್‌, ನಾನ್‌ ಪೋಯಿತ್‌ ಅಪ್ಪನ 
ಕಾಂಬಿ. 


(ರಾಜಂಡ ಮಿಣ್ಣುಲ್‌ ನಿಂದಂಡ್‌) ಅಪ್ಪ, ಏಡ ಅಣ್ಣಂಗಳ ಮಾತ್ರ ಕಾಕ್‌ಚಿಟ್ಟಿಯ. 
ಎನ್ನ ಎನ್ನಂಗ್‌ ಕಾಕ್‌ಲೆ? ನಾನೆನ್ನ್‌ ತಪ್ಪ್‌ ಮಾಡ್‌ನ? ಏಡ ಮೇಲೆ ಚೆಡಿಯ? ಅಯ್ಕೊ! 
ಇದೆನ್ನ್‌? ನಿನ್ನ ತೊಂಡನನ್ನನೆ ಕಾಂಬ! ಆಶ್ಚರ್ಯ! ಬೆರಿಯ ಎಣ್ಣ್‌ ನೀಡ ಈ ಕಷ್ಟ 
ಎನ್ನಗುಂಡ್‌ ಪರಿಹಾರ ಮಾಡುವ ಬಟ್ಟೆ ಉಂಡೇಂಗಿ ಎಣ್ಣ್‌, ಏಡ ಜೀವ ಬುಟ್ಟಿತಾಚೆಂಗಿಯೂ 
ನೀಕ್‌-ನಲ್ಲದ್‌ ಮಾಡತೆ ಬುಡೂಲೆ. ಏಡ ಈ ಜೀವ ನೀಕ್‌೦ಜಿ ಮುಂದ್‌ನ ಭಾಗ್ಯ ಅಲ್ಲಾಂದ್‌ 
ನಲ್ಲೋಣೆನಂಬಿತುಳ್ಳ. ಬೆರಿಯ ಎಣ್ಣ್‌. 


ರಾಜ - (ಮನತ್‌) ಆಹ! ಏಡ ಈ ಕುಣಇಸ್ಲಿಯೂ ಬಾತ್‌. ಇವಂಡತಕ್ಕ್‌ ಕೇಪಕ್ಕಲೆ 
ಸತ್ಯವಂತಂದೂ, ಅಪ್ಪ ಅವ್ವಂಡ ಭಕ್ತಂದೂ ನಂಬಂಡು. ಈ ಪೂಕುಇ್ಲಿಕ್‌ ನಾಕೇ ಸೈಸುವ 
ಕಯ್ಯತಂತ ಈ ಮುದಿ ಶಾಪ ನಾನ್‌ ಕಂಡಿತಾ ಕೊಡ್‌ಪ್‌ಲೆ. ಆಚೇಂಗಿ ಇದುವರೆಕು ನಡಂದ 
ಪಳಮೆ ಒಂದೂ ಇವಂಗ್‌ ಗೊತ್ತಿಲ್ಲತಾನಗುಂಡ್‌ ಸತ್ಯಸಂಗತಿ ಎಣ್ಣುವಿ (ಎಂದ್‌) 


ಮೋನೆ, ನೇಡ ಅವ್ವನ ಚೆಲ್ಲಿತ್‌ ಈ ಮುದಿ ಶಾಪ ಗುರು ಶುಕ್ರನಗುಂಡ್‌ ನಾಕ್‌ 
ಕ್‌ಟ್ಟ್‌ಚಿ. ಕಂಡಿಯ? ಆಯಿರ ಕಾಲ ಈ ಶಾಪ ಕೇಟೋಳಿ ಪಿಣ್ಣ್‌ ಬಂದಿತ್‌ ನಾನೇ ಕೇಟಂಡ್‌ 
ಅನ್ನತ ಮಕ್ಕಕ್‌ ಪಟ್ಟ ತಪ್ಪೀಂದ್‌ ಏಡ ನಾಲ್‌ ಮಕ್ಕಕ್‌ ಎಣ್ಣಿತೂ ಒತ್ತ್‌ಲೆ. ನಾಕೋ, ಚೆನ್ನ 
ಕಾಲ ಸುಕಪಡಂಡೂಂದ್‌ ಆಶೆ. ಎನ್ನ್‌ಮಾಡುವಕಯ್ಕು? ನೀಕೇಂಗಿ ತರಲೂಂದ್‌ ಎಣ್ಣ್‌ ಚೇಂಗಿ, 
ನೀನ್‌ ಚೆರಿಯಂವ. ನಿನ್ನಗುಂಡ್‌ ಕಯ್ಯ. ಆನಗುಂಡ್‌, ಎಲ್ಲಿಯೇಂಗಿ ಪೋಯಿತ್‌ ಚಾವಿ. 
ನೇಡ ಅವ್ವಂಡ ಪಕ್ಕ ನೀ ಪೊ. 

ಪುರು - ಕಂದ|| ಅಪ್ಪಲವ್ವ ಗುರುಕಲ್ಲತೆ। ಡಿಪ್ರಬಾಲಂಗ ಭೂಮಿಲ್‌ ಬದುಕುವುದೇ 

ವ್ಯರ್ಥ॥| ತಪ್ಪತೆ ಕೇಟವಿ ಶಾಪ ಮುತ್ತಪ್ಪನೆ ತಂದಿತ್‌ ಬಾಳ್‌ನಿಜಗತ್‌ಲೆ ಸುಗತ್‌|| 


ಅಪ್ಪ? ಈ ರೀತಿಯಾಯಿತ್‌ ಅಪ್ಪ ಅವ್ವಂಡ ಸುಕ ಕಷ್ಟಕ್‌ ಬಾಗಿಯಾತೆ ಪೋಪ 
ಮಕ್ಕ ಏದ್‌ ಭಾಗ್ಯಕಾಯಿತ್‌ ಭೂಮಿಲ್‌ ಬದ್‌ಕುವದ್‌. ನೇಡ ನಾಲ್‌ಮಕ್ಕ ಒತ್ತವತೆ 
ಪೋಚೆಂಗಿ, ಅಂಜನೆ ಮೋಂವನಾನ ನಾನ್‌ ಸಿದ್ದವಾಯಿತುಳ್ಳ. ನೇಡ ಸುಕವೇ ಏಡ ಸುಕ. 
ಆಯಿರ ಕಾಲ ಅಲ್ಲೇ೦ಗಿ ಏಳಾಯಿರ ಕಾಲ ಚಾಯೋಡೆ ಬದ್‌ಕ್‌. 


(ಮನತ್‌) ಆಹ! ರಾಜಾಧೀರಾಜನಾಯಿತೂ, ಸತ್ಯವಂತನಾಯಿತೂ ಇಂಜ ಏಡ 
ಅಪ್ಪಂಗ್‌ ಎಂಗ ಎಂಜಿ ಮಕ್ಕ ಇಂಜನ್ನನೆ, ಈ ಅಲ್ಪ ಕೆಲಸಕಾಯಿತ್‌ ಅಪ್ಪನ ಕಣ್ಣ್‌ ನೀರ್‌ 

ಕೈಮಾಡ್‌ಚಲ್ಲ? ಅಯ್ಕೊ! ಈ ಪಿತೃ ದೋಷಕ್ಕ್‌ ಆರ್‌ ಪೋಂಡು? ಕಷ್ಟ. (ಎಂದ್‌ ಅಪ್ಪನ 
ನೋಟಿತ್‌) ಅಪ್ಪ, ನೇಡ ಕಷ್ಟ ನೋಟುವಕ್‌ ನಾಕ್‌ ಕಯ್ಯೂಲೆ. ಆನಗುಂಡ್‌ ಬೆರಿಯ ಶಾಪ 


ತಾ. 


ರಾಜ - ಕಂದ|| ಕೊದಿಪುರುಮೋಂವನೆ ಕೇಳ್‌| ಮದಿಗೋಳ್‌ಕ್‌ ಮುಂದ್‌ನ ಕಷ್ಟ 
ಲೋಕತ್‌ಡಿಲ್ಲೆ|| ಅದ್‌ಲೂ ಚೆರಿಯಂವ ನೀನ್‌| ಇದ್‌ನೆನ್ನನೆ 
ಯೆಡ್‌ತ್‌ತುದಿಮಾಡುವ ಅಸಾಧ್ಯ|| 


ಮೋನೆ, ನೇಡ ಸತ್ಕಕ್ಕೂ ಭಕ್ತಿಕೂ ಮೆಚ್ಚ್‌ನ. ದೇವ ನೀಕ್‌ ಎಂದೂ ನಲ್ಲದ್‌ 
ಮಾಡು. ಆಚೇಂಗಿ ನೇಡ ಈ ಚೆರಿಯ ಬಯತ್‌ಲ್‌ ಮುದಿ ಜನ್ಮ ಎಡ್‌ತವದ್‌ ಕಷ್ಟ. 
ನಿನ್ನಗುಂಡ್‌ ತಡ್‌ಪಕಯ್ಯ. (ಮನತ್‌) ಆಹ! ಏಡ ಈ ಕುಣಸ್ಲಿಕ್‌ ಈ ಮುದಿ ಶಾಪಕೊಡ್‌ತಕ್ಕ, 
ಒರ್‌ವೇಳ್ಳ ಇಂವ ಕಷ್ಟ ತಡ್‌ತತೇಂಗಿಯೂ ಲೋಕಾಪವಾದ ಎನ್ನ ಕೊಲ್ಲು. ಆನಗುಂಡ್‌ 
ಕೊಡ್‌ಪ್‌ಲೆ. (ಎಂದ್‌ ಮೋಂವನ ನೋಟಿತ್‌) ಅಪ್ಪ ಕುಇ್ಲಿ, ನಿನ್ನ ಗುಂಡ್‌ ಕಂಡಿತ 
ತಡ್‌ಪಕಯ್ಯ. ಆನಗುಂಡ್‌ ಇಂದೇಕಪ್ಪರ ನೇಡ ಅಪ್ಪ ಇಲ್ಲೇಂದ್‌ ಅರಿಂಜ. ನಾನೆಲ್ಲಿಯೇಂಗಿ 
ಪೋಪಿ, (ಎಂದ್‌ ಏವ) 


ಪುರು (ತಡ್‌ತಂಡ್‌) 
(ಬೇಡವೈ ಚರರೇ ಬೇಡೂ - ಎಂಬಂತೆ) 


ಭೂಪಾಲ ಕೇಳ್‌ ನೀಕ್‌। ಚೋಪಾರ ಬೋಂಡ।|ಪ|| ತೇಪನೊ ಈ ಶಾಪ 

ಮಾಪಿಕ್ಕಮಾಡೊ ॥|ಅ|ಪ|| ಪೆತ್ತವ್ವನಪ್ಪ ಗುರು| ತಿತ್ತ್‌ದರಿಂಜಿ|| ಒತ್ತವಿನಾನಿಕ್ಕ| 

ಮುತ್ತಪ್ಪ ನೀಕ್‌ ||೧|| ವಡ್‌ತ್‌ೇಲ್‌ ಪುಟ್ಟ್‌ನ | ಕಡೆಮೋಂವ ನಾನ್‌|| ಎಡ್‌ತವಿ 

ಶಾಪ ಕೇಳ್‌| ಪುಡಿಪಿನೊಡಿಕ್ಕ ||೨|| ಏಳಾಯಿರಕಾಲ ಬಾಳ್‌ನೀ ಲೋಕ।| ಕೇಳಿಯೋ 

ನ್‌ೇಡದ್‌| ಮೇಲಾಯಿತಿರಡ್‌ |[೩|| 

ಅಪ್ಪ, ಅವ್ವಂಡ ಕಷ್ಟ ನಿವೃತ್ತಿಕಾಯಿತೇ ಮಕ್ಕ ಪುಟ್ಟುವದ್‌. ಅನ್ನತ ನಲ್ಲದ್‌ ಮಾಡ್‌ನ 
ಮಕ್ಕಕ್‌ ಇಹತ್‌ ಕೇಳಿಯೂ ಪರತ್‌ ಮೋಕ್ಷವೂ ಕ್‌ಟ್ಟ್‌ವದ್‌ ಸತ್ಯ. ನಾನ್‌ ಚೆರಿಯಂವಂದೂ 
ತಡ್‌ಪಕಯ್ಕಾಂದೂ ಗೇನಮಾಡತೆ. ಸರ್ಪಂಡ ಕುಇಸ್ಲಿ ಚೆರಿಯದಾಚೇಂಗಿಯೂ ವಿಷ 
ಉಳ್ಳನ್ನನೆ, ನಾನ್‌ ಚೆರಿಯಂವನಾಚೇಂಗಿಯೂ ಸತ್ಯಂದೆಣ್ಣುವ ಶಕ್ತಿ ಬಲವಾಂಬತುಳ್ಳಾನಗುಂಡ್‌ 
ಬೊತ್ತುಲೆ. ಲೋಕಾಪವಾದ ಬಕ್ಕೂಂದ್‌ ನೀಕ್‌ ಪೋಡಿಯಿಕ್ಕು. ಅರಿವುಳ್ಳ ಜನ ಏಡ ಸತ್ಯ 
ಕಂಡಿತ್‌ ಎನ್ನ ತುದಿಷದಲ್ಲತೆ ಅಪ್ಪ ಅವ್ವಂಗ್‌ ಕೆಟ್ಟದ್‌ ಮಾಡುವ ದುಷ್ಟ ಮಕ್ಕ ಎನ್ನ ನೋಟಿತ್‌ 

ಮಿಣ್ಣಾಶ್‌ ನಲ್ಲದ್‌ ಮಾಡು. ಏಡ ಹೆದ ಕೇಳಿ, ಕೀರ್ತಿ ಲೋಕತ್‌ ಶಾಸ್ವಿತವಾಯಿತಿಕ್ಕು. 
ಆನಗುಂಡ್‌, ಬೋರೆ ಗೇನ ಮಾಡತೆ ಬೆರಿಯ ಶಾಪ ತಾಂದ್‌ ಬೋಡುವಿ. 


ರಾಜ - (ಮುನತ್‌) ಆಹ! ಏಡ ಈ ಮೋಂವ ಚೆದಿಯಂ೦ನಾಚೇಂಗಿಯೂ 
ಅರಿವುಳ್ಳಂವನಾಯಿತೂ, ಸತ್ಯವಂತನಾಯಿತೂ, ಪೆರ್ತ್‌ ಭಕ್ತನಾಯಿತೂ ಉಂಡ್‌. ಇವಂಡೆ 
ತಕ್ಕ್‌ ಪ್ರಕಾರ ನಡಪಾನಗುಂಡ್‌ ಮಿಣ್ಣುಕ್‌ ಅನೇಕ ಕೇಳಿಯೂ, ಜನಕ್‌ ಸುಗವೂ ಕ್‌ಟ್ಟು. 
ಆನಗುಂಡ್‌ ಅಂವಂಡ ಆಶೆ ಪ್ರಕಾರ ಅಂವಂಗ್‌ ಶಾಪ ಕೊಡ್‌ಪಿ. (ಎಂದ್‌) 


ಕಂದ|| ಬಲುಸಂತೋಷಲೊ ಡಾಚಿಲ| ಕುಲಕೇಡ ಕೀರ್ತಿ ತಂದಿಯ ಬಾಲನೆ 
ನೀನ್‌!| ಕಳೆವುಲೆ ನನ್ನ ನಾನೋಟ್‌|| ಕೇಳ್‌ ನೀ ಪುಡಿ ಶಾಪ ಆಯಿರ ಕಾಲ ಯೇಡ!| 


(ಸಂತೋಷವಂ ನಿಗೈಸಿದೆ ರಮಣಿ - ಎಂಬಂತೆ) 


ಅಪ್ಪಂಡ ಕೊದಿಮೋಂವ ನೀನೆನ್ನ] ಬೋಜಿ ಬಾಲನೆ ||ಪ|| ಡಿಪ್ಪರ ಬಾತಪ್ಪಿ 
ಬಾಷೆಯೊ| ನೆಪ್ಟ್‌ಮಾಡಿಯ। ಒಪ್ಪ ಮೋಂವನೆ ||ಅ॥ಪ॥ ಏಡಗೋಳ್‌ನ| 
ನೋಟುವಂಜಿನಿ। ಏಡಮುದಿತನಕ್‌!। ಪೋಡಿಲ್ಲತೆ| ಅಡ್‌ಲೊತ್ತಿಯ 
ಕೇಡ್‌ನೀಕ್‌ಲೊ| ಮಾಡ ದೇವರೊ (|1೧|| ಕೇಳ್‌ಲೆಣ್ಣುವಿ| ಕಾಲ ಆಯಿರ। 
ಬಾಳುವಿನಾನ್‌|| ನಾಲ್‌ ದಿಕ್ಕ್‌ಲು| ಸೋಲ್‌ಡಿಲ್ಲತೆ| ಕೇಳಿಕೇಪಿನೊ| 
ಬಾಲನೆನಾನ್‌||೨॥| ಗೊತ್ತ್‌ಡಾಚಿಲ|| ಡುತ್ತಮಾಪುರ| ಬೊತ್ತತೆ ನೀನ್‌|| ಒತ್ತ 
ಅವದಿಲ್‌। ಡ್‌ತ್ತ್‌ಶಾಪನ। ಸತ್ಮತ್‌ ಪಟ್ಟ ಮುತ್ತ್‌ ತಪ್ಪಿನೋ ||೩|| 
ಮೋನೆ, ನೀಡ ಗುಣಕ್ಕೂ, ಮನಕ್ಕೂ, ಸತ್ಮಕ್ಕೂ ಮೆಚ್ಚಿತ್‌, ಏಡ ಈ ಶಾಪ ತಖ್ಪಿ. 
ಅಪ್ಪಂಡ ತಕ್ಕ್‌ ನಡತ್‌ನಾನಗುಂಡ್‌ ನಡ ಕೇಳಿ ಶಾಶ್ವಿತವಾಯಿತಿರಡ್‌. ನೀಕು ನೇಡ ಸಂತಾನ 
ಪಾರಂಪರ್ಯ ಈ ದೊರೆತನ ತಪ್ಪತೆ ಬರಡ್‌. ನಿನ್ನಗುಂಡ್‌ ಮಿಣ್ಣ್ಲುಕ್‌ ಪುರುವಂಶ ಉದ್ದಾರ 
ಆಯಿತ್‌ ಅಷ್ಟೈಶ್ವರ್ಯತ್‌ಲೂ, ದೀರ್ಫಾಯುಷ್ಕತ್‌ಲೂ ಬದಿಕಿ, ಇದ ಶಾಪ (ಎಂದ್‌ 
ಮಂತ್ರಿಚಿತ್‌ಕೊಡ್‌ಪಂಜಿ) 


ಮೋನೆ, ಆಯಿರ ಕಾಲತ್‌ ನಾಬಂದಿತ್‌ ಈ ಶಾಪ ಕೇಟವಿ. ಇದಂಗ್‌ ತಪ್ಪೂಂದ್‌ 
ನೀನ್‌ ಗೇನ ಮಾಡವಕ್ಕೂ ಮದಿ. ಕೇಳ್‌. 


ಕಂದ।| ನೆರೆಯತೆ ಪೊಂಗಳೊ ಪೆತ್ತಿನೊ| ಕರಿಂಗಲ್‌ ಕರಿಯಿನೊ| ಕುಂದೆಲ್ಲ 
ಕುಲಂಗಿನೊ।|| ಸೂರಿಯ ಪಡಿಇಲ್ಲಾರ್‌ ಉದಿಚಿನೊ, ಪರಂದೇಡ ಈ ತಕ್ಕ್‌ಕ್‌ 
ನಾ ತಪ್ಪ ಮೋನೆ|| 

ಮೋನೆ, ಈ ರೀತಿ ವೃತ್ಕಾಸ ಒರ್‌ ವೇಳೆ ಬಾತೆಂಗಿಯೂ ನಾಪರಂದ ತಕ್ಕ್‌ಕ್‌ 
ಒನ್ನಾಂದೂ ತಪ್ಪುವವನಲ್ಲ. ಆನಗುಂಡ್‌ ನಾ ಬಕ್ಕನೆಕ್ಕೆ ಸೌಖ್ಯತಿರ್‌. 


ಪುರು - ಅಪ್ಪ, ಸಂತೋಷ, ಆಚೇಂಗಿ ಏಡ ಮೇಲೆ ನೀಕುಳ್ಳ ಆಸೆಕಾಯಿತ್‌ ಅವಧಿಕ್‌ 
ಮಿ ಬರತೆ ಕಂಡಿಯ? ಆಯಿರ ಅಲ್ಲೇಂಗಿ ಪತ್ತಾಯಿರ ಕಾಲ ಸುಖಪಟ್ಟಿತ್‌ ಬಾ. 


ರಾಜ - ಮೋನೆ, ನಲ್ಲದ್‌. ನಾನ್‌ ಪೋಪಿ ( ಎಂದ್‌ ಮಂತ್ರಿನ ನೋಟಿತ್‌) ಮಂತ್ರಿ, 
ಏಡ ಈ ಕುಣಸ್ಸಿಕ್‌ ಒಂದಾಲೂ ಕೊರತೆ ಮಾಡತೆ ನಲ್ಲೋಣೆ ಚಾಕ್‌. ನಾನ್‌ ಆಯಿರ ಕಾಲತ್‌ 
ಬಪ್ಪಿ. ಅಕ್ಕನೆಕ್ಕ ರಾಜ್ಯಭಾರ ನಡತಿಯಂಡ್‌ ಇರ್‌. 


ಮಂತ್ರಿ - ಅಪ್ಪಣೆ. 


೫ನೇ ಅಂಕ ಸುರು 
೧ನೇ ಸೀನ್‌ 
ಮಾರ್ಗ 


ದೂತ - ಮೊರಟಂಡ್‌ ಬಂದಿತ್‌. 
(ಮಾಡಲಾರೆ ಮಾಡಲಾರೆ - ಎಂಬಂತೆ) 


ನಾಕ್‌ ದಮ್ಮಯ್ಯ ಚಾಕರಿ ಬೋಂಡ] ಕಾಕಿ ನೂಕಿತೆ ಕೊಲ್ಲುವ ||ಪ|| ಪೋಕತೆ 
ನಾಕೂಡ್‌ಚೆಂಗಿ। ಮೂಕ್‌ ಪುಡಿಚಂಡ್‌ ಹಾಕುವ ||ಅ|೫|| ದೊರೆಡ ಚಾಕ್‌ರಿ 
ಅರೆಗಳಿಗೆ| ಅರಿಂಜ ನಲ್ಲವ ಮಾಡಲಾ।| ಇರ್‌ಟತೂ ಕೂಡ ಪುರುಶತ್ತಿಲ್ಲೆ| ಒರಕ್‌ 
ಉಣೊಂದುಕ್‌ಟ್ಟಲಾ ||೧|| ಒಲ್ಲೆಂದಣ್ಣಿತ್‌ ಬಿಲ್ಲೆಬೆಪ್ಪದ್‌। ಬಲ್ಲಿಯ 
ಪಣಿಡಲ್ಲಲಾ। ಡಿಲ್ಲಿತಪ್ಪಿತ್‌ ಡೆಲ್ಲಿಕ್‌ ಪೋಡ್‌। ಕುಳ್ಳಿಪೊಂಗಳೊ ಕೊಲ್ಲುಲಾ 
1|೨|| ಒಡೆಯಂದೆಣ್ಣಿತ್‌ ಕೂಡತರಿವ| ಚಡತಿ ಪೊಂಗಡ ವಡತ್‌ಲ್‌॥ ಪಡದ 
ಮಕ್ಕಕ್‌ ಪುಡಿಕ್‌ ಕೂಳ್‌। ಕೊಡ್‌ಕಡೆಲ್ಲಿಂಜಿ ಒಡೆವನೆ ||೩|| 


ಅಯ್ಕೊ! ಎಂಗಡ ದೊರೆ ಪರದೇಶ ಪೋಚಿ. ಈ ಮಂತ್ರಿಯಪ್ಪಂಡ ಚಾಕರಿ 
ಮಾಡುವದ್‌ ಪೆರ್ತ್‌ ಕಷ್ಟ. ಗಳಿಗೆಕ್ಕ್‌ ಪತ್ತ್‌ಕುರಿ ಪೋಂಡು. ಇಲ್ಲೇಂಗಿ ದವಡೆಲ್‌ ಪಲ್ಲ್‌ 

ಒಂದು ಬೆಪ್ಸ್‌ಲೆ. ಚಾಕರಿ ಬುಟ್ಟತೋ ಏಡೋರ್‌ ಕಾತ್‌ಕ್‌ ಕುಳೆಯಮೆ ಆಪ ಮಾದೇವಿ ಎನ್ನ 
ಬೆಚ್ಚತ, ಅವಡ ಪುದುಮೆ ಕೇಪಿರ? 


(ಬಾ ಬಾ ಸುಂದರಿ - ಎಂಬಂತೆ) 


ಕೆಟ್ಟಿತ್ತೆ ನಾಕೆಟ್ಟ। ಪೊಣ್ಣೊಂದ್‌ ನಾ ಪೊಟ್ಟ ||ಪ|| ಮೊಟ್ಟ್‌ಯೇಡ ಮರಿಂಜಂದೂ 
ಪಟ್ಟಣಿ ನಾಕ್‌ಯಿಂದು ||ಅ।ಪ|| ರಾಣಿಯವಳ ಕಟ್ಟಿತೇಡ। ಮಾನಲೊ 
ಪೋಚಿಯೇಡ। ಪೀನಾಸಿ ಮೂದೇವಿನ| ಮೀನಾತಮಾದೇವಿನ ||೧|| ತಕ್ಕ್‌ಲ್‌ 
ದೇವಿ ಕೈಲಾಸ| ಒಕ್ಕಕ್‌ಲೊ ಮುಹನಾಶ।| ಚೊಕ್ಕ್‌ನ ಪೊರಿಕಿಚಿಯೆನ್ನ। ತ್‌ಕ್ಕಾರ 
ಕಾಂಬೆನ್ನ 1|೨॥| ಪಣಿಕೆಯ್ಕಿಂದೆಣ್ಣ್‌ನಕ್ಕ | ಪನಿಂದ್‌ಲೆಣ್ಲ್ಣ್ಲ್ಲಲಕ್ಕ|| 
ಎಣೆಯಾಡ್ವಕಾಕ್‌ನಕ್ಕ।| ಕೊಣಿಂಜೆಂಡೆ ತಾಬಕ್ಕು|[೩1| 


ಗೊತ್ತಾಚಲ್ಲ! ಏಡ ಮಾದೇವಿಯೊ ಇಚ್ಚಕ್ಕ್‌ ನಲ್ಲವ. ಎನ್ನ್‌ ಮಾಡಡ್‌? ಪಣಿಲ್‌ 
ಇವ ಕಮ್ಮಿ ಆಚೇಂಗಿಯೂ ಮರಾಯತಿ ಪೆರುವಾಲ್‌ ಕಮ್ಮಿಯಿಲ್ಲೆ. ಈ ಬಯತ್‌ಲೆ ಪದಿನಾಲ್‌ 
ಮಕ್ಕಳಾಯಿತ್‌ ಚಾಕರಿ ಬುಟ್ಟತೇಂಗಿ ಇಯನ ಎನ್ನನೆ ಚಾಕಡ್‌? ಕಷ್ಟೋ, ಕಷ್ಟ! ಲಯ್ಕೊ! 
ನಾನ್‌ ಬಂದ ಸಂಗತಿ ಮರಂದ, ಕಂಡಿರ? ಎನ್ನ್‌ ಗೊತ್ತಾಚ? 


(ಆ ಹಾಹಯೆನ್ನಮು - ಎಂಬಂತೆ) 


ರಾಜನೋ ಪರದೇಶ। ಬೇಜಾರ ತೇಪಕ್‌| ಪೋಯಿತಿಕ್ಕ ||ಪ|| ನಾಜೂಕ್‌ 
ಮಂತ್ರಿ ರಾಜನಾಚಿ ||ಅ|ಪ|| ಕಂದಾಯ ಕೆಟ್ಟತೆ| ತಿಂದಂಡಳತಕ್ಕ| ಬಂದಿಕಾವೆ|| 
ಒಂದಾಯಿ ಕೂಟುವಿ। ಅಂದ್‌ ನಾನ್‌ ||೧|| ಮೆಚ್ಚಿತ್‌ ಮಾಡಂಡು| ಕಚೇರಿ 
ಚಾಕರಿ। ಎಚ್ಚರತ್‌।| ಡಿಚ್ಚಕ್ಕ್‌ ತಪ್ಪಿನೊ| ಕೊಚ್ಚುವನಾ |೨|) ಹುಜೂರು 
ದಿವಾನ್‌। ಖಜಾನೆ ಕರುಣಿಕ| ಹಾಜರಿರಿ|| ಮಜಾಕ್‌ ಮಾಡಿನೊ| ವಜ ಮಾಡುವಿ 
||೩|| ಕಳ್ಳಂಗಳಾಯಿತ್‌। ಕಳ್ಳು ಕುಡಿಚಕ್ಕ| ಕುಡಿಚಕ್ಕ| ಕೊಲ್ಲುವನಾ। 
ನಲ್ಲಾಮೆಲಿರಂಡು| ಎಲ್ಲ ಜನ ||೪|| 


ಗೊತ್ತಾಚ! ಮಂತ್ರಿಯಪ್ಪಂಡ ಕಾಲ. ಕಾಲಕ್‌ ಸರಿಯಾಯಿತ್‌ ಕಂದಾಯ ಕಾಣಿಕೆ 
ಕೆಟ್ಟಂಡು. ಅರಮನೆ ಗುರುಮನೆ ಹುಜೂರ್‌ ಖಜಾನೆ ಚಾಕ್‌ರಿಗಾರ ಲಂಚವಂಚನೆ ಇಲ್ಲತೆ 
ಕೆಲಸ ಮಾಡಂಡು. ಗೊತ್ತಾಚ? ನಾನ್‌ ಪೋಪಿ. (ಓ ಹೊ! ಒಂದ್‌ ಕೇಪಿರ? ಮಂತ್ರಿಯಪ್ಪ 
ಒರ್‌ ಗುಟ್ಟ್‌ ತಕ್ಕ್‌ ಎಣ್ಣುವಾಂಜತ್‌. "ಇಗ್ಲಿ ಮಿಣ್ಣುಕ್‌ ಸರಕಾರಿ ಚಾಕ್‌ರಿ ಕಾಲಿ ಬುದ್ದಕ. 
ಮನಸ್ವಾನಗಾರಕಾಡ್‌, ಬಲ್ಕ ಪಾಸಾನಯಿಂಗಾಡ್‌, ಕಂಡಿತ ಕೊಡ್‌ಪಕಯ್ಯ. ಏದ್‌ ಚಾಕ್‌ರಿ 

ಆಡ್‌. ಓಪಳ್ಳಿ ಪಡಿಚಿತುಂಡೇಂಗಿ ಮದಿ, ಅನ್ನತ ಏಡ ಸಾಲ್‌ಸಂತಾನ ಜಿಗ್ಗ್‌ ಬಗ್ಗ್‌ ನೋಟತೇ 
ಕೊಡ್‌ಕಂಡು" ಎಂದ್‌ ಎಣ್ಣುವಾಂಜತ್‌. ಪೊರಿಕಿ ಮಂತ್ರಿಡ ಬುದ್ದಿ ಕಂಡಿರ? ಪೊರಿಕಿಯ 
ಎಕ್ಕಲೂ ಅಂಗರೆ! ಅನ್ನತದ್‌ ದೇಶದುಂಬ್‌ಚೇಂಗಿ ಎನ್ನನೆ ಬದ್‌ಕಲು? ಕಷ್ಟ. ಬಿಲ್ಲೆ ಚಾಕರಿ 
ಕೂಡ ಇಣಕಿ ಕ್‌ಟ್ಟುವದಿಲ್ಲೆ. ಎನ್ನೆಲ್ಲ ಪುದುಮೆ ಆಪೋ ನೋಟನ. ನಾನಿಕ್ಕ ಪೋಪಿ. 
ಕಳ್ಳಪ್ಪ - (ತೊರೆಪೆಯು ಚೆಳ್ಳೆಯು, ಎಡ್‌ತಂಡ್‌ ಬಂದಿತ್‌ ಲಳೆಪ) 
ಬಂಗ್ಯಪ್ಪ - (ಕೈಲ್‌ ಚಿಲುಮೆ ಎಡ್‌ತಂಡ್‌ ಬಂದಿತ್‌ ಅಳೆಪ) 


ಕಳ್ಳಪ್ಪ - ಬಂಗ್ಕಪ್ಪ, ರಾಜ ದೇಶತಿಲ್ಲೆ. ಇಕ್ಕ ಮಂತ್ರಿಯಪ್ಪಂಡ ಕಾಲ. ಕಳ್ಳ್‌ಕುಡಿಪಕ್ಕ್‌ 
ಪೋಡಿಯಿಲ್ಲೆ (ಎಂದ್‌ ಚೆಳ್ಳೆಕ್‌ ಬೂಕಿಯಂಡ್‌) 


(ಬಗಿನೀಯ ಮರದವ್ವ - ಎಂಬಂತೆ) 


ಕಳ್ಳ್‌ನಲ್ಲದ್‌ ಕಂಡ ಕಳ್ಳಂಗಕೆಲ್ಲಾಕು| ಬೊಳ್ಳೆಕಳ್ಳಿದ್‌ ನಲ್ಲದ್‌ ||ಪ|| ಚೆಳ್ಳೆಕ್‌ ಬೂಕನೆ 
ತುಳ್ಳಿಕಳಿಪಳ| ಬೊಳ್ಳವ್ವ ಬೊಳ್ಳಿಕಳ್ಸ್‌ ||ಅ|ಪ|| ಸಾಲಕ್‌ಟ್ಟ್‌ ವಕಾಲ| ಸಲಗೆ 
ಬ್ರಾಂಡ್ಕಲ್ಲತೆ| ಪಾಳ್‌ ಕಳ್ಳಾಗ ನಾಕ್‌|| ಸಾಲ ಕ್‌ಟ್ಬತ ಕಾಲ| ಮೇಲಾಯಿ ನಾಕಂಡೆ| 
ಬೊಳ್ಳವ್ವ ಬೊಳ್ಳೆಕಳ್ಳ್‌ ||೧|| ಕಾಪಿ ತೋಟಲೊ ನಂಬಿ| ಶಾಪ್‌ಲ್‌ ವೋಲ್ಪಂ। 
ಸೋಪತ್‌ ವಿಶ್ಮಿಬೀರ್‌|| ಚೋಪಾರ ಬೂವದು| ಚಾಪೆಲ್‌ ನಾಕಂಡೆ| ಬೊಳ್ಳವ್ವ 
ಬೊಳ್ಳೆಕಳ್ಳ್‌ ||೨|| ಮಣ್ಣ್‌ ಮನೆಯೋ ನಂಬಿ| ಜಿನ್ನ್‌ವಾನ್‌ ಅಲ್ಲತೆ| ಡೆನ್ನತು 
ನಾಕುಡಿಯ|| ಪೊನ್ನ್‌ಮಣ್ಣ್‌ ಮಾರಿ| ಕಣ್ಣ್‌ ಕೊದಿಯಾನ| ಬೊಳ್ಳವ್ವ ಬೊಳ್ಳೆಕಳ್ಳ್‌ 
||೩||[ಉಂಬ ಕೂಳೂ ನೀನೇ| ತಿಂಬಕರಿಯೂ ನೀನೆ| ನಂಬಿಯ ನಿನ್ನ ನಾನೆ || ದುಂಬ್‌ 
ಕೆಲದುಂಬ| ದುಂಬವ್ವ ನೀ ದುಂಬ್‌| ಬೊಳ್ಳವ್ವ ಬೊಳ್ಳೆಕಳ್ಳ್‌ ||೪|| 
ಬಂಗ್ಕಪ್ಪ, ಗೊತ್ತಾಚಲ್ಲ? ಏಡಕ್ಕೆಲ್‌ ಪಣಯಿಪ್ಪಕ ಎನ್ನ ನಂಬ್‌ನ ಕಳ್ಳೆಲ್ಲಾ 
ಪಣ ತರುವದು ಏಡ ಕೈ ಬುಟ್ಟ್‌ರ್‌ತ್‌. ಕಂಡಿಯ? ಎಂದಪಿಇ್ಣ ಅಸ್ಕಿ ಕೊಡ್‌ತಿತ್ತ್‌ 
ಈ ಮಾರಾಯತಿರ ಸ್ನೇಹ ಮಾಡ್‌ನಪಿಣ್ಣು, ನಾನ್‌ ಬಚಾವು ಆನ, ನೋಟ್‌. ಇವಳೋ 
ಒರ್‌ಗಳಿಗೆ ಎನ್ನ ಬುಡೂಲೆ. ನಾಕೋ ಇವಳ ಕಾಣತೆ ಕಯ. ನಲ್ಲಯಿಂಗೂ 
ಬಲ್ಕಯಿಂಗೂ ಚಾಪೆ ಎಣ್ಣ್‌ನದೆ ಹೊರ್ತು, ಬಡವಕ್ಕ್‌ ಶಾಪ್‌, ಕಂಡಿಯ? ದುಂಬವ್ವ 
ತಾಯಿ ( ಎಂದ್‌ ಕುಡಿಪ) 


ಬಂಗ್ಕಪ್ಪ - ಕಳ್ಳಪ್ಪ, ಏಡ ಈ ಮಂಗ್‌ ತಾಯಿನ ನಂಬಿತ್‌ ನಾನ್‌ ಬಚಾವು ಕಂಡಿಯ? 
ಇವಡ ಗುಣ ಕೇಪಿಯ? (ಎಂದ್‌ ಚಿಲುಮೆ ಪುಡಿಚಂಡ್‌) 

(ಬಗಿನೀಯ ಮರದವ್ವ - ಎಂಬಂತೆ) 


ಬಂಗಿ ನಲ್ಲದ್‌ ನೋಟ್‌| ಮಂಗಂಗಕೆಲ್ಲಾಕು| ತಂಗೂಳ್‌ ಉಂಬಯಿಂಗೂ ||ಪ|| 
ಚಿ೦ಗಾರ ಕೇಪಳ| ಪೊಂಗಕ್ಕು ನಲ್ಲದ್‌| ಮಂಗವ್ವ ಜಡೆ ಬಂಗಿಯೊ |!ಅ|ಪ|| ಪಲಚೆಟ್ಟೆ 
ನಲ್ಲಾಲ್‌| ಚಿಲುಮೆಯೊ ತಾಕೆಟ್ಟಿ! ಬಲಿಚಕ್ಕದಮ್ಮ್‌ ಕೆಟ್ಟಿ! ತಳಿಯನಾಲ್‌ ಪಿಣ್ಣ.| 
ಗಳೆಗೇಲ್‌ಡುಂಗಲು| ಬಲು ಹೂರಂದೆಣ್ಣು ಜನ ||೧|| ಜಡೆಬಂಗಿನಲ್ಲಾನ| ಗುಡ್‌ಗುಡಿ 
ಬಲಿಪಕ್ಕ| ತೆಡ್‌ಪೊಜ್ಜ ಸದ್ದ್‌ ಕೇಕೂ।| ಚೆಡಿ ತಿತ್ತ್‌ ಪಾರಿತ್‌| ಚುಡುಬಟ್ಟೆ, ಮೇಲ್‌ಲ್‌| 
ಅಡೆಬೆಪ್ಪ ಕೆನ್ನ್‌ ಪೋಡಿ ||೨|| ಬಂಗಿನಾತ ಬಾಯಿ| ಅಂಗಡಿಲುಳ್ಳೊರೊ| ಇಂಗ್‌ಕ್‌ 
ಆದಿಯಾಯಿತ್‌!।| ಪೊಂಗತರಿವಕ್ಕ್‌| ತಿಂಗಾರ್‌ ಡಾಕುಲ| ಸಂಗಟ ತಪ್ಪುನಾಕ್‌ ||೩|| 
ಬುಗ್‌ಬುಗ್‌ ಕತ್ತವ್ತ। ಪೊಗೆದುಂಬ ಪೊರಡವ್ವ| ಪೊಗೆ ಕೆಲದುಂಬವ್ಹಾ|| ಸಿಗಾರ್‌ 
ಬೀಡಿಬೊಂಡ| ಸಿಗರೇಟ್‌ ಬೋಂಡವ್ವ| ಜಗತಾಯಿ ಮಂಗವ್ವ ||೪1 


ಮಾರಾಯ, ಏಡ ಬಂಗಿರ ಸಮ ಎನ್ನುಂಡು ಕೇಳ್‌ಗೂವ. ಏಡ ಕೊಡ್‌ಚಿ 
ಪೊಣ್ಣ್‌ಕ್ಕೋ, ದಿನಕೊರ್‌ ಪೊಡೆಯ ಆಂಡು ಚಿಂಗಾರಂತೂ ತಪ್ಪುವಕಯ್ಯ ಎಲ್ಲಿಂಜಿ 
ಕೊಡ್‌ಕಡ್‌? ಇಲ್ಲೇಂದ್‌ ಎಣ್ಣ್‌ಚೋ " ಚುಟ್ಟ ಮುಂಡೆರ ಮೋಂವನ ಸೇರಿತೇ ಕೆಟ್ಟೆ! 
ಎಂದ್‌ ಒಯ್ಕುವಕಾಚಿ. ನಮ್ಮೆಯೋ ನಾಳೋ ಬಾತ್‌, || ಎಲ್ಲಿಯ ಪೊಲೆಯ ಚಿಂಗಾರ? 
ಬಂಡಗೆಟ್ಟ ಮುಕ್ಕ! ನೀಕೆನ್ನಂಗ್‌ ಪೊಮ್ಮಕಮಕ್ಕ? ಚಾವಡ ಪೊಲೆಯಾ" ಎಂದ್‌ ಎಣ್ಣುವಕಾಚಿ. 
ಈ ಗೋಳ್‌ ತಡ್‌ಪಕಯ್ಕತೆ ಈ ಬಂಗಿ ಕುಡಿಪಕ್‌ ಸುರುಮಾಡಿತ್‌ ಬಚಾವು ಆನ, ಕಂಡಿಯ? 
ಎನ್ನನೇಂದ್‌ ಕೇಪಿಯ? ನಮ್ಮೆಯೋ ನಾಳೋ ಬಪ್ಪಕ ಏಡ ಪೊಣ್ಣ್‌ನ ಕಾಕಿತ್‌ ಇದ ಓರ್‌ 
ಚಿಲುಮೆ ಕುಡಿಂದ್‌ ಕೊಡತಕ್ಕ, ಅವ ಕುಡಿಪಂಜಿ ಎಣ್ಣುವ ತಕ್ಕ್‌ ಕೇಪಿಯ? ಚಾಯುಳ್ಳ 
ಪೊಮ್ಮಕ್ಕಕ್‌ ಚಿಂಗಾರ ಬೋಂಡುವ? ನಲ್ಲ ಪೊಡೆಯ ಬೋಂಡುವ? ಸೈನ್‌ ಪೊಡೆಯ 
ಕಳಕುಪ್ಪಿಯ, ಬೊಳ್ಳಿರ ಗಡಿಯಾರ ಚಂಗೋಲೆ, ಇಟ್ಟಕ ಆಣಾಳ್‌ ಅಲಂದಂಡ್‌ ಬಕ್ಕು, 
ಎನ್ನಂಗಪ್ಪ ಚಿಂಗಾರ? ನಾಕೆಲ್ಲ ಆಶೆಯಿಲ್ಲೆ ಕಂಡಿರ" ಎಂದ್‌ ಎಣ್ಣುವಾನಗುಂಡ್‌ ನಾನ್‌ 
ಬಚಾವು. ಆನಗುಂಡ್‌ ಬಂಗಿಕ್‌ ಮುಂದ್‌ನ ವಸ್ತು ಲೋಕತ್‌ ಒಂದೂ ಇಲ್ಲೆಗೂವ ಕಳ್ಳಪ್ಪ. 

(ಒಳ್‌೦ಜಿ ಜವಾನ) ಆರ್‌ ಬಟ್ಟೆಲು ಬೈಲೂ? ಪಾರತ್ಕಾರ ಬಪ್ಪ ಹುಶಾರ್‌! ಕೆಟ್ಟವು 
ಬುಟ್ಟವು ಉಂಡೇಂಗಿ ದೂರ ದೂರ. 

ಕಳ್ಳಪ - ಬಂಗ್ಕಪ್ಪ ಪಾರತ್ಕಾರ ಬಪ್ಪೋಲೋ. ಆ ಪೀಡೆ ಎಂಗಳ ಕಂಡಿತ್‌ 
ಕೆಟ್ಟ್‌ಮೊಟ್ಟೆಕ್ಕ್‌ ಏಳ್‌ ಬೆರಿಯ ಪೋಕ, (ಎಂದ್‌ ಇಬ್ಬರೂ ಪೋಪ) 

" ೨ನೇ ಸೀನ್‌ 
ಖಚ್ಚೇರಿ 
ಜವಾನ ಹುಸೇನ್‌ ಕಾನ್‌ - (ಪೊಟ್ಟಿಯೆಡ್‌ತಂಡ್‌ ಬಂದಿತ್‌ ಮೇಜತ್‌ರ ಮೇಲೆ 
ಬೆಚ್ಚಿತ್‌ ಪೆಂಗನ ನೋಟಿತ್‌) 
(ತುರಾಯಿತಾರೆ ಸರಾಗ - ಎಂಬಂತೆ) 


ಜವಾಬ್‌ದಾರ್‌ ನವಾಬ್‌ ಹಂ| ದವುಲತ್‌ ಅಬ್ಕಸಬ್‌ ದೇಕೊ ||ಅ|ಪ।|| ಅರೆ 
ಆವೊ' ಆರೆ ದಪೆದಾರ್‌| ಅರೆ ಆ ಜವಾನ ತೂ ಪೆಂಗ|| ಮೇರ್‌ಬಾನ್‌ ನೈಸೊ 
ರೈತಾಂಕು| ಜೋರ್‌ಕರ್ಕೆ ಬಾರ್‌ಡಕಾಲೊ॥| ಅರೆಬೇಗಿ ಕರೊ ಕಾಂಜಲ್ಲಿಕರೊ!॥ಂ॥| 
ಬಾತ್‌ ದೇಕೋ ತೂನೈಸುನ್ಕೆ। ಹಾತ್‌ದಾಲೊ ತೂಗರ್ದನಕೆ| ಬಾತು ಬಾತುಕು 
ನೈಚೋಡೊತೂ।| ಲಾತ್‌ ಲಾತ್‌ಸೆ ದೂರ್‌ಕರೊ ||೨|| ರಾಜ ದೇಕೊ ಬಾರ್‌ 
ಚಲೆಗಯೆ। ಆಜುಬಾಜುಮೆ ನೈ ಆದ್ಮಿ!| ನಾಚ್‌ನೇಕ ಕಂಚ್ನಿಕಾಜ್‌। ಮೇಜಾಕೆ 
ಸಾಮ್ನೆ ಕಡಾಕರೊ/|೩| 


ಅರೇ ಪಂಗ ಮಾಲುಂ? ಜಲ್ಲಿ ಜಾ. 


ಹೆಂಗ - ಎನ್ನ್‌? ಕಚೇರಿಲ್‌ ಸೂಳೆನ ಕೇಪಿಯ? ನಲ್ಲದ್‌ ಪಾರ್‌ತ್ಕಾರ ಬರಡ್‌. 
ನೀಕ್‌ ಬೆಚ್ಚಿಯ ತುರುಕ. 


: ಹುಸೇನ್‌ - ಅಹೇ ಸಲಾಂ ಹೇಳಬೇಡ. ಎಣ್ಣಿಯ ಹಾತ್‌ಮೆ ಕ್ಕಾಹಯೆ ದೇಕ್‌. 
ಹುಶಾರ್‌. 


ಪಾರತ್ಯಾರ - (ಬಂದಿತ್‌ ಅಳಪಂಜಿ ) ಅರೇ ಪೂನ್‌. 
ಹುಸೇನ್‌ - ಜೀ ಹಾಜರ್‌. 

ಪಾರು - ಕಾಪಿಕಂದಾಯಕಾರ ಬಂದಿಯತ್ತ ? ಕಾಕ್‌. 
ಹುಸೇನ್‌ - ಜೀ (ಎಂದ್‌ ಪೋಪ) 


ರೈತ - ದೇವರೂ, ಸಲಾಮುಂಡ್‌. ಕಾಫಿ ಕಂದಾಯ ಈಯಾಂಡ್‌ ಕೆಟ್ಟುವದ್‌ 
ಪೆರ್ತ್‌ಕಷ್ಟ ಆಂಡ ಸಂಗತಿ ತಂಗ ಕೇಳಿ. 


ಪಾರು - ಕೇಪದೆನ್ನ್‌? ಬೆರಿಯ ಎಣ್ಣ್‌. 

ರೈತ - (ಎಂತು ವರ್ಣಿಪೇನು ಹಾ - ಎಂಬಂತೆ) 


ಕಾಪಿನ ನಂಬಿತಿಂಜ| ನಾನ್‌| ಪಾಪಿಯೊಡಾನದಕ್ಕ ||ಪ|| ಶಾಪ್‌ಲ್‌ ಸಾಬ್‌ಡ 
ಸಾಲಾನ ತೀಪಳ|| ಚೋಪಾರ ನೋಟತ್‌| ಕಾಪಾಡುವದಾರ್‌ ||ಅ|ಪ|| 
ಬೂಟ್‌ಸ್‌ಪೇಟಕೆಟ್ಟಿ! ನಾನ್‌ ಪೇಟೆಕ್ಕ್‌ ಪೋನಲ್ಲಿಯೋ।| ನೋಟ್‌ನ ಸಾಬೆನ್ನ| 
ಕೇಟಪಣಕೊತ್ತ್‌| ನೋಟೆನ್ನ ತಂದಿತ್‌| ಸಾಟೆಯೊ ಮಾಡ್‌ಚಿ ||೧|| ಪೊಟ್ಟ್‌ 
ಪರಂದಲ್ಲಿಕ್‌| ನಾಕ್‌| ಕ್‌ಟ್ಟ್‌ನ ಬೊಳ್ಳಿಪಣ!| ಪಟ್ಟ್‌ ಪೊಡೆಯಕ್ಕೂ| 
ಚುಟ್ಟಿಕ್‌ಡಾಚಿಲ|[೨॥| ಚಂಗೀರ ಬೆಚ್ಚಪಣ। ಏಡ! ಪೊಂಗಡ ಪೊಟ್ಟ್‌ಕೇಟ್‌॥| 
ಚಿಂಗಾರ ಮಾಡಿತ್‌। ತಂಗೂಳ್‌ಕಿಲ್ಲತೆ| ಸಿಂಗೈಯ್ಮ ಶೆಟ್ಟಿರ| ಅಂಗಡಿ ಕೂಡ್‌ಚಿ 
[al ತೋಟಕ್‌ ಮೂಂದ್‌ಕಾಸ್‌| ನಾನ್‌। ಕಾಟುವಕಾವದಿಲ್ಲೆ|| ರಾಟೆಮನೆ 
ಬುದ್ದ್‌| ರೋಟ್‌ಲ್‌ ಮುಳ್ಳಾಯಿ|| ನೇಟಾಮೆಡಿಲ್ಲತೆ| ಬೋಟೆಕ್‌ ಕಾಡಾಚಿ 
||೧|| ಕಂದಾಯ ಕಟ್ಟುವಕ್ಕೂ| ಇಂದ್‌ ಪೊಲಂದವಕ್ಕೂ!| ತೊಂದರೆ ಬುದ್ದೆಂಗ!|| 
ಬಂದಿಕಾನೆ ಸೇರಿ। ಒಂದನತಶಿಪ್ಪಕ್ಕ್‌| ಡಿಂದಾಚಿ ದೇವರು।!೫!| 


ದೇವರೂ, ಎಂಗಡ ಗತಿ ಇನ್ನನೆ ಆಚಿ, ಆನಗುಂಡ್‌ ಈಯಾಂಡ್‌ ಮಾಪ್‌ತರಂಡು. 
ಹಾರ - ಎನ್ನಣ್ಣಿಯ? ನೀಕ್‌ ಮಾಪ್‌ತಪ್ಪಿ ಚೆನ್ನ ನಿಲ್ದ್‌. (ಎಂದ್‌ಕಣ್ಣ್‌ ಮರಿಚಂಡ್‌) 


ಆದರಲ್ಲಿ? ಯಾಲ ಕಂದಾಯಕಾರ ಭೂಮಿ ಕ೦ದಾಯಕಾರರ ಕಾಕ್‌. 


ದೂತ - ಅಪ್ಪಣೆ. 
ರೈತ - ದೇವರು, ಸಲಾಮುಂಡ್‌ 
ಪಾರು - ಎಲ್ಲಿಯಗೂವ ಕಂದಾಯ? ಬೆರೆಯ ಬೆಯಿರಿ. 


ರೈತ - ದೇವರು, ಈಯಾಂಡ್‌ ಮಳೆ ಕಮ್ಮಿಯಾಯಿತ್‌ ಮಲೆಲ್‌ ಯಾಲ ಆಡ್‌, 


ಭೂಮಿಲ್‌ ಬೊಳೆಯಾಡ್‌ ಕಮ್ಮಿಂದ್‌ ಎಣ್ಣುವದ್‌ ತಂಗಕ್‌ ಅರಿಯತದಲ್ಲ. ಆನಗುಂಡ್‌ 
ಎಂಗಕ್‌ ಮಾಪ್‌ ತರಂಡು. 


ಪಾರು - ಎನ್ನಣ್ಣಿರ? ಮೂಂದ್‌ಕಾಸ್‌ ಬುಡುಲೆ. ಭೂಮಿಕ್‌ ಮಲೆಕ್‌ ತೋಟಕ್‌ೇ೦ದ್‌ 


ಪೊಟ್ಟ್‌ ಪರಂದಿತ್‌, ಬೋಂಡತ ಬೋಂಡ್ಮ ಸಾಲಯೆಡಪ, ಪೊಣ್ಣ್‌ಕ್‌ ಚಿಂಗಾರ! ಕುಡಿಪದೆಲ್ಲ, 
ಬ್ರಾಂಡಿವಿಶ್ಶಿ! ಪತ್ತುವಸಾರೋಟ್‌! ಲಳೆಪಕ್ಕ್‌ಕುದುರೆ! ಇನ್ನತ ಬಲ್ಕ ದರ್ಬಾರ್‌ ಮಾಡುವಂಜಿ, 
ಕಂದಾಯಕ್ಕ್‌ ಮಾಪ್‌ ಕೇಪಕ್‌ ಇಾಣ ಆಪ್‌ಲಿಯಾ? ಇಕ್ಕೆಲ್ಲಯಗೂವ ದರ್ಬಾರ್‌? 
ಕುಡಿಪಕ್ಕ್‌ ಪೂಳಕಂಜಿಕ್‌ ಗತಿಯಿಲ್ಲತೆ ಆಯಿತ್‌. ಮನಸ್ಥಾನಗಾರಂದೆಣ್ಣುವ ಗರ್ವ. ಬಲ್ಕರಿಕೆ 

ಎನ್ನಾಚಿ? ಬೆರಿಯ ಕಂದಾಯ ಬೆಚ್ಚಿತ್‌ ತಕ್ಕ್‌ ಪರೆರಿ. ಇಲ್ಲೇಂಗಿ, ಆರಲ್ಲಿ? ಇಯನೆಲ್ಲ 
ಬಂದಿಕಾನೆಕ್ಕ್‌ ಇಕ್ಕನ್ನೆ ಕೂಟಿ. ನಿಂಗಡ ಬಲ್ಕರಿಕೆ ಅಡಕ್ಕುವ ಕಯ್ಕುವ? ಇಲ್ಲಿಯ? ನೋಟವಿ. 


ರೈತ - ದೇವರು, ತಂಗ ಚೆಡಿಮಾಡತಿ. ಎನ್ನ್‌ಮಾಡುವದ್‌. 
ಬಲ್ಕಮನಸ್ಥಾನಗಾರರಾಯಿತೂ, ತಕ್ಕತವುಂದಾರಿಯಳಾಯಿತೂ ಇಪ್ಪಕ್ಕ, ಬಲ್ಕರಿಕೆ ಕಳಿಕತ್ತೆ 
ಕಯ್ಯೂಲೆ. ಯೆನ್ನೆಣ್ಣಿ - “ಇದಂಗಾಯಿತ್‌ ಆನೆತಳಂದಕ್ಕ ಕೊಟ್ಟ್‌ ಕೊಡಾಂದ"“ ಗಾದಿ, ಕಂಡಿರ? 
ಇಂದ್‌ ಇನ್ನನೆ ಆಚೇಂಗಿ ನಾಳೇಕ್‌ ಬಲಂಗನೆ ಆಗಾಂದ್‌ ಗೇನ ಮಾಡತಿ. ದೇವ ಯೆಂಗಕ್‌ 
ನಲ್ಲದ್‌ ತಪ್ಪಕೂ ಮದಿ. 


ಪಾರು - ಮದಿಗೂವ, ಬಲ್ಕರಿಕೆ ತಕ್ಕ್‌! ನೀಕಿಂಜು ಕಮ್ಮಿ ಮನಸ್ಸಾನಗಾರಂದ್‌ ಎನ್ನ 
ಅರಿಂಜಿಯ? ಬೆಯಿ, ಬೆಯಿ, ಕಂದಾಯ! 


ರೈತ - ದೇವರು, ಚೆಡಿಮಾಡತಿ. ತಂಗ ದಾಡ? ಪೆದ ಎನ್ನ್‌? ತಂಗಡ ಹೆದ ಎನ್ನ್‌? 
ದಯಬೆಚ್ಚಿತ್‌ ಎಣ್ಣಿ. 

ಪಾರು - ಓ, ಹೊ! ಸೀಮೆಕ್ಕೇ ಎನ್ನ ಗೊತ್ತಿಪ್ಪಕ, ನಿಂಗ ದೊರೆಯಕ್ಕ್‌ ಮಾತ್ರ ಎನ್ನ 
ಗೊತ್ತಿಲ್ಲತಾಚಿ. ಆಡ್‌ ಕೇಳಿ, ಮರಕುತ್ತಿ ಕೂರಪ್ಪಂದೆಣ್ಣ್‌ ಚೇಂಗಿ ನಾನೆ ಗೂವ. ಗೊತ್ತಾಚ? 
ಸುಖದುಕ್ಕ ಇರಡ್‌. ಬೆರಿಯ ಕಂದಾಯ ಬೆಯಿರಿ. 


(ಪಾರತ್ಕಾರಂಡ ಬಾವಬಂದಿತ್‌ ನಿಪ್ಪ) 

ಪಾರು - (ಕುಶಿಲ್‌ ಬಾವ ಬಂದಿರಾ? ಅಳೆರಿ, ಕುರ್ಚಿಯೆಡ್‌ತೋಳಿ. 

ಬಾವ - (ಕುರ್ಚಿಲಳಪಂಜಿ) ಬಾವ, ಇದೆನ್ನ್‌, ಪುರುಷತ್ತೇ ಇಲ್ಲಿಯ? ಪೆರ್ತ್‌ ಕೆಲಸ 
ಉಳ್ಳನ್ನನೆ ಕಾಂಬ. 

ಪಾರು - ಅಯ್ಕೊ ಬಾವ! ಎನ್ನೆಣ್ಣುವ ಎಣ್ಣಿ. ಸರಕಾರ ಚಾಕರಿ ಮದಿಯೋ ಮದಿ. 
ಒರು ಗಳಿಗೆ ಪುರುಷತಿಲ್ಲೆ. ಕಂಡಿರ? ಕಾಂಬ್‌ಲಿಯ? ಈ ಮಾರಿಯಳೆಲ್ಲ ಬಂದಿತ್‌ ನಿಂದದ್‌, 
ಒರ್‌ಕಾಸ್‌ ಕಂದಾಯ ಇಂದೂ ಕೆಟ್ಟಿತಿಲ್ಲೆ. ಕೇಟತೆಂಗಿಯೋ ಬಲ್ಕ ಮನಸ್ವಾನಗಾರಂದ್‌ 
ಗುರುವತಕ್ಕ್‌ ಪರೆಯುವ. ಇಯನೆಲ್ಲ ಪುಡಿಚಿ ಬಂದಿಕಾನೆಕ್‌ ಕೋಟುಎಂದ್‌ ಗೇನಮಾಡಿತುಳ್ಳ. 
ಎನ್ನೆಣ್ಣುವಿರಾ ಬಾವ? ತೂ, ಈ ಗೋಪಾಳತ್‌ ಚಾಕ್‌ರಿ ಮದಿಯಪ್ಪ. ಬುಟ್ಟುರುವಿಂದೇ 
ಕಂಡಿತ ಗೇನಮಾಡಿತುಳ್ಳ. 


ಬಾವ - ಬರಾಬರಿ, ನಲ್ಲತಕ್ಕ್‌ ಪರಂದಿರ. ಈ ಬಲ್ಕಯಿಂಡ ಎಡೆಲ್‌ ಬಡವನಾನ 
ನಿಂಗಕ್‌ ಎನ್ನೋ ಒರ್‌ ಚಾಕರಿ ಕ್‌ಟ್ಟ್‌ನದ್‌ ಎಂಗಡ ಭಾಗ್ಕ. ನಿಂಗಡ ಕೇಳಿಲ್‌ ನಿಂಗಡ 

ತಂಗೆ ಒಣಕಿಕ್ಕೂ, ನಾಕೂ ಎರಚಿ ಮೀನ್‌ಕಾಡ್‌, ಕಳ್ಳ್‌ಕರಿಕಾಡ್‌ ಮಾನಮರಿಯಾದೆಕಾಡ್‌ 
ಒರೂ ತೊಂದರೆ ಇಲ್ಲೆ. ಪಾರತ್ಕಾರಕ್‌ ಎನ್ನೇಂಗಿ ಎಣ್ಣಿರುಂದೆಣ್ಣುವ ಪೋಡಿಕಾಯಿತ್‌ 
ತಕ್ಕತವುಂದಾರಿಯ ಕೂಡ ಎನ್ನ ಕಂಡತೇಂಗಿ ಬೊತ್ತಿತ್‌ ಚಾವ. ಇನ್ನನೆ ಇಪ್ಪಕ ನಿಂಗ ಚಾಕರಿ 
ಬುಟ್ಟತೇಂಗಿ ಪೋಚಿ, ಪಿಣ್ಣ್ಲ ಎಂಗಳೆಲ್ಲನಾಯಿ ಕೂಡ ಮೂಸ. 


ಹಾರು - ಅಕ್ಕು, ಬಾವ, ಅಯ್ಕೊ! ಏಡ ಕಷ್ಟ ನಾಕ್‌ಗೊತ್ತ್‌. ಕ್‌ಟ್ಟುವದೋ ಚೆರಿಯ 
ಸಂಬಳ ಕಂಡಿರ. ಮುಕ್‌ಳಿಹರಿಯ ಕೆಲ್ಸ. ಪಾಪಿಯ ಎನ್ನೇಂಗಿ ಲಂಚ ತಪ್ಪೋ? ಅದೂ ಇಲ್ಲೆ. 
ಆನಗುಂಡ್‌ ಏಡಪೊಣ್ಣ್‌ ನಿಂಗಡ ತಂಗೆ ಉಂಡಲ್ಲ ಕೊರಮತ್ತಿ, ಎಕ್ಕತೊಟ್ಟ್‌ ಎಣ್ಣುವ ಚಾಕರಿ 
ಬುಟ್ಟಿತ್‌ ಬಾರಿಂದ್‌. ಎಂದಿತೂ ಬಂಗಳೆಲ್ಲ ಗೇನ ಮಾಡಿತ್‌ ಬಾಕಿಮಾಡಿಯಂಡುಳ್ಳ. ಕಂಡಿರ? 


ರೈತ - ದೇವರು. ಇವು ದಾಡ! ಗೊತ್ತಾಯಿಲೆ. 


ಪಾರು - ಈ ಬಂಬನ ಸೀಮೆಕ್ಕೇ ಗೊತ್ತ್‌ಗೂವ. ನಿಂಗಕ್‌ ಗೊತ್ತಾಯಿಲೆಂದೆಣ್ಣುವದ್‌ 
ಆಶ್ಚರ್ಯ! ಇವುಯೇಡ ತಂಗೆರ ಒಡೆಯ. ಕಲ್ಲ್‌ಕುತ್ತಿ ಕಾರಿಚಂದೆಣ್ಣ್‌ ಚೇಂಗಿ ಈ ಬಲ್ಕ 
ಮನುಷ್ಮನೆ. ಗೊತ್ತಾಚ? 


ರೈತ - (ಮೂಕ್‌ಕ್ಕ್‌ ಕೈ ಬೆಚ್ಚಂಡ್‌ ಮನಸ್‌ಲ್‌) ಶಿವ! ಈ ದೊರೆಯಡ ಮನಸ್ಥಾನ 
ಇಂದ್‌ ಕೇಟತ್‌. ಮರಕುತ್ತಿ! ಕಲ್ಲ್‌ಕುತ್ತಿ! ಎಚ್ಚಕ್‌ ಬಲ್ಕವು ನೋಟಿ. "ತೂರಿಕ್‌ನಾರಿ ಇವಂಗ್‌ 
ಸದಿ". (ಎಂದ್‌) 

ದೇವರು ಗೊತ್ತಾಚಿ ಗೊತ್ತಾಚಿ, ತಂಗಡಅಪ್ಪ ಏಡಪ್ರಂಡ ದಪೆದಾರನಾಯಿತ್‌ 
ಇಂಜ್‌ಲಿಯಾ? ಎಚ್ಚಕೋಕುರಿ ಮೊಟ್ಟೆಎಡ್‌ತಂಡ್‌ ಎಂಗಡ ಮನೆಕ್‌ ಬಪ್ಸಾಂಜದ್‌ 
ನಾಕ್‌ಗೊತ್ತ್‌. ನಲ್ಲವ. 


ಪಾರು - (ಚೆಡಿಲ್‌ ಕಣ್ಣ್‌ ಮರ್‌ಚಂಡ್‌) ಅಕ್ಕುಗೂವ. ಆ ಕಾಲತ್‌ ಬಲ್ಕಯಿನ ಚೆಲ್ಲಿತ್‌ 
ಬಡವಕ್ಕ್‌ ಬಾಳಿಂಜಿಲೆ. ನಲ್ಲಚಾಕ್‌ರಿಕೊಡ್‌ಪಾಂಜಿಲೆ. ಇಕ್ಕ ಮಂತ್ರಿಯಪ್ಪಂಡ ಕಾಲ. ಎಂಗ 
ಕಳಿಚದ್‌ ಕಳಿ. ಗೊತ್ತಾಚ? ಬೇರಿಚಿತ್‌ ತಕ್ಕ್‌ ಪದೆರಿ. 


ರೈತ - (ಮನತ್‌) ಬರಾಬರಿ, ಪೋಲಿಮಂತ್ರಿ ಪೊರಿಕಿಯಕ್ಕ್‌ ಚಾಕ್‌ರಿ ಕೊಡ್‌ ತಿತ್ತೆ 
ಈ ಗತಿಯಾನದ್‌. ಮಾಡುವಡೆನ್ನ್‌? ಎಂಗಡ ರಾಜ ಬಕ್ಕನಕ್ಕೆ ಹುಪಾರ್‌ಲಿಕ್ಕ, ಇಕ್ಕ ರೈತರೆಲ್ಲ 
ಒಂದಾಯಂಡ್‌ ಎಂಗಡ ಕಂದಾಯೆಚ್ಛ್ಚಕಂದ್‌ ಅರಿಂಜಿತ್‌, ಈ ಪೊರಿಕಿಕ್‌ ಚೆನ್ನಲಂಚ 
ಕೊಡ್‌ತಿತ್ತ್‌ಕಂದಾಯಕ್ಕ್‌ ವಾಯಿದೆ ಕೇಟಿ೦ಡ್‌' ಪೋಕ ( ಎಂದ್‌) 

ದೇವರು, ಎಂಗಡ ವರ್ಗ ಸರ್ವೆನಂಬರ್‌ಕಂದಾಯ ದಯಬೆಚಟ್ಚಿತ್‌ ಎಣ್ಣಿತಾರಿ 
ಪಿಣ್ಣ್‌ವೊರ್‌ ಗುಟ್ಟ್‌ ತಕ್ಕ್‌ ತಂಗಕ್‌ ಎಣ್ಣಿಯವ. 


ಪಾರು (ಮನತ್‌) ಆಹ! ಈ ರೈತಕ್ಕ್‌ ಮೋಸಮಾಡಿತ್‌ ಪಣಬಲಿಕಂಡು. ಏಡಮೋವಡ 
ಮಂಗ್‌ಲ ಕರ್ಚಿಕ್‌ ಪಣಯಿಲ್ಲತೆ ಗೋಳಾಯಿತ್‌ ರಾಜ ಬಂದ ಪಿಣ್ಣ್‌ ಇಯನಗುಂಡೆಲ್ಲ 
ಮೂಂದ್‌ಕಾಸ್‌ ಕ್‌ಟ್ವ. ಆನಗುಂಡ್‌ ಜಮಾಬಂದಿ ಬುಕ್ಕ್‌ಲ್‌ ಹೆಚ್ಚಾಯಿತ್‌ ಕಂದಾಯ ಎಣ್ಣುವಿ 
(ಎಂದ್‌ ಬುಕ್ಕ್‌ ಎಡ್‌ತಂಡ್‌) ರೈತರೆ, ಕೇಳಿಗೂವ. 


ಕೇಳತನಾಡ್‌ರ, ಕಾಣತವೂರ್‌ಲ್‌, ಅಲ್ಲತವೊಕ್ಕಡ, ಇಲ್ಲತ ಆಣ್‌ರ, ಚೊಲ್ಲತ 
ಮಾನಿವರ್ಗತ್‌, ಸರ್ವೆನಂಬರ್‌, ಭೂಮಿಕಂದಾಯ, ಕಾಪಿಕಂದಾಯ, ಯಾಲ ಕಂದಾಯ 
ಲೋಕಲ್‌ಸೆಸ್‌, ಲ್ಯಾಂಡ್‌ಸೆಸ್‌, ಕಿತ್ತುಳಿಸೆಸ್‌, ಚೋರಂಗೆಸೆಸ್‌, ಕೈಪುಳಿಸನೆಸ್‌, ಚೆಕ್ಕೆಸೆಸ್‌, 
ಮಾಂಗೆಸೆಸ್‌, ಬಾಳೆಸೆಸ್‌, ಅಡಕೆಸೆಸ್‌, ತೆಂಗೆಸೆಸ್‌, ಎತ್ತ್‌ಸೆಸ್‌, ನೇಂಗಿಸೆಸ್‌, ನೊಗಸೆಸ್‌, 
ಕೊಬ್ಬ್‌ಸೆಸ್‌, ಗುದ್ದಿಸೆಸ್‌, ಕತ್ತಿಸೆಸ್‌, ಮತ್ತ್‌ಸೆಸ್‌, ತೋಕ್‌ಸೆಸ್‌, ಮಕ್ಕಡಸೆಸ್‌, ಮಗ್ಗುಲಸೆಸ್‌, 
ಗೊತ್ತಾಚ? ಒಟ್ಟು ಅಯಿರವುರುಪಿಯ, ಮೂಂದಾಣ, ಮೂಂದ್‌ಕಾಸ್‌. ಬೆರಿಯ ಬೆಯಿರಿ. 
ಶ್ಯಾನಬಾಯಿ ಇಲ್ಲತಾನಗುಂಡ್‌ ರಶೀತಿಕ್ಕ್‌ ಒರ್‌ತಿಂಗ ಕಯಿಂಜಿತ್‌ ಬಾರಿ. 


ರೈತ - (ಮನತ್‌) ಶಿವ! ಶಿವ! ಇದೇದ್‌ ಕಂದಾಯ ಗೂವ? ರಾಜಂಡ ಕಾಲತ್‌ 
ಇನ್ನತದೆಲ್ಲ ಇಂಜಿಲೆ ಅಕ್ಕುಲ? ಎನ್ನ್‌ ಮಾಡಂಗ? ನಲ್ಲದ್‌, ಈ ಪೊರಿಕಿಕ್‌ ಚೆನ್ನಲಂಚ 
ಕೊಡ್‌ತಿತ್‌ ಪೋಕ (ಎಂದ್‌). 


ದೇವರು, ಎಂಗಕ್‌ ತಂಗಬಲ್ಕವುವೇ ಹೊರ್ತು, ಸುಬೆದಾರರಲ್ಲ. ಆನಗುಂಡ್‌ ತಂಗಳ 
ನಂಬಿಯತ್ತ್‌. ಇದರಿ, ಸರಕಾರಕ್ಕ್‌ ಕೊಡ್‌ಪದೆನ್ನ್‌? ತಂಗ ತಿನ್ನಿ ಕಂದಾಯಕ್ಕ್‌ 
ಒರ್‌ತಿಂಗವಾಯಿದೆ ತಾರಿ. ಎನ್ನ್‌ಮಾಡುವ ಕಷ್ಟನಿಂಗಕರಿಯತದಲ್ಲ. (ಎಂದ್‌ ಚೆನ್ನಪಣ 
ಕೊಡ್‌ಪ) 


ಪಾರು - (ತೆಳಿಚಂಡ್‌ ಮನತ್‌) ಇದಂಗಾಯಿತೇ, ಇಚ್ಚಕ್‌ ಜೋರ್‌ ಮಾಡ್‌ನ. 
ಮೋವಡ ಮಂಗಲಕರ್ಚಿಕ್‌ ಬೋಂಡಿಯದ್‌ ಕ್‌ಟ್ಟ್‌ಚಿ. ಆಹ! ಏಡ ಕುಇಸ್ಸಿಮೂಡಿರ 
ನಶೀಪ್‌ಕ್ಕ್‌ ಎನ್ನೆಣ್ಣಡ್‌? ಅವಳಗೇನಮಾಡಿತ್‌, ಕೇಟಕ್ಕ ಪಣಕ್ಕಾಚ್‌ ಲಂಚಕಾಡ್‌ 
ದರಿದ್ರೆಯಿಲ್ಲೆ. ,ಎನ್ನೇಂಗಿ ಆಡ್‌ ಮಂಗ್‌ಲಕರ್ಚಿಕ್‌ ಪೋಡಿಯಿಲ್ಲೆ. 


ರೈತರೇ, ಸಾಬ್‌ಡಹುಕುಂ ಪೆರ್ತ್‌ಬಲ್ಕದ್‌. ಮಾಡುವದೆನ್ನ್‌? ನಿಂಗಡಕಷ್ಟ ಅರಿಂಜಿತೇ 
ವಾಯಿದೆ ತಂದಿಯ ಪೋಯಿ. 

ರೈತ - ದೇವರು ಎಂಗ ಪೋಪ. 

ಪಾರು - (ಬೆರಿಯ ಪೋಯಿಟಿರ ಗೂವ? ಬಾರಿ ಬಾರಿ, ಒಂದ್‌ ಮರಂದೆ ಕಂಡಿರ! 

ರೈತ - ದೇವರು, ಎನ್ನ್‌? 

ಹಾರು - ನೋಟಿ ಏಡಮೋವಡ ಮಂಗ್‌ಲ. ಆನಗುಂಡ್‌, ಅಂಜಿಆಡ್‌, ಪತ್ತ್‌ ಬಟ್ಟಿ 
ಚಿಂಗಿರಿಅಕ್ಕಿ, ನೂರು ಕುಪ್ಪಿನಲ್ಲಧನಿಕಳ್ಳ್‌, ಪಿಣ್ಣ್ಲ ನಿಂಗಡವೂರ್‌ಲ್‌ ಪಟ್ಟಿಮಡ ಪಾರ 
ಪೆರ್ತ್‌ಚೋದ್‌೦ದ್‌ ಅರಿವಿ, ನಾಲ್‌ಬರಣಿ ಪಾರ ತರಕಾರಿ ಉಂಡೇಂಗಿ ಚೆನ್ನಂಗ್‌, ಇದಿಚ್ಚಕ್‌ 
ಎಡ್‌ತಂಡ್‌ ಬರಂಡುವೇ, ಗೊತ್ತಾಚ? ಸುಬೇದಾರ್ರೋ ಸಾಬೋ ಎಡತ ಬಪ್ಪದ್‌ ಕಂಡಿತ್‌ 
ಕೇಟಕ್ಕ, ಪಣತಂದಿಯೆತ್ತ್‌ ಎಂದ್‌ ಎಣ್ಣಿರಿ. 

ರೈತ - (ಮುನತ್‌) ಏ ಪೊರಿಕಿ, ಮಂತ್ರಿಯಪ್ಪಂಗ್‌ ಮಂಡೆಪುಡಿಚಿತ್ತೂ, 
ಲಂಚಕೊಡ್‌ತಿತ್ತೂ, ಇಂವಂಗ್‌ ಚಾಕ್‌ರಿ ಕ್‌ಟ್ಟ್‌ನದ್‌. ಇನ್ನತವ ಎಂಗಕ್‌ ಈ ಶಕ್ಕ್‌ 
ಎಣ್ಣುವಕಾಚಲ್ಲ? ಕಷ್ಟ! ಆಡ್‌, ಇಕ್ಕಕ್‌ ಒರ್‌ಪೊಟ್ಟ್‌ ಅಳಕಿತ್‌ ಪೋಕ. 

ದೇವರು, ಮಂಗ್‌ಲಕಾರ್ಯ, ಕಯ್ಕಾಂದ್‌ ಎಣ್ಣುವ ಕಯ್ಮುವ? 
ತೊಡಿಕ್ಕೆಯೆಡ್‌ತಂಡ್‌ ಬಪ್ಪ ( ಎಂದ್‌ ಪೋಪ) 


೩ನೇ ಸೀನ್‌ 
ಮಾರ್ಗ 
(ರೈತ ಪುನಹ ಬಂದಿತ್‌ ಎಲ್ಲರು ಅಳತಂಡ್‌ ಅವು) 


ಎನ್ನ ಕಷ್ಟಾಯಿಪೋಚಿಗೂವ? ಈ ಪೊರಿಕಿ ಪಾರತ್ಕಾರ ಬಂದಿತ್‌ ನಾಡ್‌ನೆ 
ಮುಡ್‌ಚಿ ಬೆಚ್ಚತಲ್ಲ! ಆಹ! ರಾಮರಾಜಂಡಕಾಲತ್‌ ದಯಬುಟ್ಟಂತ ಬೀರ್‌ 
ಬಿರ್‌ದ್‌, ತೋಕ್‌ಕತ್ತಿ, ಕೂಡ ಇಂವ ಬಲ್‌ಚಂಡ್‌ ಇಂವಂಡ ಮುನೆಲ್‌ 
ಅಡಂಗ್‌ಚಲ್ಲ? ಎಂಗನ್ನಂಗ್‌ ಬದ್‌ಕುವ? ಕಷ್ಟ! ಇನ್ನತಾನ ಕಂಡಿತೇ 
ಪೋಲಿಪೊರಿಕಿಯಕ್ಕ್‌ ಚಾಕ್‌ರಿ ಕೊಡ್‌ಪಕಾಗಂದ್‌ ಹರದಾಸ ಅಪ್ಪಚ್ಚಕವಿ ಪಾಟ್‌ 
ಕೂಡ ವತಾಡುವಕಾಚಿ. 


ಒಬ್ಬ - ಮಾಡಿಯತ? ಎಲ್ಲಿಯ ಆಪಾಟ್‌ ಎಣ್ಣ್‌ ಗೂವ ಕೇಕ. 

ಒಬ್ಬ (ಪರಾಕುಸಚಿವಶಿರೋಮಣಿ - ಎಂಬಂತೆ) 


ಅರಮುನೆಚಾಕ್‌ರಿ। ಅರಿಂಜಂವಂಗಲ್ಲತೆ। ಅರಿಯತಂವಂಗಾಗ!|ಪ೧ 
ಅರಿಯತಂವಂಗಾಯಿ| ಇರ್‌ಪಡೆ ಮರಂದಿತ್‌| ನೆರೆಕರೆಪಾಳಾಕು||ಅ|ಪ|| 
ಕಕ್ಕುಕಜಾನೆಯೊ| ಚೊಕ್ಕಿಪಣತಿಂಗು| ಕಕ್ಕುಡಿಕೆಂದುಪೋಕು|| ತಕ್ಕನದೂರಿತ್‌। 
ತೆಕ್ಕುಪೊರಿಕಿನ|] ಒಕ್ಕಲಮುಡಿಚಿಬೆಕ್ಕು ||೧|| ಕಳ್ಳರಕಂಡಕ| ಎಲ್ಲಾಗುಣಯಿಕ್ಕು| 
ಬೊಳ್ಳನಕಂಡಕಾಗ[।| ಬಳ್ಳಿನಡುವ್‌ಲ್‌| ಬೊಳ್ಳಿಗಡೌಯಾರ್‌| 
ತುಳ್ಳಿಯೆಂಡೆಕ್ಕಲಿಕ್ಕೂ||೨|| ನಾಡ್‌ಕ್‌ ಪೋನಕ| ತೇಡಿಯಪೋಕುಲ। ಕಾಡ್‌ಲ್‌ 
ಕಂಬಳಕ್‌[| ಪೋಡಿಯೊಡಿಲ್ಲತೆ! ಆಡ್‌ಕೊರಿಯಿನೊ| ನೋಡಿರೊ ಕೋಳಿ ಕಕ್ಕೂ 
all ಆಣ್‌ಕ್‌ಚಾಕ್‌ರಿ। ಆನದರಿಂಜೊರ್‌। ಇಗಾಣಕೆಟ್ಟಂವಂಡ ಪೊಣ್ಣ್‌ || 
ಚಾಣಬರೆವಕ್‌| ಮಾಣಿಯೆರವಂಡ| ಚೀಣೆಮಂದಿಕೆಣ್ಣುಲ||೪1| ಬಾಳಿಬದ್‌ಕತೆ| 
ಮೂಲವೊಡಿಲ್ಲತ। ಪೋಲಿಪೊರಿಕಿಯಕ್‌|| ಮೇಲ್‌ ಲಧಿಕಾರ| ಕೇಳಿಕೊಡ್‌ತಕ್ಕ| 
ಪಾಳಾಕುಸೀಮೆಜನ ||೫|| ಡಿಪ್ಪಳದಾಜರೊ। ಬಪ್ಪಯಿಕೇಡ್‌ನ। ತಪ್ಪಿತ್‌ಪೊಲತುವಕ್‌|| 
ಅಪ್ಪಚರದಾಸ| ನೆಪ್ಟ್‌ಲೊಮಾಡ್‌ಚಿ। ತಪ್ಪಂದರಿಂಜವತಿ ||೬|| 


ರೈತತ್‌ರ - (ತೆಳಿಚಂಡ್‌) ಬರಾಬರಿಗೂವ. ಅಂವಂಡ ಕೂಡೆ ಎಣ್ಣನ? 
ದೂತ - (ಒಳ್‌೦ಜಿ) ದೊರೆಬಪ್ಪ. ಹುಶಾರ್‌! 
ರೈತ - ಓಹೋ! ಎಂಗಡ ದೊರೆ ಬಾತ್‌. ಎಂಗ ಬದ್‌ಕ್‌ಚಿ. ಏಳಿ ಪೋಕ. 
ತರ ೫ 
೪ನೇ ಸೀನ್‌ 
ದರ್ಜಾರ್‌ 
(ಮಂತ್ರಿಯು ಪುರುವು ಅಳತಂಡಿಪ್ಪ) 
ರಾಜ - (ಮೋವಂಡ ಪಕ್ಕ ಬಂದಿತ್‌ ನಿಂದಂಡ್‌) 
(ಸ್ಟೀಕರಿಸೈಮುನಿಯೆ - ಎಂಬಂತೆ) 


ಕೊಂಡಾಟ ಬಾಲನೆ| ಕಂಡೆನೋ ನಿನ್ನ ||ಪ|| ಪಂಡೇತ ಶಾಪೇಡ|| 
ತ್‌ಂ೦ಡುವಿಲಿಂದ್‌||ಅ|ಪ|| ಪಡದಿಯ ಕಷ್ಟ ನೀ[ ಕಡೆಕುಇನ್ಲಿಯಡಯ್ಯ್ಕೊ || 

ಬಡತನಕಾಣತೆ ಪಡ್‌ಸುಗಲೆಂದೂ: ||೧|| ಮುದಿಯಾಶೆ ತೀತೆನೊ| 
ಮುದಿಶಾಪತಾರೊ। ಅದಿಯಾನ ಪಟ್ಟತ್‌| ಕೊದಿಯಾಯಿ ಬಾಳ್‌ ||೨॥| ಮದನಾಶ 
ನಿನ್ನಡ। ಇದಸತ್ಮ ಕಂಡ್‌|| ಎದಪೋಲೆ ಚಾಕುಲ| ಕೊದಿ ಪುರುಮೋನೆ||೩|| 


ಮೋನೆ, ಅಪ್ಪಂಗಾಯಿತ್‌ ಕುಇಗ್ಲಿ ಕಾಲತ್‌ ಪೆರ್ತ್‌ಕಷ್ಟ ಅನುಭವಿಚಿಟ್ಟಾಂಗ್‌ ದೇವ 
ನೀಕ್‌ ನಲ್ಲದ್‌ ಮಾಡಡ್‌! ನಾನ್‌ ಎಣ್ಣ್‌ನ ಅವಧಿಕ್‌ ಸೆರಿಯಾಯಿತ್‌ ಬಂದಿತುಳ್ಳ. ಆನಗುಂಡ್‌ 
ಎಡ ಮುದಿ ಶಾಪ ತಂದಿತ್‌ ದೊರೆಯಾಯಿತ್‌ ಬಾಳ್‌. 


ಪುರು- ಆಹ! ಇದೆನ್ನ್‌, ನೇಡ ಮೋಂವ ನರಕತುಂಡ್‌೦ದ್‌ ಕರಕರೆ ಮಾಡಿಯಂಡ್‌ 
ವಾಯಿದೆಕ್‌ ಮಿಣ್ಣ್‌ ಬಂದನ್ನನೆ ಕಾಂಬ? ಅನ್ನತೆ ಗೇನ ಮಾಡತೆ ನೇಡ ದಯತ್‌ ನಾಕ್‌ 
ಒರೂ ತೊಂದರೆ ಇಲ್ಲೆ. ಆನಗುಂಡ್‌ ಇಇಲ್ಲ್ಲೂ ಆಯಿರ ಕಾಲ ಸುಕಪಟ್ಟಂಡ್‌ ಬಾ. 


ರಾಜ - ಮೋನೆ, ಕೇಳ್‌. 
ಕ೦ದ|| ಪಣ ಪೋಣಕ್ಣ್‌ಮಣ್ಣ್‌ಡಾಹೆಕ್‌। ಹೆಣಬಾಯಿ ಬುಡುಲೆಣ್ಣುವ ಪಳಂಜೊಲ್ಲ್‌ ನೇರ್‌|| 
ಗುಣ ಅದ್‌ಲೋಂದ್‌ಲು ಕ್‌ಟ್ಟ| ಮುಕ್ಕಣ್ಣನ ನಂಬಿ ಮನತಾಸೆ ತೇತವನಂದ್‌।| 


ಕುಣಾಲ್ಲಿ ಈ ರೀತಿ ಆಶೆಂದೆಣ್ಣುವದ್‌ ಮನುಷ್ಮಂಗ್‌ ಹಚ್ಚಿಯಂಡ್‌ 
ಬಪ್ಪದೆ ಹೊರ್ತು, ಕಮ್ಮಿ ಆಪ್‌ಲೆ. ಇನ್ನತ ಅಲ್ಲಾಶೆಕ್ಕಿಂಜು, ಪರಮೇಶನ 
ದಾ ನ್‌ಮವರಾಡಿತ್‌ ದೀರ್ಫು ಸುಖ ಪಡ್‌೨ುಮದ್‌ ಪುಂುಕ್ತಿಯಾಯಿಂತುಂ೦ಂಡ್‌. 
ಆನ್‌ಗುಂಡ್‌, ಏಡ್‌ ಶಾಪ್‌'ತಂದಿತ್‌ ರಾಜಾದಿ ರಾಜನಾಯಿಂತ್‌ ಬಾಳ್‌. 
ಇದಂಗಾಯಿತ್‌ ಬೋರೆ ಗೇನಮಾಡತೆ. 


ಪುರು - ಅಪ್ಪನ್‌ೇಡಪ್ಪಣೆ ಮೀರುವಕ್‌ ನಾನ್‌ ಶಕ್ತನಲ್ಲ. ಇದ (ಎಂದ್‌ ಮರಿಯ 
ನೋಟಿಯಂಡ್‌) ಗುರುವರನ ತ್ರಿಮೂರ್ತಿಯಳ ಕಾವೇರ್ಯಮ್ಮೆನ ನೆನತಿತ್‌, ನಾಕೊಡ್‌ಪ 
ಮುದಿಶಾಪ ಏಡಪ್ಸ೦ಗ ಪೊದ್ದಿತ್‌ ನೊಂಬಲ ನೊವ್‌ ಇಲ್ಲತೆ ಏಡಪ್ಪ ಚಾಯೋಡೆ 
ಬದ್‌ಕೊಂಡೂಂದ್‌ ದೇವರ ಬೋಡಿಯವಿ. 


ಅಪ್ಪ, ಇದ! (ಎಂದ್‌) ಮಂತ್ರಿಚಿತ್‌ ಕೊಡಪ. 
ರಾಜ “ (ಶಾಪ ಕೇಟಂಡ್‌, ಮಂತ್ರಿನ ನೋಟಿತ್‌) 
ಮಂತ್ರಿ, ಮುದಿ ಶಾಪ ನಾನ್‌ ಕೇಟಂಡದಾಚಿ. ಏಡ ಮೋಂವಂಗ್‌ ಏಡ ಕಣ್ಣ್‌ 

ಮಿಣ್ಣಲೇ ಪಟ್ಟಕೆಟ್ಟುವಕ್‌ ನಾಕ್‌ ಆಶೆ ಉಳ್ಳಾನಗುಂಡ್‌, ನಲ್ಲ ದಿನ, ಗಳಿಗೆ, ಮುಹೂರ್ತ 
ನೋಟುವಕ್‌ ಅರಮನೆ ಪುರೋಹಿತನ ಕಾಕ್‌ಚಿರ್‌. 


ಮಂತ್ರಿ - ಅಪ್ಪಣೆ ಆರಲ್ಲಿ? ಅರಮನೆ ಪುರೋಹಿತನ ಬೆರಿಯ ಕಾಕಿಯ ಬಾ. 
ದೂತ - ಅಪ್ಪಣೆ ಪ್ರಕಾರ ಬಂದಿಯತ್‌. 
ಪುರೋಹಿತ - ರಾಜನೀಕ್‌ ಜಯ ಆಡ್‌! ಎನ್ನಂಗ್‌ ಕಾಕ್‌ಚಿಟ್ಟಿಯ? 


ರಾಜ - ಪುರೋಹಿತರ ಏಡ ಈ ಪುರುಮೋಂವಂಗ್‌ ಪಟ್ಟ ಕೆಟ್ಟುವಾಂಗ್‌ ನಲ್ಲ 
ದಿನ, ನಲ್ಲ ಗಳಿಗೆ, ನಲ್ಲ ಮೂರ್ತ ನೋಟಿತ್‌ ಅಪ್ಪಣೆ ತರಂಡು. 


ಪುರೋ - ಅದಂಗೆನ್ಸ್‌? ಕ್ಷಣತ್‌ ನೋಟುವಿ. (ಎಂದ್‌ ಪಂಚಾಂಗ ಮರಿಚಿತ್ತ್‌) 
ರಾಜ, ನಾಳೆ ಪತ್ತ್‌ಗಳಿಗೆ, ರೋಹಿಣಿ ನಕ್ಷತ್ರ, ಕುಂಬ ಲಗ್ನತ್‌ ಮುಹೂರ್ತ ಉಂಡ್‌. ಆಚೇಂಗಿ, 
ಗುರು ಮೌಢ್ಯತುಳ್ಳಾನಗುಂಡ್‌ "ಗುರುಮಾಢ್ಕಕಲಹಂ" ಎಂದ್‌ ವಾಕ್ಕ. ಚೆನ್ನ ಜಗಳ ಆಪಕ್ಕೂ 
ಮದಿ, ಇದನಗುಂಡ್‌ ನಿಂದ್‌ ಪೋಪ್‌ಲೆ. ಕಾರ್ಕನಡಕು. ಆನಗುಂಡ್‌ ಅದಂಗ್‌ ಬೋಂಡಿಯದ್‌ 
ಸರಿಪಡತಿಯ ನಾಪೋಪಿ. 


(ಮನತ್‌ ಸಭೆನ ನೋಟಿತ್‌) ನಾಳೆ ಚೆನ್ನ ಜಗಳ ಆಕೂಂದ್‌ ರಾಜಂಡ ಕೂಡೆ ನಾನ್‌ 
ಎಣ್ಣ್‌ನದಾಚಿ. ಇದೆನ್ನ್‌ ಪಂಚಾಂಗತುಂಡ್‌ಂ೦ದ್‌ ಮಾಡಿರ? ಇಲ್ಲೆಪ್ಪ ಇಲ್ಲೆ. ಪಿಇ ಎನ್ನನೆ 
ಗೊತ್ತ್‌೦ದ್‌ ಕೇಪಿರ? ರಾಜಂಡ ಬಾಕಿ ನಾಲ್‌ ಮಕ್ಕ ಪಟ್ಟಕಾಯಿತ್‌ ಪುಂಡ್‌ ಮಾಡತೆ 
ಬುಡೂಲೇಂದ್‌ ಏಡ ಕೂಡ ಎಣ್ಣ್‌ಚಿ, ಕಂಡಿರ! ಅದೇ ಒರ್‌ ಪೊಟ್ಟ್‌ ಅಳಕಿಟೆ. ಅಲ್ಲತೆ 
ಇನ್ನತದೆಲ್ಲ ಪಂಚಾಂಗತುಂಡೇಂಗಿ ಪಟ್ಟರ ತಡ್‌ಪಕಯ್ಕುವ? ಬಲ್ಕಯಿಂಗ್‌ ಪೊಟ್ಟ್‌ ಪರಂದಿತ್‌ 
ಎಂಗ ಪಟ್ಟಡ ಜೀವನ, ಎನ್ನೇಂಗಿ ಆಡ್‌ ನಾ ಪೋಪಿ. 


(ಯದು, ತುರ್ವಸು, ದೃಹ್ಯ, ಅನುವು - ರಾಜಮಕ್ಕ ನಾಲಾಳ್‌ ಬಂದಿತ್‌) 


ಅಪ್ಪ, ಅಡ್ಡಬುದ್ದತ್‌ ಇದೆನ್ನ್‌? ಅಣ್ಣಂಗ ಇಂಜನ್ನನೆಕ್‌ಣ್ಣಂಗ್‌ ಪಟ್ಟ 
ಕೊಡ್‌ಪಾಂದ್‌ ಅರಿಂಜಿತ್‌ ಎಂಗ ಬಂದದಾಚಿ. ಎಂಗಡ ಕೂಟ್‌ಲ್‌ ಒಬ್ಬಂಗ್‌ 
ತರಂಡುವೆ ಹೊರ್ತು, ಕಡೆ ಮೋಂವಂಗ್‌ ಕೊಡ್‌ಪದ್‌ ನೀಕ್‌ ಧರ್ಮ ಅಲ್ಲ. ಈಂಡ 
ಮೇಲೂ ನೀನ್‌ ಕೊಡ್‌ಪಂದಾಚೇಂಗಿ ಎಂಗಳೂ ನೀಕ್‌ ಪುಟ್ಟ್‌ನವು. ಆನಗುಂಡ್‌ 
ಕಂಡಿತ ಬುಡೂಲೆ. 


ರಾಜ - ಮಕ್ಕಳೆ, ಕಡೆ ಮೋಂವ ಅಪ್ಪಂಡ ಕಷ್ಟ ಸುಕಕ್ಕ್‌ ಆನಾನಗುಂಡ್‌, ಅಂವಂಗ್‌ 

ಪಟ್ಟ ತಪ್ಪಿಂದ್‌ ಮಿಣ್ಣಾಲೇ ಭಾಷೆ ಕೊಡ್‌ತಾವಗುಂಡ್‌ ನಿ೦ಗಕ್‌ ಶಾಪ ತ೦ದಾನಗುಂಡೂ 
ನಿಂಗಕ್‌ ಹಕ್ಕಿಲ್ಲೆ. ಆನಗುಂಡ್‌ ತೊಂದರೆ ಮಾಡತಿ. 


ಮಕ್ಕ - ಅಪ್ಪ, ಅದೆನ್ನನೆ ಆಪ? ನ್‌ಡ ರಾಣಿರ ಕೆಲತ್‌ಲ್‌ ಬಂದ ಮಕ್ಕಳೆಲ್ಲ ನೇಡ 
ಸೊಶ್ತ್‌ಕ್‌ ಹಕ್ಕ್‌ದಾರಂದೆಣ್ಣುವದ್‌ ನೀಕ್‌ ನಲ್ಲೋಣೆ ಗೊತ್ತ್‌. ಅಪ್ಪಂಡ ತಕ್ಕ್‌ ಕೇಟಲೇಂದ್‌ 
" ಎಣ್ಣುವ ಚೆರಿಯ ತಪ್ಪ್‌ಕಾಯಿತ್‌ ಈ ಪಟ್ಟ ತಪ್ಪ್‌ಲೇಂದ್‌ ನೀನ್‌ ಎಣ್ಣ್‌ ಚೇಂಗಿಯೂ, ಎಂಗ 
ಕಂಡಿತ ಬುಡುವವು ಅಲ್ಲ. ಕಂಡಿಯ? ಇದ್‌ಲ್‌ ಆನದ್‌ ಆಡ್‌. 
ರಾಜ - (ಮನತ್‌) ಓ ಹೋ! ಪುರೋಹಿತ ಎಣ್ಣ್‌ನ ತಕ್ಕ್‌ ನೇರಾಚಿ. ನಲ್ಲ ಪಟ್ಟಡ 
ಬಾಯಿಲ್‌ ಬುದ್ದತಕ್ಕ್‌ ಪೊಟ್ಟಾಪ್‌ಲೆಂದೆಣ್ಣುವದ್‌ ಸತ್ಯ. ಇಕ್ಕ ಎನ್ನ್‌ ಮಾಡಡ್‌? 
(ಗೇನಮಾಡಿತ್‌) ಆಹ! ಪ್ರಚೆಯಳಿಲ್ಲೇಂಗಿ ನಾಕ್‌ ರಾಜತ್ವ ಇಂಜಿಲೆ. ಪ್ರಜೆಯಳ ಚೆಲ್ಲಿತ್‌ 
ರಾಜನಾನೆ, ಇನ್ನತ ರಾಜತ್ವ ಪ್ರಜೆಯಡ ಮನಸರಿಂಜಿತೇ ನಡತುವದ್‌ ನಲ್ಲದ್‌ ( ಎಂದ್‌) 
ಮಂತ್ರಿ ದೇಶತ್‌ ಮದಿಪಟ್ಟ ತಕ್ಕತವುಂದಾರಿಯಳ ಬೆರಿಯ ಕಾಕ್‌ಚಿರ್‌. 


ಮಂತ್ರಿ - ಅಪ್ಪಣೆ, ಆರಲ್ಲಿ 9? ದೇಶತ್‌ ಬಲ್ಕ ತಕ್ಕ ತವುಂದಾರಿಯಳ ಬೆರಿಯ ಕಾಕಿಯ 


ದೂತ - ಬುದ್ದಿ ಆಕು. (ಚೆನ್ನ ನೇರತ್‌ ಒಂದಿತ್‌) ಅಪ್ಪಣೆ ಪ್ರಕಾರ ದೇಶಕಾರ 
ಬಾತ್‌. 


ರಾಜ - (ಅಯನ ನೋಟಿತ್‌, ಮನತ್‌) 


ಆಹ! ಏಡ ದೇಶತುಳ್ಳ ಈ ಪ್ರಜೆಯಡ ಬೋಜತ್‌ನ ಎನ್ನ್‌ಲಯ್‌ ತುದಿಕಡ್‌. ಇನ್ನತ 
ರಾಜ ಲಕ್ಷಣ ಉಳ್ಳಂತ ಚಾಯಿಕಾರರೂ, ಧೈರ್ಯಶಾಲಿಯಳೂ, ಈ ರೀತಿಯಾನ ಪೊರಪಾಡ್‌ 
ಉಳ್ಳಂತವೂ ಭೂಮಿಲ್‌ ಇರಾಂದೇ ನಂಬುವಿ (ಎಂದ್‌) 

(ವರ್ಣೀಯ ನೋಡಿವನು - ಎಂಬಂತೆ) 

ಅರಿವು ನೋಟಿಯೀ ಜನ। ಶಪೂರಂಗ ದಾರೊ ||ಅ|ಪ।| ಡೆನ್ನಿದ್‌ವೊರ್‌ 

ಸೋಜಿಗಲೊ। ಹೊನ್ಡ್‌ಡವರೆ ಪೀಚೆ ಕತ್ತಿ ಎಣ್ಣಲೊ ಪಟ್ಟಿಯಿಂಡರೆಲ್‌ 

ಮಿನ್ನ್‌ವದೊ ಕಣ್ಣಾಕಾಂಬ।[೧|| ಪಟ್ಟ್‌ ಡಪದಿನಾರ್‌ ಮೊಳತ್‌। ಕೆಟ್ಟ್‌ನ 

ಅರೆಚೇಲೆರಯದ!| ಉಟ್ಟಿಮಂಡೆ ನೆತ್ತಿರಗಲ। ಪುಟ್ಟಲಿವು ಪಟ್ಟಕೊತ್ತವು ||೨।| 

ಪಾಟ್‌ಲ್‌ ಕೊರತೇ೦ಜವುಯಿವು| ಆಟ್‌ಲ್‌ ಬಹುಗಟ್ಟಿಗಂಗ|| ಬೋಟೆಲ್‌ ಬಹು 

ಶೂರಂಗಳೊ।| ಕೂಟಿತ್‌ ಬಹು ಇಗಾಯಾಧಾರಿಯ||೩|| ಕೊರಿ ಆಡ್‌ ಕೆತ್ತುಲ 
ಇವು।ತಿರಿಕೆಲ್‌ ಮಹಕಾಳಿಕೆಂದು| ಗುರುವೆ ಕಾರಣಯಿಯಂಗ'|| ಒರ್‌ನೇರ 
ಮೀದಿಬೆಪ್ಪವು।|೪|| ತಕ್ಕರೂ ತೆಮಂದಾರಿಯಳೋ ಡೊಕ್ಕಲೊ 
ಬಹುಮಕ್ಕಳೊಯಿವು/| ಚಿಕ್ಕ್‌ನಯಿನ ಲೊತೆಕ್ಕುವಳೆ| ಡಕ್ಕರತ್ತ್‌ಡೆಕ್ಕಲುಳ್ಳವು |೫| 
ಇದ್‌ಭೂಮಿಲ್‌ ಪುದಿಯವು ಇವು| ತುದಿಪಕ್‌ ಬಲುಮದಿಪಟ್ಟವು | ಪೆದ ಕೇಟಿತ್‌ 
ಬದುಕೂವಕ್‌। ಯದಯೇದಿದ್‌ ಅದ್‌ ಕೇಳಿರೊ||೬|| ದೊರೆ ಚಂದ್ರವರ್ಮಂಡಿವು| 
ಮರ್‌ಮಕ್ಕ ಕೊಡವರೇ ಸರಿ|| ವರಮೊ ಶ್ರೀ ಕಾವೇರಿರ ಬಲ] 
ನರಲೋಗತೆಲಂಗುವಯಿವು॥|೭[| 


ಆಹ! ಇಯನ ಕಾಂಬಕ ಪೆರ್ತ್‌ ಸಂತೋಷ ಆಪ. (ಎಂದ್‌) ಪ್ರಜೆ'ಯಳೆ, ನಿಂಗಡ 
ರಾಜಭಕ್ತಿಕ್‌ ಮೆಚ್ಚ್‌ನ ಅಳೆರಿ. 

ಪ್ರಜೆಯ - (ಪರಾಕುಸಚಿವ ಶಿರೋಮಣಿ - ಎಂಬಂತೆ) 

ಬಾತ್‌ಲ ದೊರೆಯೆ। ಸೋತಿತ್‌ಯೆಂಗ| ತಾತ್‌ ಸಲಾಮೊಂದ್‌!।|ಪ|| 
ಏತಕ್ಕ್‌ಲಾಂಡಿನೋ| ಆತಕ್ಕ್‌ಲೆಣ್ಣೊಮ್ಮ| ಆತುರತೆಂಗಲುಂಡ್‌ ||ಅ|ಷ||| ಗಟ್ಟಿಗ 
ನೀ ದೊರೆ| ಪಟ್ಟಳತಲ್ಲಿ| ಕೆಟ್ಟದ್‌ ಮಾಡ್‌ನಾರ್‌॥| ತೊಟ್ಟಿತು ದೂಡಿತು! ನೆಟ್ಟತಿರಿಕಿಚ| 
ವುಟ್ಟಿದವುತುಯೆಂಗ ||೧|| ಕತ್ತಿಲು ತೋಕ್‌ಲು| ಕುತ್ತ್‌ಕುನಿಯಿಲು| ಬೊತ್ತುವ 
ಬಾಲರಲ್ಲ|| ಪತ್ತ್‌ಪಡದಂಡ್‌। ಎತ್ತಿಂಜಿಬಾತಿಕ್ಕ। ಸತ್ತಿಯಲೆಣ್ಣೊಮ್ಮ ||೨|| 
ಮೂಡ್‌ಲೊಡೆನ್ನಿದ್‌| ಬಾಡಿಯ ರಾಜನೆ ಬೋಡ್‌ವಲೆಣ್ಣೊಮ್ಮ| ಕೂಡ್‌ನ ಕೂಟತು| 
ಮಾಡುವ ಇಗಾಯಕು। ಮಾಡುವ ಬಿದಿಯೆಂಗ |[೩|| 


ಮಾರಾಜನೆ, .ಇದೆನ್ನ್‌, ಕರೆಕರೆಲುಳ್ಳಿಯ? ಆರ್‌ನಗುಂಡ್‌ ತೊಂದರೆ ಬಾತ್‌? 
ಪಾಲ್‌ಕೂಳ್‌ ತಂದ ನೇಡ ಅಪ್ಪಣೆಕ್‌ ಸಿದ್ದವಾಯಿತುಂಡ್‌. 
ರಾಜ - ಪ್ರಜೆಯಳೆ, ನಿಂಗಡ ರಾಜಭಕ್ತಿಕ್‌ ಪೆರ್ತ್‌ ಮೆಚ್ಚ್‌ನೆ. ಆಚೇಂಗಿ ನಿಂಗಳ 
ಕಾಕ್‌ಚಿಟ್ಟ ಸಂಗತಿ ಕೇಪಿರ? 
(ತಂದೆ ಲಾಲಿಸು ಮುದ ಎಂಬಂತೆ) 


ಕಾಲ ಮಹಿಮೆ ನೋಟಿ| ಬಾಲಂಗಡೆನ್ನಡ ||ಪ|| ಗೋಳ್‌ಮಾಡುವದ್‌ನ ಕೇಳಿರೊ 
ನಿಂಗಳೊ ||ಅ|ಪ|| ಮುದಿಬಯತೇಡದ್‌| ಇದರಿಂದ್‌ಲೆಣ್ಣನೆ|| ಕೊದಿಮಕ್ಕ 
ಇವುನಾಲ್‌ ಚದಿಮಾಡಿ ಪೋಚಂದ್‌ ||೧|| ಕಡೆಮೋಂವಡ್‌ತತ್ತ್‌| ಪುಡಿಚತ್‌ 

ತ 
ಮುದಿಶಾಪ।| ಕೊಡ್‌ತಂದ್‌ ಬಾಶೆನಾ। ಪುಡಿಪಟ್ಟಲೆಣ್ಣಿತ್‌।|.೨1| ಹಕ್ಕಿಲ್ಲತ ನಾಲ್‌। 
ಮಕ್ಕಳೋ ಒಂದಿತ್‌॥| ಡಿಕ್ಕ ಈ ಪಟ್ಟಕ್ಕ್‌| ಚೊಕ್ಕಿತೆ ಕೇಪಲೊ||೩1| ಬಾಶೆಕ್ಕ್‌ ನಾತಪ್ಪ! 
ಮೋಸಕ್ಕ್‌ ಡಂಜೂವಿ।। ದೇಶಜನ ಮನ! ಲೇಸಣ್ಣಿದಾರಕ್‌।|೪|| 


ಪ್ರಜೆಯಳೆ, ಸತ್ಮಸಂಗತಿ ಈ ರೀತಿ ಉಂಡ್‌. ನಿಂಗಡ ಮನಸ್‌ ಅರಿವಕಾಯಿತ್‌ 
ಕಾಕ್‌ಚಿಟ್ಟದಾಚಿ. ದಾಕ್‌ ಕೊಡ್‌ಕಂಡೂಂದ್‌ ಎಣ್ಣಿ. 


ಪ್ರಜೆಯ - ಮಾರಾಜ! ಅಪ್ಪ ಅವ್ವಂಡ ಕಷ್ಟಸುಖಕ್ಕ್‌ ಅಪವುವೇ ಮಕ್ಕ. ಅವ್ನತ 
ಮಕ್ಕಕ್‌ ಕೊಡ್‌ತ ಭಾಷೆ ಪ್ರಕಾರ ನಡಕಂಡ್ಕದ್‌ ಧರ್ಮ. ಅನ್ನನಿಪ್ಪಕ ಈ ಮಕ್ಕಳ ಕೇಕಂಡೂಂದ್‌ 
ಜಂಬರ ಎನ್ನ್‌? ಕಡೇ ಮೋವಂಗ್‌ ಪಟ್ಟಕೆಟ್ಟ್‌. 


ಮಕ್ಕ - ಬೇರಿಚಿತ್‌ ತಕ್ಕ್‌ಪರೆರಿ, ಧರ್ಮಯೆನ್ನನೆ? ಅಪ್ಪಂಡ ಪೆರಿಯ ಮೋವಂಗ್‌ 
ಪಟ್ಟೊ? ಅಲ್ಲ ಎಳೆಯಂವಂಗೊ? 
ಪ್ರಜೆಯ - ಶಾಪಯೆಡ್‌ತವಕ್ಕ್‌ ಪೆರಿಯವ ಎನ್ನಂಗ್‌ ಓಡ್‌ನದ್‌? ಇಕ್ಕಪಟ್ಟ ಕೇಪಕ್‌ 


“ಗಾಣ ಆಪ್‌ಲಿಯ? ಧರ್ಮಯೆಂಗಕೂ ಗೊತ್ತುಂಡ್‌. ಏರಪಾರಿಕಳಿಕತ್ತಿ. ಪಟ್ಟ ದೇಶಕಾರಡ 
ಹಕ್ಕ್‌. ಗೊತ್ತಾಚ? ಹುಶಾರ್‌! 


ಮಕ್ಕ 


ಕೈ - ಬಂದಯಿಂಗ್‌ ಇಚ್ಚಕ್‌ ಅಧಿಕಾರ ಬೋಂಡ ನಿಂಗಡ ಕೆಲಸ ನೋಟಲು. 


ನಡೆದಿ. 

ಪ್ರಜೆಯ - (ಸೇಜಾಜಿತುಮ್ನ - ಎಂಬಂತೆ) 

ಎನ್ನಣ್ಣಿರ ರಾಜಮಕ್ಕ! ಡೆನ್ನತ ಕಳಿ ||ಪ|| ಕಣ್ಣ್‌ ಕ೦ಡ ನ್ಯಾಯಯಿದ್‌। ಡೆನ್ನನೆ ತಪ್ಪ। 
ಡನ್ನನೆ ಪೋಯಿ। ಡೊನ್ನಾಂದು ಕ್‌ಟ್ಸ ||ಅ|ಹ।|ಚಿ। ಎನ್ನಣ್ಣಿರ|| 

ಮಕ್ಕ - ಅಪ್ಪಂಗ್‌ಲೊ ಪುಟ್ಟಿತೆಂಗ| ಡಿಪ್ಪದ್‌, ಗೊತ್ತ್‌| ತಪ್ಪುವಕ್ಕ್‌ಡಿಲ್ಲೆಪಟ್ಟಿ! 
ಸಪ್ಪನಲ್ಲದ್‌। ಇಪ್ಪವುನಿಂಗ| ಅಪ್ಪಂಗೇಣ್ಲ್ಣಿರೊ|| ತೂ ಅಪ್ಪಂಗ್‌ಲೊ।|೧॥| 

ಪ್ರಜೆಯ - ದೊರೆಡ ಮಿಣ್ಣ ಗರುವ ತಕ್ಕ್‌! ಬೇರಿಚಿತೆಣ್ಣಿ|| ದೂರತಿರೊ ಆರ್‌ಯೆಂಗ| 
ಸೂರೆ ಮಾಡಿರು| ಆರು ಕೇಕಲ| ಬೆದಿಯು ಪೋ೦ಡುಲ, ೭ ||೩|| 

ಮಕ್ಕ - ಬೊತ್ತುವಳ ಮಕ್ಕಳಲ್ಲ | ಡಿತ್ತ್‌ ಬಾರತಿ|| ಗತ್ತೆ೦ಗಕ್‌' ಕಾಟ್‌ವಕ]| ಕುತ್ತಿತೆ 
ಕೊಲ್ಲು| ಕತ್ತಿ ನೋಟಿರೊ| ಪತ್ತುವ ಪಟ್ಟ ||ತೂ||೨|| 

ಪ್ರಜೆಯ - ಕೆಟ್ಟಗುಣ ಬುಟ್ಟಿತಿಲ್ಲೆ| ಕೊಟ್ಟುಲ ನೋಟಿ|| ಪಟ್ಟಿಕೊಮ್ಮ ಪತ್ತನಿಂಗ| 
ಕೊಟ್ಟ್‌ಕತ್ತಿಲ್‌| ಕ್‌ಟ್ಟು ನೋಟಿರೊ| ಉಟ್ಟಿಮಂಡೆಕ್‌ ||ಚಿ||೩|| 

ಮಕ್ಕ - ತೊಂಡಂಗಳೇ ಮುಚ್ಚಿ ಬಾಯಿ| ಪುಂಡ್‌ಕ್‌ ಬೊತ್ತ| ಕಂಡ ಕಂಡ ಕತ್ತಿ ಲಿಕ್ಕ| 
ತುಂಡ್‌ಲೊ ಮಾಡು| ಬಂಡರೆ ನೋಟಿ| ಉಂಡ್‌ಲೋ ಬಾಳ್‌ ||ತೂ||೪|| 

ದೂತ - ಮಾರಾಜನೆ, ದೂರ್ವಾಸ, ಮಾ ಯಷಿ ಬಾತ್‌. 


ರಾಜ - ಪ್ರಜೆಯಳೆ, ನಿಂಗಳೂ ಮಕ್ಕಳೂ ಜಗಳ ಮಾಡತಿ. ಮಾಯಪಿ ಬಾತ್‌ಲೊ. 
ಆಯಿನ ಕೇಟಿತ್‌ ಅರಿಯಂಗ. ಮುಂಡತಿರಿ. 


ದೂರ್ವಾಸ - ಹರಿ ಹರಿ ನರಹರಿ ಹರಿ| ದೊರೆಗುಣ ಆಡ್‌ ನೀಕ್‌ ಗುಣ ಆಡ್‌।॥ 


ಆಹಹ! ಇದೆನ್ನ್‌. ರಾಜನೂ, ಮಕ್ಕಳೂ, ಪ್ರಚೆಯಳು ಸೇರಿತ್‌ ಕಾಂಬ? ಸಂತೋಷ, 
ರಾಜ ನೀಕ್‌ ಜಯ ಆಡ್‌| ಎನ್ನ್‌ ವಿಶೇಷ? 


ರಾಜ - ಮಾ ಗುರುವೆ, ಅಡ್ಡಬುದ್ದೆ. ದಯಬೆಚ್ಚಿತ್‌ ಅಳೆಕಂಡು. ಗುರುವೆ ಎನ್ನೆಣ್ಣಡ್‌? 
ಏಡ ಸಂಗತಿ, ಮಹಾತ್ಮಂಗ್‌ ಗೊತ್ತಿಲ್ಲತದಲ್ಲ. ಏಡ ಶಾಹ ಕೇಟಂಡ ಕಡೇ ಮೋವಂಗ್‌ 
ಪಟ್ಟ ಕೊಡ್‌ಪಕಯ್ಕಾಂದ್‌ ಅಪ್ಪಂಡ ಕಷ್ಟಕ್ಕ್‌ ಆಗತ ಈ ನಾಲ್‌ ಮಕ್ಕ ಪಟ್ಟ ಬೋಂಡೂಂದ್‌ 
ತಕರಾರ್‌ ಮಾಡುವ. ದೇಶತ್‌ ಪ್ರಜೆಯಡ ತಕ್ಕ್‌ನ ಕೂಡ ಈ ಮಕ್ಕ ಕೇಪ್‌ಲೆ. ಆನಗುಂಡ್‌ 
ನೇಡ ಅಪ್ಪಣೆ ಆನ ಪ್ರಕಾರ ನಡಂದವಿ. 


ದೂರ್ವಾಸ - (ಮಕ್ಕಳ ನೋಟಿತ್‌) ಮಕ್ಕಳೆ, ರಾಜನೂ ಪ್ರಜೆಯಳೂ ಎಣ್ಣುವ 
ತಕ್ಕ್‌ ನ್ಯಾಯಾಂದ್‌ ಏಡ ಮನಸ್‌ಕ್ಕೂ ಕಾಂಬ. ಆ ರೀತಿ ನಡಂದೋಳಿ. 


ಮಕ್ಕ - ಅಪ್ಪಂಡ ಪಟ್ಟ ಪೆರಿಯ ಮೋಂವಂಗ್‌ ಹಕ್ಕಿಲ್ಲೆಂದೆಣ್ಣುವ ನಿಂಗಳಂತ 
ಮಹಾತ್ಮಂಗ ಈ ತಕ್ಕ್‌ ಪರೆವಾಂಗಿಂಜಿ ತೊಡಿಕೆ ಪೋಪದ್‌ ನಲ್ಲದ್‌. 


ದೂರ್ವಾಸ - (ಚೆಡಿ ಬಂದಿತ್‌ ಕೊಡಿಲ್‌ ರಾಗತ್‌) 


ಪೋಪದಿಲ್ಲೆ ಪಾಪಿಯಳೆ | ಶಾಪಡುವಿನೋ। ಕಾಪಾಡುವ ದಾರ್‌ ನೋಟಂಗ।| ಕೇಪವು 
ದಾರ್‌] ಚೋಪಾರಪಡಿ। ಕೋಪ ನೋಟರೊ!||ಚಿ।[೧॥ 


ಮಕ್ಕ - (ಬೊತ್ತಿಯಂಡ್‌) 


ಕಾಪುಡಿಪ ಶಾಪ್‌ಡತೆ| ಮಾಪ್‌ಲೋ ಮಾಡ್‌।| ಆಪದೆಲ್ಲ ಆಡ್‌ಯೆಲ್ಲಿ|| 
ಕೇಪವುದಾರ್‌। ಪೋಪಯೆಂಗಳೋ। ಕೂಪದಿ ಬೋಂಡ||೨|| 

ಯಷಿಯೆ, ಅಪ್ಪ ಮಾಡ್‌ನ ಅನ್ಮಾಯಕ್‌ ನೀನು ಒತ್ತಂಡಾನಗುಂಡ್‌ ನೇಡ ಸತ್ಯ 
ಅರಿಂಜನ್ನನೆ ಆಚಿ. ಆನಗುಂಡ್‌ ನೀ ಶಾಪ ಇಡತೆ. ಎಂಗ ಪೋಪ. 


ದೂರ್ವಾಸ - (ಚೆಡಿಲ್‌) ಎನ್ಸ್‌, ನಾನ್‌ ಅಸತ್ಮವಂತ, ಪೊಟ್ಟ್‌ ಗಾರನಾ? 
ಕಂದ|| ಮದಿ ನಿಂಗಡ ಸತ್ಮಕಂಡ। ಕೊದಿಚಿತ್‌ ಚಾಕ್‌ನಪ್ಪಂಡ ತಕ್ಕ್‌ಕ್‌ ತಪ್ಪಿರ|| ಆದಿ 

ಗುರುನಾಕ್‌ ಮಿನಿಂಜಿರ| ಇದತಪ್ಪಿ ನಾ ಶಾಪೊಂದ್‌ ಪೊಟ್ಟಾಪನೋಟನ!| 

ಚಿ. ಪಾಪಿಯಳೆ, ಎನ್ನ ಅಸತ್ಕವಂತಂದೂ, ಪೊಟ್ಟ್‌ ಗಾದಂದೂ, ನಂಬಿರಲ್ಲ? ಖಡ 
ಶಾಪ ಪೊಟ್ಟಾಪ ನೋಟನ ಪುಡಿ, ಪುಡಿ. (ಎಂದ್‌ ಕೈಯೆಡ್‌ಪ) 

ಶುಕ್ರ ಚಾರ್ಯ - ನಮೊ ನಮೊ ಹದ ನಮೊ ನಮೊ| ಯಮದೂರ ಪೋಡ್‌ನೀಕ್‌ 
ದೂರ ಪೋಡ್‌!।| 

ರಾಜನೆ, ನೀಕ್‌ ಜಯ ಆಡ್‌! ಓ ಹೋ! ದೂರ್ವಾಸರೆ, ಇದೆನ್ನ ಕೈಯೆಡ್‌ತದ್‌? 
ದಾಕ್‌ ಪಾಪ? ಎಲ್ಲಿ ನಿಲ್ಲ. (ಎಂದ್‌ ಕೈಪುಡಿಪ) 

ದೂರ್ವಾಸ- ಶುಕ್ರಚಾರ್ಕರೆ, ಈ ರಾಜಮಕ್ಕ ಗರ್ವತ್‌ಲ್‌ ಅಪ್ಪಂಡ ತಕ್ಕ್‌ ಕೇಳತೆಯೂ, 
ಶಾಪ ಕೇಟವತೆಯೂ ಪೋನಾನಗುಂಡ್‌ ಕಡೆ ಮೋವ ಅಪ್ಪಂಡ ತಕ್ಕ್‌ ನಡತ್‌ನಾನಗುಂಡ್‌ 
ಅವಂಗ್‌ ಪಟ್ಟ ಕೊಡ್‌ಪಾಂಗ್‌ ಇವು ತೊಂದರೆ ಮಾಡುವದಲ್ಲತೆ, ನಾನ್‌ ಅಸತ್ಯವಂತಂದೂ, 
ಪೊಟ್ಟ್‌ ಗಾರಂದೂ ಕೂಡ ಎಣ್ಣ್‌ ಚಲ್ಲ? ಇನ್ನತಯಿನ ಬೆಕ್ಕಲುವ? ನಲ್ಲದ್‌ ಪುಡಿರಿ ಶಾಪ 
(ಎಂದ್‌ ಮಕ್ಕಳ ನೋಟಿತೆಣ್ಣುವ) 

ಶುಕ್ರಚಾಂರ್ಡು' - ದೂರ್ವಾಸರೆ, ಏಡ ಮೋವಡ ಅರಿಯತ ತಿದಿಯತ ಮಕ್ಕ ಎನ್ನೋ 
ಎಣ್ಣಿಪೋಚಿ. ಆನಗುಂಡ್‌ ಈ ಯೆಳೆಮಕ್ಕಕ್‌ ಶಾಪ ಇಡುವಕಾಗಾಂದ್‌ ಬೋಡಿಯವಎ. 
(ಎಂದ್‌) ಮಕ್ಕಳೆ ಮಾಯಪಷಿನ ಬೆರಿಯ ಮಾಪ್‌ ಕೇಟೋಳಿ. 


ಮಕ್ಕ - (ಪಕ್ಕ ಎಂದತ್‌) ಗುರುವೆ, ಎಂಗ ಎಣ್ಣ್‌ನದ್‌ ಪೂರ ತಪ್ಪಾಚಿ. ಅರಿವುಳ್ಳ 
ಮಾಸರುಷಿಯ ಎಂಗಕ್‌ ಮಾಪ್‌ ತರಂಡೂಂದ್‌ ಬೋಡಿಯವ. 
ದೂರ್ವಾಸ ಇ ಮಕ್ಕಳೆ ಹುಶಾರ್‌! ಈ ದಪಕ್‌ ಮಾಖ್‌ ಬುಟ್ಟೆ. 


ಶುಕ್ರಚಾರ್ಯ - ಕ್‌ರ್‌ಮಕ್ಕಳೆ, ಈ ಪಟ್ಟ ಅಪ್ಪಂಡ ಮುದಿ ಶಾಪ ಆರ್‌ ಕೇಟವ 
ಅನ್ನತಯಿಂಗ್‌ ಇರಂಡೂಂದ್‌ ಮಿಣ್ಣುಲೆ ಏಡ ಅಪ್ಪಣೆ ಉಂಡ್‌. ಆನಗುಂಡ್‌ ನಿಂಗಕ್‌ ಕ್‌ಟ್ಟ 
ನಿಂಗಳೂ ಕೂಡಿತ್‌ ಕಡೇ ಬಾಲಂಗ್‌ ಸ೦ತೋಷತ್‌ ಕೊಡಿ. 

ಮಕ್ಕ - ಅಜ್ಜೆೈಯ್ಯ, ಅಪ್ಪಣೆ. 

ದೂರ್ವಾಸ - ರಾಜ, ಕಾಲಕ್‌ ಸರಿಯಾಯಿತ್‌ ಕಡೇ ಮೋಂವ ಪುರುಕ್‌ ಪಟ್ಟ ಕೆಟ್ಟ್‌ 
ಎಂಗ ಪೋಪ. 

ಶುಕ್ರಚಾರ್ಯ - ರಾಜ ನೀಕ್‌ ಜಯ ಆಡ್‌! ನಾ ಪೋಪಿ. 

ರಾಜ - ಮಾಯುಷಿಯಳೆ, ಅಪ್ಪಣೆ (ಎಂದ್‌) 

ಮಂತ್ರಿ ಪುರೋಯಿತ ಎಣ್ಣ್‌ನಗಳಿಗೆ ಮುಹೂರ್ತಕ್‌ ಸರಿಯಾಯಿತ್‌ಪಟ್ಟಕ್‌ 
ಬೋಂಡ್ಕದ್‌ ಸಿದ್ದಮಾಡ್‌. ದೇಶಕಾರಕ್ಕೂ ಪಟ್ಟಮಕ್ಕೂ ಸಾರೊಂಡು. ಗೊತ್ತಾಚ? 


ಮಂತ್ರಿ - ಅಪ್ಪಣೆ. 


೫ನೇ ಸೀನ್‌ 
ಮಾರ್ಗ 


ಕುಂಬಾಳಚಾರಿ - ಬಂದಿತ್‌ ನಿಂದಂಡ್‌ 
(ವರ ಚೋಳ ರಾಜ ನಗರದಿಂದ - ಎಂಬಂತೆ) 
ಪಟ್ಟಕುಇನ್ನಿ ರಾಜಂಗಾಪ| ಪಟ್ಟಮ ಕೇಳಿ|| ಕ್‌ಟ್ಟುಯೆಂಗಕಿಂದ್‌ ಊಟ। 
ಎಟ್ಟ್‌ ಗಂಟೆಕ್‌ ||ಅ|ಪ|| ಹೋಳಿಗೆವೊಬ್ಬಿಟ್ಟ್‌ ಲಾಡ್‌| ಆಳ್‌ಕ್‌ಯೇಳ್‌।| ಜಿಲೇಬಿ 
ಚಿರೋಟಿ ಪೂರಿ| ಕೇಳಿಕೆಲದುಂಬ||11| ಮಕ್ಕಕೆಲ್ಲ ಚಿಕ್ಕಿಲುಂಡೆ| ಚಕ್ಕುಲಿ ವಡೆ| 
ಅಪ್ಪನವ್ವ ಒಕ್ಕಲಣ್ಣ| ಪಕ್ಕನೆ ಬಾರಿ ||೨॥| ಗೋತೃನಲ್ಲ ಪಟ್ಟಮಕ್‌। 
ದೋತ್ರಕ್‌ಟ್ಟುಲ|| ಪಾತ್ರ ಪೊನ್ನ್‌ಬೊಳ್ಳಿರುಂಡ್‌। ಸೂತ್ರಲೆಣ್ಣ್‌ನೆ ||೩|| 
ಪಟ್ಟಮಕ್ಕ್‌ ಗೊತ್ತಾಚಲ್ಲ? ರಾಜಂಡ ಅರಮಲೆಲ್‌ ಇಂದ್‌ ಎಟ್ಟ್‌ಗಂಟೆಕ್‌ 
ಸಮಾರಾಧನೆ. ಎಲ್ಲರೂ ಬೆರಿಯ ಬಾರಿ. ನಾಪೋಪಿ. 
ಊರ್‌ಕಾರ - (ಕೇಟಂಡಿಪ್ಪಂಜಿ- ಚೆಡಿಲ್‌ ಎದ್ದಿತ್‌) ಏ ಪಟ್ಟ ನಿಲ್ಲ್‌ ನಿಲ್ದ್‌. 

(ಇನ್ನೇನು ಭೂತಳವು - ಎಂಬಂತೆ) 
ಪಟ್ಟಿಂಡ ತಕ್ಕ್‌ಕೇಟೆ। ಪುಟ್ಟ್‌ಚಿ ಚೆಡಿ ||ಪ|॥| ಪೊಟ್ಟಂಗಡಾಶೆ ನೋಟಿ। ಕೆಟ್ಟ 
ತಿ೦ಡಿಕ್‌॥|ಅ|ಪ।| ಚಾವುಕ್ಕ್‌ ಲೆಣ್ಣ್‌ ಚೇಂಗಿ। ಜೀವಲೋ ಪೋಕು| ಮೇವುಡ 
ಕೇಳಿಕ್‌ಲೊ| ಗಾವುದವೋಡು।|೧|| ನೆಲತ್‌ಲ್‌ ಯೆಲೆಯೊಲ್‌ಟ್ಟ್‌| ಪಲೆಯತಶಳತಿತ್ತ್‌|| 
ನಾಲಂಜಿಗಳಿಗೆ ತಿಂಗು| ಹೋಳಿಗೆ ಮುಗ್ಗು || ೨೧ ತೊ೦ಡಂಗವುಂಡ್‌ಟಕ್ಕ। ಬಂಡಾಟ 
ನೋಟ।|| ತಂಡೊಂದ್‌ ಕೂಡಿಲ್ಲತೆ| ಹಂಡ್‌ನೇರಲಾ।|೩|| ಉಂಬಕ್ಕ್‌ ತಿ೦ಂಬಕ್ಕ್‌ಲೊ। 
ಕುಂಬಕರ್ಣ೦ಗ।| ಅಂಬಡ್‌ಲೆಣ್ಣ್‌ ಚೇಂಗಿ। ಶಂಬೊಲೆಣ್ಣೂಲ ||೪|| 


ಈ ಮಾರಿಯಕ್ಕ್‌ ಆ ಪಾಳ್‌ ತಿಂಡಿ ಎಣ್ಣ್‌ ಚೇಂಗಿ ಎಚ್ಚಕ್‌ ಆಶೆ? ಈ ಬಂಬನೆಲ್ಲ 
ಒಲೆಕ್‌ ಇಂದ್‌ ತಿತ್ತೇ ಇಟ್ಟಿತಿರ. ಚಾವುಕ್‌ ಎಣ್ಣಂಡು. ನಾಕ್‌ ಅಪ್ಪ ಅವ್ವನುಂಡ್‌, ಚಾವು 
ತ್‌ೇ೦ಡುವಕಾಗಂದ್‌ ಎಣ್ಣು. ಚಾತಕ್ಕ್‌ ಎಣ್ಣಂಡು. (ಅಂದಿಯಲಕ್ಕ್‌ ಲಕ್ಸ್‌, ಬಾಲೆನದೆತೊಣ್‌) 
ಎಂದ್‌ ಜೀವ ಪೋಪನಕ್ಕೆ ಕಳಿಕು, ತಿಂಡಿಯೊ ಪಚ್ಚೆನಾರಿಯಂಡ್‌ ಬೆ೦ಜಿತೊ ಇರ. ನಾನೆಲ್ಲ 
ಒನ್ನಾಂದ್‌ ತಿಂದಕ್ಕ ತೀ೦ದತ್‌, ತೋಟಿಯ ತಯ್ಕಾರಾಯಿತಿಕ್ಕೊ೦ಡು (ಎಂದ್‌ ಪಟ್ಟನ 
ನೋಟಿತ್‌) ಓ ಹೊ! ಎನ್ನ್‌ ಕಣ್ಣ್‌ಮದಿಪ! ನಾಯೆಣ್ಣುವದ್‌ ಪೊಟ್ಟ? ಅಯ್ಕೊ! ಇದ್‌ ನಲ್ಲ 
ಜನ್ಮಲೊ! ತೂ. 

ಕುಂಬಾಳಾಚಕಾದಿ ಇ (ಮನತ್‌) ತೂ, ನೀಚಂಗಡ ಸಹವಾಸ ಒನ್ನಾ೦ದು ಆಗ. ಇನ್ನತ 
ಪರದೇಶಿಯ ಉಳ್ಳಲ್ಲಿ ಪಟ್ಟಡ ಜಾತಿಕ್‌ ಎನ್ನ್‌ ಮರಿಯಾದಿ ಇಕ್ಕು? ನಲ್ಲದ್‌, ಇಂವಂಡ 
ತಿಂಡಿ ಎನ್ನಂದ್‌ ಕೇಪಿ. 


ಏ, ಎಂಗಡ ತಿಂಡಿ ಪಾಳ್‌, ನೀಡ ತಿಂಡಿ ಯೆನ್ನಾಪ? 


ಊರ್‌ಕಾರ - ಆಯ್ಕಯ್ಕೊ! ಕೇಪಂವ ಕೇಕಂಡು ಸ್ಥಾಮಿ, ನಿಂಗಡ ಮಿಣ್ಣಲ್‌ 
ಎಣ್ಣ್‌ಚೇಂಗಿ ಇಕ್ಕ ಬಾಯಿಲ್‌ ನೀರ್‌ ಬಕ್ಕು. ಆಚೇಂಗಿಯೂ ಕೇಳಿ. 
(ಬನ್ನಿರಣ್ಣ ಬನ್ನಿರಿ - ಎಂಬಂತೆ) 
ದೊರೆಡ ಮನೆಲ್‌ ಉಂಬಕ್‌| ಬೆರಿಯ ಬಾರಿಡೆಲ್ಲರೂ ||ಪ|| ನೇರ ತಡುಮಾಡತಿ] 
ಸೆರಿಯೆಟ್ಟ್‌ ಗಂಟೆಕ್‌ ||ಅ|ಪ|| ಆಡಾಯಿರ ಕೆತ್ತಿತ್‌। ಮಾಡಿಯತ್‌ಪಲಾವುಲೊ॥| 
ಕಾಡ್‌ಪಂದಿ ಕೋಳಿಲು| ನೋಡಿರೋಷ್ಟ್‌ ಚಾಪಿಸ್‌ ||೧|| ಪೊಳೆಲ್‌ ಬಾಳೆಬರೆಮೀನ್‌। 
ನಳಪಾಕಲೊಡಾಯಿತ್‌।। ತಳಿಯಪುಟ್ಟ್‌ಕಡುಂಬುಟ್‌| ತಳಿಯದುಂಬಡಿಕ್ಕುಲ ||೨|| 
ಬಾಯಿಚೋದ್‌ ಕಾಯುತ್‌ | ಕೊಯಿಲೆಮತ್ತಿ ಅಯಿಲೆಯೂ।| ಆಯಿತ್‌ ಕದಿಕಣ್ಣಿ | 

ನೋಟಿ. 


ಪೋಯಿತೆಂಗಡುಂಗಲು ||೩|| ಚಮಚ ಮುಳ್ಳ್‌ ಬೆಚ್ಚಂಡ್‌| ಕಮ್‌ಚಿಮರಿಚಿ ಕುತ್ತಿತ್‌| 
ಅಮ್‌ಜಮ್‌ ತಿಂಗಲುಯಮಂಡ ಪೋಡಿಯೆಂಗಕ್‌ ||೪|| ಅರಗಣೆಕ್‌ ಮದ್ದುಂಡ್‌ 
| ಬೀರ್‌ ಎಶ್ಯಿ ಬ್ರಾಂಡಿಯೊ || ಬಾರಿಬಾರಿ ಬೂಕಿತ್‌ | ಸೇರ್‌ಚಿರಲು ಪೊಟ್ಟೆಕ್‌ 
Ios] 

ಆಂ! ಗೊತ್ತಾಚ ಸ್ವಾಮಿ? (ಸಭೆಕ್‌) ಪಟ್ಟಂಡ ಬಾಯಿಲ್‌ ಇಕ್ಕಲೇ, ನೀರ್‌ಬಾತ್‌ 


ಕುಂಬಾಳಾಚಾರಿ - (ಕೆಮಿ ಮುಚ್ಚಿಯಂಡ್‌) ಚಿ! ತೂ! ಎನ್ನ್‌ ಕೆಟ್ಟಜನ್ಮಪ್ಪ? ನಲ್ಲದ್‌ 


ಏ, ನಿಂಗಳೋ ಕೂಳ್‌ಕರಿ ಇಟ್ಟಿವದ? ಅಲ್ಲು ಅದೇಂಗಿ ಇಟ್ಸ್‌ ತಪ್ಪ? 


ಊರ್‌ಕಾರ ... ಓಹೊ! ನಿಂಗಳನ್ನನೆ ಕೋಮಣ ಕೆಟ್ಟಿಯಂಡ್‌ ಎಂಗ ಇಡುವಕ್ಕಲ್ಲೆ. 
(ಕೊಡಿಲ್‌ ಪಾಟ್‌ರ ರಾಗ) 


ಎಲವೊ ಹುಡುಗಬೇಗನೆ| ಪಲವುರೋಷ್ಟ್‌ತಾರೆಲೊ।| ಕೇಳಿನೋಡಿಹಾಕೆಲೊ!| 
ಜಲದಿಜಲದಿಬಾರೆಲೊ ||೧|| ಆವೊಹರೆಚೋಕ್‌ರ| ಜಾವೊಜಾತೂ ಬೇಗಿ||ಲೇವೊ 
ಬ್ರಾಂಡಿ ಶೋಡ ಬೀರ್‌! ದೇವೊ ಸಬ್‌ ಹುಶಾರ್‌ಸೆ ||೨|| ದೂಮ ಓಡೆಗ್‌ ಪೋತ್‌ನ। 
ಕೈಮ ಬೇಗೊ ದೆತ್ತೊಣ್‌॥| ರಾಮ ಎಂದ್‌ಡೊ ನೋಕ್‌ನ್‌। ಚಮಚ ಮುಳ್ಳ್‌ 


ಕೊಡ್‌ಕ್‌ಡೊ ||೩|| 
ಆಂ! ಪುರುಶತ್ತುಂಡ ಸ್ವಾಮಿ! ಗೆದ್ದಳ ಎಣ್ಣುವಕಯ್ಯ. 
ಕುಂಬಾಳಾಚಾರಿ - ತೂ, ನೇಡ ಬಂಡತಕ್ಕ್‌ ಕೇಳತ್ತೆ ಪೋಡ್‌, ಉಂಬಕ್‌ ನೇರಾಚಿ 


ನಾಪೋಪಿ (ಎಂದ್‌ ಪೋಪ) 


* ಡೀ ಡೇ 


ಒನೇ ಸೀನ್‌ 
ದಾಜ ದರ್ಬಾರ್‌ 
ಪಟ್ಟಮ - (ಬಂದಿತ್‌ ಸಂತೋಷತ್‌ ನಿಪು) 
ರಾಜ - ಪಟ್ಟಮರೆ, ನಾಕ್‌ ಪಟ್ಟಕ್‌ಟ್ಟುವಂಗಾಯಿತ್‌ ದೇವಕ್ಕೂ, ನಿಂಗಕ್ಕೂ 

ಪ್ರೀತಿಕಾಯಿತ್‌ ಮಾಡ್‌ಚಿಟ್ಟ ಸಮಾರಾಧನೆ ಕೂಳ್‌, ಕದಿ, ಪುಟ್ಟ್‌, ಪಾಲ್‌, ಪಣ್ಣ್‌ ನಲ್ಲೋಣೆ 
ಇಂಜತಾ? ಕೆಲದುಂಬ ಕ್‌ಟ್ಟ್‌ ಚಾ? ಚಾಯೋಡೆ ಉಂಡಿರ? ಆಶೆಪೋಲೆ ಮಡ್‌ದುಂಬ ದಕ್ಷಿಣೆ 
ಕ್‌ಟ್ಟ್‌ ಚಾ? 
ಪಟ್ಟಮ - ಮಾದೊರೆ ಆ ಸಂತೋಷ ಎನ್ನತ ಎಣ್ಣುವ! 
(ಲಾಲಿಸು ಚೋದ್ಮವದು - ಎಂಬಂತೆ) 
ಉಂಡಿತ್‌ ಬಾತ್‌ಯೆಂಗ| ಏದೇಜಾ, ರಾಜ, ಬೋಜಾ ||ಅ।[ಪ।| ಪಾಲು ಪಣ್ಣಲ್ಲುತೆ| 
ಮೇಲಾನ ಕೂಕರಿ|| ಖಳ್‌ತರತ್‌ ಪುಟ್ಟ್‌| ಕೇಳ್‌ ಲೊಂಡಿಂಜಾನ ||| 
ಪಾಕಕೊರುವಿಲ್ಲೆ| ದಾಕುಕ್‌ಟ್ಟತ್ತಿಲ್ಲೆ|| ಮೂಕ್‌ಕ್‌ ಮುಟ್ಟೋಳ! ಕಾಕಿತೆ ತಂದಾನ 
||೨॥| ಡೆಂದೆಂಗ ಕಾಣತ। ಡಿಂದಿಯ ಊಟಲೊ। ನಂದಾಯಿಲುಂಡಿತ್‌| ತಿಂದಿತು 
ಬಾತ್‌ಲ ||೩|| ಬಲುಕುಶಿಡಾಚಿಲ| ಕೆಲಬರಿದುಂಬಿತ್‌|| ಬಲುದಾನ ದಕ್ಷಿಣೆ| 
ಗಳಿಗೇಲ್‌ ಕ್‌ಟ್ಟೀತ್‌ ||೪|| ಬಾಲರಾಜನೆಪುರು ಬಾಳಿಂದ್‌ ಲೋಕತ್‌।| ನೀಲಕಂಠ 
ನನ್ನ! ಮೂಲತ್ತ್‌ ಚಾಕಡ್‌ ||೫|| 
ಶವ !ಹಿವ! ಇನ್ನತ ಊಟ, ಏದೇದ್‌ ರಾಜನೂ ಇಂದಾಕಣೆ ತಂದವು ಇಲ್ಲೆ. ಪೆರ್ತ್‌ 
ಸಂತೋಷ. ಆವಗುಂಡ್‌. 


ಕಂದ|| ಕೇಳ್‌ ಮಹಾದೊರೆ ದೇಶತ್‌| ಕೇಳಿಯೊ ಕೇಕಡ್‌ ಮೂಲೋಗತ್‌ ನೇಡ ಪೆದವೊ॥| 
ಶೂಲಧರನೋ ಚಾಕುಲ ಭೂ। ಪಾಲನೆ ಶಾಶ್ಟಿತ ಬಾಳ್‌ ನಿತ್ಮಸತ್ಕತ್‌ ದೇಶ|| 
ರಾಜ ಈ ರೀತಿ ಸೌಖ್ಮತೂ, ಸತ್ಯತೂ, ಧರ್ಮುಹೂ, ದೈರ್ಯತೂ 
ರಾಜ್ಕಭಾರಮಾಡಿಯಂಡ್‌ ಇರ್‌. (ಎಂದ್‌ ದೇವರ ನೆನತಿತ್‌ ಪಟ್ಟಮ ಆಶೀರ್ವಾದ ಮಾಡ್‌ಚಿ) 
ಎಂಗ ಪೋಪ. (ಎಂದ್‌ ಪೋಪ) 
(ಪುರುಷ ರಾಜನ ನಿಪ್ಸ್‌ಚಿಟ್ಟಿತ್‌ ಎಲ್ಲರೂ ಆಶೀರ್ವಾದ ಮಾಡುವ) 
(ದೇವ ದೇವ ಪಾಲಿಸೆ - ಎಂಬಂತೆ) 
ರಾಜ ರಾಜ ಪುರುವು ರಾಜ। ರಾಜಬಾಳ್‌ ನೀ ||ಪ|| ಪೂಜೆ ಮಾಡ್‌ಲೊ 
ಸೋಜಿಗತ್‌ಲೊ। ಮೂಜಗತ್‌ಲೊ|| ಜೋಜಿ, ರಾಜ।। ಬೋಜತೆ ನಿನ್ನ ||ಅ|ಪ|| 
ಕೇಳ್‌ ಸತ್ಮದಾನತಿರ್‌| ಗುಣತ್‌ ನೀಯಿರ್‌|| ಕೇಳ್‌ಯುಗತ್‌| ಬಾಳ್‌ಜಗತ್‌| ಶೂಲ 
ನಚ್ಚಿತ್‌।| ನಾಲ್‌ದಕ್ಕು| ಕೇಳಿಕೇಕುಲ ||೧॥| ದೇಶತುಳ್ಳ ಪ್ರಜೆಯಳ ನೀ। 

ಚಾಕಿಪೊಲತ್‌ನೀ।| ಆಸೆಕಾಟತೆ। ಮೋಸಮಾಡತೆ; ದೋಷಕ್‌ ಪೋತೆ|| ದಾಸಲೆಣ್ಣಿ 
ಈಶನಾ ನೆನೆ ||೨|| 


ಮಂಗಳಂ 
(ಮಂಗಳ ಮಾಜ ಭವವಿನುತ-ಎಂಬಂತೆ) 


ಮಂಗಳಶಿವಶಂಭೊಶಂಕರಾ। ದೇವಾ|। ಗಂಗೇನ ಚೂಡ್‌ನ ಸಾಂಬಶಿವ 
ಸೆಂಗಟಾಲೋತ್‌ಪಳ| ಗಂಗಾದ'ರಸ್ವಾಮಿಯೆ| ಜೂಂಗಿ। ಬಾಂಗಿ] 
ಏಂಗುವದಾಸರಡೆಂದು ನೋಟ್‌| ಕಾಂಗು ನೀಕೆನ್ನ| ನಾಂಗ್‌ ತಾ ಗುಣ| 
ಪೊಂಗೊಂದುಳ| ಭಾಗಂಡೇಶ!| 


ಸೂತ್ರಧಾರಿ - ( ಬಂದಿತ್‌ನಿಂದಂಡ್‌) 


ಕಂದ|| ನೋಟುವ ಜನತ್‌ರಸುಕಕ್‌| ಕಾಟುವಕಾಯಿತ್‌ ಮಾಡ್‌ನ ಭಾರತ ಕದೆನಾ| 
11ಕೇಟ ಮಹಾಜನಡಿದ್‌ಲ್‌| ಪಾಟ್‌ಲ್‌ ಕವಿದೋಷಡಿಂಜಿನೊ ಮಾಪ್‌ಲೊ 
ತಾರಿ|| 
(ಬಾರೆ ಶಾರದಾಂಬ-ಎಂಬಂತೆ) 
ಮಂಗಳಾ ನೀತಾರೊ।| ಶಿವಾ ||ಪ|| ಚಂಗ್‌ ಪೂಜೆಡಾಪ। ದೇವಾ ||ಅ|ಪ|| ಗಂಗೇನ 
ಚೂಡ್‌ನ| ಲಿಂಗಾವತಾರನಾ।| ಬಾಂಗಿತ್‌ ತುದಿಪಿ|| ಕೇಪಿ |೧| ಕುಂದ ರಾಜಮೋವಳ| 


ಡೆಂದುಕಾಂಬ ದೇವಳ|| ನಿಂದ್‌ ಬೋಡುವಿನೊ॥| ನಾನೊ ||೨|| ಅಪ್ಪಚ್ಚ ಹರದಾಸನೊ। 
ತೊಪ್ಪಳ ಮಹೇಳನೊ।|| ಇಪ್ಪ ನಾಕ್‌ಯೆಂದೂ।|| ಇಂದೂ ||೩|| 


ಸಂಪೂರ್ಣಂ 





ಶ್ರೀ 
ಸುಬ್ರಹ್ಮಣ್ಯಸ್ವಾಮಿ ನಾಟಕ 


ಪ್ರೀ ಕಾಮೇದಿಂರೆ ನಮಃ 


ಹುಬ್ರುರ್ಮೇವ್ಯಪ್ಪ್ಯಾಮಿ ಹಾಕ 


ಸರಸ್ವತಿ ಸ್ತೋತ್ರ 
ರಾಗ ದೇಶಿತೋಡಿ 
(ಪಾಲಿಸ್ಕೆ ಶ್ರೀಲೋಲ-ಎಂಬಂತೆ) 

ಶೂದಬ್ರ೦ಹ್ಮ೦ಡರ್ದಾಕೆರ್ವಾಕೀ। ತಾರೊಗುಣಸದಸ್ವ ತಿ ||ಪ|| ಬಾದೂನಾಮ್‌ಲಳತ್ತ್‌ ಅರಿವ್‌ಕ್‌|' 
ಬೇರತಾಸರಸ್ವತಿ ||ಅ|ಪ॥| ವೇದಮೂರ್ತಿಡಪಾದಪೂಜೆಲ್‌। ಚೋದ್‌ಲುಳ್ಛ ಸರಸ್ವತಿ।| 
ಡೇದ್‌ವಿದೈೆಕುಡೇದ್‌ಭಾಗ್ಕಕು। ಡಾದಿಯಾನಸರಸ್ವತಿ ||೧|| ಮುದ್ದ್‌ಮಕ್ಕಕ್‌:ವಿದದಾನಕು] 
ಬುದ್ದಿಗುಣಕು ಸರಸ್ವತಿ ಗೆದ್ದಯಿಂಗ್‌ವುದ್ಕೋಗಕೊಡ್‌ಪಕು| ಮುದ್ದವ್ವಸಶಸ್ತ್ವತಿ ||೨[| 
ಕ್‌ಣ್ಲ೦ಗರ್ಕ್‌ಬಡಾಯಿ ಕೊರ್ಡ್‌ಪಶು| ಪೊಣ್ಣ್‌ ವರಾಯಕುಸರಸ್ವ್‌ ತಿ|| 
ಕನ್ನಿಯಕ್‌ಕೊಣಿಸಿರಿಕುನೊಣೆಕೂ ಪೊನ್ನವ್ವ ಸರಸ್ವತಿ ||೩|| ಮಂಗ್‌ಲಕುಮೇಲಾಟಿತಾಸೆಕು] 
ಚಿ೦ಗರಕುರಸರಸ್ವ ತಿ|| ಪೊಂಗಬೆಂಯಕ್‌ತಾಂಗಿನಿಪುಕ್‌| ಗಂಗವ್ವ ಸರಸ್ವತಿ |೪1| ದೋಷನಾಶಕ್‌ 
ಕವಿ ಕುಲತ್‌ಲ್‌| ವಾಸಲುಳ್ಛ ಸರಸ್ವತಿ।। ಯೀಶಂಡಹ್‌ದಬಾಸತುದಿಪಳ| ದೇಜವ್ವ ಸರಸ್ವತಿ 
|೨| 

ಶಾದದೇ ನಮಃ 


ಗಣಪತಿ ಸ್ತೋತ್ರ 
ರಾಗ ಮೋಹನ ನೋಟ್‌ 
(ವಂದಿಪೆ ನಿನಗೆ ಗಣನಾಥ-ಎಂಬಂತೆ) 


ನೆನಪಿಮಿಣ್ಣ್ಲಲೆಎಫ್ಟೇಶಾ |3|] ಮುನಕ್‌ದೂರಲೊಮಾಡ್‌ದೋಷ ||ಅ|ಪ॥| 
ಹರನೆಂದುಕೊದಿಪಳ| ಸುರನರತುದಿಪಳ।| ಹರಿಯೆಂದುಮೆಚ್ಚುವಳನಿನ್ನ | 
ಬುದ್ದಿಗುಣಕಾದಿಯಾನ| ಎದ್ದಿಯಕ್‌ಮೂಲವಾನ।। ಉದ್ದಮೂಕ್‌ಗಣಪನೆನಿನ್ನ ||೨|| 
ಕಾದಿಯತರದಾಸಂಗ್‌| ಯೇದಬೇದಟೆನ್ಸೆತಂದ್‌।| ಶೂರನೆದಯಕಾಟೆಂದು ||೩|| 


ಎಫ್ನೇಶ್ವರನೆ ಕಾಪಾಡ್‌ 


ಮಹಾತ್ಮಂಗಳೆ, ಎಂಗಕೊಡವ, ಎಂಗಡಕೊಡವತಕ್ಕ್‌ಲ್‌ ಎಚ್ಚಕೋ ಗ್ರಂಥ, ಪಾಟ್‌, ಪದ್ಯ, 
ನಾಟಕ ಕೂಡ ಈ ಕವಿಮಾಡ್‌ನದ್‌ ದೇಶಕಾರ ಅರಿಂಜನ್ನನೆವುಳ್ಳದ್‌. ಅದೇ ರೀತಿ ಈ 
ಸುಬ್ರಹ್ಮಣ್ಯಸ್ವಾಮಿ ನಾಟಕಂದೆಣ್ಣುವದ್‌ 1908ನೆ ಯಿಸವಲ್‌ ತಯ್ಯಾರ್‌ ಮಾಢಿತ್‌ ನಾಟಕ 
ಕಳಿಚಿತ್‌ ಸಂತೋಷಪಡತ್‌ನದಾಚಿ. ಈ ಕಥೆರ ಗುಣತ್‌ನ ಅರಿಂಜಿತ್‌ ಇದನ ಸ್ಥಿರಪಡತುವ 
ಆಸೆಲ್‌ ಸ್ಪರ್ಗಸ್ಥರಾನ ಚಿಪ್ಪುಡಿರ ಬಿದ್ದಪಂಣ ಸಂತೋಷಪಟ್ಟಿತ್‌ ಛಾಪಾಮಾಡಚಿತ್‌ 500 
ಬುಕ್ಕ್‌ನ ಕವಿಕ್‌ ದಾನಮಾಡ್‌ನಂತ ಪರೋಪಕಾರಿನ ಯೆಂದೂ ಮರಪದಲ್ಲ. ಅನ್ನತ 500 
ಬುಕ್ಕ್‌ ಚೆನ್ನಕಾಲತ್‌ಲೆ ದೇಶಭಕ್ತಡ ಕೈಸೇರಿತ್‌ ಇಪ್ಪರ ಎಲ್ಲಿಯೂ ಕ್‌ಟೃತಾಚಿ. ಅನೇಕ 
ಜ್ಞಾನಿಯ ಪುನಹ ಛಾಪಮಾಡಿಚಿರಂಡೂಂದ್‌ ನಾಕ್‌ ಎಣ್ಣ್‌ನದಲ್ಲ ತೋ ಪಾಡಿ 
ಇಗ್ಗ್‌ತಪ್ಪನಾನಂತ ಸುಬ್ರಹ್ಮಣ್ಯಸ್ವಾಮಿಡ ಸ್ಥಳಪುರಾಣ, ಇದೇ ನಾಟಕ ಬುಕ್ಕ್‌ಕ್‌ ಸೇರುವನ್ನನೆ 
ಮಾಡಂಡೂಂದ್‌ ಆಸೆಲ್‌ ಎಣ್ಣ್‌ನಾನಗುಂಡ್‌ ಇಗ್ಗ್‌ ತಪ್ಪ ಕ್ಷೇತ್ರತ್‌ರ ಪಳೆಯ ಸ್ವಳಪುರಾಣಕ್‌ 
ಪೆರ್ತ್‌ಪ್ರಯತ್ನ ಪಟ್ಟದ್‌ ವ್ಯರ್ಥವಾಚಿ. ಅನೇಕ ಆಧಾರ ಪತ್ರ ಇಂಜಜೆಲ್ಲ ಪಂಡ್‌ ಸುಲ್ತಾನ್‌ 
ದರ್ಬಾರ್‌ಲ್‌ ಬೊತ್ತಿತ್‌ ಗುಟ್ಟ್‌ಲ್‌ ಬೆಚ್ಚಿತಿಂಜ ಜಾಗತ್‌ಲೇ ಬಾಶಾ ೀಚೀಂದ್‌ 
ಪೆರ್ತ್‌ಪಳೆಯ ಜನತ್‌ನಗುಂಡ್‌ ಅರಿಂಜಾನಗುಂಡ್‌ ಏಡ ಪ್ರಯತ್ನ ನಡೆಯತಾಚಿ. ಆಚೇಂಗಿ 
ಪಂಡ್‌ಚೆನ್ನಮಲೆಯಾಳಿ ಅರಸುವ ಈ ಕ್ಷೇತ್ರಕ್‌ ಅಡಂಗಿತೂ, ಅನೇಕ ಜೀರ್ಣೋದ್ದಾರ 
ಕೆಲಸಮಾಡಿತೂ, ವುಳ್ಳಾನಗುಂಡ್‌ ಅನ್ನತಯಿನ ವಿಚಾರಮಾಡುವದ್‌ ನಲ್ಲದ್‌ಂದ್‌ ನಾಕ್‌ 
ಅರಿವ್‌ ತಂದಾನಗುಂಡ್‌ ನಾನ್‌ ಕಾವೇರಿ ಕ್ಷೇತ್ರತ್‌ ಅಧಿಕಾರಿಯಾಯಿತಿಪ್ಸಕ್ಕ ಈ 
ವಿಚಾರಮಾಡ್‌ನಲ್ಲಿ ತೀರ್ಣಿಸ್ನಾನಕ್‌, ಬಂದಂತ ಪರ್ತ್‌ ತೂಂಡ ಮಲೆಯಾಳಿ 
ರಾಮನಾಯರ್‌ಂದೆಣ್ಣುವ ಸಾಧು, 'ನಾನ್‌ ಅಯಚಿತಪ್ಪೀಂದ್‌' ಎಣ್ಣಿ ತ್‌ ವಾಗ್ದಾನ 
ಮಾಡ್‌ನರೀತಿ ಚೆನ್ನದಿನತ್‌ಲ್‌ ಪೆರ್ತ್‌ ಪಳೆಯದಾಯಿತೂ ಕುಂಬಾಯಿತಿಂಜ ಚೆರಿಯ 
ವೋಲೆಕೆಟ್ಟ್‌ ಅಯಚಿತಂದಾಂಗ್‌ ದೇವ ಅಂವಂಡಸಂತಾನಕ್‌ ನಲ್ಲದ್‌ಮಾಡಂಡು. 
ಅದೇಯೆಳ್‌ತೋಲೆನ ಮಲೆಯಾಳಿಯಳಗುಂಡ್‌ ತರ್ಜುಮೆ ಮಾಡ್‌ಚಿಠ್‌ ಕ್‌ಟ್ಟ್‌ನಂತ ಆಧಾರ 
ರೀತಿ, ಭಯತ್‌ಲೂ ಭಕ್ತಿಲೂ ವಚನರೂಪಾಯಿತ್‌ ಮೂಂದ್‌ಸೀನ್‌ ತೆಯ್ಕಾರ್‌ಮಾಡಿತ್‌ 
ಈ ಬುಕ್ಕ್‌ಡ ಪ್ರಥಮ ಭಾಗತ್‌ಲ್‌ ಸೇರ್‌ಚಿಟ್ಟದಾಚಿ. ಸ್ಥಳವಾಸಿಯ ಕೊಡವ ತಕ್ಕ್‌ಲ್‌ 
ಆಧಾರವೊಂದೂಯಿಲ್ಲತಂತ, ಎಣ್ಣುವ ಪಳೆಯ ಚರಿತ್ರೆಕೂ ಇದಂಗೂ ಪೆತ್‌ಣ ವ್ಯತ್ಯಾಸ 
ಕಂಡ್‌ತೆಂಗಿಯೂ, ಆಧಾರಯೆಳ್‌ತ್‌ನ ನಂಬಂಡ್ಕದ್‌ ನ್ಯಾಯವಾನಬಾಯಿತುಂಡ್‌. ಅನ್ನತ 
ಸಂಗ್ತಿ ಪುರಾಣಕ್‌ ಯೋಗ್ಯವಾನದಿಕ್ಕು ಯಾ ಅಲ್ಲಂದೆಣ್ಣುವಾನ ಮಹಾಜ್ಞಾನ ವೃದ್ಧಂಗ 
ಅರಿಯಂಡ್ಕದ್‌ ಸತ್ಯ. ಅನ್ನತ ಆಧಾರಯೆಳ್‌ತ್‌ನೆ ನಾನ್‌ ಸ್ಥಿರಪಡತ್‌ನದಾಚಿಯ ಪಳಂಜೊಲ್ಲ್‌ 
ಪೊಟ್ಟ್‌೦ದ್‌ ನಾನ್‌ ಎಣ್ಣೂಲೆ, ಅದೋರ್‌ ಕಾಲತೋ ಯುಗತೊ ನಡಂದಿತಿಪ್ಪಕೂ ಮದಿ. 
ದೇವಮಾಯೆ ಅರಿವದ್‌ ಕಷ್ಟ. 





ಹರದಾಸ ಅಪ್ಪಚ್ಚ ಕವಿ. 





ಪುಬ್ರಕ್ನಣ್ಯಾಸ್ತಾಮಿ ನಾಟಕ 


ಕ೦ದ।| 


ಕಂದ | 


ಶ್ರೀ 
ಕಾವೇರಿಯೆ ನಮಃ 
ಸುಬ್ರಹ್ಮಣ್ಯಸ್ವಾಮಿ ನಾಟಕ 


ಸೂತ್ರದಾರ : (ಸಬೆಲ್‌ ಬಂದಿತ್‌ ನಿಂದಂಡ್‌) 


ಸ್ವಾಮಿಲೆಣ್ಣುವಚ್ಕೋತಿನೊ| ಭೂಮಿಂದು ಅಕಾಶನೀದಗ್ಗಿಸಾತಾಮೊದ್‌ ಈ 
ಮಹಲಂಜಿರೂಪಾನ। ಉಮಾಮಹೇಶ್ವರನನಿಂದ್‌ ತುದಿಪಿಜೊನಾನ್‌।| 


ದಾಗ ಸುರುಟಿ 
(ರತಿಪತಿಖಿತನೆ ಕ್ಲಿತಿಪಾಲಕನೆ-ಎಂಬಂತೆ) 


ಗಣಪತಿಡಪುನೆಗುಣತಾಯೀಶನೆ।! ಮುನತ್‌ನೆನಪಿಯಿದಘಣೀಧದನೆ ||ಪ|| 
ಕ್ಷಣತ್‌ಲ್‌ನಿನ್ನಲೊನೆನತಯಿನೆಲ್ಲರ। ಒಣಕತೆಚಾಕುವಬೆಂದುನಿ|| 
ಗುಣಕುಮನಕುಪಕುಸಿರುಕು| ಹೊಣೆನಿಡಾನಪಿನಾತೇಶನೆ ||ಆ ಪ|| ನೀಲಕ೦ಠ 
ಶಿವಶೂಲಪಾಣಿಭವ। ಕಾಲಕಾಲಘಣಿಮಾಲಧರ।| ನಾಲ್‌ದಿಕ್ಕ್‌ಕುನೀನ್‌ 
ಮೇಲಾನಡೇವಂದ್‌। ಕೇಳಿಯೊಕೇಪಿನೊತ್ರಿಪುರಹರ|| ಶೀಲಕ್ಕುಮೂಲಕ್ಕು 
ವೇಲ್‌ಕ್ಕುಬಾಳ್‌ಕ್ಕು| ಕೇಳ್‌ಗುರುವಾನಗಂ೦ಗಾಧ್‌ರ ||೧|| ಕಾಶಿಲ್‌ 
ವಾಸನಿಕೇಳವಬಾವನೀ। ದೋಷಿಯಾನ್‌ ಹರ ದಾಸ೦ಗ್‌ನೀ|| 
ಸಾಸಮಾಡಿತೆಕೇಪಡಾಶೆಯೊ ತ್‌ತಿತ್‌| ಪೋಷಣೆಮಾಡ್‌ಮಹಾದೇವ!।| 
ದೋಷಕ್ಕುನಾಶಕ್ಕುಡಾಶೆಕ್ಕುಬಾಷೆಕ್ಕು। ಈಶನಿತೂಣಾಪಶಂಕವನೆ||೨|| 
ತೊಟ್ಟಿನೊಮಾಜುವದೇವಿಯೆ | ಇಟ್ಟಣಿಂತಾಯಿನೊಬಂದ್‌ನೀಲ್ಲ್‌ ಯಿಸಭೆಲ್‌|| 
ಕಟ್ಟೊಳೆಜಾಟಿನಿಬಪ್ಪಳ। ಬಟ್ಟೆನಶಾತಿತ್‌ ಅಳತವು ಚೋಚತ್‌ ನೋಟ್‌।| 
ದೇವಿಯೆಚಾಯೋಡೆ ಪೊರಟಿತಾಚೇಂಗಿಬೆದಿಯಬಾ 


ನಟಿ : ದೇವನೇ ಬಂದೆ ಎನ್ನಪ್ಪಣೆ (ಎಂದ್‌ ಸಭೆನ ನೋಟಿಚ್‌) 
ರಾಗ ಸುರಟಿ 
(ಬಾ ಬನ್ನಿ ಬಾಮಾಮಣಿಯರೆ-ಎಂಬಂತೆ) 
ಬಾನೋಟ್‌ ಬೀನೀಸಭೆಯಡಕುಲವೊಬೇದವೊನೋಚಟ್‌।|ಪ| ಪಟ್ಟಡ 


ಕಂದ || 


ಕಂದ || 


ಸುಬ್ರಹ್ಮಣ್ಯಸ್ವಾಮಿ ನಾಟಕ 


ಚಾಯಿಲೊ। .ಪಟ್ಟ್‌ಲುಡುತ್‌ಲೋ।||ಬೊಟ್ಟ್‌ಕುರಿಯೊಲ್‌ಟ್ಟ್‌ ಪೂಣೆ 
ನೂಲ್‌ಬೋಳೆಕ್‌ಟ್ಟ್‌| ಪಟ್ಟತ್ತಿಯಡಕೂಡೆ| ಪಟ್ಟಾಂಗಪರೆವಅದ | 
ಕೊಡವರನೋಟವು| ಕೊಡವತ್ತಿಯಳನೋಟ್‌। ಒಡಿಕತ್ತಿಬೆಂಬರತ್‌ 
ಪೀಚಕತ್ತಿಮುಂಬರತ್‌| ಕೊಡವತ್ತಿಯಳನೋಟ್‌| ಪೊಡೆಯನೆರಿಬಯ್ಯಕದ।|೨॥| 
ಛಲತ್‌ಲ್‌ಬಾವಳ|। ಪಲತರಜಾತಿಯೋ|| ಅಳತೋರ್‌ಬೋಜ 
ನೋಟ್‌ಕೆಟ್ಟ್‌ ಸುತ್ತ್‌ಚಾಯಿನೋಟ್‌।| ಬಲುಚಾಯಿಪೊಂಗಯಿಂಡ| 
ಮೊಲೆಕೆಟ್ಟ್‌ಯಿಲ್ಲೆಯಿಂಗ್‌ ||೩|| ಪೊಂಗಳುಆಣಾಳು| ಎಂಗಕಳಿಪದ್‌॥| 
ಕಾಂಗಲುಕೇಕಲುಂದ್‌ ಅಂಗಿಜೂಂಗಿಬಂದ್‌ಯಿಂದ್‌| ಚಾಂಗಿತಳತಯುಂಗ್‌| 
ಬಾಂಗಿತುದಿಪಿನಾನ್‌ ||೪॥| 


ದೇವನೇ ಈ ಮಹ ಸಬೆಕ್‌ ವಂದನೆ ಮಾಡನ. 
ಸೂತ್ರಧಾರ : ದೇವಿ ನಲ್ಲದ್‌ (ಇಬ್ಬರು ವಂದನೆ ಮಾಡುವ) 


ಅರಿವುಳ್ಳದೇವಿಯೆಕೇಳ್‌ | ಬೆರಗಾಚಿನೀನ್‌ತುದಿಚದ್‌ಕೇಟ್‌ ಈ ಸಭೆಯೊ॥| 
ತರತರಪಾಡಿತ್‌ಚೋತಿಯ| ಪರಮೇಶಗುಣತ್‌ಲ್‌ಚಾಕುಲ ನಿನ್ನಲೊಕೇಳ್‌॥| 


ದೇವಿಯೇ ಪಾಡಿತ್‌ ನೀನ್‌ ಚೋತಿಯಲ್ಲ. ಓಹೊ. ಇಜೆನ್ನ್‌ ಆಶ್ಚರ್ಯ? 


ಡೆನ್ನಿದ್‌ಸೋಜಿಗದೇವಿಯೇ। ಕಣ್ಣ್‌ಕಾಂಬಲಪೊಣ್ಣಾಣ್ಣ್‌ಅಳತದ್‌ ;ನಾಕ್‌|| 
ಡೆನ್ನಿದ್‌ಮಾಜನಬಂದದೊ। ಡೆನ್ನತ್‌ಮರುವಾದಿಮಾಡಡ್‌ಯಿ 
ಯಂಗ್‌ಲೊಡಿಂದ್‌|| 


ದೇವಿಯೇ ಈ ಮಹಾಸಭೆ ಎನ್ನಂಗಾಯಿತ್‌ ಬಾತ್‌? 


ನಟಿ : ದೇವನೇ ಇದೆನ್ನ್‌ ಇನ್ನನೆ ಎಣ್ಣುವಿಯ? ಈ ಸಭೆ ಇಂದ್‌ ನಾಟಕಂದೆಣ್ಣಿತ್‌ 


ನೀನ್‌ ಮಾಡ್‌ನಾನಗುಂಡ್‌ ಅದನ ನೋಟುವ ಆಶೆಲ್‌ ಬಾತೇ ಹೊರ್ತು ಮುಂಡತೆಬಾತ್‌೦ದ್‌ 
ಗೇನಮಾಡತೆ. 


ಸೂತ್ರಧಾರ : ದೇವಿಯೇ ನೇರಾಯಿತಿಕ್ಕು ಆಚೇಂಗಿ, ಏದ್‌ ನಾಟಕ ಕಳಿಪದೊ 


ಮರಂದೆನಕ್ಕುಲ. 


ಕಂದ || 


ನಟಿ : ದೇವನೇ ಅದ್‌: ಕೇಪಿಯ? 


ಗಿರಿಜೆರವೋಂವನೊಗುಹನೊ| ನರಕನ್ನಿಲವಲಿನಮಂಗ್‌ಲಚಾನೊರ್‌ ಪುದುಮೆ 
|| ಅರಿವಕ್‌ಕೊಡವತಕ್ಕ್‌ಲ್‌| ಹರದಾಸ ಅಪ್ಪಚ್ಚ ಕವಿಮಾಡ್‌ನಕದೆಕಳೆಕಾ|| 


ತಿ 


ಸಎಒತ್ತಿ ಲ್ಮ್ಬಣ್ಟು ಬಚ್ಚಾ ತವ. ಕಾಲದ 


ದೇವನೇ ಕಕರದಾಸ ಅಪ್ಪನೆರಹ೦ಡ ಅಸಪ್ಪ್ಣಕವ, ಕೊಡವತಕ್ಕ್‌ಲ್‌' ಮಾಡ್‌ನಂತ 
ಯಯಾತಿದಾಜಲಡ ಮಾಟಕಲಲ್ಲುತೆ, ಇಪ್ಪದ ಕುಮಾರಸ್ವಾಮಿ ಸುಬ್ರರ್ಷ್ಮ ಅಹವ:ಕಾದ ಎಡ್‌'ತಿತ್‌ 
ಭೂಲೋಕತ್‌ ಶಿವಯೋಗಿರ ಮೋವಳಾಯಿತೂ, ಧನಪತಿಂದೆಣ್ಣುವ ಮ್ಯ್ಮಾಧರಾಜಂಡ 
ಚಾಕ್‌ವೋವಳಾಯಿತೂ, ಇ೦ಂಜ೦ತ ಅವಲಿಂದೆಣ್ಣುವ ಕನ್ನಿನ ಮಂಗ್‌ಲಕಯಿಚಂಡ 
ಸ್ಹಳಪುರಾಣಕಡಂ೦ಗ್‌ನ ಪುಣ್ಮಕದೆನ ಸುಬ್ರಹ್ಮಣ್ಮನಾಟಕಾ೦ದ್‌ ಮಾಡ್‌ನಾನ, ಳಳಿಕಂಡೂಂದ್‌ 
ಎಡಕೂಡೆ ಲಕ್ಕಲೆ ಎಣ್ಣುವಂಜಿ ಅಚ್ಚಕ್‌ಬೆದಿಯ ಇಕ್ಕಮರಂದ್‌ಟಿಯ? (ಮನತ್‌) ಎಂದಿತು 
ಆಣಾಳ್‌ಕ್‌ ಪೆರ್ತ್‌ಮದವು. ಪೋತ್ಲಾಳೆಲ್ಲ ಅ೦ಜಿಬಯರ್ತ್‌ಲ್‌ ನಡ೦ದಃನ್‌ ಐಂಬದ್‌ 
ಬಯತ್‌ಲ್‌ ಎಣ್ಣಾಕಂಡಿರ. 

ಸೂತ್ರಧಾರ : ದೇವಿ ನೇರೆ, ಎಂಗಬಂದಿತ್‌ ಪೆರ್ತ್‌ನೇರಾಚಿ ಸಭೆ ಬೇಜಾರ ಪಡು 
ಆನಗುಂಡ್‌ ಬೆರಿಯ ನಾಟಕಕಳಿಚಿತ್‌ ಸಬೌನ ಸಂಶೋಷಪಡತನ. ಮಾನ್‌, 
ಸುಬ್ರಹ್ಮಣ್ಮನಾಯಿತ್‌ ಕಳಿಪಿ ನೀನ್‌ ಲವಲಿಯಾಯಿತ್‌ ಕಳಿ ಏಳ್‌ ಪೋಕ. 


ನಟಿ : ಅಪ್ಪಣೆ (ಇಬ್ಬರೂ ಹೋಪ) 


ತೇ ರ್ಗ ಡೇ 


೧ನೇ ಅಂಕ 
ಎನೇ ಸೀನ್‌ ದರ್ಬಾರ್‌ 
(ಕುಮಾರಸ್ವಾಮಿ ಬಂದಿತ್‌ ಅಳತಂಡ್‌) 


ಕಂದ|| ದಗದಗಯಲಂಗುವಕತ್ತಿ | ಪಗೆಯಡಬೇದಲರಿವಶ್‌ತಿರಿಗಿಕಳಪ ಸುತ್ತಿ || ಜಗಳಕ್‌ 
ಬಾತೆಂಗಿಕೆತ್ತಿ| ಜಗತ್‌ನಡಕಿಪೊಲತುಶೂಲಕುಮಾರಂಗ್‌ಬೊತ್ತಿ।| 


ದೇವಸೇನಾಧಿಪಂದೆಣ್ಣುವ ಏಡಬಿರ್‌ದ್‌ರ್‌ ಈ ಕತ್ತಿಯೆ ತೂಣಾಯಿತು೦ಡ್‌. 
ಇದನ ನೋಟಿತ್‌ ದುಷ್ಪಂಗಬೊತ್ತಿತೂ ಶತ್ರುವ ಅಡಂಗಿತೂ ಇರ೦ಡು. 


ದೂತ : ಮಹಾಸ್ವಾಮಿ ನಾರದಯಷಿ ಬಂದಿತ್‌, ಸಮಯ ಕಾತಂಡುಂಡ್‌. 
ಕುಮಾರ ಸ್ವಾಮಿ : ನಲ್ಲದ್‌, ಬದಡ್‌. 
ನಾರದ : (ತಂಬೂದಿ ಎಡ್‌ತಂಡ್‌) 


ಕಂದ 


ಸುಬ್ರಹ್ಮಣ್ಯಸ್ವಾಮಿ ನಾಟಕ 
ರಾಗ ನಾದನಾಮಕ್ರಿಯ 
(ಪರಾಕು ಸಚಿವಶಿರೋಮಣಿ-ಎಂಬಂತೆ) 

ನಾರಾಯಣಹರಿನಾರಾಯಣಹರಿ! ನಾರಾಯಣಹರಿಯೆ ||| ದೂರತ್‌ ನೀಯಿಲ್ಲೆ 
ನೀಕೆನ್ನಕಾಂಗುಲತಾರೊನಿಗುಣಹರಿಯೆ ||ಅ ಪ|| ಮಾದೇವಿ ರೊಡೆಯನೆಗೋದಿಂದದೇವನೆ! 
ಡಾದಿಯುಮೂಲನೀನೆ|| ಡೇದುಪರಾಣತುಡೋದಿತುದಿಫೊರ್‌' ಮಾಧವದೇವನೀನೆ |೧| 
ಭಾಷೆಕೊಡ್‌ಪಕುಡಾಶೋಯೊತ್‌ಪಕು| ಡೀಶಂಡಬಾವನೀನೆ | 
ದೋಷಲೊಕಂಡಕನಾಶಲೊಮಾಡುವ| ವಾಸುದೇವನೀನೆ[|೨|! ಭೂಮಿಲ್‌ಪ್ರಟ್ಟಿತ್‌ಕೇಳಿ 
ಪಡದೊರ್‌। ರಾಮನೊನೀನೆನ್ನೆ|| ನೇಮತ್‌ನಿನ್ನತುದಿಪಯಿಂಗೆಲ್ಲಕು| 
ಪ್ರೇಮಿಯುನೀನನ್ನೆ ||೩|| 
ಮಹಾದೇವನಾನ ಕುಮಾರಸ್ವಾಮಿಯೆ, ನೀಕ್‌ ನಮಸ್ಕಾರ. 
ಕುಮಾರಸ್ವಾಮಿ : ಯಷಿಯೆ, ನೀನ್‌ ಬಂದದ್‌ ಸಂತೋಷ. ಅಳೆಕಲು. 
ನಾರದ : ಅಪ್ಪಣೆ (ಎಂದ್‌ ಅಳೆಪ) 
ಕುಮಾರಸ್ವಾಮಿ :(ನಾರದನ ನೋಟಿತ್‌) 
ದಂಡೇಳ್‌ಲೋಕಿತಿರಗಿತ್‌। ಕಂಡಲಅದಿಸೋಜಿಗಲೆಣ್ಣ್‌ನಿನಾರದ ಯಷಿಯೇ| 
ಪಂಡಿಯಪೋಲೆಪ್ರಜೆಯಳೊ। ಪುಂಡಾರುಮಾಡತೆಪೊಲವಳಸತ್ಕತ್‌ಲೆಂದು[| 

ರಾಗ ಜಂಗಲ್‌ 

(ಇಂದ್ರಾನಾನೀಲೋಕಕೆ ಎಂಬಂತೆ) 


ಮದಿಪಟ್ಟಮಹಾಖುಷಿಯೆ| ಡುದಿಚೊರ್‌ಕಾರಿಯ ॥|ಪ|| ಡದಿಸೋಜಿಗ 
ನೀಬಂದದ್‌| ಕೊದಿಯೊಕೇಪಕದ್‌ ||ಅ ಪ|| ಭಕ್ತಿಕ್‌ಂದುಬಂದಯಿಂಗು| 
ಶಕ್ತಿಯೊಕೇಟಯಿಂಗು || ಯುಕ್ತಿಯೆಲ್ಲನಾನ್‌ಕೇಕು| ಮುಕ್ತಿಯೊನಾಕೊಡ್‌ಕು 
[oll ದಂಡ್‌ಯೇಳ್‌ಲೋಕಕುನಾ| ದಂಡ್‌ಕ್‌ ದೊರೆಯೆನ್ನೆ || 
ಪುಂಡಾರೆಂಗಿಮಾಡಿತುಂಡ! ಕಂಡದ್‌ನೀನುಂಡ 1|೨|| ಆಂಡಯಿಂಜಿಪೋನದೆನ್ನ್‌| 
ಆಂಡಿಯಗಿಕ್ಕೆನ್ಸ್‌|| ತೂಂಡಿತದನಲೆಣ್ಣ್‌ ನಾಕ್‌ | ಬೋಡಿಯಕೇಟನೀಕ್‌ Ilall 


ಯಷಿಯೆ, ಪದಿನಾಲ್‌ಲೋಕತ್‌ ಪ್ರಜೆಯಳು ದೊರೆಯಳು ಮತಧರ್ಮಕ್‌ 


ಸೆರಿಯಾಯಿತ್‌ ಭಕ್ತಿಲೂ ಸತ್ಯತೂ ನಡಪದುಂಡ? ನೀನ್‌ ಕಂಡಂತ ವಿಶೇಷ ಕೇಕಂಡೂಂದ್‌ 


ಆಶೆಲುಳ್ಳ. 


ಹುಬ್ರುಪರೇವ್ಟಾಸ್ಟಾಮಿ ನಾಟಕ 
ನಾದಹ : ಮೆಶಾಸ್ಟ್ಯಾಮಿ ಅದಿಕೆಮಾಣೆಖ 
ದಾಗ ಮಾಂಜಿ 
(ಶ್ರೀಗುರುವೆ ಸಿದ್ದೇಪನೆ-ಎಂಬಂತೆ) 
ಕಾತಿತೆನಿನ್ನಳ್‌ತ್‌| ಗುಹಸ್ವಾಮಿ। ಚೊತ್‌ಲೆಡೀಮುನಸ್‌ ||ಪ|| 
ಪ್ರೀತಿಯೊನ್‌ೇಡಪಡೆವಕ್ಕ್‌ನಾಬಂದೆ। ಭೂತಳಬುಟ್ಟಿತಿಲ್ಲಿ ||ಅ ಪ|| 
ಜಬ್ಬೂಖಿನೋಟಿತಾಚಿ। ಗುಹಸ್ವಾಮಿ| ಕ್‌ಬ್ಲೂಮಿಂಸಂತ್ತಿತಾಚಿ|| 
ಡೊಬ್ಬರುಯೆುನ್ನಲೊತಬ್ಬ್‌ಲೆದೂಡಲೆ| ಅಬ್ಬರಕೇಃಿದಿಲ್ಲೆ 11೧|| 
ಸೇನಾಧಿಪಂದೆಣ್ಣಿತ್‌। ಗುಹಸ್ವಾಮಿ| ಬಾಣಕ್‌ನ್‌ಡಂಜಿತ್‌।| *ಕ್ರಾಣಕೊದಿಚಿತ್‌ 
ರಾಜಪ್ರಚೆಯಳೂ। ಮಾನತ್‌ಬಾವಕೇಳ್‌ [|೨| ಯೋಗಿಯಮಾಡುವಳ| 
ಗುಹಸ್ವಾಮಿ। ಯಾಗಕ್ಕ್‌ಬಂಗಯಿಲ್ಲೆ|| ಆಗತಕಾರಿಯಜಗಃಸನ ಮಾಡುಲೆ] 
ಭೋಗಬಾಗಿಯತುಂಡ್‌ಲ ॥|೩|| 
ಮಹಾಸ್ವಾಮೀ! ಈ ರೀತಿ ರಾಜಂಗಳು ಪ್ರಜೆಯಳು ಸತ್ಕತ್‌ ಬಾವದ್‌್‌ ಏಡಕಣ್ಣ್‌ಲ್‌ 
ಕಂಡಿತ್‌ ಒಂದೆ. ಆಚೇಂಗಿ, ಭೂಲೋಕತ್‌ ಚೆನ್ನಮಟ್ಟಿಗೆ ಅಧರ್ಮನಡಪಾನಗುಂಡ್‌ 
ಧರ್ಮೋದ್ದಾರಕಾಯಿತ್‌ ದೇವತೆಯಳೆಲ್ಲ ಓರೋರ ಅವತಾರ ಎಡ್‌ತಿಯರ್ತ. ಎಷ್ಟು ಕೂಡ 
ಹಶಿವಯೋಗಿಯಾಯಿತ್‌ ಪುಟ್ಟಿತುಂಡ್‌. ಈ ಕಾಲರ್‌ ನೀನೂ ಕೂಡ ಒರ್‌ ಅವತಾರ ಎಡ್‌ತಕ್ಕ 
ನಲ್ಲದ್‌ೇಂದ್‌ ಕಾಂಬ. ಈ ಸಂಗತಿ ಅರಿಕೆ ಮಾಡುವಕಾಯಿತೇ ಬಂದದಾಚಿ ಅಪ್ಪಣೆ ಆಚೇಂಗಿ 
ಪೋಷಿ. 
ಕುಮಾರಸ್ವಾಮಿ : ಇರುಷಿಯೆ ನಲ್ಲದ್‌. ಕಾರ್ಯಕಾರಣ ಉಂಡೇಂಗಿ, ನಾನು ಅವತಾರ 
ಎಡ್‌ಪಿ. ಗೊತ್ತಾಚ! ನೀನಿಕ್ಕ ಪೋಲು. 
ನಾರದ - ಅಪ್ಪಣೆ (ಎಂದ್‌ ಪೋಪ) 
ಕುಮಾರಸ್ವಾಮಿ - (ಗೇನಮಾಡಿತ್‌) ಓಹೋ! ಇದೆನ್ನ ಆಶ್ಚರ್ಯ? 
ದಾಗ ಮೋಣವ 
(ಕಮಲನಾಭನ ಸುಂದರಿ-ಎಂಬಂತೆ) 


ಕುಯಿಪಲಮೇಲ್‌ಯೇಡದೊ ।[ಪ।| ಉಯಿಡೆನ್ನಿದೊ ॥|ಅ|ಪ|| ಕುಂಬ್‌ಟಳತಿತ್‌| 
ನಂಬ್‌ನದಾಸಕ್‌|| ಇಂಬ್‌ನಾನಲ್ಲತೆ। ಬಂಬೆಂದುಕಾಜ್‌ಲೆ || 
ಅಪರೂಪನಾಕಿದೂ। ಈಪರಿಡಾನದೊ|| ತಪಜನ್‌ಅಯತೊ। 

ಚಜಪಸೆಕೆನಾಕಿದೊ ||೨|| ಬೇರಿಚಿನೋಟಿತೊ ದಾರ್‌೦ದರಿಂಜಿತೊ|| 
ಕಾರಿಯಕೇಟಿತೊ| ದೂರ್‌ನಾತ್‌ಪಿನೊ |[೩|| ಬಕ್ತರದಣತುವ। 
ಶಕ್ತಿಯೊಡಾಗಲ|| ಯುಕ್ತಿಲೆಪೋಯಿತ್‌| ಮುಕ್ತಿಕೊಡ್‌ಏನಾನೊ ||೪|| 


ಆಹ! ಈ ರೀತಿ ಏಡ ಏದ್‌ ಭಕ್ತಂಗಮಾಡುವ ತಪೋಶಕ್ತಿ ಏಡಮನಸ್‌ನ ಬಲಿಪದೊ 
ಗೊತ್ತಾಪ್‌ಲೆ (ಗೇನಮಾಡಿತ್‌) 


ಕಂದ|| ಇದ್‌ಯೆನ್ನ್‌ ಸೋಜಿಗಲೊಂದ್‌| ಮದಿಪಟ್ಟಿಂದ್ರಂಡಕಣ್ಣ್‌ಲ್‌ ಪುಟ್ಟ್‌ನಕನ್ನೀ|| 
ಕೊದಿಚಿತ್‌ಯೆನ್ನಡಬಾಕೆಕ್‌| ಆದಿಯಾನತಪಸ್‌ಲಳತಿತ್‌ ಕಾಂಬಲಆಹಾ|| 


ಆಹ! ಇಂದ್ರಂಡ ಕಣ್ಣ್‌ಲ್‌ ಪುಟ್ಟ್‌ನಂತ ಸುರಕನ್ನಿಕೆವಮೊಬ್ಬ, ನಾನ್‌ 
ಒಡೆಯನಾಂಡೂಂದ್‌ ಪೆರ್ತ್‌ಕಾಲತೊಟ್ಟ್‌ ತಪಸ್‌ ಮಾಡುವಾನಗುಂಡ್‌, ಅವಡ 
ತಪೋಶಕ್ತಿಯೆ ಏಡಮನಸ್‌ನ ಬಲಿಪದಾಚಿ. ಭಕ್ತಾದೀನ ದೇವಂದೆಣ್ಣಿತಿಪ್ಪಕ್ಕ 
ಅವಳದಣತುವದ್‌ ಚಾಯಲ್ಲ. ಆನಗುಂಡ್‌ ಬೆರಿಯಪೋಯಿತ್‌ ಅವಳ ಸಮಾಧಾನ 
ಪಡತಿತ್‌ ಬಪ್ಪಿ. (ಎಂದ್‌ ಪೋಪ) 


೨ನೇ ಸೀನ್‌ ಕಾಡ್‌ 
(ಸುರಕನ್ನಿಕೆ ತಪಸ್‌ಲ್‌ ಅಳತಿತಿಪ್ಪ) 
ಕುಮಾರಸ್ವಾಮಿ - (ಬಂದಿತ್‌ ನೋಟುವಂಜಿ) 


ಕಂದ||  ಮದಿಮದಿಬುಡ್‌ನೀಕನ್ನಿಯೆ| ಅದಿಯಾನನ್‌ಡತಪಸ್‌ಕ್‌ಮೆಚ್ಚಿನಾ ಬಂದೇ।| 
ಕೊದಿಯಾಚಿಕಂಡಿತ್‌ನಿನ್ನ। ಪದಿಪಾನಆಶೆನಕೇಟಿತೆಡ್‌ತಂಚ್‌ ಬಾಳ್‌ || 


ಕನ್ನಿ ! ನೇಡತಪಸ್‌ಕ್‌ಮೆಚ್ಚಿತ್‌ ಬಂದೆ. ಎನ್ನಾಂಡು? ಬರಿಯ ಕೇಟಿ. 
ಸುರಕನ್ನಿ - ಕಣ್ಣ್‌ ತೊರಂದಿತ್‌ನೋಟಿತ್‌ (ಬೆರಿಯ ಎದ್ದ್‌ನಿಂದಂಡ್‌) 


ಕಂದ|| ದೇವದೇವನೆಕೇಳ್‌ನೀ| ಜೀವತುಳ್ಳೊರ್‌ಮನಸಾಸೆಯೇಡದ್‌ ಸ್ವಾಮೀ। 
ದೇವಿನ್‌ಡನಾಯಿತ್‌। ಬಾವಳೆಯೇಡಾಶೆನೀತ್‌ತ್‌ ಚಾಕಿ ಪೊಲತ್‌]| 


ಮಹಾಸ್ವಾಮಿ, ನೇಡರಾಣಿಯಾಯಿತ್‌ ಬಾವಂಡುಂದುಳ್ಳ ಏಡ ಮನಸಾಸೆತ್‌ತಿತ್‌ 
ಚಾಕಂಡೂಂದ್‌ ಬೋಡಿಯವಿ. 

ಕುಮಾರಸ್ವಾಮಿ - ರಾಗ ಜುಂಜೂಟಿ 
(ಮುದವಾಂತುನೋಡೆನೋಡೆ-ಎಂಬಂತೆ) 
ಸುರೇಂದ್ರಕಣ್ಣಾಲಿಂಜಿಬಂದ ಸುರಲೋಗಕನ್ನಿಯೆ ||ಪ|| ಮರಪ್‌ಲೆಯೊ 
ನಿನ್ನನಾನ್‌| ಮರೆಯತೆನ್ನನೀ ||ಅ ಪ॥। ದೋಷರ್ನೀಡತ್‌೦ದದಿಲ್ಲೆ| 
ಜಾಶೆತ್‌ೇ£ಪಕ್‌।। ಸಾಸಡಿಕ್ಕಬೋಂಡಕೇಳ್‌| ಈಶಮೋಂವಂಡ |1| 
ಇಟ್ಟಕಣ್ವ ಯಷಿಡಶಾಪ।| ತಟ್ಟಿತ್‌ವಿಷ್ಣು|| ಪುಟ್ಟಿತ್‌ಶಿವಯೋಗಿಂದೆಣ್ಣಿ! 
ಪುಟ್ಟಿವ೦ಗ್‌ನೀ ||೨|| ಪಡದಮೃಕಂಡುಶಾಪಪುಡಿಚಯಿಂದ್ರನೊ।|| ಎಡ್‌ತ್‌ 
ವ್ಯಾಧಜನ್ಮತುಂಡ್‌| ಎಡ್‌ಕುನಿನ್ನಂವ।|೩|| ಚಾಕ್‌ ವೋವಂದೆಣ್ಣಿ ತವನೊ। 
ಚಾಕುನಿನ್ನಲ|| ಬಾಕೆಕಾಲರಿಂಜಿಬಪ್ಪಿಕಾಕಿಯಪೋಪ |೪| 
ಕನ್ನಿ, ನಾನೆಕ್ಕಲು ಬಾಲಬ್ರಹ್ಮ ಚಾರಿ, ಆನಾನಗುಂಡ್‌ ಈ ಜನ್ಮತ್‌ ನಿನ್ನ 
ಮಂಗ್‌ಲಕಯಿಪಕ್‌ ಕಯ್ಕಕಂಡಿಯ. ಆನಗುಂಡ್‌ ಭೂಲೋಕಕ್‌ ಶಿವಯೋಗಿರ 
ಮೋವಳಾಯಿತ್‌ ಪುಟ್ಟಿತ್‌, ವ್ಯಾಧಧನಪತಿರ ಚಾಕ್‌ಮೋವಳಾಯಿತ್‌ ಇದ್‌. ಅಲ್ಲಿಕ್‌ ಬಂದಿತ್‌ 
ನ್‌ಡಾಶೆಶ್‌ತ್‌ ತಪ್ಪಿ. ಗೊತ್ತಾಚ! 
ಸುರಕನ್ನಿ : ಅಪ್ಪಣೆ (ಇಬ್ಬರು ಪೋಪ) 


ತೇ ರ್ಗ ರ್‌ 


ಏನೇ ಸೀನ್‌ ಸಂಹ್ಯಾದ್ರಿ ಇಗ್ಲ್‌ತಪ್ಪಕು೦ದ್‌ 
(ಸಪ್ತಮಿಯ ತಪಸ್‌ ಮಾಡುವ) 
ಪರಮೇಶ್ವರಪ್ರಸನ್ನನಾಯಿತ್‌, ಯುಷಿಯಳೆ ಎನ್ನಂಗಾಯಿತ್‌ ತಪಸ್‌ ಮಾಡುವರ. 
ಬೋಂಡ್ಕಾದಾನ ವರಕೇಳಿ. 
೨ರುಷಿಯ : (ಬೆರಿಯ ಎದ್ದಿತ್‌ ಕೈತೊತ್ತಂಡ್‌) ಮಹಾಸ್ವಾಮಿ, ಶೂರಪದ್ಮಾಸುರ 


ಮೊದಲಾನ ದುಷ್ಟರಾಕ್ಷಸಡ ಮಹ ವುಪದ್ರತಡ್‌ಪಕಯ್ಕೂಲೆ, ಭೂಲೋಕತ್‌ರ ಗತಿ 
ಅದಗೋಗತಿಯೆುಸಲ. ಆವಗೊಂಡ್‌ ವಂಹಪಾಖಯಂಳ ನಾಶವತಾಡಿರ್ತ್‌ 


ಲೋಕೋದ್ದಾರಮಾಡಂಡುಂದೆಣ್ಣುವದೇ ಎಂಗಡ ತಪಸ್‌ಕ್‌ಕಾರಣ. 


ಪರಮೋಶ್ವರ್‌ : (ಆಲೋಚನೆಮಸಾಡಿತ್‌) ಯಷಿಯಳೆ, ಏದ೦ಗೂ 
ಕಾಲಬರತೆಕಯ್ಕ. ಆರಾಕ್ನಸಂಗ ಬ್ರಹ್ಮಂಡ ಬಲ್ಮದಾನ ಪರ ಗರ್ವತ್‌ 

ಮಹಶೂರಂಗಳಾಯಿತ್‌. ಅಯಿನಸಂಹಾರಕ್‌ ಏಡಮೋಂವ ಕುಮಾರನಲ್ಲತೆ 
ಬೋರೆದಾರ್‌ನಗುಂಡೂಕಯ್ಯ. ಅಯಿಂಗ್‌ ಮರಣೊಯಿಲ್ಲೆ. ಆನಗುಂಡ್‌ ಯೋಗ್ಕವಾನ 
ಜಾಗತ್‌ಲ್‌ ಅಳತಿತ್‌ ಪೆರ್ತ್‌ಭಕ್ತಿಲ್‌ ಕುಮಾರಸ್ವಾಮಿನ ತಪಸ್‌ಮಾಡಿ ನಿಂಗಡ ಆಸೆ ನೆರವೇರು. 


ಯಷಿಯ : ಮಹಾಸ್ವಾಮಿ, ಅಪ್ಪಣೆಪ್ರಕಾರ ಇಂದೇ ತಪಸ್‌ಕ್‌ ಅಳಿಪದ್‌ನೇರ್‌. 
ಆಚೇಂಗಿ, ಜಗಧೀಶನಾನ ನೀನ್‌ ಎಂಗತಪಸ್‌ಮಾಡ್‌ನಂತ ಈ ಇಗ್ಗ್‌ತಪ್ಪಕುಂದ್‌ಕ್‌ 
ಪ್ರತ್ಯಕ್ಷಬಂದಾನಗುಂಡ್‌ ಈ ಪುಣ್ಕಸ್ಥಳತ್‌ ಭಕ್ತಂಗ ನಿನ್ನ ಸದಾಪೂಜೆಮಾಡಂಡ್ಕದ್‌ 
ಧರ್ಮವೇಸರಿ. ಆನಗುಂಡ್‌ ನ್‌ಡ ಕಲಾ ಶಕ್ತಿ ಇಲ್ಲಿ ಇಪ್ಪನ್ನನೆಯೂ ಜೀವರಾಶಿಯಕ್‌ 
ಆಧಾರವಾನ ತೀರ್ಥ ಇಲ್ಲಿ ಇಲ್ಲತಾನಗುಂಡ್‌ ಶಾಶ್ವೀತವಾಯಿಶ್‌ ಪರಿವಳ ಶಿವತೀರ್ಥ 
ಕಲ್ಪಿಚಿತ್‌ ಈ ತೀರ್ಣ್‌ ಕುಳಿಚಕ್ಕ, ಕುಡಿಚಕ್ಕ, ಸರ್ವಪಾಪಪರಿಹಾರ ಆಪಂತ 
ಮಹತ್ವವುಂಟುಮಾಡಂಡೂಂದ್‌ ಬೋಡುವ. | 


ಪರಮೇಶ್ವರ : ( ಮುಕ್ಕಣ್ಣ್‌ ತೊರಂದಿತ್‌ ನಾಲ್‌ದಿಕ್ಕ್‌ನೋಟಿತ್‌) ಮನತ್‌, 
ಆಹ ಪೆರ್ತ್‌ಭಕ್ತಂಗ ಎನ್ನಸಂತೋಷಪಡತುವಾಂಗಾಯಿತ್‌ ಕ್ಷೇತ್ರ ಕಲ್ಪಿಚಿಟ್ಟಿಂಡ್‌ 
ಲಿಂಗಪೂಜೆಮಾಡುವದ್‌ ಈ ಕುಂದ್‌ಕ್‌ ಪ್ರತ್ಯಕ್ಷಕಾಂಬ. ನಾನ್‌ ಅರ್ಜುನಂಡ 
ಭಕ್ತಿಕ್‌ ಪ್ರಸನ್ನವಾನ ಮಲೆಶಾಶ್ತಾವು, ವನದೇವತೆಯಡ ಭಕ್ತಿಕ್‌ ಮೆಚ್ಚಿತ್‌ 
ವರಕೊಡ್‌ತಂತ ಪೊನ್ನೊಲ ಶಾಶ್ತಾಮ, ಮುಹಸಾದಗುಕ್‌ ಪ್ರತ್ಯಕ್ಸವಾನ 
ಪೆಗ್ಗಳತಯ್ಯಪ್ಪ, ಅಪ್ಪರ, ಕುಮ್ಮಾರಟಪ್ಪ, ರಾಮರಾಜಪ್ರತಿಷ್ಠೆ ಮಾಡ್‌ನಂತ 
ರಾಮೇಶ್ವರ, (ಇರ್ಪು) ಹನುಮಂತೇಶ್ವರ (ಪೇರ್‌ಮಾಡ್‌) ಇದೆಲ್ಲಕಾಂಬಲ್ಲತೆ, 
ಈದಿಕ್ಕ್‌ನೋಟ್‌ಚೇಂಗಿ, ಭಾಗಂಡಕ್ಷೇತ್ರ, ಸ್ಕಂದಾರಣ್ಮ, ಪ್ರೇತಾರಣ್ಮ, ಆಹ ಇಪ್ಪರ 
ಬ್ರಹ್ಮಗಿರಿ, ಸಪ್ತಕುಂಡಿಕೆ, ಏಡಪ್ರೀಯ ಭಕ್ತ ಅಗಸ್ತ್ಯಮುನಿ ಪ್ರತಿಷ್ಠೆಮಾಡ್‌ನ 
ಅಗಸ್ತೇಶ್ವರಲಿಂಗ, ಬ್ರಹ್ಮಕುಂಡಿಕಾ, ಮೂಲಕಾವೇರಿ ತೀರ್ಗೊೋದ್ಭವ 
ಮಹಪುಣ್ಮಸ್ಥಳ, ಯಿದೆಲ್ಲ ಏಡಮನ ಸಂತೋಷಪಡುತುವದಲ್ಲತೆ, ಪಕ್ಕಲೆ 
ಪಡಿಣ್ಲಾರ್‌ ಸಮುದ್ರ ಕೂಡ ಪ್ರತ್ಯಕ್ಷ ಕಾಂಬ. ಓ ಹೋ, ಇದ್‌ಯೆಲ್ಲಾಂಗಿಂಜು 
ಮಹವಿಶೇಷವಾನಂತ ಸುವರ್ಣಗೆಡ್ಡೆಕೂಡ ಇಲ್ಲಿ ಸ್ಥಿರಪಡತ್‌ನದ್‌ನೋಟ್‌ಚೇಂಗಿ 
ಬ್ರಹ್ಮಸೃಷ್ಠಿಕ್‌ ಪೆರ್ತ ಆಶ್ಚರ್ಯಪಡುವಿ. ಯಿನ್ನತ ಪವಿತ್ರವಾನಕುಂಧ್‌ಜಾಗತ್‌ 
ನಾನ್‌ ಪ್ರಸನ್ನನಾಯಿತಿಕ್ಕಂಡ್ಕದ್‌ ಧರ್ಮವೇ ಸರಿ. (ಜುಷಿಯೆಳ ನೋಟಿತ್‌) 
ಭಕ್ತರೇ, ಏಡಮನಸಂತೋಶವಾನಂತ ಯೀಸ್ಕಳಕ್‌ ನಿಂಗಡ ಆಶೆಪೋಲೆ ಕ್ಷೇತ್ರ 
ಮಾಡ್ಕವಕ್‌ವರತಂದೆ. ಕ್ಷೇತ್ರಾಭಿಮೂರ್ತಿರ ಪೂಜೆಕೂ, ಭಕ್ತಡಪಾಪ |ನಾಶಕ್ಕೂ, 
ಪ್ರಾಣಿಯಡ ಜೀವನಾದಾರಕ್ಕೂ, ಶಾಶ್ಚಿತವಾನಂತ' ಶಿವತೀರ್ಡೆ 
ಇಂದೇವುದ್ಭ್ಧ ವವಾಪಕ್‌ ಅನುಗ್ರಗಮಾಡ್‌ನೆ, ಯೇದ್‌ಬ'ಕ್ತಂಗ ಆತ್ಮಶುದ್ಧ 

ದೇಹಶುದ್ಧತ್‌ ಇಲ್ಲಿಕ್‌ ಬಂದಿತ್‌ ತೀರ್ಡಕುಳಿಚಿತ್‌ ಎನ್ನನೆನತಿತ್‌ ಶಕ್ತ್ಯಾ ಾಮುಸಾರ 
ಪೂಜೆಪುನಸ್ಮಾರವರಾಡುಮೂ, ಅನ್ನತಯಿಂಡ' ಪಾಪ್‌ಪರಿಹಾರ್‌ಮಾಯಿತ್‌ 
ಮನಸಾಭೀಷ್ಟನೆರವೇರಡ್‌೦ದ್‌ ಯೇಡ ಶಕ್ತ್ವಾ೦ಶತ್‌ನ ಸ್ಥಿರಪಡ್‌ತ್‌ನೆ. ಇಲ್ಲಿಕ್‌ 
ಸುತ್ತೂವುಲೆಯಾಯಿತ್‌ ಆಮುಲೆರಮೀದಲ್‌ ಈ ಚಾಗವರಿಳ್ಳಾನಗು೦ಡ್‌ 
ಮಲೆಮೀದಂದ್‌ ಇಂದ್‌೦ಎಜಿ ಪೆದಯಿರಡ್‌. ಯೆತ್ತರವಾನಯೀಮುಲೆಮೀದತ್‌ 
ಚಂಗ್ರಾಂದಿ, ಬಾವು, ಚೊವ್ವ, ಬೊಳ್ಳಿ, ಯುನ್ನತದಿನತ್‌ ನಾನು ಯೇಡ 
ಭೂತಗಣಂಗ ಆನಂದಪಡುವಕ್‌ ಬಕ್ಕು. ಆನಗುಂಡ್‌ ಅಂದಿಮೊಂದಿನೇರ ಮನ್‌ಸ 
ಸಂಚಾರ ಪೆರ್ತ್‌ಜೋಕೆ (ಮುರೆಯಾಪ) 


೨ುಷಿಂತು : ಮಹಾಸಂತೋಷತ್‌, ಹರಹರ ಶಂಭೋ, ಪಾರ್ವತಿಪತೆ, 
ಶ್ರೀಪರಮೇಶ್ವರಂಡ ಪಾದಕ್‌ಗೋವಿಂದ, ಗೋವಿಂದ, ನಮುಸ್ಕಾರಮಾಡಿತ್‌, 
ಯೋಗ್ಕವಾಯಿತೂ, ಅತಿಸೂಕ್ಷ್ಮವಾಯಿತೂ ವುಳ್ಳೆಂತ ಲಿಂಗಪ್ರತಿಷ್ಠೆ ಮಾಡ್‌ಚಿ. ಅಕ್ಕನೆಕ್ಕೆ 
ವೊರಸದ್ದ್‌ ಆಪದು ನೋಟನೆ, ಪ್ರತಿಷ್ಠೆಮಾಡ್‌ನ ಲಿಂಗತ್‌ರ ಚೆನ್ನದೂರತ್‌ ತೀರ್ಥಜಲವುಕ್ಕಿತ್‌ 
ಕುತ್ತವೊಕ್ಕುವದ್‌ಕಾಂಬ. ಯಷಿಯಸಂತೋಷತ್‌ ವೊಕ್ಕುವ ನೀರ್‌ನ ತಡ್‌ತಂಡ್‌, 
ಯೋಗದಂಡತ್‌ ವರ್‌ಕೂವ (ಕಣತೆರ)ತೋಡಿತ್‌ ಅದಂಗ್‌ ಸುತ್ತೂಕಲ್ಲ್‌ಕೆಟ್ಟ್‌ ಚಿ. 
ವೊಕ್ಕುವತೀರ್ಥ ಅಲ್ಲಿಂಜಿ ಗುಪ್ತವಾಯಿತ್‌ ಭೂಮಿರವಳಯ ಚೆನ್ನದೂರಪೋಯಿತ್‌ ಅಲ್ಲಿಂಜಿ 
ಗುಪ್ತವಾಯಿತ್‌ ಭೂಮಿರವಳಯ ಚೆನ್ನದೂರಪೋಯಿತ್‌ ಅಲ್ಲಿಂಜಿ ಪೃತ್ಮಕ್ಷಕಾಂಬನ್ನನೆ 
ಕುತ್ತವೊಕ್ಕಿಯಂಡ್‌ ಪೋಪ. ಯಷಿಯ, ಕಲ್ಲ್‌ಕೆಟ್ಟ್‌ನಕೂಪತಿಂಜಿ ತೀರ್ಭಯೆಡ್‌ತಂಡ್‌ 
' ಮಹಸಂಕಲ್ಪಯೆಣ್ಣಿತ್‌ ಶಿವತ್‌ರ್ಥ್‌ಕುಳಿಚಿತ್‌ ಆಕುಂಡ್‌ಲ್‌ತ್‌ರ್ಡತ್‌ನ ಲಿಂಗಕ್‌ 
ಅಭಿಷೇಕಮಾಡಿತ್‌ ಪೂಜೆ, ಫಲಸಮರ್ಪಣೆ, ನೈವೇದ್ಧ ಕೂಡ ಭಕ್ತಿಲ್‌ ಮಾಡಿತ್‌ ಅಲ್ಲಿಂಜಿ 
ಮೊಟ್ಟೆಕುತ್ತ ಇಳಂಜಿ ಬಪ್ಪ. 

(ಇಕ್ಕದೇವಡತಿರಿಕೆವುಳ್ಳ ಜಾಗಕ್‌ಬಪ್ಪದು) ಮಲೆಮೀರ'ಲಿಂಜಿಪೊರಟ 
ಶಿವತೇರ್ಥಬಲಭಾಗತ್‌ ವೊರ್‌ಕೊಲ್ಲಿಯಾಯಿತ್‌ ವೊಕ್ಕುವದ್‌ಕಂಡತ್‌, ಎಚಭಾಗ ನೋಟಣೆ 
ಗೋವುವ, ಅನೆ, ಸಿಂಹ, ಕರಡಿ, ಕಾಟಿ, ನರಿ, ಕಡಮ ವಂದಾಯಿತ್‌ ಪ್ರೀತಿಲ್‌ಚಳಿಪದ್‌ಕಂಡಿತ್‌ 
ಯಶಿಯಕ್‌ ಪೆರ್ತ್‌ ಆಶ್ಚರ್ಯ ಆಚಿ. ಸಾಧುಪ್ರಾಣಿಯ ದುಷ್ಟಪ್ರಾಣಿಯ ವಂದಾಯಿತುಳ್ಳದ್‌ 
ನೋಟ್‌ಚೇಂಗಿ ಇದ್‌ ಸತ್ವಗುಣಕ್‌ ಅಡಂಗ್‌ನಂತ ಬೀರ್ಕಪಟ್ಟಮಣ್ಣ್‌೦ದೆಕಾಂಬ. ಶತೃತ್ವ 
ಇಲ್ಲತ೦ತ ಈಜಾಗದೇವತೆಯಕ್‌ ಪ್ರೀತಿಯಾನಾನಗುಂಡ್‌ ಈ ಜಾಗರ್‌ಲ್‌ ಶಿವಂಡ 
ಅಪ್ಪಣೆಪ್ರಕಾರ ಶ್ರೀಕುಮಾರಸ್ವಾಮಿನ ತಪಸ್‌ ಮಾಡುವದ್‌ ನಲ್ಲಬ್‌. ಯೆಲ್ಲರು 
ಶಿವತ್‌ರ್ಥತಳ್‌ಚಿತ್‌, ಸ್ಥಳಹುದ್ದ ಮಾಡ್ಕಂಡ್‌ ದರ್ಬಾಸನ ಬೆಚ್ಚಂಡ್‌ ತಃಪಸ್‌ಕ್‌ ಅಳೆಪ. 


* x 

೪ನೇ ಸೀನ್‌ ಮರಕಾಡ್‌ 
(ಶಾಂಭವಾನಂದ ಮಹಯೋಗಿ ಬಂದಿತ್‌) 


(ಮನತ್‌) ಆಹ, ಇಗ್ಗ್‌ತಪ್ಪಕುಂದ್‌ಲುಳ್ಳಂತ ಮಲೆಮೀದಕ್ಷೇತ್ರಕ್ಕೂ, 
ಶಿವತ್‌ರ್ಥಕುಳಿಪಕೂ, ಪೆರ್ತ್‌ಪೆರ್ತ್‌ದೂರತಿಂಜಿ ಭಕ್ತಂಗಬಂದಿತ್‌ ಪಾಫ ಕಳಂದಂಡ್‌ 
ಪೋಪಾಂದ್‌ ಅರಿಂಜತ್‌ ಆಪುಣ್ಯತ್‌ರ್ಥಕುಳಿಪಕಾಯಿತ್‌ ಈಸಂಹ್ಯಾದ್ರಿಕುಂದ್‌ಕಾಯಿತ್‌ 
ನಾನೂಬಂದದಾಚಿ. ಆಸ್ಮಘನಾಕಾಣತೆ, ಈಮುರಕಾಡ್‌ಸೇರ್‌ನದಾಚಿ. 
ಯಾಲೆಯೂಬಟ್ಟೆಕಾಂಬಲೆ. ಎನ್ನ್‌ ಮಾಡಡ್‌, ಯೇಲೆಪೋಡ್‌, ಅಂದಿಮುಂದಿನೇರೋರೊ 
ಆಚಿ. ಪೊಲಂದಿತ್‌ ಉಪವಾಸತ್‌ ಉಳ್ಳಾನಗುಂಡ್‌ ನಡೆಪಕ್ಕು ಕಯ್ಕೂಲೆ. ವೋಹೊ, 
ದುಷ್ಟಜಾತಿಯಡಕೂತ್‌ಕೇಪ, ಎನ್ನಬೆಪ್ಪದುಂಡೊ, ಕಷ್ಟಾಚಲ್ಲ ಪರಮೇಶ್ಚರನೆಕಾಪಾಡ್‌. 
(ಚೆನ್ನದೂರನಡಕಣೆ ಕಾಲ್‌ಕ್‌ ಬಲ್ಕಮುಟ್ಟ್‌ ಪಡುವದು ಬುದ್ದಿತ್‌ ಪೋದಮರಂದತ್‌, 
ಬಾಯಿಪೊಳಂದತ್‌, ಕಣ್ಣ್‌ ಮುಬ್ಚ್‌ಚಿ. ಗೇನಯಿಲ್ಲೆ ಜೀವಮಾತ್ರವುಂಡ್‌) 


ಆಂಡಪಕ್ಕಲೆ ಮರತ್‌ರ ಕೊಡಿಲಿಂಜಂತ ವೊರ್‌ಕೋಡ (ಕಪಿ) ಇವನ ಅಯ್ಕೊ 
ವೊರ್‌ ಸಾಧು ತೀರ್ಥಕುಳಿಪಕ್‌ ಬಂದಿತ್‌ ಈ ಗತಿಯಾಚಲ್ಲ. ಚತ್ತೇಪೋಚೊಯೆನ್ನೊ, 
ಬಟ್ಟೆತಪ್ಪಿತ್‌ ಅಂವಮೋಸಬುದ್ಧತ್‌, ನಾನೆನ್ಸ್‌ಮಾಡಡ್‌. ಮಲೆಮೀದಕ್ಷೇತ್ರವಾಸಿಯಾನನಾನ್‌, 
ಸಹಾಯಮಾಡಂಡ್ಕದ್‌ ಧರ್ಮ. ಶಿವನೇ ಎನ್ನಮಾಡಡ್‌. ಅಕ್ಕನೆಕ್ಕೆವೊರ್‌ ಕರಡಿ, (ಜಾಂಬವ) 
ಮೇಚಿಕ್‌ ಆಲೆ ಪೋಪಾನಕಂಡಿತ್‌. ಏ ಕರಡಿ, ಎಲ್ಲಿಕ್‌ನೇಡ ಜೀವಪೋಪನ್ನನೆವೋಡುವಿಯ, 
ಏದ್‌ಕೂಳ್‌ತಣಿಂಜಿ ಪೋಕೊಂದ್‌ ಇಚ್ಚಕ್‌ ಕಡ್‌ಪ. ಅಲ್ಲಿನಿಲ್ಲ್‌. ಅದಾರ್‌ ನೋಟ್‌, 
ವೊರ್‌ ಸಾಧು ಎಂಗಡಮಲೆಮೀದಕ್ಷೇತ್ರಕ್‌ ಬಂದಿತ್‌ ಬುದ್ದ್‌ಪೋಚಲ್ಲ. ಅಂವ 
ಚತ್ತೇಪೋಚೊ ಎನ್ನೊ. ಪರೋಪಕಾರಮಾಡತಂತನ್‌ಡ ಬಂಡ ಜನ್ಮಯೆನ್ಸತಾಂಗೆಣ್ಣ್‌. 





ಕರಡಿ : ಏ ಕೋಡ, ಎನ್ನೇಂಗಿಯೆಣ್ಣತೆ. ನೀಬಲ್ಕಪರೋಪಕಾರಿಯೆ ಸರಿ. 
ನ್‌ಡಕೆಲದುಂಬ್‌ಚಲ್ಲ. ಏಡವಿಚಾರನೀಕೆನ್ನಂಗ್‌. ನಿನ್ನನ್ನನೆ ಪೋಲೆ 
ಮೇಚಿತಿಂಬಯೋಗನಾನ್‌ಪಡಂದ್‌ಲೆ. ನಾಕ್‌ ಇರ್‌ಟತ್‌ಮೇಚಿ ಬೆರಿಯಪೋಂಡು. 
ಅದೆನ್ನ್‌ಸಾಧುಂದ್‌ಯೆಣ್ಣಿಯೆಲ್ಲ ಆ ಪುದುಮೆಯೆನ್ನ್‌. | 

ಕೋಡ : ಮಾರಾಯ, ವೊರ್‌ಸಾಧುಬಂದಂವ ಕಾಲ್‌ಕ್‌ ಮುಟ್ಟ್‌ಪಡುವದು 
ಬುದ್ದೇಪೋಚಿ ಯೇವದ್‌ಕಾಂಬಲೆ' ಚತ್ತನಕೆಕಾಂಬ. ಎಂಗಡ ಮಲೆಮೀದಕ್ಷೇತ್ರಕುಳಿಪಕ್‌ 
ಬಂದಂವನಾಯಿತಿಕ್ಕು. ಬಟ್ಟೆತಪ್ಪಿತ್‌ ಈಲೆ ಬಂದಿತ್‌ ಬಡವಮುಡಿಂಜತ್‌, ಜೀವವುಂಡೇಗಿ 
ಅಂವಂಡಕೆಲಕೆನ್ನೇಂಗಿ ಕೊಡ್‌ತಿತ್‌ ಜೀವದಾನಮಾಡಂಡ್ಕದ್‌ ಕ್ಷೇತ್ರವಾಸಿಯಳಾನ ಎಂಗಡ 

ಧರ್ಮಕ್ಕುಲ. ಬೆರಿಯೊಮ್ಮ ನೋಟ್‌. 

ಕರಡಿ : ಯೇಮಾರಿಕೋಡ, ಅನ್ನತಧರ್ಮಲರಿಂಜಿತೂ ನೀನೆನ್ನ್‌ಮರತ್‌ರ 
ಕೊಡಿಲಳತಂಡ್‌ ಟ್ರೂಂದ್‌ ಪಲ್ಲ್‌ಗಿರಿಚಂಡ್‌ ಕುತ್ತಮರಿಯ ನೋಟುವಿಯ, ಅಡಿಕ್‌ಳಿ, 
ಬೆರಿಯನೋಟನ. 


ಕೋಡ : ( ಅಡಿಕ್‌ಳಿಂಜಿತ್‌ ಇಬ್ಬರೂ ಪೋಯಿತ್‌ ನೋಟುವ) 


ಕರಡಿ : (ಕಯಿಪುಡಿಚಿತ್‌ ನೋಟಿತ್‌) ಅಯ್ಯೋ ಚತ್ತೇಪೋಯಿತ್‌. ತೂಪಾಪಿ, 
ಅಂವಬುದ್ದನಕೆ ನೀನ್‌ಪೋಯುತ್‌ಪುಡಿಚಿತ್‌ ಎಪ್ಪಿತುಂಡೇಂಗಿ ಅಂವ ಚಾವಕಿಂಜತ. ಥೂ, 
ವಾರೆಮೂಡ. ನೇಡಮೂಡ್‌ನಕುಟ್ಟಿನೋಟ್‌ (ಕೈಯೆಡ್‌ಪ) 

ಕೋಡ : ಏ, ಪಂದಿಮೂಡ ನಾಕೆನ್ನೇಂಗಿಯೆಣ್ಣತೆ. ನಿನ್ನನ್ನನೆ ಕೈ, ಕಾಲ್‌, 
ಅಗಲವುಂಡೇಂಗಿ ಎಚ್ಚಕೋ ಕೆಲಸಮಾಡುವಕಿಂಚೆ. ಬುಡ್‌ನಾನೊಮ್ಮು ನೋಟುವಿ 
(ಸಾಧುಡಮೂಕ್‌ಕ್‌ ಕೈಬೆಚ್ಚಿತ್‌) ಮಾರಿಕರಡಿ, ಚೆನ್ನ ಜೀವವುಂಡ್‌. ಕೆಲಕೆನ್ನೇಂಗಿ ಕೊಡ್‌ತಕ್ಕ 
ಹುಶಾರಾಪದ್‌ನೇರ್‌. ಪೋ ಎನ್ನೇಂಗಿ ಬೆರಿಯ ಕೊಂಡ ಬಾ. 

ಕರಡಿ : (ಚೆಡಿಲ್‌) ನೀನ್‌ನಾಕೆನ್ನ್‌ ಎಣ್ಣುವದ್‌. ನೀನೂಯೆನ್ನೇಂಗಿ ಪಣ್ಣ್‌ಫಲ 
ಕೊಂಡ್‌ಬಾ ನಾಯೆಲೇಂಗಿ ತೇಡಿತ್‌ ತೇನ್‌ಕೊಂಡ್‌ ಬವ. 

ಕೋಡ : (ಚೆಡಿಲ್‌) ಥೂಪಾಪಿ, ನೀಯನ್ನಂಗ್‌ ಕರಡಿಯಾಯಿತ್‌ ಪುಟ್ಟಿಯ. ನಿನ್ನನ್ನನೆ 
ಕೈಕಾಲ್‌ ನಾಕ್‌ ಅನುಕೂಲವುಂಡ. ಈ ಚೆರಿಕೈಲ್‌ ಎನ್ನತಾನ ಕೊಂಡ್‌ಬರಃತ್‌. ಅದೊಂದು 
ಕಯ್ಯ ನೀನೆಕೊಂಡ್‌ಬಂದಿತ್‌ ಅಂವಂಗ್‌ ಜೀವದಾನಮಾಡಂಡು. ಇಲ್ಲೇಂಗಿ ಆಪಾಪ 
ಮಲೆಮೀದಪ್ಪ ನೀಕ್‌ತರಡ್‌. 

ಕರಡಿ : ನೀಕ್‌ಕಯ್ಕ, ಮರತ್‌೦ಜಿಮರಕ್‌ ಪಾರುವಿಯ, ಕ್‌ಟ್ಸ್‌ನಜೆಲ್ಲ ತಿಂಬಿಯ. 
ಕೆಟ್ಟ ಕೋಡಜಾತಿಯ ಪಂಡ್‌ ದಾಕ್‌ಮುಪಕಾರಮುಾಾಡ್ಕತ್‌ ನ್‌ಡಜಾತಿಲಕ್ಲಣ 
ನೀನ್‌ ಬುಡುವದುಂಡ. 

ಕೋಡ : ನೋಟ್‌, ಜಾತಿತಕ್ಕ್‌ಪರಂದಕ್ಕ ನಾಕ್‌ ಪೆರ್ಕಚೆಡಿಬಕ್ಕು. 
ಎಂಗವುಪಕಾರಮಾಡಿತಿಲ್ಲೆ. ಸಮುದ್ರತ್‌ರ ಇಕ್ಕರೆಂಜಿಅಕ್ಕರೆಕ್‌ಪಾರಿತ್‌ ಸೀತೆ ದೇವಿನಕಂಡಿತ್‌ 
ಲಂಕಾಪಟ್ಲಚುಟ್ಟಿತ್‌ರಾವಂಡಗಡ್ಡಕೂ. ಕೂಡ ತಿತ್ತ್‌ ಬೆಚ್ಚದ್‌ ಯೇಡನೋಚಿಮಾಂವ 
ಹನುಮಂತನ, ಅಲ್ಲನೀನ. ನ್‌ಡ ಕೆಟ್ಟಜಾತಿಯ ಮಾಡ್‌ನದೆನ್ನ್‌- 

ಕರಡಿ : (ಪೆರ್ತ್‌ಚೆಡಿಲ್‌) ಎನ್ನೇಣ್ಣಿಯ ಲಂಕೇಕ್‌ಸೇತುವೆಕಟ್ಟುವ'ಕ್ಕ ತಡಿಯಂಡ 

ಮೋಳ್‌ನಂತ ಕುಂದ್‌ ಯೆಡತೆಕಯಿಲೂ, ಬಲತೆ ಕಯಿಲೂ, ಮಂಡೆಲೂ, ಎಡ್‌ತಬಂದಿತ್‌ 
ಸಮುದ್ರಕ್‌ ಇಟ್ಟಿತ್‌ ರಾಮದೇವನಗುಂಡ್‌ ಶಾಬಾಸ್‌ಗಿರಿ ಪಡದಂತ ಎನ್ನಡ ಬಲ್ಯಪ್ಪ 
ಜಾಂಬವಂತ ವುಪಕಾರಮಾಡ್‌ತಿಲ್ಲಿಯ? ಬೇರಿಚಿತ್‌ ತಕ್ಕ್‌ಪರೆ. 


ಕೋಡ : ವೋಹೊ, ಮದಿಮದಿ, ನೇಡ ಬಲ್ಕಪ್ಪ ಜಾಂಬವಂಗೂ ನಡ 
ಜಾತಿಯಕ್ಕೂ ರಾಮದೇವತಂದಂತ ಬಿರ್‌ದೆಲ್ಲಿಯವೊಮ್ಮಕಾಟ್‌. ಯೇಡ ಮಾಂವ 
ಹನುಮಂತಂಗೂ ಎಂಗಡ ಜಾತಿಕೂಕೂಡಕೊದ್‌ಚಿತ್‌ ಮಂಡನ ತ್‌ಟಿತ್‌ ತಂದಂತ 
ಬಿರ್‌ದ್‌ನೋಟ್‌. ಮಂಡೆಲ್‌ಕ್ರಾಪ್‌. ಇದ್‌ಯಂಗಮಾಡ್ಕಂಡತ. ಎಂಗಕ್‌ಚೀಪ್‌ವುಂಡ, 
ಕನ್ನಡಿವುಂಡ. ಕೊರಿಯ ಜಾತಿಕು ಕೂಡ ಲಯಿಂಡ ಬೆನ್ನ್‌ಲ್‌ ಮೂಂದ್‌ಗೆರೆ ರಾಮದೇವ 
ಮಾಡಿತೇ ವುಂಡ್‌. ನಿಂಗಕೆಲ್ಲಿಯ ಕರಡಿ. 


ಕರಡಿ : ಎಂಗಡಜಾತಿಕ್‌ ತಂದಿತೇವುಂಡ್‌. ಎಂಗಡ ಮೇಲ್‌ಲ್‌ ನೋಟ್‌ 
ವುದ್ದರೋಮ. ಯಿದಂಗೆನ್ನುಣ್ಣುವಿಯ. 
ಕೋಡ : ವುಂಡ್‌. ವುಂಡ್‌ ಅದಂಗಿಂಜು ವುದ್ದರೋಮ ಜೂಲ್‌ನಾಯಿಕ್‌ 
ವುಂಡೇವುಂಡ್‌. ಕೊಚ್ಚತೆ. 
ಕರಡಿ : ಎನ್ನೆಣ್ಣಿಯ ಎಂಗನಾಯಿಕ್‌ ಕಡೆಯಾಚ, ಥೊ. ನೇಢಮೂಡ್‌ಕ್‌ 
(ಲಟ್ಟಿರಂದ್‌ದವಡೆಕ್‌ಪೊಜ್ಜತ್‌). 
ಕೋಡ : (ಪೆರ್ತಚೆಡಿಲ್‌) ವುಯಿಪಂದಿಮೂಡ್‌೦ದ್‌ ಕರಡಿರ ಮೊರಣಿನ 
ಬಲವಾಯಿತ್‌ ಕಡಿಚಂಡತ್‌. 
ಕರಡಿ : (ಚೆಡಿಲ್‌) ಎಡತೆಕ್ಕೆ ಬಲತೆಕಯಿಲ್‌ ಕೋಡನ| ಪುಡಿಪಕ್‌ 
ಸುತ್ತೂತಿರ್‌ಚೇಂಗಿಯೂ, ಕೋಡನಕ್‌ಟ್ಟಿತೆ ಕರಡಿ ತಳಂದಿತ್‌ ಅಬ್ಬರ್‌ಡುವ. 
ಕುರುಕ : (ಗ್ರಾಮಸಿಂಹ) ವೊರ್‌ಸರಕ್ಕೂಟ್‌ ಪೋಪಂವ, ಈ ಸದ್ದ್‌ ಕೇಟಿತ್‌ 
ಆಲೆಬಂದಿತ್‌ ಇದನಕಂಡಿತ್‌ ಯೇ ತೊಂಡ್‌ ಕೋಡ, ಆ ಪಾಪತ್‌ ಕರಡಿನ 


ಎನ್ನಂಗ್‌ಕಡಿಚಂಡಿಯ ಬೆರಿಯಬುಡ್‌, ಎಂಗಡಮಲೆಮೀದ ಕ್ಷೇತ್ರತ್‌ ಜಗಳಮಾಡುವಕಾಕುವ 
ಬೆರಿಯಬುಡ್‌೦ದ್‌ ಎಣ್ಣ್‌ಚಿ. 


ಕೋಡ : ಬುಡೂಲೇಂದ್‌ ಮಂಡೆಕುಲುಕುವ. 


ಕುರುಕ : (ಚೆಡಿಲ್‌) ಬುಡೂಲೆ, ಎಂದಕ ಏಡಕೂಟಾಳ್‌ನಕಾಕುವಿ ನೋಟ್‌ 
(ವುಕ್ಕೆಹೂ ಹೂ) ಕೋಡಬೊತ್ತಿತ್‌ ಕಡಿಬುಟ್ಟಿತ್‌ ಕುರುಕಣ್ಣ ಚೆಡಿಮಾಡತೆ, ಅ ಪಂದಿದುಂಡ 


ಸ್ಕಿ 

ಯೇಡದವಡೆಕ್‌ ಪೊಜ್ಜದ್‌ನೋಟ್‌. ಅಲ್ಲಿ ವೊರ್‌ ಸಾಧು ಬುದ್ದಿತುಂಡ್‌ ಅಂವಂಗ್‌ 
ಜೀವದಾನ ಮಾಡತೆ ಪೋಚೇಂಗಿ ಎಂಗಡ: ಮಲೆಮೀದಪ್ಪ ಎಂಗಳ ಬೆಪ್ಪದುಂಡೊ, 
ಇದಂಗಾಯಿತ ಎಂಗಳ ಕ್ಷೇತ್ರವಾಸಿಯಾಂದ್‌ ಬೆಚ್ಚದ್‌ ನೀನ ಎಣ್ಣ್‌.- 


ಕುರುಕ : ಎನ್ನೆನ್ನ್‌, ಸಾಧುಬುದ್ದಿಯತ ಅಯ್ಕೊ, ಬೆರಿಯ ಪೋಯಿತ್‌ ಸಾಧುಡ 
ಕೈಪುಡಿಚಿ ನೋಟಿತ್‌, ಯೇ ಮಾರಿಯಳೆ ನಿಂಗಳ ಬೆಪ್ಪಕಾಕುವ. ಜೀವಜಾತಿಲ್‌ ಮನುಷ್ಯ 
ಜೀವವೇ ಮಹತ್ತ್ವವಾನದ್‌. ಪಾಪ, ಪುಣ್ಮ, ಧರ್ಮಾಕರ್ಮ ಅರಿವದ್‌' ಮನುಷ್ಯ ಜಾತಿ, 
ಅಯಿಂಗ್‌ಮುಂದ್‌ನಂತ ಪರೋಪಕಾರಿಯಳೇಯಿಲ್ಲೆ. ಅನ್ನತಯಿಂಗ್‌ ಜಿಃವದಾನಮಾಡ್‌ನಕ 
ಎಂಗಡ ಈ ಬಂಡಜನ್ಮಕಳಂದವಲು. ನಿಂಗಡಿಬ್ಬಡ ಪಂಚಾಯ್ತಿಗೆ, ಪಾಯಸ, ಪಪ್ಪಡ 
ಎನ್ನುಂಡ್‌' ನಾನ್‌ ತೌತಿತಪ್ಪಿ. ಈ ಸಾಧುಕ್‌ವೊಮ್ಮ ಜೀವದಾನಮಾಡನ. ಎಂಗಡ 
ಮಲೆಮೀದಪ್ಪ, ಮೆಚ್ಚು. ಆನಗುಂಡ್‌ ನಿಂಗಿಬ್ಬರು ಪೋಯಿತ್‌ ಕೆಲಕ್‌ವುಳ್ಳದ್‌ 
ಎನ್ನೇಂಗಿಕೊಂಡ್‌ ಬಾರಿ. ನಾನೂ ಪೋಯಿತ್‌ ಶಿವತೀೀರ್‌ತಕೊಂಡ್‌ಬಪ್ಪು. ಪೋಯಿ 
ಪೋಯಿಂದ್‌ ಕಣ್ಣ್‌ ಮರಿಚತ್‌. 

ಕರಡಿ : ನಾಪೊರಟೆ, ಎನ್ನೇಂಗಿ ಕೊ೦ಂಡ್‌ಬಪ್ಪದ್‌ನೇರ್‌. ಆ ತೊಂಡ್‌ಕೋಡ 
ಯೆನ್ನಂಗಾಕು ಏಡ ಮೊರಣಿಕಡಿಪಕೆ ಸರಿ. 


ಕೋಡ : ಕುರುಕಣ್ಣ, ಆ ಪಂದಿಮೂಡಂಡ ಬಡಾಯಿತಕ್ಕ್‌ಕೇಪಕ್ಕ ಏಡಮೀಶೆ 
ಬೊರೆಪ, ನೋಟ್‌ ಏಡಮುಲೆಮೀದಪ್ಪ ವುಂಡೇಂಗಿ ನಾನು ಎನ್ನೇ೦ಗಿಕೊ೦ಡ್‌ 
ಬಪ್ಪದ್‌ನೇರ್‌. 


ಕರಡಿ : ಪೋಯಿತ್‌ ಕಲ್ಲ್‌ ಮಾಳಿಂಜಿ ತೇನ್‌ ಪರಿಚಂಡ್‌ ಬಾತ್‌. 


ಕುರುಕ : ಪೋಯಿತ್‌, ಶಿವತೇರ್‌ತ ಕೊಂಡ್‌ಬಪ್ಪಕ್‌ ಅಲ್ಲಿ ಭಕ್ತಂಗ 
ಕನಿಚಂತ ವೋಟೆಕೊಳಪೆಲ್‌ ನೀರ್‌ದುಂಬ್‌ಚಿತ್‌ ಆಂಡವೊರ್‌ ತಲೆನಕಡಿಚಂಡ್‌ 
ಕೊಂಡ್‌ಬಾತ್‌. 


ಕೋಡ : ಮರಕ್‌ ಪತ್ತಿತ್‌ ಪಣ್ಣೊಂದು ಕ್‌ಟ್ಸ್‌ಲೆ. ಅಲ್ಲಿಂಜಿನೋಟಣೆ. ಕರಡಿ 
ತೇನ್‌ಕೊಂಡ್‌ಬಂದದೂ ಕುರುಕನೀರ್‌ಕೊಂಡ್‌ ಬಂದದೂ ಕಂಡಿತ್‌ ನಾನ್‌ ಬಣ್ಣೆ ಎನ್ನನೆ 
ಪೋಡ್‌. ಪೊರಡುವಕ್ಕೆಲೆ ಆಮುದಿಕರಡಿ ಹಾಸ್ಮ ಮಾಡ್‌ಚಿ. ಕೂ ಏಡಮೂಡೇ 
ಅಯಿಂಗ್‌ಕಾಟೂಲೆ. ಸಾಧುಕ್‌ ಜೀವ ದಾನ ಮಾಡುವ ಯೋಗ ನಾನ್‌ಪಡದ್‌ಲೆ. 
ಯೇಡ ಈ ಬಂಡ ಜೀವ ನಾನ್‌ ಬೆಚ್ಚವದೂಯಿಲ್ಲೆ. ಆನಗುಂಡ್‌ ಅಡಿಕ್‌ಳಿಂಜಿತ್‌ 
ಅಲ್ಲಿ ಕಾಂಬಂತ ಕಲ್ಲಾಕ್‌ಮುಂಡ್‌ ಬಡಿಚಂಡ್‌ ಚಾವದ್‌ಬೇರ್‌. ಇದ್‌ 

ಏಡಮಲೆಮೀದಪಂಗ್‌ ಸಂತೋಷ ಆಡ್‌. ಬೆರಿಯ ಇಳಿಂಜಿತ್‌ ಮಲೆಮೀದು ನ್ಯ ನೀನ್‌ 
ವುಂಡೇಂಗಿ ಕಾಪಾಡ್‌೦ದ್‌ (ಕಲ್ಲ್‌ಕ್‌ ಮಂಡೆನ ಕುಟ್ಟ್‌ ಚಿ) ಮೂರ್ಚೆಯಾಯಿತ್‌ we 
(ಪರಮೇಶ್ವರ ಮೆಚ್ಚಿತ್‌) ಕೋಡಂಗ್‌ ಗೇನಕೊಡತತ್‌. ಗೇನತ್‌, ಕೋಡ ನೀನ್‌ ಚಾವತೆ, 
ನೇಡ ಭಕ್ತಿಕ್‌ ಮೆಚ್ಚಿತ್‌, ಭೂಲೋಕತ್‌ ಇಲ್ಲತಂತ ಪುದಿಯೋರ್‌ ಪುಳಿಮರ ಅದ ಅಲ್ಲಿ 
ಮಾಡ್‌ನೆ. ಅದ್‌ಲ್‌ದುಂಬಪಣ್ಣ್‌ಪುಳಿವುಂಡ್‌. ಈ ಪುಳಿಕ್‌ ಕೋಡ ಕಿತ್ತುಳೀಂದ್‌ 
ಪೆದಯಿರಡ್‌. ಇದ್‌ನಯೆನ್ನನೆ ಕೊಂಡ್‌ಪೋಡ್‌೦ದ್‌ ಬೇಜಾರಬೋಂಡ. ಇದಂಗಾಯಿತ್‌ 
ಕೋಡಜಾತಿಡ ದವಡೆ ಅಗಲ ಆಯಿತ್‌ ಪೈಂಬೆನನ್ನನೆ ಇಟ್ಟವಕ್‌ ಇಂದ್‌೦ಜಿವರಕಂದೆಂದ್‌, 
ಕೆನಚಿನೆನ್ನನೆ ಆಯಿತ್‌ ಬೆರಿಯ ಎದ್ದಿತ್‌ ನೋಟಣೆ ಪುಳಿದುಂಬ್‌ನ ಮರ ಕಂಡಿತ್‌ ಪೆರ್ತ್‌ 
ಸಂತೋಷಪಟ್ಟಿತ್‌ ಆಮರಕ್‌ ಪತ್ತಿತ್‌ ಬೋಂಡ್ಮಚ್ಚಕ್‌ ಕೊಜ್ಜಿತ್‌ ದವಡೆ 
ಪೈಂಬೆಕ್‌ದುಂಬ್‌ಚಿಟ್ಟಂಡ್‌ ಕೈಲು ಯೆಡ್‌ತಂಡ್‌ ಮನ್‌ಸರನ್ನನೆ ಆಗಿ ಜೂಂಗಿ ಬಂದಿತ್‌ 


ಸಾಧುಡ ಮಿಣ್ಣಾಲ್‌ಬೆಚ್ಚಿತ್‌. ವಾರೆಕಣ್ಣ್‌ಲ್‌ ಕರಡಿನೊಮ್ಮ ನೋಟತ್‌ ವಮ್ಮಕೆಮ್ಮ್‌ಚಿ. 


ಪುಳಿನ ತೊಲ್‌ಚಿತೊಲ್‌ಚಿ ಸಾಧುಡಬಾಯಿಕ್‌ ಕೋಡಯಿಟ್ಟತ್‌. ಕರಡಿತೇನ್‌ 
ಕೊಡತತ್‌. ಕುರುಕ ಕೊಳಪೆಲ್‌ ತೀರ್ಥಬೂಕ್‌ಚಿ. ಸಾಧುಕ್‌ ಜೀವ ನಲ್ಲೋಣೆ ಬಂದಿತ್‌ 
ಯೆದ್ದ್‌ ಅಳತಂಡ್‌ ಈ ಮೂಂದ್‌ ಜಾತಿನ ಕಂಡಿತ್‌ ಸಂತೋಷತ್‌ ನಮಸ್ಕಾರ ಮಾಡಿತ್‌ 
ಪುಣ್ಯಜೀವಿಯಳೆ ನಿಂಗಳೇ ಯೇಡ ಅಪ್ಪ, ಅವ್ವ, ಚಾವಕ್‌ ಬುದ್ಧನಾಕ್‌ ಜೀವದಾನ ಮಾಡಿರ. 
ಮಲೆಮೀದಕ್ಷೇತ್ರತ್‌ ಬಂದಂತ ನಾಕ್‌ ಬಟ್ಟೆ ತಪ್ಪಿತ್‌ ಇರ್‌ಟಾನಗುಂಡ್‌ ಈ ಗತಿ ಆಚಿ. 
ನಾಕ್‌ ನಲ್ಲದ್‌ಮಾಡ್‌ನಾಂಗ್‌ ಪರಮೇಶ್ವರ ನಿಂಗಕ್‌ ನಲ್ಲ ಜನ್ಮತಪ್ಪದ್‌ನೇರ್‌. 


ಕರುಕ : ಸಾಧುವೆ ನೇಡ ಆಶೀರ್ವಾದತ್‌ ಎಂಗಕ್‌ನಲ್ಲದೆತ್ತಡ್‌. ಈ ಮಲೆಮೀದ 
ಕ್ಷೇತ್ರತ್‌ ಬಯಿಟ್‌ ಆರೂ ವಾಸಮಾಡುವಕಯ್ಯಾಂದ್‌ ಪರಮೇಶ್ಚರಂಡ ಅಪ್ಪಣೆವುಂಡ್‌. 
ಆನಗುಂಡೆ ನೀಕ್‌ ಬಟ್ಟೆತಪ್ಪ್‌ ಚೇಂಗಿಯೂ, ಆ ಸ್ವಾಮಿಯೆ ಎಂಗಳಗುಂಡ್‌ ನೀಕ್‌ ಜೀವದಾನ 
ಮಾಡ್‌'ಚಿಟ್ಟತ್‌. ಅದಂಗ್‌ ನೀನ್‌ಸಂತೋಷಪಟ್ಟಂಡ್‌ ಇಲ್ಲಿ ಬುದ್ದಂತ್‌ ಚಾಯೋಡೆ ವರೀತ್‌ 
ಪೊಲಾಕ ಇದ, ಈ ಬಟ್ಟೆಲ್‌ ಪೋವ್‌. ಕ್ಷೇತ್ರಪಕ್ಕಲುಂಡ್‌ ನೀಕ್‌ ಪೋಡಿ ಬೋಂಡ. ಎಂಗ 
ಪೋಪ. | 

ಸಾಧು : ಸಂತೋಷ, ನಿಂಗಡ ಯೀಜನ್ಮಪೋಯಿತ್‌ ನರಜನ್ಮ ಬರಂಡೂಂದ್‌ 
ಎಣ್ಣನೆ ವರಕ್‌ ಬಂದಿತ್‌ ಪೊಲಾಕ ಎದ್ದಿತ್‌ ಮಲೆಮೀದಕ್‌ ಪೋಯಿತ” ತೀರ್ಥಸ್ನಾನಮಾಡಿತ್‌ 
ಸಂತೋಷತ್‌ ಪೋಚಿ, ಕ್ಷೇತ್ರಮಹತ್ವತ್‌ನ ಈ ರೀತಿ ಪ್ರಕಾಶ ಮಾಡ್‌ನಂತ ಪರಪೇಶ್ವರಂಗ್‌ 
ನಮಸ್ಕಾರ. ಹರ ಹರ ಮಹದೇವ ಶಂಭೋ. | 


ತಂತ ತ 

೫ನೇ ಸೀನ್‌ ಹವಿತ್ರ ಜಾಗ 
(ಸಪ್ತಯಷಿಯ ಸುಬ್ರಹ್ಮಣ್ಯ ಸ್ವಾಮಿರ ತಪಸ್‌ಲಪ್ಪ) 
ಕುಮಾರಸ್ವಾಮಿ : ಯಷಿಯಳೆ, ನಿಂಗಡ ತಪಸ್‌ಕ್‌ ಮೆಚ್ಚಿತ್‌ ಒಂದೆ ಎನ್ನಾಂಡು 
ಬೆರಿಯ ಕೇಳಿ. 


ಖುಷಿಯ : (ಬೆರಿಯ ಎದ್ದ್‌ನಿಂದಂಡ್‌ ಭಕ್ತಿಲ್‌)ಸ್ವಾಮಿ ಶಣ್ಮುಖನೆ, ಗುಹನೆ, 
ಕುಮಾರಸ್ವಾಮಿಯೆ, ಶಿವಪುತ್ರನೆ, ಸುಬ್ರಹ್ಮಣ್ಮಸ್ವಾಮಿಯೆ, ಇದ ನೀಕ್‌ ನಮಸ್ಕಾರ. 
ಅಷ್ಡಬುದ್ದಿತ್‌. ಏ ಸ್ವಾಮಿಯೆ, ಪಾಪಿ ರಾಕ್ಷಸರಗುಂಡ್‌ ಭೂಬಾರ ಪೆರ್ತಿತ್‌ 
ಅಧರ್ಮನಡಪಾನಗುಂಡ್‌ ಧರ್ಮೊೋದ್ಲಾರಕಾಯಿಶ್‌ನ್‌ಡ ಅಪ್ಪ ಪರಮೇಶ್ವರನ ಈ 
ಇಗ್ಲ್‌ತಪು್ಪಕುಂದ್‌ಡ ಅಲ್ಲಿ ಕಾಂಬ ನೋಟ್‌ ಮಲೆಮೀದತ್‌ ತಪಸ್‌ಮಾಡ್‌ಚಿ. ಸ್ವಾಮಿ 
ಪ್ರತ್ಕಕ್ಷವಾಯಿತ್‌ ಏಡಮೋಂವಕುಮಾರನಗುಂಡ್‌ ರಾಕ್ಷಸಕ್‌ ಮರಣವುಳ್ಳಾನಗುಂಡ್‌ ಅಂವನೆ 
ತಪಸ್‌ಮಾಡಿಂದ್‌ ವರತಂದದಲ್ಲತೆ ಅಲ್ಲಿ ಇಗ್ಗ್‌ತಪ್ಪಕುಂದ್‌ಲ್‌ ಮಲೆಮೀದಕ್ಷೇತ್ರವೂ, 
ಶಿವತ್‌ರ್ಥವೂ, ಕಲ್ಪಿಚಿತ್‌ ಸ್ಥಿರಪಡ್‌ತ್‌ಚಿ. ಅದೇತ್‌ರ್ಥಪೊಳೆಈಲೆ ಒಬಪ್ಪದ್‌ನೋಟ್‌. 
ಈ ಪರಿಶುದ್ಧಸ್ಥಳತ್‌ ಶಿವಂಡ ಅಪ್ಪಣೆ ಪ್ರಕಾರ ಎಂಗತಪಸ್‌ ಮಾಡ್‌ನಲ್ಲಿಕ್‌ ನೀನ್‌ ಪ್ರತ್ಯಕ್ಷ 
ಅನಾನಗುಂಡ್‌ ಎಂಗನ್‌ಡ ಭಕ್ತರೆ ಸರಿ. ಆನಗುಂಡ್‌ ಭೂಲೋಕ ವುದ್ಧಾರಮಾಡ್‌೦ದ್‌ 
ಬೋಡ್ಕವ, ನ್‌ಡಪಾದಕ್‌ ಗೋವಿಂದಾ ಗೋವಿಂದ. 


ಕುಮಾರಸ್ವಾಮಿ : ಯಷಿಯಳೆ, ನಿಂಗಡ ಸ್ರೋತ್ರಕ್ಕೂ, ಭ'ಕ್ತಿಕೂ ಮೆಚ್ಚ್‌ನೆ. 
ನಿಂಗಳನ್ನನೆ ಭೂಲೋಕತ್‌ ಪೆರ್ಶ್‌ಜಾಗತ್‌ಲ್‌ ತಪಸ್‌ಮಾಡುವಯಿಂಗ ನಾನ್‌ ಬೆರಿಯ 
ಅವತಾರ ಎಡ್‌ತಿತ್‌ ದುಷ್ಪರಾಕ್ಷಸರ ನಾಶಮಾಡುವಿಂದ್‌ ವರಕೊಡ್‌'ತದುಂಡ್‌. ಅದೇ 
ರೀತಿ ಸುಬ್ರಹ್ಮಣ್ಯ ಅವತಾರಯೆಡ್‌ತಿತ್‌ ಧರ್ಮೋದ್ದಾರಮಾಡುವಿಂದ್‌ ನಿಂಗಕ್‌ವರತಂದೆ 
ಬೊತ್ತತೆ. 

ಿರುಷಿಯ : ಮಹಾಸ್ವಾಮಿ ಪೆರ್ತ್‌ ಸಂತೋಷ. ಆಚೇಂಗಿ ಈ ಇಗ್ಗ್‌ತಪ್ಪ ಕುಂದ್‌ಡ 
ಮೂಂದ್‌ ಭಾಗತ್‌ ದುಂಬಜನವಾಸವಾಯಿತೂ ಮಹಭಕ್ತಂಗ ಹೆಚ್ಚಾಯಿತೂ ಪ್ರಧಾನಪಟ್ಟ 
ದೇವಕ್ಷೇತ್ರ ಇಲ್ಲತೆ ದುರ್‌ದೇವತೆಯಳ ನಂಬಿತ್‌ ಮೋಸಬೂವದ್‌ ನೋಟಿತ್‌ ಪೆರ್ತ್‌ 
ವ್ಯಸನಪಡುವ. ಆನಗುಂಡ್‌ ನೀನ್‌ ಇಂದ್‌ ಪ್ರಸನ್ನವಾನಂತ ಈ ಪರಿಶುದ್ಧ ಜಾಗತ್‌ ನೇಡ 
ಅವತಾರಮೂರ್ತಿನ ಸ್ಥಿರಪಡತಿತ್‌ ಭಕ್ತಡಸೇವೆಯೆಡ್‌ತಂಡ್‌ ಅಯಿಂಡ ಮನಸಾಭೀಷ್ಟ 
ನೆರವೇರ್‌ಚಿಡಂಡೂಂದ್‌ ಬೋಡ್ಕವ. ದ 

ಕುಮಾರಸ್ವಾಮಿ : ಯಷಿಯಳೆ, ಸಂತೋಷ, ಆಚೇಂಗಿ ಈ ನರಲೋಕತ್‌ 
ಕೇಳಿಪಟ್ಟಂತ ಪೆರ್ತ್‌ಜಾಗತ್‌ಲ್‌ ಭಕ್ತಂಗಕಾಯಿತ್‌ ಏಡ ಸುಬ್ರಹ್ಮಣ್ಯ ಅವತಾರಶಕ್ತಿನ 
ಸ್ಥಿರಪಡತ್‌ನದುಂಡ್‌. ಅನ್ನತಕ್ಷೇತ್ರತ್‌ನಾಕ್‌ ಅತಿ ಪ್ರೀತಿಯಾನಂತ ೮ನ್ನದಾನ, ತುಲಾಭಾರ, 
ರುದ್ರಾಭಿಷೇಕ, ಧಾರಾಪೂಜೆ, ಕ್ಷೀರಾಭಿಷೇಕ, ಜಪ, ತಪ, ಹೋಮ, ಲೋಪವಿಲ್ಲತೆ ನಡಂದ್‌ 
ಬಪ್ಪ. ಅನ್ನದಾನಕ್‌ ಮುಂದ್‌ನಂತ ದಾನವೇಯಿಲ್ಲೆ. ಅನ್ನಾದಾನಿಯಳೇ ಏಡಕಾಸಾಭಕ್ತ ೦ಗ್ಕ 
ಅನ್ನದಾನಿಯಕ್‌ ಪುನರ್‌ಜನ್ಮವೇಯಿಲ್ಲೆ. ಆನಗುಂಡ್‌ ಈ ರೀತಿ ಇಲ್ಲಿ ಕ್ಷೇತ್ರ [ಆನಪಿಣ್ಣ್ಲ 
ನಡತುವಕ್‌ಕಯ್ಕುವೋ? | 


ಯಷಿಯ : ಆ ರೀತಿ ಎಂಗ ಇಲ್ಲಿ ನಡಪನ್ನನೆ ಭಕ್ತಂಗಕ್‌ ಕಟ್ಟಪ್ಪಣೆ | ಮಾಡುವ. 
ಇಲ್ಲತೆ ಚೆನ್ನವೆತ್ಕಾಸ ಬಾತೆಂಗಿನೇಡ ಅವತಾರ ಶಕ್ತಿಡ ಮಹತ್ವತ್‌ ಚಾಯೋಡೆನಡಪನ್ನನೆ 
ಮಾಡಿತರಂಡು. 


| 
ಕುಮಾರಸ್ವಾಮಿ : ನಿಂಗಡ ಭಕ್ತಿಕ್‌ ಮೆಚ್ಚ್‌ನೆ. ಏಡ ಅಪ್ಪ ಸ್ಥಿರಪಡತ್‌ನಂತ 


ಕುಂದ್‌ರಕೊಡಿಲುಳ್ಳ ಮೆಲೆಮೀದ ಕ್ಷೇತ್ರನಾಕ್‌ಕಾಂಬ, ಅಲ್ಲತೆ | ಅಪ್ಪಂಡ 
ಶಿವತ್‌ರ್ಹಯೀಲೆವೊಕ್ಕುವಂತ ಭಾಗ್ಮಕ್‌ ಪೆರ್ತ್‌ ಸಂತೋಷ ಆಪ. ಆನಗುಂಡ್‌ 
ಯೀಜಾಗತ್‌ (ಇಕ್ಕತಿರಿಕೆಲುಳ್ಳ ಸ್ಥಳ) ಏಡ ಸುಬ್ರಹ್ಮಣ್ಮ ಅವತಾರ ಶಕ್ತಿನ| ನಲ್ಲೊರ್‌ 
ಶುಭಯೋಗ, ಶುಭಕರಣ, ಶುಭನಕ್ಷತ್ರ, ಶುಭವಾರವಾನಂತ ತಿಂಗಳಾಚೆ ಷಷ್ಠಿ, 
ಅಮೃತಘಳಿಗೆ ೯ ನೋಟಿತ್‌ ಸ್ಥಿರಪಡತ್‌ನೆ. ಇಂದ್‌೦ಜಿ ಏಡ ಅಪ್ಪಂಡ ಶಿವತ್‌ರ್ಥವೇ 
ನಾಕ್‌ ಅಭಿಷೇಕ ಮಾಡಿಯಂಡ್‌ ಭಕ್ತಿಲ್‌ ಪೂಜೆಮಾಡುವದು ನೆನಪದು, ತುದಿಪದು, 
ಜಪ, ತಪ, ಅನ್ನದಾನ ಮಾಡ್ಕೋಳಿ, ಯೀರೀತಿ ನಡತುವಂತ ಬಕ್ತಡ 

ುನಸಾಭೀಷ್ಟನೆರವೇರುಂದ್‌ ವರತಂದೆ (ಮರೆಯಾಪ) 





ಯಷಿಯಳು : ಪೆರ್ತ್‌ ಭಕ್ತಂಗಳು ಬಂದಿತ್‌ ಜಮ ಆನವು ಯಲ್ಲರೂ ಪರ್ತ್‌ 
ಸಂತೋಷತೂ, ಭಕ್ತಿಲೂ, ಶ್ರೀ' ಸುಬ್ರಹ್ಮಣ್ಮಸ್ವಾಮಿಪಾದಕ್‌ ಗೋವಿಂದ, ಗೋವಿಂದ, 
ಶಣ್ಮುಖಸ್ವಾಮಿಪಾದಕ್‌ ಗೋವಿಂದ, ಇಗ್ಗ್‌ತಪ್ಪಸ್ವಾಮಿ ಗೋವಿಂದ. ಕುಮಾರಸ್ಥಾಮಿಪಾದಕ್‌ 
ಗೋವಿಂದಾ-ಗೋವಿಂದಾ, ದೀರ್ಥದಂಡ ನಮಸ್ಕಾರಮಾಡ್‌ಚಿ. ಮಹಾಯಷಿಯಳು ಅಲ್ಲಿಕ್‌ 
ಸೇರಿತ್‌ ಸರ್ವಜನವು ಶಿವತ್‌ರ್ಥಕುಳಿಚಿತ್‌ ಯೋಗ್ಕವಾನಂಶ ಮೂಂಡ್‌ ಲಿಂಗಕ್‌ 
ಮಹಾಸಂಕಲ್ಪಮಾಡಿತ್‌ ಈ ಪಾಡಿಲ್‌ ವೊಂದ್‌ ನೆಲಜಿಲ್‌ ಮೊಂದ್‌ ಪೇರೂರ್‌ಲ್‌ವೊಂದ್‌ 
ಪ್ರತಿಷ್ಠೆ ಮಾಡಿತ್‌ ಬ್ರಹ್ಮಕಲಶ, ಮಹಾಪೂಜೆ, ಮಹಾನೆವೇದ್ಧ ಸಂತರ್ಪಣೆ ಮಾಡಿತ್‌ 
ಕಲ್ಲ್‌ಕಾವೇರಿ ಪಿಲ್ಲ್‌ ಭೂಮಿಯಿಕ್ಕಣೆಕ್ಕೆ ಶಾಶ್ಚಿತವಾಯಿತ್‌ ನಡಂದ್‌ ಬಪ್ಪನಕ್ಕೆ |ಶಿಷ್ಕಂಗಕೆಲ್ಲ 
ಕಟ್ಟಪ್ಪಣೆ ಮಾಡಿತ್‌ ಮಂತ್ರಾಕ್ಷತೆ ಕೊಡ್‌ತಿತ್‌ ದೇವಪ್ರಸಾದಕ್‌ ಸಂತೋಷಟ್ಟಿತ್‌ ಭುಷಿಯಳೆಲ್ಲ 

ಉತ್ತರದೇಶಸಂಚಾರಕ್‌ ಪೊರಟ್‌ಪೋಚ. ಅಂದ್‌ತೊಟ್ಟ್‌ ಭಕ್ತಂಗಳಗುಂಡ್‌ ಈ ಸುಬ್ರಹ್ಮಣ್ಯ 
ಮಹಾಕ್ಷೇತ್ರವೂ ಕ್ಷೇತ್ರಮಹತ್ವವೂ ಸೂರ್ಕನನ್ನನೆ ಪ್ರಕಾಶವಾಯಂಡೇವುಂಡ್‌. 


ಕವಿ ಪ್ರಾರ್ಥನೆ 


ಎಳ್‌ತೋಲೆಲ್‌ ಅರಿಂಜಿಬಂದಂತ ಕೊಡಲ್‌ ಎಳ್‌ದ್‌ನ ಸಂಗತಿಯೆ ಇಗ್ಗ್‌ತಪ್ಪಂಡ 
ಸ್ಹಳಪುರಾಣಾಂದ್‌ ನಂಬುವಿ. ದೇವಭಕ್ತಂಗ ಇದ್‌ನ ಆಧಾರಂದ್‌ ನೆಂಬುವೇಹೊರ್ತು 
ಅನುಮಾನಪಡುವಕ್‌ ಹಕ್ಕಿಲ್ಲೆ. ದೇವಮೂಲ ನಧಿಮೂಲ ಸ್ತ್ರೀಮೂಲ ಪರಿಕ್ಷೆಕ್‌ 
ಪೋಪಕಾಗಂದೆ ಶಾಸ್ತ್ರಾಧಾರವುಂಡ್‌. ಮುಖ್ಕವಾಯಿತ್‌ ಸುಬ್ರಹ್ಮಣ್ಮ ಸ್ವಾಮಿಡ ಅವತಾರತ್‌ನೊ 
ಮಹತ್ವತ್‌ನೊ ಪ್ರಕಾಶಪಡತುವದೆ ಕವಿರ ಭಕ್ತಿ ಅಲ್ಲತೆ ಗರ್ವ ಅಲ್ಲ. ಆನಗುಂಡ್‌ ಭಕ್ತಂಗಳು 
ಮಹಾಜ್ಞಾನಿಯಳು ಕೂಡ ಇದ್‌ನ ನೋಟಿತ್‌ ಅನುಮಾನಕಂಡಕ್ಕ ಕವಿಮನಕ್‌ ನೊಂಬಲ 
ಪಡತುವಕಾಗಂದ್‌ ಬೋಡುವಿ . ದೇವದೇವನಾನ ಶ್ರೀ ಇಗ್ಗ್‌ತಪ್ಪ ಈ ಸ್ಥಳಪುರಾಣ ಚರಿತ್ರೆಲ್‌ 
ಎನ್ನ್‌, ತಪ್ಪ್‌, ನೆಪ್ಸ್‌, ಬಂದಿತುಂಡೇಂಗಿಯು ಕ್ಸಮಿಚಿತ್‌ ಕಾಪಾಡಂಡೂಂದ್‌ ಬೋಡ್ಕವಿ 
ಶ್ರೀ ಸುಬ್ರಹ್ಮಣ್ಮಸ್ವಾಮಿ ಪಾದಕ್‌ ಗೋವಿಂದಾ, ಗೋವಿಂದ. ಮಲೆಮೀದಪ್ಛ ಪರಮೇಶ್ವರಂಡ 
ಪಾದಕ್‌ ಗೋವಿಂದಾ, ಗೋವಿಂದ. 


ಹರಬಾಸ ಅಪ್ಪಚ್ಚ ಕವ 


೨ನೇ ಅಂಕ 
೧ಮೇ ಸೀನ್‌ ದರ್ಬಾರ್‌ 
ಧನಪತಿರಾಜ : (ಸಿಂಹಾಸನತ್‌ ಅಳತಂಡ್‌ ಮಂತ್ರಿನ ನೋಟಿತ್‌') 


ಕಂದ।| ಮಂತ್ರಿಯೆಲೆಣ್ಣುವ ಕೇಳ್‌| ತಂತ್ರತ್‌ದೇಶನಿಪೊಲತುವಳೇಪಿನೊ ನಾನ್‌!|| 
ಯಂತ್ರನಡತಿತುನಿನ್ನಡ| ಮಂತ್ರಮಾಯಕ್‌ಅಡಂಗತಶೂರರೂಲುಂಡ॥| 

ಉಂಡ? 


ಕಂದ|| 


ಭಾಗ್ಯಬರ್‌ಕತ್ತ್‌ಲ್‌ ಆಚಾರಧರ್ಮಪ್ರಕಾರ ಸಂತೋಷತುಂಡ್‌. 

ರಾಗ ಬೇಗಡೆ 


(ಜನನಾಥಕೇಳಿನಾತೇಜ-ಎಂಬಂತೆ) | 
ಡೊಂದ್‌ಕೇಳ್‌ನೀ| ಇಂದ್‌ಮಂತ್ರಿ ||ಅ|ಪ|| ನಂದಾನೊರ್‌ದೇಶ। 
ಕಿಂದೆನುಂಡ್‌ದೋಷ ||ಅ|ಪ|| ಬಾಲಂಗಡಬಾಳ್‌' | ಕಾಲಮಳೆಕೇಳ್‌|| 
ಕಾಲಭೇದತಿದ್‌| ಪಾಳಾನದೊಡೇದ್‌।|೧|| ಅತ್ತಕಡ್‌ಚಿಯು | 
ಬಿತ್ತ್‌ನಬೊಳೆಯು|| ಸುತ್ತುದೇಶತ್‌ರ | ಡೆತ್ತುವುಂಡಶೂರ ||೨|| 
ಕಪ್ಪಕಾಣಿಕೆಯೂ| ತಪ್ಪಳದೊರೆಯೂ।| ತಪ್ಪ್‌ಮಾಡತೆಂದು| ಇಷ್ಟಡುಂಡಡಿಂದು 
||೩|| ಬೋರೆರಾಜಬೇವು। ಶೂರಂಗಡಚಾವು|| ಆರೋಬೇರಲೆನ್ನ್‌| 
ನೇರಾಯಿತೆಲೆಣ್ಣ್‌ ||೪|| ಕೊಲ್ಲ್‌ ಕೊಲೆವುಂಡ' | ಕಳ್ಳಕಾಕರುಂಡ|| 


ಎಲ್ಲರಿಂಜಮಂತ್ರಿ| ನಲ್ಲೊಣೆಣ್ಣ್‌ತಂತ್ರಿ |೩| | 


ಮಂತ್ರಿಯೆ, ಏಡದೇಶ ಕೋಶವೆತ್ಕಾಸ ಇಲ್ಲತೆ ಪ್ರಜೆಯ ಭಾಗ್ಯವಂತಂಗಳಾಯಿತ್‌ 
| 
ಮಂತ್ರಿ : ದೊರೆಯ ಅರಿಕೆಮಾಡುವಿ. | 
ಪಂಡಿಂಜಪೋಲೆದೇಷತ್‌| ಉಂಡ್‌ಲಪ್ರಜೆಯಳೊಮುಳೆಬೊಳೆಡಾ 
ಯಿತ್‌ಸುಗತ್‌॥| ಪುಂಡ್‌ಲೊಬಂಡರುಮಾಡತೆ| ತೊಂಡಂಗತೊಂಡಿಯ 
ಚಾವತೆಬಾವಲದೊರೆಯೇ। 





ರಾಗ ಮೋಹನ |` 
(ಕಮಲನಾಭನಸುಂದರಿ - ಎಂಬಂತೆ) 1 
ದೊರೆಕೇಳರಿಕೆಯೇಡದೂ ||ಪ|| ಅರಿಂಜದೊ ||೮|೩॥| ಪಂಡ್‌ಗುಣಪೋಲೆ| 
ಉಂಡ್‌ಮುಳೆಬೊಳೆ|| ಬಂಡರದುಂಬಿತೇ। ಲುಂಡ್‌ಲಕೇಳ್‌ನಿ ||೧|| 
ಪಟ್ಟರಪೂಜಿತೊ। ದುಷ್ಟರಡಕಿತೊ|| ಕೆಟ್ಟದ್‌ದೇಶತೊ। ಪುಟ್ಟತೆ ||೨॥| 
ನಂಬ್‌ನರಾಜಕು। ದುಂಬ್‌ನಪ್ರಜೆಯಕು|| ಉಂಬ ಕುಡಿಪಕೂ। 
ಚೆಂಬಲಬೋಂಡುಲ ||೩|| ಭಾವನರಜನ। ಜೀವಕೊಡಿಚಿತ್‌!| 
ದೇವಕಡಂಗಿತೊ। ಅಯಂಗ್‌ಲಂಜುವ ||| | 


ದೊರೆಯ, ಕಾಲಕ್‌ ಸೆರಿಯಾಯಿತ್‌ ಮಳೆ ಬೊಳೆನಡಂದಿತ್‌, ಪ್ರಜೆಯ 

ರಾಜ : ಆಹ! ನಿನ್ನಂತ ಮಂತ್ರಿ ಇಪ್ಪಕ ಏಡ ಭಾಗ್ಕಕ್‌ ಕೊರವಾಚದುಂಡ? ನಲ್ಲದ್‌. 
(ಎಂದ್‌ ಸೇನಾಧಿಪನ ನೋಟಿತ್‌) 
ಕಂದ|| ಕೇಳನ್ನಡಸೇನಾದಿಪ। ಏಳೇಳ್‌ಕೋಟಿಕಡಂಗ್‌ನಯೆನ್ನಡದಂಡ್‌!| 
ಕಾಳಗಮಾಡುವಕೆಕ್ಕಲು| ಬಾಳ್‌ಲುಬರಚಿಲುಪಡಿಚಿತ್‌ತೇಂಜಿಯತೆಣ್ಣ್‌|| 
ಸೇನಾಧಿಪ! ಏಡದಂಡ್‌ದಾಳ್ಕ ಪಡೆಪೊಪ್ಪಕ್ಕ್‌ ತೆಯ್ಕಾರಾಯಿತುಂಡ? 


ಸೇನಾಧಿಪ : ರಾಜನೆ ಅರಿಕೆಮಾಡುವಿ. 


ಕಂದ|| ಲೋಕತ್‌ನಿನ್ನಪೋಡಿಕ್‌| ಕಾಕಿನೊಶೂರಂಗವೋಡುವಯುದ್ದಕ್‌ ಬೊತ್ತಿ!| 
ಚಾಕ್‌ನದಂಡ್‌ಲೊಯೆಂಗಡ। ಏಕಯಿಂಜಿಕಾದಿತಡಕನಲೆಣ್ಣಿತೆ ಕೇಪ|| 


ರಾಗ ಬೇಗಡೆ 
(ಭೂವರನೆ ಲಾಲಿಸ್ಕೆ ಈ ವಿಧವನು-ಎಂಬಂತೆ) 


ಭೂಮಿಲ್‌ಮಾದೊರೆ| ಸ್ವಾಮಿಕೇಳಡರಿಕೆ ||ಅ|ಪ| ಕೆಟ್ಟಬುಟ್ಟಯಿ 
ನಕುಟ್ಟಿಚವುಟಿಕಟ್ಟೆ ಮುರುಕುವಕ್‌ಘಟ್ಟಿಗನಾ।। ದುಷ್ಟಾರಾಜಂಗಡಗುಟ್ಟ್‌ 
ಅರಿಂಜವತೆಬಟ್ಟೆಕಾತವತೆಬುಟ್ಟಿತಿಲ್ಲೆನಾ 1|೧|| ಅಂದ್‌ಲಂದ್‌ನಾನ್‌ಬಂಧ 
ಧೀರಂಗಳಕೊಂದಿತಡುವಕ್‌ನಿಂದೆನೊನಾ|| ಒಂದ್‌ಕೇಳ್‌ಯೇಡದಂಡ್‌ 
ದಾಳಿಯಳೊಯೆಂದ್‌ ಪೋಕನೆಂಗಪುಂಡ್‌ಕೆಣ್ಣುವಳ |॥|೨|| ತಿತ್ತ್‌ಕೊತ್ತ 
ಪಡೆಪೊತ್ತ್‌ಮುತ್ತಿಕುತ್ತಿಶತ್ತುರುನಡಕುವುಲ|| ಸುತ್ತುಮುತ್ತುದೊರೆ 
ಶಕ್ತಿನ್‌ಡಕೇಟ್‌ ಬೊತ್ತಿಚಾವಕೇಳ್‌ಯಿತ್ತ್‌ಬಪ್ಪ್‌ಲೆವು |೩| 


ಮಹಾರಾಜನೆ, ದಂಡ್‌ ದಾಳಿಯೆಲ್ಲ ಪಡೆಕ್‌ಪೋತೆ ಕೈಕಾಲ್‌ ಕಡಿಪಂದ್‌ 
ಕರಕರೆಲುಂಡ್‌, ಮಾಡುವದೆನ್ನ್‌? ಏದ್‌ರಾಜಂಗಳ ಪಡೆಕ್‌ ಕಾಕ್‌ಚೇಂಗಿಯೂ ಬಪ್ಪ್‌ಲೆ 
ಪೆರ್ತ್‌ಕಷ್ಟಾಚಿ. 


ರಾಜ : ಶಾಬಾಸ್‌! ಸೇನಾಧಿಪ. ಎಕ್ಕಲು ಇನ್ನನೆ ಇಕ್ಕಂಡು. 


ದೂತ : ರಾಜನೆ, ನೇಡದೇಶತ್‌ ರೈತನೊಬ್ಬಬಂದಿತ್‌ ಕಾತ್ಮತ್‌, ಅಪ್ಪಣೆ ಆಚೇಂಗಿ 


ಕಾಕಿಯಬಖ್ಪಿ. 
ರಾಜ : ನಲ್ಲದ್‌ ! ಅವನ್‌ ಬರಡ್‌. 


ರೈತ : ಮಾದೊರೆ, ಅಡ್ಡಬುದ್ದೆ. 

ರಾಜ : ರೈತ, ನೀನ್‌ ಏದ್‌ ಊರ್‌ಕಾರನ್‌? ಎನ್ನಂಗಾಯಿತ್‌ ಬಂದಿಯ? 
ರೈತ : ಸ್ವಾಮೀ ತೊಂಡಂಡ ಅರಿಕೆನ ದಯಬೆಚ್ಚಿತ್‌ ಕೇಕಂಡು. 
ರಾಗ ಮಾಯ ಮಾಳವಗೌಳ 
(ವಾಹುವರೆ ಬಲ್ದ್‌ಗಂಜಾಲ್‌-ಎಂಬಂತೆ) 


ಬಡಕೂರ್‌ಯೇಡಪ್ಪ। ರಾಜನೇ। ಬಡವನೊನಾನಪ್ಪ ||ಪ|| ಒಡೆವನೆನಾ 
ನೂಂದ್‌| ಬೋಡುವಿನಿನ್ನೊಂದ್‌ ||ಅ[ಪ|| ಕಾಡ್‌ಲ್‌ ಜಾತೆಯೆಲ್ಲಾ! ರಾಜನೆ 
ಮಾಡ್‌ನಬೊಳೆನೆಲ್ಲಾ| ಪೋಡಿಕೇಳಿಲ್ಲತೆತಿಂದ್‌ ಮುಡಿಚಿತ್‌| 
ಬೋಡುವಬಟ್ಟೆಯೊಮಾಡ್‌ಚಿನಾಕ್‌ಲೊ ||| ಮುದ್‌ಕಂಡ ಬಾಳಾಚಿ| 
ರಾಜನೆ| ಮುದಿಕಿಕ್‌ಗೋಳಾಚಿ|| ಕೊದಿಚಿತ್‌ ಚಾಣ್‌ನಯನ್ನಥಮಕ್ಕಳ್ಳೊ॥ 
ಪದಿಚಂಡಳೆಪದ್‌ನಾನೋಟುವಕಾಚಿ |[೨|| ದಮ್ಮಯ್ಯನೀನಿಂದ್‌| ರಾಜನೆ| 
ಒಮ್ಮಲೊನೀಬಂದ್‌|| ತಿಂದನನೋಟಿತ್‌ಬೋಟೆನೀ ಆಡಿತ್‌| ಕೊಂದಿತ್‌ 
ಜಾತಿನಕಾಪಾಡ್‌ ಮಾದೊರೆ ||೩|| 


ರಾಜ್ಯ ಏಡವೂರ್‌ ಬಡಕೂರ್‌, ಆಯಿತ್‌ಪಲಯೆನ್ನ್‌? ಬಡಕೂರ್‌| ಬಾಗ್ಯಂದ್‌ 
ಕೇಳಿ. ಕಾಡ್‌ಜಾತಿನಚೆಲ್ಲಿತ್‌ ಬಡಕೂರ್‌ ಗೋಳೂರಾಯಿತ್‌. ಮಾಡುವದೆನ್ನ್‌? 
ಪಂಡಿಂಜೆನಡಂದ್‌ಬಾತ್‌. ಓರಾಂಡೆಕ್‌ ನಾಲ್‌ಕುರಿ ಬೋಟೆಆಡುವದ್‌, ಎಕ್ಕೆಲ್ಲ? 
ಬಿತ್ತ್‌ಯಿಡುವಾಂಗ್‌ ಮಿಣ್ಣ್‌ವೊಮ್ಮ, ನಾಟಿಪಣಿ ಆನಪಿಇ್ಲವೊಮ್ಮ, ಕಡ್‌ಬಾಂಗುವ 
ಕಾಪಕವೊಮ್ಮ, ಕೊಯಿಪಣಿಕ್‌ಳಿವಾಂಗ್‌ ಮಿಣ್ಣುಮೊಮ್ಮ, ಇನ್ನನೆ ಬೋಟೆ ಆಡಿತ್‌ ಕಾಡ್‌ 
ಜಾತಿನ ದೂರ ದವುತವಾಂಜತ್‌. ಇನ್ನತಾನ ನೀನ್‌ ಚೆನ್ನಮರಂದಾನಗುಂಡ್‌ 'ಜಾತಿರ 
ಉಪದ್ರ ತಡ್‌ಪಕ್‌ ಕಯ್ಕೂಲೆ. ಎನ್ನ್‌ಮಾಡಡ್‌? ಬಯತ್‌ ಕಾಲತ್‌ ಪಟ್ಟಿಣಿ ಬುದ್ದಿತ್‌ 
ಚಾವಕಾಚಿ. 

ರಾಜ : ರೈತ, ಬೊತ್ತತೆ, ಇಂದೆನ್ನೆ ಬೋಟೆಕ್‌ ಬಪ್ಪಿ ನೀನ್‌ಪೊ 

ರೈತ : ಅಪ್ಪಣೆ. (ಎಂದ್‌ ಪೋಪ) 

ರಾಜ : ಮತ್ರಿ ಇಂದೆನ್ನೆ ಬೋಟೆಕ್‌ ಸಿದ್ದಪಡ್‌ತ್‌, ನಾಪೊರಡುವಿ. 

ಮಂತ್ರಿ : ಅಪ್ಪಣೆ. (ಎಂದ್‌ ಆರಲ್ಲಿ) 


ದೂತ : ಸ್ವಾಮಿ, ಅಪ್ಪಣೆ ಆಡ್‌. 

ಮಂತ್ರಿ : ಬೋಟೆಕಾರರೆಲ್ಲ ಅಂಬ್‌, ಬಿಲ್ಡ್‌, ಕತ್ತಿ ಬಾಳ್‌, ಬರಚಿ ಎಡ್‌ತಂಡ್‌, 
ಬಡಕೂರ್‌ ಎಡೆಕಾಡ್‌ಕ್‌ ಬರಡ್‌. ರಾಜ ಬಪ್ಪ. ಬೆರಿಯ ಪೊ. ಸ 
ದೂತ : ಅಪ್ಪಣೆ (ಎಲ್ಲರೂ ಪೋಪ) 


ರ್ತ ರ ರ 


೨ನೇ ಸೀನ್‌ ಕಾಡ್‌ 


ಬೋಟಿಕಾರ : 


ರಾಗ ಬಿಲಾಹರಿ 
(ಅಹಹ ಯಾವನೊ ಬಹನು-ಎಂಬಂತೆ) 
ಪೊರಡಿಬೋಟೆಕ್‌। ಬೆರಿಯಡೆಲ್ಲರು ||ಪ|| ಅರಮನೆರಾಜ। ಬರಂಡುಲೆಣ್ಣ್‌ಚಿ 
1|ಅ|ಪ|| ಬಂಬನಾನ್‌ಲೊ।| ಅಂಬ್‌ಕನಿಚಿಲೊ]| ಕೊಂಬಕಡಮುಂಡ। 
ತೊಂಬೆಕೆಣಿಪಿಲೊ ||೧|। ಬಾಲನಾಶೂರ। ಬಾಳ್‌ಲ್‌ಧೀರ।|ಕಾಳೆಪಂದಿರ| 
ಬೋಳೆಕೆತ್ತುವಿ ||೨॥| ಮುಳ್ಳ್‌ ಪಂದಿಕ್‌| ಉಳ್ಳಬಿಲ್ಲಿದ್‌!| 'ಎಲ್ಲಕಂಡಿನೊ। 
ಕೊಲ್ಲುವಿನಾನೊ ||೩|| ಗರುವಕಾರಂಡ| ಬರಚಿ ನೋಟಿದ್‌।| ನರಿನಕಂಡಿನೊ| 
ಬರಿಕ್‌ಕನಿಪಿನೊ ||೪|| ತೊಂಡನಾನ್‌ಲೊ| ಉಂಡ್‌ದೊಣ್ಣೆಲೊ।| ಕಂಡಆನೆರ| 
ಮಂಡೆನೊಡಪಿಲೊ ||೫।| 


ಗೊತ್ತಾಚಗೂವ? ಆನದಾಡ್‌. ಇಂದೇತಬೋಟೆಲ್‌ ಇಲ್ಲೇಂಗಿ ಬಟ್ಟ್‌ ಅಲ್ಲೇಂಗಿ 
ಚೆಟ್ಟ್‌. ಎಂದಿತ್ತು ಕಾಡ್‌ಜಾತಿರ ಸಂತಾನ ಬೆಪ್ಪಕಾಗ, ರಾಜ ಬಿಲ್ಲ್‌ನಿಂದಿತಿಕ್ಕು. 
ಬೆದಿಯನಾಯಿಕೂಟನ. ಕುರೊ! ಕುರೊ! ಕೆಂಜು, ಬೊಳ್ಳು, ಕುರುಕ, ಕೊರೀಯ, ಪಾಲಿ, ಪೀಲಿ 
(ಎಂದ್‌ ನಾಯಿನ ಕಾಕಿತ್‌) | 


ರಾಗ್‌ ನೋಟ್‌ 
(ಅಹಹ ಅಹ ಮರ್ತ್ಯಮಾಂಸ-ಎಂಬಂತೆ) 


ನುಗ್ಗನಕಾರ್ಡ್‌ಕ್‌ಯೆಂಗಳೆಲ್ಲ। ಬಗ್ಗಿತ್‌ತೇಡನಜಿಗ್ಗ್‌ನೆಲ್ಲ |1|ಪ|| 
ಬೊಗ್ಗಣ್ಣಕೆಂಜುನಕಾಕಿಕೂಟ್‌! ಜಗ್ಗರಜಾತಿಡಮೊಟ್ಟ್‌ ಟ್‌ ||ಅ|ಪ|| 
ಉತ್ತದ್‌ಕಾಂಬಲಪಂದಿನೋಟಿ| ಸುತ್ತಲುಕಡಮಂಡಚಾಡ್‌ನೋಟಿ!| 


ರಾಜ : (ಕತ್ತಿ ಎಡ್‌ತಂಡ್‌ ನಿಂದಂಡ್‌) ಓ ಹೊ! ಎಪ್ಪಂದಿಬಾತ್‌ 

| 

| 
ಕೆತ್ತಿತುಕುತ್ತಿಕೊಲ್ಲನೆಂಗ| ಚತ್ತಕಮುರಿಚಂಡ್‌ತಿಂಗನೆಂಗ ||೧|| 
ಆಚೆಲಯೆನ್ನತೊಸದ್ದ್‌ನೋಟಿ। ಪೋಚಿಲಯೆಪ್ಪಂದಿಮುಳ್ಳ್‌ನೋಟಿ।| 
ಕೋಚನೊಕಾಕಿತ್‌ರಾಜಂಗೆಣ್ಣ್‌| ಚೂಚೂಂದ್‌ಲೆಣ್ಣಿ ತ್‌ನಾಯಿಕೆಣ್ಣ್‌ [loll 

| 


ಮಾದೊರೆ, ಹುಶಾರ್‌! ಒರ್‌ ಎಪ್ಪಂದಿಬಾತ್‌. (ಎಲ್ಲರೂ ಫೋಫ) 
| 


ರಾಗ ಕಲ್ಯಾಣ 


ಕಂಡೆನಿನ್ನನಾಯೆಪ್ಪಂದಿಯೆ ||ಅ|ಪ|| ಬಂಬಂಡಕ್ಕೆಲಿದ| ಕೊಂಬ್‌ ಪುಡಿಬಾಳ್‌|| 
ಬೆಂಬರತಂಬಿದ| ಮುಂಬರಬಿಲ್ಲಿದ ||೧||ನಲ್ಲಬೊಳೆ ತಿಂದ್‌| ಇಲ್ಲಿಅಡಂಗಿಯ॥| 
ಎಲ್ಲೆಕೊಳ್‌ಪಿಯ। ನಿಲ್ಲಿಕ್ಕಕೆತ್ತುವಿ ||೨॥| ಕಲ್ಲಳೆನುಗ್ಗಿಯ| ಮುಳ್ಳ್‌ಕನಿಪಿಯ|| 
ಡೆಲ್ಲಿಪೊರಬಾ| ಕೊಲ್ಲುವಿನೋಟ್‌ ನಾ || | 


ಆಹಾ! ಮೋಸ ಆಚಿ. ಎಪ್ಪಂದಿ ಕಲ್ಲ್‌ ಮಾಳಿಕ್‌ ನುಗ್ಗಿರ್‌ತ್‌, ಟದ ಕೂಡೆ 
ಸಾಸಮಾಡುವದ್‌ ವೃರ್ಥಿ. ನಲ್ಲದ್‌ ಬೋರೆನ್ನೇಂಗಿ ಜಾತಿನ ತೇಡುವಿ. (ಎಂದ್‌ 
ಚೆನ್ನದೂರ ಪೋಪಂಜಿ) ಓಹೊ! ಇದೆನ್ನ್‌ ಆಶ್ಚರ್ಯ? ಪಾಕುಇಸ್ಲಿರ ಮೊರೆ ಕೇಪಕ್ಕುಲ! 
ಈಬನಕ್‌ ಕುಣಗ್ಲಿ ಎನ್ನನೆ ಬಾತ್‌? ನಲ್ಲದ್‌! ಪಕ್ಕಪೋಯಿತ್‌ ನೋಟುವಿ. (ಎಂದ್‌ 


ನೋಟಿತ್‌) 


ಕಂದ|| 


ಅಯ್ಕೊಡೆನ್ನಿದ್‌ಸೋಜಿಗ| ಉಯ್ಕೊಂದೆಣ್ಣಿ ತ್‌ಮೊರಡುವ ಕುಣಣತ್ಲಿ 
ಯೀಬನತ್‌|| ಬಯ್ಕುವೊಯಿದ್‌ನಾನೆಡ್‌ತಕ| ಪೈಣಸ್ಸುವೊಸನ್ರ ವು 
ಅರಿಯಲಕಷ್ಟಾಚಿನಾಕ್‌|| 





ರಾಗ ಹಿಂದುಸ್ಥಾನಿ ಕಾಪಿ 


ಸ್ವೀಕರಿಸ್ಕೆ ಮುನಿಯೆ ನಾಕೊಡು - ಎಂಬಂತೆ | 

ಪೊಣ್ಣೇವಪೆತ್ತತೊ। ಡಿನ್ನತಕುಇಸ್ಲಿನೊ ||ಪ|| ಡೆನ್ನಂಗ್‌ಬುಟ್ಟಿತೊ | 
ಡೆನ್ನಿದ್‌ಮಾಯೊ ||ಅ|ಪ|| ಮೊರಡುವಕೇಪಕ| ಕರಕರೆಆಪ|| 
ಅರಿಯಲುಂದೆಣ್ಣಿನೊ। ನರಜನಡಿಲ್ಲೆ ||೧|| ಎಡ್‌ಕಲುಂದೆಣ್ಣಿ ನೊ| 
ತೊಡುವಕೆಪೋಡಿ।। ಪಡದವುಕಂಡಕ| ಪುಡಿಚೆನ್ನ ಕೊಲ್ಲು ||೨|| 
ಫೊಕುಇಸ್ಲಿದಾಡಂದ್‌| ಕಾಕಿತೆಕೇಪಿ|| ದಾಕುಲೊಬೋಂಡೇಂಗಿ] ನಾಕೊಂಡ್‌ ಫೋ 


ಆಹಾ! ಏದ್‌ ಪಾಪಿಪೊಣ್ಣ್‌ ಇನ್ನತ ಕುಣ್ಣನ ಇಲ್ಲಿಪೆತ್ತಿತ್‌ ಬುಟ್ಟಿತ್‌ 

ಪೋಚೋ ಆಶ್ಚರ್ಯ! ಈಂಡಮೊರೆ ಕೇಪಕ್ಕೊ ಏಡಕರ್‌ಬೇವ. ಚೆನ್ನ ನೇರ 
ಇಲ್ಲಿವುಂಡೇಂಗಿ ಈ ಕುಣ್ಣರ ಗತಿ ಎನ್ನಾಪೊ, ಗೊತ್ತಾಪ್‌ಲೆ, ನಲ್ಲದ್‌, ಈಂಡ 
ಅಪ್ಪನವ್ವ ಆರೇಂಗಿ ಪಕ್ಕಲುಂಡೋಂದ್‌ ಕಾಕಿತ್‌ ಕೇಪಿ. (ಎಂದ್‌) "ಆಹಾ! 
ಅಸತ್ಮವಂತಂಗಳಾನ ಪಾಪಿಯಳೆ ಈ ಕುಇತ್ಸಿನ ಎನ್ನಂಗ್‌ ಬುಟ್ಟಿತ್‌' ಪೋಯಿರ ? 
ಬೆರಿಯ ಬಂದಿತ್‌ ಕೊಂಡ್‌ಪೋತೆ ಪೋಚೇಂಗಿ ನಿಂಗಕ್‌ ತಕ್ಕಶಿಕ್ಸೆ ಮಾಡುವಿ" ಓಹೊ! 
ದಾರೂ ಒರಡೂಲೆ. | 

ಕಂದ ಸುತ್ತುಲೊಕಾಕಿನೋವೊರಡುಲೆ| ಸತ್ತಿಯನಾನರಿಯತೆಡ್‌ತಂಡ್‌ ಪೋಪದೆತಪ್ಪ್‌|| 

ಪೆತ್ತವತಾಮನನೊಂದಿತ್‌| ಚತ್ತಿನೊಡೀಪಾಪಪೊದ್ದತೆ ಪೋಗ!ಲನಾಕ್‌ || 


ಆಹಾ!ಎಡ್‌ತಪೋಲುಂದೆಣ್ಣ್‌ಚೇಂಗಿ, ಕಡೇಲ ಈಂಡ ಅಪ್ಪನವ್ವ ಬಂದಿತ್‌, 
ಕುಇಸ್ಲಿನ ಕಾಣತೆ ಕರಕರೆಲ್‌ ಕಣ್ಣ್‌ ನೀರ್‌ ಇಟ್ಟಕ್ಕ, ಏಡ ಸಂತಾನ ನಿಪ್ಪದುಂಡೊ? ಪಂಡೆ 
ಸಂತಾನ ಇಲ್ಲತೆ ಮಕ್ಕಳಾಂಡೂಂದ್‌ ಶಿವ ಪೂಜೆಮಾಡಿತ್‌, ಇಂದೂ ಎತ್ತ್‌ಲೆ. ಒರ್‌ಸಮಯ 
ಬುದ್ದಿತ್‌ ಕ್‌ಟ್ಟ್‌ಚೀಂದ್‌ ಗೇನಮಾಡಲುಂದೆಣ್ಣ್‌ಚೇಂಗಿ, ಲೋಕತ್‌ ಅನೇಕ ಸೂತ್ತ್‌ ಬುದ್ದಿತ್‌ 
ಕ್‌ಟ್ಟುವದುಂಡ್‌. ಆಚೇಂಗಿ ಮಕ್ಕಳ ಬುದ್ದಿತ್‌ ಕ್‌ಟ್ಟುವದ್‌ ಅನ್ನತ ಭಾಗ್ಯವಂತಂಗಕ್ಕೆ ಹೊರ್ತು 
ನನ್ನಂತ ಪಾಪಿಕ್‌ ಒನ್ನಾಂದುಕ್‌ಟ್ವ. ಬಯತ್‌ಕಾಲತ್‌ ಕಂಡಯಿಂಡ ಮಕ್ಕಡಮೇಲೆ 
ಆಶೆಬೆಪ್ಪಾಂಗಿಂಜಿ ಮುಂಡತೆ ಪೋಪದ್‌ ನಲ್ಲದ್‌. ಕುಣಸ್ಲಿರ ಅದೃಷ್ಟ ಇಂಜನ್ನನೆ ಬದ್‌ಕಡ್‌ 
ನಾಪೋಪಿ (ಎಂದ್‌ ಪೊರಡುವ) 

ನಾರದ : ಧನಪತಿರಾಜನೆ, ನಿಲ್‌. 
ಕಂದ।| ಎಡ್‌ಯೆಡ್‌ಧನಪತಿಕುಣ್ಲಿನ| ಬುಡತೆನೀಸಂಶಯಮಾಡತೆಜೊತ್ತತೆ ಕೇಳ್‌|| 

ಪಡದಿಯಬಾಗಿಯಡಿಂದ್‌ನಿ। ಪುಡಿಚಯೀಕುಇಸ್ಲಿರಕದೆಲೆಣ್ಣಿ ತಪ್ಪನೊನೀಕ್‌!| 

ಧನಪತಿಯೆ, ಮಕ್ಕಳಾಂಡೂಂದ್‌ ಭಕ್ತಿಲ್‌ಮಾಡ್‌ನಂತ ನೇಡ ಶಿವ ಪೂಜೆಕ್‌ ಮೆಚ್ಚಿತ್‌ 
ದೇವರೆ ಈ ಕುಇಸ್ಲಿನ ತಾತ್‌೦ದ್‌ ನಂಬ್‌. ಈ ಕುಇ್ಲಿ ಶಿವಯೋಗಿರ ಮೋವಳಾಯಿತೂ 
ದೇವಾಂಶವಾಯಿತೂ ಉಂಡ್‌. ಇದ್‌ನ ಕೊಂಡ್‌ಪೋಯಿತ್‌ ನೀನ್‌ ಚಾಕ್‌. ಮಿಣ್ಣುಕ್‌ 
ನಲ್ಲದೆತ್ತು. ನಾಪೋಪಿ. (ಎಂದ್‌ ಪೋಪ) 

ರಾಜ : ಆಹ ! ದೇವಡ ಮೈಮೆನ ಎನ್ನಂದೆಣ್ಣಡ್‌! 


ಕಂದ] ಹರಹರನಿನ್ನಡಪುದುಮೇನ। ಸುರನಲೋಕತ್‌ಅರಿವಕ್‌ದಾರುಕು ಕಯ್ಯಾ|| 
ಕರಕರೆಯೇಡದರಿಂಜಿತ್‌| ಬೆರಿಯನಿತಂದಿಯಚೆರಿಯೊರ್‌ ಪೊಂಗುಇಗ್ಲಿನಾಕ್‌|| 

| 
ರಾಗ ಮೋಹನ | 


(ತಂದೆಲಾಲಿಸು ಮುದದಿಂದ - ಎಂಬಂತೆ) | 
ಮೆಚ್ಚಿತುದಿಪಿನೊ| ಅಚ್ಚುತಬಾವನೆ ||ಪ|| ಬೆಚ್ಚಿಯನೀದಯ। ಡಿಚ್ಛೇಡತ್‌ತಿಯ 
||ಅ[ಪ|| ಮೊರಡ್‌ನಾಕಿಲ್ಲೆಂದ್‌। ಮೊರಟಂಡೆ'ನಾನೆಂದು|| ಕರಕರೆಮಾಡ್‌ನೆ | 
ಹರನೀನರಿಂಜಿಯ |೧| ಬಂದೆಬಂದಿಯಲೋಡಿ| ತಂದೆತಂದಿಯಕುಣಸ್ಸಿ!| 
ಡಿಂದುಶೇಖರ ನಿನ್ನ| ಡೆಂದುನೆನಪಿನೊ |೨| ದಾಸನರಿಂಜಿತ್‌| 
ಡಾಶೆಯೊತ್‌ತೊರ್‌|| ಕಾಶಿಲ್‌ವಾಸನೆ| ಈಶನೆ ಬೋಡುವಿ ||೩|| 


ಮಹಾದೇವನಾನ ಶಂಕರನೆ, ಈಂಡಮೇಲು ನಿನ್ನ ತುದಿಪಕ್‌ ನಾಕ್‌ ಆರಿಯ. ಇದೇ 
ರೀತಿ ಮಿಣ್ಲುಕ್ಕೂ ಭಕ್ತನಾನ ಎನ್ನ ಕಾಪಾಡ್‌೦ದ್‌ ಬೋಡ್ಕವಿ. (ಎಂದ್‌ ಸಭೆನ ನೋಟಿತ್‌) 


ರಾಗ ಮೋಹನ ನೋಟ್‌ 


(ವಂದಿಪೆ ನಿನಗೆ ಗಣನಾಥ - ಎಂಬಂತೆ) | 


ಬದಕ್‌ನೆಶಿವಕುಇಸ್ಸಿತಾತ್‌ ||ಪ||ಏಡ|| ಮುದಿಕಿಕ್‌ಕೊಣಿಯೊಂದ್‌ ಬಾತ್‌ 
॥|ಅ|ಪ॥| ಏಡರಾಣಿಪೆತ್ತದಿಲ್ಲೆ| ಏಡಪೆದಮಿಣ್ಲಕಿಲ್ಲೆ|| ನೇಡುವದಾಕ್‌೦ದ್‌ಡಿಂಚೆ 
loll ಪುತ್ತ್‌ಳಿಕ್ಕ್‌ಡೊತ್ತಕುಇಕ್ಲಿ | ಮುತ್ತವಕ್‌ ಮುತ್ತ್‌ಕುಇಗ್ನಿ|| 
ನೆತ್ತಿಕಣ್ಣಶಂಕರನೊತಾತ್‌  ||೨|| ಬಂಗತುಳ್ಳರಾಣಿರಲೋ। 
ಸಂಗಟಲೊತಾ್‌ಪಕಿಂದ್‌।। ಪೊಂಗುಣಇನಗಂಗೇಶತಾತ್‌ |೩| 
ಬಂಬಂಗಕ್ಕ್‌ರಾಣಿಯಾಪ| ತುಂಬೆಪೂ:.*ಕೊತ್ತಮೋವಳೊ || 
ಶಂಬುಲೊನಾಕಿಂದ್‌ ತಾತ್‌ ||೪|| 


ಆಹ! ಬಕ್ತಿಲ್‌ ಶಿವಪೂಜೆ ಮಾಡ್‌ನಕ್ಕ, ಕಣ್ಣಿಲ್ಲತಂವಂಗ್‌ ಕಣ್ಣ್‌, 
ಪೊಣ್ಣಿಲ್ಲತಂವಂಗ್‌ ಪೊಣ್ಣ್‌, ಮಕ್ಕಳಿಲ್ಲತಂವಂಗ್‌ ಮಕ್ಕಳು, ದೇವ ತಪ್ಪಾಂದ್‌ ಎಣ್ಣುವ 
ಸತ್ಯವಂತಂಗಡತಕ್ಕ್‌ ಪ್ರತೃಕ್ಷಕಂಡದಾಚಿ. ಏಡೋ ಏಡದೇವಿಡೊ ದೇವಭಕ್ತಿಕ್‌ ಮೆಚ್ಚಿತ್‌, 
ದೇವ ಈ ಕುಇಸ್ನಿನ ತಂದದೇ ಹೊರ್ತು ಅನ್ಕಥಾ ಅಲ್ಲ. ಇನ್ನನೆ ಇಪ್ಪಕ್ಕ. ಪಣತ್‌ರ 
ಗರುವತೂ ಅಧಿಕಾರಚೊಕ್ಕ್‌ಲೂ ದೇವರಿಲ್ಲೆ, ದೈಯ್ಕರಿಲ್ಲೇಂದ್‌ ಗೇನಮಾಡಿತ್‌, 
ಇರ್‌ಪಡೆಮರಂದ್‌ ಕಳಿಪ ಪಾಪಿಯ ಚೆನ್ನಕಾಲ ಸುಗಪಡುವೇಹೊರ್ತು, |ಪಿಣ್ಣ ಅವು 
ಅಯಿಂಡ ಸಂತಾನಕೂಡ ಮಹಾದರಿದ್ರಂಗಳಾಯಿತ್‌,, ಭೂಭಾರಕ್‌ ಬದ್‌ಕಂಡಿಯ ಬಕ್ಕು. 

ನರಜೀವಕ್‌ ದೇವಭಕ್ತಿಯೆ ಮುಕ್ತಿಯಾಯಿತುಂಡ್‌. ಇರಡ್‌, ಮಕ್ಕಳಿಲ್ಲೇಂದ್‌ ಎಕ್ಕಲು 
ಕರಕರೆ ಮಾಡುವ ಏಡರಾಣಕ್‌ ಈ ಕುಣಗ್ಲಿನ ಕೊಡ್‌ತಿತ್‌ ಸಂತೋಷನ ಡುತುವಿ. (ಎಂದ್‌ 
ಪೋಷ) ಸ 


೩ನೇ ಸೀನ್‌ ಅರಮನೆ 
(ಧನಪತಿರಾಜಂಡ ರಾಣಿ ಗುಣವತಿಯೂ ಸಖಿಯೂ ಅಳತಿತಿಪ್ಪ) 
ಗುಣವತಿ : (ಸಖಿನ ನೋಟಿಯಂಡ್‌) 
ರಾಗ ಜುಂಜೋಟಿ 
(ಬೇಡ ಬೇಡ ಕೇಳೊನೀ - ಎಂಬಂತೆ) 


ಪಕ್ಕಬಾರೊದೇವಿಯೆಕೇಳ್‌ ||ಪ|| ಮಕ್ಕಳಿಲ್ಲತಬಾಳ್‌ಡೆಕ್ಕಲುಗೋಳ್‌ ||ಅ|ಪ| 
ಕುಲಕೋರ್‌ಕುಇಇ್ಲಿಯೊ| ಕೆಲತಿಂದುಪುಟ್ಟ್‌ಲೆ|| ಛಲತ್‌ಲ್‌ಬದ್‌ಕ್‌ನ| 
ಘಲಯೆನ್ನ್‌ನಾಕೊ ||೧|| ಮಡ್ಡಿಕಡೆಯಾನ। ಗೊಡ್ಡಿಂದ್‌ಲೆಣ್ಣುವ।| 
ಬೊಡ್ಡಿಯಕಾರ್‌ಲೊ| ಅಡ್ಡಿಮಾಡುವದೊ ||೨|| ಮಕ್ಕಳಿಲ್ಲತಪೊಂಗ। 
ಕೆಕ್ಕಾಲುನರಕಾಂದ್‌।| ಮುಕ್ಕಣ್ಣೊದಿಚದ್‌। ಡೆಕ್ಕಲು ತಪ್ಪ |[೩|| 
ಸಖೀ, ಮಕ್ಕಳಿಲ್ಲತಪೊಣ್ಣ್‌, ಅವ್ವನಿಲ್ಲತ ತಾಮನೆ, ದಾಕೂ ಆಗಾಂದ್‌ 
ಪಳಮೆಕಂಡಿಯ! ನಾನೇದ್‌ ಭಾಗ್ಕಕಾಯಿತ್‌ ಬದ್‌ಕಡ್‌ ಎಣ್ಣ್‌, ಮಕ್ಕಳಾಂಡೂಂದ್‌ 
ಪಂಚಮಿಯೂ ಷಷ್ಠಿಯೂ ತಿಂಗಳಾಚೆ ಕುಳಿಯೂ ಕುಳಿಚಿತ್‌ ಚೋತೆ, ಪಾಪಿಯಾನ ಏಡ 
ಮೇಲೆ ದೇವಕ್‌ ನಿರ್ಧಯವೇ ಆಚಿ ಅಯ್ಕೋ! ಒರ್‌ಕುಇನ್ಲಿ ದೇವತಂದಿತುಂಡೇಂಗಿ 
ಏಡಭಾಗ್ಕಕ್‌ ಎಣೆಯಿಂಜತ? ಚೀ! ಎನ್ನಂತ ಪಾಪಿ ಭೂಮಿಲ್‌ ಬದುಕುವಾಂಗಿಂಜಿ, ಚಾವದ್‌ 
ಎಚ್ಚಕೋ ನಲ್ಲದ್‌ೇಂದ್‌ ಕಂಡೆ. 


ಸಖ : ರಾಗ ಹಿಂದುಸ್ಥಾನಿ ಕಾಪಿ 
(ಮೋಸವಾಯಿತಲ್ಲೆ ನೀರೆ-ಎಂಬಂತೆ) 


ಬೋಂಡಕ್ಕೈಯ್ಕಮೊರಡತೇನಿ। ತ್‌ೇಂಡಿನಿನ್ನಬೋಡುವಿ ||ಪ|| ಪಂಡ್‌ 
ಕೆಜ್ಜಪಾಪಂದ್‌| ಮುಂಡತಿರ್‌ನೀನಿಂದ್‌ ॥|ಅ|ಪ1| ಇಲ್ಲತಾಚಿಮಕ್ಕಂದೆಣ್ಣಿ| 

ಉಳ್ಳ್‌ಲೆಂದುನೆನೆಕತೆ|| ನಲ್ಲಂದೆಂದುಮಾಡ್‌ಲೊ| ನಲ್ಲಕಾಲ ಬಕ್ಕುಲೊ Ill 
ತೋಡ್‌ಚಿರ್‌ಕೂವಕೆರೆ| ಮಾಡ್‌ಕೂಳ್‌ದಾನನೀ|| ಬೋಡುವವುಕೇಪದ್‌। 
ನೋಟ್‌ನೀಕೊಡ್‌ಅದ್‌ ||೨|| ಎಟ್ಟ್‌ನಾಳ” ಕೊಮ್ಮನೀನ್‌| 
ಪಟ್ಟಣಿಯೊಲಿಂಜಂಡ್‌ || ಪುಟ್ಟಿಚಿಟ್ಟದೇವನಾ| ಮುಟ್ಟೂರಿನೆನತವಿ |೩| 


ಅಕ್ಕಯ್ಯ, ಪಂಡೇತ ಜನ್ಮತ್‌ ನೀನ್‌ ಎನ್ನಪಾಪ ಮಾಡ್‌ನಾನೆಗುಂಡ್‌, ಈ ಜನ್ಮತ್‌ 
ಮಕ್ಕಳಾಯಿಲೆಯೊ ಗೊತ್ತಾಪುಲೆ, ಆ ಮಾತ್ರಕ್‌ ದೇವಡ ಚಾಕ್ರಿಮಾಡುವದ್‌ ಬಾಕಿಮಾಡತೆ 
ಕಂಡಿಯ! ಆಪಚ್ಚಕ್‌ ದಾನೊ, ಧರ್ಮೊ ಮಾಡಿಯಂಡ್‌, ತಿಂಗಳಾಚಿಕುಳಿಯೂ, ಪಂಚಮಿ 
ಷಷ್ಠಿ ಕುಳಿಚಂಡ್‌ ಬಾ. ನಲ್ಲದ್‌ ಮಾಡ್‌ನಯಿಂಗ್‌ ನಲ್ಲದೆತ್ತತೆಪೋಗ. ಇದಂಗಾಯಿತ್‌ 
ಕರಕರೆಮಾಡತೆ. ( ಮನತ್‌) ನಲ್ಲಕಾಲತೇ ಇವಕ್‌ ಮಕ್ಕಳಾಯಿತಿಲ್ಲೆ. ಇಕ್ಕಲೊ ಇವ ತೊಂಡಿ, 
ಇದಂಗೆನ್ನನೆ ಮಕ್ಕಳಾಕು? ಎಂದಕ್ಕಲೂ ಪೊಮ್ಮಕಕ್ಕ್‌ ಮಕ್ಕಂದೆಣ್ಣ್‌ಚೇಂಗಿ ಪೆರ್ತ್‌ ಆಶೆ. 
ಮಾಡುವುದೆನ್ನ್‌ ಈ ಮುಕ್ಕಂಡ ನಶೀಪ್‌ ಕೆಟ್ಟೆದಾನಾಂಗ್‌ ದೇವರೆನ್ನ್‌ ಮಾಡುವಕಯ್ಯ? 


ರಾಣಿ : ಸಖೀ, ನ್‌ಡತಕ್ಕ್‌ನೇರೆ. ಆಚೇಂಗಿ ನಾಕ್‌ ದೇವಭಕ್ತಿ ಕಮ್ಮೀಂದ್‌ 
ಗೇನಮಾಡತೆ ಕಂಡಿಯ! ಏಡಕ್ಕೆಲಾಪ ದಾನ ಧರ್ಮಮಾಡುವದಲ್ಲತೆ ದೇವಡ ಪೆದತ್‌ ಪಂಚಮಿ 
ಷಷ್ಠಿ ಕುಳಿಕತೆ ಬುಡುಲೆ. ಇಂದೂಕೂಡ ಷಷ್ಠಿ ಕುಳಿಚಿತ್‌ ಪಟ್ಟಣಿಮಾತಿತಿಲ್ಲೆ. ದೇವಿಯಾನ 
ಪಾರ್ವತಿನ ಪೂಜೆ ಮಾಡಿತೆ ಉಂಬದ್‌. ಎನ್ನೊ ನಶೀಪ್‌ಲ್‌ ಉಳ್ಳದ್‌ ಆಡ್‌, ತಟ್ಟೆಲ್‌ 
ಪೂಜೆಕುಳ್ಳ ಸಾಮಾನ ಎಡ್‌ತಂಡ್‌ ಬೆರಿಯ ಬಾ. ದೇವಿಪೂಜೆಮಾಡುವಿ. 


ಸಖಿ : ಆಕು (ಎಂದ್‌ ತಟ್ಟೆಲ್‌ ಸಾಮಾನ ಕೊಂಡ್‌ಬಂದಿತ ಕೊಡ್‌ಪ) 
ರಾಣಿ : (ಪೂಜೆ ಮಾಡುವಂಜಿ) 
ರಾಗ ಖರಹರಪ್ರಿಯ ನೋಟ್‌ 
(ಪಾಹಿಮಾಂ ಸುರಜಾಲನುತೆ - ಎಂಬಂತೆ) 


ದೇವಂಗೊತ್ತಪಾರ್ವತಿಯೆ। ದೇವಿಚಾಕೆನ್ನ ||ಪ|| ಬೂವಿನೇಡಕಾಲ್‌ಕಡ್ಡ| 
ದೇವಿತಾಗುಣ ||ಅ|ಪ|| ಶೂಲಡ್‌ಪಕಾಲಂಡಸಿರಿ। ಮೂಲತ್‌ ದೇವಿ|| 
ಶೀಲನಲ್ಲಪೂಕುಣ್ಣನ| ಕೇಳ್‌ತಾರೊನೀ ||೧|| ನ'ತ್ತಿಕಣ್ಣ್‌ ಶಂಕರಂಡ| 
ಮುತ್ತ್‌ದೇವಿಯೆ| ಸತ್ತಿಯತ್‌ಕಾಪಾಡೆನ್ನ| ಪೆತ್ತವತಾಯೆ ||೨|| 
ಪಚ್ಚಿತೊಂಡೆಪರಶಿವನೊ| ಮೆಚ್ಚ್‌ನದೇವಿ || ಇಚ್ಛೆಯಾಡತ್‌ತ್‌ ಚಾಕ್‌| 
ಬೆಚ್ಚನೀದಯ |೩| 

”  ಮಹಾದೇವಿಯೆ, ಭಕ್ತಳಾನನಾನ್‌ ಮಾಡ್‌ನ ಪೂಜೆಕ್‌ ತೃಪ್ತಿಪಟ್ಟಂಡ್‌ ಐಡಮನಸಾಸೆ 
ತ್‌ಕಂಡೂಂದ್‌ ಬೋಡುವಿ. (ಪೂಜೆ ಮಾಡ್‌ನ ಪೂವೊಂದು ಮಲಾರಬುದ್ದದ್‌ ಕಂಡಿತ್‌) 
ಓಹೋ! ಸಖಿ. ಇದೆನ್ನ್‌ ಆಶ್ಚರ್ಯ? ಪೂವ್‌ ನಲ್ಲ ಲಕ್ಬಣತ್‌ ಬುದ್ದತಕ್ಕುಲ! ಎನ್ನ್‌ 
ಭಾಗ್ಯದೇವತಪ್ಪೋ ಗೊತ್ತಾಪ್‌ಲೆ! ಅಯ್ಕೋ! ತಪ್ಪನಕೆ ಉಂಡೇಂಗಿ ಇಚ್ಚದಿನ ಇಂಜ್‌ಲಿಯ? 
ಆಂಡ ಆಶೆವೊಂದೂ ಬೋಂಡ. ಏಳ್‌ ಪೋಕ. 


ರಾಜ : (ಕುಣಕ್ಕಿನ ಎಡ್‌ತ ಬಂದಿತ್‌) ದೇವಿ, ಇಂದೆತ ಬೋಟೆಲ್‌ ನೀಕ್‌ 
ಬೋಂಡ್ಕಾದೊಂದ್‌ ಕೊಂಡಬಂದೆ. ಇದೆ ಎಡ್‌ತ. 


ರಾಣಿ : (ಚೆಡಿಲ್‌ ಬೆಮ್ಮಾರಿನಿಂದಂಡ್‌) ಮದಿಯಪ್ಪ! ನಾನೊಂದು ಅಲಂದಿತಿಲ್ಲೆ 
ಅಲಂದವು ತಿಂಬೆನ್ನೆ. ಅಲ್ಲ ಎಕ್ಕತೊಟ್ಟ್‌೦ಜಿ ಎಣ್ಣುವ ಪಾಪತ್‌ ಕಾಡ್‌ ಜಾತಿನ ಕೊಲ್ಲಂಡ. 
ಬೋಂಡ ಪೆರ್ಶ್‌ಪಾಪ ನೋಟಿಂದ್‌ ಎಚ್ಚಕ್‌ ಎಣ್ಣ್‌ನಕ್ಕಲೂ ಕೇಳ. ಇನ್ನನೆ ಕೊಂದಕ್ಕ 
ಉಂಡೋ ಶಿವ ದೇವ ಮೆಚ್ಚುವದ್‌? ಎನ್ನನೆ ಮಕ್ಕಳಾಕು? ಚೀ! ಪೊಣ್ಣ್‌ಡ ನಲ್ಲತಕ್ಕ್‌ 
ಕೇಳತಿಪ್ಪ ಒಡೆಯಂಡ ಕೂಡೆ ಬಾವಾಂಗಿಂಜಿ ಚಾವದ್‌ ಎಚ್ಚಕೋ ನಲ್ಲದ್‌್‌. 

ರಾಜ: ದೇವಿ, ನೀನೆಣ್ಣ್‌ನದ್‌ನೇರೆ. ಆಚೇಂಗಿ, ಆಯಿಂಡಯಿಂಡ ಕುಲಧರ್ಮಪ್ರಕಾರ 
ನಡಂದಕ್ಕ ತಪ್ಪಿಲ್ಲೆ. ಮುಂಡತೇಂಗಿ ಕಂಡಾಬಟ್ಟೆ ಪ್ರಾಣಿನ ನಾನ್‌ ಇಂದೂ ಕೊಂದಂವನಲ್ಲ. 
ಏಡ ಧರ್ಮಪ್ರಕಾರ ನಡಂದಾನಗುಂಡೇ ದೇವಮೆಚ್ಚಿತ್‌ ತಂದಂತ ಭಾಗ್ಮ ಎನ್ನತ್‌ೇಂದ್‌ 
ಒಮ್ಮಕೇಳ್‌. (ಎಂದ್‌) 

ರಾಗ ಕಮಾಚ್‌ 
(ಲಾಲಿಸೆ ಚೋದ್ಕವನು-ಎಂಬಂತೆ) 


ಎಡ್‌ತನೀಪೊಂಗುಇಇ್ಲಿನ ||ಪ|| ಪುಡಿನೀಮೊರೆನೀಬುಚ್‌ನೀ ||ಅ|ಪ|| 
ಕಾಡಕ್ಕ್‌ಪೋನಲ್ಲಿ| ಓಡ್‌ಚೋರ್‌ಜಾತಿ|| ತೇಡಿನಾಪೊಃಕಣೆ। ನೋಟ್‌ 
ಮೊರೆಕೇಟೆ ||೧|| ಈಕಾಡ್‌ಕೆಲ್ಲಿಂಜಿ। ಪೂಕುಣಕ್ಕಿ ಬಂದಂದು!|| 
ಚಾಕ್‌ನದಾರ್‌೦ದ್‌| ಕಾಕಿನೊರಟ್‌ಲೆ ||೨॥| ಅಡಿಲಿಂಜಕುಣಕ್ಲಿನ| 
ತೊಡುವಕ್ಕ್‌ಲಂಜ್‌ನೆ|| ತಡ್‌ತೆನ್ನನಾರದ| ಎಡ್‌ತಂದ್‌ಲೆಣ್ಣ್‌ಚಿ ||೩|| 
ಲವಲಿಕುಂದ್‌ಲ್‌ನಾಕ್‌| ಶಿವನಿಂದ್‌ತಂದೋರ್‌|] ಮೋವಳಚಾಕಿತ್‌| 
ಬಾವನಡೆಂಗಳೊ ||೪|| 


ದೇವಿ, ಈ ರೀತಿ ಬುದ್ದಿತಿಂಜ ಕುಇಕ್ಲಿನ ನಾರದಂಡ ಅಪ್ಪಣೆಪ್ರಕಾರ 

ಎಡ್‌ತಬಂದೆ, ಎಂಗಡ ದೇವಭಕ್ತಿಕ್‌ ಮೆಚ್ಚಿತ್‌ ದೇವರೇ ಈ ಕುಣಗ್ಸಿನ ಶಾತ್‌ೀಂದ್‌ 
ನಂಬಿತ್‌, ಚಾಯೋಡೆ ಚಾಕ್‌. ಲವಲಿಕುಂದ್‌ಲ್‌ ಇವಳ ನಾಕ್‌ಕ್‌ಟ್ಸ್‌ಬಾನಗುಂಡ್‌|ಲವಲಿಂದ್‌ 
ಹೆದ ಇಡ್‌. (ಎಂದ್‌ ಕೊಡ್‌ಪ) 


ರಾಣಿ : ದೇವನೆ, ಎಲ್ಲಿಯ? (ಎಂದ್‌ ಬೆರಿಯ ಕೇಟಂಡ್‌] 


ಕಂದ|| ಭಕ್ತಿಯೆಜನಕ್‌ಲೊಬಾಗಿಯ। ಭಕ್ತಿಕೆಮೆಚ್ಚುವಗುರುಶಿವಂದೆಣ್ಣುವ ಸತ್ಯ!| 
ಭಕ್ತಿಯೇಸತ್ಕತ್‌ಮನೆಯೊ।| ಭಕ್ತಿಯೆ ಜೀವಕ್‌ ಕೊಡ್‌ಸಳಮುಕ್ತಿಂದ್‌ ಅರಿವಿ|| 


ರಾಗ ಕೇತಾರ 
(ಶಾಂಭವಿ ಸಲಹೆನ್ನ ನೀ ದಯದಿಂ - ಎಂಬಂತೆ) 


ಡಾಶೆಡೆತ್ತಾಚಿದೇವನೆನಾಕ್‌| ಸಾಸಪಟ್ಟಾಂಗ್‌ ||ಅ|| ಕಾಸಮೋವ ಕೊತ್ತಕುಣಸ್ಸಿ| 
ಕಾಶಿಲ್‌ವಾಸಮಹೇಷನೊತಾತ್‌ಲ ||ಅ|ಪ|| ಚಾಕಿ ಕೊವ್ವಕ್‌ನಾಕ್‌ಮಕ್ಕಳೊ। 
ಆಕುಂದೆಣ್ಣಿತೆನೀಕಿಲಿಂಜಿನೊ| ಕಾಕಿತಂದೋಲೆಡೀಪೂಕುಣಇಕ್ಲಿನ।| 
ಮಾಕಾಡ್‌ರೊಳ್ಳ್‌ಲ್‌ಪಿನಾಕೇಶತಾತ್‌ಲ ||೧|| 22೧0 
ದತ್ತ್‌ಮೋವಳೊಡೆತ್ತ್‌ಚೊಂದ್‌ಲ || ಸತ್ತಿಯತ್‌ಯಿವಳೆಂಥುಚಾಕಿತ್‌| 
ಶತ್ತುರುಪೊಂಗಕ್‌ಬೊತ್ತೆತೆಬಾವಿನೂ ||೨|| ಮುಕ್ಕಣ್ಣದಯತಿಂಬ್‌ಯೆನ್ನಡ| 
ಮಕ್ಕಳಿಲ್ಲತಗೋಳ್‌ ತ್‌ಂದತ್‌।|| ಅಕ್ಕರತ್‌ಕೊದಿಮೋವಂದೆಣ್ಣಿತ್‌| 
ತೆಕ್ಕಿತೆಡ್‌ತ್‌ಕೊದಿಚಿತ್‌ಚಾಕುವಿ ||೩!| 


ದೇವನೆ, ಏಡಾಶೆ ತೇಂದತ್‌. ನೇಡ ಅಪ್ಪಣೆಪ್ರಕಾರ ಕುಇ್ಲಿನ ಚಾಯೋಡೆ ` 
ಚಾಕುವಿ. (ಎಂದ್‌ ಕುಇನ್ನಿರ ಮೂಡ್‌ ನೋಟಿಯಂಡ್‌) ಅವ್ವಯ್ಯ ಮುತ್ತ್‌ ಕಾಡ್‌ಲ್‌ 
ಬುದ್ದಿತಿಂಜಿಯ? ಮೋಳೆ, ಏದ್‌ ಅವ್ವ ದೇವಿ ಪೆತ್ತವ್ವ? ಆ ಪಾಪಿ ನಿನ್ನ ಬುಟ್ಟಿತ್‌ಪೋಚ 
ಅವಕ್‌ ಬುಡ್‌೦ಜತ? ನಾಚಾಕ್ಕವಿ. ಬೊತ್ತತೆ. ತೂಕಲ್ಲಿ. ಎನ್ನ ನೋತುವಿಯ? 
ಏಡಚಾಯಿ ನೋತುವಿಯ? ನೇದ ಅವ್ವನನಾನ್‌? ತೂ! ಅಲ್ಲಪ್ಪ. ತೆಲಿಪಿಯ? ಹಂ, 
'ಹಂ, ಹಂ, ದಗ ದಗ ದಗ! (ಎಂದ್‌. ಮರಿಯ ಪಾರಿಚಿತ್‌) ಅಯ್ಯೊ! ಕುಇಕ್ಲಿರ ಎದೆ 
ಆರಿತಿಕ್ಕು. ಬೆರಿಯ ಪಾಲ್‌ಕೊಡ್‌ಪಿ. (ಎಡ್‌ತ ಪೋಪ) 


2 ರೆ ೫ ರ್‌ 





ಸುಬ್ರಹ್ಮಣ್ಯಸ್ವಾಮಿ ನಾಟಕ 29 


೪ನೇ ಸೀನ್‌ ಓಣಿ 


ಪುಲಿಯಾಡಿ : ಆಹ! ಧನಪತಿರಾಜಂಡ ಮನೆಲ್‌ ಕುಣಸ್ಲಿನ ಚಾಕುವಕ್ಕ್‌ ಒರ್‌ 
ಕೂಡ್‌ ಗಂಜಿ ಮೂಡಿ ಬಂದ್‌ ಸೇರ್ಯತ್‌. ಅವಡ ಪೆದೊ ಪಾತೆ. ಉಯಿ! ಅವಡ ಚಾಯಿನ 
ತುದಿಪಕ್‌ ಬಾಯಿಪತ್ತಾಂಡು. ಅಂಜಾರ್‌ ಕುರಿ ನಾಕ್‌ ಭಾಷೆತಂದಿತೂ ನಾಮಯಿಟ್ಟತ್‌. 
ಇಂದ್‌ ಒಬ್ಬಳೆ ಈಲೆ ನೀರ್‌ಕ್‌ಪೋನದ್‌ ಅರಿಂಜಿತ್‌ ಒಂದೆ. -ಇಲ್ಲಿ ಒಳ್‌ಚಂಡ್‌ ಕಾತಿತ್‌, 
ಬಪ್ಪದು ಪುಡಿಪದು ನೇರೆ. ಮಂಡೆಪೋಚೇಂಗಿ ಪೋಡ್‌. (ಎಂದ್‌ ಮರೆಲ್‌ ನಿಂದವ.) 


ಹಾತೆ : (ಬಿಂದಿಗೆಲ್‌ ನೀರೆಡ್‌ತಂಡ್‌ ಬಪ್ಪ) 
ಪುಲಿಯಾಡಿ : (ದೂರತ್‌೦ಜಿ ನೋಟಿಯಂಡ್‌ ತೆಳಿಲ್‌ ಸಭೆಕ್‌). 
ರಾಗ ಪೂರ್ವ ಕಲ್ಯಾಣಿ 
(ಲರ್ಶಿವುಲ್ಲಾಸದಿಂದ ನಾವು ನೀವು - ಎಂಬಂತೆ) 


ಬಿಂದಿಗೆನೀರ್‌ಡ್‌ತ್‌ತಾರಮಾರನೋಟಿಯಂಡ್‌| ಬಪ್ಪನೋಟಿಮುತ್ತ್‌ 
ಪೊಂಗನೋಟಿ 1|ಅ|ಪ|| ಕಣ್ಣ್‌ ಕ್‌ಕಾಡಿಯಲೊ। ಬೆನ್ನ್‌ಕ್ಕ್‌ಪೊಂಗರೆಯೊ। 
ಮಿನ್ನುವವೋಲೆಮಾಲೆ| ಡೆನ್ನಂಗ್‌ಬೋಜಕಿವಡ ||೧|| ಚಿಂಗಾರಯೆನ್ನಂಗಿವಕ್‌| 
ಬಂಗಾರಯೆನ್ನಂಗಿವಕ್‌॥| ಪೊಂಗಳೊಆಯಿರಿವಡ| ಅಂಗಾಲ್‌ಚಾಯಿಪೋರ 
-||೨।| ಜಡೆಯೊಮಾರುದ್ದಕಾಂಬ! ತೊಡೆಯೊ ಬಣ್ಣತ್ತೆಕಾಂಬ!| 
ನಡುಪುಡಿಕಡಂಗ್‌ನವ| ತೆಡ್‌ಮಿನ್ನಟಮಿನ್ನಿ ||೩|| ಶೂರಂಗ್‌ನಾಕಿವ| 
ಮಾರ್‌ಕಡಂಗ್‌ನವ। ಏರಕೊದಿಯೊಲಾಪ। ನೇರಕುದಿಪವಳ |॥|೪॥| 
ಅಯ್ಕೋಅವಡಚಾಯಿ। ಉಯ್ಕೊಅವಡಬಾಯಿ|| ಬಯ್ಯುಮೋತ್‌ಂ೦ಡ್‌ನಕ| 
ಪೊಯ್ಮುವೊಪೋಡಿ ಆಪ ||೫|| ಗುದ್ದಿನೊ ಗುದ್ದಡವ| ಮುದ ಲೊಕನ್ನಿಅವ|| 
ಸದ್ದಿಲ್ಲತೆ ಪೋಯಿ| ಮದ್ದೊಂದ್‌ ಕೇಪಿನಾನ್‌ ||೬|| ಪೋಪದುಯೆನ್ನನೋಟಿ। 
ಜಾಪಿಮೊಕಾಲ್‌ಚಾಟಿ|| ಆಪ್‌ಲೆಂದೆಣ್ಣ್‌ ಚೇಂಗಿ। ಮೇಪಾಯತೆಬುಡ ||: || 
ಆಹ! ಬೋಜಕರತಿ ಬಪ್ಪಚಾಯಿ ನೋಟಿಯಪ್ಪ. ಅಯ್ಕೋ! 'ಬೆರಿಯ ನೋಟಿ. 
ಅಯಿರಾಂಗ್‌ ಒರ್‌ಪೊಣ್ಣಕ್ಕುಲಯಿವ! ಎನ್ನ್‌ ಮಾಡಡ್‌? ಅಸಲಕ್‌ಮೋಸ, ಪೊಮ್ಮಕ್ಕಳ 
'ಪುಡಿಪದೆ ಗೊತ್ತಿಲ್ಲೆ. ಅಕ್ಕುಲ! ಮುಂಡತೇಂಗಿ ಪುಲಿಯಾಡಿಂದ್‌ ಒರ್‌ಪೆದವೊಂದೇ 
ಹೊರ್ತು, ಇಂದಾಕನೆಕ್ಕೆ ಏಡ ಕಾರ್ಯಮೊಂದು ಹೂಂ ಹೂಂ. ಎಂದಕ 
ಪೆರ್ತ್‌ಮೂಡಿಯಳ ದವುತ್‌ನದುಂಡ್‌. ಎಂದಿತು ಕ್‌ಟ್ಟ್‌ಚೋ ಕ್‌ಟ್ಟ್‌ ಚಿ. ಎನ್ನತದ್‌? 

ಒಮ್ಮ ಏಡ ಬೆನ್ನನೋಟಿ. ಗೊತ್ತಾಚಲ್ಲ? ಎಂದಕ ನಾನೂ ಬೋಧೆ ಬುಟ್ಟನ! 
ಅವುಪೊಯ್ಯವದು ನಾಕೇಟವದು, ನಾಕೇಟವದು, ಅವುಪೊಯ್ಯುವದು, ಇನ್ನನೆ ಪಡೆಪೊತ್ತಿತೊ 


ಏಡ ನಡುಮೊಂದ್‌ ಪೊಳಿಂಜತ್‌. ಮಾರಾಯ ಬಾಕ್ತರೊ, 
ಎಣ್ಣುವಲ್ಲ?ಅಂವಗುಣಮಾಡ್‌ಚಿ. ಎಂದಿತು ಏಡ ಕೆಟ್ಟಾಶೆ ಬುಡುವೋ? 


ಎನ್ನೊ 


ಸ 


ಬುಡೂಲೆ. 


ಏದೋವೊರ್‌ ಮಾರಾಯಂಡ ದೊಣ್ಣೆಕ್‌ ಜೀವಕೊಡ್‌ಕಂಡು. ಅದ್‌ ವಿನಹ 


ಪರಿಹಾರಯಿಲ್ಲೆ. ಎನ್ನೇಂಗಿ ಆಡ್‌. ಮೆಲ್ಲೆ ಅವಡ ಪಕ್ಕಪೋಷಿ. (ಚೆನ್ನ 


ನಡಂದಿತ್‌) 


ಅಯ್ಯೋ! ಏಡ ಮೇಲ್‌ ಬೊರೆಪಕ್ಕುಲಸ್ವಾಮಿ! ಎನ್ನ್‌ಮಾಡಡ್‌! ಓ ಏಡ ಓಣಿಬಿಯ್ಕಪ್ಪ, 
ಅವನಾಕ್‌ ಒಂದೂಮಾಡತೆ, ಏಡಕಾರ್ಯ ನಡಪನಕೆ ನೀಮಾಡ್‌'ಚೇಂಗಿ, ಇಂದೆನ್ನೆನೀಕ್‌ 
ಪಾಲೆಡೆ ಬೆಪ್ಪಿ. ಓಹೊ! ಚೆನ್ನ ಧೈರ್ಯಬಾತ್‌ . ಕೊಡಿಲಯಡೆಕೆ ಚಾಂದ್‌ ಪಕ್ಕಪೋಯಿತ್‌ 


ಕೇಪಿ. 
ರಾಗ ಹಿಂದೂಸ್ಣಾನಿ ಕಾಪಿ 


(ಸೀವೀಸಿಡಿಕ್ಕ್‌ಡ್‌ತ್ತ್‌ನಿಂದೂರಪೊಟ್ಟ್ಟಿ - ಎಂಬಂತೆ) 


ಕರತೊರ್‌ಪಟ್ಟುಡ್‌ತ್‌| ಅರೆಕಟ್ಟ್‌ ಚೀಲೆಬೆಚ್ಚಿ ||ಪ|| ತೊರಪೆನಅಡಿ 
ಚಂಡ್‌ಪೊಣ್ಣೆ| ಒರಡತೆಪೋಪೆಲ್ಲಿಕ್‌ ||ಅ|ಪ।| ಮಂಡೆಕ್‌ಪೊಲ್ಲಿಕೆಟ್ಟ|| 
ಚೆಂಡ್‌ಲ್‌ಪೂವ್‌ಬೆಚ್ಚಿ|| ಹಂಡ್‌ತಿರ್‌ತಿರ್‌ಕೀಪೊಣ್ಣೆ| ಕುಂಡೋಣಿಲೆಲ್ಲಿಕ್‌ನೀ 
loll ಓಲೆಕೆಮಿಕ್‌ಲ್‌ಟ್ವಾ| ಮಾಲ'ಬೋಳೆಕ್‌ಲ್‌ಟ್ವ್‌|| 
ಕಾಲ್‌ಕ್‌ಕಾಚಾರ್‌ಟ್ವಪೊಣ್ಣೆ| ಸಾಲೊಂದ್‌ಕೇಪಿನಿಲ್ಲ್‌ ||೨|| ಕೊಣ್ಣೂರ್‌ 
ಕೊಡಿಯಲೆತಾ| ಮಣ್ಣೂರಡಕೆಲೆಡ್‌|| ಕಣ್ಣುರ್‌ಪೇತಪ್‌ತಾಪೊಣ್ಣೆ| 
ಪುಣ್ಣನೂರ್‌ಚುಣ್ಣತಾರೊ ||೩|| ಆಪ್‌ಲೆಂದೆಣ್ಣಿತ್‌ನೀ| |ಪೋಪದ್‌ 
ನೇರಾಚೇಂಗಿ|| ಮೇಪಾಯತೆನಾಬುಡಪೊಣ್ಣೆ| ಆಪದ್‌ಆಡ್‌ನೋಟ್‌ ॥೪॥ 


ಪೊಣ್ಣೆ, ನೀಕ್‌ ಮುಂದ್‌ನ ಪೊಣ್ಣಾಡ್‌, ನಾಕ್‌ಮುಂದ್‌ನ ಆಣಾಡ್‌, ಲೋಕತ್‌ 


ಆರುಂಡ್‌ ಎಣ್ಣ್‌? ಎನ್ನೊ ಎಂಗಳಿಬ್ಬರ ಇಂದ್‌ ಜೊತೆಕೂಟ್‌ನ, ಈ ವೋಣಿಅಯ್ಯಪ್ಪ 
ದೇವಂಗ್‌ ಬೆರಿಯೊಮ್ಮತೊತ್ತ. ಎಲ್ಲಿಯ! ಬಿಂದಿಗೆಬೋಂಡಿಕಿ ನಾನೆಡ್‌ತವಿ ತಾ. 
ಎಂದಿತ್‌ ಒಮ್ಮ ಅಳತ್‌ತಕ್ಕ್‌ ಪರಂದಂಡ್‌ ಕೊಡಿಯಲಡೆಕೆ ತಿಂಗ! ನಿಲ್ಲಪ್ಪು. (ಎಂದ್‌ 


ತ್‌ೇಂಡುವ) 


ಪಾತೆ : (ಚೆಡಿಲ್‌ ಕಣ್ಣ್‌ ಮರ್‌ಚಂಡ್‌) ಚೀ ಪಾಪಿ! ದೂರ ನಿಂದ. 


pe pe 

ರಾಗ ಸುರುಟಿ 
(ಲೈಲಲೆಲ್ಲೊ ಲೋಪರಂಗಿನಿಲೈಲ-ಎಂಬಂತೆ) 


ಎನ್ನಂದ್‌ನಿಗೇನ ಮಾಡಿಯ ಡೆನ್ನನಂಗ್‌ನಿತೊಟ್ಟಿಯ ||!ಅ|ಪ|| 
ಪೊಣ್ಣ್‌ ಗುಣಮನಚೆನ್ನಂಗರಿಯತೆ| ಬೆನ್ನೇಡತ್‌ಂಡಿಯಗೊಣ್ಣೆಮುಕ್ಕ!| 
ನಿನ್ನಕೊದಿಪಳಪೊಣ್ಣೆವಲುಳ್ಳುದೊ। ಎಣ್ಣೊಮ್ಮನಾಕ್‌ನಿರ್ಕಕ್ಸ್‌ಕೀಂಜ ||| 
ಪೊಟ್ಟ್‌ ಪರಂದಿತ್‌ಬಟ್ಟೆತಡ್‌ತಿನೊ| ಕುಟ್ಟುವಿಮೂಡ್‌ಕ್‌ಪೊಟ್ಟೆ ಮಾರಿ।| 
ಗಟ್ಟಿಗಂದೆಣ್ಣಿತ್‌ತೊಟ್ಟಿನೊಡೆನ್ನನಿ। ಕ್‌ಟ್ಟಲೊನೀಕ್‌ನಾಚಟ್ಟಿ ಮೂಡ ।|೨॥| 
ಎಲ್ಲಿವೊಳ್‌ಚಿತ್‌ಕಳ್ಳರಪೋಲೆನಿ। ಮೆಲ್ಲೆಯೊಬಂದೊರ್‌ ಪಲ್ಲ್‌ಬೀರ|| 
ಚಲ್ಲ್‌ಕಳಿನೀನ್‌ಡಿಲ್ಲಿಕಳಿಚಿನೊ| ಗುಲ್ಲ್‌ನಾಮಾಡುವಿಜಲ್ಲ್‌ಜಾಯ ||೩]| ಚೀ 
ಪಾಪಿ, ಆರ್‌೦ದ್‌ ಗೇನಮಾಡಿತ್‌ ಎನ್ನತೊಟ್ಟೆಯ? ಮುಕ್ಕ. ನೇಡ ಈ 
ಚುಟ್ಟಮೂಡ್‌ಕ್‌ ಏದ್‌ಪೊಂದೇವಿ ಕ್‌ಟ್ಟ್‌ವೊ ಅರಿಯ. ಪೀಡೆ, ನಲ್ಲಾಮೆಲ್‌ 
ಬಟ್ಟೆಬುಡುವಿಯ? ಬೀಟ್‌ಪೋಲೀಸ್‌ಕಾರರ ಕಾಕಡ? (ಎಂದ್‌ ಪೋಪಕ್‌ 
ಪೊರಡುವ) 
ಪುಲಿಯಾಡಿ : (ಮನತ್‌) ಉಯಿ! ಶಿವನೇ, ಎನ್ನೆಣ್ಣಡ್‌? ಏಡವೋಣಿ 
ಅಯ್ಯಪ್ಪನೂಯಿಲ್ಲೆ ಬಾಣೆ ಅಯ್ಕಪ್ಪನೂಯಿಲ್ಲೆ! ಉಂಡೇಂಗಿ, ಈಕೂಡ್‌ಗಂಜಿಮೂಡಿ ಎನ್ನ 
ಇನ್ನನೆಲ್ಲ ಬಯ್ಕುವಕಿಂಜತ? ಆಡ್‌. ನಿಂಗೆಲ್ಲ ಕಂಡನೆಕೆ ಏಡ ಚಾಯಿಕ್‌ ಎನ್ನ್‌ ಕಮ್ಮಿಂದ್‌ 
ಎಣ್ಣಿ, ಒಮ್ಮ ಎಣ್ಯಪ್ಪ. ನಾಕೆನ್ನೊ ಪೆರ್ಶ್‌ಚೆಡ ಬಂದ್ಕತ್‌. ಕಣ್ಣ್‌ಲ್‌ ಕೀಂಜೀಯು ಮೂಕ್‌ಲ್‌ 
ಗೊಣ್ಣೆಯೂ ಇಲ್ಲತ ಮುಂಡನ ಇವಕ್‌ ಕ್‌ಟ್ಟುವದ್‌ ಕಾಟಿಕೊಡುಪಿ. (ಎಂದ್‌ ಪಾತೆನ ' 
ನೋಟಿಯಂಡ್‌) ಎನ್ನೆಣ್ಣಿಯ ಗರತಿ? ನೀಕ್‌ ಕಯ್ಕೇಂಗಿ ಕಯ್ಕಾಂದೆಣ್ಣುವ ಬುಟ್ಟ್‌, ಎನ್ನಂತ 
ಬಂಬಂಗ್‌ ನೀನ್‌ ಕಂಡಾಬಟ್ಟೆ ಬಯ್ಕಲುವ? ಅದೇ ತಪ್ಪ್‌ಕಾಯಿತ್‌ ನಡ ಕೈಪುಡಿಪದ್‌ ನೇರ್‌. 
ನೇಡ ಪೋಲೀಸ್‌ಕಾರಕೆಲ್ಲ ಧನಪತಿರಾಜ ಬಂದಕ್ಕಲೂ ಬೊತ್ತ ಇತ್ತ್‌ಬಾ. (ಎಂದ್‌ ಕೈಪುಡಿಪ) 
ಪಾತೆ : ಅಯ್ಕೋ! ಈ ಪಾಪಿ ಎನ್ನ ತ್‌ೇಂಡ್‌ಚಕ್ಕುಲ!ಪೋಲೀಸ್‌ಕಾರರೆ ಬೆರಿಯ 
ಬಂದಿತ್‌ ಎನ್ನೊಮ್ಮ ಬುಡ್‌ಶಿ. (ಬಿಂದಿಗೆ ಅವಂಡ ಮೂಡ್‌ಕ್‌ ಕನ್‌ಚತ”) 


ಖಪೋಲೀಸ್‌, ಲಂಚ ಕೋರ : (ಇಬ್ಬರೂ ಬಂದಿತ್‌) ಹತ್‌ಕಳ್ಳ, ಒಂಟಿಯಾನ 
ಪೊಣ್ಣ್‌ನ ಪುಡಿಚಿಯಲ್ಲ? ರೇಪ್‌ಕೇಸ್‌ ಸೆಕ್ಸನ್‌ಲ್‌ ನಿನ್ನ ದಸ್ತಗಿರಿ ಮಾಡುವ. ಎನ್ನೆಣ್ಣುವಿಯ? 
ಹಂ, ಬೆರಿಯ ಎಣ್ಣ್‌. (ಎಂದ್‌ ಗುದ್ದು, ವ) 


ಪುಲಿಯಾಡಿ : ದಪೆದಾರ್ರರೆ, ದಮ್ಮಯ್ಯ! ಪೊಯ್ಕ್ಯತಿ. ನಿಲ್ಲಿ, ನಲ್ಲಿ, (ಎಂದ್‌ 

ಮನತ್‌) ಅಯ್ಯೊ, ಈ ಯಮಂಗಳ ಕೈಕ್‌ ಕ್‌ಟ್ಸ್‌ನೆಲ್ಲಪ್ಪ! ಇವುಯೆನ್ನಮುಂಡತೆ ಬುಟ್ಟತ 
ವಿಚಾರಕ್‌ ಮಿಣ್ಣಾಲೇಗುದ್ದ್‌ನದ್‌ ನಾಕ್‌ ಗೊತ್ತಾಚಿ. ಮಾಡುವದೆನ್ನ್‌? 
ಕೈಲ್‌ಯಿಲ್ಲತಾಚಲ್ಲ! ಅದೇಕಷ್ಟ. ಗುದ್ದ್‌ನ ಅರ್ಥ ಗೊತ್ತಾಚ? ಸದ್ದ್‌೦ದೆಣ್ಣುವಾಂಗ್‌ 
ಗುದ್ದ್‌, ಪಿಣ್ಣ್‌ ಅಪ್ಪರ ಉಂಡಲ್ಲ? ಕುತ್ತ್‌ಕ್‌ ಪತ್ತ್‌, ಚವುಟ್‌ಕ್‌ ಚಾರ್‌, ಕೊರಡಕ್‌ 
ಆರ್‌, ಇದೆಲ್ಲ ನಾಕ್‌ ಗೊತ್ತ್‌. ಎನ್ನ್‌ಮಾಡಡ್‌? ಜೇಬ್‌ಲ್‌ ಇಲ್ಲೆ. (ಗೇನಮಾಡಿತ್‌) 
ಆನದಾಚಿ. ನಾನೂ ಯಿಯಂಗ್‌ ಆಪಚ್ಚಕ್‌ ಜೋರ್‌ಮಾಡಿತ್‌ ನೋಟುವಿ. ಎಂದಿತು, 
ಮಣ್ಣ್‌ ಪೊರ್‌ಪದ್‌ ತಪ್ಪನದಲ್ಲ. (ಎಂದ್‌ ಅಯಿನ ನೋಟಿಯಂಡ್‌) ದಪೆಡಾರರೆ, ಎನ್ನ್‌ 
ಪೆರ್ತ್‌ಜೋರ್‌ ಮಾಡುವಿರ? ಎನ್ನದಾರಂದ್‌ ಗೊತ್ತುಂಡ? ಇದೇ ಲೈನ್‌ಸಾಬ್‌ಡ 
ಕೊಯನ್‌ ತೋಟತ್‌ ರೈಟರ್‌. ಕನೂನ್‌ಲ್‌ ಒಂದು ಬೊತ್ತುವಂವನಲ್ಲ.! ಗೊತ್ತಾಚ? 
ರೇಪ್‌ಕೇಸೊಲೋ! ಎನ್ನನೆ ಅಪ? ಎಣ್ಣಿ, ಅಪ್ಪ! ' 


ಲಂಚಕೋರ : ಬೆರಿಯ ಕೋಡ್‌ನೋಟಿತ್‌, ಏದ್‌ಕಲಂ ಎನ್ನ್‌ಮಾಡಂಡು ಎಣ್ಣ್‌. 
ಕಾನೂನ್‌ ಇಂವ ಪಡಿಚನಕ್ಕೆ ಕಾಂಬಗೂವ. ಈಂಡಮೇಲು ಸಾಬ್‌ಡ ರೈಟರ್‌ಲೊ! ನೀನ್‌ 
| 
ಗುದ್ದ್‌ನದ್‌ ತಪ್ಪಾಚಿ. 


ಕೋರ : ಲಂಚಣ್ಣ, ನೀನ್‌ ಬೊತ್ತತೆ. ಸಾಬ್‌ಡ ರೈಟರ್‌ಕ್‌ ಕೋಡೊಂದ್‌. 
ಬೋರೆಯಿಲ್ಲೆ. 'ಪೋಲೀಸ್‌ದರ್ಬಾರ್‌ ನೀಕ್‌ ಗೊತ್ತಿಲ್ಲಿಯ? ಗುದ್ದ್‌ನದೊಂದು 
ತಪ್ಪಿಲ್ಲೆ. ಆಡ್‌. ಕೋಡ್‌ಲುಳ್ಳದ್‌ ಕೇಳ್‌. (ಎಂದ್‌ ಬುಕ್ಕ್‌ 'ಮರಿಚಿತ್‌) 
ಆಯಿರತಯೇಳನೆ ಸೆಕ್ಸನ್‌ ನೋಟ್‌. ಒಂಟಿಯಾನ ಪೊಣ್ಣ್‌; ನತ್‌ಂಡ್‌ನವನ ಹಿಂಗಟ್ಟ್‌ 
ಮುಂಗಟ್ಟ್‌ ಕೆಟ್ಟಿತ್‌, ಸ್ಟೇಶನ್‌ಕ್‌ ಕೊಂಡ್‌ ಪೋಂಡೂಂದ್‌ ಉಂಡ್‌. ಕೆಟ್ಟ್‌! ಕೆಟ್ಟ್‌! 
ಎಂಗಡ ಪುದಿಯ ಸಬ್ಬ್‌ ಇನ್ಸ್‌ಪೆಕ್ಟರ್‌ಡ ಕೈಕ್‌ ಕ್‌ಟ್ಟಡ್‌. ina ಬಗ್ಗರೆನ 
ಪೊಳಿಚಕ್ಕ ಪೋರ. ` 


ಪುಲಿಯಾಡಿ : ದಪೇದಾರರೇ. ಗಡ್‌ಬ್‌ಡಿ ಮಾಡತಿ. ಚೆನ್ನಕೇಳಿ. ನಾನ್‌ ಕಳ್ಳನಲ್ಲ. 
ಒಬ್ಬಂಗ್‌ ಬೊತ್ತುವವಂನೂ ಅಲ್ಲ. ಆಚೇಂಗಿ, ಒಂಟಿಯಾನ ಪೊಣ್ಣ್‌ನ ಪುಡಿಚದ್‌ ನೇರ್‌. 
ಬಲ್ಕದಾನ ಮೂಡಿ ಒಂಟಿಯಾಯಿತ್‌ ತಿರುಗುಕಾಕುವೂ? ಇದ್‌ತಪ್ಪಲ್ಲೊ? ಇವಡಕೂಡೆ 
ಆಳುಂಡೇಂಗಿ ನಾನ್‌ ಪುಡಿಪಕಿಂಜನೊ? ಇನ್ನತಾನ ಅರಿಯತೆ, ಈ ಪುದಿಯ ಕೋಡ್‌ 
ನೋಟಿತ್‌, `ಮರ್ಯಾದೆವಂತನಾನ ನಾಕ್‌ ಅವಮರ್ಯಾದೆ ಮಾಡ್‌ಚೇಂಗಿ, ಪಳೆಯ 
ಕೋಡ್‌ಪ್ರಕಾರ ನಿಂಗಕ್‌ ತಕ್ಕಶಿಕ್ಸೆ ಮಾಡ್‌ಚಿರತೆ ಬುಡೂಲೆ. ಕಾನೂನ್‌ಲ್‌ ನಿಂಗಡ 
ಇನ್ಸ್‌ಪೆಕ್ಟರ್‌ಕ್‌ ಆಡ್‌ ಬಲ್ಯ ಬ್ಯಾರಿಷ್ಟರ್‌ಕ್‌ ಆಡ್‌ ಬೊತ್ತುವಂವನಲ್ಲ. ಗೊತ್ತಾ ಚ? ನಿಂಗ 
ಪಂಡೇ ಬಡವ ಅನ್ಕಾಯತ್‌ ನಿಂಗಡಕೂಳ್‌ ಪಾಳ್‌ಮಾಡ್ಕವತಿ. ಹುಶಾರ್‌! | 

ಲಂಚ : ಕೋರ, ಎನ್ನಗೂವ ಇದ್‌, ಪೋಲೀಸ್‌ ಚಾಕ್‌ರಿಯೇ ಕೆಟ್ಟದ್‌. ಒಂದಾಂಗ್‌ 
ಒಂದರೆ ಆಕು. ಇಂವನೋಪೆರ್ತ್‌ ಕಾನೂನ್‌ ಪಡಿಚಿಯತ್‌ ಆನಗುಂಡ್‌, ಪಳೆಯಕೋಡ್‌ 
ಇಲ್ಲಿಯ? ನಲ್ಲೋಣೆ ನೋಟ್‌. 


ಕೋರ : ಅಯ್ಕೊ ಲಂಚಣ್ಣ, ಅಂವಂಡ ಪೊಟ್ಟ್‌ತಕ್ಕ್‌ನ ನೀನೂ ನಂಬುವಿಯ 
ಅಕ್ಕುಲ! ಪಳೆಯಕೋಡ್‌ ತಿದ್ದಿತೆ, ಪುದಿಯದ್‌ ಮಾಡ್‌ನದ್‌. ಅನ್ನನೆ ಇಪ್ಪಕ್ಕ, 
ಪಳೆಯಕೋಡ್‌ರ ಸುದ್ದಿ ನೀಕೇನ್ನಂಗ್‌? ಅಂವನ ಬೆರಿಯ ಕೆಟ್ಟ್‌. 

ಪುಲಿಯಾಡಿ : ದಪೇದಾರರೇ, ಅನುಮಾನ ಬೋಂಡ . ಒರ್‌ತಕ್ಕ್‌ಕೇಳಿ. 
ಬಲ್ಮದಪೇದಾರಂಡಮೋವಕೂ ನಾಕೂ ನಡಂದ ರೇಪ್‌ಕೇಸ್‌ ಎನ್ನಾಚಿ? ಒಂಟೆಯಾಯಿತ್‌ 
ಅವತಿರ್‌ಗ್‌ನದ್‌ ತಪ್ಪ್‌೦ದೂ, ನಾನ್‌ಪುಡಿಚದ್‌ ತಪ್ಪ್‌ ಅಲ್ಲಾಂದೂ ಇದೇ ಮೂಟೆಮಕ್ಕಿ 
ಕೋಟೈಯ್ಕಲಾಯರ್‌ ಬೀರ್‌ಸಾಬ್‌ಡ ಕೋರ್ಟ್‌ಲ್‌ ವಾದಮಾಡಿತ್‌ ಕೇಸ್‌ ಡಿಸ್‌ಮಿಸ್‌ 
ಆಯಿತ್‌. ಇಚ್ಚಕ್ಕೆಲ್ಲ ಎನ್ನಂಗಪ್ಪ? ಬಲ್ಕ ದಪೆದಾರ ನರಿನನ್ನನೆ ಉಂಡಲ್ಲ! ಪೋಯಿತ್‌ 
ಕೇಟಿತ್‌ ಬಾರಿ. 

ಕೋರ : ಲಂಚಣ್ಣ, ಇದ್‌ ಚೆನ್ನ ನಂಬುವಂತತಕ್ಕೆ. ಆನಗುಂಚ್‌ ನಾಪೋಯಿತ್‌ 
ಬೆರಿಯ ಕೇಟಿತ್‌ ಬಪ್ಪಿ. ಇಂವನ ಬುಟ್ಟ್‌ರತೆ. ಹುಶಾರ್‌ಲಿರ್‌ (ಎಂದ್‌ 'ಪೋಪ) 

ಪುಲಿಯಾಡಿ : (ಮನತ್‌) ಅಪ್ಪ, ಅಂವನೆಂತ ಯಮ ಪೋಲೀಸ್‌ಕಾರನಷ್ಟ? 
ಎನ್ನೇಂಗಿ ಆಡ್‌. ಎಂದಿತ್ತು ಒಬ್ಬನ ಎಳಕಿನಟೆನಕ್ಕುಲ? ಇಂವಚೆನ್ನ ಪೊಟ್ಟನೂ 
ನಲ್ಲವನೂ ಆಯಿತುಂಡ್‌. ಬೆರಿಯ ಇಂವಂಗ್‌ ಎನ್ನೇಂಗಿ ಒರ್‌ ಗುಳಿಗೆ ಎಣ್ಣಿತ್‌, 
ಅಯಪಂಜಿ ಏಡಕಾಲ್‌ಕ್‌ ಬುದ್ದಿ, ಎಣ್ಣುವಿ. (ಎಂದ್‌ ಲಂಜ!ನ ನೋಟಿತ್‌) 
ದಪೇದಾರರೇ, ಬೇಜಾರ ಆಪ್‌ಲಿಯ? ಆ ದಪೇದಾರ ಒಬಪ್ಪಕ್ಕ್‌ ಪೆರ್ತ್‌ನೇರಾಕು. 
ಮುಂಡತಿಪ್ಪದೆನ್ನ್‌? ಚೆನ್ನಕಳ್ಳ್‌ಕುಡಿಕ. ನಿಂಗಡಮೂಡ್‌ ಬಾಡಿತ್‌ ಕಾಂಬ. ಇದರಿ ದುಡ್ಡ್‌, 
ಅಲ್ಲಿ ಅದರಿ ಪಕ್ಕಲ್‌ ಆ ತುಂಗ ಬಿಲ್ಲವಂಡಚಾಪೆ. ನಲ್ಲಕಳ್ಳ್‌, ದಂಡ್‌ಸೇರ್‌ 
ಎಡ್‌ತಬಾರಿ. ನಾನೇಲೇಂಗಿ ಪೋಕೂಂದ್‌ ಪೋಡಿ ಬೋಂಡ. ಈ ಚಿಲ್ರೇಕೇಸ್‌ಕೆಲ್ಲ 
ನಾನ್‌ ಬೊತ್ತುವದುಂಡ? ಬೊತ್ತುವಂವನಾಚೇಂಗಿ. ಇಚ್ಚಕ್‌ ಪಕ್ಕ ಬಲ್ಕ ದಪೇದಾರಂಡ 
ಪಕ್ಕ ನಿಂಗಡ ಜೊತೆಕಾರನ ಅಯಪಕಿಂಜೆನಾ? ಅವುಯಿಕ್ಕ ಬಪ್ಪಕಾಚಿ, ಅಜೇಯೇಡ ಧೈರ್ಯ 
ನಿಂಗಕ್‌ ಗೊತ್ತಾಯಿಲಿಯ? ಅಮ್ಮ ಪೋಡಿ ಉಂಡೇಂಗಿ, ಇಲ್ಲಿಯೇ ಇರಿ. ಚೆನ್ನಂಗೇ 
ದುಡ್ಡು. ಳ್ಪದ್‌. ಅವು ಬಂದ ಪಿಣ್ಣ ಮೂಂದಾಳ್‌ಕ್‌ ಎದಾಗಾಂದ್‌ ನಿಂಗಕೆಣ್ಣ್‌ನೆ. ಈಂಡ 
ಮೇಲೆ ನಿಂಗಡ ಮನಸ್‌. 

ಚ : (ಮನತ್‌) ಬೀಟ್‌ ತಿರಿಗಿತ್‌ ಚೋತಿತುಳ್ಳೆ. ಕೆಲತ್‌ಲೊ ಒಂದೂ 
ಇಲ್ಲೆ. ಬಣ್ಣೆಕ್‌ಟ್ಟುವ ಕಳ್ಳ್‌ ಬುಡುವದೂ ತಪ್ಪ್‌. ಇಂವ ಎನ್ನೇಂಗಿ ಓಡಿಪೋಕುವೋಂದ್‌ 
ಪೋಡಿ. (ಗೇನಮಾಡಿತ್‌) ಚೀ! ಪೋಗ ನಂಬಿಗಸ್ತ ನಾಯಿತೂ, ಸಾಬ್‌ಡ ರೈಟರ್‌ 
ಆಯಿತೂ. ಉಂಡ್‌. ಇಂವ ಮೋಸಮಾಡ. (ಎಂದ್‌ ಅಂವನ ನೋಟಿತ್‌) ನೋಟ್‌ 
ಮೋಸಮಾಡತೆ. ನೇಡತಕ್ಕ್‌ನ ನಂಬಿತ್‌ ನಾನ್‌ ಪೋಪಿ. ಎಲ್ಲಿಯ ದುಡ್ಡ್‌ತಾ. 
(ಎಂದ್‌ ಕೇಟಂಡ್‌) ಇದ ಏಡ ಕಾಮೊಟ್ವ್‌, ಕೊಡೆ, ಇಲ್ಲಿ ಬೆಚ್ಚಿತ್‌ ಪೋಪಿ. ಹುಶಾರ್‌! 
(ಎಂದ್‌ ಪೋಪ) 

ಪುಲಿಯಾಡಿ : ಸ್ವಾಮಿ, ಬದ್‌ಕ್‌ನೆ, ಪೋಲೀಸ್‌ಕಾರಡ ಧೈರ್ಯ ಗೊತ್ತಾಚಲ್ಲ? 
ದಂಡಾಣಜೇಬ್‌ಲ್‌ ಇಂಜಾನಗುಂಡ್‌ ಬಚಾವು ಆನೆ. ಅದಂಗ್‌ ದಂಡ್‌ ಉರುಪಿಯತ್‌ರ 
ಸಾಮಾನ ಮಾರಾಯ ಬೆಚ್ಚಿತೂ ಪೋಚಿ. ಇಇಸ್ನಿತಡುಮಾಡುವಕಾಗ. ಅವು /ಬಂದುರು. 
ಆನಗುಂಡ್‌ ಕಾಲ್‌ಕ್‌ ಕಾಮೊಟ್ಟೂ ಇಟ್ಟ್‌, ಕೈಲ್‌ ಕೊಡೆಯೂ ಪುಡಿಚಿ, ಇಲ್ಲಿಂಜಿ ಎಳಕಿಟ 
ಓಟ್‌ಲ್‌ ಕಾಶೀಕಡಂದಿತ್‌, ತಾಡಿಮೀಶೆ ಬತ ೦ಡ್‌, ಅಲ್ಲಿಕೂಡಿರುವಿ. ಮದಿಯಪ್ಪ ಈ 
ವೂರ್‌ ಮದಿ. (ಎಂದ್‌ ಪೋಪ) 


ಲಂಚ : ( ಕಳ್ಳೆಡ್‌ತ ಬಂದಿತ್‌ ಪುಲಿಯಾಡಿನ ಕಾಣತೆ) ಏ ಪೊಲೆಯ, ಇನ್ನತ 
ಮೋಸ ಮಾಡಿಯಲ್ಲ! ಲೋಕತ್‌ ನಿನ್ನ ಬೆಕ್ಕಲುವ? ಉಯಿ! ನಿನ್ನ ಕ್‌ಟ್ಟಿತುಂಡೇಂಗಿ, (ಎಂದ್‌ 
ಮೊಟ್ಟೂ ಕೊಡೆಯೂ ಕಾಣತೆ) ಆಹ! ಇದ್‌ನೊ ಕಟ್ಟಪೋಚಲ್ಲ! ಶಾಬಾಸ್‌! ನೀನಿಕ್ಕ ಕಳ್ಳ! 
ಅಯ್ಕೊ ಗೇನಮಾಡುವಕ್ಕ ತೆಳಿ ಬಪ್ಪಕ್ಕುಲ? ನಲ್ಲದ್‌. ಕಳ್ಳ್‌ಕುಡಿಚಿರುವಿ. ಕೋರಬಾತೆಂಗಿ 
ಇದೂಕ್‌ಟ್ಟ (ಎಂದ್‌ ಕುಡಿಪ) 


ಕೋರ: ಲಂಚಣ್ಣ, ಆ ಕಳ್ಳನೆಲ್ಲಿಯ? ಅಂವ ಎನ್ನತ್‌ ಪೊಟ್ಟ್‌ ಪರಂದತ್‌; ಕಂಡಿಯ? 
ಎನ್ನ ಬೋಂಡೂಂದ್‌ ಅಲ್ಲಿಕೆತ್ತನೆ ಅಯಚತಲ್ಲ! ಅಂವ ಎಣ್ಣ್‌ ತಕ್ಕ್‌ ತ್‌ರಪೊಟ್ಸ್‌. 
ಅಂವನೆಲ್ಲಿಯ ಕಾಟ್‌. ಅರಿವಂಡ ಬಾಯಿಕ್‌ ಮಣ್ಣ್‌ಯಿಡ್‌ಚಿರುವಿ. 

ಲಂಚ : ಕೋರ, ಎನ್ನತೆಣ್ಣಡ್‌? ಅಂವಮಾಡ್‌ನ ಸಂಗ್ತಿ ಗೇನಮಾಡ್‌ಟೇಂಗಿ ತೆಳಿ 
ಬಪ್ಪ. ನಾಕ್‌ನೀತಳಾಯಿತ್‌ ನೀರೆಲ್ಲಿ ಉಂಡ್‌೦ದ್‌ ಕೇಟೆ. ಅದರಿ ಅಲ್ಲಿ ಬೆರಿಯ ಕುಡಿಚಿತ್‌ 
ಬಾರಿ, ನಾಯೆಲ್ಲಿಯೂ ಪೋಪ್‌ಲೇಂದ್‌ ಆಣೆ ಭಾಷೆ ತಂದಿತ್‌, ನಾನ್‌ ನೀರ್‌: ಕುಡಿಚಿತ್‌ 
ಬಕ್ಕನೆಕ್ಕೆ, ಏಡ ಕಾಮೊಟ್ಟ್‌ ಕೊಡೆ ಕೂಡ ಇಲ್ಲಿ ಬೆಚ್ಚಾನ ಎಡ್‌ತಂಡ್‌ ಪೋಯಿರತಕ್ಕುಲ! 
ಎನ್ನತೆಣ್ಣಡ್‌? ಎಣ್ಣ್‌, ಅನ್ಕಾಯತ್‌ ಮೂಂದ್‌ರುಪಿಯತ್‌ರ ಸಾಮಾನ ಪೋಚಿ. 
ಎನ್ನ್‌ಮಾಡನ? ಎಣ್ಣ್‌. 

ಕೋರ : ಲಂಚಣ್ಣ, ನಾಕೂ, ನೀಕೂ ದಂಡಾಳ್‌ಕೂ ಮೋಸಮಾಡ್‌ಚಕ್ಕುಲ. 

ಎಂಗಳಂತ ಪೊಟ್ಟಿ ಪೋಲೀಸ್‌ಕಾರ ಲೋಕತ್‌ ಇಲ್ಲೇಂದ್‌ ನಂಬಂಡು. ಕೈಕ್‌ಕ್‌ಟ್ಟ್‌ನ ಕಳ್ಳನ 
ಅನ್ಕಾಯತ್‌ ಬುಟ್ಟತಕ್ಕುಲ! ಇಇಸ್ಲಿ ಅಂವನ ಕ್‌ಟ್ಟುವದುಂಡ ಇನ್ಸಪೆಕ್ಟರ್‌'ಕ್‌ ಅರಿಂಜತೇಂಗಿ 
ಎಂಗಳ ಬೆಕ್ಕುವ? ಆನಗುಂಡ್‌ ಆಂಡ ಸುದ್ದಿಯೇ ಬೋಂಡ. ಅವಳೋ ಕುಣಗರ್ಲಿ ಮೂಡಿ. 
ಕಚ್ಚೇರಿಕ್‌ ಪತ್ತ. ಏಳ್‌ ಪೋಕ. (ಇಬ್ಬರೂ ಪೋಷ) 


* xx 


೨ನೇ ಅಂಕ 
೧ನೇ ಸೀನ್‌ ಅರಮನೆ 
(ರಾಣಿಯೂ ಚಾಕ್‌ಮೋವ ಲವಲಿಯೂ ಅಳತಿತಿಪ್ಪ) 


ರಾಣಿ : (ಮೋವಳ ನೋಟಿಯಂಡ್‌) ಮೋಳೆ ನೀನ್‌ ಬಲ್ಕದಾಯಿಯ. ಬಲ್ಕದಾನ 
ಪೀಣ್ಣ್‌ಮೂಡಿಯ ಎನ್ನನೆ ಇಕ್ಕಂಡೂಂದ್‌ ಕೇಪಿಯ? 


ರಾಗ ಗಜಲ್‌ 
(ಬೇಡವೆಂದರೆ ಮಾತಕೇಳ - ಎಂಬಂತೆ) 


ಮುತ್ತ್‌ಮೋವಳೆಡೊಂದ್‌ಕೇಳ್‌ನೀ| ಪತ್ತುಅಂಜಿಬಯತ್‌ಲ್‌ ||ಪ|| 
ಡೊತ್ತನೇರತ್‌ನೆರಂದಿಯ। ಡೆತ್ತುಸುದ್ದಿಯೊಪೋಕುಲ।| ಸುತ್ತುಬೇಶತ್‌ ಕೇಳಿಯೊ 
||ಅ|ಪ|| ಒರತೆಪುಟ್ಟ್‌ಾನಪಳಮೆನೋಟದ್‌| ಹರದಾರಿದೂಸತ ಪೋಯಿತ್‌।| 
ಅರಿಂಜಿಬ್ರಾಖರೊಡಾಶೆಲ್‌| ಪೊರಟ್‌ತೇಡಿಯಬಕ್ಕುಲ|| ಪೊರಮೆತಿರುಗುವಕಾಗಲ 
loll ಮೊಲೆಯೊ ಬಕ್ಕನೆ ನೆಲವೊಕಾಣಂದ್‌। ಪಲರೊಲೆಣ್ಣುವಪಳಮೆಯೊ|| 
ಅಲಪ್‌ಬೂವದ್‌ನೇರನ್ನೆ| ಅಲಂದ್‌ಕಳಚಿನೊಕೇಡೆನ್ನೆ!| ಕುಲಕೆಕೇಡ್‌ಲೊಬಪ್ಪೆನ್ನೆ 
||೨|॥| ಮೀಶಬಕ್ಕನೆದೇಶಕಾಣಂದ್‌। :ಭಾಷೆಪಂಡೆನ್ನಲುಳ್ಳದ್‌|| 
ಹೇಸಿಗೆಟ್ಟಿಯೀಬಾಲಂಗ! ಸಾಸ ಮಾಡುಲ ತ್‌ಂಡುಲ|| ಮೋಸರ್ತ್‌ಚ್ಚದಿಕ್ಕುಲ||೩|| 
ಕಣ್ಣ್‌ ಮಿಣ್ಣ್‌ಲ್‌ ಮಿನ್ನಿಕಳಿಕತೆ | ಕ್‌ಣ್ಲಂಗಾಡೊಂದಾಂಗ೦ಜಲ|| 
ಪೊಣ್ಣ್‌ನಿಲ್ದ್‌೦ದೆಣ್ಣುಲ| ಬಣ್ಣನೋಟನಂದೆಣ್ಣುಲ|| ಡನ್ನನೆಕೇಳ್‌ತ್‌ಂಡುಲ 
||೪|| ಒಡೆಯಕ್‌ಟ್ವ ತೆಪೋಗನೀಕ್‌ಲೊ। ಪಡಲುನಿಃಸುಗಡಕ್ಕಲ|| 
ಅಡಿಕ್‌ಡಿಕ್ಕನಿಬೂವಲ। ತಡಿನಕೊಡ್‌ಪದ್‌ಜೋಕೆಲ॥ ಅಡಕತಿಪ್ಪವ್‌ನಂದ್‌ಲ[|3॥ 

ಮೋಳೆ, ಗೊತ್ತಾಚ? ಇನ್ನನೆ ಗುಟ್ಟ್‌ಲ್‌ ಇಕ್ಕುಂಡುವೇ ಹೊರ್ತು, | ಆಲೆ ಈಲೆ 
ಒಬ್ಬಳೆ ತಿರುಗುವದ್‌, ಕ್‌ಣ್ಣಂಗಳ ಕಂಡಕ ನೋಟುವದ್‌, ತೆಳಿಪದ್‌ ಆಗವ್ವ “ತೆಳಚವ 
ಕಳೆಯ ಕಳಂದವ ತೆಳಿಯ"ಎಂದ್‌ ಪಂಡೆ ಗಾದಿ ಕಂಡಿಯ? ಬಲ್ಕದಾನ ಮೂಡಿಯಕ್ಕ್‌ 
ಬುದ್ದಿಯೆಣ್ಣುವದಲ್ಲಶೆ ಪೊಯ್ಯುವಕಯ್ಯುವ ಬೈಯ್ಯುವಕಯ್ಕುವ? ಕಾಂಬ್‌ಲಿಯ ಚಿನ್ನ 
ಚೊಕ್ಕ್‌ನಮಸಿಡಿಯಡಕೇಳಿ! ಅನ್ನನೆನ್ನೇಂಗಿ ಮಾಡಿಯ ಮಾನಕೆಟ್ಟಿತ್‌ ಮೂಂದ್‌ ದಿನ ನಾನೆಲ್ಲ 
ಬದ್‌ಕ ನೋಟ್‌. | 


ಲವಲಿ : ಅಕ್ಕುವ, ಅವ್ವಯ್ಯ. ಜೊಕ್ಕ್‌ನ ಮೂಡಿಯಡ ಕೇಳಿಂದ್‌ ಎ ಯಲ್ಲ. 
ಎನ್ನವ್ವಯ್ಮ? ಅದ್‌ ಒಮ್ಮ ಎಣ್ಣಪ್ಪ ನಾನ್‌ಕೇಪಿ. 


ರಾಣಿ: ಅಲ್ಲಮೋಳೆ, ಎನ್ನತ್‌ಯೆಣ್ಣುವ ಎಣ್ಣ್‌? ಚೆನ್ನ ಬಲ್ಕಯಿಂಡ ಮೊಡಿಯಲಿಲ್ಲ 
, ಚಾಯಿಪ್ರದುಂಡ? ಎಲ್ಲಿನೋಟ್‌ಚೇಂಗಿಯೂ ಕೋಡೆಕಣ್ಣ್‌, ಕೊಂಬಟೆಪಲ್ಡ್‌, ನಟ್‌ಮೂಳೆ, 
ಚಾಟೆಕಾಲ್‌, ಚಪ್ಪಿರಿಮೂಕ್‌, ಇನ್ನನೆ ಇಪ್ಪದೇ ಜಾಸ್ತಿಕಂಡಿಯ. ಇನ್ನನೆ ಉಂಡೇಂಗಿಯೂ 
ಅಪ್ಪ ಅವ್ವನೋ ಕೈಲಾಸಂದ್‌ ಕಳಿಪಿಚಿರುವಕಾಚಿ. ಅನ್ನತ ಮೂಡಿಯ ಮುಂಡತಿಪ್ಪದುಂಡ? 
ಚಾವಡವ್ವ ಕೆಟ್ಟಸುದ್ದಿ ಎಣ್ಣುವಕಾಗ. | 


ಲವಲಿ : ಎಣ್ಣವ್ವಯ್ಯ, ಚೆನ್ನಂಗೆಣ್ಣಪ್ಪ, ನ್‌ಡಮೋವಳಲ್ಲ ನಾನ್‌? 


ರಾಣಿ : ಅಯ್ಕೊಮೋಳೆ, ಆರೇಂಗಿ ನಲ್ಲಬಾಲೆಕಾರ ಮನೆಕ್‌ ಬಾತೆಂಗಿ ಮ 
ಪುರುಸತುಂಡವ್ಚ? ನೆರಿನೆಲ್ಲ ತಿರ್‌ತಿರ್‌ಕಿಯಂಡ್‌, ಕೊಣಿಜಂಡ್‌, "ಬೋಯಿ ಗೆಟ್ಟ್‌ ಮಿಯೆ 
ಚೇರ್‌" ಎಂದ್‌, "ಡೀಯರ್‌ ಸಿಡೌನ್‌" ಎಂದ್‌ ಒಕ್ಕಚೆ ಅಳತವ, ತೆಳಿಪ, ಕಲಪ ಆರ್‌ 
ಮೂಡಿ ಮುಂಡತಿಕ್ಕು? ಅವು ಆಣಲ್ಲ! ಪಂಡೆಗಾದಿ ಉಂಡ್‌. " ಕೆತ್ತೆ! ಕಂಡಲ್ಲಿ ಚವುಟು ನೀರ್‌ 
ಕಂಡಲ್ಲಿ ಕತ್ತೂಂದ್‌" ಅಂಜುವ ಎಣ್ಣ್‌. ಇನ್ನನೆ ಆಯಿತೇ ಒಂದಾಂಗ್‌ ಒಂದರೆ ಆಪದ್‌. 
ಚುಡಡ್‌! ಪಾಳ್‌ಪಳಮೆ ಪೊಲಾಕಲೇ ಮೂಡಿಯಡ ಕೂಡೆ ಎಣ್ಣುವಕಾಗ. ಇಭಂಗಾಯಿತೇ ' 
ನೀಕ್‌ ಎಣ್ಣುವದ್‌. ನೇಡಪ್ಪನು ನಾನು ಇಂದಾಕನೆ ಮರ್ಯಾದೆಲ್‌ ಬರ್ದಕ್‌ಚಿ. ಎಂಗಕೊರ್‌ 
ಕೆಟ್ಟಪೆದ ನಿನ್ನಚೆಲ್ಲಿತ್‌ ಬಪ್ಪಕಾಗ. ಕಂಡಿಯ? | 

ಲವಲಿ - ರಾಗ ಬೇಗಡೆ 


(ಮನ್ನಿ ್ಲಿಸೆನ್ನ ನೀ ಅತ - ಎಂಬಂತೆ) 


ಡೆನ್ನತೆಣ್ಣಿಯಳಕೇಳವಯ್ಯನೀನ್‌ ||ಪ|| ಎನ್ನಡಾಲೊಗುಟ್ಟ್‌! ಲೆಣ್ಣು ಏನೊ 
_ತೊಟ್ಟ್‌ ||ಅ|ಪ|| ಪೊಣ್ಣ್‌ಕೊರೊಡೆಯ| ಕಣ್ಣ್‌ಕೊರ್‌ಕುಣಕ್ಸಿ || 

ಲೆಣ್ಣುವಪಳಮೆ| ನಿನ್ನಂದಿಂದುಡಲ್ಲ 1|೧|| ಕಾಲಬಂದಪಿಇ್ಗ್‌ || 
ಬಾಲಾಂಡಾಶೆನೇರೆ|| ಶೀಲನಲ್ಲಕನ್ನಿ] ಮೇಲಾಡಿಕಳಿಯ ॥|೨|| ಕೆಟ್ಟ್‌ 
ಸುತ್ತ್‌ತಾಂಡ| ಗಟ್ಟಿಯಿಂಜಪಿಣ್ಣ [|| ಬಟ್ಟೆಲುಬಯಿಲು| ತೊಟ್ಟವಂಗ್‌ಕ್‌ಟ್ಟ 
||೩|| ಅರದೂರಿತೆನ್ನ್‌| ಆರ್‌ತೊಟ್ಟಿತೆನ್ಸ್‌|| ನೇರಾನೋರ್‌ ಮೊಗ್ಗ್‌| 
ನೇರಕೆನ್ನೆಖೀರು ||೪|| ಚಾಕ್‌ನವ್ವಕೇಳ್‌ಪಿ| ನಾಕೇ೫೧ಡ ಮೋಂವ|| 
ನೀಕ್‌ಮನಸೇಂಗಿ। ನಾಕೊಡೆಯನಾಡ್‌!।|೫|| 


ಅವಯ್ಕ, ಕ್‌ಣ್ಲಂಗಳ ಕಂಡಕ ಮೂಡ್‌ ಇರ್‌ಕೂಟಿಯಂಡ್‌ ಇಪ್ಪದ್‌ ಚಾಯ? 
ಅವು ಎನ್ನ್‌ ದುಸ್‌ಮಾನಂಗಳ? ಅಲ್ಲವ್ವ ತಕ್ಕ್‌ ಪರಂದಕ್ಕ, ತೆಳಿಃಕಕ್ಕ ಅಯಿಂಗೆನ್ಸ್‌ 
ಕ್‌ಟ್ವಿಪೋಕುವ?  ಅಯ್ಕೊ! ಅವ್ವಯ್ಯ, ಪೊಣ್ಣ್‌ಡ ಜೀವೊಂದ್‌ ಗಟ್ಟಿ ಉಂಡೇಂಗಿ, 
ನರಿನಂತ ಆಣ್‌ ಬಂದಕ್ಕಲೂ ಬೊತ್ತ ಕಂಡಿಯ! ಅದಿರಡ್‌. ಮಂಗಲಕ್ಕ್‌ಮಿಇ್ಲ್‌ 
ಪುಲಿಯಾಡುವದ್‌, ಮಂಗ್‌ಲ ಕಯಿಂಜ ಪಿಇ್ಲ್ಲ, ಒಡೆಯ ಚಾಯಿಲ್ಲೆ, ಕಳ್ಳ್‌ಕುಡಿಪ, 
ಪುಲಿಯಾಡಿ, ಆಸ್ತಿಯಿಲ್ಲೆ, ಪಾಸ್ತಿಯಿಲ್ಲೆ, ಪೊಯ್ಮುವ, ಬಯ್ಕುಮೌಂದ್‌, ಒಡೆಯನ 
ದೂರುವದ್‌, ಅಂವಂಡತಕ್ಕ್‌ ಕೇಳಶಿಪ್ಪದ್‌, ಪರಪುರುಷಂಡ ಆಶೆಬೆಪ್ಪಬ್‌ ಇನ್ನತದ್‌ ಹಾಪಿ 
ಪೊಮ್ಮಕ್ಕಕ್‌ ಎಣ್ಣ್‌ನದೇ ಹೊರ್ತು, ನಲ್ಲವು ಸೇರ್‌ನ ಒಡೆಯನ 'ದೇವಾಂದ್‌ 
ಗೇನಮಾಡಿತ್‌ ಪೂಜೆಮಾಡು ಕಂಡಿಯ! ಇರಡ್‌. ಅಕ್ಕುವ ಅವಯ್ಯ; ಮೂಡಿಯ ` 
ಅವ್ವಂಗಡ ಕೂಡೆ ಎಣ್ಣತೆದಾಕೆಣ್ಣುವದ್‌? ಎಣ್ಣ್‌ಚೇಂಗಿ ಚೆಡಿವಿಯೊ ಎನ್ನೊ? 


ರಾಣಿ : ಮುತ್ತ್‌ ನ್‌ಡತಕ್ಕ್‌ಕ್‌ ನಾನ್‌ ಚೆಡಿಮಾಡುವದುಂಡ? ಎನ್ನತ್‌ 
ಎಣ್ಣ್‌. 

ಲವಲಿ : ಅವ್ವಯ್ಕ, ಅದ್‌ ಚೀನಾಕ್‌ ಇಗಾಣ ಆಪಪ್ಪ. ಚಾವಡತ್‌ ಬೋಂಡ. 

ಬಾಣಿ : ಮೋಳೆ, ಎಣ್ಣ್‌ತಾಯಿ. ಅವ್ವಂಡ ಕೂಡೆ ಇಗಾಣ ಕಳಿಪದುಂಡ? 

ಲವಲಿ : ಅಲ್ಲವಯ್ಯ, ಎನ್ನ ಮಂಗ್‌ಲ ಕಯಿಪಂದಾಚೇಂಗಿ, ಸುಬ್ರಹ್ಮಣ್ಮ ಸ್ವಾಮಿಕ್‌ 
ಅಲ್ಲತೆ, ಬಾಕಿ ದಾರಡ ಮೂಡೂ ನಾನೋಟುಲೆ ಕಂಡಿಯ? 

ಈತಕ್ಕ್‌ ನೀನ್‌ ಮರೆಪ ಕಾಗಂದ್‌ ಮಿಣ್ಣ್ಲಲೇ ಎಣ್ಣ್‌ನೆ. 

ರಾಣಿ : ಅಮ್ಮವ್ವ, ನೇಡನಶೀಪ್‌ಲ್‌ ಸುಬ್ರಹ್ಮಣ್ಯ ಸ್ವಾಮಿ ಕ್‌ಟ್ಟುವ ಯೋಗ 
ಉಂಡೇಂಗಿ ತಪ್ಪ್‌ಚಿರುವ ಕಯ್ಕುವ? ಆನಗುಂಡ್‌, ಆಸ್ವಾಮಿರಪೆದಚ್‌ ಷಷ್ಠಿ ಪಂಚಮಿ 
ಕುಳಿಯೆಡ್‌ತ ಕಂಡಿಯ! ಇಂದ್‌ ಷಷ್ಠಿ, ಏಳ್‌ ಕುಳಿಚಿ ತಳಿಚಿತ್‌ ಬಂದಿತ್‌, 


ಪೋಪ 


ಸ್ವಾಮಿರ ಪೆದ ಎಣ್ಣಿತ್‌ ಅಡ್ಡಬೂಳ್‌. 


ಮಾಡ್‌೦ದ್‌ ಬೋಡುವಿ (ಅವ್ವ ಆಚಿ) 


| 

ಪೂಜೆಮಾಡಲು, ಅರಿಯತದ್‌ ನೀಕ್‌ ಎಣ್ಣಿ ತಪ್ಪಿ. ಏಳ್‌ಪೋ. (ಎಂದ್‌ ಇಬ್ಬರೂ 


) 


೨ನೇ ಸೀನ್‌ ಪೂತೋಟತ್‌ ಕುಳಿಮನೆ' 
(ರಾಣಿ ಲವಲಿ ತಟ್ಟೆಲ್‌ ಪೂಜೆ ಸಾಮಾನ್‌ ಎಡ್‌ತಂಡ್‌) 
ರಾಣಿ : ಮೋಳೆ, ದೇವಕ್‌ ಪಣ್ಣ್‌ಕಾಯಿ ಮಾಡಿತ್‌, ದೂಪ ದೀಪ ಬೆಚ್ಚತ್‌, ಆ 


ಲವಲಿ : ಆಕು (ಎಂದ್‌ ಪೂ ಇಟ್ಟಿತ್‌ ಕೈತೊತ್ತಂಡ್‌) 
ಶ್ಲೋಕ ಗೌಳ ರಾಗ 


ಆಗ್ನೇಯಸ್ಕಂದಭೂತೇಶ। ಅನಘಖಚರಿಶುಚಿ॥ ಆಎ200/ 9/53 
ಕಾಮದಭುವನೇಶ್ವರ |೦| ವಿಭಕ್ತಲಲಿತನೇತ್ರ|ವಿಶಾಖರೇವತಿಸುತ|| 
ಷಷ್ಟೀಪ್ರಿಯಶಿಶುಚಂಡ| ಸ್ವಾಹೇಯಶರವಣೋದ್ಭವ ||೨|| 


ಮಹಾದೇವನೆ, ನಾಮಾಡ್‌ನ ಪೂಜೆಕ್‌ ಸಂತೋಷ ಪಟ್ಟಿತ್‌ ನಾಕ್‌ ನಲ್ಲದ್‌ 


ರಾಣಿ : ಮೋಳೆ, ಸ್ವಾಮಿರ ಪೆದತ್‌ ಚಾಯೋಡೆ ಒರ್‌ ಪಾಟ್‌ ಪಾಡ್‌. |ದೇವಕ್‌ 


ಆಟ್‌ಪಾಟ್‌ ಕೇಪದೂ ನೋಟುವದೂ ಪೆರ್ತ್‌ ಆಶೇಂದ್‌ಶಾಸ್ತ್ರ ಉಂಡ್‌. ಪಾಟರಿಂಜವು 


ದೇವಡಮಿಇ್ನಲ್‌ ಪಾಡತೆ ಪೋಪಕಾಗ. ಬೆರಿಯ ಪಾಡ್‌. 


ಲವಲಿ : ಅವ್ವಯ್ಕ ಆಕು. 
ರಾಗ ಆನಂದ ಭೈರವ 
(ಕಾಪಾಡು ಯೆನ್ನ ಶ್ರೀವರನ - ಎಂಬಂತೆ) 


ಶಿವಂಡಮೋಂವನೆಶಣ್ಮಖನೆ| ಮಹಗುಹನೆ ||ಪ|| ಬಾವಗುಣತಾರೊ| 
ಬಭವಹರವೋನೆ ||ಅ|ಪ|| ಅರ್‌ಮುಂಡೆಕಾರದೀರ| ಮಹವೀರ|| 
ಈರಾರ್‌ಕಯಿಕಾರ] ಶೊರಕುಮಾರ ||೧|| ಧಾರಪೂಜೆಕದಿಪತಿಯೆ| 
ಮಹಯತಿಯೆ|| ಶೂರಂಗಳಡಕುವ| ಸುರಸೇನಾಪತಿಯೆ| ||೨|| 

ಭೂಲೋಕತಸುರಸಂಹಾರಿ| ಮಹಶೌರಿ|| ಬಾಲಬ್ರಹ್ಮಚಾರಿ| ಕೇಳುಪಕಾರಿ |[೩|| 
ಷಷ್ಠಿಪೂಜೆಯೊನ್‌ಡಪೆದತ್‌। ನಾನ್‌ಗುಣತ್‌|| ಮುಟ್ಟೂರಿಮಾಡ್‌ನೆ| 
ನೆಟ್ಟಿತೆಮನತ್‌ ||೪|| ಕಂದ್‌ನೇಡಂದ್‌ಮನನೊಂದ್‌'! ನೀನ್‌ ಬಂದ್‌|| 
ಬಂದನೆನ್ನಡತ್‌ತ್‌| ನಂದ್‌ಮಾಡೆಂದೂ ||೫|| 


ಮಹಾಸ್ವಾಮಿಯ, ನೇಡ ಭಕ್ತಳಾನ ನಾನ್‌ ಮಾಡ್‌ನ ಪೂಬೆಕ್‌ ತೃಪ್ತಿಪಟ್ಟಿತ್‌, 
ಎಕ್ಕಲು ಎನ್ನೆ ಕಾಪಾಡೆಂದ್‌ ಬೋಡ್ಕವಿ. 

ರಾಣಿ : ಮೋಳೆ, ಇದೇ ರೀತಿ ತಿಂಗಕೋರ್‌ ಷಷ್ಮಿ ಪಂಚಮಿ ಕುಳಿಚಂಡ್‌ ಬರಂಡು 
ಕಂಡಿಯ? (ಎಂದ್‌ ಅಳೆಪ) 


ರಾಣಿ : ದೇವನೆ ಒಂದೂ ಅಲ್ಲ. ಮೋವಳಗುಂಡ್‌ ಷಷ್ಠ್ಮಿ:ಕೂಜೆಮಾಡ್‌ಚಟ್ಟೆ 
ನಲ್ಲದಲ್ಲ? ಪಡಿಕಡ್‌. ದೇವಡಚಾಕರಿ ಮಾಡ್‌ನಚ್ಚಕ್ಕು ತಾಂಗ್‌ ನಲ್ಲದತ್ತುವ 


ನಾರದ : (ಬಂದಿತ್‌) ದಾಜನೆ, ನೀಕ್‌ ಜಯ ಆಡ್‌. 

ರಾಜ : ಇಯುಷಿಯೆ, ಅಡ್ಡಬುದ್ದೆ. ಅಳಕಂಡು 

ರಾಣಿ : ಯಷಿಯೆ, ನಮಸ್ಕಾರ 

ನಾರದ : ರಾಣಿಯೆ, ಸುಮಂಗಲಿಯಾಯಿತ್‌ ಬಾಳ್‌. 

ಲವಲಿ : ಯಷಿಯೆ, ನಾಕ್‌ ನಲ್ಲದ್‌ ಮಾಡ್‌. 

ನಾರದ : ಕನ್ನಿಯೆ, ದೀರ್ಫಾಯುಷ್ಕ್ಯತ್‌ ಬಾಳ್‌. 

ರಾಜ : ಮಾಯಷಿಯೆ, ಬಂದ ಸಂಗತಿ ಅಪ್ಪಣೆ ತರಂಡೂದ್‌ ಬೋಡುವಿ. 


ನಾರದ : ರಾಜ, ಲೋಕ ತಿರ್‌ಗಿಯಂಡ್‌ ಈಲೆ ಬಪ್ಪಕ್ಕ ನೀನ್ನಗೇನಾಚಿ ಸುಗದುಕ್ಕ 
ಅರಿಂಜಂಡ್‌ ಪೋಲೂಂದ್‌ ಬಂದೆ. ರಾಜ ಇದೆನ್ನ್‌? ಈ ಕನ್ನಿರ ಮಂಗ್‌ಲ ಕಯಿಚಿಲಿಯ? 


ರಾಜ : ಯಷಿಯೆ, ಇಲ್ಲೆ, ನೇಡದಯೆತ್‌ ನಲ್ಲ ಒಡೆಯನ ಕ್‌ಟ್ಟ್‌ಚೇಂಗಿ 
ಕಯಿಕಂಡೂಂದ್‌ ಆಶೆಲುಳ್ಳ. 


ಆ 

ನಾರದ : (ಗೇನಮಾಡಿತ್‌ ಮನತ್‌) ಈ ಕನ್ನಿ ದೇವಾಂಶವಾಯಿತುಳ್ಳಾನಗುಂಡ್‌ 

ಇವಳ ತೇಂಡುವಕ್ಕ್‌ ನರಜೀವಕ್‌ ಕಯ್ಯ. ಆನಗುಂಡ್‌, ಕುಮಾರಸ್ವಾಮಿ ಭೂಲೋಕತ್‌ 

ಸುಬ್ರಹ್ಮಣ್ಮ ಅವತಾರ ಎಡ್‌ತದಾಯಿತ್‌ ಅರಿಂಜೆ. ಆ ಸ್ವಾಮಿಕ್‌ ಇವ ದೇವಿ ಆಪನಕೆ 

ಮಾಡುವಿ. (ಎಂದ್‌ ರಾಜನ ನೋಡಿತ್‌) ರಾಜ, ಈ ಕನ್ನಿಕ್‌ ತಕ್ಕ ಒಡೆಯನ ನಾ 

ಮಾಡುವಿ. ನಿಂಗ ಒಡೆಯನೂ, ಪೊಣ್ಣೂ, ಮೋವಳೂ ಸುಗತ್‌ಯಿರಿ. ನಾಪೋಷಿ. 

(ಎಂದ್‌ ಪೋಪ) | 

: (ರಾಣಿನ ನೋಟಿತ್‌) ಅಕ್ಕುವೆ, ಮೋವ ಲವಲಿ ಮನೆಲೇ ಇಪ್ಪದೆನ್ನ್‌? 

ಎಂಗಡ ಸ ನಲ್ಲಕಾತ್‌ಬೀಜುವ, ಅಲ್ಲಿ ಅಳತಂಡ್‌ ಪೊನ ನೋಟಿಯಂಡ್‌ ಇರಡ್‌. 
ಇವಕ್‌ ಅಕ್ಕಕ್ಕ ತಿಂಬಕುಳ್ಳದ್‌ ಕೊಂಡ್‌ ಪೋಲು. ಅವಡ ಸಖಿನ ಕಾಕಿಯಂಡ್‌ ಪೋಡಲ್ಲ? 





ಛವಲಿ : ಅಪ್ಪಯ್ಯ, ಆಕು. (ಎಲ್ಲರು ಪೋಪ) 


ತರ ತ 


೩ನೇ ಸೀನ್‌ ಕಾಡ್‌ 


(ಸುಬ್ರಹ್ಮಣ್ಯ ಅಳತಿತ್‌ ಸಭೆನ ನೋಟಿಯಂಡ್‌) ‘ 


ಕಂದ!  ಪುದಿಯಯೀನಲ್ಲೊರ್‌ಬನತ್‌| ಕೊದಿಚಿತ್‌ ಸುಟ್ರಹ್ಮಣ್ಮವತಾರೆಡ್‌ತೆ 
ನೊನಾನ್‌।|| ಅದೆಪೆದಲಾಡ್‌ಯೀಸ್ಥಳಕ್‌। ತುದಿಷಯಿಂಗ್‌ಕೊಡ್‌ಪಿನಾ 
ಫಲಬಾಗಿಯಡಿಲ್ಲೀ|| | 


ದೇವವಾಸಕ್‌ ಯೋಗ್ಕವಾನ ಈ ಸ್ಥಳತ್‌ ಕುಮಾಕಸ್ವಾಮಂದೇಖ್ಯವ ನಾನ್‌ 
ಸುಬ್ರಹ್ಮಣ ಅವತಾರ ಎಡ್‌ತಾನಗುಂಡ್‌, ಈ ಮಹ್ಟಾಸ್ಕಳಕ್‌ ಸ ಸುಬ್ರಹ, ಣ್ಯ | ಕ್ಲೇತ್ರಂದ್‌ 
ಪೆದ ಆಡ್‌. ಆರ್‌ ಇಲ್ಲಿಕ್‌ ಬಂದಿತ್‌ ಎನ್ನ ಭಕ್ತಿ ಕ್ರಲ್‌ತುದಿಪೋ, ಅನ್ನತಯಿಂಗ್‌ ಭಕ್ತ ನಾಯಿತ್‌ 


ಇಂಜಂಡ್‌ ಅಯಿಂಡ ಮನಸಾಸೆ ತ್‌ಪಾಂಗ್‌ ಅಡ್ಡಿ ಇಲ್ಲೆ. | 
| 

ದೂತ : ಮಹಾಸ್ವಾಮಿಯೆ, ನಾರದಯಪಷಿ ಬಂದಿತ್‌ ಸಮಯಕಾಪ. | 
ಸ್‌ ie 

ಸುಬ್ರಹ್ಮಣ್ಯ : ನಲ್ಲದ್‌, ಬರಲು... * | 


ನಾರದ : (ತಂಬೂರಿ ಎಡ್‌ತಂಡ್‌) 

ರಾಗ ಪೂರ್ವಕಲ್ಯಾಣ 
(ನೀ ಕುಮಾರಿ ಯಾದ ಗಾದುರ - ಎಂಬಂತೆ) 
ನಾರಾಯಣದೇವದೇವ।| ನಾರಾಯಣಶಿವಂಡಬಾವ ॥।|ಅ|ಪ|| 
ನಂಬ್‌ನಯಿಂಗ್‌ಡಿಂಬ್‌ಡಾನೋರ್‌| ನಂಬತಯಿಂಗ್‌ಡಂಬ್‌ಬುಡುವೊರ್‌|| 
ಬಂಬನೇಕೇಳ್‌ನಿಶುಂಬನಕೊಂದೊರ್‌। ಜಂಬನಡಕ್‌ನರಮಾಪತೆ ||| 
ಬಗೆಬಗೆ ಅವತಾರೆಡ್‌ತೊರ್‌| ಜಗದೇವಂದ್‌ಬಿರ್‌ದೆಡ್‌ತೆನರ್‌|| 
ಅಘಂದಣ್ಣುವಲಸುರನಕೊಂದೊರ್‌। ಸುಗಜನಕ್‌ಕೊಡ್‌ಪಂರಿಯೆ ||೨|| 


ಮಹಾದೇವನಾನ ಸುಬ್ರಹ್ಮಣ್ಯಸ್ವಾಮಿಯೆ, ನೀಕ್‌ ಅಡ್ಡಬುದ್ದೆ. 
. ಸುಬ್ರಹ್ಮಣ್ಯ : ಯಷಿಯೆ, ನೀಕ್‌ ನಲ್ಲದಾಡ್‌. ಬಂದಕಾರಣ ಎಕ್ಸ್‌? 
ನಾರದ : ಸ್ವಾಮಿಯೆ ಅರಿಕೆಮಾಡುವಿ. 
ರಾಗ ನಾದನಾಮಕ್ರಿಂಯ 
(ಕೇಳಿರೆಲ್ಲ ಪೇಳುವೆ ಸಾರಿ -ಎಂಬಂತೆ) 


ಶೂರಕುಮಾರನಾರದತಕ್ಕ್‌| ನೇರ್‌ದ್‌ನಂಬ್‌ಕಾರಿಯಕೇಳೊ€ದ್‌ ||ಅ|ಪ|| 
ಪೊಣ್ಣ್‌ರಚಾಯಿ ವೊಮ್ಮನಿಕೇಳ್‌। ಎನ್ನತ್‌ದೆಣ್ಣಡ್‌॥| ಚಣ್ಣೂರಂಗೊತ್ತಿತೆ 
ಲಂಗುವಬೋಜ। ಕಣ್ಣ್‌ ಕರತವ ||೧॥| ಮಂಡೆತಲಮಿಕಾಲ್‌ಕ್‌ಬೂವ।| 
ಬಂಡುಳಿರಂಗವ|| ಉಂಡ್‌ಲಮೂಡ್‌ಸೂರಿಯಂಗೊತ್ತ್‌| ಕಂಡಿತ್‌ನಾಬಂದೆ 
||೨|| ಪುಟ್ಟಿಬೊಳೆವಲವಲಿಕುಂದ್‌ಲ್‌। ಗಟ್ಟಿಗವ್ಮಾಭಂಗ್‌|| 
ಪಟ್ಟತ್‌ರಾಣಿನೀಕವಳಾಂಡು| ತೊಟ್ಟ್‌ಪೊಲವಂಡು ||೩|| 


ಮಹಾಸ್ವಾಮಿ, ದೇವಾಂಶತ್‌ ಪುಟ್ಟ್‌ನಂತ ಬೋಜಕರತಿ ಕನ್ನಿ ಧನಪತಿ ರಾಜಂಡ ' 
ಮನೆಲ್‌ ಕಂಡಿತ್‌ ಬಂದೆ. ಅವನರಮನುಷ್ಯಕ್‌ ಒಲಿವವಳಲ್ಲ. ಮಹಾಸ್ವಾಮಿಯಾನ ನೀಕ್‌ 
ದೇವಿಯಾಂಡೂಂದ್‌ ನಾನ್‌ ಬೋಡುವಿ. ಈಂಡಮೇಲು ಸ್ವಾಮಿರ ಮನಸ್‌. 

ಸುಬ್ರಹ್ಮಣ್ಯ : (ಗೇನಮಾಡಿತ್‌) ಓಹೋ! 


ಕಂದ|| .. ಸುರಕನ್ನಿಕೆವೊಬ್ಬಕ್‌ನಾ| ನರಲೋಕತ್‌ಪೋಯಿಪುಟ್ಟ್‌೦ದ್‌ ಐರಕೊಡ್‌ತಿಂಚೆ|| 
ಸರಿನೀನೆಣ್ಣ್‌ನಪೊಂಗವ| ಬೆರಿಯನಾಪೋಯಿ ಅವಡಲೊ ಆಶೆತ್‌ಪಿಕೇಳ್‌]| 

ಯಷಿಯೆ, ನೀಯೆಣ್ಣ್‌ನತಕ್ಕ್‌ನೇರೆ. ಏಡದೇವಿಯಾಂಡೂಂದ್‌ ಪಂಡ್‌ 
ತಪಸ್‌ಮಾಡ್‌ನ ಸುರಕನ್ನಿಕೆ ಒಬ್ಬಕ್‌ ಭೂಲೋಕತ್‌ ಶಿವಯೋಗಿರ ಮೋವಳಾಯಿತ್‌, 
ಧನಪತಿರಾಜಂಡ ಚಾಕ್‌ ಮೋವಳಾಯಿತಿರ್‌೦ದ್‌ ವರಕೊಡ್‌ತಿತಿಂಜೆ. ಅವಡಪಕ್ಕ ಬೆರಿಯ 
ಪೋಂಡೂಂದ್‌ ಗೇನಮಾಡಿತಿಂಜೆ.' ನೀನೂ ಬಂದಿತ್‌ ಎಣ್ಣ್‌ನದ್‌ ಸಂತೋಷ. ನಲ್ಲದ್‌, 
ನಾ ಪೋಷಿ. ಗೆ 

ನಾರದ : ಸ್ವಾಮಿ, ಅಪ್ಪಣೆ ಆಚೇಂಗಿ ಪೋಪಿ, (ಎಂದ್‌ ಪೋಪ) 

ಸುಬ್ರಹ್ಮಣ್ಯ : ಆಹ! ಪೊಣ್ಣ್‌ಡ ಗುಣ, ಮನ ಅರಿಯತೆ, ಒಮ್ಮಕೆ ಅವಡ ತಕ್ಕ್‌ಕ್‌ 
ಒಪ್ಪದ್‌ ತಪ್ಪ್‌. ಏಡಮೇಲೆ ದುಂಬ ಆಶೆಲೂ ನಲ್ಲಗುಣತ್‌ಲೂ ಉಂಡೇರಗಿ ಮಾತ್ರ. 
ಅವಳ ನಾನ್‌ -ಸುಗ ಪಡತುವಿ. ಎಲ್ಲಾಂಗು ಇನ್ನತಾನ ಪರೀಕ್ಷೆ ಮಾಡುವಕ್ಕ್‌ ಏಡ ಈ 
ನಿಜರೂಪತ್‌ ಪೋಪದ್‌ ತಪ್ಪ್‌, ಆನಗುಂಡ್‌ ಮುದಿವ್ಕಾಧನಾಯಂಡ್‌, ಜಿಕ್ಷೆತಾಂದ್‌ 
ಪೋಯಿತ್‌ ಕೇಟಿತ್‌, ಪಲತರತೂ ಪರೀಕ್ಷೆಮಾಡುವಿ. (ಎಂದ್‌ ಪೋಪ) | 


KK 


೪ನೇ ಸೀನ್‌ ಪೊನ | 
(ಲವಲಿಯೂ ಅವಡ ಸಖಯೂ ಅಳತಿತಿಪ್ಪ) 
ಸಖ : (ಲವಲಿನ ನೋಟಿತ್‌) 
ರಾಗ ಖರಹರಪ್ರಿಯ 
(ಜೈಸುವೀಗಲೇ ದನುವಾ - ಎಂಬಂತೆ) 


ಬೋಡುವಲಕ್ಕನಾಕ್‌| ಪೋಂಡುಮನೆಕ್‌ಲೊ ||ಪ|| ಏಡಕುಣ್ಣವ್ರನೊಮನೆಕ್‌| 
ನೋಡ್‌ಬಂದದಿಕ್ಕರಿಂಜೆ ||ಅ|ಪ|| ಬೆಂದುಳ್‌ಮುಂದಿ ಕೇಳ್‌| 
ಡೊಂದುಡಿಲ್ಲೆಲಾ|| ಬಂದವಕ್ಕ್‌ಕೂಕೊಡ್‌ತ್ತ್‌[ ನಂದ್‌ ಮಾಡತೆಯೊಕಯ್ಕಾ 
lll ಚಾಕ್‌ನವ್ವನಾಕೇಳ್‌| ದಾಕುಆಶೆಯೊ|| ಪೋಕತೆನಾಕೂಡ್‌ಚೇಂಗಿ| 
ಮಾಕರಚಿರುವಲಯ್ಕೊ ||೨|| ಅಪ್ಪಣೆ ತಾರೊನಾಕ್‌| ಬಪ್ಪಿಬೆಥಿಯಲೊ॥| 
ಇಪ್ಪನೀಕ್‌ಪೋಡಿಯಾಗ| ಬಪ್ಪಂವಂಗರಿಯಜಾಗ |೩| | 


ಅಕ್ಕ, ಏಡಕುಣ್ಣವ್ವನೆಲ್ಲ ಮನೆಕ್‌ ಬಾರತೆಯೂ ಅವಳ ನಾನ್‌ ಕಾಣತೆಯೂ 
ಪೆರ್ತ್‌ಕಾಲ ಆಚಿಕಂಡಿಯ. ಆನಗುಂಡ್‌ ಬಂದವಕ್‌: ಕೂಳೊ ನೀರೊ ಕೊಡ್‌ತಿತ್‌ 

ುಗದುಕ್ಕ ಅರಿಂಜಂಡ್‌ ಬೆರಿಯ ಬಪ್ಪಿ. ನೀಕೆನ್ನೇಂಗಿ ಪೋಡಿ ಆಳುವ? ಇಲ್ಲಿಕೆಲ್ಲ 
ಆರೂ ಬರಪ್ಪ. 
ಲವಲಿ : (ಮನತ್‌) ಇವಕ್‌ ತೊಂದರೆ ನೇರೆ. ಇವಳ ಬುಟ್ಟಿತ್‌ ನಾನೊಬ್ಬಳೆ ಇಪ್ಪದೂ 
ತಪ್ಪ್‌. ಇಕ್ಕತ ಚೊಕ್ಕ್‌ನ ಬಾಲೆಕಾರರೊ ಒಂದಾಂಗೂ ಅಂಜತವು. ಮಾಡುವದೆನ್ನ್‌? ಅರೇಂಗಿ 
ಬಾತೆಂಗಿ. (ಎಂದ್‌) 
ರಾಗ ಕಮಾಚ್‌ 
(ಚಿಂತಿಸಲೇಕೆ ಸಖಿ ಸಂತತ - ಎಂಬಂತೆ) 


ಮಾಡುವದೆನ್ನೆಸಖಿ। ಪೋಡಿಯೊಲಾಪ ||ಪ|| ತೇಡಿಯಂಡಾ 
ರೇಂಗಿಕ್‌ಣ್ಲಂಗಬಂದಿನೊ ||ಅ|ಪ|| ಡಿಕ್ಕತ್ತಬಾಲಂಗ| ಚೊಕ್ಕಿತ್ತ್‌ಚಾವಲ|| 
ಪಕ್ಕೇಡಬಂದಕ। ಡಕ್ಕೆನ್ನ್‌ಮಾಡಡ್‌ ||೧|| ಗುಟ್ಟ್‌ಲೊಅರಿಂಜವು| 
ಬಟ್ಟೆಯೊಕಂಡವು|| ಕ್‌ಟ್ಬ್‌ ಚ್ಹಿಂದೆಣ್ಣಿತ್‌। ತೊಟ್ಟಕ್ಕೆನ್ನಲೊ ||೨ದ| 
ಕೂಬೇವನೇರಕ್‌ ನೀಬಾರತಿಕ್ಕತೆ|| ನಾಬಟ್ಟೆಕಾಪಿನೊ| ಪೋಬಾಬೆರಿಯನಿ ||೩| 
ಸಖಿ, ಮನತ್‌ ಪೋಡಿಯೂ ಆಪ. ಬುಟ್ಟ್‌ಲೇಂಗಿ ನೀಕ್‌ ಮೊರೆಬಕ್ಕು. 
ಆಶೆಂದೆಣ್ಣುವದ್‌ ಎಲ್ಲಾಕು ಬಲ್ಮದೆ. ಆನಗುಂಡ್‌ ಒರ್‌ ಕೂಬೇವ ನೇರತ್‌ರೊಳ್‌ಲ್‌ 
ಬರಂಡು ಕಂಡಿಯ? ಪೊ. 
ಸಖಿ : ಅಪ್ಪಣೆ (ಎಂದ್‌ ಪೋಪ) 
ಲವಲಿ : ಓಹೊ! ಕಾಡ್‌ಜಾತಿಯ ಪೊನಕ್‌ಳಿವದ್‌ ಕಾಂಬಳ್ಳುಲ! ದೌತುವಿ. 
(ಎಂದ್‌) 
ರಾಗ ಹಿಂದುಸ್ಥಾನಿ ಕಾಪಿ 
(ಮೋಸವಾಯಿತಲ್ಲೆ ನೀರೆ ಲಲನೆ - ಎಂಬಂತೆ) 
ಕಾಡ್‌ಚಾತಿಯೆಲ್ಲಕೇಳಿ। ಏಡಪೊನಕ್‌ಳಿಯತಿ ||ಪ|| ನೋಡಿಬೊಳೆನತಿನ್ನತಿ] 
ಮಾಡ್‌ನಾನಕೆಡ್‌ತಿತ್‌  ||ಅ|ಪ|| ಕದ್‌ಕೊಲೆನ'ಕಪ್ಪಗ್‌ಣಿಯು 
ಚದಿಚಿಕೊರಿಪಕಾಡೆಲಿ|| ಮದಿಚಿಳಿವಡಾನೆಯು| ಬದ್‌ಲ್‌ಜಾಗನೋಟಿರೊ ||೧॥| 
ಕೋಡನುಕೊರಿಯಂಗಳು| ಕಾಡ್‌ಪಂದಿಕಡಮಂಗ॥| ಮಾಡ್‌ಬುಟ್ಟ್‌ದೂರಕ್‌। 
ಓಡಿಪೋಂಡುಡಿಕ್ಕಲೊ।|೨॥| ಜೋಕೆನೋಟಿಲೆಣ್ಣಿತುಳ್ಳಿ| ಏಕಯಿಂಜಿಳಿಂಜನೊ।| 
ನಾಕ್‌ತಂದಬಿಲ್ಲ್‌ಲ್‌। ನಾಕನಿಚಿ ಕೊಲ್ಲುವಿ ||೩|| 

ಹಾ! ಜಾತಿಯಳೇ, 


ಸುಬ್ರಹ್ಮಣ್ಯ : (ಮುದ್‌ಕನಾಯಿತ್‌ ಜೋಳಿಗೆ ಎಡ್‌ತ್‌ಬಂದಿತ್‌ ದೂರತ್‌ 
ನಿಂದಂಡ್‌ ಮನತ್‌) i 
ಕಂದ | ಮರತ್‌ಲ್‌ತೂಂಗುವಪಣ್ಣೊ| ಕೆರೆಮೀದಲ್‌ಯಿಂದ್‌ಬೀಂದತಾವರೆಪೂವೋ।| 
ನೆರೆಂದಿತ್‌ತಿಂಗಾರ್‌ಡಾ| ನೊರೆಕನ್ನಿಯೊಕಡಮುತ್ತೊ. ಮೀಂಗಣ್ಣೊಲರಿಯಾ[| 


ಆಹ! ಇವಳ ಆರ್‌ಂದ್‌ ಅರಿವದೆ ಕಷ್ಟ: ನಲ್ಲೋಣೆ ನೋಟಲುಂದೆಣ್ಣ್‌ಚೇಂಗಿ 
ಕಣ್ಣೇಮಂಗುವಕ್ಕುಲ! ' 


ಕಂದ[| ಮದಿಪಟ್ಟೊರ್‌ಯೀಕನ್ನಿಯೊ| ಉ ದಿಚೊರ್‌ನೆಲಚಿಯೊ 
ನೇರಮೊಂದರಿವುಲೆನಾಕ್‌|| ಅದಿಯಾನಪೊಂಗಡಮೇಲೆ| 
ಕೊದಿಯೇರಾಪಲಮೇಲಾಶೆಯೊತ್‌ಪಕಿಂದ್‌| 


ಅಹ! ನಾಕಾಯಿತ್‌ ಪುಟ್ಟ್‌ನ ಬೋಜಕರತಿಂದೇ ನಂಬಂಡು. ಇವಡ ಚಾಯಿಕೊತ್ತ 
ಗುಣ ಉಂಡೇಂಗಿ ಏಡದೇವಿಯೆ ಸೆರಿ. ಇವಡ ಗುಣತ್‌ನ ನಾನ್‌ ಎನ್ನನೆ ಪರಿಕ್ಷೆ ಮಾಡಡ್‌? 
ಏಡ ಈ ಮುದಿರೂಪ್‌ತ್‌ ಭೋಗಾಪೇಕ್ಷೆಪಟ್ಟಕ್ಕ ಇವವೊತ್ತವದುಂಡ? ಎನ್ನನೆ ಇಪ್ಪದೊ? 
ಪೊಮ್ಮಕ್ಕಡ ಮಾಯ ಅರಿವದ್‌ ಕಷ್ಟ. | 


ಕಂದ|| ಮೀಮೊಟ್ಸ್‌ಕಂಡ್‌ಪುಡಿಕಲು| ಮಾಮೇರುಕೊಡಿಲಳೆಕಲು ನರಿಪಾಲ್‌ ಕರಕಲೂ॥| 
ಈಮಹಾಕಡಾಳಲರಿಯಲು| ಭೂಮಿಲ್‌ಪೊಂಗಡಮನಸ್‌ ನರಿವದದಿಕಷ್ಟಾ!| 


ಈ ರೀತಿ ಪೊಮ್ನಕ್ಕಡ ಮನಸ್‌ನ ಅರಿವದೇ ಕಷ್ಟಾಂದ್‌ ಗಾದಿಯೆ ಉಂಡ್‌. ನಲ್ಲದ್‌ 
ಇನ್ನತಾನ ತಾನೇ ಪರಿಕ್ಷೆ ಮಾಡಂಡೂಂದ್‌ ಆಶೆ ಇಂಜತ್‌. ಅದಂಗ್‌ ಸೆರಿಯಾನ ಕಾಲವೂ 
ಕ್‌ಟ್ಟ್‌ಚಿ. ಪೆರ್ತ್‌ತರತ್‌ ಇವಳ ಪರಿಕ್ಷೆ ಮಾಡಿತ್‌, ಇವಡ ಮಾಯತ್‌ನ ಅರಿವಿ. (ಎಂದ್‌ 
ಪಕ್ಕ ಪೋಯಿತ್‌) ಬಹು ದೂರತಿಂಜಿ ನ್‌ಡ ಕೇಳಿ ಕೇಟಿತ್‌, ಭಿಕ್ಷೆಕ್‌ಂದ್‌ ಬಂದೆ. ಕನ್ನಿ 
ದಯ ಬೆಚ್ಚಿತ್‌ ಭಿಕ್ಷೆತಾ. 

ಲವಲಿ : (ಚೆರಿಯ ಎದ್ದ್‌ನಿಂದಂಡ್‌) ಅಜ್ಜ ಭಿಕ್ಷೆ ಟೋಂಡುಪೇಂಗಿ, ಏಡ 
ಅರಮನೆಕ್‌ ಪೋವ್‌. ಇಲ್ಲಿ ಅನ್ನತ ಭಿಕ್ಸೆ`ಒಂದೂ ಇಲ್ಲೆ. 


ಸುಬ್ರಹ್ಮಣ್ಯ : (ಮನತ್‌) ಅಯ್ಯೊ! ಇವಳೋ ಬಾಯಿದುಂಬ ಅಜ್ಜಾಂದ್‌ ಕಾಕುವ. 
ಇನ್ನತವಡಕೂಡೆ ಏಡ ಪೋಲಿತಕ್ಕ್‌ನ ಎನ್ನನೆ ಪರೆಯಡ್‌? ತೆಳಿಬಪ್ಪಕ್ಕುಲ? ಇರಡ್‌ 
ಅದಂಗ್‌ಂದ್‌ ಬಂದಪಿಣ್ಣ ಮುಂಡತಿಪ್ಪಕಾಗ. (ಎಂದ್‌) 

ಕಂದ|| ಕಾಸ್‌ದುಡ್ಡಲ್ಲಲಭಿಕ್ಷೆ ದೋಸೆಪುಟ್ಟ್‌೦ದ್‌ ಅರಿಯತೆನಾಕೇಟ ಭಿಕ್ಷ|| 
ಭಾಷೆನೀತಪ್ಪದೆಭಿಕ್ಸ। ಆಶೆಯೋತ್‌ಪದೆಲದಿಯಾನನಲ್ಲೊರ್‌ ಭಿಕ್ಷ 


ಕನ್ನಿ, ಈ ರೀತಿ ನಾನ್‌ ಅಪೇಕ್ಷೆಪಟ್ಟ್‌ಲೆ ಕಂಡಿಯ! ನಾಕೇಟ ಭಿಕ್ಷನ್‌ಡಪಕ್ಕಲೇ 
ಉಂಡ್‌ ಮನಸುಂಡೇಂಗಿ ಇಕ್ಕತರಲು. ಅನ್ನನೆ ತಾತೇಂಗಿ. ನೀನ್‌ ಮುಂದ್‌ನ ಸತ್ಯವಂತೆ 
ಲೋಕತ್‌ ದಾರೂ ಇರ. 

ಲವಲಿ : ಅಜ್ಜ ಏಡಪಕ್ಕಲ್‌ ಒಂದೂ ಇಲ್ಲೆ. ನೀಯೆನ್ನ್‌ ಕೇಪಿಯೊ ದಾಕ್‌ ಗೊತ್ತ್‌? 
ಒರ್‌ಸಮಯ ಉಂಡೇಂಗಿ ಅಗತ್ಮತಪ್ಪಿ. 

ಸುಬ್ರಹ್ಮಣ್ಯ : (ಮನತ್‌) ಆಹ! ಇವಡತಕ್ಕ್‌ ಕೇಪಕಲೇ ಸತ್ಕವಂತೇಂದ್‌ ಕಾಂಬ. 
ಏಡ ಪೋಲಿತಕ್ಕ್‌ನ ಇವಡಕೂಡೆ ಎನ್ನನೆ ಎಣ್ಣಡ್‌? ನಾನೋ ಮುದುಕ. 
ಬಾಲೆಕಾರನಾಯಿತುಂಡೇಂಗಿ ಪರೆವಾಂಗ್‌ ಅಡ್ಡಿ ಇಂಜಿಲೆ. ಮಾಡುವದೆನ್ನ್‌? ಆಡ್‌ಪರಂದ್‌ 
ನೋಟುವಿ. (ಎಂದ್‌) 

ರಾಗ ಪೂರ್ವಕಲ್ಯಾಣಿ 
(ಕಾಂತೆ ನೋಡಿದೆಯ ಉದ್ಯಾನವು - ಎಂಬಂತೆ) 


ಕನ್ನಿಕೇಳೋಮ್ಮುನೀ। ನೋಟೆನ್ನನಿ ||ಅ|ಪ|| ಕಲ್ಲ್‌ ಕ್‌ಮುಂದ್‌ನ| 
ನಲ್ಲಯೆದೆನ್‌ಡ।| ಮೆಲ್ಲೆತೊಡುವಕ್‌ಡಾಶೆ| ತಾಭಾಷೆ ||೧|| ಸುತ್ತ್‌ನ ಪಟ್ಟ್‌ನ| 
ಡುತ್ತುಂದ್‌ಬೇಜಾರ।| ಬೊತ್ತತೆನೀಕದ್‌ಬೋಂಡ| ನಾತ್‌ಂಡ ॥|೨|| 
ಮಾನಕ್‌ಡಂಜಿತ್‌। ಇಗಾಣಕಳಿಕತೆ| ಆಣ್‌ಕ್‌ಸೊತ್ತದ್‌ಡೆಂದು ಕೇಳಿಂದು ||೩|| 
ಅರಿಯಪುದುಮೆಂದ್‌| ಕರಕರೆಮಾಡತೆ|| ಒರಕ್‌ನೆವನತ್‌ಡಿಂಜ| ನಾಲಂಜ ॥೪॥ 
ಈತರತಾಶೆಕ್‌| ಚೋತೊರ್‌ಡೆನ್ನಡ॥| ಮಾತಿತೆಪಟ್ಟಣಿಕೇಳ್‌| ನೀಬಾಳ್‌|| 


ಕನ್ನಿ, ಎನ್ನೊ ಬಯತ್‌ ಕಾಲತ್‌ ಇನ್ನತೊರ್‌ ಆಶೆ ನಾಕ್‌ ಬುದ್ಮತ್‌. 
ದಯಬೆಚ್ಚಿತ್‌ ನೀನ್‌ ಸಾಯಮಾಡ್‌ಚೇಂಗಿ ಚತ್ತಲ್ಲಿ ಕೂಡ ನಿನ್ನ ಮರಪ್‌ಲೆ. 
ಎಲ್ಲಾಂಗೂ. ನೇಡಪಕ್ಕಲ್‌ ಚೆನ್ನ ಅಳತ್‌ ತಕ್ಕ್‌ಪರವಿ. ಚೆಡಿ ಮಾಡತೆ. (ಎಂದ್‌ 
ಪಕ್ಕ ಪೋಪ) 

ಲವಲಿ : ಚೀ! ತೊಂಡ, ದೂರನಿಂದ. (ಎಂದ್‌ ಮನತ್‌) ಉಯಿ ಶಿವನೆ! ಈ 
ಪುದುಮೆ ನಾನ್‌ ದಾಕೆಣ್ಣಡ್‌ ಗೇನಮಾಡ್‌ಚೇಂಗಿ ತೆಳಿ ಬಪ್ಪಕ್ಕುಲ? (ಎಂದ್‌ ಮರಿಯ 
ನೋಟಿಯಂಡ್‌) ಹಾಂ! ಪಾಪಿಯಾನ ಮನ್ಮಥ, ನೀಕೆನ್ನೆಣ್ಣಡ್‌? 

ಕಂದ ||. ಮದನನೆಬಜ್ಜಕನಿನ್ನಲೊ| ಕೊದಿಪೋಗಚೆಡಿನಲೊ ಚಂನತ್‌ಯೆರಕುವಿನಾನ್‌|| 
ಮುದಿಯಾನಯೀತೊಂಡಂಗೂ| ಅದಿಯಾಶೆಕನ್ನಿರಭೋಗಕ್‌ 
ಕೊಡ್‌ತಿಯಪಾಪಿ| 


ಚೀ! ಪಾಪಿಯಾನ ಮನ್ಮಥನೆ. ಇನ್ನತ ತೊಂಡಂಗೂ ಕೂಡ ಕೆಟ್ಟಾಶೆ ಕೊಡ್‌ತಿತ್‌ 
ಸತ್ಮವಂತೆಯಾನ ಏಡಪಕ್ಕ ಅಯಚಿಯಲ್ಲ? ಆಹ! ನಿನ್ನ ಏಡಕಣ್ಣ್‌ಕ್‌ ಕಂಡಿತುಂಡೇಂಗಿ 
ನೀಕ್‌ ಮಾಡುವ ಬಟ್ಟೆಬೋಠೆ ಇಂಜತ್‌. ಪಾಪಿಯಾನ ನೇಡ ಮೂಡ್‌ ನೋಟವಕಾಂಗದೆ 
ಶಿವ ನಿನ್ನ ಚುಟ್ಟಿತ್‌, ಒಬ್ಬಕ್ಕೂ ಕಾಣತೆ ಮಾಡ್‌ಚಿ. ಇರಡ್‌. ನೇಡಮಾಯಕ್‌ ಅಡಂಗೂಂದ್‌ 
ಗೇನಮಾಡತೆ. ನಲ್ಲದ್‌, ಈ ತೊಂಡ ಎನ್ನತ್‌ೇಂಡತನ್ನನೇ ತಕ್ಕ ಉಪಾಯ ಮಾಡಿತ್‌ ಪಾಳ್‌ನ 
ಅಯಪಿ. (ಎಂದ್‌) 


ರಾಗ ಕಲ್ಯಾಣಿ 
(ನಾರಾಯಣ ಎನ್ನೀರೊ-ಎಂಬಂತೆ) 


ಮೇಲೇಡತ್‌ಂಡತೆಲೊ| ಡಜ್ಜನೆ| ಕಾಲ್‌ಪುಡಿಪಿಕೇಳೊ ||ಪ|| ಕೇಳ್‌ 

ಪೊಂಗಡೆಲ್ಲಡೊಂದಂದ್‌!। ಶೀಲಕೆಟ್ಟಮುದ್‌ಕನೆನೆಕತೆ| 
ನಾಲ್‌ಜಾತಿಯೊಡಲ್ಲಿಂಜುಂಡ್‌ಲ| ಶೀಲಭೇದಲೊಕೇಳ್‌ಲೆಣ್ಣುವಿ ॥|ಅ|ಪ|| 
ಜಡೆಯೊಮಾರುದ್ದತ್‌ಲ್‌| ಪದ್ಮಿನಿ। ಕಡೆಗಣ್ಣ್‌ಕಿರಿಚೋಂದಿತ್‌।| ತೊಡೆಯು 
ಚಣ್ಣೆಯುಬಣ್ಣತಾಯಿತ್‌। ನಡಂದದರಿಯವಬೊಳ್‌ತದುಡ್‌ಪವ| 
ತೊಡುವಕವಳೊಗಮನತಾವರೆ| ಒಡೆಯಗುರುಶಿವಗೇನತಿಕ್ಕುಲ ||| ಕಣ್ಣ್‌ 
ಮೂಡ್‌ಲೊನ್‌ಳತ್‌ | ಪುತ್ತುಳಿ। ಪೊಣ್ಣ್‌ಚಪ್ಪೇರುಗಮನತ್‌।| ಬಣ್ಣ 
ಮೊಲೆಕಿರಿನಡುವೊನೆಳಿಂಜವ| ಲೆಣ್ಣುಪಾಡುತರತ'ರುಡ್‌ಪವ। ಪೊನ್ನ್‌ 
ಕಾಶೆಬಾಲಡಲಪ್‌। ತನ್ನಡೊಡೆಯಂಗ್‌ಮುನಕಾಟುಲ  ||೨|| 
ಕಾಲ್‌ನಡುವುಡುದ್ದತ್‌ | ಶಂಖಿನಿ। ಮೇಲ್‌ಮೂಡ್‌ಲೊಚೋಂದಿತ್‌!| 
ಆಳ್‌ವುದ್ದಡಿಲ್ಲೇಂಗಿಗ್‌ಡ್ಡಿ| ಕಾಳೇನಾರುಲಚಾಡಿಕರತಿ| ಬೋಳೆಬಣ್ಣಲಚೋಂದ 
ದುಡುಕುಲ| ಬಾಲಕೇಟಿಕಕಾಲೆಡುಕುಲ ||೩|| ಕಯಿಸಾಲ್‌ಬೆರ ಕೊಕ್ಕೆಯೊ| 
ಹಸ್ತಿನಿ। ಕಯಿಪದ್‌ತಿಂಬಾಶೆಯೊ| ನೆಯಿಲೊದುಂಬಿತ್‌ ವುದ್ದಬಣ್ಣತ್‌| 
ಪೊಯಿತ್‌ಕಂಜತಕುಂಡ್‌ಕಣ್ಣಿ| ಪಯಿಪಂದೆಣ್ಣಿತ್‌ಕಾಲ್‌ ನ್‌ಟಿತ್‌| 
ಚಾಯಿಕುಬಾಲರಚಾಣನಾರಿ ||೪|| ಡಿನ್ನತಪಳಮೆನೋಟ್‌| ಅಜ್ಜನೆ| 
ಕಣ್ಣ್‌ ಕ್‌ಕಾಂಬನೋಟ್‌!।| ಡನ್ನತಗುಣವುಳ್ಳಪೊಂಗಡ! 
ಬಣ್ಣನೋಟ್‌ಲೊಪೋವ್‌ನೀನ್‌| ಎನ್ನಡಾಶೆಯೂನೀಕ್‌ಬೋಂಡಲ। 
ಡೆನ್ನತ್‌ಂಡಿನೊಗುಹಂಡಲಾಣೆ ||೫|| 

ಅಜ್ಜ, ಇನ್ನನೆ ಪೊಣ್ಣ್‌ ಜಾತಿಲ್‌ ನಾಲ್‌ತರ ಉಂಡ್‌. ಅದ್‌ಲ್‌ ಏದ್‌ ಜಾತಿಪೊಣ್ಣ್‌ 
ನಿನ್ನ ಒತ್ತವೊ ಅವಡಪಕ್ಕ ಪೊ. ಏಡಕೂಡೆ ಇನ್ನತ ಕೆಟ್ಟ ತಕ್ಕ್‌ ಪರಂದಾಂಗ್‌ ತಕ್ಕ 
ಶಿಕ್ಷೆಮಾಡಂಡಿಂಜತ್‌. ಮಾಡುವದೆನ್ನ್‌? ಜಾತಿಕಾರ ಮುದ್‌ಕಂದ್‌ ಬಾಕಿಮಾಡ್‌ನೆ. 
ಈಂಡಮೇಲೂ ಎನ್ನತ್‌ಂಡ್‌ಚೇಂಗಿ ಗುಹಸ್ವಾಮಿರ ಆಣೆ ಉಂಡ್‌. ಹುಶಾರ್‌! (ಗೇನ 
ಮಾಡಿತ್‌) ಅದ! ಏಡ ಅಪ್ಪ ಆಳ್‌ಬಾಳ್‌ ಬಪ್ಪ ಸದ್ದ್‌ಕೇಪ.: ಅವು ನಿನ್ನೆ ಕಂಡಕ ಬೆಯ್ಮ 
ಬೆರಿಯ ಪೊ. 

ಸುಬ್ರಹ್ಮಣ್ಯ : ( ಗೇನಮಾಡಿತ್‌ ಮನಸ್‌) ಆಹ! ಪಾಪಿ ವ್ಯಾಥಂಗ ಬಪ್ಪ ಸದ್ದ್‌ 
ಕೇಪ. ಅವು ಬಂದಿತ್‌ ಪೋಕನೆಕ್ಕೆ ಮರೆಯಾಪದ್‌ ನಲ್ಲದ್‌. (ಎಂದ್‌ ಪೋಪ) 

ಲವಲಿ : ಆಹ! ಇದೆನ್ನ್‌ ಆಶ್ಚರ್ಯ? ಈ ಮುದ್‌ಕಂಡ ಮೂಡ್‌ ನೋಟ್‌ಚೇಂಗಿ 
ಮುದ್‌ಕನಾಯಿತೂ ಬೆನ್ನ್‌ಟ್ಟ್‌ಪೋಪಕ ಬಾಲೆಕಾರನಾಯಿತೂ ಕಾಂಬದಲ್ಲತೆ, ಏಡಮನಸ್‌ನ 
ಇಂವ ಬಲಿಷಕ್ಕುಲ! ಚೀ! ಎನ್ನಂಗ್‌ ಇನ್ನನೆ ಆಪದ್‌? ಇಂವನೆನ್ನೇಂಗಿ ಕಣ್ಣ್‌ಕಟ್ಟಿ ವಿದ್ಠ 
ಪಡಿಚಿಯತ ಆಡ್‌. ಅಂವಂಡ ವಿದ್ಧ ಉಂಡೇಂಗಿ ಅಂವಂಡ ಪಕ್ಕ ಇಪ್ಪ. ಅದಂಗೊಂದು 
ಬೊತ್ತುವವಳಲ್ಲ. 


೫ನೇ ಸೀನ್‌ ಮಾರ್ಗ 


ಧನಪತಿರಾಜ : ( ಬಂದಿತ್‌ ನಿಂದಂಡ್‌ ಮನತ್‌) ಆಹ, ಏಡಮೋವಕುಳ್ಳ ತಿಂಡಿ 
ಸಾಮಾನ ಎಡ್‌ತಂಡ್‌ ಬೆರಿಯಬಾರಿಂದ್‌ ಏಡ ಆಳ್‌ಬಾಳ್‌ಕ್‌ ಎಣ್ಣಿತ್‌ ಬಂದೆ. ಇಇಲ್ಲ್ಲೂ 
ಬಂದ್‌ಲೆಲ್ಲ. ಅಯ್ಕೊ ಮೋವಕ್‌ ಎಚ್ಚಕ್‌ ಕೆಲ ಬಯಿಪೋ ಎನ್ನೊ ಕಾಕುವಿ. (ಎಂದ್‌) 
ವ್ಯಾಧರೆ ಎನ್ನ್‌ ಮಾಡುವಿರ ಬೆರಿಯಬಾರಿ. 
ವ್ಯಾಧ : (ಮಂಡೆಲ್‌ ಬಟ್ಟೆಯೆಡ್‌ತಂಡ್‌) 
ರಾಗ ಮಾಯಮಾಳವಗೌಳ 
(ಅಯ್ಕೋವಯ್ಯಕಯ್ಕೂಲೆ - ಎಂಬಂತೆ) 


ಬಾತ್‌ಲಪ್ಸಬಟ್ಟೆಲ್‌ಕೊಳೆಡ್‌ತ್‌। ಚೋತಪೋಚಸಪ್ಪ 1|ಅ|ಪ|| 
ಮಾಡ್‌ನಸಾಮಾನೆಲ್ಲ| ತೋಡಿಯಂಡ್‌ಟ್ರಿತೆಲ್ಲ|| ನೋಡೆಂಗಮಂಡೆಲ್‌ ಬೆಚ್ಚಿ| 
ಒಡಿವಮೋಡಿದಮ್ಮ್‌ ಕೆಟ್ಟಿ ।|೧|| 'ಎಡ್‌ತಿತ್ತೆಚೋತದಾಚಿ। ನಡಪಕ್ಕೆಕಯ್ಯತಾಚಿ!। 


ನಕ 

ಪುಡಿಯಪ್ಪವೊಮ್ಮವುಳ್‌ಪ್‌। ಚೆಡಿಯೋನೀನ್‌ ಮಾಡತಪ್ಪ ||೨||' 
ಕುಯಿಪಲಬೆದ್‌ ನೋಟ್‌| ಬಯಿಪಲ ಕೆಲನೋಟ್‌॥ ಅಯಿಚಿತ್‌ಯೇಲೆನ್ನೇಂಗಿ| 

- ಉಯಿಸೊಲಅಪ್ಪತಾರಪ್ಪ ||೩|| | 
ದೊರೆಯೆ, ಎಡ್‌ತಿತ್‌ ಚೋತತ್‌. ಕೆಲಬಯಿಚಿತ್‌ ಕಯ್ಕೂಲೆ ಇಡ್‌ಲೆನ್ನೇಂಗಿ 
ಉಂಡೇಂಗಿ ಚೆನ್ನತಾ ಸ್ವಾಮಿ (ಎಂದ್‌ ಉಯಿಸಪ್ಪಾಂದ ಅಳೆಪ) 


: ರಾಜ: (ಚೆಡಿಲ್‌) ಎನ್ನೆಣ್ಣಿರ? 
ರಾಗ ಕಲ್ಯಾಣಿ 


(ವಂದಿಪೆ ನಿನಗೆ ಗಣನಾಥ - ಎಂಬಂತೆ) | 
ಇಚ್ಚಕ್‌ನೇರಬಂದ್‌ಲೆನ್ನವ್ಕಾಧರೆ ||ಪ|| ಕೊಚ್ಚುವಿನೋಟಿ ನಿಂಗಳೆಲ್ಲ ಲುಚ್ಚರೆ 
||ಅ|ಪ||: ಮಾಡ್‌ಕ್‌ಲೊಬೆರಿಯಪೋತೆ| ಏಡಮೋವಕೊಳಿಲ್ಲತೆ।| 
ಮಾಡಿರೇಡಪೋಡಿ ನಿಂಗಕಾತೆ ||೧|| ಸಂಬಳಕ್‌ಲೊಮಿಣ್ಲಿ - ಬಕ್ಕು| 
ತಿಂಬಕ್‌ಲೊವೋಡಿಬಕ್ಕು|| ಜಂಬರೆಣ್ಣುವಕ್ಕಬಯ್ಯಕಿಕ್ಕು ||೨|| 
ಉಟ್ಟಿ ಮಜ್ಜಣಾಯಿಪೋಚಿ। ಪಟ್ಟಣಿಯೊಮೋವಕಾಚಿ|| 
ತಟ್ಟುವಿಕ್ಕದವಡೆಕ್‌ಲೋಚೀಚಿ ||೩॥| ಎಲ್ಲಸಾಮಾನುಂಡಕಾಟಿ| 
ಇಲ್ಲೆಂಗಿಲೊಬೆನ್ನ್‌ಕಾಟಿ|| ಅಲ್ಲೆಂಗಿಕ್ಕಕೊಲ್ಲುವಿನಾನೋಟಿ ||೪॥| | 

ಚಿ! ದುಷ್ಟಂಗಳೆ, ಇಚ್ಚಕ್‌ನೇರ ಬಾರತೆಪೋನಾಂಗ್‌ ಎಲ್ಲರೂ ಎಲ್ಲಿಯ 
ಪರಂಗಿಮಣೆಲಳೆರಿ. ನಿಂಗಡ ಗರುವ ಅಡಕುವಿ. (ಕುರ್ಚಿಲಳೆಪಿಚಿರುವ) | 


ವ್ಯಾಧ : ( ಮೊರಟಂಡ್‌) ದೊರೆಯೆ, ಅಳೆಪಕಯ್ಯೂಲೆ, ಅಯ್ಯೋ! ಮೂಳೇಪೋಚಿ 


ದಮ್ಮಯ್ಯ! ಮಾಪ್‌ತಾ. ಇಇಣ್ನಿ ಮಿಇಸ್ಸಿಕ್‌ ಹುಶಾರ್‌ಲಿಪ್ಪ. | 


ರಾಜ : ನಲ್ಲದ್‌! ಏಳಿ. ಮಿಣ್ಣಕ್‌ ಹುಶಾರ್‌! ಎಲ್ಲಿಯ? ಸಾಮಾನೆಡ್‌ತಂಡ್‌ 
ಬೆರಿಯ ಬಾರಿ. 


ವ್ಯಾಧ : ಅಪ್ಪಣೆ (ಎಲ್ಲರೂ ಪೋಪ) 


* ತ ತ 

೬ನೇ ಸೀನ್‌ ಹೊನ 
(ಲವಲಿ ಅಳತಂಡಿಪ್ಪ) 
ರಾಜ: ವ್ಯಾಧರೆ, ಸಾಮಾನ್‌ ಬೆಯಿರಿ. (ಎಂದ್‌ ಲವಲಿನ ನೋಟಿಯಂಡ್‌) 
ರಾಗ ಮಾಯಮಾಳವಗೌಳ 
(ನಂದಗೋಪ ಕಂದನೀಬಾ - ಎಂಬಂತೆ) 


ಕೊಂಡ್‌ಬಂದೆಮೋಳೆನೀಕ್‌ಕೂಕರಿ ||ಪ॥| ಕಂಡಕಂಡವುಂಡ್‌'ನೋಟ್‌ಯೆರಚೀ 
ಕರಿ ||ಅ|ಪ|| ಪುಟ್ಟ್‌ನೋಟ್‌ವೊಟ್ಟಿಪುಟ್ಟ್‌ ಚಟ್ಟಿಪುಟ್ಟ್‌ಕೂವಲೆ ಪುಟ್ಟ್‌|| 
ಪುಟ್ಟ್‌ನುಚ್ಚಿಪುಟ್ಟ್‌ತಳಿಯಪುಟ್ಟ್‌ ಕಡಂಬುಟ್ಟ್‌ನೂಪುಟ್ಟ್‌ ದೋಸೆ ಪುಟ್ಟ್‌ 
ಅಡೆಕೆಪುಟ್ಟ್‌ ಅಪ್ಪತ್‌ಪುಟ್ಟ್‌ ಚಕ್ಕ್‌ಲಿಪುಟ್ಟ್‌ ||೧]| ಕೂಳ್‌ನೋಟ್‌ 
ಚೋಂದಕೂಳ್‌ಬೊಳ್ತಕೂಳ್‌ಗೋದ್ವೆಕೂಳ್‌॥| ಕೂಳ್‌ಅದಚಿಂಗ್‌ರಿ ಕೂಳ್‌ 
ಯಿಂಗ್‌ಲ್‌ ಕೂಳ್‌ಪಾಯಸಕೂಳ್‌ಪಲಾವುಕೂಳ್‌ ಕಿಚ್ಚಡಿಕೂಳ್‌ 
ಪಾಲ್‌ಕೂಳ್‌ಮೋರ್‌ಕೂಳ್‌ ||೨|| ಕರಿನೋಟ್‌ ಪಂದಿಕರಿ ಆಡ್‌ಕರಿ 
ಕೋಳಿಕರಿ ಬಾತ್‌ಕರಿ|| ಕರಿಯಿದಕಡಮಂಡಕರಿ ಕೇಮಂಚಕರಿಮಿಗತ್‌ರಕರಿ 
ಕೂರಂಡಕರಿಯೆಪ್ಪಂದಿ ಕರಿ ಮೊನಕರಿ ಮೀನ್‌ ಕರಿಪಂಜಕರಿ ||೩|| 


ಅವ್ವ, ಮೋಳೆ, ಪೆರ್ತ್‌ಕೆಲಬಯಿಚಿ ಪೋಚ? ಪಾಪಿಯಳ ಚೆಲ್ಲಿತ್‌ ಚೆನ್ನತಡುವಾಚಿ. 
ಕರಕರೆಮಾಡತೆ. ಇದ ನೀಕ್‌ ಬೋಂಡ್ಕದೆಲ್ಲ ಉಂಡ್‌. ಚಾಯೋಡೆ ಉಂಡಿತ್‌ ಅಳತಂಡಿರ್‌. 
ನಾನ್‌ ಕಡೇಲ ಬಪ್ಪಿ. ಗೊತ್ತಾಚ? (ಎಂದ್‌ ಪೋಪ) 

ಲವಲಿ : ಅಪ್ಪಯ್ಕ ಆಕು. (ಎಂದ್‌ ಪಲಾರ ತಿಂಬ) 


ಸುಬ್ರಹ್ಮಣ್ಯ : ( ಬಂದಿತ್‌ ಮನತ್‌) ವ್ಯಾಧಂಗ ಪೋಚಿ ಈ ಸನ್ನಿರಕೂಡೆ ತಕ್ಕ್‌ 
ಪರೆವಿ (ಎಂದ್‌ ಲವಲಿನ ನೋಟಿತ್‌) ಮಮ್ಮ, ಅಕ್ಕಲೆ ಎಣ್ಣ್‌ನದ್‌ ಮರಂದಿಯ? ಎನ್ನೊ 
ಬಯತ್‌ ಕಾಲತ್‌ ಒರ್‌ ಆಶೆ ಕಂಡಿಯ. ತ್‌ೇತತೇಂಗಿ ನೀಕ್‌ ಪೆರ್ತ್‌ ಪುಣ್ಮ ಬಕ್ಕು. ಪಕ್ಕ 
ಬರಡ? (ಎಂದ್‌ ಪೋಪ). 

ಲವಲಿ : ಚೀ! ಮುದಿಯ, ದೂರಪೊ. ನೀಯೆನ್ನಂಗ್‌ ಎನ್ನ ಮಮ್ಮಂದ್‌ ಕಾಕುವದ್‌? 
ನೇಡ ಮಮ್ಮನ ನಾನ್‌? ನೀಡ ಮಾಂವಂಡ ಮೋವಳ ನಾನ್‌? ನೀನ್‌ ಮುದ್‌ಕ. 
ನೀಕೆನ್ನೆಂಗ್‌ ಪೊಮ್ಮುಕ್ಕಡ ಆಶೆ? ನ್‌ಲ್ಲಾಮೇಲ್‌ ಪೋಪೀರಯ ನೀಕೆನ್ನೇಂಗಿ 
ಬೋಂಡುವ? (ಮನತ್‌) ಪೋನ ಪೀಡೆ ಪುನಹ ಬಾತಲ್ಲ! ಅಲ್ಲೇಂಗಿ ಎನ್ನತ ಪುದುಮೆ 

ಇದ್‌? ಇನ್ನತ ತೊಂಡೊಗಳೆ ಚೊಕ್ಕಿತ್‌ ಕಳಿಪಕ್ಕ ಬಾಲೆಕಾರ ಉಂಡ ಮುಂಡತಿಪ್ಪದ್‌? 
ಎಲ್ಲಿಯೇಂಗಿ ಪಕ್ಕಬರಡ್‌, ಆಂಡ ಚೊಕ್ಕ್‌ನ ಅಡಕಿತ್‌ ಬೆಪ್ಪಿ. (ಎಂದ್‌) ಮುದ್‌ಕ, ಎನ್ನತ್‌ 
ಬೇರಿಚೀರುವದ್‌? ಇಲ್ಲಿ ನಿಕ್ಕತೆ ಬೆರಿಯ ಪೊ. 


ಸುಬ್ರಹ್ಮಣ್ಯ : ಮಮ್ಮ, ಅಚ್ಚಬೆರಿಯ ಚೆಡಿಮಾಡುವದ? ಕೇಳ್‌. 


ಕಂದ|| ಪೊಂಗಳೆದೇವಕುದೇವಿಯ| ಪೊಂಗಳೆಅಜಹರಿಪರಶಿವಂಗುರಾಣೀ।| ಪೊಂಗಳೆ 
ಆದಿಶಕ್ತಿಯೊ| ಪೊಂಗಳೆಜನಕೆಲ್ಲಯಾಕಂದ್‌ ಶಿವಮಾಡಿತುಂಡ್‌]| 
ರಾಗ ಕಮಾಚ್‌ 
(ಬಾರೈ ಬಾರೈ ಬಲುಶೂರನೆ - ಎಂಬಂತೆ) 
ಕೇಳೆನೋಟೆಯಿದನೋಟ್‌ಬಪ್ಪಿನೊ| ಮೇಲ್‌ನಾಕೊಮ್ಮತಾಯೆ ||ಪ|| 
ನಾಲ್‌ದಿಕ್ಕ್‌ ನೀನೋಟ್‌| ಆಳಾರುಕಾಂಬ್‌ಲೆ ||ಅ|ಪ|| ಪೊಣ್ಣ್‌ ನಂದ್‌| 
ಕಣ್ಣ್‌ಕ್‌ ಕಂಡಕ| ಡೆನ್ನಂದ್‌ಕೇಪದ್‌| ಕ್‌ಣ್ಣಂಗಕುಳ್ಳದ್‌ ||೧|| ಪಕ್ಕಬಪ್ಪಿ! 
ತಕ್ಕ್‌ಪರೆಯನ|| ಚೊಕ್ಕಂದ್‌ಬಯ್ಯತೆ| ತ್‌ಕ್ಕಾರ ಕಾಣತ' ||೨|| ಡುತ್ತೂಲೆನಾ। 
ಸುತ್ತ್‌ನಬೀರಾಳಿ|| ಬೊತ್ತತ್ತೆನೋಟಿಯ ಗೊತ್ತೆನ್ನೆ ಮಾಡಿಯ ||೩|| 
ಪೊಂಗಕೇಳ್‌| ಎಂಗಡತಂಡ್‌!| ತಿಂಗೊಮ್ಮಕೊಡಿಯಲೆ| ಬಂಗೊಂದುಮಾಡುಲೆ 
Ill 
ಮಮ್ಮ ಬಯತ್‌ ಕಾಲತ್‌ ಪೊಣ್ಣಿಲ್ಲತ ಬಾಳ್‌ ಗೋಳ್‌ ಕಂಡಿಯ! ಆಚೇಂಗಿ 
ಅನ್ನತ ಕೆಟ್ಟ ಆಶೆಕಾಯಿತ್‌ ನಿನ್ನ ಕೇಪದಲ್ಲ. ನೇಡ ಬೋಜಿಮೂಡ್‌ನ ನೋಟಿಯಂಡ್‌ 
ಚೆನ್ನನೇರ ನೇಡ ಪಕ್ಕ ಅಳತಂಡ್‌, ಕೊಡಿಯಲಡೆಕೆ ತಿಂಬಕ್‌ ಆಶೆ. ಪಿಇಕ್ಲೊಂದುಮಾಡುಲೆ. 
ಪಕ್ಕಬಪ್ಪಿ. ಬಯ್ಕತೆ ಕಂಡಿಯ. (ಎಂದ್‌ ಪಕ್ಕಪೋಪ) 
ಲವಲಿ : ಉಯಿ! ಮುದ್‌ಕ, ದೂರನಿಂದ. 
ರಾಗ ಜುಂಜೋಟಿ 
(ಬಾ ಬಾ ಸುಂದರಿ ಬಾರೆಲೆ - ಎಂಬಂತೆ) 


ಚೀಚೀತ್‌ಂಡತೆ| ಚಾಚೆಮರಿಕತೆ ||ಪ|| ಮೇಚಿಕ್‌ಡೆನ್ನಾಲೊ। 
ಡಾಚಾಚೆಕ್‌ಟ್ಟಾಲೊ ||ಅ|ಪ|| ಕೇಳ್‌ಯೆನ್ನತ್‌ಂಡತೆ| ಪಾಳ್‌ಕಳಿಕಾಟತೆ|| 
ಸಾಲವಳಿಡಾಗಲು| ಮೇಲೇಡಪೊರ್‌ದಾಲ ||೧|| ನಾಕುನೀಕುಯೆನ್ನಾಂಡು| 
ಕಾಕುವೆನ್ನಂಗ್‌ಮಮ್ಮಂದ್‌॥| ಈಕೊಣಿಂಜನೊಣೆಕಳಿ| ಸಾಕಾಗನೀಕೇಳ್‌ ||೨॥| 

ಕೇಟ್‌ಲೆನಾನ್‌ ಬಂಗಾರ| ಕಾಟಯೇಡ ಚಿಂಗಾರ|| ಪೇಟೆಲ್‌ ಸೂಳೆಯಲ್ಲ| 
ಬೋಟೆಕರತಿಯಲ್ಲ ||೩|| 


ಮುದ್‌ಕ, ಕನ್ನಿಮೂಡಿಯ ಕೊಡಿಯಲಡೆಕೆ ಉರುಪೆ ಬೆಪ್ಪದುಂಡ? 
ಕೊಡಿಯಲಡೆಕೆ ಕೇಪ ನೆವನ ನಾಕ್‌ಗೊತ್ತಿಲ್ಲೇಂದ್‌ ಮಾಡಿಯ? ನೀ ಯೆನ್ನಂಗ್‌ ಎನ್ನ 
ಅಕ್ಕಕ್ಕ ಮಮ್ಮಂದ್‌? ಕಾಕುವದ್‌? ಏದ್‌ ನಡ ತೊಂಡಿ ಮನ್ಮು ಉಂಡೋ, 
ಅವಳಕಾಕಿಯ ಪೊ. ಎನ್ನೆಲ್ಲ ನೀಕ್‌ ತೊಡುವಕ್‌ಟ್ಟೂಂದ್‌ ಗೇನಮಾಡಿಯ? ಆಚಾಚಿ! 
ಏಡ ಒಡೆಯ ಸುಬ್ರಹ್ಮಣ್ಮ ಸ್ವಾಮಿಂದ್‌ ಅರಿಂಜ. ಗೊತ್ತಾಚ? ಎನ್ನತ ಕಣ್ಣೇ 
ನೋಟುವಿಯ? ನೇಡ ಕಣ್ಣ್‌ನಕುತ್ತಿ ಅಂಗೈಕ್‌ಡುವಿ ನೋಟ್‌. ಮುದಿಯ, ಬೆರಿಯ 
ಪೊ. (ಮನತ್‌). ಈಂಡ ಚೊಕ್ಕ್‌ನಕಳಿ ಕಾಂಬಕ ನಾಕ್‌ ತೆಳಿಬಪ್ಪ. ಚಾಪಂದ್‌ ನಾನ್‌ 
ಗೇನಮಾಡ್‌ಚೇಂಗಿ ಇದ್‌ ಕಾರ್ಯತೆ ಸುರುಮಾಡ್ಮತ್‌! ಪೀಡೆನ ಏರ ಬಯ್ಮುವಕೂ 
ನಾಕೆನ್ನಂಗೋ ಮನಸಾಪ್‌ಲೆ. ಚತ್ತವಡ್‌! ಆಂಡ ಮೂಡೇ ನೋಟುಲೆ. (ಎಂದ್‌ 
ಮೂಡ್‌ ತಿರಿಕಿತಳತವ) 
ಸುಬ್ರಹ್ಮಣ್ಮ : ( ಅವಡ ಮೂಡ್‌ರ ಕಡೆ ನಿಂದಂಡ್‌) ಅಕ್ಕುಲ: ಮಮ್ಮ, ಬಂದ 
ಬೆಂದ್‌ಕಕ್ಕ್‌ ಮರ್ಯಾದೆ ಮಾಡುವದ್‌ ಬುಟ್ಟ್‌ ಚೆಡಿಂಜವದ? ನೀಕೂ ಉಂಡಪ್ಪ ಪಾಳಾನ 
ಚೆಡಿ. ಆಡ್‌ ಎನ್ನೊಮ್ಮ ನೋಟ್‌. ನೀಯೆಣ್ಣಟನಾನ್‌ ಮುದುಕಟೆನ್ನೆ, ಆಚೇಂಗಿ, 
ಮುಧ್‌ಕೆಂಗಕ್ಕ್‌ ಒಂದೂ ಗೊತ್ತಿಲೇಂದ್‌ ಗೇನ ಮಾಡಿಯ? ಎನ್ನಂಗುಂಡ್‌ ಒಂದು 
ಕಯ್ಕುವಕಿಲ್ಲಿಯ? ಅಯ್ಕೊ, ಪೊಟ್ಟತಿ, ಕೇಳ್‌. 
ಕಂದ|| ನರಿಯೊನೆರತಕ್ಕಕಡಿಕುಲ| ಸರಪಮುದಿಯಾಯಿನೊಕೊರಿಚಳಕೆಂದುಲನಂಜೀ[| 
ಗರುಡತೊಂಡಾಯಿನೊಪಾರು। ಮರಣವೊಮನ್‌ಸರಬಲಿಕನೆಬೆದೆಯಾಸೆತಪ್ಪ|| 


ರಾಗ ಶಂಕರಾಭರಣ 
(ಅಡಿಕೊಂಜೆ ವಯದಾಚೆ - ಎಂಬಂತೆ) 


ಮುದಿಯಲ್ಲನಾನ್‌ ಕೇಳ್‌] ಒದರೊಮ್ಮನೋಟಬಾ (||ಪ|| 
 ಮುದ್‌ಕಂದ್‌ನೆನೆಕತೆ| ಪೆದಕೊಮ್ಮತ್‌ಂಡ್‌ಮುತ್ತೆ[| ಮದಿಚೋತೆ| ಯದಡಾಚಿ 
ಕೊದಿಯಾಚಿಂದೆಣ್ಣುನೀ ||ಅ|ಪ|| ಗೊತ್ತಾಗದರಕು| ಬೊತ್ತತ್ತೆ ನೀನ್‌ಲೊ|| 
ಒತ್ತೊರುಮೆಲೊಮ್ಮ।| ಮುತ್ತವನಮಮ್ಮ!| ಕಿತ್ತುಳಿಕ' ಡೊತ್ತನ್‌ಡ| 
ಕೆತ್ತಲೊಮ್ಮತೊಟ್ಟವಿ ||೧|| ಬೆಂದುಂದರಿಂಜಿಲೊ ನಂದ್‌ನೀಮಾಡ್‌ಲೊ॥| 
ತಂದಾನೊಮ್ಮನೋಟ್‌। ಪೂಂದೆಳಿನಿಕಾಟ್‌| ಡಿಂದ್‌ನಾನ್‌ ಬಂದಲ್ಲಿಕ್‌| 

ತಂದದ್‌ನನೀನ್‌ಪೊ ||೨|| ಕಾಪಕ್ಕ್‌ ಮಾಡಿಯ| ಚೋಪಾರಬೂಕಿಯ]| 
ಕಾಪಾಡೆನ್ನನೀನ್‌। ಕೇಪಿಭೋಗ ನಾನ್‌|| ಈಪಣಿಯೊ| ಡಾಪ್‌ಲೆಂದ್‌] 
ಪೋಪೊವಂದ್‌ ಬೈಯ್ಕತೆ ||| 
ಮಮ್ಮಯ್ಯ, ತೊಂಡಂದ್‌ ಗೇನಮಾಡತೆ, ಪರೀಕ್ಷೆಮಾಡಿತ್‌ ನೋಟ್‌. ಎನ್ನಂತವನ 
ಬುಟ್ಟಿತ್‌, ಉಡ್‌ಪಕ್‌ ಮುರಿಕೂಡ ಇಲ್ಲತ ಶಿವಂಡ ಮೋಂವನ್‌ಲೊ, ಸುಬ್ರಹ್ಮಣ್ಯನೊಲೊ, 
ಅಂವ ವೊಡೆಯನ್‌ಲೊ, ಅಂವಂಡ ಅಪ್ಪಂಗೇ ಒಂದೂಯಿಲ್ಲೆ. ಇಇಸ್ಲಿ ಮೋವಂಗ್‌ ಎನ್ನತಿಕ್ಕು 
ಎಣ್ಣ್‌? ಅನ್ನತಂವಂಡ ಮೇಲೆ ಆಶೆಬೆಪ್ಪಿಯಲ್ಲ! ಆ ಕ್‌ಣ್ಣನೆಲ್ಲ ಎಲ್ಲಿ ಬುದ್ದಿತುಂಡೊ? 
ಅಂವ ಎನ್ನಚ್ಚಕ್‌ ಚಾಯಿಕಾರನ? ನಾನ್‌ ತೊಂಡಂದೇ ಹೊರ್ತು ಏಡ ಚಾಯಿಕೆನ್ನ್‌ ಕಮ್ಮಿ? 
ನಲ್ಲೋಣೆ ನೋಟ್‌. (ಎಂದ್‌ ಕಣ್ಣ್‌ ಚಿಮ್ಮುವ) | 


ಲವಲಿ : (ಮನತ್‌) ಉಯಿ! ಈ ಮುದಿಯ ನಾಕ್‌ ಕಣ್ಣ್‌ ಚಿಮ್ಮುಪಂಜಿ, ಏಡ 
ಒಡೆಯನಾನ ಸುಬ್ರಹ್ಮಣ್ಯ ಸ್ವಾಮಿನ ಪಳೆವಕ್ಕುಲ! ಇಂವನ ಬೆಕ್ಕಲುವ? (ಎಂದ್‌ ಚೆಡಿಲ್‌) 


ಕಂದ|| ಚುಡ್‌ನೇಡಮೂಡ್‌ನಮುದಿಯ[।ಒಡೆಯಂದ್‌ ನಂಬ್‌ನ ದೇವನ 
ನೀಕೇನ್ನ್‌ಗೊತ್ತ್‌|| ಪಾಡ್‌ಪಟ್ಟಾಲೊಡೊಂದಾಗಲು| ಚೆಡಿಮಾಡುವಿಯೇಡ 
ಗುಹದೇಪನಬಯ್ಮಲನೀನ್‌|| 


ರಾಗ ಹಿಂದುಸ್ಥಾನಿ ಕಾಪಿ 


(ಪುರಮಥನ ಪಾಲಿಸ್ಕೆ - ಎಂಬಂತೆ) | 
ಎನ್ನಂದ್‌ನೀಲೆಣ್ಣಿಯ (ಚಿ ಕಣ್ಣ್‌ನಾಕ್‌ಚಿಮ್ಮಿಯ ||ಅ|ಪ|| 
ಗಂಗೆರಮೋಂವಂಡ| ಸಂಗಟಿತ್‌ೇಪಳ|| ಪೊಂಗಂದರಿಂಜಲ| ಬಂಗೆನಿಮಾಡಲ 
loll ತೊಂಡಿಯದಾರೆಂಗಿ| ಉಂಡೇಂಗಿತೇಡ್‌ನಿ|| ತೊಂಡನೆನಿಕ್ಕತೆ| 
ಪುಂಡ್‌ಲೊಮಾಡತೆ ||೨|| ಬಪ್ಪಕ್‌ಡಾಚಿಲೊ| ಡಪ್ಪನೊಯನ್ನಡ!।| 


ಡಿಪ್ಪನಿಚಾಯಲ್ಲ| ಡೊಪ್ಪೊರಪೋವ್‌ಲ ||೩|| 


ಅಕ್ಕುವ ತೊಂಡ, ನಾಕೆನ್ನಂಗ್‌ ಕಣ್ಣ್‌ಚಿಮ್ಮಿಯ? ಎನ್ನಿಕ್‌ಟ್ಟೂಂದ್‌ ಗೇನ 
ಮಾಡಿಯ? ಉಯಿ! ನೀಡ ಮುದಿಮೂಡೆಡ್‌ತಂಡ್‌, ಏದೇಂಗಿ ಪಲ್ಲ್‌ ಪೋನ 
ತೊಂಡಿಯಳುಂಡೇಂಗಿ ಅಲ್ಲಿಕ್‌ ಪೊ. ನಾನ್‌ ಒಡೆಯಂದ್‌ ನಂಬ್‌ನ ಸುಬ್ರಹ್ಮಣ್ಯ ಸ್ವಾಮಿಕ್‌ 
ಎನ್ನಂದ್‌ಎಣ್ಣಿಯ? ಇಇಸ್ಲೊಮ್ಮ ಎಣ್ಣ್‌. ನೇಡಗರುವನಿಂದ್‌ ಪೋಕು ನೋಟ್‌. ನೀನ್‌ 
ಬೆರಿಯ ಪೋಪಿಯ, ಇಲ್ಲಿಯ? ಏಡಪ್ಪ ಬಪ್ಪ ನೇರಾಚಿ. ನೋಟ್‌ ನಿನ್ನ ಕಂಡಕ ಬೆಯ್ಯ. 
(ಮನತ್‌) ಈ ಪೀಡೆರ ಮೇಲೆ ನಾಕ್‌ ಬೆಡಿಯೂ ಬಪ್ಸ್‌ಲೆ. ಪೋಬ್‌೦ದ್‌ ಎಣ್ಣ್‌ಚೇಂಗಿ 

ಪೋಪದೂ ಇಲ್ಲೆ. ಏಡ ಮನಸ್‌ನ ಕೂಡ ಕೆಡ್‌ತುವಲ್ಲಯಿಂವ! ಎನ್ನ್‌ಮಾಯೊ ಗೊತ್ತಾಪ್‌ಲೆ 
ಅಂವಂಡ ಮಾಯ ಅಂವಂಡ ಪಕ್ಕಲೆ ಇಪ್ಪ. ಎನ್ನ ಎನ್ನ್‌ಮಾಡೂವಳಯ್ಕು? (ಎಂದ್‌ 
ಮಂಡೆ ಕುಂಬ್‌ಟವ) 

ಸುಬ್ರಹ್ಮಣ್ಯ : (ಮನತ್‌) ಆಹ! ಈ ಕನ್ನಿರೆ ಮನಸ್‌ ಸುಬ್ರಹ್ಮಣ್ಮನಾನ ಏಡ 
ಮೇಲೆ ನಲ್ಲೋಣೆ ಉಂಡ್‌. ಇವಡ ಚಾಯಿಕೊತ್ತ ಗುಣಬೆಚ್ಚಂಡಾಂಗ್‌ :ಸ೦ತೋಷಪಡುವಿ. 
ಏಡ ದೇವಿಂದ್‌ ಇಕ್ಕನಂಬ್‌ನೆ. ಆಚೇಂಗಿ. ಇಕ್ಕಲೆ ಏಡ ನಿಜರೂಪ ಕಾಟುಲೆ. ಇಇ 
ಚೆನ್ನನೇರ ಐಲಾಟ ಕಳಿಚಿತ್‌. ಎಲ್ಲಾ ಗುಣ ಕಂಡ್‌ ಪುಡಿಪಿ. (ಎಂದ್‌ ಲನಲಿನ ನೋಟಿತ್‌) 
ಮಮ್ಮ, ಎನ್ನೆಣ್ಣಿಯ? ನೇಡ ಅಪ್ಪ ಬಪ್ಪಾಂದ್‌? ಅಂವಂಗೆಲ್ಲ ಬೊತ್ತೂಂದ್‌ ಗೇನ 
ಮಾಡಿಯ? ಕೇಳ್‌ 


ಕಂದ|| ಕೊದಿಯಾನಮಮ್ಮನೆಕೇಳ್‌| ಮುದಿಸಿಂಹಆನೆಕಡಂಗನರಿನಾಯಿಕಂಜ।| 
ಚದಿಪಸರಪನೊಯೆಲಿಕಂಜ। ಮದಿಚೊರ್‌ ಆಣ್‌ಮದಿಚಾನೆಕುಬೊತ್ತಲ ಕೇಳ್‌|| 


ರಾಗ ದೇಶಿ ತೋಡಿ 
(ನಾನೀತ ನಾನೀಗಲೆ ವರಿಸುವೆ - ಎಂಬಂತೆ) 


ಪೋಡಿಯೊಬೋಂಡನೀಕ್‌। ಮಮ್ಮಯ್ಯ ||ಪ|| ಅಡ್‌ಕಾಕೇಂಗಿಬಾತೆಂಗಿನೊ 
ತುಂಡ್‌ದಂಡ್‌ 1|ಅ|ಪ|| ಕೋಡಿಪಟ್ಟನೀನುಡ್‌ತ್‌| 
ಕಾಡಿಯಲೊಕಣ್ಣ್‌ಕ್‌ಟ್ಟ್‌|| ಬಾಡತುಳ್ಳಪೂವ್‌ ನೀನ್‌। ಚೂಡ್‌ನದೇವಿಕೇಳ್‌ 
1|೧|| ಪೊಂಬಾಯಿಕೆಲೆಯೊ ತಿಂದ್‌| ತೊಂಬಕೆನಂವುಕ್ಕಿಯಂಡ್‌|| 
ಬಂಬಡೆನ್ನನೋಟತೆನಿ| ಕುಂಬ್‌ಟಳತದೆನ್ನ್‌ ||೨|| ಅಪ್ಪನೀಡಬಕ್ಕುಂದೆಣ್ಣಿ | 
ಅಪ್ಪರಲೊಪೋತೆನೀನ್‌|| ಕೊಪ್ಪಂದ್‌ ವೋಲೆಮಾಲೆ| ತಪ್ಪಿನೊ ನಾನ್‌ಯಿದ 
||೩।| ಡೊಬ್ಬರು ಅರಿಯಕೇಳ್‌| ಡಿಬ್ಬರೆ ಯೊಡೆಂಗಕೇಳ್‌|| 
ತಬ್ಬಿಯವಿಡೊಮ್ಮನಾನ್‌| ಡಬ್ಬರನಿಮಾಡತಿರ್‌ ||೪|| 
ಮಮ್ಮಯ್ಯ, ಎಂಗಡ ಸಂತೋಷಕಾಲತ್‌ ವಿಘ್ನಮಾಡುವಕ್ಕ್‌ ಬಂದಯಿನ ಕೆತ್ತ್‌ 
ಒಂದಾಂಗ್‌ ತುಂಡ್‌ ದಂಡ್‌೦ದ್‌ ಕಂಡ. ಆಂಡ ಪೋಡಿಕ್‌ ಇಚ್ಚಕ್‌ ನೇರ 
ಮುಂಡತಿಂಜಿಯ? ಅಯ್ಕೊ ಪೆದ್ದಿ, ಅಕ್ಕಲೇ ಎಣ್ಣಿತುಂಡೇಂಗಿ ಇಚ್ಚಕೆಲ್ಲ ಇಂಜತ? 
ಇದ! ನೀಕ್‌೦ದ್‌ ಎಡ್‌ತಬಂದ ಚಿಂಗಾರ ಎಡ್‌ತ ಇಣ್ಣಾಚೆಂಗಿಯೂ ಪಕ್ಕಲಳೆಕಲುವ? 
(ಎಂದ್‌ ಪಕ್ಕ ಪೋಪ) 

ಲವಲಿ : ಮುದಿಯ, ದೂರನಿಂದ. ತೊಟ್ಟ್‌ ಪೋಚೇಂಗಿ ನೀಕುಂಡ್‌. 
ಎನ್ನತಾಂಗ್‌ ಬೊತ್ತಿತ್‌ ನಾನ್‌ ಮುಂಡತಿಂಜದ್‌, ಆನ ಅರಿಂಜಿಯ ನೀನ್‌? 
ಮುದ್‌ಕಂದ್‌ ನಾಲ್‌ತಕ್ಕ್‌ ಪರೆಯನೆ, ಕ್‌ಟ್ಟಿಪೋಚಿಂದಾಕಿಯ? ಅದ ಏಡಪ್ಪ, 
ಆಳ್‌ ಬಾಳ್‌ ಬಪ್ಪಸದ್ದ್‌ ಕೇಪ. ಏಲೇಂಗಿ ಬೆರಿಯ ಓಡ್‌ ಅಲ್ಲೇಂಗಿ ನೀಕ್‌ 
ಚಾವುಂದೆ ಅರಿಂಜ. 

ಸುಬ್ರಹ್ಮಣ್ಯ : (ಬೇರಿಚಿತ್‌) ಓಹೊ! ನಲ್ಲಸಮಯತ್‌ ಪಾಪಿ ವ್ಯಾಧರಾಜ ಬಾತ್‌ಲ. 
ಎನ್ನ್‌ಮಾಡಡ್‌? ಎಲ್ಲಿಕ್‌ ಪೋಡ್‌? ಎಲ್ಲಿಕ್‌ ಪೋಡ್‌? ಒಂದೂ ಬೋಂಡ, ಇದೇ 
ರೂಪತ್‌ ಇಂಜಂಡ್‌, ಅಂವ ಬಪ್ಪಕ ಭಸ್ಮಕೊಡ್‌ತಿತ್‌, ಆಶೀರ್ವಾದ ಮಾಡುವಿ. 
ತೊಂಡಂದೆಣ್ಣಿತ್‌ ಏಡಮೇಲೆ ಸಂಶಯಮಾಡ. (ಎಂದ್‌ ಕುರಿ ಉಂಡೆ ಪೊಡಿ ಎಡ್‌ತವ) 


(ರಾಜನೂ ವ್ಯಾಧರೂ ಬಪ್ಪ) 
ರಾಜ : ವ್ಯಾದರೆ, ಮೋವಕುಳ್ಳ ಸಾಮಾನೆಲ್ಲ ಎಡ್‌ತಂಡ್‌ ಬೆರಿಯ ಬಾರಿ. 
ವ್ಯಾಧ: 
ರಾಗ ಬಿಲಾಹರಿ ನೋಟ್‌ 
(ಅಹಹ ಯಾವನೊ ಬಹನು ಈ - ಎಂಬಂತೆ) 
ಬಂದೆಬಾತಪ್ಪ| ಇಂದ್‌ ಯೆಂಗಪ್ಪ ||ಪ|| ನೊಂದಿತೆಂಗಳೊ| ಬಂದದ್‌ ಕೇಳೊ 
||ಅ|ಪ|| ಒಟ್ಟಿ ಚುಟ್ಟಿತ್‌। ಪುಟ್ಟ್‌ಬೆಂಜಿತ್‌||' ಬಟ್ಟೆಕ್‌ಟ್ವಿತ್‌| 
ಮೊಟ್ಟೆಮೊಡ್‌ಚೊ |೧| ಕೂಳ್‌ಬೇಯತೆ| ಪಾಲ್‌ಕಾಯತೆ|| ಕೋಳಿನೆರಿಕತೆ| 
ಕೇಳ್‌ತಡುವಾಚಿ ||೨|| ಎಲ್ಲಡಾಯಿತ್‌ ಅಲ್ಲಿಂಜೆಡ್‌ತಿತ್‌|| ಕಲ್ಲ್‌ಬಟ್ಟೆಲ್‌| 
ಮೆಲ್ಲೆಬಾತ್‌ಲ ||೩|| ಬಯ್ಯತೆಂಗಳ| ಪೊಯ್ಯತೆಂಗಳ|| ಕಯ್ಕುಲೆಡ್‌ತಿತ್‌| 
ಉಯ್ಕೋನಡಂದಿತ್‌ ॥|೪॥ 
ರಾಜನೆ, ನೇಡ ಅಡಿಗೆಕಾರನ ಚೆಲ್ಲಿತ್‌ ಇಚ್ಚಕ್‌ ತಡುವಾಚಿ. ಅನ್ನತ ಪಾಳ್‌ 
ಬಟ್ಲೊರ್‌ನ ನೀನ್‌ ಎನ್ನಂಗ್‌ ಬೆಚ್ಚಂಡಿಯೊ ಗೊತ್ತಾಪ್‌ಲೆ. 
ರಾಜ : ಚೀ! ಎನ್ನೆಣ್ಣಿರ ಪಾಪಿಯಳ? ಬಟ್ಲೊರ್‌ ನಾಕ್‌ ಅಡಿಗೆಮಾಡುವ ಕಾಕುವ? 
ಏಡ ಅಡಿಗೆಕಾರ ನಲ್ಲಜಾತಿ. 


ವ್ಯಾಧ : ರಾಜ. ಇದೆನ್ನ್‌ ಇನ್ನನೆ ಎಣ್ಣಿವಿಯ? ಇಕ್ಕ ಎಚ್ಚಕೋಜನ 
ಬಟ್ಲೊರ್‌ ತುರುಕರು ಅಲ್ಲತೆ ಬೋರೆ ದಾರ್‌ನೊ ಬೆಪ್ಸ್‌ಲೆ. ಎಲ್ಲ ನೋಟ್‌ಚೇಂಗಿಯೂ 

'ಬಾಯಿರೆಡಿ, ಗೆಟ್ಟ್‌ಮಿ ಡಿನ್ನರ್‌ ಸೂನ್‌ ಲುಕ್ಸಾರ್ಸ್‌'. ಎಂದ್‌ ಎಣ್ಣುವದಲ್ಲತೆ 
'ಅರೆ ಚೋಕ್‌ರ, ಕ್ಕಾ ಹೂವಾರೆ, ಪಲಾವು ಕೈಮು ಬನಾಯರೆ', ಎಂದ್‌ 
ಎಣ್ಣುವಾಂಗ್‌ ಪುರುಷತಿಲ್ಲೆ ಕಂಡಿಯ. ನೀಕ್‌ ಮಾತ್ರ ಆಗಂದೆಣ್ಣುವದ್‌ ಆಶ್ಚರ್ಯ. 

ರಾಜ : ವ್ಯಾಧರೆ, ಪಾಪಿಯ ಅನ್ನನೆ ಇಪ್ಪಕ್ಕೂಮದಿ. ಆಚೇಂಗಿ ಜಾತಿ ನೀತಿ ನೋಟತೆ 
ಹಿರಿಯಾಚಾರ ಬುಟ್ಟಿತ್‌ ಕಳಿಪವು ಎಚ್ಚಕ್‌ ಬಲ್ಕವು ಆಚೇಂಗಿಯೂ. ಅವು ಬಡವಕ್ಕೂ 
ಕಡೇಂದ್‌ ಶಾಸ್ತ್ರ ಉಂಡ್‌. ಎಚ್ಚಕ್‌ಬಲ್ಮ ಐಶ್ವರ್ಯವಂತನಾಡ್‌ ತಾಂಡ ಜಾತಿ ಧರ್ಮ 
ಬುಡುವಕಾಗ. 


ವ್ಯಾಧ : ರಾಜ, ಬರಾಬರಿ ಅದಾಚಲ್ಲ. ಈ ಸಾಮಾನೆಲ್ಲ ಇಲ್ಲಿ ಉಂಬಕುಳ್ಳದೊ? 
ಅಲ್ಲ ಎಲ್ಕೇಂಗಿ ಕೊಂಡ್‌ಪೋಪಕುಳ್ಳದೊ? ಕೆಲ ಬಯಿಚಿತ್‌ ಸದ್ಮ ಕಯ್ಯೂಲೆ. 
ರಾಜ : ವ್ಯಾಧರೆ, ಇಲ್ಲಿ ತಿಂಬಕುಳ್ಳದಲ್ಲ. ಕೇಳಿ (ಎಂದ್‌) 
ರಾಗ ಸುರುಟಿ 

(ಡಂಗೂರ ಹೊಡೆಯುವೆ ಕೇಳಿರೊ - ಎಂಬಂತೆ) 
ಪೊಂದೇವಿಮೋವಡಪಕ್ಕಪೋಕ ||ಅ[ಪ|| ಉಂಡಿತಳೆಪಕುಇಸ್ಸಿಕ್ಕ್‌ಲುಳ್ಳದ್‌| 
ಕೊಂಡೆಂಗಪೊನಕ್‌ಲೊಪೋಕನೇಳಿ|| ಮಂಡೆಲೆಡ್‌ತೋಳಿ| ತಂಡ್‌ಕುತ್ಕೋಳಿ| 
ಚಂಡೆಬಡಿಚಂಡೆಲೇಳಿ ||೧|| ಪಾಲುಪಣ್ಣಲ್ಲತೆನಾನಾ ಬಗೆಯಾನ| ಕೂಳ್‌ 
ಪಲಾವುಲೊಪಾಯಸಲೊ।|| ಕೋಳಿಕರಿಯಾಂಡು! ಕಡುಂಬುಟ್ಟಾಂಡು| 
ತಳಿಯಪುಟ್ಟ್‌ಲೊಬೋಂಡು!।|೨॥| ಬೇರಿಚಿನೋಟತಿಮಾಡ್‌ನಸಾಮಾನ। 


ಆರೇಂಗಿಯೆಡ್‌ಪಕ್‌ಮರಂದ್‌ರತಿ|| ಪಾರಲ್‌ಟ್ವೀರ| ಮೋರ್‌ಯೆಡ್‌ತೀರ। 
ನೀರ್‌ಪುಡಿಚಂಡ್‌ತುಳ್ಳಿರ ||೩|| 


ವ್ಕಾಧರೆ, ಪೊನತ್‌ಲ್‌ ಉಳ್ಳ ಮೋವಕ್‌ ಈ ಸಾಮಾನ ಕೊಂಡ್‌ ಪೋಕ, ಎಲ್ಲಾ 
ಉಂಡಲ್ಲ? ಚೆರಿಯ ಎಡ್‌ತಬಾರಿ. 


ವ್ಯಾಧ : ಅಪ್ಪಣೆ. (ಎಲ್ಲರೂ ಲವಲಿರ ಪಕ್ಕ ಪೋಪ)` 

ರಾಜ : ವ್ಯಾಧರೆ, ಸಾಮಾನೆಲ್ಲ ಇಲ್ಲಿ ಬೆಯಿರಿ. 

ವ್ಯಾಧ : ಅಪ್ಪಣೆ (ಎಂದ್‌ ಸಾಮಾನ್‌ ಬೆಪ್ಪ) 

ರಾಜ : (ಸುಬ್ರಹ್ಮಣ್ಮನ ನೋಟಿತ್‌) ಮೋಳೆ, ಪಾಪಿಯಾನ ಈ 

ಮುದ್‌ಕದಾರ್‌? ಇಲ್ಲಿಕೆನ್ನಂಗ್‌ ಬಾತ್‌? 
ಸುಬ್ರಹ್ಮಣ್ಯ : (ಕೈಲ್‌ ಭಸ್ಮಪುಡಿಚಂಡ್‌) 


ಕಂದ|| ಪತ್ತಣಪುಡಿಯಿದಧನಪತಿ!| ಎತ್ತುನಿಕೇಳಿಯೊಪಡದಿತ್‌ಚಾವನಕೆ ಬಾಳ್‌|| 
ಚತ್ತವುಬದುಕುವಲೆಣ್ಣುವ| ಇತ್ತುಳ್ಳಕುಮಾರತ್‌ರತಕುಳಿಕ್‌ ಬಂದೆ|| 


ರಾಜನೆ, ಇದ. (ಎಂದ್‌ ಪತ್ತಣಕೊಡ್‌ತಿತ್‌ ಮಂಡೆಕುಕನಿಪಂಜಿ) ಮಾರಾಯ ಕುಮಾರ 
ತ್‌ರ್‌ತ ಕುಳಿಪಕ್‌ ಪೋಂಡೂಂದ್‌ ಈಲೆ ಬಂದೆ. ಅಕ್ಕನೆಕ್ಕೆ ನಿನ್ನ ಕಾಂಬಕ್‌ಕ್‌ಟ್ವಿತ್‌ ಸಂತೋಷ 
ಆಚಿ ನೀಕ್‌ ನಲ್ಲದಾಡ್‌ ನಾ ಪೋಷಿ. 

ರಾಜ : (ಮನತ್‌) ಮೂಡಿಯಡ ಪಕ್ಕ ಪಾರ ಇಪ್ಪಕ್ಕ್‌ ಇನ್ನತ ತೊಂಡಂಗಳೆ 
ಆಂಡುಂದ್‌ ಪೆರ್ತ್‌ ದಿನತಿಂಜಿ ವಿಚಾರಿಚಿಟ್ಟಿತ್‌ ಆರ್‌ನೋ ಕ್‌ಟಗ್ಬೆಲೆ. ಇಂದ್‌ ಇಂವನ 
ಕ್‌ಟ್ಟ್‌ನದ್‌ ಮೋವಡ ನಶೀಪ್‌. ಆನಗುಂಡ್‌ ಇಂವನ ಬುಡುವಕಲ್ಲ. (ಎಂದ್‌ ಮುದ್‌ಕನ 
ನೋಟಿತ್‌) 


ಕಂದ|| ಆಡ್‌ಅದಂಗೆನ್ನ್‌ಪೋಡಿ| ನೋಡಾತ್‌ರ್‌ತಕುಳಿಚಿತ್‌' ಬೆರಿಯನೀ ಬಂದ್‌!।| 
ಪೋಡಿಯೊಡಾಗತೆಮೋವಕ್‌। ಕೂಡೆನಿಪಾರಲೊಲಳತಿತ್‌ ಯಿಕ್ಕಂಡುಕೇಳ್‌|| 


ಮುದ್‌ಕ, ಗೊತ್ತಾಚ ತ್‌ರ್‌ತಕುಳಿಚಿತ್‌ ಬಂದಿತ್‌, ಏಡ ಮೋವಕ್‌ 
ಪಾರಗಾರನಾಯಿತಿಕ್ಕಂಡು. ನೀಕ್‌ ತಕ್ಕ ಸಂಬಳ ತಪ್ಪಿ. ಎಲ್ಲಿಯೂ ಪೋಪಕಯ್ಯ. ಇದಂಗೆನ್ನೆ - 
ಎಣ್ಣುವಿಯ? ' 

ಸುಬ್ರಹ್ಮಣ್ಯ : (ಮನತ್‌) ಬದ್‌ಕ್‌ನೆ. ಏಡಕಾರ್ಕಕ್‌ ಇದುವರಕೂ. ಈ ರಾಜನಗುಂಡ್‌ 
ಚೆನ್ನ ಉಪದ್ರ ಇಂಜತ್‌. ಇಕ್ಕ ಇಂವನೇ ನಾಕ್‌ ನಲ್ಲೊರ್‌ ಚಾಕ್‌ರಿತಾತ್‌. ಇದಂಗ್‌ 
ಬೆರಿಯ ಒತ್ತವಿ. (ಎಂದ್‌) 
ಕಂದ|| ಕೆರೆಲಿಪ್ಪಳಮೀನಾಶೆಕ್‌| ಕೆರೆಬರೆತಪಸ್‌ಲಳಪಳಪೋಳೆರಗುಣಕ್‌ ಡೊತ್ತ್‌|| 

ನೆರೆಂದಈಕನ್ನಿಕ್‌ನಾ| ಇರ್‌ಪಗಮದನಜಪಮಾಡುವಿಟಾರ ಲೊಕಾತ್‌|| 


ಮಾರಾಯ. ನೀಡ ಬೋಜಿಮೋವಕ್‌ ಪಾರನಿಕ್ಕತೆ, ಪಿಣ್ಣ್ಲ ಏದ್‌ 
ಪುಳಿತೊಂಡಿಕ್‌ ಪಾರಕಾಕಡ್‌? ನೀಡ ಅಪ್ಪಣೆ ಪ್ರಕಾರ ಇರ್‌ಲೂ ಪೋಲೂ ಇಲ್ಲಿಯೆ 
ಇಪ್ಪಿ. ನೀನ್‌ ಇಣಸ್ಸಿ ಇಲ್ಲಿಕ್‌ ಬರಂಡೂಂದ್‌ ಅವಶ್ಯ ಇಲ್ಲೆ. ಸಂಬಳ ಮಾತ್ರ 
ಅಲ್ಲಿಂಜಿ ಅಯಕಂಡು. 


ರಾಜ : ಮುದ್‌ಕ, ನಲ್ಲದ್‌. (ಎಂದ್‌ ಲವಲಿನ ನೋಟಿತ್‌) ಮೋಳೆ. ಇದ! 

ಈ ಮುದ್‌ಕನ ಬುಡತೆ ನೇಡಪಕ್ಕಲೇ ಪಾರ ಇರಡ್‌. ಗೊತ್ತಾಚ? ನೀಕ್‌. 
ಬೋಂಡ್ಕದೆಲ್ಲ ಬಟ್ಟಿಲ್‌ ಉಂಡದ! ಅಳತಂಡ್‌ ಕೆಲದುಂಬ ತಿನ್ನ್‌ ನಾ ಪೋಪಿ. (ಎಂದ್‌ 
ಪೋಪ) 
ಲವಲಿ : (ಸುಬ್ರಹ್ಮಣ್ಮನ ನೋಟಿತ್‌) ಮುದ್‌ಕ, ಅಪ್ಪ ಎಣ್ಣ್‌ನದ್‌ ಗೊತ್ತಾಚ? 
ಏಲೆಯೂ ಪೋಪಕಯ್ಯ. ಇಲ್ಲಿಯೇ ಇಕ್ಕಂಡು. (ಮನತ್‌) ಈ ಪೀಡೆನ ಎನ್ನಂಗ್‌ ಏಡ 
ಅಪ್ಪೆ ಫಾರಕ್‌ಮಾಡ್‌ಚೊ ಎನ್ನೊ? ಇದ್‌ ಅಕ್ಕಲೆ ತೊಟ್ಟೆ ಪೋಲಿತಕ್ಕ್‌ ಪರೆವ. ಇಇಸ್ಸಿ 
ಎನ್ನೇಂಗಿ ಎಣ್ಣ್‌ಚೇಂಗಿ ಅಕ್ಕನ್ನ ಇಂವನ ದವುತುವಿ: 
ಸುಬ್ರಹ್ಮಣ್ಯ : ಮಮ್ಮಯ್ಯ, ನೇಡ ಅಪ್ಪ ನಾಕೆಣ್ಣ್‌ನದ್‌ ಕೇಟೆ. (ಎಂದ್‌) 
ರಾಗ ಮಾಯಮಾಳವ ಗೌಳ 
(ಅಯ್ಕೋ ವಯ್ಕೋ ಕಯ್ಕೂಲೆ - ಎಂಬಂತೆ) 
ಆಕುಮಮ್ಮ| ನೀಕಲ್ಲತೆಪಾರದಾಕ್‌ನಿಕ್ಕಡ್‌ ||ಅ|ಪ|| ಮುಪ್ಪತ್ತ್‌ನೇಡ ಪಕ್ಕ! 
ಇಪ್ಪಿನೊಗುಟ್ಟ್‌ಲಿಕೃ|| ತಪ್ಪಳಸಂಬಳೆಲ್ಲ| ಅಪ್ಪರನೀನೆಡ್‌ತ ||೧|| 
ಎಣ್ಣ್‌ನನ್‌ೇಡಪಣಿ। ಕಣ್ಣಾಣೆಕೆಯ್ಕುವಿನೊ|| ನಿನ್ನೊಮ್ಮ ತೇಂಡುವನಾ| 
ಪೊಣ್ಣ್‌ ಚೆಡಿಯತೆನಿ ||೨॥| ಒಂದೊರ್‌ಆಶೆಲ್‌ನಾ। ಬಂದದರಿಂಜನೀನ್‌।| 
ಇಂದ್‌ಲೊನೀನದ್‌ನ| ತಂದಲ್ಲತಪೋಗನಾನ್‌ ||೩|| 
ಮಮ್ಮಯ್ಕ, ನೀಯೆಣ್ಣ್‌ನ ಪಣಿ ಕೆಜ್ಜಂಡ್‌ ಬುದ್ದಿತಿಪ್ಪಿ. ನ್‌ಡಪ್ಪ ತಪ್ಪ ಸಂಬಳೆಲ್ಲ 
ನೀನೇ ಯೆಡ್‌ತ. ನಾಕ್‌ ಮೂಂದ್‌ ಕಾಸ್‌ ಬೋಂಡ ಕಂಡಿಯ. ಮಮ್ಮ, ಕೆಲಬಯಿಚಿತ್‌ 
ಕಯ್ಕೂಲೆ. ನೀಕ್‌ ಬೆಚ್ಚಾನ ಎಡ್‌ತವಡ? ಚೆಡಿಮಾಡತೆ. (ಎಂದ್‌ ಅನಕ್‌ ಬೆಚ್ಚಾನೆಲ್ಲ 
ಎಡ್‌ತಿತ್‌ ಬೆರಿಯತಿಂಬ) 
ಲವಲಿ : (ಮನತ್‌) ಅಯ್ಯೋ! ಈ ಮುದ್‌ಕ ಕೂಳ್‌ ಕಾಣತೆ ಎಚ್ಚಕ್‌ ದಿನ 
ಆಚೊ ಎನ್ನೊ! ಜೀವ ಪೋನನ್ನನೆ ತಿಂಬ. ತಿಂದವಡ್‌. ತೊಂಡ್‌ ಜನ್ಮ, ಎನ್ನ್‌ 
ಮಾಡುವಕಯ್ಯು! ಆಂಡಗರುವ ಕಳಿಕಾಂಬಕ್ಕ ಒಂದೂ ಕೊಡ್‌ಪಕ್‌ ಆಗಾಂದೇ ಕಾಂಬ. 
ಕೆಲಕ್‌ ಕೂಳಿಲ್ಲತಿಪ್ಪಕ್ಕೇ ಎನ್ನೆಲ್ಲೋ ಪೋಲಿತಕ್ಕ್‌ ಪರೆವಾಂಜತ್‌. ಇಕ್ಕ ಕೂಳೂ ಕ್‌ಟ್ಸ್‌ಚಿ. 
ಇದ್‌ ತಿಂದಪಿಣ್ಣ್ನ ಎನ್ನೆಲ್ಲ ಕಳಿಪಕಡೊ ಪೀಡೆ! (ಎಂದ್‌) ಏ ತೊಂಡ, ಮೆಲ್ಲೆತಿನ್ನ್‌ 
ಮಾರಿ. ತೊಂಡೆಲ್‌ ಕೆಣಿಂಜಂಡ್‌ ಚಾವಲ. ಬೆರಿಯ ಪೋಯಿತ್‌ ಪೊಳೆಲ್‌ ನೀರ್‌ 
ಕುಡಿಚಂಡ್‌ ಬಾ ಪೋ. 

ಸುಬ್ರಹ್ಮಣ್ಮ : (ಮನತ್‌ ಇವಕ್‌ ಬೆಚ್ಚದೆಲ್ಲಾ ತಿಂದಿತಾಚಿ. ತೊಂಡೆಲ್‌ ಕೂಳೂ 
ಕೆಣಿಂಜಿ ಪೋಚಿ. ಪೊಳೆಕಾಟ್‌೦ದ್‌ ಪೊಟ್ಟ್‌ ಪರಂದಿತ್‌ ಅಲ್ಲಿಕ್‌ ಒಬ್ಬಳೆ ಕಾಕಿಯ ಪೋಯಿತ್‌, 
ಬಟ್ಟೆಲ್‌ ಏಡಾಶೆತ್‌ೇತವಿ. (ಎಂದ್‌ ಲವಲಿನ ನೋಟಿತ್‌) 


ಕಂದ|| ಮಮ್ಮಯ್ಯ ಪೋಚೇಡಬಾಳ್‌| ದಮ್ಮ್‌ಲ್‌ವುಂಡಿತ್‌ಕೆಣಿಂಜತ್‌ತೊಂಡೆಲ್‌ 
ಕೂಳ್‌|| ಒಮ್ಮೇಳ್‌ಕಾಟಿತಾನೀರ್‌। ದಮ್ಮಯಬೋಡುವಿಡಲ್ಲೇಂಗಿ 
ಚಾವನೇರ್‌|| 


(ತೊಂಡೆನ ಪುಡಿಚಂಡ್‌) ಮಮ್ಮಯ್ಯ, ತೊಂಡೆಲ್‌ ಕೆಣಿಂಜಿಪೋಚಿ. ಅಯ್ಕೊ, 
ತಡ್‌ಪಕಯ್ಯೂಲೆ ಬೆರಿಯ ಚೆನ್ನ ನೀರ್‌ ತಾ. ಇಲ್ಲೇಂಗಿ ನೀರುಳ್ಳ ಜಾಗೇಂಗಿ ಕಾಟಿತಾ ಏಳ್‌. 
ಅಲ್ಲೇಂಗಿ ಇಕ್ಕ ಚಾವದ್‌ ನೇರ್‌. 


ಲವಲಿ ; (ಮನತ್‌) ಇಂವ ಸತ್ಯವಂತೆಡ ಮೇಲೆ ಕೆಟ್ಟಾತೆ ಬೆಚ್ಚಾನಗುಂಡ್‌, ದೇವ 
ಎನ್ನ್‌ ಶಿಕ್ಷೆ ಕೊಡತಿತ್‌ ನೋಟಿ. (ಎಂದ್‌) 


ಕಂದ|| .. ಗಟ್ಟಿಗಂದೆಣ್ಣಿತ್‌ಜನಕ್‌] ಕೆಟ್ಟದ್‌ಮಾಡಿನೊಶಿವಮಿನಿವಂದೆಣ್ಣುವಸತೃ| ಉಟ್ಟಣ 
ಪೊಂಗಡಕೆಟ್ಟದ್‌| ಪಟ್ಟತ್‌ ನೋಟಿ ಮನದೋಷ ಮುದ್‌ಕಂಗ್‌ ಯೇಡ॥ 

ಈ ರೀತಿ ಒಬ್ಬಂಗ್‌ ಕೆಟ್ಟದ್‌ ಮಾಡುವ ಗೇನ ಬೆಚ್ಚಕೂಡ್ಲೆ ತಾಂಗ್‌ ದೇವ 
ಕೆಟ್ಟದ್‌ ಮಾಡುಂದೆಣ್ಣುವದ್‌ ಈ ಮುದ್‌ಕನ ನೋಟಿತ್‌ ಲೋಕತ್‌ ಜನ ನಂಬಂಡು. 
ಅದ್‌ಲೂ ಪತಿವೃತೆ 'ಪೊಮ್ಮಕ್ಕ ಹುಸ್‌ ಎಣ್ಸ್‌ಚೇಂಗಿ ಉರಿಂಜಿಯೆ ಪೋಕು. ಕಂಡಿರ? 
ಏಡಸುದ್ದಿ ಬರಂಡಾಂದ್‌ ಎಚ್ಚಕ್‌ ಎಣ್ಣ್‌ಚೇಂಗಿಯೂ ಈ ಮುದ್‌ಕ ಕೇಳತಾನಗುಂಡ್‌, 
ಇಂವಂಗ್‌ ಈ ಗತಿ ಆಚಿ. ಮಾಡುವದೆನ್ನ್‌? ಎನ್ನ ಚೆಲ್ಲಿತ್‌ ಒಬ್ಬಂಗ್‌ ಕೆಟ್ಟದ್‌ 
ಆಪಕಾಗಂದೆ ಏಡ ಆಶೆ. ಆನಗುಂಡ್‌, ಈ ಮುದ್‌ಕಂಗ್‌ ಬೆರಿಯ ಪೊಳೆ ಕಾಟಿಕೊಡ್‌ತಿತ್‌ 
ಜೀವದಾನ ಮಾಡುವಿ. (ಗೇನಮಾಡಿತ್‌) ಆಹ! ಬಲ್ಕದಾನ ಮೂಡಿಯ ಪರ ಆಣ್‌ರ 
ಕೂಡೆ ಪೋಪಕಾಗಕ್ಕುಲ! 


ಕಂದ|| ಕರ್ಮಕ್‌ಅಂಜತಆಣ್‌ರ| ಮರ್ಮನಾಅರಿಯತೆಕೂಡೆಲೋಪೋಪಕೆಡಾಗ|| 
ಒರ್ಮೆಲ್‌ಕಾಕಿಯಪೋಯಿತ್‌| ಧರ್ಮಕ್‌ತಪ್ಪಿನೊಮುದ್‌ಕನ ನಂಬುವದೇ ಕಷ್ಟ! 


ಬಲ್ಮದಾನ ಮೂಡಿಯ ಆಣ್‌ರ ಗುಣ ಅರಿಯತೆ ಒಬ್ಬಳೇ ಪೋಪದ್‌ ತಪ್ಪ್‌ 
ನಂಬಿಚಿತ್‌ ಮೋಸಮಾಡುವಕ್ಕ್‌ ಆಣ್‌ ಜಾತಿ ಒನ್ನಾಂದೂ ಅಂಜ. ಅದ್‌ಲೂ, 
ಈತೊಂಡ ಅಕ್ಕಲೆತೊಟ್ಟೆ ಪೋಲಿತಕ್ಕ್‌ ಪರೆವ. ಇಂವಂಡಕೂಡೆ ಎನ್ನನೆ ಪೋಡ್‌? 
ಬಟ್ಟೆಲ್‌ ಎನ್ನೇಂಗಿ ಕೆಟ್ಟದ್‌ ಮಾಡುವೊ ಎನ್ನೊ. (ಬೇರಿಚಿತ್‌) ಚೀ! ಇದ್‌ ತೊಂಡ. 

ಅನ್ನನೆ ಬಾತೆಂಗಿ ನೂಕಿಟಕ, ಬೂವು. ಇದಂಗೆಲ್ಲ ಬೊತ್ತುವದುಂಡ! ಎಂದಿತೂ 
ಪರೋಪಕಾರ ಬಲ್ಕದ್‌. ಆನಗುಂಡ್‌ ಕಾಕಿಯ ಪೋಪಿ. (ಎಂದ್‌) ಮುದ್‌ಕ, ಬಾ. 
ನೀರುಳ್ಳಲ್ಲಿಕ್‌ ಪೋಕನ. (ನಾಲ್‌ ಮೊಟ್ಟ್‌ ನಡಂದಿತ್‌ ಪುನಹ ಬಂದಿತ್‌) 


ಕಂದ|| ಇದ್‌ಯೆನ್ನ್‌ಸೋಜಿಗನಾಕ್‌| ಎದೆಮೊಲೆಯೆಡಬಾಗಪಾರುವಡೆನ್ನಿದ್‌ ಮಾಯ|| 
ಇದ್‌ಯೆನ್ನ್‌ನಲ್ಲದಪೊಂಗಕ್‌। ಅದಲ್ಲಕೆಟ್ಟದೊಲರಿಂಜವದೆನ್ನನೆನಾನ್‌।| 


ಆಹ! ಈ ಲಕ್ಷಣ ಎನ್ನ್‌ ನಲ್ಲಾಂಗೊ ಕೆಟ್ಟಾಂಗೊ ಗೊತ್ತಾಪ್‌ಲೆ. (ಬೇರಿಚಿತ್‌) 
ಓಹೋ! ಪೊಮ್ಮಕ್ಕಕ್‌ ಎಡಬಾಗ ಪಾರ್‌ಚೇಂಗಿ ನೆನೆತದ್‌ ಎತ್ತುವಾಂದ್‌ ಗಾದಿ. ಆಚೇಂಗಿ 
ಅನ್ನತದೊಂದು ನಾನ್‌ ನೆನೆತಿಲ್ಲೆ. ಅಕ್ಕುಲ! ಓಹೋ! ನೇರೆ. ಸುಬ್ರಹ್ಮಣ್ಯ ಸ್ವಾಮಿ 
ಒಡೆಯನಾಂಡೂಂದ್‌ ಒರ್‌ ಆಶೆ ಮಾತ್ರ ಉಂಡ್‌. ಅದ್‌ ಏದ್‌ ಕಾಲತ್‌ ಆಪೊ ಅದನೆನ್ನಂಗ್‌ 
ಇಕ್ಕ ಗೇನಮಾಡಡ್‌? ಎಂದಿತು ನಲ್ಲಾಂಗಕ್ಕುಲ! ಆನಗುಂಡ್‌ ಈ ಮುದ್‌ಕಂಡ ಕೂಡೆ 
ಪೋಯಿತ್‌ ಬಪ್ಪಿ. (ಎಂದ್‌)ಮುದುಕ ಬೆರಿಯ ಬಾ. 

ಸುಬ್ರಹ್ಮಣ್ಯ : (ಮನತ್‌) ಕಂಡಿರ! ಈ ಪೀಚೆ ಮೂಡಿಕ್‌ ಇಚ್ಚಕ` ಕೇಣಿ ಉಂಡೇಂಗಿ, 
ಇವಕಿಂಜ ನಾನ್‌ ಪಡಿಚಿತಿಲ್ಲಿಯ! ದಾಡ ಕೆಣಿ ಪತ್ತ್‌ನದೆಣ್ಣಿ. ಎಂದಿತೂ ಪತಿವೃತೆ ಪೊಮ್ಮಕ್ಕಳ 
ಸ್ವಾಧೀನಪಡತುವದ್‌ ಪೆರ್ತ್‌ಕಷ್ಟ. ಪಂಡೇ ಗಾದಿ ಇಲ್ಲಿಯ "ಅಬ್ಬರತ್‌ ಪೂಣ್ಣ್‌| ಹೆಬ್ಬುಲಿರ 
ಕಣ್ಣ್‌!" ಎಂದ್‌ ಆನಗುಂಡ್‌ ಸತ್ಯವಂತೆ ಪೊಣ್ಣ್‌ನ ಪುಡಿಪಾಂಗಿಂಜು ಹೆಬ್ಬುಲಿನ ಪುಡಿಪದ್‌ 
ಸುಲಭ. ಆಡ್‌ ಇಕ್ಕ ಇವಡಕೂಡೆ ಪೋಯಿತ್‌ ಬಟ್ಟೆಲ್‌ ಇವಳ ತಡ್‌ಪಿ. ಅಕ್ಕೆನ್ನ್‌ ಮಾಡುವಿ. 
ಎಂದಿತೂ ಪೊಮ್ಮಕ್ಕಡ ಮಾಯತ್‌ರ ಇವಳಗುಂಡ್‌ ಅರಿವಿ. (ಪೋಪ) 


* ರ್‌ 1೫ 


'ಒನೇ ಸೀನ್‌ ಹೊಳೆ 
ಲವಲಿ : ಏ ಮುದ್‌ಕ, ಅಲ್ಲಿ ಅದ ಪೊಳೆ. ಬೆರಿಯ ಪೋಯಿತ್‌ ಬೋಂಡ್ಕ ನೀರ್‌ 
ಕುಡಿಚಂಡ್‌ ಬಾ. ಪೊನತ್‌ ದಾರೂ ಇಲ್ಲೆ. ಬೆರಿಯ ಪೋಂಡು. KX 
ಸುಬ್ರಹ್ಮಣ್ಯ : ಮಮ್ಮಯ್ಯ ಕ್ಷಣತ್‌ ಬಂದೆ. (ಎಂದ್‌ ನೀರ್‌ ಕುಡಿಪಕ್‌ 
ಪೋಪ) 
ಲವಲಿ : (ಮನತ್‌) ತೂ! ಈ ಪೀಡೆ ಮುದ್‌ಕ ಎನ್ನೆ ಪುಡಿಚಿತ್‌ ಮಮ್ಮಾಂದ್‌ 

ಕಾಕುವದ್‌? ಕಾಕಿ ಕಾಕಿ ತೊಂಡೆಲ್‌ ಕೂಕೆಣಿಂಜತ್‌ ಚಾವಕಾನಾನ ಮರಂದತ್‌. ಕಾಕ್ಕವಡ್‌. 
ನಾಕೆನ್ನಾಂಡು? 


ಸುಬ್ರಹ್ಮಣ್ಯ : ( ನೀರ್‌ ಕುಡಿಚಿತ್‌ ಬಂದಿತ್‌) ಮಮ್ಮಯ್ಕ, ನೇಡ ದಯತ್‌ 
ಬದ್‌ಕ್‌ನೆ. ನೀತಳ ಅಡಂಗ್‌ಚಿ, ಆಚೇಂಗಿ ನೇಡ ಮೇಲಾಶೆ ತ್‌£ಪ ನೀತಳ ಅಡಂಗತೆ, 
ನಾಚಾವದೇ ಸರಿ. ಆನಗುಂಡ್‌, ಅದನೊಮ್ಮ ತಾೌತಿತಾ ಎನ್ನ ಕಾಪಾಡ್‌. ಇಚ್ಚಕ್‌ ನಲ್ಲ 
ಎದವುಳ್ಳ ಜಾಗ ಎಲ್ಲಿಯೂ ಕ್‌ಟ್ವ. ಈಂಡ ಮೇಲೂ ನೀಕ್‌ ದಮ್ಮಯಾಂದ್‌ ನಮಸ್ಕಾರ 
ಮಾಡುವಿ. ಈ ಪಾಪ ನೀಕ್‌ ಇರಡ್‌. 


ಲವಲಿ : ಉಯಿ! ಮುದಿಯ ನೀನ್‌ ತೊಂಡನಾಯಿತ್‌ ನಾಕ್‌ ನಮಸ್ಕಾರ 
ಮಾಡಿಯಲ್ಲ! ನೀಕ್‌ ಇಗ್ಲಾಣ ಆಪ್‌ಲಿಯ? ನಡ ಕಾರ್ಯಕಾಯಿತ್‌ ಮಾಡಿಯಲ್ಲ? ಆ 
ಪಾಪಕ್‌ ನೀನೇ ಪೋವ್‌. (ಮನತ್‌) ತೊಂಡೆಲ್‌ ಕೂಕೆಣಿಂಜಿತ್‌ ಚಾವಕ್‌ ಬುದ್ದಾಂಗ್‌ 
ಉಪಕಾರ ಮಾಡ್‌ಚೇಂಗಿ, ಈ `ಪಾಳ್‌ರ ಕೆಟ್ಟ ಬುದ್ದಿ ಕಂಡಿರ? ಇದಂಗೇ ಪಂಡೇ ಗಾದಿ 
ಉಳ್ಳದ್‌. 


ಕಂದ|| ಮುದಿಮುದಿತೊಂಡಂಗಳಾಡ್‌। ಎದೆರೋಮಬಾರತಾಣೂ ಬಂದೊರ್‌ 
ಪೊಣ್ಣೂ|| ಆದಿಪುಲಿಯಾಡುವಸೂಳೆಯು| ಎದಬಪ್ಪಕ್ಕಪೊದ' 
ಕಾಟುಯಿವುಲೆಣ್ಣುವ ಸತ್ಯ|| 


ಆಹ! ಈ ರೀತಿ ಸಮಯ ಬಂದನ್ನನೆ ಇವು ಪೊದ ಕಾಟುಂದೆಣ್ಣುವ ಪಳಂಜೊಲ್ಲ್‌ 
ನೇರಾಚಿ. ಮಾಡುವದೆನ್ನ್‌? ನಾನೊಬ್ಬಳೆ ಉಳ್ಳದ್‌. ಕೆಯ್ಯಾಂದೆಣ್ಣ್‌ಚೇಂಗಿ ಈ ಮುದ್‌ಕ 
ಎನ್ನ್‌ ಕೆಟ್ಟದ್‌ ಮಾಡುವೊ ಗೊತ್ತಾಪ್‌ಲೆ. (ಬೇರಿಚಿತ್‌) ಚಿ! ಇದಂಗೆಲ್ಲ ಬೊತ್ತುವದುಂಡ? 
ಇದ್‌ನ ನೂಕಿತ್‌, ಅಪ್ಪರ ಮಾಡಿರುವಂಜಿ ನಾನ್‌ ಪೋಲು. (ಗೇನ ಮಾಡಿತ್‌) ಆಹ! 
ಎನ್ನತ ಕೆಟ್ಟಗೇನ ನಾಕ್‌ ಉದಿಚತ್‌ ಪೊಮ್ಮಕ್ಕ ಎಕ್ಕಲು ಐಲಾಟ ತಾಡ್‌ ಕಾರೈತಾಡ್‌ ಪರ 
ಆಣ್‌ರ ಮೇಲೆ ತ್‌ಂಡುವಕಾಗಂದ್‌ ಶಾಸ್ತ್ರ. ಆನಗುಂಡ್‌, ಇವಂಗ್‌ ಓಡುವ ಕಯ್ಯ ನಾನ್‌ 
ಒರೇವೊರ್‌ ಓಟ್‌ ಓಡಿರುವಿ. (ಎಂದ್‌ ಮುದ್‌ಕನ ನೋಟಿತ್‌) ಏ ಮುದ್‌ಕ, ಪೋಲಿತಕ್ಕ್‌ 
ಪರೆಯತೆ, ಹುಶಾರ್‌! ನೀನ್‌ ಬಯ್ಕ ಬಾ. ನಾ ಪೋಪಿ. (ಎಂದ್‌ ಓಡುವ) 


ಸುಬ್ರಹ್ಮಣ್ಯ : (ಮನತ್‌) ಓಹೊ! ಇವ ವೋಡಿರುವದೇ ಸರಿ. ಆಹ! ಇವಡ 
ಪತಿವೃತೆ ಧರ್ಮತ್‌ನ ಎಚ್ಚಕ್‌ ಕೊಂಡಾಡ್‌ನಕಲು ಪೋರ. ಏಡ ದೇವಿಂದ್‌ ನಾನ್‌ 
ಎಚ್ಚಕ್‌ ಸಂತೋಷಪಡುವಿನೊ, ಅದೇ ರೀತಿ ಅವಳೂ ನೆನತ ಒಡೆಯನ 
ಕ್‌ಟ್ಟ್‌ಚಿಂದೆಣ್ಣುವ ಸಂತೋಷಪಡುವನ್ನನೆ ಮಾಡುವಿ. ಎಲ್ಲಾಂಗು ಇಣಕಿ ಚೆನ್ನ 

ಪರೀಕ್ಷೆಮಾಡುವಕುಂಡ್‌. (ಎಂದ್‌ ಗಣಪತಿನ ಗೇನ್‌ ಮಾಡಿತು) 
ಅಣ್ಣೆಯ, ಈ ಕನ್ನಿರ ಗುಣತ್‌ನ ಅರಿವಾಂಗಾಯಿತ್‌, ಬಲ್ಕ ಮದಿಚಾನೆ ಆಯಿತ್‌ 
ನೀನ್‌ ಇವಡ ಮಿಣ್ಣುಲ್‌ ನಿಂದಿತ್‌ ಬೊತ್ತ್‌ಚಿರಂಡೂಂದ್‌ ಬೋಡುವಿ. 


ಗಣಪತಿ : (ಆನೆಯಾಯಿತ್‌ ಲವಲಿರ ಮಿಣ್ಣಾಲ್‌ ನಿಂದಂಡ್‌ ಬೊತ್ತುಚಿರುವ) 
ಲವಲಿ : ಅಯ್ಕೋ! ಆನೆ ಬಾತ್‌, ಏ ಮುದ್‌ಕ, ಅದನೊಮ್ಮ ದವುತಿತ್‌' 
ಎನ್ನ ಕಾಪಾಡ್‌ ಮಾರಾಯ. ಅದ! ಓಡಿಬಾತ್‌. (ಎಂದ್‌ ಮುದುಕಂಡ ಬೆಂಬರಕ್‌ 
ಪೋಷ) 
ಸುಬ್ರಹ್ಮಣ್ಯ : 
ರಾಗ ಖರಹರಪ್ರಿಯ 
(ಬಾಮನೆಗಿಂದಿರೆ - ಎಂಬಂತೆ) 


ಪೊಂಗಳೆದೂರದೂರತ್‌ಂಡತೆಯನ್ನನೀನ್‌ ||ಪ|| ಬಂಗನೀಕ್‌ಬಾತೆಣ್ಣಿತ್‌! 
ನಾಂಗೆನ್ನಂಗ್‌ಲೆಣ್ಣುವಿಯ 1|ಅ|ಪ|| ಮಮ್ಮ ಯು ನಿನ್ನನಾನ್‌ 
ಒಮ್ಮಲೊತಾಂಡುವಿಂದ್‌॥| ದಮ್ಮಯಾಂದ್‌ ನಾಬೋಡಿತು| ಬೆಮ್ಮಾರಿತೆ 
ವೋಡಿಯಲ್ಲ |೧| 


ಕನ್ನಿ, ಚಿ!ಚಿ!ಚಿ! ಎನ್ನತ್‌ಂಡತೆ. ಮುದ್‌ಕಂಗಳಗುಂಡ್‌ ಎನ್ನಾಕು? ಬಾಲೆಕಾರಡ 
ಪಕ್ಕ ಪೊ. ಎಚ್ಚಕ್‌ ನಿನ್ನ ಬೋಡ್‌ಚೇಂಗಿಯೂ ಎನ್ನ ಬುಟ್ಟಿತ್‌ ಓಡಿ ಪೋಯ. ಇಕ್ಕ 
ನಾನಾಂಡುವ? 


ಲವಲಿ : (ಮನತ್‌) ಉಯಿ! ಈ ಮುದಿಯಂಡ ಬಡಾಯಿ ಕಾಣತೆ ಪೋಡ್‌. 
ಬೋರೆ ಆರೂ ಇಲ್ಲತಾನಗುಂಡ್‌ ಇಂವಂಡ ಮರೆ ಬುದ್ದೆ. ಅಕ್ಕನೆಕ್ಕೆ ಇಂವಂಡ 
ಗರುವ ಬಡಾಯಿ ಎಣ್ಣುವಕಯ್ಯ, ಮಾಡುವದೆನ್ನ್‌? ಪಾಳ್‌ ಅನೆಯೊ ಎನ್ನೇ 
ನೋಟಿತ್‌ ಕಾಲ್‌ಕೆರೆಪ. ಪೋಡಿಯಾಯಿತ್‌ ಕಯ್ಕುಲೆ. 'ಕಾರ್ಶಕಾಯಿತ್‌ ಕತ್ತೆರ ಕಾಲ್‌ 
ಪುಡಿಕಂಡೂಂದ್‌' ಗಾದಿ. ಆನಗುಂಡ್‌ ಈ ತೊಂಡಂಗ್‌ ಉಪಾಯ ಮಾಡುವಿ. 
ಇದಂಗಾಯಿತ್‌ ತೊಂಡ ಎನ್ನಕೆಡ್‌ತುವಕ್ಕ್‌ ನೋಟ್‌ಚೇಂಗಿ, ಸುಬ್ರಹ್ಮಣ್ಯ ಸ್ವಾಮಿರ 
'ಪ್ರೀತಿ ಕಾಯಿತ್‌ ಆನೆರ ಕಾಲಡಿಕ್‌ ಬುದ್ದಿತ್‌ ಚಾವದೇ ಹೊರ್ತು, ಏಡ ಪತಿವ್ರತೆ 
ಧರ್ಮ ಸತ್ಯಕ್ಕೂ ಕೆಡ್‌ತ್ಮವಕಿಲ್ಲೆ. ಇದಂಗ್‌ ಸುಬ್ರಹ್ಮಣ್ಯ ಸ್ವಾಮಿಯೇ ಸಾಕ್ಷಿ. (ಎಂದ್‌) 

ಕೊಡಿಲ್‌ ರಾಗತ್‌ 


ಪೋಡಿಯೊಆಪಲಜ್ಜ| ಬೋಡುವಿನಿನ್ನಾಲಜ್ಜ!| ಕಾಡಾನೆನದವುತಿತ್‌ಲೊ। 
ನೋಡೆನ್ನನಿಕಾಪಾಡ್‌ಲೊ ||೧|| 


ಅಜ್ಜ, ಕೆಟ್ಟಿಗೇನಮಾಡತೆ, ಕಷ್ಟಕಾಲತ್‌ ಕಾಪಾಡ್‌೦ದ್‌ ಬೋಡುವಿ. | 


_ ಸುಬ್ರಹ್ಮಣ್ಯ : ಕಾಪಾಡ್‌ಗ್‌ಪಾಡುವ। ಚೋಪಾರನಾಕೆಣ್ಣತೆ|| 
ಮೇಪಾಯತೆಆನೆಬುಡ| ನಾಪೋಪಿತಡ್‌ಕತೆನೀ ||೨|| 


(ಓಡುವಕ್‌ ನೋಟುವ) 
ಲವಲಿ : (ತಡ್‌ತಂಡ್‌) 


ಕೊಂಬ್‌ನತಿರ್‌ಕೂವಲ| ತುಂಬಿನನ್‌ಟುವಲ।|| ಮು:ಂಬರತ್‌ನಿಂದನ್‌ಡ। 
ಬೆಂಬರತ್‌ನಾನಿಂದವಿ ||೩|| 


ಸುಬ್ರಹ್ಮಣ್ಯ : ತೊಂಡನಕೊಲ್ಲಂಡುಂದ್‌! ಕಂಡಿಯಗೇನಡೊಂಭ್‌|| ಕಂಡೆ 
ಕಂಡೆನೀಡಗುಣ| ತೊಂಡಿಯಾಡಮುಂಡೆಆಕು ||೪|| 

ಲವಲಿ : ಹೆಬ್ಬುಲಿಕೊತ್ತ್‌ಆನೆ| ಅಬ್ಬರಮಾಡುವದ!| ಜಬ್ಬೂಮಿನಡ್‌ಗುವದ| 
ಉಬ್ಬಸಲೊಡಾಪನಾಕ್‌ ||೫|| 

ಸುಬ್ರಹ್ಮಣ್ಯ : ಮುಚ್ಚಿತ್‌ಮೇಲಾಶೆಕ್‌| ಡೆಚ್ಚಕೊಕೇಟೆನಿನ್ನ!| 
ಪುಚ್ಚಮುದಿತೊಂಡಬಂಡ। ಕೊಚ್ಚುವಿಂದ್‌ಬಜ್ಜಿಯಲ್ಲ |[೭|| 

ಮಮ್ಮ, ನಾಯೆಣ್ಣ್‌ನದ್‌ ಕೇಟಿತುಂಡೇಂಗಿ ಇಚ್ಚಕೆಲ್ಲ ಇಂಜತ? ಆಡ್‌ ಪರುವಣಲ್ಲೆ. 
ಏಡ ಆಶೆ ತ್‌ಪಿಂದ್‌ ಭಾಷೆ ತಾತೇಂಗಿ, ಇಕ್ಕ ಆನೆನದವುತುವಿ. ಅಲ್ಲೇಂಗಿ ಬುಡ್‌. ನಾ 
ಪೋಪಿ. (ಎಂದ್‌ ಪೋಪ) 
ಲವಲಿ : (ತಡ್‌ತಂಡ್‌ ಮನತ್‌) ಆಹ! ಈ ಪಾಪಿರ ಕೆಟ್ಟಾಶೆ ಬುಟ್ಟ್‌ಲೆಲ್ಲ. 
ಒಡೆಯಂದ್‌ ನಂಬ್‌ನ ಸುಬ್ರಹ್ಮಣ್ಯ ಸ್ವಾಮಿನ ಮರಂದಿತ್‌, ಈ ಪೀಡೆರ ಮೇಲೆ ಆಶೆ 
ಬೆಪ್ಪಾಂಗಿಂಜಿ, ಇದೇ ಆನೆರ ಕಾಲಡಿಕ್‌ ಬುದ್ದಿತ್‌ ಚಾವದ್‌ ಎಚ್ಚಕೋ ನಲ್ಲದ್‌. ಆಚೇಂಗಿ 
ದುರ್ಮರಣತ್‌ ಚಾವಕಾಗಂದ್‌ ಶಾಸ್ತ್ರ ಉಳ್ಳಾನಗುಂಡ್‌, ಕರಕರೆಲ್‌ ಈ ಮುದುಕ್‌ನ 
ಬೋಡಿತ್‌ ನೋಟುವಿ. (ಎಂದ್‌) 


ಕಂದ|| ಆಹಕೇಳ್‌ಲಜ್ಜನೆನೀನ್‌। ಗುಹದೇವಂಡಕೊದಿದೇವಿಂದರಿಂಜೆನ್ನನೀ। 
ಬಹುಗೋಳಾಕುತ್‌ಂಡಿನೊ! ಮಹದೇವಂಡಚೆಡಿಬಂನ್‌ಚುಡುನಿನ್ನ ಕೇಳ್‌।| 

ಅಜ್ಜನೆ, ಏಡ ಮೇಲೆ ಕೆಟ್ಟ ಆಶೆ ಬೆಚ್ಚತೇಂಗಿ, ದೇವನಾನ ಸುಬ್ರಹ್ಮಣ್ಯ ಸ್ವಾಮಿರ 
ಚೆಡಿಯೇ ನಿನ್ನ ನಾಶಮಾಡತೆ ಇರ. ಆನಗುಂಡ್‌ `ಸತ್ಮವಂತೆನ ಪ್ರಾಣ ಭಯತ್‌೦ಜಿ 
ಕಾಪಾಡ್‌೦ದ್‌ ಬೋಡುವಿ. 


ಸುಬ್ರಹ್ಮಣ್ಯ : ಮಮ್ಮ, ಒರ್‌ಪೊರ ಕೊಟ್ಟ್‌ನಕ್ಕ ಪೋರಕಂಡಿಯ. ದಂಡ್‌ 
ಪೊರೊಕೊಟ್ಟಂಡು ಗೊತ್ತಾಚ? ನೇಡ ಕಷ್ಟವೇ ಎಣ್ಮಂಡಕ ಪೋರ. ನಾನ್‌ ನೀಕಾಯಿತ್‌ 
ಎಚ್ಚಕ್‌ ಕಷ್ಟಪಡುವಿ. ಅದನ ಚೆನ್ನಂಗೂ ಮನಸ್‌ಲರಿಯತೆ, ಆ ಸುಬ್ರಹ್ಮಣ್ಮನೇ ಒಡೆಯಂದ್‌ 
ಎಣ್ಣುವಿಯಲ್ಲ. ಅಂವ ನಿನ್ನ ಮಂಗ್‌ಲ ಕಯಿಚಿಯತೊ? ಇಲ್ಲೆ. ಮಂಗ್‌ಲ ಕಯಿಂಜಿತುಂಡೇಂಗಿ 
ನ್‌ಡತಕ್ಕ್‌ ಬರಾಬರಿ. ಅದಿಲ್ಲೆ. ಪಿಣ್ಣ್‌ ಎನ್ನಂಗ್‌ ಈ ಚೆರಿಯ ಕೆಲಸಕ್ಕ್‌ ಇಚ್ಚಕೆಲ್ಲ 
ಬೇರಿಚಿರುವದ್‌? ಮುಂಡತೆಯ ಮಕ್ಕಡ ಗಾದಿ. 


ಕಂದ|| ಈಶನಲರಿಯತಆಣ್‌ಕ್‌| ಮೀಶೆಯೊಬಾರಂದ್‌ನಗರತ್‌ಸುದ್ದೀ|| 
ಆಶೆಯೊತ್‌ಕತಪೊಂಗಕ್‌| ಸಾಸವೇಘಲಂದೆಣ್ಣಿತ್ತ್‌ನಾಡ್‌ಪಳಮೇ।। 


ಮಮ್ಮ, ಇದಂಗೆನ್ನ್‌ ಎಣ್ಣು. ವಿಯ? ಶಾಸ್ತ್ರಗಾರ ಪಲತದತೂ ಶಾಸ್ತ್ರ ಮಾಡ್ಕತ್‌. 
ಆನೆಲ್ಲ ನೋಟುವಕ್‌ ಪೋಚೇಂಗಿ ಬದುಕುವ ಕಯ್ಕುವ? ಆಚೇಂಗಿ ಮಂಗಲಕ್ಕ್‌ ಮಿಣ್ಣು 
ಹೆಚ್ಚ್‌ಕಮ್ಮಿ ಆಚೇಂಗಿ ಅಚ್ಚಕ್‌ ಬಲ್ಕತಪ್ಪಂದ್‌ ಏಡ ಮನಸ್‌ಕ್‌ ಕಾಂಬಲೆ. ಒರ್‌ ಸಮಯ, 
ತಪ್ಪೇ ಆಚಿ, ಪರಿಹಾರಕ್ಕ್‌ ಪಟ್ಟಮ ತೆಯ್ಕಾರಾಯಿತುಂಡ್‌. ಪೋಡಿಯೆನ್ನ್‌? 

ಲವಲಿ : ಅಜ್ಜ ಇನ್ನತ ಪಾಪತ್‌ ತಕ್ಕ್‌ ಪರೆವಾಂಗಾಯಿತೇ ದೇವ ನೀಕ್‌ ನಾವು 
ತಂದದೊ ಅರಿವುಲೆ. ಮನುಷ್ಕಕ್‌ ಏದ್‌ ಬಲ್ಕದ್‌೦ದ್‌ ಅರಿವಿಯ? 


ಕಂದ ಮನಸೇಮಂಗ್‌ಲಕೇಳ್‌ಲೊ| ಮನಸೇಮದನನಲರಿಂಜೋರ್‌ಶಕ್ತಿ ನೋಟ್‌|| 
ಮನಸೇಭಾಗೃಕುಮೂಲ| ಮನಸೇಸತ್ಕಾಸತ್ಮಅರಿವದೇವ ಕೇಳ್‌|| 
ಅಜ್ಜ, ಮನುಷ್ಕಂಗ್‌ ಮನಸೇ ಪ್ರಧಾನ. ಅನ್ನತ ಮನಸ್‌ಲ್‌ ನಾನ್‌ ಸುಬ್ರಹ್ಮಣ್ಮ 
ಸ್ವಾಮಿನ ಮನ ಮಂಗ್‌ಲ ಕಯಿಚಾನಗುಂಡ್‌, ಮಂಗ್‌ಲ ಆನವಂದೇ ಗೇನಮಾಡಿತ್‌, 
ಏಡಮೇಲೆ ಕೆಟ್ಟಾಶೆ ಬೆಕ್ಕತೆ, ಜೀವದಾನ ಮಾಡ್‌. ಈಂಡ ಮೇಲೂ. 


ಕಂದ|| ಗುದ್ದಿತ್‌ಪಣ್ಣ್‌ಲೊಮಾಡಿತ್‌| ಸದ್ದಿಲ್ಲತೆತಿಂದಿನೊತಡಿಕದ್‌ಕೆಂದ ಕೇಳ್‌!|| 
ಬದ್ದವಿಪತಿವ್ರತೆಲೆಣ್ಣಿ ಮುದ್ದಜ್ಜನೆಕೆಡ್‌ತತೆಮನಧಮ್ಮಯೇಡಲೊನೀ॥ 


ಅಜ್ಜ, ಏಡ ಮನಸಾಕ್ಸಿಕ್‌ ವಿರೋಧವಾಯಿತ್‌ ನೀನ್‌ ತ್‌ೌಂಡುವಕ್ಕ್‌ ಬಾತೇಂಗಿ, 
ಆ ಕುತ್ತುವಕ್‌ ಬಂದ ಆನೆರ ಕಾಲಡಿಲ್‌ ಚಾವದಲ್ಲತೆ. ನೇಡಾಶೆಕ್‌ ಎನ್ನಕ್‌ಟ್ಟೂಂದ್‌ 
ಗೇನಮಾಡತೆ. 

ಸುಬ್ರಹ್ಮಣ್ಯ : ಮಮ್ಮ, ಈತಕ್ಕ್‌ ನೇರ, ಇಣಣ್ಲಿ ಮಮ್ಮಂದ್‌ ಕಾಕುಲೆ. 
ಆನೆಯೂ ಉಂಡ್‌ ನೀನೂ ಉಂಡ್‌. ಚಾವೆಂಗೆಯಿ ಬದುಕುವೇಂಗೆಯಿ 'ನಾಪೋಪಿ. 
(ಎಂದ್‌ ಮನತ್‌) ಆಹ! ಪೊಮ್ಮಕ್ಕಕ್ಕ್‌ ಪತಿವ್ರತೆಧರ್ಮವೇ ಮುಖ್ಯ' ಎಚ್ಚಕೋ 
ಸತ್ಕವಂತೆಯ ಪತಿವ್ರತಾಧರ್ಮತ್‌ಲ್‌ ತಾಂಗೂ ತಾಂಡ ಒಡೆಯಂಗೂ ಕೂಡ 
ಸತ್ಯಲೋಕತ್‌ ಜಾಗಪಡಂದಂಡ್‌ ಬಾವ. ಅನ್ನತ ಪದವಿಯೆ. ಈ ಪತಿವ್ರತೆಯಾನ 
ಲವಲಿಕ್‌ ಎನ್ನಗುಂಡ್‌ ಕ್‌ಟ್ಬಡ್‌. ಸೀತೆ, ಮಂಡೋದರಿ, ದಮಯಂತಿ, ಸಾವಿತ್ರಿ, 
ದ್ರೌಪದಿ, ಇಇಗ್ಲ್ಲೂ ಪೆರ್ತ್‌ ಸತ್ಯವಂತೆಯಡ ಕೇಳಿ ಸತ್ಯವಂತಂಗಡ ಬಾಯಿಲ್‌ ಉಳ್ಳನ್ನನೆ, 
ಈ ಲವಲಿಡ ಕೇಳಿಯೂ ಇಕ್ಕಡ್‌. ಅಸತ್ಯವಂತೆಯ ಭೂಲೋಕತ್‌ ಭೂಭಾರಕ್ಕೂ 
ನರಕಲೋಕತ್‌ ನರಕ ಅನುಭವಿಚಿರುವಕೆ ಸರಿ. ಪಾಪಿಪೊಮ್ಮಕ್ಕ ಪಾಪತ್‌ ಬುದ್ದ 
ಗೋಳ್‌ಕಂಡಿತ್‌, ಪೊಣ್ಣ್‌ ಜನ್ಮವೇ ಪೆರ್ತ್‌ ನಲ್ಲದ್‌೦ದ್‌ ದೇವಸಭೆಲ್‌ ಇಂದ್ರ 
ಎಚ್ಚಕೋಕುರಿ ಎಣ್ಣ್‌ ಚಿ. ಆನಗುಂಡ್‌, ಪೊಮ್ಮಕ್ಕ ಸತ್ಮಲೋಕಕ್‌ ಪೋಪ ಏಣಿಂದೆಣ್ಣುವ 
ಪತಿವ್ರತಾಧರ್ಮ ಕಾಪಾಡಿಯವದ್‌ ನಲ್ಲದ್‌. ಇರಡ್‌. ಇಕ್ಕೇಡ ದೇವಿಯಾನ ಲವಲಿ 
ಆನೆರ ಕೂಡೆ ಎನ್ನ್‌ ಮಾಡುವಾಂದ್‌ ಒಳಿಚಿತ್‌ ನೋಟಿತ್‌ ಚಾಬಾಂದಾಚೇಂಗಿ, ಅವಡ 
ಕೈಪುಡಿಚಿತ್‌ ನಿಜರೂಪ ಕಾಟುವಿ. (ಎಂದ್‌ ಒಳಿಚವ) 


ಲವಲಿ : ಆಹ! ಪಾಪಿಯಾನ ಮುದ್‌ಕ ಎನ್ನ ಬುಟ್ಟಿತ್‌ ಪೋಚಿ. ನಾಕಾರ್‌ ಗತಿ? 
ಅಯ್ಯೊ! ಆನೆ ಪಕ್ಕ ಬಪ್ಪಲ್ಲ (ಎಂದ್‌) 
ಕಂದ  ಇರ್‌ಪಗವೊರಕೂಣಿಲ್ಲತೆ| ಗಿರಿಜೆರಮೋಂವನಸೇರುವಡಾಶೆಲ್‌ಡಿಂಜೆ॥| 
ಪರವುಪಕಾರಕ್‌ಬಂದಿತ್‌] ದುರ್‌ಮರಣತ್‌ಚಾವಂಡುಂದಾಚಿಲವಿಧಿಯೊ|| 


ಆಹ! ನಾನ್‌ ನಂಬ್‌ನ ಸುಬ್ರಹ್ಮಣ್ಮ ಸ್ವಾಮಿರ ಬಾಕೆ ಕೂಡುವಾಂಗಿಂಜಿ ಮಿಇಕ್ಸಿ 
ಇನ್ನತ ದುರ್ಮರಣ ಬಪ್ಪಾಂದ್‌ ಗೇನಮಾಡಿತಿಂಜಿಲೆ. ಪರೋಪಣರಕಾಯಿತ್‌ ಬಂದಂತ 
ನಾಕ್‌ ಚಾವ್‌ಕಾಲ ಬಂದದ್‌ ಶಂಕರಂಡ ಆಜ್ಞೆಯೇ ಸರಿ. ದೇವ ತಪ್ಪ ಶಿಕ್ಷೆ ಮೋಕ್ಸಂದೆ 
ಗೇನಮಾಡುವಿ. ಆಚೇಂಗಿ ಪತಿವೃತೆದ್‌ರ್ಮ ನಾನ್‌ ಬೆಚ್ಚಂಡಾನಗುಂಡ್‌, 
ಮಿಣ್ಣಕಾಚೇಂಗಿಯೂ ದೇವ ನಲ್ಲದೇ ಮಾಡಡ್‌. ಇಕ್ಕ ಏಡ ಸ್ಟಾಮಿಯಾನ 
ಸುಬ್ರಹ್ಮಣ್ಯ ದೇವಂಡ ಪ್ರೀತಿಕಾಯಿತ್‌ ಏಡ ಜೀವತ್‌ನ ಈ ಆನೆಕ್‌ ಕೊಡ್‌ಪಿ. (ಎಂದ್‌ 
ಕರಕರೆಲ್‌) 
ಕಂದ|| ಸತ್ತಿಯತಪ್ಪಿತ್‌ಬಾವದು| ಚತ್ತದುಸಮಂದೆಣ್ಣುವಪಳಮೆಸಾಶ್ವಿತಿರಡ್‌|| 

ಕುತ್ತುವಾನೆರಕಾಲಡಿ| ಮೆತ್ತೆಂದರಿಂಜಿತರಿವಿಗುಹಸ್ವಾಮಿಯೆ ಕೇಳ್‌! 

ಸುಬ್ರಹ್ಮಣ್ಮಸ್ವಾಮಿಯೆ, ಎನ್ನ ಕಾಪಾಡ್‌. (ಎಂದ್‌ ಆನೆರ ಪಕ್ಕ ಬೆರಿಯ 
ಪೋಪ) 


ಸುಬ್ರಹ್ಮಣ್ಯ : (ನಿಜರೂಪತ್‌ ಬೆರಿಯ ಬಂದಿತ್‌) ಕನ್ನಿ ನಿಲ್ಲ್‌ (ಎಂದ್‌ 
ಕೈಪುಡಿಚಂಡ್‌) 


ಕಂದ|| ಲವಲಿಯೆಯೆಣ್ಣುವಾನಕೇಟನಿ| ನೆವನತ್‌ಬಂದೊರ್‌ 
ಮುದ್‌ಕದಾರ್‌೦ದೆನ್ನನೋಟ್‌।|  ಶಿವಮೋಂವಗುಹನೆನಾನ್‌| 
ಅವಧಿಯೊಪಂಡ್‌ನಾಮಾಡ್‌ನನೇರಕ್‌ಬಂದೆ| | 
ರಾಗಃ ಬೇಹಗ್‌ 


(ಮೋಡಿ ಜಿಸೆ ವ್ಯಾಲರಾ - ಎಂಬಂತೆ) 


ಮೊರಡತೆಲವಲಿಕೇಳ್‌॥| ಆರ್‌೦ದ್‌ನೋಟ್‌ ||ಪ|| ಕಾರಿಯತಕ್ಕಿದ್‌ 
ಚಾವಕ್‌ಪೋಗತೆ ||೮|ಪ|| ಶೂರಕುಮಾರನಾನ್‌। ನೇರ್‌ದರಿಂಜ ನೀನ್‌!| 
ಈರಾರ್‌ಕೈನೋಟ್‌| ಆರ್‌ಮಂಡೆನೋಟ್‌ ||೧|| ಇಚ್ಚಕ್ಕ್‌ ನಿನ್ನಕೇಳ್‌| 
ಮೆಚ್ಚ್‌ನಕದೆಕೇಳ್‌|| ಅಚ್ಚುತಂಡೊಡವುಟ್ಟ್‌| ಮೆಚ್ಚ್‌ನೆಯಿಂದ್‌ತೊಟ್ಟ್‌ ||೨॥| 
ನ್‌ಡಗುಣವೊಕಂಡೆ| ನೇಡಮನವೊಕಂಡೆ|| ನೋಡೇದ್‌ಆಂಡಿನೊ| 
ಬೋಡದ್‌ತಪ್ಪಿನೊ ||೩|| 


ಕನ್ನಿ. ನೇಡ ಗುಣಕ್ಕೂ ಮನಕ್ಕೂ ಪತಿವೃತೆಧರ್ಮಕ್ಕೂ ಮೆಚ್ಚ್‌ನೆ. ನೇಡ 
ಮನಸ್‌ಲ್‌ ನಂಬ್‌ನ ಗುಹಸ್ವಾಮಿಯೇ ನಾನ್‌ಂದರಿಂಜ. ದೇವಾಂಶವಾಯಿತೂ 
ಶಿವಯೋಗಿರ ಮೋವಳಾಯಿತೂ ಉಳ್ಳಂತ ನೀಕ್‌ ಏಡ ನಿಜರೂಪಕಾಂಗುವೇ ಹೊರ್ತು, 
ಅಸತ್ಮಗಾರಕೂ ಪಾಪಿಯಕೂ ಕಾಣ. ಆನಗುಂಡ್‌, ನಲ್ಲೋಣೆ ನೋಟಿತ್‌ ನೀಕ್‌ 
ಬೋಂಡ್ಕಾನ ಕೇಟ ತಪ್ಪಿ. 


ಲವಲಿ : (ಪಕ್ಕ ಪೋಯಿತ್‌ ನೋಟಿತ್‌) ಆಹ! ಇದೆನ್ನ್‌? (ಎಂದ್‌ ಮನತ್‌) 
ಕಂದ|| ಅಡ್‌ಕಕ್‌ಪೋಯಿತ್‌ನಿಕ್ಕನೆ| ಚುಡುವಕ್ಕುಲಮೇಲ್‌ 


ತಡ್‌ಪಕೆಕಯ್ಕುಲೆವುರಿಯೋ|| ತೆಡ್‌ಮಿನ್ನಟೆಯೆಲಂಗುವ। 
ತಡಂಬೊಲ ಲ್ಲೆಂಗಿಶಿವಲಿಂಗವೊ ಅರಿವದೆಕಷ್ಟಾ!| 


ಆಹ! ಈ ಮಾಯಾರೂಪ್‌ನ ಎನ್ನಂಗ್‌ ಅರಿಯಡ್‌? ಪಕ್ಕ 
ಪೋಲುಂದೆಣ್ಣ್‌ಚೇಂಗಿ ಬೆಂಜಿಯೆ ಪೋಕು. ನಲ್ಲೋಣೆ ನೋಟುಲುಂದೆಣ್ಣ್‌ಚೇಂಗಿ 

ಪೆರ್ತ್‌ ಪೋಡಿಯಾಪ. ನಲ್ಲದ್‌. ಆ ದೇವರೇ ಬೋಡ್ಕವಿ. (ಎಂದ್‌ ಸುಬ್ರಹ್ಮಣ್ಯನ 
ನೋಟಿಯಂಡ್‌) 


ಕಂದ|| ಉದಿಪಳಸೂರ್ಯನತೊಡಲು!। ಕೊದಿಪಳನೇಯಿಕೋತಿಕುಡಿಕಲು 
ಅಂವಿಯಲುಲಗ್ನೀ|| ಅದಂಗುಅದಿಯಾನವುರಿನ| ಚು ಜಟ 
ಮೋಂವನಾಚೇಂಗಿನೀ|| 


ಮಹಾದೇವನೆ, ನೀನ್‌ ಶಿವಂಡ ಮೋಂವಂದೆಣ್ಣುಐ'ದ್‌ ತೇಟ್ತೂಟೇಂನಿ 
ಪೋಡಿಯಾಪಂತ ನೇಡ ಈ ರೂಪನೊ ಉರಿನೊ ಕಮ್ಮಿ ಮಾಡ್‌೦ದ್‌ ಬೋಡ್ಕವಿ. 


ಸುಬ್ರಹ್ಮಣ್ಯ : (ಮನತ್‌) ಓಹೊ! ಈ ಕನ್ನಿ ಏಡ ನಿಜರೂಪ್‌ ಕಂಡಿತ್‌ ಪೆರ್ತ್‌ 
ಬೊತ್ಕಂಡತ್‌. ನಲ್ಲದ್‌! ಶಾಂತರೂಪನಾಯಿತ್‌ ಕಾಂಬಿ. (ಎಂದ್‌ ಚೆನ್ನ ಮರೆಯಾಪಂಜಿ 
ಪುನಹ ಬಂದಿತ್‌) ಕನ್ನಿ, ಇಕ್ಕೆನ್ನ ನೋಟ್‌. | 


ಲವಲಿ : (ಮನತ್‌) ಆಹ! ಏಡ ಭಾಗ್ಯಕ್‌ ಎಣೆಯುಂಡ? ಚಾವಕಾಲತ್‌ ನಾನ್‌ 
ನಂಬ್‌ನ ಸ್ವಾಮಿ ಪ್ರತ್ಯಕ್ಷ ಬಂದದ್‌ ಏಡ ಧರ್ಮವೆ ಸರಿ. ಎನ್ನೇಂಗಿ ಆಡ್‌, ಏಡ ಮನಸಾಶೆನ 
ಬೆರಿಯ ಎಣ್ಣ್‌ಯವಿ (ಎಂದ್‌) 





ರಾಗ ಬಿಲಾಹರಿ 
| 
(ಮಾರಸುಂದರನ ಸೇರೆ - ಎಂಬಂತೆ) | 
ತಾರೊನೀಗುಣವೊ| ಶೂರಕುಮಾರ ||ಪ|| ದಾರ್‌ದೆಣ್ಣ್‌ ಲೆ| ಬೇರಗೊಂಡ್‌ಲೆ| 
ಬಾರೊಸೇರೊ ||ಅ|ಪ|| ಡೆಕ್ಕನಿಬಪ್ಪಂದ್‌। ಡೆಕ್ಕಕಾಂಬಂದ್‌| ಡೆಕ್ಕಕ್‌ಟ್ಟುಂದ್‌[| 
ಮುಕ್ಕಿಮೊರಟಂಡೆ| ಚಿಕ್ಕಿಚೋತಂಡೆ| ಎಕ್ಕೊಲಿಂಜೆ ||| ಬಂದನಧಿಂಜಿಯ| 
ಡಿಂದ್‌ಬಂದಿಯ| ನಂದ್‌ ಮಾಡಿಯ|| ಬೆಂದ್‌ನೀನ್‌೦ದ್‌| ಕಂದ್‌ನ್ಲಾನ್‌೦ದು| 
ಬಂದೆನಿಂದೆ ||೨॥| ಜೀವಕ್‌ಡೆಲ್ಲನಿ| ದೇವಡಾನನಿ। ಬಾವನ್ಯಾಕ್‌ನೀ 
ತಾವರಗುಹ| ದೇವನ್‌ ದೇವಿಯಾಪಿ ||೩|| | 


ಸ್ವಾಮಿಯೆ. ನೇಡ ದೇವಿಯಾಯಿತ್‌ ಬಾವಂಡೂಂದ್‌ ಉಳ್ಳ ಏಡ ಆಶೆನ ತ್‌ತಿತ್‌ 
ಕಾಪಾಡ್‌೦ದ್‌ ಬೋಡುವಿ. | 
ಸುಬ್ರಹ್ಮಣ್ಯ : (ಲವಲಿನ ತಬ್ಬಿಯಂಡ್‌) ಕನ್ನಿ, ನೇಡ ಗುಣಕ್ಕೂ ಸತ್ಯಕ್ಕೂ 
ಪತಿವೃತೆಧರ್ಮಕ್ಕೂ ಮೆಚ್ಚಿತ್‌, ಇಂದೇಕಪ್ಪರ ಏಡ ದೇವಿಂದ್‌ ನಂಬಿತ್‌ ಕೈ ಪುಡಿಚೆ. ಎಕ್ಕಲು 
ನೀನ್‌ ಪೊನತ್‌ ಅಳತಂಡಿರ್‌, ಅಕ್ಕಕ್ಕ ನಾನ್‌ ಅಲ್ಲಿಕ್‌ ಬಪ್ಪದಲ್ಲತೆ, ಸಮಯ ನೋಟಿತ್‌ 
ನಿನ್ನ ಕಾಕಿಯ ಪೋಪಿ. ಗೊತ್ತಾಚ? 

ಲವಲಿ : ಸ್ವಾಮಿ, ಅಪ್ಪಣೆ. ಆಚೇಂಗಿ ಎನ್ನ ಮರಪಕಾಗ. ಏಡ ಆಶೆ ತೇರನ್‌ಡ 
ಮೇಲೆ ಉಳ್ಳಾನಗುಂಡ್‌, ಅಕ್ಕಕ್ಕ ಬಂದಂಡಿಕ್ಕಂಡೂಂದ್‌ ಬೋಡುವಿ. 
ಸುಬ್ರಹ್ಮಣ್ಯ : ದೇವಿ, ನಲ್ಲದ್‌. ಏಳ್‌ ಪೋಕ. (ಇಬ್ಬರೂ ಪೋಪ) 


೫ ೫ ರ 


೪ನೇ ಅಂಕ 
೧ನೇ ಸೀನ್‌ ಪೊನ 


ಸಖಿ : (ದೂರತ್‌ ನಿಂದಂಡ್‌ ಮನತ್‌) ಮನೆಕ್‌ ಪೋಯಿತ್‌ ಬೆರಿಯ ಬಪ್ಪಿಂದ್‌ 
ಅಕ್ಕಂಡ ಕೂಡೆ ಎಣ್ಣಿತಿಂಜೆ. ಬಪ್ಪಕ್‌ ಚೆನ್ನ ತಡುವಾಚಿ. ಎನ್ನೆಣ್ಣುವೊ ಎನ್ನೊ? ಎನ್ನೇಂಗಿ 
ಆಡ್‌. ಪೋಯಿತ್‌ ಕಾಂಬಿ. (ಎಂದ್‌ ನೋಟಿತ್‌) ಆಹ! ಅಕ್ಕನ ಕಾಂಬ್‌ಲೆ. ಎನ್ನಾಚಿ? 
ಆರೇಂಗಿ ಬಾಲೆಕಾರಡ ಕೂಡೆ ಪೋಃಚ? ಅಮ್ಮಪ್ಪ! ಚೊಕ್ಕ್‌ನ ಮೂಡಿಯಳ ನಂಬುವದೇ 
ಕಷ್ಟ. ಎಂದಿತು ಪೋನವ ಇಲ್ಲಿಕ್‌ ಬರತೆಯಿರ. ಆನಗುಂಡ್‌ ಇಲ್ಲಿ ಮರಲ್‌ ನಿಂದಂಡ್‌, 
ಅವ ಬಪ್ಪದು ಎಲ್ಲಾ ಸಂಗತಿ ಅರಿಯಲು. (ಒಳಿಚವ) 

ಲವಲಿ : (ಸುಬ್ರಹ್ಮಣ್ಯಂಡ ಆಶೆಲ್‌ ಬಯ್ಕಕ್‌ ತಿರಿ ತಿರಿ ನೋಟಿಯಂಡ್‌ ಬಂದಿತಳಪ. 
ಮನತ್‌) ಆಹ! ಏಡ ಸಖಿ' ಬಂದಿತಿಲ್ಲೆ. ಏಡ ಗುಟ್ಟ್‌ ಅರಿವೂಂದ್‌ ಪೋಡಿ ಇಂಜತ್‌. 
ಎನ್ನೇಂಗಿ ಆಡ್‌, ಬದ್‌ಕ್‌ನೆ. 

ಸಖ : (ಬೆರಿಯ ಬಂದಿತ್‌ ಲವಲಿರ ಮೂಡ್‌ ಮೇಲೆಲ್ಲ ನೋಟಿತ್‌, ಮನತ್‌) 
ಅಪ್ಪ ಪೊಣ್ಣೆ! ನಾಯೆನ್ನೆಣ್ಣಡ್‌? ಒರ್‌ ಗಳಿಗೆ ಏಡ ಕಣ್ಣ್‌ ತಪ್ಪನಕ್ಕೆ ಇನ್ನತ 
ಪುದುಮೆ ಉಂಡ? ಕನ್ನಿ ಮೂಡಿ ಪೋಡಿಲ್ಲತೆ ಕಳಿಚತಲ್ಲ? ನಲ್ಲದ್‌, ಅವಳ 
ಕೇಪಿ. ಮಾಯಕರತಿ ಎನ್ನೆಣ್ಣುವಾಂದ್‌ ಅರಿಂಜತ್‌, ಪಿಣ್ಣ್‌ ಆಡ್‌, (ಎಂದ್‌ ಅಕ್ಕ, 
ಎನ್ನೊಮ್ಮ ನೋಟ್‌) 

ರಾಗ ಹಿಂದುಸ್ಥಾನಿ ಕಾಪಿ 
(ಬಾವಿಸಲೀ ಪುರುಷನ್ಮಾರೊ - ಎಂಬಂತೆ) 


ಪೊಟ್ಟಣ್ಣತೆಡಕ್ಕಯ್ಯನೀ| ತೊಟ್ಟದಾರ್‌ನಿನ್ನಲೊ |[ಪ|| ಕೆಟ್ಟಗೇನಬೆಚ್ಚನ್‌ಡ। 
ಗುಟ್ಟರಿಂಜಿತುಳ್ಳೆನೊ ||ಅ|ಪ|| ಬೆನ್ನ್‌ಕಾಟ್‌ದೂಳ್‌ನೋಟ್‌। 

ಮೊಣ್ಣೆಕಾಲ್‌ಬೊರೆಪಳ|| ಪಣ್ಣ್‌ಕೊತ್ತಪೊಂಗುರಿಯೊ| ಡೆನ್ನ್‌ಮಾಜಿಪೋನದೊ 
[loll ಕರತಕಣ್ಣ್‌ಚೋಂದದೆನ್ನ್‌| ನೆರಂಬ್‌ನಾರ್‌ದವಡೆಕ್‌|| 
ಪರಿಂಜದೆನ್ನ್‌ಕಳೆಕುಪ್ಪಿಯ। ನೆರಿಯೊಅಯಂದ್‌ಕಾಂಬಲ ||೨॥| 
ಉತ್ತ್‌ನಾರ್‌ನ್‌ಡಜಡೆಯೊ। ನೆತ್ತಿದುಂಬಚೊಡೆನ್ಸ್‌|| ಪೊತ್ತಕಲೆಯೊ 
ಮೇಲಂತ್‌ರ| ಸತ್ತಿಯೊಮ್ಮಲೆಣ್ಣ್‌ನೀ ||೩| 


ಅಕ್ಕ, ಇದೆನ್ನ್‌ ನಿನ್ನ ಇನ್ನನೆಲ್ಲ ಕಾಂಬದ್‌? ಒರ್‌ ಗಳಿಗೆ ನಾನ್‌ ತಪ್ಪನಕ್ಕೆ ಎನ್ನೆಲ್ಲ 
ಮಾಡಿಯ? ಮಂಗ್‌ಲಕ್ಕ್‌ ಮಿಣ್ಲು ಪುಲಿಯಾಡುವದ್‌? ಇದ ಬಲ್ಕಯಿಂಡ ಮಕ್ಕಡಬುದ್ದಿ? 
ಅಮ್ಮ, ಎನ್ನೇಂಗಿ ಮಾಡಿಯ. ನೇಡ ಅವ್ವ ಅಪ್ಪಂಗ್‌ ಎಣ್ಣ್‌ವಿ. (ಎಂದ್‌ ಪೋಪ) 


ಲವಲಿ : (ಮನತ್‌) ಅಹ ಏಡ ಗುಟ್ಟ್‌ ಇವ ಅರಿಂಜಿ ಪೋಚೀಂದೆ ಕಾಂಬ. ಸತ್ಯ 
ಎಣ್ಣ್‌ಚೋ, ಇವ ಅನ್ನನೆ ಅಪ್ಪ ಅವ್ವಂಗ್‌ ಎಣ್ಣುವದ್‌ ನೇರ್‌. ಇವಕೆನ್ನೇಂಗಿ ಪೊಟ್ಟ್‌ 
ಪರಿಯಲೂಂದ್‌ ಎಣ್ಣ್‌ಚೇಂಗಿ, ತೊಂಡೆಲ್‌ ನೀರೆ ಆರಿಪೋಯಿತ್‌. ಕೈಕಾಲೊ. ಬೊರತಿತ್ತ್‌ 
ಕಯ್ಕೂಲೆ. ತೂ! ಆಣಾಳ್‌ರ ಕೈಕ್‌ ಕ್‌ಟ್ಲುವಕಾಗ. ಅನದಾಯಿಪೋಚಿ. ಇಣಣ್ಸ್‌ ತೆರತೆ ಸಖಿರ 
ಕೂಡೆ ಜಗಳ ಮಾಡುವಿ. ಅದ್‌ ವಿನಹ ಇವ ಮುಂಡತಿರ. 


ರಾಗ ಹಿಂದುಸ್ಥಾನಿ ಕಾಪಿ 
(ಮೋಸವಾಯಿತಿಲ್ಲೆ ನೀರೆ ಲಲನೆ - ಎಂಬಂತೆ) 


ಮುಚ್ಚ್‌ಮುಚ್ಚ್‌ ಬಾಯಿನ್‌ಡ| ಹೆಚ್ಚಿಗೆನಿಲೆಣ್ಣಲ || | ಡಿಚ್ಚಕಾಲ ಬಾಳಿತ್‌। 
ಮೆಚ್ಚಿತೋಡಿಪೋಗಲ  ||ಅ|ಪ|| ಒತ್ತೊರುಮೆಸಲಿಪ್ಪಕೆಂಗ| 
ಪೊತ್ತಕಲೆಲುಂಡ್‌೦ದ್‌॥|ಎತ್ತುದಿಚತಕ್ಕಿದ್‌ | ಡಿತ್ಕ್‌ಬಂದ್‌ಲೆಣ್ಣದ್‌!|೧|| 
ನೀತಳಕ್‌ಪೋನನಾನ್‌! ಕೋತಿನೀಕುಡಿಚಿತ್‌|| ಕಾತೆಡ್‌ತಂಡಿಕ್ಕನೆ| 
ಬಾತ್‌ಗೇನಪೊನತ್‌ರ ||೨|| ಮಾಡ್‌ನದ್‌ತಿಂಗುಂದೆಣ್ಣಿ| ಕಾಡ್‌ಜಾತಿ ಪೋಡಿಕ್‌|| 
ಒಡಿಮೊಟ್ಟೆಮರಿಂಜಿತ್‌| ಚೊಡುಕ್ಕುವಮೂಡ್‌೮್‌  ||೩|| 
ಕೆಟ್ಟ್‌ಸುತ್ತಯಿಂಜನೇರೆ| ಬಟ್ಟೆಲೋಡಿಬಪ್ಪಕ್ಕ!| ತೊಟ್ಟದಾರ್‌ಕಂಡಿಯ| 
ಪೊಟ್ಟ್‌ನೀಪರೆವಿಯ ||೪|| 
(ಚೆಡಿಲ್‌) ಸಖಿ, ಎನ್ನತ್‌ ಪುಲಿಯಾಡಿ ತಕ್ಕ್‌ ಎಣ್ಣಿಯ? ಎನ್ನತ್‌ಂಡುವಕ್ಕ್‌ ಅನ್ನತ 
ಆಣ್‌ ಪುಟ್ಕತ? ನೀರ್‌ ಕುಡಿಚಿತ್‌ ಓಡಿ ಬಂದಾಗನಗುಂಡ್‌ ಪೊಡೆಯ: ನೆರಿಯೆಲ್ಲ ಅಯಂದಿತ್‌. 
ಅದಂಗಾಯಿತ್‌ ಇನ್ನತ ಕೆಟ್ಟ ತಕ್ಕ್‌ನಾಕ್‌ ಎಣ್ಣಿಯಲ್ಲ! ಎನ್ನ್‌ ಮಾಡಡ್‌.' ಏಡ ಚೆಡಿನ 
ಚಂವತ್‌ ಎರಕ್‌ನೆ. ಮಿಣ್ಣುಕಾಚೆಂಗಿಯು ಹುಶಾರ್‌ಲಿರ್‌. 

ಸಖ : (ಮನತ್‌) ಅಪ್ಪ! ಪೊಣ್ಣೆ ನೇರೆಣ್ಣ್‌ನದ್‌ ಇವಕ್‌ ಉರಿಂಜತಲ್ಲ. ! ಕ್‌ಣ್ಣಂಗ 
ತ್‌ೇಂಡತೆ ಇವ ಇನ್ನನೆ ಬಾಡುವದುಂಡ? ಒಂದೂ ಬೋಂಡ. ಅವಡ ದವಡೆ ನೋಟ. 
ಚುಟ್ಟಬಾಳೆ ನನ್ನನೆ ಕಂದ್ಮತಲ್ಲ! ಇದೆನ್ನ್‌ ಕೂಳಿ ನೆರ್‌೦ಬ್‌ಚ? ಪೋಲ್‌ ಕೂಳಿ 
ನೆರ್‌೦ಬುವದುಂಡ? ಇಚ್ಚಕೆಲ್ಲ.ಎನ್ನಂಗ್‌? ಇವಳ ತ್‌ಂಡನ ಮುಂಡಬರತಿಕ್ಕುವ? ಅಕ್ಕನಾಕ್‌ 
ಗೊತ್ತಾಗ? ಅದೂ ಬೋಂಡ. ಇವಡ ಕುಮ್ಮೆ ಕೊಮ್ಮೆ ಆಪಕಾಚೇಂಗಿಯೂ ಗೊತ್ತಾಗ? 
ಇರಡ್‌. (ಎಂದ್‌) ಅಕ್ಕ, ಏಡ ಕಣ್ಣ್‌ಕ್‌ ಅನ್ನನೆ ಕಂಡಿತ್‌ ಎಣ್ಣ್‌ನೆ. ಇಲ್ಲೇಂಗಿ ಇಲ್ಲೆ. 
ಅದಂಗಾಯಿತ್‌ ಚೆಡಿಮಾಡತೆ ಕಂಡಿಯ! 


ಸುಬ್ರಹ್ಮಣ್ಯ : (ದೂರತ್‌ ನಿಂದಂಡ್‌ ಮನತ್‌) ಏಡ ದೇವಿಕ್‌ ಬೆರಿಯ ಬಪ್ಪೀಂದ್‌ 
ಎಣ್ಣಿತಿಂಜೆ. ಅವ ಕರಕರೆ ಮಾಡು. ನಾಕೋ ಅವಳ ಕಾಣತೆ ಬೇಜಾರ ಆಪ. ಬೆರಿಯ 
ಪೋಷಿ. (ಎಂದ್‌ ಚೆನ್ನದೂರ ಪೋಯಿತ್‌) ಆಹ! ಏಡ ದೇವಿರ ಪಕ್ಕಲ್‌ ಅವಡ ಸಖಿಯು 
ಉಂಡ್‌. ಎಂಗಡ ಗುಟ್ಟ್‌ ಗೊತ್ತಾಚೇಂಗಿ ದೇವಿಕ್‌ ಎನ್ನ್‌ ತೊಂದರೆ ಬಪ್ಪೊ ಎನ್ನೊ? 
ಆನಗುಂಡ್‌, ಆನೆ ತೇಡಿಯಂಡ್‌ ಬಂದೇಂದ್‌ ಎಣ್ಣಿತ್‌ ದೇವಿಕ್‌ ಕಣ್ಣ್‌ಲ್‌ ಸೂಕ್ಷ್ಮ ಮಾಡುವಿ. 
(ಎಂದ್‌ ಅಯಿಂಡ ಮಿಣ್ಣಲ್‌ ನಿಂದಂಡ್‌) 


ರಾಗ ನಾದನಾಮಕ್ರಿಯ 
(ಏನುಗತಿ ಇನ್ನೇನುಗತಿಯಪ್ಪ - ಎಂಬಂತೆ) 


ಕೇಳಿಪೊಂಗಳೆಯೇಡತಕ್ಕೊಂದ್‌। ನಲ್ಲೋಣೆಯಿಂದ್‌ ||ಅ|ಪ|| 
ಚೊಕ್ಕ್‌ನೊರ್‌ಆನೆಯೇಡ| ಪಕ್ಕಬಪ್ಪದುಅಂಬ್‌ಕನಿಚೆ!| ಅಕ್ಕಕೊಮ್ಮ 
ಅಲ್ಲಿಬುದ್ದ್‌| ಮುಕ್ಕಿತೆದ್ದ್‌ವೋಡಿಪೋಚಿ ॥|೧|| ಏಲೆಪೋನಂದೆಣ್ಣಿತ್‌ನಾ| ನಾಲ್‌ 
ದಿಕ್ಕುನೋಟಿತಾಚಿ|| ಈಲೆಬಕ್ಕನೆಮೊಟ್ಟ್‌ ಕಾಂಬ ಕೇಳಿನಿಂಗಕಂಡಿರದನ ||೨|| 
ಪತ್ತಿತುಯಿಳಿಂಜಿಮೊಟ್ಟೆ। ಡತ್ತುಯಿತ್ತುತೇಡಿಚೋತೆ| ಡೆತ್ತ್‌ 
ಪೋಚಿಯೆಣ್ಣಿನೊಮ್ಮ|ಮುತ್ತ್‌ಪೊಂಗಳೆನಿಂಗನಾಕ್‌!|೩|| 


ಪೊಂಗಳೆ, ಒರ್‌ ಪೊಣ್ಣಾನೆಕ್‌ ಅಂಬ್‌ ಕನಿಚದ್‌ ಈಲೆ ಬಾತ? ನಿಂಗ ಕಂಡಿರ? 
ದಯಬೆಚ್ಚಿತ್‌ ಎಣ್ಣಿ. (ಎಂದ್‌ ಲವಲಿಕ್‌ ಕಣ್ಣ್‌ ಸೂಕ್ಷ್ಮಮಾಡುವ) 

ಲವಲಿ : (ಮನತ್‌) ಆಹ! ಏಡ ದೇವ ಬಾತ್‌. ಎನ್ನ್‌ಮಾಡಡ್‌? ಪಾಳಾನ ಸಖಿನ 
ಚೆಲ್ಲಿತ್‌ ತೊಂದರೆ ಬಾತಲ್ಲ! ಸಖಿ ಉಂಡ್‌ ಎನ್ನ್‌ ಮಾಡಡ್‌೦ದ್‌ ಕಣ್ಣ್‌ ಸನ್ನೆ ಮಾಡುವಿ. 
(ಎಂದ್‌ ಕಣ್ಣ್‌ಲೆಣ್ಣುವ) 

ಸಖಿ : (ಇಬ್ಬರು ಕಣ್ಣ್‌ ಚಿಮ್ಮ್‌ನಾನ ಕಂಡಂಡ್‌-ಮನತ್‌) ಇವಡ ಮುಂಡ 

ಇವನೇ ಸರಿ. ಇಬ್ಬರು ಕಣ್ಣ್‌ ಚಿಮ್ಮಿಕೂಟುವ. ಅಕ್ಕಲೆ ಇವ ನೀರ್‌ಕ್‌ ಪೋನದೂ ಪೊಟ್ಟ್‌. 
ಇಂವ ಕಾಡಾನೆ ತೇಡಿಯಂಡ್‌ ಬಂದದೂ ಪೊಟ್ಟ್‌. ನಲ್ಲದ್‌! ಇವಡ ಮುಂಡಂಗ್‌ 
ಕುಯಿಪೋಡೆ ನಾಲ್‌ ತಕ್ಕ್‌ ಎಣ್ಣುವಿ. (ಎಂದ್‌) 


ರಾಗ ಜುಂಚೋಟಿ 
(ಬಾ ಬಾ ಸುಂದರಿ-ಎಂಬಂತೆ) 


ಪೋಪೊಮುಂಡತೆ| ಪೊಂಗಳನೋಟತೆ ||ಪ|| ಪೋಪಳಾನೆನೆಲ್ಲ! 
ಕಾಪಮಯೆಂಗಡಲ್ಲ ||ಅ|ಪ|| ಬೋಟೆಕಾರಅಲ್ಲಯೆಂಗ] ಕಾಟತೆ 
ಬಡಾಯಿಚೊಂಗ|| ಕಾಟಾನೆವೂರ್‌ಕ್‌ಲೊ| ಕೇಟ್‌ಲಬಂದದ್‌ಲೊ ॥೧॥ 
ಕನ್ನಿಯಳನೋಟಿತಿಂದ್‌| ಕಣ್ಣಾಶೆತ್‌ೇತವಿಂದ್‌| ಪೊಣ್ಣಾನೆಪೊಟ್ಟ್‌ಗೊಂಡ್‌| 
ಲೆಣ್ಣೂವತ್ತ್‌ಲುಂಡ್‌||೨|| ಅಡಿಕೊಡಿನೋಟಲ। ಕುಡ್‌ನೀರೆರೆಕಲ|| 
ತಡುನೆನ್ನ್‌ಪೋಪಕಿಕ್ಕ|| ಚೆಡಿಬಕ್ಕುಯೆಂಗಕಿಕ್ಕ |(೪1| | 
ಆಣ್‌ ಕೊತ್ತ ಕಾರ್ಶ್ಕ ಆಣ್‌ನ ಕೇಪದ್‌ ಬುಟ್ಟ್‌, ಪೊಣ್ಣಾಳ್‌ನ ಕೇಪದ? ಫೊಣ್ಣಾಳೇ 
ಉಳ್ಳಲ್ಲಿಕ್‌ ಆಣಾಳ್‌ ಬಪ್ಪಕಾಗಂದ್‌ ಅಚ್ಚಕ್‌ ನೀಕ್‌ ಗೊತ್ತಿಲ್ಲತಾಚ? ಕಾಡಾನೆ! ಊರ್‌ಕ್‌ 
ಬಪ್ಪದುಂಡ? ಮೂಡಿಯಳ ನೋಟುವಕಾಯಿತ್‌ ಈ ಪೊಟ್ಟ್‌ ಎಡ್‌ತ ಬಂದಿಯಲ್ಲ! 
ಅವಳೆನ್ನಂಗ್‌ ಪೆರ್ತ್‌ ನೋಟುವಿಯ? ಆಶೆ ಆಪ? ಆಪೇಂಗಿ ನೀಕೊಂದ್‌ಕ್‌ಟ್ಟ. (ಮನತ್‌) 
ಪುಲಿಯಾಡಿಯಡ ಕಣ್ಣ್‌ನ ಕುತ್ತಿ ಅಂಗೈಕ್‌ಡುವಕಾಪ. (ಎಂದ್‌) ಆಶೆತ್‌ಂದ್‌ಲಿಯ? ಬೆರಿಯ 
ಪೋಲು. 


ಲವಲಿ : (ಮೆಲ್ಲೆ) ಸಖಿ, ಮುಂಡತಿರಪ್ಪ, ಕಣ್ಣೊ ಕಾಲೋ ತಪ್ಪಿತ್‌ ಈಲೆ ಬಾತಪ್ಪ. 
ಎಂದಕ ಆಣಾಳ್‌ಕ್‌ ಅನ್ನನೆಲ್ಲ ಎಣ್ಣುವದ? ಎಂದಿತು ನೇಡ ಬಾಯಿ ಪೆರ್ತ್‌' ಕೆಟ್ಟದ್‌. 
(ಮನತ್‌) ಅಯ್ಯೋ! ಪಾಪಿಯಾನ ಸಖಿರ ತಕ್ಕ್‌ಕ್‌ ಏಡ ದೇವ ಎಚ್ಚಕ್‌ ನೊಂದಂಡತೊ, 
ಕರಕರೆ ಆಪ. ದೇವನೊ, ಆಶೆಲ್‌ ಎನ್ನೇ ನೋಟುವದ್‌, ಸಖಿ ಇಕ್ಕ ಅರಿವು. ಆನಗುಂಡ್‌ 
ಕಾತೆಡ್‌ಪ ನೆವನತ್‌ ಪೊರಮೆ ಪೋಷಿ. (ಎಂದ್‌) ಸಖಿ. ನೀನ್‌ ಇಲ್ಲಿ ಇರ್‌, ನಾನ್‌।ಕಾತೆಡ್‌ತ 
ಬಪ್ಪಿ. (ಎಂದ್‌ ಪೋಪ) 


ಸುಬ್ರಹ್ಮಣ್ಯ : (ಮನತ್‌) ಆಹ! ಏಡ ದೇವಿ ಎನ್ನಂಗಾಯಿತ್‌ ಪೋಚಿ?| ಎನ್ನೇಂಗಿ 
ಚೆಡಿ ಆಚೊ! ಅಯ್ಕೊ! ಅವಳ ಕಾಣತೆ ಪೋಚೇಂಗಿ ಒರ್‌ ಗಳಿಗೆ ನಾಕ್‌ ಇಪ್ಪಕಯ್ಯ. ಈ 
ಸಖಿ ಅರಿಂಜತೇಂಗಿಯೂ ಅವಳ ಸರಿಪಡ್‌ತಲು. (ಎಂದ್‌ ಲವಲಿ ಪೋನ ಬಟ್ಟೆ 
ನೋಡಿಯಂಡ್‌) 

ರಾಗ ಬೇಗಡೆ 
(ಬಾರೆ ಬೇಗ ನೀರಜಾ - ಎಂಬಂತೆ) 


ಎದ್ದಿತೆಲ್ಲಿಕ್‌| ತಿದ್ದ್‌ನಗೊಂಬೆಯೆ ||ಪ|| ಸದ್ದ್‌ಮಾಡತೆ| ಕಾದತೆನೀ ||ಅ|ಪ|| 
ಶೀಲನಲ್ಲನ್‌ಡ| ಮೇಲಾಶೆಕೊದಿಚ|| ಮೇಲಾಡಿತೆಬಂದೆ| ಕಾಲಕಳೆಯತೆ ||೧|| 
ಎದೆಲ್‌ ಕೆತ್ತಳಿಂಜಿ। ಮದಂಗ್‌ಜಾಗಯಂಜಿ|| ಪದಿಚಿತಿಪ್ಪಬಾಳ್‌। 
ಬದ್‌ಕತದ್‌ಗೋಳ್‌ ||೨|| ಇಇಾಣಬೋಂಡನೀಕ್‌| ಮಾನಕಾಣತಲ್ಲ || 
ಆಣ್‌ಪೊಣ್ಣ್‌ಕಳಿ| ನೀನರಿಯತಲ್ಲ ||೩। ಬೋತ್ತತೆನೀಯೆಣ್ಣಾ| 
ಎತ್ತ್‌ಪೋನದೂರ|| ಮುತ್ತವಿನೊಬಾರೊ| ಸತ್ಕತೆನ್ನಸೇರೊ |[೪|| 
ಆಹ! ದೇವಿ, ಎನ್ನಂಗ್‌ ಎನ್ನಬುಟ್ಟಿತ್‌ಪೋಯ? ನೀಕೆನ್ನ್‌ ತಪ್ಪ್‌ ಮಾಡ್‌ನೆ? 
ಅಯ್ಕೊ! ನಿನ್ನ ಕಾಣತೆ ಏಡ ಜೀವ ನಿಲ್ಲ. ಆನಗುಂಡ್‌ ಬೆರಿಯ ಬಾ. ಇಲ್ಲೇಂಗಿ ನಾನೆ 
ನಡ ಪಕ್ಕ ಬಪ್ಪಿ. (ಎಂದ್‌ ಪೊರಡುವ) 


ಸಖಿ : (ಬೆರಿಯ ತಡ್‌ತಂಡ್‌) 
ರಾಗ ಹಿಂದೂಸ್ಥಾನಿ ಕಾಪಿ 
(ನೀರಜ ನಯನೆಯೆ ನೀರನ - ಎಂಬಂತೆ) 


ಬೋಗಕೊದಿಚಿತ್‌ಪೋಗತೆರಾಜ।ಆಗತಪೊಂಗಳತೊಡುವಕಾಗ ||ಅ|ಪ| 
ನಿನ್ನಲೊಕಂಡಿತ್‌ಪೋನೊರ್‌ಕನ್ನಿ| ಡೆನ್ನತಜಾತಿಂದರಿಯತೆನೀನ್‌|| ಕಣ್ಣ್‌ಕ್‌ 
ಕಂಡದ್‌ಪೊಣ್ಣ್‌೦ದ್‌ನಂಬಿ।! ಬಣ್ಣಕೊದಿಚಿನೊಯೀಶಮಿನಿವು |೧| 
ಚಾಯಿಯೊಡೊಂದೆಪೊಂಗಕ್‌ಪೋರ| ಬಾಯಿಗುಣನೀತಿ ಜಾತಿಯುಬೋಂಡ॥| 
ತಾಯಿತವುರ್‌ ಅರಿಯತೆನೀನ್‌। ಪೋಯಿತ್‌ ಬೂವತೆ ಪೊಂಗಬಗೆಕ್‌ ||೨|| 
ಮಾದೇವಂಗೊತ್ತೊರ್‌ರಾಜಕೇಳ್‌। ವ್ಯಾಧತಿಪೊಂಗಳೊನೋಟವನೇರ್‌|| 
ಚೋದ್‌ಕೊದಿಚಿತ್‌ತ್‌ತಿನೊಆಶೆ| ಪಾದ್‌ರಿಜಾತಿಕ್‌ ಶೇರುವಕಾಕು ||೩|| 
ಎಲ್ಲಿಯೀಕನ್ನಿನಕಂಡಿಯಮಿಣ್ಲ[ ಇಲ್ಲಿಕ್‌ಬಂದ ಮೊಳಿಯೆನ್ನ್‌ನೀನ್‌|| 
ಎಲ್ಲಪಳಮೆಯೊಲೆಣ್ಣಿನೊನಾಕ್‌| ನಲ್ಲದ್‌ಮಾಡುವಿಕೇಳ್‌ಲೊನೀಕ್‌ ||೪1| 


ರಾಜ, ಅವಳಾರ್‌೦ದ್‌ ಅರಿಂಜಿಯ? ಆಹ! ಇದೇ ಮದಿಚಾಣ್‌ ಜಾತಿ ನೀತಿ 
ನೋಟಂದೆಣ್ಣುವದ್‌. ಅವ ವ್ಯಾಧತಿ. ನೀನ್‌ ಕ್ಷತ್ರಿಯ ರಾಜನಾಯಿತ್‌ ಕಾಂಬ. ಅನ್ನತ 
ಅಲ್ಪಜಾತಿರ ಮೇಲೆ ಆಶೆಬೆಚ್ಚಿತ್‌ ಆತುರವಾಯಿತ್‌ ಕಳಿಪದ್‌ ಕಾಂಬಕ, ನಾಕ್‌ ಪೆರ್ತ್‌ 
ಆಶ್ಚರ್ಯ. ನಲ್ಲದ್‌! ಅವಳ ಇದಂಗ್‌ ಮಿಣ್ಲ ನೀನ್‌ ಕಂಡದುಂಡೊ? ಅಲ್ಲಿ ಇಂದೇ 

ಕಂಡದೊ? ಇದೆನ್ನ್‌ ಇಚ್ಚಕ್‌ ಆಶೆ ಅವಡ ಮೇಲೆ ಬೆಚ್ಚ ಕಾರಣ? ಸತ್ಯಸಂಗತಿ ಎಣ್ಣ್‌ ಚೇಂಗಿ 
ನೀಕ್‌ ನಲ್ಲದ್‌ ಮಾಡುವಿ. 4 


ಸುಬ್ರಹ್ಮಣ್ಯ : ಸಖಿ ಜಾತಿನೀತಿಯೆ ಮನುಷ್ಕಕ್‌ ಪ್ರಧಾನ. ಅದಂಗ್‌ ತಪ್ಪಿತ್‌ ನಾನ್‌ 
ನಡಪಂವನಲ್ಲ. ಈ ಕನ್ನಿ ಧನಪತಿವ್ಕಾಧಂಡ ತಪಸ್‌ಕ್‌ ದೇವಮೆಚ್ಚಿತ್‌ ದತ್ತುಮೋವಳಾನ 
ಹೊರ್ತು, ಅನ್ಮಥಾ ಅಲ್ಲ. ಇವ ದೇವಾಂಶವಾಯಿತೂ ಶಿವಯೋಗಿರ ಮೊವಳಾಯಿತೂ 
ಏಡ ಆಶೆ ತೌತಿತ್‌ ಎನ್ನ ಬಪ್ಪಕೆಣ್ಣ್‌ ನಾನಗುಂಡ್‌ ಬಂದೆ. ಕಂಡಿಯ? ಎನ್ನ ಇಕ್ಕ 
ಅವಬುಟ್ಟೆತ್‌ ಪೋಚೇಂಗಿ ಏಡ ಜೀವ ನಿಕ್ಕುವೊ? 


ಕಂದ|| ಪಣಪೊನ್ನ್‌ಮುಣ್ಣ್‌ನಬುಡಲು। ತೊಣೆಯಾನಚಂಜದಿಬೆಂದುನ 
ಕೂಡಬುಡಲೂ।| ಗುಣನಲ್ಲದೇವಿನಕೇಳ್‌| ಕ್ಷಣಾಣ್‌ಬುಡಲೆಣ್ಣುವ 
ಪಳಮೆಕೇಳುಂಡ್‌| z 


ಸಖಿ, ಇನ್ನನೆ ಏದ್‌ ಸೊತ್ತಾಚೇಂಗಿಯೂ ಒರ್‌ ವೇಳ ಬುಡಲು. ಮನ ಸಾಕ್ಸಿಕ್‌ 
ಒತ್ತ ಪೊಣ್ಣ್‌ನ ಒರ್‌ಗಳಿಗೆ ಬುಟ್ಟಿತ್‌ ನಲ್ಲ ಆಣ್‌ ಇರ. ಕಂಡಿಯ? ಅದೇ ರೀತಿ ಏಡ: 
ಮನಸ್‌ಕೊತ್ತ ಈ ದೇವಿನ ಕಾಣತೆ ನಾನ್‌ ಇಪ್ಪಂವನಲ್ಲ. ಅಯ್ಕೊ! ಅವಳೆಲ್ಲಿಂಡೊ ಬುಡ್‌. 
ನಾ ಪೋಪಿ. ” 

ಸಖ : ರಾಜ, ಇಚ್ಚಕ್‌ ಕಡ್‌ಪಮಾಡತೆ. ಅವ ಓಡಿ ಒಂದೂ ಪೋಗ. ನೀಕು 
ಅವಕೂ ಎಲ್ಲಾಕಳಿ ಆನಪಿಣ್ಣ್‌ ಏದೊರ್‌ ಕೊಣಿಲಾಪ ಇಲ್ಲಿಂಜಿ ಪೋನದ್‌. ನಲ್ಲದ್‌ . 
ನೀನ್‌ ಅಲ್ಲಿ ಕಾಂಬ ಕಾಡ್‌ಲ್‌ ಅಳತಿರ್‌. ನಾನವಳ ಕಾಕಿಯ ಬಪ್ಪಿ 


ಸುಬ್ರಹ್ಮಣ್ಯ : ಸಖಿ, ನೇಡ ಈ ಉಪಕಾರ ನಾನ್‌ ಒನ್ನಾಂದೂ ಮರಪ್‌ಲೆ. 
ಬೆರಿಯ ಕಾಕಿಯ ಬರಂಡು. ಕಂಡಿಯ? (ಎಂದ್‌ ಪೋಪ) 


ಸಖಿ : ( ಮನತ್‌) ಗೊತ್ತಾಚಲ್ಲ ಸತ್ಕವಂತೆಡ ಬುದ್ದಿ? ಅಕ್ಕಲೆ ನಾನ್‌ ನೇರಣ್ಣುವಕ್ಕ, 
ವುಯಿ! ಅವಡ ಪೊರಟೆ ಕಣ್ಣ್‌ ಮರಿಚಂಡ್‌ ಎನ್ನ ಬಜ್ಜತ್‌, ಇಕ್ಕ ಮುಂಡ ಬಪ್ಪದು 
ಕಾತೆಡ್‌ಪಕ್‌ಪೋನ ಕಂಡಿರ? ಎನ್ನಂಗ್‌? ನಾನರಿವುಂದ್‌? ಪೊಣ್ಣ್‌ಡ ಮಾಯ 
ಪೊಣ್ಣರಿಯತುಂಡ? ಇವ ನಾಕ್‌ ಮಾಯ ಎಣ್ಣ್‌ ಚಲ್ಲ! ಇರಡ್‌ ಇಕ್ಕ ಪೋಯಿತ್‌ ಅವಡ 
ಮೂಡ್‌ಲ್‌ ನೀರುಳಿಪಿತ್‌ ಬೋಡ್ಕಂದ್‌ ಬಲಿಚಂಡ್‌, ಈ ರಾಜಂಡ ಪಕ್ಕ ಕಾಕಿಯ ಬಪ್ಪಿ. 
(ಎಂದ್‌ ಪೋಷ) 

೨ನೇ ಸೀನ್‌ ಮಾರ್ಗ 
(ಲವಲಿ ತಿರಿಗಿಯಂಡಿಪ್ಪ) 


ಸಖ : ಅಕ್ಕ, ಇದೆನ್ನ್‌ ಈ ಉರಿಲ್‌ 'ಕಾತೆಡ್‌ಪದ್‌ ಜೋರಾಯಿತ್‌ ಚಂಬಳೆ ಕೈ 
ಎನ್ನಂಗ್‌ ಕೆಟ್ಕಂಡಿಯ ಕುಳ್‌ಪ? ಕುಳ್ಳ್‌ಕ್‌ ಕಾರ್‌ ಉಂಡಲ್ಲ? ಅಕ್ಕಲೆ ಬಂದ ರಾಜನಾರ್‌?, 
ಅಂವ ಬಪ್ಪದು ನೀ ಎನ್ನಂಗ್‌ ಪೋಯ? (ಎಂದ್‌) 


ರಾಗ ಖರಹರಪ್ರಿಯ 
(ಕರುಣಿಸೆನ್ನ ಹರಿಯ ರಮಣಿ - ಎಂಬಂತೆ) 


ಅಕ್ಕನ್‌ಡಗುಟ್ಟ್‌ಯೆಲ್ಲ| ಇಕ್ಕನಾಕ್‌ಕ್‌ಟ್ಟ್‌ಚಿ ||ಪ|| ಅಕ್ಕಲೆನ್ನಬಜ್ಜಿಯಲ್ಲ| 
ಇಕ್ಕದಾರ್‌ಚೋತದೊ 1|ಅ|ಪ|| ಪೊಣ್ಣ್‌ಮಾಯಲರಿವಕಯ್ಯ! 
ಲೆಣ್ಣುವಪಳಮೆಯೂ| ನಿನ್ನಗುಂಡೆಕಣ್ಣ್‌ಕಂಡೆ| ಡೆನ್ನ್‌ದೆನ್ನಕೇಳ್‌ನಿ||೧|| 
ಕಾಣತಿಂಜಾಣ್‌ಮೇಲ್‌] ನೀನ್‌ ಕೇಳ್‌ತ್‌ಂಡಿತ್‌|| ಬಾನನೊಟಿಮೂಡ್‌ತ್‌ಟಿ! 
ಇಾಣತ್‌ತಿಯಲ್ಲಟಚಿ ||೨|| ಚೊಕ್ಕ್‌ನಕಳಿಕ್‌ನೀಕ್‌| ತಕ್ಕ ಬಟ್ಟೆಮಾಡುವಿ|| 
ಇಕ್ಕನೇಡಲಅಪ್ಪವ್ವಂಡ| ಪಕ್ಕಪೋಯಿಲೆಣ್ಣುವಿ |೩| 
ಅಕ್ಕ, ಕಾಲ ಬಪ್ಪಕ್ಕ ಒಡೆಯನಕ್‌ಟ್ಟುವಕಿಂಜಿಲಿಯ? ನೀಕೆನ್ನ್‌ ಇಕ್ಕ ಬಯತೇರಿ 
ಪೋಚ? ಇನ್ನತ ಚೊಕ್ಕ್‌ನ ಕಳಿಕಳಿಚಿಯಲ್ಲ ನಾಳೆ ಕೆಲಮಿಣ್ಣ್‌ಕ್‌ ಬಾತ್‌, ಆರ್‌ಕೊಂಡು 
ಪೋಕು? ಬಲ್ಕಯಿಂಡ ಮೂಡಿ ಅರಿಯತೆ ಮಾಡ್ಕವಲೂಂದ್‌ ಕಂಡಿಯ? ಅಮ್ಮ! ಎನ್ನೇಂಗಿ 
ಮಾಡಿಯ. ಅರಿಂಜಿತು ಅರಿಯತನ್ನನೆ ಇಷ್ಪದ್‌ ಚಾಯಲ್ಲ. ನೇಡ ಅಪ್ಪ ಆವ್ವಂಗ್‌ ಎಣ್ಣುವಿ. 
(ಎಂದ್‌ ಪೊರಡುವ) 


ಲವಲಿ : (ತಡ್‌ತಂಡ್‌ ಮನತ್‌) ಆಹ! ಏಡ ಗುಟ್ಟ್‌ ಏಡ ದೇವನೆ ಇವಡ ಕೂಡೆ 
ಎಣ್ಣಿರತ್‌. ಇಇ್ಲಿ ಪೊಟ್ಟ್‌ ಪರಂದಕ್ಕ ಪಲಿಯ ಇವಳ ಬುಟ್ಟತೊ, ಅಪ್ಪ ಅವ್ವಂಗ್‌ 
ಎಣ್ಣಿತ್‌ ತೊಂದರೆ ಬಪ್ಪದ್‌ ನೇರ್‌. ಆನಗುಂಡ್‌ ಕಾರ್ಯಕಾಯಿತ್‌ ಕತ್ತೆರ ಕಾಲ್‌ ಪುಡಿಪಾಂದ್‌ 
ಗಾದಿ. ಅನ್ನನೆ ಆಯಿತು, ಇವಳ ಮಾಪ್‌ ಕೇಟಂಡ್‌, ಮಿಣ್ಣ್‌ಕ್‌ ಇವಳಗುಂಡೇ ಏಡ ಕೆಲಸ 
ತ್‌ೇತವಿ. (ಎಂದ್‌) 


ರಾಗ ಕಾನಡ 
(ಕರಿರೇ ಶ್ರೀಶನ ಬೇಗ - ಎಂಬಂತೆ) 


ಪೋತೆಬೋಡುವಿಸಖಿ ||ಪ|| ಸೋತೆನಾನೀಕ್‌ಲೊ। ಡೇತರತುಯಿಂದ್‌ 

|1ಅ|ಪ|| ಕಾಡಾನೆತೇಡಿತ್‌। ಮಾಡ್‌ಕ್‌ಬಂದೊರ್‌|| ನೋಡ್‌ ಆರಾಜನ| 
ಕೂಡ್‌ನೆಬಾಕೆಯೊ ||೧|| ಕಾಲಬಂದನಾನ್‌| ಬಾಲಬರಿತಾಂದ್‌ 
ಮೇಲಾಶೆತೇತದ್‌| ಕೇಳಿದ್‌ನೇರೆನ್ನೆ||೨|| ಶೂರನೊಡೆಯನ। 
ಸೇರ್‌ನೆನಾನ್‌ಲೊ|| ಬೋರೆಆಣ್‌ಗೇನ| ದೂರಂದರಿಂಜನೀ ||೩|| 
ಏಡಯೀದೇವನ! ಕೂಡಿಪೊಲವಕ್ಕು/| ಏಡಾಶೆತೇಪಕ್ಕು|| ನೇಡದಯಬೋಂಡು 
lel ನೀಕಿದಪೊಮ್ಮಾ ಲೆ| ನೀಕಿದಪೊನ್ನೋಲೆ|| ದಾಕುನೀಲೆಣ್ಣ ತೆ ಚಾಕಂದ್‌ 
ಬೋಡುವಿ |೫| 


ಸಖಿ, ಏಡ ಕೆಲತು ಮನತು ನಂಬಿತಿಂಜ ಒಡೆಯನ ಕ್‌ಟ್ಟ್‌ನಾನಗುಂಡ್‌, 
ಸೇರ್‌ನದಾಚಿ. ಈ ಒಡೆಯನಲ್ಲತೆ ಬೋರೆ ಆಣ್‌ಡಮೂಡ್‌ ಒನ್ನಾಂದು ನೋಟುವವಳಲ್ಲ. 
ಆಚೆಂಗಿ, ನೀನ್‌ ಅಪ್ಪ ಅವ್ವಂಗ್‌ ಎಣ್ಣುಂದೆಣ್ಣುವ ಪೋಡಿಕಾಯಿತ್‌ ನೀಕ್‌ ಅರಿಚಿಟ್ಟಲೆ. 
ಇದಂಗಾಯಿತ್‌ ಮಾಪ್‌ ತಾ. ಈಂಡಮೇಲು ಮಿಣ್ಣುಕ್‌ ಕಾಕೆ ಪೋಇಸ್‌ಕ್‌ ಅರಿಯತೆ. ಎಂಗ 
ಒಡೆಯ ಪೊಣ್ಣ್‌ನ ಸುಗ ಪಡತುನ ಬಾರ ನೀಕ್‌ ಕೂಡಿತುಂಡ್‌. ಇದ ಚಿಂಗಾರ. (ಎಂದ್‌ 
ಕೊಡ್‌ಪ) ಕ 

ಸಖ : (ಮನತ್‌) ಇವಡ ಗರುವ ಅಡಕ್‌ನೆ. ನಾಕ್‌ ಬೋಂಡ್ಕದೆಲ್ಲ ಕ್‌ಟ್ಟ್‌ ಚಿ. 
ಇಣಗ್ಸ ಮುಂಡತಿಪ್ಪದೆ ನಲ್ಲದ್‌. ಈಂಡಮೇಲು ಇವಡಪ್ಪನವ್ವಂಗ್‌ ಎಣ್ಣ್‌ಚೋ, ನೀ 
ಯೆಲ್ಲಿ ಚತ್ತಿತಿಂಜಿಯ ಮುಂಡೇಂದ್‌ ಎನ್ನೆ ಬಯ್ಕು. ಕುಳಿಯಮಿ ಎನ್ನೇಂಗಿ ಆಚೇಂಗಿ 
ಬಲ್ಕಯಿಂಡ ಮೂಡಿಯ ಅರಿಯತೆ ಮಾಡಿಯುವಕ್‌ ಮದಿ. ಆನಗುಂಡ್‌ ಈ ಸುದ್ದಿಯೆ 
ನಾಕ್‌ ಬೋಂಡ. (ಎಂದ್‌) ಅಕ್ಕ, ಪಂಡೇ ಒರ್‌ಗಾದಿ ಉಂಡ್‌-ಮಾಡತಪುಟ್ಟ್‌ ಮಾಡಿಬುಟ್ಟ, 
ಮಾಂವ ಮಲೆನಾಡ್‌ ಪೋಯಿಬುಟ್ಟಾಂದ್‌ ತೊಟ್ಟಿತು, ಪುಡಿಚಿತು, ಕಳಿಚಿತ್ಕ, ಆಯಿತ್‌, 
ಇಲ್ಲ್‌ ನಾನ್‌ ಚೆಡಿಜಿಂತ್‌ ಸಾರಯೆನ್ನ್‌? ಎನ್ನೇಂಗಿ ಮಾಡಿಯ. ಅದ ಆ!ರಾಜ ನಿನ್ನ 
ಕಾತಂಡ್‌ ಅಲ್ಲಿ ಅಳತ್ಯತ್‌ ಏಳ್‌ ಪೋಕ. | 

ಲವಲಿ : (ಬೆರಿಯ) ಸಖಿ, ಎನ್ನೆಣ್ಣಿಯ ಅಲ್ಲಿ ಉಂಡ? ಅಯ್ಯೋ! ಎಚ್ಚಕ್‌ ಬೇಜಾರ 
ಪಡುವೋ ಎನ್ನೊ? ಎಂದಿತು ನೀನ್‌ ಬುಡಪ್ಪ! ಆಣಾಳ್‌ರ ಕರಕರೆ ಚನ್ನಂಗೂ ಆರಿಯತವಳೇ 
ಸರಿ. ಬೆರಿಯೇಳ್‌, ಪೋಕ. 

: (ಮನತ್‌) ಉಯ್ಕೊ! ಕಂಡಿರ ಚೊಕ್ಕ್‌ನ ಮೂಡಿಯಡ ಬುದ್ದಿ? ಅಲ್ಲ 
ಪಾಲ್‌ಕೊರೆ ಕೂಡ್‌ವಕ್ಕ್‌ ಮೋರೆಚ್ಚಕ್‌ ಬೋಂಡು ಎಣ್ಣಿ? ಇವ ಕನ್ನಿಮೂಡಿ. ಎನ್ನೇಂಗಿ 
ಕೆಲ ಮಿಣ್ಣಕ್‌ ಬಾತ್‌ ಎನ್ನೆಣ್ಣು? ಕಾತ್‌ಕ್‌ ಕುಳಿಯಮೆ ಆಚೀಂದ್‌ ಎಣ್ಣುವಲ್ಲ. ? ಚಾವಡ್‌ 
ನಾಕೆನ್ನಾಂಡು? ಕಾಕಿಯ ಪೋಪಿ. (ಇಬ್ಬರು ಪೋಪ) 


ರ್ತ ರ ೫ 

೩ನೇ ಸೀನ್‌ ಕಾಡ್‌ 
ಸುಬ್ರಹ್ಮಣ್ಯ : (ಮರತ್‌ರಡಿಲ್‌ ಅಳತಿತಿಪ್ಪ) 
ಸಖಿ : ಅಕ್ಕ, ಅಲ್ಲಿ ಅದ ಬೆರಿಯ ಪೊ. ಇಇಸ್ಲಿ ಅಕ್ಕಲೆ ಅನ್ನನೆ ಚೊಕ್ಕಿತ್‌ ಮೂಡ್‌ 


ಮೇಲ್‌ ಗಾಯ ಗಪಟ ಮಾಡ್ಕವತೆ ಕಂಡಿಯ? ನಾ ಪೋಯಿತ್‌ ಪೂ ಪರಿಚಂಡ್‌ ಬಪ್ಪಿ. 
ಇಣಇಗ್ಸಿ ತಕ್ಕ್‌ಲೇ ಕೋಟೆ ಕೆಟ್ಟತಿ. ಬೆರಿಯ ಪೊನಕ್‌ ಪೋಂಡು. 


ಲವಲಿ : ಮದಿಯಪ್ಪ, ಬಂಡತಕ್ಕ್‌ ಪರೆಯತೆ. ನೀಪೋವ್‌. (ಎಂದ್‌ ಸುಬ್ರಹ್ಮಣ್ಯಂಡ 
ಪಕ್ಕ ಪೋಯಿತ್‌ ಮಂಡೆ ಕುಂಬ್‌ಟ್ಟಂಡ್‌ ನಿಂದವ) 


ಸುಬ್ರಹ್ಮಣ್ಯ : (ತಬ್ಬಿಯಂಡ್‌) ಆಹ! ದೇವಿ, ನೀಕ್‌ ನಾ ಎನ್ನೆಣ್ಣಡ್‌? 


ಕಂದ||.. ಭಾಷೆಯೊತಂದಿತ್‌ದೇವಿಯೆ। ಮೋಸನೀಮಾಡುವಕಾಕುವಯೇಡ ಲೊಗುಣಕ್‌॥| 
ಸಾಸನೀಕಾಯಿತ್‌ಪಟ್ಟ್‌| ಆಶೆಲ್‌ಕಾತಳತದ್‌ ಮಹಯೀಶಂಗೆಗೊತ್ತ್‌/| 


ದೇವಿ, ನಂಬ್‌ನ ಒಡೆಯಂಗ್‌ ನೀನ್‌ ಮೋಸ ಮಾಡಲುವ? ಒರ್‌ಗಳಿಗೆ ನಿನ್ನ 
ಕಾಣತದ್‌ ಓರಾಂಡ್‌ ಕಾಣತನ್ನನೆ ಆಯಿತಿಂಜತಲ್ಲ! ಮುತ್ತ್‌, ಎನ್ನ್‌ಚೆಡಿಬಂದಿತ್‌ ಎನ್ನ 
ಬುಟ್ಟಿತ್‌ ಪೋಯ? ಎಣ್ಣ್‌. 

ಲವಲಿ : ದೇವನೆ, ಏಡ ಜೀವವೆ ನೀನಾಯಿತಪ್ಪಕ್ಕ, ನೀಕ್‌ ಮೋಸ ಮಾಡ್‌ವು 
ದುಂಡ? 


ಕಂದ[| ಪೊಟ್ಟ್‌ಲೊಪರಂದ್‌ಲೆದೇವ| ಕೆಟ್ಟಯೀಗವುಡಿಅರಿವುಲಂದೆಣ್ಣಿವೊಳಿಚೆನಾ|| 

ಗುಟ್ಟ್‌ಲ್‌ಯೆಂಗಳೊಕಳಿಪಕ್‌| ಬಟ್ಟೆಯೊಡೇದ್‌೦ದ್‌ಕರಕರೆ ಲಿಂಜೆನೊಕೇಳ್‌। 

ದೇವನೆ, ಪಾಳಾನ ಸಖಿರ ಪೋಡಿಕಾಯಿತ್‌ ನಿನ್ನ ಬುಟ್ಟಿತ್‌ ಪೋನದೇ ಹೊರ್ತು, 

ನ್‌ಡಮೇಲೆ ಚೆಡಿವದುಂಡ? ಅಯ್ಯೊ! ನಾಕಾಯಿತ್‌ ನೀನ್‌ ಎಚ್ಚಕ್‌ ಕಷ್ಟಪಟ್ಟಿಯೊ, ಅದೇ 

ನಾಕ್‌ ವ್ಯಸನ. (ಚೆನ್ನ ಚೆಡಿಲ್‌) ಎಂದಿತು ಆಣ್‌ಜಾತಿನ ಒನ್ನಾಂದು ನಂಬುವಕಾಗ, 
ಬುಡಿಯಪ್ಪ ಮದಿ. (ದೂರ ನಿಂದವ) 

ಸುಬ್ರಹ್ಮಣ್ಯ : (ಮನತ್‌) ಆಹ! ಇದೆನ್ನ್‌ ಇವಕ್‌ ಚೆಡಿಬಂದದ್‌? ನಾನೊಂದು 


ಮಾಡಿತಿಲ್ಲೆ. ಇದೇ ಪೊಣ್ಣಾಳ್‌ಕೊರ್‌ ಪುಂಗಚೆಡಿಂದೆಣ್ಣುವದ್‌ ಮಾಡುವದೆನ್ನ್‌? 
ಉಪಾಯತ್‌ ಕೇಪಿ. 

ರಾಗ ಬೇಹಗ್‌ 
(ನಾ ಮಾಡಲೇನದಕೆ ಮಾನಿನಿಮಣಿ - ಎಂಬಂತೆ) 


ನಾನೇದ್‌ಮಾಡ್‌ನದೊ! ಮಾಡತೆಚೆಡಿ। ಬಾನೀನ್‌ಯೆಣ್ಣ್‌ಅದೊ ||ಅ|ಪ| 


 ಬಂದನಬಂದದ್‌| ಇಂದ್‌ಲೊನಾಕದ್‌|| ಪೊಂದೇವಿಲೆಣ್ಣ್‌ಅದ್‌ ||೧|| 


ಪರಂದಿಯನೀನ್‌ಲೊ| ಮರಂದ್‌ಲೆನಾನ್‌ಲೊ|| ಬೆರಿಯಲೊಬಂದೆಕೇಳೊ ||೨॥| 
ಉಜಳಬುಡತೆನಿ। ಬೇಜಾರಮಾಡತೆ|| ಬೋಜಕರತಿನೀಬಾ |!೩| 


ದೇವಿ, ನಾನೆನ್ನ್‌ ತಪ್ಪ್‌ ಮಾಡ್‌ನ? ಬೆರಿಯ ಎಣ್ಣೆ. ಅಯ್ಕೊ! ನೇಡಮೂಡ್‌ 


ಬಾಡ್‌ಚೇಂಗಿ. ನಾಕೆನ್ಸ್‌ ಸುಗ ಇಕ್ಕು? (ಎಂದ್‌ ತಬ್ಬಿಯವ) 


ಲವಲಿ : (ಮನತ್‌) ಅಯ್ಕೊ! ಏಡ ದೇವಂಗ್‌ ನೊಂಬಲ ಆಚೀಂದ್‌್‌ ಕಂಡೆ. ಚೀ! 
ಚೆರಿಯ ತಪ್ಪ್‌ಕ್‌ ಆಣಾಳ್‌ನ ನೊಂಬಲ ಪಡತುವಕಾಗ. ಪಾಪ. (ಎಂದ್‌ ಪೊಂದೆಳಿಲ್‌) 


ಕಂದ|| 


ಪಣಪೂತಸುದ್ದಿಯೊಲಾಡ್‌। iD SR SS 
ಬಯತೆಣ್ಣುವದಾಡ್‌॥| ಮನೆದೇವನತುದಿಪದಾಡ್ಸ್‌| ಮನ್‌ಸಕ್‌ಆಗಂದ್‌ಲೆಣ್ಣುವ 
ಪಳಮೆಯೊಲುಂಡ್‌|| 


ದೇವನೆ, ಈ ರೀತಿ ಗುಟ್ಟ್‌ಬುಟ್ಟಕ್ಕ ಕಷ್ಟಂದೂ ನಷ್ಟಂದೂ ಪಳಮೆ ಉಂಡ್‌. 
ಎಂಗಕಳಿಚಾನ ಅಚ್ಚಕ್‌ ಬೆರಿಯ ಈ ಪೀಡೆ ಸಖಿರ ಕೂಡೆ ಎಣ್ಣುನಕಾಕುವ? ಅದೇ ನಾಕ್‌ 
ಕರಕರೆ. ಆಡ್‌ ಒಂದ್‌ ನೋಟ್‌ಚೇಂಗಿ. ನೀಯೆಣ್ಣ್‌ನದ್‌ ನಲ್ಲದೆ ಆಚಿ ಅವಳಗುಂಡ್‌ 
ಮಿಣ್ಣಕ್‌ ಎಂಗಡ ಕಾರ್ಶ ನಡತ್ಯವಾಂಗ್‌ ಬಟ್ಟೆ ಮಾಡ್ಕಂಡೇ ಬಂದೆ. ಇಇಣ್ಲಿ ಪೋಡಿಲ್ಲೆ. 


ಅಕ್ಕಕ್ಕ ಬಂದಂಡಿಕ್ಕಂಡು. ಒರ್‌ಗಳಿಗೆ ನಿನ್ನ ಕಾಣತೆ ಇಪ್ಪ ಕಯ್ಕೂಲೆ. 


ಸಖಿ.: 
ತ್‌ೇಂದ್‌ಲಿಯ? 


(ಪೊರಮೆ ನಿಂದಂಡ್‌) ಅಕ್ಕ ಅಕ್ಕ ಬೆರಿಯ ಪೊನಕ್‌ ಪೋಂಡು, ತಕ್ಕ್‌ 


ಲವಲಿ : ದೇವನೆ, ಆ ಪೀಡೆ ಬಪ್ಪ, ನೀನ್‌ ಪೊ. ಚೆನ್ನ ನಿಂದಿತ್‌ ಬರಂಡು. 


ಕಾತಂಡಿಖ್ಬಿ. 


ಸುಬ್ರಹ್ಮಣ್ಯ :. ದೇವಿ, ನಲ್ಲದ್‌! (ಎಂದ್‌ ಪೋಪ) 


ಸಖಿ : (ಲವಲಿನ ನೋಟಿತ್‌) ಅಕ್ಕ, ಎನ್ನ್‌ ಇಲ್ಲಿಯೇ ಉಂಡೇಂಗಿ ಮದಿಯ, 


ಅಲ್ಲ ಪೋಂಡುವ? 

ಲವಲಿ : ನೇಡ ಜೀವ ಪೋಷನಕ್ಕೆ ಎನ್ನಂಗ್‌ ಕಾಕಿಯ? ಎನ್ನತ್‌ ಮಾರಿ ಪೊಣ್ಣೋ 
ನೀನ್‌ ಗೊತ್ತಾಪ್‌ಲೆ. 

ಕ ಸಖಿ : ನೀನ್‌ ನಲ್ಲಗಟ್ಟಿಗತಿ! ಪೊನ ಎನ್ನಾಚೊ ಎನ್ನೊ? ಆಂಡಗೇನೊಂದು ನೀಕ್‌ 
ಇಲ್ಲೆಲ? ಒಡೆಯನೇ ಮದಿ ಅಲ್ಲ? ಮಂಡೆ ಕಾಟ್‌. ಪೂಚೂಡುವಿ. (ಎಂದ್‌ ಪೂಚೂಡಿತ್‌ 
ತೆಳಿಚಂಡ್‌ ಮೂಡ್‌ ನೋಟಿತ್‌) ಉಯಿ! ಅಕ್ಕ, ಎಂದಿತು ನೀನ್‌ ಪೆರ್ತ್‌ ಚೊಕ್ಕ್‌ನವಳೇ 
ಸರಿ. ದವಡೆಲ್ಲನೋಟ್‌. ನೀಕ್‌ ನೊಂಬಲ ಆಪ್‌ಲಿಯ ಮಾರಿ? ಈ ಗಾಯೆಲ್ಲ ಪೋಪದ? 
ಎನ್ನೇಂಗಿ ಮಾಡಿಯ ನಾಕೆನ್ನಾಂಡು ಏಳ್‌ ಪೋಕ. 

ಲವಲಿ : (ಬೆರಿಯ ದವಡೆನ ತೇಟಿಯಂಡ್‌) ಮದಿಯಪ್ಪ. ಬಂಡತಕ್ಕ್‌ ಪರೆಯತೆ. 
ಅಕ್ಕನೆಕ್ಕೆ ದವಡೆಲ್‌ ಕರ್‌ಬಂದ್ಕತ. ಬಾಯಿದುಂಬ ನಾಲ್‌ತಕ್ಕ್‌ ಪರೆವಕ್ಕೂ ಕೂಡ ನಿನ್ನ 
ಚೆಲ್ಲಿತ್‌ ಎಡೆ ಇಲ್ಲತಾಚಿ. ಏಳ್‌ಪೋಕ. (ಇಬ್ಬರೂ ಪೋಪ) 


ರತ್‌ ತ 


೪ನೇ ಸೀನ್‌ ಪೊನ 
(ಲವಲಿಯು ಸಖಿಯು ಅಳತಿತಿಪ್ಪ) 
ದೂತ : (ಬಂದಿತ್‌ ಲವಲಿನ ನೋಟಿಯಂಡ್‌) 
ರಾಗ ವರಾಳಿ 
(ಆ ಮೇರಿ ಮೇರಿ ಪೊಣ್ಣೆ - ಎಂಬಂತೆ) 

ಅಕ್ಕಕ್ಕನಲ್ಲೊರಕ್ಕ| ತಕ್ಕ್‌ವೊಂದ್‌ಕೇಳಕ್ಕ ||ಪ|| ಚಿಕ್ಕಿಚೋತ್‌ನ್‌ಡ ಪಕ್ಕ] 
ಇಕ್ಕಬಂದೆನಾನಕ್ಕ ||ಅ|ಪ|| ಚಾಕ್‌ನಪ್ಪ ನಿನ್ನ ಕೇಳ್‌| ಕಾಕಿಯಂಡ್‌ಬಪ್ಪಕ್‌। 
ನಾಕೆಣ್ಣ್‌ಚಿಲೋಡಿಬಂದೆ|  ಪೋಕನೇಳ್‌ಬೆರಿಯಲೊ  ||೧|| 
ಇಂದ್‌ತೊಟ್ಟ್‌ ಮಾಡ್‌ಪಾರ। ಎಂದುನೀನ್‌ಕಾಕಂಡ]| ನೊಂದ 


ತ್‌ಂದರಿಂಜಿನಿನ್ನ| ಇಂದೆಬಪ್ಪಕೆಣ್ಣ್‌ಚಿ ||೨|| ಉಟ್ಟಿಮಂಡೆಗಟ್ಟಿಯಾಡ| 
ಕೆಟ್ಸ್‌ ಮೊಟ್ಟೆತಾರಿರೋ|| ಮುಟ್ಟಿರ್‌ಟ್‌ಡಾಯಿ ಪೋಕು| ಬಟ್ಟೆಕೂಡಿ ನಿಂಗಳೊ 


(|೩| 


ಅಕ್ಕೋ ಅಕ್ಕ ಗೊತ್ತಾಚ? ಪೊನ ಕಾತಿತ್‌ ನೀನ್‌ ಚೋತ್‌ಪೋಯಾಂದ್‌ 
ನ್‌ಡಪ್ಪ ಇಕ್ಕೆನ್ನೆ ಕಾಕಿಯಬಪ್ಪಕ್‌ ಎಣ್ಣ್‌ ಚಿ. ಇಂದೇಕಪ್ಪರ ಈ ಚಾಕ್‌ರಿಕ್‌ ಬೋರೆಜನ 

ಬಪ್ಪ ನೀಕ್‌ ತೊಂದರೆ ತಪ್ಪ್‌ಚಿ. ಬೆರಿಯ ಏಳ್‌. ಬಯಿಟಾಯಿಪೋಕು. ಸಾಮಾನೆಲ್ಲ 
ಬೆರಿಯ ಕೆಟ್ಟ್‌ಮಾಡಿ ನಾ ಚೆನ್ನ ಅಳತವಿ. (ಎಂದ್‌ ಅಳೆಪ) 


ರಾಗ ಜುಂಜೋಟಿ 
(ಬರಿದೇಕೆ ನಿರ್ದಯ ಗೈವೆ - ಎಂಬಂತೆ) 


ಆಹಚೋತೆನೊನಾಸಖಿಡಿಂದ್‌ಲೊ ||ಪ|| ಮಹಾಪಾಪಕ್‌ ನಾ ಬೂವಕಾಚಲೋ 
||ಅ|ಪ|| ಮಾಡ್‌ಕೊಡೆಯಬಕ್ಕು! ತೇಡಿಬೇರಿಚಿನಿಕ್ಕು|| 
ನೋಡೆನ್ನಕಾಣತೆಪೋಕುಲ ||೧|| ಬಾಂದ್‌ಲೆಣ್ಣಿತ್‌ನಾನ್‌|| ಪೊಂದ್‌ 
ಮಾಡ್‌ನಚೆಡಿ!| ಮೂಂದಾರ್‌ಕಾಲಮರೆಯಲ ||೨॥| ಒಬ್ಬನೆ ವೊಡೆಯಂದ್‌! 
ತಬ್ಬಿತ್‌ಮೇತೊಟ್ಟ್‌ | ಇಬ್ಬರ ಕಣ್ಣ್‌ಲ್‌ನೋಟನಾ ||೩|| ಬೋಜಕಾರನಕಂಡ್‌| 
ಬೇಜಾರತ್‌ಕತೆ|| ನಾಜೀವಬೆಚ್ಚವದೆನ್ನಂಗ್‌ ||| 





ಸಖಿ. ನಂಬ್‌ನ ಒಡೆಯಂಗ್‌ ಮೋಸಮಾಡಿತ್‌, ನಾನೇದ್‌ ಭಾಗ್ಯಕಾಯಿತ್‌ 
ಬದ್‌ಕಡ್‌ ಎಣ್ಣ್‌? ಅಯ್ಕೊ! ಏಡ ದೇವ ಬಂದಿತ್‌ ಇಲ್ಲಿ ನೋಟುವಂಜಿ, "ಆಹ! ದೇವಿ 
ಮೋಸ ಮಾಡ್‌ಚಿಂದ್‌" ಬಯ್ಕಕ್‌ ಪೋಕುವೇ ಹೊರ್ತು, ನಾ ವಳ್ಳಲ್ಲಿಕ್‌ ಬಕ್ಕುವೋ? 
ಬರ. ಆಹ! ಒಬ್ಬನೆ ಒಡೆಯಂದ್‌ ನಂಬ್‌ನಂತ ನಾನ್‌ ಪಿಇಸ್ಲೊಬ್ಬನೆ ನೋಟುಫೆದುಂಡೋ 
ನೋಟ. ಅನ್ನನೆ ಇಪ್ಪಕ್ಕ ಏಡ ಬಾಳ್‌ ಪೋಚಲ್ಲ! ಆಹ! ಸ್ವಾಮಿಯೆ, ನಾನೆನ್ನ್‌ ಮಾಡಡ್‌? 
(ಎಂದ್‌ ಕರಕರೆ ಮಾಡುವ) 


ಸಖಿ: 
ರಾಗ ಖರಹರಪ್ರಿಯ ನೋಟ್‌ 
(ಇಂದುವದನೆ ಕುಂದರದನೆ - ಎಂಬಂತೆ) 


ಮಾಡೆನಿದುಕ್ಕಡಿಕ್ಕ। ನೋಡ್‌ಮೊರಡತೆ||ಪ|| ಮಾಡ್‌ಬುಟ್ಟ್‌ಪೋನ ಕಲೊ। 
ಕೇಡ್‌ಡಾಗಲೂ ||ಅ|ಪ।| ಚೊಕ್ಕ್‌ನಾಣ್‌ನ್‌ಡಾತೆಲ್‌| ಚಿಕ್ಕರಿಯತೆ|| 
ಬಕ್ಕುನೀಡರಮನೆಕ್‌। ಡಕ್ಕಕಾಂಗಲು ||೧|| ಚೋದರಿಂಜ ಆಣ್‌ನೋಟ್‌| 
ಏದಂಗುಲಂಜ|| ಮೋದ್‌ರತೊಳೆಯನುಗ್ಗು| ಮಾದ್‌ರಿ ನೋಟು |೨| 
ಅಪ್ಪನ್‌ೇಡಆಳಯಚಿ। ತಿಪ್ಪಗಯೆಂಗ।| ಇಪ್ಪದಿಲ್ಲಿಚಾಯಿಯಲ್ಲ! 
ಎಪ್ಪುವಿಯೇಳ್‌ |೩| 


» 
ಅಕ್ಕ, ಆಣ್‌ರ ಬುದ್ದಿನೀಕ್‌ ಗೊತ್ತಿಲ್ಲಿಯ? ಚೋದರಿಂಜ ಪಿಣ್ಣು ಎನ್ನನೆ 

ಆಯಿತು ಬರತೆ ಇರ. ಕಂಡಿಯ? ಆನಗುಂಡ್‌, ಬೆರಿಯ ಪೋಕನ. ಏಳ್‌. ಅಲ್ಲೇಂಗಿ 
ನೇಡ ಅಪ್ಪ ಚೆಡಿವು. 3 


ಲವಲಿ : ಸಖಿ, ಅಮ್ಮ ಬಪ್ಪೊ ಎನ್ನೊ? ಬರತೆ ಪೋಚೇಂಗಿ ಏಡ ಜೀವ ನಿಲ್ಲ. 
ಕಂಡಿಯ? ಏಳ್‌ ಪೋಕ. (ಇಬ್ಬರು ಪೋಪ) 


3ರ ೫ 


೫ನೇ ಸೀನ್‌ ಅರಮನೆ 
(ಲವಲಿ ಬುದ್ದಂಡಿಪ್ಪ). 


ಸಖ : ಅಕ್ಕ, ಎನ್ನ್‌ ಒರಕ್‌ ಬಪ್ಪ್‌ಲಿಯ? ನೀಕ್‌ ಬೇಜಾರ ಆಪೊಂದ್‌ ತಕ್ಕ್‌ 
ಪರೆವಕ್ಕ್‌ ಬಂದೆ. ` 


ಲವಲಿ : (ಎದ್ದ್‌ ಅಳತಂಡ್‌) ಸಖಿ, ಎನ್ನನೆ ಒರಕ್‌ ಬಕ್ಕು? ಎಣ್ಣ್‌. 
ಅಯ್ಕೊ! ಏಡ ಜೀವಕೊತ್ತ ಒಡೆಯ ಇಚ್ಚಕ್‌ ನೇರ ಆಚೇಂಗಿಯೂ ಬಂದ್‌ಲೆಲ್ಲ! 
(ಎಂದ್‌) 


ರಾಗ ಹಿಂದುಸ್ಥಾನಿ ಕಾಪಿ 


(ನೀರಜನಯನೆಯೆ ನೀರನತೊ - ಎಂಬಂತೆ) 


ಅಕ್ಕಲೆಬಂದೊರ್‌ಬೋಜನೊಡೆನ್ನ್‌| ಇಕ್ಕಲೊಬಾರತೆಪೋನದೊಆಹ |[ಅ|ಪ॥ 
ಬಕ್ಕುಂದ್‌ಲೆಣ್ಣಿಕುಳಿಚಿತಳಿಚಿ। ಒಕ್ಕತರಿವಕಡೆಬಿರಿಚಿ|| 
ಡಕ್ಕಲೆತೊಟ್ಟ್‌ನಾಪಾರಲೊಕಾತ್‌| ಉಕ್ಕುವಮೇಲ್‌ಕೊದಿಪಲಜೀವ ||೧॥| 
ಪೊಟ್ಟಿಲ್‌ಚಿಂಗಾರಯಿಟ್ಟ್‌ ಲಣಿಂಜಿ। ಪಟ್ಟ್‌ವುಡ್‌ತಿತೆಲತಟ್ಟೆಬೆಚ್ಚಿ|| 
ಬಟ್ಟತ್‌ಪಾಲ್‌ಕ್‌ಸಕ್ಕರೆಲ್‌ಟ್ಬ್‌| ಬಟ್ಟೆಯೊಕಾತಿತುಬಂದ್‌ಲೆಆಹ ||೨|| 
ಕ್‌ಣ್ಲಂಗಳೊನ್ನಾಂದುನಂಬುವಕಯ್ಯ|ಪೊಣ್ಣ್‌ ಡಲಪ್‌ಕ್‌ಡೆತ್ತುವಕಿಲ್ಲೆ || 
ಎನ್ನಡದೇವನೊಯೆನ್ನಮರಂದ್‌| ಇನ್ನತಮೋಸಲೊಮಾಡ್‌ಚಿಆಹ ||೩|| 


ಅಹ! ಸಖಿ ಕಾತಳತಿತ್‌ ನಾನ್‌ ಚೋತೆ. ಏಡ ದೇವನ ಕಾಂಬ್‌ಲೆ. ಅಯ್ಯೋ! 
ಆಣಾಳ್‌ನ ಎನ್ನಂಗ್‌ ನಂಬುವದೆಣ್ಣ್‌. ಅಯಿಂಡ ಕಾರ್ಯಕ್‌ ಮಾತ್ರ, ಅವು ಇಕ್ಕುವೇ 
ಹೊರ್ತು. ಪೊಣ್ಣಾಳ್‌ ನೆನೆತನಕೆ ಅಯಿನ ಕ್‌ಟ್ಟುವದುಂಡ? ಎನ್ನ್‌ ಮಾಡಡ್‌? ಏಡ 
ಜೀವ ತೀರ ಆ ಸ್ವಾಮಿರ ಮೇಲೆ ಉಳ್ಳಾನಗುಂಡ್‌, ಕಾಣತೆ ಇಪ್ಪಕ್‌ ಕಯ್ಯೂಲೆಕ್ಕುಲ. 


| 
| 
| 
| 

ಮಿ ನಾಟಕ 


ಅಯ್ಯೋ! ದೇವನೆ, ಎನ್ನ ಮರಂದಿಯ. (ಎಂದ್‌ ಮೂರ್ಚೆಯಾಪ) 


ಸಖಿ : ಅಯ್ಕೋ! ಇವ ಪೋದಮರಂದತಕ್ಕುಲ! ಅಪ್ಪ, ಎಂದಿತು |ಚೊಕ್ಕ್‌ನ 
ಮೂಡಿಯಂದೆಣ್ಣುವದ್‌ ಸರಿ. ಅಲ್ಲೇಂಗಿ ಆ ರಾಜಂಡ ಕೂಡೆ ಎಲ್ಲಾ ಕಳೆ ಆಯಿತ್‌ 
ಈಂಡಮೇಲು ಎನ್ನೆತ್‌ ಆಸೆಯೊ ಗೊತ್ತಾಪ್‌ಲೆ. ಅಲ್ಲ ಆಣಾಳ್‌೦ದೆಣ್ಣ್‌ ಚೇಂಗಿ 
ಎನ್ನ್‌ಪಣ್ಣ? ಅಲ್ಲ ಕೂಳ? ಕನ್ನಿ ಮೂಡಿಯಳೆಲ್ಲ ಇನ್ನನೆ ಆಲಂದಿತ್ತ್‌ | ಕಳಿಪಲ್ಲ! 
ಮಂಗ್‌ಲಕಯಿಂಜ ಪಿಣ್ಣ ಅಂತು, ಒರ್‌ಗಳಿಗೆ ಆಣಾಳ್‌ನ ಬುಡುವದುಂಡ? ಎನ್ನೇಂಗಿ 
ಚುಡಡ್‌! ಅವಡ ಅವ್ವಂಗ್‌ ಈ ಸಂಗತಿ ಎಣ್ಣುವಿ. (ಎಂದ್‌ ಪೋಯಿತ್‌ ರಾಣಿನ 
ಕಾಕಿಯಬಪ್ಪ) 


ರಾಣಿ : (ಬೆರಿಯ ಬಂದಿತ್‌ ತೇಂಡಿನೋಟಿತ್‌) ಅವ್ವ, ಮೋಳೆ, ಎನ್ನಾನತಾಯಿ, 
ನೀಕ್‌? (ಮನತ್‌) ಚೋಕೆನ್ನೇಂಗಿ ಆಚೋ ಎನ್ನೊ! ಎಕ್ಕ ತೊಟ್ಟ್‌ ಎಣ್ಣುವಿ ಕಣ್ಣ್‌ಲ್‌ 
ಕುಣಸ್ಲಿ ಅನ್ನನೆ ಒಬ್ಬಳುಳ್ಳವ ಅಂದಿ ಮೋಂದಿ ನೇರತ್‌ ಆಲೆ ಈಲೆ ತಿರುಗುವಕಾಗಾಂದ್‌. 
ಎಂದಕಲು ಹಂ ಹಂ ಬಿಲ್‌ಕೂಲ್‌ ಕೇಳ. ಅವ್ವನ ಕಣ್ಣ್‌ನೀರ್‌ ಇಡ್‌ಚಿರಂಡೂಂದೆ ಅವಕೂ 
ಗೇನ. ಮಾಡುವದೆನ್ನ್‌? ಏಡಣೆಲ್‌ ಎಳ್‌ತ್‌. (ಎಂದ್‌) ಗೌಡಿ, ಬೆರಿಯ ಪೋಯಿತ್‌ ಚೆನ್ನ 
ಚೋಪ ಕರಪ್‌ ಮಾಡಿಯಂಡ್‌ ಕೊಂಡ್‌ ಬಾ. ಎನ್ನತ್‌ ಮಾರಿ ನೋಟುವದ್‌? ನೀ 
ನಲ್ಲದಾಯಿತುಂಡೇಂಗಿ ಇಚ್ಚಕೆಲ್ಲ ಇಂಜತ? ನೇಡ ಮೂಡ್‌ನ ಕುಟ್ಟಿನೋಟ್‌ (ಎಂದ್‌ 
ಕೈಯೆಡ್‌ಪ) | 


ಸಖ : (ಮನತ್‌) ಅಯ್ಯೋ! ಈ ತೊಂಡಿರ ಚೊಕ್ಕ್‌ನೋಟಿ. ಇವಢ ಮದಿಚ 
ಮೋವ ಒಡೆಯ ಪಿರಾಂದ್‌ಲ್‌ ಬುದ್ದಾಂಗ್‌ ನಾನೆನ್ನ್‌ ಮಾಡಡ್‌? ಕೈಮೊ, ಥೋಷ್ಟೊ, 
ಚಾಪಿಸೊ, ಬ್ರೆಡ್ಡೊ, ಬಿಸ್‌ಕೊತೊ, ನಲ್ಲೋಣೆ ತಿಂಬಿಚಿಟ್ಟಕ್ಕ, ಮೂಡಿಯ ಎನ್ನ್‌ 
ಮಾಡು? ಎಣ್ಣಿ, ಈಂಡ ಮೇಲೆ ಗ್ಲಾಸ್‌ಲೊ ಅವ್ವಂಗ್‌ ಮೂಂದ್‌ ಬೆರ, ಮೋವಕ್‌ 
ಆರ್‌ ಬೆರ, ಮೂಡಿಯ ಮುಂಡತಿಕ್ಕುವ? ಎಂದಿತೆ ಒಡೆಯ ಪಿರಾಂದ್‌ ಪುಡಿಪದ್‌. 
ಎನ್ನೇಂಗಿ ಆಡ್‌ ಎಣ್ಣ್‌ನ ಪಣಿಕೆಯ್ಕುವಿ. (ಎಂದ್‌ ಚೋಷ್‌ಕರಪ್‌ ತಳಿಯತ್‌ 
ಕೊಂಡ್‌ಬಂದ್‌ ಕೊಡ್‌ಪ) 


ರಾಣಿ : ( ಕೇಟಂಡ್‌ ಮಂಡೆಕ್‌ ಉಯಿವಕ) ಇದ ಕಣ್ಣ್‌ದೃಷ್ಠಿ ಕಾಲದೃಷ್ಠಿ, 
ಕುಳಿಯದೃಷ್ಠಿ, ರಾಹುದೃಷ್ಠಿ, ಕೂಳಿಯೊ, ಪೀಡೆಯೊ, ಪಿಶಾಚಿಯೊ, ಶೊಡ್ಲೆಚ್ಚಿಯೊ, 
ಕಾಂಬಕ್ಕೊ, ಕೊದಿಚಿತಶೊ, ಬಂದಿತ್‌ ತೊಟ್ಟಂಡೊ ಪುಡಿಚಂಡೂ ಉಂಡೇಂಗಿ, ಈ 
ಕುರ್ದಿಕುಡಿಚಂಡ್‌ ಬೆರಿಯ ಪೋಂಡು. ಏಡ ಮೋವಕ್‌ ನೊಂಬಲೊ ನೋವೊ 
ಮಾಡ್‌ಚೇಂಗಿ, ಪಿಣ್ಣಾ ಉಂಡ್‌, ಹಂ ("ಗೌಡಿ ಬೆರಿಯ ಅಕ್ಕಿ ಉಯಿಂಜಿತ್‌ ಇಡ್‌ 





ಸುಬ್ರಹ್ಮಣ್ಯಸ್ವಾಮಿ ನಾಟಕ 81 


ಮೂಡಿ ಎನ್ನತ ನೋಟುವ ಮಾರಿಂದ್‌" ಎಣ್ಣುವ) 


ಸಖ : ಅಯ್ಕೊ! ಕೂಳಿರಕಣ್ಣೆಲ್ಲ ಕೋಳಿರ ಮೇಲೆಂದ್‌ ಆಚಲ್ಲ! ಈ ಗೊಡ್ಡ 
ಮುದಿಕಿ ಏಡ ಕೂಡೆ ಇನ್ನನೆನ್ನಂಗ್‌ ಕಳಿಪ? (ಎಂದ್‌ ಅಕ್ಕಿ ಉಯಿಂಜಿತ್‌ ತಳಿಯಕ್‌ಡುವ) 


ರಾಣಿ : (ಎಡ್‌ತ ಪೋಯಿತ್‌ ಚೆಲ್ಲಿತ್‌ ಬಂದಿತ್‌) ಮೋಳೆ, ಏಳ್‌. ಏಡ 
ತಾಯಿಕ್‌ ಗುಣ ಆಚಿ. (ಎಂದ್‌ ತ್‌ೇಂಡಿನೋಟಿತ್‌) ಅಯ್ಕೊ! ಪಲ್ಲ್‌ ಇರ್‌ಕೂಡಿ 
ಪೋಯಿತ್‌. ಮೂಡೆಲ್ಲ ನೀಲ ಪುಡಿಚಿತ್‌, ಕೈಕಾಲು ಕೋಟ. ಎನ್ನಾಯಿ ಪೋನಪ್ಪ? 
ಏಡ ಕಣ್ಣ್‌ ಕಾಣತಾಚಲ್ಲ! ಎನ್ನ್‌ ಮಾಡಡ್‌? ದೇವಕ್‌ ಪರಕೆ ಮಾಡ್‌ವಿ. (ಎಂದ್‌ 
ಮನತ್‌) ಸ್ವಾಮಿ, ಬ್ರಹ್ಮವಿಷ್ಣುಮಹೇಶ್ವರ, ಮಹಾಬಲೇಶ್ವರ, ಬಾಗಂಡೇಶ್ವರ, 
ಓಂಕಾರೇಶ್ವರ, ಗಂಗಾಯಮುನೆ, ನರ್ಮದಸರಸ್ವತಿ, ಕಾವೇರಿ, ಕನಕೆ, ಸುಜ್ಯೋತಿ, 
ಇಗ್ಗ್‌ ತಪ್ಪ, ಪಾಲೂರಪ್ಪ, ಬಯತೂರಪ್ಪ, ಮುತ್ತಪ್ಪ, ಬೊಟ್ಟ್‌ಲಪ್ಪ, ಕಡಪಾಲಪ್ಪ, 
ಪೆಗ್ಗಳತಯ್ಕಪ್ಪ, ಏಡ ಮೋವಕ್‌ ಬಂದ ಕಷ್ಟತ್‌ನ ಪರಿಹಾರಮಾಡಿತ್‌ 
ಕಾಪಾಡಂಡೂಂದ್‌ ಬೋಡ್ಕವಿ. (ಎಂದ್‌ ಗೌಡಿನ ನೋಟಿತ್‌) ಮೂಡಿ ಕುಳಿಯಂಗ್‌, 
ಬೀರಂಗ್‌, ಚಾಮುಂಡಿಕ್‌, ಕಲ್ಲುರುಟಿ, ಪಂಜರುಳಿ, ಪತ್ತ್‌ಕೂಟ ಪಾಶಾಣಮೂರ್ತಿಕ್‌, 
ಕೂಡ ಕೋಳಿ, ಆಡ್‌, ಪಂದಿನ ಬೆರಿಯ ಬೇಲೆಕಾರ ಮಲೆಯ ಬಣ್ಣ ಪಾಲೆಯ 
ಇಯಂಗ್‌ ಕೊಡತಿತ್‌ ಬಾ. 


ಸಖಿ : ಅವ್ವ, ಆಕು. (ಮನತ್‌) ಈ ತೊಂಡಿರ ಕಳಿಕಾಂಬಕ್ಕ ನಾಕ್‌ ತೆಳಿ 
ಬಪ್ಪ. ಅಲ್ಲ ಅವ ಒಡೆಯ ಪಿರಾಂದ್‌ಲ್‌ ಬುದ್ದಿಯತ್‌ ಚೆನ್ನನಿಪ್ಪಕ್ಕ ಏವು. 
ಅದಂಗಾಯಿತ್‌ ನೋಟಿ ಇದ್‌ಕಳಿಪದ್‌. ಬೊಂಡ್ಕ ಪಣ ಉಂಡ್‌. ಕರ್ಚಿ ಮಾಡಡ್‌. 
ನಾಕೆನ್ನ್‌? ಉಳ್ಳ ಕೋಳಿ ಪಂದಿನೆಲ್ಲ ಕೊಡ್‌ತಿತ್‌. ಬಪ್ಪಿ. (ಎಂದ್‌ ಪೋಯಿತ್‌ 
ಚೆನ್ನನೇರತ್‌ ಬಂದಿತ್‌) ಅವ್ವ, ಎಲ್ಲ ಕೊಡ್‌ತಿತ್‌ ಬಂದೆ ಎಲ್ಕ ಬುಡ್‌. ನಾವೊಮ್ಮ 
ಅಕ್ಕನ ಕಾಕುವಿ. (ಎಂದ್‌ ಕಾಕಿತ್‌) ಅವ್ವ! ಎನ್ನಂಗ್‌ ಒರಡೂಲೆ? ಅಯ್ಕೊ! ಕಷ್ಟ 
ಆಚಲ್ಲ! ಸ್ವಾಮಿ, ನೀಕ್‌ ಬಪ್ಪದ್‌ ನಾಕೇಂಗಿ ಬಂದಿತುಂಡೇಂಗಿ, ಶಿವನೆ, ನಾ ಚತ್ತಕ್ಕ 
ನಾಯಿರ ನಾತ ಪೋಚೀಂದ್‌. ನೀಕ್‌ ಕಷ್ಟ ಬಾತಲ್ಲ! 

ರಾಣಿ: (ಲವಲಿನ ನೋಟಿತ್‌) ಅವ್ವ, ತಾಯಿ, ಏಡಮಂಡೆಕ್‌ ಕಲ್ಲ್‌ಟ್ಟಿಯಲ್ಲ! 
ಅಯ್ಕೋ! ಒಮ್ಮ ಏಳ್‌ತಾಯಿ, ಗೌಡಿ ಕುಲದೇವನಾನ ಸುಬ್ರಹ್ಮಣ್ಯ ಸ್ವಾಮಿಕ್‌ 
ಧಾರೆಪೂಜೆ ಮಾಡುವಿ. ಪೂಜೆಕುಳ್ಳ ಸಾಮಾನ ಬೆರಿಯ ಎಡ್‌ತಬಾ. (ಎಂದ್‌' ಗೌಡಿಕ್‌ 
ಎಣ್ಣ್‌ ಚಿ) ಕ 

ಸಖ : ಅವ್ವ, ಆಕು (ಎಂದ್‌ ತಟ್ಟಿಲ್‌ ಪೂಜೆ ಸಾಮಾನ್‌ ಕೊಂಡ್‌ಬಪ್ಪ) 


ರಾಣಿ : ( ಸಾಮಾನತ್‌ರ ಮಿಣ್ನಾಲ್‌ ನಿಂದಂಡ್‌) 


ರಾಗ ಕಲ್ಯಾಣಿ 


(ವಂದಿಪೆ ನಿನಗೆ ಗಣನಾಥ - ಎಂಬಂತೆ) 





ಗಂಗೆರಮೋಂವಸುಬ್ರಹ್ಮಣ್ಮ ||ಪ|| ಬಂಗನಿತರತೆಶರಣ್ಮ ||ಆ|ಪ|| 
ಡೊಂದುಳೊರೊಮೋವಕ್‌ಲೊ| ಬಂದನಲೊಬಂದದ್‌ಲೊ|| ಿಂದ್‌ಬಂದ್‌ 
ನೀನ್‌ನೋಟ್‌ಲೋ ||೧|| ಒಕ್ಕಡಕುಡಿಬೀರಂಗ್‌| ಬಕ್ಕತ್‌ಪಡೆಬೀರಂಗ್‌|| 
ಚೊಕ್ಕ್‌ನಪಂದಿಕೆತ್ತಿಚೆಂಗ ||೨|| ಕಾಳಿಕುವುಹವತಾರಿಕ್‌ಲೊ| 
ಕೋಳಿಆಡ್‌ಕೆತ್ತಿತಾಚಿಲೊ |[೩|| ಮುತ್ತಪ್ಪಂಗ್‌ಕೆಟ್ಟಿತಾಚಿ| 
ಬೊತ್ತ್‌ನಾಂಗ್‌ಚೋಪ್‌ ಕರಪಾಚಿ ||೪|| ಮಾಡಿತುಕೊಡ್‌ತಿತಾಚಿ। 
ನೋಡ್‌ಗುಣಕ್ಕಾಟ್ವತಾಚಿ|| ಏಡಮೋವಬುಬ್ದಲ್ಲಿಯೆಡಾಚಿ ||೫|| 
ಆರ್‌ಬೇರಕೇಟರಿಂಜ। ಶೂರಗುಹ ನಿನ್ನರಿಂಜಿ|| ಐಣರಾಷೂಜೆ 
ಮಾಡ್‌ನರಂಜಿ |೬| 


ಮಹಾದೇವನಾನ ಸುಬ್ರಹ್ಮಣ್ಮ ಸ್ವಾಮಿಯೇ, ನಡ ಭಕ್ತಳಾನ ನಾನ್‌ 
ಮಾಡ್‌ನ ಪೂಜೆಕ್‌ ತೃಪ್ತಿಪಟ್ಟಂಡ್‌, ಚಾವಕ್‌ ಬುದ್ದ ಏಡ ಮೋವಳ ಕಾಪಾಡ್‌೦ದ್‌ 


ಬೋಡುವಿ. 


(ಅಕ್ಕನೆಕ್ಕೆ ಅವಕೇ ದೇವವೊರಂದಿತ್‌ ಎಣ್ಣುವ) | 





ಹಾಂ! ಎನ್ನ ಬುಟ್ಟಿತ್‌ ಕೂಳಿಕು ಮಾರಿಕು ದಾರ್‌ ಕೊಡ್‌ಪಕೆಣ್ಣ್‌ಚಿ?7 ಕೊಡ್‌ತಿತ್‌ 
ಗುಣಕ್‌ಟ್ಟ್‌ಚ? ಕ್‌ಟ್ಟ್‌ಚ? "ಆಯಿರ ಕೂಳಿನ ನಂಬುವದ್‌ ಒರ್‌ ದೇವರ ನಂಬಂದ್‌" 
ಎಣ್ಣುವ ಗಾದಿ ಮರಂದಿಯ? ಹಂ! ಇರಡ್‌ ನೇಡ ಪೂಜೆಕ್‌ ಮೆಚ್ಚ್‌ನೆ. ನೇಡ ಮೋವ 
ಗುಹಂಡ ಬರಿಕಡ್‌ತಾರುವ ಆಶೆಲ್‌ ಪೋದ ಮರಂದಿತುಂಡ್‌ ಇದಂಗಾಯಿತ್‌ ಬೊತ್ತತೆ. 


ಇಕ್ಕಯೇವು. (ಎಂದ್‌ ತೆಳಿಂಜಿ ಪೋಪ) 


ಲವಲಿ : (ಗುಹಂಡ ಸುದ್ದಿ ಕೇಪದು ಬೆರಿಯ ಎದ್ದಿತಳತಂಡ್‌ 


ಸುತ್ತುನೋಟುವ) 


ರಾಣಿ : ನೀಕೆನ್ನಾಯಿ ಪೋನಪ್ಪ? (ಎಂದ್‌ ಅಳತಂಡುಳ್ಳ ಮೋವಳ ನೋಟಿತ್‌) 
ಮೋಳೆ, ಎದ್ದಿಯ? ನೀಕೆನ್ನಾಯಿತಿಂಜತಾಯಿ? ನೀಕಾಯಿತ್‌ ಎಚ್ಚಕ್‌ ಕಷ್ಟಪಟ್ಟೆನೊ 

ಶಿವ, ಎಂದಿತೂ ಎಂಗಡ ಕುಲದೇವ ನೇಡ ಜೀವ ತಾತ್‌ ಸಂಗಟ ಆಪವ್ವ? ಏಳ್‌, 
ಚೆನ್ನ ಉಂಡಿತ್‌ ಬೆರಿಯ ಬುದ್ದ, (ಎಲ್ಲರು ಪೋಪ) 


ರ್ತ ತ ಡ್‌ 


೬ನೇ ಸೀನ್‌ ಪೊನ 


ಸುಬ್ರಹ್ಮಣ್ಯ : (ಬಂದಿತ್‌ ಸುತ್ತು ನೋಟಿತ್‌) ಆಹ! ಏಡದೇಏ ಎನ್ನಾಚಿ? ಬೆರಿಯ 
ಬರಂಡೂಂದ್‌ ನಾಕೆಣ್ಣಿತ್‌, ಇಕ್ಕ ಮೋಸ ಮಾಡ್‌ನನ್ನನೆ ಕಾಬಂಕ್ಕುಲ! ಇದೇ ಪೊಮ್ಮಕ್ಕಡ 
ಮಾಯಂದೆಣ್ಣುವದ್‌. 


ಕಂದ|| ಪೊಂಗಳನಂಬುವಕಷ್ಟಂದ್‌| ಗಂಗೇಶನೊಗಡಿಗಡಿಪರೆವದ್‌ನೇರ್‌ಕ್‌ ಬಾತ್‌|| 
ಮಂಗ್‌ಲಕಯಿಚಂದ್‌ಕೇಟೊರ್‌। ಪೊಂಗಕ್‌ನಾಬಾಷೆ 
ಕೊಡ್‌ತಿತುಮೋಸಮಾಡಿಚಿಂದ್‌|| 


ಆಹ! ಬೆರಿಯ ಬರಂಡೂಂದ್‌ ನಾಕ್‌ ಭಾಷೆತಂದ ಕನ್ನಿ ಇಕ್ಕ ಮರೆಯಾನದ್‌ 
ನೋಟ್‌ಚೇಂಗಿ, ಪೊಣ್ಣ್‌ ಜಾತಿನ ನಂಬುವದ್‌ ಪೆರ್ತ್‌ ಕಷ್ಟಂದೆ ಆಚಲ್ಲ. (ಗೇನ ಮಾಡಿತ್‌) 
ಚಿ! ಏಡ ದೇವಿ ಅನ್ನತಮೊಸಮಾಡುವವಳಲ್ಲ. ಪಾಪಿಯಾನ ವ್ಯಾಧಂಗ ಇವಳ ಮನೆಕ್‌ 
ಕಾಕಿಯ ಪೋಚಿಂದೆ ಕಾಂಬ. ಅಯ್ಯೊ! ಏಡ ಜೀವ ತೇರ ಅವಡ ಮೇಲೆ ಉಂಡಕ್ಕುಲ! 


ಕಂದ|| ಅವಬಾವಲೊಲರಿಂಜಿತ್‌। ಜೀವಕ್‌ಯೆದವಾನಪೊಂಗಳ ಕಾಣತೆ ನಾನ್‌|| 
ಬಾವದೊವ್ಶರ್ಥವೆಡಕ್ಕು! ಅವಳೇದ್‌ ಜಾಗಕ್‌ ಪೋಚಿಂದರಿವದುಕಷ್ಟ!| 


ರಾಗ ನಾದನಾಮಕ್ರಿಯ 
(ಮುತ್ತ್‌ ಮೋಳೆ ನಿನ್ನ ನಾನ್‌ - ಎಂಬಂತೆ) 
ನೀಲಕೋಡಿದೇವಿಯೆನಿ।|. ಯಾಲೆಡಿಂದ್‌ಪೋನಿಯ (|ಪ|| 
ಯಾಲೆನಿನ್ನತೇಡಡಯ್ಕೊ| ಗೋಳ್‌ನಾಕ್‌ಮಾಡಿಯ ||ಅ|ಪ|| 
ಮಾಡ್‌ಲ್‌ಯೆಲಂಗುವಾಂಜ| ನೇಡಮೂಡ್‌ಕಾಣತೆ|| ಏಡಜೀವನಿಲ್ಲಕೇಳ್‌| 
ಬೋಡುವಿನೊ ಬಾರೊನಿ ॥|೧|| ಒಕ್ಕಯೆಂಗ ಕೂಡ್‌ನಲ್ಲಿ| ತಕ್ಕರಚಿತೆಣ್ಣಿಯ|| 
ಲಕ್ಕಕ್ಕ ಬರಂಡುಂದೆಣ್ಣಿ! ಇಕ್ಕಯೆಲ್ಲಿಪೋನದೊ।|೨॥| ಭಾಷೆನಾಕ್‌ನೀನ್‌ತಂದ್‌! 
ಮೋಸಡಿಕ್ಕಮಾಡಿಯ|| ಆಶೆನೇಡಪೋಪ್‌ಲೆಯ್ಕೊ| ಕಾಸರಾಣಿ ಬಾರೊನೀ।॥&೩| 

ಆಹ! ದೇವಿ, ನಂಬ್‌ನ ಒಡೆಯಂಗ್‌ ಮೋಸಮಾಡಿತ್‌ ನೀ ಪೋಲುವ? ಎಂಗಿಬ್ಬ 
ಒಕ್ಕಕೂಡ್‌ನಲ್ಲಿ ಪರಂದತಕ್ಕೆಲ್ಲ ಅಚ್ಚಕ್ಕ ಬೆರಿಯ ಮರಂದಿತ್‌. ಪರಪುರುಷಂಡ 
ಗೇನಬೆಚ್ಚಿಯೊ? ಚೀ ನೀ ಪೊನ್ನಾಂದು ಬೆಪ್ಪವಳಲ್ಲ. ಪಾಪಿ ವ್ಯಾಧಂಗ ನಿನ್ನ ಕಾಕಿಯ 
ಪೋಯಿತಿಕ್ಕು. ಅಯ್ಕೊ! ನಿನ್ನ ಎಲ್ಲೀಂದ್‌ ನಾನ್‌ ತೇಡಡ್‌? ನಿನ್ನ ಕಾಣತೆ ಒರ್‌ಗಳಿಗೆ ಏಡ 
ಜೀವ ನಿಲ್ಲ. ಎನ್ನ್‌ ಮಾಡಡ್‌? ಆಹ! ವ್ಯಸನಪಟ್ಟಿತ್‌ ಪ್ರಯೋಜನ ಇಲ್ಲೆ. ಇವ ಉಳ್ಳ 
ಜಾಗಕ್‌ ತೇಡಿಯಪೋಪಿ. (ಎಂದ್‌ ಪೋಪ) 


೫ ೫ ೫ 


೭ನೇ ಸೀನ್‌ ಕಾಡ್‌ 


ಸುಬ್ರಹ್ಮಣ್ಯ : (ಬಂದಿತ್‌ ಸುತ್ತು ನೋಟಿತ್‌) ಆಹ! ಏಡ ದೇವಿನ ನಲ್ಲಿ ಯೂ 
ಕಾಣತೆ ಇಲ್ಲಿಕ್‌ ಬಂದೆ. ಇಲ್ಲಿಯೂ ಕಾಣತಾಚಲ್ಲ! ಇದೋ ಪೆರ್‌ ಬಲ್ಕ ಬನ|ಆಯಿತೂ 
ಕಾಡ್‌ಜಾತಿಯ ದುಂಬಿತೂ ಉಂಡ್‌ ನೇರ ಪೆರ್ತ್‌ ಇರ್‌ಟಾಚೆಂಗಿಯೂ ಏಡ ದೇವಿಥ ದಯತ್‌ 
ನಡಪ ಬಟ್ಟೆ ಕಣ್ಣ್‌ಕ್‌ ಚಾಯೋಡೆ ಕಾಂಬ. ಈ ಬನತುಳ್ಳ ಮರಆಡ್‌ ಕಾಡ್‌ಜಾತಿಯಳಾಡ್‌, 
ಏಡ ದೇವಿನ ಕಾಟಿತಕ್ಕುವೊ. (ಎಂದ್‌) 


(ಕೊಡಿಲುಳ್ಳ ಮುತ್ತು ಮೋಳೆಂದೆಣ್ಣುವ ರಾಗತ್‌) 


ಅಜಿನಿಪಲಚಿಮಾವು| ಪೂಜೆಕೊವ್ವಪೊನ್ನಾಲ್‌|| ಬೋಜನಲ್ಲಕನ್ನಿಯೇಡ 
ಮಾಜಿಪೋನದೇಲೆಯೊ ||೧|| ಪಾರಲತ್ತಿಯಿತ್ತಿಮರವೆ| ನೇರಬೇಂಗೆ 
ಬೂಟಿಯೆ|| ಮೋರೆಕಾಂಬಬೊಳ್ಳಾಂದಿಯೆ| ಬಾರಿಕಾಟಿವೇಎನಾ |[೨॥| 


ಆಹ! ಮರವೆ, ನಿಂಗಳಾಚೆಂಗಿಯು ಏಡ ದೇವಿನ ಕಾಟಿತಾತೇಂಗಿ, ಬೋಂಡ್ಕ ಉಪಕಾರ 
ಮಾಡುವಕಿಂಜೆ. (ಗೇನ ಮಾಡಿತ್‌) ಅಯ್ಕೋ! ಮರಕು ಕೂಡ ದಯ ಇಲ್ಲತಾಚಲ್ಲ! (ಎಂದ್‌ 
ಜಾತಿಯಳ ನೋಟಿತ್‌) 
ಕಾಡ್‌ಲ್‌ ಕಡಮಕಾಟಿ| ಜಾಡೆಬಲ್ಕಪಂದಿಯೆ|| ಕಾಡಾನೆಕರಡಿನರಿ| 


ಏಡದೇವಿಯೆಲ್ಲಿಯ||೩|| ಕೂರಕೀರಿಕುರ್‌ಕಂಗಳೆ| ಪಾರುವಳಪಕ್ಕಿಯೆ|| 
ತೇರುವಮಯಿಲುಕೋಳಿ| ಬಾರಿಕಾಟಿಪೊಂಗಳ ||೪॥| 


ಕಾಡ್‌ ಜಾತಿಯಳೆ, ಏಡ ದೇವಿ ಎಲ್ಲಿ ಉಂಡ್‌೦ದ್‌ ನಿಂಗ ಕಾಟಿತಾತೇಂಗಿ 
ಪಲತರತು ಕಾಪಾಡುವಿ. (ಗೇನ ಮಾಡಿತ್‌) ಆಹ! ಆರೂ ನಾಕ್‌ ಸಹಾಯಮಾಡುಲೆ 

ಅಕ್ಕುಲ! ಎನ್ನ್‌ ಮಾಡಡ್‌ ಏಡ ಆಶೆಯೊ ದೇವಿರ ಮೇಲೆ ಹೆಚ್ಚಾಯಿತುಳ್ಳಾನಗುಂಡ್‌, 
ಅವಳ ಕಾಣತೆ ಏಡ ಜೀವ ನಿಲ್ಲ. ನಲ್ಲದ್‌! ಇಣ್ಲೂ ಚೆನ್ನ ದೂರ ತೇಡಿಯಂಡ್‌ ಪೋಷಿ. 
(ಎಂದ್‌ ಪೋಪ) 


ಆನೇ ಸೀನ್‌ ಪೂತೋಟ 

ಸುಬ್ರಹ್ಮಣ್ಯ : (ಅಲ್ಲಿಕ್‌ ಬಂದಿತ್‌ ನೋಟಿತ್‌) ಆಹ ! ಎಲ್ಲಿಯೂ ಕಾಣತೆ 
ಇಲ್ಲಿಕ್‌ ಬಂದೆ. ಇಲ್ಲಿಯೂ ಕಾರೆಬ್‌ಲೆ. (ತಿರಿ ನೋಟಿತ್‌) ಓಹೋ! ಇಲ್ಲಿ ಪೂತೋಟ 
ಕಾಂಬ. ದೇವಿಡ ಪೂತೋಟ ಆಯಿತಿಕ್ಕು. ಪೂವ್‌ನ ಆಚೇಂಗಿಯು ಕೇಪಿ. (ಎಂದ್‌ ಪೂವ್‌ವ 
ನೋಟಿತ್‌) 

ಮಲ್ಲಿಗೆ ಗುಲಾಬಿಪೂವೆ| ನಲ್ಲಜಾತಿತಾಳೆಯೆ|| ಇಲ್ಲಿಕಾಂಬತಾವರೆಯೆ| 
ಎಲ್ಲಿಯಾಡದೇವಿಯೋ ||೫|| ತುಂಬೆಯುತೊಳಸಿಯೆಲ್ಲಾ| ಕೆಂಬತಿಪೂ 
ಸುರುಳಿಯು|| ಶಂಬುಕೊತ್ತಬಿಲ್ವಾಪಾತ್ರೆ| ನಂಬಿಕಾಟಿದೇವಿನ ॥೬॥ 

(ಗೇನ ಮಾಡಿತ್‌) ಆಹ! ಈ ಪೂವ್‌ ಕೂಡ ತಕ್ಕ್‌ಪರೆವುಲೆ. ಆಯ್ಕೋ! ಈ 
ಪೂವೊಂದೊ ಏಡ ದೇವಿರ ಬೋಜಕೊತ್ತಿತ್‌ ಕಾಂಬ್‌ಲೆಲ್ಲ. ಅನ್ನತ ರಾಣಿನ ಕಾಣತೆ ಏಡ 
ಜೀವಕ್‌ ಎನ್ನ್‌ ಸುಗಣಕ್ಕು? ಪೂತೋಟ ಇಲ್ಲಿ ಉಳ್ಳಾನಗುಂಡ್‌, ಪಕ್ಕಲ್‌ ಅರಮನೆ ಇಪ್ಪಕ್ಕೂ 
ಮದಿ. ತೇಡಿಯ ಪೋಷಿ. (ಎಂದ್‌ ಪೋಪ) | 


ರ್ರ ರ್‌ ರ 


೯ನೇ ಸೀನ್‌ ಅರಮನೆ 
ಸುಬ್ರಹ್ಮಣ್ಯ : (ಅರಮನೆನ ನೋಟಿಯಂಡ್‌ ತೆಳಿಲ್‌) 


ನೇಂದಅರಮನೆಕಂಡೆ| ಮೂಂದ್‌ಬಕ್ಕ ಕಾಂಬಲ|| ಪೊಂದೇವಿರಮೇಲ್‌ಂಜೆದ್ದ| 
ಚಾಂದ್‌ಗಮನಬಾತ್‌ಲ ||೭|| ಸೋತ್‌ನಾನ್‌ತೇಡಿಬಂದ್‌| ಈ 
ತಳತ್‌ಕಂಡೆನೊ|| ಆತುರನಾಮಾಡತಿಲ್ಲಿ| ಕಾತಳತ್‌ಕಾಂಬಿನೊ ||೮॥| 


ಆಹ! ಏಡ ದೇವಿರ ಅರಮನೇ ಸರಿ. ಅಯ್ಯೋ! ಅವಡಮೇಲಂಜೆದ್ದ ಚಾಂದ್‌ 

ಗಮನಕೂಡ ಬಪ್ಪ. ಎನ್ನ್‌ ಮಾಡಡ್‌? ನೇರೊ ನಡ್‌ಪಾದ್‌ರ ಆಯಿತ್‌. ಈ 
ಸಮಯತ್‌ ಅವಪೊರಮೆ ಬಪ್ಪದುಂಡೋ? ನಲ್ಲದ್‌. ಸೀದ ಮನೆರ ಒಳ್‌ಕೇ 
ಪೋಪಿ (ಎಂದ್‌ ನಲ್ಲೋಣೆ ನೋಟಿತ್‌) ಆಹ! ಮೋಸಕ್ಕುಲ! ಮನೆರ ಸುತ್ತೂ 
ಪಡಿಕ್‌ ತಾಳ ಇಟ್ಟಿತ್‌, ಭದ್ರವಾಯಿತ್‌. ಎನ್ನನೆ ತೊರಕಡ್‌? (ಗೇನ ಮಾಡಿತ್‌) 
ನಾನ್‌ ನಡಂದಿತ್‌ ಪೆರ್ತ್‌ ಚೋತಿತುಳ್ಳೆ. ಎಲ್ಲಾಂಗು ಚೆನ್ನ ಸುದಾರಿಚಿಟ್ಟಂಡ್‌ 
ಪಿಣ್ಣು ಬಂದಿತ್‌, ಎನ್ನನೆ ಆಯಿತೂ ಪಡಿತೊರಂದಿತ್‌ ಅವಡಪಕ್ಕ ಬ ಇಕ್ಕ 
ಇಲ್ಲಿ ಅಳತವಿ. (ಎಂದ್‌ ಅಳೆಪ) 


ಸಖಿ : (ಚೆಂಬ್‌ಲ್‌ ನೀರೆಡ್‌ತ ಬಂದಿತ್‌ ನಿಂದಂಡ್‌) ಆಹ! ಏದ್‌ ಕಷ್ಟಕಿಂಜು 
ಪರಸೇವೆಕ್‌ ಮುಂದ್‌ನ ಕಷ್ಟ ಲೋಕತ್‌ ಒಂದೂ ಇಲ್ಲೆ. 


ರಾಗ ದೇಶಿತೋಡಿ 


(ಪಾಲಿಸ್ಕೆ ಶ್ರೀಲೋಲವರ - ಎಂಬಂತೆ) | 


ದಾರ್‌ಕೆನ್ನಡಗೋಳ್‌ಲೆಣ್ಣಡ್‌| ದಾರ್‌ಕೇಕುಂದರಿಯಡ್‌ ||ಪ|| 
ಸೇರಿಯಿಮನೆಚಾಕರಿಮಾಡಿ] ಆರ್‌ಬಯತಂಜಿಚೋತೆನೋ 1!ಅ|ಪ|| 
ಕೋಳಿಕೂತ್‌ಕ್‌ಯೆಂದುಯೇವಂಡು| ಆಳ್‌ಬಾಳ್‌ನಕಾಕಂಡು|| ಪಾಲ್‌ಕರಂದಿತ್‌ 

' ಮೋರ್‌ಕಲಕಂಡು!| ಕೂಳ್‌ಕರಿಪಣಿಕೆಯ್ಕಂಡು [loll 
ಬೆಂಜಪೋರಂದ್‌ಡಲ್ಲಿಂಜುತಾನೆ| ಪಂಜರಗ್‌ಣಿಚಾಕಂಡು|| ಪಂಜಪಲಕ್‌ಲೊ 
ನೀರ್‌ಬೂಕಂಡು| ಕಂಜಿಬೂಕಂಡುಪಂದಿಕ್‌ ||೨|| ನೆಲ್ಲ್‌ವೊಯಿಬಟ್ಟಿಮೆ 
ಯಿಚಬಕ್ಕಂಡು] ಕಲ್ಲ್‌ಕೂಟಿತ್‌ಬೀಜಂಡು|| ಅಲ್ಲಿಂಜೇವದುಬಯಿಟೆಕುಳ್ಳದ್‌| 
ಎಲ್ಲತಾನೆಮಾಡಂಡು 11೩1], ಕೆಯ್ಮುಯೆನ್ನಡ ಗೋಳ್‌ನೋಟಿತ್‌! 
ಉಯ್ಕೋದೆಣ್ಣುವದಾರ್‌ಲೊ ||೪|| | 
ಪೊಲಂದಿತ್‌ ಪಣಿಕ್‌ ಸುರುಮಾಡ್‌ನಕ್ಕ ಇರ್‌ಲ್‌ ನಡ್‌ಪಾದ್‌ರ ನೇರಕೆತ್ತನೆ 
ಕೆಜ್ಜತೇಂಗಿಯು, ರಾಣಿಕ್‌ ಏಡ ಮೇಲೆ ದಯಯಿಲ್ಲೆ. ಮಾಡುವದೆನ್ನ್‌? ಏಡ 
ದರಿದ್ರಾವಸ್ಥೆಕಾಯಿತ್‌ ಈ ಕಷ್ಟಪಡಂಡಿಯ ಬಾತ್‌. ಮನುಷ್ಯರ್ಕ ದರಿದ್ರಕ್‌ ಮುಂದ್‌ನ 
ದೋಷ ಒಂದೂ ಇಲ್ಲೆ. ಏಡ ಕೆಟ್ಟ ನಶೀಪ್‌ಕ್‌ ವೃಸನ ಪಟ್ಟಿತ* ಪ್ರಯೋಜನ ಎನ್ನ್‌? 
ಕಾಲ್‌ ಮೂಡ್‌ಕತ್ತಿತ್‌, ಬುದ್ದವಕ್‌ ಪೋಪಿ. (ಎಂದ್‌ ಪೊರಡುವ 


ಸುಬ್ರಹ್ಮಣ್ಯ : (ಬೆರಿಯ ಎದ್ದಿತ್‌ ಮನತ್‌) ಓಹೋ! ಪಡಿತೊರಂದಿತ್‌ 
( 

ಆರೊ ಪೊರಮೆ ಬಾತ್‌. ನಡಿಪಾದ್‌ರ ನೇರತ್‌ ಆರೂ ಬರ. ಇದ್‌ ನೋಟ್‌ಚೇಂಗ 
ಏಡ ದೇವಿಯೆ ಏಡ ಆಶೆಲ್‌ ಪೊರಮೆ ಬಂದದ್‌ ಬೆರಿಯ ಪೋಯಿತ್‌ ಕಾಂಬಿ. (ಎಂದ್‌ 
ದೇವಿ ನಿಲ್ದ್‌ಂದ್‌ ಪಕ್ಕ ಪೋಪ) 

ಎ ಸಖಿ : ಚೀ! ಇದಾರ್‌? (ಎಂದ್‌ ಸುಬ್ರಹ್ಮಣ್ಯನ ನೋಟಿತ್‌ ಮನತ್‌) ಈ ಪುದುಮೆ 
ನಾದಾಕೆಣ್ಣಡ್‌ ಇಚ್ಚಕ್‌ ಬಲ್ಕರಾಜ ಈ ನಡೇಪಾದ್‌ರ ನೇರತ್‌ ಬಾಶಲ್ಲ! ಎಂದಿತೂ 
ಅಣಾಳ್‌ಪೆರ್ತ್‌ಚೊಕ್ಕ್‌ನವುವೇ ಸರಿ: ಆಣಾಳ್‌ನೇ ಎನ್ನಂಗ್‌ ದೂರಡ್‌? ಅವ ಕಂಡ್‌ಲಿಯ 
ಅಕ್ಕಲೆ? ಒಡೆಯ ಪಿರಾಂದ್‌ ಪುಡಿಚಿತ್‌ ಪೋದಮರಂದಿತಿಂಜದ್‌. ಆ ಪೊಣ್ಣ್‌ಕ್‌ ಈ 
ವೊಡೆಯ ಸರಿಯೆನ್ನೆ. ಎನ್ನೇಂಗಿ ಆಡ್‌. ರಾಜನ ತಕ್ಕ್‌ ಪರೆಚಿರುವಿ. (ಎಂದ್‌ ರಾಜನ 
ನೋಟಿತ್‌) 


ರಾಗ ಜುಂಜೋಟಿ 
(ಚಂಚಲ ನೇತ್ರೆ ಹೀಗೆ - ಎಂಬಂತೆ) 


ರಾಜನೀನ್‌ಯೆನ್ನ್‌ಬಂದದೊ|| ಬೋಜತನೀಲೆಣ್ಣದೊ 1|ಅ।ಪ॥| 
ಮುಟ್ಟಿರ್‌ನೇರತ್‌। ಗಟ್ಟಿಗನಿಬಂದಿತ್‌|| ಕೊಟ್ಟೊಳ್‌ಲಳತದೆನ್ನಂಗ್‌| 
ಪೊಟ್ಟೆಣ್ಣತೆನೀನಾಂಗ್‌ ||೧|| ಎನ್ನಗುಂಡ್‌ನೀಕಲೋ। ಎನ್ನತಾಂಡುಲೆಣ್ಣುಲೊ॥| 
ಪೊಣ್ಣ್‌ಸುದ್ದಿವೊಂದ್‌ನೀಬುಟ್ಟ್‌। ಎಣ್ಣ್‌ನಾಕ್‌ನೀಗುಟ್ಟ್‌ ||೨|| 
ಏಡಕಯಿಲಾಟಿದ್‌। ನೋಡ್‌ನೀನ್‌ಲೆಣ್ಣದ್‌॥| ಮಾಡಿತಪ್ಪಿಕೇಳ್‌ನಾಬಂದ್‌| 
ಪೋಡಿಬೊಂಡನೀಕಿಂದ್‌ ||೩|| 


ರಾಜ ಈ ನಡಪಾದ್‌ರ ನೇರತ್‌ ಎನ್ನಂಗ್‌ ಬಂದಿಯ? ಎಂಗಡವು 'ಕಂಡಕ ನಿನ್ನ 
ಬೆಪ್ಪದುಂಡ? ಪೊಣ್ಣ್‌ತಕ್ಕ್‌ ಒಂದ್‌ ಮಾತ್ರ ಬುಟ್ಟಿತ್‌ ಬಾಕಿ ಎನ್ನಗುಂಡ್‌ ಎನ್ನಾಂಡು 
ಬೆರಿಯ ಎಣ್ಣ್‌, ನಾಕ್‌ ತಡುವಾಚಿ ಪೋಂಡು. 

ಸುಬ್ರಹ್ಮಣ್ಯ : ಏಡ ಮೂಡ್‌ ನೋಟಿತ್‌ ನೀಕ್‌ ಪೋಪಕ್ಕ್‌ ಮನಸಾಚಲ್ಲ! 


ಕಂದ|| ಗುಣನಲ್ಲಸಖಿಯೆನಿಕೇಳ್‌| ಮನಯೇಡಲರಿಂಜಿತುನೊಂಬಲಮಾಡತೆನಾಕ್‌॥| 
ದಣಂದಿತ್‌ಬಂದೆನೊಕೇಳ್‌| ಕ್ಷಣತೇಡದೇವಿನಬೆರಿಯನಿಕಣ್ಣ್‌ಕ್‌ಕಾಟ್‌!| 


ಸಖಿ, ಏಡ ದೇವಿಕಾಯಿತ್‌ ನಾನ್‌ ಕಷ್ಟಪಟ್ಟಿತ್‌ ಬಂದಾನ, ನೀನ್‌ ಅರಿಂಜಿತೂ 

ಪೊಣ್ಣ್‌ಡ ತಕ್ಕ್‌ ಬುಟ್ಟಿತ್‌ ಬಾಕಿ ತಕ್ಕ್‌ ಪರೆಂದ್‌ ಎಣ್ಣಿಯಲ್ಲ! ಅಯ್ಯೋ! ನಡ ತಕ್ಕ್‌ ಏಡ 

` ಎದೆಕ್‌ ಇಡ್‌ಚನ್ನನೆ ಆಚಲ. ನೇಡ ದಯತ್‌ ಏಡ ದೇವನ ನಾನ್‌ ಸುಗಪಡತುವದೇಹೊರ್ತು, 
ಅನ್ಯಥಾ ಅಲ್ಲ. ಆನಗುಂಡ್‌ ದಯಬೆಚ್ಚಿತ್‌ ಒಮ್ಮ ಕಾಕಿಯ ಬಾ. 


88 ತ ಹು ನಾಟಕ 
| 
ಸಖಿ : ರಾಜ, ಎನ್ನತ .ತಕ್ಕಂದ್‌ ಪರಂದಿಯ? ಅನಡ ಅವ್ವಂಡ ಕೂಡೆ 
ಅವಬುದ್ದಂಡ್ಕತ್‌, ಎನ್ನನೆ ಕಾಕಡ್‌? ಇದ್‌ ನಲ್ಲ ಪುದುಮೆಯೆನ್ನೆ! "ದಾಕೇಂಗಿಬೋಂಡಿತ್‌ 
ಶೀಪಾಂಜಿಯಮೋಳೆಂದ್‌" ನಿನ್ನ ಚೆಲ್ಲಿತ್‌ ಒಂದಾಂಗ್‌ ಒಂದರೆ ಆತು. ಅದೊಂದು ಕಯ್ಯ. 
ಬುಡ್‌ ನಾ ಪೋಪಿ. ನೀನ್‌ ಆ ಮೈಪ ಕೊಟ್ಟ್‌ಲೊ ಪುಳ್ಳಿ ಕೊಟ್ಟ್‌ಲೊ [ಬುದ್ದಂಡ್‌ 
ಮೊದಕೋಳಿ ಕೂತ್‌ಕ್‌ ಎದ್ದ್‌ ಪೊ. ಎಂಗಡ ರಾಜನೆಲ್ಲಿಯೇಂಗಿ ಕಂಡಕ ನಿನ್ನ ಕೊಲ್ಲು. 
(ಎಂದ್‌ ಪೋಪ) | 


ಸುಬ್ರಹ್ಮಣ್ಯ : (ಬೆರಿಯ ತಡ್‌ತಂಡ್‌) ಸಖಿ. ಕೇಳ್‌. | 


ಕಂದ|| . ಪರವುಪಕಾರವೆಜನಕ್‌। ಪರಗತಿಕುಳ್ಳಯೆಣ್ಣಿಂದ್‌ವಿಧಿಡಪ್ಪಣೆ ಕೇಳ್‌|| 
ಇರ್‌ಪಗನೆನತ್‌ಯೀತಕ್ಕ್‌| ದೊರೆಯೆನ್ನಡಾಶೆತ್‌ತಿತ್‌ಸುಗತ್‌ ನೀಬಾಳ್‌|| 


ಸಖಿ, ಜೀವಕ್‌ ಆಶೇಂದೆಣ್ಣುವದ್‌ ಪೆರ್ತ್‌ಬಲ್ಕದ್‌. ಅನ್ನತ ಆಶೆಲ್‌ ನಾನ್‌ 

ಬಂದಿತಿಪ್ಪಕ್ಕ, ನಾಕ್‌ ಸಾಯ ಮಾಡಂಡ್ಕದ್‌ ನೀಡ ಧರ್ಮ. ನರಜನ್ಮ ಎಕ್ಕಲು 

ಪರೋಪಕಾರಕಾಯಿತ್‌ ಇಕ್ಕಂಡೂಂದ್‌ ಶಾಸ್ತ್ರ ಉಂಡ್‌. ಆ ರೀತಿ ನೀನ್‌ ನಡಂದಕ ದೇವ 

ಮೆಚ್ಚು. ಆನಗುಂಡ್‌, ಕಯ್ಯಾಂದ್‌ ಎಣ್ಣುವತಕ್ಕ್‌ ಬುಟ್ಟಿತ್‌, ಎನ್ನನೆ ಆಯಿತೂ ಏಡ ದೇವಿನ 

_ ಕಾಕಿಯ' ಬಾ. ಇದ ನೀನ್‌ ಮಾಡುವ ಉಪಕಾರಕಾಯಿತ್‌ ಈ ವಬ್ರ ಚಾ ಕ ಎಡ್‌ತ. 
(ಎಂದ್‌ ಕೊಡ್‌ಪ) 


: (ಕೇಟಂಡ್‌) ರಾಜ, ನೀ ಯೆಣ್ಣ್‌ನ ತಕ್ಕ್‌ ನೇರೆ. /ಆಚೇಂಗಿ, 
en ಧರ್ಮಕ್‌ ಮಂಡೆ ಪುಡಿಪ ಧರ್ಮ ಕೂಡ್ಕತ? ಇದೆಲ್ಲ ಚೊಕ್ಕಿತ್‌ 
ಕಳಿಪದ್‌. ಇನ್ನತಾಂಗ್‌ ಧರ್ಮ ಗೇನ ಮಾಡ್‌ಚೇಂಗಿ, ಕರ್ಮಕ್‌ ಪೋಪದ್‌ |ನೇರ್‌. ಈ 
ಪೊಟ್ಟ ತಕ್ಕೊಂದು ನಾಕೆಣ್ಣತೆ. ಎನ್ನ್‌ ಮಾಡ್‌ವ? ಕಷ್ಟಪಟ್ಟಿ ೫ ಬಂದಿಯಲ್ಲಾಂದ್‌, ಚೆನ್ನ 
ತೊಂದರೆ ಎಡ್‌ತವಿ. ಕ್‌ಟ್ಟ್‌ಚೊ ನೇಡ ಪುಣ್ಮ. ನೀನದ ಅಲ್ಲಿ ಕಾಂಬ ಮೈಕಕೊಟ್ಸ್‌ರ್‌ 
ಅಳೆ. ಎಂಗಡವು ಆರೇಂಗಿ ಬಕ್ಕು. (ಎಂದ್‌ ಪೋಪ) 


ಸುಬ್ರಹ್ಮಣ್ಯ : ಸಖಿ ಕ್‌ಟ್ಟ್‌ ಚೇಂಗಿಯೊಂದೆಣ್ಣುವತಕ್ಕ್‌ ಪರೆಯತೆ ಕಂಡಿಯ. 
ನೀಕರಿಯತ ಮಾಯ ಇಲ್ಲೆ. ನಾ ಕಾತಂಡಿಪ್ಪಿ. ಬುಟ್ಟಿತ್‌ ಮಾತ್ರ ಬರತೆ. (ಮೈಪ ಕೊಟ್ಟ್‌ನ 
ನೋಟಿಯಂಡ್‌) ಅಯ್ಕೊ! ಈ ಕೊಟ್ಟ್‌ನ ಕಾಂಬಕ್ಕ ತೆಳಿಬಪ್ಪ. ಈಂಚೆ ಒಳ್‌ಲ್‌ 'ಪಂದಿಯೊ, 
ಕೋಳಿಯೊ, ಎನ್ನೆಲ್ಲೊ ಕಾಂಬ ಎನ್ನೆ ಅಳಿಕಡ್‌? ತೂ! ಪೊಮ್ಮಕ್ಕಡ ಆಶೆನಂತ ಕೆಟ್ಟದ್‌ 
ಒಂದೂ ಇಲ್ಲೆ. ಮಾಡುವದೆನ್ನ್‌? ಆಶೆಯಾನ ಪೊಣ್ಣಂದೆಣ್ಣ್‌ ಚೇಂಗಿ ಇನ್ನನೆಲ್ಲಾ ಕಷ್ಟ 
ಪಡಂಡಿಯ ಬಪ್ಪ. ಇರ್‌ಟತ್‌ ಎನ್ನದಾರೂ ಕಾಣ. ಇಲ್ಲಿ ಉಕ್ಕ್‌ತ್‌ಟ್ಬಿವಿ. 


| 
ರ್‌ ತ ೫ 

೧೦ನೇ ಸೀನ್‌ ಕೋಂಬರೆ 
(ಲವಲಿ ಬುದ್ದಂಡಿಪ್ಪ) 
ಲವಲಿ : (ಎದ್ದ್‌ ಅಳತಂಡ್‌) ಆಹ! ಏಡ ಅವ್ವನು, ಅಪ್ಪನು ಒರ್‌ಚ್ಚಿ- ಏಡ 


ದೇವನ ಗೇನಮಾಡಿಯಂಡ್‌ ನಾಕ್‌ ಒರಕೇ ಬಪ್ಸ್‌ಲೆ. ಅಕ್ಕುಲ! ಅಯ್ಕೊ! ಆ ಸ್ವಾಮಿನ 
ಕಾಣತೆ ಏಡ ಜೀವ ಎನ್ನಂಗ್‌ ಬೆಚ್ಚವಡ್‌? ಮಹಾದೇವಿಯಾನ ಪಾರ್ವತಿಯೆ, ನೀಕೂ ಏಡ 


ಮೇಲೆ ದಯ ಇಲ್ಲತಾಚಲ್ಲ! (ಎಂದ್‌) 


ಕಂದ|| ಗಿರಿಜೆಯೆಬೋಡುವಿನಿನ್ನನಾ| ಬರವಸೆತಂದೊರ್‌ಗುಹನ್‌ಲೊಚದಿ 
ಮಾಡ್‌ಚನಾಕ್‌|| ಕರಕರೆಜೀವಕ್‌ಡಾಯಿತ್‌। ಒರಕ್‌ಬಾರತೆ 
ಸುಗಕೇಡಾಚಿಲಡಯ್ಕೋ।| 
ರಾಗ ಮುಖಾರಿ 


(ಅಯ್ಕಯ್ಕೊ ವಿಧಿಯೆನ್ನ ಪ್ರಿಯಾದ - ಎಂಬಂತೆ) 

ದೇವಿ ಪಾರ್ವತಿಕೇಳ್‌| ದೇವಿನಿಲ್ಲತಬಾಳ್‌|| ಬಾವದೆನ್ನಂಗ್‌ಪೊಂಗಳೊ। 
ಚಾವದ್‌ನಲ್ಲದೊ ॥|ಅ|ಪ|| ಒಡೆಯನಿಲ್ಲತಪೊಣ್ಣೂ| ಪಡೆಕ್‌ ಬೊತ್ತುವಆಣು॥| 
ಅಡಿಕೊಡಿಲೋಕತ್‌ಲೂ| ಪಡುಗೋಳಂದುಳ್ಳದೊ |[೧|| ಮಣ್ಣ್‌ಕ್‌ ಬಯತೇರ| 
ಪೊಣ್ಣ್‌ಕಲಪ್‌ಯೇರ।॥| ಕನ್ನಿಯ ಕದಂಗಿಂಜುಂದ್‌| ಎನ್ನಂಗ್‌ ಮಾಡಿಯ ||೨|| 
ಪೊಣ್ಣ್‌ ಜೀವವೆ ಕಷ್ಟ) ಪೊಣ್ಣ್‌ ಬಾವದೆಕಷ್ಟ!| ಪೊಣ್ಣಾಯಿಪುಟ್ಟುವದ್‌। 
ಮಣ್ಣ್‌ಕ್ಕ್‌ಕಡೆಅದ್‌ ||೩[| ಪೊಂಗಡವ್ವನೊನೀನ್‌| ಪೊಂಗಬೆಂದುಲೊನೀನ್‌|| 
ಕಂಗೊರ ಕುಳ್ಳುಮದ್ದ್‌| ನಾಂಗೆಣ್ಣ್‌ ಬೋಡುವಿ ||೪|| 


ಆಹ! ದೇವಿಯೆ, ಏಡ ಕೈಪುಡಿಚಿತ್‌ ಭಾಷೆ ತಂದಂತ ಗುಹಸ್ವಾಮಿ ಬಾರತೆ, ನಾಕ್‌ 
ಒರಕ್‌ ಬಪ್ಪ್‌ಲೆಲ್ಲ. ನೇಡ ಭಕ್ತಳಾನ ಏಡ ಮೇಲೆ ಆಶೆ ಬೆಚ್ಚಿತ್‌, ಆ ದೇವನ ಅಯಚಿತಾ, 
ಇಲ್ಲೇಂಗಿ ಒರಕ್‌ ಬಪ್ಪನಕೇಂಗಿ ಮಾಡ್‌೦ದ್‌ ಬೋಡುವಿ. (ಗೇನ ಮಾಡಿತ್‌) ಅಯ್ಕೊ! 
ದೇವಿರ ದಯ ಉಂಡೇಂಗಿ ಏಡ ದೇವ ಬಪ್ಪಕಿಂಜಿಲಿಯ? ಪಾಪಿಯಾನ ನಾನ್‌ ಎನ್ನಂಗ್‌ 
ಆಶೆ ಬೆಕ್ಕಡ್‌? ಈಂಡಮೇಲೂ ನಡ್‌ಪಾದ್‌ರ ನೇರ ಆಚಿ. ಕಾಪಾನ ಗುಂಡ್‌ ಸಾರಣಲ್ಲೆ. 


ಬುದ್ದವಿ. (ಎಂದ್‌ ಬುದ್ದವ) 


೨೦ £ ಸುಬ್ರಹ್ಮಣ್ಯಸ್ವಾಮಿ ನಾಟಕ 


೧೧ನೇ ಸೀನ್‌ ಕೋಂಬರೆ 


ಖ : (ಬಂದಿತ್‌ ಗೇನ ಮಾಡಿತ್‌) ಆಹ! ಇವಳು ಚೊಕ್ಕ್‌ನ ಮೂಡಿಯೆ ಸರಿ. 
ಇಇಗ್ಲ್ಲೂ ಒರಿತಿಲ್ಲೆ, ಬಾಯಿಪಳಪ ಊಜಳ ಬುಡುವ. ಕನ್ನಿ ಮೂಡಿಯ ಇನ್ನನೆ ಅಲಂದ್‌ 
ಕಳಿಪದುಂಡೊ? ಶಿವ! ಎನ್ನೇಂಗಿ ಆಡ್‌. ಪಡಿಕ್‌ ಬೊರಿಚಿತ್‌ ಅವಳ ಎಪ್ಪುವಿ, (ಎಂದ್‌ 
ಬೊರಿಪ) k | 


ಲವಲಿ : (ಏಡ ಒಡೆಯ ಬಾತಂದ್‌ ಬೆರಿಯ ಎದ್ದಿತ್‌ ಬಪ್ಪ) | 

ಸಖಿ : ಅಕ್ಕ ಎನ್ನ್‌ ಒರಕೇ ಇಲ್ಲಿಯ? ರಾಜಂಡ ಮೇಲೆ ಆಶೆ ಆಪ್ಪ ಎನ್ನೊ? 
ಅಲ್ಲ. ಎನ್ನತ್‌ ಚೊಕ್ಕ್‌ನಕಳಿಯಿದ್‌? ಆಣಾಳ್‌ರ ಕೂಡೆ ಒಮ್ಮ ಇನ್ನು ಕಳಿಚಕ್ಕ ಪೋರ? 
ಪಿಣ್ಣ್ಲಲು, ಅದೇ ಎನ್ನತ್‌ ಕೆಟ್ಟೊರ್‌ ಆಶೆ. ಈಂಡ ಮೇಲು ನೀನ್‌ ನೊಂಬಲಕರತಿ ಒರಕ್‌ 
ಮನ ಕೆಟ್ಟತೇಂಗಿ ಎನ್ನಂಗಾಕು? ಪೋಯಿತ್‌ ಬುದ್ದ. ಪೊ. } 


ಲವಲಿ : ಸಖಿ, ಪೊಲಜಿತಕ್ಕ್‌ ಪರೆಯತೆ. ಏಡ "ದೇವ ಆತಾ ಆಶೆಲ್‌ 
ಎದ್ದೆ. ಈ ಭಾಗ್ಯ ಎಣ್ಣುವಕಾಯಿತ್‌ ಎನ್ನ್‌ ಎಪ್ಪಿಯ? ಏಡ ಮೇಲೆ ಅಕ್ಕರ ಉಂಡೇಂಗಿ, 
ಈ ತಕ್ಕ್‌ ಪರೆವಕಿಂಜಿಯ? ನಾಚತ್ತಕ್ಕ ನೀನೊಂದು ಪೂಕಂಡ. ನೇಡ ಮಾಯ ನಾಕ್‌ 
ಗೊತ್ತಿಲ್ಲೆಂದ್‌ ಮಾಡಿಯ? ನಿನ್ನ ಚಾಕುವದ್‌ ಒರ್‌ ನಾಯಿನ ಚಾಕಿತುಂಡೇಂಗಿ, 
ಗುಣಕ್‌ಟ್ಟುವಕ್ಕಿಂಜತ್‌. ಮಾಡುವದೆನ್ನ್‌ ? ಏಡ ನಶೀಪ್‌. | 


ಸಖ: (ಮನತ್‌) ಕೇಟಿರ ಬಂಬತಿರತಕ್ಕ್‌? ಇವಡ ಮುಂಡನ ಕಾತಿಯಬಂರ್‌ ಲ್‌ 
ಈ ಚೆಡಿ. ಎಂದಿತು, ಪೆರ್ತ್‌ಮೂಡಿಯಳ ಕಂಡೆ. ಇನ್ನನೆ ಆಣ್‌ಕ್‌ ಅಲಂದವಳ ನಾಕಂಡಿತಿಲ್ಲೆಪ್ಪ. 
ಅಲ್ಲ ಇದಂಗೆಲ್ಲ ಏರಬಯತಾಯಿತಂದ್‌ ಗೇನಮಾಡಿರ? :೬ ಏಡ ಅಕ್ಕಂಡ ಒಲಂಜಿ 
ಮೂಡಿಯು ಇವಳು ಸಮ. ಅಕ್ಕನೆಕ್ಕೆ ನೋಟಯಲ್ಲ! ಆಣ್‌೦ದೆಣ್ಣ್‌ ಚೇಂಗಿ ತೆಳನಾಯಿತ್‌ 
ಇವಕ್‌. ಇರಡ್‌ ಇಕ್ಕ ಇವಡ ಕೂಡೆ ಚೆಡಿಂಜಂಡ್‌ ಪೋಪಿ. ಇವ ಎನ್ನ್‌ಮಾಡುವ ನೋಟ್‌ವಿ. 
(ಎಂದ್‌) ಅಕ್ಕ, ನೇಡ ನೊಂಬಲ ಲರಿವಕ್‌ ಬಂದಿತ್‌ ಕಾಶ್‌ನೆ.  ತಪ್ಪುಚೆಂಗಿ ಚಿಡಿಮಾಡತೆ. 
ನಾ ಪೋಪಿ. (ಎಂದ್‌ ಪೊರಡುವ) 

ಲವಲಿ : ಸಖಿ, ನಿಲ್ಲ್‌ (ಎಂದ್‌ ತಡ್‌ತಂಡ್‌ ಮನತ್‌) ಇವಳ ಬುಡುವದ್‌ 
ತಪ್ಪ್‌. ಎನ್ನೇಂಗಿ ಪೊಟ್ಟ್‌ಪೊಳಿ ಪರಂದಿತ್‌, ಏಡ ಒಡೆಯನುಳ್ಳ ಜಾಗಕ್‌ ಕಾಕಿಯ 
ಪೋಪಿ. (ಎಂದ್‌) ಸಖಿ, ಎಣ್ಣುವಾಂಗ್‌ ಮಿಣ್ಣಾ ಚೆಡಿ ಎಲ್ಲಿಂಜಪ್ಪ ತಡ! ವಾನ್‌ 
ಐಲಾಟ ತಕ್ಕವ್ವ ಪರಂದದ್‌? ಅದಿರಡಪ್ಪ, ಅವ್ವನಪ್ಪ ಒರಿಯತ್‌. ಎಂಗೊಮ್ಮ ಏಡ 
ದೇವಂಡ ಪಕ್ಕ ಪೋಯಿತ್‌ ಬಕ್ಕನ/ ಇದೆಲ್ಲ ಒರ್‌ ಇರ್‌ಟ? ನೀಳ್‌ ಪೋಡಿ!ಆಪೇಂಗಿ 

ನಾನ್‌ ಮಿಇ್ಲಲಿಪ್ಪಿ. ಎಣ್ಣ್‌: ನೀಕ್‌ ಬೋಂಡ್ಕದ್‌ ತಪ್ಪನಪ್ಪ. 

ಸಖ: (ಮನತ್‌) ಕೇಟಿರ ಪುದುಮೆ? ರಾಜನುಳ್ಳ ಜಾಗ ಗೊತ್ತಿಲ್ಲೆ. ಈಂಡ ಮೇಲೂ 
ಕಣ್ಣ್‌ ಕುತ್ತುಲಕ ಕಣ್ಣ್‌ ಕಾಂಬ್‌ಲೆ. ಎನ್ನನೆ ಎಲ್ಲಿಕ್‌೦ದ್‌ ಪೋಪದ್‌? ಇವಡ ಆಶೆಯೊ ' 
ಇಗ್ಗ್‌ತಪ್ಪ ಕುಂದ್‌ಕಿಂಜು ಬಲ್ಕದಾಯಿತುಂಡ್‌. ಚಾವಡ್‌ ಮುಕ್ಕಂಡ ಆಶೆಕ್‌ ನಾಯೆನ್ನಂಗ್‌ 
ವಿಘ್ನಮಾಡಡ್‌? (ಎಂದ್‌) ಅಕ್ಕ ನೇಡ ಪೊಟ್ಟಿ ತಕ್ಕ್‌ ಕೇಪಕ್ಕ ನಾಕ್‌ ತೆಳಿಬಪ್ಪ. ಆ ರಾಜನುಳ್ಳ 
ಜಾಗ ಗೊತ್ತಿಲ್ಲತೆ, ಎಲ್ಲಿಕ್‌ಂದ್‌ ಪೋಪದ್‌? ನೀನ್‌ ಮಯಕಿಲ್ಲೆಪ್ಪ. ಇರಡ್‌. ಆ ರಾಜನ 
ಕಾಟಿತಾತೇಂಗಿ ಎನ್ನ್‌ ತಪ್ಪಿಯ ಎಣ್ಣ್‌? 

ಲವಲಿ : ಸಖಿ, ನೇರ? ಕಾಟಿತಪ್ಪಿಯ? ಇದ ಈ ಪೊಮ್ಮಾಲೆ ತಂದೆ. ಈಂಡ 
ಮೇಲು ಕಾಟಿತಂದ'ಪಿಣ್ಣಾ ನೀಕ್‌ ಏರತಪ್ಪಿ. ಏಳ್‌ಕಾಟ್‌. 

ಸಖಿ : (ಮನತ್‌) ಅಯ್ಕೊ! ಮಾರಿರ ಆಶೆ ನೋಟಿ. ರಾಜನ ಕಂಡ ಪಿಣ್ಲಾ ಇವ 
ಎನ್ನೆಲ್ಲ ಮಾಡುವಕುಂಡೊ ಎನ್ನೊ? ಎಂದಿತಲ್ಲ ಆಣಾಳ್‌ ಚೊಕ್ಕ್‌ನ ಮುಂಡೆಯಾಂದ್‌ 
ಬೈಯ್ಕುವದ್‌? ಅಯಿಂಡ ತಕ್ಕೆನ್ನ್‌ ಪೊಟ್ಟ? ಎನ್ನೇಂಗಿ ಆಡ್‌. ಆ ರಾಜನ ಕಾಟಿಕೊಡ್‌ಪಿ. 
(ಅಕ್ಕ ಬಾ ಪೋಕ ಎಂದ್‌ ಇಬ್ಬರು ಪೋಪ) 


ರ ತ ೫೯ 


೧೨ನೇ ಸೀನ್‌ ಮೈಪಕೊಟ್ಸ್‌ 
ಸುಬ್ರಹ್ಮಣ್ಯ : (ಅಳತಂಡ್‌ ಮನತ್‌) ಸಖಿ ಪೋಯಿತ್‌ ಪೆರ್ತ್‌ ನೇರಾಚಿ, ಎನ್ನಂಗ್‌ 
ಬಂದ್‌ಲೆ? ಅಳತಿತ್‌ ಮದಿಯಾಚಿ. ಈಂಡ ಒಳ್‌ಲೊ ಕೋಳಿ ಪೇನೊ ಚೆಳ್ಳೊ ಮೂಟೆಯೊ 
ಕಡಿಚಿತ್‌ ನಿವೃತ್ತಿ ಇಲ್ಲೆ. ಎನ್ನೇಂಗಿ ಆಡ್‌. ನಾನೇ ಪೋಯಿತ್‌ ದೇವಿಡ ಕೋಂಬರೆಕ್‌ 
ನುಗ್ಗುವಿ. (ಎಂದ್‌ ಏವ) 
ಸಖ : (ಲವಲಿನ ಕೈ ಪುಡಿಚಂಡ್‌ ಬಂದಿತ್‌) 
ರಾಗ ಬೇಹಗ್‌ 
(ಜುಬನಪಿತ ಜಾಯಿಬಂದೆ - ಎಂಬಂತೆ) 


ಸೋಜಿಗನೋಟ್‌ದೇವಿಯೊನ್‌ಡಕೇಳ್‌ಲೊರಾಜ ||ಪ|| ಬೇಜಾರನೀಕ್‌ 
ಬೋಂಡಯಿದ| ಬೋಜತೆತ್‌ಂಡ್‌ನಿ ||ಅ|ಪ|| ಭಾಷೆಯೊನೀಕ್‌ ತಂದೆನಾನ್‌| 
ಮೋಸಲೊಮಾಡ್‌ಲೆ॥ ಸಾಸಪಟ್ಟೆನೀಕಾಯಿತ್‌| ಡಾಶೆಯೊನೀತ್‌ತ ||| 

ಪೊಂಗಳೊನಿನ್ನಕಾಣತೆಯೊ| ಸಂಗಟತಿಂಜತ್‌॥| ಬಂಗನೀಕುಡಿಂಜದೆನ್ನೆ 
ನಿಂಗಅಳ್‌ತೋಳಿ ||೨॥| ತಕ್ಕ್‌ಲ್‌ಕೋಟೆಕೆಟ್ಟತಿಲಾ। ಬಕ್ಕುಳದಾರೆಂಗಿ|| 
ಡಿಕ್ಕನಾನ್‌ಪೋಪಿದೂರ। ಡಕ್ಕನಬೆರಿಯ ಬುಡ್‌ ||೩|| 


ರಾಜ, ನೇಡ ಕೊದಿದೇವಿನ ಇದ! ನೀಕಾಯಿತ್‌ ನಾನ್‌ ಪಟ್ಟ ಕಫ್ಟಕ್‌ ದೇವ 
ನಲ್ಲದ್‌ ಮಾಡಡ್‌. ಏರತಡುಮಾಡತಿ. ಆರೇಂಗಿ ಬಕ್ಕು. (ಲವಲಿನ ನೋಟಿತ್‌) ಅಕ್ಕ, 
ನೇಡ ಆಶೆತ್‌ತ ಪೊ. | 


ಲವಲಿ : ಅಕ್ಕುವ ಸಖಿ, ನೀನೇದ್‌ ಪೊಣ್ಣಪ್ಪ? ಎಂದಕ ಏಡ ಒಡೆಯನ ಸೀದ 
ಕೋಂಬರೆಕ್‌ ಕಾಕಿಯ ಬಪ್ಪದ್‌ ಬುಟ್ಟ್‌, ಈ ಕೋಳಿಪೇನ್‌ ದುಂಬ್‌ನ ಕೊಟ್ಟ್‌ಲ್‌ ಅಳೆಪಕ್ಕ್‌ 
ಮಾಡಿಯಲ್ಲ! ನೀನೆನ್ನತ್‌ ಗಂಡ್‌ಬೀರಿಯೊ ಶಿವ! ಏಡ ದೇವ ಎಚ್ಚಕ್‌ ಬೇಜಾರ ಪಟ್ಟತೊ 
ಎನ್ನೊ? ನೀನ್‌ ಚೆನ್ನ ದೂರ ಪೊ. ಎಂಗಚೆನ್ನ ತಕ್ಕ್‌ ಪರೆವ. 


ಸಖಿ : ಅಕ್ಕ, ಆಕು. (ಎಂದ್‌ ಮನತ್‌) ಕಂಡಿರ ಇವಡ ಬಡಾಯಿ? ಆತಿತಿಲ್ಲೆ, 
ಪೂತಿತಿಲ್ಲೆ ಇಕ್ಕಲೇ ಒಡೆಯಂಡ ಮೇಲೆ ಇಚ್ಚಕ್‌ ನೊಂಬಲ ಆನಪೀಲ್ಮ್‌ ಮಂಗ್‌ಲಕಯಿಂಜ 
ಪೀ್ಲಾ ಇವ ಒಡೆಯನ ಮಂಡೆಂಜಿ ಇಳುಪುವದುಂಡೊ? ಈ ಮೈವಕೊಟ್ಟ್‌ ಇವಡ 
ಒಡೆಯಂಗ್‌ ಪೋರತಾಚೋಲೊ! ಪಾದ್‌ರ ನೇರತ್‌ ಬಪ್ಪ ಪುಲಿಯಾಡಿಯಕ್ಕ್‌ ಫಂದಿಗೂಡ್‌ 
ಕಾಟಂಡಿಂಜತ್‌. ನಾನ್‌ ಮೋಸ ಮಾಡ್‌ನೆ. ಇರಡ್‌ ನಾನಿಕ್ಕ ಪೊರಮೆ ಪೋಷಿ. (ಎಂದ್‌ 
ಪೋಷ) 


ಲವಲಿ : (ಸುಬ್ರಹ್ಮಣ್ಮನ ನೋಟಿಯಂಡ್‌) 
ರಾಗ ಜುಂಜೋಟಿ 


(ನೀರೆಕರತಾರೆ ಮಾರೆಭಾಧೆ - ಎಂಬಂತೆ) 


| 

ಬೋಡಿನಾಕೇಪಿ। ಮಾಡತೆಚೆಡಿಯೊತ್‌ಪಿ ||ಪ|| ಏಡಪ್ಪಂಡಪೋಡಿಕ್‌ ನಾ| 
ಮಾಡ್‌ಬುಟ್ಟ್‌ ಚದಿಚೆನೊ ||ಅ|ಪ॥| ಭೂಮಿಲ್‌ನಾಪುಟ್ಟಿತ್‌ಲೊ| 
ನೇಮಗೊಂಡ್‌ಲಿಂಜಿತ್‌|| ಸ್ವಾಮಿನ್‌ಡಕ್ಕೆಪುಡಿಚಿ| ಪ್ರೇಮಿಯಾನೆನೀಕಕ್‌ಲೊ॥|೧|| 
ಚೆನ್ನನೇರನಿನ್ನಕೇಳ್‌। ಕಣ್ಣ್‌ಕಾಣತಿಕ್ಕನೆ|| ಪೊಣ್ಣಾ. ನಾನ್‌ಚತ್ತವಿಂದ್‌| 
ಉಣ್ಣತಿಂಜೆನೊಕೇಳ್‌ ||೨|| ಏಡಜೀವನೀನೆಕೇಳ್‌| ನ್‌ಡಕೂಡೆಬಾವಕ್‌।| 
ನೋಡ್‌ಕಾತಿತುಳ್ಳೆನಾನ್‌| ಪೋಡಿಲ್ಲತೆಚಾಕ್‌ನಿ ||೩|| ಸಾಪಿನಾನ್‌ನಿನ್ನಯಿಂದ್‌| 
ಚೋಪಾರಕ್‌ಬೂಕ್‌ನೆ|| ಮಾಪ್‌ ಮಾಡಿಯೆನ್ನನೀನ್‌| ಕಾಪಾಡ್‌೦ದ್‌ಕೇಪಿನೊ 


ell 

ದೇವನೆ, ಏಡ ಅಪ್ಪ ಪೊನತಂಜಿ ಎನ್ನ ಮನೆಕ್‌ ಕಾಕ್‌ಚಿಟ್ಟಾನ ಗುಂಡ್‌, ನೀಕ್‌ 
ಮೋಸಮಾಡ್‌ನನ್ನನೆ ಆಚಿ. ಆಚೇಂಗಿ ಏಡ ಜೀವತ್‌ರ ನಡ ಗುಣತ್‌ಲೆ ಇಂಜಂಡ್‌, 
ನಿನ್ನ ಎಕ್ಕಕಾಂಬಂದ್‌ ಒರಕೂಣ್‌ ಬುಟ್ಟಿತ್‌ ಕಾತಂಡಿಂಜೆ. ಸ್ವಾಮಿಂದ್‌ ನಂಬ್‌ನ ನಿನ್ನ 
ಒರ್‌ಗಳಿಗೆ ಮರಪದು ಚಾವದು ಒಂದೆ. ಕಂಡಿಯ? ಎಂದಿತು, ಇನ್ನತ ಮುಟ್ಟಿರ್‌ಟತ್‌ 
ಕಷ್ಟಪಟ್ಟಿತ್‌ ಬಪ್ಪಕ್‌ ಮಾಡ್‌ನಂತ ಪಾಪಿಯಾನ ಏಡಮೇಲೆ ಚೆಡಿಮಾಡತೆ ಕಾಪಾಡ್‌೦ದ್‌ 
ಬೋಡುವಿ. 


ಸುಬ್ರಹ್ಮಣ್ಯ : ದೇವಿಯೆ, ನೀಯೆಣ್ಣ್‌ನದ್‌ ನೇರ್‌. ಸತ್ಯವಂತೆ ಪೊಮ್ಮಕ್ಕ 
ನಂಬ್‌ನ ಒಡೆಯಂಗ್‌ ಮೆಚ್ಚಿತ್‌ ನಡಪಾನ ನಾರಾಯಣ ದೇವ ಲಕ್ಷ್ಮಿರ ಕೂಡೆ ಎಣ್ಣ್‌ನದ್‌ 
ಕೇಳ್‌. ಕ 


ರಾಗ ಕಮಾಚ್‌ 
(ತರುಣೀಗೆಸಮರ್ಯಾರೆಲೊ - ಎಂಬಂತೆ) ' 


ದೇವಿಕ್‌ಮುಂದಿತೇವಳೊ।| ಅರಿನಿ|| ಇರ್‌ಪಗಸುಗಕಾಪಳ ||ಅ|ಪ॥| 
ಒಡೆಯಬಪ್ಪದ್‌ಮನೆಕ್‌| ತಡುವಾಯಿಪೋಚೇಂಗಿ|| ನಡುಬಟ್ಟೆಕಾಳಯ ಕುಲ|| 
ತೇಡು||೧|| ಪಟ್ಟಿಣಿಬುದ್ದಂಡಿನೊ| ಬಟ್ಟತ್‌ಕೂಳುಕರಿ|| 
ಇಟ್ಟಂಡೆಬಂದ್‌ಲೇಳಿಂದ್‌|| ತಟ್ಟು ||೨|| ಉಣ್ಣತೆಪೋಚೆಂಗಿಲೊ। 
ಉಣ್ಣತೆತಾನುಕೂಡ || ಕಣ್ಣೀರ್‌ಲ್‌ಟ್ಟ್‌ವುಣ್ಣಿಂದ್‌|| ಲೆಣ್ಣು ||೩|| 
ಅಣಿವಳಚಿಂಗಾರ| ಮನೆಲ್‌ತಾಂಗಿಲ್ಲೇಂಗಿ| ಗುಣಪೊಂಗಕ್‌ಲೊಬಂಗರಾಂದ್‌॥ 
ನೆನೆಕು ||೪|| ಎಣೆಯಾಟಕಾಕಿನೊ|| ನೊಣೆಕಳಿಕಾಟಿಯಂಡ್‌|| 
ಕ್ಸಣತಾಶೆಬಂದ್‌ತ್‌ಕುಲ|| ಗುಣತ್‌ ||೫।| ಪೋಪವಸಾನಕ್‌ಲೊ|| 
ಡಾಪದೆರಾಣಿಂದ್‌॥| ಗೋಪಾಲದೇವಲೆಣ್ಣ್‌ ಚಿ|| ಭೂಪ |!೬/| 


ದೇವಿ, ಸತ್ಯವಂತೆಯಡ ಬುದ್ದಿ ಇನ್ನನೆ ಇಪ್ಪಕ್ಕ ನೀನು ಸತ್ಯತ್‌ ನಡಪಾನಗುಂಡ್‌, 
ಏಡ ವಿಷಯತ್‌ ನೀನ್‌ ಕರಕರೆ ಮಾಡ್‌ನದ್‌ ನೇರಾಯಿ ತಿಕ್ಕೂಂದೆ ನಂಬುವಿ. ಇದೇ ರೀತಿ 
ಮಿಣ್ಣುಕೂ ಒಡೆಯನೆ ದೇವಂದ್‌ ನಂಬ್‌ಚೇಂಗಿ, ನೀಕ್‌ ನಲ್ಲದೆತ್ತು. ಇಂದ್‌ ನೀಕಾಯಿತ್‌ 
ನಾನ್‌ ಪಟ್ಟ ಕಷ್ಟತ್‌ರ ನಿನ್ನ ಕ್‌ಟ್ಟ್‌ನಾನಗುಂಡ್‌ ಮರಂದೆ. ಕಂಡಿಯ? ದೇವಿ, ಬಾ. 
(ಎಂದ್‌ ತಬ್ಬಿಯವ) 

ಸಖಿ : (ಬೆರಿಯ ಬಂದಿತ್‌) ರಾಜ, ನಿಂಗಡಿಬ್ಬಡ ಸಂತೋಷ ಕಾಲತ್‌ ನಾನ್‌ 
ಬಂದೆಂದ್‌ ಚೆಡಿಮಾಡತಿ. ನಲ್ಲೊರ್‌ ತಕ್ಕ್‌ ಎಣ್ಣುವಿ ಕೇಳಿ. ಅಕ್ಕಕ್ಕ ಕಳ್ಳರನ್ನನೆ ನಿಂಗ ಕಳಿಪದ್‌ 

ಚಾಯಲ್ಲ. ಎಲ್ಕೇಂಗಿ ಅರಿಂಜಿ ಪೋಚಿ, ಪೆರ್ತ್‌ ಕೆಟ್ಟದಾಕು. ಆನಗುಂಡ್‌ ದೂರಕೆಲ್ಕೇಂಗಿ 
ಪೋಯಿತ್‌ ಒಡೆಯನು ಪೊಣ್ಣಾಯಿತ್‌ ನಿಂಗ ಇಂಜವದ್‌ ನಲ್ಲದ್‌ಃಂದ್‌ ಏಡ| ಮನಸ್‌ಕ್‌ 
ಕಾಂಬ. ಎನ್ನೆಣ್ಣುವಿರ? | 


ಸುಬ್ರಹ್ಮಣ್ಯ : (ಲವಲಿನ ನೋಟಿತ್‌) ದೇವಿ ಸಖಿಡ ತಕ್ಕ್‌ ನೇರಾಯಿತ್‌ ನಾಕೂ 
ಕಾಂಬ. ನೀಯೆನ್ನೆಣ್ಣುವಿಯ? ಎಂದಿತು ನಿನ್ನ ಕಾಣತೆ ನಾಕ್‌ ಇಷ್ಟಕಯ್ಯ, ವನ್ನ ಕಾಣತೆ 
ನೀನೂ ಇರ. ಆನಗುಂಡ್‌, ಈ ಕಷ್ಟ ಪಡುವಾಂಗಿಂಜಿ ಏಡ ಅರಮನೆಕ್‌ ಪೋಯಿತ್‌ 
ಸುಗಪಡುವದ್‌ ನಲ್ಲದ್‌. | 


ಲವಲಿ : ದೇವನೇ ನೀಕೂ, ನಾಕೂ ನಲ್ಲದಾಪನ್ನನೆ ಮಾಡುವಾಂಗ್‌ 
ಎನ್ನಗುಂಡ್‌ ಅಡ್ಡಿ ಇಲ್ಲೆ ಕಂಡಿಯ? ಒಡೆಯ ಎನ್ನನೆ ಎಣ್ಣ್‌ಚ, ಆ ರೀತಿ|ನಡಪದೇ 
ಏಡ ಧರ್ಮ. | 


ಸಖ : ಎಲ್ಕ, ದಂಡಾಳು ಕೈ ಪುಡಿಚೋಳಿ. ನಾನೊರ್‌ ಅರೆಮಂಗ್‌ಲ ಕಯಿಚಿರುವಿ. 
ಪಿಣ್ಣು ನಿಂಗಡ ನಶೀಪ್‌ಲ್‌ ಉಳ್ಳನ್ನನೆ ಒಡ್ಡೋ ಓಲಗೋ ಮಾಡಿತ್‌, ನಾಡ್‌ ನಗರ 


ಕ್ಲೂಟಿಯಂಡ್‌, ಕಯಿಚೋಳಿ. (ಎಂದ್‌ ಇಬ್ಬರ ನಿಪ್ಪ್‌ಚಿಟ್ಟಂಡ್‌) | 
ರಾಗ ಸುರುಟಿ 


(ತೋಷಮಾದುದೇಷ್ರಿಯ - ಎಂಬಂತೆ) | 
ದೇವದೇವಿಯೊಬಾಳಿ| ಚಾವನಕ್ಕೆನಿಂಗಕೇಳಿ ||ಅ|ಪ|| ಕಾಮರತಿ ಬಾಳ್‌ನೋಲೆ| 
ರಾಮುಸೀತೆಡಿಂಜೋಲೆ|| ಭೂಮಿಲ್‌ಷೆದಪಡದ್‌ ' | 
ಭಕ್ತಿಲ್‌ಮಾಬಲಿಕ್‌ಡೊತ್ತ್‌| ಶಕ್ತಿಲ್‌ ಮಹೇಶಂಗೊತ್ತ್‌|ಯುಕ್ತಿಲ್‌ 
ಹರಿಕ್‌ಡೊತ್ತ್‌||೨|| ಮಕ್ಕಮರ್‌ ಮಕ್ಕಾಯಿತ್‌| ಅಕ್ಕರತ್‌ಬಾವಕ್‌ 
ಎಕ್ಕೇಹಿವನನಂಬಿ||೩|| 


ಶೃ | 
ರಾಜ, ಪಾಲು ನೀರು ಒಂದಾಪನ್ನನೆ ನಿಂಗಡ ಇಬ್ಬಡ ಮನಸ್‌ ಒಂದಾಯಂಡ್‌ 
ರಾಜನು ರಾಣಿಯಾಯಿತ್‌ ಭೋಗ ಭಾಗೃತ್‌ ಚಾವಣೆಕ್‌ ಬದುಕುವಕ್ಕ್‌ ಮಾಚಂಡೂಂದ್‌ 
ಸ್ವಾಮಿನ ಭೋಡ್ಯವಿ. | 


ಸುಬ್ರಹ್ಮಣ್ಯ : ಸಖಿ, ನಿನ್ನಂತ ಬುದ್ಧಿಶಾಲಿ ಇಪ್ಪದ್‌ ಅಪರೂಪ ನ್‌ಳಡ ಗುಣಕ್‌ 
ಮೆಚ್ಚಿತ್‌ ಇದ ಈ ಪೊಮ್ಮಾಲೆ ತಪ್ಪಿ. ಎಡ್‌ತ. 


ಲವಲಿ : ಸಖಿ, ಏಡ ಜೀವ ಉಳ್ಳಂದು ನಿನ್ನ ಮರಪ್‌ಲೆ. ಕಂಡಿಯ? ನಿನ್ನ ಚೆಲ್ಲಿತ್‌ 

ಏಡ ಒಡೆಯನ ಸೇರುವ ಭಾಗ್ಯ ನಾಕ್‌ ಎತ್ತ್‌ಚಿ. ನೀನ್‌ ಮಾಡ್‌ನ ಉಪಕಾರಕ್‌ ಇದ ಈ 
ಮುತ್ತ್‌ಮಾಲೆ. ನಾನ ಪೋನಗುಟ್ಟ್‌ ನೇಡ ನಾವು ಅರತತೇಂಗಿಯೂ ಅಪ್ಪ ಅವ್ವಂಗಾಯಿತ್‌ 
ಬಾಕಿ ಒಬ್ಬಕೂ ಎಣ್ಣತೆ. 


ಸಖಿ : (ಮಾಲೆ ಕೇಟಂಡ್‌) ರಾಜ, ಇನ್ನಿ ತಡುಮಾಡತಿ. ಬೆರಿಯ ಪೋಯಿರಿ. 
ಬಟ್ಟೆಲೆಲ್ಲಿಯು ನಿಂದ್‌ಕಳಿಕತಿ. (ಎಲ್ಲರು ಪೋಪ) 


ರ ರ ೫ 


೫ನೇ ಅಂಕ 
೧ನೇ ಸೀನ್‌ ಕೋಂಬರೆ 
(ರಾಜ ರಾಣಿ ಬುದ್ದಂಡಿಪ್ಪ) 
ರಾಣಿ : (ಎದ್ದಿತ್‌) ಓಹೋ! ಪೋಲಂದತ್‌, ಕೋಳಿ ಕೂವದ್‌ ಕೇಪ. ಏಡ 
ದೇವ ಒರಕತೇ ಉಂಡ್‌. ಉದಯರಾಗ ಪಾಡುವಕ್ಕ್‌ ತಡುವಾಕು. ಆನಗುಂಡ್‌, ಕಾಕುವಿ. 
(ಎಂದ್‌) 
ರಾಗ ಖರಹರಪ್ರಿಯ 
(ಏನರೀತಿ ರಾಜೇಂದ್ರ. - ಎಂಬಂತೆ) 
ಏಳಿಡೆನ್ನಿದ್‌ಮಾರಿವೊರಕ್‌। ಕೋಳಿಯೊಕೂವಮರತ್‌ ||ಅ|ಪ|| 
ಕಾಕೆಯೊಕಾವಲ।| ಪೋಕೆಅರಪಾಲ|| ಕೇಕ್‌ಬೊಳಿಪಾಂಜತ್‌ಲ ||೧| 
ಕಾಳೆಕೆನೆಬೆಪ್ಪ। ಪಾಲ್‌ಗ್‌ಣಿಕೇಪ।|| ಆಳ್‌ಬಾಳ್‌ಬಂದ್‌ಕಾಪ ||೨|| 
ಪೊಲಚಕೊರವದು| ತೆಳಿಚಿಪರೆವದು|| ಪುಲಿಯಾಡಿತಕ್ಕ್‌ಲೊಕೇಡ್‌ ||೩|| 
ಗೆಲುಮೂಡ್‌ಮಾಡಿತ್‌। ಬಲಬರಿಲೆದ್ದಿತ್‌|| ಬೊಳಿಚಕಯಿತೊತ್ತ್‌ಕಡೆರಿ ||೪|| 
ಹರದಾಸನೆನೆಪೊರ್‌| ಹರಿಹರನತೊತ್ತ್‌ || ಸೂರಿಯಂಗ್‌ಲಡ್ಡ ಬೂಳಿ ||೫|| 
ದೇವನೆ, ಪೊಲಂದತ್‌ ಉದಯರಾಗ ಪಾಡಿತಡುವಾಚಿ. 
ರಾಜ : (ಶಿವಶಿವ ಎಂದ್‌ ಬಲತ್‌ ಬರಿಲ್‌ ಅಳೆಪ) 
ರಾಣಿ : (ಮನತ್‌) ದೇವ ಎದ್ದತ್‌, ನಾನ್‌ ಪೊರಮೆ ಪೋಯಿತ್‌ ಆಳ್‌ಬಾಳ್‌ ಕೆಲ್ಲ 
ಪಣಿ ಎಣ್ಣುವಿ. (ಎಂದ್‌ ಪೋಪ) 


೨6 ಸುಬ್ರಹ್ಮಣ್ಯಸ್ವಾಮಿ ನಾಟಕ 


ರಾಜ: ಓಹೊ! ಪೊಲಂದತ್‌, ಉದಯರಾದ ಪಾಡುವಿ. | 
ರಾಗ ಸಾವೇರಿ | 
(ಅಂಬ ಮೀನ ಲೋಚನಿಬಿ - ಎಂಬಂತೆ) 


ಸ್ವಾಮಿಯೇಳ್‌ಲೊಶಿವ| ಕೋಳಿಕೂವಲಭವ।| ಭೂಮಿಯೊಬೊಳಿ 'ಪಾಂಜತೊ 
1|ಅ।ಪ|| ಕೇಕ್‌ದಿಕ್ಕ್‌ಲೊಚೋಂದ್‌। ಕಾಕೆಪಕ್ಕಿಯ 'ಕೂಂದ್‌। 
ಬಾಂಗಾಡ್‌ಮುಚ್ಚಂಗಹೂಕ್‌ಡ್‌ವಾಲ।| ಚಾಕ್‌ನಗ್‌ಣಿಕೂಡ| 
ಪಾಕುಡಿಪಕ್‌ಕೇಪ।|| ನೀಕ್‌ಮುಂದ್‌ನದೇವದಾಟಂದ್‌। ಲೋಕಜನ 
ವೆಲ್ಲನಿನ್ನತುದಿಪಕ| ದಾಕುನೀವರಕೊಡ್‌ಕತಿಪ್ಪದ್‌| ನೀಕ್‌ಚಾಯಶಿವನೆ ಹರನೆ 
[ll ಕೆರೆಲ್‌ತಾವರೆಬೀಂದ್‌| ಕರಿತುಂಬಿತೇಂಗುಡಿಪ।' ನೆರೆಂದ 
ಮೂಡಿಯಳೆದ್ದ್‌ನೆರಿಕಿಂಇ್ಲಾವಾಲ| ಅರಿಂಜಬಾಲರೊಡೆಲ್ಲ|' ಗುರುಮಿ 
ಇ್ಲಡೋದುವಾಲ।|| ಒರವಪದ್ಮಿನಿಒಡೆಯಂಗರಿಯತೆ।| ಬೆರಿಯಯೆದ್ದ್‌ 
ಪೊಡೆಯವುಡ್‌ತಂಡ್‌| ಪೊರಮೆಬಂದ್‌ಮೂಡ್‌ಕತ್ತಿತ್‌। ಕುಯಿಯೊಲ್‌ 
ಟ್ವಲೊಡಿಕಿತಳಪಲ ||೨॥| ಕಳಿಪಮಕ್ಕಳೊಯೆದ್ದ್‌| ಪಲತರಕಳಿಲುಂಡ್‌| 
ಮೊಲೆಕುಡಿಪಳಕುಇಕ್ಲಿ ಮೊಲೆಕೇಟಂಡುಂಡ್‌।| ಕುಳ್‌ರ್‌ಲಜ್ಜನುಲಜ್ಜಿ| 
ಒಲೆಮಿಣ್ಣಕೆಮ್ಮುವಳ|| ಬಲತೆಬರಿಲ್‌ನೀನ್‌ಯೆದ್ದಿತ್‌। ಅಳೆತ್‌ಕೈಲ್‌ 
ಕಣ್ಣ್‌ ತ್‌ೇಟಿತ್‌। ಒಲಿಂಜನ್‌ೇಡರದಾಸಂಗಾಯಿತ್‌। ಒಳಂಜಿಬಾಪರ 
ಶಿವನೆಹರನೆ||೪|| | 
ಶಿವಶಿವ, ನೇಡ ಭಕ್ತನಾನ ಎನ್ನ ಎಕ್ಕಲು ಕಾಪಾಡಂದ್‌ ಬೋಡುಫಿ. (ಎದ್ದ್‌ 
ಪೋಪ) ¥ 
ರಾಣಿ : (ಬೆರಿಯ ಬಂದಿತ್‌) ಮೋವ ಇಲ್ಲು ಎದ್ದ್‌ಲೆ. ಆಂದ್‌ತೊಟ್ಟೆ ಎಣ್ಣುವಿ, 
ಬಲ್ಕದಾನ ಮೂಡಿಯ ಪೊಲವಾಂಗ್‌ ಮಿಣ ಏವಂಡೂಂದ್‌. ಎಂದಕಲು ಏಡ ತಕ್ಕ್‌ 
ಅರ್‌ಗೀಸ್‌ ಕೇಳ. ಇಂದ್‌ ನಲ್ಲೋಣೆ ಬಯ್ಕಂಡು. (ಎಂದ್‌) ಮೋಳೆ, ಎನ್ನತ ಒರಕ್‌ 
ಮೂಡಿ? 'ಇನ್ನನೆ ಅಕ್ಕುಲ ಒಡೆಯಂಡ ಮನೆಲು? ಕೆತ್ತಂಡು ನಿನ್ನ ಬೆರಿಯ ಏಳ್‌. (ಎಂದ್‌ 
ಕಡೆಕೆ ಬರಜಿತ್‌ ನೋಟಿತ್‌ ಓಹೋ! ಇದೆನ್ನ್‌ ಕಾಂಬ್‌ಲೆ. ಪೊರಮೆ ಪೋಚಿಂಬ್‌ ಕಾಂಬ. 
ಬುದ್ದಿಬಾತೊ ಎನ್ನೊ? (ಎಂದ್‌) ಗೌಡಿ ಮೊವಳೆಲ್ಲಿಯ? ಪೊರಮೆ ಪೋಚ? ನೋಟ್‌. 


ಸಖ: (ಮನತ್‌) ಇವಡ ಮೋವ ಒಡೆಯಂಡಕೂಡೆ ಹರನಾರಿ ದೂರ ಎತ್ತ್‌ಚಿ. 
ನೇರ್‌ಎಣ್ಣ್‌ ಚೇಂಗಿ ಇವ ಎನ್ನ ಬೈಯ್ಯ, ಪೊಟ್ಟ್‌ಪರೆಯತ ಬಚಾವು ಇಲ್ಲೆ. | (ಎಂದ್‌) 

ಅವ್ವ, ಪೊರಮೆ ಎಲ್ಲಿಯೂ ಕಾಂಬ್‌ಲೆ. ಅಯ್ಕೊ ಎನ್ನಾನಪ್ಪ? ಅವ ಉಂಡೇಂಗಿ 
ಎನ್ನ ಕಾಣತಿಪ್ಸಕಿಂಜತ? ಇದೆನ್ನ್‌ ಮಾಯಪ್ಪ? 


ರಾಣಿ : ಆಹ! ಆವ ಉಂಡೇಂಗಿ ಎನ್ನ ಕಾಣತಿರ. ಅಯ್ಯೊ! ನಿನ್ನಾರ್‌ ಕೆಟ್ಟಂಡ್‌ 
ಪೋನತಾಯಿ? ಮುತ್ತ್‌, ಏಡ ಮಂಡೆಕ್‌ ಕಲ್ಲ್‌ಟ್ವಿಯಲ್ಲ! ನಿನ್ನ ಕಾಣತೆ ನಾನ್‌ ಎನ್ನನೆ 
ಇಕ್ಕಡ್‌! ಶಿವನೆ. (ಎಂದ್‌ ಮೂರ್ಚೆಯಾಪ) 


ಸಖ : (ಮನತ್‌ ಅಯ್ಕೊ! ಈ ತೊಂಡಿರ ಗೋಳ್‌ ನೋಟ್‌ಚೆಂಗಿ ನಾಕೂ ಕರಕರೆ 
ಆಪ. ಮಾಡುವದೆನ್ನ್‌? ಪೋನವ ಬರ. ಅವಳ ಕ್‌ಟ್ಟ. ನೇರ್‌ ಎಣ್ಣ್‌ಚೊ, ಎನ್ನ ಕೊಲ್ಲು. 
ಮೂಡಿಯಳ ಪೋಡಿ, ಬಯ ಇಲ್ಲತೆ ಚಾಕ್‌ಚೇಂಗಿ, ಅಪ್ಪ ಅವ್ವಂಗ್‌ ಈ ಗತಿ ಬಪ್ಪದ್‌ 
ನೇರ್‌. ಅಯ್ಯೊ! ಈ ತೊಂಡಿ ಎಚ್ಚಕ್‌ ಆಶೆಲ್‌ ಚಾಕ್‌ಚಿ. ಅನ್ನತವ ಮೋಸ ಮಾಡ್‌ಚಿಂಗಿ 
ಕರಕರೆ ಆಪದಲ್ಲ? ಪಾಪ! ಅದಂಗೆ ಎಣ್ಣುವದ್‌, ಮೂಡಿಯಳ ಪೊಜ್ಜಿತು ಬಜ್ಜಿತು 
ಪಣಿಕೆಯಿಚಿತೂ ಅಯಿಂಡ ಚೊಕ್ಕ್‌ ಕರಕತೆ ಪೋಚೇಂಗಿ, ಅವು ಮುಂಡತಿರ. ಎನ್ನೇಂಗಿ 
ಆಡ್‌. ಈ ತೊಂಡಿನ ಎಪ್ಪುವಿ. (ಎಂದ್‌ ಕೈ ಪುಡಿಚಿತೆಪ್ಪುವ) 


ರಾಣಿ : ( ಹಾ! ಮೋಳೇ ಎಂದ್‌ ಕರಕರೆಲ್‌) 


ಕಂದ|| ಒಡತೇಡಪುಟ್ಟ್‌ಲೆಕುಣಇಸ್ಸಿ| ಒಡೆಯಂಡತಪಸ್‌ಕ್‌ತಾತೊರ್‌ಮೋವಳ 
ಶಿವನೋ।| ಎಡ್‌ತಿತುಕೊದಿಚಿತುಚಾಕಿತ್‌। ಕೊಡ್‌ಕಂಡುಬಾಕೆಯೊಂದೆ 
ಣ್ಲತೆಪೋಚಲಡಯ್ಕೊ!| 
ರಾಗ ಮುಖಾರಿ 


(ಮಾಧವಡೆನ್ನಿದ್‌ ಬೇದಕಾಂಬದೂ - ಎಂಬಂತೆ) 


ಬಾರೊಯೆನ್ನಡಕೊದಿಮೋವಲವಲಿಯೆನೀ। ದೂರಕೆಲ್ಲಿಕ್‌ಪೋನದೊ ||ಪ|| 
ದಾರ್‌ನಿನ್ನಲೊಬಜ್ಜ ದಾರ್‌ನಿನ್ನಲೊಪೊಜ್ಜ|| ನೇರಾಯಿತೆಣ್ಣ್‌ ಬಾರೊ ||ಅ|ಪ॥| 
ಮಕ್ಕಳಿಲ್ಲತೆನಾನ್‌| ಚಿಕ್ಕಿತಪಸ್‌ಮಾಡಿ। ಮುಕ್ಕಣ್ಣನಿನ್ನ ತಾತ್‌|| ` 
ಡಕ್ಕತೊಟ್ಟಂಜಿನಿನ್ನ| ಡಕ್ಕರಗೊಂಡಿತ್‌ತೆಕ್ಕಿತ್‌ಚಾಕ್‌ನೆ| ಡಿಕ್ಕೆಲ್ಲಿಪೋಯೊ ||೧|| 
ಮೊಲೆಯೊಬ್ಬಕ್ಕನೆಕೇಳ್‌। ಪೊಲೆಯೊಕಾಂಗನೆನಿನ್ನ( ಪಲತರಕಷ್ಟತ್‌ನಾ|| 
ಕುಲಕೋರ್‌ಮೋವಂದ್‌। ಅಲಂದಿತ್‌ಚಾಕಿತ್‌| ಕೆಲವುರಿಮಾಡಿತ್‌। 
ಒಳ್‌ಚ್‌ನಿಪೋಯ]|[೨|| ಬಾಕೆಕೂಡುವಕಾಲ| ಚೋಕುಬಾಲರೊನೋಟ್‌!। 
ಚೋಕೆಂದ್‌ಲೆಣ್ಣುವಕ್ಕ || ನಾಕೊಡೆಯ ನೊಪಿ| ನೇಕೇಶವಮೋಂವಂದೆ| 
ದಾಕುನಾಕ್‌ಟ್ವಂದ್‌| ನಾಕೆಣ್ಣಿಯಲ್ಲೊ [|೩|] ಪಣ್ಣ್‌ ಪಲವೊಕೋಂದ್‌। 

ತಿನ್ನವ್ವಂದೆಣ್ಣುವ| ನಿನ್ನಡತಂದೆಬಂದ್‌|| ಕಣ್ಣ್‌ಕಾಣತೆನಿನ್ನ| ಚೆನ್ನ ಭಾಗ್‌ 
ಡೆನ್ನತೆಣ್ಣಡಯ್ಕೊ| ಪೊನ್ನ್‌ ಲವಲಿ| 


ಆಹ! ಬೋಜಿ ಮೋಳೆ, ಕೆಡ್‌ತಿಯಲ್ಲ! ಪೆತ್ತ ಮೊವಂದ್‌ 'ಚಾಕ್‌ನಾಂಗ್‌' ಈ ಗತಿ 
ನಾಕ್‌ ಮಾಡಿಯಲ್ಲ! ಉಣ್ಣತೆ ತಿನ್ನತೆ ನೀನೆ ಮೋವಂದ್‌ ನಂಬಿತ್‌, ತಿಂಬ್‌ಚಿಟ್ಟದ್‌ 
ಮರಂದಿಯಲ್ಲ! ಅಯ್ಕೊ! ಮುತ್ತ್‌, ಚತ್ತ್‌ ಮನೆಯನ್ನನೆ ಮಾಡಿಟಿಯಲ್ಲ! ನಿನ್ನ ಕಾಣತೆ 
ನಾಯೆನ್ನಂಗ್‌ ಬದ್‌ಕಡ್‌ ತಾಯಿ. ಮಹಾದೇವಿಯಾನ ಪಾರ್ವತಿಯೇ ಈ ಬಯತ್‌ ಕಾಲತ್‌ 
ಕಣ್ಣ್‌ ನೀರ್‌ ಕೈ ಮಾಡಿಯಲ್ಲ! ಕ | 


ರಾಗ ಶಂಕರಾಭರಣ 
(ಸಖಿಯೆ ಲಾಲಿಸೀಗಲೆ ಸುಖದಿಂ - ಎಂಬಂತೆ) 


ಗಿರಿಜೆತಾಯಿಕಾಪಾಡ್‌ ||ಪ|| ಇರ್‌ಪಗನಾಬೋಡಿನೊ। ಮರೆಪನೀನ್‌. ಸರಿನಾ 
||ಅ|ಪ|| ಬಂಡರಾಕ್ಷಸೆಲ್ಲಡ|। ಪುಂಡ್‌ನೀ೫ಡಕಿತ್‌|| ರುಂಡ 
ಮಾಲೆಯಿಟ್ಟದೇವಿಯೆ||೧| ಕಣ್ಣ್‌ ದಂಡ್‌ಯೀಶಂಡ। ಡೊನ್ನಾಂದ್‌ನಿ ಮುಚ್ಚಿಮು 
|| ಕ್ಕಣ್ಣ್‌ ಪೆದಮಾಡ್‌ನದೇವಿ ||೨|| ಪೆರಪಾಂಬ್‌ಶಾಪನಿಃ ಹರಿಕ್‌ಟ್ವದೇವಿಯೇ|| 
ಕರಕರೆತ್‌ತ್‌ಚಾಕೆನ್ನ|| 


ಆಹ! ಪಾರ್ವತಿಯೆ, ನಾನಂತು ಪೆತ್ತ್‌ಲೆ, ಬಯತ್‌ ಕಾಲತ್‌ ಶಿವ ತಂದೆ ಕುಇಇ್ಲಿನ 
ಕೂಡ ನಾಕ್‌ ಎತ್ತತೆ ಮಾಡಿಯಲ್ಲ! ನಿನ್ನ ನಂಬಿತ್‌ ನಾನ್‌ ಕರಕರೆ ಪಟ್ಟದಲ್ಲತೆ, ಒನ್ನಾಂದು 
ಸುಕತ್‌ ಬದ್‌ಕ್‌ಲೆ. ಎಂದಿತೂ, ನ್‌ಡ ಚೆಡಿ ಬುಡತೆ ಇಕ್ಕಲೂ ನಾಕ್‌ ಗೋಳ್‌ ಮಾಡಿಯಲ್ಲ! 
ಅಯ್ಯೊ! ಎನ್ನಂತ ಪಾಪಿ ಭೂಮಿಲ್‌ ಎನ್ನಂಗ್‌ ಬದ್‌ಕಡ್‌? (ಎಂದ್‌ ಗೇನ' ಮಾಡಿತ್‌) 
ಚೀ! ಕಂಡಯಿಂಡ ಮೂಡಿಯಳ ಒನ್ನಾಂದೂ ಚಾಕುವಕಾಗ. ಬಲ್ಮದಾನ ಮೂಡಿ ಏದ್‌ 
ಬಾಲೆಕಾರಂಡ ಪೊಟ್ಟ್‌ಕ್‌ ಮರ್‌ಳಾಚೊ? ನಾ ಪೆತ್ತ ಮೋವಳಾಯಿತುಂಡೇಂಗಿ (ಏಡ ಒರ್‌ 
ಆರೊ ಬೇರೊ ಕೇಳತೆ ಪೋಪಕಿಂಜತ? ಎನ್ನ್‌ ಮಾಡಡ್‌? ಕೆಟ್ಟನಶೀಪ್‌ಕ್‌ ವೃಸನ ಪಟ್ಟಿತ್‌ 
ಪ್ರಯೋಜನ ಇಲ್ಲೆ. ನಡಂದ ಸಂಗ್ತಿ.ಏಡ ದೇವಂಗ್‌ ಎಣ್ಣುವಿ. (ಎಂದ್‌ ಪೋಪ) 


ರ್ರ ರ್‌ ತ 

೨ನೇ ಸೀನ್‌ ಅರಮನೆ 


(ರಾಜ ಅಳತಿತಿಪ್ಸ) 
ರಾಣಿ : (ಮೊರಟಂಡ್‌ ಪೋಯಿತ್‌) ದೇವನೆ, ನೀಕ್‌ ಸುಕ ಆಡ್‌. 


ರಾಜ : ದೇವಿ, ಇದೆನ್ನ್‌ ಮೊರಡುವಿಯಾ? ಅಯ್ಯೊ! ಎನ್ನಾಚಿ? ಬೆರಿಯ 
ಎಣ್ಣ್‌. 


ಣ' 


ರಾಣಿ : ದೇವನೆ, ಎಂಗಕ್‌ ಬಂದ ಕಷ್ಟತ್‌ನ ಎನ್ನಂದ್‌ ಎಣ್ಣಡ್‌? ಕೇಳ್‌. 
ರಾಗ ದೇಶಿತೋಡಿ 
(ಬಿಡು ನೀ ಯೆನ್ನ ಕರವಂ - ಎಂಬಂತೆ) 


ದೇವನೀಕ್‌ಯೆನ್ನೆಣ್ಣಡೊ ||ಪ|| ಮೋವಕ್‌ಲೊಬಾತ್‌ಕೇಡೊ ||ಅ|ಪ|| 
ಬುದ್ದೆಂಡಲ್ಲಿಂಜೆದ್ದಮೋಳೊ| ಮುದ್ದ್‌ಲವಲಿಡಿಲ್ಲೆಕೇಳೊ ||೧|| ಕೂವ 
ಕೆರೆತೇಡಿತಾಚಿ। ಮೋವಳೆಲ್ಕುಕ್‌ಟ್ಟತಾಚಿ ||೨|| ತಂತಿಪೊಜ್ಞೆದೇಶತ್‌ರ| 
ಡೆಂತುಸುದ್ದಿಯಿಲ್ಲೆಶೂರ ||೩|| ದಾರೆಕಣಿಯಚೋದ್ಕಡಾಚಿ। ದಾರೊ 
ಕೊಂಡ್‌ಪೋಚಿಂದಾಚಿ ||೪|| ಬಾವೆನ್ನಂಗ್‌ಕಾಣತವಳ।| ಚಾವಿನೇರ್‌ 
ನಾನ್‌ಕೇಳೊ ||೫|| 


ಆಹ ! ದೇವನೆ, ಪಾಪಿಯಾನ ನಾನಂತು ಪೆತ್ತ್‌ಲೆ. ಬಯತ್‌ ಕಾಲತ್‌ ದೇವ ತಂದ 
ಕುಇಲ್ಲಿನ ನೊಂಬಲ ನೋವ್‌ ಇಲ್ಲತೆ ಚಾಕಿತ್‌, ಬಲ್ಕದಾನ ಕಾಲತ್‌ ಇನ್ನನೆ ಮಾಯ 
ಆಚಲ್ಲ! ಎನ್ನಂಗಾಯಿತ್‌ ಬದುಕುವದೆಣ್ಣ್‌! ದೇವಡ ಪ್ರೀತಿಕಾಯಿತ್‌ ಚಾವದೆ ನಲ್ಲದ್‌. 
ಹಾ! ಮೋಳೆ. (ಎಂದ್‌ ಮೊರಡುವ) 


ರಾಜ : (ಮನತ್‌) ಆಹ! ಶಿವನೆ, ಮಕ್ಕಳಿಲ್ಲತ ನಾಕ್‌ ನೀನೆ ಒರ್‌ ಕುಇಣ್ಲಿನ 
ಕಾಡ್‌ಲ್‌ ತಂದಿತ್‌, ನಲ್ಲಕಾಲತ್‌ ಆ ಕುಇಳ್ಲಿನೊ ಮಾಯಮಾಡಿಯಲ್ಲ! ಕಂಡಯಿಂಡ 
ಮಕ್ಕ ಬೋಂಡಾಂದ್‌ ಬುಟ್ಟಿತ್‌ ಬಪ್ಪಕ್ಕ ಪಾಪಿಯಾನ ನಾರದ ಬಂದಿತ್‌ ಈ ಕುಣಸ್ಥಿನ 
ಚಾಕ್‌, ನೀಕ್‌ ನಲ್ಲದೆತ್ತೂಂದ್‌ ಎಣ್ಣ್‌ಚಿ. ಅನ್ನತ ಮಹಾತ್ಮರಡ ತಕ್ಕ್‌ ಕೂಡ 
ಪೊಟ್ಟಾಚಲ್ಲ! ಅಯ್ಕೊ! ಶಿವನೆ, ನೀಕ್‌ ನಾನೆಂತ. ಪಾಪ ಮಾಡ್‌ನೆಂದ್‌ ಇನ್ನನೆ 
ದಣತುವಿಯ? ನೇಡ ದಯ ಇಲ್ಲತೆ ಏದ್‌ ಜೀವರಾಶಿ ಪೊಲವದುಂಡ್‌? (ಎಂದ್‌) 

ರಾಗ ಹಿಂದುಸ್ಥಾನಿ ಕಾಪಿ 
(ರಾರಾಜಿಪ ಸೊಬಗ ಪೇಳೆಲೇನ್‌ - ಎಂಬಂತೆ) 


ತಾನಾಕ್‌ತಾಗುಣವೊಶಂಕರ| ಇದಬೋಡುವಿವರ ||ಅ[ಪ|| ಚರಾಚರಕುಗೊತ್ತ್‌| 
ಪರಾಪರಸೊತ್ತ್‌ | ಸುರಾಸುರುಕುನರಾನರಕು| ತರಾತರತ್‌ವರಕೊಡ್‌ಪನಿ||೧|| 
ಪಿನಾಕನೆಕೇಳ್‌| ಜನತ್‌ರೀಬಾಳ್‌!| ಗುಣಸಿನೊಯಿದ್‌ಕ್ಷಣಕೆಚಾವದ್‌। 
ಘಣೀಧರನಿನ್ನನೆನೆಪಮನತಾ ||೨|| ಹರಿಹರನೆಕೇಳ್‌| ಹರದಾಸಕೇಳ್‌[| 
ನರಜೀವಕ್‌ಯಿರ್‌ಪಗತ್‌। ಕರಕರೆಯೊನಿತರತೆನಾಕ್‌ನೀ ||೨|| 


ಮಹಾಶಿವನೆ, ಅಲ್ಪಾಯುಷ್ಕ ಉಳ್ಳ ಈ ನರ ಬಾಳ್‌ಕ್‌ ಎನ್ನ ಇಟ್ಟಿತ್‌ ಎಕ್ಕಲೂ 
ದುಕ್ಕ ತಾತೇಂಗಿ, ನಾಯೆನ್ನನೆ ಬದ್‌ಕಡ್‌? ಅಯ್ಕೊ! ನೀನ್‌ ಮಿನಿಂಜತೇಂಗಿ 
ಲೋಕಲೋಕತ್‌ ಪ್ರಾಣಿಯ ನಿಪ್ಪುದುಂಡ? ಮಕ್ಕಳಿಲ್ಲತವು ಪಾಪಿಯಾಂದ್‌ ನ್‌6ಡ ವಿಧಿಯೆ 
ಉಂಡ್‌. ಅನ್ನನೆ ಇಪ್ಪಕ್ಕ ತಂದ ಕುಇಸ್ಲಿನ ಕಳಂದಂಡ ಏಡಗೋಳ್‌ನ ನೀಕೆಣ್ಣತೆ 
ದಾಕೆಣ್ಣಡ್‌? (ಎಂದ್‌) 


ರಾಗ ಜುಂಜೋಟ ನೋಟ್‌ 
(ಆಹೋ ಬಂಗಂ ಜಿಹಸಾಂಗಂ - ಎಂಬಂತೆ) 


ಆಹಶಿವ| ಇಹಜೀವ ||ಪ|| ಬಹುಬೇವ| ಮಹದೇವ ||ಅ|ಪ|| ಗದಿಕೇಳೊ| 
ಡಿದ್‌ಶೂಲೊ।| ಡದಿಗೋಳೊ।| ಮದಿಬಾಳೊ |॥ಂ॥| ವಗ ಅಪ| ಜಗಚೀಪ॥| 
ಮಿಗರೂಪ। ಸುಗತಾಪ ||೨|| ಹರದಾಸಂ। ಗೊರುಡೋಷ।| ತರತೀಶ। 
ಪರಮೇಶ |೩| 


ಶಂಕರನೆ, ನೇಡ ಭಕ್ತನಾನ ಏಡಗೋಳ್‌ನ ತ್‌ತಿತ್‌ ಏಡ ಮೋವಳ ಕಣ್ಣ್‌ಕ್‌ 
ಕಾಟಿತಾಂದ್‌ ಜೋಡುವಿ. (ಎಂದ್‌ ಚೆನ್ನನೇರ ಗೇನಮಾಡಿತ್‌) ಚೀ! ದೇವ ತಂದ ಕಷ್ಟಕ್ಕ್‌ 
ದುಕ್ಕಮಾಡುವದ್‌ ತಪ್ಪ್‌. ಏಡ ಮೋವಳ ಕಾಡ್‌೦ಜಿ ಎಡ್‌ತಬಪ್ಪಕ್ಕ, ಇವಳಗುಂಡ್‌ 
ನಲ್ಲದೆತ್ತೊಂದ್‌ ನಾರದ ಮಾಯುಷಿ ಎಣ್ಣ್‌ನ ತಕ್ಕ್‌ ಒನ್ನಾಂದು ಪೊಟ್ಟಾಗ. ನಲ್ಲದ್‌. 
ಇನ್ನತ ಕಾಲತ್‌ ಧೈರ್ಯತಿಂಜಂಡ್‌ ಏಡ ಮೋವಳ ಕಟ್ಟಪೋನ ಶತ್ರುನ ಸಂಹಾರ ಮಾಡಿತ್‌, 
ಮೋವಳ ಕಾಕಿಯ ಬಪ್ಪದೆ ಏಡ ಕೆಲಸ. (ಎಂದ್‌ ರಾಣಿನ ನೋಟಿತ್‌, ಚೆಡಿಲ್‌) ದೇವಿ, 
ಎನ್ನೆಣ್ಣಿಯ? ಏಡ ಮೋವಳ ಕಟ್ಟಂಡ್‌ ಪೋಚ? ಅನ್ನತ'ಶೂರಂಗ ಏಡ' ಮಿಣ್ಣಿಲ್‌ 
ಉಂಡೊ? ಶಾಭಾಸ್‌! : 

ಕಂದ|| ಬಂದದ್‌ಬರಡಿದ್‌ಲ್‌ನಾಕ್‌| ಒಂದಿಂಜಮೋವಳಕಟ್ಟೊರ್‌ಪಾಪಿನ ಕೇಳ್‌|| 
ಇಂದೇಪೋಯಿತ್‌ಕೊಂದಿತ್‌| ಬಂದೆಬಪ್ಪಿಮೋವಳಯೆಡ್‌ತಂಡ್‌ಕಾತಲೊನೀ। 


ದೇವಿ, ಆ ಪಾಪಿನ ಇಂದ್‌ ಬಯಿಟಾಪಂಡೊಳ್‌ಲ್‌ ಕೊಂದಿತ್‌, ಏಡ ಮೋವಳ 
ಕಾಕಿಯ ಬಪ್ಪದ್‌ ನೇರ್‌. ಇದಂಗಾಯಿತ್‌ ನೀನ್‌ ವ್ಯಸನ ಪಡತೆ. ಒಳ್‌ಕ್‌ ಪೊ. ನಾನ್‌ 
ಇಕ್ಕ ಪೊರಟೆಯ 

ರಾಣಿ : (ತಡ್‌ತಂಡ್‌) ದೇವನೆ, ಕೇಳ್‌. 


ಕಂದ]  ಕೇಳ್‌ನಿಯೆನ್ನಡದೇವನೆ| ಒಲಿಯೊಡೆನ್ನಡಬುದ್ದಿತ್‌ಕಂಡೆನಾಕೆನಚಿ|| 
ಕಾಳಗಕಿಂದ್‌ನಿಪೋಯಿನೊ| ಶೂಲಧರಂಡಪ್ಪಣೆಯೆನ್ನಂದರಿವದೊಕಷ್ಟ!| 


ದೇವನೆ, ಎಂಗಡ ಮೋವಳ ಕಟ್ಟಂಡ್‌ ಪೋನಂವ ಸಾಮಾನ್ಯತ್‌ ಮನುಷ್ಯ ನಲ್ಲಾಂದ್‌ 
ಕಾಂಬ. ಅನ್ನತಂವಂಡ ಕೂಡೆ ಕಾದಿತ್‌ ನೀಕೆನ್ನೇಂಗಿ ತೊಂದರೆ ಬಾತೆಂಗಿ ನಾ ಯೆನ್ನ್‌ 
ಮಾಡಡ್‌? ಕೆಮಿಂಜಿ ಓಲೆ ಬುದ್ದಿತೂ ಪಿಣ್ಣು ಕ್‌ಟ್ಟಿತೂ ಇನ್ನನೆಲ್ಲ ಕೆನಚ ಕಂಡಾನಗುಂಡ್‌, 
ಜೀವಕ್‌ ಪೆರ್ತ್‌ ಪೋಡಿ ಆಪ, ಮೋವಕಾಯಿತ್‌ ನೀನ್‌ ಜೀವ ಕೊಡ್‌ಕಂಡಾಂದ್‌ ಬೋಡ್ಕವಿ. 

ರಾಜ : ಚೀಚೀ! ದೇವಿ ಎನ್ನೆಣ್ಣಿಯ? 

ರಾಗ ಜುಂಜೋಟಿ ನೋಟ್‌ 
(ಮಾಳ್ಪೆನೀಗ ಪಂಥವಂ - ಎಂಬಂತೆ) 
ಬುಡ್‌ಬುಡ್‌ನಿತಡ್‌ಕತೆ| ಪಡೆಕ್‌ಪೋಷಪಿಮೊರಡತೆ (||ಪ|| 
ಪುಡಿಚಪೋನಮೋವಳ| ಎಡ್‌ತಬಪ್ಪಿನಾನ್‌ಲ 1|ಅ|ಪ|| ಎಲಿಕ್‌ಪೂಣಇ್‌್‌ 
ಬೊತ್ತಲ| ಪುಲಿಕ್‌ಸಿಂಹಡಂಜಲ|| ಬಲತ್‌ನಿಂದ್‌ನಾನ್‌ಲೊ| ಚಲತ್‌ 
-ಗೆದ್ದ್‌ಬಪ್ಪಿಲೊ ||೧|| ಕೊದಿಕುಇಗ್ಸಿನಕಟ್ಟಿತ್‌। ಪೆದವೊಯೇಡಕೆಟ್ಟಿತ್‌!| 
ಬದಿಕಿತ್‌ಪಲಯೆನ್ನ್‌ಲೊ| ಇದ್‌ಲೆಚಾವ್‌ನಾಕ್‌ಲೊ ||೨|| ಕಟ್ಟವನ ತೇಡಿತ್‌| 
ಕೆಟ್ಟಿತ್‌ಮುರಿಕಿತ್‌। ತಟ್ಟಿತಟ್ಟಿದವಡೆಕ್‌| ಕುಟ್ಟುವಿನೊ ಮಂಡೆಕ್‌ ||೩|| 
ಆಶೆಲ್‌ನಾಚಾಕ್‌ನ। ಈಶತಂದಲವಲಿನ|| ಮೋಸ ಮಾಡ್‌ನಬಾಲನಾ| 
ಸಾಸಪಟ್ಟಿತೆಕೊಲ್ವಿನೊ ||೪|| 
ದೇವಿ ಏಡ ಮಿಇ್ಣಲ್‌ ನಿಂದಿತ್‌ ಬದಿಕಿತ್‌ ಪೋಪವು ಆರುಂಡ್‌? ಎಣ್ಣ್‌ ಧನಪತಿ 
ರಾಜಂದೆಣ್ಣುವ ಪೆದ ನೇರೇಂಗಿ, ಬಯಿಟಾಪಂಡೊಳ್‌ಲ್‌ ಶತ್ರುನ ಕೊಲ್ಲುವದ್‌ ನೇರ್‌. 
ಇದಂಗಾಯಿತ್‌ ವ್ಯಸನ ಪಡತೆ ಪೊ. 

ರಾಣಿ : ಅಪ್ಪಣೆ (ಎಂದ್‌ ಪೋಷ) 

ರಾಜ : ಆರಲ್ಲಿ? 

ದೂತ : ಸ್ವಾಮಿ, ಅಪ್ಪಣೆ. | 

ರಾಜ : ವ್ಯಾಧರೆಲ್ಲ ಅಂಬ್‌, ಬಿಲ್ಡ್‌, ಬರಚಿ ಎಡ್‌ತಂಡ್‌ ಬೆರಿಯ 
ಬಪ್ಪಕೆಣ್ಣ್‌. | 
ದೂತ : ಅಪ್ಪಣೆ. | 
ವ್ಯಾಧಂಗ : (ಕತ್ತಿ ಅಂಬ್‌ ಬಿಲ್ಲ್‌ ಬರಚಿ ಎಡ್‌ತಂಡ್‌) | 

ರಾಗ ನೋಟ್‌ 
(ಬನ್ನಿರಿ ಬನ್ನಿರಿ ಬಲುಬೇಗ - ಎಂಬಂತೆ) 


ಬಾತೆಂಗಬಾತೆಂಗಬೊತ್ತತೆ| ಕತ್ತಿಯೆಡ್‌ತಂಡ್‌ಚಿಕ್ಕತ್ತೆ ||ಪ|| 
ತಾತ್‌ಸಲಾಂಮೊಂದ್‌ನೀಕ್‌ಲೊ। ಏತರಮಾಡಂಡುಲೆಣ್ಣ್‌ಲೊ ||ಅ|ಪ|| 
ಧೀರಂಗಯೆಂಗಳನೋಟ್‌ಲ| ಶೂರಂಗಲುಂಡೇಂಗಿಕಾಟ್‌ಲ|| ನೇರಾಯಿ 
ತೆಣ್ಣ್‌ನಿರಾಜನೆ| ಬೇರಿಚಂಡಿಕ್ಕತೆಬೋಜನೆ 1|೧|| ಪಾಳಿಯಕಂಡಕ ಮುತ್ತೂಲ| 
ಬಾಳಿದನೋಟ್‌ಲೊಕೆತ್ತೂಲ।| ಮೇಲೆಯೆಬುದ್ದಿತ್‌ಕುತ್ತೂಲ। 
ಕಾಲ್‌ಪುಡಿಚಿಚವುಟೂಲ||೨॥| ಬೋಡಾುವಲೆಣ್ಣ್‌ನಿ ಯಂಗಕ್ಕ್‌| 
ಮಾಡುಲಬಟ್ಟೆಆಚೊಂಗಕ್ಕ್‌||೩| i 


ರಾಜನೆ, ಎನ್ನಂಗ್‌ ಕಾಕ್‌ಚಿಟ್ಟಿಯ? ಬೆರಿಯ ಎಣ್ಣ್‌, ಏದೇಂಗಿ ರಾಜಂಗಡ ಪಡೆ 
ಎನ್ನೇಂಗಿ ಬಾತ? ಬಾತೆಂಗಿ ಬೆರಿಯ ಎಣ್ಣ್‌, ಒರ್‌ ಗಳಿಗೆಲ್‌' ಸೂರಮಾಡಿರುವ. ಲಡಾಯಿ 
ಮಾಡತೆ ಮೇಲ್‌ ಕೈಯೆಲ್ಲ ಕಡಿಚಿತ್‌ ಕಯ್ಕೂಲೆ. 


ರಾಜ : ವ್ಯಾಧರೆ, ನಿಂಗಡ ರಾಜಭಕ್ತಿಕ್‌ ಮೆಚ್ಚ್‌ನೆ. ಆಚೇಂಗಿ ಇಕ್ಕನಾಕ್‌ ಬಂದಂತ 
ಕಷ್ಟತ್‌ನೊ ಕೊರತೆನೊ ಎಣ್ಣವಕ್ಕೆ ಬಾಯಿ ಬಪ್ಪ್‌ಲೆ. ಎಂದಿತು ಕೇಳಿ. 


ರಾಗ ಮಾಯಮಾಳವ ಗೌಳ 
(ವಾಹುವರೆ ಮೆಚ್ಚಿದೆನು ನಿನ್ನಯ - ಎಂಬಂತೆ) 


ಪೋಚಿಲಮಾನಯೇಡ। ವ್ಯಾಧರೆ| ಆಚಲಮೋವಯೇಡ ॥|ಪ|| ಆಚೇಂಗಿ 

ಬೊತ್ತುಲೆ| ಡೀಜೀವಡಿಕ್ಕಣೆ ||ಅ|ಪ|| ಎಣ್ಣುವಪುದುಮೆವೊಂದ್‌| ವ್ಯಾಧರೆ| 
ಎನ್ನಡಕೇಳಿವೊಂದ್‌|| ನಿನ್ನಾಂದಿರ್‌ಲೊರ್‌ಕಳ್ಳನೊಬಂದಿತ್‌। 
ಎನ್ನಡಮೋವಳಕಟ್ಟಂಡ್‌ಪೋಯಿತ್‌ ||೧|| ಡಂದಿಯಬುದ್ದಂಡವ। ವ್ಯಾಧರೆ| 
ಡಿಂದ್‌ಲೊಕಾಂಬ್‌ಲೆನ ಪೂಂದೇವಿಕುಇಕ್ಕಿನಡೆಲ್ಲಿಯು ಕಾಣತೆ| 
ಡಿಂದಿಕ್ಕನಿಂಗಳತೇಡುವಕಾಕ್‌ನೆ ||೨| ಪಟ್ಟಣಕೋಟೆಯೆಲ್ಲ| ವ್ಯಾಧರೆ| 
ಬಟ್ಟೆಲುಕಾಡ್‌ಲೆಲ್ಲಾ!| ಕಟ್ಟೊರ್‌ಕಳ್ಳನತೇಡಿಪುಡಿಚಂಡ್‌| 
ಕೆಟ್ಟಿಮುರಿಕಿತೆಡ್‌ತಂಡೆಬಕ್ಕನ ||| 


ವ್ಯಾಧರೆ, ಈ ರೀತಿ ಏಡ ಗತಿ ಆಚಿ. ಮಾನ ಕೆಟ್ಟಿತ್‌ ನಾನ್‌ ಯೆನ್ನಂಗ್‌, ಬದ್‌ಕಡ್‌? 
ಅನಗುಂಡ್‌, ಇಂದ್‌ ಬಯಿಟಾಪಂಡೊಳ್‌ಲ್‌ ಆ ಕಳ್ಳನ ಪುಡಿಕತೆ ಕಯ್ಯ. ಏಳಿ. ನಾನು 
ಬಪ್ಪಿ. ಪೋಕ. 


ವ್ಯಾಧ : ರಾಜ ಈ ಅಲ್ಪ ಕೆಲಸಕ್ಕ್‌ ನೀ ಯೆನ್ನಂಗ್‌ ಬರಂಡು? ಅವಶ್ಯಯಿಲ್ಲೆ. 
ಚೆನ್ನ ನೇರತ್‌ಲ್‌ ಒಳ್‌ಲ್‌ ಅಂವನ ಎಂಗ ಪುಡಿಚಿ ಬಪ್ಪ. ಆಚೇಂಗಿ, ಅಂವ ಎಂಗಡ ಕೂಡೆ 
ಲಡಾಯಕ್ಕ್‌ ಸುರು ಮಾಡ್‌ಚೇಂಗಿ, ಅಂವನ ಕೊಂದ್‌ರುವದೇ ಸರಿ. ಜೀವತೋಡೆಕೊಂಡ್‌ 
ಬಂದ್‌ಲೇಂದ್‌ ಚೆಡಿಮಾಡುವಕಾಗ. ಕಂಡಿಯ? 


ರಾಜ : ವ್ಯಾಧರೆ, ಏಡ ಅರಮನೆಕ್‌ ನುಗ್ಗನಂವ ಸಾಮಾನ್ಯತ ಕಳ್ಳನೊಂದೂ ಅಲ್ಲ. 
ಅಂವ ಪೆರ್ತ್‌ ಬಂಬನಾಯಿತಿಕ್ಕು. ಅನ್ನತವನ ನಿಂಗಳಗುಂಡೆ ಪುಡಿಪದ್‌ ಕಷ್ಟ. ಆನಗುಂಡ್‌. 
ನಾನು ಬರಂಡು. ಏಳಿ. (ಎಂದ್‌ ಎದ್ದಿತ್‌) ವ್ಕಾಧರೆ, ಲಡಾಯಕ್ಕ್‌ ಪೋಪ ಕಾಲತ್‌ ಆಯುಧ 
ಪೂಜೆ ಮಾಡಿತ್‌ ಮಹಾದೇವನಾನ ಶಿವನ ತುದಿಪದ್‌ ಪದ್ದತಿ. ಚೆನ್ನ ನಿಲ್ಲಿ ಸ್ವಾಮಿನ 
ಬೋಡ್ಕವಿ. 


ರಾಗ ಖರಹರಪ್ರಿಯ 
(ಸ್ಟೀಕರಿಸ್ಕೆ ಮುನಿಯೆ ನಾ ಕೊಡು - ಎಂಬಂತೆ) 


ತಾಗುಣಶಂಕರ| ಯೋಗಿಮನೋಹರ ||ಪ|| ನಾಗಭೂಷಣಶಿವ। ಭಾಗಿರಥಿಧವ 
||ಅ|ಪ|| ಜಡೆಯೊಲಯಿಂಜಿತು। ಒಡಲುರಿಕಂಡಿತು|| ಒಡೆಯನರತಿಕ್‌ನಿ| 
ಕೊಡ್‌ತೊರ್‌ದೇವನೆ ||೧|| ಬೆದೆಲಿಂಜನಿನ್ನಡ। ಎದಬಂಗಮಾಡಿತ್‌।| 
ತುದಿಚೊರ್‌ಡಗ್ಲಿಕು। ಗದಿನೀಕೊಡ್‌ತೊರ್‌!|೨|| ನರಬಾಳ್‌ಲ್‌ಸುಗ। 
ಅರಿಂಜರದಾಸನ|| ಮರೆಯತೆನೀಚಾಕಿಯ| ಪರಮೇಶದೇವನೆ ||೩|| 


ಮಹಾಸ್ವಾಮಿಯೆ, ನಾನ್‌ ಪೋಪಂತ ಕಾರ್ಯಕ್‌ ವಿಘ್ನು ಬರತನ್ನನೆ 

ನಡತಿತರಂಡೂಂದ್‌ ಬೋಡುವಿ. (ಎಂದ್‌)ವ್ಕಾಧರೆ, ಏಳಿ. (ಎಲ್ಲರು ಪೋಪ) 


ರ್ತ ರ ತ 


೩ನೇ ಸೀನ್‌ ಕಾಡ್‌ 
(ಸುಬ್ರಹ್ಮಣ್ಯ ಲವಲಿ ನಿಂದಂಡಿಪ್ಪ) 
ಸುಬ್ರಹ್ಮಣ್ಯ : ದೇವಿ, ನೇಡ ಅಪ್ಪಂಡ ದೇಶ ಬುಟ್ಟಿತ್‌ ಎಂಗ ಪೆರ್ತ್‌ ದೂರ 
ಬಾತ್‌. ನಡಂದಿತ್‌ ಪೆರ್ತ್‌ ಚೋತನಕ್ಕೆ ನಿನ್ನ ಕಾಂಬ. ಇಲ್ಲಿ ನಲ್ಲ ತಂಪಾನ ಜಾಗ ಉಂಡ್‌. 
ಚೆನ್ನನೇರ ಅಳತಂಡ್‌ ಸುದಾರಿಚಂಡ್‌ ಪೋಕನಲ್ಲ? 
ಲವಲಿ : ದೇವನೆ, ಅಪ್ಪಣೆ. (ಇಬ್ಬರು ಅಳತವಿ) 
ರಾಜ : (ಸುಬ್ರಹ್ಮಣ್ಮ ಲವಲಿ ಕಂಡಿತ್‌) ವ್ಯಾಧರೆ ಬೆರಿಯ ಬಾರಿ ಕಳ್ಳನದರಿ ಅಲ್ಲಿ. 
(ಎಂದ್‌) 
ರಾಗ ಪೂರ್ವಕಲ್ಯಾಣಿ 
(ಅಕ್ಕೊಮೋಹನಾಂಗಿ ಬರುವಾಳ್‌ - ಎಂಬಂತೆ) 
ಕಂಡೆಅದಕಳ್ಳನಲ್ಲಿ| ಉಂಡ್‌ಕೂಡೆಮೋವಳಲ್ಲಿ [|1| ಕಂಡ್‌ತ್‌ಯೆಂಗಳ 
ವೋಡುಲಡಿಕ್ಕ| ಬಂಡನಮೆಲ್ಲೆ ಪುಡಿಚವನಿಕ್ಕ||ಅ|ಪ|| ಕಳ್ಳಕಳ್ಳ ಲವಲಿನ ಕಳ್ಳ! 
ಕಳ್ಳಲೋಕತ್‌ಪೊಂಗಳಕಳ್ಳ||  ಎಲ್ಲಿಕ್‌ಪೋಪಿಯಕನ್ನಿನೆಡ್‌ತ್‌| 
ಕೊಲ್ಲುವನೋಟ್‌ಪೆರಂಗಳ್ಳನೆ ||೧|| ಕಟ್ಟಿಯಲ್ಲಮೋವಳಾಚೀ| 
ತೊಟ್ಟೆಯಲ್ಲಪಾಪಿಯೆಚೀ। ಬುಟ್ಟತನಿನ್ನಕಂಡಿಯಡಿಕ್ಕ| ಕೆಟ್ಟಿಮುರಿಕಿಕುತ್ತುವ 
ಡಿಕ್ಕ ||೨|| ಬಗೂಪಾಲನೊನೀನ್‌ಕಳ್ಳ| ಈಪಾಡೆನ್ನಂಗ್‌ಮುನೆಕಳ್ಳ!| 
ದಪೆದಾರನಕಾಕಿಬೆರಿಯ| ಕಪಾಲ್‌ಕಿಂವಂಡಕೊಡ್‌ಕಡ್‌ನಾಲ್‌ ||೩|| 


ವ್ಯಾಧರೆ, ಕಳ್ಳನ ಕ್‌ಟ್ಟ್‌ಚಿ. ಈ ಪಾಪಿರ ಬೆರಿಯ ಕೈಕಾಲ್‌ ಕೆಟ್ಟಿ. 
ವ್ಯಾಧ : ರಾಜನೆ, ಅಪ್ಪಣೆ. (ಎಂದ್‌ ಪಕ್ಕ ಪೋಷ) 


ಲವಲಿ : (ಬೊತ್ಕಂಡ್‌ ಸುಬ್ರಹ್ಮಣ್ಮನ ನೋಟಿತ್‌) 

ರಾಗ ಖರಹರಪ್ರಿಯ 
(ಜೈಸುವೀಗಲೇ ಧನುವಾ - ಎಂಬಂತೆ) 

ಬಾತ್‌ಲದೇವವ್ಕಾಧ| ದೂತಂಗನೋಟ್‌ ||ಪ|| ಈತಳತ್‌ಯೆಂಗಳಿಂದ್‌| 
ಡೇತುರತುಕೊಲ್ಲುಡಯ್ಕೊ ||ಅ|ಪ|| ಮಾಡುವದೆನ್ನ್‌ದೇವ| ಓಡಿ ಬಪ್ಪಳ| 
ಪೋಡಿಯಾಪಕಾಂಬಕಯಿನ| ನೋಡೆಯಿಂಡಕಣ್ಣ್‌ಮೀಶೆ ||೧|| 
ಆರ್‌ಕೂಬೊತ್ತಕೇಳ್‌| ಶೂರವ್ಮಾಧರೊ।|| ಮಾರುದ್ದುಳ್ಳಬಾಳ್‌ಬೀಜಿ| 
ತಾರಮಾರಕೆತ್ತುಡಯ್ಕೊ ||೨|| ಆವದಿಲ್ಲೆಲಾಕೇಳ್‌। ದೇವದೇವನೆ|| 
ಬಾವಕಯ್ಯತಾಚಿಡಿಂದ್‌। ಚಾವಕಾಲಬಾತ್‌ಡಯ್ಕೊ||೩॥ 


ಆಹ! ದೇವನೆ, ಆ ದುಷ್ಟಂಗಳ ಕಾಂಬಕಲೇ ಪೋಡಿಯಾಪ. ಈಂಡ ಮೇಲು 
ಮಹಾಶೂರಂಗ. ಅವು ಎಂಗಳ ಬೆಪ್ಪದುಂಡೊ? ಅಯ್ಕೊ ಕಷ್ಟಾಚಲ್ಲ. 
ಸುಬ್ರಹ್ಮಣ್ಯ : 
ರಾಗ ಜುಂಜೋಟಿ 
(ಪರಿಪಾಹಿ ಕೈಲಾಸನಾಥ - ಎಂಬಂತೆ) 
ಬುಡ್‌ಬುಡ್‌ಬೊತ್ತತೆನಿದೇವಿ ॥ಪ|| ನಡುನಯೇಡಪುಡಿಚಾಲೊನೀನ್‌ |ಅ|ಪ|| 
ಶತ್ತುರುಬಂದಕ| ಬೊತ್ತತೆನಾನಿಕ್ಕ|| ಮುತ್ತುವಿನೊ। ಕೆತ್ತುವಿನೊ||೧|| 


ಪಡೆಕ್‌ಲೊಬೊತ್ತಲ| ಅಡಿಕ್‌ನಾಬೂವಲ|| ತೊಡಡೊಮ್ಮ| ಕೊಡ್‌ಪಿಮ್ಮ||೨|| 
' ಕಾದತೆಕೊಲ್ಲುವಿ| ವ್ಯಾಧರಡಕುವಿ| ಏದ್‌ಲುನಾ| ಬೊತ್ತಲೊನಾ||೩॥| 
ದೇವಿ, ಬೊತ್ಕವತೆ. ಈ ಪಾಪಿಯಳ ಲಡಾಯಿ ಮಾಡತೆ ಕೊಲ್ಲುವದ್‌ ನೇಡ 
ಕಣ್ಣ್‌ಕ್‌ ಕಾಂಗು. ನೀಕ್‌ ಪೋಡಿಯಾಪೆಂಗಿ, ಏಡ ಬೆಂಬರತ್‌ ನಿಂದ. (ಎಂದ್‌ ವ್ಯಾಧಕ್‌) 
ರಾಗ ಕಮಾಚ್‌ 
(ಚಿಂತಿಸಲೇಕೆ ಸಖಿ - ಎಂಬಂತೆ) 

ಹೆಚ್ಚಿಗೆಲೆಣ್ಣತಿರೊ| ಮುಚ್ಚಿರೊಬಾಯಿ ||ಪ|| ಲುಚ್ಚವ್ಮಾಧರತ್‌್‌ರ 
ಕೊಚ್ಚುವಿನೋಟಿರೊ ||ಅ|ಪ|| ದಾಕ್‌ಲೊಬಜ್ಜಿರ| ನಾಕೆನ್ನ್‌ಲೆಣ್ಣಿರ|| 
ಮೂಕ್‌ನರತಿತ್‌| ಕಾಕೆಕ್‌ಡುವಿನೊ ||೧|| ಬಂಡರನೋಟರೊ। 


ತೊಂಡರೆಕೇಳಿರೊ|| ಪುಂಡ್‌ಕ್ಕ್‌ಬಂದಕ[ಮಂಡೆನೊಡಪಿನೊ/|೨॥ ಡಿತ್ತೊಮ್ಮ 
ಬಾರಿರೊ| ಕತ್ತಿದನೋಟಿರೊ॥| ಕೆತ್ತಿತಡಕುವಿ| ಚೊತ್ತೆಯರೆಲ್ಲರ ||೩॥| 

ಚೀ ಕಳ್ಳರೆ, ನಿಂಗಳಿಕ್ಕ ತರಿಚಿತ್‌ ಕಾಕೆ ಪದ್ದ್‌ಕ್‌ ಮೇಚ ಮಾಡುವಿ ನೋಟಿ. 
ದುಷ್ಟಂಗಳೆ, ದೂರ ಪೋಯಿ. 


ರಾಜನು : ವ್ಯಾಧರು : 
ರಾಗ ನೋಟ್‌ 
(ಚೀಚಿ ಬರುವದಿಲ್ಲ ಯಾವಿದ್ಕ - ಎಂಬಂತೆ) 


ಎನ್ನಂದ್‌ಬೊಗಳಿಯಯೇಕಳ್ಳ ||ಅ|ಪ|| ಕಾಂಗತೆಲವಲಿಸಕಟ್ಟಂಡ್‌ ಪೋಯಿತ್‌| 
ಎಂಗಕ್‌ಬೊವುಬೊವುಂದೆಣ್ಣಿಯಲ್ಲ [ಚ|| ಬಂಬಂದ್‌ ನೀನ್‌ಜಂಬಕಳಿಕತೆ| 
ಬೆಂಬಲನೀಕ್‌ಲೊದಾರ್‌ದಾರ್‌ ||೨|| ಬುಟ್ಟತ್ತ ದಿಕ್ಕನೋಟ್‌ಲೊನಿನ್ನ! 
ಕೆಟ್ಟಿತ್ತೆಬಲಿಪಲಯೀತ್‌ಯೀತ್‌. ||೩|| ಇಂದೇಕ್‌ ನೀನ್‌ಬದ್‌ಕೂವದಾಚಿ। 
ಕೊಂದಲ್ಲತೆಬುಡಯೆಂಗನೋಟ್‌ ||೪|| ನೋಟ್‌ಕೆತ್ತುವಡಿಕೃ| 
ಎತ್ತ್‌ನಿವೋಡುನಿಲ್ಸ್‌ನಿಲ್ಲ್‌ || 


ಅಯ್ಕೊ! ಪಾಪಿ, ಎಂಗಡ ಮೋವಳ ಕಟ್ಟಂಡ್‌ ಖೋಯಿತ್‌ ಎಂಗಳ 
ಕಳ್ಳಂದ್‌ಬೈಯ್ಕುವಿಯಲ್ಲ! ನೀಕ್‌ ಇಗಾಣ ಆಪ್‌ಲಿಯ ನೀಕ್‌ ಬೊತ್ತೂಂದ್‌ ಗೇನ ಮಾಡಿಯ? 
ನ್‌ೇಡ ಸಂತಾನ ನಮಾಂದ್‌ ಗೇನ ಮಾಡ್‌. (ಎಂದ್‌ ಅವು ಅವು ಎಣ್ಣುವ) ಎನ್ನ್‌ಗೂವ 
ನೋಟುವದ್‌? ಎಲ್ಲರು ಧೈರ್ಯತ್‌ ಒಮ್ಮೆಲೆ ಇಂವಂಡ ಮೇಲೆ ಬುದ್ದಿತ್‌ ಪುಡಿಚಿ ಕೆಟ್ಟನ. 


ರಾಜ : ವ್ಯಾಧರೆ, ಇಂವನ ಕೊಲ್ಲುವಕಾಗ ಅನ್ನನೆ ಪುಡಿಚ ಪೋಯಿತ್‌, ಏಡ 
ರಾಣಿಕ್‌ ಕಾಟಂಡು. ಆನಗುಂಡ್‌ ಪುಡಿರಿ. - 


ವ್ಯಾಧ : ಅಪ್ಪಣೆ (ನೀನ್‌ ಪೊ. ನೀನ್‌ ಪೊ. ಅವು ಅವುವೇ ನೂಕಿ ಕಳಿಪ) 


ಸುಬ್ರಹ್ಮಣ್ಯ : (ಮನತ್‌) ಆಹ! ಈ ದುಪಷ್ಪಂಗ ಏಡ ಮೇಲೆ ಬೂವದೇ ಸರಿ. ಈ 
ಪಾಪಿಯಡ ಕೂಡೆ ನಾನ್‌ ಲಡಾಯಿ ಮಾಡುವದ್‌ ಚಾಯಿಲ್ಲೆ. ಆನಗುಂಡ್‌, ಏಡ ರಥತಳಪ 
ಕುಕ್ಕುಟ (ಎಣ್ಣ್‌ನಕ್ಕ ಕೋಳಿ) ಆರ್ಬಟ ಮಾಡಿತ್‌ ಆ ಕೂತ್‌ಲ್‌ ಇವ) ಚಾವನಕೆ ಮಾಡುವಿ. 
(ಎಂದ್‌ ಮರಿಯ ನೋಟಿತ್‌) ಕುಕ್ಕುಟ, ದಾಕೂ ಕಾಣತೆ ನೀನ್‌ ಆರ್ಬಟ ಮಾಡಿತ್‌ ಈ 
ದುಷ್ಟಂಗಳ ಕೊಲ್ಡ್‌. 

ಕುಕ್ಕುಟ : (ಆಕಾಶಕೂತ್‌), ಏ, ದುಷ್ಪಂಗಳೇ, ಏಡಸ್ವಾಮಿ ಕಾರ್ಯಕ್‌ ವಿಘ್ನ 
ಮಾಡುವಂತ ನಿಂಗ ಏಡ ಈ ಕೂತ್‌ ಕೇಟಿತ್‌ ಚತ್ತಿತ್ತ್‌ ಸ್ವಾಮಿರ ದಯ ಉಂಡೇಂಗಿ ಏಳಿ. 
(ಎಂದ್‌ ಬಲ್ಕ ಸದ್ದ್‌ ಮಾಡುವ) 

ರಾಜನು : ವ್ಯಾಧರು : (ಕೂತ್‌ ಕೇಟಿತ್‌) ಆಹ! (ಎಂದ್‌ ಬುದ್ದಿತ್‌ 
ಚತ್ತ್‌ಪೋಪ) 


ಸುಬ್ರಹ್ಮಣ್ಯ : (ಲವಲಿನ ನೋಟಿತ್‌) ದೇವಿ, ಈ ದುಷ್ಪಂಗಡ ಗತಿ ಎನ್ನಾಚಿ 
ನೋಟ್‌. 


ಲವಲಿ : ಸ್ವಾಮಿ, ನೇಡ ಮಹಿಮೆನ ಅರಿವಕ್‌ ನಾನ್‌ ಶಕ್ತಳಲ್ಲ. ಅಯ್ಯೊ! ಏಡ 
ಅಪ್ಪನು ಕೂಡ ಚತ್ತ್‌ಪೋಚೊ ಎನ್ನೊ? (ಎಂದ್‌ ಚಿತ್ತ ರಾಜನ ಕಂಡಿತ್‌ ಪಕ್ಕಲಳೆತಂಡ್‌ 
ಕರಕರೆಲ್‌) 
ರಾಗ ಧನಾಸರಿ 
(ಹೂವನೀಡಿಂದಿರೆ ಹರಿವಕ್ಷ - ಎಂಬಂತೆ) 
ಅಪ್ಪಯ್ಕಯೇಳ್‌ಲೊಯೆನ್ನಾಚಿನೀಕ್‌ಲೊ ||ಪ|| ಇಪ್ಪಯಿಗೊಳ್‌ಕ್‌। ತಪ್ಪೆನ್ನ್‌ 
ಮಾಡಿಯ ||ಅ|ಪ| ಮಕ್ಕನೀಕಿಲ್ಲೆಂದ್‌। ಡಕ್ಕರತೆನ್ನನೀ।| ಚಿಕ್ಕತ್ತೆಚಾಕಿತ್‌| 
ಇಕ್ಕಮರಂದಿಯ ||೧|| ಅದಿಯಾನಮೋವಂದ್‌| ಕೊದಿಚೆನ್ನಚಾಕಿಯ|| 
ಮುದಿಯಾಚನೀಕ್‌ಲೊ। ಗೆದಿಯಾರ್‌ನಾಕ್‌ಲೊ ||೨|| 
ಚೋತಿತ್‌ನಾಕಂದ್‌| ಈತರಬುದ್ದಿಯ|| ಕಾತೊಟ್ಟ್‌ ಬೋಡುವಿ| 
ಮೇತೊಟ್ಟ್‌ ಲೆಪ್ಪುವಿ |೩| 
ಆಹ! ಅಪ್ಪಯ್ಯ ಪಾಲ್‌ಕೂಳ್‌ ತಂದಿತ್‌ ಚಾಕ್‌ನಂತ ನಿನ್ನ ಏದ್‌ ಜನ್ಮತ್‌ ಮರಕಡ್‌? 
ಅಯ್ಯೊ! ಒರ್‌ಗಳಿಗೆ ಎನ್ನ ಕಾಣತುಂಡೇಂಗಿ ಬೇಜಾರ ಪಡುವಾಂಜಿಯಲ್ಲ! ಇಕ್ಕ ಮೋವಡ 
ಮೇಲೆ ಆಶೆ ಇಲ್ಲತಾಚ? ಅಯ್ಕೊ! ಒಮ್ಮ ಎದ್ದಿತ್‌ ನೇಡ ಮುತ್ತ್‌ಬಾಯಿಲ್‌ ಒರ್‌ತಕ್ಕ್‌ 
ಪರೆ. ಅಪ್ಪಯ! ! 
ಕೊಡಿಲ್‌ ರಾಗತ್‌ 
ಮೋವಕ್‌ಬೋಡಿಂತ್‌| ಜೀವನಿಬುಟ್ಟಿಯ|| ಬಾವನಾಡೆನ್ನಂಗೊ| ದೇವ 
ಮಿನಿವುಲ||೪|| ಚಿಮ್ಮ್‌ನಕಣ್ಣ್‌ನೀ। ಡೊಮ್ಮತೊರಂದಿತ್‌॥| ಕೆಮಂಣ್ಣ್‌ 
ಮೀದಂಜಿ| ದಮ್ಮಯ್ಯಲೇಳ್‌ನೀ [|೫| 
ಆಹ! ಅಪ್ಪಯ್ಯ, ಕೊದಿಮೋವಂದ್‌ ಕಾಕು ನೇಡ ಬೋಜಿ ಬಾಯಿ ಮುಚ್ಚಿಯಲ್ಲ! 


ಅಯ್ಕೊ! ಒಮ್ಮ ಎನ್ನ ಕಾಕ್‌ತಂದೆ. ಪರತಿಕಡೆಕೆಲ್‌ ಬುದ್ದವಾಂಜ ನೀಕ್‌' ಈ ಮಣ್ಣ್‌ಲ್‌ 
ಬುದ್ದವಕ್‌ ಕೊದಿಯಾಚಿ? ಆಹ! ಪಾಪಿಯಾನ ಮೋವಡ ಮೂಡ್‌ ನೋಟುಲೇಂದ್‌ 

ಕಣ್ಣ್‌ ಚಿಮ್ಮಿಯಲ್ಲ! ನಾಕಾಯಿತ್‌ ನೀನ್‌ ಚತ್ತ ಪಿಇ್ಲ ನಾನ್‌ ಏದ್‌ ಭಾಗ್ಯಕಾಯಿತ್‌? 
ಬದ್‌ಕಡ್‌? ಮಕ್ಕಕ್‌ ಅವ್ವ ಅಪ್ಪಂಗ್‌ ಮುಂದಿತ್‌ ಏದುಂಡ್‌? ಆಯ್ಕೋ! ನೀನ್‌ ಚತ್ತದ್‌ 
ಅವ್ವಯ್ಕ ಅರಿಂಜತೇಂಗಿ, ಅವಡ ಜೀವ ನಿಪ್ಪದುಂಡೋ? ನಾಕಾಯಿತ್‌ ಒಕ್ಕಕ್ಕ್‌ 
ಮೊರಡಿಲ್ಲತಾಚಲ್ಲ! (ಎಂದ್‌ ಮೊರಡುವ) 


ಸುಬ್ರಹ್ಮಣ್ಯ : (ಲವಲಿನ ನೋಟಿಯಂಡ್‌) 
ರಾಗ ಕಾನಡ. 
(ಮದನ ಸುಂದಾರನೆ ಮಧುರಾಗ - ಎಂಬಂತೆ) 


ಮೊರಡತೆಕೇಳ್‌ಲೊ| ಕರಕರೆಡಾಗಲೊ ||ಅ|:5|| ಬಾಡ್‌ನನಿನ್ನಡ| 
ಮೂಡ್‌ನಾಕಾಂಬಕ|| ಏಡಕೆಲವುರಿ। ನೋಡೇರಡಾಪಲ |೧| 
ಅಡಿಕ್ಕಿಲ್ಲಿಬುದ್ದೊರ್‌| ಕಡುಪಾಪಿವ್ಮಾಥರ।| ತೆೊಡುವಕ್ಕ್‌ಡಾಗಲೊ| 
ಪಡುದೋಷಕೇಳ್‌ಲೊ ||೨|| ಚೊಕ್ಕ್‌ನದುಷ್ಟರೊ। ಚಿಕ್ಕಿತ್‌ಚತ್ತತೊ॥| 
ದುಕ್ಕನಿಮಾಡತೆ| ಡಿಕ್ಕೇಳ್‌ಪೋಕನ ||೩|| 


ದೇವಿ, ಚಾಕ್‌ನಪ್ಪಂಗಾಯಿತ್‌ ಇಚ್ಚಕ್‌ ವ್ಯಸನ ಪಟ್ಟದ್‌ ಮದಿ. ಈ ದುಷ್ಟ ವ್ಮಾಧಂಗ 
ಅವು ಮಾಡ್‌ನ ಪಾಪಕ್‌ ಪೋಚಿ. ಇದಂಗಾಯಿತ್‌ ಕರಕರೆ ಮಾಡತೆ. ಏಳ್‌ ಪೋಕ. 


ಲವಲಿ : ಆಹ! ದೇವನೆ, ಲೋಕತ್‌ ಮನುಷ್ಕಕ್‌ ಏದ್‌ ಬೋಂಡಿಕಿಯೂ ಕ್‌ಟ್ಟು. 
ಅವ್ವನಪ್ಪನ ಕ್‌ಟ್ವ ಕಂಡಿಯ! ಅವ್ವನಪ್ಪನದಾರ್‌ ಬೆಚ್ಚಂಡ್‌ ಚಾಯೋಡೆ ಚಾಕುವೊ 
ಅನ್ನತಯಿಂಗ್‌ ದೇವಸಭೆಲ್‌ ಪರಮೇಶ್ವರ ಒರ್‌ ಜಾಗ ಬೆಚ್ಚಿತೇ ಇಪ್ಪುಂದ್‌ ಶಾಸ್ತ್ರ! ಕಂಡಿಯ? 
ಅನ್ನನೆ ಇಪ್ಪಕ್ಕ, ಏಡ ಅಪ್ಪಂಡ ಚಾವು ಕಂಡಿತ್‌ ನಾನ್‌ ಬದುಕುವಾಂಗಿಂಜಿ ಚಾವದ್‌ 
ಸ್ವಾಮಿಯಾನ ನೀಕ್‌ ಪ್ರೀತಿ ಆಕುಂದೇ ನಂಬುವಿ. 


ಸುಬ್ರಹ್ಮಣ್ಯ : ದೇವಿ, ಜನನ ಮರಣಂದೆಣ್ಣುವಬ್‌ ಉಂಡೇ ಉಂಡ್‌, 
ಇದಂಗಾಯಿತ್‌ ಚಾವನೆಕೆ ನಲ್ಲದ್‌ ಮಾಡಿತ್‌ ಚತ್ತಯಿಂಗ್‌ ಮುಕ್ತಿಯೂ, ದೇವಕ್‌ 
ಪ್ರೀತಿಯೂ ಇಕ್ಕು. ಅದ್‌ ಬುಟ್ಟಿತ್‌ ಸತ್ಯಕೂ ನೀತಿಕೂ ತಪ್ಪಿತ್‌ ದೇವರ ಮರಂದ್‌ 
ಕಳಿಪಯಿಂಗ್‌ ಅಲ್ಪಾಯುಷ್ಕ ದುರ್‌ಮರಣ ಒನ್ನಾಂದು ತಪ್ಪ ಕಂಡಿಯ? ನಲ್ಲಯಿಂಗ್‌ 
ನರಜನ್ಮ ಪೆರ್ತ್‌ ನಲ್ಲದ್‌೦ದೂ ಪಾಪಿಯಕ್ಕ್‌ ನರಜನ್ಮ ಮಹಪಾಪಂದೂ ಉಂಡ್‌. 
ಆನಗುಂಡೆ, ಹರದಾಸಂಗ ನರಜನ್ಮ ಬೋಂಡಂದ್‌ ಹರಿಡಕೂಡೆ ಕರಕರೆ ಮಾಡ್‌ನದ್‌ 
ಕೇಳ್‌. 

ರಾಗ ಮೋಹನ 
(ಚಿತ್ತಜನಯನನ ಚಿಂತಿಸು - ಎಂಬಂತೆ) 


ಮೆಚ್ಚ್‌ನಬಾಳ್‌ಲ್‌ಡೆಕ್ಕಲುಗೋಳ್‌ ||ಪ|| ಅಚ್ಚುತದೇವನೆತಾಸುಗಕೇಳ್‌ 
||ಅ|[ಪ|| ಬರಬ್ರಹ್ಮಲ್‌ಟ್ಟೊರ್‌। ನೂರುಯಿರುವದು| ನೇರಾನಬಯತಂದ್‌| 
ನರಜೀವಕಾಶೆ|| ಒರಕ್‌ಕರುಪೋಚಿ] ಅರಿವುಕಿರುವದಾಚಿ| ಮರೆವುಕಿರುಪೋಚಿ। 
ಇರುವಸುಗಕಾಚಿ ||೧|| ಆಳ್‌ಕೊಣಿಕಳಿ| ಕಾಲಪತ್ತದಂಡ್‌| ನೀಲಕೋಡಿದೇವಿ! 
ಮೇಲಾಟತಾಚಿ|| ಕಾಳೆತಾನಾಡುಂದ್‌| ಪೋಲಿರ್‌ಅರಿಯತೆ| ನೀಲಕಂಠಗೇನ| 
ಕೇಳದ್‌ಮಾಡಲ ||೨|| ಬಾತೆಬಾತ್‌ಲಯಮ। ಭೀತಿಲುಳ್ಳಲಾಳ್‌| 
ಕಾತಿತ್‌ಬೋಳೆಕ್‌| ತಾತುಲಕೇರ್‌|| ಡೇತಕ್ಕ್‌ಲೆಣ್ಣೀನೊ| ಕಾತೊಟ್ಟ್‌ ಬೋಡಿನೊ| 
ಡೀತ್‌ ಬಲಿಚಂಡೆ| ದೂತಂಗಪೋಕುಲ||೩ ಬುಟ್ಟ್‌ಪೋನಾಚಾವು] ತೊಟ್ಟ್‌ 
ನೋಟುಲುಜನ। ಕಟ್ಟ್‌ ಪಣಿಕುಳ್ಳಮುಟ್ಟೆಲ್ಲತೇಡು|| ಪಟ್ಟತ್‌ರಾಣಿಯು| 
ಪುಟ್ಟ್‌ನಮಕ್ಕಳು| ಉಟ್ಟಿಮಂಡೆಪೊಯ್ಕು! ಕೆಟ್ಟೀರೊಂದೆಣ್ಣೂಲ ||೪|| 
ತೋಕ್‌ಬೊಡಿಯಾಯಿ] ಕೇಕೊಳಕೆತ್ತನೆ| ಕಾಕಿಮೊರಟಂಡ್‌| ಪೋಕುಲ ಡೆಲ್ಲಾ|| 
ಚಾಕ್‌ನಮಕ್ಕಳೊ| ಆಕೊಡಡ್‌ತಂಡ್‌ತಲಕೊರಕ್‌ದೇವಿ| ತಾಕುಕ್ಕುಕೈಬಳೆ ||೫|| 
ಸುತ್ತಮುತ್ತಬೆಂದು| ಕೆತ್ತಿತಡ್‌ಕ್‌ನ| ಕತ್ತೂವ ಮಾಲುಡ!। 
ಚಿತ್ತಾರಿಮೇಲೆಡ್‌ತಿತ್ತ್‌ಬೆಕ್ಕುಲ| ತಿತ್ತ್‌ಲೊಕೂಟುಲ| ಬೆತ್ತಲೆಮೇಲ್‌ನಾ। 
ಕುತ್ತಿಚುಡುವುಲ||೬|| ಮರಣತಾಂಗರಿಯತೆ| ಪರಗುಣಕೆಯ್ಕತೆ| 
ಹರನೆಂದುನೆನೆಕತೆ| ಉರಿಂಜತ್‌ಬಾಳೊ!|| ಪೊರಟ ಜೀವಕಲ್ಲಿ| ನರಕವೊತಪ್ಪಲ। 
ಹರದಾಸಂಗಯ್ಯೊಯಿ| ನರಜನ್ಮಹರಿ ತರತೆ॥|೭| 


ದೇವಿ, ಈ ರೀತಿ ನರಜೀವತ್‌ನ ವರ್ಣನೆ ಮಾಡ್‌ನಂತ ಹರದಾಸಂಗಡ ತಕ್ಕ್‌ 


ಸತ್ಕಂದೆ ನಂಬ್‌. ಪುಟ್ಟುವಕ್ಕ ಒಬ್ಬನೆ ಚಾವಕಲು ಒಬ್ಬನೆ. ಮದ್ಮತ್‌ ಪೊಣ್ಣ್‌ 
ಮಕ್ಕೆಸಾಲ್‌ ಸಂತಾನ ಇಕ್ಕು ನೋಟ್‌. ಇವು ದಾರು ತಾನ್‌ ಚಾವಕ್ಕ ಜೊತೆಲ್‌ ಬರ. 
ಆನಗುಂಡ್‌ ಪುಟ್ಟ್‌ನವು ಸತತ್‌ ಇಂಜಂಡ್‌, ಸತ್ಮಲೋಕ ಸೇರೊಂಡು. ಕಂಡಿಯ? 
ಈ ಪಾಪಿಯ ಅಸತ್ಕತ್‌ ನಡಂದಾನಗುಂಡ್‌ ಅಲ್ಪಾಯುಷ್ಕ ಆಯಿತ್‌ ಅಯಿಂಡ 
ಕರ್ಮಗತಿಕ್‌ ಪೋಚಿ. ಅದಂಗಾಯಿತ್‌, ನೀನ್‌ ವ್ಯಸನ ಪಡುವಕಾಗ. ಏಳ್‌ ಪೋಕ. 
(ಎಂದ್‌ ಎಪ್ಪುವ) 


ನಾರದ : (ತಂಬೂರಿ ಎಡ್‌ತಂಡ್‌) 

ರಾಗ ಬೇಹಗ್‌ 
(ಶಂಕರಜೀ ಮೈ ಬಾಲ ತುಮಾರ - ಎಂಬಂತೆ) 


ಮಾಧವದೇವನೆಮಾದೇವಿರೊಡೆಯನೆ| ತಾದಯನಾಕ್‌ಲೊಗೋವಿಂದನೆ 
1|[ಅ|ಪ|| ಆಮೆಅವತಾರಿ। ವಾಮನವತಾರಿ|| ಸೋಮುಕಸುರಸಂಹಾರಿ ||೧|| 
ಈಶಂಡಪ್ರಿಯನೆ।| ಶಿಶುಪಾಲನನಾಶನೆ|| ಕೇಶಿಸಂಹಾರನೆ ಕೇಶವನೆ ||೨॥| 
ಮದಮತಿರೊಡೆಯನೆ| ಪಡದುಮಿನಿನಾಡ'ನೆ|| ಗದಿಯೊನಿ 
ತಾರೋಮುಕುಂದನೆ||೩|| 


ದೇವದೇವನಾನ ಸುಬ್ರಹ್ಮಣ್ಮ ಸ್ವಾಮಿಯೆ, ನೀಕ್‌ ಅಡ್ಡ ಬುದ್ದೆ. ಅಯ್ಕೊ! 
ಇದೆನ್ನ್‌? ಈ ಸಾಧು ವ್ಯಾಧ ರ ಕೊಂದಿತ್‌ ಅಯಿಂಡ ಮೋವಳ ಬಲತ್ಕಾರತ್‌ 
ಕೊಂಡ್‌ಪೋಪದ್‌ ಧರ್ಮ ಅಲ್ಲ. ಆನಗುಂಡ್‌ ಅಯಿಂಗ್‌ ಜೀವಕೂಟಿತ್‌, 
ಆಯಿನಗುಂಡೆ ಮರ್ಯಾದೆ ಪ್ರಕಾರ ಈ ದೇವಿನ ಮಂಗ್‌ಲ ಕಯಿಚಂಡ್‌ 
ಪೋಂಡೂಂದ್‌ ಬೋಡುವಿ. | 

ಸುಬ್ರಹ್ಮಣ್ಯ : ಯಷಿಯೇ, ಅನ್ನನೆ ಆಡ್‌. (ಎಂದ್‌ ಲವಲಿನ ನೋಟಿತ್‌) ದೇವಿ, 
ನೇಡ ಪತಿವ್ರತೆ ಧರ್ಮ ಉಂಡೇಂಗಿ ಚತ್ತವು ಬದ್‌ಕಂಡೂಂದ್‌ ಮನತ್‌ ನೆನತಿತ್‌, ಅಯಿನ 
ನೋಟ್‌. 

ಲವಲಿ : ಅಪ್ಪಣೆ (ಎಂದ್‌ ಮನತ್‌) ನಾನ್‌ ಸುಬ್ರಹ್ಮಣ್ಮ ಸ್ವಾಮಿನ ಒಡೆಯಂದ್‌ 
ನಂಬಿತುಂಡೇಂಗಿ, ಆ ಸ್ವಾಮಿರ ದಯತ್‌ಲೂ ಏಡ ಪತಿವ್ರತೆ ಧರ್ಮತೂ, ಈ ಚತ್ತವು 
ತೇರ ಬದ್‌ಕಡ್‌. (ಎಂದ್‌ ಚತ್ತಯಿನ ನೋಟುವ) 

ರಾಜನು : ವ್ಯಾಧರು " (ಎಲ್ಲರೂ ಬೆರಿಯ ಎದ್ದಿತಲತಂಡ್‌' ಕಣ್ಣ್‌ ತ್‌ೇಟುವ) 

ಸುಬ್ರಹ್ಮಣ್ಯ : (ಮನತ್‌) ಅಕ್ಕಲೆ ಏಡ ನಿಜರೂಪ ಕಾಟತಾನಗುಂಡ್‌ ಈ ವ್ಮಾಧಂಗ 
ಏಡಕೂಜೆಡೆ ಜಗಳಕ್‌ ಬಾತ್‌. ಇಕ್ಕ ಏಡ ನಿಜರೂಪ ಕಾಟಿತ್‌ ಇವು ಎನ್ನ್‌ ಮಾಡುವಂದ್‌ 
ನೋಟುವಿ. (ಎಂದ್‌ ನಿಜರೂಪತ್‌ ನಿಂದವ) 

ವ್ಯಾಥರಾಜ : ವ್ಯಾಧಂಗ : (ಎಲ್ಲರು ನೋಟಿತ್‌) ಆಹ! ಎಂಗಡ ಕುಲದೇವ ನಾನ 
ಸುಬ್ರಹ್ಮಣ್ಯ ಸ್ವಾಮಿಯೇ ಸರಿ. ಈ ದೇವಂಡ ಕೂಡೆ ಎಂಗ ಜಗಳ ಮಾಡ್‌ಚಲ್ಲ! ಅಯ್ಕೊ! 
ಬೆರಿಯ ಮಾಪ್‌ಕೇಕನ (ಎಂದ್‌) 

ರಾಗ ಸುರುಟಿ 
(ಲೈಲಲೆಲ್ಲೋಲೋಪರಂಗಿನಿ - ಎಂಬಂತೆ) 


ಎಂಗಂಡಕುಲದೇವದೇವನೆ| ಎಂಗಡಗುಹದೇವನೆ ||ಅ|ಪ|| ನಿನ್ನತುದಿ 
ಪಕ್‌ಬಾಯೊಂದ್‌ಪೋರಲ।| ಪನ್ನೆರಂಡ್‌ಕಯಿಲುಳ್ಳದೇವ|| ನಿನ್ನಡಮಂಡೆ 
ಯೊಆರ್‌ಲೊಡುಳ್ಳದ್‌| ಕಣ್ಣ್‌ಕೆಕಂಡತ್‌ಕೇಳ್‌ದೇವ ||೧|| ನೇಡಮಹಿಮೆ 
ನರಿಯತೆಯೆಂಗಳೊ| ಮಾಡ್‌ನಕೇಡ್‌ಕ್‌ ಪೋಚಿಲೆಂಗ|| ನೇಡ 
ದಯತ್‌ಲ್‌ಚತ್ತವು ಎದ್ದಿತ್‌ ಬೋಡುವನಿನ್ನಡಪಾದಕೆಂಗ ||೨|| 
ಎಚ್ಚರಗೊಂಡಿತ್‌ಚಾಕ್‌ನಮೋವಡ। ಡಿಚ್ಚೆಯೋತ್‌ಪಕ್‌ನೀನ್‌ಬಂದ್‌!| ಪಚ್ಚ 
ಡಕ್‌ಪೊಣ್ಣ್‌ ಬೆಚ್ಚೋಲೆಬೆಕ್ಕತೆ| ಅಚ್ಚುತಮಯಿಮನೆಕೇಳ್‌ಯಿಂದ್‌ |೩| 
ಜಾತಿನಡಪೋಲೆತಪ್ಪಲಕನ್ನಿನ| ಆತುರಮಾಡತೆಕೊಂಡ್‌ಪೋತೆ॥| ಸೀತೆನ 
ರಾಮಂಗ್‌ಬಾರೆಕಯಿಚೋಲೆ| ಆತುರನೀಕ್‌ಲೊತಪ್ಪಕೇಳೊ ||೪|| 
ದೂರತೆಯೆಂಗಳೊಮಾಡ್‌ನತಪ್ಪ್‌ಕ್‌| ಬಾರೊಮನೆಕ್‌ಬೆರಿಯಪೋಕ|| 
ಊರ್‌ನಾಡ್‌ಬೆಂದುಕೂಡಿಲವಲಿನ| ದಾರೆಯೊಬೂಕುವಯೆಂಗನೀಕ್‌ ||೫|| 


ಮಹಾಸ್ವಾಮಿಯೆ, ನೇಡ ಪುದುಮೆನ ಅರಿಯತೆ, ಎಂಗಮಾಡ್‌ನ ತಪ್ಪ್‌ಕ್‌ 
ಮಾಪ್‌ತರಂಡು. ನೀನೆ ಎಂಗಡ ಕುಲದೇವಂದೂ ನ್‌ಡ ದಯತ್‌ಲೆ ಚತ್ತಿತಿಂಜ ಎಂಗ 
ಎದ್ದದ್ದಂದು ಗೊತ್ತಾಚಿ. ಭಕ್ತಡ ತಪ್ಪ್‌ನ ಚೆನ್ನಂಗೂ ಮನತ್‌ ಬೆಪ್ಪಕಾಗಂದ್‌ ಆಯಿರಕುರಿ 
ಬೋಡ್ಕವ. ಅಲ್ಲತೆ, ಹಿರಿಯಾಚಾರ ಪ್ರಕಾರ ಅಯಿಂಡಯಿಂಡ ಕೆಟ್ಸ್‌ಸುತ್ತ್‌ ನಡಪ್‌ನೀತಿ 
ಬುಟ್ಟಿತ್‌ ಆರೂ ನಡಪಕಾಗಂದ್‌ ಶಿವಂಡ ಅಪ್ಪಣೆ ಇಪ್ಪಕ್ಕ, ಶಿವಂಡ ಮೋಂವನಾನ ನೀನೆ 
ಎಂಗಡ ಮೋವಳ ಬಲತ್ಕಾರತ್‌ ಓಡಿಚಿಟ್ಟಪೋಚೇಂಗಿ. ನೀಕ್‌ ಲೋಕಾಪವಾದವೂ ಎಂಗಕ್‌ 
ಕೊರತೆಯೂ ತಪ್ಪ್‌ನದಲ್ಲ. ಎಂಗ ಪಳೆಯ ಪದ್ಧತಿ `ಬುಟ್ಟಿತ್‌ ಒನ್ನಾಂದು ನಡಪವು ಅಲ್ಲ. 
ಆನಗುಂಡ್‌, ಮರ್ಯಾದೆ ಪ್ರಕಾರ ಎಂಗಡ ಮೋವಳ ಮಂಗ್‌ಲ ಕಯಿಚಿ ತಪ್ಪ. ಬಾ 
ಮನೆಕ್‌ ಪೋಕ. 

ಸುಬ್ರಹ್ಮಣ್ಯ : ವ್ಯಾಧರೆ, ನಿಂಗಡ ಭಕ್ತಿಕ್‌ ಮೆಚ್ಚ್‌ನೆ. ವ್ಯಾಧರಾಜನಾನ ನೀನ್‌ 
ಆಚಾರಧರ್ಮ ಬಲ್ಯದ್‌ಂದ್‌ ನಂಬಿತ್‌ ನಡಪಾಂಗ್‌ ಸಂತೋಷ ಪಡುವಿ. 
ಕಂದ॥|. ನಡಪ್‌ನೀತಿಕ್‌ಡೊತ್ತಿತ್‌| ನಡಪದೆದಂಡೇಳ್‌ಲೋಕತ್‌ಜನಕ್‌ಲೊ ಧರ್ಮ[| 

ಪಡೆವಿನೊಡನ್ನನೆಕನ್ನಿನ] ತಡುಮಾಡತಿಯೇಳಿಪೋಕನನಿಂಗಡ ಮನೆಕ್‌|| 


ರಾಜನೆ, ನೇಡ ಕುಲಾಚಾರ ಎನ್ನನೆ ಉಂಡೋ ಆರೀತಿ ಈ ದೇವಿನ ಮಂಗ್‌ಲ 

ಕಯಿಚಿತ್‌ತಾ. ಏಳ್‌ ನೇಡ ಮನೆಕ್‌ ಬಪ್ಪಿ. (ಎಂದ್‌ ನಾರದನ ನೋಟಿತ್‌) ಯಷಿಯೆ, 
ನೀನು ಬಾ. ಪೋಕ. (ಎಲ್ಲರು ಪೋಪ) 


ರ್ತೆ ತ ತ 


೪ನೇ ಸೀನ್‌ ಅರಮನೆ 
(ಸುಬ್ರಹ್ಮಣ್ಯ ಲವಲಿ ನಿಂದವ) 
ರಾಗ ದೇಶಿತೋಡಿ 
ರಾಜ : 


ಮುಂಗ್‌ಲಕಾರಂಗ್‌। ಚಿಂಗಾರಣಿಂಜೊರ್‌| ಚಂಗ್‌ನರಕೊತ್ತ| 
ಪೊಂಗುಣಣನ್ನಿತಂದೆಮೊ ||ಅ|ಪ|| ಒಂದುಅರಿಯತೆ। ಪೊಂದೇವಿಪೊಂಗಳ॥| 
ಬಂದನಮಾಡತೆ| ನಂದಾಯಿಬಾವಂಡು ||೧|| ತೂಕ್‌ಬೊಳಕೋಲೆ| 
ಡೀಕನ್ನಿದೇವಿನ|| ಜೋಕೆಲ್‌ಚಾಕಂಡು| `ಕೇಕಂಡುಕೇಳಿಯೊ||೨|| 
ಮಣ್ಣ್‌ ಪೆದಲಾಯಿ। ಪೊಣ್ಣ್‌ಗುಣಾಕಂಡಾ|| ಕಣ್ಣ್‌ತಂದಶಿವ। ಆಂಗುಇ್‌್ಲಿ 
ತಕ್ಕಡ್‌ ||೩|| | 

(ಲವಲಿನ ನೋಟಿತ್‌) ಕೊಡಿಲ್‌ ರಾಗತ್‌ 


ರಾಜಮನೆಮೋಳೆ| ಬೇಜಾರಡಿಲ್ಲತೆ|| ಡಾಜಾಠತಪ್ಪತೆ| ಬೋಜತೆ ಬಾಳ್‌ನಿ 
||೪|| ಉಕ್ಕುವಪಾಪೋಲೆ| ಮಕ್ಕಮರ್‌ಮಕ್ಕ!| ಡೆಕ್ಕಲುಡಾಯಂಡೆ| 
ಚಿಕ್ಕತೆಬಾಳ್‌ನಿ 1|೫।| ಮಾವಮುನಕಂಜ್‌। ವಾವಿನಗುಣಕಂಜ್‌। 
ಬಾವಂಗೊಳ್‌ಚಿತ್‌| ದೇವಂಗಡಂಗಿಯ ||೬|| 


(ಸುಬ್ರಹ್ಮಣ್ಮ ಲವಲಿಕು ಕೂಡ) 
ಡಿಂದ್‌ಲೊಯೆನ್ನಡ। ಕಂದ್‌ಕೊದಿಚತ್‌।| ಬೆಂದುಕಡಂಗಿರ| ಡೆಂದುಮರೆಯತಿ 
||೭!| ಶ್ರೀಪರಮಾತ್ಮಂಡ|! ರೂಪ್‌ನನೋಟುವ!। ಶ್ರೀಪರಮೇಶ್ವರಿ। 
ಕಾಪಾಡುನಿಂಗಳ ||೮|| 
ಈ ರೀತಿ ದೇವನು ದೇವಿಯು ಒಂದಾಲು ಕೊರವಿಲ್ಲತೆ, ಮಣ್ಣ್‌ ಪುಡಿಚದ್‌ 
ಪೊನ್ನಾಯಿತ್‌, ಅಷ್ಟೈ ಶ್ವರ್ಯತೂ ದೀರ್ಫಾಯುಷ್ಕತೂ, ಮಕ್ಕಮುರ್‌ಮಕ್ಕ 
ಕ್‌ರ್‌ಮಕ್ಕಳಾಯಂಡ್‌ ಬಾಳಿಂದ್‌ ಶಿವನ ನೆನತಿತ್‌, ನಿಂಗಕ್‌ ಎಣ್ಣ್‌ನೆ. 

ಕಂದ|| 


ಸುಬ್ರಹ್ಮಣ್ಯ : ಲವಲಿರ ಬೋಳೆಕ್‌ ಪೂಮಾಲೆ ಇಡುವ. 
ಲವಲಿ : ಸುಬ್ರಹ್ಮಣ್ಯ್ಕಂಡ ಬೋಳೆಕ್‌ ಪೂಮಾಲೆ 'ಇಡುವ. 


(ಎಲ್ಲರು ಸುಬ್ರಹ್ಮಣ್ಮಸ್ವಾಮಿನ ತುದಿಪ) 
ರಾಗ ಸಾವೇರಿ 
(ಪಾಹಿಕಮಲ ಸಂಬವಿಮನೋ - ಎಂಬಂತೆ) 


ತಾರೊಶಿವಂಡಮೋಂವನೆಗುಣವೊ। ಗುಹನೆ ||ಅ।ಪ|| ಆರ್‌ಮಂಡೆಲುಳ್ಳನೀನೆ| 
ಈರಾರ್‌ಕೈಲುಳ್ಳನೀನೆ|| ಶೂರಸೇನಾಧಿಪನೀನೆ| ನಾರಾಯಣ ಮೈಮನೀನೆ ||| 
ಆಗತೆಯಿಂಗಾಗಡೆಂದೂ। ಯೋಗಿಯಕ್‌ಗುಣಡೆಂದು।|| 
ಭೋಗಬಾಗಿಯತಪ್ಪಡಿಂದೂ। ನಾಗಂಗಡಕೊದಿಬೆಂದು ||೨|| ಯುಕ್ತಿ 
ಅರಿಂಜಿಕೊಡ್‌ಪ| ಭಕ್ತಡಬೆಮ್ಮರೆಕಾಪ|| ಶಕ್ತರಡಕುವಭೂಪ। ಮುಕ್ತಿ 
ದಾಸಕ್‌ತಾರೊಕೇಪ ||೩|| 


(ಎಲ್ಲರು ಪೋಪ) 
ಸೂತ್ರಧಾರ : (ಬಂದಿತೂ ನಿಂದಂಡ್‌) 
ಸುರರೋವುದಿಪ್‌ಕೊಡ್‌ತೋಲೆ| ಹರದಾಸಅಪ್ಪಚ್ಚಕವಿಯೊಮಾಡ್‌ 
ನಯೀಕಥಲ್‌|| ಕೊರತೆಯುತಪ್ಸ್‌ಲೊಡಿಂಜಕ| ಗುರುವಾನಮಾಜನ 
ದೋಷನೆನೆಕತಿಕವಿಮನಕ್‌|| 
ಮಂಗಳ 
ರಾಗ ಫರ್ಜು 

(ಮಂಗಳ ಶಂಕರಿ ದೇಹಿ ಮೆ - ಎಂಬಂತೆ) 
ಪಾರ್ವತಿದೇವಿತಾಮಂಗಳಂ ||ಅ|ಪ॥| ವೇದವೊನಾಲಾತು| ಡೇದು ಪುರಾಣತೂ/| 
ಡೋದಿತುದಿಪೊರ್‌। ಮಾಧ್‌ವತಂಗೆ ||೧|| .ಶಣ್ಮುಖಂಡವ್ವನಿ| 
ಮನ್ಮಡಿ'ಮಾಂವಿನಿ|| ಕಣ್ಣೂಂದ್‌ವುಳ್ಳಆ।| ಚಿನ್ಮಯರಾಣಿ ||೨|| 
ಗೋಪನೊತುದಿಪವ| ತಾಪಸಕೊಲಿಂಜವ|| ಪಾಪಜನತ್‌ರ| ತ್‌ಪಳಗಿರಿಜೆ 
[sll ನೊಂದಯಿನರಿವಳ| ಬಂದನತ್‌ಪಳ।| ಕುಂದ್‌ರಾಜಮೋಳೆ|| ಡೆಂದು 
ತಾಗುಣನಿ||೪|| ಅಪ್ಪಚ್ಚರದಾಸ| ತೊಪ್ಪಳಯೀಶನೊ।| ನೆಪ್ಲಲೊಮಾಡುವಿ| 
ತಪ್ಪತೆಗೌರಿ ||೫|| 

ಶ್ರೀ 
ಕಾವೇರಿಯೇ ನಮಃ 
ಸಾವಿತ್ರಿ ನಾಟಕ 
ರಾಗ : ದೇಶಿತೋಡಿ. 
(ಪಾಲಿಸ್ಕೆ ಶ್ರೀಲೋಲವರವನ - ಎಂಬಂತೆ) 


ಬಾಳಡ್‌ಪೊವ್ಮಾಲೆಕೊಡವ್‌ಲ್‌। ಕೇಳಿಪಡಂದ್‌ಮುಕ್ಕಾಟಿರ ||ಪ|| 
ಶೀಲನಲ್ಲೊರ್‌ಐಯ್ಕಪಂಣನೊ! ಕಾಲಂಗಂಜತೆಚೋಕತೆ 1|ಅ|ಪ|| 
ಭೂಮಿಲ್‌ನರಜೀವಡ್‌ತಿತ್‌। ಸ್ವಾಮಿಕಂಜಿತ್‌ಬಾಳ್‌|| ತಾಮನತ್‌ನಂದ್‌ ಮಾಡಿತ್‌। 
ನೇಮನಿಷ್ಟತೆಲಂಗ್‌ಚಿ ||೧|| ಬಲ್ಲಿಯಪರೋಪಕಾರಕ್‌। ಡಿಲ್ಲಿಪುಟ್ಟ್‌ನೆಂದೆಣ್ಣಿತ್‌।| 
ವುಳ್ಳ್‌ ಬೇರವೊತಾನರಿಂಜಿತ್‌। ನಲ್ಲದೆಕ್ಕಲು ಮಾಡ್‌ಚಿ ||೨॥| ಬುದ್ದೊರ್‌ಸಾವಿತ್ರಿಪೊಂಗಳೊ। 
ಮುದ್ದ್‌ಮೊಡೆಯಂಡ ಜೀವಕ್‌।।! ಯೆದ್ದ್‌ಬುದ್ದ್‌ಯಮುಂಗ್‌ಬೊತ್ತತೆ। 
ಗೆದ್ದ್‌ಬಂದದರಿಂಜತ್‌ ||೩|| ಲೋಶಕತೀಶದೆಸಾಶ್ವಿತಿಪ್ಪಕು। ಲೋಕಜನವೆಲ್ಲಾರಿವಕೂ|| 
ತಾಕೊದಿಚಿತ್‌ ಅಚ್ಚಡಿಪಕ್‌| ಕಾಕಿತ್‌ಪಣತಾತ್‌ಲ।[೪|| ನಂದ್‌ಮಾಡ್‌ನಬೆಂದುಕ್‌ 
ಗುಣಡೆಂದು| ಯೀಶಕೊಡ್‌ಪಕ್‌!।। ನಿಂದಿತ್‌ಹರದಾಸಬೋಡುವ} ಯಿಂದುಧರಪರಮೇಶನ 
|೫|| 

ಈ ಸಾವಿತ್ರಿನಾಟಕಂದೆಣ್ಣುವ, ಪುರಾಣಸಿದ್ದಾಂತವಾನ ಪುಣ್ಮಕದೆನಕೇಪಾನಗುಂಡ್‌ 
ಭಕ್ತಿಕು ಮುಕ್ತಿಕೂ, ಶಕ್ತಿಕು ಯುಕ್ತಿಕೂ, ಸತೃ್ಮಕು ಆಚಾರಕೂ, ಅನುಕೂಲವುಂಡ್‌೦ದ್‌ 
ಅರಿಂಜಂತ, ಕೊಡವ್‌ಲ್‌ ಮುಕ್ಕಾಟಿರ ಐಯ್ಮಪಣ್ಣ೦ದೆಣ್ಣುವ ಸ್ವಾಮಿಭಕ್ತ ಪರೋಪಕಾರ 

ಗೇನ ಬೆಚ್ಚಿತ್‌ ಪಣ ಖರ್ಚಿ ಮಾಡಿತ್‌ ಈ ಬುಕ್ಕ್‌ ಪ್ರಿಂಟ್‌ ಮಾಡ್‌ಚಿಟ್ಟಿತ್‌ ದೇಶತ್‌ 
ನಲ್ಲಯಿಂಡ ಕೈಲ್‌ ನಲಿದಾಡುವಕ್‌ ಮಾಡ್‌ನ ಕೀರ್ತಿಪ್ರದಕಾಯಿತ್‌ ಅಯಿಂಗೂ ಅಯಿಂಡ 
ಸಂಸಾರ ಭಾಗ್ಯಕ್ಕೂ ವೊಕ್ಕಕು ಮಕ್ಕಕೂ ಸಾಲ್‌ಸಂತಾನಕು ನಲ್ಲದೆತ್ತಿತ್‌ ಪೂಪೋಲೆ 
ಪೊಲಂದಂಡ್‌ ಪುಣ್ಮ ಪಡೆವಕ್‌ ಶ್ರೀ ಪಾರ್ವತಿ ಪರಮೇಶ್ವರನೂ ಲೋಕತಾಯಿ 
ಕಾವೇರ್ಶಮ್ಮೆನೊ ಇರ್‌ಪಗ ತುದಿಪಂತ, 


ಹರದಾಸ ಅಪ್ಪಚ್ಚ ಕವಿ. 

ಶ್ರೀ ಕಾವೇರಿಯೇ ನಮಃ 


ಸಾವಿತ್ರಿ ನಾಟಕ 


ಸೂತ್ರಧಾರ - (ಸಭೆಲ್‌ ಬಂದಿತ್‌ ನಿಂದಂಡ್‌) 
ರಾಗ : ಬಿಲಾರಿ. 
(ಕರುಣಸಾಗರ ಸ್ಮರಿಸುವೆ - ಎಂಬಂತೆ 


ಗುಣತಯೀಶ್ವರ। ವುನರ್ತ್‌ಲ್‌ನಾನೆನಖಿಶಂಕದ 1|ಪ|| 
ಮನೆನೀಜಗತ್‌ಲ್‌ಮಹಕಡನೀ। ಪಣತ್‌ಲ್‌ಅದಿದೊರೆನೀ| ಜನಕ್‌ಲೊಮಹಶೀವನೀ 
||ಅ|ಪ॥| ನೆತ್ತಿಕಣ್ಣುನೆಲಚಿನೇರನೀರಗ್ಗಿನೀನಲ್ಲತೆಕೇಳ್‌|| ಉತ್ತ್‌ನಡ್‌ಪಳ ಭೂಸೊತ್ತ್‌ I 
ಕಡತ್‌ಲ್‌ನೀಮುತ್ತ್‌| ಕಾಣತನೀಕಾತ್‌|||| ದುಂಬಕೇಳ್‌ನೆನೆಪನ್‌ಡರದಾಸಂಗ್‌ನೀಗುಣಕ್ಕೆ| 
ನಂಬತಯಿಂಗ್‌ಲೊ ನೀ ಅಂಬ್‌| ನಂಬಿನೊನೀಯಿಂಬ್‌| ಬಂಬಕುನೀಶಂಬು॥॥ 


ಈ ಮಹಸಭೆ ಎನ್ನಂಗಾಯಿತ್‌ ಇಲ್ಲಿ ಸೇರ್ಶತ್‌? ನಲ್ಲದ್‌, ಏಡ ನಟಿನ 
ಕೇಟಿತ್‌ ಅರಿವಿ. 


ಕಂದ|| ಪುತ್ತ್‌ಳಿಕೊತ್ತೊರ್‌ದೇವಿಯೆ। ಡಿತ್ತೊಮ್ಮಬೆರಿಯನಿ ಒಬಂದ್‌ನಿಲ್ದ್‌ಯಿಸಭೆಲ್‌!| 

ಸುತ್ತೂಅಳತೊರ್‌ಮಾಜನ| ಮುತ್ತ್‌ನೀ ಪರೆವಗುಣದೋಷಕೇಪಾಸೆಲುಂಡ್‌।| 

ದೇವಿಯೆ, ಎನ್ನ್‌ ಮಾಡುವಿಯ? ಮಾಸಬೆ ನಿನ್ನ ಕಾತಂಡ್‌ ಉಂಡ್‌. 
ಪೊರಟಿತಾಚೇಂಗಿ ಬೆರಿಯ ಬಕ್ಕಂಡ? 


(ಮನತ್‌? ಓಹೊ! ಇದನ್ನ್‌ ಪೆರ್ತ್‌ ನೇರಾಚೆಂಗಿಯೂ ಬಂದ್‌ಲ್‌. ಎಲ್ಕೇಂಗಿ 
ಪೋಚ ನಲ್ಲದ್‌, ಬೆರಿಯ ಬಾಂದ್‌ ಕಾಕುವಿ. 

ರಾಗ : ಶಂಕರಾಭರಣ ನೋಟ್‌. 
(ತರುಣಿ ನೀ ಬಾರೆಲೆ, ಸುರಚರ-ಎಂಬಂತೆ) 


ಬಾರೊನಿದೇವಿಯೆ| ಪೊರಟ್‌ನಿರಾಣಿಯೆ ||ಪ|| ಶೂರಗಳೊನೇರತೆಲೊ/| ಸೇರಿತ್‌ 
ನೋಟ್‌ಲ| ದೂರೂಲನಿನ್ನಲ ||ಅ|ಪ|| 


(ಅದೇ ರಾಗತ್‌) 


ನಟಿ - ಡದಿಯಾನದೇವನೆ| ಡಿದನಾನ್‌ಬಂದೆನೊ|| ಕೊದಿಯೂಲಾ ಚಪದಿಪ್‌ಲಾಚ।| 
ಬಿದಿನೀನ್‌ಮಾಡ್‌ಲೊ| ಡದ್‌ನಾನ್‌ಕೇಪಿಲೊ ||| 

ಸೂತ್ರ - ಲೆಣ್ಣೂವದೆನ್ನ್‌ಲೊ| ಕಣ್ಣ್‌ಲ್‌ನೋಟ್‌ಲೊ|| ಡೆನ್ನಂಗಿವು ಬಂದದಿವು| 
ಲೆಣ್ಣೊಮ್ಮನಾಕ್‌ನೀ। ಎನ್ನಾಂಡುಕೇರ್‌ನಿ ||೨|| 

ನಟಿ - ನೋಟಿವುಬಂದದ್‌| ಕೇಟಲೋನೀನದ್‌॥| ನಾಟಗಂದ್‌ ಅರಿಂಜಿತಿಂದ್‌/| ' 
ನೋಟುವಡಾಶೆಲ್‌। ನೋಟವುಬಾತ್‌ಲ ||೩|| 

ದೇವನೆ, ಇದೆನ್ನತ ಪುದುಮೆ? ನಾಟಕಂದೆಣ್ಣಿತ್‌ ನೀನ್‌ ಮಾಡ್‌ನಾನಗುಂಡ್‌ ಅದ್‌ 
ನೋಟುವಕಾಯಿತ್‌ ಈ ಸಭೆಬಂದದಲ್ಲತೆ, ಮುಂಡತೆ ಬಕ್ಕುವ? ಎಕ್ಕತೊಟ್ಟ್‌ ಇನ್ನತ ಮರವು 
ನಾಕ್‌ ಸೋಜಿಗಾಪಪ್ಪ. 

ಸೂತ್ರ - ದೇವಿಯೆ ನೇರ್‌. 
ಕಂದ|| ಕುಲನಲ್ಲದೇವಿಯೇಕೇಳ್‌| ಗಳಿಗೆಲ್‌ನೆನತದ್‌ಮರಪೊರ್‌ ಕಷ್ಟಕೇಳಿಕ್ಕ[| 

ಪಲತರನಾಟಿಕಲುಂಡ್‌ಲ] ಕಳಿಪದ್‌ ಅದ್‌ಲೇದ್‌ :ದೆಣ್ಣುವ ಅರಿಯಲಡಯ್ಕೊ!| 

ದೇವಿಯೆ, ಎಚ್ಚಕೋ ನಾಟಕ ಉಂಡ್‌. ಅದ್‌ಲ್‌ ಏದ್‌ ನಾಟಕ ಇಂದ್‌ 

ಕಳಿಪಂದೆಣ್ಣುವದ್‌ ಮರಂದೆನಕ್ಕುಲ| ದಯಬೆಚ್ಚಿತ್‌ ನೀಕ್‌ ಗೊತ್ತುುಡೇಂಗಿ ಎಣ್ಣ್‌. 


ನಟಿ - (ಮನತ್‌) ಇದೆನ್ನನೆ ಮಾಯೊಶಿವ! ಒರ್‌ಕಾಸ್‌ ಜೇಬ್‌ಲಿಂಜಾನ 
ವೋರಂಡ್‌ಲ್‌ ಎಣ್ಣುವಾಂಜತ್‌. ಅನ್ನತದ್‌ ಪೋಯಿತ್‌ ನಿನ್ನಾಂದ್ಕತದ್‌ ಇಂದ್‌ 
ಗೊತ್ತಿಲ್ಲತಾಚಿಲ! ನಲ್ಲಾಂಗ್‌ ಬಂದದ ಈಮರವು? (ಎಂದ್‌) 


ಕಂದ|| . ಅರಿಕೆಯೊಮಾಡುಎದೇವನೆ| ದೊರೆಮೋವಸಾವಿತ್ರಿ ಬಾಳ್‌ನಪ್ಪಣ್ಮಕದೆನಾ[| 
ಹರದಾಸಲಪ್ಪಚ್ಚಕವಿ[ ಅರಿಂಜಿತ್‌ಮಾಡ್‌ನ ನಾಟಕಕಳಿಕನೆಂಗಿಂದ್‌!| 


ದೇವನೆ, ಹರದಾಸ ಅಪ್ಪನೆರವಂಡ ಅಪ್ಪಚ್ಚಕವಿ ಇದಂಗ್‌ ಮಿಣ್ಣು ಮಾಡ್‌ನಂತ 

ಯಯಾತಿರಾಜಂಡ ನಾಟಕ ಸುಬ್ರಹ್ಮಣ್ಯಸ್ವಾಮಿ ನಾಟಕ ಅಲ್ಲುತೆ, ಇಪ್ಪರ ಸತ್ಮವಂತಂಡ 
ಪೊಣ್ಣ್‌ ಸಾವಿತ್ರಿಂದೆಣ್ಣುವವ ಪತಿವೃತಾ ಧರ್ಮತ್‌ ಚತ್ತ್‌ಪೋನ ತಾಂಡವೊಡೆಯಂಡ ಜೀವತ್‌ನ 
ಯಮನಗುಂಡ್‌, ಕೇಟಬಂದ್‌ ಬಾಳ್‌ನಂತ ಪುಣ್ಯಕದೆನ ಸಾವಿತ್ರಿನಾಟಕಂದ್‌ ಕೊಡವತಕ್ಕ್‌ಲೇ 
ಮಾಡ್ಕತ್‌. ಅದ್‌ ಪೇರ್ಶ್‌ಚಾಯಿಂದೂ, ಅದನೇ ಇಂದ್‌ ಕಳಿಪಾಂದೂ, ಕೋಟೆ ಪೇಟೆ 
ಸಾರ್‌ಚಿಟ್ಟಾನ ಮರಂದಿಯಲ್ಲ. ಎನ್ನಂಗ್‌ ಇನ್ನತ್‌ ಮರವು? 

ಸೂತ್ರ - (ಗೇನಮಾಡಿತ್‌) ಓಹೊ! ದೇವಿ ನೇರ್‌. ಇರಡ್‌, ಇಕ್ಕ ಈ ಸಭೆನ 
ವೊಮ್ಮ ಚಾಯೋಡೆ ತುದಿಚಿತ್‌ ಪಾಡುವಿಯ. 

ನಟಿ - ದೇವನೆ, ನೀಪಾಡ್‌ಚೇಂಗಿ ಆಗ? ಅದೆನ್ನ್‌ ಚಾಯಿಲ್ಲಿಯ? ಎಂದಿತು 
ಆಣಾಳ್‌ಕ್‌ ಪೊಮ್ಮಕ್ಕಡ ಪಾಟೇ ಚಾಯಲ್ಲ? ಆಡ್‌, ಪಾಡುವಿ. 

ರಾಗ : ಕಮಾಚ್‌ 
(ಇದನೋಡಿದನೋಡಿದನೋಡೆ - ಎಂಬಂತೆ) 


ಇವುನೋಟಿನೋಟಿವುನೋಟಿದೇವ ||ಅ|ಪ|| ಆಣ್‌ಯೆರಿವ್‌ ನೋಟ್‌! 
ಬಾನತ್‌ಮೀನ್‌ಕೊತ್ತಾ|| |. ಕಾಣತಜನತ್‌ನ| ನಾನ್‌ಕಂಡೆನಿಂದ್‌  ||೧|| 
ಪೊಂಗಬೋಜವೊನೋಟ್‌। ಗಂಗಾದೇವಿಕ್‌ಸಮ।| ಚಿಂಗರಣಿಂಜತ್‌| ತಾಂಗಿತಳತಿಯದೊ 
(|೨| ಇಲ್ಲಿಬಂದವುಡೆಲ್ಲ। ಗುಲ್ಲ್‌ ಮಾಡತೆಯಿಂದ್‌॥ ನಲ್ಲಕಳಿನೋಟ। 
ನಲ್ಲದೆಂಗಕ್‌ಮಾಡು ||೩|| 

ದೇವನೆ, ಈ ಮಾಸಭೆಕ್‌ ಎಂಗೊಮ್ಮ ತೊತ್ತವದ್‌ ನಲ್ಲದಲ್ಲ? 

ಸೂತ್ರ - ದೇವಿಯೋ, ನೇರ್‌. (ಇಬ್ಬರು ತೊಪ್ಪ) 

ದೇವಿಯೊ, ಎಂಗ ಬಂದಿತ್‌ ಪೆರ್ತ್‌ನೇರಾಚಿ. ಬೆರಿಯ ನಾಟಕ ಕಳಿಚಿತ್‌ ಸಭೆನ 
ಸಂತೋಷ ಪಡತನ. ನೀನ್‌ ಸಾವಿಶ್ರಿಯಾಯಿತ್‌ ಪೊರಡ್‌, ನಾನ್‌ ಸತ್ಮವಂತನಾಯಿತ್‌ 
ಪೊರಡುವಿ. ಏಳ್‌ ಪೋಕ. 

ನಟಿ - ಅಪ್ಪಣೆ. (ಇಬ್ಬರು ಪೋಪ) 


ರ್ತ ರ ರೆ 

೧ನೇ ಅಂಕ 
೧ನೇ ಸೀನ್‌ 
(ರಾಣಿಯು ಅಶ್ವಪತಿ ರಾಜಂಡ ಮೋವ ಸಾವಿತ್ರಿಯು ಅಳತಿತಿಪ್ಪ) 


ರಾಣಿ - (ಸಾವಿತ್ರಿನ ನೋಟಿಯಂಡ್‌) ಅವ್ವ ಮೋಳೆ, ನಿನ್ನ ಗೇನಮಾಡ್ಕಂಡ್‌ ಏಡ 
ಕರಕರೆ ಪಾಲುಕ್ಕಟೆ ಉಕ್ಕುವಕಾಚಲ್ಲ, ತಾಯಿ? ಎನ್ನಂಗ್‌೦ದ್‌ ಕೇಪಿಯ? 


ರಾಗ : ಮೋಹನ. 
(ಧವಳಗಂಗೆಯಗಂಗೆ - ಎಂಬಂತೆ) 


ಇತ್ತ್‌ ಬಾರೊಯೇಡಮುತ್ತ್‌ಸಾವಿತ್ರಿಯೆ ||ಪ|| ಪೆತ್ತಕರ್‌ನೊಂದ್‌। 
ಬೊತ್ತುವಿನಾನೆಂದು ||ಅ|ಪ|| ಉದಿಪನೇರಕ್‌ಡೊತ್ತ| ಕೊದಿಮೂಡ್‌ನಿನ್ನಡ!| 
ಮದನಮಾಯಕ್‌ಬಾಡಿ। ಯದಕಾಣತಾಚಿಲ ||೧॥| ಮಾರನಿನ್ನಡಮುನ| 
ಸೂರೆಮಾಡುವನೇರೆ|| ಬಾರತಾಚಿಲನೀಕ್‌| ಶೂರನೊಡೆಯನೊ ||೨|| ನಾಲ್‌ದಿಕ್ಕುನ್‌ಡ| 
ಕೇಳಿಲುಳ್ಳಬ* ಸತ್ಯ|| ಬಾಲಂಗಡಂಜಿತ್‌| ಕೇಳಾರುಕೇಪಲೇ।|೩| ಅಕ್ಕಿನನ್ನಡಮಂಡೆ| 
ಕೆಕ್ಕಲ್‌ಡುವನಾನೊ| ಎಕ್ಕಮೈಮನಕಾಂಬೊ। ಉಕ್ಕುವಕರಕರೆ ||41| ನಿನ್ನಚೂಡುವಆಣ್‌| 
ಕಣ್ಣ್‌ಕಾಂಬ್‌ಲೆಡಯ್ಕೊ!| ಡೆನ್ನ್‌ಮಾಡಡ್‌ತಾಯಿ| ಕನ್ನಿಸಾವಿತ್ರಿಯೆ ||೫|॥ 


ಮೋಳೆ, ಒಬ್ಬಳುಳ್ಳ ನೇಡ ಮಂಗ್‌ಲಕಯಿಪ ಭಾಗ್ಯ ಪಾಪಿಯಾನ ನಾಕ್‌ ಇಂದೂ 
ಎತ್ತ್‌ಲೆಲ್ಲ! ನೀನೊ ಬಲ್ಕದಾಯಿತ್‌ ಚೆನ್ನಕಾಲ ಆಚಿ. ಕಾಲಬಂದನಪಿಸ್ಲ್‌ ಮೂಡಿಯಕ್‌ 
ಆಶೆ ಇಪ್ಪದ್‌ ನೇರೆ. ಎನ್ನ್‌ ಮಾಡಡೆಣ್ಣ್‌? ನೇಡ ಚಾಯಿಚಂದಕ್‌ ಬೆರಗಾಯಿತ್‌ ಏದ್‌ 
ರಾಜಮಕ್ಕಳೂ ಕೇಪಕ್ಕೇ ಬೊತ್ತುವಕ್ಕುಲ! 


ಸಾವಿತ್ರಿ - ಅವ್ನಯ್ಮ, ಇದಂಗಾಯಿತ್‌ ನೀನ್‌ ಕರಕರೆ ಮಾಡುವಿಯ? 


ಕಂದ| ಬಿದಿಬಂದಲ್ಲತೆದಾರಕು| ಕೊದಿಚಿತ್‌ ಕಾಲಂಜಿಕಾತಿನೊವೊಡೆಯಕ್‌ಟ್ಟ!| 
ಅದ್‌ನಾನರಿಂಜಿತೆಲುಳ್ಳೆ| ಇದಂಗಾಯಿತ್‌ ಅದಿಯಾಸೆನಾ ಬೆಯ್ಕಕೇಳ್‌।| 


ರಾಗ : ಜುಂಜೋಟಿ 
(ಚೆಲುವುಡೈವಂಚನಸಾಲು - ಎಂಬಂತೆ 


ಮೊರಡತೆಲವ್ವಯ್ಯ್ಕ! ಅರಿಂಜದೆಣ್ಣುವಿ ||ಅ||| ಕಾಲವೊಬಪ್ಪಕ| 
ಮಾಲೆಯೊಬೋಳೆಕ್‌|| ಕೇಳ್‌ಲೊಬೂವದ್‌| ಭೂಲೋಕತುಳ್ಳದ್‌ |೧| 

ನಿನ್ನಡಪೋಡಿಯೋ।| ಪಣ್ಣ್‌ಲೋಕೀಮಂದ್‌!। ಡನ್ನತಪಣ್ಣಲ್ಲ| 
ಪೊಣ್ಣ್‌ಾನಾನೋಟ್‌ 1|೨|| ಪೊಂಗತಳೆವಕು| ಬಂಗಪಡುವಕೂ।| 
ಮಂಗ್‌ಲಡಲ್ಲತೆ| ತಾಂಗ್‌ಯೇಸುಗ।|೩|] ಬೋಂಡಂದುಲೆಣ್ಣುಲೆ| 
ಆಂಡುಂದುಕೇಪ್‌ಲೆ|| ಮಂಡೆಲೆಳ್‌ತ್‌ನ| ಕಂಡವುದಾರ್‌ ||೪|| ಮಂಗ್‌ಲಕೆತ್ತನೆ| 
ಪೊಂಗದರ್‌ಮಕ್‌|| ಬಂಗಲೋಬಾರತೆ| ಗಂಗೇಶ ಚಾಕಡ್‌ |[5|| 


ಅವ್ವಯ್ಯ ಏದ್‌ಭಾಗ್ಯಕಾಯಿತ್‌ ಮಂಗ್‌ಲತ್‌ರ ಆಶೆಯೆಣ್ಣ್‌. ಆಣ್‌ಕ್‌ತೆವ್‌ಲ್‌ 
ಪೊಣ್ಣ್‌ಕ್‌ಗೋಳ್‌೦ದ್‌ ನೀಕರಿಯತದಲ್ಲ. ಕನ್ನಿಯಾಯಿತ್‌ ನೂರ್‌ಕಾಲ ಬದ್‌ಕಲು, 
ಮಂಗ್‌ಲಕಯಿಂಜಕ ನುಪ್ಪದ್‌ಕಾಲ ಬದುಕುವದೇ ಧರ್ಮಸಂಗಟಕಂಡಿಯ. ಅಲ್ಪಾಸೆನಗುಂಡ್‌ 
ಪೊಮ್ಮಕ್ಕ ಬೆರಿಯ ಚಾವದ್‌ನೇರ್‌. ಆಯ್ಕೋ ಅವ್ವಯ್ಯ, ಅದನೆಲ್ಲಗೇನಮಾಡ್‌ಚೇಂಗಿ 
ಮೇಲ್‌ ನೆಟ್ಟುವ. ಎನ್ನೊ ದೇವಕಂಡನಕೆ ಆಡ್‌ ನೇಡ ಮನಸೆನ್ನ್‌ ಬಲ್ಕದಾನ ಮೂಡಿ 
ಎನ್ನೇಂಗಿ ಕೆಟ್ಟ್‌ದ್‌ ಮಾಡ್ಕವುಂದ್‌ ಪೋಡಿವುಂಡಲ್ಲ? ಅವ್ವಯ್ಕ, ಅಪ್ಪ 
ಅವ್ವಂಡತಕ್ಕ್‌ಮೀರಿತೂ, ಪತಿವೃತಾಧರ್ಮಕ್‌ ತಪ್ಪಿತೂ, ಬಾವಂಗಿಂಜಿ ವಿಷತಿಂದಿತ್‌ ಚಾವದ್‌ 
ನಲ್ಲದ್‌ ಕಂಡಿಯ. ಎನ್ನೋ ಏಡ ಮಂಡೆಕಕ್ಕಿ ಇಡುವ ಯೋಗನೀಕುಂಡೇಂಗಿ ದೇವ ನಿನ್ನ 
ಬೆಚ್ಚವಡ್‌. 

ರಾಣಿ - ಅಮ್ಮೇ ಮೋಳೆ, ಅವ್ವಂಗಕ್ಕ್‌ ಎಕ್ಕಲು ಮೋಳಿಯ ಮೋಳಿಯಡ ಮಕ್ಕ, 
ಮೈಮಕ್ಕಂದೆಣ್ಣ್‌ ಚೇಂಗಿ ದುಂಬ ಆಶೆಕಂಡಿಯ. ಅಯಿನ ನೋಟ್‌ನಚ್ಚಕ್ಕು ಕೊಡ್‌ತಚ್ಚಕ್ಕು 
ತಿಂಬಿಚಿಟ್ಟಚ್ಚಕ್ಕು ಪೋರತಾಯಿ, ಎಂದಿತು ಪೋಪಕವೊರ್‌ ಚಿಂಡುಳಿ ಕೆಟ್ಟ್‌ಕೊಡ್‌ಕತೆ 
ಅವ್ವಂಗಡಜೀವ ಕೇಪ್‌ಲೆವ್ವ. ಅನ್ನತ ಭಾಗ್ಯನಾಕ್‌ ಎತ್ತ್‌ಲೆಲ್ಲಾಂದ್‌ ಇರ್‌ಲೂ ಪೋಲು 
ಅದೇಗೇನಕಂಡಿಯ. ಎನ್ನೋ ನ್‌ೇಡನಶೀಪ್‌ಲ್‌ ಉಳ್ಳನ್ನನೆ ಆಡ್‌. ನೀನ್‌ ನಂಬ್‌ನದೇವರ 
ಭಕ್ತಿಲ್‌ ಪೂಜೆಮಾಡಿಯಂಡ್‌ಯಿರ್‌. 


ಸಾವಿತ್ರಿ - ಅವ್ವಯ್ಯ, ನೀಯೆಣ್ಣಟೆ ಮೋಳಿಯಕು ಬೋರೆ ಅವ್ವಂಗಡ ಮೇಲೆ 
ಉಳ್ಳ ಆಶೆ ಅಪ್ಪಂಗಡಮೇಲೆ ಇಪ್ಟ್‌ಲೆಕಂಡಿಯ. ಕೀಂಜಿಕಣ್ಣಿ ಅವ್ವಂಗ 'ಉಂಡೇಂಗಿ 
ಮೋಳಿಯಕೋರ್‌ ಬಾಳ್‌. ನಲ್ಲನಲ್ಲಲ್ಲಿಯೆ ಕೇಪ ಪಳೆಮೆಕಾಂಬ್‌ಲಿಯ. ಅಪ್ಪ ಅವ್ವ 
ಎಚ್ಚಕೋ ಕಷ್ಟಪಟ್ಟಿತ್‌ ಮಕ್ಕಕ್‌ಂದ್‌ ನೇಡಿತ್‌, ಮಕ್ಕಕ್‌ ಮಂಗ್‌ಲಕಯಿಪದು ಸಿರಿದೇವಿ 
ಮೈಮಳು ಮೋಂವನು ಒಂದಾಯಂಡ್‌, ಮೋಂವ ಅಪ್ಪಂಗ್‌ ಎಣ್ಣುವಕಾಚಿ. "ಎನ್ನ್‌ 
ಮುದಿಯಂಗ್‌ ದರ್ಭಾರೊಂದ್‌ ಬೋಂಡ ತಂದಾನತಿಂದಂಡ್‌ ಅಳಿಕಲು. ಅಲ್ಲೇಂಗಿ 
. ಜೀವನಕ್‌ ಎಡ್‌ತಂಡ್‌ ಆಲೆಪೊರೆ ಕೋಂಬರೆಲ್‌ ತರಿವೆನ್ನೇ. (ಉಯಿ) ಇಪ್ಪಕ್ಕ 
ವೊಡೆಯನೂ ಪೊಣ್ಣೂ ತಿಂದತ್‌ ಕುಡಿಚತ್‌ ಬೋಂಡತಬೋಂಡ್ಕ ಮಕ್ಕಳೊ ಮಾಡ್‌ಚಿ. 
ಇಕ್ಕಮುದ್‌ಕಂದ್‌ ಕಳಿಪಿಯಲ್ಲ ಮಕ್ಕಳ ಆರ್‌ ಚಾಕಂಡು? ಗೂಮನನ್ನನೆ ಇಕ್ಕ 

ಮುಕ್ಕವಕಾಯಿತ್‌" ಎಂದ್‌ ಎಣ್ಣುವಕಾಚಿ. ಅಕ್ಕನೆಕ್ಕೆ ಮೈಮಳೊ ಮಾಂವಿನ ನೋಟಿಯಂಡ್‌, 
"ಆರ್‌ಕೆಜ್ಜಿತ್‌ ಬಾಯಿಕ್‌ ಮೂಟೂಂದ್‌ ಅಳತದ್‌? ಮೈಮಬಕ್ಕೆನೆ ಬಾರೀ ಅಜ್ಜವತಿ 
,ಆಯಿಟಿಯಲ್ಲ? ಅದೊಂದು ಕಯ್ಕ. ಕಯಿದುಂಬ ಕೆಯ್ಕಂಡು ಬಾಯಿದುಂಬ ತಿಂಗಂಡು. 
ಕೆಯ್ಯುವ ಕಯ್ಕೇಂಗಿ ಚಾವೆನ್ನೆ. ಎಕ್ಕಲು ಮೂದೇವಿನನ್ನನೆ ಉಮ್ಮರಿಚಂಡ್‌ ವೊಲೆಕೆಟ್ಟ್‌ಲೆ 
ಅಳೆಕಂಡ. ಗೊತ್ತಾಚ? (ಉಯಿ) ಮಾದೇವಿಡ ಕಾಲ್‌ ಕತ್ತ್‌ಲೇಲೊ, ಕಡಕೆಬಿರಿಚಿಲೇಲೊ, 
ಅಳತಲ್ಲಿಂಜಿ ಎದ್ದ್‌ಲೇಲೊ, ಮೋವಂಡ ಕೂಡೆ ದೂರುವಕ್ಕ್‌ ಅರಿವು. ಅಕ್ಕುವದೂರಿಸಂತಾನ? 
ಎಲ್ಲಿಯ? ನೇಡ್‌ನದೆಲ್ಲ ಕೈಲಾಸತ್‌ ಮೋವಕ್‌ ಕೆಟ್ಟಿಕೆಟ್ಟಿಟಯಚಿಯಲ್ಲ, ಮೋವಚಾಕುವದ 
ನಾಚಾಕುವದ? ಉಂಬಕೊರ್‌ ಕಚ್ಚಿತಳಿಯಕೂಡ ಇಂಜಿಲೆ. ಎನ್ನೊ ನಾನೊರ್‌ ಭಾಗೃತ್‌ಮೈಮ 
ಬಂದಾನಗುಂಡ್‌, ಪತ್ತಾಳ್‌ ನೋಟ್‌ನಲ್ಲಿ ಅಂಜಾಳ್‌ ಕಾಂಬನಕೇಂಗಿ ಆಚಿ" (ಎಂದ್‌) 
ಮಾಂವಿನ ಬೈಯ್ಯುವಕಾಚಿ. ಇನ್ನನೆ ಪಾಪತ್‌ ಮಾಂವಿನೊ ಮಾಂವನೊ ಬಜ್ಜಕ್ಕ ಅನ್ನತ 
ಪಾಪಿಯ ಉಳ್ಳಲ್ಲಿ ಬಾಗ್ಯಬರ್‌ಕತ್ತ್‌ ಇಕ್ಕುವ ಅವ್ವಯ್ಕ ಮಂಗ್‌ಲ್‌ಕೆತ್ತನೆ ಅಪ್ಪ ಅವ್ವನೇ 
ದೇವಂದೂ, ಮಂಗ್‌ಲಕಯಿಂಜ ಪೀಣ್ಲ ಮಾಂವ ಮಾಂವಿ ದೇವಂದ್‌ ಆರ್‌ ನೆನತಿತ್‌ ಅಯಿನ 
ಪೂಜೆಮಾಡುವೊ ಅನ್ನತಲ್ಲಿ ಬಾಗ್ಯ ಎಕ್ಕಲೂ ಉಂಡ್‌೦ದೆಕಂಡ. ಏಡಮನಸೆಲ್ಲ ಅವ್ವಯ್ಕ, 
ಸಮುದ್ರಕೊತ್ತಿತ್‌ ಉಂಡ್‌ಕಂಡಿಯ. 


ರಾಣಿ - ಮೋಳೆ, ನೀಯೆಣ್ಣ್‌ನದ್‌ ನೇರ್‌ತಾಯಿ. ಬಯತ್‌ಕಾಲತ್‌ ಅಪ್ಪ ಅವ್ವನೋ 
ಮಾಂವಿ ಮಾಂವನೊ ಆರ್‌ ಕಣ್ಣ್‌ ನೀರ್‌ ಕೈಮಾಡುವೊ ಅಯಿಂಗೂ ಅದೇ ಗತಿಂದ್‌ ಅರಿಂಜ. 
ಅರಿವುಳ್ಳವು ಅನ್ನನೆ ಮಾಡುವಮೂಡಿ? ನೀಯೆಣ್ಣಟ ಲೋಕತ್‌ ಎಚ್ಚಕೋ ಪಾಪಿ ಮೈಮಕ್ಕಳು 
ಮೋನಿಯಂಗಳು ಉಳ್ಳದ್‌ನೇರ್‌. ಎಲ್ಲಾರೂ ಅನ್ನನೆ ಉಂಡೆಂಗಿ ಲೋಕ 
ಪೊಲವದುಂಡತಾಯಿ? ಎನ್ನೇಂಗಿ ಆಡ್‌, ನೀನ್‌ನಲ್ಲದ್‌ ಮಾಡ್‌, ನೀಕ್‌ ದೇವ ನಲ್ಲದೇ 
`ಮಾಡುಕಂಡಿಯ. ಏಳ್‌ ಪೋಕ (ಇಬ್ಬರು ಪೋಪ) 


ರ್ತ ರ್ಟ ರ್‌ 

೨ನೇ ಸೀನ್‌ ಪೂತೋಟ 
(ಸಾವಿಶ್ರಿಯು ಸಖಿಯಳು ಬಂದಿತ್‌) 
ಸಾವಿತ್ರಿ - ಸಖಿಯಳ ನೋಟಿಯಂಡ್‌. 
ರಾಗಃ ಬಿಲಾರಿ. 

(ಮಾರಸುಂದರನ - ಎಂಬಂತೆ) 
ಬಾರಿಕೊಯ್ಯನಪೂ। ಸೇರೀತೇಡಿಪೊ ||ಪ|| ಬೀರಿತಿದರಿ] ದೂರತದರಿ। 
ತಾರಿನಾಕದ್‌ ||ಆ|ಪ|| ಡಪ್ಪರನೋಟದ। ಡಿಪ್ಪತಾವರೆ। ಡೊಪ್ಪಚಾಜಿಯೊ॥ 
ಚಪ್ಪೆಯನೆಲಂ। ಜಪ್ಪೆಯಮಾಂ | ಜಪ್ಪೆಯನದ ।।೧|| ನಾಲ್‌ದಿಕ್ಕುಅದ। 
ಸಾಲ್‌ಸಾಲ್‌ಲ್‌| ತಾಳೆಸುರಳಿಯೊ|| ನೀಲಕೋಡಿಯ| ಮೇಲಾಂಜಿತ್‌| 
ಕೇಳಿಕೊಯಿರಿ |[೨|| ಚೆಂಡ್‌ಕಣಿವಕ್‌| ಕಂಡೆನೋಟದ| ದುಂಡ್‌ಮಲ್ಲಿಗೆ|| 
ಚೆಂಡ್‌ಪೂವಿದ| ಕೊಂಡೆಪೂಅದ। ಕೊಂಡ್‌ಬಾರಿ [|೩|] ಬೇಲಿಕ್‌ಸುತ್ತು| 
ಗುಲಾಬಿನೋಟಿರೊ| ಯೇಳ್‌ತರತರ|| ಬೋಳಿಕೆನ್ನಡ| ಮಾಲೆಕೆಟ್ಟಡ್‌| 
ನಾಲ್‌ತರಡ್‌ ||೪|| ನಂಬ್‌ನರಾಣಿಕ್‌। ಶಂಭುಡದೇವಿಕ್‌। ದುಂಬಪೂಜೆಕ್‌| 
ಕೆಂಬತಿ ಪೂವು! ತುಂಬೆತೊಳಸಿಯು| ದುಂಬಕೊಯಿರಿ ||೫|| 


ಸಖಿಯಳೆ, ದೇವಿ ಪೂಜೆಕುಳ್ಳ ಪೂ ಕೊಜ್ಜಂಡ್‌ ಬೆರಿಯಬಾರಿ. (ಅಳತವ) _, 
ಸಖಿಯ - ಅಕ್ಕ, ಆಕು. (ಪೂಕೊಜ್ಜಿತ್‌ ಕೊಡ್‌ಪ) 
ಸಾವಿತ್ರಿ - ರಾಗಃ ಸುರಟಿ. 

(ಕ್ಷೋಣಿಯಧಿಪನೆಕೇಳು - ಎಂಬಂತೆ) 


ಮೇನಕಿಮೋಳೆಪಾರ್ವತಿ| ಪಿನಾಕರಾಣಿಯೆತಾಗುಣ ||ಪ|| 
ನಾನ್‌ಬೋಡುವಿಕೇಳ್‌ಲೊರು| ದ್ರಾಣಿತಾಸುಗನಾಕ್‌ಲೊ ।|ಅ|ಪ|| 
ಬೆಂಜವನೀನ್‌ಡೆದ್ದಿತ್‌ಕೇಳ್‌| ಮಂಜಿಕುಂದ್‌ಲುದಿಚಿತ್‌]| ಅಂಜಿಮೂಡ್‌ನ 
ತಪಸ್‌ಮಾಡಿಯ। ನಂಜನಲಿಂಜಂವನೊಲಿಂಜಿಯ 1|೧|| ಸ್ವಾಮಿಕಂಜತೆ 
ಭೂಮಿಲಿಂಜೊರ್‌| ಆಮಹಿಶಾಸುರನನೀ।। ನೇಮತಪ್ಪ್‌ನಪಾಪಕ್‌ಟ್ಟಿಯ। 
ಚಾಮುಂಡಿಪೆದಕೋಂದಿಯ (||೨|| ಮಂಡೆವೊಂದ್‌ ಬ್ರಹ್ಮಂಡಕೇಳ್‌। 
ನುಂಡುವಕ್‌ಮೊಳಿಡಾನೊರ್‌।| ಪುಂಡರಿಕಾಕ್ಸಂಡತಂಗೆನಿ| 
ಕಂಡ್‌ಚಾಕ್‌ಲೊಡೆನ್ನನೀ ||೩|| 

ಮಹಾದೇವಿಯೆ, ನೇಡದಾಸಿಯಾನ ಏಡ ಮನಸಾಸೆತ್‌ತಿತ್‌ ಸತ್ಶತ್‌ ಕಾಪಾಡ್‌ಂದ್‌ 
ಬೋಡುವಿ. 


ಫಾರ್ವತಿ - (ದಾರಕು ಕಾಣತೆ ಮಾಯತ್‌ ನಿಂದಂಡ್‌) ಕನ್ನಿ ನೇಡ ಭಕ್ತಿಕ್‌ ಮೆಚ್ಚ್‌ನೆ. 
ಇದ ಈ ಪೂಮಾಲೆ ಚೂಡಿಯಂಡ್‌ ಮುತ್ತೈದೆಯಾಯಿತ್‌ ಓಲೆ ಭಾಗ್ಯತ್‌. ಎಕ್ಕಲೂ ಬಾಳ್‌. 
(ಪೂಮಾಲೆ ನೆಲಕ್‌ಡುವ) 


| ಸಾವಿತ್ರಿ - (ಪೂಮಾಲೆ ಬೆರಿಯ ಎಡ್‌ತಂಡ್‌) ಆಹ! ಎಡ ಭಕ್ತಿಕ್‌ ಮೆಚ್ಚಿತ್‌ 
ಮಾದೇವಿ ಈ ಪೂಮಾಲೆ ತಂದದಲ್ಲತೆ, ಮುತ್ತೈದೆಯಾಯಿತ್‌ ಬಾಳ್‌೦ದ್‌ ಆರಕೆಜ್ಜದ್‌ 
ನೋಟ್‌ಚೇಂಗಿ ಮಂಗ್‌ಲತ್‌ರ ಯೋಗ ನಾಕ್‌ ಬಂದನ್ನನೆ ಕಾಂಬ. ಎನ್ನೊ ನಶೀಪ್‌ಲ್‌ 
ಉಳ್ಳನ್ನನೆ ಆಡ್‌. ಇಕ್ಕ ಈ ಪೂಮಾಲೆನ ಅಪ್ಪ ಅವ್ವಂಗ್‌ ಕಾಟಿಜ್‌ ಸಂತೋಷಪಡತುವಿ. 
(ಪೋಪ) 


೩ನೇ ಸೀನ್‌ ಅರಮನೆ 
(ಅಶ್ವಪತಿರಾಜ ಅಳತಂಡ್‌) 


ಕಂದ|| ಗುಣನಲ್ಲಸಾವಿತ್ರಿನನಾ। ಕ್ಷಣತ್‌ ಅವಡಾಶೆಕೊತ್ತವೊಡೆಯಂಗ್‌ಕೊಡ್‌ದ್‌|| 
ಕೆನಚತ್‌ ಶಿವದೂತಬಂದ್‌]|| ನೆನಪ್‌ನಾಕೊಂದ್‌ ಎಣ್ಣಿತ್‌ ಪೊಚಂವಡಿಂದ್‌|| 


ರಾಗ : ಮುಖಾರಿ 
(ಎಂತೀಗಮಾಳ್ಪೆನೀಗಲೆಂತು - ಎಂಬಂತೆ) 


ಇದಂಗೆನ್ನ್‌ಬಟ್ಟೆನಾಮಾಡಡೊ। ಅದ್‌ನಾಕರಿಯಲೊ ||ಪ|| 
ಕೊದಿಮೋವಕ್‌ದಾಡಮೇಲೆ| ಅದಿಯಾಶೆಲುಂಡೊ ||ಅ|ಪ|| ಇಂದಾಕನೆ 
ಕಾತೆನಾನ್‌| ಬೆಂದುನಲ್ಲಾನ|| ಕಂದ್‌ಕ್‌ಕೊದಿಚಿತೇಡಬಂದ್‌ಲೆದಾರೂ |೧| 
ಕಾಲಬಂದಮೂಡಿಯಕ್ಕ್‌| ಬಾಲಂಡಾಶೆಯೊ|| ಯೇಲೋಗ ತುಡುಳೃದೆನ್ನೆ| 
ಯಾಲೇತೇಡಡೊ ||೨|| ಕಣ್ಣ್‌ನೀರ್‌ಅಗ್ಗಿಕೊಠತ್ತ್‌| ಕನ್ನಿಯಡೆಂದು|| 
ಮಣ್ಣ್‌ ಮನೆಬೆಂಜಿಪೋಕು| ಡೆನ್ನ್‌ಮಾಡಡೊ ||೩|| ಮೂಡಿಯಡಕಾಲರಿಂಜಿ| 
ಕೊಡ್‌ಕತುಂಡೇಂಗಿ|| ಕೇಡ್‌ವೊಕ್ಕಕುಂಡ್‌ ನೇರೆ| ಪೋಡಿಯಾಪಲ ॥|೪॥ 
ಸುತ್ತಡ್‌ಸಾವಿತ್ರಿದೇಶ। ಯೆತ್ತುನೋಟಡ್‌।| ವೊತ್ತೊರುಮೆ ಆನಂವನ| 

ಗೊತ್ತ್‌ಮಾಡಡ್‌ ||೫|| 


ಏಡ ಮೋವಸಾವಿತ್ರಿಕ್‌ ಬೆರಿಯಮಂಗ್‌ಲ ಕಯಿಕತೆ ಪೋಚೇಂಗಿ ದೋಷ ಬಕ್ಕೂಂದ್‌ 
ಶಿವದೂತ ಕೆನಚತ್‌ ಅರಿಚಿಟ್ಟಾನ ಗೇನ ಮಾಡುವಕ್ಕ ಪೋಡಿಯಾಪ. ಮಾಡುವದೆನ್ನ್‌! ಏಡ 
ಮೋವಕೊತ್ತ ವೊಡೆಯನ ಎಲ್ಲಿ ತೇಡಿತೂ ಕ್‌ಟ್ಟ್‌ಲೆ. ಕಾಲಕ್‌ ಸೆರಿಯಾಯಿತ್‌ ಮೋವಳ 
ಬಾಕೆಬುಡತಿಪ್ಪ ಅಪ್ಪಂಗೂ, ಗರ್ಭದಾನಕಾಲತ್‌ ಪೊಣ್ಣ್‌ನ ಬುಟ್ಟಿತಿಪ್ಪ ಒಡೆಯಂಗೂ, ಅಪ್ಪ 
ಅವ್ವನ ಚಾಕತ ಮಕ್ಕಕೂ, ಲೋಕಾಪವಾದವೂ ದೇವಶಿಕ್ಸೆಯೂ ತಪ್ಪ್‌ನದಲ್ಲಾಂದ್‌ ಶಾಸ್ತ್ರ 
ಉಂಡ್‌, ಈಂಡಮೇಲೂ. 
ಕಂದ|| ನಲ್ಲೊರ್‌ ಮೋವಡಬೋಜಕ್‌] ಡೆಲ್ಲರುಬೊತ್ತಿತ್‌ಕೇಪಕ್‌ಬಪ್ಪ್‌ಲೆದಾರು|| 
ಬಲ್ಲಿಯದಾನೊರ್‌ಮೋವಳ। ಡಿಲ್ಲಿಯೆಬೆಚ್ಚಿನೊಕೊರತೆಯುಕೇಡು 
ತಪ್ಪ್‌ನದಲ್ಲ || 
ಬಲ್ಯದಾನ ಮೂಡಿಯಳ ಮಂಗ್‌ಲಕಯಿಕತೆ ಪೋಚೇಂಗಿ ತರವಾಡ್‌ಕ್‌ ದರಿದ್ರ, 
ಅಲ್ಲತೆ ಕೆಟ್ಟಪೆದಕೂಡ ಬರತೆಯಿರ. ಏಡಮೋವಕಾಯಿತ್‌ ಇಂದಾಕನೆ ನಾನ್‌ ಪಟ್ಟ 
ಪ್ರಯತ್ನಯೆಲ್ಲಾ ವ್ಮರ್ಥ ಆಚಿ. ಆನಗುಂಡ್‌ ಅವಕೊತ್ತ ಒಡೆಯನ ಅವಳೇ ಪೋಯಿತ್‌ 
ತೇಡಿಯ ಬಪ್ಪನಕ್ಕೆ ಮಾಡುವಿ. ಎಂದಿತುಪತ್ತ್‌ ಆಂಗುಣಕ್ಲಿಯಳ ಚಾಕಲು ವೊರ್‌ 
ಪೊಂಗುಇಗ್ಲಿನಚಾಕುವದ್‌ ಪೆರ್ತ್‌ಕಷ್ಟ. 
ಸಾವಿತ್ರಿ - ಅಪ್ಪಯ್ಕ, ಅಡ್ಡಬುದ್ದೆ. ಮಹಾದೇವಿಯಾನ ಪಾರ್ವತಿ ಏಡ ಭಕ್ತಿಕ್‌ 
ಮೆಚ್ಚಿತ್‌ ತಂದಂತ ಪೂಮಾಲೆ ನೋಟ್‌. (ಎಂದ್‌ ನೋಟತ್‌) ಓಹೊ! ಅಪ್ಪಯ್ಕ, ಇದೆನ್ನ್‌ 
ನೀನ್‌ ಪೆರ್ತ್‌ಕರಕರೆಲ್‌ ಉಳ್ಳನ್ನನೆ ಕಾಂಬ? 


ರಾಜ : ಮೋಳೆ, ಎನ್ನಣಡವ್ವ! ನಲ್ಲ ಸಯಮತ್‌ ನೀನು ಬಂದಿಯ. 


ಕಂದ|| ಪೊಂದೇವಿಪೊಂಗುಇ ್ಲಿಕೇಳ್‌|' ಮೊಂದುಳ್ಳಮೋವಳಕೊಡ್‌ 
ಬಾಕೆಬೆರಿಯಂದೆಣ್ಣಿ!| ಬಂದೊರ್‌ ಶಿವಧೂತಕೆನಚತ್‌। ಇಂದ್‌ ನಾಕೆಣ್ಣಿತ್‌ 
ಪೋಚಲಮಾಡುವದೆನ್ನ್‌|| 
ರಾಗ : ಕಲ್ಯಾಣಿ 


ಲಾಲಿಸುಮೋಹನ್ನನೆ - ಎಂಬಂತೆ 


ಮೋವಳಿಸಾವಿತ್ರಿಯೆ| ಬಾವಳಪೊಂಗುಇಣ್ನಿಯೆ ||ಪ|| ಜೀವತ್‌ ಬೇಜಾರಲೊ। 
ದೇವರತ್ತೊಕ್ಕಂಡುಲೊ ||ಅ|ಪ|| ಕಣ್ಣಿಪ್ಪಕನೋಟಂಡುಲ। 


| 

ಪಣ್ಣಾಪಕತಿಂಗಂಡುಲ|| ಕನ್ನಿಯಕ್‌ಕಾಲಾಪಕ| ಕ್‌ಣ್ಲಬರಿತಾರಂಡುಲ ॥೧॥| 
ನಿನ್ನಡಆರೊಬೇರ। ಯೆಣ್ಣತೆನೀಪೋಯಿನೊ!|ಕಣ್ಣ್‌ಕ್‌ಕಾಂಬನ್‌ಡ।| 
ಪೊನ್ನ್‌ ಮೂಡ್‌ಬಾಡುವದೊೂ ||೨|| ತೇಡಿತೊಡೆಯ ನೀಕ್‌| 
ನೋಡೆಲ್ಲಿಯುಕಾಣತಾಚಿ|| ನೇಡಗೋಳ್‌ಕಾಂಬಕಲೊ| ಏಡಕರ್‌ಬೇವಕೇಳೊ 
|೩| ಪುತ್ತ್‌ಳಿಕೊತ್ತದೇವ।| ಎತ್ತುಂಡ್‌ದ್‌ ನೋಟ್‌ವಕ್‌|| ಸುತ್ತುದೇಶನೀತಿರಿಗಿ| 
ಗೊತ್ತ್‌ಮಾಡಿತೆಣ್ಣ್‌ನಾಕ್‌ ||೪|| 


ಮೋಳೆ, ನೀಕೊತ್ತ ಒಡೆಯನ ಎಲ್ಲಿತೇಡಿತು ಕ್‌ಟ್ಟ್‌ಲೆ. ಬಲ್ಕದಾನ ಮೂಡಿನ 
ಬೆಚ್ಚವಕಾಂಗಂದ್‌ ಶಿವದೂತ ನಾಕ್‌ ಎಣ್ಣ್‌ನಾನ ಗೇನಮಾಚ್‌ಚೆಂಗಿ ಪೋಡಿ ಆಪ. 
ಆನಗುಂಡ್‌ ದೇಶತ್‌ರ ತಿರಿಗಿತ್ತ್‌ ನೀಕೊತ್ತ ಒಡೆಯನ ನೀನೆಚೇಡಿಯಬಾ. ಅಂವಂಗ್‌ 
ನಿನ್ನ ಮಂಗ್‌ಲ ಕಯಿಚಿತ್‌ ಸಂತೋಷ ಪಡುವಿ. 


ರಾಗ : ಯಮುನಕಲ್ಯಾಣಿ 
(ಕಾಂತೆ ನೋಡಿದೆಯ - ಎಂಬಂತೆ) 


ಕೇಳ್‌ಅಪ್ಪಯನೀ। ನಾಬೋಡುವಿ ||ಅ|ಪ|| ಮುಂಗ್‌ಲಬಾಗಿಯ!। 
ನಾಂಗ್‌ಲೊಆಂಡುಂದ್‌।| ಬಂಗತ್‌ಡಿಲ್ಲೆನಾನೆಂದು| ಕೇಳಿಂದು ||೧|| 
ವೊಡೆಯಂಗಲಂದಿತ್‌| ನಡಂದ್‌ಲೆತೇಡ್‌ಲೆ|| ವೊಡತ್‌ಲೆಬೆಚ್ಚೆನೊಧರ್ಮ। 
ಆಮರ್ಮ ||೨|| ನೇರಕ್‌ಡಲ್ಲತೆ| ಬೀರಲ ತಾವರೆ|| ಶೂರನತೇಡ್‌ಲೆಂಗೆನ್ನ್‌| 
ನಾಕೆಣ್ಣ್‌ ||೩|| ಪೊಣ್ಣ್‌ನತೇಡುವ। ಕ್‌ಣ್ಲಂಗಳಲ್ಲತೆ| ಕನ್ನಿಯನೋಟುವದಲ್ಲ! 
ಇದ್‌ಸಲ್ಲ (|೩| ಬೊತ್ತತೆಕೇಳ್‌ನೀ। ಮುತ್ತಪ್ಸನೋಟ್‌ನೀ।| 
ಸತ್ತಿಯಕೆಂದುನಾತಪ್ಪ| ಕೇಳಪ್ಪ |1೫|| 


ಅಪ್ಪಯ್ಕ, ಮಂಗ್‌ಲ ಆಂಡೂಂದೆಣ್ಣುವ ಆಶೆಯೂ ಆತುರವು ನ್‌ಡಾಣೆನಾಕ್‌ 
ಇಲ್ಲೆ ಕಂಡಿಯ. ಅಪ್ಪ ಅವ್ವ ತಪ್ಪಸುಗಕಿಂಜು ಒಡೆಯಂಡಸುಗ ನಲ್ಲದ್‌ಂದ್‌ ನಾನ್‌ ನೆನತಿತಲ್ಲೆ. 
ಆಚೇಂಗಿ, ಮಂಗ್‌ಲ ಬೊಂಡಾಂದು ಯೆಣ್ಣುಲೆ. ಕಾಲಬಪ್ಪಕ ಆಭಾಗ್ಕ ಎತ್ತತೆ ಪೋಗ. 
ಇದಂಗಾಯಿತ್‌ ಒಡೆಯನ ನಾನೇ ತೇಡಿಯ ಪೋಪಂದೆಣ್ಣ್‌ ಚೇಂಗಿ. ನೀರುಳ್ಳಲ್ಲಿಕ್‌ ಬಿಂದಿಗೆ 
ಪೋಪದಲ್ಲತೆ, ಬಿಂದಿಗೆ ಉಳ್ಳಲ್ಲಿಕ್‌ ನೀರ್‌ ಪೋಗ. ಈಂಡ ಮೇಲು ನಾಪೊಚೇಂಗಿ ನಾಕ್‌ 
ಕೊರತೆಯೂ ನೀಕ್‌ ಅಪವಾದವೂ ತಪ್ಪ್‌ನದಲ್ಲ. 


ರಾಜ - ಮೋಳೆ ಎನ್ನತ ತಕ್ಕ್‌ ಎಣ್ಣಿಯ? 

ರಾಗ : ಬೇಹಗ್‌ 
ಚಲ್ವ ಸಖಿ ಕಾತಂಗೆ ದಯ - ಎಂಬಂತೆ) 


ಬೇರನಲ್ಲಸಾವಿತ್ರಿಯೆ| ಬೇರಿಚಿನೋಟ್‌ 1|ಪ|| 
ಆರೊಬೇರರಿಂಜವುಲೊದೂರನಿನ್ನಲೊ ||ಅ|ಪ|| ಧರ್ಣನಲ್ಲಕ್ಷತ್ರಿಕನ್ನಿ| 
ಕರ್ಮಕೇಳ್‌ನಿ|। ವೊರ್ಮೆಲಿಂಜಿಬಾಲಂಗಡ।! ಮರ್ಮಲರಿವದ್‌ ||೧|| 
ಕಣ್ಣ್‌ಕೊತ್ತ ಬಾಲಂಗಳ| ಕನ್ನಿಕಾಂಗಂಡು|| ಪೊಣ್ಣ್‌ ಚಾಯಿನೋಟುವೆಂಗಿ] 
ಕ್‌ಣ್ಲತೇಡಂಡು ||೨॥| ಚೋದ್‌ನೋಟ್‌ಯೇಕರಿಲ್‌| ಏದೇದ್‌ತರ।| ಅದ್‌ 
ಪೋಲೆಜಾತಿಲುಂಡ್‌| ಬೇದನೋಟ್‌ಲೊ |[೩|| ರಾಜಂಗಡಾಜಾರಕ್‌| 
ಪೂಜೆಮಾಡಂಡು|| ಸೋಜಿಗಂದ್‌ಕಾಣತೆ| ಬೇಜಾರಮಾಡತೆ ||೪|| 


ಮೋಳೆ, ಎಂಗಡ ಕ್ಲತ್ರಿಯಧರ್ಮತ್‌ ಪೊಣ್ಣ್‌ ಆಣ್‌ನ ತೇಡುವದ್‌ ಆಣ್‌ ಪೊಣ್ಣ್‌ನ 
ತೇಡುವದು ಉಂಡೇ ಉಂಡ್‌. ಇದ್‌ ನಲ್ಲ ಪದ್ದತಿಯೆ ಹೊರ್ತು ಕೆಟ್ಟದ್ದಲ್ಲ. 
ಮಣ್ಣ್‌ ಕೊತ್ತಮನೆ, ಕ್‌ಣ್ಲಂಗೊತ್ತಪೊಣ್ಣ್‌, ಪೊಣ್ಣ್‌ಕೊತ್ತವೊಡೆಯ, ಇದೆಲ್ಲ ಸೆರಿ 
ಆಚೇಂಗಿಬಾಳ್‌, ಅಲ್ಲೇಂಗಿ ಗೊಳ್‌೦ದ್‌ನಂಬ್‌. ಆನಗುಂಡ್‌, ನೇಡ ಮನಸ್‌ಕೊತ್ತ 
ಒಡೆಯನ ನೀತೇಡುವದ್‌' ಕೊರತೆಂದಿದ್‌ ನೆನಕತೆ ಕಂಡಿಯ. 


ಮಿತ್ರ - ರಾಜ, ನೀಕ್‌ ಅಡ್ಡಬುದ್ದೆ. ಇದೆನ್ನ್‌ ಮೋವಡಕೂಡೆ ಸುಗದುಕ್ಕ 
ಪರಂದತೇಂಗಿ ಮದಿಯೊ ಅದಲ್ಲ, ಮಂಗ್‌ಲ ಗ್‌೦ಗ್‌ಲ ಕಯಿಪದುಂಡೊ? ಮೂಡಿಯಳ 
ಇನ್ನನೆ ಬೆಚ್ಚಂಡಕ ಕಡೇಲ ವೊಂದಾಂಗ್‌ ವೊಂದರೆ ಆಕುಮಾರಾಯ! ಆನಗುಂಡ್‌ ಬೆರಿಯ 
ನಲ್ಲೊರ್‌ ಗೇನಮಾಡ್‌. (ಮನತ್‌) ಎನ್ನ್‌ ನಾನೆಣ್ಣ್‌ನದ್‌ ಪೊಟ್ಟ್‌೦ದ್‌ ಗೇನಮಾಡಿರ? 
ಪಂಡೇತ ಮೂಡಿಯಳೊಂದ್‌ ಇವು ಅಲ್ಲಪ್ಪ ಅಲ್ಲ. ಪಂಡೇತ ಮೂಡಿಯ ನುಪ್ಪದ್‌ 
ಬಯತ್‌ಲ್‌ ಒಡೆಯನಕಾಂಗು, ದಂಡೊ ಮೂಂದೊಪೆರು, ನೂರ್‌ ಬಯತ್‌ಕೆತ್ತನೆ 
ಬದುಕು. ಇಕ್ಕತ ಚೊಕ್ಕ್‌ನ ಮೂಡಿಯ ಶಿವ! ಎಣ್ಣುವಕ್ಕಲೆ ತೆಳಿಬಪ್ಪ. ಪತ್ತ್‌ 
ಬಯತ್‌೦ಜಿ ಒಡೆಯನಾಚಿ, ಪತ್ತು ಪದಿನಂಜಾಂಗ್‌ ಕಮ್ಮಿ ಇಲ್ಲತೆ ಪರು, ನುಪ್ಪದ್‌ 
ಬಯತ್‌ಲ್‌ ಮಣ್ಣೂರ್‌ಕ್‌ಹೂಂ. ಗೊತ್ತಾಚಲ್ಲ?ಮುಕ್ಕಂಗಡ ನಶೀಪ್‌ ನೋಟಿ. 
ಆನಗುಂಡೆ ಇರುವತಂಜಿ ಬಯತ್‌ಲ್‌ ಕ್‌ಣ್ಣಂಗಕು, ಇರುವದ್‌ ಬಯತ್‌ಲ್‌ 
ಮುಡಿಯಕ್ಕು, ಮಂಗ್‌ಲ ಕಯಿಪದ್‌ ಪೆರ್ತ್‌ನಲ್ಲದ್‌. ಇದೆಲ್ಲ ಮಂಗ್‌ಲ ಪಂಡ್‌' 
ಇಂಜತಪ್ಪಾ ಇಂಜತ್‌. ಇಕ್ಕತ ಚೊಕ್ಕ್‌ನವು, ಉಯಿ! "ಏಡ ಕುಇ್ಲಿ ಮೂಡಿಕ್‌ ಮಂಗ್‌ಲ ' 
ಕಯಿಕತೆ ಕಯ" ಎಂದ್‌ ಅವ್ವನೆಣ್ಣುವಕಾಚಿ. ಅಕ್ಕನಕ್ಕೆ ಬೊಡ್ಡ ಅಪ್ಪ ಎಣ್ಣುವ ಯೆನ್ನ್‌ಂದ್‌ 
ಕೇಪಿರ? "ಕುಣಾತ್ಲಿಕ್‌ಣ್ಲ್ಣಮನೋ ಅಂವಬಲ್ಕದಾಯಿತಿಲ್ಲಯೊ? ಅಂವಂಗ್‌ ಮಂಗ್‌ಲ 

ಕಯಿಪಕಾಗೊ? "ಎಂದ್‌ ಎಣ್ಣುವಕಾಚಿ, ಎನ್ನಂಗ್‌? ಮೋಂವಂಗ್‌ ಮಂಗ್‌ಲ 
ಕಯಿಪದು, ಅಂವ ಆಲೆ ಪೊರೆ ಕೋಂಬರೆಕ್‌ ಅಪ್ಪನ ದವುತಂಡು. ಅದಂಗ್‌ ಗೇನ ಮಾಡ್‌ಚೇಂಗಿ 
ತೆಳಿಬಪ್ಪ. ಎನ್ನೇಂಗಿ ಪಾಳಾಡ್‌, ನಾ ವೂದುವದ್‌ ವೂದ್‌ನೆ. ತೊಂಡಂಡ ತಕ್ಕ್‌ನ ಕಳೆಯತಿ 
ಕಂಡಿರ. 


ರಾಜ - ಮಿತ್ರ, ನಲ್ಲ ಕಾಲತ್‌ ನೀನು ಬಂದಿಯ. ನ್‌ಚಡತಕ್ಕು ನೇರೆ, ಏಡ 
ಮೋವಕೊತ್ತ ಒಡೆಯನ ಇಂದಾಕನೆ ಇವಳೇ ತೇಡಿಯಬಾಂದ್‌ ಎಣ್ಣ್‌ ಚೇಂಗಿ ಪೊಣ್ಣ್‌ 
ಒಡೆಯನ ತೇಡುವದ್‌ ಕೊರತೇಂದ್‌ ಏಡ ಈಮೋವ ಇಣಣಕಳಿಪಕ್ಕುಲ. 
ನೀಯೆನ್ನೆಣ್ಣುವಿಯ? 

ಮಿತ್ರ - ರಾಜ, ನ್‌ಡತಕ್ಕ್‌ ನೇರ್‌೦ದ್‌? ಕ್‌ಣ್ಣಂಗ ಮೂಡಿಯಳ ತೇಡಲು 
ಮೂಡಿಯ ಕ್‌ಣ್ಲಂಗಳ ತೇಡುವಕಾಗಲೊ? ಇದನ್ನ್‌? ಮೂಡಿಯಕಿಂಜು ಕ್‌ಣ್ಲಂಗ 
ಕಡೆಕೆಟ್ಟವುವ? ಆಯಿತ್ತಿಲ್ಲೇಂದ್‌ ಆಣ್‌ಕ್‌ ಮುಂದಿತ್‌ ಪೊಣ್ಣ್‌? ಅಲ್ಲಾಂದ್‌, (ಮನತ್‌) 
ಅಲ್ಲನೋಟಿ ಇಕ್ಕತ ಚೊಕ್ಕ್‌ನ ಪೊಮ್ಮಕ್ಕ ಬಡವ ಆಣಾಳ್‌ನ ಕಂಡಕ ಲೆಕ್ಕತೇ ಕಾಂಬ್‌ಲೆಕ್ಕುಲ? 
ಅಯಿಂಡ ಗರುವಕ್ಕ್‌ ಎನ್ನೆಣ್ಣಡ್‌? 


ಸಾವಿತ್ರ - ಅಜ್ಜ, ನಾನ್‌ ಆಣಾಳ್‌ನ ದೂರ್‌ಲೆ ಕಂಡಿಯ. ನೀನ್‌ ಪಳೆಯ ಮನುಷ್ಯ 
ನೀನೆ ಯೆಣ್ಣ್‌. ಮೂಡಿಯ ಒಡೆಯಂಗಳ ತೇಡುವದ್‌ ಇಗಾಣಕೇಡ್‌ ಅಲ್ಲ? ನೇಡ ಪಂಡೇತ 
ಕಾಲತ್‌ ಇನ್ನಚ ನಡಪ್‌ನೀತಿ ಇಂಜತ ಎಣ್ಣ್‌ 


ಮಿತ್ರ - ತಾಯಿ, ಎಂಗಡ ಸತ್ಕತ್‌ ಕಾಲತ್‌ರ ಪಳಮೆ ನಿಃಕೆನ್ನಂಗ್‌ ಎಣ್ಣ್‌? 
ಎಂಗಡ ಕಾಲತ್‌ ಅಪ್ಪವ್ವ ವೊರ್‌ಕುರ್‌ಡಂಗೊ ಚವುಡಂಗೊ: ನೋವಳ ಕೊಡ್‌ತ 
ತೇಂಗಿಯೂ ಅವಡ ಪುಂಡ್‌ ಪುಕಾರ್‌ ಇರಕಂಡಿಯ. ಸೇರ್‌ನ ಒಡೆಯನ ದೇವಾಂದ್‌ 
ನಂಬಿತ್‌ ಬದುಕುವಾಂಜತ್‌. ಅನ್ನನ್ನೆ, ಭಾಗ್ಮಬರ್‌ಕತ್‌ ಇಪ್ಪಂಜತ್‌. ಇಕ್ಕತ ಕಾಲತ್‌ 
ನಿಂಗಳಂತವು, ಶಿವ! ಅನ್ನನೆ ಮುಂಡತಿಕ್ಕುವ ತಾಯಿ? ಒಡೆಯನೆಲ್ಲ್ಲೇಂಗಿ ಚೆನ್ನ 
ಚಾಯಿಲ್ಲತೆ ಪೋಚೇಂಗಿ ಮದಿ, ಅಪ್ಪ ಅವ್ವನ ಬೆಚ್ಚತವ್ವ? "ಅಕ್ಕುವ ಅಪ್ಪ? ನೀಕೂ 
ಅವ್ವಂಗೂ ಮೋವ ಏರಿಪೋಚಿಂದ್‌ ಮಂಡೆಕ್‌ ಕಲ್ಲ್‌ ಟ್ಟಿರಲ್ಲ? ಎಂದಕ ಮಾವುಮರಕ್‌ 
ಮುರ್‌ಕ್‌ಮರತ್‌ನ ಮಂಗ್‌ಲ ಕಯಿಚನ್ನನೆ ಮಾಡಿರಲ್ಲ? ಈ ಭಾಗ್ಯ ನೋಟುವಕಾಯಿತ್‌ 
ಇಚ್ಚಕ್‌ಕಾಲ. ಚಾಕಂಡಿಂಜತ? ಇನ್ನನೆ ಕೆಡ್‌ತುವಾಂಗಿಂಜಿ ಕುಇಸ್ಲಿಕಾಲತೆ ಚೆನ್ನ 
ವಿಷತಂದಿತುಂಡೆಂಗಿ ಆಪಕಿಂಜಲಿಯ? ನಾಕ್‌ ಮಾತ್ರ ಆ ವೊಡೆಯನ ಅರ್‌ಗೀಸ್‌ 
ಬೋಂಡ. ಎಲ್ಲಿಯೇಂಗಿ ಕುಂಡಿಯೊ ಕೆರೆಯೊ ಬುದ್ದ್‌ ಚಾವದ್‌ ನೇರ್‌" ಎಂದ್‌ 


ಶ್ರೀ ಸಾವಿತ್ರಿ ನಾಟಕ 15 


ಎಣ್ಣುವಿರ ತಾಯಿ. ಅದಂಗಾಯಿತೇ ಅವು ಅವು ನೋಟಿತ್‌ ಮಂಗ್‌ಲ ಕಯಿಚಕ್ಕ 
ಪಿಣ್ಣ್ಲ ಅಪ್ಪ ಅವ್ವನ ದೂರುವಕ್ಕ್‌ ಮೊಳಿಯಿಲ್ಲೆಲ. ಇನ್ನತ ನಲ್ಲ ಆಚಾರನೆಲೆ ನಿಂಗಡ 
ಕ್ಸತ್ರಿಯಜಾತಿಲ್‌ ಉಳ್ಳಾನಗುಂಡ್‌, ಪೊಣ್ಣ್‌ ಒಡೆಯನ ತೇಡುವದ್‌ ಕೊರತೇಂದ್‌ ನಂಬತೆ, 
ಅಪ್ಪಂಡ ತಕ್ಕ್‌ ಕೇಟ್‌ನಡಂದಕ ನೀಕ್‌ ಸುಗ ಇಕ್ಕು. 


ರಾಜ - ಮೋಳೆ, ಮಿತ್ರಂಡ ತಕ್ಕ್‌ ಸತ್ಮಂದ್‌ ನಂಬ್‌. 
ಸಾವಿತ್ರಿ - ಅಪ್ಪಯ್ಯ, ನ್‌ಡತಕ್ಕ್‌ ಮೀರುವಕ್ಕ್‌ ನಾನ್‌ ಶಕ್ತಳಲ್ಲ. 


ಕಂದ|| ಚೆರಿಯಕ ಅಪ್ಪವ್ವಂಗಂಜಿ| ಗುರುಕ್‌ಪಿಇ್ಣಡಂಗಿಪಿಇಕ್ಸೊಡೆ ಯಂಗಂಜುವದು!| 
ಜರೆನೆರೆಕಾಲತ್‌ಮಕ್ಕಕೂ| ಸರಿಯಾಯಿತಂಜಿನಡಂದ ವದ್‌ಪೊಂಗಡಧರ್ಮ!| 


ಅಪ್ಪಯ್ಯ, ಪೊಣ್ಣಾಳ್‌ ನಡಕಂಡ್ಕ ಧರ್ಮ ಇನ್ನನೆ ಉಳ್ಳಾನಗುಂಡ್‌, ನೇಡ ಅಪ್ಪಣೆ 
ಮೀರುವವಳಲ್ಲ. ದೇಶ ತಿರುಗುವಕ್‌ ಪೋಪ ಏಡಕೂಡೆ ಈ ಅಜ್ಜನ ದಯಬೆಚ್ಚಿತ್‌ ಅಯಚಿ 
ತರಂಡೂಂದ್‌ ಬೋಡ್ಕವಿ. 


ರಾಜ - ಮೋಳೆ, ಆಕು. ನೀನು ನೇಡ ಸಖಿಯಳು ಈ ಮಿತ್ರನು ಪೋಯಿತ್‌ 
ಬಾರಿ. (ಎಂದ್‌ ಮಿತ್ರನ ನೋಟಿತ್‌ ಮಿತ್ರ, ಏಡ ಮೋವಡ ಕೂಡೆ ಪೋಯಿತ್‌ ದೇಶ 
ತಿರಿಗಿಯಂಡ್‌ ಬಾ. ನೀಪೋಚೇಂಗಿ ಮೋವಕ್‌ ಎಚ್ಚಕೋ ಧೈರ್ಯಕಂಡಿಯ. 


ಮಿತ್ರ - ರಾಜ, ಧೈರ್ಕಂದ್‌ ವೊಮ್ಮ್ಮಣ್ಣ್‌ ಚೇಂಗಿ ಮದಿಯ ? ನೂರ್‌ 
ಆನೆರಬಲಂದ್‌ ಅರಿಂಜ. ಆನಗುಂಡ್‌ ಪೋಪದ್‌ ನೇರ್‌. ಆಚೇಂಗಿ ಏಡವೊರ್‌ ಅರಿಕೆ 
ದಯಬೆಚ್ಚಿತ್‌ ಕೇಕಂಡು. ಎನ್ನ್‌೦ದ ಕೇಪಿಯ? ನಡ ಕ್ಷತ್ರಿಯ ಜಾತಿ ಪದ್ದತಿನನ್ನನೆ 
ಮೂಡಿಯ ಒಡೆಯನ ತೇಡುವದು, ಒಡೆಯ ಮೂಡಿಯಳ ತೇಡುವದು ಈ ನಲ್ಲ 
ಪದ್ಧತಿ ಎಲ್ಲಾ ಜಾತಿಲ್‌ ಉಂಡೇಂಗಿ ನಲ್ಲದಲ್ಲ? ಎನ್ನಂಗ್‌೦ದ್‌ ಕೇಪಿಯ ? ಮಾರಾಯ 
ಎಣ್ಣುವಕ್ಕಲೇ ತೆಳಿ ಬಪ್ಪ. ಉದ್ದ ಎಣ್ಣುವಿಂದ್‌ ಚೆಡೆಯತೆ ಕಂಡಿಯ. 
ಪಾಡಲುಂದೆಣ್ಣ್‌ಚೇಂಗಿ ಪಾಟ್‌ ವೂಂಹುಂ. ಎನ್ನೇಂಗಿ ಆಡ್‌ ಕಡ್‌ಪತೆ ಎಣ್ಣಿರುಎ ಕೇಳ್‌. 
ಎಚ್ಚಕೋ ಜಾತಿಲ್‌ ಮಂಗ್‌ಲ ಕಯಿಪದುಂಡಲ್ಲ! ಕ್‌ಣ್ಲಂಗಳಾಡ್‌ ಮೂಡಿಯಳಾಡ್‌ 
ನೀಕೇದ್‌ ಒಡೆಯನಾಂಡು ನೀಕೇದ್‌ ಪೊಣ್ಣಾಂಡುಂದ್‌ ಕೇಪದೊಂದು ಹೂಂ 
ಹೂಂ. ಗೊತ್ತಾಚಲ್ಲ? ಅವ್ವನೊ ಅಪ್ಪನೊ ಬೆಂದ್‌ಕಳೊ ಓರೋರ ಮನೆಕ್‌ 
ಪೋಯಿತ್‌ ಪೊಣ್ಣ್‌ಸುದ್ದಿ ಎಣ್ಣುಕಂಡಿಯ. ಅಕ್ಕನೆಕ್ಕೆ ಆ ಕಡೆಕಾರರೊ ಬೆಂದ್‌ಕಳೆ 
ಪೊಣ್ಣ್‌ತಕ್ಕ್‌ ಪರೆವನೇರ್‌, ಆಚೇಂಗಿ ಪುದಿಯ ಪದ್ಧತಿ ಗೊತ್ತುಂಡಲ. ಮೂಡಿರೊ 
ಕ್‌ಣ್ಲಂಡೊ ಚಾಯಿಯೊ ಚಂದೊ ಕೇಪ ಜಂಬರ ಎಂಗಕಿಲ್ಲೆ. ಕೊಡ್‌ತಪಿಣ್ಣಾ 

ಅಯಿಂಡಪಾಟ್‌. ಎಂಗನೋಟುವದೆನ್ನ್‌೦ದ್‌ ಕೇಪಿರ? ಕ್‌ಣ್ಲಂಗ್‌ ಆಸ್ತಿಯೆನ್ನ್‌? 
ಚಾಕರಿವುಂಡ? ಸಂಬಳಯೆನ್ನ್‌? ಮಿಣ್ಣಕ್‌ ಬಲ್ಕ ಚಾಕ್‌ರಿಕ್‌ಟ್ಟುವೊ? ಇದ್‌ 
ವೊತ್ತತೇಂಗಿ ಆಚಿ. ಅಲ್ಲೇಂಗಿ ಮೂಡಿಕ್‌ ಪಣಯೆಚ್ಚಕ್‌ ತಪ್ಪಿರ? ಇನ್ನನೆಲ್ಲ ವೊತ್ತಿತು 
ಪುಡಿಚಿತು ಮಂಗ್‌ಲ ಆಚಿಂದೆಣ್ಣ್‌. ಅವು ಎನ್ನನೆ ಇಕ್ಕೂಂದ್‌ ಕೇಪಿಯ? ಕರ್ತ ಕರಿಮರ್ತಗ್‌ 
ಬೊಳ್ತ ಬೊಳ್ಳಚಿ. ಬೊಳ್ತ ಬೊಗ್ಗಂಗ್‌ ಕರ್ತಬೊಗ್ಗಚಿ, ಚಾಟೆಕಾಲಿಕ್‌ ಕೂಟ್‌ಮೂಳೆ, 
ಮೂಕ್‌ ನಾರಿಕ್‌ ಬಾಯಿನಾರಿ, ಆಣ್‌ವೊಪ್ಪ್‌ಡಿ ಪೊಣ್ಣ್‌ಯಿಪ್ಪ್‌ಡಿ ಇನ್ನತ ಗೋಳಾಚೆಂಗಿ 
ಅಯಿಂಗೆನ್ನ್‌ ಸುಗಯಿಕ್ಕುಂದೆಣ್ಣ್‌. ಮಂಗ್‌ಲ ಕಯಿಂಜಿರ್ಸ್‌ ಮೂಂದ್‌ ದಿನಕ್‌ 
ಸುರುವಾಚಿ.ಮುಂಡೆರ ಮೋನೆಂದ್‌ ಪೊಣ್ಣ್‌, ಪುಲಿಯಾಡ್‌ಚಿ ಮುಂಡೇದ್‌ ಒಡೆಯ, 
ಬಜ್ಜಂಡು ಜಗಳೊ ಬಕ್ಕಣೊ ವೊನ್ನಾಂದು ತಪ್ಪ ಕಂಡಿಯ ? ಆನಗುಂಡ್‌, ರಾಜಂಗಡ 
ಆಚಾರನೆಲೆ ಎಲ್ಲಾ ಜಾತಿಲ್‌ ನಡಪನಕೆ ಮಾಡ್‌ಚೇಂಗಿ, ನೀಕ್‌ ಪೆರ್ತ್‌' ಪುಣ್ಮಯಿಕ್ಕು ಕಂಡಿಯ. 


ರಾಜ - ಮಿತ್ರ, ಈ ಕೈಬೆರ ಎನ್ನನೆ ವೆತ್ಕಾಸವುಂಡೋ ಅನ್ನನೆ ಜನತ್‌ರ ಕಷ್ಟ ಸುಗ 
ಆಚಾರನೆಲೆ ವೆತ್ಕಾಸ ಉಂಡೇ ಉಂಡ್‌ ಕಂಡಿಯ. ಆನಗುಂಡ್‌, 


ಕಂದ|| ಜನತ್‌ರಪದ್ಧತಿಲೋಕತ್‌। ಗುಣತ್‌ಲುಗುಣಕೇಡ್‌ ಆಯಿತು 
ಯೆಚ್ಚಕೊಲುಂಡ್‌|| ಮನತ್‌ಲೆಜನಯಿದ್‌ ಅರಿಂಜಿತ್‌। ಆಣೆಮೋಣೆತ್‌ತ್‌ 
ಪೊಲವಾಂಗ್‌ದಾರಡಲಡ್ಡಿ!| 
ಮಿತ್ರ, ಏದೇದ್‌ ಜಾತಿಲ್‌ ಎನ್ನೆನ್ನ್‌ ಕೆಟ್ಟ ಪದ್ದತಿ ಉಂಡೊ ಅನ್ನತಾನ ಸೆರಿಪಡ್ಕವದ್‌ 
ಅದದ್‌ ಜಾತಿಕಾರಕ್‌ ಕೂಡ್‌ನದ್‌ ಹೊರ್ತು, ರಾಜಂಗ ಇನ್ನತಾಂಗ್‌ ಬಲತ್ಕಾರ ಮಾಡುವದ್‌ 
ಧರ್ಮ ಅಲ್ಲ. ಇಕ್ಕ ಪಟ್ಟಮರೆಲ್ಲ ನೋಟ್‌. ಅಯಿಂಡ ಪೂರ್ವಾಚಾರ ಬುಡತೆ ಎಚ್ಚಕ್‌ 
ಚಾಯೋಡೆ ನಡಪ. 
ಮಿತ್ರ - ರಾಜ, ಅಯ್ಕಯ್ಕೊ ದಾಡಸುದ್ದಿ ಎಣ್ಣ್‌ಚೆಂಗಿಯೂ ಪಟ್ಟಡಸುದ್ದಿ 
ಬೋಂಡಪ್ಪ ಬೋಂಡ. ಎನ್ನಂಗ್‌೦ದ್‌ ಕೇಪಿಯ? ಪಟ್ಟಡ ಪೂರ್ವಾಚಾರವೊಂದು 
ನಾಕ್‌ಗೊತ್ತಿಲ್ಲೆ. ಆಚೇಂಗಿ ಇಕ್ಕತ ಚೆನ್ನ ಪಟ್ಟಮ ಕಳಿಪದೂ ಅಯಿಂಡಗೋಳೂ 
ಎನ್ನ್‌ದೆಣ್ಣಡ್‌? ಪಂಡೆಲ್ಲ ನಂಬ್‌ಡಿಯಪ್ಪಂಗ ದೇವಡ ಪೂಜೆಯೊ ಗ್‌ಜೆಯೊ 
ಮಾಡ್ಕಂಡ್‌ ಪುರಾಣೊ ಗ್‌ರಾಣೊ ಓದಿಯಂಡೊ ಎಣ್ಣಿಯಂಡೊ ಸುಗತ್‌ ಇಂಜತ್‌. 
ಇಕ್ಕಲೋಕಚ್ಚೇರಿ ಚಾಕ್‌ರಿನ ನಂಬಿಯಂಡ್‌ ದಂಡ್‌ನೇರ ಪಫೋಯಿತ್‌ ಓರ್‌ನೇರ 
ಕುಳಿಪಕೇಪಾಪ ಸಮಯಯಿಲ್ಲೆ ಕಂಡಿಯ. ಅಪ್ಪ ಅವ್ವಂಡ ಚಾತತ್‌ನ! ಅಡ್ಡಿನ್‌ ಮಾಡುವವು 
ಎಚ್ಚಕೋಂದೆಣ್ಣ್‌ಾ. ಈಂಡವೇಲೂ ಕಾಲ್‌ಕ್‌ ಬೂಟಾಂಡು ಕೋಟಾಂಡು 

ಟ್ರವುಜರಾಂಡು. ನೊಂಬಲ ಬಾತೆಂಗಿ ಆಸ್ಪತ್ರೆ ಮದ್ದೇ ಆಂಡು. ಕ್ಲ್‌ಬ್ಬ್‌ಕ್‌ ಸೇರತೆಕಯ್ಯ. 
ಎನ್ನೆಲ್ಲ ತಾಪತ್ರೆ ಮಾಡಯಂಡ್ಕತ್‌ ನೋಟ್‌. ಅಯಿಂಡ ಪೊಮ್ಮಕ್ಕ ಮಕ್ಕಡಗೋಳೋ, 
ಶಿವ! ಎನ್ನೆಣ್ಣಡ್‌. ಆರ್‌ ಬಯತ್‌ರ ಮೂಡಿಯ ಅರುವದ್‌ ಬಯತ್‌ರ ತೊಂಡಂಗಕ್‌ 
ಕೊಡ್‌ತ್‌ರುವದೂ ಉಂಡ್‌. ಮಂಗ್‌ಲ ಕಯಿಂಜಿತ್‌ ವೊಂದ್‌ದಂಡ್‌ ಕಾಲಕ್‌ ವೊಡೆಯ 
ಎದ್ದತ್‌ ಎಣ್ಣ್‌. ಮೂಡಿಯ ಪಿಣ್ಣಾ ಎನ್ನ್‌ಮಾಡಂಡು? ಎಣ್ಣಪ್ಪ, ಉಪ್ಪುಮಳು ತಿಂಬ 
ಜನ್ಮ ಆರ್‌ ಮುಂಡತಿಕ್ಕು ಮಾರಾಯ? ಎನ್ನೇಂಗಿ ಹೆಚ್ಚ್‌ಕಮ್ಮಿ ಆಚೋ ಅವಡ 
ಪ್ರಾಣಕ್ಕೆ ಬಪ್ಪ ಕಂಡಿಯ. ಈ ಗೋಳ್‌ ತಡ್‌ಪಕಯ್ಯತೆ ಮುಂಡೆಯಕ್‌ ಮಂಗ್‌ಲ 
ಕಯಿಪಕ್‌ ಸುರುಮಾಡ್‌ನನ್ನನೆ ಕಾಂಬ. ಇದ್‌ ಜಾರಿಯಾಯಿಪೋಚೇಂಗಿ ಭೂದೇವಿ ಪರ್ತ್‌ 
ಕುಶಿಪಡು ಕಂಡಿಯ. ಎನ್ನೇಂಗಿ ಆಡ್‌. ಏದ್‌ ಜಾತಿಕ್‌ ಎನ್ನ ಇಟ್ಟತೇಂಗಿಯೂ 
ನಂಬ್‌ಡಿ ಜಾತಿಕ್‌ ಇಡಂಡಂದ್‌ ದೇವರ ಬೋಡ್ಕಎ. 


ರಾಜ - ಮಿತ್ರ, ಪಟ್ಟಮಕ್ಕೂ ಇನ್ನನೆ ಉಂಡ? ಪೂರ್ವಾಚಾರ ಮರಂದ್‌ 
ಕಳಿಪಯಿಂಗೆಲ್ಲ ಎಕ್ಕಲೂ ಗೋಳ್‌೦ದೆ ನಂಬ್‌. ಅದೆನ್ನೇಂಗಿ ಆಡ್‌. ನೀನಿಕ್ಕ ಏಡ ಮೋವಡ 
ಕೂಡೆ ಪೋಯಿತ್‌ ಉಶಾರ್‌ಲ್‌ ಇಂಜಂಡ್‌ ಕಾಕಿಯ ಬಾ. 


ಮಿತ್ರ - ರಾಜ, ನಾಪೋಪದ್‌ ನೇರ್‌. ಆಚೇಂಗಿ ಕೆಟ್ಟ್‌ಮೊಟ್ಟ್‌ ಮಾತ್ರ ನಾಕ್‌ 
ತರತನ್ನನೆ ನೇಡಮೋವಕ್‌ ಅಪ್ಪಣೆ ಮಾಡಂಡು. (ಮನತ್‌) ನೇರ್‌೦ದ್‌. ಆಳ್‌ 
ಬಡವನಾಚೆಂಗಿಯೂ ನಾನೆಲ್ಲ ಪೆರ್ತ್‌ಮಾನಕಾರ. ಪೀಚೆ ಮೂಡಿಯಡ ಕೂಡೆ ಪೋಯಿತ್‌, 
ಬಟ್ಟ್‌ಲ್‌ "ಪೊಡೆಯ ಎಡ್‌ತ ಇಜಾರ ಪುಡಿಚ" ಎಂದೆಣ್ಣ್‌ ಚೇಂಗಿ ಎನ್ನ್‌ಮಾಡಡ್‌? ಅದಂಗೇ 
ಮಿಇ್ಲಲೇ ಎಣ್ಮಂಡದ್‌. 


ರಾಜ - ಮಿತ್ರ, ಅನ್ನನೆ ಪಣಿ ಒಂದೂ ನೀಕ್‌ ಇರ. ಸುಗದುಕ್ಕ ಅರಿಂಜಂಡ್‌ 
ಕೊಡೆಇರ್‌. ಪೊ. 


ಮಿತ್ರ - ರಾಜ, ಅಪ್ಪಣೆ. (ಎಲ್ಲರೂ ಪೋಪ) 


೫ ತ ಡ್‌ 

೨ನೇ ಅಂಕ 
೧ನೇ ಸೀನ್‌ ಕಾಡ್‌ 
(ದುಮತ್ಸೇನರಾಜ ಅಳತಂಡಿಪ್ಪ) 
ಮಂತ್ರಿ - ಮಾರಾಜನೆ, ನೀಕ್‌ ಜಯ ಆಡ್‌. 


ರಾಜ - ಮಂತ್ರಿಯೆ, ದೇಶಭೃಷ್ಟನಾಯಿತ್‌ ಈ ಕಾಡ್‌ಲ್‌ ಪೊಳೆಚಿತುಳ್ಳಂತ ಏಡ 
ಪಕ್ಕ ಎನ್ನಂಗಾಯಿತ್‌ ಬಂದಿಯ? ಪಾಪಿಯಾನನಾನ್‌ ಎನ್ನಂಗಾಯಿತ್‌ ಬದ್‌ಕಡ್‌.ಎಣ್ಣ್‌. 
ರಾಗ : ದರ್ಭಾರ್‌ 
(ಹಾ ಪಾಪಿ ದೈವನೇ - ಎಂಬಂತೆ) 

ಭೊಪರಡಕ್‌ನ| ಭೂಪತಿನಾಕ್‌ಲೊ ||ಪ|| ಈಪಾಡ್‌ಬಂದದ್‌। 
ನಾಪಂಡ್‌ಮಾಡ್‌ನ।| ಪಾಪಂದರಿವಿನೊ ||ಅ|ಪ|| ಗೊತ್ತ್‌ನಾಕಿಲ್ಲತೆ| 
ಶತ್ತರುರಾಜಂಗ|| ಮುತ್ತ್‌ಚಿದೇಶಕ್‌| ಕೆತ್ತ್‌ಚಿದಂಡ್‌ಕ್‌ಸೊತ್ತ್‌ಬಲಿಚತ್‌ ||೧|| 
ನರರಾಜನಾಯಿತ್‌। ದ್‌ರಮತ್‌ಬಾಳಿತ್‌|| ಕುರುಡಾನದಲ್ಲತೆ| 
ಪರದೇಶಿಯಾಯಿತ್‌ಮರಕಾಡ್‌ಸೇರ್‌ನೆ ||೨|| ಪ್ರಾಣಕ್‌ ಮಂದ್‌ನ| 
ರಾಣಿನೊಮೋಂವನೊ||  ಕಾಣತಕಷ್ಟಕ್‌| ಹಾನಾನ್‌ಯಿಟ್ಟಿತ್‌ 
ಗೋಳ್‌ನಾಮಾಡ್‌ನೆ ||೨|| ಈಬನಸೇರಿತ್‌। ಈಬಾಳ್‌ಲಿಂಜಿನೊ॥| 

ಭೂಬಾರಡಾಕುಲ| ಚೀ ಬಾವಕಾಗಲ ನಾಪೋಯಿಚಾವಿಲ ||೪|| 


ಅಯ್ಕೆ ಮಂತ್ರಿಯೆ, ದುಮತ್ಸೇನ ರಾಜಂಗ್‌ ಮುಂದ್‌ನ ರಾಜನಿಲ್ಲೇಂದ್‌ 
ಬಿರ್‌ದೆಡ್‌ತಿತ್‌, ಬಯೆತ್‌ಕಾಲತ್‌ ಕಣ್ಣಾ; ಕಾಣತೆ ದೇಶ ಕಳೆಂದಂಡ್‌ ರಾಣಿನೊವೊಂದುಳ್ಳ 
ಮೋಂವ ಸತ್ಕವಂತನೊ ಈ ಕಾಡ್‌ಲ್‌ ಕಣ್ಣ್‌ನೀರ್‌ಕ್ಕೆ ಮಾಡ್‌ಚಿರುವಂತ ಪಾಪಿಯಾನ ನಾನ್‌ 
ಬದುಕುವಾಂಗಿಂಜಿ ಚಾವದ್‌ ನಲ್ಲದಕ್ಕುಲ. ಆಹ! ಮನುಷ್ಯಂಡ' ಬಾಳ್‌ನ ಎಚ್ಚಕ್‌ 
ಸುಲಬತ್‌ಲ್‌ ಬೆಚ್ಚಿತುಳ್ಳಿಯ! ವಾಸುದೇವನೆ. (ಎಂದೆ) 


ರಾಗ : ಮುಖಾರಿ 
(ಈ ರೀತಿಯಾದುದೆ ಎನ್ನಹಣಿಯ - ಎಂಬಂತೆ) 


ಮಾಧವಡೆನ್ನಿದ್‌ಮರಂದಿಯಡೆನ್ನನೀ। ಬೇದಕಾಂಗತೆನ್ನದೇವ ||ಪ|| 

ಡೇದ್‌ಬಟ್ಟೆಲ್‌ನಾನೊ।| ಬದುಕುವದರಿಯಲ। ಡೇದ್‌ದೇವರನಂಬಡೊ 
||ಅ|ಪ|| ರಾಮದೇವಂದೆಣ್ಣಿ! ಭೂಮಂಡಲತ್‌ನೀ। ಆಮಹ ರಾವಣನಾ|| 
ತಾಮಸಡಿಲ್ಲತೆ| ಜಾಮತೆಕೊಂದೊರ್‌| ಸ್ವಾಮಿಯೆ ತಾಗುಣ| ನೀಮನಸಾಯಿತ್‌ 
loll ನಂದಗೋಕುಲತ್‌ನೀ। ಬಂದ್‌ ಪುಟ್ಟಿತೆಕೃಷ್ಣ। ಬೆಂದುಗೊಲ್ಲಕ್‌ಡಾಯನೀ॥| 
ನೊಂದ್‌ಮನನ್‌ಡ। ಕೊಂದತೆಮಾಂವನ| ನಂದ್‌ಮಾಡ್‌ನದೇವ| 
ಡಿಂದೆನ್ನಚಾಕಿಯ ||೨[| ಅರಕ್‌ಡಮನೆರೊಳ್‌| ವೊರವಪಾಂಡವಕ್‌ನೀ। ಅರಿವು 
ಅಗ್ಗಿರಲೆಣ್ಣಿಯಾ।| ನರಸಾರಥಿಯಾಯಿ। ದೊರೆಕಾರವರೆಲ್ಲ| ನರಕಕ್‌ಟ್ವಹರಿ! 
ಹರದಾಸನ ಚಾಕ್‌ ||೩|| 


ಸಕಲ ಜೀವರಾಶಿಡ ಕಷ್ಟಸುಗ ಅರಿವಂತ ನಾರಾಯಣನೆ, ರಾಜ ಧರ್ಮಕ್‌ 
ಸರಿಯಾಯಿತ್‌ ನಡಂದ್‌ ನಾಕ್‌ ಈ ಬಯತ್‌ಕಾಲತ್‌ ಕಣ್ಣ್‌ಕಾಣತೆ ರಾಜ್ಯವೂ ಬಂಡಾರವೂ 
ಕಳಂದಂಡ್‌ ವನವಾಸ ಮಾಡುವಕ್ಕ್‌ ಮಾಡಿಯಲ್ಲ! ಆಹ! ಈ ಕಷ್ಟ ತಪ್ಪಾಂಗಿಂಜು ಮರಣ 
ತಂದಿತುಂಡೇಂಗಿ ಸುಗ ಇಂಜತಕ್ಕುಲ (ಬೇರಿಚಿತ್‌) ಅಯ್ಕೋ ದುಮತ್ಸೇನ, ಈ 
ಕಷ್ಟಪಡುವಕಾಯಿತೇ ಲೋಕತ್‌ ನೀನ್‌ ಪುಟ್ಟಿಯೊ? ನಿನ್ನಂಥ ಪಾಪಿ ಲೋಕತ್‌ ಮಿಣ್ಣುಕ್‌ 
ಪುಟ್ಟತೇ ಪೋಡ್‌. ಮಂತ್ರಿಯೆ, ಕೊದಿಲ್‌ ಚಾಕ್‌ನ ಸತ್ಯವಂತನೊ ಏಡ ರಾಣಿನೊ ಶತ್ರುವಡ 
ಕೈಕ್‌ ಕೊಡ್‌ಕತೆ ಈ ಕಾಡ್‌ಲ್‌ ಚಾಕ್‌. ದೇವಡ ಪ್ರೀತಿಕಾಯಿತ್‌ ನಾಯೆಲ್ಲಿಯೇಂಗಿ ಪೋಯಿತ್‌ 
ಚಾವಿ. (ಎಂದ್‌ ಏವ) 


ಮಂತ್ರಿ - ಮಹಾರಾಜನೆ, ದಯಬೆಚ್ಚಿತ್‌ ಅಳೆ. ಪಂಡ್‌ ಎಚ್ಚಕೋ ರಾಜಂಗ ನೀಕಿಂಜು 
ಕಷ್ಟಪಟ್ಟಿತ್‌ ಪೀಣ್ಲ್‌ ಸುಗತ್‌ ಬಾಳ್‌ನದ್‌ ಕೇಳ್‌. 
ರಾಗ : ಕಾನಡ 
(ಕರಿರೇ ಶ್ರೀಶನ ಬೇಗ - ಎಂಬಂತೆ) 


ಬಾಳ್‌ರಾಜನೆನೀನ್‌ ||ಪ|| ನಾಲ್‌ದಿಕ್ಕೂಕದೆ| ಕೇಳ್‌ನೀಕೆಣ್ಣುವಿ ||ಅ|ಪ|| 
ಬಾಲಚಂದ್ರಹಾಸ| ಗೋಳೇರಪಟ್ಟಿತೂ।| ಕಾಲಬಪ್ಪದುತಾನೆ| ಆಳ್‌ಚಿರಾಜಿಯ 
[loll ವರಧರ್ಮಜಪುರು। ಹರಿಶ್ಚಂದ್ರ ನಳಕೂಡ।| ಕರಕರೆಲಿಂಜಿತು| 
ದೊರೆಯಾಯಿಬಾಳ್‌ಚಿ [|೨| ಸೋಲ್‌ಗೆಲುವುನೋಟ್‌| ಕಾಳಗತುಳ್ಳದ್‌।| 
ಕಾಲಬಕ್ಕನೆಕಾತ್‌| ಕೇಳಿ ಪಡೆನೀನ್‌ ||೩|| 


ಇನ್ನನೆ ಅನೇಕ ರಾಜಂಗ ಕಷ್ಟಪಟ್ಟಿತ್‌ ಕಡೇಲ ಸುಗಪಡದ್‌ ಬಾಳ್ಕತ್‌ 
ಕಂಡಿಯ. ಅದೇ ರೀತಿ ಶತ್ರುವಳ ಅಡಕಿತ್‌ ನೀನ್‌ ಸುಗಪಡಂಡುವೆ ಹೊರ್ತು, 

ದುರ್ಮರಣತ್‌ ಚಾವದ್‌ ನರಕ. ಆಣ್‌ ಪೊತ್ತಿತೂ, ಪೊಣ್ಣ್‌ ಪೆತ್ತಿತೂ, ಚಾವದ್‌ ಲೋಕತ್‌ 
ಧರ್ಮ. ನೀಕ್‌ ಕಣ್ಣ್‌ಕಾಂಬ್‌ಲೇಂದ್‌ ಪೆರ್ತ್‌ ಕರಕರೆ ಇಕ್ಕು. ಬೊತ್ತತೆ ನೀಕ್‌ ನಲ್ಲದ್‌ 
ಮಾಡುವಕಾಯಿತೇ ನಾನ್‌ ಬಂದದ್‌. ನೇಡ ರಾಣಿರೊ ಮೋಂವಂಸೊ ಏಡೋ ಮೂಡ್‌ 
ನೋಟಿಯಂಡ್‌ ಇರ್‌೦ದ್‌ ಬೋಡ್ಕವಿ. 


ಸತ್ಯವಂತ - ಅಪ್ಪಯ್ಯ, ಅಡ್ಡಬುದ್ದೆ. ಇದೆನ್ನ್‌ ಪೆರ್ಶ್‌ ಕರಕರೆ ಮಾಡುವಿಯ? 


ರಾಜ - (ಮನತ್‌) ಆಹ! ಏಡ ಮೋಂವನು ಬಾತ್‌ ಇಇಸ್ಲಿ ಚೆನ್ನನೇರಕ್‌ ರಾಣಿಯು 
ಬಪ್ಪದ್‌ನೇರ್‌. ಇಯನೆಲ್ಲ ಕಣ್ಣ್‌ನೀರ್‌ ಕೈಮಾಡಿಚಿರುವ ಎನ್ನೆಂತ ಪಾಪಿ ಒರ್‌ಗಳಿಗೆ 
ಇಪ್ಪಕ್ಕಾಗ ಮೋಂವಂಗ್‌ ಎನ್ನೇಂಗಿ ಸಮಜಿ ಎಣ್ಣಿತ್‌ ಏಲೇಂಗಿ ಬೆರಿಯ ಪೋಷಿ. 
(ಎಂದ್‌) 


ರಾಗ : ಶ್ರೀರಾಗ 
(ವರ ಚಂದ್ರ ಮೌಳಿಶಂಕರ - ಎಂಬಂತೆ) 


ಪೆದನಲ್ಲಸತ್ಕವಂತನೆ| ಗದಿದಾರ್‌ನೀಕಿಇಗ್ಸಿ ||ಪ|| ಕೊದಿಚಪ್ಪಂಡಾಶೆ ಬುಟ್ಟಿತ್‌। 
ಬದ್‌ಕ್‌ನೀಲೋಕತ್‌ 1|ಅ|ಪ|| ಯೆಡಬಲ ರಾಜಂಗಕ್ಕ್‌ನಾ। 
ಪಡೆಕೆಂದುಬೊತ್ತ್‌ಲೆ|| ಅಡಿಕಿಕ್ಕಬುದ್ದ್‌ ಚೋತಿತ್‌। ಪಡುವೀನೊಗೋಳ್‌ನಾ 
oll ಕುಲಕೆನ್ನ್‌ಕೇಡ್‌ನಾಕಿದೊ| ಗಳಿಗೇಲ್‌ ಬಂದದೊ!| 
ಬಲುಶೂರಂದೆಣ್ಣಿಬಾಳಿತ್‌| ವೊಳಿಪಕ್ಕ್‌ಡಾಚಿಲ ||೨|| ಇದಕಣ್ಣ್‌ಕಾಣತಿಂಜಿತೂ| 
ಪೆದಯೇಡಕೆಟ್ಟಿತೂ|| ಮುದಿಯಾನನಾನ್‌ ಭೂಮಿಲ್‌| ಬದುಕೂವಕಾಗಲ [೩ 
ಬಿದಿಅಲ್ಲತೇಜನಕ್‌ಲೊ| ಕೊದಿಡೆಂದುಡೆತ್ತಲ|| ಅದ್‌ಪೋಲೆದೇವನಾಕ್‌ಯಿ। 
ಡದಿಗೋಳ್‌ತಾತ್‌ಲ ||೫|| ಬಡತನಕಿಂಜುನಲ್ಲದ್‌| ನಡಪೊಳೆಬೂವದ್‌॥ 
ಬುಡ್‌ನಾನ್‌ ಪೋಯಿಚಾವಿನೊ| ತಡ್‌ಕತೆಮೋಂವನೆ ||೫|| 


ಮೋನೆ, ಮಹರಾಜಂದೆಣ್ಣಿ: ತ್‌ ಬದಿಕಿತ್‌ ಬಯತ್‌ ಕಾಲತ್‌ ಕಣ್ಣ್‌ಕಾಣತೆ ದೇಶ 
ಕೋಶತ್‌ರ ಶತ್ರುಡ ವಶಮಾಡಿತ್‌ ಈ ಕಾಡ್‌ಲೆ ವೊಳಿಚಿತ್‌ ಬದುಕುವಾಂಗಿಂಜಿ ಚಾವದ್‌ 
ಎಚ್ಚಕೊ ನಲ್ಲದ್‌೦ದ್‌ ಗೇನಮಾಡಿತುಳ್ಳೆ ಕಂಡಿಯ. ಆನಗುಂಡ್‌ ಏಡ ಆಶೆ ಬುಟ್ಟಿತ್‌ 
ನೀನು, ನೇಡ ಅವ್ವನು ಶತ್ರುವಡ ಕೈಕ್‌ ಕ್‌ಟ್ವತೆ ಸತ್ಯತ್‌ ನಡಂದಂಡಿರಿ. ದೇವನಿಂಗಕ್‌ 
ನಲ್ಲದ್‌ ಮಾಡಡ್‌. ನಾನ್‌ ಪೋಪಾನ ತಡ್‌ಕತೇ. (ಎಂದ್‌ ಏವ) 


ಸತ್ಯವಂತ - (ತಡ್‌ತಂಡ್‌) ಅಪ್ಪ, ಕಷ್ಟಸುಗ ನರಜೀವಕ್‌ ತಪ್ಪ್‌ನದಲ್ಲ. 

ಕಂದ|| ಬೇರಿಚಿನೋಟಿನೊಲಪ್ಪನೆ| ದಾರಕುತಪ್ಪ್‌ನದಲ್ಲಚಾವಪರಪದ್‌ಕೇಳೊ।| 
ಶೂರರೊಚಾವಂಡುಪಡೆಲ್‌| ನೇರಾನಪೊಂಗಳೊಪೆತ್ತ್‌ ಚಾವಂಡುಂದುಂಡ್‌|| 


ರಾಗ : ದೇಶಿ ತೋಡಿ. 
(ಪಾಲಿಸೆ ಶ್ರೀಲೋಲವರವನ - ಎಂಬಂತೆ) 


ದೇಶಪೋಚಿಂದ್‌ಡಪ್ಪಯ್ಕನೀನ್‌। ಸಾಸಮಾಡತೆಚಾವತೆ ||ಪ।| 
ಈಶದಯತ್‌ನನೀನ್‌ಅರಿಯತೆ। ದೋಷಕ್‌ಪೋಯಿಬೂವತೆ ||ಅ|ಪ|| 
ಶೂರಂದೆಣ್ಣಿತ್‌ಚಾವಕಾಲತ್‌। ಕೇರ್‌ಬೋಳೆಕ್‌ಲ್‌ಟ್ಟಿನೊ|| ದಾರುನಿನ್ನ 
ತುದಿಯಮೆಚ್ಚಲ|। ದೂರುಜನರೊನೋಟ್‌ಲ |||] ಕಾಳಗತ್‌ 
ಹರಿಹರನುಚೋತಿತ್‌। ನಾಲ್‌ದಿಕ್ಕ್‌ಲೊಳಿಚಿತ್‌|| ಕಾಲಬಪ್ಪಕದುಷ್ಟರಡಕಿತ್‌। 
ಕೇಳಿಪಡದತ್‌ಲೋಕತ್‌ |೨| ಕಾಕ್‌ನನ್ನನೆಬಕ್ಕುಬಾಗಿಯ। 
ಪೋಕ್‌ಕಾಲಕ್‌ಪೋಕುಲ|| ದಾಕುಶಾಶ್ವಿತಡಲ್ಲನೋಟ್‌,] ಪಿನಾಕಿದೇವ ಬಿದಿಚದ್‌ 
(|೩| 
ಅಪ್ಪಯ್ಯ, ಕಷ್ಟಸುಗ ಭಾಗ್ಯದರಿದ್ರ ಸೋಲ್‌ಗೆಲು ದೈವ ಸಂಕಲ್ಪತ್‌ ಬಪ್ಪದೇ ಹೊರ್ತು 
ಮನುಷ್ಯ ಯತ್ನ ಅಲ್ಲ. ಇನ್ನತ ಕಾಲತ್‌ ಧೈರ್ಯತಿಂಜಂಡ್‌ ಪೋನ ದೇಶ ಸೊತ್ತ್‌ 
ಶತ್ರುವಳಗುಂಡ್‌ ಎಡ್‌ತಿತ್‌ ಚಾವದ್‌ ರಾಜ ಧರ್ಮ. ಇದ್‌ ಬುಟ್ಟಿತ್‌ ದುರ್‌ಮರಣತ್‌ 
ಚತ್ತಕ್ಕ ಅಧೋ ನರಕಾಂದ್‌ ಅರಿಂಜ. ಈಂಡಮೇಲು ಎಂಗಡ ವಂಶಕ್‌ ಈ ಅಪಕೀರ್ತಿ 
ಎಂದೂ ತಪ್ಪ್‌ನದಲ್ಲ. 


ರಾಜ - ಮೋನೆ, ಕೇಳ್‌. 


ಕಂದ|| ದುಂಬನೀಕೆಣ್ಣುಲೆಮೋನೆ| ಬಂಬೇಡತಗ್ಸ್‌ ಚಿಕುರ್‌ಡಾಚಿ ನೋಟಿದಕಣ್ಣ್‌ || 
ನಂಬ್‌ನಪಾಳಿಯತಪ್ಪ್‌ಚಿ। ಇಂಬ್‌ನಾಕಿಲ್ಲತೆಬಂಬರಡಕುವದುಂಡ|| 


ಮುಂಬಲ್ಲ್‌ ಪೋಚಿ, ಮಂಡೆ ನೆರತತ್‌, ಕಣ್ಣ್‌ ಕಾಣತಾಚಿ. ಎನ್ನ ನಂಬ್‌ನ ದಂಡ್‌ 
ದಾಳಿಯೆಲ್ಲಾ ಕೈಬುಟ್ಟಿತ್‌. ಇನ್ನನೆ ಇಪ್ಪಕ್ಕ ಇಇಸ್ಲಿ ಏಡ ಧೈರ್ಯ ಸಾಮರ್ಥ್ಯ ಎನ್ನನೆ 
ನಡಕೂಂದ್‌ ಎಣ್ಣ್‌? ಈಂಡಮೇಲೂ ಮುದಿ ದೋಷಂದೆಣ್ಣುವದ್‌ ಅಂದಂದೇಕ್‌ 
ಹೆಚ್ಚಿಯಂಡ್‌ ಬಪ್ಪದಲ್ಲತೆ ಕಮ್ಮಿ ಆಪ್‌ಲೆ. ಇನ್ನತ ಕಾಲತ್‌ ಚಾವಂಗ್‌ ನೀನ್‌ ಅಡ್ಡಿ 
ಮಾಡತೆ. ನೇಡ ಅವ್ವಂಡ ಪಕ್ಕ ಪೊ. ನಾಪೋಪಿ. 

ಸತ್ಯವಂತ - ಅಪ್ಪಯ್ಯ, ಮುದಿ ದೋಷಂದೆಣ್ಣುವ ಕಷ್ಟನೇರೆ. ನರಜನ್ಮತ್‌ ಪುಟ್ಟುವಕ್ಕೇ 
ಆಗ. ಪುಟ್ಟ್‌ ಚೊ ಅಲ್ಲಿಂಜಿ ಕಷ್ಟಸುಗ ಬೆರಕೆಯಾಯಂಡೇ ಉಂಡ್‌. 

ರಾಗ : ಜುಂಜೋಟಿ 
(ಬಂದೀಗ ನೋಡಿ ಪಾಪವ - ಎಂಬಂತೆ) 


ಪಡದಿನೊಅಪ್ಪಯ್ಯನರಜನ್ಮಕೇಳ್‌। ವಡತ್‌ಲ್‌ಪೊಂಗಡತಿಂಗ ಪತ್ತಿಕ್ಕು]| 
ಅಡಿಕ್‌ಬೂವಕೆತ್ತೆಲೊಳಂಗು]| ಯೆಡ್‌ಕುಪುಡಿಕುಬಳ್ಳಿನರಕು| 
ಬುಡತೆಬಾಯಿಕ್‌ಕೂಳ್‌ತೀತು| ನಡಪಕಾಪಕಕೆಮಿನಕುತ್ತು ||ಅ|ಪ|| 
ಚಾಕುಅಪ್ಪನವ್ವಬಯತಾರ್‌ನೋಟ್‌। ನೂಕುಲಲಅತ್ತಕ್ಕೊಯೆಳ್‌ತ್‌ಕ್ಕೊ ಅಕ್ಕ]| 
ಪೋಕುಮುಟಕ್‌ಚೆನ್ನಪಡಿಕು| ಪೋಕ್‌ಕಾಲಕ್‌ಲಂಚಕೊಡ್‌ತಿತ್‌| 
ಚಾಕ್‌ರಿಯೊತಾನೆಡ್‌ತ್‌ಕೆಟ್ಟಿತ್‌। ಪೋಕ್‌ರಿಯೊತಾನಾಯಿಬಕ್ಕುಲ ||೧|| 
ಕನ್ನೀಯೊತಾಪಿಇ್ಲಮಂಗ್‌ಲಡಾಕು] ಡನ್ನನೆಕುದುರೆ ಸಾರೋಟೆಲ್ಲಬೆಕ್ಕು!| 
ಕಣ್ಣ್‌ಕ್‌ಕನ್ನಡಿಯೊಬೆಚ್ಚಿತ್‌| ಪೊಣ್ಣ್‌ಕ್‌ ಬೂಟೀಸ್‌ಲ್‌ಟ್ವಿತ್‌| 
ಯೆನ್ನ್‌ಬೋಂಡುತಿಂಗುಕುಡಿಕು| ಡನ್ನನೆಕೆಲದೊಳ್ಳ್‌ ಬೊಳತು ||೨|| 
ಈರಾರ್‌ಕಾಲಕ್‌ ಆರೇಳ್‌ ಮುಕ್ಕ| ಆರಾರತಿಂಬಕುಡಿಪಕು ಡಾಚ|| 
ತಾರಮಾರಸಾಲಮಾಡು| ಮಾರುಕೇರುತಾಂಡಟೆಲ್ಲ| ಪ್ರೋರತಾಪದುಕಣ್ಣ್‌ಕಾಣತೆ| 
ಕರಕರೆಲ್‌ಜರೆನೆರೆಯುಬಕ್ಕುಲ ||೩|| ಡಕ್ಕನೆಕ್ಕೆ ಮುದಿತೊಂಡತಾನಾಚಿ। 
ಕೊಕ್ಕ್‌ಚಿಬೆನ್ನ್‌ಲೊಪಲ್ಲೆಲ್ಲಪೋಚಿ।। ತಕ್ಕ್‌ಪರೆ ವಕಜಲ್ಲ್‌ಬೂವುಲ। 
ಯೆಕ್ಕನೋಟಿನೊಲೊಟಲೊಟೆಣ್ಣುಲ। ಚಿಕ್ಕಿಚೋತ್‌ಯೆದ್ದ್‌ ಬುದ್ದ್‌| 
ದುಕ್ಕಮಾಡಿತೆಜೀವಬುಡುವುಲ |[೪|| ಯಿಲ್ಲಿಕ್‌ ತೇಂದತ್‌ನರಬಾಳ್‌ರಾಟ| 
ನಲ್ಲದ್‌ಮಾಡಿನೊಕೇಳಿಮೊಂದಿಕ್ಕು!| ಅಲ್ಲೆಂಗಿ ಪನ್ನಂದ್‌ಮಾದಕ್‌| 
ಯೆಲ್ಲಬಂದ್‌ತಿಂದ್‌ಕುಡಿಚಿತ್‌| ಜಲ್ಲ್‌ಬಾಯಚತ್ತದೊಕ್ಕಕ್‌| - 
ನಲ್ಲದಾಚಿಂದೆಣ್ಣುಪೋಕುಲ ||೫[| 
ಅಪ್ಪಯ್ಕ, ನರಜೀವತ್‌ ಪುಟ್ಟ್‌ನಕ್ಕ ಇನ್ನತಗೋಳ್‌ತಪಳ್ಪಿನದಲ್ಲ. ಆನಗುಂಡ್‌ 
ಚಾವನಕೆ ನಲ್ಲದ್‌ ಮಾಡಿತ್‌ ಚಾವದೇ ಧರ್ಮ. ಅನ್ನತಯಿಂಗ್‌ ಇಹತ್‌ ಕೇಳಿಯು 
ಪರತ್‌ ಮೋಕ್ಸವು ಉಂಡೇ ಉಂಡ್‌. ಇನ್ನತದ್‌ ನೀನ್‌ ಅರಿಂಜಿತೂ ದುರ್‌ಮರಣತ್‌ 
ಚಾವದಾಚೆಂಗಿ ನೇಡ ಕೂಡೆ ನಾನು ಚಾವದ್‌ ಸತ್ಯ. ನಿನ್ನ ಬುಟ್ಟಿತ್‌ ವೊರ್‌ಗಳಿಗೆ 
ನಾನ್‌ ಬದುಕುವಂವನಲ್ಲ. 


ರಾಜ - (ಮನತ್‌) ಆಹ! ನೂರಾರ್‌ ಕಾಲ ಬದುಕುವ: ಕುಣ್ನಿ ಏಡ ಕೂಡೆ 
ಚಾವದ್‌ ನೇರ್‌. ಇಂವ ಚತ್ತಕ್ಕ ಏಡ ವಂಶವೇ ಪೋಚಕ್ಕುಲ. ಈಂಡಮೇಲೂ 
ದುರ್ಮರಣತ್‌ ಚತ್ತತ್‌ೇಂದ್‌ ಲೋಕಾಪವಾದ ಏಡ ಏಳ್‌ತಲೆಕ್‌ ತಪ್ಪ್‌ನದಲ್ಲ. 

ಆನಗುಂಡ್‌ ಚೆನ್ನಕಾಲ ಧೈರ್ಯತಿಂಜಂಡ್‌ ದೇವರ ನೆನತವಿ. ಕಷ್ಟತಂದ ಶಿವ ಸುಗತರತಿರ 
ಮೋನೆ, ನ್‌ಡತಕ್ಕ್‌ ಮೂರುಲೆ. ಎನ್ನ ಚೆಲ್ಲಿತ್‌ ನೀನ್‌ ಪಾಳಾಂಡ. ಏಳ್‌ಪೋಕ. 


ಸತ್ಯವಂತ - ಅಪ್ಪಯ್ಯ, ಮಜ್ಜಣ ಉಂಬಕ್‌ವೊಂದೂ ಇಲ್ಲೆ. ಆನಗುಂಡ್‌ ಕಾಡ್‌ಕ್‌ 
ಪೋಯಿತ್‌ ಪಣ್ಣ್‌ಪಲ ಕೊಜ್ಜಂಡ್‌ ಬೆರಿಯ ಬಪ್ಪಿ. ಬೇಜಾರ ಮಾಡತೆ. 

ರಾಜ - ಮೋನೆ, ಆಕು. ಬೆರಿಯ ಬರಂಡು. ನಿನ್ನ ಕಾಣತೆ ಪೊಲ್‌ಗಳಿಗೆ 
ಇಪ್ಪಕಯ್ಯ. 


ಸತ್ಯವಂತ - ಆಕು. (ಪೋಪ) 


೨ನೇ ಸೀನ್‌ ಮಾರ್ಗ 
(ಮಿತ್ರ, ಸಾವಿತ್ರಿ, ಸಖಿ ಬಪ್ಪ) 
ಮಿತ್ರ - (ಸಾವಿತ್ರಿನ ನೋಟಿತ್‌) ದೊರೆ ಮೋಳೆ, ಕಷ್ಟ ಆಚಲ್ಲ. 
ರಾಗ : ಮುಖಾರಿ 
(ಬಟುವಾಕುಂತಲ - ಎಂಬಂತೆ) 


ಕೊಮ್ಮೆ ಕೊತ್ತಯೀಪೊಟ್ಟೆಲೆಡ್‌ತಂಡ್‌। ದಮ್ಮ್‌ಲ್‌ನಾಬಂದ್‌ ||ಪ|| 
ದಮ್ಮಯ್ಯಕಯ್ಕುಲೆನಡಂದಿತ್‌ಚೋತೆನೊ| ವೊಮ್ಮಅಳೆಯಿಲ್ಲಿ ||ಅ|ಪ|| 
ಜೋಡ್‌ಕುದ್‌ರೆಸಾರೊಟಿಲ್ಲತೆ। ನಡಂದಂವನಾನಲ್ಲ!| ಮಾಡುವದೆನ್ನಿಕ 
ನ್‌ಡಗುಣಕ್‌ಲೊ! ನಡಪಕಿಂದಾಚಿ ||೧|| ಮೊಟ್ಟೆಯಿಳಿವಕಸಖೀಕೊರ್‌ತಕ್ಕಾ| 


ಗುಟ್ಟ್‌ಲ್‌ಲೇಕ್ಸ್‌ನೆನಾ|| ಪಟ್ಟಣಿಬೂಕತಿಮೊಟ್ಟೆಮರ್‌ಪತಿ| 
ಬುಟ್ವತ್‌ಪೋತೀಂದ್‌||೨|| ಮಾರಿಪೊಟ್ಟೆಯೊಕೂಳ್‌ಕೇಪಲ| 
ತಾರಿರೊಕೂಪದಿಯೊ|| ನೇರಕ್‌ನೇರಶಕ್‌ವುಂಗತೆತೊಂಡಂಗ್‌!| 


ದೂರಕ್‌ನಡಪಕಯ್ಯ [|೨| 


ದೊರೆಮೋಳೆ, "ಅಜ್ಜಬಟ್ಟಿಕ್ಕ್‌ ಚಾಣತ್‌ರೊರಪ್‌೦ದ್‌" ಗಾದಿ ಕಂಡಿಯ. 
ನಿಂಗಳೇಂಗಿ ಗಟ್ಟಿಮುಟ್ಟಾನ ಕನ್ನಿ ಮೂಡಿಯ, ಕಲ್ಲ್‌ ತಿಂದಿತ್‌ ಮುಳ್ಳ್‌ ತೂರುವಕಾಲ 
ನಿಂಗಳನ್ನನೆ ನಾಕ್‌ ಕಯ್ಕುವ ತಾಯಿ. ಆರಾರ ಎನ್ನೇಂಗಿ ತಿಂಬಕ್‌ ತಾತೇಂಗಿ ಆಂಡ 


24 ಶ್ರೀ ಸಾವಿತ್ರಿ ನಾಟಕ 


ಬಲತ್‌ಲೇಂಗಿ ನಿಂಗಡ ಕೂಡೆ ಬರಲು. ಕಾಂಬ್‌ಲಿಯ (ಪೊಟ್ಟೆನ ನೋಟಿತ್‌) ಕೆಲತ್‌ರ 
ಬೋಜ? ಗಾಡಿಕೋರ್‌ ಮನ್‌ಷ್ಯ ಎಂದಿತಲ್ಲ ಏಲೆ ಪೋಸೆಂಗಿಯೂ ಗಾಡಿಯೊ 
ಸಾರೋಟೊ ಇಲ್ಲತೆ ನಡಪ ಪಣಿ ಹ್‌ ಹ್‌. ಎನ್ನ್‌ ಮಾಡಡ್‌? ಏಡ ದೊರೆಮೋವಾಂದ್‌ 
ನೇಡ ಕೂಡೆ ಬಂದದಾಚಿ. ಮನೆಂಜಿ ಇಳಿವಕ್ಕಲೆ ಈ ಸಖಡ ಕೂಡೆ ಕೆಲಕ್‌ ಬೋಂಡ್ಕದ್‌ 
ದುಂಬ ಎಡ್‌ತೋಳಿಂದ್‌ ಎಣ್ಣಿತಿಂಜೆ. ಅದಿಕ್ಕುಲ್ಲ? ಚೆನ್ನತಾರಿ. ನಿಂಗಳು ಚೆನ್ನ ತಿನ್ನಿ, 
ಪಿಣ್ಲ್ಲ ಪೋಲು. (ಎಂದ್‌ ಅಳೆಪ) 


ಸಾವಿತ್ರಿ - ಸಖಿ, ಅಜ್ಜಂಗೆನ್ನೇಂಗಿ ತಿಂಬಕ್‌ ಕೊಡ್‌. ಪಾಖ ತೊಂಡ ಜನ್ಮಲ್ಲ. 
ಸಖ - ಅಕ್ಕ, ಎನ್ನತೆಣ್ಣಿಯ? ಏಡಮೇಲ್‌ ಉರಿವಲ್ಲ. 
ಕೊಡಿಲ್‌ ರಾಗತ್‌ 


ದೊರಕೆಕ್ಕಲುಪೋಪಕಾಲತ್‌| ಶೂರಂಗಳೆಆಂಡು|| ತೂರಿನೊನಾರಿ 
ನೊಮಂಡೆನೆರತನೊ| ಕಾರಿಯಕಾಗ ||೧|| ಪೊಟ್ಟೆಮಾರಿಕ್‌ಯೆಚ್ಚಕೊಡ್‌ಪದ್‌। 
ಕ್‌ಟ್ಸ್‌ನದೆಲ್ಲತಿಂಗು| ಪಟ್ಟಣಿಬೂವಡ್‌ಬಟ್ಟೆಲೆಚಾವರ*। ಬುಟ್ಟಿತ್‌ ಪೋಕೇಳ್‌ 
lll ' 
ಉಯಿ! ಅಕ್ಕ, ಈಂಡಮಾರಿ ಪೊಟ್ಟೆಕ್‌ ನಾಯೆನ್ನೆಣ್ಣಡ್‌. ನೀಕರಿಯತೆ ಈ 
ದೊಳ್ಳಂಗ್‌ ಕೇಕ್‌, ಬನ್ಸ್‌, ಬಿಸ್ಕೋತ್‌, ಕಾಫಿ, ಟಿ, ಕೊಕ್ಕೊ, ಬೆಲ್ಲತೊಟ್ಟಿ, ಪೊರ್‌ಪೊಡಿ 
ಕೂಡ ಆರಾರ ಕೊಡ್‌ತಿತೂ ಪಿಣ್ಣಲು ಕೇಪಲ್ಲ! ಎನ್ನ್‌ ಉಳ್ಳದೆಲ್ಲ, ಈ ಮಾರಿಕ್‌ 
ಕೊಡ್‌ಪಂಜಿ ಪಿಣ್ಣ ಪಟ್ಟಣಿ ಬೂವಂಡುಂದ? ಪಂಚೆ .ಗಾದಿಯಿಲ್ಲಿಯ? 
"ಅಟ್ಟಚಂಗೀರಿಲ್ಲತ್‌ ಪೊಣ್ಣು ಬುಟ್ಟ ಚಂಗೀರಿಲ್ಲತ ಆಣುಂದ್‌". ಈಂಡತಕ್ಕ್‌ 
ಕೇಟತೆಂಗೊಂದು ಮೊದಲಾಗ ಅದ್‌ ಬಂದದೆ ತಿಂಬಕ್‌. ಆಂಡ ಪೊಟ್ಟೆಕ್‌ ಕಲ್ಲೊ 
ಮುಲ್ಳೊ ದುಂಬ್‌ಚಿಟ್ಟಿಂಡ್‌ ಬಯ್ಕಬರಡ್‌. ಏಳ್‌ಪೋಕ. ಇನ್ನತ ಪೀಡೆಯಳೆಲ್ಲ ಕಾಕಿಯ 
ಬಪ್ಪಕಾಗ. 


ಮಿತ್ರ - (ಚೆಡಿಲ್‌) ಎನ್ನೆಣ್ಣಿಯ 
ಅದೇ ರಿತಾಗತ್‌. 


ಕೂಡ್‌ಗಂಜಿನೀಕಡಂಗಿತ್‌| ಕೂಡೆಯೊಬಂದ್‌ನಾ|| 
ಯೇಡದೊರೆಮೋವನೋಡೆನ್ನಚಾಕುಲ| ಪೋಡಿನ್ನ್‌ಡೆನ್ನ್‌ ||೧|| 
ಯೆಣ್ಣ್‌ಯಿಇಕ್ಸೊಮ್ಮಪೀಡೆನಾಕ್‌೦ದ್‌। ಯೆನ್ನ್‌೦ದರಿಂಜಿಯನೀ।| 
ಯೆನ್ನಬುಟ್ಟಿನೊ ಕ್‌ಣ್ಲಂಗಬಂದಿತ್‌। ನಿನ್ನಬರತ್‌ರುಲ ||೨|| 

ಎನ್ನೆಣ್ಣಿಯ ಮೂಡಿ? ಇಇಸ್ಲೊಮ್ಮ ಎಣ್ಣ್‌ (ಎಂದ್‌ ಪಕ್ಕ ಪೋಯಿತ್‌) ಏಡದೊಳ್ಳ್‌ 
ಪೊಟ್ಟೆನೇರೆನ್ನೆ. ಆಂಡ ವೊಳ್‌ಕ್‌ ನಿನ್ನ ಕೂಡುವಕ್ಕ್‌ ಯೆಣ್ಣ್‌ನೆನ? ಏಡ ದೊರೆ ಮೋವಳ 
ನಾಕ್‌ ಬೋಂಡ್ಕದ್‌ ನಾಕೇಟವಿ. ಅದಂಗ್‌ ಅಡ್ಡಿ ಮಾಡುವಕ್ಕು ನಾಕ್‌ ಬಯ್ಕುವಕ್ಕು 
ನೀನಾರ್‌೦ದ್‌? ನಿನ್ನಂತ ಕೂಡ್‌ ಗಂಜೀಂದ್‌ ಯೆನ್ನ ಕಂಡಿಯ. ಅಲ್ಲಾಂದ್‌. 


ರಾಗ : ಬೇಹಗ್‌ 
(ಅಹ ಯೆಲ್ಲೋಗಲಿ ಆಹ - ಎಂಬಂತೆ) 


ಕೇಳ್‌ದಾರ್‌ನಾನ್‌ಅರಿಯೆನ್ನನೀನ್‌ ||ಅ|ಪ|| ರಾಜಂಗ್‌ಯೆಕ್ಕಲು| 
ಸೋಜೀಗಪಳಮೆಯೊ॥| ಬೋಜತೆಲೆಣ್ಣುವಶೂರನಾನ್‌ ||| 
ಬಂಬಂದ್‌ಯೆನ್ನಲೊ। ನಂಬಿತ್‌ರಾಜನೊ|| ವುಂಬಕುಡಿಪಕಮಿಣ್ಣ ಕಾಕು ||೨|| 
ದೂರಕ್‌ ಪೋಪಕ| ಬಾರೊಂದುಕಾಕಿತ್‌|| ಸಾರೋಟ್‌ ತಕ್ಕುಲಕೇಳ್‌ನಾಕ್‌ 
lal ರಾಜನೊಪರದೇಶ| ರಜತ್‌ಪೋಪಕ।| ಮೇಜಕುರ್‌ಚಿಯೊತಕ್ಕುನಾಕ್‌ 
||೪|| ಚತ್ತಪ್ಪಬಂದಿನೊ| ಬೊತ್ತನಾದಾರಕೂ|| ಗೊತ್ತುಂಡನೀಕೇಡಗುಟ್ಸ್‌ ತೇರ 
|೫| 
ಏ ಮೂಡಿ, ಗೊತ್ತಾಚ? ಎನ್ನಂತ ಬಂಬಂಗ್‌ ಬಯ್ಕುವಕ್ಕ್‌ ನೀನಾರ್‌ ವೊಮ್ಮ 
ಬಯಿ (ಎಂದ್‌ ಪಕ್ಕ ಪೋಪ). 
ಸಾವಿತ್ರಿ - (ತಡ್‌ತಂಡ್‌) ಅಜ್ಜ, ಚೆಡಿಮಾಡತೆ, ಅವ ಎನ್ನೋ ಐಲಾಟತಕ್ಕ್‌ 
ಪರಂದತ್‌. ಅದಂಗೆಲ್ಲ ಚೆಡಿಮಾಡುವದ? ನೀಕ್‌ ಬೋಂಡ್ಕದೆಲ್ಲ ತಿನ್ನ್‌. ಸಖಿ, 
ಅಜ್ಜಂಗ್‌ ಅನ್ನನೆಲ್ಲ ಎಣ್ಣುವದ? ಕಡ್‌ಪತ್‌ ಬಾಯಿ ಕಾರ್ಶಲ್ಲ ಕಂಡಿಯ. ಅದ್‌ ಎನ್ನತ್‌ 
ಕೇಪ ಕೊಡ್‌. 
ಸಖಿ - ಅಕ್ಕ, ಆಕು. (ಮನತ್‌) ಆ ಮಾರಿರ ಕೆಲಕ್‌ ಮೊರ್‌ ಆನೆನ 
ಕೂಟ್‌ಚೇಂಗಿಯು ಪೋರ. ಅದ್‌ ಬಂದ್ಯದೆ ತಿಂಬಕ್‌. ಆಂಡ ಯಣ ತೀತವಡ್‌. 
ಈ ಮುದಿಯನಗುಂಡ್‌ ಪಿಇಾ್‌ನ್ನ್‌ ಮಾಡುವ ಕಯ್ಕೂಂದೆಣ್ಣಿ. ಆರೇಂಗಿ ಬಾಲೆಕಾರ 
ಎಂಗಳ ಪುಡಿಪಕ್ಕೊ, ತೀೀಂಡುವಕ್ಕೊ ಬಾತೆಂಗಿ ಈ ಪೀಡೆ ತಡ್‌ಕೂಂದ? ಆಚಿ. 
ಬೆರಿಯ ಇಂವನೆ ಪುಡಿಚಿ ಕೊಡ್‌ಕು, ಚಾವಡ್‌ ಮಾರಿಕ್‌ ಉಳ್ಳಾನ ಕೊಡ್‌ಪಿ (ಎಂದ್‌) 
ಯಿದ ಮುದಿಯ ತಿಂಬೆನ್ನೆ. 


ಮಿತ್ರ - (ಮನತ್‌) ಗೊತ್ತಾಚಲ್ಲ? ಮೂಡಿಯಡ ಕೂಡೆ ಮಕ್ಕಡ ಕೂಡೆಲ್ಲ 

ಆಜುಜ್ವಾರಿವೊಂದು ಪತ್ತ. ಇಡಿ ಪುಡಿಂದ್‌ ಜೋರ್‌ ಮಾಡ್‌ಚೇಂಗಿಯೇ ನಡಪದ್‌ 
ಕಂಡಿರ. ಚೆನ್ನ ಯೆಳಕಿಟಾನಗುಂಡ್‌ ಸದ್ಯ ಕೆಲಕ್‌ ಬಟ್ಟೆ ಆಚಿ. ಎನ್ನೇಂಗಿ ಆಡ್‌ 
ಕ್‌ಟ್ಟ್‌ನಾನ ತಿಂಬಂಜಿ ಇಲ್ಲಿಂಜಿ ಬಯ್ಕಕ್‌ ಪೋಪಾಂಗ್‌ ಪೊರ್‌ ಕೆಣಿಯೆಡ್‌ಪಿ. 
ಎನ್ನಂಗ್‌೦ದ್‌, ಇಯಂಡ ಕೈಲಿಂಜದೆಲ್ಲ ತೇಂದತ್‌ ಇಣ್ಗಿ ಎನ್ನ ಪಟ್ಟಣಿ ಬೂಕಿತ್‌ 
ಕೊಲ್ಲು. ಆನಗುಂಡ್‌ ತೊಡಿಕೆ ಬಟ್ಟೆ ಪುಡಿಪದ್‌ ನಲ್ಲದಲ್ಲ? (ಎಂದ್‌) ದೊರೆಮೋಳೆ, 
ಏಡ ತಿಂದಿತಾಕನೆಕ್ಕೆ ನಿಂಗಳೂ ಚೆನ್ನ ಅಳತಂಡ್‌ ಪಳಮೆ ಪರೆಯಡ? ಬಹುದೇಶೆಲ್ಲ 
ತಿರಿಗಿತು ನೀಕೊತ್ತೊರ್‌ ವೊಡೆಯನ ಶಿವ ಮಾಡ್‌ಲೆಲ್ಲ. ಅಯ್ಕೊ! ಕಷ್ಟ ಅಲ್ಲ, ಶಿವ 
ನಿನ್ನ ಮರಂದ್‌ರತೊ? ನಾಕ್‌ ತೋಂದುವಕ್ಕ ಮರಂದನಕ್ಕೆ ಕಾಂಬ. ಆನಗುಂಡ್‌ ಈ 
ಕುರಿ ಯೆಂಗ ಬಯ್ಕಕ್‌ ಪೋಪದ್‌ ನಲ್ಲದ್‌೦ದೆ ನಾಕೆನ್ನೊ ಗೇನಾಪಪ್ಪ. ನೀನು 
ನಲ್ಲೋಣೆ ಗೇನಮಾಡ್‌. ತೊಂಡಂಡ ತಕ್ಕ್‌ ಕಳಯತೆ. 


ಸಖ - (ಮನತ್‌) ಕಂಡಿರ ಮುದಿಯಂಡ ಗೇನ? ಕೈಲುಳ್ಳದ್‌ ತೇಂದತ್‌ಂದ್‌ ಈ 
ಮಾರಿ ಅರಿಂಜತ್‌. ಆನಗುಂಡೇ ಬಯ್ಕಕ್‌ ಪೊರಡುವಕಾನದ್‌. ಚೀ! ನಲ್ಲ ಕಾರ್ಯಕ್‌ 
ಪೊರಡುವಕ ಇನ್ನತ ಹೊಟ್ಟೆ ಬಾಕಂಗಳ ಕಾಕಿಯ ಪೋಪದುಂಡೋ ಶಿವ? ಪೀಡೆಕ್‌ ನಲ್ಲೊಣೆ 
ಕುಯಿಪ್‌ಚಿರುವಿ. (ಎಂದ್‌) ಏ ಮುದ್‌ಕ, ಕೈಲುಳ್ಳದೆಲ್ಲ ತೇಂದತ್‌ಂದ್‌ ಅರಿಂಜಿಯಲ್ಲ 
ಮಾರಿ? ನಲ್ಲೊರ್‌ ಕಾರ್ಯಕ್‌ ಪೋಪಕ ಅವಲಕ್ಸಣ ಎಣ್ಣತೆ. ನೀಕ್‌ ನಡಪಕಯ್ಯೇಂಗಿ 
ಇಲ್ಲಿ ಬುದ್ದ್‌ ಚಾವ್‌. ಎಂಗ ಪೋಪ. 

ಮಿತ್ರ - (ಮನತ್‌) ಈ ಕೂಡ್‌ಗಂಜಿ ಮೂಡಿರ ಗರುವ ಬಡಾಯಿಕ್‌ ನಾನ್‌ 
ಎನ್ನ್‌ ಎಣ್ಣಡ್‌! ಇವಡ ಪಣಿ ಇವಕೆಯ್ಯುವ ಬುಟ್ಟ್‌ ಎನ್ನೆನ್ನಂಗ್‌ ಬಯ್ಕಂಡು. 
ಇದಂಗೋರ್‌ ವೊಡೆಯ ನಿಲ್ಲತಲ್ಲ ಇನ್ನನೆ ಚೊಕ್ಕಿತ್‌ ಕಳಿಪದ್‌. ಇರಡ್‌ ದೊರೆಮೋವಡ 
ಮಂಗ್‌ಲಂದ್‌ ಇವಳ ನಾನ್‌ ಪಚ್ಚಡಕ್‌ ಬೆಪ್ಪದ್‌ ನೇರ್‌. ಆನಗುಂಡ್‌ ಅವಡ ಕೂಡೆ 
ಜಗಳಕ್‌ ಪೋತೆ ಉಪಾಯ ಮಾಡಿಯಂಡ್‌ ದಿನ ಕಯಿಪಿ. (ಎಂದ್‌) ಸಖಿ, ನೀ 
ಯೆನ್ನಂಗ್‌ ಮಾರಿ ಯೇಡಕೂಡೆ ಇನ್ನನೆ ಕಳಿಪಿಯ? ನಾನ್‌ ವೊಡೆಯನಾಂಡೂಂದ್‌ 
ಆಶೆನ್ನೇಂಗಿವುಂಡ? ಉಂಡೇಂಗಿ ಬೋಂಡ್ಕ ಬಜ್ಜ ನಾಕ್‌ ಚೆಡಿಯಿಲ್ಲೆ ಕಂಡಿಯ. 


ಸಾವಿತ್ರಿ - (ಅಳತಂಡ್‌ ಸಖಿನ ನೋಟಿತ್‌) 
ರಾಗ - ಕಾನಡ 
(ಮದನಸುಂದಾರನೆ - ಎಂಬಂತೆ) 


ಸಖಿನೀನ್‌ಕೇಳ್‌ಲೊ। ಸುಖನಾಕ್‌ಡೆನ್ನ್‌ಲೊ ||ಅ|ಪ|| ನಾಂಗೊತ್ತ ದೇವನ 
ಕಾಂಗಂಡುಂದೆಣ್ಣಿತ್‌|| ತಾಂಗಿನಡಂದಿತ್‌। ಅಂಗಾಲ್‌ ತೇಂಜತ್‌ ||೧|| 

ಮಹಕಷ್ಟಪಟ್ಟಿತು।| ಬಹು ದೇಶ ನೋಟಿತು|| ಬಹು ದೂರ ಬಂದಿತು] 
ಆಹಚೋತೆನಾನ್‌ಲೊ ||೨|| ನಾಕೊತ್ತೊಡೆಯನೊ| ಲೋಕತ್‌ದಿಲ್ಲೆಲಾ|| 
ಯೀಕುರಿಯೆಂಗಳೊ| ಪೋಕನಬಯ್ಯಕ್‌ ||೩|| 


ಸಖಿ ಮಂಗ್‌ಲತ್‌ರ ಆಶೆ ನಾಕಿಂಜಿಲೆ ಕಂಡಿಯ. ಮಾಡುವದೆನ್ನ್‌? ಅಪ್ಪಂಡ 
ತಕ್ಕ್‌ ಮೊರುವಕಾಗಂದ್‌ ನಾಕೊತ್ತ ದೇವನ ಇಂದಾಕನೆ ತೇಡಿತು ಕಾಂಬಯೋಗಯೆತ್ತ್‌ಲೆ. 
ಇಇಕ್ಲಿ ಯೆಂಗ ಎಚ್ಚಕ್‌ ದಿನಂದ್‌ ತೇಡುವದ್‌? ಕಾಲ ಬಪ್ಪಕ ಏಡ ಬೋಳೆಕ್‌ 
ಸ್ವಾಮಿ ಪೂಮಾಲೆ ಇಡುವದ್‌ ನೇರ್‌. ಆನಗುಂಡ್‌ ಇಕ್ಕ ಬಯ್ಕಕ್‌ ಪೋಯಿತ್‌ ನಡಂದ 
ಪಳಮೆ ಅಪ್ಪಂಗೆಣ್ಣುವದ್‌. ನಲ್ಲದ್‌ಂದ್‌ ಕಾಂಬ. 


ಮಿತ್ರ - ರಾಜ ಮೋಳೆ, ನೇರ್‌೦ದ್‌. (ಮನತ್‌) ಕಂಡಿರ ಏಡಕೆಣಿ ಪತ್ತಿಚಿ. 
ಅಲ್ಲೇಂಗಿ ಈ ಮೂಡಿಯಡ ಕೂಡೆ ಏಂವ ನಡಂದಿತ್‌ ಬಚಾವು ಆಪದ್‌? ಸ್ವಾಮೀ 
ಬದ್‌ಕ್‌ನೆ. 


ಸಖಿ - ಅಕ್ಕ, ಎನ್ನೆಣ್ಣಿಯ ಇದಂಗಾಯಿತ್‌ ಇಲ್ಲಿಕೆತ್ತನೆ ಬರಂಡಿಂಜತ. 
ರಾಗ : ಕಮಾಚ್‌. 
(ತರುಣೀಗೆ ಸಮರ್ಮಾರೆಲೊ - ಎಂಬಂತೆ) 


ದೊರೆಮೋಳೆಕೇಳ್‌ತಕ್ಕ್‌ನೀ| ಅರಿನೀ। ಮರೆಯತೆಯಿದಕೇಟನೀ ||ಅ|ಪ|| 
ಮೊಡೆಯನತೇಡುವಂಜಿ। ಪಡೆಯತೆನೀನ್‌ಯಿಂದ್‌।|| 
ನಡುಬಟ್ಟೆಂಜಿಲೆಪೋಯಿನೊ;। ಚೆಡಿವು ||೧|| ಪೊಣ್ಣ್‌ಕೊರೊಡೆಯಂದು। 
ಪಣ್ಣ್‌ಕ್‌ಕೊತ್ತೊಂದು|| ಲೆಣ್ಣೂವಪಳಮುಪೊಟ್ಟಾಗ। ಕನ್ನಿ||೨|| 
ಪೋಡಿಯೊಡಾಪಂದೆಣ್ಣಿ| ಕಾಡ್‌ಕ್‌ಪೋನದಿಲ್ಲೆ|| ನೋಡೇಳ್‌ಪೋಯಿ 
ಬನತ್‌ಲ್‌| ತೇಡ ||೩|| 


ಅಕ್ಕ, ಇದೆನ್ನ್‌ ನೀಕ್‌ ಇನ್ನತ ಬುದ್ದಿ ಬಂದದ್‌? ಪೊಣ್ಣ್‌ಕೊರೊಡೆಯ, 
ಕಣ್ಣ್‌ ಕೊರ್‌ ಕುಣಾಳ್ಸಿ, ಕುವನ್ಮ್ಮ ಕೊರ್‌ ತಂಡ್‌, ಕೊಡೆಕೊರ್‌ ಕಾಲ್‌, ಶಿವ 
ಮಾಡಿತೇವುಂಡ್‌ ಕಂಡಿಯ? ಇನ್ನನೆ ಇಪ್ಪಕ್ಕ ಎಂಗ ಆಪಚ್ಚಕ್‌ ತೇಡುವದ್‌ ಬುಟ್ಟ್‌ 
ಬಯ್ಕಕ್‌ ಪೋಪದ್‌ ಚಾಯ? ಇಚ್ಚಕ್‌ ದಿನ ಎಂಗ ಕೋಟೆ ಪಟ್ಟಣ ಮೂರ್‌ ನಾಡ್‌ 
ತೇಡ್‌ಚೇ ಹೊರ್ತು, ಬಲ್ಕ ಬಲ್ಕ ಕಾಡ್‌ ಬನ ನೋಟ್‌ಲೆ. ಆನಗುಂಡ್‌ ಚೆನ್ನದಿನ 
ಅಲ್ಲಿಯೂ ನೋಟನ. ಇಕ್ಕ ಮಜ್ಜಣ ನೇರ ಅಲ್ಲಿ ಕಾಂಬದ ಆ ಬನಕ್‌ ಪೋಯಿತ್‌ 
ತಂಪ್‌ಲ್‌ ಅಳೆಕ, ಏಳ್‌. (ಮನತ್‌) ನಡಪಕಯತಾಂಗ್‌ ಈ ಮುದಿಯ ಬಯ್ಮಕ್‌ 

ಪೋಕಾಂದ್‌ ಅಕ್ಕಲೊರ್‌ ತಕ್ಕ್‌ ಎಣ್ಣ್‌ಚಿ. ಅದನ ಇವಳು ನಂಬಿಟ್ಟಿನ್ನನೆ ಕಾಂಬ. ಎನ್ನೊ 
ನಾನರಿಂಜದ್‌ ಎಣ್ಣ್‌ನೆ. ಇಲ್ಲಿ ಅವಡ ಮನಸ್‌. 


ಮಿತ್ರ - (ಮನತ್‌) ಬಾತ್‌ಲಪ್ಪ ಕೇಡ್‌. ಬದ್‌ಕ್‌ನ್‌ೇಂಬ್‌ ಗೇನಮಾಡಿತಿಂಜೆ. 
ಈ ಕುಳಿಯಮೂಡಿ ಅದನೊ ಕೆಡ್‌ತ್‌ಚಿ. ಆಂಡತಕ್ಕ್‌ ಕೇಪಕ ಯೇಡ ಮೀಶೆಲ್ಲ ಬೊರೆಪ. 
ಅಲ್ಲೇಂಗಿ ಎಚ್ಚೆಚ್ಚಕೊ ದೇಶೊ ಪಟ್ಟಣೊ ಕೋಟೆಯೊ ಕೊತ್ತೊಳೊ ಮೋಟಿತಾಚಿ. 
ದೊರೆಮೋವಕೊತ್ತ ವೊಡೆಯನ ಕ್‌ಟ್ಟತಿಪ್ಪಕ್ಕ ಇಇಣ್ಲಿ ಕಾಡ್‌ಲ್‌ ಕ್‌ಟ್ಟುವದುಂಡೊ? 
ಎಣ್ಣಿ. ಆ ಪಾಳ್‌ನ ಗೇನಮಾಡ್‌ಚೇಂಗಿ ನಾಕ್‌ ತೆಳಿಬಪ್ಪ. ಕ್‌ಟ್ಟುದಾರ್‌? ಇವಕ್‌ 
ಬೋಂಡ್ಕವು. ಕುಡಿಯ ಕುರುಬ ಯರವ ಗೊತ್ತಾಚಲ್ಲ? ಇಕ್ಕ ಎನ್ನ್‌ ಮಾಡಡ್‌? 
ಇದಗೆನ್ನೇಂಗಿ ವೊರ್‌ ಪೊಟ್ಟ್‌ ಯೆಳಕತೆ ಪೋಚೇಂಗಿ, ಯಿಯಂಡೆಕೂಡೆ ಆ ಕುಂದ್‌ 
ಮೊಟ್ಟೆ ಮರಿಂಜಿತೂ ಇಳಿಂಜಿತೂ ನಾನ್‌ ಬದುಕುವ ದುಂಡ? (ಎಂದ್‌) ಸಖಿ ನೀನೆನ್ನತ 
ಮಾರಿ ಪೊಣ್ಣೋ ಶಿವ!ಪಟ್ಟ್‌ ಅಂತ ದೊರೆ ಮೋವಳ ಆ ಕಾಡ್‌ ಕುಂದ್‌ ತಿರಿಗಿಚಿಟ್ಟಕ್ಕ 
ಅವಡ ಜೀವ ನಿಪ್ಪದುಂಡ? ನಿನ್ನನ್ನನೆ ಪನೆಪುಟ್ಟ್‌ ತಿಂದಿತ್‌ ಬದ್‌ಕ್‌ನವಳ? ಅವಳ 
ಮುಂಡತೆ ದಣತುವ್ಮಲ್ಲ ಮಾರಿ? ಕಾಡ್‌ಲುಂಡ ದೊರೆ ಮಕ್ಕಳಿಪ್ಪದ್‌ ನೀಕ್‌ ಬೋಂಡ್ಯವು 
ಯಿಕ್ಕುವೆ? ಇಚ್ಚಕ್‌ ನೇರಕ್‌ ಪನೆರ ಕೊಡಿಲ್‌ ಚೆರಟೆ ಪುಡಿಚಂಡ್‌, ಗೊತ್ತಾಚ? 


ಸಖ -. ಅಕ್ಕ ಆ ಪೀಡೆರ ತಕ್ಕೊಂದು ಕೇಳತೆ. ಅದ್‌ ನಡಪಕಯ್ಯತಾಂಗ್‌ ಈ 
ಪೊಟ್ಟ್‌ ಪರೆವದ್‌. ಎಂಗೇಳ್‌ ಪೋಕ. ಈಂಡ ಗುಣ ನೀಕ್‌ ಬಯ್ಯಂಜಿ ಅರಿವು. ಅದ, 
ಕುರ್‌ಕ ಕಡಂದತ್‌ ನೋಟ್‌, ಬೆರಿಯೇಳ್‌ ನಲ್ಲನೇರ. 


ಸಾವಿತ್ರಿ - ಸಖಿ, ನೇರೆ. ಏಳ್‌ ಪೋಕ. ಸಖಿ, ಅಚ್ಚಬಲ್ಕ ಕಾಡ್‌ಕ್‌ ಎಂಗ ಎನ್ನನೆ 
ಪೊಪದೆಣ್ಣ್‌? ಪೋಡಿ ಆಪಕ್ಕುಲ. ನಾನೆಲ್ಲ ವೊನ್ನಾಂದು ಕಾಡ್‌ ತಿರಿಗ್‌ನವಳಲ್ಲ. ಓಹೊ! 
ಎಂಗಡ ಅಜ್ಜನುಂಡಕ್ಕುಲ? ಪೀಇಸಿನ್ನ್‌ ಪೋಡಿ? ಏಳ್‌ ಪೋಕ. 

ಸಖಿ - ಅಕ್ಕ ಆ ಮಾರಿನೆನ್ನಂಗ್‌ ತಿಂಬಕ? ಆನೆಲ್ಲ ನಂಬ್ಯಂಡ್‌ ಪೋಚೇಂಗಿ 
ಉದ್ದಾರೆನ್ನೆ. ಆಂಡ ಕೆಲಕ್‌ ಒರ್‌ಬಟ್ಟಿ ಕೂಳ್‌ ಕೊಡ್‌ಪವುದಾರ್‌?' ಇಂಜದೆಲ್ಲ ತಿಂದಿತ್‌ 
ಮೊಟ್ಟೆಕೆಟ್ಟ್‌ಚಿ. ಅದ್‌ ಬಯ್ಕಕ್‌ ಪೋಡ್‌. ನೀಕ್‌ ಪೋಡ್ಕಾಪೆಂಗಿ ನಾವುಳ್ಳೆ ಏಳ್‌. 

ಮಿತ್ರ - (ಚೆಡಿಲ್‌) ದೊರೆಮೋಳೆ, ಅವಡ ಎದೆಚೊಕ್ಕ್‌ನ ತಕ್ಕ್‌ ಕೇಟ್ಮ. ಈ 
ಮೂಡಿರ ತಕ್ಕ್‌ ಕೇಟಿತ್‌ ನಾನೆನ್ನಂಗ್‌ ಬದ್‌ಕಡ್‌? ಮುದ್‌ಕನ ಗುಂಡ್‌ವೊಂದು 
ಕಯ್ಕಾಂದ್‌ ಇವ ಗೇನಮಾಡ್‌ಚಲ್ಲ. ಕಯ್ಮುವೊ ಇಲ್ಲಿಯೊ ನೋಟುವಿ. ಬುಡ್‌ 
ಬುಡ್‌೦ದ್‌. ಅಲ್ಲೇಂಗಿ ನೂರ್‌ ಪೊಣ್ಣ್‌ಕ್‌ ವೊರ್‌ ಆಣ್‌೦ದಲ್ಲ? ನಾನೊಬ್ಬನುಳ್ಳದ್‌ 

ವೊರ್‌ ಆನೆರ ಬಲ ಅಲ್ಲ ನೀಕ್‌? 


ಸಖಿ - ನೇರೆನ್ನೆ ಮುದಿಯ, ನ್‌ಡ ಮಾರಿ ಪೊಟ್ಟೆಕ್‌ ವೊರ್‌ ಪೋರಿನ ಕೂಟಂಡು 
ಅಲ್ಲ! ಎಲ್ಲಿಂಜಿಂದೆಣ್ಣ್‌? ಉಯಿ ಬಾರಿ ಬಂಬನ್‌ಲೊ! 


ಸಾವಿತ್ರಿ - ಸಖಿ, ಮುಂಡತಿರಪ್ಪ. ಬಯತಾನಯಿಂಗ್‌ ಮರಿಯಾದ ತಕ್ಕ್‌ ಪರೆವ 
ಬುಟ್ಟ್‌ ಕಂಡಾಬಟ್ಟೆ ಎಣ್ಣುವದ? ಅಜ್ಜ, ಎನ್ನೊ ಅವ ಐಲಾಟತಕ್ಕ್‌ ಪರಂದತ್‌. ಆನ 
ಕಾರ್ಶ ಮಾಡ್ಕವತೆ. ಏಳ್‌ ಪೋಕ. 

ಮಿತ್ರ - ದೊರೆಮೋಳೆ, ನ್‌ಡಕೂಡೆ ಬಂದಾಂಗ್‌ ಇವ ತಂದ ಭಾಗ್ಯ ನಾಕ್‌ 
ಮದಿಯಪ್ಪಾ ಮದಿ. ಏಡಪ್ಪನವ್ವಕೂಡ ಕುನ್ನಿ ಕಾಲತೇ ಏಡ ಬಲ್ಯ ಪೊಟ್ಟೆನ ಕಂಡಿತ್‌ 
ನೋಟಿತ್‌, ಕುಣಸ್ಲಿರ ಪೊಟ್ಟೆ ಬಲ್ಕದಾನಚ್ಚಕ್ಕು ನಲ್ಲದ್‌ ಮಕ್ಕಳೆ ಸುಬೆಯೊ 
ಪಾರುಪತ್ಕೊ ಕ್‌ಟ್ಟೂಂದ್‌ ಏಡ ಅವ್ವಂಗ್‌ ಎಣ್ಣಿತ್‌ ಬೋಂಡ್ಕದ್‌ ತಪ್ಪಾಂಜತ್‌. 
ಅನ್ನನೆ ತಿಂದಾನಗುಂಡ್‌. ಪೊಟ್ಟೆ ಬಣ್ಣಾಚಿ ಕಂಡಿಯ. ಈ ಮಾರಿ ಪೊಟ್ಟೆಕ್‌ ಚಾಕ್‌ರಿ 
ಅಂತು ಕ್‌ಟ್ಟ್‌ಲೆಲ್ಲ. ಕೆಲದುಂಬ ಕಂಡಯಿಂಡ ತಿಂಗಲುಂದೆಣ್ಣ್‌ಚೇಂಗಿ ಅದಂಗೂ 
ಇನ್ನತ ಕೂಡ್‌ಗಂಜಿರ ಗಂಟ್‌ ಅರೆಯಾನನ್ನನೆ ಕಳಿಪಲ್ಲ, ಎನ್ನ್‌ ಮಾಡಡ್‌? ಆನಗುಂಡ್‌ 
ನ್‌ಡಕೂಡೆ ಬರಂಡೊ, ಬೋಂಡ ಅವಡ ತಕ್ಕ್‌ ಕೇಕಂಡೊ, ಬೋಂಡ ನಾಯೇಲೇಂಗಿ 
ಪೋಪಿ ಬುಡ್‌. (ಎಂದ್‌ ಪೋಷ) ತೆ 

ಸಾವಿತ್ರಿ - ಅಜ್ಜ, ಇನ್ನತ ನಡುಕಾಡ್‌ಲ್‌ ಎನ್ನ ಬುಟ್ಟಿತ್‌ ಪೋಷಿಯ? 
ಇದಂಗಾಯಿತ್‌ ನೀನ್‌ ಬರಂಡಿಂಜತ? ಆ ಮೂಡಿರ ಶಕ್ಕ್‌ಕೆಲ್ಲ ನೀನ್‌ ಚೆಡಿಂಜವದ? ಬಾ 
ಪೋಕ. 

ಮಿತ್ರ - ದೊರೆಮೋಳೆ, ಈನೊಣೆ ತಕ್ಕೊಂದು ನಾನ್‌ ಕೇಳೆ. ನೀನ್‌ 
ನಲ್ಲದಾಯಿದತುಂಡೇಂಗಿ, ಆ ಮೂಡಿಕ್‌ ಇಚ್ಚಕ್‌ ಗರುವ ಇಂಜತ? ನಿಂಗಿಬ್ಬರು ವೊಂದೆ. 
ಎನ್ನಲ್ಕೇಂಗಿ ಕೊಲ್ಲು. ಆನಗುಂಡ್‌ ನಾಬಪ್ಪ್‌ಲೆ. ಬರಂಡುವೊ ಏಡೊರ್‌ ತಕ್ಕ್‌ ನಡತಿತಪ್ಪೀಂದ್‌' 
ಭಾಷೆ ತಾತೆಂಗಿ ಬಪ್ಪಿ. 

ಸಾವಿತ್ರಿ - ಅಜ್ಜ, ಅಗತ್ಯ ನಡತಿತಪ್ಪಿ. ಎನ್ನತ್‌? ಬೆರಿಯಯೆಣ್ಣ್‌. 

ಮಿತ್ರ - ದೊರೆಮೋಳೆ, ಈ ಕೂಡ್‌ಗಂಜಿ ಎನ್ನ ಬೋಂಡ್ಕದ್‌ ಬಜ್ಜಾನಗುಂಡ್‌ ಆ 
ಚೆಡಿ ತೇಪಕ್‌ ಅವಳ ಮೂಂದ್‌ ದಿನೇಂಗಿ ಬೆಚ್ಚಿಬಾಳತೆ ಪೋಚೇಂಗಿ ನಾನ್‌ ಆಣಲ್ಲ. 
ಆನಗುಂಡ್‌ ನೇಡ ಮಂಗ್‌ಲಂದ್‌ ಇವಳ ನಾಕ್‌ ಕೂಡೊಳಿ ಮಾಡುವಿಂದ್‌ ತಕ್ಕ್‌ ತಾತೆಂಗಿ 
ಮದಿ. ನ್‌ಡತಕ್ಕ್‌ ಅವ ಮೂರುವಕೂ ಇಲ್ಲೆ ಏಡ ಚಲಗೆಲ್ಲುವಾಂಗ್‌ ಅಡ್ಡಿಯೂ ಇಲ್ಲೆ. 

ಸಾವಿತ್ರಿ - ಅಜ್ಜ, ಇದಂಗೆನ್ನಂಗ್‌ ಬೊತ್ತುವಿಯ ನಾನಡತಿತಪ್ಪಿ. ಎಂದಕ ಅವಡ 
ಕೂಡೆ ಜಗಳ ಬಕ್ಕಣ ಆಡತೆ, ಚಾಯೋಡೆ ಬಾಯಿದುಂಬ ತಕ್ಕ್‌ ಪರಂದಂಡ್‌ ತೆಳಿಚಂಡ್‌ 
ಇರ್‌. ಗೊತ್ತಾಚ? 


ಮಿತ್ರ - (ಮನತ್‌) ಬದ್‌ಕ್‌ನೆ. ಏಡ ಕೆಲಸ ಮುಕ್ಕಾಲ್‌ ಆನನ್ನನೆ ಆಚಿ. 
ಜೀವ ಪೋಚೇಂಗಿಯೂ ಈ ಕೂಡ್‌ಗಂಜಿನ ಬಯ್ಯತೆ ಬುಡೂಲೆ. ಆನಗುಂಡ್‌ ಇಇಸ್ಲಿ 
ಅವಳ ಕೂಡೆ ಜಗಳಗ್‌ಗಳ ಮಾಡತೆ ಐಲಾಟತಕ್ಕ್‌ ಪರಂದಂಡ್‌ ಪುಂಜಕಳಿ ಕಳಿಚಂಡ್‌ 
ವೊಗ್ಗುವನ್ನನೆ ಮಾಡುವಿ. (ಎಂದ್‌) ದೊರೆಮೋಳೆ, ತಡುಯೆಣ್ನ್‌? ನೀನು ಸಖಿಯು 
ಏಳಿ ಪೋಕ. ಸಖಿ ಎನ್ನ್‌ತಡು? 

ಸಖಿ - ಮುದಿಯಾ ಎನ್ನೊಂದು ನೀನ್‌ ಯೆಡ್‌ಕಂಡ. ನೀನಡಪೆನ್ನೆ (ಎಲ್ಲರು 
ಪೋಷ) 


೩ನೇ ಸೀನ್‌ ಕಾಡ್‌ : 
ಸತ್ಯವಂತ - (ಬಂದಿತ್‌ ಕಾಡ್‌ನ ನೋಟಿಯಂಡ್‌) 
ರಾಗ : ಬೇಹಗ್‌ 
(ಪಾಲಿಸೂಗೆ ಬಾಲಗಣಪ - ಎಂಬಂತೆ) 


ಕಂಡೆಯೀಬನತ್‌ನಾನ್‌| ಮುಂಡ್‌ನಲ್ಲಪಣ್ಣೆಲ್ಲ ||ಪ|| ಕೊಂಡ್‌ 
ಪೋಪಿಅಪ್ಪಂಗ್‌| ಮಂಡೆಲ್‌ಯೆಡ್‌ತಂಡ್‌ ||ಅ|ಪ|| ಮಣ್ಣಬಾಳೆ 
ಪೂಬಾಳೆಯು| ಬಣ್ಣತುಳ್ಳಕರಿಬಾಳೆ|| ಕಣ್ಣ್‌ ಕೂತ್ತರಸಬಾಳೆಯು| 
ಪಣ್ಣಾಯಿತೆಕಾಂಬಲ।|೧॥| ಬರಿಕೆಚೆಕ್ಕೆಕಾಂಬಕೊಡಿಲ್‌। ಪರಂಗಿಚೆಕ್ಕೆ 
ಅಡಿಲುಂಡ್‌|| ಮರತ್‌ಲುಂಡ್‌ಗೋಮಾಂಗೆಯೊ। ತರತರಪುಳಿವುಂಡ್‌ ||೨|| 
ಮೇಲೆಯುನೆಲತ್‌ಕಾಂಬ। ಕೋಲ್‌ತೇನ್‌ಪೂಂದೇನ್‌|| ಮೂಲಿತೇನ್‌ 
ಪುತ್ತ್‌ತೇನ್‌| ಕಲತೇನ್‌ ಮರತೇನ್‌ [|೩| ನಲ್ಲಕರಮುದಿಪಣ್ಣ್‌| ಯೆಲ್ಲಜಾತಿ 
ಪಣ್ಣುಂಡ್‌॥| ವುಳ್ಳದೆಲ್ಲಕೊಜ್ಜವಂಜಿ| ಯಿಲ್ಲಿಂಜಿನಾಪೋಪಿನೊ ||೪|| 
ಆಹ ಪಣ್ಣ್‌ಪಲಕಾಯಿತ್‌ ಬಂದಿತ್‌ ಪೆರ್ತ್‌ಕಾಡ್‌ ನೋಟತೂಕ್‌ಟ್ಟ್‌ಲೆ. ಈ 
ಕಾಡ್‌ಲ್‌ ನಾಕ್‌ ಬೋಂಡ್ಕದೆಲ್ಲಾ ಉಳ್ಳಾನಗುಂಡ್‌ ನಾನೇ ಬಾಗೃವಂತಂದ್‌ 

ನೆನಸುವಿ. ಅಪ್ಪ ಅವ್ವನೊ ಪೆರ್ತ್‌ಕೆಲ ಬಯಿಚಿತ್‌ ಎನ್ನ ಕಾತಂಡಿಕ್ಕು. ಆನಗುಂಡ್‌ ಬೆರಿಯ 
ಇಲ್ಲಿ ಕಾಂಬಾನ ಕೊಜ್ಜಂಡ್‌' ಪೋಪಿ. (ಎಂದ್‌ ಕೊಯ್ಕುವ) 
(ಸಾವಿತ್ರಿ ಸಖಿ ಮಿತ್ರ ಬಪ್ಪ) 
ಮಿತ್ರ - ದೊರೆಮೋಳೆ, ನಡಂದ್‌ ನಡಂದ್‌ ಚೋತೆ. ಈ ಕಾಡ್‌ಲ್‌ ಬೋಂಡ್ಕ 
: ಪಣ್ಣ್‌ಪಲ ಕಾಂಬ. ಕೊಜ್ಜಂಡ್‌ ನಿಂಗಳು ತಿಂಬಂಜಿ ನಾಕ್‌ ಚೆನ್ನ ತಪ್ಪನಕ್ಕೆ ಸಖಿಕ್‌ ಎಣ್ಣ್‌. 
ನಾಚೆನ್ನ ಅಳತವಿ. 
ಸಾವಿತ್ರಿ - ಅಜ್ಜ, ನೀನಳತ. ಸಖಿ, ಅಜ್ಜಂಗ್‌ ಚೆನ್ನ ಪಣ್ಣ್‌ ಪಲ ಕೊಜ್ಜಿತ್‌ 
ಕೊಡ್‌. ಅದ್‌ ತೊಂಡನಲ್ಲ. ಪಾಪ! ಎನ್ನ್‌ ಮಾಡುವದ್‌, ಎಂಗಡ ಕೂಡೆ ನಡಂದದೇ 
ಬಲ್ಕದ್‌. 


ಸಖ - ಅಕ್ಕ, ಆಕು. (ಮನತ್‌) ತೊಂಡಂಗ್‌ ವಂದರೆ ಬಟ್ಟಿ ತಿಂಬಕ್‌ ಮಾತ್ರ 
ಕಯ್ಕು. ಪಣ್ಣ್‌ ಕೊಜ್ಜವಕ್‌ ಕಯ್ಮತಾಚಲ್ಲ. ಈ ಮಾರಿರ ಚಾಕ್‌ರಿ ಆರಪ್ಪ ಮಾಡಿತ್‌ 
ಚಾವದ್‌? ಎನ್ನೇಂಗಿ ಆಡ್‌ ಇದೊರ್‌ಕುರಿ ಚೆನ್ನ ಕೊಜ್ಜಿ ಕೊಡ್‌ಪಿ. (ಎಂದ್‌) ಕೊಜ್ಜಿತ್‌ 
ಇದಮಾರಿ ತಿನ್ನ್‌ 


ಸಾವಿತ್ರಿ - (ದೂರತ್‌ ಪಣ್ಣ್‌ ಕೊಯ್ಯುವ ಸತ್ಯ ವಂತನ ಕಂಡಿತ್‌) ಸಖಿ ಇದೆನ್ನ್‌ 
ಸೋಜಿಗ? 


ಕಂದ॥ ನಳನೊರತಿದೇವಿರೊಡೆಯನೊ| ಬಲರಾಮನೊನರನೊ ಅದಲ್ಲಪರಮೇಶನೋ!।| 
ಯೆಲಂಗುವಲಕ್ಷಬೊಳಿಚವೊ| ಪೊಲನೇರಕುದಿಪಳಅರುಣನೊಆರದ್‌ಸಖಿಯೆ!| 


ಆಹ! ಸಖಿ, ಅದಾರ್‌? ದೇವರೊ ದೈಯ್ಯರೊ ನರಮನುಷ್ಯನೊ ಗೊತ್ತಾಪ್‌ಲೆಕ್ಕುಲ. 
ಏಡಜೀವ ಎನ್ನಂಗೊ ಆ ಮಹಾತ್ಮಂಡ ಮೇಲೆ ಆಶೆ ಬೆಚ್ಚನಕ್ಕೆ ಕಾಂಬ. ದಾರ್‌೦ದ್‌ ನೋಟಿತ್‌ 
ಏಡ ಜೀವಕ್‌ ತಂಪಾನ ತಕ್ಕ್‌ ಬೆರಿಯ ಎಣ್ಣ್‌. 


ಸಖ - (ನೋಟಿತ್‌) ಅಕ್ಕೆಯ್ಮ್ಕ,' ಎಂಗ ಬಂದ. ಕಾರ್ಮ ಗೆದ್ದತ್‌ಂದ್‌ ಅರಿಂಜ. 
ಕುರ್‌ಕಂಡ ಮೂಡ್‌ ಕಂಡಾಂಗೂ ಬಟ್ಟೆಲ್‌ ನೇಡ ಮೊಲಕಟ್ಟ್‌ ಅಯಿಂಜಾಂಗೂ 
ಇಕ್ಕ ಇವನ ಕಂಡಾಂಗೂ ಸಮ ಆಚಿ. ಅಂವ ಮನುಷ್ಮನಲ್ಲತೆ ಬೋರೆವೊಂದೂ 
ಅಲ್ಲ. 
ಕಂದ|| ಹರಂಗ್‌ಮಂಡೆಂಜಿಲಿಕ್ಕು| ನರನೊಗಾಂಡೀವಡಿಲ್ಲತೆ ಬರಡೆಂದುಕೇಳ್‌|| 
ಅರುಣನಮಜ್ಞಣಕಾಣಲ| ದೊರೆಬಾಲನೇರಂವ ನೋಟ್‌ಪೋವ್‌ನಿಪ್ಪಕ್ಕ|| 

ಅಕ್ಕ, ಏದೋ ಒರ್‌ ಮಹರಾಜಂಡ ಮೋಂವನಲ್ಲತೆ ಪಿಇ, ದಾರೂ ಅಲ್ಲ. ಆಹ! 
ಇಚ್ಚಕ್‌ ಬೋಜಕಾರ ಲೋಕತ್‌ ಉಳ್ಳದ್‌ ಏಡ ಕಣ್ಣ್‌ಕ್‌ ಇಂದ್‌ ಕಂಡದಾಚಿ. ಇಂವನ 
ನೀಕ್‌೦ದ್‌ ಶಿವ ಮಾಡ್‌ಚೇ ಹೊರ್ತು ಪಿಣ್ಣ ದಾಕೂ ಅಲ್ಲ. ಆನಗುಂಡ್‌ ಚೆನ್ನ ಪಕ್ಕ 
ಪೋಯಿತ್‌ ನೋಟನ. ಏಳ್‌. (ಇಬ್ಬರು ಪೋಪ) 


ಸತ್ಯವಂತ - (ಸಾವಿತ್ರಿನ ಕಂಡಿತ್‌) 


ಕಂದ|| ಎಂದೂಕೇಕುದಿಪಸೂರ್ಕನೊ! ಯಿಂದೆನ್ನ್‌ಬಡಕುದಿ ಚಂದೆಣ್ಣಿಸೋಜಿಗಪಟ್ಟ್‌!| 
ನಿಂದ್‌ನಲ್ಲೋಣೆನೋಟನೆ| ಕೆಂದಾವರೆ ಕೊತ್ತಕನ್ನಿಯೆದಿಚದ್‌ಕಂಡೆ|| 


ರಾಗ : ಕಮಾಚ್‌ 
(ಅವಳೊ ಮದನ ಸುಂದರಿ - ಎಂಬಂತೆ) 


ಏದೊರ್‌ ಬೋಜಕಾರತಿ। ಮಾಯಾಕರತಿ ||ಅ|ಪ|| ಜಡೆನೆಜ್ಜಿತ್‌। 
ವೊಡಬತ್ತಿತ್‌| ಪುಡಿಕೊತ್ತಿತ್‌|| ನಡುಲುಳ್ಳವ ||೧|| ಸುರಧಾಣಿಯೊ| 
ವನದೇಎವಿಯೊ| ದೊರೆಮೋವಳೊ।| ದಾರಿವಳೊ ||೨|| ಬೆದ್‌ಕಂಜತೆ! 
ಯೆದೆಆರತೆ| ಪದಿಪಿಲ್ಲತೆ|| ವುದಿಷವಾ ||೩|| 
ಆಹ! ಭೂಲೋಕತ್‌ ಇಚ್ಚಕ್‌ ಚಾಯುಳ್ಳ ಪೊಣ್ಣುಂಡೊ? ಇವಡ ಚಾಯಿನ 
ತಿದ್ದುವಕ್ಕ್‌ ಶಿವಂಗ್‌ ಎಚ್ಚಕ್‌ ದಿನ ಪುಡಿಚಿತೊ ಗೊತ್ತಾಪ್‌ಲೆಕ್ಕುಲ! ಇವಡ ಬೋಜತ್‌ನ 
ತುದಿಪಕ್‌ ಆದಿಶೇಷನಲ್ಲತೆ ಮೊರ್‌ನಾವುಳ್ಳ ಮನುಷ್ಯನ ಗುಂಡ್‌ವೊನ್ನಾಂದೂ 
ಕಯ್ಯವದಲ್ಲ. ಚೀ, ನಾಕೆನ್ನಂಗ್‌ ಈಗೇನ? ದೇಶಭ್ರಷ್ಮನಾಯಿತ್‌ ಈ ಕಾಡ್‌ಲ್‌ 
ವೊಳಿಚಿತ್‌ ಬದುಕುವಂತ ಮಹದರಿದ್ರನಾನ ನಾನ್‌ ಇವಡಮೇಲೆ ಎನ್ನಂಗ್‌ ಆಶೆ 
ಬೆಕ್ಕಡ್‌? ಇವ ಏದ್‌ ಪುಣ್ಮಾತ್ಮಂಡ ರಾಣಿ ಆಪಕುಂಡೊ ಎನ್ನೊ. ಎನ್ನೇಂಗಿ .ಆಡ್‌ 
ಇವಳಾರ್‌೦ದ್‌ ಕೇಟರಿವಿ. ' 


ಕಂದ|| ಚಪ್ಪೆಯಪೂಕೊತ್ತಕನ್ನಿ| ಅಪ್ಪವ್ವನಿನ್ನಾರ್‌ ಪೆತ್ತತೊ ತುದಿಪಿನಾಅಯಿಂಗ್‌।| 
ಬಪ್ಪಕ್‌ ಮೊಳಿಯೆನ್ನ್‌ಬನಕ್‌|| ಇಪ್ಪನಿದಾರಡ ಭಾಗ್ಯಣ್‌ ಲೋಕತ್‌ಲೆಣ್ಣ್‌|| 


ರಾಗ : ಕಾಂಬೋದಿ 
(ಏನಿದು ಮಂತ್ರಿಯೆ ಮಾನಿತ - ಎಂಬಂತೆ) 


ದಾರಡಕನ್ನಿನೀ। ದಾರಡಮೋವನೀ ||ಪ|| ನೇರವುದಿಚೋಲೆನೀನ್‌ ವುದಿಚದೊ 
||ಅ|ಪ|| ಮಾಧವಂಗೊತ್ತೊರ್‌| ಮಾದವಿನಿನ್ನಲೊ|| ಯೇದವ್ವಷೆತ್ತತ್‌| 


ಶ್ರೀ ಸಾವಿತ್ರಿ ನಾಟಕ 33 


ಯೇದಪ್ಪಚಾಕ್‌ಚಿ ||೧|| ಮೂಡ್‌ಯೆರಿವುಕು| ನೇಡಯೀಬೋಜಕು!| 
ಚೂಡುವದೇವನ। ಮಾಡ್‌ಲೆಯೀಶನೊ ||೨॥| ಯೆನ್ನ್‌ ಮೊಳಿಯಿಲ್‌| 
ಡಿನ್ನತಕಾಡ್‌ಕ್‌|| ಡೆನ್ನಂಗ್‌ಬಂದದೊ।| ಲೆಣ್ಣ್‌ನಿನಾಕದೊ ||೩|| 


ಕನ್ನಿ, ಏಳ್‌ ಮಾಡಿರ ಕೊಡಿಲ್‌ ಕಾತ್‌ಕು ಕೂಡ ಕಾಣತೆ ಅಳಪಂತ ನೀನ್‌ ಈ 
ಕಾಡ್‌ಕ್‌ ಎನ್ನಂಗಾಯಿತ್‌ ಬಂದಿಯ? ನೀನ್‌ದಾರ್‌, ನ್‌ೇಡಪ್ಪವ್ವನಾರ್‌? ನಿನ್ನಂತ 
ಮುತ್ತ್‌ಮೋವಳ ಪಡದ ನೀಡ ಅಪ್ಪವ್ವಂಗ್‌ ಆಯಿರ ಕುರಿ ತುದಿಪ. ನಿನ್ನ ಕೇಟಾಂಗ್‌ 
ಚೆಡಿಮಾಡತೆ. ನೀ ಆರ್‌೦ದ್‌ ದಯಬೆಚ್ಚಿತ್‌ ಎಣ್ಣ್‌. 


ಸಾವಿತ್ರಿ - ರಾಜನೆ, ಕೇಳ್‌. 


ಕಂದ[| ಮದಿಪಟ್ಟದೊರೆಮೋನೆಕೇಳ್‌| ಕೊದಿಯಾನವೊಡೆಯನ 
ತೇಡಿಯಬಂದೊರ್‌ನಾನ್‌|| ಮದ್ರದೇಶತ್‌ರಾಜಂಡ| ಆದಿಮೋವ 
ಸಾವಿತ್ರಿನಾನೆನೀನಾರ್‌ಲೆಣ್ಣ್‌!| ಚ 


ರಾಜನೆ, ಮದ್ರದೇಶತ್‌ ದೊರೆ ಅಶ್ವಪತಿ ರಾಜಂಡ ವೊಂದುಳ್ಳ ಮೋವ 
ಸಾವಿತ್ರಿಂದ್‌ ಎನ್ನ ಅರಿಂಜ. ಏಡ ಅಪ್ಪಂಡ ಅಪ್ಪಣೆ ಪ್ರಕಾರ ನಾಕೊತ್ತ ವೊಡೆಯನ 
ತೇಡಿಯಂಡ್‌ ಈಲೆ ಬಕ್ಕನೆ ನಿನ್ನ ಕಂಡದಾಚಿ. ಇಚ್ಚಕ್‌ ಗುಣವಾನ ತಕ್ಕ್‌ ಏಡ ಕೂಡೆ 
ಪರಂದಂತ ನೀಕ್‌ ಆಯಿರಕುರಿ ತೊತ್ತತೇಂಗಿಯೂ ಪೋರ. ಆಚೇಂಗಿ ಮಹಾರಾಜಂಡ 
ಮೋಂವನಾಯಿತ್‌ ಕಾಂಬ ನೀನ್‌ ಶತ್ರುವಳ ಕೊಲ್ಲುವಕಾಯಿತೂ, ಅಲ್ಲ ಬೋಟೆ 
ಆಡಿಯಂಡೊ, ಅಲ್ಲೇಂಗಿ ನೀಕೊತ್ತ ರಾಜ ಕನ್ನಿಯಳ ತೇಡಿಯಂಡೊ ಎನ್ನಂಗಾಯಿತ್‌ 
ಈ ಬನಕ್‌ ಬಂದಿಯ? ಈಂಡಮೇಲು ನೀನ್‌ ಆರ್‌೦ದೆಣ್ಣುವಾನ ಅರಿವಕ್‌ ದುಂಬ 
ಆಶೆಲುಳ್ಳೆ. 


ಸತ್ಯವಂತ - ಕನ್ನಿ, ಪಾಪಿಯಾನ ಯನ್ನ ರಾಜಂದ್‌ ದಯಬೆಚ್ಚಿತ್‌ ಕಾಕತೆ. ಆ ತಕ್ಕ್‌ 

ಏಡ ಎದೆಕ್‌ ಶೂಲ ಇಟ್ಟಿನ್ನನೆ ಆಪ. ಆಚೇಂಗಿಯೂ, ನಾನ್‌ ಆರ್‌೦ದೆಣ್ಣುವ ಸಂಗ್ತಿ 

ಎಣ್ಣುವಕ್ಕ್‌ ಬಾಯಿ ಬಪ್ಪ್‌ಲೆ. ಪೊಟ್ಟ್‌ ಪರೆಯಲುಂದೆಣ್ಣ್‌ ಚೇಂಗಿ ನಾನಿಂದಾಕನೆ ಪೊಟ್ಟ್‌, 

ಪರಂದವನಲ್ಲ. ಇಇಸ್ಲಿ ಮಿಣ್ಣುಕೂ ಪೊಟ್ಟ್‌ ಪರೆವವನೂ ಅಲ್ಲ. ಆನಗುಂಡ್‌ ನೇಡಕೂಡೆ 
ಮಾತ್ರ ಸತ್ಯ ಎಣ್ಣುವಿ. 

ಕಂದ|| ಸಾಲ್ವದೇಶತ್‌ರಾಜಂಗ್‌| ಕೇಳ್‌ಪುಟ್ಟ್‌ನಮೋಂವ ಸತ್ಕವಂತನಾನ್‌।| 

ಕಾಳಗತೆಂಗಳೊಚೋತಿತ್‌| ಗೋಳ್‌ಲ್‌ವೊಳಿಚಂಡ್‌ ಬಾವಯೀಕಾಡ್‌ಲಿಕೃ|| 


ಕನ್ನಿ, ಸಾಲ್ವದೇಶತ್‌ ದ್ಯುಮತ್ಸೇನ ರಾಜಂಡ ಮೋವ ಸತ್ಕವಂತಂದೆಣ್ಣ್‌ ಚೇಂಗಿ 

ನಾನೆ ನೋಟ್‌. ಶತ್ರುವಡ ಕೂಡೆ ಪಡೆಪೊತ್ತ್‌ ಚೋತಿತ್‌ ದೇಶಬ್ರಷ್ಮಂಗಳಾಯಂಡ್‌ ಈ 
ಕಾಡ್‌ಲ್‌ ವೊಳಿಚಿ ಬದುಕುವ ಕಂಡಿಯ. ಬಯತಾನ ಅಪ್ಪವ್ವಂಗ್‌' ಪಣ್ಣ್‌ಪಲ ಕೊಂಡ್‌ 
ಪೋಪಕ್‌ ಈ ಕಾಡ್‌ಕ್‌ ಬಂದ್‌ ನಿನ್ನ ಕಂಡೆ. ಅಯ್ಕೊ ! ನಿನ್ನ ನೋಟ್‌ಚೇಂಗಿ ಪೆರ್ತ್‌ 
ನಡೆಂದಿತೂ, ದಣಂದಿತೂ ಚೋತನಕ್ಕೆ ಕಾಂಬ. ಆನಗುಂಡ್‌ ಎಂಗಚ ಚಪ್ಪರಕ್ಕ್‌ ಬಂದಿತ್‌ 
ಚೆನ್ನ ಪಣ್ಣ್‌ಪಲ ತಿಂದಿತ್‌ ಸುಧಾರಿಚಟ್ಟಂಡ್‌ ಪೋವ್‌. 


ಸಾವಿತ್ರಿ - (ಮನತ್‌) ಆಹ! ಸತ್ಕವಂತಂದೆಣ್ಣುವ ಪೆದ ಇಂವಂಗ್‌ ಸಲ್ಲಂಡ್ಕದ್‌ 
ಧರ್ಮ, ಲೋಕತ್‌ ಎನ್ನತೆನ್ನತ್‌. ಮಹಪುರುಷಂಗ ಉಂಡೋ ಅರಿವದ್‌ ಕಷ್ಟ. ಆಚೇಂಗಿ. 


ಕಂದ|| ಜಡೆಯೊನಾಗಂಗ್‌ ಜೀವ| ಕಡಕ್‌ಮಳೆಜೀವಬಡವಂಗ್‌ ಭಾಗ್ಯವೆಜೀವ।| 
ಮೊಡೆವಂಗ್‌ ಪ್ರಜೆಯ ಜೀವ| ನ್‌ಡೆನೀತಿಗುಣವಮುಳ್ಳ 
ವೊಡೆಯನೊಪೊಂಗಕ್‌ಜೀವ|| 


ಒಡೆಯಂಗಡ ಚಾಯಿಕು ಬಾಗ್ಯಕು ಕೊದಿಪದ್‌ ತಪ್ಪ್‌, ಇದ್‌ ಶಾಶ್ವಿತ 
ಅಲ್ಲ. ಗೇನಮಾಡ್‌ಚೆಂಗಿ ಗುಣವೇ ಮುಖ್ಯ. ಅನ್ನತ ಗುಣ ವಿದೃತ್‌ನಗುಂಡ್‌ 
ನೇಡ್‌ನದ್‌ ಒನ್ನಾಂದು ನಾಶ ಆಪದಲ್ಲ. ಈ ಸತ್ಯವಂತ ಗುಣತ್‌ಲೂ ಚಾಯಿಲೂ 
ಶಕ್ತಿಲೂ ಉಳ್ಳಾನಗುಂಡ್‌ ದೇವರ ನೆನತಿತ್‌ ಇಂವನೆ ಏಡ ಮೊಡೆಯಂದ್‌ ಇಕ್ಕೆನ್ನೆ 
ನಂಬುವಿ. ಇದಂಗ್‌ ವಿಘ್ನುಬಾತೇಂಗಿ ಅಂದ್‌ ಏಡ ಜೀವತ್‌ನ ಶಿವಂಗ್‌ 
ಮೊಪ್ಸ್‌ಚಿರುವದ್‌ ನೇರ್‌. ನಲ್ಲದ್‌, ಇಕ್ಕ ಇಂವ ದರಿದ್ರನಾಚಿಂಗಿಯೂ ಅವಂಡ 
ಸತ್ಮತೂ ಏಡ ಧರ್ಮತೂ ಮಿಣ್ಣಕ್‌ ಇಂವ ಭಾಗ್ಮವಂತನಾಚಾಂಗ್‌ ಅಡ್ಡಿಯಿಲ್ಲೆ. 
ದಾರ್‌ ಧರ್ಮತೂ ಸತ್ಮತೂ ನಡಪೊ ಅನ್ನತಯಿಂಡ ಮನೆಲ್‌ ಲಕ್ಷ್ಮಿ ವಾಸ 
ಇಕ್ಕುಂದೇ ಗಾದಿವುಂಡ್‌. ಆನಗುಂಡ್‌ ಒಡೆಯಂದ್‌ ನಂಬ್‌ನ ಈ ರಾಜಂಡ ಕೂಡೆ 
ಏಡ ಆಶೆನ ಎಣ್ಮವಿ. 


(ಸತ್ಯವಂತನ ನೋಟಿತ್‌) 
ರಾಗ : ದೇಶಿ ತೋಡಿ 
(ಪಾಹಿ ಹರೇ ಸುಗುಣ ಸಾಂದ್ರ - ಎಂಬಂತೆ) 


ಬಾಳ್‌ನೀನ್‌ರಾಜಮೋನೆ| ಕೇಳ್‌ಬೇರಯೇಡದೊ || 
ಬೋಳೆಕ್‌ಲೋನ್‌ಡನಾನ್‌| ಮಾಲೆಯಾಪಡಾಶೆಯೊ ||ಅ|ಪ|| ವೊತ್ತೊರು 
ಮೆಲುಳ್ಳದೇವ। ಯೆತ್ತುನಾಕ್‌ಕ್‌ಟ್ವ್‌ಲೆ|| ಕತ್ತಿಕೊತ್ತೊರೆಯೊನೀಕ್‌। 
ಮುತ್ತವಕ್ಕ್‌ನಾನ್‌ಲೊ ||೧|| ಈ ಕಾರ್ಡ್‌ಲ್‌ ಕಂಡ್‌ನಿನ್ಸ| 

ಭಾಗಿಯಲೊಡೆತ್ತ್‌ಚಿ।| ಆಕಕೊತ್ತಯಾಕಂದೆಣ್ಣಿ| ಚಾಕ್‌ಡೆನ್ನನೀನ್‌ಲೊ ||೨|| 
ಶಂಭುಡದಯತ್‌ಡಿಂದ್‌| ಬಂಬನಿನ್ನಕಂಡಿತ್‌| ಕುಂಬ್‌ಟ್ವ್‌ತುದಿಚವಿನೊ| 
ನಂಬ್‌ನ್‌ಡರಾಣಿಂದ್‌।|೩| 


ರಾಜ, ನಾಕೊತ್ತ ವೊಡೆಯನ ಎಲ್ಲಿಯೂ ಕಾಣತೆ ಬಯ್ಕಕ್‌ ಪೋಪಗೇನ ಬೆಚ್ಚಿತಿಂಜೆ. 
ಏಡ ಈ ಸಖಿರ ತಕ್ಕ್‌ ಕೇಟಿತ್‌ ಈ ಬನಕ್‌ ಬಪ್ಪದು ನಿನ್ನ ಕಂಡದಾಚಿ. ಇದ್‌ ದೇವಡ 
ದಯ ಅಲ್ಲತೆ ಮನುಷ್ಯಯತ್ನ ಅಲ್ಲ. ನಿನ್ನ ಎಕ್ಕ ಕಂಡೆನೊ ನೀಡ ಆಶೆಂದೆಣ್ಣುವದ್‌ ಏಡ 
ಮನಸ್‌ನ ಬಲಿಚಾನಗುಂಡ್‌ ಏಡ ಕೆಲತು ಮನತು ನೀನೆ ವೊಡೆಯಂದ್‌ ನಾನ್‌ ನಂಬ್‌ನ 
ದೇವಸಾಕ್ಷಿಯಾಯಿತ್‌ ನೆನತಿತುಳ್ಳಾನಗುಂಡ್‌, ದಯಬೆಚ್ಚಿತ್‌ ಎನ್ನ ಮಂಗ್‌ಲ ಕಯಿಚಂಡ್‌ 
ಚಾಕ್‌೦ದ್‌ ಬೋಡ್ಕವಿ. 


ಸತ್ಯವಂತ - (ಮನತ್‌) 


ಕಂದ|| ಕೊಡತಿಯೊವುಳಿಕೆಂದುಕೇಡ್‌| ನಡೆಕ್‌ಲೊನರಿಕೇಡ್‌ ಆನೆಕ್‌ಸಿಂಹವೆಕೇಡ್‌|| 
ಚೆಡಿಯೆಂದುಮನ್‌ಸಕ್‌ಕೇಡ್‌| ಬಡವಂಗ್‌ ಚಾಯಿಕರತಿಪೊಣ್ಗ್ಣೇಬಹುಕೇಡ್‌|| 


ಆಹ! ಈ ರೀತಿ ಉಳ್ಳಾನಗುಂಡ್‌ ಎನ್ನ್‌ ಮಾಡಡ್‌) ನಾನೊ ಅಡಿ ಆಕಾಶ 
ಇಲ್ಲತ ಬಡವ. ಇನ್ನತ ಕಾಲತ್‌ ಈ ಪುತ್ತ್‌ಳಿಅಂತ ರಾಜಕನ್ನಿನ ಮಂಗ್‌ಲ ಕಯಿಚಂಡ್‌ 
ಎನ್ನನೆ ಚಾಕಡ್‌? ಇವಡ ಬೋಜ ಕೊದಿಚಿತ್‌ ಏದೇದ್‌ ಮನುಷ್ಕಂಗ್‌ ನಾನ್‌ 
ಶತ್ರುವಾಯಿತ್‌ ಜೀವ ಬುಡುವಕುಂಡೊ ಎನ್ನೊ. ಆಹ! ಗೇನಮಾಡಿ ನೋಟ್‌ಚೇಂಗಿ 
ದರಿದ್ರಂಗ್‌ ಪಲತರತೂ ಇವಶತ್ರುಂದೆ ನೆನತಿತ್‌ ಇವಡ ತಂಟೆಕ್‌ ಪೋತೆ ಇಪ್ಪದೇ 
ನಾಕ್‌ಸುಗ 


ರಾಗ : ಖರಹರಪ್ರಿಯ 
(ಕರುಣಿಸೆನ್ನ ಹರಿಯರಮಣಿ - ಎಂಬಂತೆ) 


ಎಣ್ಣುವೀನೊರಾಜಮೋಳೆ| ನಿನ್ನಬೆಚ್ಚಿಬಾವಕ್‌ ||ಪ|| ಎನ್ನ್‌ ಬಾಗ್ಯ 
ನಾಕುಳ್ಳದೊ| ಲೆಣ್ಣ್‌ನೀನ್‌ನಾಕ್‌ಲೊ ||ಅ|ಪ|| ಯೇಡಅಪ್ಪಅವ್ವ ನಾನು| 
ಕಾಡ್‌ಲ್‌ ವೊಳಿಚಂಡ್‌॥| ಪೋಡಿಲೆಂದುಬಾವಕೇಳ್‌| ಯೇಡಣೆ ಲೆಳ್‌ತದ್‌ 
||೧|| ಯೆನ್ನಡಾಲೊಗೋಳ್‌ತ್‌ರ| ಕನ್ನಿನೀನ್‌ಕಂಡಿತು|| 
ಯೆನ್ನಡಾಶೆಬೆಚ್ಚತೇಂಗಿ| ಕಣ್ಣ್‌ನೀರ್‌ನೀಕಾಕು ||೨|| ನಾಕಿಂಜು ಬಡವಕೇಳ್‌| 
ಲೋಕತಾರುಡಿಲ್ಲೆಲಾ|| ನೀಕ್‌ಸಮದೇವನಲೊ| ಕಾಕಿಸೇರಿಬಾಳ್‌ಲೊ, ||೩|| 
ಪಚ್ಚೆತೊಪ್ಪ್‌ತಿಂದಳಪ| ಮುಚ್ಚಬಾಳ್‌ಯೇಡದ್‌]| ಮೆಚ್ಚಿತೆನ್ನಸೇರ್‌ನಕ| 
ಕಚ್ಚುಂಡೆಸಮನಾಕು ||೪|| 

ಕನ್ನಿ, ದೇಶಕೋಶಯಿಲ್ಲತೆ ಕಣ್ಣ್‌ಕಾಣತ ಅಪ್ಪನೊ ತೊಂಡಿ ಅವ್ವನೊ ಕೆಟ್ಟಿಯಂಡ್‌ 
ಈ ಕಾಡ್‌ಲ್‌ ದರಿದ್ರತ್‌ ಉಳ್ಳೆ ಕಂಡಿಯ. ಲೋಕಮಾಯ ನೀಕ್‌ ಅರಿಯತದಲ್ಲ. 
ಪಣಯಿಲ್ಲತಂವ ಹೆಣಕ್‌ ಸಮಾಂದ್‌ ಗಾದಿ. ಆನಗುಂಡ್‌ ಅನ್ನತ ಪಣಗಾರನೆ ಸೇರಿತ್‌ 
ಬದುಕುವದ್‌ ಬುಟ್ಟ್‌ ಏಡಮೇಲೆ ಆಶೆ ಬೆಕ್ಕತೇಂದ್‌ ನಿನ್ನ ಕೇಟವಿ. 


ಸಾವಿತ್ರಿ - ರಾಜನೆ, ಅರಿವುಳ್ಳ ನೀನ್‌ ಈ ತಕ್ಕ್‌ ಪರೆಯತೆ. 


ಕಂದ| ಪಣವೇಜನಕೆಂದುಗರುವ] ಪಣವೇಗುಣದೋಷನೋಟತ ಜನಕದೇಶತ್ರು|| 
ಪಣವೇಜೀವನಕ್‌ದುಕ್ಕಲೊ| ಪಣಕಿಂಜುಗುಣವಾನ' ಯೆಳ್‌ತೇಲೋಕತ್‌ 
ಭಾಗ್ಯ!| 


ಇನ್ನನೆ ವಿದ್ಮಹೀನಂಗೂ, ದುಷ್ಪಂಗೂ, ಪಾಪಿಯಕ್ಕೂ, ಅಧರ್ಮಿಯಕ್ಕು 
ಪಣಯಿಂಜ ಮಾತ್ರಕ್‌ ಅವು ಬಲ್ಕವುಂದೂ, ಭಾಗ್ಯವಂತಂಗಂದೂ ಗೇನಮಾಡುವಕಯ್ಯ. 
ಅನ್ನತಯಿಂಗ್‌ ಆ ಪಣತ್‌ನಗುಂಡೇ ಕಷ್ಟ ನಷ್ಟ ಮರಣ ಕೂಡ ತಪ್ಪ್‌ನದಲ್ಲ. ಆನಗುಂಡೇ 
ನಾಶ ಆಗತಂತ ಭಾಗ್ಯ ಜನಕ್‌ ಏದ್‌೦ದ್‌ ದಯಬೆಚ್ಚಿತ್‌ ಕೇಳ್‌. 


ಕಂದ|| ಯೆಳ್‌ತೇಜನಕೆಂದುಬಾಗಿಯ! ಯೆಳ್‌ತೇಜನಕ್‌ಲೊ 
ಬೂಷಣವುದ್ಕೋಗಕುಮೂಲ!| ಯೆಳ್‌ತೆಬಹಸಿಮಾನಕುತೂಣ್‌। 
ಯೆಳ್‌ತೆನರಜೀವಕ್‌ ಭೂಸ್ಥಾಪನೆಂದೆಣ್ಣುವಸೊತ್ತ್‌| 


ರಾಜ, ಆನಗುಂಡ್‌ ವಿದ್ಯವೇ ಮುಖ್ಯಂದ್‌ ನಂಬ್‌. ವಿದ್ಯ ಉಳ್ಳಂವ ಏದ್‌ ವಿಧತ್‌ಲೂ 
ಭಾಗ್ಯವಂತನಾಪಾಂಗ್‌ ಅಡ್ಡಿಯಿಲ್ಲೆ. ಪಣ ಕೊಲ್ಲು, ವಿದ್ಯ ಕಾಪಾಡುಂಬ್‌ ಗಾದಿ. ಆನಗುಂಡ್‌ 
ಅನ್ನತ ವಿದ್ಧ ನೀಡ ಪಕ್ಕಲ್‌ ಉಳ್ಳಾನಗುಂಡ್‌ ನೀನ್‌ ವೊನ್ನಾಂಮ ದರಿದ್ರನಲ್ಲಾಂದ್‌ 
ನಂಬಿತುಳ್ಳೆ. ಈಂಡಮೇಲು ಸ್ತ್ರೀಬಾಗ್ಯ ಪುರುಷ ಲಕ್ಷಣಾಂದ್‌ ಉಂಡ್‌. ಏಡ 
ಧರ್ಮತ್‌ನಗುಂಡ್‌ ನೀಕ್‌ ನಲ್ಲದೆತ್ತುವಕ್ಕೂ ಮದಿ. ಆನಗುಂಡ್‌ ಖಡ ಆಶೆಕ್‌ ನೀನ್‌ 
ಎಫ್ನುಮಾಡತೆ. 

ಸತ್ಯವಂತ - (ಮನತ್‌) ಆಹ! ಏಡ ದರಿದ್ರಾವಸ್ಥೆನ ಎನ್ನ್‌೦ದೆಣ್ಣಡ್‌. 


ಕಂದ|| ನರಿಕೂಕರಡಿಕುಮಾಳಿಯು| ಸರಪಂಗ್‌ ಪುತ್ತೂಮೊಸಳೆಕ್‌ ಕಡವುವುಂಡ್‌!| 
ದರ್‌ಮತ್‌ ನಡಂದೊರ್‌ನಾಕ್‌| ವೊರ್‌ನೆಲೆಯುಡಿಲ್ಲತೆ ಬಾವಕಾಚಿಲವಿಧಿಯೇ। 


ಆಹ! ದೇವರೆ, ವುಪಕಾರಕ್‌ ಇಲ್ಲತ ದುಷ್ಟಜಾತಿಯಕ್ಕೂ ಕೂಡ ಇಪ್ಪಕ್ಕ್‌ನೆಲೆ 
ಮಾಡ್‌ನ ನೀನ್‌ ದರ್‌ಮತೂ, ಸತ್ಮತೂ ನಡಂದಂತ ನಾಕ್‌ ಅಡಿ ಆಕಾಶ ಇಲ್ಲತೆ 

ಮಾಡಿಯಲ್ಲ! ಅಯ್ಯೊ! ಅನ್ನತ ಪಾಪ ನೀಕ್‌ ನಾನೆನ್ನ್‌ ಮಾಡ್‌ನೆನೊ ಅರಿಂಜಿಲೆಲ್ಲ! 
ಎನ್ನಂತ ಪಾಪಿ ಭೂಲೋಕತ್‌ ಭೂಭಾರಕಲ್ಲತೆ ಏದ್‌ ಭಾಗೃಕಾಯಿತ್‌ ಬದ್‌ಕಡ್‌? ಈ 
ಪೊಣ್ಣ್‌ಡ ಆಶೆತೇಕತೆ ಪೋಚೇಂಗಿ ನಾಕ್‌ ದೋಷವುಳ್ಳದ್‌ ನೇರ್‌. ಇವಳ ಮಂಗ್‌ಲ 
ಕಯಿಪಂದಾಚೇಂಗಿ ಏದ್‌ ಭಾಗ್ಮಕಾಯಿತ್‌ ಕಯಿಕಡ್‌? ಕಯಿಚತೊ ಎಲ್ಲಿಕ್‌ 
ಕೊಂಡ್‌ಪೋಯಿತ್‌? ಚಾಕಡ್‌? ಆಹ! ಏಡ ಈ ಗೋಳ್‌ನ ದೇವಡ ಕೂಡೆ ಎಣ್ಮವತೆ 
ದಾಡಕೂಡೆ ಎಣ್ಣಡ್‌? 


ರಾಗ : ಖರಹರಪ್ರಿಯ 
(ಎಂತು ಸೈಸಲೀವೃಥೆಯಾ - ಎಂಬಂತೆ) 


ವಿದಿಯೆಕೇಳ್‌ಯೇಡಪರಕೆ। ಕೊದಿಚಿನಾಮಾಡುವಿಅರಿಕೆ ||ಪ|| 
ಬದುಕುವಯೀಬಾಳ್‌ಕೊರತೆ। ಯಿದ್‌ಲೊನಾಕ್‌ನೀನ್‌ತರತೆ ||ಅ|ಪ|| 
ಮಾಡ್‌ನೆನ್ನ್‌ಪಾಪನೀಕ್‌। ಕೇಡ್‌ಮಾಡತಯ್ಕೊನಾಕ್‌!| ಯೇಡಜೀವ 
ನೋಟ್‌ಪೋಕು| ಬೋಡುವಿನೀಯೆನ್ನಚಾಕ್‌ ||೧|| ಪಾಪಿನಾನೊಕ್ಕೆಬುಡತೆ| 
ಚೋಪಾರಕ್‌ಬೂಕತೆ। ಯೀಪಡುವದುಕ್ಕತರತೆ| ಕಾಪಾಡ್‌ಚೆಡಿಯತೆ ||೨|| 
ಪೊಂಗಳನಾಬೆಪ್ಪಬಾಳ್‌| ಸಂಗಟನೋಟ್‌ಗೋಳ್‌|| ಬಂಗತ್‌ತ್‌ಯೇಡಕೇಳ್‌। 
ಗಂಗೇಶತಾರೊನಲ್ಲಬಾಳ್‌ ||೩|| 


ಆಹ! ಶಿವನೆ, ನೀನಲ್ಲತೆ ನಾಕ್‌ ಗತಿಯಾರ್‌? ಏಡ ದರಿದ್ರಾವಸ್ಥೆ ನೀಕ್‌ 
ಅರಿಯತದಲ್ಲ. ಕಾಲತ್‌ ಈ ಮಲ್ಲಿಗೆ ಪೂನಂತ ಕನ್ನಿನ ಮಂಗ್‌ಲ ಕಯಿಚಂಡ್‌ 
ಏಡ ಚಪ್ಪರತ್‌ರಡಿಲ್‌ ಎನ್ನನೆ ಚಾಕಡ್‌? ಇವಕ್‌ ಬೋಂಡ್ಕ ರಾಜತಿಂಡಿ ಯೆಲ್ಲಿಂಜಿ 
ಕೊಡ್‌ಕಡ್‌? ಆಹ! ದರಿದ್ರಾವಸ್ಥೆಕ್‌ ಮುಂದ್‌ನ ಗೋಳ್‌ ಲೋಕತ್‌ ಎನ್ನತುಂಡ್‌? 
(ಗೇನ ಮಾಡಿತ್‌) ಅಯ್ಕೊ! ಎನ್ನಂತ ಪಾಪಿ ಲೋಕತ್‌ ಪುಟ್ಟತೆ ಪೋಡ್‌. ಈ ಕನ್ನಿರ 
ಆಶೆಪೋಲೆ ನಡಕತೆ ಪೋಚೇಂಗಿ ನಾಕ್‌ ದೋಷ ಬಪ್ಪದ್‌ ನೇರ್‌. ಇದಂಗೆನ್ನ್‌ 
ಬಟ್ಟೆಮಾಡಡ್‌ (ಬೇರಿಚಿತ್‌ ಬೆರಿಯ) ಓಹೋ! ಇದೆನ್ನ್‌ ಪುದುಮೆ? 
ಕಂದ|| ಕುರ್‌ಕಬಲಭಾಗವೋಡ್‌ಚಿ। ಗರುಡನಾಕ್‌ಸುತ್ತುಪಾರುವಕಾಂಬಕೊಡಿಲ್‌।| 

ಸರಪಯೆಡಭಾಗಕುಪೋಚಿ| ಸರಿಯಾಯಿತೆಕಾಂಬಲ ಯೀಶಕುನಪಲನಾಕ್‌।| 


ಆಹ! ಈ ನಲ್ಲ ಲಕ್ಷಣ ಕಾಂಬಕ್‌ ಮೊಳಿಯೆನ್ನ್‌? ಈ ಕನ್ನಿನಗುಂಡ್‌ 
ಮಿಇಸಕ್ಲಿಕ್‌ ನಾಕ್‌ ನಲ್ಲದೆತ್ತುವಕುಂಡೊ ಯೆನ್ನೊ. ಆನಗುಂಡ್‌. ದೇವರ ನಂಬಿತ್‌ 
ಇವಕ್‌ ತಕ್ಕ್‌ ಕೊಡ್‌ಪಿ. 

ಕಂದ|| ಬೆದ್‌ಕುಮಳೆಕ್‌ನೀಅಂಜತೆ। ಡದಿಯಾನಕಷ್ಟವೇಸುಗಂದೆಣ್ಣಿತ್‌ನೀನ್‌|| 
ಬದುಕುವಂದಾಚೆಂಗಿಕೇಳ್‌| ಕೊದಿರಾಣಿನೀನೆಯೇಡಂದ್‌ ನಂಬಿಗೆತಂದೆ|| 


ಕನ್ನಿ, ನಾನ್‌ ಎಣ್ಣ್‌ನನ್ನನೆ ಬದುಕುವಂದಾಚೇಂಗಿ ನೀಡ ಆಶೆಕ್‌ ನಾನ್‌ 
ವಿಘ್ನಮಾಡುಲೆ. ದೇವ ಯೆಂಗಳ ನಲ್ಲೋಣೆ ಚಾಕಡ್‌. ಇಂದೇಕನ್ಸರ ಏಡ ರಾಣೀಂದ್‌ 
ನಿನ್ನ ನಂಬ್‌ನ ಸತ್ಮಕಾಯಿತ್‌ ನ್‌ಡ ಕೈಪುಡಿಪದೇ ಸಾಕ್ಷಿ. (ಎಂದ್‌ ಕೈಪುಡಿಚಿತ್‌) ದೇವ, 
ಎಂಗಡ ಆಚಾರನೆಲೆ ಪ್ರಕಾರ ನಾಳೆನ್ನೆ ಪೊಣ್ಣ್‌ತಕ್ಕ್‌ ಪರಂದಿತ್‌ ಮಂಗಲ ಕುರಿಪಕ್‌ ಎಂಗಡ 
ಅಂಗನರುವನೊ ಮಂತ್ರಿನೊ ಅಯಪಿ. ನೀನ್‌ ಪೊ. 

ಸಾವಿತ್ರಿ - ದೇವನೆ, ನೀನ್‌ ಎನ್ನ ರಾಣಿಂದ್‌ ನಂಬ್‌ನನ್ನನೇ ನಿನ್ನ ವೊಡೆಯಂದ್‌ 
ಕೆಲತು ಮನತು ಪ್ರಮಾಣತ್‌ ನಂಬ್‌ನೆ. ಎಂಗಕೊರ್‌ ಭಿನ್ನಭೇದ ಬರತ ದೇವರೆ ಕಾಪಾಡಂಡು. 
ಇಕ್ಕ ನಾನ್‌ ಪೋಪಿ. ಬೆಂದು ಅಯಪದ್‌ ಮರಪಕಾಗ. ನಾ ಕಾತಂಡಿಕ್ಕು. 

ಸತ್ಯವಂತ - ದೇವಿ, ಅನ್ನನೆ ಆಡ್‌. (ಎಲ್ಲರು ಪೋಪ) 


* ತ ಡೇ 


೪ನೇ ಸೀನ್‌ ಚಪ್ಪರ 
(ದ್ಕುಮತ್ಸೇನ ರಾಜನು ಮಂತ್ರಿಯು ಯಿಪ್ಪ) 
ರಾಜ - ಮಂತ್ರಿಯೆ, ಏಡ ಕರಕರೆನ ಎನ್ನ್‌೦ದೆಣ್ಣಡ್‌? 


ಕಂದ|| ಎಣ್ಣುವಕೇಳ್‌ನಿಮಂತ್ರಿ। ಪಣ್ಣ್‌ಪಲಕ್‌೦ದ್‌ಕಾಡ್‌್‌ ಪೋನಸತ್ಮವಂತ।| 
ಯೆನ್ನಂಗ್‌ಬಂದ್‌ಆೆಡೀಇ್ಲ್ಲ| ಯೆನ್ನಾಚಿ ಅಂವಂದೆಣ್ಣುವದರಿಯಲಡಯ್ಕೋ॥| 


ಮಂತ್ರಿಯೆ, ಕಾಡ್‌ಕ್‌ ಪೋನ ಮೋಂವ ಇಚ್ಚಕ್‌ ನೇರ ಬಾರತೆ ಪೋನದ್‌ 
ನೋಟ್‌ಚೇಂಗಿ ಏಡ ಜೀವಕ್‌ ಪೆರ್ತ್‌ ಸಂದೇಹ ಆಪ. ಆನಗುಂಡ್‌ ಬೆರಿಯ ಪೋಯಿತ್‌ 
ಕಾಕಿಯ ಬಾ. 


ಮಂತ್ರಿ - ಅಪ್ಪಣೆ. (ಎಂದ್‌ ಏವನೆ ಸತ್ಯವಂತ ಬಪ್ಪ) ಓಹೊ! ರಾಜನೆ, ಇದನ್‌ಡ 
ಮೋಂವ ಬಾತ್‌. ಕರಕರೆ ಮಾಡತೆ. 


ಸತ್ಯವಂತ - ಅಪ್ಪಯ್ಯ, ನಾನ್‌ ಬಪ್ಪಕ್‌ ತಡುವಾಚಂದ್‌ ಚೆಡಿಮಾಡತೆ. 

ತಡುವಾನಕಾರಣ ದಯಬೆಚ್ಚಿತ್‌ ಕೇಳ್‌. 


ಕಂದ|| ಅದಿಯಾನಪುದುಮೆಯೊಡೊಂದ್‌| ಕೊದಿಯಾಯಿತೆಣ್ಣು 
ವಿಕೇಳೊಮ್ಮಯೆನ್ನಡತಂದೆ!| ಮದಿಪಟ್ಟನಲ್ಲೊರ್‌ಕನ್ನಿಕ್‌। ಡದಿಯಾನ 
ಭಾಷೆನಾಕೊಡ್‌ತಿಂದ್‌ ಬಂದೆ ಕೇಳ್‌|| d 


ರಾಗ : ಜುಂಜೋಟಿ 
(ಸಾಜದೋಳ್‌ ಮೆರೆವುದ್ಕೆ - ಎಂಬಂತೆ) 


ಡೊಂದುಕೇಳ್‌ಯೇಡರಿಕೆ। ಡಿಂದ್‌ಡಪ್ಪಯ್ಕ 1|ಪ|| ನೊಂವತೆನೀಮನತ್‌। 
ತಂದೆಬೋಡುವಿ |!ಅ|ಪ|| ಯೇಡರಾಣಿಆಪಂದೆಣ್ಣಿ। ನೋಡೊರ್‌ ಕನ್ನಿ|| 
ಕಾಡ್‌ಕ್‌ಲೊಬಂದ್‌ಯೆನ್ನ| ಬೋಡ್‌ಚಿಕೇಳ್‌ ||೧|| ಯನ್ನಡಯೀಗೋಳ್‌ 
ನೆಲ್ಲ| ಕನ್ನಿಕೆಣ್ಣಿನೊ|| ಪೊಣ್ಣ್‌ ಕೇಳತೆಯೊಪೋಚಿ। ಡೆನ್ನ್‌ಮಾಡಡ್‌||೨|| 
ನೆಟ್ಟಿತ್‌ ಮನತ್‌ನಾನ್‌| ಬುಟ್ಟ್‌ಬಪ್ಪಕ[| ಬಟ್ಟೇಲ್‌ ತಡ್‌ತವಡ ಕಷ್ಟಕಂಡೆನೊ 
[lal] ಆಶೆ ಬೆಚ್ಚಪೊಂಗಕ್‌ನಾ| ಭಾಷೆಕೊಡ್‌ತೆನೊ|| ದೋಷಬಕ್ಕುತಪ್ಪ್‌ಚೇಂಗಿ| 
ಯೀಶಮಿನಿವುಲ ||೪|| 


ಅಪ್ಪಯ್ಯ, ಮದ್ರಾದೇಶತ್‌ ಅಶ್ವಪತಿ ರಾಜಂಡ ಮೋವ ಸಾವಿತ್ರಿಂದೆಣ್ಣುವ ಕನ್ನಿ 
ಅವಕೊತ್ತ ವೊಡೆಯನ ತೇಡಿಯ ಬಂದಲ್ಲಿ ಎನ್ನ ಕಂಡಿತ್‌ ನಾನೇ ವೊಡೆಯ ನಾಂಡೂಂದ್‌ 
ಪಲತರತ್‌ ಬೋಡ್ಕಂಡವಕ್‌ ಭಾಷೆ ಕೊಡ್‌ತಿತ್‌ ಬಂದದಾಚಿ. ಇಣಸ್ಲಿ ಇದಂಗ್‌ ತಪ್ಪ್‌ಚೇಂಗಿ 
ದೋಷ ಬಪ್ಪದ್‌ ನೇರ್‌. ಆನಗುಂಡ್‌ ಎಂಗಡ ಈ ಮಂತ್ರಿನೊ ಅರುವನೊ ಅಯಚಿತ್‌ 
ಬೆಂದುತಕ್ಕ್‌ ಪರಂದಿತ್‌ ಮಂಗ್‌ಲ ಕುರಿಚಂಡ್‌ ಬಪ್ಪನಕ್ಕೆ ನಾಳೆನ್ನೆ ಆಯಕಂಡೂಂದ್‌ 
ಬೋಡ್ಕವಿ. 


ರಾಜ - ಆಹ! "ಬರಂಗಟ್ಟ ಕಾಲತ್‌ ನೆರೆಂದಿಯ ಮೋಳೆಂ"ದ್‌ಮಾಡ್‌ಚಲ್ಲ. 


ಕಂದ||  ನಿನ್ನಡಬುದ್ದಿಕ್‌ಕಣ್ಲಿಯೆ| ಯೆನ್ನಣ್ಣಡ್‌ಪೋಚೇಡ ಮಾನಮರುವಾದಿಡಯ್ಕೊ/| 
ಮಣ್ಣ್‌ ಮನೆಯಂಗಕಿಲ್ಲತೆ] ಕನ್ನಿನಮಂಗ್‌ಲ ಕಯಿಚಿನೀಚಾಕುವದೆಲ್ಲಿ || 


ಮೋನೆ, ನ್‌ಡ ಬುದ್ದಿಕ್‌ ನಾನ್‌ ಎನ್ನ್‌೦ದೆಣ್ಣಡ್‌? ದೇಶಕೋಶ ಕಳಂದಂಡ್‌ 
ಇಪ್ಸಕೊರ್‌ ನೆಲೆ. ಕೂಡ ಇಲ್ಲತ ಈ ದರಿದ್ರಾವಸ್ಥೆ ಕಾಲತ್‌ ಅಚ್ಚಕ್‌ ಬಲ್ಕ ರಾಜಂಡ 
ಮೋವಳ ಕೊಂಡ್‌ಬಂದಿತ್‌ ಎನ್ನ್‌ ಮಾಡುವಂದೆಣ್ಣ್‌? ಮಾಮಾಡಿಲ್‌ ಬದ್‌ಕ್‌ನವ 
ಈ ಚಪ್ಪರತ್‌ರಡಿಲ್‌ ಬದುಕುವದುಂಡೊ? ಕಾಲಕ್‌ ನೇರಕ್‌ ಅವಕ್‌ ಬೋಂಡ್ಕದ್‌ 
ಕೊಡ್‌ಪಾಂಗ್‌ ಎಂಗಕೆನ್ನ್‌ ಗತಿವುಂಡ್‌? ಇನ್ನತದ್‌ ಅರಿಂಜಿತೂ ಈ ಕೆಲ್ಸ ಮಾಡ್ಕಲ್ಲ. 

ನಿನ್ನ ಚೆಲ್ಲಿತ್‌ ಏಡ ಮಾನ ಮರುವಾದಿ ಕೂಡ ಪೋಚಲ್ಲ. ಆಹ! ಮೋನೆ, ಇದಂಗಾಯಿತೇ 
ನಾಯೆಲ್ಲ್ಯೇಂಗಿ ಪೋಯಿತ್‌ ಚಾವಿಂದೆಣ್ಣ್‌ ಚೇಂಗಿ ಅದಂಗೂ ತಡೆ ಮಾಡಿಯ. ಚೀ ಎನ್ನಂತ 
ಪಾಪಿ ಎನ್ನಂಗಾಯಿತ್‌ ಬದ್‌ಕಡ್‌ ಎಣ್ಣ್‌. 


ಸತ್ಯವಂತ - ಅಪ್ಪಯ್ಯ, ನಾನ್‌ ಕನ್ನಿ ಕೊದಿಚಿತ್‌ ಈ ಕೆಲ್ಲ ಮಾಡ್‌ನೆಂದ್‌ ನಂಬತೆ. 
ಏಡ ಕಷ್ಟಸುಗ ತೇರ ಅವ ಅರಿಂಜಿತ್‌. 


ಕಂದ|| ನೆಲವೆಕಟ್ಟ್‌ಲ್‌ಕಡೆಕೆಂದು। ಕುಳ್‌ರೆಬೆದ್‌ದೆಣ್ಣಿಕಾಂಬಿಂದ್‌ ನಾಕ್‌|| 
ಪಲತರಕ್ಕೆಭಾಷೆತಂದ| ಕುಲನಲ್ಲಕನ್ನಿಕ್‌ ನಾ ಭಾಷೆ ಸೊಡ್‌ಪಕ್‌ಡಾಚಿ|| 


ಅಪ್ಪ, ಎಂಗಡ ಕಷ್ಟ ಸುಗತ್‌ನ ತಾನು ಅನುಭವಿಚಿರುವ ಎಂದಿತು ಮಂಗ್‌ಲ 
ಕಯಿಕಂಡೂಂದ್‌ ಬೋಡ್ಕಂಡಲ್ಲತೆ ಈ ತಕ್ಕ್‌ ನಡತತೆ ಪೋಃೇಂಗಿ ತಾನ್‌ ಚಾವದ್‌ 
ನೇರ್‌೦ದ್‌ ಆಣೆಯಿಟ್ಟಂಡಾನಗುಂಡ್‌ ಸ್ತ್ರೀಹತ್ಕ ದೋಷಕ* ಬೊತ್ತ್‌ನೆ ಕಂಡಿಯ 
ಈಂಡಮೇಲೂ ಅಚ್ಚಕ್‌ ಬಲ್ಕ ರಾಜಂಡ ಮೋವ ಏಡ ಬಡತನ ಅರಿಂಜಿತೂ ಏಡ 
ಮೇಲೆ ಆಶೆ ಬೆಚ್ಚದ್‌ ನೋಟ್‌ಚೇಂಗಿ ರುಣಾನುಸಮ್ಮಂದ ಅಲ್ಲತೆ ಬೋರೆ ಅಲ್ಲ. ಅವಡ 
ಸತ್ಯತ್‌ನೊ ಧರ್ಮತ್‌ನೊ ನೋಟ್‌ಚೇಂಗಿ ಮಿಣ್ಣಾಕ್‌ ಅವಳ ಗುಂಡ್‌ ನಲ್ಲದೆತ್ತೂಂದೆ 
ನಂಬುವಿ. ಇದಂಗಾಯಿತ್‌ ನೀನ್‌ ಬೇಜಾರ ಮಾಡತೆ. ದೇವ ಕಂಡನೆಕೆ ಆಪ. ಆನಗುಂಡ್‌ 
ಮಂತ್ರಿನೊ ಅರುವನೊ ದಯಬೆಚ್ಚಿತ್‌ ಆಯೆ. 


ರಾಜ - (ಮನತ್‌) ಆಹ! ಇದೂ ನಲ್ಲಾಂಗೆ ಆಯಿತಿಕ್ಕು. ಎನ್ನಗುಂಡ್‌ ಎನ್ನಂಗ್‌ 
ವಿಷ್ಣು. (ಎಂದ್‌) 
ಕಂದ|| ವೊಂದುಳ್ಳಕುಇಗ್ಲಿಯೆಕೇಳ್‌| ನಂದುಕೆಟ್ಟದುನೀಮಾಡಿ ನೊನೋಟುವನಾನೆ|| 
ಡೆಂದೂನಲ್ಲೊಣೆಬಾಳಿತ್‌। ಡಿಂದಿಕ್ಕಕೆಟ್ಟದ್‌ ಡಾಯಿನೊಬಾವದ್‌ಕಷ್ಟ/| 


ಣಿ, ಬಡತನತ್‌ನ ಗೇನಮಾಡಿತ್‌ ಚೆಡಿಲ್‌ ಆ ಶಕ್ಕ್‌ ಪರಂದಾನ 
ಮನಸ್‌ಲ್‌ ಬೆಕ್ಕತೆ. ನೇಡ ಸುಗೆ ಏಡ ಸುಗಂದ್‌ ನಂಬಿತುಳ್ಳೆ. ನೀನೆಣ್ಣುವ ತಕ್ಕ್‌ 
ಕೇಟಿತೇಂಗಿ ಆ ಕನ್ನಿನಗುಂಡ್‌ ಮಿಣ್ಣಾಕ್‌ ನಲ್ಲದೆತ್ತುವಕ್ಕೂ ಮದಿ. ಆನಗುಂಡ್‌ 
ನ್‌ೇಡಾಶೆಕ್‌ ಎಷು ಮಾಡುಲೆ. (ಎಂದ್‌ ಮಂತ್ರಿಕ್‌ ನೋಟಿತ್‌) ಮಂತ್ರಿಯೆ, 
ಎಂಗಡ ಅರುವನ ಕೂಟ್ಮಂಡ್‌ ನಾ ತಪ್ಪ ಕಾಗದ ಯೆಡ್‌ತಂಡ್‌ ಪೋಯಿತ್‌ ಮಂಗ್‌ಲ 
ಕುರಿಚಂಡ್‌ ಬಾ. 


ಮಂತ್ರಿ - ಅಪ್ಪಣೆ. (ಎಲ್ಲರೂ ಪೋಪ) 

೫ನೇ ಸೀನ್‌ ಆರಮನೆ 
(ಅಶ್ವಪತಿರಾಜ ಅಳತಂಡಿಪ್ಪ) 
ನಾರದ - ರಾಜ, ನೀಕ್‌ ನಲ್ಲದಾಡ್‌. 
ರಾಜ - ಯಷಿಯೆ, ಅಡ್ಡಬುದ್ದೆ. ದಯಬೆಚ್ಚಿತ್‌ ಲಳೆಕಂಡು. 
ನಾರದ - ನಲ್ಲದ್‌. (ಅಳೆಪ) 
ಸಾವಿತ್ರಿ - ಅಪ್ಪಯ್ಯ, ಅಡ್ಡಮಬುದ್ದೆ. 
ರಾಜ - ಮೋಳೆ, ಬಂದಿಯ ತಾಯಿ? 'ನೀಕ್‌ ನಲ್ಲದಾಡ್‌. 


ಸಾವಿತ್ರಿ - (ನಾರದನ ನೋಟಿತ್‌) ಯಷಿಯೆ, ನೀಕ್‌ ತೊತ್ತಎ ನಲ್ಲದ್‌ 
ಮಾಡ್‌. 


ನಾರದ - ಕನ್ನಿ, ನೀಕ್‌ ಸುಗ ಆಡ್‌. (ಎಂದ್‌ ರಾಜನ ನೋಟಿತ್‌) ರಾಜ ಇದೆನ್ನ್‌? 
ಈ ಕನ್ನಿರ ಮಂಗ್‌ಲ ಇಇ್ಲ್ಲೂ ಕಯಿಚಿಲಿಯ ಅಯ್ಕೊ ಎನ್ನೆಣ್ಣಡ್‌! ಇದ್‌ ಏದ್‌ ಪಾಪ! 
ಚೀ ಛಿ ನೇಡ ಮೂಡ್‌ ನೋಟುವದ್‌ ತಪ್ಪ್‌. 

ರಾಜ - ಯಷಿಯೆ, ಚೆಡಿಯತೆ. 


ಕಂದ|| ತೇಡಿಯಬಪ್ಪಕ್‌ವೊಡೆಯನ। ಯೇಡಯೀಮೋವಳಅಯಚತ್‌ ಬಹುದಿನಡಾಚಿ|| 
ತೇಡಿತ್‌ಬಂದದೆಯಿಂದಿವ| ದಾಡಬಾಕೆಕೂಡುವ ಕೊದಿಚಂದವಳನಿಕೇಳ್‌|| 


'ಯಷಿಯೆ, ಏಡ ಮೋವಕೊತ್ತ ವೊಡೆಯನ ಎಲ್ಲಿಯೂ ಕ್‌ಟ್ವತಾನಗುಂಡ್‌ 
ನೀಕೊತ್ತ ವೊಡೆಯನ ನೀನೆ ತೇಡಿಯಬಾಂದ್‌ ಇವಳ ಅಯಚಿತಿಂಜೆ. ಅವಬಂದದೆಯಿಕ್ಕ. 
ಏಡಕೂಡೆ ಎಣ್ಣುವಕ್ಕ್‌ ಇಗಾಣಕಳಿಕು ಆನಗುಂಡ್‌ ಎನ್ನಾಚಿಂದೆಣ್ಣಿತ್‌ ದಯಬೆಚ್ಚಿತ್‌ ನೀನೆ 
ಕೇಳ್‌. 


ನಾರದ - ಅದಂಗೆನ್ಸ್‌? ನಾನ್‌ ಕೇಟಿತರಿವಿ. 


ಕಂದ|| ಗುಣನಲ್ಲಕನ್ನಿಯೆ ಕೇಳ್‌ ಮನತ್‌ಲ್‌ನಂಬ್‌ನವೊಡೆಯ ನೀಕಾರ್‌೦ದೆಣ್ಣ್‌!| 
ಕ್ಷಣತ್‌ಗುಣದೋಷವುಂಡ। ನೆನತ್‌ನಾನೀಕೆಣ್ಣಿತಪ್ಪಿ ಬೊತ್ತತೆಕೇಳ್‌| 


ಅವ್ವ, ನೀಪೋನ ಕಾರ್ಯ ಎನ್ನಾಚಿ| ಪಣ್ಣೊ, ಕಾಯೊ, ಬೆರಿಯಯೆಣ್ಣ್‌. 
ಸಾವಿತ್ರಿ - ಯಷಿಯೆ, ಮೂಡಿಯ ಪರೆವತಕ್ಕಲ್ಲ. ಇಇಾಣ ಆಪ. ಎನ್ನ್‌ ಮಾಡಡ್‌? 

ಆಚೇಂಗಿ ಅಪ್ಪ, ಅವ್ವ, ಗುರು ಇವು ದೇವಾಂದೂ, ದೇವಡ ಕೂಡೆ ಏತರ ಬೋಡ್ಕವಕು 
ಏತರ ಎಣ್ಮವಕು ಅಡ್ಡಿ ಇಲ್ಲೇಂದೂ ದೋಷ ಇಲ್ಲೇಂದೂ, ಅರಿಂಜಾನಗುಂಡ್‌, 
ಗುರುನಾನನ್‌ಡಕೂಡೆ ಎಣ್ಯವಿ. 


ರಾಗಃ ದರ್ಬಾರ್‌ 
(ಬಾರೆ ಬೇಗನೆ ನೀರಜಾಕ್ಸಿಯೆನೀ - ಎಂಬಂತೆ) 


ಬೇರಕೇಳ್‌ನೀನಾರದರುಷಿನಿ ||ಪ|| ದೂರತೆನ್ನನೀ| ನೇರ್‌ಕೇಟರಿನಿ ||ಅ|ಪ|| 
ಯೇಡಜೀವಕೊತ್ತ್‌| ಚೂಡುವಕ್ಕ್‌ಮುತ್ತ್‌|| ತೇಡಿಕಂಡೆಚೋತ್‌| 
ಕಾಡ್‌ಲ್‌ಬನತ್‌ ||೧|| ಸಾಲ್ವದೇಶರಾಜ ಬಾಲಸತ್ಕವಂತ॥| ಮಾಲೆಕೇಳ್‌ನಾಕ್‌| 
ಬೋಳೆಕ್‌ಲೊಆಕು ||೨|॥| ಶಂಬುನನೆನತ್‌| ಬಂಬನಮನತ್‌|| 
ನಂಬಿತುಳ್ಳೆನಾನ್‌| ದುಂಬಕೇಳ್‌ನೀನ್‌ ||೩|| 


ಯಷಿಯೆ, ಸಾಲ್ವದೇಶತ್‌ ದ್ಕುಮಶ್ಸೇನ ರಾಜಂಡ ಮೋಂವ ಸತ್ಯವಂತ ದೇಶ 
ಭ್ರಷ್ಮನಾಯಿತ್‌ ಕಾಡ್‌ಲ್‌ವುಂಡ್‌. ಅವಂಡ ಗುಣಕ್ಕೂ ಮನಕ್ಕೂ ಚಾಯಿಕೂ ಕೊದಿಚಿತ್‌ 
ಅಂವನೇ ಏಡ ವೊಡೆಯಂದ್‌ ನಂಬಿತ್‌ ಭಾಷೆ ಕೊಡ್‌ತಿತ್‌ ಬಂದದಾಚಿ. ಏಡ ಒಡೆಯ 
ಅಂವನಲ್ಲತೆ ಬೋರೆ ಒಬ್ಬಂಡ ಮೂಡ್‌ ನೋಟುವವಳಲ್ಲ. ಇದ್‌ ವಿಡಸತ್ಯ. 


ನಾರದ - (ಕೈಕೊಡಕಿತ್‌) ರಾಜ, ನೇಡ ಮೋವ್‌ ಬುದ್ದಿಕ್‌ ನಾನ್‌ 
ಎನ್ನೆಣ್ಣಡ್‌! ಎಚ್ಚಕ್‌ ಬಲ್ಕ ಕರಕರೆ ಸಂಗ್ತಿ ಮಾಡ್ಕಬಾತ್‌. ಗೇನಮಾಡ್‌ಚೇಂಗಿ ಪೋಡಿ 
ಆಪಕ್ಕುಲ! ಸಾಲ್ವದೇಶತ್‌ ದ್ಕುಮಶ್ಸೇನ ರಾಜಂಡ ಮೋಂವ ಸತ್ಮವಂತನ ವೊಡೆಯಂದ್‌ 
ಇವ ನಂಬಲುವ. ಸತ್ಕವಂತನೆನ್ನೋ ಸತ್ಯವಂತನೇ ಸರಿ. ಆಚೇಂಗಿ ಅಂವಂಗ್‌ ಬಪ್ಪ 
ಕೇಡ್‌ನ ಗೇನಮಾಡ್‌ಚೇಂಗಿ ನಾಕೇ ಕರಕರೆ ಆಪ. ನೀನರಿಂಜಕ ಎಚ್ಚಕ್‌ ಮೊರಡುವಿಯೊ 
ಗೊತ್ತಾಪ್‌ಲೆ. ಆನಗುಂಡ್‌ ಆ ಸಂಗ್ಲಿಯೆ ಎಣ್ಣತೆ ಪೋಪದ್‌ ನಾಕ್‌ನಲ್ಲದ್‌. 


ರಾಜ - ಯಪಿಯೆ, ನಿನ್ನಂತ ಮಹಾತ್ಮಂಗ್‌ ಅರಿಯತದೊಂದೂ ಅಲ್ಲ. ಆನಗುಂಡ್‌ ' 
ಎನ್ನ್‌ ತೊಂದರೆ ಬಪ್ಪಂದೆಣ್ಣುವಾನ ದಯಬೆಚ್ಚಿತ್‌ ಎಣ್ಣಿತರಂಡು. ವೊರ್‌ ವೇಳ್ಮ ಅನ್ನನೆ 
ಕೆಟ್ಟದಾಪನಕ್ಕೆ ಉಂಡೇಂಗಿ ಏಡ ಮೋವಳ ಕಂಡಿತ ಕೊಡ್‌ಪ್‌ಲೆ. 

ನಾರದ - ರಾಜ, ಎಂದಕ ಕೇಳ್‌. 


ಕಂದ|| ವೊಂದೆಣ್ಣ್‌ವಿಕೇಳ್‌ದೊರೆಯ| ನಂದಾನಗುಣಸತ್ಮವಂತಂಗುಳ್ಳದ್‌ ನೇರ್‌|| 
ಯಿಂದೆಕ್ಕೊರಾಂಡ್‌ರೊಳ್‌ಲ್‌| ಬಂದ್‌ಯಮನವನಕೊಂಚೊಪೋಪದಿದ್‌ ಸತ್ಯ|| 

ರಾಜ ಗೊತ್ತಾಚ, ಆ ಸತ್ಯವಂತ ದೇಶಕೋಶ ಕಳಂದಂಡ್‌, ಶತ್ರು ರಾಜಂಗಕ್‌ 
ಬೊತ್ತಿತ್‌ ಅಪ್ಪ ಅವ್ವನ ಕೆಟ್ಟಿಯಂಡ್‌ ಕಾಡ್‌ಲ್‌ ವೊಳಿಚಿತ್‌ ಬದುಕುವ. ಇಂದೇಕ್‌ 
ಓರಾಂಡ್‌ಲ್‌ ಅಂವಂಗ್‌ ಮರಣವುಳ್ಳದ್‌ ನೇರ್‌. ಅನ್ನತವನ ನೇಡಮೋವ ಒಡೆಯಂದ್‌ 
ಗೇನಮಾಡ್‌ಚೇಂಗಿ ಅವಳೂ ನೀನೂ ಕಣ್ಣ್‌ನೀರ್‌ ಕೈ ಆಯಿತ್‌ ಕರಕರೆ ಮಾಡುವದ್‌ 
ನೇರ್‌. 


ರಾಜ - (ಕರಕರೆಲ್‌ ಸಾವಿತ್ರಿನ ನೋಟಿತ್‌) ಮೋಳೆ ವೊಬ್ಬಳುಳ್ಳ ನೀನೆ 
ಮುಂಡೆಪಾಟ್‌ ಪಾಡ್ಕವಕ್‌ ಮಾಡ್ಕವಿಯ. ಅಯ್ಕೊ! ನೀನ್‌ ಮುಂಡೆ ಅಪಾನ ನೋಟುವ 
ಯೋಗ ದೇವ ನಾಕ್‌ಬೆಚ್ಚತೊ? ಈ ಕಷ್ಟ ನೋಟುವಾಂಗ್‌ ಮಿಣ್ಣುಲೇ ನಾಕೊರ್‌ ಚಾವ್‌ 
ಎತ್ತಿತುಂಡೇಂಗಿ ಸುಗಯಿಂಜತ್‌. (ಬೇರಿಚಿತ್‌) ಆಹ! ಯಷಿತಕ್ಕ್‌ ಪೊಟ್ಟಾಪದುಂಡೊ? 
ಮೋಳೆ, ಏಡ ಜೀವಕ್‌ ಪೆರ್ತ್‌ ಪೋಡಿ ಆಪ. ಆನಗುಂಡ್‌ ಆ ವೊಡೆಯನ ಬುಟ್ಟಿತ್‌ 
ಬೋರೆ ದಾರೇಂಗಿನ ನೀನೇ ತೇಡಿತ್‌ ಗೊತ್ತ್‌ಮಾಡ್‌. 


ಸಾವಿತ್ರಿ - ಅಪ್ಪಯ್ಯ ನೀನ್‌ ಕರಕರೆ ಮಾಡುವದ್‌ ಚಾಯಲ್ಲ. 
ರಾಗಃ ದೇಶಿತೋಡಿ 
(ಕಾಂತ ನಿನ್ನ ಕಾಣದೆ - ಎಂಬಂತೆ) 


. ಕೇಳ್‌ಯೇಡಮಾದೊರೆ ॥ಪ|| ಗೋಳೆನ್ನಮಾಡಿತ್ತ್‌ಬಾಳ್‌ಕೆಡ್‌ತತ್ತೆ ||ಅಪ॥| 
ದೇಶತಿರಿಗಿತ್ತ್‌ಚೋತಿತ್ತ್‌ನಾನ್‌ಲೊ| ಡಾಶೇಲ್‌ಸತ್ಕವಂತನಕಂಡ್‌।| 
ಆಸ್ವಾಮಿಯೆನಾಕ್‌। ಯೀಶಂದ್‌ನಂಬ್‌ನೆ ||೧|| 
ಮಾಖುಷಿತಕ್ಕ್‌ಲೊನೇರೆನ್ನೆಡಿಕ್ಕಾಲೊ| ಬೇರಿಚಿತ್‌ಪಲಯೆನ್ನ್‌ನಾಕ್‌|| 
ಸೇರ್‌ನೊಡೆಯನ!। ಮಾರೇಜಿಂದುಳ್ಳದ್‌ Isl 
ಆಕಾಶಬುದ್ದಿನೊಪಾಕಡಬತ್ತೀನೊ| ನಾಕೊದಿಚದೇವನಾಕಲ್ಲತೆ।|| 
ಪೋಕುಂದರಿಯತೆ| ಬಾಕೆಯೊಬೋರೆನಾ ||೩|| 
ಚಾವಪರಪದ್‌ದೇವಬಿದಿಚದ್‌| ಬಾವ ಪೊಲವನಶೀಪ್‌ ಅದ್‌|| 
ಯೀವಡಧರ್ಮತ್‌। ಬಾವದ್‌ನೇರ್‌ನಾ ||೪|| 


ಅಪ್ಪಯ್ಯ, ಸತ್ಯವಂಡ ರಾಜನ ಏಡ ವೊಡೆಯಂದ್‌ ನಾನ್‌ ಕೆಲತು ಮನತು 
ನಂಬ್‌ನಾನಗುಂಡ್‌ ಅಂವಂಗ್‌ ಎನ್ನ ಕೊಡಕಂಡುವೇ ಹೊರ್ತು ಬೋರೆ ವೊಬ್ಬಂಡ 
ಮೂಡ್‌ ಈ ಜೀವವುಳ್ಳಂದೂ ನೋಟುವವಳಲ್ಲ. ನೇಡ ಕೆಲತ್‌ ಪುಟ್ಟಿತ್‌ ಸತತ್‌ 
ನಡಪಂತನಾಕ್‌ ಮುಂಡೆ ಆಪ ಯೋಗ ದೇವ ವೊನ್ನಾಂದು ಮಾಡ. ಜರ್‌ವೇಳ್ಮ್ಕ 

ಮಾಡ್‌ಚಿ ದೇವರೇ ಅದಂಗ್‌ ತಕ್ಕ ಬಟ್ಟೆ ಮಾಡತಿರ. ಅದಂಗಾಯಿತ್‌ ಕರಕರೆಲ್‌ ಬೋರೆ 
ಗೇನಮಾಡತೆ ಏಡ ಆಶೆನ ತೇಪದ್‌ ನೀಕ್‌ ಕೂಡಿತುಂಡ್‌. ಕನ್ನಿ ಮೂಡಿಯಾನ ನಾನ್‌ 
ಇಗಾಣಯಿಲ್ಲತೆ ಇಚ್ಚಕ್‌ ತಕ್ಕ್‌ ಪರಂದಾಂಗ್‌ ಚೆಡಿಮಾಡತೆ. ಅಪ್ಪಣೆ ಆಚೇಂಗಿ ಪೋಪಿ. 
(ಪೋಪ) 

ನಾರದ - ರಾಜ, ನೇಡ ಮೋವಡ ಸತ್ಯಕ್ಕೂ, ದೈರ್ಯಕ್ಕೂ ದೇವ ನಲ್ಲದ್‌ 
ಮಾಡಡ್‌. ಅವಡ ಆಶೆಕ್‌ ವಿಘ್ನು ಮಾಡುವದ್‌ ತಪ್ಪ್‌. ಪತಿವೃತೆಯಾಯಿತಿಪ್ಪದೇ 
ಪೊಣ್ಣ್‌ಡ ಧರ್ಮ. ಅನ್ನತ ಧರ್ಮತ್‌ಲ್‌ ಆ ಸತ್ಮವಂತನ ನಂಬ್‌ನಾನಗುಂಡ್‌ ಅಂವಂಗೇ 
ಕೊಡ್‌. ಅವಡ ನಶೀಪ್‌ಲ್‌ ಉಳ್ಳನ್ನನೆ ಬದಿಕಿಯವಡ್‌. ನಾ ಪೋಪಿ ನೀಕ್‌ ನಲ್ಲದಾಡ್‌. 
(ಪೋಪ) 

ದೂತ - ಸ್ವಾಮಿ, ಸಾಲ್ವದೇಶತ್‌ ಮಂತ್ರಿ ಬಂದಿತ್‌ ಬಕ್ಕತ್‌ ಕಾಶ್ಮತ್‌. 

ರಾಜ - ನಲ್ಲದ್‌. ಅಂವ ಬರಡ್‌. 

ಮಂತ್ರಿ - ರಾಜನೆ, ನೀಕ್‌ ನಲ್ಲದಾಡ್‌.. 


ರಾಜ - ಮುಂತ್ರಿಯೆ, ನೀಕು, ನೇಡ ರಾಜಂಗೂ, ರಾಜ ಸಂತಾನಕ್ಕು 
ಸುಗಯೆನ್ನೆಯ? ಅಳೆ. 


ಮಂತ್ರಿ - ಮಾರಾಜನೆ, ಅರಿಕೆ ಮಾಡುವಿ. 
ರಾಗಃ ಖರಹರಪ್ರಿಯ. 
ಚಿನ್ನದಾನರ ಸಾಮಿ - ಎಂಬಂತೆ 


ಅರಿಕೆಮಾಡುವಿರಾಜ ||ಪ|| ಪೊರಟ್‌ಬಂದೆಸಾಲ್ವದೇಶ। ದೊರೆಡಪ್ಪಣೆ 
ಪಡದ್‌ಬೋಜ ||ಅ|ಪ|| ಯೇಡರಾಜರಾಣಿಮಕ್ಕ। ನೋಡವುಸುಗತ್‌ಲುಂಡ್‌|| 
ನ್‌ಡಸುಗದೇಶಭಾಗ್ಯ। ಯೇಡಕಣ್ಣ್‌ಕಂಡದಾಚಿ ||೧|| ಕೊ:ಟೆಲ್‌ವುದಿಪನೀಕ್‌| 
ಸಾಟೆಯಾನಯೇಡರಾಜ|| ಕೇಟತ್‌ಂದ್‌ನೀಕೆಣ್ಣ್‌ಚಿ| ಕಾಟ್‌ಚಿಗುಣವೊಡೊಂದ್‌ 
|೨| ಯೇದೊರೊಮೊಳಿಲ್‌ಡಿಂದ್‌। ಯೇದಿತಂದಕಾಗದಿದ್‌|| 
ಪಾದಕ್‌ಯೆಡ್‌ತಬಂದೆ| ವೋದಿತ್‌ಜವಾಬುತಾರೊ ||೩| 


ದೊರೆಯ, ಎಂಗಡ ರಾಜಂಡ ಅಪ್ಪಣೆ ಪ್ರಕಾರ ಈ ಕಾಗದ ಯೆಡ್‌ತಂಡ್‌, 
ರಾಜಂಡ ಈ ಅರುವನ ಕಾಕಿಯಂಡ್‌ ಬಂದದಾಚಿ. ಇದನ ನೋಟತ್‌ ದಯಬೆಚ್ಚಿತ್‌ 
ಜವಾಬ್‌ ತಾಂದ್‌ ಬೋಡ್ಕವಿ. 

ರಾಜ - (ಕಾಗದ ಕೇಟಂಡ್‌) ಮಂತ್ರಿಯೆ, ಇದನ ವೊದಿತೆಣ್ಣ್‌. (ಎಂದ್‌ ಮಂತ್ರಿಕ್‌ 
ಕೇಡ್‌ಪ) 


ಮಂತ್ರಿ - (ಕಾಗದ ನೋಟಿಯಂಡ್‌ ಓದುವ) 


ಮದ್ರಾದೇಶತ್‌ ಅಶ್ವಪತಿರಾಜಂಡ ಸುಗಕ್‌, ಸಾಲ್ವದೇಶತ್‌ ದ್ಕುಮತ್ಸೇನ 
ರಾಜ ಮಾಡುವಂತ ನಲ್ಲದ್‌. ಈ ಯೆಡಮೆಯಾರ್‌ ಅಂಜಾಂಗೆತ್ತನೆ ನಾನು ಏಡ 
ರಾಜವಂಶವು ಇಲ್ಲವನು ಬೆಂದು ಚಂಜಾದಿಯಳೂ ಕೂಡ ಮಹದೇವಂಡ ದಯತ್‌ 
ಸುಗತ್‌ ಬಾವ. ನಿಂಗಕು ನಿಂಗಡ ರಾಣಿ ಮಕ್ಕಕೂ ನಿಂಗಳ ನಂಬ್‌ನಯಿಂಗು ದೇವ 
ನಲ್ಲದ್‌ ಮಾಡಂಡೂಂದ್‌ ಪೊಲಾಕೊ ಬೈಟು ದೇವರ ನೆನತಂಡುಳ್ಳೆ. ಅಲ್ಲತೆ, 
ಪೆರ್ತ್‌ಕಾಲ ತೊಟ್ಟ್‌ ಎಂಗಕಿಬ್ಬಕು ಬೆಂದೂರ್ತ ಕೆಟ್ಟಂಡೂಂದ್‌ ದುಂಬ 
ಆಶೆಯಿಂಜಾಂಗ್‌ ಸೆರಿಯಾಯಿತ್‌ ನಿಂಗಕೊರ್‌ ಮೋವಳು ನಾಕೊರ್‌ ಮೋಂವನು 
'ದೇವ ತಂದಿತು ಮೆಕ್ಕಬಲ್ಮದಾಯಿತು ಕಲ್ಮಾಣತ್‌ರ ಯೋಗ ಯೆತ್ತಿತೂ 
ಉಳ್ಳದಲ್ಲತೆ, ಇಯಂಡಿಬ್ಬಡ ಜಾದಗ ನೋಟ್‌ನಲ್ಲಿ ಗಣ ಕೂಟ ನಾಳ್‌ ನಕ್ಷತ್ರ 
ಪೆರ್ತ್‌ಚಾಯೋಡೆ ವೊತ್ತ್‌ ಬಂದದಲ್ಲತೆ, ಎಡಮೆಯಾರ್‌ ಇರುವತಂಜಿ ನಾರಾಚೆ 
'ಪೊಲಾಕ ಪತ್ತ್‌ಗಳಿಗೆಲ್‌ ನಲ್ಲ ಮುಹೂರ್ತ ಕೂಡ ಉಂಡ್‌ ಆನಗುಂಡ್‌ ಆ ಮುಹೂರ್ತಕ್‌ 
ಸೆರಿಯಾಯಿತ್‌ ಮಂಗ್‌ಲ ಕಯಿಪಾಂಗ್‌ ಎಂಗಿಬ್ಬರು ಮೊತ್ತಿತ್‌ ನಿಂಗಡ ಮೋವ 
ಸಾವಿತ್ರಿಂದೆಣ್ಣುವ ಬೊಳಕ್‌ನ ಏಡ ಮೋವ ಸತ್ಯವಂತದೆಣ್ಣುವ ತೂಕ್‌ಲ್‌ ಬೆಪ್ಪಾಂಗ್‌ 
ಸಂತೋಷ ಪಟ್ಟಂಡ್‌ ಎಂಗಡ ಪಂಡೇತ ಆಚಾರನೆಲೆ ಪೋಲೆ ಎಂಗಡ ಅರುವಂಡೊ 
ಮಂತ್ರಿಡ ಮಿಣ್ಣ್ಗಲ್‌ ಮಂಗ್‌ಲ ಕುರಿಚಿತ್‌ ಅಯಚಿ ತಕ್ಕಂಡೂಂದ್‌ ಕೇಟವಿ. ಅಲ್ಲತೆ 
ಬಯತ್‌ ಕಾಲತ್‌ ಮಕ್ಕಡ ಮಂಡೆಕ್‌ ಅಕ್ಕಿಯಿಡುವ ಯೋಗ ಎಂಗಕ್‌ ಎತ್ತ್‌ನದ 
ದೇವಡ ದಯಂದ್‌ ನಂಬುವಿ. ಏರಪಡಿಚಯಿಂಗ್‌ ಹೆಚ್ಚಿಗೆ ಎಳ್‌ದುವದ್‌ 
ಮರಿಯಾದಿ ಅಲ್ಲ. ನಾಕೂ ನಿಂಗಕೂ ದಂಡ್‌ಕಡೆ ಸಂಸಾರ ಬೆಂದುಕೂ ದೇವ ನಲ್ಲದ್‌ 
ಮಾಡಡ್‌ ಎಂದ್‌ ಎಳ್‌ದ್‌ನ ಕಾಗದಕ್ಕ್‌ ತಿಂಗಲಂಜಿ. 


ದ್ಯುಮತ್ಸೇನ ರಾಜ 


ಆಹ! ನಲ್ಲ ಸಮಯಕ್‌ ಈ ಕಾಗದೋ ಬಾತ್‌. ಇದೆಲ್ಲ ನೋಟುವಕ್ಕ ಏಡ ಮೋವಡ 
ನಶೀಪ್‌ ನಲ್ಲದ್‌೦ದೆ ಕಾಂಬ. ಎನ್ನೊ, ದೇವ ಕಂಡನಕೆ ಆಡ್‌. ಆರಲ್ಲಿ? ಬೆರಿಯ ಎಂಗಡ 
ಅರುವನ ಬಪ್ಪಕೆಣ್ಣುವದಲ್ಲತೆ ಮನೆ ಮಾರ್‌ ವೊಡಿಕಿ ತಳಿಚಿನೆಲ್ಲಕ್ಕಿಲ್‌ ಬೊಳಕ್‌ ಬೆಕ್ಕಡ್‌. 


ದೂತ - ಅಪ್ಪಣೆ. 

ಅರುವ - ರಾಜಂಗ್‌ ಅಡ್ಡ ಬುದ್ದೆ. ಎನ್ನಪ್ಪಣೆ? 


ರಾಜ - ಏಡ ಮೋವ ಸಾವಿತ್ರಿನ ಸತ್ಯವಂತ ರಾಜಂಗ್‌ ತಪ್ಪ ಕೊವ್ವಂದಾಯಿತ್‌ 
ತಕ್ಕ್‌ ತೇಂದಾನಗುಂಡ್‌ ಎಂಗಡ ಆಚಾರ ನಡಪ್‌ ನೀತಿ ಪ್ರಕಾರ ಮಂಗ್‌ಲ ಕುರಿಕಂಡು. 


ಅರುವ - ಅದಂಗೆನ್ನ್‌? 
ಮಂತ್ರಿ - (ತಾನು ಅರುವನು ವೊರ್‌ಕಡೆ ನಿಪ್ಪ) 


ಅರುವ - ಆರಲ್ಲಿ? ಮಕ್ಕ ಮರಿಡ ಸದ್ದ್‌ ಹೂಂ. ಎಂದಕ, ಬೆಂದ್‌ಕಳೆ ಎನ್ನನೆ 
ಮಂಗ್‌ಲ ಕುರಿಕನಲ್ಲ? ಕಾಲ ನೇರ ಎನ್ನಂಗ್‌ ಕಳೆವದ್‌? | 


ಅರುವ - ನೇರೆನ್ನೆ. ಕಡ್‌ಪತೆ ಆಡ್‌. ಪಂಡೇ ಇಲ್ಲಿಯ? ಕಾರ್ಕ ಬೆಚ್ಚಂಡ್‌ 
ಕಳಿಕಲ ಮಕ್ಕಡ ಕೂಡೆ ಚಿರಿಕಲಂದ್‌. ಇನ್ನತದ್‌ ನಿಂಗ ಅರಿಯತವು ಅಲ್ಲಲ. 


ಅರುವ - (ಧೊಳ್ಳ್‌ ಧೊಳ್ಳ್‌೦ದ್‌ ನಾಲಂಜಿ ಕೆಮ್ಮಲಳಕಿತ್‌) ಬೆಂದ್‌ಕಳೆ, 
ಕೇಳಿ. ಎಂದಕ್ಕ, ದಂಡ್‌ಕಡೆ ವೊಕ್ಕಳು ಕೊರುವಕಾರರು ಅರುವನು ಕೂಡ್‌ನ ಇಲ್ಲವನು 
ಬೆಂದು ಉಂಡಲ್ಲ? ಮಂಗ್‌ಲ ಕುರಿಕನಲ್ಲ? ಎಂಗಡ ಸಾವಿತ್ರಿಂದೆಣ್ಣುವ ಕುಇಸ್ಲಿನ 
ನಿಂಗಡ ಸತ್ಮವಂತದೆಣನ್ಣುವ ಕುಣಕ್ಸಿಕ್‌ ಎಂಗ ತರಂಡೂಂದ್‌ ನಿಂಗ 
ಕೊಂಡ್‌ಪೋಂಡೂಂದ್‌ ವೊತ್ತೊರುಮೆ ಆಯಿತ್‌ ನಾಳ್‌ ನಕ್ಷತ್ರಗಳಿಗೆ ಮುಹೂರ್ತ 
ಗೊತ್ತ್‌ಮಾಡ್‌ಚಲ್ಲ? (ಅಕ್ಕು) ಅದೇ ರೀತಿ ನಿಂಗ ಎಡಮೆಯಾಟ್‌ ಇರುವತಂಜಾಲ್‌ 
ಕಾಲಕ್‌ ನೇರಕ್‌ ಸೆರಿಯಾಯಿತ್‌ ಮಂಗ್‌ಲಾಡಿ ಬಂದಲ್ಲಿ ಎಂಗಡ ಕುಇಕ್ಲಿನ ತಪ್ಪಾಂಗ್‌ 
ಅಬ್ಕಂತರ ಇಲ್ಲೆ. ಅಲ್ಲಿಕೆತ್ತನೆ ಎಂಗ ದಂಡ್‌ಕಡೆ ಸಂಸಾರಕ್ಕು ಇಲ್ಲವಂಗು ಬೆಂದುಕು 
ಮಂಗ್‌ಲಕಾರಂಗು ಮಂಗ್‌ಲಕರತಿಕೂ ಆಳ್‌ಕು ಬಾಳ್‌ಕೂ ಅತ್ತಕು ಕಡಿಚಿಕು ಏದೊರ್‌ 
ನೊಂಬಲ ನೋವು ಬಾರತೆ, ಮಂಡೆಕ್‌ಟ್ವ ಪೂವ್‌ ಬಾಡತನ್ನನೆ ನಡತಿತಪ್ಪದ್‌ 
ತ್ರಿಮೂರ್ತಿಯಕ್ಕು ಎಂಗಡ ಕಾವೇರ್ಮಮ್ಮೆಕು ಈಶ್ವರ ಬಯತೂರ್‌ ಕಾರ್ಕಾರ್‌ ಮಲೆ 
ಶಾರ್ತಾವು ಇಗ್ಗ್‌ತಪ್ಪಂಗು ಎಂಗಡ ಮಮ್ಮರಿಂಜ ಕಾರಣಂಗು ಕೂಡಿತುಂಡಲ್ಲ? ಸ್ವಾಮಿ, 
ಎನ್ನೊ ಪಚ್ಚೆ ಮನುಷ್ಕಂಗ್‌ ಪದ್‌ನಾರ್‌ ಬುದ್ದೀಂದ್‌, ಅನೇಕ ಚಪ್ಪೊನೆಪ್ಪೊ ಬರತೆ 
ಇಪ್ಸ್‌ಲೆ. ಅನ್ನನೆ ಬಾತೆಂಗಿಯು ಪೋಡೆರ ಬಯ್ಯ ಕುಣಗ್ಸಿಕೊತ್ತ್‌, ಪಯ್ಕುಡ ಬಯ್ಮ 
ಕಡಚಿಕೊತ್ತ್‌ ಚೂದ್‌ರ ಬಯ್ಮ ನೂಲ್‌ಕೊತ್ತ್‌, ಇಂಜಂಡ್‌, ಕಣ್ಣ್‌ಕ್‌ ಬಪ್ಪಾನ 
ಕುಯಿಬ್‌ಕ್‌೦ದ್‌ ಮಾಡಿತ್‌ ಚಾಕಿ ಪೊಲತುವ ಕೇಳಿ ಕೀರ್ತಿಯು ಆ ಮಹಾಮಾಯಕ್‌ 
ಕೂಡ್‌ನದಲ್ಲ? ಎನ್ನನೆ? (ನೇರ್‌ ನೇರ್‌ ಶಿವಾ) ಸ್ವಾಮಿ ಎನ್ನ್‌? ನಿಂಗೆಣ್ಣುವದ್‌ 


ಎಣ್ಣಲು. 
kd 

ಅರುವ - ಎಂಗಣ್ಣುವಕ್‌ ಏರೊಂದುಯಿಲ್ಲೆ. ಆಚೇಂಗಿಯು ಎಂಗ ಕಾಲತ್‌ 
ನೇರಕ್‌ ಸೆರಿಯಾಯಿತ್‌ ಮಂಗ್‌ಲಾಡಿ ಬಂದಲ್ಲಿ ಏದೊರ್‌ ತೊಂದರೆ ಇಲ್ಲದೆ ತಿದ್ದಿ 
ನೀಕಿತ್‌ ಅಯಚಿತಪ್ಪಂತ ಅರುವ ನಿಂಗಳೆನ್ನೆಯ? (ಅಕ್ಕೂಂದ್‌) ಇದಂಗ್‌ ತಪ್ಪುವಕಾಗ! 
(ಇಲ್ಲೇಂದ್‌) ಎಂದಕ, ಇದಂಗಾಯಿತ್‌ ತಪ್ಪಂತ ಸಾಕ್ಷಿ ಪಣ ಯೆಡ್‌ತೋಳಿ. (ಅನ್ನನೆನ್ನೆ 
ಎಂದ್‌ ಪಣ ಕೇಟವ) 


ಅರುವ - (ಪಣ ಕೇಟಂಡ್‌) ಬೆಂದ್‌ಕಳೆ, ಅನ್ನನೆನ್ನೆ. ಕಾಲನೇರ ತಪ್ಪ್‌ ಚಿಟ್ಟಂಡ್‌ 
ಬರತಿ. ಉಶ್ಶಾರ್‌. 


೫ನೇ ಸೀನ್‌ ವೋಡೆ 


(ಮಂಗ್‌ಲಕಾರನು ಅಂವಂಡ ವೂರು ನಾಡು ಇಲ್ಲವನೂ ಬೆಂದು ಮಂಗ್‌ಲಾಡಿ 
ಬಂದಿತ್‌ ಬಾಳೆ ಬಿರಿದ್‌ರ ಪಕ್ಕ ನಿಂದಿತ್‌ ಕೊಡಿಯಾಳ್‌ ಆಯಪ.) 


ಕೊಡಿಯಾಳ್‌ - (ಮನೆ ಮರಿಂಜಿತ್‌) ಆರ್‌ ಮನೆಲೊ? ಮಂಗ್‌ಲಾಡಿ ಬಾತ್‌ 
ದಯಬೆಚ್ಚಿತ್‌ ಪೊರಮೆ ಬಾರಿ. (ಎಂದ್‌ ಕಾಕುವ) 


ಊರ್‌ಕಾರ - (ವೊಂದ್‌ ದಂಡಾಳ್‌) ಒಓ ಮಂಗ್‌ಲ ಬಾತ್‌ ಕೊಡಿಯಾಳ್‌ 
ಬಂದನಕೆ ಕಾಂಬ. ಪೊಟ್ಟಿಪೊಳಿ ದುಂಬ್‌ಚಿತ್‌ ಆಯಿಲಿಯ? ಅದನೆಲ್ಲ ಎಡ್‌ತ್‌ ಪುಡಿಚಿ 
ವೊಳ್‌ಲ್‌ ಬೆಯಿರಿ. ಎಂಗ ಬೆಂದ್‌ಕಳ ತಕ್ಕ್‌ ಪರೆಯಚಿರುವ. ಎಲ್ಲಿಯ, ವೊರ್‌ ಚೆಂಬ್‌ 
ನೀರ್‌ ತಾರಿ. 


ಉಮ್ಮ ಚ್ಚಿ - ವುಯಿ! ಅಣ್ಣ, ನಿಲ್ಕಣ್ಣ, ಮಂಗ್‌ಲಕರತಿ ಆಶೆ ಬೆಚ್ಚಿತ್‌ ಪೊಂದ 
ಕುರಿತುಣಿ ಕುರಿತೊಮ್ಮಡ ಇಡುವಕ್‌ ಮರಂದೆ ಕಂಡಿರ? ಅವ ಲಕ್ಕಲೇ ಎಣ್ಣ್‌ ಚಿ. ಅದನೊಮ್ಮ 
ಪೊಟ್ಟಿಕ್‌ಡುವಿ ನಿಲ್ಲಿ. 

ಊರ್‌ಕಾರ - ಪೊಮ್ಮಕ್ಕಳೆ, ಕಾಲೊನೇರೊ ಪೋನಲ್ಲಿ ಎನ್ನೇಂಗಿ ಎಣ್ಣತಿ. 
ನಾಕ್‌ ಚೆಡಿ ಬಕ್ಕು. ಕುರಿತುಣಿ ಗ್‌ರ್‌ತುಣಿ ತಿರ್‌ತುಣಿಯೆಲ್ಲ ಬಯ್ಕ ಇಡಲು. ನೀರ್‌ 
ತಾರಿ. ಇಚ್ಚಕ್‌ ನೇರ ತಕ್ಕ್‌ಲ್‌ ಕೋಟೆ ಕೆಟ್ಟುವಾಂಜಿತ್‌. ಇಕ್ಕ ಅದ್‌ಯಿಟ್ಟಲೆ 
ಇದ್‌ಯಿಟ್ಟ್‌ಲೇಂದ್‌ ಅಲಂಬಲ್‌ ಮುರಿಯತ್‌. ಮಾರಿಯಳೆಲ್ಲ ಕೆತ್ತುವಕಾಪ. 
(ಜೋರ್‌ಲ್‌) ಆಚ ಇಲ್ಲಿಯ? ಪೊಮ್ಮಕ್ಕಡ ಪದಿ ತೇರ. 

ಉಮ್ಮುಚ್ಚಿ - ವುಯಿ ಶಿವೊ! ಇದೆನ್ನತೊರ್‌ ಆಣಾಳಪ್ಪ! ಅಡನಕೆ ಇಂಜತ್‌ 
ಇಡನೆಕೆ ಇಂಜಿಲೇಂದ್‌ ಆಚಲ್ಲಪ್ಪ! (ಬೆರಿಯ ಕುರಿತುಣಿಯಿಟ್ಟತ್‌) ಆಚೊ ಆಚಿ. ಇದರಿ 
ನೀರ್‌ . ಪೊಮ್ಮಕ್ಕಡ ಸುಗದುಕ್ಕೊಂದು ಆಣಾಳ್‌ ಆರಿಯಪ್ಪಾ ಅರಿಯ. (ಎಂದ್‌ 
ನೀರ್‌ ಕೊಡ್‌ಪ) 


ಊರ್‌ಕಾರ - (ಚೆಂಬ್‌ಲ್‌ ನೀರ್‌ ಕೇಟಂಡ್‌ ಪೊರಮೆ :ಎಂದ್‌ ಬೆಂದ್‌ಕಳ 
ಕಂಡಿತ್‌) 


ಒಓ! ಬೆಂದ್‌ಕ ಬಂದಿರ? ಇದೆನ್ನ್‌ ಕಾಲ ನೇರೊಂದು ನಿಂಗಕ್‌ ಇಲ್ಲೇಂದ್‌ ಕಾಂಬಲ! 
ಎನ್ನ್‌ ಪೆರ್ತ್‌ ತಡುವಾಚಿ? ಪಕ್ಕಲುಳ್ಳವು ನಿಂಗಳೆ ಇನ್ನನೆ ಮಾಡ್ಕಂಡದ್‌ ಚಾಯ? ನಲ್ಲದ್‌. 
ಕೊಟ್ಟಿಪರೆಯಲು. ಇದರಿ ಕಾಲ್‌ಕತ್ತಿತೇ ಅಳತ್‌ರುವದ್‌ ನಲ್ಲದಲ್ಲ? ನೀರ್‌ ಕೇಟೋಳಿ. 
(ನೀರ್‌ ಕೊಡ್‌ಪ) 


ಕೊಡಿಯಾಳ್‌ - ಹ್‌೦. ಅಣ್ಣಂಗಳೆ ಪಕ್ಕಲ್‌೦ದ್‌ ಎಣ್ಣುವಿರ. ಈ ಯಿರ್‌ 
ಟತ್‌ ಬಟ್ಟೆ ಬಯಿಕಾಣತೆ ಬೂಟಿತೂಡ್‌ಕತ್ತತೆ ವೋಟೆತೂಡ್‌ ಯೆರೀಯತೆ ಕಲ್ಲ್‌ಮುಳ್ಳ್‌ 
ನೋಟತೆ ಕಡಂಗ್‌ ಬಕ್ಕಕಾಣತೆ ಬುದ್ದ್‌ ಎದ್ದ್‌ ಬಂದಗೋಳ್‌ ಬಾಕೆಣ್ಣುವ ಎಣ್ಣಿ? 
ಮಂಗ್‌ಲಕಾರನೆಲ್ಲ ಕುಳ್‌ತ್‌ತ್‌ ಕೋಡಿಪೋಯತ್‌. ಮಂಗ್‌ಲತ್‌ರ ಕೂಡೆ ಬಂದ 
ಮೂಡಿಯ ಪೊಮ್ಮಕ್ಕಳೆಲ್ಲ ಚಿಕ್ಕಿ ಚೋತ್‌ಪೋಯಿತ್‌. ಬೆರಿಯ ಬುದ್ಧವಕೊರ್‌ 
ಪಲಂಬೇಂಗಿ ಅಯರೀಂದ್‌ ಎಣ್ಣ್‌ ಚಿ ಕಂಡಿರ. ಆನಗುಂಡ್‌ ಮರಿಯಾನೆಲ್ಲ ಮನೆಮರಿಂಜ 
ಪೀಣ್ಲ್ಲ ಆಡ್‌. ಬೆರಿಯೊಮ್ಮ ಮಂಗ್‌ಲ ಕೇತುವನ್ನನೆಮಾಡಿ ಎನ್ನಣೆ? 


ಊರ್‌ಕಾರ - ಎನ್ನತ್‌ ಗೂವ ಬೇರಿಚಿತ್‌ ತಕ್ಕ್‌ ಪರೆರಿ. ಕಾಲತಪ್ಪಿತ್‌ 
ಬಂದಾಂಗ್‌ ಆರೊ ಅರುವದೊ ನೂರೊ ನೂಯಿಟರುವದೊ? ಎಚ್ಚಕ್‌ ನಿಂಗಕ್‌ 
ಬಿದಿಪಂದ್‌ ಎಂಗ ಬೇರತ್‌ಲ್‌ವುಂಡ್‌. ಅಕ್ಕನೆಕ್ಕೆ ಬೆರಿಯ ಮಂಗಲಕೇತನಾಂದ! 
ನೋಟಿಗೂವ ಪೆರ್ತ್‌ ಕಷ್ಟಪಟ್ಟಿತ್‌ ಬಾತ್‌ಲೊ! ದಾರ್‌ಕ್‌ ಮುಬನ್ಲೀಂದ್‌? ಪೊನ್ನ್‌ 
ಅಂತ ಪೊಣ್ಣ್‌ನ ಕ್‌ಟ್ಟ್‌೦ಡುವೇಂಗಿ ಕೆಲತ್‌ಕರ್‌ ಬಾಯಿಕ್‌ ಬಕ್ಕೂಂದ್‌. ಈ ಗೋಳ್‌ 
ಎಂಗ ಪಟ್ಟವು ಅಲ್ಲೊ? ಇಯಂಗೇ ವೊರ್‌ ಅದಿಯೊ? ಕೊಂಡ್‌ ಪೋಪಯಿಂಗ್‌ 
ಇಚ್ಚಕ್‌ ಗರುಮುರಿ ಆಚೇಂಗಿ ತಪ್ಪಯಿಂಗೆಚ್ಚಕ್‌ ಇಕ್ಕಂಡುಗೂವ? ಉಪ್ಕಾರ್‌. 
ಗೊತ್ತಾಚ? ತಕ್ಕ್‌ಬಾಕೆಲ್ಲ ಬಯ್ಕಂಜಿ. ಬೆರಿಯ ಕಾಲ್‌ಮೂಡ್‌ ಕತ್ತಿತ್‌ ಪಲಾರಮಾಡಿ. 
ಆರ್‌ ಮಕ್ಕಳೆ ಅಲ್ಲಿ? ವುಯಿ! ವೊಂದಾನ ಕಾಂಬ? ಇಚ್ಚನೇರ ನೆರಿತಿರಿಕಿಯಂಡ್‌ 
ಕಳಿಪಾಂಜತ್‌. ಇಕ್ಕೆಲ್ಲ ಮಂಗ್‌ಲಕಾರನ ವುಳಿವುಳಿ ನೋಟುವಕ್ಕ್‌ ಪೋಯತೊಯೆನ್ನೊ. 
ಮಾರಿಯಳೆಲ್ಲ ಕೆತ್ತಂಡು. 


ಶ್ರೀ ಸಾಎತ್ರಿ ನಾಟಕ 49 


ನೊಣೆಚಿ - (ಬೆರಿಯ ಬಂದಿತ್‌) ಎನ್ನಂಗಿನ್ನನೆ ಕಳಿಪಿರ? ಎನ್ನತಾಂಡ್ಕದ್‌? 
ಎಣ್ಣಟ? ನಾಯಿಲ್ಲಿಯ? ಆ ಮಕ್ಕಳ ಎನ್ನಂಗ್‌ ಬಯ್ಕುವದ್‌? ದಂಡ್‌ದಿನ ವರಕ್‌ 
ಮನಕೆಟ್ಟದ್‌ ವೊರವೊಯೆನ್ನೊ, ಅಕ್ಕನೆಕ್ಕೆ ಮಂಗ್‌ಲಕಾರನ ನೋಟುವಕ್ಕ್‌ ಪೋಚೋಲೊ. 
ಆರೂ ಕಾಣತ ಮಂಗ್‌ಲಕಾರನ? ಮಂಗ್‌ಲಕಾರಂಗ್‌ ಎನ್ನೇಂಗಿ ಕೊಂಬುಂಡ? ಚಾವಡಪ್ಪ; 
ಬಂದಬೆಂದ್‌ಕ ಎನ್ನೇಂಗಿ ಗೇನಮಾಡು. ಎನ್ನತಾಂಡ್ಕ ಯೆಣ್ಣಿ? 


ಅಲ್ಲೇ, ನೀಯೆನ್ನಂಗ್‌ ಮೂಡಿಯಳನ್ನನೆ ವೊಳಿಚಿಕಳಿಪದ್‌? ಯೆಟ್ಟ್‌ ಪತ್ತ್‌ 
ಪೆತ್ತಿತೂ ನೇಡ ಇಗಾಣ ಪೋಯಿಲಿಯ. ಸಮಯಕ್ಕ್‌ ಕಾಕ್‌ನಕ್ಕ ನಿನ್ನ ಕೂಡ ಕಾಂಬಕ್‌ 
ಧರ್ಮ ಸಂಗಟ ಆಚಲ್ಲ! ಇದಂಗಾಯಿತ್‌ ಎಂಗಡ ರಾಜ ಎಂಗಳ ತಿದ್ದಿ ನೀಕುವಕ್ಕ್‌ 
ಕಾಕ್‌ಚಂಡದ್‌? ಇದ, ಮಂಗ್‌ಲತೆನ್ನೇಂಗಿ ಕೊರತೆ ಆಚಿ, ಯೇಡೊ ನ್‌ಡೊ ಬೋಳೆಕ್‌ 
ಬಳ್ಳೀಂದ್‌ ಕಂಡೊ. ಗೊತ್ತಾಚ? ಬೆರಿಯ ಬೆಂದ್‌ಕಕ್ಕ್‌ ಪಲಾರ ಸಾಮಾನ ಇಲ್ಲಿಕೇ 
ಕೊಂಡ್‌ಬಂದಿತ್‌ ಬೆಪ್ಪಂಜಿ ಬಾಯಿದುಂಬ ತಕ್ಕ್‌ ಪರಿಚಿಟ? 


ನೊಣೆಚಿ - ಇಚ್ಚಕನ್ನೆಲ? ನಿಂಗ ಮುಂಡತಿರಿ. ಬೆಂದ್‌ಕಳ ನಾ ಚಾಯಿ 
ಕೂಟ್ಮವಿ. (ಎಂದ್‌ ಪಲಾರ ಸಾಮಾನ ಕೊಂಡ್‌ಬಂದ್‌ ಬೆಚ್ಚಿತ್‌) ಬೆಂದ್‌ಕಳೆ, ಪಲಾರ 
ಮಾಡಿ. ಪೋರತಾನ ಕೇಟೋಳಿ. ನಿಂಗಡ ಮನೆಯಾಯಿತ್‌ವುಂಡ್‌. (ಎಂದ್‌ 
ಅದ್‌ಲ್‌ಮೊಬ್ಬನ ನೋಟಿತ್‌) ಮಯಿ! ಇದಾರ್‌ ಎಂಗಡ ಚಿಬ್ಲಿ ಮೂಡಿರ 
ತಬ್ಲಿಕ್‌ಣ್ಣನಲ್ಲ? ಎನ್ನ್‌ರ, ನೀಯೆಲ್ಲ ಎನ್ನ ಮರಂದ್‌ಟಿಯಲ್ಲ? ಅವ್ವನಂತು 
ತಿಂದ್‌ಟಿಯ! ಎನ್ನೊ ಬುಡಿಂಜತಲ್ಲ? ಬುಡಿವು. ತಾಡಿ ಮೀಶೆ ಬಂದ ಪಿಣ್ಣು 
ತಡ್ಕವ್ವನೆಲ್ಲ ನೀಕ್‌ ಕಣ್ಣ್‌ಕಾಂಗುವ? 


ತಬ್ಲಿ - ಇಲ್ಲೆ ತಡ್ಕವ್ವ ಕಾಂಬಕಾಯಿತಲ್ಲ ಬಂದದ್‌? ಬಲ್ಕಪ್ಪನ ಅಕ್ಕಲೆ ಕಂಡೆ. 
ನಾಕು ಈ ಬೆಂದ್‌ಕಕೆಲ್ಲ ಪೊಯ್ಯುವನಕೇ ಬಾತ್‌. ಇಇಸ್ಸಿ ನಿನ್ನ ಕಂಡಕ ಪೊಯಿತೇ ಕ್‌ಟ್ಟೂಂದ್‌ 
ಬೊತ್ತಿತ್‌ ಮುಂಡತಿಂಜೆ, ಕಂಡಿಯ. 


ನೊಣೆಚಿ - ಇಲ್ಲೆಪ್ಪ! ಅಯಿಂಗ್‌ ಗೊತ್ತಾಯಿಲೇಂದ್‌ ಕಾಂಬ. ಅದಂಗ್‌ 
ಚೆಡಿ ಮಾಡತೆ. ಬಜ್ಜತೇಂಗಿಯೂ ನೀಡ ಬಲ್ಮಪ್ಪಲ್ಲಡಾ? ನಿನ್ನ ಬಯ್ಮತೆ ಇಲ್ಲಿ 
ದಾರ್‌ನ ಬಯ್ಕುವ ಎಣ್ಣ್‌ ಅಯ್ಕೊಕ್‌ಣ್ಣ ನೇಡ ಅವ್ವನೆಲ್ಲ ಗೇನಮಾಡ್‌ಚೇಂಗಿ 
ನೀರ್‌ ಬಪ್ಪ ಕಣ್ಗ್‌ಲ್‌ ಚೋರೆಬಪ್ಸ್‌ ಕಂಡಿಯ. ಮೋರಾಂಡಾಕೊಮ್ಮು 
ಅಕ್ಕೆಯ್ಕನಕಾಣತೆ ಅವಡಜೀವ ಕೇಳವುಯಿ! ಚಿಬ್ಲಿ ನಿನ್ನೆಕ್ಕ ಕಾಂಗಡೆಣ್ಣ್‌? ನೀಕೊರ್‌ 
ಪಾಳ್‌ ಶಿವ ಬೋರೆ ಇಂಜತೊ? (ಎಂದ್‌ ವೂಜಳ ಬುಟ್ಟಂಡ್‌) ವುಣ್ಮಪ್ಪವಣ್ಣಿ 
ಕಡೇಲತಕ್ಕ್‌ ಪರೆಯ. (ಎಂದ್‌ ಪೋಪ) 

ಕೊಡಿಯಾಳ್‌ - (ತಬ್ಲಿನ ನೋಟಿತ್‌) ಕಂಡಿಯ ಗೂವ ನೇಡ ಬಲೃಪ್ಪನ 
ಅಂವ? ಅಕ್ಕಲೆ ಅಂವ ಎಂಗಕ್‌ ಎಣ್ಣ್‌ನ ತಕ್ಕ್‌ನ ಕೇಟತೇಂಗಿ. ಉಯಿ! ಎನ್ನ್‌ 
ಮಾಡಡ್‌ಂದ್‌ ಆಪ. ಎನ್ನ್‌ ಮಾಡುವದ್‌ ಎಂಗಡ ಕಾರ್ಕಾಂದ್‌ ಬಾಕಿ. ಆ ಬಂಡನ 
ನಾಕ್‌ ಗೊತ್ತಿಲ್ಲಿಯ? ಎಂಗಡ ಕಾರಟಬಕ್ಕತ್‌ ಕಳ್ಳ್‌ಕುಡಿಚಂಡ್‌ ಕಾರಿಯಂಡ್‌ ಬೂವ 
ಕಾಪಳ ಕಯನಂವ. ಈ ರಾಜಂಡ ಮನೆಲ್‌ ಬಂಬನಾಯಂಡ್‌ ಎಂಗಕ್‌ ಬಜ್ಜತಲ್ಲ. 
ಇರಡ್‌. ಮೂಡಿವೊಮ್ಮ ಇಳಿಂಜಿತಾಡ್‌. ಅಂವಡ ಬೆನ್ನ್‌ಳ್‌ನೇಳೊ ಬೆಲಕೊ 
ಇಟ್ಟೀಂದೆಣ್ಣ್‌ ಚೇಂಗಿ, ಹರದಾರಿ ದೂರ ವೊಡುವಕ್‌ ಮಾಡ್‌ನೆ ನಾಬಂಬಂದ್‌ ಕಂಡ. 
ಇಕ್ಕ ಉಪಾಯತ್‌ ಇಲ್ಲಿಂಜಿ ಬೆರಿಯ ಮಂಗ್‌ಲ ಮರಪುವಕ್‌ ಮಾಡ ಅಲ್ಲ? 


ತಬ್ಲಿ - ಅಣ್ಣ ನಿಂಗಕಿಂಜು ನಾಕ್‌ ಚೆಡಿಬಂದ್ಕತ್‌ ತಡ್ಕವ್ವ ಕೆಟ್ಟಿತೇಂಗಿಯೂ ' 
ನೋಟ್ಕವಲು. ನಿಂಗ ಮಾಡುವದ್‌ ಮಾಡಿ. ನಾನಿದಂಗ್‌ ಆಳಲ್ಲ. ಬೆರಿಯ ಪಲಾರ ಮಾಡ 
(ಇಬ್ಬರು ಪಲಾರ ತಿಂಬ) ಬೆಂದ್‌ಕಳೆ, ಅಕ್ಕಲೆ ಎಣ್ಣ್‌ನ ತಕ್ಕ್‌ಕ್‌ ಚೆಡಿಮಾಡತಿ ಕಂಡಿರ. 
ಮಂಗ್‌ಲ ಕೇತುವಾಂಗುಳ್ಳ ಯೇರ್ಪಾಡೆಲ್ಲ ಸರಿಮಾಡ್‌ನೆ. ನಿಂಗಡ ಪಲಾರ ಆಪದು 
ಪೊರಡುವದೆ. ಇಇಸಿನ್ನ್‌ ಮಾಡುವದ್‌ ನಿಂಗಡಕಷ್ಟ ಚೆನ್ನ ನೋಟತೆಕಯ್ಯುವ? 


ಕೊಡಿಯಾಳ್‌ - (ಮನತ್‌ ತಬ್ಲಿರ ಕೂಡೆ) ಕೇಟ್ಕಗೂವ ಬಂಬಂಡತಕ್ಕ್‌? ಮೂಡಿ 
ಯಿಳಿಂಜಪಿಣ್ಣ ಬೆನ್ನ್‌ಕ್‌ ಕ್‌ಟ್ಟುವಾಂದ್‌ ಅರಿಂಜತ್‌. ಅದಂಗ್‌ ಬೊತ್ತಿತೆ ನೊಣೆತಕ್ಕ್‌ಕ್‌ 
ಸುರುಮಾಡ್ಕತ್‌. ಇರಡ್‌? ಇಕ್ಕಯಿವಂಡ ಕೂಡೆ ಜಗಳೊಂದು ಬೋಂಡ ಅಲ್ಲ! (ಎಂದ್‌) 
ಬೆಂದ್‌ಕಳೆ, ಅಕ್ಕಲೆ ನಿಂಗೆನ್ನೊ ಬಜ್ಜಿರ, ಮೇಲುರಿವ ತಕ್ಕ್‌ಕ್‌ ಚೆಡಿವುಂಡ? ಎನ್ನೊ 
ನಿಂಗಳಾಯಿತ್‌ ಮಂಗ್‌ಲ ಕೇತುವಕ್ಕ್‌ ಮಾಡಿರಲ್ಲ ಅದೇ ಬಲ್ಕದ್‌. ಮಂಗ್‌ಲತ್‌ರ ಕೂಡೆ 
ಮಾತ್ರ ಎಂಗಡಲ್ಲಿಕ್‌ ನಿಂಗಬಾರತೆಕಯ್ಯ. ಕಂಡಿರ) 


ಅರುವ - (ಮನತ್‌), ಗೊತ್ತಾಚಲ್ಲ? ಬಟ್ಟೆಲ್‌ ಏಡ ಪಡನೆಟ್ಟಿಕ್‌ ಇಡುವೀಂದ್‌ 
ಈ ಗ್ರಾಸ್ತಂಡ ಮನಸ್‌. ಇನ್ನತ ಬಲೆ ನೂರಾಳ್‌ಯಿಟ್ಟಿತೂ ಇಂದಾಕನೆ ಕೆಣಿಂಜಂವನಲ್ಲು. 
ಇನ್ನಿ ಈ ಬಾಲೆಕಾರಕ್‌ ಬೊತ್ತುವದುಂಡ? ಮೂಡಿಯಿಳಿವದು ಪಡಿಇಣಾರ್‌ ಕೋಂಬರೆಲ್‌ 
ತರಿವದು ಯಿದ್‌ ಏಡಕೆಲಸ. ಅಲ್ಲೇಂಗಿ ಇವುಯೆನ್ನಬೆಯ್ಮ (ಎಂದ್‌) ಬೆಂದ್‌ಕಳೆ, ಲನ್ನನೆ 
ಆಡ್‌. ಏಳಿ; ಮಂಗ್‌ಲ ಇಳಿಯ ಉರ್‌ಕಾರರೆಲ್ಲ ಬಾರಿಗೂವ. (ಎಲ್ಲರು ಪೊರಟ್‌ 
ಬಾಳೆಬಿರ್‌ದ್‌ಕ್‌ ಪೋಯಿತ್‌ ನಿಪ್ಪಂಜಿ) 


ಅರುವ - ಬೆಂದ್‌ಕಳೆ, ಇದರಿ. ಮರ್ಕಾದಿಯೆಡ್‌ತೋಳಿ (ಎಂದ್‌ ಚೆಂಬ್‌ಲ್‌ ನೀರ್‌ 
ಪಲಂಬ್‌ ಕೊಡಿಯಲೆ ತಟ್ಟೆಕೊಡ್‌ಪ) 

ಕ್‌ಣ್ಲಂಡ ಅರುವ - (ಬೆರಿಯಕೇಟಂಡ್‌) ಬೆಂದ್‌ಕಳೆ, ಮರ್ಯಾದಿ ಬಂದನಕೆ ಆಚಿ. 
ಮಿ್ನ್‌ಕ್‌ ನಡಪಕಾರ್ಯಕ್‌ ಅಪ್ಪಣೆ ತಾತೇಂಗಿ ನಲ್ಲದ್‌. ಮುಂಡತೇಂಗಿ ಕಾಲ ನೇರ ಎನ್ನಂಗ್‌ 
ಕಳೆವದ್‌? 


ಮೂ. ಅರುವ - ಅನ್ನನೆನ್ನೆ. ಮಂಗ್‌ಲಕಾರಂಗ್‌ ಆರ್‌ ಬಾಳೆಬೆಚ್ಚಾನ ನೀಕ್ಕವಂಗ್‌ 
ಅಡ್ಡಿ ಇಲ್ಲೆ. ಮರ್ಯಾದಿ ತಂದಿತ್‌ ಬಾಳೆನೀಕಿ. ಎನ್ನನೆ? 


ಕ್‌೦|ಅರುವ - ಆಕುವೊ. ಇದರಿ ಬಾಳೆರಪಣ. (ಎಂದ್‌ ಪಣ ಕೊಡ್‌ಪಂಜಿ. 
ಬಾರಿಗೂವ ದೇವರಕಾಕಿ. ದಂಡ್‌ ಕಡೆಕಾರ ದೇವರ ಕಾಕುವ) ಊರ್‌ಕಾರ ಎನ್ನ್‌ ನಿಂಗಡ 
ಮಂಗ್‌ಲಕಾರಂಡ ಬಂಬ್‌ ನೋಟ, ಬಾಳೆಕೆತ್ತಡ್‌. 


ಕ್‌೦| ಅರುವ - ಓಹೊ! ಮೇಂದಲೆ ಕುಣಕ್ಗಿಯ ಅದಂಗೊಂದು ಬೊತ್ತ 
ಕಂಡಿರ ಈಂಡ ಮೇಲು ರಾಜಪಿಂಡ, ಕೆತ್ತೊಂದಾಂಗ್‌ ಆರ್‌ ಬಾಳೆಯು ತರಿಂಜಿ ಪೋಪೊ 
ಎನ್ನೋ. ಅದೇ ಪೋಡಿ. ಅನ್ನನೆ ತರಿವದು ಅನಿಷ್ಟ. ಆನಗುಂಡ್‌ (ಮಂಗ್‌ಲ ಕಾರನ 
ನೋಟಿತ್‌) ರಾಜ ಮರ್ಕಾದೆ ಪ್ರಕಾರ ಬಾಳೆಕೆತ್ತಂಡುವೆ. ಏಕಯಿಂಜಿ ಕೆತ್ತಲ. ಎಂಗಡ 
ಕಾವೇರೈಮ್ಮೆ ಇಗ್ಗ್‌ತಪ್ಪಂಡ ದಯತ್‌ಬಾಳೆ ತುಂಡು. ಯಿದಕತ್ತಿ (ಎಂದ್‌ ವೊಡಿಕತ್ತಿ 
ಕೊಡ್‌ಪಂಜಿ ಆರಲ್ಲಿ? ಎಲ್ಲಿಯ ಎಲ್ಲ ದೂರ ನಿಂದೋಳಿ. ಕೈಮಾಯ ಕತ್ತಿಮಾಯ 
ಕಾಲಬಂದವನ ನೋಟ. ಕಂಡಿರ. ಎಂದ್‌ ಎಣ್ಣುವ) 


ಮಂಗ್‌ಲಕಾರ - (ಬಾಳೆಕೆತ್ತುವಂಜಿ ಮೀಶೆ ತಿರುಮುವ) 


ಕ್‌೦|ಅರುವ - ಶಾಬಾಸ್‌! ವೂರ್‌ಕೊ ಕೇರಿಕೊ ನಾಡ್‌ಕೊ ನಗರಕೊ ರಾಜಂಗೊ 
ಈ ಬೋಜಂಗೊ ಎನ್ನೇಂಗಿ ಪರಿಕಡ್‌ ಆಕುವೋಂದ್‌ ಗೇನಮಾಡಿತಿಂಜೆ, ಆಚೇಂಗಿ 
ತಲೆಬಲ್ಕ ಈಶ್ವರ ಮಾನಕಾಪಾಡ್‌ಚಲ್ಲ ಗೂವ. ಏಳಿ ಮಂಗ್‌ಳ ಮರಿಯ (ಎಂದ್‌ 
ಮೂಡಿದ ಅರಮನೆಕ್‌ ಪೋಷ) _ 


೬ನೇ ಸೀನ್‌ ಮೂರ್ತ 
(ಮಂಗ್‌ಲಕಾರ ಮಂಗ್‌ಲಕರತಿ ಅಳತಿತಿಪ್ಪ) 


ಅಶ್ವಪತಿರಾಜ - (ಮೈಮನಾನ ಸತ್ಮವಂತಂಡ ಮಂಡೆಕಕ್ಕಿ ಇಟ್ಟಿತ್‌ ಚೀಲ 
ಪಣಕೊಡ್‌ತಿತ್‌ ಆಶೀರ್ವಾದ ಮಾಡುವ) 

ರಾಗ : ಕಾನಡ 
(ಕರಿರೇ ಶ್ರೀಶನ ಬೇಗ - ಎಂಬಂತೆ) 


ಬಾಳ್‌ಮಂಗ್‌ಲಕಾರ ||ಪ|| ಕೇಳ್‌ನಿಲೋಕತ್‌| ಸೇಳಿಪಡದೀತ್‌ ||ಅ|ಪ|| 
ಸಾಲ್‌ಚಾಚೆಕೊತ್ತ್‌| ಮೇಲಾನಪೊಂಗಳ[| ಕಾಲಪತ್ತ್‌ತೇಡಿ| 
ಗೋಳಾನನೀನ್‌ಲೊ (||೧|| ಬೆದ್‌ಷಟ್ಟ್‌ ಚೋತಾಂಗು| ತುದಿಕಾಲ್‌ 
ತೇಂಜಾಂಗು|| ಕೊದಿಯಾನ ಪೊಂಗೊಂದ್‌| ಬಿದಿಪೋಲೆಕ್‌ಟ್ಟ್‌ ಚಿ ||೨|| 
ಮನಸಾಸೆಡೆತ್ತ್‌ಚಿ। ದಣಂದ ಪಲಬಾತ್‌|| ಗುಣನಲ್ಲಕನ್ನಿನ| 
ಯೆಣೆಯಾಡಿಬಾಳ್‌ನಿ ||೩|| ಬಡತನರಿಂಜಂಡ್‌| ನಡಂದ್‌ಪೊಲಂದ್‌ನೀ|| 
ಕೊಡ್‌ಗುಣದಾನಲೊ। ಪಡೆಕೇಳಿನೀನ್‌ಲೊ ||9|| ಮಂಡೆಕಕ್ಕಿಲ್‌ಟ್ಟ್‌| 
ಕ್‌೦ಡಿಪಾಲ್‌ತಂದೆ|| ಬಂಡಾರಮಡ್‌ಕ್‌ಟ್ಟ್‌। ಮಂಡೆಬರಜ್‌ನೆ ||೫|| 
ಪೊಣ್ಣ್‌ಮುಕ್ಕಳಾಯಿ। ಮುಣ್ಣ್‌ಮನೆನೇಡಿ!| ತಣ್ಣನೆಬಾಳ್‌ನಿ| 
ಮುಕ್ಕಣ್ಣನೊಚಾಕುಲ |[೬|| 


ಕಂದ|| ನಳದೊರೆಪೋಲೆನಿಸತ್ಮತ್‌| ಬಲಿರಾಜಂಗೊತ್ತ್‌ ಬಾನಧರ್ಮತ್‌ಲೆಂದೊ|| 
ಬಲತ್‌ಲ್‌ ಪಾಂಡವಕೊತ್ತೂ| ಪಲಭಾಗ್ಯತ್‌ ದೇವೇಂದ್ರಂಗೊತ್ತಿತುಬಾಳ್‌!| 
ಮಂಗ್‌ಲಕಾರ ಕುಣಗ್ಲಿಯೆ, ದೇವರ ನೆನೆತಿತ್‌ ನೀಕ್‌ ಮಾಡ್‌ನಂತ ಆಶೀರ್ವಾದತ್‌ 
ನಲ್ಲದೆತ್ತಡ್‌. 
ಮಂಗ್‌ಲಕಾರ - (ಕಾಲ್‌ಪುಡಿಪ) 
ಮಂಗ್‌ಲಕಾರಂಡ ಚಂಜಾದಿ - (ಮಂಗ್‌ಲಕರತಿಕ್‌' ಮಂಡೆಕಕ್ಕಿಯಿಟ್ಟಿತ್‌ 
ಆಶೀರ್ವಾದ) 


ರಾಗ : ಕೇತಾರ 
(ತೋಷವಂನಿಗೈಸಿದೆ ರಮಣಿ - ಎಂಬಂತೆ) 


ಮಂಗ್‌ಲತ್ತ್‌ಕನ್ನಿಯೆಬಾಳ್‌| ಪೊಂಗಳೆಕೇಳ್‌ 1ಅ|ಪ|| 
ಮಂಗ್‌ಲಕ್ಕ್‌ನ್‌ಡಯಿಂದ್‌।| ಸಂಗಟರಿಯತೆಡೆಂಗಳೊಬಾತ್‌ಲ ||ಅ|ಪ|| 
ಬಣ್ಣನಲ್ಲಬೋಜಿಮೂಡಿ| ಲೆಣ್ಣುವಕೇಳ್‌!| ನಿನ್ನಡನಶೀಪ್‌ನಂದ್‌| 
ಯೆಣ್ಣಲೊಪಟ್ಟಕ್‌ಣ್ಣನಕ್‌ಟ್ವ್‌ಚಿ ||೧|| ಪೆತ್ತಅವೃಅಪ್ಪನೀಕ್‌। 
ಗೊತ್ತ್‌ಮಾಡ್‌ನ|| ಮುತ್ತ್‌ಬಾಲಸತ್ಕವಂತ। ಸೊತ್ತ್‌ಲೊದಡುಂಬ| 

ಬೊತ್ತತೆನೀನ್‌ಲೊ ||೨|| ಕಾತ್‌ಪಾರಳತ್‌ನ್‌ೇಡ। ಚೋತ ಗೋಳ್‌ಕ್‌। 
ಬಾತೆಬಾತ್‌ನಲ್ಲೊಡೆಯ!| ತಾತ್‌ಲ ನೋಟ್‌ದೇವರೊನೀಕ್‌ ||೩| 
ವೊಕ್ಕಲಾಡ್‌ಜನತ್‌ನಾಡ್‌। ಚಿಕ್ಕ್‌ನಯಿನಾಡ್‌॥| ತ್‌ಕ್ಕಾರಲೊಕಾಣತೆನೀ 
ಚೊಕ್ಕ್‌ನಕಳಿಡೆಕ್ಕಲುಕಾಟತೆ ||೪|| ನೇಡಲಅಪ್ಪಅವ್ವಲಣ್ಣ| ನೇಡಬೆಂದುನ| 
ನೋಡಯಿನಮರೆಯತೆಂದು| ಕೂಡಪರಪ್‌ತೇಡಿನೊಕ್‌ಟ್ವಲ ||೫| 
ತಾಮನೆಪಳೆಯತೆನಿ| ಬಾಮನೆತುದಿ।| ಭೂಮಿತೂಕಗುಣತ್‌ ಬಾಳ್‌ 
ಸ್ವಾಮಿಯೊಮೆಚ್ಚುಲಯಮನೊಬೊತ್ತುಲ ||೬|| ಬಾಗಿಯಬರ್‌ಕತ್‌ಲು 
ಆಗಬೋಗತು|| ಜೋಗಗೊಂಡ್‌ನೀಬಾವಕ್‌| ಬಾಗಂಡೇಶಮಾಡುಲಗುಣ 
|೬| '` 
ಕಂದ|| ಕೊದಿನೀಕೆತ್ತ್‌ಚಿಕನ್ನಿಯೆ| : ಬಿದಿಪೋಲೆಬಾತ್‌ಲನಲ್ಲೊರ್‌ ಬಾಕೆಯೊನೀಕ್‌। 
ಮದಿಯಿದ್‌ದೆಣ್ಣಿನಿಸತ್ಕತ್‌| ಪದಿಚಾಶೆತ್‌ತವ ಗೇನತ್‌ನೆನತನಿಶಿವನ| 





ಕನ್ನಿ, ಇನ್ನನೆ ನೀಕ್‌ ನಲ್ಲದಾಂಡೂಂದ್‌ ದೇವರ ತೊತ್ತಿತ್‌ ಆಶೀರ್ವಾದ ಮಾಡ್‌ನೆ, 
ಸುಗತ್‌ ಬಾಳವ್ವ. 5 

ಸಾವಿತ್ರಿ - (ಕಾಲ್‌ ಪುಡಿಪ) y 

ಅರುವ - (ಮಂಗ್‌ಲಕಾರನ ಕೈ ಪುಡಿಚಿತೆಪ್ಪಿತ್‌ ಮಂಗ್‌ಲಕರತಿಕ್‌ ಚೀಲ ಪಣ 
ಕೊಡ್‌ತಿತ್‌ ಕೈಪುಡಿಚಿ ಎಪ್ಪಲೂಂದ್‌ ಎಣ್ಣುವ) 

ಮಂಗ್‌ಲಕಾರ - (ಮಂಗ್‌ಲಕರತಿಕ್‌ ಪಣ ಕೊಡ್‌ತಿತ್‌ ಕೈಪುಡಿಚಿಯೆಪ್ಪುವ.) 


ಮೂ ಅರುವ - ಎನ್ನ್‌ ಬೆಂದ್‌ಕಳೆ? ಕಾಲನೇರೆನ್ನಂಗ್‌ ಕಳೆವದ್‌. ಬೆರಿಯ ಸಮ್ಮಂದ 
ಪರಿಜ ಕೊಡ್‌ಪದ್‌ ನಲ್ಲದಲ್ಲ? 


ಕ್‌೦| ಅರುವ - ಬೆಂದ್‌ಕಳೆ ಎಲ್ಲ ನಿಂಗ ಕೂಡ್ಕತ್‌ ಕಂಡಿರ ದೂರತ್‌ ಬಟ್ಟೆ ಬೆರಿಯ 
ಎಂಗಳ ಬುಟ್ಟತೇಂಗಿ ನಲ್ಲಾಮೆಲ್‌ ಪೋಪಕ್‌ ಅನ್ಕೂಲ. (ಬೇರರಿಂಜ ಬಾಲಂಗ್‌ 
ಎಲೆಇಉಂಡಿಕಾಟಂಡುವಾಂದ್‌) ಏರಪಡಿಚನಿಂಗಕ್‌ ಎಚ್ಚಿಗೊಂದು ಎಣ್ಣುವಕ್ಕ್‌ ಅರಿಯ, 
ಕಂಡಿರ. 


ಮೂ ಅರುವ - ಎಲ್ಲಿಯ? ದಂಡ್‌ಕಡೆ ಸಾಲಾಯಿತ್‌ ನಿಲ್ಲಿ, ನೀಯೆನ್ನಂಗ್‌ 
ಕ್‌ಣ್ಣ ಅಯಿಂಡಕೂಡೆ ನಿಂದದ್‌? ವುಯಿ! ನೇಡದವಡೆಕ್‌ ಇತ್ತಟಿ ಬಾ. ಎನ್ನನೆ 
ಎಲ್ಲರು ನಿಂದಿರಲ್ಲ? ಅಕ್ಕನೆ ಈ ಮಕ್ಕಡ ತಮಾಸ್‌ ನೋಟ್ಮಪ್ಪ, ವೊಳಯ ವೊಳಯ 
ನುಗ್ಗಿ ಕೂಟುವಲ್ಲ! ಅದ ಚೆಂಬ್‌ಲ್‌ ನೀರ್‌ ಮರಿಚಿತ್‌! ವುಯಿ! ಆರ್‌ರ ಅಲ್ಲಿ? ಆ 

ತೂರ ದೊಣ್ಣೆ ವೊಮ್ಮ ಎಡ್‌. ಪೋಷಿರ ಯಿಲ್ಲಿಯ? ಮಕ್ಕಳೆ ದೂರ ನಿಂದೋಳಿ, 
ಚಿರೆಚಿರೆ ನುಗ್ಗುವ ನೋಟಿ ಪೀಚೆ ಮೂಡಿಯ! ಅದದ! ಪೋಚಿ ತಳಿಯತ್‌ ಬೊಳಕ್‌ 
ಮರಿಕು ಲಕ್ಕುಲ, ವುಯಿ! ಮಾರಿಯಳ ಕೆತ್ತಂಡು. ಮೆಲ್ಲೆ ಪೋಚ? ಎಲ್ಲ ದೂರ ನಿಂದೋಳಿ. 
ಬೆಂದ್‌ಕಳೆ, ಎನ್ನನೆ? ಎಣ್ಣಲುವ? 


ಕ್‌೦| ಅರುವ - ವೋ, ಎಂಗ ತೆಯ್ಕಾರ್‌. 


ಮೂ ಅರುವ - ಎಂದಕ. ದಂಡ್‌ಕಡೆ ನಾಡೋನು ವೊಕ್ಕಳು ಅರುವನು ಇಲ್ಲವನು 
ಬೆಂದೂಸಾಲ್‌ ಬೆಚ್ಚಿನಿಂದಿರ? 


ಕ್‌೦| ಅರುವ - ನಿಂದತೊ. 
ಮೂ ಅರುವ - ಎಂದಕ್ಕ, ಸಮ್ಮಂದ ಪರಿಜಕೊಡ್‌ಕನಲ್ಲ? 
ಕ್‌೦| ಅರುವ - ಮರ್ಕಾದಿ. 


ಮೂ। ಅರುವ - (ಹ್‌೦, ಹ್‌೦, ಎಂದ್‌ ಅರೆಕೆಮ್ಮ್‌ ಕೆಮ್ಮಿತ್‌) ಕೇಳಿ 
ಇಂದಿಕ್ಕ, ಮದ್ರಾದೇಶತ್‌ ರಾಜವೊಕ್ಕಡ ಸಾವಿತ್ರಿಂದೆಣ್ಣುವ ಕನ್ನಿ ಸಾಲ್ವದೇಶತ್‌ 
ರಾಜವೊಕ್ಕಡ ಸತ್ಮವಂತಂದೆಣ್ಣುವ ಬೈಂಬಂಗ್‌ ತಂದ್‌ ಬೆಂದಯಚಿತ್‌ ನಾಳ್‌ ಮೂರ್ತ 
ನೋಟಿತ್‌ ಮಂಗ್‌ಲ ಕುರಿಚಿತ್‌ ಇಂದೇತದಿನತ್‌ ಮುಂಗ್‌ಲಾಡಿ ಬಂದಲ್ಲಿ 
ತಪ್ಪಕೊವ್ಚಂದಾಯಿತ್‌ ವೊತ್ತೋರುಮೆ ಆಚಲ್ಲ? (ನೇರೋ) ಅದ್‌ಪೋಲೆ ಇಕ್ಕ 
ಮಂಗ್‌ಲಾಡಿ ಬಂದಲ್ಲಿ ಸಾಲ್ವದೇಶತ್‌ ರಾಜವೊಕ್ಕಡ ಕೇಕ್‌ನಿಂದ ಗುರುಮನೆ, 
ನಾಲ್‌ಕೆಟ್ಟ್‌ ಅರಮನೆ, ನೀರ್‌ಬಲಿಪ ಕಣತೆರೆ, ನೂರಾಯಿರ ಬಟ್ಟಿ ಭೂಮಿ, 
ನೂರ್‌ಕಂಡ ಬಾಣೆ, ನೂರ್‌ಕುಡಿ ಆಳ್‌, ನೂರ್‌ ಕರ: ಪಯ್ಕು, ಭೂಮಿಕೊತ್ತ್‌ 
ಎತ್ತ್‌, ವುಪ್ಪಳನೇಂಗಿ, ನೊಗತಯೆ, ತಮಿ, `ಅಲ್ಲತೆ ಭೂಮಿರ ಆಕ, ಯಾಕ, ಯಾಕಡ 
ಏರಿ ಕುಂಡಿತೆರೆ ಕೂಡ ಸಮ್ಮಂದ ಕೊಡ್‌ತಿರ? 


ಕ್‌೦| ಅರುವ -,ಕೊಡ್‌ತತೋ, 


ಮೂ] ಅರುವ - ನಲ್ಲದ್‌. ಮೊಕ್ಕುವಕಳ ಕಳತ್‌ ಬೋಟಿ, ಗೂಡೆಲ್‌ ನೆಲ್ಲ್‌, 
ಚಿತ್ತಾರಿಲಕ್ಕಿ ಕೊಮ್ಮೆಲ್‌ವುಪ್ಪ್‌, ತುಯ್ಕತ್‌ಮಳು, ಕರವತ್‌ಪುಳಿ, ಕಲತ್‌ಪಾರ, 
ಬಿಂದಿಗೆಲೆಣ್ಣೆ, ಬರಣಿಲ್‌ನೆಯಿ, ಅಲ್ಲತೆ, ಕಡಚಕಲ್ಲು, ಅಮ್ಮಿಕಲ್ಲ್‌, ಜೀಜುವ ಕಲ್ಲ್‌, 
ಮೈಪಳವಳಕೆ, ಚವುಟುವರಾಟೆ, ಬಕ್ಕತ್‌ಗುಡ್ಡ, ಕಾಚುವಗಂಜಿ. ಕೋತುವಚೆಂಬ್‌, 
ಕತ್ತುವಪುಳ್ಳಿ, ಕುಳಿಪಳಪಾರೆ, ಅತ್ತಕೊಟ್ಟ್‌, ಕಡಿಚಿಕೊಟ್ಟ್‌, ಮೈಪಕೊಟ್ಟ್‌, ಪುಳ್ಳಿಕೊಟ್ಟ್‌ 
ಕೂಡ ಸಮ್ಮಂದ ಕೊಡ್‌ತಿರ? | 

ಕ್‌೦| ಅರುವ - ವೋ, ಕೊಡ್‌ತತೊ. 

ಮೂ ಅರುವ - ಕೊಡ್‌ತಿರಲ್ಲ? ನಲ್ಲದ್‌. ನೆಲ್ಲಳಪಪಾನಿ, ಕೊಚ್ಚಳಪಸೇರ್‌, 
ಅಕ್ಕಿಲಳಪಮಾನ, ಬೀಜಿಕೆತ್ತುವಮತ್ತ್‌, ಯೆಡ್‌ತ್‌ಕೆತ್ತುವಕತ್ತಿ, ನೇಲೆಲ್‌ತೋಕ್‌, 
ಮೂಲೆಲ್‌ಬಾಳ್‌, ಕುತ್ತುವಯೀಟಿ, ಕನಿಪಳಬರಚಿ, ತೂಕ್‌ಬೊಳಕ್‌, ಕಚ್ಚಿರದುಡಿ, 
ಕೊಟ್ಟುವತಾಳ, ಕೊಡಿಯಲೆತಟ್ಟೆ, ಚಪ್ಪರಕಟ್ಟ್‌, ಪರತಿಕಡಕೆ: ಕೆಟ್ಟ್‌ನಕೊಂಬ್‌, 
ಬಡಿಚೊರ್‌ಕೊಕ್ಕೆ, ನೋಟುವನಕ್ಸೆ, ಅಳಪಳಕುರ್‌ಚಿ. ತೊರಪಳಮೇಜ, ವೋದುವವೊಯಿ, 
ಯೆಳ್‌ದುವಕಡ್ಡಿ, ಕುಡಿಕೆಲ್‌ ಕಪ್ಪ್‌, ಕೂಟ್‌ ಪೊಟ್ಟಿ, ಆಲ್‌ ಪೊಟ್ಟಿ, ಗೋಡೆ ಪೊಟ್ಟಿ, 
ಮೂಲೆಪೊಟ್ಟೆ, ಕೂಡ ಸಮ್ಮಂದ ಕೊಡ್‌ತಿರ? 

ಕ್‌೦| ಅರುವ - ಕೊಡ್‌ತತೊ. 

ಮೂ ಆರುವ - ನಲ್ಲದ್‌, ಯಾಲತೋಟ, ಕಾಫಿತೋಟ, ಪೂತೋಟ, ಪುಳಿತೋಟ, 


ಬಾಳೆತೋಟ, ಬರಿಕೆತೋಟ, ಮಾವುತೋಟ, ತೆಂಗ್‌ತೋಟ, ಯಿಂಜಿತೋಟ, ಮಂಜತೋಟ, 
ಪಂಜತೋಟ, ಕೂಡ ಸಮ್ಮಂದ ಕೊಡ್‌ತಿರಲ್ಲ? 

ಕ್‌೦| ಅರುವ - ನೇರೊ. 

ಮೂ] ಅರುವ - ನಲ್ಲದ್‌, ಕೆಟ್ಟ್‌ನಕೆರೆ, ಕೂಟ್‌ನ ಮೀನ್‌, ಕೊರೆಪಳ ನಾಯಿ, 
ಚಪ್ಪುವ ಪಂದಿ, ಕಾವಳ ಪೂಣ್‌, ಕೂವಳ ಮಲ್ಲ, ಅರಪಳಬಾತ್‌, ಚಾಕ್‌ನಗ್‌ಣಿ, ಅಲ್ಲತೆ, 
ಗಾಡಿ, ಪೊಟ್ಟಿಗಾಡಿ, ರೈಲ್‌ಗಾಡಿ, ಬೈಸಿಕಲ್‌, ಮೋಟರ್‌ಕಾರ್‌, ಸಾರೋಟ್‌, ಕುದ್‌ರೆ, 
ಜೀನ್‌ಲಗಾಂ, ಆನೆ ಅಂಬಾರಿ ಕೂಡ ಸಮ್ಮಂದ ಕೊಡ್‌ತಿರ? 

ಕ್‌೦| ಅರುವ - ನೇರಾಯಿತೂ ಕೊಡ್‌ತಿತೊ. 

ಮೂ। ಅರುವ - ನಲ್ಲದ್‌ ಕೊಟ್ಟುವಮೇದ, - ವೂದುವಪೊಲೆಯ, ಕೂರೆಲ್‌ 
ಮೂಪ, ಪಳ್ಳಿಲ್‌ತೊಂಡ, ವೊಲಿಪಂವ, ಕೆರೆಪಂವ, ತಟ್ಟ, ಆಯಿರಿ, ಮಲೆಯ ಕಣಿಯ, 
ಶಾಂತಿಗಾರ, ಶಾಸ್ತ್ರಗಾರ, ಸಂಗೀತಗಾರ, ಅಲ್ಲತೆ, ರಾಜಮೊಕ್ಕಡ, ಕಟ್ಟ್‌ಲ್‌ 
ಅಜ್ಜತೊಟ್ಟ್‌ಲ್‌ ಕುಳಿ, ವೊಲಕೆಟ್ಟ್‌ ಅಜ್ಜಿ, ಸಾಲಡಂಗಬಾಲಡಂಗ ಸಮ್ಮಂದ 
ಕೊಡ್‌ತಿರ? 

ಕ್‌೦| ಅರುವ - ಕೊಡ್‌ತಿತೊ. 


ಮೂ ಅರುವ - ಎಂದಕ್ಕ, ಎಂಗಡತಂಗೆ ಮಕ್ಕ ನಿಂಗಡಮನೆಕ್‌ ಬಾವಬಾಕೆ 
ಬಂದಲ್ಲಿ, ಬಾಯಿಲ್‌ ಪಣಿಕೆಯಿಚಿತೂ ಕೈಲ್‌ ತಾನೆಕೆಜ್ಜಿತೂ ಯಾಲೊ ಕಾಪಿಯೊ 

ನೆಲ್ಲೊ ಪಿಲ್ಲೊ ಕೋಳಿಯೊ ಪಂದಿಯೊ ಚಾಕಿತು ಮಾರಿತು ಲಕ್ಷವೊ ಕೋಟಿಯೊ 
ಪಣವೊ ಆಸ್ತಿಯೊ ಸಂಪಾದನೆ ಮಾಡ್‌ಚೇಂಗಿ ನಾಳೆ ಪಿನಿಯಾಂದ್‌ ತಂಗೆಮಕ್ಕಕ್‌ 
ಅಲ್ಲಸಲ್ಲಂದೆಣ್ಣಲೆ. ಇಂದಿಕ್ಕ ಎಂಗಡ ತಂಗೆಮಕ್ಕಕ್‌ ಪೊಟ್ಟಿದುಂಬ ಬೀರಾಳಿ ಕಾನಿದುಂಬ 
ಚಿಂಗಾರ ಚಂದೂಕದುಂಬ ಪೊಂಬಣ ಕೊಡ್‌ತಿತ್‌ ಅಯಚಲ್ಲಿ ಕಾಣತೆ ಕೇಳತೆ ಪೋಚೇಂಗಿ 
ಆರ್‌ಗೂವ ಜವಾಬ್ದಾರ? 


ಕ್‌೦| ಅರುವ - ನಾನೆನ್ನೆ. 
ಮೂ। ಅರುವ - ಆಂಹ ನಿಂಗಳೆನ್ನೆಯ? ನಲ್ಲದ್‌. ಇಪ್ಪರ ಬಾರಿ. (ಮೂಡ್‌ 


ನೋಟಿತ್‌) ಓಹೊ! ಗೊತ್ತಾಚಿ. ನಿಂಗದಾರ್‌| ನಿಂಗಡ ವೊಕ್ಕಪೆದಯೆನ್ನ್‌? ಆಳ್‌ 
ಪೆದಯೆನ್ನ್‌? ಈ ಜವಾಬ್ದಾರಿ ನಿಂಗ ವಹಿಸಿಯವಕ್‌ ಮೊಳಿಯೆನ್ನ್‌? 


ಕ್‌೦| ಅರುವ - ಬೆಂದ್‌ಕಳೆ, ಕೇಳಿ. ನಿಂಗಕೆಲ್ಲ ಗೊತ್ತುಂಡೊಯೆನ್ನೊ, ನಿಂಗಡ 
ಅಜ್ಜಪಂಗಕ್‌ ಎಂಗಡ ಮನಸ್ಹಾನತ್‌ರ ಕೇಳಿ ನಲ್ಲೋಣೆ ಗೊತ್ತ. ದಾಡಂದ್‌ಕೇಪಿರ? 
ಪಂಡ್‌ ನರಿಕ್‌ ಸಾರೋಟ್‌ಕೆಟ್ಟಿ ಕರಡಿಕ್‌ ತೂಡ್‌ಕೊಡ್‌ತ್‌ ಕಡಕ್‌ ಪಾಲೊಕೆಟ್ಟಿ 
ಅಕ್ಕರೆಂಜಿಣಕ್ಕರೆಕ್‌ ಇಕ್ಕರೆಂಜಿ ಅಕ್ಕರೆಕ್‌ ಪೊಲಾಕೊ ಬೈಟು ಸವಾರಿಮಾಡುವಾಂಜ ಬಂಬನ 
ಗೊತ್ತುಂಡ? 

ಮೂ। ಅರುವ - ವೊ ಗೊತ್ತಿಲ್ಲೆಲ? ಅಂವನೇದ್‌ ಬಂಬನಪ್ಪ? ಅದೇದ್‌ 
ಮನಸ್ನಾನಪ್ಪ? 

ಕ್‌೦| ಅರುವ - ಬೆಂದ್‌ಕಳೆ , ಅದೇ ಪೊಟ್ಟಪುಂಡ ಮನಸ್ಲಾನ ಗೊತ್ತಾಚಲ್ಲ? ಆ 
ಬಂಬಂಡ ಮೋನೆ ನಾನ್‌. ಏಡಪೆದ ಗುಟ್ಟಪ್ಪಂದ್‌, ಅರಿಂಜಿರಲ್ಲ? ರಾಜವೊಕ್ಕಕ್‌ ನಾನ್‌ 
ಮಣ್ಣರುವ ನಾಯಿತುಳ್ಳೆ. ಆನಗುಂಡ್‌, ಏಡ ಜವಾಬ್ದಾರಿಕೆಳ್‌ ಮಂಗ್‌ಲ ಕರತಿರ 
ಚೂದ್‌ಕಿರ್‌೦ಬ್‌ ಚುಂಡೆಕ್‌ ಮೊದ ತಪ್ಪಾಂಗ್‌ ಅಡ್ಡಿಯಿಲ್ಲೆ, ಕಂಡಿರ. 


ಮೂ ಅರುವ - ಬೆಂದ್‌ಕಳೆ, ನಲ್ಲದ್‌. ಎಂಗಡ ತಂಗೆಮಕ್ಕಡ ವಿಶಯತ್‌ ನಿಂಗ 
ಎಣ್ಣುವದ್‌ ಎಣ್ಮವಲು. 


ಕ್‌೦| ಅರುವ ಇ ಬೆಂದ್‌ಕಳೆ, ಕೇಳಿ. ಎಂದಕ್ಕ. ಇಂದಾಕನೆಕ್ಕೆ ನಿಂಗಡತಂಗೆ 
ಮಕ್ಕ ಇಇಕ್ಲಿಮಿಇ್ಲಾಕ್‌ ರಾಜವೊಕ್ಕಡ ಪೊಮ್ಮಕಮಕ್ಕ, ಗೊತ್ತಾಚ? ಅನ್ನನೆ ಬಂದ 
ಪೊಣ್ಣ್‌ "ಎನ್ನತ ಮನೆಯಪ್ಪ! ಮನೆಚಾಯಿಲ್ಲೆ! ಹಂಚಿಟ್ಟಿತಿಲ್ಲೆ. ಮಾರ್ಗಯಿಲ್ಲೆ, 
ಪಟ್ಟಿ ಜಾರುವ, ನೀರ್‌ಕ್‌ದೂರ, ಕೊಟ್ಟ್‌ ತೋರುವ, ಚಾಣಕ್‌ಳೆಯ್ಕ, ವೋಣಿಲ್‌ಕೆತ್ತೆ 
ನಡಪಕರಿಯ, ನಡಂದವಳಲ್ಲ, ಬೂಟ್‌ಸ್‌ಬೋಂಡು, ಸಾರೋಟ್‌ಆಂಡು,. 


ಶ್ರೀ ಸಾವಿತ್ರಿ ನಾಟಕ 57 


ತೇಯುವಕಾಲ್‌, ಮಾಯುವಮೇಲ್‌, ಮೊಡ್‌ಕುವಕರಿಯ, ಮೊಕ್ಕುವಕರಿಯ, 
ತೇಪಕರಿಯ, ಅರಪಕರಿಯ, ಮುರಿಪಕರಿಯ, ತರಿಪಕರಿಯ, ಗೌಡಿಯಳಾಂಡು, 
ಕತ್ತತಪುಳ್ಳಿ, ಬೇಯತ ಅಕ್ಕಿ, ಬೆಪ್ಪಕರಿಯ, ಯಿಡುವಕರಿಯ, ಕುಟ್ಟಿಯಳಾಂಡು, 
ಕೋಂಬರೆಪೋರ, ಕಟ್ಟ್‌ ತರಿವ, ಪೊಟ್ಟಿನೆಟ್ಟುವ, ಕೂಳ್‌ಕುಯಿಪ, ಕರಿಕಯಿಪ, 
ಮಾಂವಬಯ್ಕುವ, ಮಾಂವಿಪೊಯ್ಕುವ, ಬಾವ ತೇಂಡುವ, ಚಾಯಿಲ್ಲತೊಡೆಯ, 
ಚಾಕ್‌ರಿಯಿಲ್ಲೆ ಸಂಬಳಯಿಲ್ಲೆ, ನೆನೆಪ್‌ಕ್‌ಯಿರ, ಪದಿಪ್‌ಕ್‌ಬರ", ಎಂದ್‌, 
ಇಲ್ಲತಸಲ್ಲತ ನೆವನ ಯಣ್ಮಂಡ್‌ ಪೊಲಚ ಕೊರಕ್‌, ಇರ್‌ಟತ್‌ಪಣಿ, ಆಗತಕಳಿ, 
ಮಾಡತಪಣಿ, ಮಾಡ್ಕಂಡ್‌ ವೋಡಿವೊಳ್‌ಚಿ ತಾಮನೆಲ್‌ ಪೋಯಿತ್‌ ಅಳತಕ್ಕ, 
ನ್ಯಾಯಪರಂದಿತ್‌ ನಡಪ್‌ತ್‌ತಿತ್‌ ಪೋರಪೋಯಿತ್‌ ಪೊರ್‌ತಮಾಡಿತ್‌ ನಲ್ಲನಡತೆ 
ನಲ್ಲನೀತಿ ನಲ್ಲಗುಣ ನಲ್ಲಬುದ್ದಿ ಯೆಣ್ಣಿತ್‌ಕೂಟ್‌ಕ್‌ ಆಳ್‌ಬಟ್ಟೆಕ್‌ ತೂಡ್‌ತಂದಿತ್‌ 
ಅಯಚಿ ತಪ್ಪಂತ ಅಂಗನರುವದಾರ್‌? 


ಮೂ। ಅರುವ - ನಾನೆನ್ನೆ, ಸಂಸ್‌ಯಯೆನ್ನ್‌? 

ಕ್‌೦| ಅರುವ - ನಿಂಗಳೆನ್ನೆಯ? ನಿಂಗದಾರ್‌? ನಿಂಗಡವೊಕ್ಕಪೆದಯೆನ್ನ್‌? 
ಆಳ್‌ಪೆದಯೆನ್ನ್‌? ಇಚ್ಚಕ್‌ ವುದ್ದ ಸಮ್ಮಂದ ಪರಿಜತಕ್ಕ್‌ ಎಣ್ಣ್‌ನದ್‌ ನೋಟುಕ್ಕಲೆ ನಿಂಗ 
ಪೆರ್ತ್‌ ಬಲ್ಕ ಮನಸ್ತಾನಗಾರಂದ್‌ ನಂಬ್‌ನೆ. 

ಮೂ ಅರುವ - ಅದಂಗ್‌ ಅಡ್ಡಿ ಯೆನ್ನ್‌ಂದ್‌? ಏಡಮಣ್ಣ್‌ ಮನಸ್ಥಾನ ತೇರ 
ಕೇಳಿಯು ಕೀರ್ತಿಯು ಅರಿಂಜಕ್ಕ, ನಿಂಗೆಚ್ಚಕ್‌ ಯೆನ್ನ ತುದಿಪಿರೊ ಯೆನ್ನೊ! ನಾನು ನಿಂಗಳು 


ಬಹುದೂರಂದ್‌ ಗೇನಮಾಡತಿ, ಇದೇ ಕೇಳತೆ ಕಡಪೋಚಿ ಕಾಣತೆ ಬೆಂದು ಪೋಚೀಂದ್‌. 
ಪೋಡ್‌ ಆ ಪಳಮೆನಗುಂಡ್‌ ಕಾಲಕಳೆವೆನ್ನಂಗ್‌? 


ಕ್‌೦| ಅರುವ - ಬೆಂದುಕಳೆ, ಅದಲ್ಲ. ಕಾಣತಯಿನ ಕಾಂಬದು ಅರಿಯತಯಿನ 
ಅರಿವದು ಪದ್ಧತಿಯಲ್ಲ? ಎನ್ನನೆ 


ಮೂ।| ಅರುವ - ನೇರ್‌ ನೇರ್‌ ಆಚೇಂಗಿ ಕೇಳಿ. ಆಕಾಶ ಭೂಮಿಕ್‌ 
ಚಪ್ಪರ್‌ಟ್ಸ್‌, ಕುಂದ್‌ನ ಬಲಿಚಿಕುರಿಬೆಚ್ಚಿ, ಮೊಟ್ಟೆನತೆರಕಿ ಬೆಂಚಿಬೆಚ್ಚಿ ತಿತ್ತಿಲ್ಲತೆ 
ಕೂಳುಬೆಚ್ಚಿ ನೀರಿಲ್ಲತೆ ಕಣ್ಣಿಯುಕಾಚಿ ಕಡತ್‌ ನೀರ್‌ನ ಕಳ್ಳುಕಾಚಿ, ಆಕಾಶ 
ಬೆಂದುನಯಿಳಿಪಿಕ್‌ಬ್ರೂಮಿಬೆಂದುನಮುರಿಪಿ, ವಂದಾಯಿಕೂಟಿತ್‌, ಕುಡಿಪವ 
ಉಂಬ್‌ಚಿತ್‌, ಉಂಬವನ ಕುಡಿಪಿಚಿತ್‌, ಪತ್ತಿನೀಕಿತ್‌, ಮೇದನಗುಂಡ್‌ ವೂದಿಚಿತ್‌, 
ಪೊಲೆಯನಗುಂಡ್‌ ಕೊಟ್ಟ್‌ ಚಿತ್‌, ಆಮೆಕ್‌ ಅಂಬಾರಿಕೆಟ್ಟಿ, ಆನೆಕ್‌ ಸಾರೋಟ್‌ಕೆಟ್ಟಿ, 
ಮಂಗಲಾಡಿಪೋಯಿತ್‌ ಕಡತ್‌ರ, ಅಕ್ಕರೆ ಪೊಣ್ಣ್‌ನ ಇಕ್ಕರೆಕ್‌ ಕೊಂಡ್‌ಬಾತಲ್ಲ ಆ 

ಬಂಬನಾರ್‌ ಗೊತ್ತುಂಡ? 


ಕ್‌೦| ಅರುವ - ಬೆಂದ್‌ಕಳೆ, ಯಿದೇನ್‌ ಪುದುಮೆ ಅನ್ನತ ಬಂಬನಿಂಜತ? ಅಂವಂಡ 
ವೊಕ್ಕಪೆದ ಕೇಕಂಡ್ಕದ್‌ ಧರ್ಮ, ಎನ್ನೆಣ್ಣಿಯಪ್ಪ! 

ಮೂ ಅರುವ - ಬೆಂದ್‌ಕಳೆ, ಅಂವನೆ ಸೀಮೆಕೊರ್‌ತಕ್ಕ, ಅಂವಂಡ ವೊಕ್ಕ 
ಪೆದೇ ಅಮ್ಮಪ್ಪಂಡ. ಅಂವಂಗ್‌ ಕಡ್‌ಪತ್‌ನಾಲ್‌ಲ್‌ ಕಣ್ಣ್‌ ಕಾಣತ ಯಿರ್‌ಟ್‌ಲ್‌ 
ಕರ್‌ತಬಾವ್‌ಡಯೆದಿಪ್‌ಲ್‌ ಕಾಕೆ ಅರಪನಿಪ್ಪಕ ಪೋಕೆ ಅರಪಕೇಪಕ ಪುಟ್ಟ್‌ನಂತ 
ಪುಲಿಮೋನೆ ನಾನ್‌. ಗೊತ್ತಾಚಲ್ಲ? ಏಡಪೆದೇ ವುಮ್ಮಪ್ಪಂದ್‌. ಯೇಡಬಂಬು ಬಲ್‌ವೂ 
ಕಂಡಿತೇ ಈ ರಾಜವೊಕ್ಕಕ್‌ ನಾನ್‌ ಪೊನ್ನರುವ 'ನಾನದಾಚಿ. ಆನಗುಂಡ್‌ ಎಂಗಡ 
ತಂಗೆ ಮಕ್ಕಳಗುಂಡ್‌ ಅರಮನೆಕಾಡ್‌ ಗುರುಮನೆಕಾಡ್‌ ವೊಕ್ಕಕಾಡ್‌ ಮಕ್ಕಕಾಡ್‌ 
ವೂರ್‌ಕಾಡ್‌ ನಾಡ್‌ಕಾಡ್‌ ಎನ್ನೊ ತಪ್ಪೊನೆಪ್ಪೊ ಬಾತೆಂಗಿ, ಕಾಕೆಪೂಣ ಅರಿಯತೆ 
ತ್‌ತಿತ್‌ ಅಯಚಿ ತಪ್ಪದ್‌ ಯೇಡ ಕಯಿಕು ಬಾಯಿಕು ನಾವುಕು ಕೂಡ್ಕತ್‌, ಕಂಡಿರ? 
ಇಂದಿಕ್ಕ ಈ ಸಮ್ಮಂದ ಪರಿಜಕೊಡ್‌ತಾಂಗ್‌ ಸಾಕ್ಸಿಯಾಯಿತ್‌ ಇಬರಿ - ಯೇರಿ ತೆರಂಗತೆ 
ಕಲ್ಲ್‌, ಬೇಲಿ ತೆರಂಗತೆ ಮುಳ್ಳು, ಸಾಕ್ಸಿತಪ್ಪದೆ ಪಣಂದ್‌ ಆಂಜೆಡ್‌ತ್‌ ಅರಿಚಿಬೆಚ್ಚ 
ಪನ್ನೆರಂಡಚ್ಚಿರ ಪೊನ್ನ್‌ (ಎಂದ್‌ ಪಣಕೊಡ್‌ಪ) 

ಕ್‌೦| ಅರುವ - (ಪಣಕೇಟಂಡ್‌) ' ಬೆಂದ್‌ಕಳೆ, ಪತ್ತಾಂಡಕೂಟ್‌ಕ್‌ ಪನ್ನಂದಾಚಿ. 
ಯಿದರಿ ಪನ್ನಂದಚ್ಚಿರ ಪೊನ್ನ್‌. (ಏಳಿಮಂಗ್‌ಲ ಯಿಳಿಯ) 

ಮೂ ಎರುವ - ಬೆಂದ್‌ಕಳೆ, ಎಂಗಳಗುಂಡ್‌ ತಡುಯಿಲ್ಲೆ, ಇಾಇರಯೆಲ್ಲಾ 
ಕಾರ್ಶನಿಂಗಡೆನ್ನೆ, ಕಂಡಿರ. ಮಂಗ್‌ಲತ್‌ರ ಕೂಡೆ ಬಪ್ಪವು ಬೆರಿಯ ಬಕ್ಕು. ನಿಂಗ 
ಪೊರಡಿ. 

ಕ್‌೦| ಅರುವ - ಅನ್ನನೆನ್ನೆ. ತಡುಮಾಡತಿ (ಮಂಗ್‌ಲ ಯಿಳಿಂಜಿ ಬಾಳೆಬಿರ್‌ದ್‌ರ 
ಪಕ್ಕನಿಂದ್‌ ಅಲ್ಲಿಂಜಿಪೊರಟ್‌ ಅರಮನೆ ಸೇರುವ.) 


ತ ತ ೫ 


ಶ್ರೀ ಸಾವಿತ್ರಿ ನಾಟಕ 59 


೩ನೇ ಅಂಕ 
೧ನೇ ಸೀನ್‌ 
(ದ್ಕುಮತ್ಸೇನರಾಜ ಅಳತಂಡಿಪ್ಪ) 
ಸತ್ಯವಂತ - ಅಪ್ಪಯ್ಯ, ಅಡ್ಡಬುದ್ದೆ. 
ರಾಜ - ಮೋನೆ ಎನ್ನ್‌ಬಂದಿಯ? 
ಸತ್ಯವಂತ - ಅಪ್ಪಯ್ಯ, ಕೇಳ್‌. 


ಕಂದ|| ಅಂಜಿತ್‌ ಬೋಡುವಿಲಪ್ಪನೆ| ಇಂಜದ್‌ ಮನೆಲೆಲ್ಲವುಂಡಿತ್‌ ತೇಂದತ್‌ 


ನೋಟ್‌|| ಅಂಜತೆಕಾಡ್‌ಕ್‌ಪೋಯಿನಾ। ಪಂಜಪಲ ಪಣ್ಣ್‌ 
ಕೊಂಡ್‌ಬಪ್ಪಿಕ್ಕನಾನ್‌|| 
ರಾಗ ಸುರಟಿ 


(ನೀರಜರಯನೆಯೆನೀರಿನ - ಎಂಬಂತೆ) 


ರಾಜನೀನಾಯಿತ್‌ ಬಾಳಿತ್‌ ಮಿಣ್ಲ[| ಬೇಜರಕಾಂಬಕ್‌ ನೀಕಾಚಿಪಿಣ್ಣ 
||ಅ|ಪ|| ಚಾಕುವದೆನ್ನಂಗ್‌ ಮಕ್ಕಳಕೇಳ್‌| ಆಕುಬಯತ್‌ಕು ಪೋಕ್‌ಕುಂದೆಣ್ಣಿ|| 
ನೀಕ್‌ ಗುಣನಾನ್‌ಕೆಯ್ಯತೆಡೆಂದು। ಲೋಕತ್‌ಪಾಪಿಕಡೆಯಾನೆಡಿಂದು ||೧|| 
ಡೆತ್ತುನಾತೇಡತೆಕೊಂಡ್‌ಬರತೆ| ಪೊತ್ತ್‌ಕ್‌ನೇರಕ್‌ನೀಕ್‌ತರತೆ|| ಪೆತ್ತಕರ್‌ ನೇಡ 
ನೊಂದ್‌ಮನಶ್‌| ಬತ್ತುವಕಾಚಿಕೆಲಬರಿನ್‌ಡ ||೨|| ಅಪ್ಪನಪಟ್ಟಣಿಬೂಕುವ 
ಮೋಂವ। ಡಿಪ್ಪದುಬಾವದುಡಾಗಲೊಡಯ್ಯೊ|| ಅಪ್ಪಣೆತಂದಿನೊಪಣ್ಣ್‌ ಪಲವೊ। 
ತಪ್ಪತೆನಾಕೊಂಡ್‌ ಬಪ್ಪಿನೋನೀಕ್‌ ||೩|| 


ಅಪ್ಪಯ್ಯ, ಬಯತ್‌ಕಾಲತ್‌ ನಿನ್ನ ಪಟ್ಟಣಿ ಬೂಕುವಕಾಯಿತ್‌, ಮೋಂವನಾಯಿತ್‌ 
ನಾನ್‌ ಪುಟ್ಟ್‌ ನದೇ ಹೊರ್ತು, ಎನ್ನಗುಂಡ್‌ ಎನ್ನ್‌ ಸುಗ ನೀನ್‌ ಪಟ್ಟಿಯ? 
ರಾಜಾಧಿರಾಜನಾಯಿತ್‌ ಬದ್‌ಕ್‌ನಂತ ನೀಕ್‌ ಬಯತ್‌ಕಾಲತ್‌ ಈ ಕಾಡೇ ಮನೆ ಆಚೊ! 
ಆಹ! ದೇವಡ ಮಯಿಮೆನ ಅರಿವದ್‌ ಕಷ್ಟ! ನೇಡಗೋಳ್‌ ನೋಟುವಂತ ಎನ್ನಂತ 
ಪಾಪಿಮೋಂವ ಪುಟ್ಟುವದ್‌ ನಲ್ಲೊರ್‌ ಬಂಬ ಪುಟ್ಟಿತುಂಡೇಂಗಿ ಈ ಗತಿ ನೀಕ್‌ ಆಪಕಿಂಜಿಲೆ. 
ಮಾಡುವದೆನ್ನ್‌? ಅಪ್ಪ ಬಯಿಟೇಕುಳ್ಳ ಪಣ್ಣ್‌ಪಲ ಕೊಜ್ಜಂಡ್‌ ಬಪ್ಪಕ್‌ ಅಪ್ಪಣೆ ತಾ. ಕಷ್ಟ 
ತಂದ ದೇವ ಸುಗ ತರೆತೆಯಿರ. 

ರಾಜ - ಮೋನೆ, ಇನ್ನತ ಗೋಳ್‌ಲ್‌ ಬದುಕುವಕಾಗಂದೇ ಚಾವಕ್‌ ಪೊರಟಿತಿಂಜೆ. 
ಅದಂಗೂ ನಿನ್ನ ಚೆಲ್ಲಿತ್‌ ತಡೆ ಆಚಿ. ಮಾಡುವದೆನ್ನ್‌? ಅಪ್ಪ ಅವ್ವಂಗಾಯಿತ್‌ ಒಬ್ಬನುಳ್ಳ 
ನೀನ್‌ ಯೆಡ್‌ತವ ತೊಂದರೆನೊ ಬಂಗತ್‌ನೊ ನೋಟ್‌ಚೇಂಗಿ ಬರಿಕ್‌ ಬಾಳ್‌ ಇಟ್ಟನ್ನನೆ 
ಆಪ. ಅಯ್ಕೊ ಪಾಪಿಯಾನ ದ್ಳುಮತಶ್ಸೇನ, ಒಬ್ಬನುಳ್ಳ ಕುಇಗ್ಲಿಕ್‌ ಇನ್ನತ ತೊಂದರೆ ಕೊಡ್‌ತಿತ್‌ 
ನೇಡ ಬಂಡಜೀವತ್‌ನ ಎಚ್ಚಕ್‌ಕಾಲ ಬೆಚ್ಚವಿಯೊ ಗೊತ್ತಾಪ್‌ಲೆ. 


ಕಂದ|| ತೆಡ್‌ಲೊಮಳೆಕ್ಕಡಂಗಿತೂ| ಕಡವೊಮೀನ್‌ಕಡಂಗಿ ನಡೆಕ್‌ ನರಿ' ಅಂಜಿತೂ|| 

ವೊಡೆಯನೊಪೊಣ್ಣ್‌ಕಡಂಗಿತು| ಪಡೆಯಾಳಿಪಡೆ ಕಡಂಗಿತುಬಾವೋಲೆಡಾಚಿ॥!2 

ಮೋನೆ, ಏಡಗತಿ ಇನ್ನನೆ ಆಚಿ. ಭಗವಂತಂಡ ತಂತ್ರ ವೂರುವಕ್‌ ದಾರ್‌ನಗುಂಡ್‌ 
ಕಯ್ಕೂ? 


ಶ್ಲೋಕ. ಈಶಮಿನಿಂಜೊರ್‌ಕಾಲ] ದೋಷಲೊಬಂದೆಬಕ್ಕು ಲ] 


ದೇವಡ ದಯ ಕಮ್ಮಿ ಆಪಕ ಇನ್ನತ ಕಷ್ಟ ಪಡಂಡ್ಕದ್‌ ಧರ್ಮ. ಆಚೇಂಗಿ 
ಎಕ್ಕಲು ಇನ್ನನೇ ಇಕ್ಕೂಂದ್‌ ನಾನ್‌ ನಂಬೂಲೆ. ಕುಂಡಿ ಪರಪಾಪದು ಪರಪ್‌ 
ಕುಂಡಿಆಪದು ಲೋಕತ್‌ವುಳ್ಳದ್‌. ಆನಗುಂಡ್‌ ನಲ್ಲದೆತ್ತತೆಪೋಗ. ಇಕ್ಕ ನೀನ್‌ 
ಪಣ್ಣ್‌ ಪಲಕ್‌ ಪೋಪೇಂಗಿ ಬೆರಿಯಬರಂಡು. ಮರತ್‌ರಕೊಡಿಕ್‌ ಪತ್ತುವದ್‌ ಜೋಕೆ, 
-ಬೆರಿಯ ಪೊ. 


ಸತ್ಯವಂತ - ಅಪ್ಪಯ್ಕ, ಆಕು. (ಎಂದ್‌ ಪೊರಡುವ) 


ಸಾವಿತ್ರಿ - ದೇವನೆ, ನಿಲ್ಲ್‌, ನಿಲ್ದ್‌. (ಎಂದ್‌ ತಡ್‌ತಂಡ್‌ ಮನತ್‌) ಆಹ! 
ಏಡ ವೊಡೆಯ ವೋರಾಂಡ್‌ಲ್‌ ಚಾವಂದ್‌ ನಾರದ ಯಶಿ ಯೇಣ್ಣ್‌ನ ನಾಳೆ, ಇಂದ್‌. 
ಇನ್ನತ ಮರಣ ಬಪ್ಪಕಾಗಾಂದ್‌ ಯಿಕ್ಕ ಮೂಂದ್‌ದಿನ ತೊಟ್ಟ್‌ ಕೂಳ್‌ನೀರಿಲ್ಲತೆ ಪಟ್ಟಣಿ 
ಬುದ್ದಂಡ್‌ ದೇವರ ನೆನತಿತುಳ್ಳಿ. ಇಕ್ಕ ಯೇಡ ದೇವ ಕಾಡ್‌ಳ್‌ ಪೋಪದುನೇರ್‌, 
ಅಲ್ಲಿ ಚಾವದ್‌ನೇರ್‌. ದೇವಚತ್ತಿತ್‌ ನಾನ್‌ ಬದುಕುವಾಂಗಿಂಜಿ ದೇವಂಡಕೂಡೆ 
ಚತ್ತಕ್ಕನಾಕ್‌ ಸುಗವುಂಡ್‌. ಆನಗುಂಡ್‌ ನಾನು ಕೂಡೆನ್ನೆ ಪೋಪಿ (ಎಂದ್‌)ದೇವನೆ, 
: ಇದೆನ್ನ್‌ ಕಡ್‌ಪತೆ ಪೊರಟನ್ನನೆ ಕಾಂಬ, ಎಲ್ಲಿಕ್‌ಂದ್‌ ದಯಬೆಚ್ಚಿತ್‌ ಎಣ್ಣ್‌. 


ಸತ್ಯವಂತ - ದೇವಿ, ಕೇಳ್‌. 


ಕಂದ|| ' -  ಪೊಂದೇವಿಯೆಲೆಣ್ಣುವಿಕೇಳ್‌। ಡಿಂದಿಯಬೈಟೆಕ್‌ಪಲ ಪಣ್ಣ್‌ಯಿಲ್ಲೆಂದರಿಂಜಿ|! 
ನಂದ್‌ಡಾನದ್‌ಕೊಜ್ಜಂಡ್‌। ಬಂದೇಬಪ್ಪಿಕಾಡ್‌ಕ್‌ಪೋಯಿತ್‌ನಾನ್‌|| 

ದೇವಿ, ಎಂಗಕ್‌ ಬೈಟೇಕುಳ್ಳ ಪಣ್ಣ್‌ಪಲಕೊಜ್ಜಂಡ್‌ ಬೆರಿಯಬಪ್ಪಿ. 
ಬೇಜಾರಮಾಡತೆ. 


ರಾಗ ಮುಖಾರಿ 
(ಪಾಹಿಸಕಲ ಲೋಕನಾಥ - ಎಂಬಂತೆ) 
ಸಾವಿತ್ರಿ - 


ಚೂಡ್‌ನೋರ್‌ದೇವಕೇಳ್‌। ಯೇಡಾಶೆಲೆಣ್ಣುವಿ ||ಪ|| ಕಾಡ್‌ಕಿಂದ್‌ನೇಡ 
ಕೂಡೆ| ನೋಡ್‌ ನಾನ್‌ ಬಪ್ಪಿನೊ ||ಅ|ಪ|| ನೂಲ್‌ಕ್‌ಂದೆಚೂದ್‌ನೋಟ್‌| 
ಮಾಲೆಕ್‌ಂದೆಪೂವ್‌ಲೊ॥ ಮಾಲೋಗಮನ್‌ಸಕ್‌೦ದ್‌| ನೀಲಕೋಡಿಪೊಂಗಳೊ 
oll ಬಾನಕ್‌ನೆಲಚಬೋಜ। ಮೀನಕ್‌ಕಡಬೋಜ।|| ಆಣ್‌ಕ್‌ಲೊಪೊಂಗ 
ಬೋಜ। ಮಾನಬೋಜರಾಜಂಗ್‌ ||೨|| ಚೋಮಂಗ್‌ಕೊಂಬ್‌ಕನಂದು| 
ಭೂಮಿಕಾಳ್‌ಬಾರಂದು॥ ಸೀಮೆಬಾಬಾರದೊರೆಯಕ್‌೦ದು] ನೀಮಾಡತೆಗೇನಲೊ 
|೩| ಚುಟ್ಟಿತ್‌ಕೆನಚತ್‌ಲ್‌| ಕೆಟ್ಟದೆಲ್ಲಕಂಡೆನೊ|| ಬುಟ್ಟೊಯಿಚಿಪೋತೆಯೆನ್ನ[ 
ಮುಟ್ಟೂರಿನಾಬೋಡುವಿ ||೪॥ 


ದೇವನೆ, ಇಂದಾಕನೆ ನ್‌ಡಕೂಡೆ ಬಪ್ಪೀಂದ್‌ ನಾನ್‌ ಕೇಟವಳಲ್ಲ. 
ಇಂದೆನ್ನೋರ್‌ ಆಶೆಆಯಿತ್‌. ಈಂಡಮೇಲು ಯೆನ್ನೆನ್ನೊ ಕೆಟ್ಟಕೆನಚಿ ಕೂಡ ಕಂಡೆ. 
ನಿನ್ನ ಬುಟ್ಟಿತ್‌ ವೊರ್‌ಗಳಿಗೆ ನಾನ್‌ ಯಿಪ್ಪವಳಲ್ಲ. ಪೊಮ್ಮಕ್ಕಳಕೂಡೆ ಕಾಕಿಯಂಡ್‌ 
ತಿರುಗುವದ್‌ ಚಾಯಲ್ಲ. ನಾನೆನ್ನ್‌ ಇಇಗ್ಲ್ಯೂಪುತ್ತಂಗರತಿಯ? ಆನಗುಂಡ್‌ ನಾನು 
ಬಪ್ಪಿ, ಯೇಳ್‌ಪೋಕ. 


ಸತ್ಯವಂತ - ದೇವಿ, ನೀನ್‌ ನಾಕ್‌ ಪೊರೆಯಲ್ಲ ಕಂಡಿಯ. ಆಚೇಂಗಿ ಕಾಡ್‌ತಿರುಗುವಕ 
ಕಲ್ಲೋಮುಳ್ಳೋ ಪಟ್ಟಿತ್‌ ನೀಕ್‌ ನೊಬಲಾಕುಂದ್‌ ಎಣ್ಣ್‌ನೆ. ಈಂಡ ಮೇಲು ಬರಂಡೂಂದ್‌ 
ಆಶೆವುಂಡೇಂಗಿ ಏಡಪ್ಪನ ಕೇಟಿತ್‌ ಅಂವ ಬುಟ್ಟಿತೇಂಗಿ ಬೆರಿಯ ಬಾ. ನಾನ್‌ ಅಲ್ಲಿ 
ಅಳತಂಡಿಪ್ಪಿ. (ಎಂದ್‌ ಪೋಪ) | 

ಸಾವಿತ್ರಿ - ದೇವನೆ, ಆಕು. ಬೆರಿಯ ಬಪ್ಪಿ (ಎಂದ್‌ ರಾಜಂಡ ಪಕ್ಕಕ್‌ ಪೋಯಿತ್‌) 
ಮಾಂವೈಯ್ಯ ಅಡ್ಡ ಬುದ್ದೆ. 


ರಾಜ - ಮೈಮಳೆ ಎನ್ನ್‌ಬಂದಿಯ. 

ರಾಗ ಬೆಹಗ್‌ 
(ವುರಗೇಂದ್ರವೇಣಿ ಕೇಳೆ - ಎಂಬಂತೆ) 
ಸಾವಿತ್ರಿ - 
ಬೋಡೂವಿಮಾಂವನಿಂದ್‌। ಮಾಡ್‌ಗುಣವೊಡಿಂಬ್‌ ||ಪ।| ಕಾಡ್‌ಕ್‌ 
ದೇವಪೋಷ। ಕೂಡೆನಾದೇವಿಪೋಪಿ ||ಅ|ಪ|| ತೊಡಂಗ್‌ಲ್‌ಕತ್ತಿಕೊತ್ತ್‌| 
ವೊಡೆಯಂಗ್‌ ಪೊಂಗಸೊತ್ತ್‌ || ಅಡ್‌ಕೆನ್ನೆಯಿಪ್ಪನಂದ್‌| ಬುಡ್‌ಯೆನ್ನ್‌ 
ಪೋಪಿಡಿಂದ್‌ |೧| ಕಾಣತ್ತಬನವೊಕಂಡ್‌| ಆನಪಲವೊಕೊಂಡ್‌!।| 
ಮಾನತ್ತೆಬಪ್ಪನೋಟ್‌]| ನೀನಾಕ್‌ಗುಣವೊಕಾಟ್‌ ||೨|| ಆಶೇಲ್‌ಪೋಪದಲ್ಲ| 
ಸಾಸತ್ತ್‌ಕೇಪದಲ್ಲ|| ಈಶದಯವೊಡೊಂದ್‌| ದಾಸಿಅದಿವಿಡಿಂದ್‌ ||೩|| 


ಮಾಂವೈಯ್ಯ, ಇಂದಾಕನೆ ಇನ್ನತ ಆಶೆಲ್‌ ವೊನ್ನಾಂದು ಕೇಟವಳಲ್ಲ. ಇಂದೆನ್ನೊ 
ಆಶೆಆಯಿತ್‌ ಆನಗುಂಡ್‌ ದೇವಂಡಕೂಡೆ ಪೋಯಿತ್‌ ಪಣ್ಣ್‌ಪಲ ಕೊಜ್ಜಂಡ್‌ ಬೆರಿಯಬಪ್ಪಿ. 
ಆನಗುಂಡ್‌ ಅಪ್ಪಣೆತರಂಡೂಂದ್‌ ಬೋಡ್ಕವಿ. 


ರಾಗ ಧರ್ಬಾರ್‌. 
(ನೀತಿಯೆ ನಿನಗಿದು ನೀರಜ - ಎಂಬಂತೆ) 


ರಾಜ - ಯೇಡಮಯಿಮಳೆಕೇಳ್‌ನೀಗುಣವೊ |ಪ॥| ಕಾಡ್‌ಕ್ಕ್‌ಪೋಪದ್‌ 
ನೋಟ್‌ಕೇಡ್‌ ||ಅ|ಪ|| ಮೇಲ್‌ಲೊಪೊಂಗಡ। ಕೇಪದಲೆನ್ನೆ|| ಕಾಲ್‌ಕ್‌ 
ಪಡುಲಕಲ್ಲ್‌ಮುಳ್ಳ್‌ 1|೧|| ಮರಸದ್ದ್‌ಡಾಪದು। ನರಿಕೂತ್‌ಕೇಪದು।| 
ಮೊರಟಂಡ್‌ ನೀಪಡುದುಕ್ಕಲಕ್ಕ||೨|| ತೇಡಿಪುಡಿಕುಲ| ಪೀಡೆಪಿಶಾಚಿಯೊ|| 
ಕಾಡ್‌ಲ್‌ ನಿನ್ನಲಬೋಂಡಪೋಂಡ |||] ಕುಲವಮೋಂವಪೋನಂವ। 
ಪಲಕೊಂಡ್‌ಬಕ್ಕಡ್‌||] ಚಲನೀನ್‌ಮಾಡತೆ ಕೇಳ್‌ಬಾಳ್‌` ||೪|| 
ಮೈಮಳೆ, ಪೊಣ್ಣಾಳ್‌ ಕಾಡ್‌ತಿರುಗುವದ್‌ ತಪ್ಪ್‌. ಚೋತೆ ದುಂಬ್‌ನಕಾಲತ್‌ 
ಪೀಡಯೊ ಪಿಶಾಚಿಯೊ ಬೆರಿಯಪೊದ್ದು. ಈಂಡಮೇಲು ಕಲ್ಲ್‌ಮುಳ್ಳ್‌ಪಟ್ಟಿತ್‌ ನೀನ್‌ 
ಕಂಗಾಲಾಕು. ವೊಡೆಯಪೋಯಿತ್‌ ಬರಡ್‌. ನೀಪೋಂಡವ್ವ. 
ಸಾವಿತ್ರಿ - ಮಾಂವೈಯ್ಯ, ನ್‌ಡತಕ್ಕ್‌ ಸತ್ಮ. ಆಚೇಂಗಿ ವೊಡೆಯಂಡ ಆಶೆಲ್‌ ನಾನ್‌ 
ಪೋಪದಲ್ಲ. 

ಕಂದ|| ಚೆಡಿಯೊಮಾಡತೆ ಮಾಂವನೆ| ಮೊಡೆಯಂಡಮೇಲಾಶೆ ಕೊದಿಚಿತ್‌ 
ಪೋಪವಳಲ್ಲ|| ಯೆಡ್‌ತೊರ್‌ ವೃಥಪೂಚೆನಾ| ನಡುಕಾಡ್‌ಲ್‌ ಮಾಡುವಕಿಂದ್‌ 
ಪೋಂಡಿಯಬಾತ್‌|| 
ಮಾಂವೈಯ್ಯ, ದೇವಿಪೂಜೆವೃತ ನಡುಕಾಡ್‌ಲ್‌ಯಿಂದ್‌ ಮಾಡುವಂಗಾಯಿತ್‌ 
ಮೂಂದ್‌ದಿನತೊಟ್ಟ್‌ ಪಟ್ಟಣಿವುಳ್ಳೆ. ಯಿಂದ್‌ ಪೂಜೆ ತ್‌ತಿತ್‌ ಪಟ್ಟಣಿ ಮಾತುವಿ. 
ಪೋಂಡಂದೆಣ್ಣ್‌ ಚೇಂಗಿ ದೇವಿಕಾಯಿತ್‌ ಎಕ್ಕಲುಪಟ್ಟಣಿಯಿಪ್ಪವಳೇ ಹೊರ್ತು ಪಟ್ಟಣಿ 
ಮಾತುವವಳಲ್ಲ. 


ರಾಜ - ಮೈಮಳೆ, ನೇಡ ಸಾಸಕ್ಕ್‌ ನಾನ್‌ ಯೆನ್ನೆಣ್ಣೆಡ್‌! ಮೂಂದ್‌ದಿನ ತೊಟ್ಟ್‌ 
ಪಟ್ಟಣಿ ವುಳ್ಳಿಯಲ್ಲ! ಅಯ್ಯೊ! ನೇಡ ವೃತಕ್‌ ನಾನ್‌ ಬಂಗ ಮಾಡ್‌ಚೇಂಗಿ ಪಾಪಿಯಾಕು. 
ಆನಗುಂಡ್‌ ಬೆರಿಯ ಪೋಯಿತ್‌ ಪೂಜೆತ್‌ೇತಂಡ್‌ ವೊಡೆಯಂಡ ಕೂಡೆ ಬಾ. ನೀಕ್‌ ಪೋಪಲ್ಲಿ 
ಬಪ್ಪಲ್ಲಿ ದೇವ ಸುಗತರಡ್‌. 

ಸಾವಿತ್ರಿ - ಅಪ್ಪಣೆ (ಮನತ್‌) ಆಹ! ಏಡವೊಡೆಯಂಗ್‌ ಬಪ್ಪಕಷ್ಟ 
ಪರಿಹಾರಕ್ಕಾಯಿತ್‌ ಮಾಂವಂಡಕೂಡೆ ಪೊಟ್ಟ್‌ಪರಂದಾಂಗ್‌ ದೇವನಲ್ಲದ್‌ ಮಾಡಡ್‌. 
ಇಕ್ಕ ನಾನ್‌ ದೇವಂಡ ಕೂಡೆ ಪೋಯಿತ್‌ ಅಂವಂಡ ಕಷ್ಟಸುಗಕ್ಕೂ, ಪಾಪಪುಣ್ಮಕ್ಕೂ 
ಬಾಗಿಯಾಯಿತ್‌ ಇಪ್ಪಿ. 


೨ನೇ ಸೀನ್‌ ಕಾಡ್‌ 
(ಸತ್ಯವಂತ ಸಾವಿತ್ರಿಯಿಪ್ಪ) 


ಸತ್ಯವಂತ - ಆಹ! ದೇವಿ ಯೇಡಕೂಡೆ ಇಚ್ಚಕ್‌ ಬಲ್ಯ ಕಾಡ್‌ಲ್‌ ತಿರ್‌ಗಿತಿರ್‌ಗಿ 
ಹೆರ್ತ್‌ ಚೋತಿಯಲ್ಲ! ನಲ್ಲ ಪಣ್ಣೊಂದು ಕಾಂಬಕ್‌ ಕ್‌ಟ್ಟ್‌ಲೆ, ಈ ಕಾಡ್‌ನೋಟ್‌. 


ಕಂದ[| . ಪಲತರಪಣ್ಣದದೇವಿಯೆ| ತಳತಳಯೆಲಂಗುವಮರತ್‌ನ ಅಡಿಲು ಕೊಡಿಲು|| 
ಗಳಿಗೆಲ್‌ ಅದ್‌ನಾಕೊಯ್ಕುವಿ। ಅಳತನೀಬಹುಚೋತಿಯನಡಂದಿತ್‌ಕೇಳ್‌|| 


ದೇವಿ, ಇಲ್ಲಿ ಅಳತ, ನಾನ್‌ ಪಣ್ಣ್‌ಕೊಯ್ಯುವಿ. 


ಸಾವಿತ್ರಿ - ದೇವನೆ, ಆಕು (ಎಂದ್‌ ಅಳತವ) 

ಸತ್ಯವಂತ - (ಮರತ್‌ಲ್‌ ಪಣ್ಣ್‌ಕೊಯ್ಯುವದು) ಆಹ! ಇದನ್ನಾ ಏಡಪಡ ನೆಟ್ಟಿಕ್‌ 
ಪೊಜ್ಜನಕೆ ಆಚಲ್ಲ? ಅಯ್ಕೊ! ಏಡ ಜೀವ ಪೋಪದೇ ಸರಿ, ವುಯ್ಕೊ! ಅದ್‌ದಾರ್‌? ದೇವಿ 
ನಾಕ್‌ ಪೋಡಿಯಾಪ ಬೆರಿಯ ಬಾ. (ಎಂದ್‌ ಬುದ್ದ್‌ ಪೋಪ) 

ಸಾವಿತ್ರಿ - (ಬೆರಿಯಬಂದಿತ್‌) ದೇವನೆ, ಎನ್ನಾಚಿ. ಮೂಡ್‌ ನೋಟ್‌ (ಯೆಂದ್‌ 
ಮಂಡೆನೆಡ್‌ತಿತ್‌ ತೊಡ್‌ಲ್‌ ಬೆಚ್ಚವ) 


ಸತ್ಯವಂತ - ದೇವಿ, ಆಯ್ಕೊ ನಾಯೆನ್ನೆಣ್ಣಡ್‌! 


ಕಂದ ಪೋರಿಲ್‌ ಅಳತಿತ್‌ಲೊಬ್ಬನೊ| ವತಾರುದ್ದಕೇರ್‌ಪುಡಿಚಂಡ್‌ 
ಬ್ಬ ಸ 
ಯೆದಿಕೇಡಬಾತ್‌]|| ದಾರ್‌೦ದೆಣ್ಣಿನಾಬೊತ್ತಿತ್‌। ಬೇರಿಚಿನೋಟನೆ 
ಕಣ್ಣೇಡಮಂಗ್‌ಚಿಡಯ್ಕೊ!| 


ರಾಗ : ಖರಹರಪ್ರಿಯ 
(ಸ್ವೀಕರಿಸೈಮುನಿಯೆ - ಎಂಬಂತೆ) 
ಡಿದ್‌ಯೆನ್ನ್‌ದೇವಿಯೆ। ಡದಿಸೋಜಿಗಾಲೊ ||ಪ|| ಯದಯೇಡತಗ್ಗ್‌ಚಿ। 
ಪೊದಡಿಲ್ಲತಾಚ ||ಅ|ಪ|| ತೆಡ್‌ಕೊತ್ತ್‌ಯೆನ್ನಡ। ಪಡಮಂಡೆಪೊಜ್ಜತ್‌॥ ಯೆಡ 
ಬಲನೋಟನೆ। ಅಡ್‌ಕಾರುಡಿಲ್ಲೆ ||೧|॥| ಕಾಲೇಡಚುಗ್ಗುವ। ಮೂಳೆಚೆಡಿವ॥ 
ಬೋಳೆನಂವುಕೂವ। ಗೋಳಾಚಿನಾಕ್‌ ||೨॥| ಮೂಡ್‌ಕರ್‌ತತ್‌| ಬಾಡ್‌ಚಿ 


ಮೇಲ್‌।| ನಾಡಿನೆರಂಬೆಲ್ಲ। ಕೋಡ್‌ಚಿನೋಟ್‌ 1|೩|| ದೇವಮಿನಿಂಜತ್‌। 
ಬಾವದ್‌ಡಾಚಿ|| ಚಾವದ್‌ನೇರ್‌೦ದ್‌। ಜೀವಕ್‌ಡಾಪ |॥೪॥ 


ಆಹ! ದೇವಿ, ಎನ್ನೆಣ್ಣಡ್‌. ಮುಂಡೆಂಜಿಕಾಲ್‌ಕೆತ್ತನೆ ನಾಡಿನೆರಂಬೆಲ್ಲ 
ಸೇದುವಕ್ಕುಲ! ಅಯ್ಕೊ! ಅಪ್ಪ ಅವ್ವನಕಾಣತೆ ಈ ಕಾಡ್‌ಲ್‌ ಚಾವಕ್‌ ಏಡಹಣೇಲ್‌ 
ಎಳ್‌ದಿತಿಂಜತೊ! ಆಹ! ಪಾಪಿಯಾನ ಏಡಕ್ಕೆಪುಡಿಚ ನೀಕ್‌ ಮಿಣ್ಣಾಕ್‌ ಎನ್ನೆಲ್ಲ 
ಕಷ್ಟವುಂಡೊ ಗೊತ್ತಾಪ್‌ಲೆ ಅಕ್ಕುಲ! 


ಸಾವಿತ್ರಿ - ದೇವನೆ, ಚೆನ್ನನೇರ ಮುಂಡತಿರ್‌. ಇಲ್ಲಿ ಚಾಕ್‌ ನೀನ್‌ ದೇವಕ್‌ 
ಅನ್ನತ ತಪ್ಪ್‌ಮಾಡಿತಿರ. ಇಚ್ಚಕಾಂಗೆಲ್ಲ ಆಣಾಳ್‌ ಬೊತ್ಯವದುಂಡ? ಎನ್ನೊಮಂಡೆ ನೊಂಬಲ 
ಆಯಿತಿಕ್ಕು ಚೆನ್ನನೇರ ಸದ್ದ್‌ಮಾಡಂಡ. ಅದ್‌ಪೋಕು. (ಮನತ್‌) 
ಕಂದ|| ಜೀವಕ್‌ಮುಂದ್‌ನದೇವಂಗ್‌। ಚಾವಳಕಾಲಬಂದದ್‌ ನೇರಾಚಿಲ್‌ಡಿಂದ್‌।| 
ಬಾವಳಕಾಲತ್‌ಡಿನ್ನನೆ। ದೇವಚದಿಚಿನೊನಾನೆನ್ನನೆಬದ್‌ಕಡ್‌ಡಯ್ಕೊ!| 

ಆಹ! ಯಶಿತಕ್ಕ್‌ ನೇರಾಪಕಾಲಬಾತ್‌. ಅಯ್ಕೊ ಯೇಡ ವೊಡೆಯಂಗ್‌ ಇನ್ನತ 
ಅಲ್ಪಾಯುಷ್ಕ ಯಿಂಜತೊ! ಆಹ! ದೇವಂಗ್‌ ಇಲ್ಲಿ ಕಷ್ಟ ಬಾತೆಂಗಿ ನಾಯೆನ್ನ್‌ಮಾಡಡ್‌? 
ನಾಕ್‌ಗತಿದಾರ್‌? ಪಾಪಿಯಾನ ನಾನ್‌ ಕುಇಸ್ಲಿಕಾಲತ್‌ ಮುಂಡೆ ಆಪಯೋಗಯಿಂಜಿತ! 
(ಬೇರಿಚಿತ್‌) ಚೀ. ಅನ್ನತ ಪಾಪ ದೇವಕ್‌ ನಾನ್‌ ಮಾಡ್‌ನವಳಲ್ಲ. ಆನಗುಂಡ್‌ ಯೀಕಾಲತ್‌ 
ಧೈರ್ಯತಿಂಜಂಡ್‌ ವೊಡೆಯಂಡ ಮನಸ್‌ ಸಮಾಧಾನಪಡುತುವಿ. 


ರಾಗ : ಸುರಟಿ 
(ಏನುಮಾಡಲಿ ಸಖಿ - ಎಂಬಂತೆ) 


ಯೇಡದೇವನೆಕೇಳ್‌। ಬೋಡುವಿನಾಮೊರಡತೆನೀ ||ಅ|| ಮಂಡೆಲ್‌ 
ಯೆಳ್‌ತ್‌ನ್‌ಡ| ಕಂಡದಾರ್‌ಲೆಣ್ಣ್‌ನೀ। ಮುಂಡತೇಂಗಿಬೊತ್ತತೆನೀ ||೧|| 
ನ್‌ಡದೇವಿಸತ್ಯತ್‌ಲ್‌| ಕೂಡೆಲುಳ್ಳನೇರೆಂಗಿ|| ಕೇಡ್‌ನೀಕ್‌ಡೊಂದುಬರ [|೨| 
ಶೂರಂಗಳೊಡಂಜುವಕ್ಕ್‌| ನೇರಾಯಿತುಡಾಗಲ|| ಬಾರೊಬುದ್ದ ಚೆನ್ನನೇರ ||೩[| 


ದೇವನೆ, ಕೂಳಿಮಾರಿಯಡ ಮಾಯಕ್‌ ನಿನ್ನಂತಂವ ಬೊತ್ತುವದುಂಡ? ಅದಲ್ಲ 
ದೈವ ಸಂಕಲ್ಪತ್‌ ಚಾವದ್‌ನೇರಾಚೇಂಗಿ ಅನ್ನತಾನ ತಪ್ಪ್‌ಚಿರುವಕ್‌ ದಾರ್‌ನಗುಂಡುಕಯ್ಯ. 
ಆಚೇಂಗಿ ಈ ಕುಣಗ್ಲಿ ಕಾಲತ್‌ ಅನ್ನತ ಮರಣ ನೀಕ್‌ ದೇವ ಬಿದಿಯ. ವೊರ್‌ ವೇಳ್ಮ 
ಬಿದಿಚಿತುಂಡೇಂಗಿ ಏಡಸತ್ಮತೂ, ಪತಿವೃತಾಧರ್ಮತು ಏದ್‌ ಪರಿಹಾರ ಆಕುಂದೇನಂಬ್‌. 
ಸದ್ಯ ನೀಕ್‌ ಅಳೆಪಕೆಯ್ಕುಲೇಂಗಿ ಏಡ ತೊಡೆರ ಮೇಲೆ ಮುಂಡೆಬೆಚ್ಚಂಡ್‌ 
ಚೆನ್ನನೇರಬುದ್ದ. 


ಸತ್ಯವಂತ - (ಸಾವಿಶ್ರಿಡ| ತೊಡೆರಮೇಲೆ ಮಂಡೆಬೆಚ್ಚಂಡ್‌ ಬುದ್ದವ) 
(ಚೆನ್ನನೇರತ್‌ ಎದ್ದಿತ್‌) ದೇವಿ, ಕಯ್ಕೂಲೆಲ್ಲ! ಅಯ್ಕೊ ಎನ್ನ್‌ಮಾಡಡ್‌! 
ರಾಗ ಧನ್ಯಾಸಿ. 
(ಹೂವ ನೀಡಿಂದಿರೆಹರಿ - ಎಂಬಂತೆ) 


ಚಾವನಾನೇರ್‌ಲೊ ದೇವಿಯೇಕೇಳ್‌ಲೊ ||ಪ|| ನಾವ್‌ವಣಂಗುವಜೀವಾಲೊ 
ಬೊತ್ತುವ ||ಅ[ಪ॥|ಭವಹರಬಂದದು| ಅವಸಾನತಂದದು|| ನೆವನಂದರಿಯತೆ| 
ತವ್‌ಡೇಡಮೇಲ್‌ನ ||೧|| ಪನಿಮೇಲ್‌ದುಂಬ್‌ಚಿ| ಕೊನೆಮೂಕ್‌ಕೋಡ್‌ಚ॥ 
ಮನಸಾಸೆತಗ್ಗ್‌ಚಿ। ದಣುಜೀವಕೇರ್‌ಚಿ ||೨|| ಮುಂಬಲ್ಲ್‌ಕೋಡುವನೆ| 
ರಂಬೆಲ್ಲಸೇದುವ।| ತೊಂಬೆಬಲಿಪಲ| ದುಂಬವರಿಡಯ್ಕೊ ||೩|| 

ಯೇಡಪ್ಪಲವ್ವಂಗು| ನ್‌ಡಾಲೊಜೀವಕು|| ತೂಡಾಯಿತಿಂಜದ್‌। 
ಕೇಡಾಚಿದೇವಕ್‌ ||೪|| ಅರಿವುಳ್ಳದೇವಿಯೆ] ಮೊರಡತೆರಾಣಿಯೆ|| 
ಪರಮೇಶಪಾದಕ್‌| ಪೋರಡೂವಿ ಸೇರುವಿ ||೫|| 


ಶಿವನೇ, ನೇಡಪಾದಕ್‌ ನಾನ್‌ ಬಪ್ಪಿ. ಏಡಪ್ಪ ಅವಫ್ವಂಗೂ ಏಡರಾಣಿಕು 
ನಲ್ಲದ್‌ ಮಾಡ್‌. ದೇವಿ, ಕಯ್ಕೂಲೆ (ಎಂದ್‌ ಪಲ್ಲ್‌ಯಿರ್‌ಕೂಟಿ ಯಂಡ್‌ ಕಣ್ಣ್‌ ಮುಚ್ಚಿ 
ಪೋಷ) 

ಸಾವಿತ್ರಿ - (ಬೆರಿಯ ಕೈಪುಡಿಚಿತ್‌ ನೋಟಿತ್‌) ಆಹ! ಏಡಮಂಡೆಕ್‌ ಕಲ್ಲಾಚಿ. 
ಅಯ್ಯೊ! ಕೈಲ್‌ಜೀವನಾಡಿ ಪೆರ್ತಪಾರವಕ್ಕುಲ! ಪಲ್ಲ್‌ಯಿರ್‌ಕೂಟಿಯಂಡ್‌ ತಕ್ಕ್‌ ಪರೆಯ 
ತುಂಡಕ್ಕುಲ! ಸ್ಟಾಮಿಯೆ ನಾಕೆನ್ನ್‌ಗತಿ? 


ರಾಗ ನಾದನಾಮಕ್ರಿಯ 
(ಚೋಪರತ್‌ ಬುದ್ದಲಿಂಜು ಪಾಪಿಯಾನೆ - ಎಂಒಂತೆ) 


ಡೆನ್ನ್‌ಮಾಯದೇವನ್‌ಡ। ಡೆನ್ನಂಗ್‌ವೊರಡುಲೆ [||| ಡೆನ್ನ್‌ಡಾನನೀಕ್‌ 
ಡಯ್ಕೊ| ಯೆಣ್ಣ್‌ ವೊಮ್ಮನಾಕ್‌ನೀ ||ಅ|ಪ|| ಬೀರಕೂಳಿಚಾಮುಂಡಿರ| 
ಮಾರಿರಪೊಯಿತ್‌ಡಾಚ।| ದಾರ್‌ ಮಾಟಚಿದ್ರಕೆಜ್ಜ। ದವಾರ್‌ಮದ್ದ್‌ನೀಕ್‌ಟ್ಟ 
[loll ಬೇರಕೇಟಿರಿಂಜಂಗೆಲ್ಲ। ಪೋರಿಆಡ್‌ಕೆತ್ತಿತ್‌।| "ಆರನಾಕೊಡ್‌ಪಿಕೇಳ್‌| 
ಬಾರೊಯೆಂಗ ಪೋಕನ ||೨॥| ಪೊಂಗಕ್‌ವೊಡೆಯನೆಂಡು!। 
ಚಿಂಗರಂದ್‌ಡುಳ್ಳದೊ॥| ಬಂಗಾಡ್‌ ಬನತ್‌ನಾಕ್‌। ಸಂಗಟಾಲೊಮಾಡತೆ ||೩|| 
ಕೆಮ್ಮಟಪನಿಯೊಬಕ್ಕು| ಕೆಮ್ಮಣ್ಣ್‌ಲ್‌ಬುದ್ದಿನೊ|| ವೊಮ್ಮಮೆಲ್ಲೆಯೇಳ್‌ರಾಜ। 
ದಮ್ಮಯಾಂದ್‌ಬೋಡುವಿ ||೪|| 


ದೇವನೆ, ವೊಮ್ಮಯೇಳ್‌ ತಂದೆ, ನೇಡಗೋಳ್‌ ಕಾಂಬಕ ಯೇಡ ಬೋಳೆ 
ಅರತವಕಾಪಲ! ವೊರ್‌ ತಕ್ಕ್‌ಪರೆ ಸ್ವಾಮಿ, ಅಯ್ಕೊ ನ್‌ಡಮುತ್ತ್‌ ಬಾಯಿನ 
ಮುಚ್ಚಿಯಂಡಕ ನಾದಾಡಕೂಡೆತಕ್ಕ್‌ಪರೆಯಡ್‌! ವೊರ್‌ಗಳಿಗೆ ಯೆನ್ನ ಕಾಣತೆ ಪೋಚೇಂಗಿ 
ಎಲ್ಲ್ಯೇಂದ್‌ ಕಾಕಿಯಂಡ್‌ ಬಪ್ಪಾಂಜ್ಯಲ್ಲ! ಅನ್ನತ ಆಶೆನಲ್ಲ ಮರಂದಿಯಲ್ಲ! ನಾನೆನ್ನ್‌ 
ತಪ್ಪ್‌ ಮಾಡ್‌ನೆ ಸ್ವಾಮಿ! ಯೇಡ ಮೇಲೆ ಚೆಡಿಯ! ಆನಗುಂಡ್‌ ತಕ್ಕ್‌ಪರೆವುಲಿಯ? 
ಅಪ್ಪಯ್ಯ! ನಾಕೆನ್ನ್‌ ಗತೀಂದೆಣ್ಣ್‌ ತಂದೆ! ಪಾಪಿಯಾನ ಯೆನ್ನತಬ್ಲಿ ಮಾಡಿಯಲ್ಲ ಸ್ವಾಮಿ! 
ಮಂಗ್‌ಲ ಕಯಿಂಜಿತ್‌ ಮೂಂದ್‌ ದಿನಕೆ ಮುಂಡೆ ಆನೆಲ್ಲ ಸ್ವಾಮಿ! ಯೇದ್‌ ಜನ್ನತ್‌ 
ನಿನ್ನ ಕಾಂಗಡ್‌ ದೊರೆ! ದೊರೆ, ವೊಮ್ಮ ಕಣ್ಣೆಡ್‌ತ್‌ ನೋಟಪ್ಪ! ತಾವರೆಪೂ! 

ಮಾಂಜಪ್ಪಯ! ಮಲ್ಲಿಗೆಪೂ! ನಿನ್ನ ಚೂಡುವಕ್ಕ್‌ ನಶೀಷ್‌ಯಿಲ್ಲತೆ ಮಾಡಿಯಲ್ಲ ತಂದೆ! 
ಪಾಪಿರ ಕೈಪುಡಿಚಿತ್‌ ಯೀಗತಿಯಾಚ ದೊರೆ? ನಲ್ಲವಡ ಕೈಪುಡಿಪ ಕೆನ್ನಾಯಿತಿಂಜತ್‌ 
ತಂದೆ? ನಲ್ಲೋಣೆ ಬದ್‌ಕಲಿಂಜತಲ್ಲ ಸ್ವಾಮಿ! ಏಡ ವಜ್ರ! ಮುತ್ತ್‌! ರತ್ನ! ವೊರ್‌ತಕ್ಕ್‌ 
ಪರೆ ಸ್ವಾಮಿ! ಕಾಡ್‌ಲ್‌ ಏಡ ಕೈಬುಟ್ಟಿಯಲ್ಲ ತಂದೆ! ನಾನೆಲ್ಲಿಕ್‌ ಪೋಡ್‌ ದೊರೆ? 
ನೇಡ ಕೂಡೆ ಯೆನ್ನೊ ಕಾಕ್ಕ ಸ್ವಾಮಿ! (ಎಂದ್‌ ಬೆಮ್ಮಾರಿತ್‌ ನೋಟಿತ್‌ ಬೆರಿಯ 
ಎದ್ದಿತ್‌) 
ರಾಗ : ಮುಖಾರಿ 
(ಏನೀ ಚಿತ್ರಮಾದುದು - ಎಂಬಂತೆ) 


ಧೀರನಾರದ್‌ದೂರತ್‌| ಕೇರೆಡ್‌ತಿತ್‌ ||ಪ|| ಯೇರನೋಟುವಾಲಯೇಡ| 
ಶೂರನೊಡೆಯನ ||ಅ।ಪ।| ಚೋರೆಕಣ್ಣಾಕಾಂಬಂವಂಡ|ಮಾರುದ್ದಮೀಶೆ।| 
ಪೋರಿಬೆನ್ನಳತ್‌ಕೈಲ್‌। ತೂರಕೋಲುಂಡ್‌ ||೧|| ಕೊಲ್ಲುವಕ್ಕ್‌ದೇವನೇಡ। 
ಮೆಲ್ಲೆ ಬಂದೊರ್‌|| ಬಲ್ಲೀಯಯೆಮನವನೆ| ಡಲ್ಲಿಕಾಂಬಂವ ||೨|| ಕ್‌ಟ್ಟ್‌ಚಿಂಗಿ 
ಕೊಲ್ಲುನೇರೆ| ಕೆಟ್ಟೆನಾನ್‌ಲೊ|| ಬುಟ್ಟೊಯಿಚಿಪೋಪನಕ್ಕೆ| ಬಟ್ಟೆನಾಕೇದೊ 
lal ಮಾಪ್‌ಮಾಡ್‌ದೆಣ್ಣಿ ತಂವಂಡ| ಕಾಪುಡಿಚಂಡ್‌|| ಭೂಪಂದ್‌ತುದಿಚಿತೇರ| 
ಕೇಪಿನಾಗುಣ ||೪|| 


ಆಹ! ಪೋರಿ ಬೆನ್ನಳತಂಡ್‌ ವೊಬ್ಬಬಾತ್‌೦ದ್‌ ಅಕ್ಕಲೆ ಯೇಡ ವೊಡೆಯ 
ಎಣ್ಣ್‌ನ ತಕ್ಕ್‌ ನೇರಾಚಿ. ಯಮಂದೆಣ್ಣ್‌ಚೇಂಗಿ ಇವನೇ ಸರಿ. ಅಯ್ಕೊ! ಯೇಡ 
ವೊಡೆಯನ ಕೊಂಡ್‌ ಪೋಪದ್‌ ನೇರ್‌, ಮಾಡುವುದೆನ್ನ್‌? (ಬೇರಿಚಿತ್‌,) ಆಹ! ನಾನ್‌ 
ಸತ್ಯವಂತೆಯಾಯಿತ್‌ ಪತಿವೃತಾ ಧರ್ಮತ್‌ ನಡಪದ್‌ ನೇರೇಂಗಿ, ಈಂಡ ಮೇಲು 
ದೇವವೃತತ್‌ ಪಟ್ಟಣಿವುಳ್ಳದ್‌ ಸತ್ಯ ಆಚೇಂಗಿ, ಏಡ ಒಡೆಯಂಗ್‌ ಅಲ್ಪಾಯುಷ್ಕಯಿರ, 
ಆನಗುಂಡ್‌ ಯಮದೇವನ ಕಂಡಿತ್‌, ಪಲತರತು ಅವನ ಬೋಡ್ಕಂಡ್‌ ಏಡ 
ವೊಡೆಯಂಗ್‌ ತೊಂದರೆ ಇಲ್ಲತನ್ನನೆ ವರಕೇಟವಿ, ಇಕ್ಕ ಈ ದೇವನ ತಕ್ಕ್‌ ಪರೆಚಿರುವಿ 
, (ಎಂದ್‌ ಚೆನ್ನಪಕ್ಕಕ್‌ ಪೋಯಿತ್‌ ಬೊತ್ಕಂಡ್‌ ಬಯ್ಕಕ್‌ ಬಂದಿತ್‌) ಆಹ! ಅಂವನ 
ಕಾಂಬಕ್ಕುಲೇ ಪೋಡಿ ಆಪಕ್ಕುಲ! ಇಚ್ಚಕ್‌ ಭಯಂಕರವಾನ ರೂಪ್‌ ಉಳ್ಳಾನಗುಂಡೆ 
ಇಂವಂಗ್‌ ಯಮಂದ್‌ ಪೆದ ಬಂದಿತಿಕ್ಕು. ಯೆಚ್ಚಕ್‌ ಬಲ್ಮ ಧೈರ್ಯಗಾರನೂ ಅಂವನ 
ಕಾಂಬಕಲೇ ಬೊತ್ತಂಡು. ಅನ್ನನಿಪ್ಪಕ್ಕ ಪೊಣ್ಣ್‌ ಜಲ್ಮಯೆಡ್‌ತನಾನ್‌ ಎನ್ನನೆ ಪೋಡ್‌? 
ಕಷ್ಟ ಗೇನ ಮಾಡಿತ್‌) ಚೀ! ಯೆಕ್ಕಾಚೆಂಗಿಯು ಚಾವಜಲ್ಮ. ಇದಂಗಾಯಿತ್‌ ಎನ್ನಂಗ್‌ 
, ಬೊತ್ತಡ್‌? ನಾನ್‌ ಪೋಯುತ್‌ ತಕ್ಕ್‌ ಪರೆಯಿಚಿರುವದ್‌ ನೇರ್‌. ವೊರ್‌ ವೇಳ್ಮ 

ಅವಂನಗುಂಡ್‌ ನಾಕ್‌ ಮರಣ ಬಾತೆಂಗಿ ನಾನೇ ಪುಣ್ಕವಂತೆ. ವೊಡೆಯಂಗಿಂಜಿ ಮೀಇಸ್ಲೆ 
ಚಾವಾನಗುಂಡ್‌ ನಾನೇ ಪತಿವೃತೆ (ಎಂದ್‌ ಪಕ್ಕಕ್ಕ್‌ ಪೋಯಿತ್‌) 
ರಾಗ : ಖರಹರಪ್ರಿಯ 
(ಸ್ಟೀಕರಿಸೈ ಮುನಿಯೆ - ಎಂಬಂತೆ) 
ಪೋರಿಲಳತೊರ್‌| ಶೂರನೆಕೇಳ್‌ ||ಪ|| ದಾರ್‌೦ಜ್‌ನೀನ್‌ಲೊ। 
ನೇರಾಯಿತೆಣ್ಣ್‌ ||ಅ|ಪ|| ಉಮೆದೇವಿರೊಡೆಯನೊ। ಕಮಲೇಶನೊನೀ।| 
ಯಮಧರ್ಮರಾಯನೊ| ಸುಮನೇಶನೋನೀ ||೧|| ತುದಿಪಕ್‌ಡೊತ್ತೊರ್‌| 


ಮದಿಪಟ್ಟನಿನ್ನಡ।||] ಪೆದಲೊಮ್ಮಕೇಪಕ್‌| ಅದಿಯಾಶೆನಾಕೊ ||೨|| 
ನಿನ್ನಂತದೇವನ| ಕಣ್ಣ್‌ಕೆಕಾಣ|| ಡೆನ್ನಂಗ್‌ಬಂದಿಯ ಲೆಣ್ಣದ್‌ನಾಕೊ |೩| 


ಸ್ವಾಮಿಯೆ, ನೀದಾರ್‌? ಎನ್ನಂಗಾಯಿತ್‌ ಯಿಲ್ಲಿಕ್‌ ಬಂದಿಯ? ಆಹ! ಏಡ 
ಭಾಗೃತ್‌ನಗುಂಡ್‌ ನಿನ್ನಂತ ಮಹಸ್ವಾಮಿನ ಕಾಂಬಕ್‌ ಎತ್ತ್‌ಚೇ ಹೊರ್ತು, ಪಿಇಣ್ಣ್‌ ದಾಕ್‌ 
ನಿನ್ನ ಕಾಂಗು? ಸ್ವಾಮಿ, ನೇಡ ದಾಸಿರಮೇಲೆ ದಯಬೆಚ್ಚಿತ್‌, ನೇಡ ಸಂಗ್ತಿ ಎಣ್ಣಂಡೂಂದ್‌ 
ಬೋಡ್ಕವಿ. 

ಯಮ - (ಮನತ್‌) ಆಹ! ಇದೆನ್ನ್‌ ಪುದುಮೆ? ಏಡ ಈ ನಿಜರೂಪ್‌ 
ಸತ್ಮತ್‌ ನಡಪಯಿಂಗ್‌ ಕಾಂಗುವೇ ಹೊರ್ತು ಅಸತ್ಮಗಾರಕ್‌ ಮೊನ್ನಾಂದುಕಾಣ. 
ನರಲೋಕತ್‌ ಸತ್ಯ ಪೆರ್ತ್‌ ಕಮ್ಮಿಂದೆ ನಂಬಿತಿಂಜೆ. ಯೇಡ ಯಮಪಟ್ಟಣತ್‌ ಜನಕ್‌ 
ಬಡತನ ಯಿಂಜಿತಿಲ್ಲೆ, ಇಕ್ಕಿಕ್ಕ, ಏಡ ಪಟ್ಟಣತ್‌ ಜನ ಕಮ್ಮಿ ಆಪದಲ್ಲತೆ, ಇನ್ನತ 
ಸತ್ಕವಂತೆಯಳ ಏಡ ಕಣ್ಣ್‌ ಕೇ ಕಂಡದಾಚಿ. ಇರಡ್‌ ಇವಕ್‌ ನಾನ್‌ ಬಂದ ಪಳಮೆನೆಲ್ಲಾ 
ನೇರಾಯಿತ್‌ ಎಣ್ಣಿತ್‌ ಇವಡ ಗುಣತ್‌ನ ಅರಿವಿ. 


ಕಂದ||  ಪರಶಿವಚಾಕುವಡೆನ್ನಲ| ನರಲೋಕಕ್‌ದೊರೆಯಾನಯಮ ದೇವಂದೆಣ್ಣಿತೆನ್ನ[| 
ಪೊರಟ್‌ನಾಬಂದದ್‌ಕೇಳ್‌| ಅರಿಂಜಿನೀಕರಕರೆಮಾಡುವಕಾಗಲಡಿಂದ್‌|| 


ಪೊಣ್ಣ್‌, ಗೊತ್ತಾಚ? ಯಮಂದೆಣ್ಣ್‌ಚೇಂಗಿ ನಾನೆ ನೋಟ್‌. ನಾ ಬಂದ ಸಂಗತಿ 
ಕೇಪಿಯ? 


ರಾಗಃ ಶಂಕರಾಭರಣ 
(ನೋಡು ನೋಡು ಯನ್ನಯ - ಎಂಬಂತೆ) 
ಬೋಜನಲ್ಲಸಾವಿತ್ರಿಕೇಳ್‌| ಬೇಜಾರಮಾಡತೆಬೊತ್ತತೆಮನತ್‌ ||ಅ|ಪ|| 

ಬಿದಿಯೊಡೆತ್ತ್‌ಚಿನ್‌ಡ| ಕೊದಿಯಾನವೊಡೆಯಂಡ| ಪದಿನಾರ್‌ಬಯತ್‌ಲೊ| 
ಡದ್‌ಯಿಂದೆಕಾಚಿ ||೧|| ಕಾಲಡೆತ್ತ್‌ನಪಿಣ್ಣ| ಬಾಳುವಕಯ್ಯಾಂದ್‌|| 
ನೀಲಕಂಠಬಿದಿ| ಕೇಳೆಂದುಲುಂಡ್‌ ||೨|| ಕಂಡೆಬನತ್‌ಯಿಲ್ಲಿ| ಕೊಂಡ್‌ಪೋಪಿನೊ 
ಜೀವ|| ವುಂಡ್‌ನೋಟದಕೇರ್‌| ಮುಂಡತೆಯಿರ್‌ನೀ ||೩| 


ಪೊಣ್ಣ್‌, ಪುಟ್ಟ್‌ ನಯಿಂಗ್‌ ಚಾವ್‌ ಉಂಡೇವುಂಡ್‌. ನೇಡ ವೊಡೆಯಂಡ ಪದಿನಾರ್‌ 
ಬಯತ್‌ಆಯುಷ್ಕ ಇಂದೇಕ್‌ ತೇಂದಾನಾಗುಂಡ್‌, ಅಂವಂಡ ಜೀವಕೊಂಡ್‌ ಪೋಪಕಾಯಿತ್‌ 
ನಾನ್‌ ಬಂದದಾಚಿ, ಆನಗುಂಡ್‌ ಬೆರಿಯ ಪೋಂಡು. ಕಾಲನೇರ ಕಳೆವಕಯ್ಯ ಬೇಜಾರ 
ಮಾಡತೆ. 


ಸಾವಿತ್ರಿ - ಯಮದೇವನೆ, ದಯಬೆಚ್ಛಿತ್‌ ಏಡ ತಕ್ಕ್‌ ಕೇಳ್‌. 


ಕಂದ|| ಲೋಕಾಲೋಕತ್‌ಜನತ್‌ನ| ಕಾಕಿಯಪೋಪಕ್‌ ಯಮದೂತಬಪ್ಪದ್‌ಪಳಮೆ|| 
ನಾಕುಳ್ಳವೊಡೆಯಂಗಿಂದ್‌| ಆಕಾಶಬುಟ್ಟ್‌ ನೀಬಂದಮೊಳಿಯೆನ್ನ್‌ಚೋತ್‌॥| 


ಸ್ವಾಮಿ, ಚಾವಕಾಲತ್‌ ಯಮದೂತಂಗ ಬಂದಿತ್‌ ಜೀವ ಕೊಂಡ್‌ ಪೋಪಾಂದ್‌ 
ಪಳಮೆವುಂಡ್‌. ಅನ್ನನಿಪ್ಪಕ್ಕ ಏಡ ವೊಡೆಯಂಡ ಜೀವ ಕೊಂಡ್‌ ಪೋಪಕ್‌ ನೀನೆ 
ಬರಂಡಿಂಡಜತ? ನೇಡ ದೂತಂಗಳ ಅಯಿಚಿತುಂಡೇಂಗಿ ಮದಿಯಾಯಿತಿಂಜತಲ್ಲ? ಅಯ್ಕೊ! 
ಅಚ್ಚಕ್‌ ದೂರತಿಂಜಿ ಎಚ್ಚಕ್‌ ಕಷ್ಟಪಟ್ಟಿತ್‌ ಬಂದಿಯೊ ಯೆನ್ನೊ ಅಯ್ಯೊ! ನಿನ್ನ 
ಗೇನಮಾಡ್‌ಚೇಂಗಿ ನಾಕ್‌ ಕರಕರೆ ಆಪ. 


ಯಮ - (ಮನತ್‌) ಆಹ! ಈ ಪೊಣ್ಣ್‌ಡ ಗುಣಕ್‌ ನಾಯೆನ್ನೆಣ್ಣಡ್‌. ಅವಡ 
ವೊಡೆಯ ಚಾವ ಕರಕರೆ ಬುಟ್ಟಿತ್‌ ಏಡ ಸುಗದುಕ್ಕಕ್‌ ನೊಂಬಲಪಡುವದ್‌ ಪೆರ್ತ್‌ ಆಶ್ಚರ್ಯ. 
ಸತ್ಯವಂತೆಯ ಲೋಕತ್‌ ಇಪ್ಪದ್‌ ನೇರ್‌, ನಲ್ಲದ್‌, ಇಕ್ಕಯಿವ ಕೇಟಾಂಗ್‌ ತಕ್ಕ ಜವಾಬ್‌ 
ಎಣ್ಣುವಿ. (ಎಂದ್‌) 
ಕಂದ|| ಕೆಟ್ಟಿದ್‌ಮಾಡ್‌ನಜನತ್‌ನ| ಕ್‌ಟ್ವಿನೊರಾಜಂಗಮಾಡುವ ಲೋಕತ್‌ಶಿಕ್ಸೆ|| 
ಗುಟ್ಟ್‌ಲ್‌ಮಾಡ್‌ನದೋಷಕ್‌। ಗಟ್ಟಿಗಯಮನರಿಂಜಿ ಮಾಡುವಬಲ್ಯಶಿಕ್ಸೆ|| 
ರಾಗಃ ಕಲ್ಯಾಣಿ 
(ಲಾಲಿಸು ಮೋಹನ್ನನೆ - ಎಂಬಂತೆ) 
ಕೇಳ್‌ಲೊಸಾವಾತ್ರಿಯೆ| ರಾಜಂಡನೀಪುತ್ರಿಯೆ ||ಪ|| ಬಾಳ್‌ನಾಲೆಣ್ಣೂವಿನೊ| 
ಮಾನವಕುಳ್ಳದ್‌ನೊ ||ಅ|ಪ|| ಕಳ್ಳೆರೊದುಷ್ಟಂಗಳೊ| ಬಲ್ಲಿಯ ಪಾಪಿಯಳೊ!| 

ಡಿಲ್ಲೀಬಂದ್‌ಕೊಲ್ಲುವಕ್‌| ಡಲ್ಲಿಂಜೇಡದೂತಬಕ್ಕು ||೧|| ದಾನದರಮತ್‌ಲು। 
ಮಾನಮರಿವಾದಿಲು|| ಗೇನಗುಣನಲ್ಲಯಿನ| ನಾನೆಬಂದ್‌ಕೊಂಡ್‌ಪೋಂಡು 
||೨|| ನೇಡ ವೊಡೆಯನೆಂದು| ಮಾಡ್‌ಚಿನಲ್ಲದೆಂದು!| 
ತೇಡಿಚೋತ್‌ನಾನೆಬಂದ್‌| ಕೂಡೆಕಾಕಿಯಂಡ್‌ಪೋಪಿ ॥|೩||- 


ಪೊಣ್ಣ್‌, ಈ ರೀತಿ ನಡಪದ್‌ ಏಡ ಧರ್ಮ. ನೇಡ ವೊಡೆಯ ಅಪ್ಪ ಅವ್ವಂಡ 
ಭಕ್ತನಾಯಿತೂ ಸತ್ಯತೂ ಧರ್ಮತೂ ನಡಪಾನಗುಂಡ್‌ ಯಿವನ 'ತೀಂಡುವಕ್‌ಯೇಡ 
ದೂತಂಗಕ್‌ ಅಧಿಕಾರಯಿಲ್ಲೆ. ಆನಗುಂಡ್‌ ನಾನೇ ಬಂದದಾಚ, ಇಂದಿಕ್ಕ ಅಂವಂಡ 
ಜೀವ ಕೊಂಡ್‌ಪೋಯಿತ್‌ ಯಮುಪಟ್ಟಣ ಕಾಟಿತ್‌ ಅಲ್ಲಿಂಜಿ ಪರಮೇಶಂಡ 
ಬ”ಕ್ತನಾಯಿತ್‌ ಇಪ್ಪನಕೆ ವಮನಾಡುವಿ. ಇದ್‌ಂಗಾಯಿತ್‌ ಕರಕರೆ ಮಾಡತೆ. 
ಸತ್ಯವಂತಂಡಚಾವ್‌ನ ಚಾಯೋಡೆ ವೊಪ್ಪಮಾಡಿತ್‌ ಕುಳಿಕೂ ಬೆಲಿಕೂ ನಿಪ್ಪದ್‌ 
ನ್‌ಡಧರ್ಮ, ಬುಡ್‌ ತಡುವಾಚಿ. (ಎಂದ್‌ ಸತ್ಕವಂತಂಗ್‌ ಕೇರ್‌ಬೀಜಿತ್‌ ಜೀವ 
ಕೊಂಡ್‌ಪೋಪ) 


ಸಾವಿತ್ರಿ - (ಸತ್ಯವಂತನ ನೋಟಿತ್‌ ದುಕ್ಕತ್‌ಲ್‌) ಆಹ! ಏಚ ದೇವಂಡ ಜೀವತ್‌ನ 
ಕೊಂಡ್‌ಪೋಚಲ್ಲ! ತಂದೆ ನಾಯೆನ್ನನೆ ಬದ್‌ಕಡ್‌! ಸ್ವಾಮಿ ನಿನ್ನೂಬ್ಬನ ಬುಟ್ಟ್‌ ನಾ 
ಯೆಲ್ಲಿಕ್‌ ಪೋಡ್‌! ಇದಂಗಾಯಿತ್‌ ಏಡ ಕೂಡೆ ಬರಂಡಾಂದ್‌ ಎಣ್ಣಿಯ ಸ್ವಾಮಿ! 
ನೀಚಾವಂದ್‌ ಅರಿಂಜಿತುಂಡೇಂಗಿ ಮನೆಂಜಿ ನಿನ್ನ ಬುಡವಕಿಂಜಿಲೆಲ್ಲ ಅಪ್ಪಯ್ಯ! ಮುತ್ತ್‌, 
ಎನ್ನ ಕಾಡ್‌ಪಾಲ್‌ ಮಾಡಿಯಲ್ಲ ಸ್ವಾಮಿ! ನೇಡ ಕೂಡೆ ಎನ್ನೋ ಕಾಕಿಯ ದೊರೆ! 
ವೊಡೆಯ ಚತ್ತಿತ್‌ ಪೊಣ್ಣ್‌ ಯೇದ್‌ ಭಾಗ್ಕಕ್‌ ಬದುಕುವ ಮುತ್ತ್‌ ಅಪ್ಪ ಅವ್ವಂಗ್‌ 
ಪಣ್ಣ್‌ಪಲಕ್‌ ಪೋಯ ತಂದೆ! ಅವು ಕಾತಂಡಿಕ್ಕುವಲ ಅಪ್ಪ! ಅಯಿಂಗ್‌ ನಾಯೆನ್ನೆಣ್ಣಡ್‌ 
ದೊರೆ? ವೊಡೆಯನ ಕೊಂದಿತ್‌ ಬಂದ್ಕಲ್ಲಾಂದ್‌ ಎನ್ನ ಬೈಯ್ಕುವಲ್ಲ ಸ್ವಾಮಿ! 
ಅದಂಗಾಯಿತ್‌ ನಾ ಅಲ್ಲಿಕ್‌ ಪೋಡ? ಪೋಪ್‌ಲೆ ದೊರೆ, ನೇಡ ಕೂಡೆ ಕಾಕಿಯ ಸ್ವಾಮಿ. 
(ಬೆರಿಯ ಎದ್ದಿತ್‌) ಚೀ! ನಾಯೆನ್ನಂಗ್‌ ಮೊರಡಂಡು? ಏಚ ವೊಡೆಯನಲ್ಲದ್‌ 
ಮಾಡ್‌ಚಿಂದ್‌ ಯಮನೇ ಎಣ್ಣ್‌ ಚಿ. ಅನ್ನತವಂಗ್‌ ಅಲ್ಪಾಯುಷ್ಕ ಒನ್ನಾಂದುಯಿರ. 
ಆನಗುಂಡ್‌ ಈ ಚಾವ್‌ನ ಇಲ್ಲಿ ಬಂದೋಬಸ್ತ್‌ಲ್‌ ಬೆಚ್ಚಿತ್‌, ಯಮಂಡ ಕೂಡೆ ನಾನು 
ಪೋಯಿತ್‌, ಪಲತರತ್‌ ಬೋಡ್ಮಂಡ್‌, ವೊಡೆಯಂಡ ಜೀವ ಕೊಂಚ್‌ಬಪ್ಪಿ. ಜೀವಕ್‌ಟ್ಟತೆ 
ಪೋಚೇಂಗಿ ವೊಡೆಯಂಡ ಕೂಡೆ ನಾನು ಚಾವಿ. (ಎಂದ್‌ ಚಾವ್‌ ನಮರತ್‌ರ ಕೊಡಿಲ್‌ 
ಬೆಚ್ಚಿತ್‌ ಪೋಪ) 

೩ನೇ ಸೀನ್‌ ಮಾರ್ಗ 
(ಯಮನಡಂದಂಡ್‌ ಪೋಷ) 


ಸಾವಿತ್ರಿ - (ಮನತ್‌) ಓಹೊ! ಯಮ ಅಲ್ಲಿ ಪೋಪ. ನಾನ್‌ ಅಂವಂಡ ಬಯ್ಮನ್ನೇ 
ಪೋಷಿ. (ಎಂದ್‌ ಕೂಡೆ ಪೋಪ) 


ಯಮ - (ಬಯ್ಕಕ್‌ ತಿರಿ ನೋಟಿತ್‌ ಸಾವಿತ್ರಿನ ಕಂಡಿತ್‌) ಪೊಣ್ಣ್‌, ನೀ ಯೆನ್ನಂಗ್‌ 
ಬಂದಿಯ? ಅಯ್ಕೊ! ವೊಡೆಯಂಡ ಚಾವ್‌ನ ಮಣ್ಣ್‌ ಮರೆ ಮಾಡತೆ ನೀ ಬರಲುವ? ಕಾಕೆ 
ಪದ್ದ್‌ ನರಿನಾಯಿ ತಿಂಬಕ್‌ ಮಾಡಿಯಲ್ಲ! ಇದ ಪೊಣ್ಣಾಳ್‌ರ ಬುದ್ಧಿ? ಸುಗಕ್‌ 
ವೊಡೆಯನಾಂಡು ಕಷ್ಟಕ್‌ ಆಗಾಂದಲ್ಲ? ಇಲ್ಲಿ ಕೆತ್ತನೆ ಬಂದದ್‌ ಮದಿ, ಇಣನ್ಲಿ ಬೆರಿಯ 
ಪೋಯಿತ್‌ ಚಾವ್‌ನ ವೊಪ್ಪಮಾಡ್‌, ನಡೆ. ಬೆರಿಯ, ಹೂಂ. 


ಸಾವಿತ್ರಿ - ಯಮದೇವನೆ, ಇದೆನ್ನಂಗ್‌ ನೀನ್‌: ಈತಕ್ಕ್‌ ಪರಂದಿಯ? 
ಸತ್ಮವಂತಂಗಡ ಕೂಡೆ ಬಾರ್‌ ಭಕ್ತಿಲ್‌ ಯೇಳ್‌ ಮೊಟ್ಟ್‌ ನಡಪೋ ಅನ್ನತಯಿನ 
ಮಿತ್ರಂದ್‌ ಕಾಂಗಡೂಂದ್‌ ವಿಧಿವುಳ್ಳಾನ ಮರಂದಿಯ? ನೀನ್‌ ಮರಪಂವ ಅಲ್ಲ! 
ಏಡ ಮೇಲೆ ದಯಯಿಲ್ಲತಾನಗುಂಡ್‌ ಈತಕ್ಕ್‌ ಪರಂದಿಯಾಂದ್‌ ನಂಬುವಿ. ಅಲ್ಲೇಂಗಿ 
ವೊಡೆಯ ಕಷ್ಟತಿಪ್ಪಕ್ಕ ಪೊಣ್ಣ್‌ ಸುಗಪಡುವದುಂಡ? ವೊಡೆಯನ ಎಲ್ಲಿಕ್‌ ಕೊಂಡ್‌ 
ಪೋಪೊ ಅಲ್ಲಿ ಕೆತ್ತನೆ ಪೊಣ್ಣ್‌ ಪೋಂಡ್ಕದ್‌ ಧರ್ಮ ಅಲ್ಲ? ಈಂಡ ಮೇಲು ನೀನ್‌ 
ಬಲ್ಮದಾನೊರ್‌ ದೇವ. ನಡ ಕೂಡೆ ಏಡ ಪತಿವ್ರತಾ ಧರ್ಮತೂ ಪಟ್ಟಣಿ ವ್ರತತೂ 
ಬಪ್ಪಾಂಗ್‌ ತಡೆಮಾಡುವದ್‌ ಚಾಯ? ಎನ್ನೊ, ಏಡೊರ್‌ ಆಶೆ ನೀಕ್‌ ಎಣ್ಯವಿ. 
ದಯಬೆಚ್ಚಿತ್‌ ಕೇಳ್‌. 


ರಾಗಃ ಮುಖಾರಿ 
(ಎಂತೀಗ 'ಮಾಳ್ವೆನೀಗ - ಎಂಬಂತೆ) 


ಬೋಡುವಿಯಮದೇವಕೇಳ್‌| ಮಾಡ್‌ನೀಗುಣ ||ಪ|| 
ಯೇಡವೋಲೆಬಾಗಿಯಕ್‌| ಕೇಡ್‌ಮಾಡತೆ ||ಅ|ಪ|| ನೇಡ್‌ನೆಲ್ಲದೇಶಕೋಶ। 
ನೋಡ್‌ಬುಟ್ಟೀತೊ॥| ಪೋಡಿಲೆಂಗವೋಡಿಬಂದ್‌| ಕಾಡ್‌ಸೇರ್‌ಚೊ |೧| 
ಪೊತ್ತ್‌ಲೆಕೊದಿಪೋಲೆನಾ| ಪೆತ್ತ್‌ಲೆಕೇಳೊ|| ಪತ್ತ್‌ಕಾಲದೇವಬರಿ। 
ಡೆತ್ತ್‌ಲೆನಾಕೊ ||೨||. ಬೋಳೆಲ್‌ಕರತಮುಣಿ। ಮೋಲೆಮಾಲೆನಾ|| 
ಕೇಳಯಿಚಿಬಾವಕೆಂದು] ಗೋಳ್‌ಮಾಡತೆ ||೩॥ ಕೊಂಡಾಡುವದೇವನಾನೀ। 
ಕೊಂಡ್‌ಪೋಯಿನೊ!| ಮುಂಡೆಪಾಟ್‌ಪಾಡುಯೆನ್ನ| ಕಂಡ್‌ಕೇಟವು ||೪|| 

ಅಡಿಯಾಕಾಶನಾಕಿಲ್ಲತೆ| ಕೆಡ್‌ತತೆಯೆನ್ನ!| ಪುಡಿಪಿನ್‌ಡ ಕಾಲ್‌ನಾನ್‌। 
ವೊಡೆಯನತಾರೊ ॥|೫। 


ಸ್ವಾಮಿ, ಸತ್ಯತೂ ಭಕ್ತಿಲೂ ನಡಂದಂಡ ಏಡ ವೊಡೆಯಂಗ್‌ ಅಲ್ಪಾಯುಷ್ಕ 
ವೊನ್ನಾಂದುಯಿರ. ವೊರ್‌ವೇಳ್ಮ ವುಂಡೇಂಗಿ ಜೀವ ಕೂಟಿತ್‌ ಪತಿದಾನ ಮಾಡುವದ್‌ ನೀಕ್‌ 
ಬಲ್ಕದಲ್ಲು ಅನ್ನತ ಧೈರ್ಯ, ಶಕ್ತಿ, ಧರ್ಮನೀಕ್‌ ಉಳ್ಳಾನಗುಂಡೆ ಯಮ ಧರ್ಮಂದ್‌ 
ಲೋಕತ್‌ ಜನ ದಂಡ್‌ನೇರ ತುದಿಪಕಾಚಿ. ಅನ್ನತ ಧರ್ಮಪ್ರಭು ನೇಡ ದಾಸಿಯಾನ 
ನಾಕ್‌ ಮೋಲೆ ಭಾಗ್ಯ ತರಂಡೂಂದ್‌ ಬೋಡ್ಕವಿ. 


ಯಮ - (ಮನತ್‌ ತೆಳಿಚಂಡ್‌) ಆಹ! ಈ ಪೊಣ್ಣ್‌ ಎನ್ನ ತುದಿಚದ್‌ 
ಕೇಪಕನಾಕ್‌ ಪೆರ್ತ ಕುಶಿಯಾಪ. ಲೋಕತ್‌ ಜನ ತೀರ ಯನ್ನ ಯಮಧರ್ಮ 
ಪ್ರಭೂಂದ್‌ ತುದಿಪೋಲೊ ಆಶ್ಚರ್ಯ! ಆಚೇಂಗಿ ಧರ್ಮಪ್ರಭು ನೇರೆ, ತುದಿಚದ್‌ 
ದಾಡ ಬಾಯಿಲು ಇಂದಾಕನೆ ಕೇಟಿತಿಂಜಿಲೆ. ಇಂದ್‌ ಇವಡ ಬಾಯಿಂಜಿ ಕೇಟಂಗಾಯಿತ್‌ 
ಇವಕೊರ್‌ ಗುಣಕೆಯ್ಕುವಿ (ಎಂದ್‌ ಪೊಣ್ಣ್‌) 
ಕಂದ|| ವೊಡೆಯಂಡಜೀವನಿಬುಟ್ಟ್‌| ಯೆಡ್‌ತನಿಬೋರೆಯೆನ್ನಾಂಡುಅದ್‌ನಾನ್‌ತಪ್ಪಿ!| 
ಪುಡಿಯಿದಸಾಎತ್ರಿವರನೀ| ತಡುವಾಚಿನಾಕ್‌ ಪೋಂಡುತಡ್‌ಕತೆಯೆನ್ನಾ!| 


ಪೊಣ್ಣ್‌, ನೇಡ ನಲ್ಲದಾನೊರ್‌ ತಕ್ಕ್‌ಕೂ ಗುಣಕು ಮೆಚ್ಚ್‌ನೆ , ನೇಡ ವೊಡೆಯನ 
ವೊಂದ್‌ ಬುಟ್ಟ್‌, ಬಾಕಿ ಎನ್ನವರಬೋಂಡು ಬೆರಿಯ ಕೇಳ್‌ತಪ್ಪಿ. 


ಸಾವಿಶ್ರಿ - (ಮನತ್‌) ಆಹ! ವೊಡೆಯನ ಬುಟ್ಟ್‌ ಬಾಕಿ ಯೆನ್ನೇಂಗಿ ವರ 
ಕೇಟಾಂದ್‌ ಯಮುದೇವ ನೆಣ್ಣ್‌ನ ತಕ್ಕ್‌ ಏಡ ಎದೆಕ್‌ ಚಾಕ್‌ಟ್ಟಿನ್ನನೆ ಆಚಲ್ಲ! 
ವೊಡೆಯನಲ್ಲತೆ ಮೂಂದ್‌ ಲೋಕನಾಕ್‌ ತಂದಿತ್‌ ಸಾರಯೆನ್ಸ್‌? ಇರಡ್‌, ಇಕ್ಕಕ್‌ 
ಬೋಂಡ್ಯದ್‌ 'ಕೇಟಂಡ್‌ ಪಿಣ್ಣ್ಲಲೂ ಅಂವಂಡ ಕೂಡೆ ಪೋಷಿ ನೋಟ (ಎಂದ್‌) 


ಯಮದೇವನೆ, ಎಂದಕ್ಕ ಏಡ' ಮಾಂವಂಡ ಪೋನಕಣ್ಣ್‌ ಬಪ್ಪನಕೆಯೂ ಚಾಯಿಶಕ್ತಿ 
ಬಪ್ಪಕೂ ಶತ್ರು ರಾಜಂಗ' ಬಲಿಚಂಡ ದೇಶ ಕ್‌ಟ್ಟುವಕ್ಕು ವರತಾಂದ್‌ ಬೋಡುವಿ. 


ಯಮ - ಪೊಣ್ಣ್‌, ನೀ ಕೆಟದೆಲ್ಲ ತಂದೆ. ನೀನ್‌ ಯೇಡ ಕೂಡೆ ಬಂದಿತ್‌ ಪೆರ್ತ 
ಚೋತ್‌ ಪೋಯ. ಇಣಇನ್ಸಿ ಬೆರಿಯ ಬಯ್ಕಕ್‌ ಪೊ, ನಾಕ್‌ ತಡುವಾಚಿ, ನಾಪೋಪಿ (ಎಂದ್‌ 
ಪೋಷ) 


೪ನೇ ಸೀನ್‌ ಕಾಡ್‌ 
(ಯಮ ನಡಂದಂಡ್‌ ಪೋಪ) 


ಸಾವಿತ್ರಿ - (ಮನತ್‌) ಆಹ! ವರತಂದಿತು ಯಮಂಡ ಕೂಡೆಯೆನ್ನನೆ ಪೋಡ್‌. 
ಚೆಡಿಲ್‌ ಎನ್ನೇಂಗಿ ಕೆಟ್ಟದ್‌ ಮಾಡುವೊ ಯೆನ್ನೊ. ಪೋಡಿ ಆಪಕ್ಕುಲ. ಚೀ. 
ಮಾಂಬಟ್ಟ್‌ನಂತ ವೊಡೆಯನೇ ಪೋಯಿತ್‌ ನಾಚಾವಕ್‌ ಎನ್ನಂಗ್‌ ಮಡಿಕಡ್‌? 
ಯಮಂಡ ಕೈಲ್‌ ಚತ್ತಕ್ಕ ಸುಗ ಆಚಿ. ಆನಗುಂಡ್‌ ಅಂವಂಡ ಬಯ್ಯ ಪೋಷಿ. (ಎಂದ್‌ 
ಬಯ್ಯ ಪೋಪ) 
ಯಮ - (ಕಂಡಿತ್‌ ಚೆಡಿಲ್‌) 
ಕಂದ|| ಪೋಪೊ ಪೊಂಗಳೆಬಯ್ಕಕ್‌| ನಾಪೋಪಿ ತಡ್‌ಕತೆ ಬಾರತೆ ಚೆಡಿವಿನಾನಿಕ್ಕ!| 
ಯೀ ಪರಿದಣತಿನೊಯನ್ನ ಕೇಳ್‌| ಶಾಪನಾ ತಪ್ಪಿ ಜೋಕೆ ನೋಟ್‌ 
ನಡೆಬಯ್ಯಕಿಕ್ಕ|| 
ರಾಗಃ ಪರ್ಜು 
(ನಡಿನಡಿ ತಡು ಮಾಡದೆ - ಎಂಬಂತೆ) 
ತಡುವಾಚಿಪೋವ್‌ ಬಯ್ಮಕ್‌ ||ಪ|| ವೊಡೆಯಂಡಜೀವಕ್‌ಮೊರಡತೆ ಕೇಕತೆ 
ಅಪ ಯೆನ್ನನೀಕೇಟೋಲೆ| ನಿನ್ನಡಮಾಂವಂಗ್‌|| ಪೊನ್ನುಮಣ್ಣಲ್ಲತೆ| 
ಕಣ್ಣುನಾತಂದೊನೊ ||೧|| ನೇಡಾಶೆತ್‌ತಿತು| ಕೂಡೆನೀಬಂದಿನೊ| ನೋಡಿಕ್ಕ 
ನೀಕ್‌ಲೊ| ಕೇಡ್‌ನಾಮಾಡುವಿ ||೨॥| 3 
ಪೊಣ್ಣ್‌, ಯಮಂದೆಣ್ಣುವ ಪೋಡಿ ನೀಕ್‌ಯಿಲ್ಲತಾಚ? ನೀನ್‌ ಕೇಟ ವರ ತಂದಿತೂ 
ಏಡಕೂಡೆ ಎನ್ನಂಗ್‌ ಬರಂಡು? ಎನ್ನೊನಲ್ಲವಂದೆಣ್ಣಿತ್‌ ನಾಲ್‌ತಕ್ಕ್‌ ಪರೆಯನೆ ನೇಡ 
ಕೈಮಡ್‌ಕ್‌ಲ್‌ ಉಳ್ಳಂವಂದ್‌ ಗೇನಮಾಡಿಯ ಉಶ್ಯಾರ್‌. 
ಕೊಡಿಲ್‌ ರಾಗತ್‌ 
ಸಾವಿತ್ರಿ - 
ಚೆಡಿಮಾಡತೆಮದೇವನೆ ||ಪ|| ವೊಡೆಯನಬುಟ್ಟೀತ್‌ನಾಪೋಗಬಯ್ಕಕ್‌ 
1|ಅ|ಪ|| ನಿನ್ನಂತದೇವನ| ಡೊನ್ನಾಂದುಕಾಣಲ॥| ಕಣ್ಣ್‌ಕ್ಕ್‌ಕಂಡದ್‌। ಯನ್ನಡ 
ಬಾಗಿಯ ||೧|| ದೋಷಲಡಕೀತ್‌। ದಾಸರ ಚಾಕೀತ್‌|| ಡಾಶೆಯೊತ್‌ಪೋರ್‌| 
ಯೀಶಂಡಬೆಂದುವೆ ||೨॥| 

ಸ್ವಾಮಿ, ಅಪ್ಪ ಮಕ್ಕಡ ಕೂಡೆ ಜಗಳ ಮಾಡುವದುಂಡ? ಈಂ೦ಡಮೇಲು ನಿನ್ನಂತ 
ಸತ್ಯವಂತ ಪದಿನಾಲ್‌ ಲೋಕತ್‌ಲ್‌ ದಾರುಂಡ್‌ದೆಣ್ಣ್‌. ಇನ್ನತ ನೇಡ ಕೂಡೆ ಏಡ 
ಸುಗದುಕ್ಕ ಎಣ್ಣತೆ ಪಿಣ್ಣ್‌ ದಾಡ ಕೂಡೆ ಯಣ್ಣಡ್‌? ತೊಂಡ್‌ ತೊರಿ ಮಕ್ಕಮರಿಕೂಡ 
ಯಮದೇವಂದೆಣ್ಣಚೇಂಗಿ ಅಪ್ಪಂದೇನಂಬ್‌ನ ಮೊಳಿಯೆನ್ನಾ? ನೇಡ ನಲ್ಲೊರ್‌ 
ಗುಣಕಾಯಿತಲ್ಲ? ನೀನ್‌ ಕರ್ಮಕ್‌ ಕೆಟ್ಟನಾಯಿತೂ ಧರ್ಮಕ್‌ನಲ್ಲಂವನಾಯಿತೂ 
ಉಳ್ಳಾನಗುಂಡ್‌ ಲೋಕಪೊಲವ, ಅನ್ನತನೀನ್‌ ನಾಕೊರ್‌ ನಲ್ಲದ್‌ ಎನ್ನಂಗ್‌ 
ಮಾಡುವಕಾಗ? 


ಯಮ - (ಮನತ್‌) ವುಯಿ! ಇವಡತಕ್ಕ್‌ಕ್‌ ನಾನ್‌ ಯೆನ್ನೆಣ್ಣಡ್‌? ಲೋಕತ್‌ 
ಜನ ಎನ್ನ ಅಪ್ಪಂದ್‌ ನಂಬುವಚ್ಚಕ್‌ ನಲ್ಲದ್‌ ಮಾಡುವಿನಲ್ಲ! ನಾನೆ ಬಂಬ 
ಪೀಣ್ಲಾದಾರ್‌ನಗುಂಡ್‌ ಕಯ? ಆಚೇಂಗಿ ಇವಡತಕ್ಕ್‌ ನೇರೊ ಪೊಟ್ಟೊಅದೊರ್‌ ಸಂಶಯ, 
ಯೆನ್ನಂಗ್‌ದೆಣ್ಣ್‌ ಚೇಂಗಿ, ಆರೇಂಗಿ ಚತ್ತಕ್ಕ ಅಂವಂಡ ಪೊಣ್ಣೊ ಮಕ್ಕಳೊ ಸಾಲೊಸಂತಾನೊ, 
ಆ ಯಮಂಡ ಪಟ್ಟಣಕ್ಕ್‌ ತಿತ್ತ್‌ಬುದ್ದ್‌ ಪೋಡ್‌೦ದ್‌ ಬಲ್‌೦ಗನೆ ಕಾಕಿ ಮೊರಡುವ ಪಳಮೆ 
ಎಕ್ಕೋವೊಮ್ಮಕೇಟೆ. ಆಚೇಂಗಿ ಅದ್‌ ಪೊಟ್ಟ್‌೦ದೆ ಕಾಂಬ. ಆನಗುಂಡ್‌ ಏಡ ಕೆಲಕೂ 
ಮನಕೂ ತಂಪಾನತಕ್ಕ್‌ ಎಣ್ಣ್‌ನ ಈ ಪೊಣ್ಣ್‌ಕ್‌ ಇಣಇಗ್ಸೆನ್ನೇಂಗಿ ಫೊರ್‌ ಗುಣಕೆಯ್ಕುವಿ. 
ವೊಡೆಯಂಡ ಜೀವ ಮಾತ್ರ ಕೊಡ್‌ಪಂವನಲ್ಲ. (ಎಂದ್‌) ಪೊಣ್ಣ್‌ ಸಾವಿತ್ರಿ; ನೇಡ ಗುಣವಾನ 
ತಕ್ಕ್‌ಕ್‌ ಮೆಚ್ಚ್‌ನೆ ನೇಡ ವೊಡೆಯನೊಂದ್‌ ಅಲ್ಲತೆ ಬೋರೆ ಎನ್ನೇಂಗಿ ವೊರ್‌ವರ ಕೇಳ್‌ 
ಇಕ್ಕ ತಂದೆ. 


ಸಾವಿತ್ರಿ -ಯಮದೇವನೆ, ಏಡ ಅಪ್ಪ ಅಶ್ವಪತಿಕ್‌ ಕ್‌ಣ್ಣಮಕ್ಕಳಿತಾನಗುಂಡ್‌ ನೂರ್‌ 
ಕುಲಪುತ್ರಂಗ ಪುಟ್ಟುವನ್ನನೆ ವರತಾ - 
ಯಮ - ಪೊಣ್ಣ್‌, ತಂದೇಂದ್‌ 


ಕಂದ||'`. ಪುಡಿಯಿದನೀಕೇವರವೊ। ಯೆಡ್‌ ತನಿತಂದೆಕೊದಿಚಿತ್‌ ನ್‌ಡಗುಣಕ್‌ಮೆಚ್ಚಿ|| 
ನಡೆನೀನ್‌ಬಒಯ್ಯಕ್‌ಡಿಇಸ್ಲಿ| ತಡುನಾಕಾಚಿಬೆದಿಯಪೋಷಪಿಕ್ಕಕೇಳ್‌ನಾ|| 
ಸಾವಿತ್ರಿ, ನೀಡ ಆಶೆಪೋಲೆ ನೂರ್‌ ಕ್‌ಣ್ಣುಮಕ್ಕನೇಡ ಅಪ್ಪಂಗ್‌ 
ಪುಟ್ಟುವನ್ನನೆರವರತಂದೆ. ಇಇಗ್ಲಿ ಯೇಡ ಕೂಡೆ ಬರತೆ. ಬೆರಿಯಪೊ. ನಾಪೋಪಿ. (ಎಂದ್‌ 
ಪೋಪ) 

೫ನೇ ಸೀನ್‌ 
(ಯಮ ನಡಂದಂಡ್‌ ಪೋಪ) 


ಸಾವಿತ್ರಿ - (ಮನತ್‌) ಆಹ ಯಮಂಡ ಕೂಡೆ ಪೋಪದು ಕಷ್ಟ. ಪೋತೆ ಇಪ್ಪದು 
ಕಷ್ಟ. ಎನ್ನ್‌ ಮಾಡಡ್‌? ಚಿ ಗೇನಮಾಡ್‌ನಕ್ಕ ಏಡ ಕಾರ್ಮಮೊಂದು ಪತ್ತ. 
ವೊಡೆಯಂಗಾಯಿತ್‌ ಜೀವಬುಡುವಕ್‌ ಪೊರಟ ನಾಕೆನ್ನಂಗ್‌ ಪೋಡಿ? (ಎಂದ್‌ ಯಮಂಡ 
ಬಯ್ಯಪೋಪ) 


ಯಮ - (ಕಣ್ಣ್‌ಕ್‌ ಕಂಡಿತ್‌ ಚೆಡಿಲ್‌) 


ಕಂದ|| ಯೆಲ್ಲಿಕ್‌ ಬಪ್ಪಿಯಪೊಂಗಳೆ| ಡಿಲ್ಲಿಂಜಿ ಬೆರಿಯನಿಬಯ್ಮಕ್‌ ಪೋಪದ್‌ನಂದ್‌|| 
ಡಲ್ಲೆಂಗಿನಿನ್ನಿಕ್ಕ ಕೇಳ್‌| ಕೊಲ್ಲುವಿಂದೆಣ್ಣಿತ್‌ ಮನತ್‌ ನೆನೆಪದ್‌ನೇರ್‌|| 


ರಾಗಃ ಬೆಹಗ್‌ 
(ಪತಿಯೆ ಹಿತವೇನಿದು - ಎಂಬಂತೆ) 


ಸರಿಯಾನಡೆ ಬಯ್ಕಕ್‌| ಗರುವನಿಮಾಡತೆಬರತೆ ಸಾವಿತ್ರಿ |ಅ|ಪ|| 
ಮೊಡೆಯಂಗ್‌ ಬೋಂಡಿತ್‌| ನಡಂದಿತ್‌ಚೋತಿಯ!| 
ಬುಡನಾಕೇಳ್‌ನೀತಡುಮಾಡತೆನೀ ||೧|| ಡಿಂದೆನ್ನಕೇಟಿಯ| ತಂದೆ ವರ 
ನಾನ್‌|| ಡೆಂದಿತುಬಯ್ಕನಿಬಂದದ್‌ ನೀಕಿದ್‌ ||೨|| 


ಪೊಣ್ಣ್‌, ಇಂದಾಕನೆ ಏಡತಕ್ಕ್‌ ಮೀರ್‌ನವು ಆರೂ ಇಲ್ಲೆ. ನೀಕ್‌ ಬೋಂಡ್ಕದೆಲ್ಲ 
ತಂದಿತೂ ಏಡಕೂಡೆ ಬಂದಿಯಲ್ಲ! ನ್‌ಡಯೆದೆ ಚೊಕ್ಕ್‌ಕ್‌ ಯಮ ಬೊತ್ತೂಂದ 
ಗೇನಮಾಡಿಯ? ವೊನ್ನಾಂದು ಬೊತ್ತ. ನ್‌ಡವೊಡೆಯನ ನೀಕ್‌ಕ್‌ಟ್ಟ. ಅಂವಂಡ ಆಶೆಲ್‌ 
ನೀನ್‌ಬರಂಡ. ಆನಗುಂಡ್‌ ಬೆರಿಯ ಬೆರಿಯ ಪೋ, ಪೋಯಿಲೇಂಗಿ ಇದ ಶಾಪ (ಎಂದ್‌ 
ಕೈಯೆಡ್‌ಪ) 
ಸಾವಿತ್ರ - (ಅದೇ ಕೊಡಿಲ್‌ ರಾಗತ್‌) 
ಯಮನೆಚೆಡಿಮಾಡತೆ| ಸಮನೀಕಾರ್‌ಲೊ ಜಗತ್‌ದೇವನೆ ||ಅ|ಪ|| ನೇರ್‌ಕ್‌ 
ಪುಟ್ಟಿಯ] ನೇರ್‌ಲೆ ಬಾವಿಯ|| ಶೂರನೆ ನಿನ್ನನಾಯೇರತುದಿಪಿನೊ ||| 
ಅಪ್ಸಂಡಕೂಡೆಲೊ। ತಪ್ಪತ್ತೆಮಕ್ಕಳೊ।| ಬಪ್ಪದುಪೋಪದು ಡಿಪ್ಪದು ಲೋಕತ್‌ 
(|೨| 

ಸ್ವಾಮಿ, ಆಕಾಶ ಬೂವಕ ಅಂಗೈತಡ್‌ಕೂವಾಂದ್‌ ಗಾದಿ. ನೇಡ ಚೆಡಿ 
ಲೋಕತ್‌ನೊ ಲೋಕತ್‌ ಪ್ರಾಣಿನೊ ಬೆಪ್ಪದುಂಡೊ? ನೀನ್‌ ತುಂಯಿಚಕ್ಕ ಅಳೆಲ್‌ 
ಪಾಂಬ್‌ ಕೂಡ ಚಾವು. ಇದಂಗಾಯಿತೇ ಪರಮೇಶ್ವರ ನೀಕ್‌ ಚೆಡಿತಂದ್‌ಲೇಂದ್‌ 
ನಂಬುವಿ. ಅನ್ನತ ಬಲ್ಕದಾನ ದೇವಮೂರ್ತಿ ನಡ ನೆಳತ್‌ಲ್‌ ಬದ್‌ಕುವ ದಾಸಿಯಾನ 
ಏಡಮೇಲೆ ಚೆಡಿಮಾಡ್‌ಚೇಂಗಿ ಮಕ್ಕಕ್‌ ಅಪ್ಪ ವಿಷಯಿಟ್ಟನಕ್ಕೆ ಆಪ್‌ಲಿಯ? 
ದಯಬಿಚ್ಚಿತ್‌ ಚೆಡಿನ ತಂಪ್‌ಮಾಡ್‌. 


ಯಮ - ಪೊಣ್ಣ, ಎನ್ನೆಣ್ಣಿಯ? ಪರಮೇಶನಾಕ್‌ ಚೆಡಿಯಿಲ್ಲತೆ ಮಾಡ್‌ಚೀಂದ್‌ 
ಎಣ್ಮಲ್ಲ ನೀಕೆನ್ನ್‌ ಗೊತ್ತ್‌? ನೇಡ ತಕ್ಕ್‌ನೇರೆ. ಅಕ್ಕಲೆ ಇಂಜ ಚೆಡಿ ನಾಕ್‌ ಇಕ್ಕಯಿಲ್ಲೆ 
ನೋಟ್‌. ಆಶ್ಚರ್ಯ. ನೀನ್‌ ಸಾಮಾನ್ಮತ ಪೊಣ್ಣೊಂದು ಅಲ್ಲ. ಇರಡ್‌ ನಾನ್‌ 
ಬಲ್ಕದಾನದೇವಮೂರ್ತಿಂದ್‌ ಎಣ್ಯಲ್ಲ, ಅದೇನ್ನೊನೇರ್‌, ಆಚೇಂಗಿ ನೀನೂ ಲೋಕತ್‌ 
ಜನಕೂಡ ಅನ್ನನೆ ನಂಬ್‌ನದ್‌ ನೇರೊ? ಅಲ್ಲ ಪೊಟ್ಟೊ? ಎಣ್ಣ್‌. 


ಸಾವಿತ್ರಿ - ಸ್ವಾಮಿ, ನಾನೆನ್ನೊ ನಿನ್ನ ನಂಬ್‌ನದ್‌ ನೇರ್‌. ನಾಕಿಂಜು ಲೋಕತ್‌ 
ಜನ ನಿನ್ನ ನಂಬಿತ್‌ ತುದಿಪಾನ ಎಣ್ಣುವಕ್ಕ್‌ ಏಡವೋರ್‌ ಬಾಯಿವೊಂದು ಪೋರ. ಲೋಕತ್‌ 
ಯೆಲ್ಲರು ಸ್ನೇಹಮಾಡಿತ್‌ ನಲ್ಲದ್‌ ಮಾಡುವದುಂಡ್‌. ನೀನ್‌ ಮಾರಾಯ ಮನಸರಿಂಜಿತೆ 
ನಲ್ಲದ್‌ ಮಾಡುವಾನ ಗುಂಡ್‌ ಯಮಧರ್ಮರಾಜಂದ್‌ ನಿನ್ನ ತುದಿಪಕಾಚಿ. ಈಂಡಮೇಲು 
ನೀನ್‌ ಸೂರ್ಯಂಡ ಮೋಂವ ನಾನಾನಗುಂಡ್‌ ನೀಕ್‌ ವೈವಸ್ವತಂದ್‌ ಪೆದಬಾತ್‌. ವುದಿಪದು 
ತಾರುವದು ಇರುಪಗ ಕೂಡ ನೇಡ ದಯತ್‌ಲೆ ಆಪಾಂದ್‌ ಜನ ನಂಬುವಕಾಚಿ; ಇದಲ್ಲತೆ 
ಸ್ವಾಮಿ, ಸತ್ಯವಂತಂಗಳ ನೀನ್‌ ಎಚ್ಚಕ್‌ ಚಾಯೋಡೆ ಚಾಕುವಿಯೊ, ಆಚ್ಚಕ್‌ನ್‌ಡ ಜೀವತ್‌ನ 
ನೀನ್‌ವೊನ್ನಾಂದು ಚಾಕ್‌ಲೆ, ಅನ್ನತ ಚಾಯೋಡೆ ಚಾಕುವಿಯೊ, ಅಚ್ಚಕ್‌ನೇಡ ದಾಸಿಯಾನ 
ನಾಕ್‌ ಎಚ್ಚಕ್‌ ನಲ್ಲದ್‌ ಮಾಡುವಕುಂಡೊನಾಕರಿಯ. 


ಯಮ - (ಮನತ್‌) ಶಿವ, ಶಿವ! ಈ ಪೊಣ್ಣ್‌ಕ್‌ ನಾನ್‌ ಎನ್ನ್‌ಕೊಡ್‌ಕಡ್‌೦ದ್‌ 
ಆಪಕ್ಕುಲಪ್ಪ, ಇವ ಸಾಮಾನ್ಕತ ಪೊಣ್ಣೊಂದು ಅಲ್ಲ. ಮಹಾ ಪತಿವ್ರಚೆಯಾಯಿತೂ ಸತ್ಮವಂತೆ 
ಆಯಿತೂ ವುಳ್ಳಾನಗುಂಡೆ ಇವಡ ಬಾಯಿಲ್‌ ಈ ಗುಣವಾನ ತಕ್ಕ್‌ ಉದಿ ಚದಾಚಿ. 
ನಾನ್‌ ಸೂರ್ಕಂಡ ಮೋಂವಂದು ಬಲ್ಕದಾನ ದೇವಂದು ಇರ್‌ಪಗ ಕೂಡ ಎನ್ನಂಗುಂಡೇ 
ಆಪಂದ್‌ ಎಣ್ಣ್‌ಚಲ್ಲ, ಈ ಬಂಬ್‌ತನ ಏದ್‌ ದೇವಕೂ ಏವನೂ ಎಣ್ಣ. ಆನಗುಂಡ್‌ 
ಅವಡ ಮುತ್ತ್‌ಬಾಯಿಲ್‌ ಇಇಕ್ಲ್ಲೊಮ್ಮ ಎಣ್ಣುವಾನ ಕೇಟಿತ್‌ ಆವಕ್‌ ನಲ್ಲದ್‌ ಮಾಡುವಿ. 
ಆಚೇಂಗಿ ವೊಡೆಯನ ಅವಕೇಕಂಡ ನಾಕೊಡ್‌ಪಲೆ. 

ಕಂದ|| ಪೊಣ್ಣ್‌ಸಾವಿತ್ರಿಕೇಳ್‌। ಯೆನ್ನನೀತುದಿಚದ್‌ಯಿಇಗ್ಸೊಮ್ಮ ಕೇಪಾಸೆನಾಕ್‌|| 
ಯಿನ್ನತಗುಣವಾನತಕ್ಕ್‌| ನಿನ್ನಡಬಾಯಿಂಜಲ್ಲತೆನಾ ಕೇಟ್‌ಲೆಂದು|| 


ಸಾವಿತ್ರಿ, ಎನ್ನ ಇಚ್ಚಕ್‌ ಚಾಯೊಡೆ ನೀನೊಬ್ಬ ತುದಿಚದಲ್ಲತೆ ಏಡಸಾಲ್‌ 
ಸಂತಾನಕೂಡ ಇಂದಾಕನೆ ತುದಿಚಲೆ ಕಂಡಿಯ. ಆನಗುಂಡ್‌ ಎಲ್ಲಿಯ ಅಕ್ಕಲೆಯೆಣ್ಣಿಯಲ್ಲ 
ಆನ ಇಣಇಣ್ಲೊಮ್ಮ ಎಣ್ಣ್‌ ಕೇಪಿ. 


ಸಾವಿತ್ರಿ - (ಕೊಡಿಲ್‌ ಎಣ್ಣ್‌ನನ್ನನೆ ಎಣ್ಣುವ) 


ಯಮ - ಸಾವಿತ್ರಿ. ವುಯಿ! ವುಯಿ! ತೇಂದ್‌ ಪೋಚಿ? ಅಯ್ಕೊ ನೀಕ್‌ 
ಎನ್ನ್‌ತರಂಡೂಂದ್‌ ಗೊತ್ತಾಪ್‌ಲೆಲ್ಲ! ಇರಡ್‌ನ್‌ಡ ವೊಡೆಯಂಡ ಜೀವೊಂದ್‌ ಬುಟ್ಟ್‌ 
ಲೋಕತ್‌ ಎನ್ನ್‌ ಬೋಂಡೂವೊ ಕೇಳ್‌. ಈ ಕ್ಷಣ ತಂದೆ. ಬೆರಿಯ. 


ಸಾವಿತ್ರಿ - (ಮನತ್‌) ಆಹ ಇಚ್ಚಕ್‌ದಯ ಯಮದೇವಂಗ್‌ ಇಂಜಿತೂ ವೊಡೆಯನ 
ಬುಟ್ಟ್‌ ಬೋರೆ ವರಕೇಳ್‌೦ದ್‌ ಎಣ್ಣ್‌ಚಲ್ಲ. ವೊಡೆಯನಿಲ್ಲತೆ ಏಬ್‌ ಭಾಗ್ಯ ನಾಕ್‌ 
ತಂದಿತ್‌ ಸಾರೆನ್ನ್‌? ಇರಡ್‌. ಇಕ್ಕೊರ್‌ ಉಪಾಯ ಮಾಡುವಿ. ವೊಡೆಯಂಗಡ ಪೆದ 
ಪೊಮ್ಮ ಕ್ಕ ಎಣ್ಣುವ ಕಾಗಂದ್‌ ಪದ್ಧತಿ. ಮಾಡುವದೆನ್ನ್‌? ಏಡಕಾರ್ಯಕ್‌ ಎಣ್ಣತೆಕಯ್ಯ; 
ಅದ್‌ಲೆನ್ನೇಂಗಿ ದೋಷ ಉಂಡೇಂಗಿ ದೇವ ನಲ್ಲದ್‌ ಮಾಡಡ್‌. ಇಕ್ಕ ವೊಡೆಯಂಡ ಪೆದ 
ಎಣ್ಣಿತ್‌, ಅಂವಂಗ್‌ ಮುಕ್ಕಳಾಪನಕೆ ವರಕೇಪಿ. ಸಂತೋಷತ್‌ವುಳ್ಳ ಯಮ 
ಏಡವೊಡೆಯಂದೆಣ್ಣುವದ್‌ ಮರಂದಿತ್‌ ವರತಕ್ಕು (ಎಂದ್‌) ಯಮದೇವನೆ, ಅಕ್ಕಲೆ 
ಅಶ್ವಪತಿರಾಜಂಗ್‌ ಮಕ್ಕಳಾಪನಕೆ ವರತಂದಿಯ. ಮಹತ್ಮಂಡತಕ್ಕ್‌ ವೊನ್ನಾಂದು ಪೊಟ್ಟಾಗ, 
ಅದೇ ರೀತಿ ದಯವುಂಡೇಂಗಿ ಸತ್ಯವಂತ ರಾಜಂಗ್‌ ಅಂವಂಡ ರಾಣಿರ ಕೆಲತ್‌ ಕುಲವೃದ್ದಿ 
ಮಾಡುವ ನೂರ್‌ ಮಕ್ಕ ಪುಟ್ಟುವನಕೆ ವರತಾತೆಂಗಿಮದಿ. 


ಯಮು - (ಕೈಕೊಡಕಿತ್‌) ಚೀ ಚೀ ಸಾವಿತ್ರಿ; ನೀನ್‌ ಪಾಪಿ, ನೇಡ 
ಮೂಡ್‌ನೋಟುವಕಾಗ. ಬಲ್ಕದಾನೊರ್‌ ವರ ನೀಕ್‌ ತರಂಡೂಂದ್‌ ದುಂಬ 
ಆಶೆಯಿಂಜತ್‌. ಅನ್ನತದ್‌ ಕೇಪದ್‌ ಬುಟ್ಟ್‌ ಆ ರಾಜಂಗ್‌ ಕಣ್ಣಾಂಡು ಈ ರಾಜಂಗ್‌ 
ಮಕ್ಕಳಾಂಡು ಪಿಇಕ್ಲ್ಲೊಬ್ಬಂಗ್‌ ಪಿಇಸ್ಲೊಂದ್‌ ಆಂಡೂಂದ್‌ ಕೇಟಿಯಲ್ಲ, ಬುದ್ದಿಯಿಲ್ಲತ 
ಮುಕ್ಕನೀಕ್‌ ಎನ್ನ್‌ಕ್‌ಟ್ಸ್‌ನನ್ನನೆ ಆಚೀಂದೆಣ್ಣ್‌? ನಡ ಕೆಟ್ಟ ನಶೀಪ್‌ಕ್‌ ನಾಯೆನ್ನ್‌ 
ಮಾಡಡ್‌? ಕೇಟವರ ಕೊಡ್‌ಪದ್‌ ಏಡ ಧರ್ಮ. ಆನಗುಂಡ್‌ ನೇಡ ಆಶೆಪೋಲೆ 
ಸತ್ಯವಂತ ರಾಜಂಗ್‌ ಅಂವಂಡ ರಾಣಿರ ಕೆಲತ್‌ ನೂರ್‌ ಮಕ್ಕ ಪುಟ್ಟುವದ್‌ ನೇರ್‌. 
ಪೋ ಕುಣಿ ಯೇಡ ಕೂಡೆ ಮಾತ್ರ ಬರತೆ, ಕಂಡಿಯ? ಬಾತೆಂಗಿ ಕಂಡಿಯ? ಬಾತೆಂಗಿ 

ನೀಕ್‌ ಪೆರ್ತ ಕೆಟ್ಟದಾಕು. ನಾಪೋಪಿ. (ಎಂದ್‌ ಪೋಪ) 


ಸಾವಿತ್ರಿ - (ಮನತ್‌) ಸ್ವಾಮಿ, ನಾನ್‌ ಬದ್‌ಕ್‌ನೆ, ಏಡಕೆಣಿಪತ್ತ್‌ ಟಿ; ಇಣ್ಸ್ಲಿ 
ಅಂವ ಬಜ್ಜತೇಂಗಿ ಅಲ್ಲ' ಪೊಜ್ಜತೇಂಗಿ ಅಲ್ಲ ಬುಡೂಲೆ, ಬಯ್ಮನೆ ಪೋಯಿತ್‌ ಭಾಷೆ 
"ತಂದಾನ, ನಡತಿತಾಂದ್‌ ಬೋಡ್ಕವಿ. ಮಹಾತ್ಮಂಗ ಪರಂದ ತಕ್ಕ್‌ಕ್‌ ವೊನ್ನಾಂದು ತಪ್ಪುವಕಿಲ್ಲೆ. 
ಆನಗುಂಡ್‌ ಬೆರಿಯ ಪೋಪಿ. | 


೬ನೇ ಸೀನ್‌ ಕುಂದ್‌ 


(ಯಮ ನಡಂದಂಡ್‌ ಪೋಪ) 


ಸಾವಿತ್ರಿ - (ಮನತ್‌) ವುಯಿ! ಈ ದಪ ಯಮದೇವ ಎನ್ನ ಕಂಡಿತ ಬೆಪ್ಪ್‌ಲೆ ಎನ್ನ್‌ 
ಮಾಡಡ್‌? ಎನ್ನನೆ ಪೋಡ್‌? ಆಡ್‌ ಬೆಚ್ಚ್‌ಲೇಂಗಿ ಯನ್ನ ಕೊಲ್ಲಡ್‌. ತಂದ ವರ 
ನಡತಿತಾಂದ್‌ ಕೇಪಾಂಗ್‌ ಬೊತ್ತಂಡೂಂದ್‌ ಬಂದದೆನ್ನ್‌? (ಕೂಡೆ ಪೋಪ) 


ಯಮ - (ಕಂಡಿತ್‌ ಪೆರ್ತಚೆಡಿಲ್‌) 


ಕಂದ|| ಮಯಿನ್‌ಡಗರುವಲೊಪೊಣ್ಣ್‌ | ಕಯಿಲಿದ ಯಮದಂಡ 
ಪುಡಿಚದ್‌ನಲ್ಲೋೋಣೆನೋಟ್‌!।| ಕುಯಿಪೊಡೆಬೆನ್ನ್‌ಕ್‌ನಿನ್ನಡ। 
ಪೊಯಿತಿದಕೇಟಡಲ್ಲೇಂಗಿನಡೆಬಯ್ಯಕಿಕ್ಕ|| 


ರಾಗಃ ಶಾಮಕಲ್ಕಾಣಿ 
(ಕಂಡೆ ಅದವೊರ್‌ ಯೆಪ್ಪಂದಿ - ಎಂಬಂತೆ) 


ಚ|| ಆಗ ಕೇಳ್‌ನೀನ್‌ ಬಾರತೆ| ಪೋವ್‌। ದೂರನಾಕ್‌ ಮೂಡ್‌ಕಾಟತೆ 
||ಅ|ಪ|| ಡಲ್ಲಿಂಜಿಕೇಟದ್‌।| ಡೆಲ್ಲಾನಾತಂದಿತು|| ಡಿಲ್ಲಿಕ್‌ಎನ್ನ್‌ನಿ' ಒಂದದೊ 


loll 
(ಅದೆ ರಾಗತ್‌) 
ಸಾವಿತ್ರಿ - 
ವೋಸ್ವಾಮಿಯನ್ನನೀನ್‌ದೂರತೆ| ನ್‌ಡ|। ಮೋವಕ್‌ನೀಚೆಡಿಕಾಟತೆ ||ಅ[ಪ॥| ಡೆಕ್ಕಲು 
ನಿನ್ನಡ| ಪಕ್ಕಲ್‌ಡಿಪ್ಪಕ್‌|| ಯಿಕ್ಕಾಲೊನಾಕೇಳ್‌ ಬಂದದೊ || 

ಯಮ - ಯೀಲೋಗತುಳ್ಳವು। ಮೇಲೋಗಬಪ್ಪಕ್‌|| ಕಾಲವೊಡೆತ್ತತೆ 
ಕಯ್ಮಲೊ |೨| 
ಈ ಸಾವಿತ್ರಿ - ನೇಡದಯವೊಂದ್‌| ನೋಡ್‌ನಾಕುಂಡೆಂಗಿ|| ಪೋಡಿಯೊ ಡಾಗಲು 
ಕೇಳ್‌ಲೊ ||೨॥| 


ಯಮ - ಪತ್ತತೆಮೊಟ್ಟಿನಿ। ಯಿತ್ತ್‌ಕಡಕತೆ|| ಕುತ್ತನಿಬುದ್ದಿತ್‌ ಚಾವುಲೊ 
|೩| 

ಪೊಣ್ಣ್‌, ಇದನೋಟ್‌ ಈ ಯಮದಂಡ ಇಡುವಿ. ಇದ್‌ಕಡಂದ್‌ ಬಾತೇಂಗಿ ನೀನ್‌ 
ಚಾವದ್‌ ನೇರ್‌ (ಎಂದ್‌ ಯಮದಂಡ ಬಟ್ಟೆಕ್‌ ಅಡ್ಡಯಿಡುವ) 


ಸಾವಿತ್ರಿ - ದೇವನೊಚತ್ತಿತ್‌। ದೇವಿಬದ್‌ಕಿತ್‌|| ಬಾವಂಗಿಂಜಿನಂದ್‌ ಚಾವುಲೊ 
lal 

ಯಮದೇವನೇ ಈ ಯಮದಂಡ ಕಡಂದತೇಂಗಿ ಚಾವುಂದ್‌ ಎಣ್ಣಿಯಲ್ಲ. ನಾಕ್‌ 
ಪೆರ್ತ್‌ ಸಂತೋಷ ಆಚಿ ನೇಡ ಮಿಣ್ನ್‌ಲ್‌ ನೇಡಮೂಡ್‌ ನೋಟಿಯಂಡ್‌ ಚತ್ತಕ್ಕನಾಕ್‌ 
ಮುಕ್ತಿ ವುಂಡೇವುಂಡ್‌. ನಿನ್ನಂತ ಮಹಾತ್ಮ ಪರಂದತಕ್ಕ್‌ ತಂದವರ ಇಲ್ಲೇಂದ್‌ ಆನಪಿಇ್ಲಾ 
ಎನ್ನಂತ ಪಾಪಿ ಬದುಕಿತೆನ್ನ್‌ ಸಾರ ? ಏಡಪತಿವ್ರತಾ ಧರ್ಮಕ್ಕೂ ಪಟ್ಟಣಿ ವ್ರತಕ್ಕು ದೇವ 
ಪಲತಪ್ಟೇಂಗಿ ನಿನ್ನಗುಂಡ್‌ ನಾಕ್‌ ನಲ್ಲದೆತ್ತಡ್‌. ಇಕ್ಕ ಈ ಯಮದಂಡ ಕಡಂದಿತ್‌ ಚಾವಿ 
(ಇದಕಡಂದೆ) 


ಯಮ - ಸಾವಿತ್ರಿ, ನಿಲ್ಲ್‌ ನಿಲ್ದ್‌ನ್‌ಡ ಪಿರಾಂದ್‌ಕ್‌ ನಾನ್‌ ಎನ್ನೆಣ್ಣೆಡ್‌ 
(ಮನತ್‌) ಆಹ! ಇವಕ್‌ ನಾನ್‌ ಎನ್ನತ್‌ ವರಕೊಡ್‌ತೆ? ಅದಂಗ್‌ ತಪ್ಪ್‌ನದೆನ್ನ್‌? 
ಚೀ! ಚೀ! ಕೊಡ್‌ತ ಭಾಷೆಕ್‌ ನಾನ್‌ ವೊನ್ನಾಂದು ತಪ್ಪುವಂವನಲ್ಲ! ಪಿಣಕ್ಸಿನ್ನಂಗ್‌ 
ಇವ ಎನ್ನ ದೂರ್‌ಚಿ? ನಲ್ಲದ್‌, ಗೇನ ಮಾಡಿತ್‌ ನೋಟುವಿ, (ಎಂದ್‌ ಬೇರಚಿತ್‌) 
ಓಹೋ! ಇವನಾಕ್‌ ಮೋಸಮಾಡಚಿ, ಮಾಡ್‌ಚಿ, ಇವಪೆರ್ತ್‌ ಪಡಿಚವಳೇ ಸರಿ. 
ಸತ್ಮವಂತಂಗ್‌ ಅಂವಂಡ ರಾಣಿರ ಕೆಲತ್‌ ಮಕ್ಕಳಾಪನಕೆ ವರಕೇಟಿತ್‌ ನಾನ್‌ ಸತ್ಯಕ್ಕೂ 
ಕೊಡ್‌ತೆ. ಈ ಸೂಕ್ಷ್ಮ ಎನ್ನೇಂಗಿ ನಾಕ್‌ ಗೊತ್ತಾಚೊ ನಾ ಬೊಡ್ಡ, ಗೊತ್ತ್‌ ಮಾಡ್‌ಲೆ, 
ಸತ್ಯವಂತದಾರ್‌? ಇವಡ ವೊಡೆಯನೆ. ಅಂವಂಡ ರಾಣಿದಾರ್‌? ಇವಳೆ, ಇಯಂಗ್‌ 
ಮಕ್ಕ ಅಪನಕ್ಕೆ ನಾನ್‌ ವರ ಕೊಡ್‌ಕಲುವ? ಸತ್ಯವಂತ ಚತ್ತಿತ್‌ ಬುದ್ದಿಯತ್‌, ಎನ್ನನೆ 
ಮಕ್ಕಳಾಂಡು? ಇವದೂರ್‌ವದ್‌ ಸರೀಂದ್‌. ಅಯ್ಕೊ ಪೆದ್ದಯಮ! ಇವಡ ನೊಣೆ 
ತಕ್ಕ್‌ಕ್‌ ಮರ್‌ಳಾಯಲ್ಲ! ಚೀ ಗೇನ ಮಾಡಿತ್‌ ಸಾರಯಿಲ್ಲೆ, ಕೊಡ್‌ತದ್‌ 

ಕೊಡ್‌ತ್‌ಪೋಚಿ. ಅದಂಗ್‌ ತಪ್ಪ್‌ಚೇಂಗಿ ಮಹಾದೋಷವೂ ಇವಡ ಪಾತಿವ್ರತ್ಯ ಧರ್ಮವು 
ಎನ್ನಚುಡು. ಆನಗುಂಡ್‌ ವೊಡೆಯಂಡ ಜೀವ ತೊಡಿಕೆ ಕೊಡ್‌ತಿತ್‌ ಕಡ್‌೦ಗನೆ 
ಪಿರಿವನಲ್ಲದ್‌. 


ಕಂದ! ವರಕೇಳ್‌ಸಾವಿತ್ರಿನೀನ್‌| ಸುರನರಲೋಕತ್‌ನೀಕೇದ್‌ ಬೋಂಡುಂದಣ್ಣ್‌ || 
ಅರಿಂಜಿತದ್‌ನೀಕ್‌ತಂದ್‌| ಪೊರಟ್‌ನಾಪೋಪಿ ತಡುವಾಚಿನಾಕ್‌ಲೊನೋಟ್‌॥ 
| 


ಅವ್ವ ಸಾವಿತ್ರಿ, ನೇಡಗುಣಕ್ಕೂ ಮನಕ್ಕು ಸತ್ಮಕು ಭಕ್ತಿಕು ಥೈರ್ಯಕು 
ಮೆಚ್ಚ್‌ನೆ. ಇದಂಗಾಯಿತ್‌ ನೀಕ್‌ ಎನ್ನ್‌ವರ ಬೋಂಡೂಂದ್‌ ಕೇಪಿಯೊ, ಈ ಕ್ಷಣ 
ತಂದೆ (ಮನತ್‌) ಕೊಡ್‌ಕತೆ ಬಟ್ಟೆಯಿಲ್ಲೆ ಇವಕೇಪದೇ ವೊಡೆಯನ ಕೊಡ್‌ಕತೆ 
ಪೋಚೊ ಇವ ಏಡಯಮುಲೋಕಕ್‌ ಬಪ್ಪದಲ್ಲುತೆ ಅಲ್ಲಿಂಜಿ ಶಿವಂಡ ಪಕ್ಕಕೂಡ 
ಪೋಯಿತ್‌ ದೂರು ಅದಂಗ್‌ ಹೇಸ್‌ನವಲ್ಲ. ಆಚೇಂಗಿ ಇವೆ ಮುಹ್‌ 
ಪತಿವ್ರತೆಯಾಯಿತೂ ಸತ್ಮವಂತೆ ಆಯಿತೂ ಉಳ್ಳಾನಗುಂಡ್‌. ಇವಕ್‌ ಎನ್ನುಗುಂಡ್‌ 
ನಲ್ಲದೆತ್ತ್‌ಚಿ. (ಅವ್ವ ಸಾವಿತ್ರಿ, ಬೆರಿಯ ಕೇಳ್‌) | 





ಸಾವಿತ್ರಿ - ಯಮದೇವನೆ, ಕೇಳ್‌ 


| 
ಕಂದ||  ಎನ್ನಿಂಜಿತನ್ನ್‌ಲೊಯಮನೆ| ಪೊಣ್ಣುಡಜೀವವೆವೊಡೆಯಂದ್‌ನೀನರಿಯತಲ್ಲ/| 
ಡನ್ನತವೊಡೆಯಂಡಜೀವ| ಲೆಣ್ನ್‌ನಭಾಖೆಕ್‌ ತಪ್ಪತೆನಾಕ್‌ನೀತಾರೊ/| 
| 


ಯಮದೇವನೆ, ಸತ್ಯವಂತೆ ರಾಜಂಗ್‌ ಅಂವಂಡ ರಾಣಿರ ಕೆಲತ್‌ ಮೂರ್‌ 
ಮಕ್ಕಪುಟ್ಟೂಂದ್‌ ಅಕ್ಕಲೆನಾಕ್‌ ವರತಂದಿಯ. ನಿನ್ನಂತ ಯಮದೇವತಂದ ವರ ವೊನ್ನಾಂದೂ 
ಪೊಟ್ಟಾಗ. ಆಚೇಂಗಿ, ಸತ್ಯವಂತರಾಜ ಚತ್ತಿತ್‌ ಬುದ್ಕತ್‌ ಅಂವಂಡ ಜೀವನನ್‌ಡ|ಕೈಲುಂಡ್‌ 
ಅಂವಂಡ ರಾಣಿಯೆ ನಾನ್‌ ನೋಟ್‌, ಸತ್ಕವಂತೆಯಕ್‌ ವೊಡೆಯನಿಲ್ಲತೆ ಮಕ್ಕ ಒಳಾಪದುಂಡೊ? 
ಆನಗುಂಡ್‌, ಚತ್ತ ವೊಡೆಯಂಗ್‌ ಜೀವಕೂಟಿತ್‌ ಪತಿದಾನ ನಾಕ್‌ಮಾಡ್‌ಚೇಂಗಿ ನೀತಂದ 
ವರ ನಡಂದನಕೆ ಆಚ. ನೇಡ ಮೋವಂದ್‌ ಎನ್ನ ನಂಬಿತ್‌ ಏಡ ಕಃ್ಣ್‌ ನೀರ್‌ ಕೈ ಮಾಡತೆ 
ಚಾಕ್‌೦ದ್‌ ಬೋಡುವಿ. | 
ತ | 

ಯಮ - ಸಾವಿತ್ರಿ, ನೀನ್‌ ಬೊತ್ತತೆಯಿದ. | 

ರಾಗಃ ಕಾಂಬೋದಿ 


| 
' (ಯೇನಿದು ಮಂತ್ರಿಯೆ - ಎಂಬಂತೆ) | 


ಪುಡಿಯೊನಿ ಸಾವಿತ್ರಿ। ಯೆಡ್‌ತಲೊ ನೀವರ ||ಪ|| ಸಡಂದಿತ್‌ !ಕೇಳ್‌ನೀ। 

ಪಡದಿಯ ಕಷ್ಟನೀ ॥|ಅ|ಪ॥| ಚತ್ತವೊಡೆಯಂಡ| ಸೊತ್ತಾನ ಜೀವಕ್‌!| ಸುತ್ತ್‌ನ 
ಕೇರ್‌ಲೊ| ಡುತ್ತ್‌ನೆಡಿಕ್ಕಲೊ ||೧|| ಕಾಲವೊ ನಾನೂರ್‌| ಬಾಳುವೊಡೆಯನೊ॥| 
ಮೆಲಾಯಿದೇಶತ್‌| ಕೇಳಿಪಡದಿತ್‌ ||೨|| ಪೂವ್‌ಕ್‌ಡೊತ್ತೊರ್‌!। 
ದೇವಬಲಬರಿ|| ದೇವಿತರಿಂಜಿನಿ| ಬಾವಂಡುಕೇಳ್‌ನಿ ||೩|| ನಿನ್ನಡೊಡೆಯಂಗ್‌| 
ನಿನ್ನಡೊಡತ್‌ಲ್‌।| ಕ್‌ಣ್ಣಂಗಪುಟ್ಟಡ್‌। ಲೆಣ್ಣುವಿನೂರ್‌ಲೊ।| 
ನೊಂದೊರ್‌ನಿನ್ನಡ| ಬಂದನತ್‌ತೆನೊ||' ನಂದಾಯಿಬಾಳ್‌ನೀ।| 
ಡಿಂದಿಕಪೋವ್‌ನಿ ||೫॥ 


ಸಾವಿತ್ರಿ, ನೇಡ ವೊಡೆಯಂಡ ಜೀವಕ್‌ ಕೆಟ್ಟ್‌ನ ಕೇರ್‌ ಕಯಿಚೆ. ನೀನ್‌ 
ಪೋಯಿತ್‌ ತೇಂಡುವದು ಜೀವಕೂಡು ನಿನ್ನಗುಂಡ್‌ ನೀಡ ವೊಡೆಯ ಸುಗಪಟ್ಟಿತ್‌ 
ನಾನೂರ್‌ ಕಾಲ ಬದಿಕಿತ್‌ ಸತ್ಮಲೋಕ ಸೇರಡ್‌. ನೇಡ ಅವ್ವ ಮಾಳವ ದೇವಿಕ್‌ 
ನೂರ್‌ ಮಕ್ಕ ಪುಟ್ಟಿತ್‌ ಮಾಳವಂದ್‌ ಪೆದಆಡ್‌. ನೀಕ್‌ ನೂರ್‌ ಮಕ್ಕ ಪುಟ್ಟಿತ್‌ ಆ 
ಮಕ್ಕಕ್‌ ಸಾವಿತ್ರ ಸಾವಿತ್ರಂದ್‌ ಪೆದ ಯಿದಡ್‌. ಮಹ ಸತ್ಮವಂತೆಯಡ ಸ್ಥಾನತ್‌ 
ನೀಕು ಜಾಗ ಯಿಂಜಂಡ್‌ ನೇಡ ಕೇಳಿಯು ಕೀರ್ತಿಯು ಲೋಕತ್‌ ಮೆರೆಯಡ್‌, 
ಈಂಡಮೇಲು ? 


ಕಂದ]:  ಎನ್ನನಿನಂಬ್‌ನ ಪೊಂಗಳೆ| ನಿನ್ನ ನಾಬಹುಕಾಲಮರಪ್‌ಲೆ ನೋಟಿದ್‌ ಸತ್ಯ|| 
ಪೊಣ್ಣ್‌ರಧರ್ಮಲೋಬೆಚ್ಚಿತ್‌। ತಣ್ಣನೆಬಾಳ್‌೦ದ್‌ ಆರನಾಕೆಯ್ಯುವಿನೀಕ್‌ || 


ಅವ್ವ, ಸುಗತ್‌ ಬದ್‌ಕ್‌ ಪೊ. ನಾಪೋಪಿ (ಎಂದ್‌ ಪೋಪ) 


ಸಾವಿತ್ರಿ - ದೇವನೆ, ಅಪ್ಪಣೆ (ಎಂದ್‌) ಆಹ! ಕಷ್ಟಪಟ್ಟಾಂಗ್‌ ದೇವ ಯೇಡ 
ವೊಡೆಯನ ತಂದದಲ್ಲತೆ, ಏಡಮಾಂವಂಗ್‌ ಕಣ್ಣು? ಪೋನ ರಾಜ್ಮಬಂಡಾರ, 
ಕೂಡತಂದದಲ್ಲತೆ, ಏಡ ಅವ್ವಂಗ್‌ ನೂರ್‌ ಮಕ್ಕಳು ತಾತ್‌. ಏಡ ದೇವಭಕ್ತಿ ಪತಿಭಕ್ತಿ 
ಗುರು ಹಿರಿಯಡ ಭಕ್ತಿಯೇ ಎನ್ನ ಕಾಪಾಡ್‌ಚಿಂದ್‌ ನಂಬುವಿ, ಪೊಣ್ಣ್‌ಕ್‌ ಪತಿವ್ರತಾ 
ಧರ್ಮಕ್‌ ಮುಂದಿತ್‌ ವೊಂದೂ ಇಲ್ಲೇಂದ್‌ ಎಣ್ಣುವ ಆಧಾರ ವೊನ್ನಾಂದು ಪೊಟ್ಟಲ್ಲ. 
ಏಡ ಧರ್ಮಕ್‌ ಕರ್ಮ ಬರತನ್ನನೆ ಮಿಣ್ಣಕೂ ದೇವರೆ ಕಾಪಾಡಡ್‌ ಇಕ್ಕ ವೊಡೆಯಂಡ 
ಪಕ್ಕಪೋಪಿ (ಪೋಪ) 

೭ನೇ ಸೀನ್‌ ಕಾಡ್‌ 
(ಸತ್ಯವಂತಂಡ ಚಾವ್‌ ಬುದ್ದಿತಿಪ್ಪ) 
ಸಾವಿತ್ರ - (ಚಾವ್‌ನತ್‌ಂಡಿತ್‌ ದೇವನೆ ಯೇಳ್‌೦ದ್‌ ಎಣ್ಣುವ) 
ಸತ್ಯವಂತ - (ಬೆರಿಯ ಎದ್ದಿತ್‌ ಬೊತ್ತಿತ್‌ ತಾರಮಾರ ನೋಟುವ) 


ಸಾವಿತ್ರ - ದೇವನೆ, ದಾರ್‌ನ ನೋಟುವಿಯ ಏಡಮೂಡ್‌ ನೋಟ್‌| ಇದ ಎನ್ನ 


ಗೊತ್ತಾಯಿಲೆ? ಎನ್ನಂಗಿನ್ನನೆ ಕಳಿಪಿಯ? 


ಸತ್ಯವಂತ - (ಬೇವಿನ ನೋಟಿತ್‌) ಆಹ! ದೇವಿ ನೀಯೆಲ್ಲಿಕ್‌ ಪೋಯಿತಿಂಜಿಯ? 
ನಿನ್ನ ಕಾಂಬಕ್‌ ನಾಕ್‌ ರುಣಯಿಂಜತೊ? ಅಯ್ಕೋ! ನಾಯೆನ್ನಣ್ಣಡ್‌? (ಎಂದ್‌ ತಬ್ಬಿಯಂಡ್‌ 


ಮೊರಡುವ) 

ಸಾವಿತ್ರಿ - ಸ್ವಾಮಿ, ಮೊರಡಂಡ ನೀಕೆನ್ನಾಚಿ? ಎನ್ನಾಪ? 
ಬೊರಂಡುವಿಯ? ನಾಯಿಲ್ಲಿಯ? ಧೈರ್ಯಮಾಡ್‌ ದೊರೆ. 
' "ಸತ್ಯವಂತ - ದೇವಿ, ತಕ್ಕ್‌ ಪರೆವಕ್‌ ಏಡನಾವೆ ವುತ್ತುಲೆಲ್ಲ! 
(ಎಂದ್‌) 


ಎನ್ನಂಗ್‌ 


ಆಹ! ಕಷ್ಟ 


ಕಂದ|| ಬೊರೆಪಲಜೀವಲೊದೇವಿಯೆ| ವೊರ್‌ಶೂರಬಂದೆನ್ನಬಲಿಚೀಯಂಡೆಪೋಚಿ। 


ತರತರಬೋಡಿನೊಬುಟ್ಟ್‌ ಲೆ| ದೊರಲೆದಾರ್‌ಅ 
ಲೋಕಪತಿಯೊನೀಲೆಣ್ಣ್‌!| 


೦ವಯವಮಾು 


ಆಹ ದೇವಿ! ಅಂವನಗೇನ ಮಾಡುವಕ್ಕ ಪೋಡಿ ಆಪ, ಅಂವನೆಲ್ಕೇಂಗಿ ಪಕ್ಕಲುಂಡೊ? 


ಅಯೋ! ಅಂವನಾಕ್‌ ಕೆಜ್ಜಪಾಪತ್‌ನ ಎನ್ನ್‌೦ದೆಣ್ಣಡ್‌! 
ರಾಗಃ ನಾದನಾಮ ಕ್ರಿಯೆ 


(ಹಾ ವಿಶಯೆ ಈ ವಿಧವೇನೆ - ಎಂಬಂತೆ) 


ಹಾ. ದೇವಿ ನಾನೆನ್ನತೆಣ್ಣಡೊ ಅಪ ಚೆಡಿಲೊಬ್ಬಬಂದಿತ್‌| ಅಡ್‌ಕೇಡ 


ನಿಂದಿತ್‌|| ಪುಡಿಚೀ. ಮುರಚೀ. ಬುಡುತೆಕೆಟ್ಟ್‌ಚಿ ಹಾ | 
ಬಯ್ಯನ್ನೆಬಾಂದೆಣ್ಣಿ| ಪೊಯ್ಕುವಿಂದೆಣ್ಣ್‌ಚಿ।| ಕಯ್ಯ ತೆಯ್ಕೊ ಡುಯ್ಕೊ 
ನಾಪೋನೆ ಹಾ ||೨|| ಯೆಣ್ಣ್‌ಗುಣಂದೆಣ್ಣ್‌| ಕಣ್ಣಂವಮರಿಚದ್‌!| 
ಪೊಣ್ಣ್‌ಾಯೆನ್ನ್‌ಯೆಣ್ಣೂವಗೋಳ್‌ಹಾ ||೩|| ಡಿಕ್ಕಾನಿಪೋವ್‌೦ದ್‌ 

ಡೆಕ್ಕಲುಬಾಳ್‌೦ದ್‌|| ಅಕ್ಕಪಕ್ಕತಕ್ಕೊಂದ್‌ಲೆಣ್ಣ್‌ಚಿ ||೪|| 
ಡಿದ್‌ಯೆನ್ನ್‌ವೊರಕಯ್ಕೊ| ಡದ್‌ಲಲ್ಲಕೆನಚೀಯೊ|| 
ಕೊದಿಯೊಬಿದಿಯೊಚದಿಯೊಪುದಿಮೆಯೊ ||೫|| 


ದೇವಿ, ಇನ್ನೆನಾಪಕ್‌ ಕಾರಣಯೆನ್ನ್‌? ಅಯ್ಯೋ! ನಾಕ್‌ ಕಷ್ಟ ಪಟ್ಟದು? ಅಬಂಬಂಗ್‌ 
ಬೊತ್ತ್‌ನದು? ಗೇನಮಾಡ್‌ಚೇಂಗಿ' ನಾನ್‌ ಬದ್‌ಕಿತ್‌ ನಿನ್ನ ಕಾಂಬಿಂದ್‌ ನೆನತಿತಿಂಜಿಲೆ, 
ಇದೆನ್ನ್‌ ನಾಕ್‌ ಪಿರಾಂದೊ ಅದಲ್ಲ ಕೆನಚೊ? ಎನ್ನಿದ್‌? ಅದ ಅಂವಬಾತ್‌೦ದ್‌ ಕಾಂಬ 
ನೋಟ್‌ ನೋಟ್‌ (ಎಂದ್‌ ದೇವಿನ ತಬ್ಕವ) 


ಸಾವಿತ್ರಿ - ದೇವನೆ, ನಿನ್ನ ಪುಡಿಚಂವ ಇಇಣ್ನಿ ಬರ. ಆಂಡ ಪೋಡಿ ಬೋಂಡ ಎನ್ನಂಗ್‌ 
ಬೊತ್ತುವಿಯ?.ಅಂವನಾರ್‌೦ದ್‌ ಕೇಳ್‌. 


ರಾಗಃ ಬೆಹಗ್‌ 
(ಚಂಚಲ ನೇತ್ರೇಹೀಗೆ - ಎಂಬಂತೆ) 


ಡೊಂದ್‌ ಕೇಳ್‌ಯೇಡ ದೇವನೆ। ಡಿಂದಿಯಪುದುಮೆನಾ ||ಪ|| ಬಂದೆಬಾತ್‌ 
ಯಮದೇವನೊ। ಕೊಂಡ್‌ಪೋಚಿನಿನ್ನಲೊ ||ಅ|ಪ|| ಕಣ್ಣ್‌ಕಂಡೆ ಕಾಲನ| 
ಬೆನ್ನ್‌ಬಯ್ಕ ಪೋಯಿನಾ|| ಕಣ್ಣ್‌ನೀರ್‌ಯಿಟ್ಟ್‌ ಬೊಡಿತ್‌। ನಿನ್ನಕೊಂಡ್‌ 
ಬಂದೆನೊ ||೧|| ಆನದೆಲ್ಲನೀಕ್‌ಲೊ। ನಾನ್‌ ಪಿಣ್ಣಲೆಣ್ಣುವಿ|| 
ಆನಗುಂಡ್‌ನ್‌ಡ ಜೀವಕ್‌| ಗೇನಬೋರೆಬೆಕ್ಕತೆ ||೨॥ ನಿನ್ನಡವ್ವಲಪ್ಪನೊ| 
ಯೆನ್ನೊನಿನ್ನಕಾಣತೆ|| ಕಣ್ಣ್‌ನೀರ್‌ ಗೋಳ್‌ಲಿಕ್ಕುಲ| ಯೆಣ್ಣ್‌ಯಿಕ್ಕ ಪೋಕನ 

lal 
ದೇವನೆ, ಇಕ್ಕನಡಂದ ಪುದುಮೆ ಎಣ್ಣ್‌ಚೇಂಗಿ ನೀಕ್‌ ಪೆರ್ತ್‌ ಆಶ್ಚರ್ಯ ಆಕು. 
ಅದನೆಲ್ಲ ಮನೇಲ್‌ ಚಾಯೋಡೆಯೆಣ್ಣಿ ತಪ್ಪಿ, ನೇಡ ಪೋಡಿನೆಲ್ಲ ಬುಡ್‌. ನೇರೊ ಪೆರ್ತ್‌ 
ಇರ್‌ಟಾಯಿ ಪೋಚಿ. ನೀಕ್‌ ನಡಪ ಕಯ್ಕುವೇಂಗಿ ಮೆಲ್ಲೆಪೋಕ, ಅಲ್ಲೇಂಗಿ ಏಡ ತೊಡೆರ 
ಮೇಲೆ ಮಂಡೆ ಬೆಚ್ಚಂಡ್‌ ಬುದ್ದಂಡ್‌ ವೊರ್‌. ಪೊಲಂದ ಬೊಳಿಕ್‌ ಎದ್ದ್‌ ಪೋಲು ಆಚೇಂಗಿ 
ನೀಡ ಅವ್ವನಪ್ಪ ಎಚ್ಚಕ್‌ ಕರಕರೆಲುಂಡೊ ಯೆನ್ನೊ. '" 


ಸತ್ಯವಂತ - ದೇವಿ, ಎನ್ನೆಣ್ಣಿಯ? ಆಹ! ಇಚ್ಚನೇರ ಏಡ ಅವ್ವನಪ್ಪನ 
ಮರಂದಿತಿಂಜೆನಲ್ಲ! ಅಯ್ಕೊ ಪಾಪಿ ಸತ್ಯವಂಡ! ನೇಡ ಅಪ್ಪವ್ವಂಗ್‌ ನೀನ್‌ ಪುಟ್ಟಂಡಿಂಜತೊ 
ಚತ್ತಲ್ಲಿ ನೀನ್‌ ಚತ್ರಿತುಂಡೇಂಗಿ ನೀಂಗ್‌ ಸುಗಯಿಂಜತಲ್ಲ! ಆಹ ಅಪ್ಪಯ್ಯ ಅವ್ವಯ್ಯ! 
ನಿಂಗಳ ಪಟ್ಟಣಿ ಬೂಕುವಕ್ಕ್‌ ಮಾಡ್‌ನೆಲ್ಲ! (ಎಂದ್‌ ದೇವನ ನೋಡಿತ್‌.) 

ರಾಗಃ ನೀಲಾಂಬರಿ 


(ಎಂತುನಾ ಸೈಸಲೀ ವೃಥೆಯಾ - ಎಂಬಂತೆ) 


ಡೆನ್ನ್‌ನಾ ಮಾಡಡ್‌' ದೇವಿ| ಡಯ್ಕೊನಾಚಾವಿ ||ಪ॥| ಯೆನ್ನಡವ್ವಯನೊ 
ಮನೆಲ್‌ ಬದ್‌ಕ್‌ಚೊ| ಎನ್ನ ಕಾಣತೆಡಿಂದ್‌| ಎನ್ನಾಚೊ| ಚೆತ್ತೆನ್ನೆ ಪೋಚೊ 
|1ಅ|ಪ|| ಬೆರಿಯಲೊ ಬಪ್ಪಿಂದ್‌ತೆಣ್ಣಿ। ಪೊರಟ್‌ ನಾಬಂದ್‌। ಮರಂದಿತ್‌ 
ಪೋಗತೆ ಮನೆಕ್‌| ಕೂಡ್‌ನೆಡಯ್ಯೊ|| ಮೊರೆಯೇರ ಬಪ್ಪನೆನತಿನೊಯಿಕ್ಕಲಾ 
ಯಿರ್‌ಟಾಯಿ ಪೋಚಿಲಯೇಲೆ ನಾಪೋಡೊ। ಬಾತ್‌ಲ ಕೇಡೊ ||೧|| ಪೆತ್ತೊರ್‌ 
ಮೋಂವಲೆಣ್ಣಿ| ಸತ್ಯತ್‌ ಚಾಕಿ| ಡೆತ್ತೊಲೊ ಕಾಣತೆನ ತೇಡಿ| ಗೊತ್ತಾತ ಪೋಯಿ|| 
ಡಿತ್ತೊಮ್ಮ ಬಾಂದೆಣ್ಣಿಲೆನ್ನಕಾಕಿ। ಡೆತ್ತುಕಾಣತ ಪೀಣ್ಲ್‌ ಮನಸ್‌ನೊಂದ್‌[ 
ಚತ್ತತ್ತೊಡಿಂದ್‌ ||೨|| ಯೆನ್ನೆಂದ್‌ ಕಾಣತೆ ಕೇಳ್‌। ವುಣ್ಣಾ ಕುಡಿಯ| 
ಡನ್ನನೆಡಿಪ್ಪಕ್ಕ ನಾನ್‌ಲೊ।| ಡಿನ್ನತ ಮೋಸ।|| ಯೆನ್ನಗುಂಡ್‌ ಲೊಯಿಂದ್‌ 
ಆಯಿತ್‌ ಕೇಳೂ| ಯೆನ್ನಂಗ್‌ ಬಾವದೂ ಚಾವದೆನ ೦ದ್‌| 
ದೇವಿಯೆಡಿಂದ್‌ ||೩|| | 

ಆಹ ದೇವಿ, ಏಡ ಅಪ್ಪವ್ವಂಡ ಗತಿ ಯೆನ್ನಾಚೊ? ಅಯ್ಕೋ!| ಅಯಿನ 
ಬುಟ್ಟಿತ್‌ ಇನ್ನನೆ ಮೊನ್ನಾಂದು ಯಿಜಂವನಲ್ಲ ಆಹ! ಎನ್ನ ಕಾಣತೆ ಅವು ಜೀವ 
ಬೆಚ್ಚವ ದುಂಡೊ? ಆಹ ಅಪ್ಪಯ್ಕ ಅವ್ವಯ್ಯ! ನಾಬಕ್ಕನೆಕ್ಕೆ ಜೇವನಿಂ/ಡ್‌ ಜೀವ 
ಬೆಚ್ಚವಡ್‌. 

ರಾಗಃ ಹಿಂದುಸ್ತಾವಿಕಾಪಿ | 


(ಜೈಸುವೀಗಲೆ ಧನುವ - ಎಂಬಂತೆ) | 
ಸಾವಿತ್ರಿ 
ಬೊತ್ತತೆ ರಾಜ ಕೇಳ್‌| ಡಿತ್ತ್‌ನೋಟೊಮ್ಹೆ ||ಪ|| ಚತ್ತತ್‌ದರಿಯತೆನಿ। ಪೆತ್ತ 
ಅವ್ವ ಅಪ್ಪನ್‌ಡ ||ಅ|ಪ|| ಯನ್ನಡ ಮಾಂವನಾನ। ನಿನ್ನಡಪ್ಪಂಢ।| ಕಣ್ಣ್‌ 
ಪೋನದೆಲ್ಲಬಂದ್‌ ಯೆನ್ನೊ ನಿನ್ನೊಕಾತ್‌ಲಿಕ್ಕು ||೧|| ನಿನ್ನಡ ದೇಶ ದೇವ। 
ನಿನ್ನಡಾ ಪಟ್ಟ!| ಪೊನ್ನ್‌ಮಣ್ಣ್‌ ಭಾಗ್ಯಡೆಲ್ಲ| ಚೆನ್ನಕಾಲತ್‌ಕ್‌ಟ್ಟು loll ದೇವನೆ 
ಕೇಳ್‌ ನೀನ್‌। ದೇವ ದಯತ್‌ಲ್‌।|| ಚಾವಕಾಲ ತಪ್ಪಿ ಪೋಚಿ ಭಾವಬಟ್ಟೆ 
ಯಂಗಕಾಚಿ ||೩|| | 


ದೇವನೆ, ಎನ್ನಂಗ್‌ ಕರಕರೆ ಮಾಡುವಿಯ? ಏಡ ಪತಿವ್ರತಾ ಧರ್ಮ 

ಬೆಚ್ಚಂಡ್‌ನ್‌ಡ ಪಾದಸೇವೆ ಮಾಡುವದ್‌ ನೇರೇಂಗಿ ನೇಡ ಅಪ್ಪಂಡ ಪೋನ ಕಣ್ಣ್‌ ಬಂದಿತ್‌ 
ಚಾಯೊಡೆ ಯೆಂಗಳ ಕಾತಂಡಿಕ್ಕು. ಈಂಡಮೇಲು ಶತ್ರುರಾಜಂಗ ಬಲಿಚಂತ ನ್‌ಡ ದೇಶ 
ಕೋಶತ್‌ರ ದೇವಡ ದಯತ್‌ ಬೆರಿಯ ಯಂಗಕ್‌ ಕ್‌ಟ್ಟಿತ್‌ ಎಂಗಸುಗ ಪಡಲು, ಏಡ 
ಈತಕ್ಕ್‌ ನೇರ್‌೦ದ್‌ ನಂಬ್‌. ಎಲ್ಲಾಂಗು ನೀಕ್‌ ನಡಪ ಕಯ್ಕುವೇಂಗಿ ಏಳ್‌ ಮನೆಕ್‌ 
ಪೋಕ ಈಂಡ ಸತ್ಯ ನೀಕ್‌ ಮನೆಲ್‌ ಕಾಂಗು. 


ಸತ್ಯವಂತ - ದೇವಿ, ನ್‌ಡತಕ್ಕ್‌ನ ನಾನ್‌ ಎನ್ನನೆ ನಂಬಡ್‌? ಆಯ್ಕೋ! ಏಡ ಅಪ್ಪ 
ಅವ್ವ ಚತ್ತ್‌ಪೋಯಿತುಂಡೇಂಗಿ ಅಯಿಂಡ ಕೂಡೆ ನಾನ್‌ ಚಾವದೇ ಹೊರ್ತು ವೊರ್‌ಗಳಿಗೆ 
ಬದ್‌ಕ ಕಂಡಿಯ. ನಡಪಕ್‌ ನಾಕ್‌ ಶಕ್ತಿವುಂಡ್‌ ಈ ಯಿರ್‌ಟತ್‌ಲ್‌ ನೀಯೆನ್ನನೆ ನಡಪಿಯ? 
ಆಯ್ಯೊ! ನೀ ಬರಂಡಾಂದ್‌ ಎಚ್ಚಕ್‌ ಎಣ್ಣ ಎಣ್ಣ್‌ನಕಲು ಕೇಳತೆ ಪೋಯ ಇಕ್ಕೆ ನೀನ್‌ 
ಕಷ್ಟ ಪಡುವಾನ ನಾನ್‌ ಕಾಂಬಕಾಚಲ್ಲ! 


ಸಾವಿತ್ರಿ - ದೇವನೆ, ನೀಡಜೀವ ವುಂಡೇಂಗಿ ಏದೊರ್‌ ಕಷ್ಟ ನಾಕ್‌ ಬಲ್ಕದಲ್ಲ. 
ಇರ್‌ಟತ್‌ಲ್‌ ಕಣ್ಣ್‌ ಕಾಂಬ್‌ಲೇಂದ್‌ ಬೇಜಾರ ಬೋಂಡ. ಅಲ್ಕದ ಕಾಡ್‌ತಿತ್‌ ಕತ್ತುವ, 
ವೊರ್‌ತಿತ್ತ್‌ ಕೊಳ್ಳಿ ಎಡ್‌ತ ಬಪ್ಪಿ ಅದನ ಬೀಜಿಯಂಡ್‌ ಆಂಡ ಬೊಳಿಲ್‌ ಪೋಲು. 


ಸತ್ಯವಂತ - ದೇವಿ, ನೀವೊಬ್ಬಳೆ ಅಚ್ಚದೂರ ಪೋಂಡ ನಾನೂ ಬಪ್ಪಿಯೇಳ್‌. 
(ಎಂದ್‌ ಚೆನ್ನದೂರ ನಡಂದಿತ್‌) ಆಹ ದೇವಿ! ಸದ್ಯಕಾಂಬ್‌ಲೆಲ್ಲ! ಅಯ್ಯೊ! 


ರಾಗಃ ಸಾವೇರಿ. 
(ಏನಮಾಡಲಿ ಯೀಗ ಎನ್ನಣೆಯ - ಎಂಬಂತೆ) 


ಕೇಳ್‌ ದೇವಿಯೆ ನೀನ್‌ ಯಿರ್‌ಟತ್‌ಲ್‌ ಕಾಲ್‌ಕ್‌ಲೊ ಕಲ್ಲ್‌ಪಡು| ಗೋಳಾಕು 
ನಡಪದ್‌ ॥|ಅ|ಪ|| ಬಾನತ್‌ ವುದಿಪಳ| ಮೀನ್‌ ಬೊಳಿಯು ಕೂಡ|| 
ಕಾಣತಿಂದ್‌ ಪೋಚಿ। ಹಾ ನಾನೆಂತ ಪಾಪಿಯೊ ||೧॥| ಪೆರ್‌ಪಾಂಬ್‌ ತುನಿಪದ| 
ಕರಡಿ ಅರಪಲಿದ|| ನರಿ ಅಬ್ಬರ್‌ಡುವ| ಮೊರೆ ಬಪ್ಪಕೇಟ್‌ ಅದ್‌ ||೨|| ಪೀಡೆ 
ಬೀರನು ಮಾರಿ| ವೋಡಿಕಳಿಚಂಡ್‌ ತೇಡುವ ನರಜೀವ| ಪೋಡಿಯೊ ಆಪಅಹಾ 
[all ಡಯ್ಕೊಕಾಂಬ್‌ಲೆ ನಿನ್ನ। ಡಯ್ಕೊಕಾಂಬ್‌ಲೆ ನಿನ್ನ। ಡುಯ್ಕೊ ಪೋಗತೆ 
ದೂರ|| ಬಯ್ಯನ್ನೆ ನೀನಿರ್‌ ಕಯ್ಕೂಲೆನಾಕ್‌ ಅಹಾ ||೪|| 


ದೇವಿಯೆ, ನಿನ್ನೇನಾಕ್‌ ಕಾಣತಾಚಲ್ಲ! ನೀಕ್‌ ಕಷ್ಟ ತರಂಡೂಂದು ದೇವ ಇಂದ್‌ 
ಇಲ್ಲತ ಇರ್‌ಟ್‌ ಮಾಡ್‌ಚೊ ಯೆನ್ನೊ ಆಹ! ಕಾಡ್‌ ಜಾತಿಯಡ ಸದ್ದೂ ಪೀಡೆ 
ಪಿಶಾಚಿಯಡ ಕೂತೂ ಪೆರ್ತ್‌ ಪೋಡಿ ಆಪಕ್ಕುಲ ಎನ್ನನ್ನೆ ಪೋಪಂದೆಣ್ಣ್‌? 

ಇಲ್ಲಿಯೆ ಇರಲುಂದುದೆಣ್ಣ್‌ಾಚೇಂಗಿ ಎಂಗಳ ತಿಂದಿತ್‌ ಕಾಡ್‌ ಜಾತಿಯ ಸುಗ ಪಡುವದ್‌ 

ನೇರ್‌. ಆಹ ಕಷ್ಟ ಆಚಲ್ಲ! 

ರಾಗಃ ಕಲ್ಯಾಣಿ 
(ಸುಂದರಾಂಗನೇಹಿಯನ್ನ ಮಂದಿರಕೆ - ಎಂಬಂತೆ) 
ಸಾವಿತ್ರಿ - 

ಬೊತ್ತತೆನಿದೇವಡಿಕ್ಕ। ಡಿತ್ತ್‌ವೊಂದುಬಾರಲ ||ಪ|| ಸತ್ತಿಯಕ್ಕ್‌ಯೆಂಗಡಲೊ। 
ಬೊತ್ತು ದೂರಪೋಕುಲ ||ಅ|ಪ॥| ಯೆಡತು ಬಲತು ನೊಟತಿರ್‌| ಬುಡತೆ 
ಧೈರ್ಯ ಬೆಚ್ಚಿತಿರ್‌|| ನಡಪ ಕಯ್ಕುಲೇಂಗಿನೀಕ್‌| ಪುಡಿಪಿಕ್ಕೆನೀತಾರೊನಾಕ್‌ 
loll ನ್‌ಡಕಣ್ಣ್‌ ಕಾಂಬ್‌ಲೇಂದ್‌। ಫೋಡಿಬೋಂಡನೀಕ್‌ಲಿಂದ್‌।| 
ಕಾಡ್‌ತಿತ್ತ್‌ದೂರತದ|! ನೋಟ್‌ಕೊಂಡ್‌ ಬಖ್ಪಅದ್‌] ||೨|| 
ತಿತ್ತ್‌ಕೊಳ್ಳಿಬೀಜಿಯಂಡ್‌। ಗೊತ್ತ್‌ ಬಟ್ಟೆ ಮಾಡಿಯಂಡ್‌|| ಇತ್ತ್‌೦ಜಿನಡಂದ್‌ 
ದೂರ। ಡೆತ್ತಲು ಮನೆಕ್‌ ಶೂರ. ||೩|| 
ದೇವ, ನರ ಬೂತಂಗ್‌ ಮುಂದ್‌ನ ಬೂತಯಿಲ್ಲೇಂದ್‌ ನಂಬ, ಎಂಗಡ 
ಸತ್ಯ ಉಂಡೇಂಗಿ ದೇವ ಎಂಗಳ ಕಾಪಾಡು, ಇದೆಂಗೆಲ್ಲ ನೀನ್‌ ಬೊತ್ತುವದ್‌ 
ನೋಟ್‌ಚೇಂಗಿ ನೇಡ ಬುದ್ದಿಯೆ ನೇಡ ಸ್ವಾಧೀನವುಳ್ಳನ್ನನೆ ಕಾಂಬ್‌ಲೆ ಆಡ್‌. ಅಲ್ಲಿ 
ಅದ ಕಾಡ್‌ತಿತ್ತ್‌ ಮಿನ್ನುವ, ಬೆರಿಯ ವೊರ್‌ ತಿತ್ತ್‌ ಕಳ್ಳಿಕೊಂಡ್‌ಬಪ್ಪಿ, ಆಂಡ|ಬೊಳಿಲ್‌ 
ಎಂಗ ಪೋಲು (ಎಂದ್‌ ತಿತ್ತ್‌ಕೊಳ್ಳಿ ಯೆಡ್‌ತ ಬಂದಿತ್‌) ದೇವನೆ; ಏಳ್‌ ಪೋಕ 
(ಇಬ್ಬರು ಪೋಪ) 


ಆನೇ ಸೀನ್‌ : ಹರ್ಣಶಾಲೆ 
(ದ್ಕುಮತ್ಸೇನಅವಂಡ ರಾಣಿ ಅಳತಿತಿಪ್ಪ) 


ದ್ಯುಮತ್ಸೇನ - ದೇವಿ, ಇದೆನ್ನ್‌ ಪುದುಮೆ. 

ರಾಗಃ ಕಾಂಬೋದಿ 
(ಏನಿದು ಮಂತ್ರಿಯೆ ಮಾನಿಕ - ಎಂಬಂತೆ) 


ದೇವಿಯೆಕೇಳ್‌ಲೊ| ದೇವಡಮಹಿಮೆಲೊ ||ಪ|॥| ಚಾವದ್‌ ತಪ್ಪ್‌ಚಿ। 
ಬಾವದ್‌ಡೆತ್ತ್‌ಚಿ ||೮|ಪ|| ಡೆನ್ನಿದ್‌ಯೀಜಗ| ತೆನ್ನಿದ್‌ ಸೋಜಿಗ ಯೆನ್ನಡ 
ರೂಪ್‌ನೀ| ಪೊಣ್ಣೊಮ್ಮನೋಟ್‌ನಿ ||೧|| ಕುರ್‌ಡನಕಾಯಿತ್‌| 
ಕರಕರೆಲಿಂಜಿತೊ|| ತೊರಂದತ್‌ಕಣ್ಣ್‌ಲೊ| ಕೊರತೆಯೊಪೋಚಿಲ ||೨|| 
ರಾಜಂಡರೂಪೆಲ್ಲ| ಬೋಜತೆಬಾತ್‌ಲ॥| ಬೇಜಾರತ್‌ಂದತ್‌। 
ಡೀಜೀವತಿಂಜದ್‌ |೩| ಚಲತ್‌ಲ್‌ಯೆನ್ನಡ।| ಬಲಿಚಂಡರಾಣಿಯ]| 
ಗಳಿಗೆಲ್‌ಡಪಕ್‌| ಬಲತ್‌ಲೆಪೋಪಿನಾ |೪|| ಪೊತ್ತಿತ್‌ಕಾಳಗ] ಕೆತ್ತಿತ್‌ಶೂರರ| 
ಪತ್ತುವಿಪಟ್ಟಣಕ್‌| ಸತ್ಯವೊ ನೋಟಿದ್‌ ||೫|| ಯೆಲ್ಲಂಗುಯೆನ್ನಡ। 
ನಲ್ಲೊರ್‌ಮೋಂವಂಡ।| ವಳ್ಳ್‌ಅರಿವಕ್‌| ಡಿಲ್ಲಿಕ್‌ಕಾಕ್‌ನೀ |॥೬|[ 


ದೇವಿ, ದಾರ್‌ ಮಾಡ್‌ನ ಧರ್ಮತೋ ಯೆನ್ನೊ ಏಡ ಪೋನಕಣ್ಣ್‌ ಬಂದಲ್ಲತೆ 
ಏಡ ಚಾಯಿ ಶಕ್ತಿಕೂಡ ಬಾತ್‌. ಇಚ್ಚಕ್‌ ನಲ್ಲದ್‌ ಮಾಡ್‌ನ ದೇವಕ್‌ ವಂದನೆ 
ಮಾಡ್‌ಚೇಂಗಿಯೂ ಪೋರ ದೇವಡ ದಯತ್‌ಲ್‌ ಏಡ ಪೋನ ರಾಜ್ಯ ಶತ್ರುವಡ 
ಕೈಂಜಿ ಇಕ್ಕೆನ್ನ ಬಲಿಕಂಡೂಂದ್‌ ದುಂಬ ಧೈರ್ಯತುಳ್ಳಿ. ಆನಗುಂಡ್‌ ಮೋಂವಂಡ 
ಆರೊ ಬೇರೊ ಕೇಟಿತ್‌ ಪಿಣ್ಣು ಪಡೆಕ್‌ ಪೊರಡುವಿಯ, ಮೋಂವೆ ಬಂದಿತಿಲ್ಲೆಯ 
ಬೆರಿಯ ಕಾಕ್‌. ಎ 

ರಾಣಿ - (ಮನತ್‌) ಆಹ! ಪಣ್ಣ್‌ ಪಲಕ್‌ ಪೋನ ಸತ್ಯವಂತನೂ ಸಾವಿತ್ರಿಯು 
ನಡ್‌ಪಾದ್‌ರ ನೇರ ಆಚೇಂಗಿಯೂ ಬಂದ್‌ಲೆ. ಎನ್ನ್‌ ಕಷ್ಟ ಆಚೋ ಎನ್ನೊ?ಅದೇಕರಕರೆಲ್‌ 
ವೊರಕ್‌ ಬರತೆ ಕಾತಂಡುಳ್ಳೆ. ಈ ನೇರತ್‌ ಏಡ ದೇವಂಗ್‌ ಪೋನ ಕಣ್ಣೇ ಚಾಯಿ ಸಂಪತ್‌ 
ಬಂದದ್‌ ಪೆರ್ತ್‌ ಆಶ್ಚರ್ಯ. ದೇವ ಎಂಗಕ್‌ ನಲ್ಲದ್‌ಮಾಡ್‌ಚೇಂಗಿಯೂ ಮಕ್ಕ ಬಾರತೆ 
ಪೋನ ದುಕ್ಕತ್‌ನ ತಡ್‌ಪಕಯ್ಯ, ಮೋಂವ ಬಂದಿತಿಲ್ಲೇಂದ್‌ ಏಡ ದೇವಂಗ್‌ ಎಣ್ಣ್‌ಚೇಂಗಿ 
ಅಂವಂಡ ಜೀವ ನಿಪ್ಪದುಂಡೊ? ಆಹ ಕಷ್ಟ! ಎನ್ನ್‌ ಮಾಡಡ್‌, ಎನ್ನೇಂಗಿ ಆಡ್‌ ಸತ್ಯಸಂಗ್ತಿ 
ಎಣ್ಣುವಿ. 

ರಾಗಃ ಕಾನಡ 
(ಕಂಡೆನೆನ್ನ ಕಾಂತನ - ಎಂಬಂತೆ) 


ಎನ್ನಡಾಲೊದೇವನೆ! ಯೆನ್ನೆಣ್ಣೂವವೊಡೆವನೆ ||ಅ[ಪ|| ನ್‌ಡಲೊಮೋಂವನು। 

ಯೇಡಮಯಿಮುಳು!|| ಕಾಡ್‌ಕ್‌ಪೋನವು। ನೋಡಿಇಗ್ಲೂಕಾಂಬ್‌ಲೆ loll 
ಪುಟ್ಟ್‌ನಮೋಂವಂಗ್‌। ದುಷ್ಪಂಗದಾರೆಂಗಿ।| ಕೆಟ್ಟದ್‌ ಮಾಡ್‌ಚೊ| 
ಕಪ್ಪಾಚಿಜೀಪಕ್‌ ||೨|| ತೊಂಡನೊತೊಂಡಿನ| ಕಂಡಂಡೆಯಿಪುಂವ।||ವುಂಡೇಂಗಿ 
ಜೀವಲೊ| ಕಂಡಿತಬರತಿರ ||೩|| ಗುಣನಲ್ಲಮೋಂವಂಗ್‌| 
ಅನೆಮೊನೆಡಾಯಿತ್‌[!' ಕೆನಚತ್‌ ಕಂಡಿತ್‌| ಮನಯೇಡಬೊತ್ತುವ |||೪॥ 


ದೇವನೆ, ಪಣ್ಣ್‌ ಪಲಕ್‌ ಪೋನವು ಎನ್ನಾಚೊ ಯೆನ್ನೊ. ಅಯಿಂಡ ಜೀವ/ವುಂಡೇಂಗಿ ' 
ಬಾರತೆ ಯಪ್ಪಕಿಂಜಿಲೆ. ದೇವನೀಕ್‌ ಸುಗತಂದ ಯೀಕಾಲತ್‌ ವೊಂದುಳ್ಳಮೋಂವ ಬಾರತಿಪ್ಪದ್‌ 
ನೋಟ್‌ಚೇಂಗಿ, ಮಿಣ್ಣಾಕ್‌ ಎನ್ನೆಲ್ಲ ಕಷ್ಟ ಅನುಭವಿಚಿರುವ ಕುಂಡೊ ಕಷ್ಟ! ಅಯ್ಕೊ ಸತ್ಯವಂತ! 
ಸಾವಿತ್ರಿ! ವೊಮ್ಮ ಬಂದಿತ್‌ ನಿಂಗಡ ಮೂಡ್‌ನ ಕಾಟಿತ್‌ ಯೆಂಗಳ ಸಂತೋಷಫಡತಿ. 


ರಾಜ - ದೇವಿ, ಎನ್ನಣ್ಣಿಯ? ಹಾ ಸತ್ಯವಂತ ಏಡ ಮಂಡೆಕ್‌ ಕಲ್ಲ್‌ಟ್ಟಿಯಲ್ಲ. 
ಭೂಲೋಕತ್‌ ನಾನೆಚ್ಚಕ್‌ ಬಲ್ಲಿಯ ಪಾಪಿಯೊ! 
ರಾಗಃ ಮುಖಾರಿ | 
| 
(ಅಯ್ಯಯ್ಕೊ ವಿಧಿಯೆನ್ನ ಪ್ರಿಯಾದ - ಎಂಬಂತೆ) 
ಮುತ್ತ್‌ಕುಇಗ್ಲೆಯೆ ಯೇಡ। ಸತ್ಯವಂತನೆ ಬಾರೊ ||ಪ॥| ಡೆತ್ತ್‌ತೇಡೆಡ್‌ ನಿನ್ನಾ! 
ಗೊತ್ತಾಪ್‌ಲೆಯ್ಕೊ 1|ಅ|ಪ|| ನಲ್ಲದೇವನೊಡಿಂದ್‌| ಯೆಲ್ಲಬಾಗಿಯತಂದ್‌!| 
ಡಲ್ಲಿಂಜುಮೋಂವನೊಂದ್‌। ಡಿಲ್ಲತ್ತೆಮಾಡ್‌ಚಿ 1|೧|| ವೊನ್ನಾಂದೆನ್ನಡ 
ಮೋಂವ। ಯೆನ್ನಬುಟ್ಟಿರ ಅಂವ॥| ಡನ್ನತವಂಗ್‌ಯಿಂದ್‌| ಡೆನ್ನಾಚಿಡಯ್ಕೊ 
||೨|| ಜೀವಬೆಚ್ಚಂಡ್‌ಯಿಇನಕ್ಲಿ| - ಬಾವದೆನ್ನಂಗ್‌ಕುಇಕ್ಲಿ || 


ಚಾವದ್‌ನಂದ್‌ನಾಕ್‌| ದೇವನೆನೀಚಾಕ್‌ ||೩|| | 


ಆಹ! ವೊಬ್ಬನಿಂಜ ಮೋಂವಂಡ ಧೈರ್ಯತ್‌ ಇಂದಾಕನೆ ಬದ್‌ಕ್‌ನೆ. ದೇವಕ್‌ 
ಅದೂ ಆಗತಾಚಿ. ಆಅಯ್ಕೊ ಎನ್ನ೦ತ ಪಾಪಿ ಲೋಕತ್‌ ಪುಟ್ಟತೆ ಪೋಡ್‌. | ಗೋಭ್‌ 
ನೋಟುವಕಾಯಿತೇ ದೇವನಾಕ್‌ ಪೋನಕಣ್ಣ್‌ ತಂದದೊ ಯೆನ್ನೊ. ಚೀ ದ್ಯುಮಸ್ತೇನ! 
ಬಂಡ ಜನ್ಮಯೆಡ್‌ತಂ೦ಡ್‌ ಎಚ್ಚಕ್‌ ಕಾಲ ಬದುಕುವಿಯ ಎಣ್ಣ್‌. ಆಹ! ಗೇನ 
ಮಾಡ್‌ಚೇಂಗಿ ಅಡಿ ಆಕಾಶ ಇಲ್ಲತಲ್ಲನೆ ಆಪಲ್ಲ. ಅಯ್ಕೊ! ಮಕ್ಕಳ ಪೋಯಿರ್ತ ತೇಡಲು 
ಎಣ್ಣ್‌ ಚೇಂಗಿ ಈ ಇರ್‌ಟತ್‌ ಎಲ್ಲಿಕ್‌ ಪೋಡ್‌. ಆಹ ದೇವರೆ! ನೇಡ ದಯ ಇಲ್ಲುತೆ 
ಪೋಚೇಂಗಿ ಜೀವ ರಾಶಿಯ ಬದ್‌ಕುವದುಂಡೊ ಕಷ್ಟತಂದ ನಿನ್ನ ಬೋಡ್ಕವದಲ್ಲತೆ 
ದಾರ್‌ನ ಬೋಡಡ್‌? | 

ರಾಗಃ ಜುಂಜೋಟಿ 
(ಕರುಣಿಸು ಕಾರುಣ್ಯದಿ - ಎಂಬಂತೆ) 
ಬಂಗಲೋನೀತಾರತೆ| ಗಂಗಾಧರ ||ಪ|| ಸಂಗಟ ಅರಿವಳ ಶ್ರೀ| ರಂಗಬಾವ 
ಶಂಕರನೆ ||ಅ|ಪ|| ಗಣಪತಿಡಪ್ಪನೆ| ಗುಣತಾರೊದೇವನೆ|| ಜನತ್‌ರಮನಕ್‌ನಿ| 
ತೊಣೆಯಾನಪಣೀಧರ ||೧|| ನಿಂದ್‌ನಾಬೋಡುವಿ| ಬಂದನತ್‌ತಿತ್‌|| ಡಿಂದ್‌ 
ಮಿಇ್ಲಾನಂದಾಪಕ್‌| ಡೊಂದ್‌ ಸುಗಡೆಂದುತಾರೊ ||೨|| ಈಶನೀನಾಶನೀ। 
ದೋಷಲೊತ್‌ಪನೀ|| ಕಾಸಹರದಾಸಂಡಲೊ| ಡಾಶೆಕೊರ್‌ ಭಾಷೆತಾರೊ |೩| 


ಮಾದೇವನೆ, ನೇಡ ದಾಸಂಡ ಕಷ್ಟತ್‌ನ ಪರಿಹಾರ ಮಾಡಿತ್‌ ಕಾಪಾಡ್‌೦ದ್‌ 
ಬೋಡ್ಕವಿ. 


ಸತ್ಯವಂತ - (ಬಂದಿತ್‌, ಮನತ್‌) ಆಹ! ಏಡ ಅವ್ವನು ಅಪ್ಪನು ಪೆರ್ತ್‌ದುಕ್ಕತ್‌ಲ್‌ 
ಉಳ್ಳನ್ನನೆ ಕಾಂಬ, ಬೆರಿಯ ತಕ್ಕ್‌ ಪರೆಚಿರುಎ, ಇವು ಬದಿಕುತುಳ್ಳದೇ ಏಡ ಭಾಗ್ಯ, (ಎಂದ್‌) 
ಅಪ್ಪಯ್ಯ, ಅಡ್ಡ ಬುದ್ದೆ, ಅವ್ವಯ್ಯ : ಇದೆನ್ನ್‌? ನಿಂಗಿಬ್ಬರು ದುಕ್ಕತುಳ್ಳಿರ ಪಾಪಿ ಮೋಂವನ 
ಚೆಲ್ಲಿತ್‌ ನಿಂಗಕ್‌ ಕಣ್ಣ್‌ನೀರ್‌ ಕೈ ಆಚಲ್ಲ! ಇಂದಾಕನೆ ಅಪ್ಪ ಅವ್ವಂಡ ತಕ್ಕ್‌ ಮೂರತೆ 
ಯಿಂಜಿತ್‌ ಯಿಂದ್‌ ಮೀರಿನಡಂದಾಂಗ್‌ ಎನ್ನ್‌ ಶಿಕ್ಷೆ ಮಾಡುವಿರೊ ಅದಂಗ್‌ ಸಿದ್ಧವಾಯಿತುಳ್ಳಿ. 

ರಾಜ - ಆಹ ಮೋನೆ! ಬಂದಿಯ (ಎಂದ್‌ ತಬ್ಬಿಯಂಡ್‌) ಕುಇಸ್ಲಿ, ಚೆನ್ನ ನೇರ 
ನೀಬಾರತೆ ಪೋಯಿತುಂಡೇಂಗಿ ಏಡ ಜೀವ ನಿಪ್ಪಕಿಂಜತೊ, ದೇವ ಯೇಡ ಪೋನ ಕಣ್ಣು 
ಶಕ್ತಿ ಚಾಯಿತಾತ್‌ ನೋಟ್‌. ಈ ಕಾಲತ್‌ ನೀನಿಲ್ಲತ ದುಕ್ಕತ್‌ನ ಎನ್ನ್‌೦ದ್‌ ಎಣ್ಣಡ್‌. 
ಎಂದಿತು ಬಂದಿಯಲ್ಲ. ಈ ನಡ್‌ಪಾದ್‌ರಕೆತ್ತನೆ ಕಾಡ್‌ಲ್‌ ಎನ್ನ ಮಾಡಿಯಂಡ್‌ ಇಂಜಿಯ? 
ಮೈಮಳೆ ಸಾವಿತ್ರಿ ಇನ್ನತ ಕೆಲಸ ಮಾಡಲುವತಾಯಿ? 


ಸತ್ಯವಂತ - ಅಪ್ಪಯ್ಯ ನಡಂದ ಪುಧುಮೆ ಚೆನ್ನಂಗ್‌ ಎಣ್ಣುವಿ. 
ರಾಗಃ ಸಾವೇರಿ 
(ನೀನೆ ಪಿತ ಮಾತ ನೀನೆ ಅನುಜ - ಎಂಬಂತೆ) 
ಯೆನ್ನತೆಣ್ಣಡ್‌ಗೋಳ್‌| ಯನ್ನಡಪ್ಪಯ್ಕಬಾಳ್‌ ||ಪ|| ಯೆಣ್ಣೂವಕರಿಯ 
ಕೇಳೊ। ಪೊಣ್ಣಿವಳಕೇಳೊ ||ಅ|ಪ|| ಯಿಲ್ಲಿಂಜೆಂಗಳೊಪೋಯಿ| 
ನಲ್ಲಕಾಡ್‌ಲೊಸೇರಿ|| ಡಲ್ಲಿಪಣ್ಣ್‌ಲೊಕೊಯ್ಕ್ಯನೆ| ಕೊಲ್ಲುವಂದ್‌ಲೊಯ್ಯನೆ 

loll ಶೂರನೊಬ್ಬನಾಡ| ಕೇರ್‌ಬೋಳೆಕ್‌ಲ್‌ಟ್ಟ್‌!| ಬಾರೊಂದ್‌ನಾಕೆಣ್ಣಿತ್‌। 
ದೂರಕ್‌ಲೊಬಲಿಚತ್‌ ||೨|| ಯೀತಂಜೆನ್ನಲೊಪೋಯಿ] ಕಾತ್‌ಲೋಕಕ್‌ಸೇರಿ॥ 
ಚೋತೀಯ ಪೋಂದೆಣ್ಣಿತ್‌ ಭೂತಳಕ್‌ಅಯಚಿತ್‌ |೩| ಸ 


ಅಪ್ಪಯ್ಯ, ಇಚ್ಚಕ್‌ ಮಾತ್ರ ನಾಕ್‌ ಗೊತ್ತಾನನ್ನನೆ ಆಪ. ಅಲ್ಲಿಂಜಪ್ಸರ ನಡಂದದೆಲ್ಲ 
ಏಡ ದೇವಿನ ಕೇಟಕ ಅರಿಯು ನಾಕೂ ಕೇಕಂಡೂಂದ್‌ ದುಂಬ ಆಶೆ. 


ರಾಜ - ಆಹ ಮೋನೆ! ನೀಕ್‌ ಬಂದ ಕಷ್ಟಕ್‌ ನಾನ್‌ ಎನ್ನೆಣ್ಣಡ್‌? ಎಂದಿತು ದೇವ 
ನೇಡ ಮೇಲೆ ದಯ ಬೆಚ್ಚತಲ್ಲ ಅದೇ ಬಲ್ಕದ್‌. ಪಿಇ್ಲು ನಡಂದ ಸಂಗ್ತಿನೇಡ ದೇವಿನಗುಂಡ್‌ 
ಅರಿಯ. ಅವ್ವ ಸಾವಿತ್ರಿ; ಎನ್ನೆಲ್ಲ ನಡಂದದ್‌ ತೇರ ಎಣ್ಣ್‌. 
ರಾಗಃ ಕಲ್ಯಾಣಿ 
(ಸುಂದರೀ ನಿನ್ನನಗಲಿನಾ ಯೆಂತು - ಎಂಬಂತೆ) 
ಸಾವಿತ್ರಿ - 
ಮಾಂವೈಯ್ಯಕೇಳ್‌ನೀ|  ಗೋಳ್‌ಪಟ್ಟದ್‌ಡಿಂದ್‌ನಾ 1||ಅ|ಪ|| 
ಕಾಡ್‌ಕಿಂದ್‌ಲೊಯಮು। ತೇಡಿಬಂದಿತ್‌ಕೇಳ್‌। ಯೇಡವೊಡೆಯಜೀವ| 
ನೋಡ್‌ಕೊಂಡ್‌ಲೊಪೋಚಿ।। ಕೇಡ್‌ಬಾತ್‌೦ದ್‌ಲೇಣ್ಣಿ| ಕೂಡೆಪೊಥಟ್‌ನಾನ್‌| 
ತೇಡಿ ವೋಡಿತ್‌ ಪೋನೆ| ಕಾಡ್‌ ಬಟ್ಟೆಲ್‌ ಡಯ್ಕೊ |೧| ಪುಡಿಚೆಯಮನ 
ಅಲ್ಲಿ| ತಡ್‌ತೆಸ್ವಾಮಿನ ಅಲ್ಲಿ] ವೊಡೆಯಜೀವಲೊ ಕೇಟೆ| ಚಡಯೊಮಾಡ್‌ಚ 
ಯೇರ।| ಅಡ್‌ಕ ನಿಂದವ ನಾನ್‌| ಬುಡತೆ ಬೋಡ್‌ನೆ ಕೇಳ್‌| ಪುಡಿಯೊ 
ಬದ್‌ಲ್‌ವರ| ಯೆಡ್‌ತಂದೆಣ್ಣ್‌ ಚಿಲಂವ ||೨|| ಕಣ್ಣ್‌ನಿನ್ನಡ ಕೇಟೆ| ಮಣ್ಣ್‌ 
ರಾಜಿಯಕೇಟೆ। ಯನ್ನಡವ್ಚಂಗ್‌ ನೂರ್‌| ಕ್‌ಣ್ಣಮಕ್ಕಳಕೇಟೆ|| ಡನ್ನನೆತಂದಿತು 
ಪೊಣ್ಣ್‌ಬುಡತೆನಾನ್‌] ಬೆನ್ನ್‌ಬಯ್ಯನ್ನೆಪೋಯಿ| ಕಣ್ಣ್‌ನೀರ್‌ಲೊಯಿಟ್ಟೆ ||೩.1| 
, ಯೇಡಲಪ್ಪಂದುನೀನ್‌। ಯೇಡದೇವಂದು ನೀನ್‌ ಕೇಡ್‌ ಮಾಹತೆಂದೆಣ್ಣಿ| 
ಬೊಡಿತುದಿಚೆಯೇರ।| ನ್‌ೇಡಗುಣಕ್‌ಯಿಕ್ಕ। ನೋಡ್‌ಮುಚ್ಚ್‌ನೆಂದಣ್ಣಿ| 
ಯೇಡವೊಡೆಯಜೀವ। ಕೂಡೆಲಯಚಿತಾತ್‌ ||೪|| 


ಮಾಂವೈಯ್ಕ, ಏಡ ವೊಡೆಯಂಡ ಪದಿನಾರ್‌ ಬಯತ್‌ ಆಯುಷ್ಯ; ಇಂದೇಕ್‌ 
ತ್‌ೇಂದಾನಗುಂಡ್‌ ಇದಂಗಾಯಿತ್‌ ಮೂಂದ್‌ ದಿನ ತೊಟ್ಟ್‌ ಪಟ್ಟಣಿ ಯಿಂಜಂಡ್‌ 
ದೇವಿಪೂಜೆ ಭಕ್ತಿಲ್‌ ಮಾಡ್‌ನದಲ್ಲತೆ ವೊಡೆಯಂಡ ಕೂಡೆ ಕಾಡ್‌ಕ್‌ ಖೋಯಿತ್‌ 
ಯಮ ಬಂದಿತ್‌ ವೊಡೆಯಂಡ ಜೀವಕೊಂಡ್‌ ಪೋಪದೂ ಕೂಡೆನ್ನೆ ಪೋಯಿತ್‌ 

ನೀಕ್‌ ಕಣ್ಣು, ಚಾಯಿಯೂ ಶಕ್ತಿಯೂ ಬಪ್ಪನಕೆಯೂ ಪೋನ ನಡ ದೇಶ ಕೋಷ ಶತ್ರು 
ರಾಜಂಗಳಗುಂಡ್‌ ಕ್‌ಟ್ಟುವನಕೆಯೂ ವರ ಕೇಟಂಡದಲ್ಲತೆ ಚತ್ರ ವೊಡೆಯಂಡ ಜೀವತ್‌ನ 
ಕೇಟಂಡ್‌ ಎಂಗ ವೊಡೆಯನು ಪೊಣ್ಣು ಬಂದದಾಚಿ. ಇದ್‌ನಡಂದ ಸಂಗತಿ, ಉಣ್ಣತೆ ನಾಲ್‌ 
ದಿನ ಆಚಿ. ಅಪ್ಪಣೆ ಆಚೇಂಗಿ ಉಂಬಕ್‌ ಪೋಷಿ. 


ದ್ಯುಮತ್ಸೇನ - ಆಹ ಸಾವಿತ್ರಿ! ನೇಡ ಧೈರ್ಯಕ್‌ ನಾನ್‌ ಎನ್ನೆಣ್ಣಡ್‌. 
ಕಂದ|| ತುದಿಚಿನೊಪೋರಲಮೈಮಳೆ| ಅದಿಯಾನನ್‌ಡಸಾಸಕ್‌ ಮೆಚ್ಚ್‌; ನೆಕೇಳಿಂದ್‌|| 


ಪೆದನ್‌ಡಮೆರೆಯಡ್‌ಲೋಕತ್‌। ಕೊದಿಯಾಯಿ ಬಾಳ್‌ಶಿವನಿನ್ನಚಾಕಡ್‌ 
ಗುಣತ್‌|| 


ಮೈಮಳೆ, ಯಮದೇವನ ಕಂಡಂತನ್‌ಡ ಬಾಗ್ಮ ಕ್ಕೂ ಚತ ಶೈವೊಡೆಯಂಡ 
ಜೀವತ್‌ನ ಕೊಂಡ್‌ ಬಂದ ನ್‌ಡ ಶಕ್ತಿಕು ಎಚ್ಚಕ್‌ ನಿನ್ನ ತುದಿಚಕಲು ಪೋರ, ಈಂಡ 
ಮೇಲೂ. 
ಕಂದ॥| ಮುದಿದೋಷಪೋಯಿತ್‌ಯೇಡ। ಯದನಾಕೆತ್ಸ್‌ಚಿ ಮೈಮಳೆನಿನ್ನಡದಯತ್‌॥ 

ಪದಿಚಿತ್‌ಪಟ್ಟಣಿಬುದ್ದಿಯ| ಪದಿಪ್‌ನೀತ್‌ಪಕ್‌ಪೋವಿಕ್ಕಮಾವಿಡಬಯ್ಯ| 

ಬೋಜಿ ಮೈಮಳೆ ನಿನ್ನಚೆಲ್ಲಿತ್‌ ಏಡ ಪೋನ ಕಣ್ಣು ಎಲ್ಲಾ ಭಾಗ್ಯ ನಾಕ್‌ ಬಂದನಕೆ 
ಆಚಿ. ಮನೆಕ್‌ ಪೊಣ್ಣ್‌ ಮಂದ್‌ಕ್‌ ಆಣ್‌೦ದ್‌ ತಕ್ಕ್‌ ಸತ್ಯ. ನಿನ್ನಂತವ ಮನೆಲ್‌ ಉಂಡೇಂಗಿ 
ಆ ಮನೆಕ್‌ ದರಿದ್ರ ಕಾಲ್‌ಡ. ಅವ್ವ, ನಾಲ್‌ ದಿನ ತೊಟ್ಟ್‌ ಪಟ್ಟಣಿ ಉಳ್ಳ ನಿನ್ನ ಗೇನ 
ಮಾಡುವಕ್ಕ ಕರಕರೆ ಆಪ. ಬೆರಿಯ ನ್‌! ಆಡ ಮಾಂವಿಡ ಕೂಡೆ ಪೋಯಿತ್‌' ಉಂಡಿತ್‌ ಸುಗತ್‌ 
ಇರ್‌ (ಎಂದ್‌) ದೇವಿಯೆ, ಮೈಮಳೆ ಕಾಕಿಯಪೊ. 


ರಾಣಿ - ಮೈಮಳೆ, `ಬೌತಾಯಿ, ಪೋಕ (ಇಬ್ಬರು ಪೋಪ) 


ರಾಜ - ( ಸತ್ಯವಂತನ ನೋಟಿತ್‌) ಮೋಂವನೆ, ನೇಡ ಬೇರ ಅರಿವಂಗಾಯಿತ್‌ 
ಇಚ್ಚಕ್‌ ನೇರ ಮುಂಡತಿಂಜೆ, ಎನ್ನ್‌೦ದ್‌ ಕೇಪಿಯ? 


ಕಂದ|| ' ಕುಲಮೋನೆಲೆಣ್ಣು ವಿಕೇಳ್‌| ಕಳಂದಂಡಯೆನ್ನೆಡರಾಜಿಯ ಬನಿನನ್‌ಾರ್‌ಗ 
ಬಲನೋಟ್‌ದೇವರೆತಾತ್‌| ಛಲತ್‌ನಾಪೋಯಿಪಡೆ ಪೊತ್ತ್‌ದೇಶಬಲಿಪೀ|| 


ಕುಣಣ್ನಿ, ದೇವ ನಾಕ್‌ ಎಲ್ಲಾಶಕ್ತಿಯೂ ಧೈರ್ಯ ಸಹ ತಂದಾನಗುಂಡ್‌ ಇಂದೆನ್ನೆ - 
ಪೋಯಿತ್‌ ಶತ್ರುರಾಜಂಗಳ ಅಡಕಿತ್‌ ಏಡ ದೇಶ ಕೋಶ ಬಲಿಚಂಡ್‌ ಬಪ್ಪಿ. ನೀನ್‌ನ್‌ಡ 
ಅವ್ವನೊ ನಡ ರಾಣಿನೊ ಕಾತಂಡ್‌ ಇಲ್ಲಿಯಿರ್‌. ನಾನ್‌ ಚೋತಿತ್‌ ಬಕ್ಕೂಂದ್‌ ನೆನೆಕತೆ. 

ದೂತ - ಸ್ವಾಮಿ, ನೇಡ ದೇಶಕ್‌ ಪಳೆಯ ಮಂತ್ರಿ ಬಂದಿತ್‌ ಕಾತ್ಮತ್‌. 
ರಾಜ - ನಲ್ಲದ್‌, ಇಲ್ಲಕ್‌ ಬರಡ್‌. 

ಮಂತ್ರ - ಮಹಾರಾಜನೆ, ಅಡ್ಡಬುದ್ದೆ. 

ರಾಜ - ಮಂತ್ರಿಯೇ, ನೀಕ್‌ ನಲ್ಲದಾಡ್‌ ಅಳೆ. 


ಕಂದ|| ನಂಬ್‌ನಯೆನ್ನಡಮಂತ್ರಿಯೆ। ಜಂಬರನೀಬಂದದೆಣ್ಣ್‌ ಸುಗಡೆನ್ನೆಯನೀಕ್‌।| 
ಅಂಬ್‌ಬಿಲ್ಲಿದನೋಟ್‌ನೀ| ಒಂಬನಾಬಂದೆನ್ನದೇಶ ಬಲಿಖಏಂದ್‌ ಸತ್ಕ|| 


ಮಂತ್ರಿ, ಏಡ ದೇಶತ್‌ ಎನ್ನನಂಬ್‌ನ ಪ್ರಜೆಯಕ್ಕು ನೀಕು ಸುಗಯೆನ್ನೆಯೆ? ಏಡ 
ದೇಶ ಬಲಿಚಂಡ ದುಷ್ಟ ರಾಜಂಗಳ ಪಡೆ ಪೊತ್ತಿತ್‌ ಅಯಿನ ನಾಶ ಮಾಡುವಂಜಿ ಏಡ 
ದೇಶತ್‌ ಬಾವಂಡೂಂದ್‌ ದೇವತಂದೆ ಧೈರ್ಯತ್‌ ಪಡೆಕ್‌ ಪೊರಟಿತುಳ್ಳೆ. ನೀನ್‌ ಬಂದ 
ಸಂಗ್ತಿ ಬೆರಿಯ ಎಣ್ಣ್‌. ನಾಕ್‌ ತಡುವಾಚಿ. 


ಮಂತ್ರಿ - ಮಹಾರಾಜನೆ, ಲಡಾಯಕ್‌ ಪೋಪ ತೊಂದರೆ ನೀಕೆನ್ನಂಗ್‌? ನೇಡ 
ಶತ್ರುವಡ ಗತಿ ಎನ್ನಾಚಿಂದ್‌ ಚೆನ್ನ ಕೇಳ್‌. 


ರಾಗಃ ನೋಟ್‌ 
(ಶೈಲಸುತೇ ಪ್ರೀಲಲಿತೆ - ಎಂಬಂತೆ) 


ಬೋಡುವಿನೊನೀನೊಕೇಳ್‌ ||ಪ|| ಮಾಡತೆಚೆಡಿಯೊನೀನ್‌| ಯೇಚರಿಕೆಕೇಳ್‌। 
ನ್‌ೇಡಬುಡ್‌ಗೊಳ್‌| ನೀೇಡದೇಶಬಾಳ್‌।| ನಣಿಕ್‌ನೀನ್‌ ಖೊರಡತೆಂದ್‌ 
ಬೋಡುವಿ ನನ್ನ ||ಅ|ಪ॥| ಆರೊಬೇರನ್‌ಡತ" ೨|| ಶೂರಂಗಲರಿರಿಜಿಬೊತ್ತಿ| 
ವೂರ್‌ಬುಟ್ಟ್‌ ದೂರ।ಸೇರ್‌ಚೀಲವೀರ| ಬಾರೊನೋಟ್‌ಧೀರ |೧| 
ವೋಡ್‌ಚಿಲೊಹೇಡಿಯಳೊ।| ನೀಡದೇಶಕೋಶತ್‌ರ| ಯೇಡಕಯಿಲುಂಡ್‌| 
ನೋಟ್‌ನೀನ್‌ ಬಂದ್‌। ಪೋಡಿಬೋಂಡಯಿಂದ್‌ |೨|| ಸೋಜಿಗಂದ್‌ 
ನೆನೆಕತಿಂದ್‌| ರಾಜಮುದ್ರೆನ್‌ಡದ್‌ಯೆಡ್‌ತಬಂದಪಕ್ಕ| ಬೇಚಾರಬುಡ್‌ಯಿಕೃ| 
ರಾಜಬುಡ್‌ದುಕ್ಕ ||೩|| 


ರಾಜ, ನೇಡ ಪೋನ ಕಣ್ಣ್‌ ಬಂದದು ಚಾಯಿ ಶಕ್ತಿ ಬಂದದು ಶತ್ರುವ 
ಅರಿಂಜಿತ್‌ ಬೊತ್ಕಂಡ್‌ ದೇಶತ್‌ೇರ ಏಡ ಸ್ವಾಧೀನಕ್ಕ್‌ ಬುಟ್ಟಿತ್‌ ರಾಜ ಮುದ್ರೆ 
ಕೂಡ. ಏಡ ಕೈಕ್‌ ತಂದಿತ್‌, ಮೋಡಿ ವೊಳ್‌ಚಿ 'ಪೊಚಿ. ಇದ, ರಾಜಮುದ್ರೆ ಯೆಡ್‌ತ. 
ಈಂಡ ಮೇಲು ನೀನ್‌ ದೇಶಕ್‌ ಬಪ್ಪ ಸಂತೋಷತ್‌ನ ಅರಿಂಜಿತ್‌ ಪ್ರಜೆಯು 

ಪೆರ್ತ್‌ಕುಶಿಲ್‌ ನಿನ್ನ ಕಾತಂಡ್‌ ಉಂಡ್‌, ಬೆರಿಯ ಏಳ್‌ ಪೋಕ. 
ರಾಜ - (ಮನತ್‌) ಆಹ! ಆಹ! ಭಾಗ್ಯಕ್‌ ಎಣೆಯುಂಡ? 


ಕಂದ|| ಗುಣನಲ್ಲಮೈಮಳೊಯಮನ] ನೆನತಿತ್‌ಕೇಟೊರ್‌ವರಡೆಲ್ಲದೆತ್ತ್‌ಚಿಡಿಂದ್‌!| 
ಫಣಿಧರಚಾಕಡ್‌ಯೆಂಗಳ| ಕ್ಷಣತ್‌ನಾಪೋಪಿನೊಯನ್ನಡದೇಶಕಿಕ್ಕ॥| 


ಆಹ! ಮೈಮಡ ದಯತ್‌ ಭಾಗ್ಯ ನಾಕ್‌ ಎತ್ತ್‌ಚಿ. ಈ ಮಹಾ ಪತಿವೃತೆಯಾನ 
ಸಾವಿತ್ರಿಡ ಪೆದ ಲೋಕತ್‌ ಸಾಶ್ವಿತವಾಯಿತಿರಡ್‌. ಭಕ್ತಿಲ್‌ಯಿವಳ ನೆನಪಯಿಂಗ್‌ ದೇವ 
ಪುಣ್ಯ ಪಲ ಕೊಡ್‌ಕಡ್‌ ಇಂದಿಕ್ಕ ಏಡ ದೇಶಕ್‌ ಪೋಯಿತ್‌ ಏಡ ಮೋಂವಂಗ್‌ ಪಟ್ಟ ' 
ಕೆಟ್ಟಿತ್‌ ಅಂವಂಡ ನಲ್ಲದ್‌ ಕಂಡಿತ್‌ ಸಂತೋಷಪಡುವಿ. ನಲ್ಲದ್‌ ಇಚ್ಚಕ್‌ನಲ್ಲ ಸುದ್ದಿ 
ಎಣ್ಣ್‌ನ ಏಡ ಈ ಮಂತ್ರಿಕ್‌ ನಾನ್‌ ಎನ್ನ್‌ ಕೊಡ್‌ಕಡ್‌? ` 


ಕಂದ|| ದೊರೆಕೊತ್ತಮಂತ್ರಿಯೆಕೇಳ್‌| - ಬಿರ್‌ದೆನ್ನ್‌ತರಡ್‌ಗುಣ 
ವಾನಸುದ್ದಿಯೊತಂದೊರ್‌ನೀಕ್‌|| ಪರದೇಶಿಕೇಳಿಕ್ಕನಾನ್‌| ಕರಕರೆ 
ಡಾಪಲನೆನತಿನೊಕಷ್ಟಾಚಿ ಆಹ! 
ಮಂತ್ರಿ, ಭಾಗ್ಯವಂತಂಗಡ ಕೂಡೆ ಇಚ್ಚಕ್‌ ನಲ್ಲ ಸುದ್ದಿ ಯೆಣ್ಣಿತುಂಡೇಂಗಿ' ನೀಕ್‌ 
ಬೋಂಡ್ಕ ಮರ್ಯಾದಿ ಮಾಡುವಕಿಂಜತ್‌. ನಿರ್ಭಾಗೃನಾನ ಏಡ ಕೂಡೆ ಯಣ್ಣಿಯಲ್ಲ ನೀಕ್‌ 
ಎನ್ನ್‌ ತರಡ್‌? ಏಡ ಪಕ್ಕಲ್‌ ಎನ್ನತುಂಡ್‌? ಎನ್ನೊ ಈ ವುಪಕಾರಕ್‌ ದೇವನೀಕ್‌ ನಲ್ಲದ್‌ 
ಮಾಡಡ್‌. ಆಚೇಂಗಿ ನಿನ್ನ ವೊನ್ನಾಂದು ನಾನ್‌ ಮರಪಂವನಲ್ಲಗೊತ್ತಾಚ? 


ಮಂತ್ರಿ - ಸ್ವಾಮಿ, ಪಿಕೀರ್‌ ಬೋಂಡ. 

ಕಂದ|| ಪಣಪೊನ್ನ್‌ಮಣ್ಣ್‌ತರಂಡ| ಗುಣನೀಕೆತ್ತ್‌ನಭಾಗ್ಯವೆ ನಾಕಾನಬರ್‌ದ್‌|| 
ಮನತ್‌ನೀಕರಕರೆಮಾಡತೆ| ಕ್ಷಣತೇಳ್‌ಪೋಕನಿನ್ನಡ ದೇಶಕಿಕ್ಕಾ|| 

ರಾಜ, ದೇವನಾಕ್‌ ತಂದಂತ ಭಾಗ್ಯವೇ ಏಡ ಭಾಗ್ಯವಾಯಿತುಂಡ್‌ ಇದಂಗಾಯಿತ್‌ 
ನೀನ್‌ ವ್ಯಸನ ಪಡತೆ ಏಳ್‌ ಪೋಕ. 

ರಾಜ - (ಸತ್ಯವಂತನ ನೋಟಿತ್‌) ಮೋನೆ, ನೀನು ನೇಡ ಅವ್ವನು ನೇಡ ರಾಣಿಯು 
ಎಲ್ಲರು ಪೊರಡಿ ಪೋಕ. 

ಸತ್ಯವಂತ - ಅಪ್ಪಯ್ಯ, ಆಕು (ಎಲ್ಲರು ಪೊರಟ್‌ ಪೋಪ) 

ಅಡಿಯಾಕಾಶನಾಕಿಲ್ಲತೆ| ಕೆಡ್‌ತತೆಯೆನ್ನ|| ಪುಡಿಪಿನೀಡ ಕಾಲ್‌ನಾನ್‌। 
ವೊಡೆಯನತಾರೊ |೫| 


ಸ್ವಾಮಿ, ಸತೃತೂ ಭಕ್ತಿಲೂ ನಡಂದಂಡ ಏಡ ವೊಡೆಯಂಗ್‌ ಅಲ್ಪಾಯುಷ್ಕ್ಯ 
ವೊನ್ನಾಂದುಯಿರ. ಮೊರ್‌ವೇಳ್ಮ ವುಂಡೇಂಗಿ ಜೀವ ಕೂಟಿತ್‌ ಪತಿದಾನ ಮಾಡುವದ್‌ ನೀಕ್‌ 
ಬಲ್ಮದಲ್ಲು, ಅನ್ನತ ಧೈರ್ಯ, ಶಕ್ತಿ, ಧರ್ಮನೀಕ್‌ ಉಳ್ಳಾನಗುಂಡೆ ಯಮ ಧರ್ಮಂದ್‌ 
ಲೋಕತ್‌ ಜನ ದಂಡ್‌ನೇರ ತುದಿಪಕಾಚ. ಅನ್ನತ ಧರ್ಮಪ್ರಭು ನಡ ದಾಸಿಯಾನ 
ನಾಕ್‌ ಮೋಲೆ ಭಾಗ್ಮ ತರಂಡೂಂದ್‌ ಬೋಡ್ಕವ. 


ಯಮ - (ಮನತ್‌ ತೆಳಿಚಂಡ್‌) ಆಹ! ಈ ಪೊಣ್ಣ್‌ ಎನ್ನ ತುದಿಚದ್‌ 
ಕೇಪಕನಾಕ್‌ ಪೆರ್ತ ಕುಶಿಯಾಪ. ಲೋಕತ್‌ ಜನ ತೇರ ಯನ್ನ ಯಮಧರ್ಮ 
ಪ್ರಭೂಂದ್‌ ತುದಿಪೋಲೊ ಆಶ್ಚರ್ಯ! ಆಚೇಂಗಿ ಧರ್ಮಪ್ರಭು ನೇರೆ, ತುದಿಚದ್‌ 
ದಾಡ ಬಾಯಿಲು ಇಂದಾಕನೆ ಕೇಟಿತಿಂಜಿಲೆ. ಇಂದ್‌ ಇವಡ ಬಾಯಿಂಜಿ ಕೇಟಂಗಾಯಿತ್‌ 
ಇವಕೊರ್‌ ಗುಣಕೆಯ್ಕುಏಎ (ಎಂದ್‌ ಪೊಣ್ಣ್‌) 


ಕಂದ|| ವೊಡೆಯಂಡಜೀವನಿಬುಟ್ಟ್‌! ಯೆಡ್‌ತನಿಬೋರೆಯೆನ್ನಾಂಡುಅದ್‌ನಾನ್‌ತಪ್ಪಿ|| 
ಪುಡಿಯಿದಸಾವತ್ರಿವರನೀ। ತಡುವಾಚಿನಾಕ್‌ ಪೋಂಡುತಡ್‌ಕತೆಯೆನ್ನಾ|| 


ಪೊಣ್ಣ್‌, ನೇಡ ನಲ್ಲದಾನೊರ್‌ ತಕ್ಕ್‌ಕೂ ಗುಣಕು ಮೆಚ್ಚ್‌ನೆ, ನೇಡ ವೊಡೆಯನ 
ವೊಂದ್‌ ಬುಟ್ಟ್‌, ಬಾಕಿ ಎನ್ನವರಬೋಂಡು ಬೆರಿಯ ಕೇಳ್‌ತಪ್ಪಿ. 


ಸಾವಿತ್ರಿ - (ಮನತ್‌) ಆಹ! ವೊಡೆಯನ ಬುಟ್ಟ್‌ ಬಾಕಿ ಯೆನ್ಮೇಂಗಿ ವರ 
ಕೇಟಾಂದ್‌ ಯಮಾುದೇವ ನೆಣ್ಣ್‌ನ ತಕ್ಕ್‌ ಏಡ ಎದೆಕ್‌ ಚಾಕ್‌ಟ್ಚನ್ನನೆ ಆಚಲ್ಲ! 
ವೊಡೆಯನಲ್ಲತೆ ಮೂಂದ್‌ ಲೋಕನಾಕ್‌ ತಂದಿತ್‌ ಸಾರಯೆನ್ನ್‌? ಇರಡ್‌, ಇಕ್ಕರ್‌ 
ಬೋಂಡ್ಕದ್‌ ಕೇಟಂಡ್‌ ಪಿಣ್ಣ್‌ಲೂ ಅಂವಂಡ ಕೂಡೆ ಪೋಪಿ ನೋಟ (ಎಂದ್‌) 
ಯಮದೇವನೆ, ಎಂದಕ್ಕ ಏಡ' ಮಾಂವಂಡ ಪೋನಕಣ್ಣ್‌ ಬಪ್ಪನಕೆಯೂ ಚಾಯಿಪಶಕ್ತಿ 
ಬಪ್ಪಕೂ ಶತ್ರು ರಾಜಂಗ ' ಬಲಿಚಂಡ ದೇಶ ಕ್‌ಟ್ಟುವಕ್ಕು ವರತಾಂದ್‌ ಬೋಡುವಿ. 


ಯಮ - ಪೊಣ್ಣ್‌, ನೀ ಕೆಟದೆಲ್ಲ ತಂದೆ. ನೀನ್‌ ಯೇಡ ಕೂಡೆ ಬಂದಿತ್‌ ಹೆರ್ತ 
ಚೋತ್‌ ಪೋಯ. ಇಇಣ್ಲಿ ಬೆರಿಯ ಒಬಯ್ಕಕ್‌ ಪೊ, ನಾಕ್‌ ತಡುವಾಃತ, ನಾಪೋಷಿ (ಎಂದ್‌ 


ಪೋಪ) 

